
Pamatysime..., kad erevonai yra romi ir daug 
kentėjusi tauta, kuri lengvai leidžiasi vedžiojama už 
nosies ir yra pasiruošusi paaukoti sveiką protą ant 
logikos altoriaus, kai atsiranda filosofas, kuriam... 
pasiseka ją įtikinti, kad susiklostę jos papročiai 
nesiremia griežčiausiais dorovės principais. 


Samuel Butler 


Savo gyvenime aš pasižinojau ir, kiek leido mano 
sugebėjimai, bendradarbiavau su didžiais žmonėmis. 
Ir aš niekada nemačiau nė vieno plano, kuris nebūtų 
buvęs patobulintas remiantis pastabomis tų, kurie 
protu gerokai nusileido turėjusiems iniciatyvą savo 


rankose. 
Edmund Burke 

PADĖKOS 


Norėčiau padėkoti visiems draugams, padėjusiems man parašyti šią kny- 
gą. Profesorius C.G.F. Simkinas ne tik talkino man rašant pirmąjį knygos 
variantą, bet ir paskatino išsiaiškinti daugelį problemų, išsamiai aptarinėtų su 
juo beveik ketverius metus. Dr. Margaret Dalziel padėjo man parengti daug 
eskizų ir galutinį knygos variantą. Jos nuolatinė parama buvo neįkainojama. 
Dr. H. Larsenas, domėjęsis istoricizmo problema, man davė daug paskatų. 
Profesorius T.K. Eweris perskaitė knygos rankraštį ir jo pastabos padėjo daug 
kur ją pagerinti. 

Esu labai dėkingas profesoriui F.A. von Hayekui. Be jo dėmesio ir para- 
mos knyga nebūtų buvusi išleista. Profesorius E. Gombrichas ėmėsi knygos 
leidimo, o tai buvo darbas, kurį apsunkino varginantis pašto ryšys tarp An- 
glijos ir Naujosios Zelandijos. Jo pagalba buvo tokia neįkainojama, kad man 
sunku išreikšti, kaip aš jam dėkingas. 


Christchurch, Naujoji Zelandija, 1944 m. balandis 


Rengiant pataisytą leidimą, man labai padėjo kritinių atsiliepimų apie 
pirmąjį knygos leidimą smulki apžvalga, kuria man maloniai leido pasinau- 
doti profesorius Jacobas Vineris ir p. J.D. Mabbottas. 


London, 1951 m. rugpjūtis 


Trečiasis leidimas papildytas „Dalykų rodykle“ ir „Platono veikalų pa- 
straipų rodykle“. Abi jas parengė dr. J. Agassi. Be to, jis nurodė man keletą 
klaidų, kurias aš ištaisiau. Esu jam labai dėkingas už šią pagalbą. Šešiose 
vietose mėginau patikslinti ir ištaisyti Platono veikalų citatas arba jo tekstų 
nuorodas, atsižvelgdamas į labai įdomią ir geranorišką amerikietiškojo šios 

knygos leidimo kritiką, kurios autorius p. Richardas Robinsonas (The Philo- 
sophical Review, vol. 60). 


Stanford, California, 1957 m. gegužė 


Daugumą ketvirtojo leidimo pataisų mane paskatino padaryti dr. Wil- 
liamas W. Bartley ir p. Bryanas Magee. 


Penn, Buckinghamshire, 1961 m. gegužė 


Penktajame leidime pateikta nauja istorinė medžiaga (ypač pirmojo tomo 
312 puslapyje ir „Prieduose“, o be to, trumpi nauji abiejų tomų priedai. 
Papildomą medžiagą galima rasti mano knygoje Conjectures and Refutations, 
ypač antrajame jos leidime (1965). P. Davidas Milleris surado ir ištaisė daug 
klaidų. 

Penn, Buckinghamshire, 1965 m. liepa 

Karl R. Popper 


PIRMOJO LEIDIMO PRATARMĖ 


Jei šioje knygoje pasakyta karčių žodžių apie kai kuriuos didžiuosius 
žmonijos intelektualinius vedlius, tai, tikiuosi, ne todėl, kad norėčiau juos 
pažeminti. Veikiau tai lėmė mano įsitikinimas, kad mūsų civilizacija galės 
išlikti tik tada, jei atsikratysime įpročio garbinti didžiuosius žmones. Didieji 
žmonės gali daryti didelių klaidų, kaip stengiamasi parodyti šioje knygoje, 
kai kurie didieji praėjusių amžių žmonės rėmė nuolatinius antpuolius prieš 
laisvę ir protą. Jų įtaka, kuriai irgi retai priešinamasi, ir toliau klaidina bei 
skaldo tuos, nuo kurių sugebėjimo apsiginti priklauso civilizacijos likimas. 
Atsakomybė už šį tragišką ir, galimas daiktas, lemtingą skaldymąsi kris ir ant 
mūsų, jei tik nesiryšime atvirai kritikuoti to, kas akivaizdžiai yra mūsų inte- 
lektualinio paveldo dalis. Nesiryždami kritikuoti kai kurių šio paveldo aspek- 
tų, mes galime prisidėti prie jo visiško sunaikinimo. 

Ši knyga yra politikos bei istorijos filosofijos kritinis įvadas ir kai kurių 
visuomenės pertvarkymo principų tyrinėjimas. Jos tikslas ir tyrinėjimo būdas 
aptartas „Įvade“. Netgi tada, kai žvelgiama atgal, į praeitį, keliamos proble- 
mos yra ir mūsų epochos problemos; ir aš labai stengiausi jas formuluoti kuo 
paprasčiau, tikėdamasis kuo geriau išryškinti tuos dalykus, kurie rūpi mums 
visiems. 

Nors šiai knygai suprasti nereikia nieko, išskyrus skaitytojo geranorišku- 
mą, ja siekiama ne tiek populiarinti joje gvildenamas problemas, kiek jas 
išspręsti. Tačiau stengdamasis įgyvendinti abu šiuos tikslus, visą medžiagą, 
labiau galinčią dominti specialistus, aš pateikiau „„Pastabose“, esančiose 
knygos pabaigoje. 


, 1943 m. 

ANTROJO LEIDIMO PRATARMĖ 


Nors daugelis minčių, išdėstytų šioje knygoje, susiklostė kur kas anksčiau, 
galutinai apsispręsta ją parašyti 1938 m. kovo mėnesį, tą dieną, kai sužino- 
jau apie [Hitlerio armijos] įsiveržimą į Austriją. Ji buvo rašoma iki 1943 me- 
tų, ir tas faktas, kad didesnė knygos dalis buvo parašyta tais sunkiais metais, 
kai karo baigtis dar buvo neaiški, gali paaiškinti, kodėl kai kurie kritiniai 
išpuoliai, esantys šioje knygoje, šiandien man atrodo daug emocingesni ir 
šiurkštesni, nei man norėtųsi. Tačiau anam metui netiko švelnūs žodžiai — ar 
bent jau tuo metu aš maniau kaip tik taip. Nei apie karą, nei apie kokį nors 
kitą ano meto įvykį knygoje tiesiogiai neužsimenama, tačiau joje mėginama 
suprasti tuos įvykius ir jų priežastis, o kartu ir kai kurias problemas, kurios 
galėjo iškilti laimėjus karą. Nujausdamas, kad marksizmas taps svarbiausia 
problema, aš nagrinėjau jį labai išsamiai. 

Jeigu į marksizmo kritiką žvelgsime tamsios dabartinės pasaulio situaci- 
jos fone, gali pasirodyti, kad ši kritika yra svarbiausias knygos tikslas. Šitoks 
požiūris į ją nėra visiškai netinkamas ir, galimas daiktas, neišvengiamas, 
nors knygoje keliami daug platesnio pobūdžio tikslai. Marksizmas yra tik 
epizodas — knygoje jis traktuojamas kaip viena iš daugelio klaidų, kurias mes 
padarėme, nuolat ir pavojingai kovodami už geresnį ir laisvesnį pasaulį. 

Man nebuvo nelaukta, kad vieni pasmerkė mane už tai, jog pernelyg 
griežtai traktavau Marxą, o kiti mano atlaidumą jo atžvilgiu priešpriešino 
mano antpuolio prieš Platoną įnirtingumui. Bet ir dabar aš jaučiu poreikį 
pažvelgti į Platoną labai kritiškai, jau vien todėl, kad visuotinis „dieviškojo 
filosofo“ garbinimas iš tikrųjų pagrįstas dėl didžiulių jo intelektualinių lai- 
mėjimų. Priešingai, Marxas pernelyg dažnai buvo puolamas dėl asmeninių ir 
moralinių priežasčių, todėl, mano galva, griežtą racionalią jo teorijų kritiką 
reikėtų derinti su palankiu stulbinančio šių teorijų moralinio ir intelektuali- 
nio patrauklumo vertinimu. Aš jaučiau - pagrįstai ar ne, — kad manoji Mar- 
xo kritika buvo niokojanti ir kad todėl galiu sau leisti parodyti realius Marxo 
laimėjimus, vengti tiesmuko jo motyvų vertinimo. Šiaip ar taip, visiškai aki- 
vaizdu, kad, norėdami sėkmingai kautis su priešininku, turime stengtis įver- 
tinti jo jėgą. (1965 metais šį klausimą aš papildžiau dar viena pastaba, kuri 
buvo pateikta kaip antrojo knygos tomo antrasis „Priedas “.) 

Nesama knygos, kurią būtų galima kada nors pabaigti. Rašydami knygą, 
mes tiek išmokstame, kad, ją baigdami, negalime jos nelaikyti nebrandžia. 

Antrojo leidimo pratarmė 


Kai dėl manosios Platono ir Marxo kritikos, šis neišvengiamas patyrimas 
nebuvo kuo nors išskirtinis. Tačiau dauguma mano pozityvių įžvalgų ir visų 
pirma stiprus optimizmo jausmas, persmelkiantis visą knygą, bėgant metams 
po karo man vis labiau atrodė naivus. Mano paties balsas pradėjo skambėti 
man taip, tarsi būtų atklydęs iš tolimos praeities - kaip ir kokio nors viltingai 
nusiteikusio XVIII a. ar net XVII a. visuomenės reformatoriaus balsas. 
Tačiau mano prislėgta nuotaika praėjo, pirmiausia kaip lankymosi Jung- 
tinėse Amerikos Valstijose padarinys; o dabar man smagu, kad, peržiūrėda- 
mas ir taisydamas knygą, tik papildžiau ją nauja medžiaga, ištaisiau turinio 
ir stiliaus klaidas ir nepasidaviau pagundai sušvelninti jos patosą. Mat ne- 
paisant dabartinės pasaulio būklės, aš neprarandu vilties kaip ir anksčiau. 
Šiuo metu aiškiau negu kada nors anksčiau aš matau, kad netgi didžiausi 
mūsų vargai kyla iš tokio šaltinio, kuris žavi ir teikia stiprybę, bet kartu yra 
pavojingas — iš mūsų nekantraus troškimo pagerinti savo amžininkų dalią. 
Juk šitie vargai yra šalutiniai produktai to įvykio, kuris, galimas daiktas, yra 
didžiausia istorijoje moralinė ir dvasinė revoliucija — iš sąjūdžio, prasidėju- 
sio prieš tris šimtmečius. Tai daugybės nežinomų žmonių troškimas išsilais- 
vinti ir išlaisvinti savo protą nuo autoriteto ir prietarų globos. Tai jų pastan- 
ga sukurti atvirą visuomenę, nepripažįstančią absoliutaus grynos tradicijos 
ir paveldėtų institucijų autoriteto, o kartu siekiančią išsaugoti, sukurti ir 
įtvirtinti tradicijas — senas ar naujas, — atitinkančias laisvės, žmoniškumo ir 
racionalios kritikos kriterijus. Tai jų nenoras sėdėti sudėjus rankas ir visą 
atsakomybę už pasaulio valdymą atiduoti žmogiškajam ar antžmogiškajam 
autoritetui; tai jų pasirengimas dalintis atsakomybe už tas kančias, kurių 
buvo galima išvengti, ir ryžtas imtis darbo, kurio dėka jų būtų galima išveng- 
ti. Ši revoliucija sukūrė pasibaisėtinas griaunamąsias jėgas, tačiau jos vis 
dar gali būti pažabotos. 


1950 m. 


ĮVADAS 


Aš nenoriu nuslėpti to fakto, kad tik bjaurėdamasis galiu 
žiūrėti... į visų šių tomų, prikimštų tokios mūsų dienomis ma- 
dingos išminties, pompastišką pretenzingumą. Esu visiškai tik- 
ras, kad... šie madingi metodai turi be galo dauginti šias kvai- 
lystes ir paklydimus ir kad net visiškas visų tų tariamų žinių 
sunaikinimas veikiausiai nebūtų toks kenksmingas, kaip visas 
tas fiktyvus mokslas su savo prakeiktu vislumu. 


Kantas 


Šioje knygoje keliami klausimai, kurie iš jos „Turinio“ gali būti neaiškūs. 

Joje kalbama apie tam tikrus sunkumus, su kuriais susidūrė mūsiškė ci- 
vilizacija — civilizacija, kuri (galimas daiktas, ją galima apibūdinti šitaip) 
siekia humaniškumo ir protingumo, lygybės ir laisvės; civilizacija, kuri, tiesą 
sakant, vis dar kūdikiška, kuri auga ir toliau, nepaisant to fakto, kad ją taip 
dažnai išduodavo tiek daug intelektualinių žmonijos vedlių. Knygoje stengia- 
masi parodyti, kad ši civilizacija vis dar kaip reikiant neatsigavo po šoko, 
sukelto jos gimimo — perėjimo nuo gentinės arba „uždaros“ visuomenės, 
palenktos magiškoms jėgoms, prie „atviros“ visuomenės, išlaisvinančios žmo- 
gaus kritinius sugebėjimus. Knygoje stengiamasi parodyti, kad šio perėjimo 
sukeltas šokas yra vienas 1š veiksnių, atvėrusių galimybę atsirasti tiems reak- 
cingiems sąjūdžiams, kurie bandė ir vis dar bando sugriauti civilizaciją ir 
sugrįžti į gentinę būklę. Be to, šioje knygoje įrodinėjama, kad tai, ką šiandien 
vadiname totalitarizmu, priklauso tradicijai, kuri yra tokia pat sena ir tokia 
pat jauna kaip ir pati mūsų civilizacija. 

Taigi šioje knygoje bandoma pagilinti mūsiškį totalitarizmo supratimą ir 
parodyti, kokia svarbi yra nuolatinė kova su juo. 

Be to, joje stengiamasi gvildenti [klausimą], kaip kritiniai ir racionalūs 
mokslo metodai gali būti taikomi atviros visuomenės problemoms spręsti. 
Joje analizuojami visuomenės racionalios pertvarkos principai — principai, 
kuriuos galėčiau pavadinti „dalinių sprendimų (piecemea/) socialine inžine- 
rija“, priešinga „utopinei socialinei inžinerijai“ (šis skirtumas aiškinamas 9 
skyriuje). Taip pat stengiamasi išaiškinti tam tikras kliūtis, trukdančias racio- 
naliai traktuoti visuomenės pertvarkos problemas. Visa tai daroma, kritikuo- 

jant tas visuomenės filosofines koncepcijas, kurios atsakingos už plačiai pa- 
plitusius prietarus, nukreiptus prieš demokratinių reformų galimybes. Pati 
įtakingiausia iš šių filosofinių koncepcijų yra toji, kurią aš pavadinau istori- 
cizmu. Pasakojimas apie kai kurių svarbių istoricizmo formų atsiradimą ir 
įtaką yra viena svarbiausių šios knygos temų, todėl šią knygą net galima 
apibūdinti kaip pastabas kai kurių istoricistinių filosofinių koncepcijų paraš- 
tėse. Keletas pastabų, nušviečiančių šios knygos ištakas, gali paaiškinti, kaip 
suprantamas istoricizmas ir kaip jis siejasi su kitomis paminėtomis problemo- 
mis. 

Nors mane labiausiai domina fizikos metodai (vadinasi, tam tikros tech- 
ninės problemos, tolimos šioje knygoje keliamoms problemoms), aš jau daug 
metų domiuosi tam tikru požiūriu nepatenkinamos kai kurių visuomenės moks- 
lų ir ypač visuomenės filosofijos būklės problema. Žinoma, dėl šios priežas- 
ties iškyla jų naudojamų metodų problema. Mano domėjimąsi šia problema 
labai paskatino totalitarizmo atsiradimas ir įvairių visuomenės mokslų bei 
visuomenės filosofijų nesugebėjimas paaiškinti šį reiškinį. 

Šiame kontekste ypač svarbus man atrodo štai koks klausimas. 

Net labai dažnai girdime tvirtinant, kad vienokia ar kitokia totalitarizmo 
forma yra neišvengiama. Daug žmonių, kurie dėl savo intelekto ir išsilavini- 
mo turi būti laikomi atsakingais už tai, ką jie sako, tvirtina, kad totalitarizmo 
išvengti neįmanoma. Jie klausia mūsų, ar mes tikrai esame tokie naivūs, 
tikėdami, jog demokratija gali būti amžina; argi nematome, kad ji yra tik 
viena iš daugelio valdymo formų, atsirandančių ir išnykstančių istorijos sklai- 
doje. Jie įrodinėja, jog demokratija, kad galėtų kovoti su totalitarizmu, turi 
griebtis totalitarizmo metodų ir šitaip pati tapti totalitarine. Be to, jie tvirtina, 
kad mūsiškė industrinė sistema negali toliau gyvuoti, nesinaudodama kolek- 
tyvinio planavimo metodais, ir tardami, kad kolektyvistinė ekonominė siste- 
ma yra neišvengiama, jie prieina išvadą, kad totalitarinių visuomenės gyve- 
nimo formų perėmimas irgi yra neišvengiamas. 

Tokie argumentai gali skambėti pakankamai įtikinamai. Tačiau įtikinamu- 
mas šiuo atveju nėra patikimas vadovas. Tiesą sakant, neverta net pradėti 
aptarinėti šių apgaulingų argumentų, prieš tai neapsvarsčius štai kokio meto- 
dologinio klausimo: ar koks nors visuomenės mokslas apskritai turi teisę 
pateikti tokias radikalias istorines pranašystes? Jei keliame klausimą, ką žmoni- 

jai paruošė ateitis, ar galime tikėtis kažko daugiau negu nerūpestingų prana- 
šautojo atsakymų? 

Štai kur iškyla visuomenės mokslų metodo klausimas. Jis akivaizdžiai 
fundamentalesnis už bet kokią dalinio argumento, pateikiamo kokios nors 
istorinės pranašystės naudai, kritiką. 

Rūpestingas šio klausimo gvildenimas atvedė mane prie įsitikinimo, kad 
tokios radikalios istorinės pranašystės neturi visai nieko bendro su moksliniu 
metodu. Ateitis priklauso nuo mūsų pačių, ir mes nesame priklausomi nuo 
kokios nors istorinės būtinybės. Tačiau esama įtakingų visuomenės filosofi- 
nių koncepcijų, kurių šalininkai laikosi priešingo požiūrio. Jie tvirtina, kad 
kiekvienas žmogus stengiasi pasinaudoti savo protu, kad numatytų būsimus 
įvykius; kad karvedys tikrai turi teisę pamėginti numatyti mūšio baigtį; ir kad 
ribos tarp tokio numatymo ir radikalesnių istorinių pranašysčių yra paslan- 
kios. Jie tvirtina, kad mokslo uždavinys apskritai yra numatymai ar veikiau 
mūsų kasdienių numatymų patikslinimas ir jų patikimesnis pagrindimas; ir 
kad, be kita ko, visuomenės mokslų uždavinys yra pateikti mums į tolimą 
ateitį nukreiptas istorines pranašystes. Be to, jie įsitikinę, kad jau atskleidė 
istorijos dėsnius, kuriais remdamiesi jie gali išpranašauti istorinių įvykių ei- 
gą. Įvairiausias visuomenės filosofines koncepcijas, kuriose keliamos pana- 
šaus pobūdžio pretenzijos, aš pažymėjau bendru istoricizmo terminu. Kitoje 
vietoje, knygoje /storicizmo skurdas (The Poverty of Historicism), pamėgi- 
nau įrodyti šių pretenzijų nepagrįstumą ir parodyti, kad, nepaisant tariamo jų 
įtikinamumo, jos pagrįstos visišku mokslinio metodo nesupratimu ir ypač 
skirtumo tarp mokslinio numatymo ir istorinės pranašystės nepaisymu. Siste- 
miškai nagrinėdamas ir kritikuodamas istoricizmo pretenzijas, kartu stengiau- 
si surinkti tam tikrą istorinę medžiagą, iliustruojančią istoricizmo raidą. Šiuo 
tikslu surinktos pastabos tapo šios knygos pagrindu. 

Sisteminė istoricizmo analizė galėtų pretenduoti į kažką, kas panašu į 
mokslą. Šioje knygoje tokių pretenzijų nesama. Daugelis šioje knygoje dės- 
tomų minčių yra asmeninio pobūdžio. Jei joje esama ko nors, kas perimta iš 
mokslinio metodo, tai visų pirma yra savo ribų suvokimas: joje neįrodinėja- 
ma tais atvejais, kai nieko negalima įrodyti; joje nepretenduojama į moksliš- 
kumą, kai neįmanoma pateikti nieko kito, išskyrus asmeninį požiūrį. Ja ne- 
siekiama senąsias filosofines sistemas pakeisti nauja sistema; ji nepriskirtina 
prie tų šiandien tokių madingų išminties prikimštų tomų, kuriuose dėstoma 


19 


ĮVADAS 


istorijos ir likimo metafizika. Veikiau ja siekiama parodyti, kad šitokia pra- 
našiška išmintis yra kenksminga, kad istorijos metafizika trukdo taikyti da- 
linius mokslo metodus visuomenės reformų problemoms spręsti. Galiausiai 
ja bandoma parodyti, kad mes galėsime tapti savo likimo šeimininkais tik 
tada, kai liausimės save laikyti jo pranašais. 

Tyrinėdamas istoricizmo raidą pastebėjau, kad pavojingas polinkis prana- 
šauti istoriją, toks paplitęs tarp mūsų intelektualinių vedlių, nulemtas kelių 
priežasčių. Visada malonu priklausyti nedaugeliui išrinktųjų ir turėti nepa- 
prastą sugebėjimą numatyti istorijos eigą. Be to, nusistovėjo nuomonė, kad 
intelektualiniai vedliai apdovanoti tokiais sugebėjimais, todėl jų stoka gali 
baigtis atskyrimu nuo kastos. Kita vertus, pavojus būti demaskuotiems ir 
apkaltintiems šarlatanizmu labai nedidelis, nes visada galima pasakyti, kad 
niekam nedraudžiama pateikti ne visai tikslius numatymus ir kad ribos tarp 
tokių numatymų ir pranašysčių yra paslankios. 

Tačiau kartais esama kitų ir, galimas daiktas, svaresnių motyvų, skatinan- 
čių laikytis istoricistinių įsitikinimų. Tie, kurie pranašauja pasaulio pabaigą, 
veikiausiai išreiškia giliai glūdintį nepasitenkinimą esama padėtimi, ir jų sva- 
jonės gali iš tikrųjų suteikti vilties ir drąsos tiems, kurie be jų sunkiai gali 
apsieiti. Bet privalome suprasti ir tai, kad jų įtaka gali sutrukdyti mums tiesiai 
imtis kasdienių visuomenės gyvenimo reikalų. O tie mažesnieji pranašai, 
kurie skelbia, kad netrukus reikia laukti tam tikrų įvykių, pavyzdžiui, nuo- 
puolio į totalitarizmą (ar galbūt į ,menedžerizmą“), nepriklausomai nuo jų 
noro ar nenoro gali tapti įrankiais tų, kurie šiuos įvykius rengia. Jų tvirtini- 
mai, kad demokratija negali būti amžina, yra tokie pat neteisingi ir nesusiję 
su dalyko esme, kaip ir tvirtinimas, kad Žmogaus proto viešpatavimas irgi 
negali būti amžinas, nes tik demokratija sukuria tokias institucijas, kurios 
įgalina reformas be prievartos, vadinasi, leidžia naudoti politikoje protą. Bet 
šitie jų tvirtinimai gali atimti drąsą iš tų, kurie kovoja su totalitarizmu: jie 
skatina paremti maištą prieš civilizaciją. Be to, galima spėti, kad juose glūdi 
ir kitas motyvas: juk mes galime tarti, kad istoricistinė metafizika linkusi 
nuimti nuo Žmonių pečių atsakomybės naštą. Jei žinai, kad tam tikri dalykai 
neišvengiami, nors ir ką darytum, gali be skrupulų atsisakyti kovoti su jais. 
Antai gali atsisakyti dėti pastangas kontroliuoti tokius dalykus, kuriuos dau- 
guma žmonių laiko socialiniu blogiu, pavyzdžiui, karą arba — jei paminėsime 
ne tokį reikšmingą, bet vis tiek svarbų dalyką — smulkaus valdininko tironiją. 

Netvirtinu, kad istorici/zmo padariniai visada turi būti kaip tik tokie. Esa- 
ma istoricistų — pavyzdžiui, marksistų, — kurie netrokšta nuimti nuo Žmonių 
pečių atsakomybės naštos. Kita vertus, egzistuoja tam tikros istoricistinės 
arba neistoricistinės visuomenės filosofijos, skelbiančios, kad protas visuo- 
menės gyvenime yra bejėgis, ir šitaip, būdamos antiracionalistinės, propa- 
guoja tokią nuostatą: „Arba sek paskui Vadą, Didįjį Valstybininką, arba pats 
tapk Vadu“. Tai tokia nuostata, kuri daugumai žmonių gali reikšti pasyvų 
paklusimą visuomenę valdančioms asmeninėms ar anoniminėms jėgoms. 

Įdomu pažymėti, kad tam tikra dalis tų, kurie smerkia protą ir net kaltina 
Jį dėl mūsų meto visuomenės blogybių, laikosi tokios pozicijos, viena vertus, 
todėl, kad supranta, jog istorinė pranašystė viršija proto galimybes, o kita 
vertus, todėl, kad nenumano, kokią dar funkciją, išskyrus istorinę pranašystę, 
gali atlikti visuomenės mokslas ar, kitais žodžiais, į visuomenę orientuotas 
protas. Kitaip tariant, jie yra nusivylę istoricistai; tai žmonės, kurie, nors ir 
matydami istoricizmo skurdą, nesupranta, kad juos valdo pamatinis istoricis- 
tinis prietaras — doktrina, pagal kurią visuomenės mokslai, kad būtų apskritai 
kuo nors naudingi, turi pranašauti. Akivaizdu, kad šitoks požiūris lemia tai, 
jog atmetama galimybė mokslą ar protą pritaikyti visuomenės gyvenimo pro- 
blemoms spręsti ir galiausiai pripažįstama valdžios, viešpatavimo ir paklus- 
numo doktrina. 

Kodėl visos šios visuomenės filosofijos koncepcijos remia maištą prieš 
civilizaciją? Ir kur glūdi jų populiarumo paslaptis? Kodėl jos traukia ir gundo 
tiek daug intelektualų? Esu linkęs manyti, jog priežastis yra ta, kad jos išreiš- 
kia didžiulį nepasitenkinimą pasauliu, kuris neatitinka ir negali atitikti mūsų 
dorovinių idealų ir svajonių apie tobulybę. Istoricizme (ir jam giminingose 
pažiūrose) glūdintis polinkis remti maištą prieš civilizaciją gali būti nulemtas 
to fakto, kad pats istoricizmas visų pirma yra reakcija prieš mūsų civilizacijos 
deformacijas ir jos reikalavimą prisiimti asmeninę atsakomybę. 

Paskutiniai teiginiai yra kiek migloti, bet šiam įvadui jų turėtų pakakti. 
Vėliau, ypač skyriuje „Atviroji visuomenė ir jos priešai“, jie bus sukonkre- 
tinti, remiantis istorine medžiaga. Tą skyrių man norėjosi pateikti knygos 
pradžioje; dėl jame nagrinėjamos temos svarbos jis tikrai būtų buvęs labiau 


intriguojantis įvadas. Bet aš supratau, kad visa šios istorinės interpretacijos 

svarba negali būti pajusta, jeigu prieš ją nebus pateikta kita, knygoje aptaria- 
ma medžiaga. Atrodo, kad iš pradžių reikia būti apstulbintam panašumo tarp 
platoniškosios teisingumo teorijos ir šiuolaikinio totalitarizmo teorijos bei 
praktikos, kad pajustum, kaip aktualu nagrinėti visas šias problemas. 


Pirmas tomas 


PLATONO 
KERAI 


UŽ ATVIRĄ VISUOMENĘ (apytikriai 430 m. pr. .Kr.): 


Nors nedaugelis gali imtis politikos, visi mes 
galime apie ją spręsti. 


Periklis Atėnietis 


PRIEŠ ATVIRĄ VISUOMENĘ (apytikriai po 80 metų): 


Svarbiausias principas yra toks: niekas, nei 
vyras, nei moteris, niekada neturi likti be va- 
do. Nei rimtai dirbant, nei žaidžiant niekas ne- 
turi pratintis ką nors daryti savarankiškai. Ne, 
ir karo, ir taikos metu reikia nuolat žiūrėti į 
savo vadą ir ištikimai juo sekti. Ir net smul- 
kiausiuose dalykuose reikia klausyti vado. Pa- 
vyzdžiui... tik jam įsakius, reikia sustoti, žengti 
žingsnį, praustis ar valgyti. Žodžiu, ilgai pra- 
tinantis, reikia išmokyti savo sielą niekada net 
nesvajoti veikti savarankiškai ir padaryti ją to- 
kią, kad ji visiškai to nesugebėtų. 

Platonas Atėnietis 


PRADŽIOS IR LIKIMO MITAS 


Pirmas skyrius 
ISTORICIZMAS IR LIKIMO MITAS 


Labai paplito įsitikinimas, kad tikras mokslinis ar filosofinis požiūris į 
politiką ir apskritai geresnis visuomenės gyvenimo supratimas turi būti pa- 
grįstas Žmonijos istorijos stebėjimu ir interpretacija. Paprastas žmogus savo 
gyvenimo aplinkybes ir savo asmeninio patyrimo bei mažų kovų svarbą su- 
vokia kaip savaime suprantamą dalyką, o visuomenės mokslininkas ar filo- 
sofas, girdi, turi žvelgti į daiktus iš tam tikro aukštesnio žiūros taško. Indi- 
vidą jis traktuoja kaip marionetę, kaip nelabai svarbų visuotinio Žmonijos 
vystymosi įrankį. Ir galiausiai jis supranta, kad tikrai svarbūs aktoriai Istori- 
jos Scenoje yra arba Didžiosios Tautos ir Didieji Vadai, arba, galimas daiktas, 
Didžiosios Klasės ar Didžiosios Idėjos. Kad ir kaip ten būtų, jis stengsis 
perprasti Istorijos Scenoje vykstančio spektaklio prasmę; jis stengsis perpras- 
ti istorinio vystymosi dėsnius. Jei jam tai pavyks, jis, žinoma, galės išprana- 
šauti būsimus įvykius. Tada jis sugebės politiką pastatyti ant tvirto pamato ir 
duoti mums praktinių patarimų, nurodydamas, kokie politiniai veiksmai vei- 
kiausiai pavyks, o kokie ne. 

Taip galima trumpai nusakyti požiūrį, kurį aš vadinu istoricizmu. Toks 
požiūris remiasi sena idėja ar veikiau daugeliu menkai susijusių idėjų, kurios, 
nelaimei, tapo tokia neatskiriama mūsų dvasinės atmosferos dalimi, kad pa- 
prastai laikomos savaime suprantamu dalyku ir beveik niekada nelaikomos 
abejotinomis. 

Kitame veikale aš stengiausi parodyti, kad istoricistinio visuomenės mokslų 
traktavimo rezultatai yra menki. Be to, aš pamėginau apmesti metodą, kuris, 
tikiuosi, galėtų duoti geresnių rezultatų. 

Bet jei istoricizmas yra klaidingas metodas ir neduoda vertingų rezultatų, 
tai būtų naudinga suprasti, kaip jis atsirado ir kaip jam pavyko taip sėkmingai 
įsitvirtinti. Šiam tikslui skiriamas istorinis apmatas tuo pat metu gali padėti 

perprasti tas įvairias idėjas, kurios pamažu susikaupė aplink svarbiausią isto- 
ricistinę doktriną — doktriną, pagal kurią istoriją valdo ypatingi istorijos ar 
evoliucijos dėsniai, kurių atskleidimas duotų mums galimybę išpranašauti 
žmogaus likimą. 

Istoricizmą, kurį kol kas apibūdinau tik abstraktokai, gali gerai pailiust- 
ruoti viena paprasčiausių ir seniausių jo formų — išrinktosios tautos doktrina. 
Ši doktrina — tai viena iš pastangų suprasti istoriją ją interpretuojant teistiš- 
kai, t. y. pripažįstant, kad Istorijos Scenoje vykstančio spektaklio autorius yra 
Dievas. Kalbant konkrečiau, išrinktosios tautos teorijoje tariama, kad Dievas 
pasirinko vieną tautą kaip ypatingą savo valios įrankį ir kad ši tauta paveldės 
Žemę. 

Pagal šią doktriną, istorinio vystymosi dėsnis nustatytas Dievo Valios. Tai 
ypatumas, teistinę istoricizmo formą skiriantis nuo kitų jo formų. Pavyzdžiui, 
natūralistinis istoricizmas vystymosi dėsnį gali traktuoti kaip gamtos dėsnį; 
spiritualistinis istoricizmas šį dėsnį gali traktuoti kaip dvasinio vystymosi 
dėsnį, o ekonominis istoricizmas — kaip ekonominio vystymosi dėsnį. Teis- 
tinis istoricizmas į kitas minėtas istoricizmo doktrinos formas panašus tuo, 
kad irgi pripažįsta, jog esama ypatingų istorinių dėsnių, kuriuos galima at- 
skleisti, o atskleidus galima jais remiantis numatyti Žmonijos ateitį. 

Nėra jokios abejonės, kad išrinktosios tautos doktrina išaugo iš gentinės 
visuomeninio gyvenimo formos. Tribalizmas, t. y. didžiausios svarbos pri- 
skyrimas genčiai, be kurios individas apskritai yra niekas, yra tas elementas, 
kurį surasime daugelyje istoricistinių teorijų. Kitose istoricistinėse teorijose, 
kurios jau nėra tribalistinės, vis dar gali likti kolektyvizmo! elementas — pa- 
vyzdžiui, klasė, — be kurio individas yra visiškas niekas. Kitas išrinktosios 
tautos doktrinos aspektas — to, ką ji taria esant istorijos pabaigą, tolimumas. 
Juk net tada, kai ši pabaiga aprašoma kiek apibrėžčiau, tenka nueiti ilgą kelią, 
kol ji pasiekiama. O tas kelias ne tik ilgas, bet ir vingiuotas, tai kylantis, tai 
besileidžiantis, sukantis tai į dešinę, tai į kairę. Žinoma, į tokią interpretacinę 
schemą visada galima įsprausti bet kokį įmanomą istorinį įvykį. Joks galimas 
patyrimas šios schemos negali paneigti'. Bet tiems, kurie šia schema tiki, ji 
duoda tikrumą dėl galutinio žmonijos istorijos rezultato. 

Teistinė istorijos interpretacija bus kritiškai apžvelgiama paskutiniame šios 
knygos skyriuje, kur, be to, bus parodyta, kad kai kurie didžiausieji krikščio- 
nys mąstytojai šią teoriją atmetė kaip stabmeldystę. Todėl kova su šia isto- 
ricizmo forma neturi būti suprantama kaip kova su religija. Šiame skyriuje 
išrinktosios tautos doktrina pateikta tik kaip iliustracija. Jos vertingumą paro- 

do tas faktas, kad jos svarbiausi bruožai? būdingi dviems pačioms svarbiau- 
sioms moderniojo istoricizmo versijoms, kurių analizei skiriama didesnioji 
šios knygos dalis, — viena vertus, rasistinei arba fašistinei (dešiniajai) istori- 
jos filosofijai ir, antra vertus, marksistinei (kairiajai) istorijos filosofijai. Iš- 
rinktąją tautą rasizmo šalininkai pakeičia išrinktąja (Gobineau pasirinktąja) 
rase — rinktiniu likimo įrankiu, — galiausiai paveldėsiančia žemę. Marxas 
savo istorijos filosofijoje išrinktąją tautą pakeičia išrinktąja klase, beklasės 
visuomenės sukūrimo įrankiu, o kartu klase, kuriai lemta paveldėti žemę. Abi 
teorijos savo istorines pranašystes grindžia tokia istorijos interpretacija, kuri 
duoda galimybę atskleisti istorijos vystymosi dėsnį. Rasizmo atveju šis dės- 
nis suvokiamas kaip tam tikras gamtinis dėsnis; išrinktosios rasės kraujo 
biologinis pranašumas paaiškina istorijos eigą — praeitį, dabartį ir ateitį; isto- 
rija yra ne kas kita, kaip rasių kova dėl viešpatavimo. Marxo istorijos filo- 
sofijoje šis dėsnis yra ekonominis; visa istorija turi būti interpretuojama kaip 
klasių kova už ekonominį viešpatavimą. 

Šių dviejų doktrinų istoricistinis pobūdis labai suaktualina mūsiškį tyrinė- 
jimą. Mes sugrįšime prie jų tolesniuose šios knygos skyriuose. Abi doktrinos 
tiesiogiai kilusios iš Hegelio filosofijos. Todėl turime panagrinėti ir šią filo- 
sofiją. Bet kadangi Hegelis svarbiausias idėjas perėmė iš senovės filosofų, 
prieš imantis modernesnių istoricizmo formų analizės, reikia aptarti Heraklei- 
to, Platono ir Aristotelio teorijas. 


Antras skyrius 
HERAKLEITAS 


Iki Herakleito Graikijoje nerandame teorijų, kurios dėl savo istoricistinio 
pobūdžio galėtų būti lyginamos su išrinktosios tautos doktrina. Pagal Home- 
ro teistinę ar veikiau politeistinę interpretaciją, istorija yra dieviškosios valios 
padarinys. Bet Homero dievai nenustatinėja bendrųjų istorijos vystymosi dės- 
nių. Tai, ką stengiasi pabrėžti ir paaiškinti Homeras, yra ne istorijos vienin- 
gumas, o veikiau jo stoka. Istorijos Scenoje vykstančio spektaklio autorius 
yra ne vienas Dievas; joje stumdosi daug įvairiausių dievų. Homero interpre- 
lacijos bruožas, siejantis ją su judaistine [istorijos samprata|, yra tam tikras 
miglotas likimo jausmas ir užkulisinių jėgų idėja. Bet galiausiai likimas, 

pagal Homerą, neatsiveria; ne taip kaip judaistinis [šio likimo] atitikmuo, jis 
lieka paslaptingas. 

Pirmasis graikas, sukūręs ryškiau išreikštą istoricistinę doktriną, buvo He- 
siodas, kuriam, galimas daiktas, turėjo įtakos Rytų mąstytojai. Jis pasinaudo- 
jo bendrosios istorinio vystymosi krypties arba tendencijos idėja. Jo išskleista 
istorijos interpretacija yra pesimistinė. Jis įsitikinęs, kad žmonijai, tolstančiai 
nuo Aukso Amžiaus, lemta išsigimti ir fiziškai, ir moraliai. Įvairių istoricis- 
tinių idėjų, iškeltų ankstyvųjų graikų filosofų, kulminacija buvo Platono fi- 
losofija; apmąstydamas graikų genčių, ir ypač atėniečių, istoriją ir visuome- 
ninį gyvenimą, Platonas nutapė grandiozinį filosofinį pasaulio paveikslą. Kaip 
istoricistui jam didelės įtakos turėjo įvairūs pirmtakai, ypač Hesiodas; bet 
didžiausią įtaką jam padarė Herakleitas. 

Herakleitas buvo filosofas, atradęs kismo idėją. Iki to meto graikų filoso- 
fai, veikiami rytietiškos kilmės idėjų, suvokė pasaulį kaip milžinišką pastatą, 
kurio statybinė medžiaga buvo materialūs daiktai!'. Pasaulis — tai daiktų vi- 
suma, kosmosas (galimas daiktas, iš pradžių šitaip buvo vadinama rytietiška 
palapinė arba skraistė). Klausimai, kuriuos sau kėlė šie filosofai, buvo tokie: 
„Iš kokios medžiagos padarytas pasaulis?“ arba „Kaip jis padarytas, koks jo 
tikrasis generalinis planas?“ Filosofiją, arba fiziką (ilgą laiką jos buvo tapa- 
čios), jie traktavo kaip „gamtos“, t. y. pirminės medžiagos, iš kurios pasta- 
tytas šis pastatas, šis pasaulis, tyrinėjimą. Jei buvo apmąstomi kokie nors 
procesai, jie buvo suprantami kaip procesai, vykstantys šio pastato viduje, 
arba kaip pastato statybos ar jo palaikymo procesai, kaip jo struktūros stabi- 
lumą klibinantys ar grąžinantys procesai, tuo tarpu pati struktūra buvo laiko- 
ma fundamentaliai statiška. Procesai buvo laikomi cikliniais (išskyrus proce- 
sus, susijusius su pastato atsiradimu; klausimą „Kas tai padarė?“ svarstė Rytų 
mąstytojai, Hesiodas ir kiti). Šitas natūralus požiūris, visiškai natūralus net 
daugeliui mūsų amžininkų, buvo įveiktas Herakleito genijaus. Jis pasiūlė 
naują požiūrį, pagal kurį nėra tokio pastato, nėra stabilios struktūros, nėra 
kosmoso. „Šlamštas, pabertas kaip papuola, — gražiausia darna (kosmos)“, 
toks yra vienas jo posakis*. Jis regėjo pasaulį ne kaip pastatą, bet veikiau kaip 
vientisą milžinišką procesą; ne kaip daiktų visumą, o veikiau kaip visų įVy- 
kių, kismų arba faktų visumą. „Viskas teka ir niekas nerymo“, — toks jo 
filosofijos motto. 

Herakleito atradimas ilgą laiką darė įtaką graikų filosofijos raidai. Parme- 
nido, Demokrito, Platono ir Aristotelio filosofijos gali būti pagrįstai apibū- 

dintos kaip pastangos išspręsti tas kintančio pasaulio problemas, kurias atra- 
do Herakleitas. Šio atradimo didybė — nepaprasta. Jis buvo vadinamas siau- 
bingu, o jo poveikis buvo lyginamas su „žemės drebėjimu, kai atrodo, kad... 
viskas siūbuoja“?. Nė kiek neabejoju, kad šį Herakleito atradimą lėmė baisin- 
gi asmeniniai išgyvenimai, kuriuos jis patyrė, susidūręs su ano meto visuo- 
meninėmis ir politinėmis pervartomis. Herakleitas, pirmasis filosofas, apmąs- 
tęs ne tik „gamtą“, bet ir — visų pirma — etines-politines problemas, gyveno 
socialinės revoliucijos epochoje. Kaip tik tuo metu, kai jis gyveno, graikų 
gentinę aristokratiją pradėjo išstumti naujosios demokratinės jėgos. 

Kad suprastume šios revoliucijos padarinius, turime prisiminti, koks sta- 
bilus ir griežtas buvo visuomenės gyvenimas valdant gentinei aristokratijai. 
Visuomeninį gyvenimą tada lėmė socialiniai ir religiniai tabu; kiekvienas 
turėjo jam skirtą vietą visuomenės struktūroje; kiekvienas jautė, kad jo vieta 
yra jam tinkama, „natūrali“ vieta, skirta jam jėgų, valdančių pasaulį; kiekvie- 
nas „žinojo savo vietą“. 

Tradicija paliko pasakojimą, pagal kurį pats Herakleitas buvo Efeso ka- 
rališkosios šeimos Žynių-karalių įpėdinis, bet atsisakė savo teisių brolio nau- 
dai. Kad ir išdidžiai atsisakęs dalyvauti savo miesto politiniame gyvenime, jis 
palaikė aristokratus, bergždžiai siekusius sustabdyti kylančią naujų revoliuci- 
nių jėgų bangą. Šis visuomeninis ir politinis patyrimas atsispindi išlikusiuose 
jo veikalų fragmentuose“. „Verta, kad visus suaugusius efesiečius iškartų, o 
miestą paliktų nebrendėliams...“ — štai vienas iš jo išpuolių, išprovokuotų 
liaudies sprendimo ištremti Hermodorą, aristokratą ir Herakleito draugą. Įdo- 
miausia tai, kaip Herakleitas interpretuoja tokio liaudies elgesio motyvus, nes 
ši interpretacija parodo, kad antidemokratinės argumentacijos arsenalas nuo 
seniausių demokratijos laikų beveik nepasikeitė: ,,Tenebūna nė vienas iš mū- 
sų geriausias! Jei ne, tebūna svetur ir su kitais.“ Šitoks priešiškumas demo- 
kratijai daug kur prasiveržia kituose Herakleito fragmentuose: „„...dauguma 
persisotinę kaip galvijai... Kokį gi protą ar nuovoką jie turi? Nuo liaudies 
dainių jie sutirpsta ir minią ima per mokytoją, nežinodami, jog daugel! blogų, 
maža gerų... Priėnėje gimė Biantas, Teutamo sūnus, kurio žosmė vertesnė 
negu kitų. (Jis pasakė: 'Dauguma žmonių negeri'.)... Tokių dalykų nenuvokia 
dauguma, kurie su jais susiduria, ir nepažįsta patyrę, o jiems tiktai regisi.“ 
Panašiai jis sako: „Įstatymas — ir vieno valiai paklusti“. Štai dar vienas He- 
takleito posakis, išreiškiantis jo pažiūrų konservatyvumą ir antidemokratiš- 
kumą, beje, visai priimtinas ir demokratams, jei ir ne pagal ketinimus, tai 
bent paraidžiui: „Liaudžiai reikia ginti įstatymą nelyginant [miesto] mūrą“. 

Tačiau Herakleito kova už senovinius jo gimtojo miesto įstatymus buvo 
bevaisė, ir jam padarė didžiulį įspūdį visų dalykų praeinamybė. Jo kismo 
teorija išreiškia kaip tik šį jausmą?: „Viskas teka“, — pasakė jis; ir: „Į tą pačią 
upę neįmanoma dusyk įžengti“. Praradęs iliuzijas, jis nuginčija įsitikinimą, 
kad egzistuojanti visuomenės santvarka išliks visiems laikams: „Neturime 
[kalbėti ir elgtis] it savo gimdytojų vaikai“. 

Šitoks dėmesys kismui, ir ypač visuomenės gyvenimo kismui, yra svarbus 
ne tik Herakleito filosofijos, bet ir viso istorici/zmo bruožas. Mintis, kad visi 
daiktai, net karaliai, keičiasi, išreiškia tiesą, turėjusią padaryti ypač didelį 
įspūdį tiems, kurie savo socialinę aplinką laikė savaime suprantamu dalyku. 
Tačiau su tuo dar galima susitaikyti. Bet Herakleito filosofijoje išryškėja ir ne 
toks pagirtinas istoricizmo bruožas, būtent perdėtas kismo akcentavimas, dar 
susijęs su įsitikinimu, kad egzistuoja nepermaldaujamas ir nekintantis likimo 
dėsnis. 

Šis įsitikinimas mums atskleidžia požiūrį, kuris — nors iš pirmo žvilgsnio 
atrodo prieštaraujantis perdėtam istoricistiniam kismo akcentavimui — būdin- 
gas jei ne visiems, tai daugumai istoricistų. Galimas daiktas, mes galėsime 
paaiškinti tokį požiūrį, jei perdėtą istoricistinį kismo akcentavimą interpre- 
tuosime kaip simptomą, atskleidžiantį istoricisto pastangas įveikti nesąmo- 
ningą savo priešinimąsi kismo idėjai. Tokia interpretacija paaiškina ir emo- 
cinę įtampą, daugelį istoricistų (net mūsų dienomis) spiriančią išpūsti jų 
padaryto negirdėto atradimo naujumą. Tokie svarstymai leidžia spėti, kad 
šitie istoricistai bijosi permainų ir kad jie negali pripažinti kismo idėjos be 
tikros vidinės kovos. Dažnai atrodo, kad jie tarsi bando kompensuoti pasto- 
vaus pasaulio praradimą, griebdamiesi idėjos, pagal kurią kismą valdo nekin- 
tantis dėsnis. (Parmenidas ir Platonas net sukūrė teoriją, pagal kurią kintantis 
pasaulis, kuriame gyvename, yra iliuzija, ir egzistuoja realesnis pasaulis, ku- 
riame kismo nėra.) 

Perdėtas kismo akcentavimas privertė Herakleitą sukurti teoriją, pagal 
kurią visi medžiaginiai daiktai, ir kieti, ir skysti, ir dujiniai, panašūs į ugnį; 
jie yra ne daiktai, o veikiau procesai; jie visi yra ugnies virsmų padarinys; 
tariamai kieta žemė (susidedanti iš pelenų) yra tik transformuota ugnis, ir net 
skysčiai (vanduo, jūra) yra transformuota ugnis (ir gali tapti kuru, pavyz- 
džiui, naftos pavidalo). „Ugnies atogrįžos: pirma jūra, o iš jūros — perpus 
žemė, perpus ugninė vėtra.“? Lygiai ir kiti „elementai“ — žemė, vanduo ir 
oras — yra transformuota ugnis: „Visi daiktai — mainas ugniai, ir ugnis vi- 
siems taip, kaip auksui prekės ir prekėms auksas“. 

Bet visus daiktus redukuodamas į ugnį, į procesus, prilygindamas juos 
sugriovęs kosmosą kaip pastatą ir paskelbęs, kad kosmosas yra „šlamštas, 
pabertas kaip papuola“, jis vėl jį atstato kaip likimo nulemtą pasaulinio pro- 
ceso įvykių tvarką. 

Kiekvienas procesas pasaulyje, ir ypač pati ugnis, vystosi pagal tam tikrą 
dėsnį, „saiką“. Tai neišvengiamas ir nepermaldaujamas dėsnis, ir šiuo požiū- 
riu jis panašus į mūsiškę moderniąją gamtos dėsnio koncepciją, taip pat ir į 
moderniųjų istoricistų istorinių ir evoliucinių dėsnių koncepciją. Bet Herak- 
leito dėsnio samprata nuo šių koncepcijų skiriasi tuo, kad tą dėsnį nustato 
protas, o priverčia jam paklusti bausmės baimė — panašiai kaip valstybė 
priverčia paklusti įstatymui. Šitoks Herakleito nesugebėjimas matyti skirtumą 
tarp teisinių įstatymų arba normų, viena vertus, ir gamtos dėsnių ar pasikar- 
tojimų, kita vertus, yra būdingas tabu sistema pagrįstos gentinės santvarkos 
bruožas: abiejų tipų dėsniai traktuojami vienodai, magiškai, todėl žmogaus 
nustatytų tabu racionali kritika atrodo tokia pat absurdiška, kaip ir pastanga 
pagerinti gamtinio pasaulio dėsnių arba pasikartojimų aukščiausią išmintį ir 
protingumą: „Yra Viena Išmintinga — Žinoti sprendimą, visus daiktus per 
visus vairuojantį <...> Saulė neperžengs saiko — antraip ją atras Erinijos, 
Teisybės padėjėjos.“ Bet saulė ne tik paklūsta dėsniui; Ugnis, saulės ir (kaip 
matysime) Dzeuso, svaidančio žaibus, pavidalu, saugo šį dėsnį ir pagal jį 
teisia. „Saulė, jų tvarkdarė ir sargybinė, nustatanti, ribojanti, tirianti ir skel- 
bianti permainas ir metų laikus, kurie viską pagimdo... Štai šitą dailią tvarką, 
visų tą pačią, nei kas iš dievų, nei kas iš žmonių sukūrė, bet buvo ji amžinai, 
ir yra, ir bus — amžinai gyva ugnis, pagal saiką įsižiebianti ir pagal saiką 
užgęstanti... Visus [daiktus] teis ir pasmerks užklupusi ugnis.“ 

Su istoricistine nepermaldaujamo likimo idėja dažnai susijęs misticizmo 
elementas. Misticizmo kritinė analizė bus pateikta 24 skyriuje. Dabar aš tik 
norėčiau atskleisti antiracionalizmo ir misticizmo vaidmenį Herakleito filoso- 
fijoje?: „Gamta mėgsta slėptis“, — rašo jis; ir: „Valdovas, kurio yra ta prana- 
šavietė Delfuose, nei atskleidžia, nei slepia, bet duoda ženklą“. Herakleito 
panieka į empiriją labiau orientuotiems mokslininkams būdinga tiems, kurie 
laikosi tokio požiūrio: „„Daugžinybė proto neišmoko, antraip Hesiodą būtų 
išmokius ir Pitagorą, ar vėlgi Ksenofaną bei Hekatają... [Pitagoras] mulkin- 
tojų pirmtakas.“ Su šia panieka mokslininkams susijusi mistinė intuityvaus 
pažinimo teorija. Herakleito proto teorijos pradinis taškas yra tas faktas, kad, 
ici tik mes būdraujame, gyvename bendrame pasaulyje. Mes galime bendrau- 

ti, valdyti ir kontroliuoti vienas kitą — tai garantija, kad netapsime iliuzijos 
aukomis. Bet ši teorija turi ir kitą, simbolinę, mistinę prasmę. Pagal šią teori- 
ją, esama mistinės intuicijos, kuri duota išrinktiesiems, tiems, kurie būdrauja, 
kurie turi galią matyti, girdėti ir kalbėti: „Nedera elgtis ir kalbėti it miegan- 
tiems <...> Ovyje būnantiems yra viena ir bendra [pasaulio] sąranga, o kiek- 
vienas miegantis nusisuka į savišką <...> Netikintieji [...] nei išgirsti mokan- 
tys, nei pasakyti <...> Išgirdusieji ir nesupratę panašūs į kurčius — tai apie 
juos liudija posakis: "Būdami čia nebūna’. <...> Yra Viena Išmintinga — 
žinoti sprendimą, visus daiktus per visus vairuojantį.“ Pasaulis, kurio patyri- 
mas bendras būdraujantiems, yra mistinis vienis, visų daiktų vienatis, kurią 
galima suvokti tik protu: „Todėl reikia sekti tuo, kas bendra <...> Nuvokimas 
bendras visiems <...> Iš visų viena, iš viena — visi <...> Viena Išmintinga 
vienui viena ir nenori, ir nori vadintis Dzeuso vardu <...> Šitą viską vairuoja 
Perkūnas.“ 

Tiek apie bendresnius Herakleito filosofijos — visuotinio kismo ir slaptin- 
gojo likimo filosofijos — bruožus. Iš šios filosofijos išauga visų pokyčių 
varomosios jėgos teorija — teorija, demonstruojanti savo istoricistinį pobūdį 
tuo, kad ypač pabrėžia „socialinei statikai“ priešinamos „socialinės dinami- 
kos“ svarbą. Herakleito teigta bendroji gamtos dinamika ir ypač visuomenės 
gyvenimo dinamika patvirtina mintį, kad jo filosofiją įkvėpė jo išgyventos 
socialinės ir politinės pervartos. Juk jis tvirtina, kad vaidas arba karas yra 
dinaminis, taip pat ir kuriamasis bet kokio kismo, o ypač visų skirtumų tarp 
žmonių, principas. Būdamas tipiškas istoricistas, istorijos nuosprendį jis trak- 
tavo kaip moralinį nuosprendį?, nes buvo įsitikinęs, kad karo baigtis visada 
teisinga!“: „Karas — visų tėvas, visų karalius ir vienus atskleidė kaip dievus, 
kitus — kaip Žmones, vienus vergais padarė, kitus — laisvaisiais <...> Būtina 
žinoti, jog karas yra visuotinis, ir teisybė — vaidas, ir viskas gimsta per vaidą, 
ir elgiasi [pagal jį].“ 

Bet jeigu teisingumas yra vaidas arba karas; jei „likimo deivės“ tuo pat 
metu yra „teisingumo tarnaitės“; jei istorija ar, tiksliau pasakius, sėkmė, t. y. 
sėkmė kare, yra nuopelnų kriterijus, tada nuopelnų matas pats turi „tekėti“. 
Herakleitas sprendžia šią problemą, remdamasis savuoju reliatyvizmu ir sa- 
vąja priešybių vienybės doktrina. Jos šaltinis yra Herakleito kismo teorija 
(kuri yra Platono ir, net labiau, Aristotelio teorijų pagrindas). Kintantis daik- 
tas turi prarasti kokią nors savybę ir įgyti priešingą savybę. Kintantis daiktas 
yra ne tiek daiktas, kiek perėjimo iš vienos būsenos į kitą būseną procesas, 

o todėl priešingų būsenų vienybė!!: „Šalti šyla, šilti šąla, drėgni džiūsta, sausi 
šlampa <...> sveikatą malonią ir gerą padarė liga <...> Tas pat būva gyva ir 
mirę, budintis ir miegantis, jauna ir sena: nes šitai, pavirtę, yra anuo, ir ana 
tai, vėl pavirtę, šituo <...> išsiskirdamas su pačiu savimi, sutaria: tai — at- 
virkščiai apgręžta dermė, kaip lanko ir lyros <...> Priešprieša naudinga, ir iš 
besiskirtančiųjų — gražiausia dermė <...> viskas gimsta per vaidą ir elgiasi 
[pagal jį] <...> Kelias aukštyn ir žemyn yra tas pat <...> Dievui visa gražu, 
gera ir teisinga, o Žmonės pasigavo, kad vieni dalykai yra neteisingi, kiti — 
teisingi <...> Gera ir bloga yra tas pat.“ 

Bet vertybių reliatyvumas (jį galima apibūdinti net kaip etinį reliatyvu- 
mą), išreikštas paskutiniuoju fragmentu, Herakleitui nesutrukdė remiantis šia 
karo teisingumo ir istorijos nuosprendžio teorija sukurti romantinę Šlovės, 
Likimo ir Didžio žmogaus pranašumo etiką, stulbinančiai primenančią kai 
kurias labai šiuolaikiškas idėjas'?. „Arėjo nukautus gerbia dievai ir žmonės. 
Didingas mirties burtas didingą atneša dalią <...> Kilniausieji renkasi Vieną 
vietoj visa ko: amžinai tveriančią šlovę — vietoj marių [daiktų] <...> Vienas 
man — dešimt tūkstančių, jeigu jis kilniausias.“ 

Nuostabu, kad šiuose senoviniuose fragmentuose, atsiradusiuose apytik- 
riai 500 m. pr. Kr., tiek daug bruožų, kurie būdingi moderniosioms istoricis- 
tinėms ir antidemokratinėms idėjoms. Bet nepaisant to fakto, kad Herakleitas 
buvo nepranokstamo originalumo ir labai įžvalgus mąstytojas ir kad dėl šios 
priežasties daugelis jo idėjų (Platono dėka) tapo didžiosios filosofinės tradi- 
cijos dalimi, jo doktrinos giminingumą istoricizmui, galimas daiktas, galima 
šiek tiek paaiškinti atitinkamose epochose susidariusių visuomenės gyvenimo 
sąlygų panašumu. Atrodo, kad istoricistinės idėjos nesunkiai įsigali didžiųjų 
visuomeninių perversmų epochose. Jos pasirodė tada, kai griuvo graikų gen- 
tinė santvarka ir kai Babilono užkariavimai sugriovė žydų gentinę santvar- 
ką". Manau, beveik neabejotina, kad Herakleito filosofija yra srovės nešamo 
žmogaus savijautos išraiška; tai savijauta, kuri, atrodo, yra tipiška reakcija į 
senovinių gentinių visuomenės gyvenimo formų byrėjimą. Naujųjų laikų Eu- 
ropoje istoricistinės idėjos atgimė pramoninės revoliucijos epochoje ir ypač 
dėl Amerikos bei Prancūzijos politinių revoliucijų poveikio'“. Kad Hegelis, 
perėmęs tiek daug Herakleito idėjų ir perdavęs jas visiems šiuolaikiniams 
istoricistiniams sąjūdžiams, išreiškė Prancūzijos revoliucijos priešininkų po- 
zicijas, atrodo, nėra tik sutapimas. 

I. PLATONO KERAI 
Trečias skyrius 


PLATONAS: 
FORMŲ ARBA IDĖJŲ TEORIJA 


I 


Platonas gyveno tuo metu, kai karai ir politiniai vaidai, kaip mums žino- 
ma, buvo dar žiauresni negu tie, kurie išmušė iš vėžių Herakleitą. Kai Pla- 
tonas dar buvo paauglys, gentinės santvarkos žlugimas Atėnuose, jo gimta- 
jame mieste, atvedė prie tironijos, o vėliau prie demokratijos, kurios šalininkai 
dėjo visas pastangas užkirsti kelią mėginimams atkurti tironiją arba oligarchi- 
ją, t. y. iškiliausių aristokratinių šeimų valdymą!. Platono jaunystės metais 
demokratiniai Atėnai įsivėlė į sunkų karą su Sparta, stipriausiu Peloponeso 
miestu-valstybe, kuris išsaugojo daug senovinės gentinės aristokratijos įsta- 
tymų ir papročių. Peloponeso karas, su pertrūkiais, truko 28 metus. (10 sky- 
riuje, kur išsamiau apžvelgiama istorinė situacija, bus parodyta, kad karas 
nesibaigė Atėnų pralaimėjimu 404 m. pr. Kr., kaip kartais tvirtinama*.) Pla- 
tonas gimė karo metu, o kai karas baigėsi, jam buvo apytikriai 24 metai. Karo 
metu siautėjo baisios epidemijos, o paskutiniais karo metais prasidėjo badas, 
Atėnai buvo sutriuškinti, įsižiebė pilietinis karas ir įsitvirtino teroro režimas, 
paprastai vadinamas Trisdešimties tironų valdymu. Du šio režimo vadai buvo 
Platono dėdės, ir abu jie žuvo, nesėkmingai bandydami apginti savo režimą 
nuo demokratų. Demokratijos atkūrimas ir taika Platono nė kiek nedžiugino. 
Buvo nuteistas ir nubaustas Sokratas, mylimas Platono mokytojas, kuris tapo 
svarbiausiu daugumos jo dialogų herojumi. Atrodo, kad pavojus iškilo ir 
pačiam Platonui, nes kartu su kitais Sokrato bičiuliais jis išvyko iš Atėnų. 
Dionisijo Vyresniojo, Sirakūzų tirono dvare, ir net sugrįžęs į Atėnus ir įkūręs 
Akademiją, jis, kartu su kai kuriais savo mokiniais, ir toliau aktyviai dalyva- 
vo sąmoksluose bei revoliucijose?, sudariusiose Sirakūzų politikos esmę, ir 
galiausiai šis dalyvavimas jam turėjo lemtingų padarinių. 

Ši trumpa politinių įvykių apžvalga gali paaiškinti, kodėl Platono — kaip 
1 Herakleito — veikaluose esama ženklų, rodančių, kad jis labai kentėjo dėl 
politinio nestabilumo ir nesaugumo, būdingo tai epochai, kurioje gyveno. 
Kaip ir Herakleito, Platono gyslomis tekėjo karališkas kraujas; bent jau tra- 
dicija pasakoja, kad jo šeima iš tėvo pusės buvo kilusi iš Kodro, paskutiniojo 
Atikos gentinio karaliaus“. Platonas labai didžiavosi savo motinos šeima, 

kuri, kaip pasakoja jis pats savo dialoguose (Charmide ir Timajuje), buvo 
kilusi iš Solono, Atėnų įstatymų leidėjo. Jo dėdės Kritijas ir Charmidas, 
Trisdešimties tironų vadai, irgi buvo jo motinos giminaičiai. Nieko keisto, 
kad, turėdamas tokią šeimos tradiciją, Platonas labai domėjosi visuomenės 
gyvenimo reikalais; ir tikrai, dauguma jo veikalų patvirtina šį faktą. Jis pats 
pasakoja (jei jo Septintas laiškas tikras), kad jam? „visada labiausiai rūpėjo 
politinė veikla“, bet kad nuo jos jį atbaidė rūsti jo jaunystės patirtis. „Maty- 
damas, kad viskas svyravo ir kaitaliojosi, aš jaučiausi pasimetęs ir nusivy- 
lęs.“ Manau, jog kaip tik šis jutimas, kad visuomenė ir, tiesą sakant, „viskas“ 
teka, buvo pamatinis jo — kaip ir Herakleito — filosofijos impulsas. Todėl 
Platonas, lygiai kaip ir jo pirmtakas istoricistas, savo socialinį patyrimą api- 
bendrino suformuluodamas istorinio vystymosi dėsnį. Pagal šį dėsnį, kuris 
bus išsamiau aptartas kitame skyriuje, bet kokia visuomenės permaina yra 
gedimas, puvimas ir išsigimimas. 

Platono požiūriu, šis pamatinis istorijos dėsnis yra kosminio dėsnio, val- 
dančio visus sukurtuosius arba pagimdytuosius daiktus, dalis. Visi kintantys 
daiktai, visi atsiradę daiktai pasmerkti išnykti. Kaip ir Herakleitas, Platonas 
jautė, kad istorijoje veikiančios jėgos yra kosminės kilmės. 

Bet galima pagrįstai manyti, kad Platonas buvo įsitikinęs, jog jo atrastas 
Išsigimimo dėsnis — dar ne viskas. Herakleito filosofijoje pastebėjome polinkį 
vystymosi dėsnius traktuoti kaip ciklinius dėsnius; jie suvokiami, orientuo- 
jantis į dėsnį, nulemiantį ciklinę metų laikų kaitą. Ir kai kuriuose Platono 
veikaluose galime rasti pasakojimą apie Didžiuosius Metus (jų trukmė - apie 
36 000 paprastų metų), apimančius tobulėjimo arba gimimo tarpsnį, matyt, 
atitinkantį Pavasarį ir Vasarą, ir išsigimimo bei žlugimo tarpsnį, atitinkantį 
Rudenį ir Žiemą. Pagal vieną iš Platono dialogų (Politikas), po Aukso am- 
žiaus arba Krono amžiaus — amžiaus, kai pasaulį valdo pats Kronas ir kai 
žmonės atsiranda iš žemės — eina mūsų amžius, Dzeuso amžius, amžius, kai 
pasaulis, apleistas dievų, turi tenkintis tik savo ištekliais ir todėl pasmerktas 
vis didesniam sugedimui. Dialoge Politikas dar pasakojama, kad po to, kai 
bus pasiektas visiško sugedimo dugnas, dievas vėl paims į savo rankas kos- 
minio laivo vairą ir pasaulis pradės gerėti. 

Nėra aišku, ar pats Platonas tikėjo Politike papasakota istorija. Jis visai 
aiškiai pasakė tik tai, kad netiki, jog visas šis pasakojimas yra teisingas 
paraidžiui. Kita vertus, beveik neabejotina, kad žmonijos istoriją jis suvokė 
kaip kosminį įvykį; kad jis buvo įsitikinęs, jog jo paties gyvenamasis metas 
yra didžiulio sugedimo — galbūt didžiausio, koks tik įmanomas — epocha, ir 

kad visa ankstesnė istorinė epocha buvo valdoma vidinės tendencijos, stūmu- 
sios į žlugimą ir būdingos tiek istorijos vystymuisi, tiek kosmoso raidai“. 
Man sunku pasakyti, ar jis tikėjo ir tuo, kad ši tendencija būtinai turi išnykti 
tada, kai bus pasiekta didžiausio sugedimo būklė. Bet jis tikrai tikėjo, kad, 
dedant žŽmogiškas, ar veikiau antžmogiškas pastangas, mums įmanoma pasi- 
priešinti šiai fatališkai istorinei tendencijai ir sustabdyti žlugimo procesą. 


I I 


Kad ir kaip Platonas būtų panašus į Herakleitą, mes matome svarbų skir- 
tumą. Platonas buvo įsitikinęs, kad istorinio likimo dėsniui, žlugimo dėsniui, 
gali pasipriešinti žmogaus moralinė valia, pagrįsta Žmogaus proto galia. 

Ne visai aišku, kaip šį įsitikinimą Platonas derino su savo tikėjimu likimo 
dėsniu. Bet esama tam tikrų nuorodų, galinčių paaiškinti šį dalyką. 

Platonas buvo įsitikinęs, kad išsigimimo dėsnis lemia ir moralinį išsigimi- 
mą. Šiaip ar taip, politinis išsigimimas, jo požiūriu, labiausiai priklauso nuo 
moralinio išsigimimo (žinojimo stokos), o moralinį išsigimimą savo ruožtu 
lemia rasinis išsigimimas. Štai tokiu būdu visuotinis kosminis išsigimimo 
dėsnis pasireiškia Žmonių gyvenime. 

Todėl visai suprantama, kad didysis kosminis posūkis gali sutapti su po- 
sūkiu žmogiškųjų reikalų srityje — moralinėje ir intelektualinėje — ir kad todėl 
galime manyti, jog posūkį nulemia moralinės ir intelektualinės Žmonijos pa- 
stangos. Platonas galėjo būti įsitikinęs ir tuo, kad kaip visuotinis išsigimimo 
dėsnis neabejotinai pasireiškia per moralinį žlugimą, vedantį prie politinio 
žlugimo, taip ir kosminio posūkio aušra pasireikš didžiųjų įstatymų leidėjų 
pasirodymu, o šių žmonių protas ir moralinė valia pajėgs padaryti galą šiai 
politinio žlugimo epochai. Atrodo, kad Politike esanti Aukso amžiaus, nau- 
josios eros, sugrįžimo pranašystė yra tokio tikėjimo išraiška, pateikta mito 
pavidalu. Kad ir kaip ten būtų, Platonas tikrai tikėjo abiem dalykais — bendra 
istorine gedimo tendencija ir galimybe sustabdyti gedimą politikos srityje 
sustabdant bet kokį politinį kismą. Toks ir buvo jo siekiamas tikslas’. Jis 
bando tą tikslą įgyvendinti, siūlydamas įkurti tokią valstybę, kurioje nebūtų 
visoms kitoms valstybėms būdingų blogybių; ši valstybė neišsigimsta, nes 
nesikeičia. Tokia valstybė, kurioje nesama permainų ir gedimo sukeliamo 
blogio, yra pati geriausia valstybė, tobula valstybė. Tai Aukso amžiaus vals- 
tybė, kurioje nesama permainų. Tai sustingdyta valstybė. 

III 


Tikėdamas tokia idealia, nesikeičiančia valstybe, Platonas radikaliai nu- 
krypsta nuo tų istoricizmo dogmų, kurias regime Herakleito filosofijoje. Bet 
kad ir koks svarbus būtų šis skirtumas, iš jo kyla kiti Platono ir Herakleito 
panašumo momentai. 

Nors ir pasižymėdamas nepaprastai aštriu mąstymu, Herakleitas, atrodo, 
būgštavo minties, kad kosmosas bus išstumtas chaoso. Kaip buvo sakyta, 
tvaraus pasaulio prarastį jis, atrodo, bandė atsverti, griebdamasis minties, kad 
kismą valdo nekintantis dėsnis. Šis polinkis vengti galutinių istoricizmo iš- 
vadų būdingas daugeliui istoricistų. 

Platono filosofijoje šis polinkis yra ypač ryškus. (Šiuo požiūriu jam pa- 
darė įtaką Parmenidas, didysis Herakleito kritikas.) Herakleitas apibendrino 
jam tekusį visuomenės takumo patyrimą, kismą perkeldamas į „visų daiktų“ 
pasaulį, o Platonas, kaip jau sakiau, griebėsi to paties. Bet Platonas tikėjimą 
tobula valstybe, kuri nesikeičia, išplėtė ir papildė tikėjimu nekintančia „visų 
daiktų“ karalyste. Jis buvo įsitikinęs, kad kiekvieną paprastą, yrantį daiktą 
atitinka tobulas, neyrantis daiktas. Šis tikėjimas tobulais ir nekintančiais daik- 
tais, paprastai vadinamas Formų arba Idėjų teorija“, tapo svarbiausia jo fi- 
losofijos doktrina. 

Platono įsitikinimas, kad mums įmanoma pasipriešinti geležiniam likimo 
dėsniui ir, sustabdant bet kokį kismą, išvengti žlugimo, parodo, jog jo isto- 
ricistinės tendencijos turi tam tikras ribas. Kompromisų nepripažįstantis ir 
visiškai nuoseklus istoricistas negalėtų abejoti, kad žmogus, net labai steng- 
damasis, negali pakeisti istorinio likimo dėsnių, net ir tada, kai jie jau at- 
skleisti. Jis būtų tikras, kad žmogus negali jiems priešintis, nes visi jo planai 
ir veiksmai yra tik priemonės, kuriomis neišvengiami vystymosi dėsniai re- 
alizuoja jo istorinį likimą; panašiai kaip Edipą jo likimas ištiko dė/ pranašys- 
tės ir dėl tų priemonių, kurių ėmėsi jo tėvas, stengdamasis pabėgti nuo liki- 
mo, o ne nepaisant šių priemonių. Kad geriau paaiškinčiau šitą absoliutų 
istoricizmą ir priešingą tendenciją, glūdinčią Platono įsitikinime, jog jis gali 
turėti įtakos likimui, Platono istoricizmą aš supriešinsiu su visiškai priešingu 
požiūriu, irgi būdingu Platono filosofijai; šis požiūris gali būti pavadintas 


socialinės inžinerijos teorija“. 

Socialinės inžinerijos šalininkas nekelia klausimų apie istorines tendenci- 
jas arba žmonijos likimą. Jis tiki, kad žmogus yra savo likimo šeimininkas ir 
kad, orientuodamiesi į savo tikslus, mes galime paveikti arba pakeisti žmo- 
nijos istoriją, kaip pakeitėme žemės paviršių. Jis netiki, kad šiuos tikslus jam 
primetė mūsų istorijos užkulisinės jėgos ar istorinės tendencijos; veikiau jis 
tiki, kad tie tikslai pasirinkti ar net sukuriami mūsų pačių, panašiai kaip mes 
kuriame naujas mintis, naujus meno kūrinius, naujus namus ar naują techni- 
ką. Priešingai istoricistui, įsitikinusiam, kad sąmoningas politinis veiksmas 
įmanomas tik jei iš pradžių numatoma būsima istorijos eiga, socialinės inži- 
nerijos šalininkas įsitikinęs, kad mokslinis politikos pagrindas yra visiškai 
kitokios prigimties; jo esmė — faktinė informacija, reikalinga kurti ir keisti 
visuomenės institucijoms, atitinkančioms mūsų norus ir siekius. Toks moks- 
las gali mums pasakyti, kokius žingsnius reikia žengti, jei mes, pavyzdžiui, 
norime išvengti ekonominio nuosmukio arba, priešingai, sukelti ekonominį 
nuosmukį, arba jei norime visuomenės turtą paskirstyti daugiau ar mažiau 
lygiai. Kitaip tariant, socialinės inžinerijos šalininkas mano, kad politikos 
mokslinis pagrindas yra kažkas panašaus į socialinę technologiją (kaip ma- 
tysime, Platonas politiką lygina su moksliškai pagrįsta medicina), ne taip 
kaip istoricistas, politiką suprantantis kaip nekintančių istorinių tendencijų 
mokslą. 

Iš to, ką pasakiau apie socialinės inžinerijos nuostatą, nedera daryti išva- 
dą, kad socialinės inžinerijos šalininkų stovykloje nesama svarbių skirtumų. 
Priešingai, skirtumas tarp to, ką aš vadinu „daline socialine inžinerija“ ir to, 
kas vadinama „utopine inžinerija“, yra viena svarbiausių šios knygos temų. 
(Žr. ypač 9 skyrių, kur pateiksiu argumentus už pirmojo tipo inžineriją ir 
prieš antrojo tipo inžineriją.) Bet kol kas mane domina tik istoricizmo ir 
socialinės inžinerijos priešprieša. Galimas daiktas, kad ši priešprieša išryškės 
vėliau, kai aptarsime istoricisto ir socialinės inžinerijos šalininko požiūrius į 
visuomenės institucijas, t. y. į tokius dalykus, kaip draudimo kompanija, po- 
licija, vyriausybė ar pagaliau bakalėjos prekių parduotuvė. 

Istoricistas visuomenės institucijas linkęs vertinti visų pirma jų istorijos, 
t. y. jų kilmės, raidos ir jų dabartinės ir būsimos svarbos požiūriu. Jis veikiau- 
siai primygtinai tvirtins, kad jų atsiradimą lėmė tam tikras planas arba pro- 
jektas ir tam tikrų tikslų, žmogiškų arba dieviškų, siekis; o galbūt jis tvirtins, 
kad jos nėra skirtos kokiems nors aiškiai suvoktiems tikslams, bet veikiau yra 
tiesioginė tam tikrų instinktų ir aistrų išraiška; arba jis tvirtins, kad tam tikru 

metu jos buvo priemonės tam tikriems tikslams, bet nustojo tokios būti. So- 
cialinės inžinerijos ir technologijos šalininkas, priešingai, vargu ar domėsis 
institucijų ištakomis arba pirminiais jų įkūrėjų siekiais (nors nesama priežas- 
ties, dėl kurios jis neturėtų pripažinti to fakto, kad „tik mažesnioji visuome- 
nės institucijų dalis suprojektuota sąmoningai, tuo tarpu didžioji dalis papras- 
čiausiai 'išaugo" kaip neprojektuoti žmonių veiksmų padariniai“!?). Problemas 
jis kels veikiau štai kaip. Jei mūsų tikslai yra štai tokie arba tokie, ar ši 
institucija suprojektuota ir sutvarkyta taip, kad gerai atitiktų šiuos tikslus? 
Pavyzdžiui, aptarkime draudimo instituciją. Socialinės inžinerijos ar techno- 
logijos šalininkas daug nekvaršins galvos, ar draudimas atsirado kaip siekio 
gauti pelną padarinys, ar jo istorinė misija — didinti bendrą gerovę. Bet jis 
gali kritikuoti tam tikras draudimo institucijas ir galbūt parodyti, kaip padi- 
dinti jų pelną arba — o tai yra visai kitas dalykas — kaip padidinti šių insti- 
tucijų naudingumą visuomenei; be to, jis sugalvos, kaip tos institucijos gali 
būti pakeistos ir veikti efektyviau ir vieno, ir kito tikslo labui. Kitas visuo- 
menės institucijos pavyzdys, kurį mes galime apsvarstyti, yra policija. Kai 
kurie istoricistai gali ją traktuoti kaip laisvės ir saugumo užtikrinimo įrankį, 
kiti — kaip klasinio viešpatavimo ir priespaudos įrankį. Tuo tarpu socialinės 
inžinerijos ar technologijos šalininkas veikiausiai ieškos priemonių, kurių 
dėka policija taptų tinkamu įrankiu, padedančiu ginti laisvę ir saugumą, arba, 
galimas daiktas, jis ieškos priemonių, kurių dėka policija gali būti paversta 
galingu klasinio viešpatavimo įrankiu. (Kaip pilietis, siekiantis tam tikrų tiks- 
lų, kuriais tiki, jis gali reikalauti, kad šie tikslai ir juos atitinkančios priemo- 
nės būtų įgyvendintos. Bet kaip technologas jis kruopščiai atskirs tikslų ir jų 
pasirinkimo klausimą nuo klausimų, susijusių su faktais, t. y. kiekvienos 
priemonės, kurios galima imtis, socialiniais padariniais.!!) 

Apskritai galima pasakyti, kad visuomenės inžinierius ar technologas ins- 
titucijas traktuoja racionaliai, kaip priemones, skirtas tam tikriems tikslams, 
ir kad jis, kaip technologas, vertina jas tik pagal jų tinkamumą, efektyvumą, 
paprastumą ir t. t. Priešingai, istoricistas veikiau ieškos šių institucijų ištakų 
ir paskirties, kad galėtų išsiaiškinti jų „tikrąjį vaidmenį“ istorijos slinktyje, 
pavyzdžiui, vertins jas kaip „Dievo duotas“, „Likimo lemtas“ arba „palaikan- 
čias svarbias istorijos tendencijas“ ir t. t. Visa tai nereiškia, kad socialinės 
inžinerijos ar technologijos šalininkas visada turi laikytis įsitikinimo, kad 
institucijos yra priemonės ar įrankiai siekti tam tikram tikslui; jis gali labai 
gerai suprasti, kad daugeliu požiūriu socialinės institucijos labai skiriasi nuo 
mechaninių įrankių ar mašinų. Pavyzdžiui, jis neužmirš, kad jos „auga“ pana- 

šiai (nors jokiu būdu ne taip pat) kaip organizmai ir kad šis faktas socialinei 
inžinerijai yra labai svarbus. Jis nepritars „instrumentalistinei“ visuomenės 
institucijų filosofijai. (Juk niekas nepasakys, kad apelsinas yra įrankis ar 
priemonė siekti tam tikriems tikslams; bet dažnai mes vertiname apelsinus 
būtent kaip priemones tam tikriems tikslams pasiekti, pavyzdžiui, kai norime 
juos valgyti ar, tarkime, juos pardavinėdami užsidirbti pragyvenimui.) 

Šie du požiūriai — istoricistinis ir socialinis inžinerinis — kartais susilieja 
į tam tikrus darinius. Seniausias ir, galimas daiktas, įtakingiausias tokio da- 
rinio pavyzdys yra Platono visuomenės ir politikos filosofija. Tiesą sakant, ji 
apima tam tikrus akivaizdžius technologinius elementus, išryškėjančius pir- 
miausia, ir kaip jų foną iškylančią gerai apmąstytą tipiškų istoricistinių ele- 
mentų sistemą. Šis derinys būdingas daugeliui visuomenės ir politikos filo- 
sofų, kūrusių tai, kas vėliau buvo pavadinta utopinėmis sistemomis. Visos 
šios sistemos siūlo tam tikrą socialinę inžineriją, nes jos reikalauja imtis tam 
tikrų institucinių priemonių — nors ne visada labai realistiškų — įgyvendinti jų 
keliamiems tikslams. Bet kai tik imamės svarstyti šiuos tikslus, dažnai pama- 
tome, kad jie nulemti istoricistinio požiūrio. Štai Platono politiniai tikslai 
ypač akivaizdžiai ir labai priklauso nuo jo istoricistinių doktrinų. Pirma, jis 
kelia tikslą ištrūkti iš Herakleito teigto srauto, pasireiškiančio socialine revo- 
liucija ir istoriniu irimu. Antra, jis yra įsitikinęs, kad tai galima padaryti 
įkuriant valstybę, tokią tobulą, kad jos neveiktų bendra istorinio vystymosi 
tendencija. Trečia, jis yra įsitikinęs, kad jo tobulos valstybės provaizdis arba 
originalas gali būti surastas tolimoje praeityje, Aukso amžiuje, egzistavusia- 
me istorijos priešaušryje; juk jei bėgant laikui pasaulis suyra, tai juo toliau 
sugrįžtame į praeitį, juo tobulesnę būklę ten surandame. Tobula valstybė yra 
nelyginant koks vėlesnių valstybių pirmtakas, pirmasis gimdytojas, o tos vals- 
tybės yra tarsi kokie išsigimę šios tobulos, geriausios arba „idealios“ valsty- 
bės palikuonys'?. Ideali valstybė nėra tik fantazija, svajonė ar „mūsų proto 
idėja“; ne, dėl savo stabilumo ji yra realesnė už visas tas žlungančias visuo- 
menes, kintančias, tekančias ir todėl galinčias išnykti bet kurią akimirką. 

Taigi net Platono politinis tikslas — geriausioji valstybė — labai priklauso 
nuo jo istoricizmo; o tai, kas būdinga jo valstybės filosofijai, kaip jau minėta, 
gali būti taikoma jo bendrajai, „visų daiktų“, filosofijai, Formų arba Idėjų 


teorijai. 

Tekantys daiktai, išsigimstantys ir yrantys daiktai (kaip ir valstybė) yra 
tarsi kokie tobulų daiktų palikuonys, jų vaikai. O kaip vaikai, jie yra savo 
pirmųjų gimdytojų kopijos. Tekančio daikto tėvas ar originalas yra tai, ką 
Platonas vadina daikto „Forma“, jo „Pavyzdžiu“ arba jo „Idėja“. Kaip sakyta 
anksčiau, turime pabrėžti, kad Forma arba Idėja, nepaisant jos pavadinimo, 
nėra „mūsų proto idėja“; ji yra ne fantazija, ne sapnas, o tikroviškas daiktas. 
Tiesą sakant, ji tikroviškesnė už paprastus daiktus, kurie keičiasi ir kurie, 
nepaisant jų tariamo tvirtumo, pasmerkti suirti; o Forma arba Idėja yra tobu- 
las daiktas, kuris nesuyra. 

Nedera manyti, kad Formos arba Idėjos esti erdvėje ir laike kaip ir dūlūs 
daiktai. Jos esti už erdvės, vadinasi, ir už laiko (nes yra amžinos). Bet jos 
susiliečia su erdve ir laiku; juk kadangi jos yra pirmieji gimdytojai arba 
provaizdžiai tų daiktų, kurie yra atsiradę ir kurie vystosi bei suyra erdvėje ir 
laike, jos turi liestis su erdve ir su laiko pradžia. Kadangi jos nesti kartu su 
mumis, mūsiškėje erdvėje ir mūsiškiame laike, jų negalima pagauti juslėmis, 
kaip paprastų kintančių daiktų, sąveikaujančių su mūsų juslėmis ir todėl va- 
dinamų „jusliniais daiktais“. Tie jusliniai daiktai, kurie yra to paties provaiz- 
džio arba originalo kopijos ar vaikai, panašūs ne tik į tą originalą, savo 
Formą arba Idėją, bet ir vienas į kitą, kaip būna su tos pačios šeimos vaikais; 
ir kaip vaikai turi savo tėvo pavardę, taip ir jusliniai daiktai turi savo Formų 
arba Idėjų pavadinimus: „Jie vadinami pagal jas“, — sako Aristotelis". 

Kaip vaikas, žiūrėdamas į savo tėvą, mato jame idealą, unikalų provaizdį, 
dievišką savųjų siekių personifikaciją, tobulumo, išminties, tvirtumo, šaunu- 
mo ir dorybės įsikūnijimą, jį sukūrusią dar prieš jam ateinant į pasaulį, o 
dabar jį saugančią ir palaikančią galybę, kurios „dėka“ jis egzistuoja, taip ir 
Platonas traktuoja Formas arba Idėjas. Platono Idėja yra daikto originalas ir 
pradmuo; ji yra daikto pagrindas, jo egzistavimo priežastis — tvarus, palai- 
kantis principas, kurio „dėka“ daiktas egzistuoja. Idėja yra daikto dorybė, jo 
idealas ir tobulybė. 

Tam tikros juslinių daiktų klasės Formos arba Idėjos ir vaikų šeimos tėvo 
palyginimą Platonas pateikia Timajuje, viename iš vėlyvųjų dialogų. Toks 
palyginimas visiškai atitinka!“ daugelį ankstyvuosiuose raštuose išsakytų min- 
čių, kurias šis palyginimas gerai paaiškina. Bet Zimajuje Platonas šiek tiek 
nukrypsta nuo savo ankstesnės koncepcijos, būtent tuo, kad Formos arba 
Idėjos sąlytį su erdvės ir laiko pasauliu aiškina pagal analogiją su pačiu 

pasauliu. Abstrakčią „erdvę“, kurioje juda jusliniai daiktai (iš pradžių tai 
buvo erdvė arba plyšys tarp dangaus ir žemės), jis vadina talpykla ir lygina 
su daiktų motina, kurioje laikų pradžioje jusliniai daiktai kuriami veikiant 
Formoms, įsispaudžiančioms į grynąją erdvę ir šitaip savo palikuonims duo- 
dančioms jų pavidalą. „O dabar, — rašo Platonas, — turime mintyse atskirti tris 
rūšis: tai, kas gimsta, tai, ko viduje vyksta gimimas, ir tai, pagal kieno pavyz- 
dį išauga tai, kas gimsta. Priimantį pradą galima prilyginti motinai, pavyzdį — 
tėvui, o tarpinę prigimtį — vaikui.“ Paskui pirmiausia išsamiai aprašomi pro- 
vaizdžiai — tėvai, nekintančios Formos arba Idėjos: „Jeigu viskas yra būtent 
taip, tai tenka pripažinti, kad, pirma, esti sau tapati idėja, nepagimdyta ir 
nežūvanti, nieko ir iš niekur į save nejimanti ir pati į nieką neįeinanti, nere- 
gima ir jokiu kitu būdu nejuntama, tačiau atiduota minties globai“. Kiekvie- 
nai iš šių Formų arba Idėjų priklauso jos palikuonys arba juslinių daiktų 
rūšis, „kažkas panašus į šią idėją ir turintis tokį pat vardą — juntamas, pagim- 
dytas, amžinai judantis, atsirandantis tam tikroje vietoje ir vėl iš jos pranyks- 
tantis, — ir jis suvokiamas nuomonės, susiejamos su pojūčiu, dėka“. O abst- 
rakčioji erdvė, prilyginama motinai, aprašoma šitaip: „<...> esti dar viena 
rūšis, būtent erdvė: ji amžina, jos neįmanoma sunaikinti, ji dovanoja būstą 
viskam, kas tik gimsta, tačiau pati suvokiama be pojūčių, kažkokio neteisėto 
samprotavimo dėka, tad patikėti jos buvimu beveik neįmanoma“!?. 

Kad geriau suprastume Platono Formų arba Idėjų teoriją, galime ją paly- 
ginti su kai kuriais graikų religiniais vaizdiniais. Kaip daugelyje primityviųjų 
religijų, bent jau kai kurie graikų dievai yra ne kas kita, kaip idealizuoti 
genties protėviai ir herojai — genties „dorybės“ ar „tobulumo“ personifikaci- 
jos. Todėl kai kurios gentys ir šeimos savo protėviu laikė kurį nors dievą. 
(Pasakojama, kad paties Platono šeima save kildino iš dievo Poseidono!“.) 
Tik pagalvokime, kad šitie dievai yra nemirtingi, amžini ir tobuli — ar beveik 
tokie, tuo tarpu paprasti žmonės nugramzdinti į visų daiktų tėkmę ir pasmerk- 
sime, kad šitų dievų santykis su paprastais žmonėmis toks pat kaip ir Platono 
Formų arba Idėjų santykis su jų kopijomis — jusliniais daiktais!" (arba toks 
pat kaip ir tobulos valstybės santykis su įvairiomis egzistuojančiomis valsty- 
bėmis). Tačiau esama svarbaus skirtumo tarp graikų mitologijos ir Platono 
Formų arba Idėjų teorijos. Graikai garbino daugelį dievų kaip įvairių genčių 
ar šeimų protėvius, tuo tarpu Idėjų teorija reikalauja, kad egzistuotų tik viena 
žmogaus Forma arba Idėja'*; juk pagal vieną svarbiausių Formų teorijos 
doktrinų, kiekviena daiktų „giminė“ ar „rūšis“ turi tik vieną Formą. Formos 

unikalumas, atitinkantis pirmojo gimdytojo unikalumą, yra būtinas šios teori- 
jos elementas, ir visų pirma todėl, kad jis užtikrina vieną svarbiausių jos 
funkcijų, būtent, juslinių daiktų panašumą paaiškina tuo, kad panašūs daiktai 
yra vienos Formos kopijos ar atspaudai. Taigi jei egzistuotų dvi vienodos ar 
panašios Formos, jų panašumas verstų mus manyti, kad abi Formos yra tre- 
čiojo originalo kopijos, ir pasirodytų, kad tas trečiasis originalas yra vienin- 
telė ir tikroji Forma. Arba, pasak paties Platono (Timajas): „Ne, Dangus yra 
vienas, jei tik jis yra sukurtas pagal Provaizdį, nes tai, kas aprėpia visus protu 
suvokiamus gyvus padarus, negali leisti, kad šalia jo būtų dar kas nors; 
antraip prireiktų kito gyvūno, kuris anuos du sutalpintų savyje ir kurio dali- 
mis anie taptų“?. Valstybėje, kuri parašyta anksčiau už Timają, šį dalyką 
Platonas aiškina net akivaizdžiau, remdamasis „esminės lovos“, t. y. lovos 
Formos arba Idėjos pavyzdžiu: „Dievas padarė tik vieną vienintelę lovą — 
arba dėl to, kad nenorėjo, arba dėl to, kad būtinybė vertė, jog gamtoje būtų 
tik viena lova, — ji ir yra lova pati savaime; dviejų ar daugiau panašių lovų 
dievas nepadarė, ir gamtoje jų nebus <...> Mat... jeigu jis padarytų dvi lovas, 
vis tiek pasirodytų, kad tai viena — ta, kurios pavidalą turėtų jos abi: tai būtų 
ta vienintelė lova, lova pati savaime, o ne dvi lovos.“*? 

Šie samprotavimai rodo, kad Formų arba Idėjų teorija Platonui leidžia 
paaiškinti ne tik bet kokio vystymosi erdvėje ir laike (ir ypač žmonijos isto- 
rijos) pradžią ar pradinį tašką, bet ir tos pačios rūšies juslinių daiktų panašu- 
mus. Jei daiktai panašūs dėl tos pačios jiems bendros savybės, pavyzdžiui, 
baltumo, kietumo ar gerumo, tada ši kokybė ar savybė turi būti ta pati visuo- 
se daiktuose, nes kitaip jie nebūtų panašūs. Pagal Platoną, jei tie daiktai yra 
balti, jiems visiems bendra viena „baltumo“ Forma arba Idėja, jei jie kieti, 
jiems bendra kietumo Idėja. O jiems ji bendra panašiai kaip vaikams priklau- 
so savo tėvo turtai ar gabumai, arba panašiai kaip daugeliui graviūrų, panašių 
viena į kitą dėl to, kad jos visos yra vienos plokštės atspaudai, yra bendras 
originalo grožis. 

Tas faktas, kad ši teorija turi paaiškinti juslinių daiktų panašumą, iš pirmo 
žvilgsnio neatrodo esąs kaip nors susijęs su istoricizmu. Bet iš tikrųjų jis 
susijęs; pasak Aristotelio, kaip tik šitoks ryšys paskatino Platoną sukurti Idė- 
jų teoriją. Aš pamėginsiu nužymėti Platono minties raidą, pasinaudodamas 
Aristotelio samprotavimais, o kartu ir kai kuriomis paties Platono užuomino- 
mis, esančiomis jo raštuose. 

Jei visi daiktai nuolat teka, apie juos neįmanoma pasakyti ką nors api- 
brėžto. Mes negalime apie juos sužinoti nieko tikro, bet, geriausiu atveju, 

turime tenkintis miglotomis ir apgaulingomis „nuomonėmis“. Iš Platono ir 
Aristotelio?! raštų žinome, kad ši mintis nedavė ramybės daugeliui Herakleito 
šalininkų. Parmenidas, vienas Platono pirmtakų, turėjusių jam labai didelę 
įtaką, aiškino, kad grynojo protinio pažinimo, ne taip kaip apgaulingos iš 
patyrimo atsirandančios nuomonės, objektas gali būti tik nekintantis pasaulis 
ir kad grynas protinis pažinimas faktiškai ir atskleidžia tokį pasaulį. Bet 
nekintanti ir nedaloma tikrovė, kurią, kaip manė Parmenidas, jis atrado už 
dūlių daiktų pasaulio, buvo niekaip nesusijusi su šiuo pasauliu, kuriame 
mes gyvename ir mirštame. Todėl anoji tikrovė negalėjo paaiškinti šio pasaulio. 

Platonas negalėjo tuo pasitenkinti. Kad ir kaip jis nemėgo šio empirinio 
tekančio pasaulio, kad ir kaip jį niekino, sielos gelmėse buvo prie šio pasau- 
lio labai prisirišęs. Jis norėjo atskleisti šio pasaulio dūlumo, jo žiaurių per- 
mainų ir jo nelaimių paslaptį. Jis tikėjosi atrasti šio pasaulio išgelbėjimo 
priemones. Parmenido nekintančio, tikro, tvirto ir tobulo pasaulio, esančio už 
to pasaulio, kuriame Platonas kentėjo, doktrina jam padarė didžiulį įspūdį; 
tačiau ši koncepcija negalėjo išspręsti jo problemų, kol liko nesusijusi su 
jusliniu daiktų pasauliu. Platonas ieškojo tikro žinojimo, o ne nuomonės; jam 
buvo reikalingas nekintančio pasaulio grynas racionalus pažinimas, bet kartu 
toks pažinimas, kurį būtų galima panaudoti šiam kintančiam pasauliui ir ypač 
šiai kintančiai visuomenei, keistų istorijos dėsnių valdomoms politinėms per- 
mainoms tyrinėti. Platonas troško atskleisti karališkojo mokslo — politikos, 
žmonių valdymo meno — pažinimo paslaptį. 

Tačiau tikslus politikos mokslas atrodė toks pat neįmanomas kaip ir bet 
koks tekančio pasaulio pažinimas; politikos srityje nebuvo fiksuotų objektų. 
Ar įmanoma aptarinėti politikos klausimus, jei žodžių „vyriausybė“, „valsty- 
bė“ ar „miestas“ prasmė keičiasi kartu su kiekvienu nauju istorinės raidos 
tarpsniu? Tuo metu, kai Platoną ypač veikė Herakleito idėjos, politinė teorija 
jam turėjo atrodyti tokia pat apgaulinga, nepastovi ir neperprantama kaip ir 
politinė praktika. 

Aristotelis pasakoja, kad šioje situacijoje labai svarbią mintį Platonui da- 
vė Sokratas. Sokratas domėjosi etinėmis problemomis; jis buvo etikos refor- 
matorius, moralistas, visus su juo susidurdavusius žmones vertęs mąstyti apie 
jų veiksmų principus, juos aiškintis ir perprasti. Sokratas klausinėdavo sutik- 
tus žmones ir nebūdavo linkęs lengvai pasitenkinti jų atsakymais. Tipiškas 
jam duodamas atsakymas — kad mes veikiame štai taip ir taip todėl, jog taip 
veikti yra „išmintinga“, „naudinga“, „teisinga“ ar „dievobaiminga“, tik pa- 
skatindavo jį toliau klausinėti ir klausti, kas yra išmintis, naudingumas, 

teisingumas, dievobaimingumas ir t. t. Kitaip tariant, jis stengėsi įsismelkti į 
dalyko „esmę“. Pavyzdžiui, jis aptarinėdavo išmintį, pasireiškiančią įvairiuo- 
se amatuose ir profesijose, ir stengdavosi suprasti, kas bendra visiems tiems 
skirtingiems ir kintantiems „išmintingiems“ elgsenos būdams, ir šitaip per- 
prasti, kas gi iš tikrųjų yra išmintis, ką reiškia žodis „išmintis“ ar (kaip 
formuluoja Aristotelis) kokia yra išminties esmė. „Natūralu, — sako Aristote- 
lis, — kad Sokratas turėjo ieškoti esmės“, t. y. daikto pagrindo ir racionalios 
sandaros, o kartu ir tikros, nekintančios arba esmingos termino prasmės. 
„Šitaip jis pirmasis iškėlė bendrųjų apibrėžimų problemą.“ 

Šios Sokrato pastangos svarstyti etikos terminus, tokius kaip „teisingu- 
mas“, „nuosaikumas“ ar „„dievobaimingumas“, buvo visai pamatuotai lygina- 
mos su vėlesniais laisvės svarstymais (pavyzdžiui, Millio), valdžios ar in- 
divido bei visuomenės tyrinėjimais (pavyzdžiui, Catlino). Nederėtų manyti, 
kad, ieškodamas nekintančios arba esmingosios šitokių terminų prasmės, Sok- 
ratas juos personifikavo ar traktavo kaip daiktus. Bent jau Aristotelis sako, 
kad jis to nedarė ir kad kaip tik Platonas sokratiškąjį prasmės arba esmės 
ieškojimo metodą pavertė daikto tikroviškos prigimties, jo Formos arba Idė- 
jos nustatymo metodu. Platonas pripažino „Herakleito doktriną, pagal kurią 
visi jusliniai daiktai visada yra takumo būklėje ir neįmanoma jų pažinti“, bet 
Sokrato metodas jam parodė būdą įveikti šiuos sunkumus. Nors „neįmanoma 
apibrėžti jokio juslinio daikto, nes visi jie visada kinta“, bet įmanoma api- 
brėžti ir tikruoju pažinimu pagauti kitokios rūšies daiktus — juslinių daiktų 
esmes. „Jei esama pažinimo ar mąstymo, turinčio objektą, be juslinių esinių, 
turi egzistuoti kitokie, nekintantys esiniai““, — sako Aristotelis” ir, kalbėdamas 
apie Platoną, priduria, kad „tuos kitos rūšies daiktus jis vadino Formomis 
arba Idėjomis, o jusliniai daiktai, sakė jis, skiriasi nuo anų [daiktų] ir vadi- 
nami pagal juos. O tie daugeriopi daiktai, turintys tą patį pavadinimą kaip 
kuri nors Forma arba Idėja, egzistuoja dalyvaudami joje.“ 

Šie Aristotelio žodžiai labai atitinka paties Platono argumentus, pateiktus 
Timajuje““, ir parodo, kad Platono pamatinė problema buvo surasti juslinių 
daiktų pažinimo mokslinį metodą. Jis troško turėti gryną racionalų pažinimą, 
o ne tik nuomonę; o kadangi grynojo juslinių daiktų pažinimo negalima 
pasiekti, jis siekė, kaip jau minėta, surasti bent jau tokį grynąjį pažinimą, 
kuris būtų nors kiek susijęs su jusliniais daiktais ir galėtų būti jiems taiko- 
mas. Formų arba Idėjų pažinimas atitiko šį reikalavimą, nes Forma buvo 
susijusi su ją atitinkančiais jusliniais daiktais kaip tėvas su savo nepilname- 

čiais vaikais. Ši Forma yra paaiškinamas juslinių daiktų atstovas, todėl į ją 
galima lygintis keliant svarbius klausimus apie takų pasaulį. 

Taigi mūsų analizė rodo, kad Formų arba Idėjų teorijai Platono filosofi- 
joje būdingos mažų mažiausiai trys funkcijos. 1. Tai pats svarbiausias meto- 
dologinis įrankis, nes jis atveria galimybę pasiekti gryną mokslinį pažinimą 
ir netgi tokį pažinimą, kuris gali būti taikomas kintančių daiktų pasauliui, 
kurio tiesiogiai pažinti apskritai neįmanoma, o įmanoma apie jį turėti tik 
nuomonę. Šitaip tampa įmanoma įsismelkti į kintančios visuomenės proble- 
mas ir sukurti politikos mokslą. 2. Ši teorija yra nepaprastai reikalingos kis- 
mo teorijos, irimo, atsiradimo ir nyksmo teorijos raktas ir, svarbiausia, isto- 
rijos raktas. 3. Visuomenės gyvenimo srityje ji atveria tam tikros socialinės 
inžinerijos galimybę ir leidžia sukurti įrankius, padedančius sustabdyti visuo- 
menės permainas, nes duoda postūmį suprojektuoti „geriausią valstybę“, kuri 
tokia panaši į valstybės Formą arba Idėją, kad negali suirti. 

Antroji problema — kismo ir istorijos teorija — bus nagrinėjama kituose 
dviejuose skyriuose (4 ir 5-ame), kur apmąstoma Platono aprašomoji socio- 
logija, t. y. kintančio pasaulio, kuriame mes gyvename, aprašymas ir aiškini- 
mas. Trečioji, visuomenės permainų sustabdymo, problema bus nagrinėjama 
6 ir 9 skyriuose, kur apmąstoma Platono politinė programa. Pirmoji, platoniš- 
kosios metodologijos, problema trumpai aptariama šiame skyriuje remiantis 
Aristotelio veikalais, kuriuose pasakojama Platono teorijos atsiradimo istori- 
ja. Pratęsdamas šią aptartį, norėčiau pridurti dar keletą pastabų. 


V I 

Terminą metodologinis esencializmas aš vartoju apibūdinti požiūriui, ku- 
rio laikėsi Platonas ir daugelis jo šalininkų, pagal kurį grynojo pažinimo arba 
„mokslo“ uždavinys — atskleisti ir nusakyti tikrąją daiktų prigimtį, t. y. juose 
slypinčią tikrovę arba esmę. Platonas buvo įsitikinęs, kad juslinių daiktų 
esmę galima surasti kituose, tikroviškesniuose daiktuose — juslinių daiktų 
protėviuose arba Formose. Daugelis vėlesniųjų metodologinio esencializmo 
šalininkų, pavyzdžiui, Aristotelis, nevisiškai jam pritarė; bet visi jie sutiko su 
Platonu, nusakydami grynojo pažinimo uždavinį — atskleisti daiktuose slypin- 
čią prigimtį, Formą arba esmę. Visi tie metodologinio esencializmo šalininkai 
pritarė Platonui ir tuo aspektu, kad, kaip ir jis, jie buvo įsitikinę, jog šias 
esmes galima atskleisti ir išskirti intelektualine intuicija; kad kiekviena esmė 
turi jai būdingą pavadinimą, pagal kurį vadinami ir jusliniai daiktai; pagaliau 

kad ši esmė gali būti nusakyta žodžiais. O daikto esmės nusakymą visi jie 
vadino „apibrėžimu“. Metodologinio esencializmo šalininkų požiūriu, esama 
trijų būdų pažinti daiktą: „Aš manau, kad mes galime pažinti nekintančią jo 
tikrovę arba esmę; ir kad galime žinoti esmės apibrėžimą; ir kad galime žinoti 
jos pavadinimą. Taigi gali būti iškelti du klausimai apie bet kokį tikrovišką 
daiktą <...>: Žmogus gali pavadinti [daiktą] ir klausti jo apibrėžimo; arba jis 
gali apibrėžti [daiktą] ir klausti jo pavadinimo.“ Kaip šio metodo pavyzdį, 
Platonas pateikia „lyginio“ skaičiaus (kaip „nelyginio“ skaičiaus priešybės) 
esmę: „Skaičius... gali būti daiktas, padalijamas į lygias dalis. Jei jos taip 
dalijasi, skaičius vadinasi 'lyginiu'; o pavadinimo 'lyginis' apibrėžimas yra 
"skaičius, padalijamas į lygias dalis’... Ir jeigu mums pateikiamas pavadini- 
mas ir prašoma apibrėžimo arba jeigu mums pateikiamas apibrėžimas ir pra- 
šoma pavadinimo, abiem atvejais kalbame apie tą pačią esmę, nesvarbu, ar 
dabar ją vadintume 'lyginiu' [skaičiumi], ar 'skaičiumi, padalijamu į lygias 
dalis'“. Pateikęs šį pavyzdį, toliau Platonas šį metodą bando taikyti tikrosios 
sielos prigimties „įrodymui“, apie kurį kalbėsime šiek tiek vėliau”. 
Metodologinis esencializmas, t. y. teorija, pagal kurią mokslo tikslas yra 
atskleisti esmes ir jas aprašyti apibrėžimais, gali būti geriau suprastas, jei jį 
palyginsime su jo priešybe, metodologiniu nominalizmu. Užuot siekę nusta- 
tyti, kas gi daiktas yra iš tikrųjų, ir apibrėžti tikrąją jo esmę, metodologinio 
nominalizmo šalininkai siekia aprašyti, kaip daiktas elgiasi įvairiomis aplin- 
kybėmis, ir ypač nustatyti, ar jo elgsenoje esama kokių nors pasikartojimų. 
Kitaip tariant, metodologinio nominalizmo šalininkai mokslo tikslu laiko mū- 
sų patyrimu pagaunamų daiktų ir įvykių aprašymą bei „paaiškinimą“, t. y. jų 
aprašymą remiantis visuotinio pobūdžio dėsniais“. O mūsų kalbą, ypač tas 
jos taisykles, kurios taisyklingai sudarytus sakinius ir išvadas skiria nuo pa- 
prasčiausio žodžių rinkinio, metodologinio nominalizmo šalininkai laiko svar- 
bia mokslinio aprašymo priemone”; žodžius jie traktuoja veikiau kaip pagal- 
binius instrumentus, o ne kaip esmių pavadinimus. Metodologinio nominalizmo 
šalininkas niekada nemanys, kad tokie klausimai, kaip „Kas yra energija?“, 
„Kas yra judėjimas?“ ar „Kas yra atomas?“, yra svarbūs fizikui, bet laikys 
svarbiais tokius klausimus, kaip „Kaip galima panaudoti saulės energiją?“, 
„Kaip juda ši planeta?“ arba „Kokiomis sąlygomis atomas spinduliuoja švie- 
są?“ O tiems filosofams, kurie jam sako, kad, negavęs atsakymo į klausimą 
„Kas yra tas ir tas?“, jis negali tikėtis gauti tikslių atsakymų į klausimus 
„kaip?“, metodologinio nominalizmo šalininkas atsakys — jei išvis teiksis 
atsakyti, — kad jis nedvejodamas teikia pirmenybę tam nuosaikiam tikslumo 

laipsniui, kurį gali pasiekti savo metodais, o ne tam pretenzingam jovalui, 
kuris yra galutinė anų filosofų siekių išraiška. 

Mūsų pavyzdžiai rodo, kad nūdienos gamtos moksluose metodologinio 
nominalizmo laikomasi pakankamai plačiai. Kita vertus, visuomenės mokslų 
problemos dažniausiai vis dar gvildenamos remiantis esencialistiniais meto- 
dais. Mano nuomone, tai viena svarbiausių jų atsilikimo priežasčių. Bet dau- 
gelis autorių, atkreipusių dėmesį į šią situaciją, vertina ją nevienodai”. Jie 
įsitikinę, kad [visuomenės mokslų] metodas turi būti kitoks ir kad jis atspindi 
„esminį“ tų dviejų tyrimo sričių „prigimčių“ skirtumą. 

Argumentacijoje, paprastai pateikiamoje tokiam požiūriui pagrįsti, pabrė- 
žiama visuomenės gyvenimo pokyčių svarba ir demonstruojami kiti istoric1Z- 
mo aspektai. Fizikas — paprastai argumentuojama kaip tik taip — nagrinėja 
tokius objektus, kaip energija arba atomai, kurie nors ir keičiasi, bet išsaugo 
tam tikrą pastovumą. Jis gali aprašyti pokyčius, ištinkančius šiuos santykinai 
nekintančius esinius, ir todėl neprivalo konstruoti ar atskleisti esmes ar For- 
mas arba panašaus pobūdžio nekintančius esinius, kad galėtų pagauti ką nors 
pastovaus ir tuo remdamasis formuluoti apibrėžtus teiginius. Tuo tarpu visuo- 
menę tiriančio mokslininko padėtis visiškai kitokia. Visa jį dominanti sritis 
nuolat kinta. Visuomenės gyvenimo srityje nesama pastovių esinių, nes čia 
viskas skendi istorijos sraute. Kaip galime tyrinėti, pavyzdžiui, vyriausybę? 
Kaip galime ją identifikuoti įvairiausiose valdymo institucijose, egzistuojan- 
čiose įvairiausiose valstybėse, įvairiose istorinėse epochose, nesiremdami prie- 
laida, kad visos šios institucijos turi kažką esmingai bendra? Tam tikrą ins- 
tituciją mes vadiname vyriausybe tik jei manome, kad ši institucija yra 
vyriausybė esmingai, t. y. jei ji atitinka mūsų intuiciją, atskleidžiančią, kas 
yra vyriausybė, taigi tokią intuiciją, kurią galime išreikšti apibrėžimu. Tą pat 
galima pasakyti apie kitus sociologinius esinius, pavyzdžiui, apie „civilizac1- 
ją“. Mes turime pagauti jų esmę — taip užbaigia argumentaciją istoricistas — 
ir duoti jai apibrėžimo formą. 

Mano galva, šitie šiuolaikiniai argumentai labai panašūs į pateiktuosius 
anksčiau, t. y. į tuos argumentus, kurie, pasak Aristotelio, atvedė Platoną prie 
jo Formų arba Idėjų doktrinos. Vienintelis skirtumas yra tas, kad Platonas 
(atmetęs atomų teoriją ir nieko nežinojęs apie energiją) savo doktriną taikė 
ir fizikos srityje, taigi pasauliui kaip visumai. Tai nuoroda į faktą, kad Pla- 
tono metodų aptarimas visuomenės mokslų požiūriu gali būti aktualus net 
šiandien. 

Prieš pereidamas prie Platono sociologijos ir prie to, kaip savuoju meto- 
dologiniu esencializmu jis pasinaudojo būtent toje srityje, norėčiau visai aiš- 
kiai pasakyti, kad savąją Platono idėjų traktuotę apriboju jo istoricizmu ir jo 
„geriausios valstybės“ koncepcija. Todėl turiu įspėti skaitytoją, kad jis nesi- 
tikėtų, jog interpretuosiu visą Platono filosofiją ar jog imsiuosi to, ką galima 
pavadinti „sąžininga ir teisinga“ platonizmo interpretacija. Prisipažinsiu, kad 
į istoricizmą žiūriu priešiškai, ir toks priešiškas požiūris kyla iš įsitikinimo, 
kad istoricizmas yra bergždžias ir net dar kažkas blogiau. Todėl manoji pla- 
tonizmo istoricistinių bruožų apžvalga yra labai kritiška. Nors Platono filo- 
sofijoje mane žavi daug kas, anaiptol ne vien tos dalys, kurios, mano galva, 
yra sokratiškos kilmės, aš nemanau, kad turiu prisidėti prie nesuskaičiuojamų 
jo šlovintojų būrio. Veikiau esu linkęs griauti tai, kas, mano nuomone, šioje 
filosofijoje yra žalinga. Aš mėginsiu nagrinėti ir kritikuoti tai, ką galima 
laikyti Platono politinės filosofijos totalitaristine tendencija?!. 


PLATONO APRAŠOMOJI SOCIOLOGIJA 


Ketvirtas skyrius 
KISMAS IR RIMTIS 


Platonas buvo vienas pirmųjų visuomenės mokslininkų ir, be abejonės, 
pats įtakingiausias. Ta prasme, kuria terminą „sociologija“ suprato Comte'as, 
Millis ir Spenceris, jis buvo sociologas; tai reiškia, kad jis sėkmingai taikė 
savo idealistinį metodą Žmogaus visuomeninio gyvenimo, jo raidos dėsnių ir 
jo stabilumo dėsnių bei sąlygų analizei. Nepaisant didelės Platono idėjų įta- 
kos, ši jo filosofijos pusė liko beveik nepastebėta. Atrodo, kad tai nulėmė du 
veiksniai. Visų pirma, didesnioji Platono sociologijos dalis taip glaudžiai 
susijusi su jo etiniais ir politiniais idealais, kad aprašomieji elementai liko 
beveik nepastebėti. Antra, daugelis jo minčių laikomos tokiomis savaime 
suprantamomis, kad jos buvo paprasčiausiai perimtos, nesąmoningai, o todėl 
nekritiškai. Pirmiausia kaip tik tokiu būdu jo sociologinės teorijos tapo tokios 
įtakingos. 

Platono sociologija yra savotiškas teorinių spekuliacijų ir įžvalgaus faktų 
stebėjimo mišinys. Žinoma, jos spekuliatyvinis fonas yra Formų ir visuotinės 
tėkmės bei nyksmo, atsiradimo ir išsigimimo teorija. Bet ant šių idealistinių 
pamatų Platonas stato stebėtinai realistišką visuomenės teoriją, galinčią pa- 
aiškinti svarbiausias graikų miestų-valstybių istorinės raidos tendencijas ir 
anuo metu veikusias visuomenines ir politines jėgas. 


I 


Platono visuomenės kaitos teorijos spekuliatyvinis arba metafizinis pa- 
grindas jau aptartas. Tai nekintančių Formų arba Idėjų pasaulis, iš kurio 
atsiranda laike ir erdvėje kintančių daiktų pasaulis. Šios Formos arba Idėjos 
yra ne tik nekintančios, nesunaikinamos ir negendančios, bet ir tobulos, tei- 
singos, tikros ir geros; tiesą sakant, „gėris“ Valstybėje! kai kur apibūdinamas 
kaip „visa, kas išsaugo“, o „blogis“ kaip „visa, kas griauna ir gadina“. To- 

bulos ir geros Formos arba Idėjos yra pirminės kopijų, juslinių daiktų atžvil- 
giu; jos yra visų pokyčių tekančiame pasaulyje savotiški pirmtakai ar pradi- 
niai taškai. Šitoks požiūris Platonui reikalingas įvertinti visų pokyčių jusli- 
nių daiktų pasaulyje vyraujančią tendenciją ir pagrindinę kryptį. Juk jei bet 
kokio kismo pradinis taškas yra tobulas ir geras, tada kismas gali būti tik toks 
judėjimas, kuris nutolina nuo tobulumo ir gėrio; jis turi būti nukreiptas į 
netobulumą ir blogį, į gedimą. 

Ši teorija gali būti detalizuota. Kuo juslinis daiktas panašesnis į savo 
Formą arba Idėją, tuo jis turi būti atsparesnis gedimui, nes pačios Formos yra 
negendančios. Tačiau jusliniai arba sukurtieji daiktai nėra tobulos Idėjų ko- 
pijos; tikrai, jokia kopija negali būti tobula, nes ji yra tik tikrosios realybės 
pamėgdžiojimas, tik regimybė ir iliuzija, o ne tiesa. Todėl joks juslinis daik- 
tas (galbūt tik išskyrus pačius tobuliausius) nepanašus į savo Formą tiek, kad 
būtų nekintantis. „Absoliutus ir amžinas nejudrumas priskirtinas tik pačiam 
dieviškiausiam iš visų daiktų, o kūnai nepriklauso šiai sričiai“, — sako Pla- 
tonas. Jei juslinis arba atsiradęs daiktas — toks yra fizinis kūnas arba žmogaus 
siela — yra gera kopija, iš pradžių jis gali keistis tik labai nežymiai, o pats 
seniausias kismas ar judėjimas — sielos judėjimas — vis dar yra „dieviškas“ 
(ne taip kaip antriniai ar tretiniai kismai). Tačiau kiekvienas kismas, kad ir 
koks nežymus, neišvengiamai pakeičia daiktą ir padaro jį ne tokį tobulą, nes 
ne tokį panašų į Formą. Šitaip su kiekvienu pokyčiu daiktas tampa vis neat- 
sparesnis kismui ir gedimui, nes jis vis labiau tolsta nuo savo Formos, kuri 
yra „jo nejudrumo ir buvimo rimties būklėje priežastis“, kaip sako Aristote- 
lis, parafrazuodamas Platono doktriną šitaip: „Daiktai atsiranda dėl to, kad 
dalyvauja Formoje, o nunyksta dėl to, kad praranda Formą“. Šį išsigimimo 
procesą, iš pradžių lėtą, paskui greitesnį — šį nuosmukio ir žlugimo dėsnį, — 
Platonas dramatiškai aprašo Įstatymuose, paskutiniame didžiajame savo dia- 
loge. Toliau cituojamoje pastraipoje pirmiausia kalbama apie žmogaus sielos 
likimą, bet Platonas leidžia aiškiai suprasti, kad visa tai tinka visiems daik- 
tams, „dalyvaujantiems sieloje“, t. y. visoms gyvoms būtybėms. „Visi daiktai, 
dalyvaujantys sieloje, kinta, — rašo jis, — <...> o kisdami jie paklūsta likimo 
tvarkai ir įstatymui. Kuo nežymiau kinta jų būdas, tuo nežymesnė yra jų 
kitimo pradžia. Bet kai kismas didėja, o kartu su juo auga neteisingumas, 
tada jie krenta žemyn į prarają ir patenka į tas vietas, kurios vadinamos 
žemesniosiomis sritimis.“ (Šią mintį tęsdamas, Platonas užsimena apie štai 
kokią galimybę: „Siela, apdovanota ypač didele dorybe, gali savo valios jėga 
<...>, jei ji susisiekia su dieviškąja dorybe, tapti itin dorybinga ir persikelti 

į aukščiausią sritį“. Išskirtinės sielos, galinčios išsigelbėti — ir, galimas daik- 
tas, išgelbėti kitas sielas — nuo bendrojo likimo dėsnio, problema bus apta- 
riama 8 skyriuje.) Tuose pačiuose Įstatymuose, kitoje vietoje, Platonas šitaip 
apibendrina savąją kismo doktriną: „Bet koks kismas, išskyrus blogo dalyko 
kismą, yra pats baisiausias iš visų klastingiausių pavojų, galinčių ištikti daik- 
tą — nesvarbu, ar tai būtų metų laikų kaita, vėjo kaita, kūno būklės kaita, ar 
sielos būdo kaita“. Paskui, norėdamas pabrėžti, jis dar priduria: „Tai tinka 
viskam, be, kaip ką tik pasakiau, vienintelės kokio nors blogo dalyko išim- 
ties“. Trumpai tariant, Platonas mus moko, kad kismas yra blogis, o rimtis 
yra dieviška. 

Dabar matome, kad Platono Formų arba Idėjų teorija implikuoja tam tikrą 
tekančio pasaulio raidos tendenciją. Ji veda prie dėsnio, pagal kurį daiktų 
neatsparumas gedimui šiame pasaulyje turi nuolat didėti. Tai yra ne tiek 
griežtas visuotinio didėjančio gedimo dėsnis, kiek didėjančio neatsparumo 
gedimui dėsnis; tai reiškia, kad gedimo pavojus ar tikimybė didėja, bet ne- 
atmetama išskirtinių judesių kita kryptimi galimybė. Antai įmanoma, kaip 
rodo cituotos pastraipos, kad labai gera siela gali įveikti kismą bei irimą ir 
kad labai blogas dalykas, pavyzdžiui, labai blogas miestas, gali būti patobu- 
lintas jį pakeičiant. (Kad toks pagerinimas būtų bent šio to vertas, mes turime 
stengtis, kad jis taptų nuolatinis, t. y. sustabdyti bet kokią tolesnę kaitą.) 

Šią bendrą teoriją visiškai atitinka Platono pasakojimas Timajuje apie 
rūšių atsiradimą. Pagal šį pasakojimą, žmogus, pats geriausias iš visų gyvū- 
nų, sukurtas dievų; kitos rūšys atsiranda iš jo, vykstant gedimo ir išsigimimo 
procesui. Pirmiausia kai kurie Žmonės — bailiai ir niekšai — išsigimsta į mo- 
teris. Tie, kurie stokoja išminties, palaipsniui išsigimsta į žemesniuosius gy- 
vūnus. Paukščiai, pasakoja Platonas, atsiranda iš nekenksmingų, tačiau 
lengvabūdiškų Žmonių, pernelyg pasitikinčių savo juslėmis; „sausuma vaikš- 
čiojančiųjų ir žvėrių išvaizdą turinčiųjų giminė yra kilusi iš tų, kurie visai 
nesidomėjo filosofija“; na, o žuvys, įskaitant ir austres, yra kilusios „iš kvai- 
liausių ir nemokyčiausių, ir... neverčiausių“ Žmonių. 

Akivaizdu, kad ši teorija gali būti pritaikyta Žmonių visuomenei ir jos 
istorijai. Be to, ji paaiškina Hesiodo pesimistinį vystymosi dėsnį, istorinio 
irimo dėsnp. Jei galima tikėti Aristotelio liudijimu (pateiktu ankstesniame 
skyriuje), tai Formų arba Idėjų teorija pirmiausiai buvo sukurta kaip atsakas 
į metodologinę reikmę, reikmę surasti gryną arba racionalų pažinimo būdą, 
kuris neįmanomas tekančių juslinių daiktų srityje. Dabar matome, kad ši 
teorija tuo neapsiriboja. Ji ne tik patenkina šias metodologines reikmes, bet 

kartu yra ir kismo teorija. Ji aiškina bendrą juslinių daiktų tėkmės kryptį ir 
šitaip parodo istorinę išsigimimo tendenciją, būdingą Žmogui ir Žmonių vi- 
suomenei. (Bet ne tik tai; 6 skyriuje matysime, kad Formų teorija nulemia ir 
Platono politinių idealų kryptingumą ir net jų įgyvendinimo priemones.) Jei, 
kaip aš manau, ir Platono, ir Herakleito filosofijos kilo iš socialinės patirties, 
ypač iš klasių kovos patyrimo ir iš slegiančio jausmo, kad jiems mielas so- 
cialinis pasaulis byra į šukes, tai mes galime suprasti, kodėl Formų teorija 
tapo tokia svarbi Platono filosofijoje tada, kai jis suprato, kad ja remiantis 
galima paaiškinti išsigimimo tendenciją. Jis turėjo būti ja patenkintas, nes tai 
buvo mistiškiausios mįslės įminimas. Herakleitas nedrįso remdamasis etiniais 
motyvais tiesiogiai pasmerkti šios politinės raidos tendencijos, tuo tarpu Pla- 
tonui jo Formų teorija buvo pesimistinio, Hesiodo stiliaus, apsisprendimo 
teorinis pagrindas. 

Bet Platono kaip sociologo didybė glūdi ne jo bendrojo pobūdžio atsie- 
tuose spekuliatyviniuose svarstymuose apie visuomenės irimo dėsnį. Veikiau 
ji glūdi jo turininguose ir konkrečiuose pastebėjimuose ir stulbinančiai tiks- 
lioje jo sociologinėje intuicijoje. Jis pamatė dalykus, kurių iki jo niekas ne- 
pastebėjo ir kurie buvo iš naujo atrasti mūsų epochoje. Kaip pavyzdį pami- 
nėsiu jo sukurtą visuomenės priešistorės, gentinio patriarchato, teoriją ir 
apskritai jo bandymą išskirti tipiškas visuomeninio gyvenimo raidos epochas. 
Kitas pavyzdys yra Platono sociologinis ir ekonominis istoricizmas, jo atidu- 
mas politinio gyvenimo ir istorinės raidos ekonominiam pagrindui; šią teoriją 
atgaivino Marxas, pavadinęs ją „istoriniu materializmu“. Trečias pavyzdys 
yra nepaprastai įdomus Platono nužymėtas politinių revoliucijų dėsnis, pagal 
kurį visų revoliucijų prielaida yra viešpataujančios klasės (arba „elito“) su- 
siskaldymas; šis dėsnis grindžia politinės kaitos sustabdymo ir visuomeninės 
pusiausvyros palaikymo priemonių analizę, o neseniai šį dėsnį iš naujo atrado 
totalitarizmo teoretikai, ypač Pareto. 

Dabar pereinu prie išsamesnio šių teorijų, ypač trečiosios, revoliucijos ir 
pusiausvyros teorijos, aptarimo. 


I I 
Dialogai, kuriuose Platonas aptaria šiuos klausimus chronologine tvarka, 
yra šie: Valstybė, gerokai vėlesnis dialogas, kurio pavadinimas Politikas, ir 
Įstatymai, vėlyviausias ir didžiausias jo kūrinys. Nepaisant tam tikrų nežymių 
skirtumų, daug kas šiuose dialoguose sutampa; kai kur juose kartojamasi, o 

kai kur jie vienas kitą papildo. Pavyzdžiui, Į{statymuoseí pasakojama apie 
žmonių visuomenės nuosmukį ir žlugimą, apie graikų visuomenės priešistorę, 
tuoj pat pereinant į graikų visuomenės istoriją. Atitinkamose Valstybės pa- 
straipose abstrakčiau, bet sistemiškai pasakojama apie valstybinės valdžios 
atsiradimą. Politike dar abstrakčiau logiškai klasifikuojami valdymo tipai, o 
apie istorinius įvykius užsimenama tik vietomis. Panašiai ir Įstatymuose labai 
aiškiai formuluojamas šių tyrinėjimų istoricistinis aspektas. „Koks yra vals- 
tybės provaizdis arba pradmuo?“ — klausia Platonas šiame dialoge, šį klau- 
simą susiedamas su kitu: „Ar ne geriausia ieškant atsakymo į šį klausimą... 
pasižiūrėti, kaip augo valstybės, kaip jos keitėsi arba gėrio, arba blogio link?“ 
Tačiau vienintelį žymesni šių sociologinių doktrinų skirtumą, atrodo, bus 
nulėmę grynai spekuliatyviniai sunkumai, su kuriais susidūrė Platonas. Taręs, 
kad valstybės raidos pradinis taškas yra tobula, o todėl negendanti būklė, jis 
sunkiai gali paaiškinti pirmąjį pokytį, Žmogaus Nuopuolį, kuris viską išjudi- 
na'. Kitame skyriuje sužinosime, kaip Platonas bandė išspręsti šią problemą; 
bet iš pradžių aš pateiksiu bendrą jo socialinės raidos teorijos apžvalgą. 

Valstybėje teigiama, kad pradinė arba paprasčiausia visuomenės forma, o 
kartu ir tokia forma, kuri labiausiai atitinka valstybės Formą arba Idėją, „ge- 
riausia valstybė“, yra išmintingiausių ir panašiausių į dievus žmonių karalys- 
tė. Šitoks idealus miestas-valstybė yra toks tobulas, kad net sunku suprasti, 
kaip jis apskritai gali keistis. Ir vis dėlto jis keičiasi, o kartu su kaita prasi- 
deda herakleitiškasis vaidas, kiekvieno judėjimo varomoji jėga. Pagal Plato- 
ną, vidinis vaidas, klasių karas, kurį maitina egoizmas ir ypač materialinis ar 
ekonominis egoizmas, yra pagrindinė „socialinės dinamikos“ jėga. Marxo 
formulė „Visų iki šiol egzistavusių visuomenių istorija yra klasių kovos is- 
torija“ Platono istoricizmui tinka beveik taip pat kaip ir Marxo istoricizmui. 
Keturias būdingiausias epochas arba „politinio išsigimimo istorijos ribožen- 
klius“, o kartu ir „svarbiausias... egzistuojančių valstybių rūšis“? Platonas 
aprašo štai kaip: po tobulos valstybės pirmiausia atsiranda „timarchija“ arba 
„timokratija“, garbės ir šlovės siekiančių kilmingųjų valdžia; paskui atsiranda 
oligarchija, turtingųjų šeimų valdžia; „toliau eina pastarajai priešinga demo- 
kratija“, laisvės viešpatija, kur vyrauja neteisėtumas; ir paskiausiai atsiranda 
„tironija <...> ketvirta ir sunkiausia valstybės liga“. 

Paskutinis sakinys rodo, kad Platonas istoriją, kuri, jo požiūriu, yra visuo- 
menės irimo istorija, traktuoja kaip ligos istoriją: istorija yra pacientas, O, 
kaip matysime vėliau, politikas turi būti gydytojas (ir vice versa) — ligos 
išvarytojas, gelbėtojas. Kaip tipiškos ligos eigos aprašymas ne visada tinka 

kiekvienam individualiam pacientui, taip ir Platono visuomenės irimo istori- 
nė teorija nepretenduoja būti pritaikyta kiekvieno individualaus miesto raidai. 
Bet ja siekiama nusakyti ir raidos, dėl kurios pirmiausia atsiranda pagrindinės 
konstitucinio irimo formos, pradinę eigą, ir tipišką visuomenės kismo eigą". 
Akivaizdu, kad Platonas siekė sukurti istorijos periodų sistemą, pagal kurią 
istoriją valdo evoliucijos dėsniai; kitaip tariant, jis siekė sukurti istoricistinę 
visuomenės teoriją. Šį bandymą atnaujino Rousseau, o padarė madingą Com- 
te'as ir Millis, Hegelis ir Marxas. Bet turėdami galvoje anuo metu prieinamus 
istorinius faktus, negalime nepripažinti, kad Platono pasiūlyta istorinių epo- 
chų periodizavimo sistema nė kiek ne blogesnė už bet kurio naujųjų laikų 
istoricisto sistemą. (Svarbiausias skirtumas — istorijos eigos krypties vertini- 
mas. Aristokratas Platonas pasmerkė savo atskleistą istorijos raidą, o šie nau- 
jųjų laikų autoriai sveikino ją, nes tikėjo istorinės pažangos dėsniu.) 

Prieš pradėdamas išsamiai aptarti Platono tobuląją valstybę, aš trumpai 
apžvelgsiu, kaip jis nagrinėjo ekonominių motyvų ir klasių kovos vaidmenį 
pereinant nuo vienos yrančios valstybės formos prie kitos. Pirmoji forma, į 
kurią išsigimsta tobula valstybė, timokratija, garbės trokštančių kilmingųjų 
valdžia, pasak Platono, beveik visais aspektais panaši į pačią tobulą valstybę. 
Svarbu pažymėti, kad šią geriausią ir seniausią iš visų egzistuojančių valsty- 
bių Platonas atvirai tapatino su dorėniška Spartos ir Kretos valstybine san- 
tvarka, ir kad šios dvi gentinės aristokratinės santvarkos iš tikrųjų atstovauja 
seniausioms Graikijos politinio gyvenimo formoms. Tai, ką Platonas puikiai 
papasakojo apie Spartos ir Kretos valstybinę santvarką, dažniausiai pateikia- 
ma ten, kur jis aprašinėja geriausią arba tobulą valstybę, į kurią tokia panaši 
timokratija. (Sukurdamas Spartos ir tobulos valstybės panašumo doktriną, 
Platonas tapo vienu iš geriausių propagandistų, įtvirtinusių tai, ką aš pavadin- 
čiau „Didžiuoju Spartos mitu“ — senu ir įtakingu mitu apie Spartos valstybi- 
nės santvarkos ir gyvenimo būdo pranašumą.) 

Svarbiausias skirtumas tarp geriausios arba idealios valstybės ir timokra- 
tijos yra tas, kad timokratijoje esama nestabilumo elemento; kadaise vieninga 
patriarchalinė viešpataujanti klasė dabar yra susiskaldžiusi ir kaip tik šis su- 
siskaldymas stumia žengti kitą žingsnį, išsigimti į oligarchiją. Susiskaldymą 
sukelia garbės troškimas. „Pirmiausia, — sako Platonas, pasakodamas apie 
jauną timokratą, — jis girdi motiną skundžiantis, kad jos vyras nesąs valdžio- 
je..*“!2 Šitaip tas jaunuolis pradeda trokšti garbės ir nori išsiskirti. Bet lem- 
tingą reikšmę tolesniam kismui turi konkurencinės ir kaupiamosios socialinės 
tendencijos. „Ar nereikėtų paaiškinti, kokiu būdu iš timarchijos pereinama į 

oligarchiją? — klausia Platonas. — <...> Bet juk ir aklam aišku, kaip vyksta šis 
perėjimas <...> Turtų susitelkimas paskirų žmonių rankose žudo timokratiją. 
Pirmiausia jie ieško, kaip juos panaudoti, ir keičia įstatymus, mažai jų pai- 
sydami; taip elgiasi ir jie patys, ir jų žmonos <...>; o paskui <...> žiūrėdami, 
kuo kuris pranašesnis, ir varžydamiesi vienas su kitu, jie visus piliečius pa- 
daro panašius į save.“ Šitaip kyla pirmasis klasinis konfliktas: tarp dorybės 
ir pinigų arba tarp senovinio feodalinio paprastumo ir naujoviško turto godu- 
lio. Perėjimas į oligarchiją pasibaigia, kai turtingieji priima įstatymą, kuris 
„Tiems, kurie neturi nustatyto turto, neleidžia dalyvauti valdžioje. Tokia san- 
tvarka įvedama arba ginklu, arba įbauginus piliečius...“ 

Atsiradus oligarchijai, prieinama galimo pilietinio karo tarp oligarchų ir 
vargingesnių klasių būklė: „Panašiai kaip liguistam kūnui užtenka mažiausio 
išorinio sukrėtimo, kad apsirgtų, o kartais jame atsiranda sutrikimų ir be 
išorinių priežasčių, taip ir panašioje būklėje esanti valstybė dėl mažiausios 
dingsties suserga ir kariauja pati su savimi; be to, kai kurie jos piliečiai 
pasikviečia į pagalbą kurią nors oligarchinę valstybę, o kiti — demokratinę, 
tačiau kartais vidaus karas kyla ir be išorinio įsikišimo“ !?. Šis pilietinis karas 
atveda prie demokratijos: „Demokratija, mano nuomone, įsigali tada, kai 
vargšai, nugalėję savo priešus, vienus iš jų išžudo, kitus ištremia, 0 visus 
kitus sulygina pilietinių teisių ir valstybės valdymo atžvilgiu — valstybinės 
pareigos demokratijoje dažniausiai skirstomos burtų keliu“. 

Platonas apibūdina demokratiją ryškiai, bet šis apibūdinimas yra labai 
priešiška ir neteisinga Atėnų politinio gyvenimo ir demokratinių įsitikinimų, 
kuriuos puikiai išreiškė Periklis, apytikriai prieš trejus metus iki Platono 
gimimo, parodija. (Periklio programa aptariama vėliau, 10 skyriuje!“.) Plato- 
no pateiktas demokratijos apibūdinimas yra puikus politinės propagandos 
pavyzdys, ir nesunku įsivaizduoti, kiek žalos jis padarė, jeigu turėsime gal- 
voje, kad, pavyzdžiui, net toks žmogus kaip J. Adamas, iškilus mokslininkas 
ir Valstybės leidėjas, neįstengė atsispirti savo gimtąjį miestą smerkiančio Pla- 
tono retorikai. „Platono pateiktas demokratinio žmogaus atsiradimo aprašy- 
mas, — teigia Adamas", — yra vienas iškiliausių ir puikiausių tekstų visoje 
literatūroje, tiek senovinėje, tiek moderniojoje“. O kai tas pats rašytojas to- 
liau priduria: „demokratinio žmogaus kaip Žmonių visuomenės chameleono 
paveikslas nutapytas visiems laikams“, tampa aišku, kad Platonui pavyko 
nuteikti prieš demokratiją bent jau šį mąstytoją, ir galima tik spėlioti, kiek 
žalos tie bjaurūs aprašymai padarė ne tokiems iškiliems nekritiškiems pro- 
tams... 

Dažnai atrodo, kad kai Platono stilius, tariant Adamo žodžiais, „tampa 
didingų minčių, vaizdų ir žodžių tvanu“!*, jam prireikia skraistės, uždengian- 
čios į draiskalus ir skudurus panašią argumentaciją, ar net, kaip šiuo atveju, 
visišką racionalių argumentų nebuvimą. Vietoje argumentų Platonas plūstasi, 
laisvę tapatina su neteisėtumu, išsilaisvinimą — su palaidumu, o lygybę prieš 
įstatymą — su betvarke. Demokratai vadinami ištvirkėliais, šykštuoliais, aki- 
plėšomis, įstatymų laužytojais, begėdžiais, žiauriais plėšrūnais, savo įgeidžių 
vergais, gyvenančiais tik savo malonumų ir nešvarių geidulių tenkinimui. 
(„Jie prisikemša savo pilvus, lyg galvijai“, — šitaip tai apibūdino Herakleitas.) 
Platonas demokratus kaltina taip: „<...> jie nugalės mūšyje su taupiuoju pra- 
du ir, pavadinę gėdą kvailyste, išvys ją, nuplėšę jai garbę, o nuosaikumą 
pavadins ištižimu ir, apdrabstę purvais, išmes lauk“!" ir t. t. „Be to, dar 
visokios kitos smulkmenos, — sako Platonas, kai jo gražbylystės srautas pra- 
deda slūgti: - mokytojas bijosi mokinių ir pataikauja jiems... o seniai, prisi- 
taikydami prie jaunųjų, nuolat pokštauja ir tauškia niekus, mėgdžioja jaunuo- 
lius, kad neatrodytų niūrūs ir valdingi“. (Platonas, Akademijos galva, šiuos 
žodžius įdeda į Sokrato lūpas, užmiršdamas, kad Sokratas niekada nebuvo 
mokytoju ir kad net senatvėje jis niekada nebuvo nei surūgęs, nei valdingas. 
Bendraudamas su jaunuoliais, jis būdavo linkęs ne „nusileisti iš aukštybių“, 
o juos, pavyzdžiui, jaunąjį Platoną, laikyti partneriais ir bičiuliais. Galima 
spėti, kad pats Platonas buvo mažiau linkęs „nusileisti iš aukštybių“ ir svars- 
tyti įvairius klausimus su savo mokiniais. „Bet didžiausia laisvė, kurią tokioje 
valstybėje turi liaudis, — tęsia Platonas, — tai, kad pirktieji vyrai ir pirktosios 
moterys nė kiek ne mažiau yra laisvi negu jų pirkėjai <...> O kai visa tai 
sudedi į krūvą, tai svarbiausias dalykas <...> yra tai, kad piliečių siela pasi- 
daro be galo jautri netgi dėl smulkmenų; bet kokia prievarta kelia jų pasipik- 
tinimą kaip neleistinas dalykas. Galų gale, kaip Žinai, jie ims nepaisyti net 
įstatymų — nei rašytų, nei nerašytų, — kad tik niekas neturėtų jiems valdžios.“ 
Čia galų gale Platonas sumoka duoklę savo gimtajam miestui, nors ir neno- 
romis. Vienu didžiausių Atėnų demokratijos privalumų visiems laikams bus 
tai, kad šiame mieste su vergais buvo elgiamasi humaniškai ir kad, nepaisant 
antihumaniškos filosofų, tokių kaip pats Platonas ir Aristotelis, propagandos, 
Atėnai buvo visai netoli nuo vergijos panaikinimo!*. 

Daug vertingesnis, nors irgi įkvėptas neapykantos, yra Platono nupieštas 
tironijos, ir ypač perėjimo į ją, paveikslas. Platonas pabrėžia, kad pasakoja 
apie tokius dalykus, kuriuos matė pats“. Be abejonės, tai užuomina apie 
patyrimą, kurį Platonas įgijo Dionisijo Vyresniojo, Sirakūzų tirono, dvare. 

Platonas sako, kad perėjimas nuo demokratijos prie tironijos būna lengviau- 
sias, kai atsiranda liaudies vadas, žinantis, kaip pasinaudoti klasiniais prieš- 
taravimais tarp skurdžių ir turtingųjų, atsirandančiais demokratinėje valstybė- 
je, ir sugebantis surinkti asmens sargybinių būrį arba savo armiją. Žmonės, iš 
pradžių jį garbinę kaip kovotoją už laisvę, netrukus pavergiami, o paskui turi 
už jį kautis, nes „jis pirmiausia įtraukia piliečius į karus, kad liaudžiai būtų 
reikalingas vadas“??. Įsigalėjus tironijai, atsiranda pati niekingiausia valstybė. 

Labai panašų įvairių valdymo formų aprašymą galima rasti Politike, kur 
Platonas aptaria „tironų ir karalių, oligarchijų, aristokratijų ir demokratijų 
atsiradimą“*!. Mes vėl matome, kad įvairios egzistuojančios valdymo formos 
aiškinamos kaip tikrojo valstybės modelio ar Formos, tobulos valstybės, visų 
pamėgdžiojimų mato, prastos kopijos, ir teigiama, kad tobula valstybė egzis- 
tavusi senovėje Dzeuso tėvo Krono laikais. Bet, kitaip negu Valstybėje, čia 
Platonas išskiria šešis sugedusių valstybių tipus, tik šis skirtumas nėra svar- 
bus, ypač jei prisiminsime, jog Valstybėje Platonas sako*?, kad, be keturių 
valstybių tipų, esama tarpinių formų. Politike šeši valstybių tipai atsiranda 
dėl to, kad iš pradžių išskiriamos trys valdymo formos — vieno Žmogaus 
valdžia, mažumos valdžia ir daugumos valdžia; kiekvienas iš šių tipų suskirs- 
tomas dar į du tipus, vienas iš kurių yra palyginti geras, o kitas palyginti 
blogas, nelygu tai, ar tiksliai, ar netiksliai jie atitinka „vienintelį tikrą origi- 
nalą“, pamėgdžiodami ir išsaugodami senovinius įstatymus?. Šitaip išskiria- 
mos trys konservatyvios arba teisėtos ir trys visai sugedusios arba neteisėtos 
valstybės formos. Monarchija, aristokratija ir konservatyvioji demokratijos 
forma yra teisėtos tobulos valstybės kopijos, kurių išdėstymo tvarka priklau- 
so nuo jų ir originalo atitikimo laipsnio. Bet demokratija išsigimsta į neteisėtą 
formą ir degraduoja toliau, pereidama į oligarchiją, neteisėtą mažumos val- 
dymą, o paskui į neteisėtą vieno asmens valdymą, tironiją, kuri, kaip Platonas 
sako Valstybėje, yra blogiausia valdymo forma. 

Kad tironija, pati blogiausia valstybės forma, nebūtinai turi būti raidos 
pabaiga, galima suprasti iš tos Įstatymų pastraipos, kuri iš dalies pakartoja, o 
iš dalies papildo Politike esantį pasakojimą**. „Duokite man valstybę, valdo- 
mą jauno tirono, — sako Platonas, — kuriam pavyko gyventi vienu metu su 
didžiu įstatymų leidėju ir dėl laimingo atsitiktinumo susitikti su juo. Ką ge- 
resnio galėtų padaryti dievas miestui, kurį nori padaryti laimingą?“ Šitaip 
gali būti pertvarkyta tironija, pati blogiausia valstybės forma. (Ši mintis ati- 
tinka anksčiau cituotą pastabą iš Įstatymų, kad kiekvienas pasikeitimas yra 
blogis, „išskyrus blogo dalyko pasikeitimą“. Beveik neabejotina, kad, pa- 

sakodamas apie didį įstatymų leidėją ir jauną tironą, Platonas galvojo apie 
save ir savo eksperimentus su jaunais tironais, ypač savo pastangas refor- 
muoti Dionisijo Jaunesniojo tironiją Sirakūzuose. Apie šiuos nepavykusius 
eksperimentus bus kalbama vėliau.) 

Vienas svarbiausių Platono išskleistos politinio vystymosi analizės tiks- 
lų — nustatyti bet kokių istorinių permainų varomąją jėgą. Įstatymuose isto- 
rinės apžvalgos atvirai imamasi siekiant kaip tik tokio tikslo: „Ar per tą laiką 
neatsirado tūkstančiai miestų... ir ar kiekviename iš jų nebuvo įsigalėję visų 
rūšių valdymo formos?.. Jei įmanoma, pamėginkime surasti šių dažnų per- 
mainų priežastį. Tikiuosi, kad šitaip galime atskleisti ir santvarkų gimimo, ir 
jų pasikeitimų paslaptį“*. Aiškindamasis šiuos dalykus, Platonas atranda so- 
ciologinį dėsnį, pagal kurį vidinė nesantaika, ekonominių klasinių interesų 
antagonizmo kurstoma klasių kova yra visų politinių revoliucijų varomoji 
jėga. Bet Platonas dar patikslina šio pamatinio dėsnio formuluotę. Jis pabrė- 
žia, jog tik vidinis valdančiosios klasės irimas gali ją taip susilpninti, kad jos 
viešpatavimas gali būti palaužtas. „Na, tai pamėginkime paaiškinti, kokiu 
būdu iš aristokratijos atsiranda timokratija. Galbūt viskas labai paprasta, ir 
pasikeitimai valstybėje vyksta dėl tos jos dalies, kuri turi savo rankose val- 
džią, kai jos viduje kyla nesutarimų ir vaidų“, — taip Platonas sako Valstybė- 
je%. O Įstatymuose jis sako (galimas daiktas, turėdamas galvoje šią pastraipą 
Valstybėje) štai ką: „Kas gali sugriauti karaliaus valdžią ar kokią nors kitą 
valdymo formą, jei ne patys valdovai? Ar neužmiršome, ką pasakėme anks- 
čiau, kai aną dieną svarstėme šį dalyką?“ Šis sociologinis dėsnis, taip pat ir 
teiginys, kad ekonominiai interesai yra svarbiausios irimo priežastys, yra 
Platono istorijos filosofijos raktas. Negana to, tai sąlygų, reikalingų pasiekti 
politinei pusiausvyrai, t. y. sustabdyti politinėms permainoms, analizės rak- 
tas. Platonas taria, kad šios sąlygos egzistavo geriausioje arba tobuliausioje 
senovės laikų valstybėje. 


III 


Platono tobulos arba geriausios valstybės koncepcija paprastai interpre- 
tuojama kaip utopinė progresistinė programa. Nepaisant Valstybėje, Timajuje 
ir Kritijuje nuolat pasikartojančių Platono tvirtinimų, kad kalbama apie toli- 
mą praeitį, ir panašių pastraipų /statymuose, kur atsiskleidžia Platono istori- 
niai tikslai, dažnai sakoma, kad Platonas norėjo užmaskuotu pavidalu nupieš- 
ti ateities paveikslą. Bet aš manau, kad Platonas turėjo galvoje tai, ką tiesiai 

pasakė, ir kad daugelis jo geriausios valstybės bruožų, ypač išryškintų Vals- 
tybės antrojoje, trečiojoje ir ketvirtojoje knygoje, paties Platono traktuojami 
(kaip ir pasakojimai apie senovės visuomenę Politike ir Įstatymuose) kaip 
istoriniai ar, galimas daiktas, priešistoriniai?'. Galbūt to negalima pasakyti 
apie visus jo geriausios valstybės bruožus. Pavyzdžiui, kalbėdamas apie fi- 
losofų karaliavimą (aprašytą penktojoje, šeštojoje ir septintojoje Valstybės 
knygose), Platonas pats sako, kad jis įmanomas tik „Dangaus mieste“, belai- 
kiame Formų ar Idėjų pasaulyje. Šie sąmoningai neistoriški jo koncepcijos 
elementai bus aptariami vėliau, kai nagrinėsime Platono etinius ir politinius 
idealus. Žinoma, galima būti tikriems, kad, aprašinėdamas pradines arba se- 
novines santvarkas, Platonas nesiekė duoti tikslaus istorinio jų vaizdo; jis 
tikrai žinojo, kad tam neturi pakankamai duomenų. Tačiau esu įsitikinęs, kad 
jis labai uoliai stengėsi atkurti kuo tikslesnį senovinių gentinio gyvenimo 
formų vaizdą. Abejoti tuo neturime jokio pagrindo, ypač turėdami galvoje 
tai, kad jo pastangos daugeliu požiūriu buvo labai sėkmingos. Vargu ar galėtų 
būti kitaip, nes tą paveikslą Platonas nupiešė, orientuodamasis į idealizuotą 
senovinių Kretos ir Spartos aristokratijų santvarką. Turėdamas tikslią socio- 
loginę intuiciją, jis matė, kad šios formos buvo ne tik pasenusios, bet ir 
suakmenėjusios, sustingusios; kad jos buvo dar senesnės formos liekanos. Ir 
jis priėjo išvadą, kad toji dar senesnė forma turėjo būti dar patvaresnė, dar 
patikimiau sustingdyta. Tą labai seną ir todėl labai gerą ir labai patvarią 
valstybę jis bandė rekonstruoti taip, kad parodytų, kodėl joje nebūta susiskal- 
dymo, kaip joje buvo išvengiama klasių kovos ir kaip ekonominių interesų 
įtaka šioje valstybėje buvo minimalizuota ir gerai kontroliuojama. Štai tokie 
svarbiausi Platono geriausios valstybės rekonstrukcijos tikslai. 

Kaipgi Platonas sprendžia galimybės išvengti klasių kovos problemą? Jei 
jis būtų buvęs progresistas, galimas daiktas, jam būtų šovusi į galvą beklasės, 
egalitarinės visuomenės idėja; juk, kaip rodo, pavyzdžiui, paties Platono pa- 
teikiama Atėnų demokratijos parodija, Atėnuose būta stiprių egalitarinių ten- 
dencijų. Bet jis norėjo ne sugalvoti būsimos valstybės modelį, o rekonstruoti 
buvusios valstybės santvarką — Spartos valstybės pirmtaką, valstybę, kurios 
pagrindas tikrai nebuvo beklasė visuomenė. Tai buvo vergovinė valstybė, 
kuri — pagal Platono geriausios valstybės idealą — buvo pagrįsta griežčiau- 
siais klasiniais skirtumais. Tai kartų principu grindžiama valstybė. Proble- 
ma — kaip išvengti klasių karo — išsprendžiama ne panaikinant klases, o vieš- 
pataujančiai klasei suteikiant nepajudinamą pranašumą. Kaip ir Spartoje, tik 
viešpataujančios klasės atstovams leidžiama nešiotis ginklą, tik viešpataujanti 

klasė turi politines ar kitokias teises, tik ji gauna išsilavinimą, t. y. speciali- 
zuotą mokymą, kurio dėka formuojami įgūdžiai prižiūrėti savo Žmones-avis 
arba žmones-galvijus. (Tiesą sakant, absoliutus viešpataujančios klasės pra- 
našumas Platoną šiek tiek trikdė; jis būgštauja, kad tos klasės nariai „<...> taip 
augina šunis kaimenėms saugoti, kad šie dėl nepaklusnumo arba iš bado, arba 
dėl blogo įpročio daro avims bloga ir yra panašūs ne į šunis, o į vilkus“. Šią 
problemą kiek vėliau nagrinėsime šiame skyriuje.) Kol viešpataujanti klasė 
vieninga, jos viešpatavimui priešintis negali niekas, o todėl neįmanomas kla- 
sių karas. 

Savo geriausioje valstybėje Platonas išskiria tris klases: valdovus, gin- 
kluotus jų padėjėjus ir darbininkų klasę. Tačiau iš tikrųjų esama tik dviejų 
kastų: karinės kastos — ginkluotų ir išauklėtų valdovų — bei neginkluotų ir 
neišauklėtų valdinių, žmonių-avių kastos; juk valdovai yra ne atskira kasta, 
o tik seni ir išmintingi kariai, iškilę iš padėjėjų. Tą faktą, kad savo valdan- 
čiąją kastą Platonas suskirsto į dvi — valdovų ir padėjėjų — klases, bet kartu 
panašiai nesuskirsto darbininkų klasės, visų pirma lemia išskirtinis Platono 
dėmesys valdovams. Darbininkai, pirkliai ir t. t. jo išvis nedomina, nes jie yra 
tik Žmonės-galvijai, kurių vienintelė funkcija — patenkinti viešpataujančios 
klasės medžiagines reikmes. Platonas toks radikalus, kad net draudžia savo 
valdovams leisti įstatymus šios klasės Žmonėms ir rūpintis smulkiomis jų 
problemomis”. Štai kodėl mūsų turima informacija apie žemesniąsias klases 
yra tokia ribota. Tačiau šį bei tą Platonas apie jas pasako. „Tai žmonės, kurie 
dvasiniu atžvilgiu nelabai verti būti bendrijoje, bet jie turi daug fizinės jėgos 
ir gali dirbti sunkius darbus.“ Kadangi ši bjauri pastaba kartais paguodžiamai 
komentuojama taip, kad, girdi, Platonas į savo miestą neįsileidžia vergų, turiu 
pažymėti, kad toks požiūris yra klaidingas. Teisybė, kad kitoje vietoje Plato- 
nas tiesiogiai aptaria vergų padėtį savo geriausioje valstybėje, teisybė ir tai, 
kad jis sako, jog žodžio „vergas“ geriau būtų vengti, ir kad darbininkus 
reikėtų vadinti „pagalbininkais“ ar net „tarnautojais“. Bet šitaip daroma pro- 
pagandiniais sumetimais. Platonas niekur net neužsimena, kad vergovės ins- 
titucija turi būti panaikinta ar sušvelninta. Priešingai, Platonas tik niekina 
„minkštaširdžius“ Atėnų demokratus, rėmusius abolicionistų sąjūdį. Jis visiš- 
kai aiškiai apie tai pasako, pavyzdžiui, pasakodamas apie timokratiją, antrą 
pagal gerumą valstybę, einančią tuojau po geriausios valstybės. Štai ką jis 
sako apie timokratinį žmogų: „Toks žmogus vergams yra labai kietas, nors jų 
neniekina taip labai, kaip niekintų gerai išlavintas žmogus“. Tačiau kadangi 
tik geriausiame mieste gaunamas išsilavinimas yra geresnis už timokratinį, 

mums tenka daryti išvadą, kad Platono geriausiajame mieste esama vergų ir 
kad su jais Žiauriai nesielgiama, bet jie gerokai niekinami. Nuoširdžiai juos 
niekindamas Platonas apie juos plačiai nekalba. Šią išvadą visiškai patvirtina 
tas faktas, kad Valstybės pastraipa, kurioje kritikuojama tokia praktika, kai 
graikai pavergia graikus, baigiasi tiesioginiu barbarų pavergimo palaikymu, 
ir „mūsų piliečiams“, t. y. geriausiojo miesto piliečiams, rekomenduojama 
elgtis „su barbarais — taip, kaip dabar graikai elgiasi su graikais“. Be to, šią 
išvadą patvirtina /statymų turinys ir šiame dialoge išreikštas pats nežmoniš- 
kiausias požiūris į vergus. 

Kadangi tik viešpataujanti klasė turi politinę valdžią, kurią, be kita ko, ji 
naudoja pažaboti žmonėms-galvijams, kad jie netaptų pavojingi, tai valstybės 
išsaugojimo problema sutampa su vidinio viešpataujančios klasės vieningu- 
mo išsaugojimo problema. Kaip gali būti išsaugota valdovų vienybė? Pir- 
miausia auklėjant ir taikant kitokias psichologinio poveikio priemones, bet 
svarbiausia — pašalinant ekonominius interesus, galinčius sukelti nesantaiką. 
Šitoks ekonominis santūrumas pasiekiamas ir kontroliuojamas įvedant komu- 
nizmą, t. y. panaikinant privatinę nuosavybę, ypač teisę turėti brangiųjų me- 
talų. (Turėti brangiųjų metalų buvo draudžiama Spartoje.) Komunizmas įve- 
damas tik viešpataujančioje klasėje, kurios vieningumą ir reikia apsaugoti; 
vaidai tarp valdinių neverti dėmesio. Kadangi visa nuosavybė yra bendra, 
moterys ir vaikai taip pat turi būti bendri. Joks viešpataujančios klasės narys 
neturi žinoti, kas yra jo vaikai ar tėvai. Šeima turi būti panaikinta ar, veikiau, 
išplėsta, kad apimtų visą karių klasę. Priešingu atveju šeimyniniai saitai gali 
tapti potencialiu nesantaikos šaltiniu; todėl reikia, kad „<...> visi kiekvieną jų 
laikytų sau giminingų, visus, kurie gimė maždaug tose pačiose amžiaus ribo- 
se, vadintų seserimis ir broliais, visus, kurie gimė anksčiau — tėvais ir sene- 
liais, tuos, kurie gimė vėliau, — vaikais ir vaikaičiais“*?, (Šis siūlymas nebuvo 
nei toks naujas, nei toks revoliucingas, kaip gali pasirodyti; reikia tik prisi- 
minti Spartoje priimtus šeimos gyvenimo apribojimus, pavyzdžiui, privataus 
valgymo draudimą, kurį Platonas dažnai vadina „bendro maitinimosi“ insti- 
tucija.) Tačiau net bendros moterų ir vaikų nuosavybės nepakanka tam, kad 
viešpataujanti klasė būtų apsaugota nuo ekonominių pavojų. Būtina vengti ne 
tik skurdo, bet ir pertekliaus. Ir viena, ir kita kelia pavojų vienybei: skurdas 
pavojingas todėl, kad stumia žmones imtis desperatiškų priemonių patenkinti 
savo reikmėms; perteklius — todėl, kad daugiausia permainų atsiranda dėl 
gėrybių gausos ir turto, skatinančio pavojingus eksperimentus. Tik komunis- 

tinė sistema, kur nesama nei didelio nepritekliaus, nei didelio turtingumo, 
ekonominius interesus gali minimizuoti ir užtikrinti viešpataujančios klasės 
vienybę. 

Taigi Platono geriausiojo miesto viešpataujančios kastos komunistinę san- 
tvarką galima kildinti iš jo pamatinio sociologinio kismo dėsnio. Komuniz- 
mas yra būtina politinio stabilumo sąlyga, o stabilumas yra pamatinė tokio 
miesto egzistavimo sąlyga. Tačiau tai nors ir būtina, bet nepakankama sąlyga. 
Kad viešpataujanti klasė iš tikrųjų galėtų jaustis vieninga, kad ji jaustųsi kaip 
viena gentis, t. y. kaip viena didelė šeima, išorinis spaudimas yra toks pat 
būtinas, kaip ir saitai tarp tos klasės narių. Šitokį spaudimą galima užsitikrinti 
išrausiant ir platinant prarają tarp valdovų ir valdinių. Juo stipresnis jutimas, 
kad valdiniai yra kitokios, o sykiu — žemesnės rasės, juo stipresnis bus 
valdovų vieningumo jausmas. Šitaip prieiname pamatinį principą, skelbian- 
tį — tiesa, po tam tikrų svyravimų, — kad klasės neturi maišytis: „Taigi tų trijų 
luomų kišimasis į svetimus reikalus, — sako Platonas, — ir perėjimas iš vieno 
luomo į kitą labai žalingas valstybei — šitai galėtume pavadinti didžiausiu 
nusikaltimu“*!. Bet toks griežtas klasių atskyrimas turi būti pateisintas, o 
šitoks pateisinimas gali būti pagrįstas tik remiantis prielaida, kad valdovai yra 
pranašesni už valdinius. Todėl Platonas bando pateisinti savąjį klasių atsky- 
rimą trejopo valdovų pranašumo prieš valdinius — rasinio, išsilavinimo ir 
vertybių skalės — prielaida. Platono moraliniai vertinimai, žinoma, sutampan- 
tys su jo geriausios valstybės valdovų moraliniais vertinimais, bus aptariami 
6, 7 ir 8 skyriuose. Todėl dabar apsiribosiu tik kai kuriomis jo mintimis apie 
viešpataujančios klasės kilmę, veisimą ir auklėjimą. (Prieš pereidamas prie 
šių klausimų, norėčiau išreikšti įsitikinimą, kad asmeninis pranašumas, kad ir 
koks jis būtų — rasinis, intelektualinis, moralinis ar išsilavinimo, niekada 
negali pagrįsti pretenzijų į politines prerogatyvas, net jei toks pranašumas 
galėtų būti įrodytas. Dauguma civilizuotų šalių Žmonių šiandien yra įsitikinę, 
kad rasinis pranašumas yra mitas; bet net jeigu šis pranašumas ir būtų įrody- 
tas, jis neturėtų paskatinti pripažinti kokias nors ypatingas politines teises, 
nors ir galėtų skatinti pranašesnius asmenis prisiimti ypatingą moralinę atsa- 
komybę. Panašių dalykų reikia reikalauti iš tų žmonių, kurie yra pranašesni 
intelektualiniu, moraliniu ir išsilavinimo požiūriu; aš visada manau, kad prie- 
šingos kai kurių intelektualų ir moralistų pretenzijos parodo tik tai, koks 
prastas jų išsilavinimas, jei jis jiems nepadėjo suvokti savo ribų ir savo fa- 
nziejiškumo.) 

IV 

Norėdami suprasti Platono požiūrį į viešpataujančios klasės kilmę, veisi- 
mą ir auklėjimą, turime neišleisti iš akių dviejų svarbiausių mūsų analizės 
momentų. Pirma, privalome turėti galvoje, kad Platonas rekonstruoja praei- 
ties miestą, nors šis miestas susijęs su dabartimi tokiu būdu, kad tam tikri jo 
bruožai dar pastebimi egzistuojančiose valstybėse, pavyzdžiui, Spartoje; an- 
tra, kad jis rekonstruoja savąjį miestą, atsižvelgdamas į jo stabilumo sąlygas, 
ir kad tokio stabilumo garantijų jis ieško tik viešpataujančioje klasėje, tiks- 
liau pasakius — jos vienybėje ir galybėje. 

Kai dėl viešpataujančios klasės kilmės, reikia priminti, kad Politike Pla- 
tonas kalba apie epochą, net ankstesnę už jo geriausiąją valstybę, kai „pats 
dievas ganė žmones, valdė juos, lygiai kaip žmogus... vis dar valdo gyvulius. 
Moterų ir vaikų nuosavybės... nebūta“?*. Šioje pastraipoje Platonas turi gal- 
voje ne tik paprasčiausią gerą piemenį; atsižvelgiant į tai, ką jis pasakoja 
Įstatymuose, šiuos žodžius galima interpretuoti beveik paraidžiui. Juk mums 
sakoma, kad šitokia senovinė visuomenė, ankstesnė net už pirmąjį ir geriau- 
siąjį miestą, buvo patriarcho valdoma kalnų piemenų klajoklių bendruomenė. 
„Valstybė atsirado, — sako Platonas apie laikotarpį iki pirmojo sėslaus įsikū- 
rimo, — ...kaip seniausio asmens valdžia, o jis valdžią paveldėjo iš savo tėvo 
ar motinos; visi kiti sekė jam iš paskos, lyg paukščiai sudarydami vieną būrį, 
valdomą patriarcho ir karaliaus, kurio karaliavimas pats teisingiausias iš visų 
karališkos valdžios formų“. Toliau sakoma, kad šitos klajoklių gentys sėsliai 
įsikūrė Peloponeso miestuose, ypač Spartoje, ir buvo vadinamos „dorėnais“. 
Kaip tai atsitiko, lieka ne visai aišku, bet Platono dvejonės tampa aiškios, kai 
užsimenama, kad šis „sėslus apsigyvenimas“ iš tikrųjų buvo prievartinis pa- 
jungimas. Kiek mums žinoma, Platonas pasakoja tikrą dorėnų apsigyvenimo 
Peloponese istoriją. Todėl galime pagrįstai manyti, kad Platonas savo papa- 
sakotą istoriją suvokė kaip rimtą priešistorinių įvykių aprašymą, taigi ne tik 
kaip dorėnų valdovų rasės kilmės, bet ir kaip jų valdinių-galvijų, t. y. čiabu- 
vių gyventojų, kilmės aprašymą. Panašioje pastraipoje dialoge Valstybė Pla- 
tonas pateikia mitologinį, tačiau labai tikslų paties užkariavimo aprašymą, 
pasakodamas apie „gimusiųjų iš žemės“, geriausiojo miesto viešpataujančios 
klasės, kilmę. (Gimusiųjų iš žemės mitas kitu požiūriu bus aptariamas 8 
skyriuje.) Jų pergalingas Žygis į miestą, anksčiau įkurtą pirklių ir darbininkų, 
aprašomas šitaip: „O mes apginkluokime tuos iš žemės gimusius žmones ir 
veskime juos į priekį, valdovams vadovaujant. Tegul jie atėję pasirenka mies- 

te geriausią vietą stovyklai, iš kur jiems būtų patogiausia laikyti gyventojus 
paklusnius, jei kas nenorėtų paklusti įstatymams, ir atremti išorės priešą, jei 
šis pultų lyg vilkas kaimenę.“ Šis trumpas, tačiau triumfo patosu paženklintas 
pasakojimas apie tai, kaip karinga užkariautojų orda (kuri Politike tapatinama 
su kalnų klajokliais piemenimis, gyvenusiais prieš atsirandant sėsliam gyve- 
nimo būdui) pavergia sėslius gyventojus, turėtinas galvoje, kai interpretuosi- 
me Platono nuolat pabrėžiamą mintį, kad geri valdovai — dievai, pusdieviai 
ar sargybiniai — yra patriarchaliniai žmonių piemenys ir kad tikrasis politikos 
menas, valdymo menas, yra tam tikras piemenavimo menas, t. y. žmonių- 
galvijų tvarkymo ir tramdymo menas. Kaip tik šiame kontekste turime inter- 
pretuoti platoniškąją sargybinių veisimo ir auklėjimo sampratą, pagal kurią 
„sargybiniai turi būti tarsi sarginiai šunys, o valdovai — tarsi piemenys“. 

Platono geriausios valstybės sargybinių, vadinasi, ir viešpataujančios kla- 
sės, veisimas ir lavinimas, kaip ir ginklo nešiojimasis, yra klasės simbolis, o 
todėl ir klasės prerogatyva??. Be to, veisimas ir lavinimas nėra tušti simboliai, 
bet, panašiai kaip ginklai, klasinio valdymo instrumentai, būtini tam, kad 
būtų išsaugotas šios klasės viešpatavimo stabilumas. Platonas juos traktuoja 
vien tik šiuo požiūriu, t. y. kaip galingus politinius ginklus, kaip naudingas 
žmonių-galvijų ganymo bei -viešpataujančios klasės vienybės išsaugojimo prie- 
mones. 

Kad šis tikslas būtų pasiektas, svarbu, kad viešpataujanti klasė jaustųsi 
pranašesnių viešpačių rase. „<...> sargybinių luomas turi būti grynas“, — 
sako Platonas (pagrįsdamas kūdikių žudymą) ir šiame kontekste pateikia ra- 
sistinį argumentą, kad, girdi, mes labai rūpinamės gyvulių veisimu, o nepai- 
some mūsų rasės veisimo reikmių. Nuo to laiko šis argumentas buvo karto- 
jamas dažnai. (Kūdikių žudymas nebuvo Atėnų institucija; matydamas, kad 
kūdikiai buvo žudomi Spartoje eugenikos sumetimais, Platonas priėjo išvadą, 
kad ši institucija turi būti senovinė, o todėl gera.) Jis reikalauja, kad viešpačių 
rasės veisimui būtų taikomi tie patys principai, kuriuos patyręs veisėjas taiko 
šunims, arkliams ar paukščiams. „O jei šito nežiūrėsi, tai ar labai pablogės 
šunų ir paukščių veislė?“ — klausia Platonas ir prieina išvadą, kad „ir žmonių 
giminėje yra taip pat“. Rasiniai bruožai, kurių reikalaujama iš valdovo ar iš 
sargybinio, tiesą sakant, yra tokie pat kaip ir aviganio šuns. „Taigi <...> kariai 
turi būti geriau parengti. Jie turi būti budrūs kaip šunys...“ — reikalauja Pla- 
tonas ir klausia: „Ar tu manai, kad šiuo atžvilgiu yra skirtumas tarp geros 
veislės šuniuko ir jaunuolio iš geros šeimos?“ Entuziastingai žavėdamasis 
šunimis, Platonas juos taip išaukština, kad net įžiūri juose „tikrą filoso- 

fišką prigimtį“, nes sako: „Argi siekimas pažinti ir išminties siekimas nėra 
tas pat?“ 

Platoną labiausiai trikdantis keblumas yra nulemtas to fakto, kad valdovai 
ir sargybiniai turi pasižymėti aršiu ir tuo pat metu švelniu būdu. Akivaizdu, 
jog jie turi būti veisiami taip, kad būtų aršūs, nes „<...> įniršis yra nesutram- 
domas ir nenugalimas ir ... kiekviena įniršio apimta siela yra bebaimė ir 
nepasiduodanti“. Bet „<...> ar būdami tokio būdo, jie nebus žiaurūs ir vieni 
kitiems, ir kitiems piliečiams?“ Tikrai, „Baisiausias ir šlykščiausias daly- 
kas — tai jeigu piemenys taip augina šunis kaimenėms saugoti, kad šie dėl 
nepaklusnumo arba iš bado, arba dėl blogo įpročio daro avims bloga ir yra 
panašūs ne į šunis, o į vilkus“. Ši problema svarbi politinės pusiausvyros ar 
veikiau valstybės stabilumo požiūriu, nes Platonas nepasitikėjo įvairių klasių 
jėgų pusiausvyra, kuri būtų nestabili. Viešpačių klasės, jos savavališkos ga- 
lybės ir jos žiaurumo kontrolė, paremta priešingos valdinių klasės jėgos, 
Platonui visai nepriimtina, nes viešpačių klasės pranašumas turi likti nepa- 
žeistas. Todėl vienintelė leistina viešpačių klasės kontrolė gali būti tik savi- 
kontrolė. Viešpataujanti klasė turi laikytis ekonominės abstinencijos, t. y. 
susilaikyti nuo nevaržomos ekonominės valdinių eksploatacijos, o kartu ji 
turi sugebėti susilaikyti nuo per didelio žiaurumo, bendraudama su valdiniais. 
Bet tai galima pasiekti tik jei jos prigimtinis aršumas atsveriamas jos švelnu- 
mo. Platonas tai laiko nemenka problema, nes „įniršis ir švelnumas yra vie- 
nas kitam priešingi“. Sokrato lūpomis Platonas prisipažįsta, kad jis yra suglu- 
męs, kol vėl neprisimena šuns. „Pamatęs nepažįstamą žmogų, šuo urzgia, 
nors prieš tai nebūtų patyręs 1š jo nieko bloga, o pamatęs pažįstamą, vizgina 
uodegą, nors niekados nebūtų patyręs iš jo nieko gera“, — sako jis. Šitaip 
įrodoma, kad „nepriekaištingas valstybės sargybinis turės būti iš prigimties 
siekiantis išminties, siekiantis pažinti, be to, aršus, vikrus ir stiprus“. Šitaip 
Platonas kelia tikslą veisti viešpačių rasę ir parodo, kad tai įmanoma pada- 
ryti. O pats tikslas išvedamas iš sąlygų, kurių reikia palaikyti valstybės pa- 
stovumui, analizės. 

Platono auklėjamasis tikslas yra lygiai toks pat. Jį lemia grynai politinis 
siekis stabilizuoti valstybę sulydant valdovų charakteryje aršųjį ir švelnųjį 
elementą. Du dalykai, kurių buvo mokomi graikų aukštesniųjų klasių vaikai, 
buvo gimnastika ir muzika (pastaroji, plačiausia šio žodžio prasme, aprėpė 
visas literatūrines studijas); Platonas juos susieja su dviem charakterio ele- 
mentais, aršumu ir švelnumu. „Ar nesi pastebėjęs, — klausia Platonas“, — 
kokio būdo būna tie, kurie visą gyvenimą skiria gimnastikai ir visai nesidomi 

dailiaisiais menais, arba priešingai? <...> Taip, tie, kurie užsiima gimnastika, 
tampa grubesni negu dera, o tie, kurie domisi tik dailiaisiais menais, pasidaro 
per daug švelnūs... Mes teigiame, kad sargybiniai turi turėti abi šias įgimtas 
ypatybes... Matyt, kaip tik dėl šių dviejų žmogaus prigimties pusių koks nors, 
aš sakyčiau, dievas dovanojo žmonėms du menus — dailiuosius menus ir 
gimnastiką; bet dovanojo juos ne dėl kūno ir sielos (šitai nebent tik tarp 
kitko), o dėl žmoguje glūdinčių narsumo ir filosofinio pradų, kad tai įsitemp- 
dami, tai atsileisdami jiedu sudarytų deramą harmoniją“. „Tai tokie yra mūsų 
mokymo ir auklėjimo būdai“, — užbaigia savo analizę Platonas. 

Nors švelnųjį sielos pradą Platonas tapatina su jos polinkiu į filosofiją ir 
nors paskutiniosiose Valstybės dalyse filosofijai skiriamas vyraujantis vaid- 
muo, jis visai nelinkęs teikti pirmenybę švelniajam sielos pradui, arba muzi- 
kiniam, t. y. literatūriniam, išsilavinimui. Jo nešališkumas dviejų pradų pu- 
siausvyros atžvilgiu ypač krenta į akis tada, kai jis ragina griežčiausiai apriboti 
literatūrinį lavinimą, palyginus su ta apimtimi, kuri Platono laikais buvo pri- 
imta Atėnuose. Žinoma, tai tik vienas bendro Platono nusiteikimo Spartos 
papročiams teikti pirmenybę prieš Atėnų papročius aspektas. (Kreta, kitas 
Platono provaizdis, prieš muziką buvo nusiteikusi net labiau negu Sparta??.) 
Platoniškojo literatūrinio išsilavinimo politiniai principai pagrįsti paprastu 
lyginimu. Platonas matė, kad Sparta su savo Žmonėmis-galvijais elgėsi per- 
nelyg žiauriai, 0 tai, jo manymu, yra silpnumo jausmo simptomas ar net 
pasireiškimas”, o todėl ir prasidedančio valdovų klasės išsigimimo simpto- 
mas. Kita vertus, Atėnai su vergais elgėsi pernelyg liberaliai ir minkštai. 
Todėl Platonas nusprendė, kad Sparta šiek tiek per daug susižavėjo gimnas- 
tika, o Atėnai, žinoma, aiškiai per daug — muzika. Šis paprastas skaičiavimas 
padėjo jam lengvai nustatyti tai, koks, jo manymu, turėtų būti tų dviejų pradų 
tikras matas, arba tikroji pusiausvyra geriausios valstybės auklėjimo srityje, 
ir suformuluoti auklėjimo politikos principus. Atėniečių atžvilgiu šitokia pu- 
siausvyra reiškė ne ką kita, kaip reikalavimą panaikinti bet kokį literatūrinį 
lavinimą” orientuojantis į Spartą, kur bet koks literatūrinis reiškimasis buvo 
griežtai kontroliuojamas. Griežta cenzūra turi kontroliuoti ne tik poeziją, bet 
ir muziką įprastine šio žodžio prasme, ir tiek poezijos, tiek muzikos tikslas 
turi būti valstybės stabilumo stiprinimas; jos privalo padėti jaunuoliui geriau 
įsisąmoninti klasinę discipliną“ ir šitaip ištikimiau tarnauti klasės interesams. 
Platonas net užmiršta, kad muzika turi švelninti jaunuolio įpročius, nes rei- 
kalauja įvesti tokias muzikos formas, kurios ugdo narsumą, t. y. aršumą. 
(Turint galvoje tai, kad Platonas buvo atėnietis, jo argumentai, skirti pačiai 

muzikai, man atrodo beveik neįtikėtini dėl jų prietaringo nepakantumo, ypač 
juos lyginant su šviesesniu jo amžininkų požiūriu*!. Tačiau netgi šiuo metu 
daugelis muzikantų palaiko jo pusę, galimas daiktas, todėl, kad jiems patinka 
aukšta Platono nuomonė apie muziką, t. y. apie jos politinę reikšmę. Tą patį 
galima pasakyti apie edukologus ir juo labiau apie filosofus, nes Platonas 
reikalauja, kad būtent jie valdytų valstybę. Šį reikalavimą svarstysime 
8 skyriuje.) 

Šis politinis principas, reguliuojantis sielos auklėjimą, būtent valstybės 
stabilumo išsaugojimas, reguliuoja ir fizinį lavinimą, kurio tikslas papras- 
čiausiai toks pat kaip ir Spartoje. Atėnų pilietis buvo auklėjamas visapusiš- 
kai, tuo tarpu Platonas reikalauja, kad viešpataujanti klasė būtų auklėjama 
kaip profesionalių kareivių, pasirengusių kovoti su vidiniais ir išoriniais vals- 
tybės priešais, klasė. Platonas dukart pabrėžia, kad abiejų lyčių vaikus „reikia 
imti į karą — žinoma, kaip žiūrovus, raitus, o kur saugu, leisti jiems pasižiū- 
rėti ir iš arčiau; tegul paragauja kraujo tarsi šuniukai““Ž. Vienas mūsų dienų 
autorius, dabartinę totalitarinio auklėjimo sistemą pavadinęs „intensyvia ir 
nuolatine mobilizacijos forma“, labai gerai apibūdino visą Platono auklėjimo 
sistemą. 

Tokie yra Platono geriausios ar pačios seniausios valstybės — miesto, su 
savo ŽmMonėmis-galvijais besielgiančio lygiai taip pat, kaip išmintingas pie- 
muo elgiasi su savo avimis — ne per daug žiauriai, bet su priderama panie- 
ka, - metmenys. Kaip Spartos visuomeninių institucijų ir jų stabilumo bei 
nestabilumo sąlygų analizė ir kaip bandymas rekonstruoti griežtesnes ir se- 
novines gentinio gyvenimo formas, šis Platono nupieštas paveikslas yra tikrai 
puikus. (Šiame skyriuje nagrinėjamas tik jo aprašomasis aspektas. Etinius 
aspektus aptarsime vėliau.) Esu įsitikinęs, kad daugelis Platono minčių, pa- 
prastai traktuojamų tik kaip mitologinės ir utopinės spekuliacijos, gali būti 
interpretuojamos kaip tik taip, t. y. kaip sociologinis aprašymas ir sociologinė 
analizė. Pavyzdžiui, jei prisiminsime jo mitą apie pergalingą karingų ordų, 
pavergiančių sėslius gyventojus, žygį, būsime priversti tarti, kad aprašomo- 
sios sociologijos požiūriu šis mitas labai tikslus. Tiesą sakant, jį net galima 
interpretuoti kaip įdomios (nors, galimas daiktas, pernelyg bendros) šiuolai- 
kinės valstybės atsiradimo teorijos, pagal kurią centralizuota ir organizuota 
valstybinė valdžia paprastai atsiranda kaip tokio užkariavimo padarinys, pir- 
mąjį variantą“. Galimas daiktas, kad panašių aprašymų Platono raštuose dau- 
giau, nei mums dabar atrodo. 


68 


4. KISMAS IR RIMTIS 


V 


Apibendrinkime. Siekdamas suprasti ir paaiškinti savo patirtą kintantį so- 
cialinį pasaulį, Platonas sukūrė labai išsamią sisteminę istoricistinę sociolo- 
giją. Egzistuojančias valstybes jis traktavo kaip yrančias nekintamos Formos 
arba Idėjos kopijas. Jis bandė rekonstruoti šią valstybės Formą arba Idėją ar 
bent jau nusakyti tokią visuomenę, kuri yra į ją panašiausia. Be senovinės 
tradicijos, kaip medžiagą rekonstrukcijai Platonas panaudojo Spartos ir Kre- 
tos socialinių institucijų analizės rezultatus. Šių valstybių visuomeninio gy- 
venimo formos buvo pačios seniausios Graikijoje, ir Platonas jose įžvelgė 
sustingusias dar senesnių gentinių visuomenių gyvenimo formas. Tačiau siek- 
damas tinkamai pasinaudoti šia medžiaga, jis turėjo surasti principą, kuriuo 
remiantis gerus, pradinius, senovinius egzistuojančių institucijų bruožus būtų 
galima atskirti nuo šių institucijų irimo simptomų. Šis principas — tai Platono 
politinių revoliucijų dėsnis, pagal kurį bet kokio visuomenės kismo pirminė 
priežastis yra viešpataujančios klasės skaldymasis ir jos atsidavimas ekono- 
miniams reikalams. Todėl Platono geriausioji valstybė turėjo būti rekonstruo- 
ta taip, kad iš jos būtų pašalintos visos skaldymosi bei irimo užuomazgos ir 
elementai, ir pašalinti kuo radikaliausiai. Tai reiškia, kad geriausioji valstybė 
turėjo būti sukurta iš Spartos valstybės elementų, neišleidžiant iš akių tų 
sąlygų, kurių reikia išsaugoti nepažeistai viešpataujančios klasės vienybei; ją 
užtikrina šios klasės susilaikymas nuo ekonomikos, jos veisimas ir auklėji- 
mas. 

Egzistuojančias visuomenes traktuodamas kaip iškreiptas idealios valsty- 
bės kopijas, kiek per bendrą Hesiodo požiūrį į Žmonijos istoriją Platonas 
pagrindė teoriškai ir atskleidė jo praktinio pritaikymo galimybes. Jis sukūrė 
stulbinančiai realistišką istoricistinę teoriją, pagal kurią socialinių permainų 
priežastis glūdi herakleitiškajame vaide ir klasių nesantaikoje, kuri, jo įsiti- 
kinimu, yra ir varomoji, ir griaunamoji istorijos jėga. Šiais istoricistiniais 
principais Platonas pasinaudojo, aiškindamas graikų miestų-valstybių nuos- 
mukį ir žlugimą ir ypač kritikuodamas demokratiją, kurią jis laikė išglebusia 
ir išsigimusia. Pridurkime, kad vėliau, Įstatymuose“, šiais principais jis pa- 
sinaudojo aiškindamas ir Persijos imperijos nuosmukio bei žlugimo priežas- 
tis, šitaip duodamas pradžią ilgai dramatiškų pasakojimų apie imperijų ir 
civilizacijų nuosmukį ir žlugimą serijai. (Oswaldo Spenglerio žymusis Euro- 
pos saulėlydis, galimas daiktas, yra blogiausias, bet ne paskutinis pasakoji- 
mas iš šios serijos*“.) Manau, kad visa tai galima traktuoti kaip mėginimą, 

beje, patį įspūdingiausią mėginimą, paaiškinti ir suprasti gentinės visuomenės 
žlugimą, patirtą paties Platono; šis patyrimas yra panašus į tą patyrimą, kuris 
paskatino Herakleitą sukurti pirmąją kismo filosofiją. 

Bet mūsiškė Platono aprašomosios sociologijos analizė dar nebaigta. Jo 
pasakojimai apie nuosmukį ir žlugimą, o kartu ir beveik visi vėlesni pasako- 
jimai, atskleidžia mažų mažiausiai du svarbius momentus, kurių mes išsamiai 
neaptarėme. Tokias žlungančias visuomenes Platonas suvokė kaip savotišką 
organizmą, o patį nuosmukį — kaip procesą, panašų į senėjimą. Todėl jis buvo 
įsitikinęs, jog toks nuosmukis yra visai pelnytas ta prasme, kad moralinis 
puvimas, sielos nuopuolis ir suirimas neatskiriamas nuo socialinio kūno pu- 
vimo. Visa tai lemia Platono pirmojo pokyčio teoriją - pasakojimą apie Skai- 
čių ir apie Žmogaus Nuopuolį. Šią teoriją ir jos ryšį su Formų ar Idėjų 
doktrina aptarsime kitame skyriuje. 


Penktas skyrius 


PRIGIMTIS IR SUTARTIS 


Platonas nebuvo pirmasis filosofas, socialinius fenomenus nagrinėjęs moks- 
linio tyrinėjimo dvasia. Visuomenės mokslo pradmenų reikia ieškoti dar Pro- 
tagoro, pirmojo iš didžiųjų mąstytojų, save vadinusių „sofistais“, kartoje. Šie 
pradmenys susiję su poreikiu nubrėžti perskyrą tarp dviejų skirtingų Žmogaus 
aplinkos elementų — jo gamtinės aplinkos ir jo socialinės aplinkos. Tai tokia 
perskyra, kurią sunku nubrėžti ir suvokti; tai rodo faktas, kad net šiuo metu 
ši perskyra mūsų protuose nėra aiškiai nubrėžta. Šia perskyra buvo abejoja- 
ma dar nuo Protagoro laikų. Atrodo, kad dauguma mūsų labai linkusi mūsiš- 
kės socialinės aplinkos ypatumus suvokti taip, tarsi jie būtų „natūralūs“. 

Vienas svarbiausių senovinės gentinės arba „uždaros“ visuomenės magiš- 
kosios sąmonės bruožų yra tas, kad ši sąmonė linkusi tikėti, jog gyvenimas 
skleidžiasi nekintančių tabu, įstatymų ir papročių užburtame rate!; visi tie 
draudimai laikomi tokiais pat neišvengiamais kaip saulės patekėjimas, metų 
laikų kaita arba panašūs akivaizdūs pasikartojimai, pastebimi gamtoje. Ir tik 
sužlugus šiai magiškai „uždarai visuomenei“, galėjo atsirasti „gamtos“ ir 
„visuomenės“ skirtumo teorinė įžvalga. 

Į 

Man atrodo, kad prieš nagrinėjant visą šį vyksmą, reikia aiškiai suvokti 
svarbią perskyrą. Tai perskyra tarp (a) gamtinių dėsnių, arba gamtos dėsnių, 
tokių kaip dėsniai, išreiškiantys saulės, mėnulio ir planetų judėjimą, metų 
laikų kaitą ir t. t., traukos dėsnis arba, tarkime, termodinamikos dėsnis, ir, 
kita vertus, (b) normatyvinių įstatymų, normų, draudimų, įsakymų, t. y. tai- 
syklių, draudžiančių tam tikrus elgsenos būdus ar reikalaujančių jų; tai, pa- 
vyzdžiui, Dešimt Dievo įsakymų, teisinės normos, reguliuojančios parlamen- 
to narių rinkimų procedūrą, arba įstatymai, sudarantys Atėnų konstituciją. 

Kadangi šiuos dalykus aptarti dažnai trukdo polinkis neįžiūrėti šios per- 
skyros, apie ją reikėtų pasakyti dar keletą žodžių. Dėsnis (a) prasme — gam- 
tinis dėsnis — nusako griežtą, nekintantį pasikartojimą, kuris arba iš tikrųjų 
pastebimas gamtoje (šiuo atveju dėsnis yra teisingas teiginys), arba gamtoje 
nepastebimas (šiuo atveju jis klaidingas). Jei nežinome, ar gamtos dėsnis yra 
teisingas, ar klaidingas, ir jei norime atkreipti dėmesį į tą netikrumą, dažnai 
jį vadiname hipoteze. Gamtos dėsnis nekinta; nesama jo išimčių. Juk jei 
susiduriame su kuo nors, kas jam prieštarauja, nesakome, kad tai yra išimtis 
ar dėsnio pasikeitimas, bet veikiau sakome, kad mūsų hipotezė nepasitvirtino, 
nes pasirodė, kad tarto griežto pasikartojimo nesama arba, kitaip tariant, kad 
tartas gamtos dėsnis buvo ne tikras gamtos dėsnis, o klaidingas teiginys. 
Kadangi gamtos dėsniai nesikeičia, jų negalima nei pažeisti, nei dirbtinai 
sukurti. Jie skleidžiasi už Žmogaus kontrolės ribų, nors mes galime jais pa- 
sinaudoti techniniais tikslais, o jų neišmanymas ar nepaisymas gali mums 
pridaryti bėdų. 

Visiškai kitokie yra (b) tipo dėsniai, t. y. normatyviniai dėsniai, įstatymai. 
Normatyvinis dėsnis, ar tai būtų teisinis aktas, ar moralinis priesakas, gali 
būti įvestas Žmogaus. Tai reiškia, kad jį galima pakeisti. Jį galima traktuoti 
kaip gerą arba blogą, teisingą arba neteisingą, priimtiną arba nepriimtiną. 
Tačiau tik metaforiškai jis gali būti vadinamas „išreiškiančiu tiesą“ arba „klai- 
dingu“, nes jis nenusako fakto, o tik nubrėžia mūsų elgesio kryptis. Jei toks 
dėsnis-įstatymas prasmingas ir reikšmingas, jį galima pažeisti; o jei jo nega- 
lima pažeisti, tada jis yra nereikalingas ir bereikšmis. Priesakas „Neišleisk 
daugiau pinigų, nei turi“ yra normatyvinis dėsnis; jis gali būti reikšmingas 
kaip moralinė ar teisinė norma ir yra juo reikšmingesnis, juo dažniau sulau- 
žomas. Priesakas „Neišimk iš savo piniginės daugiau pinigų, negu jų ten 
yra“, imamas pažodžiui, gali būti traktuojamas irgi kaip normatyvinis dėsnis, 

bet niekas tokios normos rimtai netraktuos kaip svarbaus moralės ar teisės 
sistemos elemento, nes šis priesakas negali būti sulaužytas. Jei esama reikš- 
mingo normatyvinio dėsnio, tai jis visada nulemtas kontrolės iš Žmogaus 
pusės — žmogaus veiksmų ir sprendimų. Paprastai jis nulemtas sprendimo 
įvesti sankcijas — bausti arba perspėti tuos, kurie laužo [normatyvinį] dėsnį. 

Kaip ir dauguma mąstytojų ir ypač daug visuomenės mokslininkų, aš esu 
įsitikinęs, kad perskyra tarp dėsnių (a) prasme, t. y. teiginių, nusakančių 
pasikartojimus gamtoje, ir dėsnių (b) prasme, t. y. draudimo ar priesako tipo 
normų, yra pamatinė, ir kad šių dviejų tipų dėsniai neturi nieko bendro, 
išskyrus pavadinimą. Bet toks požiūris jokiu būdu nėra priimtinas visiems; 
priešingai, daugelis mąstytojų yra įsitikinę, kad esama normų — draudimų ar 
priesakų, — kurios yra „natūralios“, nes yra nustatytos pagal gamtinius dės- 
nius (a) prasme. Pavyzdžiui, sakoma, kad tam tikros teisinės normos atitinka 
žmogaus prigimtį, o todėl ir psichologinius gamtinius dėsnius (a) prasme, tuo 
tarpu kitos teisinės normos gali prieštarauti žmogaus prigimčiai, be to, pridu- 
riama, kad tos normos, kurios — kaip galima įrodyti — atitinka žmogaus pri- 
gimtį, tikrai nelabai skiriasi nuo gamtinių dėsnių (a) prasme. Kiti sako, kad 
gamtiniai dėsniai (a) prasme tikrai labai panašūs į normatyvinius dėsnius, nes 
juos nustatė visatos Kūrėjo valia ar sprendimas; toks požiūris, be abejonės, 
neturi nieko bendro su pradine normatyvinio žodžio „dėsnis“ vartosena, kai 
„dėsnis“ buvo traktuojamas kaip (a) tipo dėsnis. Bet prieš juos svarstant, iš 
pradžių būtina nubrėžti perskyrą tarp dėsnių (a) prasme ir dėsnių (b) prasme 
ir nepainioti problemos dėl prastos terminologijos. Todėl terminą „gamtiniai 
dėsniai“ mes taikysime tik (a) tipo dėsniams ir jo netaikysime visoms toms 
normoms, kurios, kaip tariama, yra „natūralios“ viena ar kita prasme. Šios 
painiavos nesunku išvengti, nes nesunku kalbėti apie „natūralias teises ir 
pareigas“ arba apie „natūralias normas“, jei tik norime pabrėžti „natūralų“ (b) 
tipo dėsnių pobūdį. 


I I 


Aš manau, kad, norint suprasti Platono sociologiją, reikia pasvarstyti, 
kaip galėjo atsirasti perskyra tarp gamtinių ir normatyvinių dėsnių. Iš pradžių 
aptarsiu tai, kas, galimas daiktas, buvo šios perskyros atsiradimo pradinis 
taškas ir paskutinė stadija, o vėliau aptarsiu tai, kas, galimas daiktas, buvo 
trys tarpinės stadijos, turinčios tam tikrą reikšmę Platono teorijoje. Pradinis 
taškas gali būti apibūdintas kaip naivusis monizmas. Galima sakyti, kad toks 
požiūris yra būdingas „uždarai visuomenei“. Paskutinė stadija, kurią aš va- 

dinu kritiniu dualizmu (arba kritiniu konvencionalizmu), būdinga „atvirai 
visuomenei“. Tas faktas, kad iki šiol daugelis [autorių] nesiryžta žengti šio 
paskutinio žingsnio, gali būti laikomas rodikliu, liudijančių, kad mes vis dar 
esame pereinamojoje nuo uždaros prie atviros visuomenės stadijoje. (Su vi- 
sais šiais teiginiais palyginkite 10 skyrių.) 

Pradinis taškas, kurį aš pavadinau naiviuoju monizmu, yra tokia stadija, 
kurioje perskyra tarp gamtinių ir normatyvinių dėsnių dar nenustatyta. Šioje 
stadijoje skausmingas patyrimas yra tas būdas, kuriuo žmogus mokosi prisi- 
taikyti prie aplinkos. Skirtumas tarp kitų žmonių taikomų sankcijų pažeidus 
normatyvinius tabu ir skausmingo gamtinės aplinkos patyrimo dar nepastebi- 
mas. Šioje stadijoje galime išskirti dar dvi galimybes. Viena gali būti pava- 
dinta naiviuoju natūralizmu. Tiek gamtiniai, tiek konvenciniai pasikartojimai 
šioje stadijoje priimami kaip tai, ko niekaip neįmanoma pakeisti. Bet aš ma- 
nau, kad ši stadija yra tik abstrakti galimybė, kuri, galimas daiktas, niekad 
neegzistavo grynu pavidalu. Daug svarbesnė toji stadija, kurią galima pava- 
dinti naiviuoju konvencionalizmu. Tai stadija, kai ir gamtiniai, ir normatyvi- 
niai pasikartojimai patiriami kaip antropomorfinių dievų ar demonų sprendi- 
mų išraiška ir kaip priklausantys nuo šių sprendimų. Štai metų laikų kaita, 
saulės, mėnulio ir planetų judėjimo ypatumai gali būti suvokiami kaip tai, kas 
paklūsta „dėsniams“, „įsakymams“ ar „sprendimams“, kurie „valdo dangų ir 
žemę“ ir kurie nustatyti bei „paskelbti dievo kūrėjo laikų pradžioje“?. Su- 
prantama, jog šitaip mąstant galima tikėti, kad netgi gamtiniai dėsniai tam 
tikromis išskirtinėmis aplinkybėmis gali būti modifikuojami, kad magiškais 
veiksmais žmogus gali kartais juos paveikti ir kad gamtiniai pasikartojimai 
įvedami sankcijomis, tarsi jie būtų normatyviniai. Šį momentą gerai iliustruo- 
ja Herakleito posakis: „Saulė neperžengs saiko — antraip ją atras Erinijos, 
Teisybės padėjėjos“. 

Magiškojo tribalizmo žlugimas glaudžiai susijęs su tuo, kad buvo suvok- 
ta, jog įvairių genčių tabu yra skirtingi, jog jie įvesti ir taikomi Žmonių ir jog 
juos galima sulaužyti nepatiriant skausmingų padarinių, jei tik įmanoma 1š- 
vengti bendragenčių taikomų sankcijų. Tai dar geriau suvokiama, kai paste- 
bima, kad įstatymus kuria ir keičia žmonės — įstatymų leidėjai. Turiu galvoje 
ne tik tokius įstatymų leidėjus kaip Solonas, bet ir tuos įstatymus, kuriuos 
priėmė ir vykdė paprasti demokratinių miestų piliečiai. Šitoks patyrimas gali 
lemti tai, kad Žmogaus įvesti normatyviniai dėsniai sąmoningai atskiriami 
nuo gamtinių pasikartojimų, kurie nuo žmogaus nepriklauso. Būklę, kai šis 
skirtumas suvokiamas aiškiai, galima pavadinti kritiniu dualizmu arba kriti- 

niu konvencionalizmu. Graikų filosofijos raidoje ši faktų ir normų perskyra 
išreiškiama prigimties ir sutarties priešprieša“. 

Nepaisant to, kad šios perskyros įžvalga atsirado labai seniai ir ją išreiškė 
dar sofistas Protagoras, šiek tiek už Sokratą vyresnis jo amžininkas, ji vis dar 
suprantama taip menkai, kad ją reikia paaiškinti išsamiau. Pirma, nedera 
manyti, kad kritiniame dualizme glūdi istorinės normų kilmės teorija. Kritinis 
dualizmas neturi nieko bendro su visiškai neįtikinamu istoriniu tvirtinimu, 
kad normas žmogus pirmiausia sukūrė ir įvedė sąmoningai, o ne rado kaip 
paprasčiausią duotį (kai tik jame atsirado sugebėjimas apskritai rasti kažką 
panašaus). Todėl kritinis dualizmas neturi nieko bendro su tvirtinimu, kad 
normas kuria žmogus, o ne Dievas, be to, kritinis dualizmas nemenkina nor- 
matyvinių dėsnių svarbos. Ir jau visiškai nieko bendro kritinis dualizmas 
neturi su tvirtinimu, kad normos, kadangi yra sutartinės, t. y. sukurtos žmo- 
gaus, yra „tiesiog laisvai pasirenkamos“. Kritinio dualizmo šalininkai tvirtina 
tik tai, kad normos ir normatyviniai dėsniai gali būti sukurti ir keičiami 
žmogaus, tiksliau pasakius, sprendimu arba susitarimu jų laikytis arba juos 
keisti, o tai reiškia, kad Žmogus yra moraliai atsakingas už juos. Galimas 
daiktas, jis neatsakingas už tas normas, kurias jau randa egzistuojančias vi- 
suomenėje, kai tik pradeda apie jas mąstyti, bet atsakingas už tas normas, 
kurias sutinka pripažinti tada, kai supranta, kad gali jas pakeisti. Normos yra 
sukurtos žmogaus ta prasme, kad dėl jų mes turime smerkti tik save, o ne ką 
nors kitą — gamtą arba Dievą. Tai mūsų reikalas jas tobulinti kiek įmanoma, 
jei tik pamatome, kad jos nėra nepriekaištingos. Tai reiškia, jog, normas 
laikydamas sutartinėmis, aš nemanau, kad jos yra laisvai pasirenkamos ar kad 
vienas normatyvinių dėsnių rinkinys yra toks pat geras kaip ir kitas. Teigda- 
mas, kad tam tikros įstatymų sistemos gali būti patobulintos, kad vieni įsta- 
tymai gali būti geresni už kitus, aš veikiau noriu pabrėžti tai, kad egzistuo- 
jančius normatyvinius dėsnius (ar visuomenės institucijas) mes galime lyginti 
su tam tikromis pavyzdinėmis normomis, kurias — kaip mes nusprendėme — 
verta įgyvendinti. Bet netgi šios pavyzdinės normos sukurtos mūsų pačių ta 
prasme, kad mūsų apsisprendimas jas pripažinti yra mūsų pačių apsisprendi- 
mas ir tik mes patys esame atsakingi už šį apsisprendimą. Pavyzdinių normų 
negalima rasti gamtoje. Gamta susideda iš faktų ir iš pasikartojimų ir pati 
savaime nėra nei morali, nei nemorali. Tai mes primetame pavyzdines nor- 
mas gamtai; ir būtent mes patys į gamtinį pasaulį perkeliame moralę“, nors 
kartu esame šio pasaulio dalis. Mes esame gamtos produktai, bet gamta, mus 
sukurdama, kartu mums dovanojo galią keisti pasaulį, numatyti ir planuoti 

ateitį ir priimti toliaregiškus sprendimus, už kuriuos esame moraliai atsakin- 
gi. Tačiau atsakomybė ir sprendimai į pasaulį ateina tik kartu su mumis. 


III 


Kad suprastume šią mintį, svarbu suprasti ir tai, kad šių sprendimų nie- 
kada neįmanoma išvesti iš faktų (ar iš teiginių apie faktus), nors tie sprendi- 
mai siejasi su faktais. Pavyzdžiui, sprendimas pasipriešinti vergovei nepri- 
klauso nuo to fakto, kad visi žmonės gimsta laisvi ir lygūs ir kad nė vienas 
žmogus negimsta sukaustytas grandinėmis. Juk jei net visi mes gimstame 
laisvi, kai kurie Žmonės veikiausiai bandys kitiems Žmonėms uždėti grandi- 
nes ir, galimas daiktas, bus įsitikinę, kad privalo tai padaryti. Ir atvirkščiai, 
net jei žmonės gimsta jau sukaustyti grandinėmis, daugelis mūsų gali reika- 
lauti, kad tos grandinės būtų nuimtos. Arba — jei šią mintį suformuluosime 
tiksliau — jeigu pamatysime, kad faktą galima pakeisti (pavyzdžiui, faktą, kad 
daug Žmonių kenčia nuo ligų), tai visada galime į tą faktą žiūrėti labai nevie- 
nodai: pavyzdžiui, galime nuspręsti pamėginti jį pakeisti; arba galime prie- 
šintis tokiam mėginimui; arba galime nuspręsti išvis nieko nedaryti. 

Tai reiškia, kad visi moraliniai sprendimai siejasi su vienu ar kitu faktu, 
ypač su tam tikru visuomenės gyvenimo faktu, ir visi (kintami) visuomenės 
gyvenimo faktai gali paskatinti priimti daug skirtingų sprendimų. Savo ruož- 
tu tai reiškia, kad tie sprendimai negali būti išvedami iš šių konkrečių faktų 
ar iš šių faktų aprašymo. 

Bet jų negalima išvesti ir iš kitai klasei priklausančių faktų. Turiu galvoje 
tuos gamtinius pasikartojimus, kuriuos aprašome gamtos dėsniais. Visiškai 
teisinga, kad mūsų sprendimai turi būti derinami su gamtiniais dėsniais (įskai- 
tant ir fiziologijos bei psichologijos dėsnius), jei tik norime, kad jie būtų 
veiksmingi. Juk jei jie prieštaraus tokiems dėsniams, jų paprasčiausiai bus 
neįmanoma įgyvendinti. Pavyzdžiui, sprendimas, kad visi turi daugiau dirbti 
ir mažiau valgyti, kai peržengiama tam tikra riba, negali būti įgyvendintas dėl 
fiziologinių priežasčių, t. y. todėl, kad peržengus tam tikrą ribą jis būtų ne- 
besuderinamas su tam tikrais gamtiniais fiziologijos dėsniais. Panašiai ir spren- 
dimas, kad visi turi mažiau dirbti ir daugiau valgyti, peržengus tam tikrą ribą, 
irgi negali būti įgyvendintas dėl įvairių priežasčių, įskaitant gamtinius ekono- 
mikos dėsnius. (Kaip matysime vėliau, šio skyriaus IV poskyryje, visuome- 
nės moksluose irgi esama gamtinių dėsnių; mes juos vadinsime „sociologi- 
niais dėsniais“.) 

Taigi tam tikrų sprendimų tenka atsisakyti, nes jų neįmanoma įgyvendinti 
todėl, kad jie prieštarauja tam tikriems gamtiniams dėsniams (arba „nekinta- 
miems faktams“). Bet, žinoma, tai nereiškia, kad koks nors sprendimas gali 
būti išvestas iš tokių „nekintamų faktų“. Situacija veikiau yra štai kokia. 
Susidurdami su kokiu nors kintamu arba nekintamu faktu, galime priimti 
įvairių sprendimų: pavyzdžiui, sprendimą pakeisti faktą arba sprendimą ap- 
saugoti jį nuo tų žmonių, kurie nori jį pakeisti; sprendimą nesikišti ir t. t. Bet 
jei tas faktas yra nepakeičiamas — todėl, kad jo pakeisti neįmanoma dėl 
egzistuojančių gamtos dėsnių ar kad dėl kitų priežasčių jį pakeisti pernelyg 
sunku tiems, kurie norėtų jį pakeisti, — tada bet koks sprendimas jį pakeisti 
bus paprasčiausiai neįgyvendinamas. Tiesą sakant, bet koks sprendimas, su- 
sijęs su tokiu faktu, bus beprasmis ir bereikšmis. 

Taigi kritinio dualizmo šalininkas pabrėžia negalimybę sprendimus ar nor- 
mas redukuoti į faktus; todėl kritinis dualizmas gali būti apibūdintas kaip 
faktų ir sprendimų dualizmas. 

Tačiau toks dualizmas, atrodo, yra pažeidžiamas. Sprendimai jau patys 
savaime yra faktai — štai kaip galima pasakyti. Jei nuspręsime taikyti tam 
tikrą normą, tai tokio sprendimo priėmimas jau savaime yra psichologinis ar 
sociologinis faktas, ir būtų absurdiška sakyti, kad nesama nieko bendro tarp 
tokių faktų ir kitų faktų. Kadangi negalima abejoti, kad mūsų sprendimai dėl 
normų, t. y. mūsų taikomų normų, aiškiai priklauso nuo tam tikrų psicholo- 
ginių faktų, pavyzdžiui, nuo mūsų auklėjimo įtakos, atrodo absurdiška teigti 
faktų ir sprendimų dualizmą, arba tarti, kad sprendimų negalima išvesti iš 
faktų. Į šį prieštaravimą galima atsakyti, nurodant, kad apie „sprendimą“ 
galima kalbėti dvejopa prasme. Galima kalbėti apie tam tikrą sprendimą, 
kuriam paklūstama, kuris svarstomas, kuris pasiektas ar kuris priimtas; arba 
priešingai, galima kalbėti apie sprendimo aktą ir jį vadinti „sprendimu“. Tik 
antruoju atveju sprendimą galima vadinti faktu. Analogiškai galima traktuoti 
ir daug kitų teiginių. Pavyzdžiui, vienu atveju galima kalbėti apie nutarimą, 
pateiktą svarstyti kokiai nors tarybai, o kitu atveju — apie nutarimo priėmimo 
taryboje aktą, kuris gali būti pavadintas tarybos nutarimu. Panašiai galima 
kalbėti apie mums pateiktą pasiūlymą ar patarimą, o kitu atveju — apie kokio 
nors pasiūlymo ar patarimo aktą, kuris irgi gali būti vadinamas „pasiūlymu“ 
ar „patarimu“. Toks dviprasmiškumas gerai Žinomas aprašomųjų teiginių sri- 
tyje. Pavyzdžiui, imkime teiginį: „Napoleonas mirė šv.Elenos saloje“. Svarbu 
šį teiginį skirti nuo jo aprašomo fakto, kurį galima pavadinti pirminiu faktu, 
būtent, faktu, kad Napoleonas mirė šv. Elenos saloje. Ir štai istorikas, tarki- 

me, ponas A., rašydamas Napoleono biografiją, gali iškelti minėtą teiginį, 
kurį iškeldamas, jis aprašo tai, ką galima pavadinti pirminiu faktu. Betgi 
esama ir antrinio fakto, kuris skiriasi nuo pirminio, būtent fakto, kad jis 
iškėlė savąjį teiginį; o štai kitas istorikas, tarkime, ponas B., rašydamas pono 
A. biografiją, antrąjį faktą gali aprašyti tardamas: „Ponas A. tvirtino, kad 
Napoleonas mirė šv. Elenos saloje“. Šitaip aprašytas antrinis faktas pats yra 
aprašymas. Bet jis yra aprašymas tokia šio žodžio prasme, kurią reikia skirti 
nuo tos šio žodžio prasmės, kurią turėdami galvoje teiginį „Napoleonas mirė 
šv. Elenos saloje“ vadiname aprašymu. Aprašymo pateikimas ar teiginio iš- 
kėlimas yra sociologinis ar psichologinis faktas. Bet iškeltas teiginys turi būti 
skiriamas nuo jo iškėlimo fakto. Jis net negali būti išvestas iš šio fakto, nes 
tai reikštų, kad teiginį „Napoleonas mirė šv. Elenos saloje“ galima pagrįstai 
išvesti iš teiginio „Ponas A. tvirtina, kad Napoleonas mirė šv. Elenos saloje“, 
o to daryti aiškiai negalima. 

Tą pat galima pasakyti ir apie sprendimus. Sprendimo, normos ar krite- 
rijaus priėmimas yra faktas. Bet toji norma ar tas kriterijus, kuris buvo pri- 
imtas, savaime nėra faktas. Kad dauguma Žmonių pripažįsta normą „Nevok“, 
yra sociologinis faktas. Tačiau pati norma „Nevok“ nėra faktas ir niekada 
negali būti išvesta iš faktus aprašančių teiginių. Tai bus aiškiau, jei prisimin- 
sime, kad visada įmanomi įvairūs ir net priešingi sprendimai, susiję su tam 
tikru faktu. Pavyzdžiui, turėdami galvoje sociologinį faktą, kad dauguma 
žmonių pripažįsta normą „Nevok“, vis dar galime spręsti, ar pripažinti šią 
normą, ar priešintis jos pripažinimui; vis dar galime remti tuos, kurie pripa- 
žino šią normą, arba jiems priešintis ir juos įtikinėti pripažinti kitą normą. 
Taigi teiginio, teigiančio kokią nors normą, sprendimą ar, tarkime, politinį 
pasiūlymą, negalima išvesti iš faktą teigiančio teiginio; kitaip tariant, normų, 
sprendimų arba pasiūlymų negalima išvesti iš faktų". 

Tvirtinimas, kad normos yra dirbtinės (dirbtinės ne ta prasme, kad buvo 
sukurtos sąmoningai, o ta, kad žmonės gali apie jas spręsti ir jas keisti, taigi 
ta prasme, kad mes esame visiškai už jas atsakingi) dažnai suprantamas ne- 
teisingai. Beveik visus nesusipratimus galima kildinti iš vieno pamatinio nesu- 
sipratimo, būtent, iš įsitikinimo, kad „sutartis“ implikuoja „rinkimosi laisvę“; 
kad jei esame laisvi pasirinkti bet kokią norimą normų sistemą, tada viena 
sistema yra tokia pat gera kaip ir kita. Žinoma, negalima nesutikti, kad normų 
konvencionalumo ar dirbtinumo koncepcija suponuoja tam tikrą rinkimosi 
laisvę, t. y. kad gali egzistuoti skirtingos normų sistemos, ir sunku iš jų 
pasirinkti kurią nors vieną (šį faktą pagrįstai pabrėžė Protagoras). Bet dirb- 

tinumas jokiu būdu nesuponuoja visiškos rinkimosi laisvės. Pavyzdžiui, ma- 
tematiniai skaičių spiečiai, simfonijos, pjesės yra dirbtiniai objektai, tačiau tai 
nereiškia, kad vienas skaičių spiečius, viena simfonija ar pjesė yra tokia pat 
gera kaip ir kita. Žmogus sukūrė naujus — kalbos, muzikos, poezijos, moks- 
lo — pasaulius, bet pats svarbiausias iš jų yra moralinių reikalavimų - lygy- 
bės, laisvės ir pagalbos silpniesiems — pasaulis“. Moralės sritį lygindamas su 
muzikos ar matematikos sritimi, aš visai nenoriu pasakyti, kad tie panašumai 
yra labai dideli. Žinoma, esama didžiulio skirtumo tarp moralinių sprendimų 
ir sprendimų meno srityje. Nuo daugelio moralinių sprendimų priklauso kitų 
žmonių gyvybė ir mirtis. Sprendimai meno srityje ne tokie aktualūs ir svar- 
būs. Todėl labai klaidinga manyti, kad žmogaus apsisprendimas už ar prieš 
vergovę yra toks pat svarbus kaip jo apsisprendimas už ar prieš tam tikrus 
muzikos ir literatūros kūrinius, ar kad moraliniai sprendimai yra tik skonio 
reikalas. Moraliniai sprendimai nėra tik sprendimai dėl to, kaip padaryti pa- 
saulį gražesnį, ar dėl panašių prabangos dalykų; jie daug svarbesni. (Apie tai 
bus kalbama ir 9 skyriuje.) Šitaip lygindamas tik norėjau parodyti, kad kon- 
cepcija, pagal kurią moraliniai sprendimai priklauso nuo mūsų, neimplikuoja 
minties, kad jie yra visiškai laisvai pasirenkami. 

Kad ir kaip keista, normų dirbtinumo koncepciją bando nuginčyti tie, 
kurie joje įžvelgia antpuolį prieš religiją. Žinoma, jos šalininkai nepripažįsta 
tam tikrų religijos formų, būtent: aklos autoritarinės religijos, magijos ir tabu. 
Bet aš nemanau, kad ji prieštarauja religijai, pagrįstai asmenine atsakomybe 
ir sąžinės laisve. Žinoma, visų pirma turiu galvoje krikščionybę, bent jau 
tokią, kokia pripažįstama demokratinėse šalyse, t. y. tą krikščionybę, kuri, 
neigdama visus tabu, skelbia „Jūs girdėjote, kad buvo pasakyta... Bet aš 
sakau jums...“ ir sąžinės balsą kiekvienąkart priešina tik formaliam paklusnu- 
mui ir įstatymo laikymuisi. 

Nesiryžčiau tvirtinti, kad šitaip suprastas etinių dėsnių dirbtinumas nesu- 
derinamas su religiniu įsitikinimu, jog mums juos davė Dievas. Istoriniu 
požiūriu bet kokios etikos pradžia neabejotinai yra religija, bet dabar istorinių 
klausimų aš nenagrinėju. Aš nekeliu klausimo, kas buvo pirmasis įstatymų 
leidėjas. Tvirtinu tik tai, kad mes, ir būtent mes patys esame atsakingi, pri- 
imdami ar atmesdami tam tikrus siūlomus moralinius įstatymus; būtent mes 
patys tikrus pranašus turime skirti nuo netikrų pranašų. Buvo tariama, kad 
visos normos yra duotos Dievo. Jeigu jūs „krikščioniškąją“ lygybės, pakan- 
tumo, sąžinės laisvės etiką priimate tik todėl, kad ji, kaip tariama, pagrįsta 
dieviškuoju autoritetu, jūsų pagrindas labai silpnas; juk labai dažnai buvo 

sakoma, kad Dievas reikalauja nelygybės ir kad nedera būti pakančiam ne- 
tikėliams. Tačiau jeigu jūs pripažįstate krikščioniškąją etiką ne todėl, kad taip 
buvo įsakyta, bet todėl, kad esate įsitikinęs, jog ji leidžia priimti teisingus 
sprendimus, tada tas, kuris priėmė sprendimą, esate jūs pats. Mano įsitikini- 
mas, kad sprendimus priimame mes patys ir patys esame atsakingi, neturi 
būti suprantamas taip, kad, girdi, mums negali ir neturi padėti tikėjimas, kad 
mūsų negali įkvėpti tradicija ar didieji Žmonės. Be to, aš netvirtinu, kad 
moralinių sprendimų priėmimas yra „natūralus“, t. y. fizikinio-cheminio tipo 
procesas. Antai Protagoras, pirmas kritinio dualizmo šalininkas, sakė, kad 
gamtoje nesama normų, kad normas kuria žmogus ir tai yra pats svarbiausias 
žmogaus laimėjimas. Todėl jis buvo įsitikinęs, kad, pasak Burneto, „būtent 
institucijos ir susitarimai iškėlė žmogų virš gyvūnų“. Bet nors Protagoras 
buvo įsitikinęs, kad žmogus kuria normas ir kad kaip tik žmogus yra visų 
daiktų matas, kartu jis tikėjo, kad žmogus gali kurti normas tik padedamas 
antgamtinių jėgų. Žmogus, sakė jis, normas uždeda ant pirmapradės, arba 
natūralios visuomeninės būklės, bet ne be Dzeuso pagalbos. Kaip tik paliepus 
Dzeusui Hermis dovanoja žmogui teisingumo ir garbės supratimą ir šią do- 
vaną paskirsto visiems lygiai. Tai, kad pirmasis aiškus kritinio dualizmo iš- 
dėstymas neapsieina be mūsiškio atsakomybės jausmo religinės interpretaci- 
jos, rodo, kad tarp kritinio dualizmo ir religinio nusiteikimo nesama didelio 
prieštaravimo. Man atrodo, kad panašiai į šiuos dalykus žiūrėjo ir Sokratas 
(žr. 10 skyrių), jautęs, kad sąžinė ir religiniai įsitikinimai jį verčia abejoti 
kiekvienu autoritetu, ir ieškojęs tokių normų, kurių teisingumu jis galėtų 
visiškai pasitikėti. Etikos autonomijos doktrina nepriklauso nuo religijos pro- 
blemos, bet susijusi su bet kuria individo sąžinę gerbiančia religija, o gal tai 
religijai tiesiog būtina. 


IV 


Tiek apie faktų ir sprendimų dualizmą arba etikos autonomijos doktriną, 
pirmą kartą iškeltą Protagoro ir Sokrato. Mano įsitikinimu, be jos negalima 
racionaliai paaiškinti mūsų socialinės aplinkos. Bet žinoma, tai nereiškia, kad 
visi „visuomenės dėsniai“, t. y. mūsų visuomeninio gyvenimo pasikartojimai, 
yra normatyviniai ir nulemti paties žmogaus. Priešingai, esama ir svarbių 
gamtinių visuomeninio gyvenimo dėsnių. Atrodo, kad jiems tinka sociologi- 
nių dėsnių terminas. Kaip tik tas faktas, kad visuomeniniame gyvenime su- 
siduriame su abiejų rūšių dėsniais, gamtiniais ir normatyviniais, lemia jų 
aiškios perskyros svarbą. 

Kalbėdamas apie visuomenės gyvenimo sociologinius arba normatyvinius 
dėsnius, turiu galvoje ne tiek tariamus evoliucijos dėsnius, kurie taip domino 
platoniškojo tipo istoricistus, nors jeigu tokie istorinio vystymosi reguliaru- 
mai iš tikrųjų egzistuoja, tai juos, be abejonės, reikia priskirti prie sociologi- 
nių dėsnių. Turiu galvoje ir ne „žmogaus prigimties“ dėsnius, t. y. psicholo- 
ginius ir socialinius-psichologinius žmogaus elgsenos pasikartojimus. Veikiau 
aš turiu galvoje tuos dėsnius, kuriuos nustato šiuolaikinės ekonominės teori- 
jos, pavyzdžiui, tarptautinės prekybos dėsnį arba prekybos ciklų teoriją. To- 
kie ir kiti svarbūs sociologiniai dėsniai susiję su visuomenės institucijų funk- 
cionavimu. (Žr. 3 ir 9 skyrius.) Šitokie dėsniai mūsų socialiniame gyvenime 
atlieka vaidmenį, atitinkantį tą vaidmenį, kurį mechanikoje atlieka, tarkime, 
sverto principas. Juk jei norime pasiekti šiek tiek daugiau, negu mums leidžia 
mūsų raumenų jėga, mums reikia institucijų — kaip ir svertų. Kaip ir mašinos, 
institucijos didina mūsų sugebėjimą daryti gėrį ir blogį. Kaip ir mašinas, jas 
turi protingai prižiūrėti tie, kas supranta jų veikimo būdą bei, svarbiausia, 
žino, kam jos reikalingos, nes juk neįmanoma sukurti tokios institucijos, kuri 
veiktų visiškai automatiškai. Be to, joms sukurti reikalingas tam tikras visuo- 
meninio gyvenimo pasikartojimų, nustatančių ribas tam, kas gali būti pasie- 
kiama institucijomis, žinojimas?. (Šie apribojimai šiek tiek panašūs į, pavyz- 
džiui, energijos tvermės dėsnį, lemiantį tai, kad neįmanoma sukurti amžinojo 
variklio.) Bet iš esmės institucijos visada kuriamos pagal tam tikras normas, 
nustatomas protingai atsižvelgiant į tam tikrą tikslą. Ypač tai galima pasakyti 
apie sąmoningai kuriamas institucijas. Tačiau netgi tos institucijos — o jos 
sudaro absoliučią daugumą, - kurios atsiranda kaip neplanuoti žmonių veik- 
los padariniai (žr. 14 skyrių), yra vienokių ar kitokių tikslingų veiksmų rezul- 
tatas, o jų veikimas labiausiai priklauso nuo atožvalgos į normas. (Net me- 
chaniniai varikliai, tiesą sakant, padaryti ne tik iš geležies, bet iš geležies ir 
normų junginio, t. y. perdirbant fizinius daiktus, bet kartu laikantis tam tikrų 
normuojančių taisyklių, būtent, plano arba projekto.) Institucijose glaudžiai 
susipina normatyviniai ir sociologiniai, t. y. gamtiniai, dėsniai, o tai reiškia, 
kad institucijų veikimo neįmanoma suprasti, nesugebant skirti tų dviejų tipų 
dėsnių. (Šiomis pastabomis siekiama ne tiek pateikti sprendimus, kiek iškelti 
tam tikras problemas. Štai minėta institucijų ir mašinų analogija neturi būti 
suvokiama kaip teorija, pagal kurią institucijos yra mašinos — tam tikra esen- 
cialistine prasme. Žinoma, kad institucijos nėra mašinos. Ir nors aš tvirtinu, 
kad iškeldami klausimą, ar institucija tikrai skirta kuriam nors tikslui ir ku- 
riems tikslams ji gali būti skirta, mes galime gauti naudingų ir įdomių rezul- 

tatų, tai nereiškia, kad kiekviena institucija yra skirta tam tikram tikslui — taip 
sakant, jos esmingajam tikslui.) 


V 

Kaip sakyta, esama daug tarpinių pozicijų tarp magiškojo monizmo ir 
kritinio dualizmo, nustatančio aiškią perskyrą tarp normų ir gamtinių dėsnių. 
Dauguma šių tarpinių pozicijų kyla iš klaidingo įsitikinimo, kad jei kokia 
norma yra sutartinė ar dirbtinė, ji būtinai turi būti laisvai pasirenkama. No- 
rėdami suprasti Platono poziciją, kurioje esama visų minėtų nuostatų elemen- 
tų, turime apžvelgti tris, pačias svarbiausias, tarpines pozicijas. Tai 1) biolo- 
ginis natūralizmas, 2) etinis arba teisinis pozityvizmas ir 3) psichologinis 
arba spiritualistinis natūralizmas. Įdomu, kad kiekviena iš šių pozicijų buvo 
naudojamasi ginant visiškai priešingas etines pažiūras, pavyzdžiui, sudievi- 
nant galinguosius ir ginant silpnųjų teises. 

1. Biologinis natūralizmas ar, tiksliau pasakius, etinio natūralizmo biolo- 
ginė forma, yra teorija, kuria remiantis teigiama, jog, nepaisant to, kad mo- 
ralės dėsniai ir valstybės įstatymai yra laisvai pasirenkami, esama tam tikrų 
amžinų nekintančių prigimties dėsnių, iš kurių galime išvesti [laisvai pasiren- 
kamas] normas. Biologinio natūralizmo šalininkai kaip susitarimų rinkimosi 
laisvės pavyzdį gali nurodyti įpročius, susijusius su maitinimusi, tarkime, tai, 
kiek kartų per dieną valgoma arba koks maistas valgomas. Bet kartu jie sako, 
kad šioje srityje neabejotinai esama tam tikrų gamtinių dėsnių. Pavyzdžiui, 
žmogus numirs, jei valgys per mažai arba per daug. Todėl gali pasirodyti, kad 
kaip esama tikrovės, besislepiančios už regimybės, taip ir už mūsų laisvai 
pasirenkamų sprendimų esama tam tikrų nekintančių gamtinių dėsnių ir ypač 
biologijos dėsnių. 

Biologiniu natūralizmu buvo naudojamasi ne tik ginant egalitarizmą, bet 
ir pagrindžiant antiegalitarinę stipriojo valdžios doktriną. Poetas Pindaras 
buvo vienas iš pirmųjų autorių, skelbusių šį natūralizmą ir juo grindusių 
teoriją, pagal kurią turi valdyti stiprieji. Jis tvirtino, kad esama gamtinio 
dėsnio, pagal kurį stipresnysis su silpnesniuoju elgiasi taip, kaip jam patin- 
ka'?. Todėl įstatymai, ginantys silpnuosius, yra ne tik laisvai pasirenkami, bet 
ir dirbtinai iškreipia teisingą gamtinį dėsnį, lemiantį tai, kad stipresnis yra 
laisvas, o silpnesnis turi būti jo vergas. Šitokį požiūrį išsamiai aptarė Plato- 
nas, kritikavęs jį Gorgijuje, dialoge, kuriam vis dar labai daug įtakos turėjo 
Sokratas. Valstybėje šią koncepciją dėsto Trasimachas, ir ji tapatinama su 

etiniu individualizmu (žr. tolesnį skyrių). Įstatymuose Platonas jau ne taip 
priešiškai nusiteikęs Pindaro koncepcijos atžvilgiu, bet vis dar jai priešina 
išminčiaus valdžią, kuri, pasak jo, pagrįsta geresniu principu ir daug geriau 
atitinka prigimtį (žr. citatą, pateikiamą šiame skyriuje toliau). 

Sofistas Antifonas pirmasis pasiūlė humanitarinę arba egalitarinę biologi- 
nio natūralizmo versiją. Be to, jis pirmas prigimtį prilygino tiesai, o sutartį — 
nuomonei (arba „apgaulingai nuomonei“"'). Antifonas yra radikalus natūra- 
listas. Jis įsitikinęs, kad dauguma normų yra ne laisvai pasirenkamos, o tie- 
siogiai prieštaraujančios prigimčiai. Normos, sako jis, primestos iš šalies, tuo 
tarpu prigimties taisyklės yra neišvengiamos. Neprotinga ir net pavojinga 
laužyti žmogaus nustatytas normas, jei tai pastebi tie, kurie tas normas įvedė; 
bet jose nesama jokio vidinio būtinumo ir nė vienas, jas laužydamas, neturi 
gėdytis; gėda ir bausmė tėra tik sankcijos, savavališkai primestos iš šalies. 
Šitokia konvencinės moralės kritika Antifonas grindžia utilitarinę etiką. „Dau- 
gelis iš čia aptartų veiksmų prieštarauja prigimčiai, nes sukelia daugiau kan- 
čių ten, kur jų turi būti mažiau, ir mažiau pasitenkinimo ten, kur jo turi būti 
daugiau; taip pat jie žalingi ten, kur nėra jokios būtinybės“!*. Tuo pat metu 
Antifonas mokė, kad reikalinga savikontrolė. Savo egalitarizmą jis apibūdina 
štai kaip: „Mes, aukštakilmiai, gerbiame ir garbiname ne taip kaip žemakil- 
miai, panašūs į barbarus. Juk prigimties dovanomis mes visi esame lygūs, ar 
būtume graikai, ar barbarai... Visi mes įkvepiame orą burna ir šnervėmis.“ 

Panašų egalitarizmą skelbė sofistas Hipijas, į kurio lūpas Platonas įdeda 
tokį kreipimąsi: „Vyrai, čia susirinkę! Manau, kad visi esame giminaičiai, 
draugai ir bendrapiliečiai — jei ne pagal susitarimą, tai pagal prigimtį. Juk 
pagal prigimtį panašumas yra giminystės išraiška; bet įstatymas, žmonijos 
tironas, verčia mus daryti daug ką, kas priešinga prigimčiai“". Šių žodžių 
dvasia buvo susijusi su Atėnuose atsiradusių sąjūdžiu prieš vergovę (apie jį 
kalbėjau 4 skyriuje). Šią dvasią Euripidas nusakė taip: „Tik vardas vergui 
daro gėdą, o šiaip jis gali būt garbingas ir tikrai prilygti laisvėj gimusiajam““. 
Kitur jis sako štai kaip: „Lygybė yra žmogaus prigimtinis įstatymas“. O Al- 
kidamas, Gorgijo mokinys ir Platono amžininkas, rašė: „Dievas sukūrė visus 
žmones laisvus; nė vienas Žmogus nėra vergas iš prigimties“. Panašiai kalba 
ir Likofronas, kitas Gorgijo mokinys: „Kilmingos gimties didybė tik įsivaiz- 
duojama, 0 jos pranašumai pagrįsti tik susitarimu“. 

Kaip reakcija prieš šį didįjį humanistinį sąjūdį — „Didžiosios kartos“ są- 
jūdį, kaip jį vadinsiu vėliau (10 skyriuje) — buvo sukurta žmogaus biologinės 
ir moralinės nelygybės teorija, kurios autoriai Platonas ir jo mokinys Aristo- 

telis. Pagal šią teoriją, graikai ir barbarai nelygūs iš prigimties; skirtumas tarp 
jų toks pat, kaip skirtumas tarp laisvųjų iš prigimties ir vergų iš prigimties. 
Prigimtinė žmonių nelygybė yra viena iš priežasčių, lemiančių tai, kad jie 
gyvena kartu, nes jų sugebėjimai vienas kitą papildo. Visuomeninis gyveni- 
mas prasideda dėl nelygybės ir gali išlikti tik esant šitokiam pagrindui. Šias 
doktrinas aš dar aptarsiu išsamiau. O dabar apie jas kalbama tam, kad maty- 
tume, kaip gali būti naudojamasi biologiniu natūralizmu, siekiant pagrįsti 
pačias skirtingiausias etines doktrinas. Jei neužmiršome mūsų ankstesnių tei- 
ginių, kad normų negalima pagrįsti faktais, toks rezultatas nėra netikėtas. 

Tačiau šių svarstymų veikiausiai nepakanka sugriauti tokiai populiariai 
biologinio natūralizmo teorijai, todėl pateiksiu dar du, beveik tiesioginius, 
kritinius argumentus. Pirma, reikia pripažinti, kad tam tikros elgesio formos 
gali būti laikomos „gamtiškesnėmis“ už kitas formas; pavyzdžiui, vaikščio- 
jimas neapsirengus ir tik žalio maisto valgymas. Kai kurie žmonės mano, kad 
tai jau savaime pateisina tokių elgesio formų pasirinkimą. Tačiau tokiu atveju 
bus visai nenatūralu domėtis menu, mokslu ar net argumentais natūralizmo 
naudai. Jei pasirenkamas gyvenimo būdas, atitinkantis „prigimtį“, ir laikomas 
aukščiausiu kriterijumi, galiausiai prieinama prie padarinių, kuriuos gali pri- 
imti tik nedaugelis; „natūralistinė“ orientacija veda ne prie natūralesnės civi- 
lizacijos, o prie sužvėrėjimo!“. Antrasis kritinis argumentas dar svarbesnis. 
Biologinio natūralizmo šalininkai taria, kad jie gali išvesti normas iš gamtinių 
dėsnių, lemiančių sveikatingumą ir t. t., — jei tik jie nėra naiviai įsitikinę, kad 
mes apskritai turime atsisakyti bet kokių normų ir paprasčiausiai gyventi 
pagal „prigimties dėsnius“. Jie nepastebi to fakto, kad ir šiuo atveju pasiren- 
kama, sąmoningai apsisprendžiama, kad, galimas daiktas, kiti žmonės bran- 
gina tam tikrus dalykus labiau negu sveikatą (pavyzdžiui, daugelis tų žmo- 
nių, kurie sąmoningai rizikavo savo gyvybe medicinos mokslo labui). Todėl 
biologinio natūralizmo šalininkai klysta manydami, kad tokiais atvejais ne- 
priimamas sprendimas ar kad normos išvedamos iš biologinių dėsnių. 

2. Etinį pozityvizmą su etinio natūralizmo biologine forma sieja įsitikini- 
mas, kad mes turime pabandyti normas redukuoti į faktus. Bet šiuo kartu 
faktai suvokiami kaip sociologiniai faktai, t. y. kaip tikrovėje egzistuojančios 
normos. Pozityvizmo šalininkai mano, kad nesama kitokių normų, išskyrus 
jau nustatytus (arba „priimtus“), o todėl pozityviai egzistuojančius įstatymus. 
Kiti kriterijai traktuojami kaip nerealūs vaizduotės kūriniai. Egzistuojantys 
įstatymai yra vieninteliai galimi gėrio kriterijai: gera tai, kas yra. (Kas stiprus, 
tas ir teisus.) Pagal kai kurias šios teorijos atmainas, tikėti, kad individas gali 

spręsti apie visuomeninio gyvenimo normas, yra visiškas nesusipratimas; vel- 
kiau priešingai, būtent visuomenė duoda kodą, pagal kurį turi būti sprendžia- 
ma apie individo elgesį. 

Istoriniai faktai rodo, kad etinis (moralinis arba teisinis) pozityvizmas 
dažniausiai buvo konservatyvus ar netgi autoritarinis ir dažnai remdavosi 
Dievo autoritetu. Man atrodo, kad etinio pozityvizmo šalininkų argumentai 
kildinami iš tariamo normų laisvo rinkimosi. Tvirtinama, kad mes privalome 
tikėti egzistuojančiomis normomis, kadangi nesama geresnių normų, kurio- 
mis galėtume remtis. Jei taip, tai galima paklausti: o kaipgi žiūrėti į normą 
„Mes turime tikėti ir t. t.“? Jei ji yra tik egzistuojanti norma, tada ji nieko 
neverta kaip argumentas šių normų naudai; bet jei ji yra kreipimasis į mūsų 
sugebėjimą suprasti, tada ji suponuoja, kad galų gale normas mes galime 
kurti patys. O jei mums sakoma, kad mes privalome priimti normas dėl jų 
autoritarinio pobūdžio, nes nesugebame apie jas spręsti, tada mes negalime 
spręsti ir apie tai, ar pagrįstos jų autoritarinės pretenzijos, nes, galimas daik- 
tas, joms paklusdami, mes nusilenkiame melagingam pranašui. O jei tariama, 
kad melagingų pranašų nesama, nes šiaip ar taip visi įstatymai yra laisvai 
pasirenkami, o svarbiausia apskritai turėti kokius nors įstatymus, tada galime 
pasiklausti, kodėl gi taip svarbu apskritai turėti įstatymus; juk jei nesama 
aukštesnių kriterijų, kodėl negalime apsispręsti gyventi visai be jokių įstaty- 
mų? (Galbūt šios pastabos parodys priežastis, dėl kurių aš esu įsitikinęs, kad 
autoritariniai ir konservatyvūs principai paprastai išreiškia etinį nihilizmą, t. 
y. kraštutinį etinį skepticizmą, rodantį nepasitikėjimą žmogumi ir jo galimy- 
bėmis.) 

Prigimtinių teisių teoriją istorijoje dažniausiai gynė egalitarizmo ir huma- 
nizmo šalininkai, o pozityvistinė mokykla paprastai priklausė priešingai sto- 
vyklai. Tačiau tai tik atsitiktinumas. Kaip buvo parodyta, etiniu natūralizmu 
galima naudotis siekiant visai skirtingų tikslų. (Ne taip seniai juo buvo nau- 
dojamasi taip, kad viskas susipainiojo, nes tariamos „prigimtinės“ teisės ir 
pareigos buvo paskelbtos „gamtiniais dėsniais“) Ir atvirkščiai, esama ir hu- 
manistinių bei progresyviųjų pozityvistų. Juk jei visos normos yra laisvai 
pasirenkamos, kodėl gi nebūti pakančiam? Toks yra tipiškas bandymas hu- 
manistines idėjas pagrįsti pozityvistiniais argumentais. 

3. Psichologinis arba spiritualistinis natūralizmas yra savotiškas dviejų 
minėtų koncepcijų derinys, ir jį geriausia paaiškinti pateikiant argumentus 
prieš šių koncepcijų vienpusiškumą. Argumentuokime šitaip: etinio pozity- 
vizmo šalininkas yra teisus, pabrėždamas, kad visos normos yra sutartinės, 

t. y. žmogaus ir žmonių visuomenės kūrinys; bet jis nepastebi to fakto, kad 
kaip tik todėl jos yra psichologinės ar dvasinės žmogaus prigimties ir žmonių 
visuomenės prigimties išraiška. Biologinio natūralizmo šalininkas yra teisus, 
tardamas, kad esama tam tikrų natūralių tikslų, iš kurių galima kildinti natū- 
ralias normas; bet jis nepastebi to fakto, kad mūsų natūralieji tikslai nebūtinai 
yra tokie tikslai, kaip sveikata, malonumas, maistas, pastogė arba dauginima- 
sis. Žmogaus prigimtis yra tokia, kad žmogus, ar bent jau kai kurie žmonės, 
nenori gyventi vien duona, kad jis siekia aukštesnių tikslų, dvasinių tikslų. 
Taigi tikruosius natūralius žmogaus tikslus galime kildinti iš tikrosios jo pri- 
gimties, kuri yra dvasinė ir socialinė. Savo ruožtu natūralias gyvenimo for- 
mas galime kildinti iš jo natūralių tikslų. 

Mano galva, šią įtikinamą koncepciją pirmasis suformulavo Platonas, pa- 
tyręs Sokrato sielos doktrinos, t. y. Sokrato minties, kad siela svarbesnė už 
kūną, įtaką“. Emociniu požiūriu ši koncepcija, be abejonės, daug patraukles- 
nė negu kitos dvi koncepcijos. Tačiau kaip ir jos, ji gali būti susieta su bet 
kokiu etiniu sprendimu — su humanistiniu nusiteikimu, bet ir su jėgos šlovi- 
nimu. Juk mes, pavyzdžiui, galime nuspręsti, kad visiems žmonėms būdinga 
ši dvasinė žmogaus prigimtis; arba, kaip Herakleitas, galime tvirtinti, kad 
„dauguma persisotinę kaip galvijai“, todėl yra žemesnės prigimties; kad tik 
nedaugelis išrinktųjų verti dvasinės Žmonių bendruomenės. Todėl spiritualis- 
tiniu natūralizmu dažnai naudotasi (ypač Platono) pagrįsti natūralioms „kil- 
mingųjų“, „išrinktųjų“, „išmintingųjų“ arba „vadų iš prigimties“ prerogaty- 
voms. (Platono koncepcija aptariama tolesniuose skyriuose.) Kita vertus, juo 
naudotasi pagrindžiant krikščioniškąją ir kitokias!“ humanistinės etikos for- 
mas; pavyzdžiui, juo naudojosi Paine'as ir Kantas, keldami reikalavimus pri- 
pažinti kiekvieno individo „prigimtines teises“. Akivaizdu, kad spiritualisti- 
niu natūralizmu gali būti naudojamasi pagrindžiant bet kokią „pozityvią“, t. 
y. egzistuojančią normą. Juk visada galima sakyti, kad šios normos negaliotų, 
jei neišreikštų tam tikrų žmogaus prigimties bruožų. Štai kodėl sprendžiant 
praktines problemas spiritualistinis natūralizmas gali susivienyti su pozityviz- 
mu, nepaisant tradicinio jų priešingumo. Tiesą sakant, ši natūralizmo forma 
yra tokia neapibrėžta ir miglota, kad ja galima naudotis pagrindžiant bet ką. 
Nesama nieko, kas gali nutikti žmogui, ko nebūtų galima pavadinti „natūra- 
liu“ dalyku; juk jeigu tai neglūdėtų jo prigimtyje, kaip tai galėtų jam nutikti? 

Apibendrindami šią trumpą apžvalgą, tikriausiai galime išskirti dvi pa- 
grindines tendencijas, trukdančias pritaikyti kritinį dualizmą. Pirmoji — tai 
bendroji monizmo tendencija”, t. y. polinkis normas redukuoti į faktus. Antroji 

glūdi giliau ir, galimas daiktas, ji yra pirmosios tendencijos pagrindas. Ją 
lemia mūsų baimė prisipažinti, kad už mūsų etinius sprendimus esame atsa- 
kingi tik mes patys ir šios atsakomybės negalima užkrauti kam nors kitam, 
nei Dievui, nei gamtai, nei visuomenei, nei istorijai. Visos minėtos etinės 
teorijos bando surasti kokį nors subjektą arba veikiau kokį nors argumentą, 
kuriuo remdamosi nuimtų nuo mūsų atsakomybės naštą'*. Bet nusikratyti šios 
atsakomybės neįmanoma. Kad ir kokį autoritetą pripažintume, jį pripažįstame 
mes patys. Jei nepastebime šio paprasto dalyko, tik apgaudinėjame save. 


VI 


Dabar imkimės išsamesnės Platono natūralizmo ir jo ryšio su Platono 
istoricizmu analizės. Žinoma, terminą „prigimtis“ Platonas ne visada vartoja 
ta pačia prasme. Mano įsitikinimu, svarbiausia prasmė, kurią Platonas sutei- 
kia šiam terminui, praktiškai tapati tai prasmei, kurią jis suteikia terminui 
„esmė“. Šį termino „prigimtis“ vartojimo būdą išsaugojo net mūsų dienų 
esencialistai; pavyzdžiui, jie vis dar kalba apie matematikos prigimtį, induk- 
cinės išvados prigimtį, „laimės ir kančios prigimtį“ ir panašiai". Platono 
vartojamas kaip tik tokia prasme, terminas „prigimtis“ reiškia beveik tą patį 
kaip ir terminas „Forma“ arba „Idėja“, nes daikto Forma ar Idėja, kaip sakyta 
anksčiau, kartu yra jo esmė. Svarbiausias skirtumas tarp prigimčių, Formų ar 
Idėjų, atrodo, yra štai koks. Kaip matėme, juslinio daikto Forma ar Idėja 
glūdi ne pačiame daikte, o egzistuoja atskirai nuo jo; ji yra juslinio daikto 
protėvis, jo pirmasis gimdytojas. Bet ši Forma arba šis tėvas jusliniams daik- 
tams perduoda kažką, kas paveldėta iš jų giminės, būtent, iš jų esmės. Taigi 
ši „prigimtis“ yra įgimta ar pirminė daikto kokybė, o todėl ir jo vidinė esmė; 
tai pirminė daikto galia arba pirminis jo polinkis, nulemiantis tas jo savybes, 
kurios yra daikto panašumo į jo Formą ar Idėją ar jo dalyvavimo Formoje — 
Idėjoje pagrindas. 

Tai reiškia: „natūralu“ yra tai, kas daikte yra viduja, pirmapradiška arba 
dieviška, tuo tarpu „dirbtina“ yra tai, kas vėliau pakeista Žmogaus, kas jo 
pridėta arba primesta išorinės prievartos. Platonas dažnai pabrėžia, kad visi 
žmogaus „meno“ kūriniai geriausiu atveju yra tik „natūralių“ juslinių daiktų 
kopijos. Tačiau kadangi jusliniai daiktai savo ruožtu yra tik dieviškųjų Formų 
ar Idėjų kopijos, „meno“ kūriniai yra kopijų kopijos, jie dvigubai nutolę nuo 
tikrovės, o todėl ne tokie geri, ne tokie realūs ir ne tokie teisingi kaip (na- 
tūralūs) tekantys daiktai”. Taigi akivaizdu, kad Platonas sutaria su Antifonu*! 

bent jau dėl vieno dalyko, būtent tardamas, kad prigimties ir sutarties prieš- 
prieša atitinka tiesos ir netiesos, tikrovės ir regimybės, pirminių ar pradinių 
ir antrinių ar dirbtinių daiktų, racionalaus pažinimo objektų ir iliuzinės nuo- 
monės objektų priešpriešą. Taigi, pagal Platoną, ši priešprieša atitinka „die- 
viškojo meistriškumo vaisių“ arba „dieviškojo meno kūrinių“ ir „to, ką iš jų 
padaro žmogus, t. y. žmogiškojo meno kūrinių“ priešpriešą. Todėl visus 
tuos daiktus, kurių vidinę vertę nori pabrėžti, Platonas taria esant natūralius 
ir priešina juos dirbtiniams daiktams. Štai Įstatymuose jis primygtinai pabrė- 
žia, kad siela laikytina pirmine visų medžiaginių daiktų atžvilgiu, o todėl turi 
būti tariama, kad ji egzistuoja pagal prigimtį: „Beveik niekas... nežino, kas 
yra siela, kokios jos galios ir ypač iš kur ji atsiranda. Žmonės nežino, kad ji 
yra vienas pirmųjų daiktų ir pirmesnė už visus kūnus... Žodžiu „prigimtis“ 
norima pasakyti apie daiktus, sukurtus pirmiausia; bet jei yra taip, kad kaip 
tik siela pirmesnė už visus daiktus (o veikiausiai ne ugnis ar oras), ...tada 
galima sakyti, kad siela visų pirma egzistuoja pagal prigimtį, tikriausia šio 
žodžio prasme“. (Šitaip Platonas dar sykį patvirtina savo senąją teoriją, 
pagal kurią siela giminingesnė Formoms ar Idėjoms negu kūnas, t. y. teoriją, 
kuri kartu yra jo nemirtingumo doktrinos pagrindas.) 

Bet Platonas ne tik sako, kad siela yra pirmesnė už kitus daiktus, o todėl 
egzistuoja „pagal prigimtį“; kai terminas „prigimtis“ taikomas Žmogui, Pla- 
tonas jį dažnai vartoja, turėdamas galvoje dvasines galias, sugebėjimus ar 
prigimtinius talentus, ir mes galime sakyti, kad žmogaus „prigimtis“ yra be- 
veik tas pat, kas ir jo „siela“. Tai dieviškasis principas, kurio dėka Žmogus 
dalyvauja Formoje ar Idėjoje, dieviškajame Žmonių giminės pirmajame gim- 
dytojuje. O terminas „giminė“ savo ruožtu dažnai vartojamas labai panašia 
prasme. Kadangi „giminė“ vieninga todėl, kad kilusi iš to paties pirmojo 
gimdytojo, ją turi vienyti ir bendra prigimtis. Todėl terminai „prigimtis“ ir 
„giminė“ Platono dažnai vartojami kaip sinonimai, pavyzdžiui, kai jis kalba 
apie „filosofų giminę“ ir apie tuos žmones, kurie turi „filosofinę prigimtį“. O 
tai reiškia, kad šie terminai labai artimi terminams „esmė“ ir „siela“. 

Platono „prigimties“ teorija atveria galimybę kitaip interpretuoti jo isto- 
ricistinę metodologiją. Kadangi bendriausiuoju mokslo uždaviniu, matyt, ga- 
lima laikyti tikrosios jo objektų prigimties tyrinėjimą, tai visuomenės ar po- 
litikos mokslo uždaviniu galima laikyti Žmonių visuomenės ir valstybės 
prigimties tyrinėjimą. Bet daikto prigimtis, pagal Platoną, yra tai, kas lemia 
jo atsiradimą; ar bent jau tai, kas nulemta jo atsiradimą sąlygojančio prad- 
mens. Tai reiškia, kad bet kokio mokslo metodas turi būti daiktų pradmenų 

(jų „priežasčių“) tyrinėjimas. Jei šis principas taikomas visuomenės ir poli- 
tikos mokslui, jis veda prie reikalavimo tyrinėti visuomenės ir valstybės prad- 
menis ir jų atsiradimą. Todėl istorija nėra tyrinėjama dėl jos pačios, bet 
traktuojama kaip pavyzdinis visuomenės mokslų metodas. O tai ir yra isto- 
ricistinė metodologija. 

Kokia gi yra žmonių visuomenės ir valstybės prigimtis? Orientuojantis į 
istoricistinius metodus, šis pamatinis sociologijos klausimas turi būti perfor- 
muluotas štai kaip: iš ko atsirado visuomenė ir valstybė? Atsakymas, kurį 
Platonas duoda ir Valstybėje, ir Įstatymuose”, atitinka tą nuostatą, kuri buvo 
pavadinta spiritualistiniu natūralizmu. Visuomenė atsirado iš susitarimo, iš 
visuomenės sutarties. Bet tai ne viskas: šioji sutartis veikiau yra prigimtinė 
sutartis, t. y. sutartis, pagrįsta Žmogaus prigimtimi, tiksliau pasakius, visuo- 
menine Žmogaus prigimtimi. 

Šios visuomeninės žmogaus prigimties pradmuo yra žmogaus netobulu- 
mas. Prieštaraudamas Sokratui?, Platonas moko, kad žmogus negali tenkintis 
pats savimi dėl žmogaus prigimčiai būdingų ribotumų. Nors Platonas pri- 
mygtinai pabrėžia, kad esama labai skirtingų Žmogaus tobulumo laipsnių, 
galiausiai pasirodo, kad netgi nedaugelis palyginti tobulų žmonių vis dar 
priklauso nuo kitų (kurie ne tokie tobuli) bent jau tuo, kad tie kiti už juos 
atlieka purviną rankų darbą“. Štai kodėl net „retos ir nepaprastos“ natūros, 
visiškai priartėjusios prie tobulybės, priklauso nuo visuomenės ir nuo valsty- 
bės. Jos gali pasiekti tobulybę tik valstybės dėka ir valstybėje; tobula vals- 
tybė turi joms duoti tinkamą „socialinę aplinką“, be kurios jos neišvengiamai 
suges ir išsigims. Todėl valstybė turi stovėti aukščiau negu individas, nes tik 
valstybė gali būti sau pakankama („autarkinė“), tobula ir sugebanti pagerinti 
neišvengiamą individo netobulumą. 

Taigi visuomenė ir individas abipusiškai priklausomi. Vieno egzistavimą 
lemia kitas. Visuomenės egzistavimą lemia Žmogaus prigimtis, ir ypač tos 
prigimties autarkijos stoka; o individo egzistavimą lemia visuomenė, nes jis 
nėra sau pakankamas. Tačiau šiame abipusės priklausomybės santykyje įvai- 
riais būdais reiškiasi valstybės pranašumas prieš individą; pavyzdžiui, jis 
reiškiasi tuo faktu, kad tobulos valstybės irimo ir skaldymosi sėkla sudygsta 
ne valstybėje, o veikiau ją sudarančiuose individuose; ji įsišaknijusi žmogaus 
sielos ir žmogaus prigimties netobulume; tiksliau pasakius, valstybės prana- 
šumą prieš individą lemia tas faktas, kad Žmonių giminė linkusi išsigimti. 
Prie šio klausimo, t. y. prie politinio irimo priežasties, ir prie jo priklausomy- 
bės nuo Žmogaus prigimties išsigimimo aš dar grįšiu, o iš pradžių norėčiau 

šiek tiek pakomentuoti kai kuriuos Platono sociologijos bruožus, ypač plato- 
niškąją visuomenės sutarties teorijos versiją ir jo požiūrį į valstybę kaip į 
antindividą, t. y. platoniškąją biologinės ir organinės valstybės teorijos versiją. 

Neaišku, kas pirmasis sukūrė teoriją, pagal kurią įstatymai atsiranda kartu 
su visuomenės sutartimi. Gal tai buvo Protagoras, o gal Likofronas (kurio 
teoriją aptarsime kitame skyriuje). Šiaip ar taip, ši idėja glaudžiai susijusi su 
Protagoro konvencionalizmu. Tas faktas, kad Platonas kai kurias konvencio- 
nalistines idėjas — ir netgi savo visuomenės sutarties teoriją — sąmoningai 
sujungė su savuoju natūralizmu, jau pats savaime rodo, kad konvencionaliz- 
mas savo pradine forma nesuponuoja visiškos įstatymų rinkimosi laisvės, ir 
Platono pastabos apie Protagorą patvirtina šią mintį?". Kokiu mastu Platonas 
sąmoningai suvokė tai, kad jo natūralizmo versijoje esama konvencionalisti- 
nių elementų, galima matyti iš vienos Įstatymų pastraipos, kurioje Platonas 
pateikia įvairių principų, kuriais gali būti grindžiama politinė valdžia, sąrašą; 
jis mini Pindaro biologinį natūralizmą (žr. ankstesniame tekste), t. y. „prin- 
cipą, kad stipresnis turi valdyti, o silpnesnis būti valdomas“, kurį jis apibū- 
dina kaip principą, „atitinkantį prigimtį, kaip kartą pasakė Tebų dainius Pin- 
daras“. Šiam principui Platonas priešina kitą principą, kuris atrodo jam 
pranašesnis, nes konvencionalizmą derina su natūralizmu: „Bet dar esama... 
visų aukščiausio principo, kad turi vadovauti ir valdyti išminčius, o tamsuolis 
turi sekti jam iš paskos; ir tai, o Pindarai, išmintingiausias iš visų dainių, 
tikrai ne priešinga prigimčiai; ne, tai atitinka prigimtį, nes šis principas rei- 
kalauja ne išorinės prievartos, o tikro prigimtinio įstatymo, kuris pagrįstas 
abipusiu susitarimu, pranašumo“, 

Valstybėje randame konvencionalistinės sutarties teorijos elementų, pana- 
šiai sujungtų su natūralizmo (ir utilitarizmo) elementais. „<...> valstybė atsi- 
randa tada, — sakoma šiame dialoge, - kai kiekvienas iš mūsų jaučiasi negalįs 
pats vienas viskuo apsirūpinti, nes reikia dar daugelio dalykų. Ar tu manai 
esant kokią kitą valstybės susidarymo priežastį? <...> kadangi visiems daug 
ko trūksta, žmonės susiburia į draugę, kad bendrai gyventų ir vieni kitiems 
padėtų <...> Ar nereikia, kad kiekvienas iš jų dirbtų savo darbą visos bendri- 
jos labui — vienas žemdirbys augintų maistą keturiems ir sunaudotų keturis 
kartus daugiau laiko ir darbo ir dalytųsi su kitais tuo, ką jis išaugino?“? 
Šitaip gyventojai susiburia, kad kiekvienas galėtų puoselėti savąjį interesą, o 
tai ir yra visuomenės sutarties teorijos elementas. Bet už viso to glūdi tas 
faktas, kad žmonės nėra sau pakankami, žmogaus prigimties faktas; o tai yra 
jau natūralizmo elementas. Ir šis elementas vystomas toliau: „Ir man pačiam 

kilo tokia mintis, kai tu pasakei, kad iš pradžių žmonės gimsta nelabai pana- 
šūs vienas į kitą — kiekvieno prigimtis ir sugebėjimai dirbti vieną ar kitą 
darbą yra skirtingi. Ar ne taip? <...> Tai ką? Kas geriau dirba — ar tas, kuris 
moka daug darbų, ar tas, kuris tik vieną? <...> Išeina, kad galima padaryti 
daugiau, geriau ir lengviau, kai kiekvienas dirba kokį nors vieną darbą, kuris 
atitinka jo sugebėjimus, be to, dirba laiku, neužsiimdamas kitais darbais.“ 

Šitaip įvedamas ekonominis darbo pasidalijimo principas (mums primin- 
damas Platono istoricizmo ir materialistinio istorijos supratimo panašumą). 
Bet dabar šis principas pagrindžiamas biologinio natūralizmo teze, būtent 
mintimi apie prigimtinę Žmonių nelygybę. Iš pradžių ši idėja įvedama nepa- 
stebimai ir atrodo visiškai nekaltai. Bet kitame skyriuje matysime, kad jos 
padariniai yra labai reikšmingi; iš tikrųjų, vienintelis tikrai svarbus darbo 
pasidalijimo būdas Platonui pasirodo esąs darbo pasidalijimas tarp valdovų ir 
valdinių, kaip tariama, pagrįstas prigimtine šeimininkų ir vergų, išmintingųjų 
ir tamsuolių nelygybe. 

Matėme, kad Platono koncepcijoje esama daug konvencionalizmo ir bio- 
loginio natūralizmo elementų. Šis dalykas nestebina, nes apskritai ši koncep- 
cija sutampa su spiritualistinio natūralizmo pozicija, o pastaroji dėl savo 
miglotumo visai netrukdo susidaryti tokiems mišiniams. Atrodo, kad šita 
spiritualistinė natūralizmo versija geriausiai išreikšta Įstatymuose. „Sakoma, 
kad didingiausi ir gražiausi daiktai sukurti gamtos... o prastesni — meno“, — 
sako Platonas. Tokiai minčiai jis pritaria, bet paskui kritikuoja materialistus, 
tvirtinančius, kad „ugnis ir vanduo, žemė ir oras, visa egzistuoja gamtos 
dėka... ir kad visi įstatymai yra negamtiniai, dirbtiniai ir kilę iš prietarų, kurie 
nėra teisingi“. Prieštaraudamas tokiam požiūriui, Platonas pirmiausiai paro- 
do, kad ne kūnai, ne stichijos, o kaip tik siela iš tikrųjų „egzistuoja gamtos 
dėka““? (šią pastraipą citavau anksčiau). Remdamasis šia mintimi, Platonas 
prieina išvadą, kad tvarka ir įstatymas irgi turi būti kilę iš gamtos, nes jie 
išauga iš sielos: „Jei siela pirmesnė už kūną, tada daiktai, priklausantys nuo 
sielos (t. y. dvasiniai dalykai. — Aut.), irgi yra pirmesni už daiktus, priklau- 
sančius nuo kūno... O siela tvarko ir kreipia visus daiktus.“ Ši mintis teoriš- 
kai pagrindžia doktriną, pagal kurią „įstatymai ir protingi kūriniai egzistuoja 
gamtos, o ne ko nors žemesnio už gamtą dėka, nes juos sukūrė protas ir 
teisinga mintis“. Šitaip visai aiškiai išreiškiamas spiritualistinis natūralizmas, 
sujungtas su konservatyviojo tipo pozityvistiniais įsitikinimais: „Tai bus di- 
džiausia pagalba išmintingam įstatymų leidimui, nes kai tik įstatymai bus 
užrašomi, jie nebesikeis“. 

Iš viso to galima matyti, kad argumentai, kildinami iš Platono spiritualis- 
tinio natūralizmo, visai negali padėti atsakyti į galintį iškilti klausimą dėl 
„teisingo“ arba „prigimtinio“ bet kurio konkretaus įstatymo pobūdžio. Spiri- 
tualistinis natūralizmas yra pernelyg miglotas, kad jį būtų galima pritaikyti 
kokiai nors praktinei problemai spręsti. Iš jo negausi nieko gero, išskyrus 
keletą bendro pobūdžio argumentų konservatizmo naudai. Praktikoje viskas 
paliekama didžio įstatymų leidėjo (dieviškojo filosofo, kurio portretas, ypač 
Įstatymuose, neabejotinai yra autoportretas; žr. taip pat 8 skyrių) išminčiai. 
Tačiau, ne taip kaip iš spiritualistinio natūralizmo, iš Platono visuomenės ir 
individo abipusės priklausomybės teorijos kyla konkretesni padariniai. Tą pat 
galima pasakyti ir apie jo antiegalitarinį natūralizmą. 


VII 


Anksčiau buvo parodyta, kad ideali valstybė, būdama sau pakankama, 
Platonui yra tobulas individas, o atskiras pilietis atitinkamai yra netobula 
valstybės kopija. Toks požiūris į valstybę kaip į milžinišką organizmą arba 
Leviataną pirmą kartą Vakaruose įtvirtino vadinamąją organinę arba biologi- 
nę valstybės teoriją. Šią teoriją pagrindžiantis principas bus kritikuojamas 
vėliau?!. Dabar norėčiau atkreipti dėmesį į tą faktą, kad Platonas nėra šios 
teorijos šalininkas ir, tiesą sakant, tiesiogiai jos neišskleidžia. Bet netiesiogiai 
ši teorija jau numanoma. Iš tikrųjų pamatinė valstybės ir žmogaus kaip in- 
divido analogija yra viena svarbiausių Valstybės temų. Šia proga verta pažy- 
mėti, kad tąja analogija daugiau naudojamasi nagrinėjant ne valstybę, o in- 
dividą. Galbūt galima manyti, kad Platonas (galimas daiktas, dėl Alkmeono 
įtakos) išskleidžia ne tiek biologinę valstybės teoriją, kiek politinę žmogaus 
kaip individo teoriją”. Mano galva, toks požiūris visiškai atitinka Platono 
doktriną, pagal kurią individas ne toks reikšmingas kaip valstybė ir yra tik 
savotiška netobula valstybės kopija. Ten, kur Platonas naudojasi šia pamatine 
analogija, ji traktuojama kaip tik taip, t. y. kaip individo aiškinimo ir tyrimo 
metodas. Sakoma, kad miestas didesnis už individą, todėl miestą lengviau 
nagrinėti. Todėl Platonas siūlo tokį tyrimo būdą: „Taigi, jei norite, pirmiau 
panagrinėkime, kas yra teisingumas valstybėse, o paskui lygiai taip pat ištir- 
sime jį ir paskirame žmoguje, tai yra pasistengsime mažesniajame surasti 
panašumą į didesnįjį. <...> Yra vilties, kad tokiomis sąlygomis lengviau pa- 
stebėsime tai, ko ieškome.“ 

Iš to, kaip Platonas įveda šią pamatinę analogiją, galime matyti, kad jis 
(ir, galimas daiktas, jo skaitytojai) šią analogiją laiko savaime suprantamu 
dalyku. Tai gali būti vieningos, harmoningos, „organiškos“ valstybės nostal- 
gijos simptomas, t. y. senoviškesnio tipo visuomenės ilgesys (žr. 10 skyrių). 
Miestas-valstybė, sako Platonas, turi likti mažas ir plėstis tik tol, kol jo plė- 
timasis nepradeda kelti grėsmės jo vieningumui. Savo prigimtimi visas mies- 
tas turi būti vienas, o ne daugelio miestų suma”. Šitaip Platonas pabrėžia 
savojo miesto „vienumą“ arba individualumą. Bet kartu jis pabrėžia žmogaus 
kaip individo „daugeriopumą“. Nagrinėdamas individualią sielą, tris jos da- 
lis — protą, energiją ir gyvulinius instinktus, atitinkančias tris jo valstybėje 
esančias klases — prižiūrėtojus, karius ir darbininkus (kurie vis dar „persiso- 
tinę kaip galvijai“, kaip kalbėjo Herakleitas), Platonas net priešina tas dalis 
vieną kitai, tarsi tai būtų „skirtingi ir besivaidijantys asmenys““**. „Taigi mums 
sakoma, — aiškina Grote'as, — kad nors iš paviršiaus žmogus yra Vienis, iš 
tikrųjų jis yra Daugis <...> o tobula visuomenė iš paviršiaus yra Daugis, o iš 
tikrųjų Vienis“. Akivaizdu, kad šitokia schema atitinka idealią valstybę, ku- 
rios netobula kopija yra individas. Toks valstybės, o gal ir pasaulio vienin- 
gumo ir visumiškumo akcentavimas gali būti pavadintas „holizmu“. Esu įsi- 
tikinęs, kad Platono holizmas glaudžiai susijęs su ankstesniuose skyriuose 
minėtu gentiniu kolektyvizmu. Platonas ilgėjosi prarastos gentinio gyvenimo 
vienybės. Kintantis pasaulis, patekęs į socialinės revoliucijos sūkurį, jam 
atrodė nerealus. Tik tvari visuma, ištisinis kolektyvas — o ne dūlūs individai — 
yra tikroviškas. Todėl individas „natūraliai“ turi paklusti visumai, kuri yra jau 
ne individų sankaupa, o aukštesnio rango „natūralus“ junginys. 

Platono veikaluose galima rasti daug puikių sociologinių šio „natūralaus“, 
t. y. gentinio ir kolektyvinio visuomeninio gyvenimo portretų. „Tu, mano 
mielas, vėl užmiršai, — rašo Platonas Valstybėje, - kad įstatymui rūpi ne kurio 
nors vieno luomo gerovė; jis siekia ir stengiasi, kad visa valstybė taptų lai- 
minga; todėl įtikindamas arba prievarta jis suburia piliečius ir priverčia juos 
dalytis vienus su kitais ta nauda, kurią kiekvienas iš jų gali duoti bendruo- 
menei; jis išugdo valstybei žymių Žmonių ne todėl, kad kiekvienas iš jų 
galėtų nukreipti savo veiklą kur panorėjęs, bet todėl, kad pats panaudotų juos 
valstybei stiprinti“. Kad šiame holizme esama emocinio estetizmo, grožio 
ilgesio, galima matyti, pavyzdžiui, iš pastabos Įstatymuose: „Kiekvienas ge- 
ras amatininkas dalį daro dėl visumos, o ne visumą dėl dalies“. Toje pačioje 
pastraipoje randame tikrai klasikinį politinio holizmo apibrėžimą: „Esi sukur- 
tas visumos labui, o visuma nėra sukurta tavo labui“. Skirtingi individai ir 

individų grupės su savo natūraliomis skirtybėmis šioje visumoje turi vykdyti 
ypatingas ir visai nelygiavertes pareigas. 

Visa tai rodo, kad Platono teorija yra organinės valstybės teorijos atmai- 
na, net turint galvoje tai, kad kartais joje nekalbama apie valstybę kaip or- 
ganizmą. Bet kadangi Platonas vis dėlto valstybę traktuoja būtent kaip orga- 
nizmą, nėra abejonės, kad jį galima laikyti šios teorijos šalininku ar veikiau 
vienu jos pradininkų. Platoniškąją šios teorijos versiją galima apibūdinti kaip 
personalistinį arba psichologinį variantą, nes valstybę jis lygina ne su vieno- 
kiu ar kitokiu organizmu apskritai, o su žmogumi - individu, dar konkrečiau, 
su Žmogaus siela. Antai valstybės liga, jos vienovės skaldymasis, jo požiūriu, 
atitinka žmogaus sielos, žmogaus prigimties ligą. Tiesą sakant, valstybės liga 
ne tik susijusi su Žmogaus prigimties, ypač su viešpataujančios klasės, suge- 
dimu, bet šio sugedimo tiesiogiai sukeliama. Kiekviena tipiška valstybės iš- 
sigimimo stadija yra atitinkamo žmogaus sielos, žmogaus prigimties, žmonių 
giminės išsigimimo padarinys. O kadangi tariama, kad šio moralinio išsigi- 
mimo priežastis yra rasinis išsigimimas, galima sakyti, kad galiausiai Platono 
natūralizmo biologinis elementas yra jo istoricizzmo pamato kertinis akmuo. 
Juk pirmosios, tobulos valstybės žlugimo istorija yra ne kas kita, kaip Žmonių 
giminės biologinio išsigimimo istorija. 


VIII 


Ankstesniame skyriuje buvo minėta, kad kismo bei irimo pradžia Platono 
istoricistinei visuomenės teorijai yra vienas didžiausių keblumų. Tariama, 
kad pirmojoje, natūraliojoje, tobuloje valstybėje-mieste nesama irimo užuo- 
mazgų, nes „miestas, kuriame glūdi irimo užuomazga, dėl to ir nėra tobu- 
las“*?. Įveikti šį keblumą Platonas mėgina suversdamas kaltę visuotiniam 
istoriniam, biologiniam ir, galimas daiktas, net kosmologiniam evoliuciniam 
išsigimimo dėsniui, o ne ypatingai pirmojo, tobulo, miesto santvarkai: „Visa, 
kas atsirado, turi žūti“. Bet ši bendra teorija neduoda visiškai patenkinamo 
sprendimo, nes nepaaiškina, kodėl net visai tobula valstybė negali išvengti 
žūties dėsnio. Ir tikrai, Platonas užsimena, kad istorinio irimo būtų galima 
išvengti”, jei pirmosios, natūraliosios, valstybės valdovai būtų patyrę filoso- 
fai. Bet jie tokie nėra. Jie neišmano matematikos ir dialektikos (o jis reika- 
lauja, kad jo dangiškojo miesto valdovai tai išmanytų); be to, kad būtų iš- 
vengta išsigimimo, valdovai turi įvaldyti didžiąsias eugenikos, „grynos 

lai, tekantys jų gyslomis, nesusimaišytų su prastais metalais, tekančiais dar- 
bininkų gyslomis. Bet šias didžiąsias paslaptis perprasti sunku. Matematikos, 
akustikos ir astronomijos srityse (iliuzinę) nuomonę, priklausomą nuo paty- 
rimo ir neleidžiančią pasiekti tikslumo, todėl visada žemą, Platonas griežtai 
atskiria nuo gryno protinio pažinimo, tikslaus ir laisvo nuo juslinio patyrimo. 
Šią perskyrą jis taiko ir eugenikai. Vien tik empirinė veisimo pusė negali būti 
tiksli, t. y. ji negali padėti išsaugoti tobulo rasės grynumo. Šis dalykas ir 
paaiškina, kodėl žlugo senovinis miestas, kuris yra toks geras, t. y. toks 
panašus į Formą ar Idėją, kad „Sunku išklibinti taip sutvarkytą valstybę, kaip 
jūsiškė“. „Bet kadangi visa, kas atsirado, turi žūti, — tęsia Platonas, — tai ir 
šitokia santvarka neišliks amžinai — ir ji turės iširti“. O toliau jis dėsto savąją 
veisimo, Skaičiaus ir Žmogaus nuopuolio teoriją. 

Kad būtų galima išvengti nevaisingumo ir išsigimimo, visi augalai ir gy- 
vūnai, aiškina Platonas, turi būti veisiami atsižvelgiant į tam tikrus laiko 
tarpsnius. Tam tikras šių tarpsnių, susijusių su giminės gyvenimo trukme, 
pažinimas bus prieinamas geriausios valstybės valdovams, ir tą pažinimą jie 
panaudos viešpačių rasės veisimui. Tačiau tai bus ne racionalus, o tik empi- 
rinis pažinimas, tai bus „pojūčiais pagrįstas samprotavimas“ (žr. tolesnę 
citatą). Bet mes tik ką matėme, kad juslinė pagava ir juslinis patyrimas nie- 
kada negali būti tikslus ir patikimas, nes jo objektai yra ne grynosios Formos 
ar Idėjos, o tekančių daiktų pasaulis; o kadangi prižiūrėtojai neturi geresnio 
pažinimo, veislės grynumas negali būti išsaugotas ir šitaip turi įsismelkti 
rasinio išsigimimo užuomazgų. Štai kaip Platonas aiškina šį dalyką: „Nors ir 
išmintingi tie, kuriuos jūs išauklėjote valstybės valdovais, bet ir jie nė kiek 
ne geriau už kitus Žmones sugebės pojūčiais pagrįstu samprotavimu nustatyti 
jūsų giminei (t. y. gyvūnams priešinamai Žmonių giminei. — Aut.) vaisingumo 
ir nevaisingumo periodus ir kartais gimdys vaikus netikusiu laiku“. Neturė- 
dami gryno racionalaus metodo”, sargybiniai „nelaiku suporuos jaunikius su 
nuotakomis, gims negabūs ir iš prigimties nelaimingi vaikai“. O toliau Pla- 
tonas mįslingai užsimena, kad dabar jau esama būdo šito išvengti įvaldant 
gryną racionalų matematinį mokslą, kuris — Platono Skaičiaus (skaičiaus, 
nusakančio žmonių giminės Tikrąjį Tarpsnį) dėka - leidžia valdyti didžiosios 
eugenikos dėsnį. Bet kadangi senųjų laikų prižiūrėtojai nebuvo susipažinę su 
Pitagoro skaičių mistika, o todėl neturėjo rakto įvaldyti šį aukštąjį veisimo 
mokslą, savaime tobula natūrali valstybė negali išvengti žūties. Iš dalies at- 
skleidęs savo mistinio Skaičiaus paslaptį, Platonas tęsia: „Visas šis skaičius 
yra geometrinis, ir jis lemia geresnę ar blogesnę gimimų kokybę. Jeigu jūsų 

sargybiniai, nežinodami šio dėsnio, nelaiku suporuos jaunikius su nuotako- 
mis”, gims negabūs ir iš prigimties nelaimingi vaikai. Ankstesnieji sargybi- 
niai geriausius iš jų paskirs savo įpėdiniais, bet šie, būdami neverti, perėmę 
savo tėvų pareigas, nesirūpins mumis, nors ir būdami sargybiniai“, t. y. jie 
nesirūpins muzikiniu bei gimnastiniu auklėjimu ir — tai Platonas ypač pabrė- 
žia — veisimo priežiūra. „Todėl jaunoji karta bus mažiau išsilavinusi. Iš jos 
išeis ne kokie valdovai ir sargybiniai, nesugebantys skirti ir išsaugoti Hesio- 
do kartų — juk ir jūsų valstybėje jos bus tos pačios: auksinė, sidabrinė, varinė 
ir geležinė; susimaišius geležiai su sidabru, o variui su auksu, atsiras neati- 
tikimų ir nukrypimų, o kur tik jie atsiranda, iškart sukelia vaidus ir neapykan- 
tą. Tai tokia nesantaikos kilmė, kad ir kur ji atsirastų.“ 

Štai kokia Platono papasakota istorija apie Skaičių ir Žmogaus nuopuolį. 
Ji ir yra jo istoricistinės sociologijos, o ypač jo pamatinio socialinių revoliu- 
cijų dėsnio, aptarto ankstesniame skyriuje, pagrindas“!. Kaip tik rasinis išsi- 
gimimas paaiškina viešpataujančios klasės susiskaldymo priežastį, o kartu ir 
istorinio vystymosi priežastį. Vidinis žmogaus prigimties susiskaldymas, sie- 
los skilimas, veda prie viešpataujančios klasės skilimo. Taigi, kaip ir Herak- 
leitas, Platonas karą, klasių karą, laiko bet kokio kismo ir žmogaus istorijos 
tėvu ir varikliu, o žmogaus istoriją — ne kuo kitu, kaip visuomenės žlugimo 
istorija. Dabar matome, kad Platono idealistinis istoricizmas galiausiai grin- 
džiamas ne dvasine, o biologine realybe; jis grindžiamas savotiška Žmonių 
giminės metabiologija“*. Platonas buvo ne tik natūralistas, sukūręs biologinę 
valstybės teoriją; kartu jis buvo pirmasis mąstytojas, sukūręs biologinę ir 
rasistinę socialinės dinamikos, politinės istorijos teoriją. „Taigi Platono Skai- 
čius yra tas karkasas, į kurį įsprausta Platono „istorijos filosofija“, — sako 
Adamas“. 

Manyčiau, kad šią Platono aprašomosios sociologijos apžvalgą visai tiktų 
užbaigti apibendrinimu ir įvertinimu. 

Platonui pavyko stulbinančiai tiksliai, nors, žinoma, kiek idealizuotai, re- 
konstruoti senovės graikų gentinę ir kolektyvistinę visuomenę, panašią į Spar- 
tos valstybę. Tokios visuomenės stabilumui keliančių grėsmę jėgų, ypač eko- 
nominių jėgų, analizė jam leidžia numatyti tiek bendrąją politiką, reikalingą 
tam, kad tokia visuomenė būtų užšaldyta, tiek atitinkamas visuomenės insti- 
tucijas. Negana to, Platonas racionaliai rekonstruoja ir ekonominę bei poli- 
tinę graikų miestų-valstybių raidą. 

Visas šias jo pastangas ir laimėjimus skatino neapykanta tai visuomenei, 
kurioje jis gyveno, ir romantiška senovinių gentinio gyvenimo formų meilė. 

Kaip tik tokia nuostata leido jam suformuluoti nepermaldaujamą istorinio 
vystymosi dėsnį, būtent visuotinio išsigimimo bei irimo dėsnį. Ir kaip tik toji 
pati nuostata lėmė kitais požiūriais puikios jo analizės iracionalius, fantastiš- 
kus ir romantiškus elementus. Kita vertus, kaip tik jo asmeninė aistra ir 
šališkumas paaštrino jo regėjimą ir lėmė analizės sėkmę. Savo istoricistinę 
teoriją jis išvedė iš fantastinės filosofinės doktrinos, pagal kurią kintantis 
regimasis pasaulis yra yranti nekintančio neregimojo pasaulio kopija. Tačiau 
mėginant, nors ir taip išradingai, istorinį pesimizmą sujungti su ontologiniu 
optimizmu, kyla keblumų. Šie keblumai privertė jį remtis biologiniu natūra- 
lizmu, kuris (kartu su „psichologizmu““, t. y. teorija, pagal kurią visuomenė 
priklauso nuo jos narių „žmogiškosios prigimties“), veda į misticizmą ir prie- 
tarus ir kurio viršūnė — pseudoracionali matematinė veisimo teorija. Šie kab- 
lumai net kelia grėsmę įspūdingam jo teorinės konstrukcijos vientisumui. 


IX 

Žvelgdami į šią konstrukciją, pamėginkime glaustai aptarti jos pirminį 
projektą“. Šiame projekte, sukurtame didžio architekto, atsiskleidžia pama- 
tinis metafizinis Platono mąstymo dualizmas. Logikos srityje šis dualizmas 
pasireiškia kaip prieštaravimas tarp visuotinybės ir atskirybės. Matematinio 
protavimo srityje jis pasireiškia kaip prieštaravimas tarp Vienio ir Daugio. 
Epistemologijos srityje tai prieštaravimas tarp racionalaus pažinimo, pagrįsto 
grynuoju mąstymu, ir nuomonės, pagrįstos daliniu patyrimu. Ontologijos sri- 
tyje tai prieštaravimas tarp vienos, pirmapradės, nekintančios ir teisingos 
tikrovės ir daugelio kintančių, iliuzinių regimybių; tarp grynosios būties ir 
tapsmo, tiksliau pasakius, kismo. Kosmologijos srityje tai prieštaravimas tarp 
to, kas kuria, ir to, kas sukuriama ir pasmerkiama žūčiai. Etikoje tai priešta- 
ravimas tarp gėrio, t. y. to, kas saugo, ir blogio, t. y. to, kas gadina. Politikoje 
tai prieštaravimas tarp vientiso kolektyvo, valstybės, galinčios pasiekti tobu- 
lumą ir autarkiją, ir didžiosios Žmonių masės — daugelio individų, pavienių 
žmonių, kurie turi likti netobuli ir priklausomi ir kurių individualumas turi 
būti nuslopintas valstybės vieningumo labui (žr. kitą skyrių). Esu įsitikinęs, 
kad visa toji dualistinė filosofija išaugo iš karšto troškimo paaiškinti priešta- 
ravimą tarp idealios visuomenės vizijos ir nepakenčiamos faktinės situacijos 
visuomeninio gyvenimo srityje — prieštaravimą tarp stabilios visuomenės ir 
visuomenės, apimtos revoliucinio proceso. 

Šeštas skyrius 
TOTALITARINIS TEISINGUMAS 


Išnagrinėjus Platono sociologiją, nesunku parodyti jo politinę programą. 
Jo pamatinius reikalavimus galima išreikšti dviem formulėmis. Pirmoji atitin- 
ka jo idealistinę kismo ir rimties teoriją, antroji — jo natūralizmą. Idealistinė 
formulė tokia: Sustabdykime visas politines permainas! Kismas yra blogis, 
rimtis — dieviška'. Bet kokios permainos gali būti sustabdytos, jei valstybė 
sukurta kaip tiksli jos originalo, t. y. miesto Formos arba Idėjos kopija. Jeigu 
keliamas klausimas, kaip tai padaryti, galime atsakyti natūralistine formule — 
Atgal į gamtą! Atgal į pradinę mūsų protėvių valstybę, į senovinę valstybę, 
sukurtą orientuojantis į žmogaus prigimtį, o todėl stabilią; atgal į gentinį 
patriarchatą, viešpatavusį laikuose iki Nuopuolio, atgal prie natūralaus ne- 
daugelio išminčių klasinio viešpatavimo tamsuomenės daugumos atžvilgiu. 

Esu įsitikinęs, kad visi Platono politinės programos elementai gali būti 
išvesti kaip tik iš šių reikalavimų. Savo ruožtu šie reikalavimai grindžiami 
istoricizmu; juos reikia susieti su Platono sociologinėmis doktrinomis, aiški- 
nančiomis klasinio viešpatavimo stabilumo sąlygas. Turiu galvoje štai kokius 
svarbiausius Platono politinės programos elementus: 

A. Griežtą visuomenės suskirstymą į klases; t. y. viešpataujanti klasė, 
sudaryta iš piemenų ir sarginių šunų, turi būti griežtai atskirta nuo Žmonių- 
galvijų. 

B. Valstybės likimo tapatinimą su viešpataujančios klasės likimu; išskir- 
tinį dėmesį šiai klasei ir jos vienybei; ir veiksnius, palaikančius šią vienybę — 
griežtas šios klasės veisimo ir auklėjimo taisykles ir griežtą jos narių interesų 
priežiūrą bei suvisuomeninimą. 

Iš šių svarbiausių elementų gali būti išvesti kiti [elementai], pavyzdžiui, 
tokie: 


7 -657 

C. Viešpataujanti klasė monopolistiškai tvarko tokius reikalus, kaip kario 
šaunumas ir kariniai įgūdžiai, kontroliuoja teisę nešiotis ginklą ir gauti bet 
kokios rūšies išsilavinimą, bet jai neleidžiama dalyvauti ekonominėje veiklo- 
je ir ypač draudžiama užsidirbti pinigų. 

D. Bet kokia viešpataujančios klasės intelektualinė veikla turi būti kontro- 
liuojama; nuolat turi būti vedama propaganda, kuria siekiama formuoti ir 
suvienodinti viešpataujančios klasės narių protus. Auklėjimo, įstatymų leidy- 
bos ir religijos srityse turi būti neleidžiama jokių naujovių; jos turi būti 
slopinamos. 

E. Valstybė turi būti nepriklausoma. Ji turi siekti ekonominės autarkijos, 
nes priešingu atveju valdovai priklausys nuo pirklių arba patys taps pirkliais. 
Pirmoji alternatyva sužlugdys jų valdžią, antroji — jų vienybę ir valstybės 
stabilumą. 

Mano galva, šią programą galima visai pamatuotai vadinti totalitarine. 
Kita vertus, ji, be abejonės, pagrįsta istoricistine sociologija. 

Bet ar tai viskas? Ar Platono programoje nesama kitų bruožų, kitų ele- 
mentų, kurie nėra nei totalitariniai, nei pagrįsti istoricizmu? O kaipgi su 
Platonui būdingu aistringu Gėrio ir Grožio troškimu arba su jam būdinga 
Išminties ir Tiesos meile? Kaipgi vertinsime jo reikalavimą, kad valstybę turi 
valdyti išminčiai, filosofai? Ką pasakysime apie jo viltį savo valstybės pilie- 
čius padaryti dorus ir laimingus? O ką pasakysime apie jo reikalavimą, kad 
valstybės pagrindas būtų Teisingumas? Net autoriai, kritikuojantys Platoną, 
įsitikinę, kad jo politinė doktrina, nepaisant tam tikrų panašumų, aiškiai ski- 
riasi nuo šiuolaikinio totalitarizmo būtent šiais jo tikslais — piliečių laimės ir 
teisingumo viešpatavimo siekimu. Pavyzdžiui, Crossmanas, kurio kritišką nu- 
sistatymą galima matyti iš pastabos, kad „Platono filosofija yra pats aistrin- 
giausias ir pats didžiausias istorijai žinomas antpuolis prieš liberaliąsias idė- 
jas“, atrodo, vis dar tiki, kad Platonas siekė „sukurti tobulą valstybę, kurioje 
kiekvienas pilietis būtų tikrai laimingas“. Kitas pavyzdys — Joadas, kuris 
išsamiai aptarinėja Platono programos ir fašizmo programos panašumus, bet 
kartu tvirtina, kad tarp šių programų esama pamatinių skirtumų, nes Platono 
geriausioje valstybėje „paprastas Žmogus... pasiekia tokią laimę, kuri atitinka 
jo prigimtį“, o be to, ši valstybė grindžiama „absoliutaus gėrio ir absoliutaus 
teisingumo“ idėjomis. 

Nepaisydamas tokių argumentų, esu įsitikinęs, kad Platono politinė pro- 
grama, nebūdama nė kiek moraliai pranašesnė už totalitarizmą, iš esmės su 
juo sutampa. Esu įsitikinęs, kad prieštaravimai tokiam požiūriui pagrįsti senu 

ir giliai įsišaknijusiu prietaru, lemiančiu tai, kad Platonas garbinamas ir ide- 
alizuojamas. Crossmanas padarė labai daug, atkreipdamas dėmesį į šį prietarą 
ir jį griaudamas. Štai jis tvirtina: „Iki pasaulinio karo... Platonas... buvo retai 
smerkiamas viešai kaip reakcionierius, ryžtingai nusiteikęs prieš bet kurį li- 
beralistinių įsitikinimų principą. Priešingai, jis buvo iškeliamas į nepasiekia- 
mas aukštybes, ... atitraukiamas nuo praktinio gyvenimo, kaip mąstytojas, 
svajojantis apie transcendentinį Dievo Miestą.“? Tačiau toks Crossmano taip 
aiškiai parodomas pamaldus požiūris į Platoną nėra svetimas ir jam pačiam. 
Įdomu, kad toks požiūris galėjo išlikti taip ilgai, nepaisant to fakto, kad 
Grote'as ir Gomperzas gerokai anksčiau atskleidė kai kurių Valstybėje ir 
Įstatymuose dėstomų doktrinų reakcingumą. Tačiau netgi jie nepastebėjo visų 
šiose doktrinose glūdinčių 1mplikacijų; jie net neabejojo, kad iš esmės Pla- 
tonas buvo humanistas. O jų priešiškos kritikos buvo nepaisoma arba ji buvo 
traktuojama kaip nenoras suprasti Platoną ir vertinti jį taip, kaip jį vertino 
krikščionys — kaip „krikščionį iki Kristaus“, arba taip, kaip jį vertino revo- 
liucionieriai — kaip revoliucionierių. Šitoks visiškas pasitikėjimas Platonu, be 
jokios abejonės, vis dar vyrauja, ir, pavyzdžiui, Fieldas jaučia būtinybę per- 
spėti savo skaitytojus, kad „mes visiškai nesuprasime Platono, jei laikysime 
jį revoliuciniu mąstytoju“. Žinoma, tai labai teisinga mintis, ir ji būtų visai 
beprasmiška, jei polinkis Platoną traktuoti kaip revoliucinį ar bent jau kaip 
pažangų mąstytoją nebūtų taip plačiai paplitęs. Tačiau ir pačiam Fieldui bū- 
dingas toks pat pasitikėjimas Platonu; juk vėliau sakydamas, kad Platonas 
„griežtai priešinosi naujoms pragaištingoms [savo epochos] tendencijoms“, 
jis, be abejonės, pernelyg nuolankiai pritaria platoniškajai šių naujų tenden- 
cijų pragaištingumo interpretacijai. Laisvės priešai visada smerkdavo jos gy- 
nėjus už jų tikslų pragaištingumą. Ir beveik visada jiems pavykdavo įtikinti 
naivuolius bei geranorius. 

Didžiojo idealisto idealizavimas persmelkia ne tik Platono raštų interpre- 
tacijas, bet ir vertimus. Drastiškos Platono pastabos, neatitinkančios vertėjo 
supratimo apie tai, kaip turi kalbėti humanistas, dažnai arba sušvelninamos, 
arba suprantamos neteisingai. Šią tendenciją žymi jau vadinamosios Platono 
Valstybės pavadinimo vertimas į anglų kalbą (Republic. — respublika — Vert.). 
Išgirdus šį pavadinimą, pirmiausia mums ateina į galvą mintis, kad šio vei- 
kalo autorius turi būti liberalas, o gal net revoliucionierius. Bet pavadinimas 
Republic yra paprasčiausias angliškas lotyniško graikų kalbos žodžio vertinio 
variantas, o pats graikiškas žodis visai neturi lotyniško ir angliško vertinio 
konotacijų, ir į anglų kalbą tiksliausiai jį būtų galima versti žodžiais „santvar- 

ka“, „miestas-valstybė“ arba „valstybė“*. Tradicinis vertinys Republic, be 
abejonės, padėjo susiklostyti įsitikinimui, kad Platonas negalėjo būti reakcio- 
nierius. 

Turėdamas galvoje visa tai, ką Platonas sako apie Gėrį ir Teisingumą, taip 
pat apie kitas minėtas Idėjas, aš tvirtinu, kad jo politinės pažiūros buvo 
grynai totalitaristinės ir antihumanistinės. Kad įrodyčiau šį teiginį, šiame ir 
kituose trijuose skyriuose nebenagrinėsiu istoricizmo ir sutelksiu dėmesį į 
vieną problemą — minėtų etinių idėjų kritinę analizę ir šių idėjų vietos Pla- 
tono politinėse pažiūrose nustatymą. Šiame skyriuje gvildensiu Teisingumo 
idėją; tolesniuose trijuose skyriuose bus nagrinėjama doktrina, pagal kurią 
valdyti valstybę turi išmintingiausieji ir geriausieji; be to, bus nagrinėjamos 
Tiesos, Išminties, Gėrio ir Grožio idėjos. 


I 

Ką iš tikrųjų turime galvoje, kalbėdami apie „Teisingumą“? Nemanau, 
kad šitokie verbaliniai klausimai yra ypač svarbūs ar kad įmanoma gauti 
apibrėžtą atsakymą, nes tokie terminai visada vartojami įvairiausiomis pras- 
mėmis. Tačiau manau, kad dauguma mūsų, ypač tie, kurie apskritai nusiteikę 
humanistiškai, turi galvoje štai ką: (a) lygų pilietinių pareigų, t. y. visuome- 
nės gyvenimui būtinų laisvės apribojimų paskirstymą“; (b) piliečių lygybę 
prieš įstatymą, Žinoma, su ta sąlyga, kad (c) šitie įstatymai neteikia pirmeny- 
bės pavieniams piliečiams, grupėms ar klasėms ir jų nediskriminuoja; (d) 
teismų bešališkumą; (e) lygų dalyvavimą naudojantis privilegijomis (o ne tik 
prievolėmis), kurį valstybė užtikrina savo nariams, turintiems piliečio statusą. 
Jei, kalbėdamas apie „teisingumą“, Platonas turėjo galvoje kažką panašaus, 
tada mano tvirtinimas, kad jo programa yra grynai totalitaristinė, tikrai būtų 
neteisingas ir būtų teisūs tie, kurie įsitikinę, kad Platono politinių pažiūrų 
pagrindas yra visiškai priimtinas humanizmas. Tačiau kalbėdamas apie „„tei- 
singumą“, iš tikrųjų Platonas turėjo galvoje visai ką kitą. 

Ką gi Platonui reiškė žodis „teisingumas“? Aš tvirtinu, kad Valstybėje 
terminą „teisingas“ jis vartojo kaip sakinio „tai, kas tarnauja geriausios vals- 
tybės interesams“ sinonimą. O kas gi tarnauja šios geriausios valstybės inte- 
resams? Bet kokio kismo sustabdymas, griežto klasių susiskirstymo ir klasi- 
nio viešpatavimo išsaugojimas. Jei šitokia interpretacija teisinga, tada privalu 


* Taigi Popperiui labiau patiktų lietuviškas aptariamo Platono veikalo pavadinimo vertinys: 
mes verčiame būtent žodžiu „valstybė“. — Vert. 

pasakyti, kad platoniškoji teisingumo samprata jo programą įtvirtina totalita- 
rizmo lygmenyje; ir mes turime prieiti išvadą, kad reikia vengti pavojingo 
polinkio pasiduoti vien žodžių kerams. 

Teisingumas yra svarbiausia Valstybės tema; iš tikrųjų, „Apie teisingumą“ 
yra tradicinė šio dialogo paantraštė. Smelkdamasis į teisingumo prigimtį, 
Platonas naudojasi ankstesniame skyriuje aptartu metodu?; iš pradžių jis ban- 
do šią Idėją atrasti valstybėje, o paskui gautą rezultatą taikyti individui. Ne- 
galima sakyti, kad į iškeltą klausimą „Kas yra teisingumas?“ Platonas tuojau 
pat duoda atsakymą; ne, atsakymas duodamas tik ketvirtoje knygoje. Prie šio 
atsakymo vedantys svarstymai bus išsamiau aptariami šiame skyriuje, bet 
šiek tiek vėliau. Glaustu pavidalu jie yra tokie. 

Platono miestas grindžiamas žmogaus prigimtimi, jos reikmėmis ir ribo- 
tumais“. „Jei prisimeni, mes nustatėme ir daug kartų kartojome, kad kiekvie- 
nas pilietis privalo dirbti kurį nors visuomenei reikalingą darbą, kuriam jis iš 
prigimties geriausiai tinka.“ Remdamasis šiuo teiginiu, Platonas prieina išva- 
dą, kad kiekvienas privalo užsiimti savo darbu; kad dailidė turi apsiriboti 
dailidės darbais, batsiuvys — batų siuvimu. Tačiau nebus padaryta daug žalos, 
jei du darbininkai pasikeis vietomis. „Bet jeigu koks amatininkas arba kas 
nors kitas, iš prigimties verslininkas (ar dar koks nors pinigus užsidirbančios 
klasės narys)... užsimanys pereiti į karių luomą arba jeigu kuris nors iš karių 
bandys patekti į luomą tų, kurie svarsto valstybės reikalus ar budi jos sargy- 
boje, būdamas to nevertas <...> tai, manau, ir tu sutiksi, kad šitoks susikei- 
timas ir kišimasis ne į savo reikalus bus pražūtingas valstybei.“ Remdamasis 
šiuo argumentu, glaudžiai susijusiu su principu, pagal kurį ginklo nešiojimas 
turi būti tam tikros klasės prerogatyva, Platonas prieina savo galutinę išvadą, 
kad bet kokia apykaita tarp trijų klasių ar jų maišymasis yra neteisingumas, 
o todėl teisingumas yra visai priešinga padėtis: „Ir dar kartą pakartokime: 
„teisingumas yra visų trijų luomų — verslininkų, padėjėjų ir sargybinių — 
atsidavimas savo darbui, kai kiekvienas atlieka tai, kas jam būdinga. Šitai ir 
valstybę padaro teisingą.“ Ši išvada dar sykį patvirtinama ir apibendrinama 
truputį vėliau: „Bet turbūt dar neužmiršome, kad valstybė yra teisinga tada, 
kai kiekvienas iš trijų luomų dirba-savo darbą“. Tačiau šis teiginys reiškia, 
kad teisingumą Platonas tapatina su klasinio viešpatavimo ir klasinių privi- 
legijų principu. Juk principas, pagal kurį kiekviena klasė privalo užsiimti 
savo darbu, sakant tiesiai šviesiai, reiškia, kad valstybė yra teisinga, jei val- 
dovas valdo, darbininkas dirba, o vergas vergauja'. 

Akivaizdu, kad Platono teisingumo koncepcija visiškai skiriasi nuo anks- 
čiau aptarto įprastinio mūsų požiūrio į teisingumą. Klasinę privilegiją Plato- 
nas vadina „teisinga“, tuo tarpu mes teisingumą paprastai traktuojame kaip 
tokios privilegijos neturėjimą. Tačiau šis skirtumas yra net didesnis. Teisin- 
gumu mes laikome tam tikrą lygybę traktuojant individus, tuo tarpu Platonas 
teisingumą traktuoja ne kaip individų tarpusavio ryšį, bet kaip visos valsty- 
bės, pagrįstos joje esančių klasių tarpusavio santykiais, bruožą. Valstybė tei- 
singa tik tada, kai ji sveika, stipri, vieninga, vadinasi, stabili. 


I I 


Bet galbūt Platonas teisus? Gal „teisingumas“ reiškia kaip tik tai, ką turi 
galvoje jis? Aš neketinu svarstyti tokio klausimo. Jei kas mano, kad „teisin- 
gumas“ reiškia nevaržomą vienos klasės viešpatavimą, aš paprasčiausiai at- 
sakysiu, kad be išlygų esu už neteisingumą. Kitaip tariant, aš esu įsitikinęs, 
kad viskas priklauso ne nuo žodžių, o nuo mūsų praktinių reikalavimų ir nuo 
siūlymų vykdyti tokią politiką, kurios mes nusprendžiame imtis. Štai Platono 
teisingumo apibrėžimą esmingai nulemia jo reikalavimas palaikyti totalitarinį 
klasinį viešpatavimą ir jo apsisprendimas tokį viešpatavimą įgyvendinti. 

Bet galbūt jis teisus kita prasme? Gal jo teisingumo idėja atitinka graikiš- 
kąjį šio žodžio vartosenos būdą? Gal graikai „teisingumą“ traktavo holistiš- 
kai, kaip „valstybės sveikumą“; gal visai nesąžininga ir netikslu istoriškai 
tikėtis iš Platono, kad jis numatytų mūsiškę moderniąją teisingumo idėją, 
pagal kurią teisingumas suvokiamas kaip piliečių lygybė prieš įstatymą? Iš 
tikrųjų, į šį klausimą būdavo atsakoma teigiamai ir tvirtinama, kad Platono 
holistinė „Socialinio teisingumo“ idėja būdinga tradiciniam graikų pasaulė- 
vaizdžiui, „graikų genijui“, kuris, „ne taip kaip išskirtinai teisinis romėnų 
genijus“, buvo „išskirtinai metafizinis“*. Bet šis teiginys nepagrįstas. Iš tik- 
rųjų graikiškoji žodžio „teisingumas“ vartosena buvo stulbinančiai panaši į 
mūsiškę, individualistinę ir egalitarinę, vartoseną. 

Kad šitai parodyčiau, iš pradžių pasiremsiu pačiu Platonu, kuris savo 
dialoge Gorgijas (ankstesniame už Valstybę) kalba apie tai, kad „teisingumas 
yra lygybė“, kad šitaip mano didžioji žmonių dauguma ir kad tokia teisingu- 
mo samprata atitinka ne tik „susitarimą“, bet ir „pačią prigimtį“. Be to, aš 
galėčiau pacituoti Aristotelį, kitą egalitarizmo priešininką, kuris, veikiamas 
Platono natūralizmo, be kitų dalykų, sukūrė teoriją, pagal kurią kai kurie 
žmonės yra vergai iš prigimties?. Kaip niekas kitas, Aristotelis nebuvo suin- 
teresuotas propaguoti egalitarinę ir individualistinę termino „teisingumas“ 

interpretaciją. Bet kalbėdamas apie teisėją, kurį jis apibūdina kaip „įasmeni- 
nimą to, kas yra teisinga“, Aristotelis sako, kad teisėjo paskirtis yra „sugrą- 
žinti lygybę“. Jis mums sako, kad „visi žmonės mano, jog teisingumas yra 
tam tikra lygybė“, būtent tokia lygybė, kuri „siejasi su asmenimis“. Jis net 
mano (bet šiuo atveju yra neteisus), kad graikiškas žodis, žymintis ,„teisingu- 
mą“, yra kilęs iš žodžio, reiškiančio „pasidalijimą po lygiai“, šaknies. (Šis 
požiūris, pagal kurį „teisingumas“ reiškia „teisių ir pareigų paskirstymo pi- 
liečiams lygybę“, sutampa su Platono teorija, išdėstyta Įstatymuose, kur išski- 
riamos dvi teisių ir pareigų paskirstymo lygybės rūšys — „skaitmeninė“ arba 
„aritmetinė“ lygybė ir „proporcinė“ lygybė; antros rūšies lygybė įvertina tai, 
kaip labai žmonės pasižymi dorybe, tinkamu išsiauklėjimu ir kokį turtą jie 
turi; be to, sakoma, kad ši proporcinė lygybė sudaro „politinį teisingumą“) 
O aptardamas demokratijos principus, Aristotelis sako, kad „demokratinis 
teisingumas yra aritmetinės lygybės (kitokios negu proporcinė lygybė) taiky- 
mas“. Visa tai tikrai nėra tik Aristotelio asmeninis teisingumo prasmės supra- 
timas arba tik aprašymas tos prasmės, kuria šis žodis buvo vartojamas po 
Platono, dėl Gorgijo ir Įstatymų įtakos; veikiau tai yra visuotinės, senovinės 
ir plačiai paplitusios žodžio „teisingumas“ vartosenos išraiška". 

Turėdami galvoje šį faktą, mano nuomone, turime tarti, kad holistinė ir 
antiegalitarinė teisingumo interpretacija Valstybėje buvo naujoviška ir kad 
Platonas bandė pateikti savo propaguojamą totalitarinį tam tikros klasės vieš- 
patavimą kaip „teisingą“, tuo tarpu dauguma žmonių „teisingumą“ suprato 
kaip visiškai priešingą dalyką. 

Ši išvada yra stulbinanti ir verčia kelti daug klausimų. Kodėl Valstybėje 
Platonas tvirtina, kad teisingumas suponuoja nelygybę, jei dažniausiai jis 
buvo suprantamas kaip lygybė? Man atrodo, kad į šį klausimą įmanomas tik 
vienas įtikinamas atsakymas: jis siekė propaguoti savo totalitarinę valstybę, 
įtikinėdamas žmones, kad tai yra „teisinga“ valstybė. Bet ar vertėjo jam dėti 
tokias pastangas, turint galvoje tai, kad svarbūs ne patys žodžiai, o tai, ką jie 
reiškia? Žinoma, vertėjo; tai įrodo tas faktas, kad Platonui visiškai pavyko 
įtikinti savo skaitytojus (iki pat mūsų dienų), jog jis nešališkai gina teisingu- 
mą, t. y. tą teisingumą, kurio siekė jie. Be to, akivaizdu, kad šitaip jis suglu- 
mino ir privertė abejoti egalitaristus ir individualistus, kurie dėl jo įtakos 
pradėjo savęs klausti, ar tik Platono teisingumo idėja nėra teisingesnė ir 
geresnė už jų. Kadangi žodis „teisingumas“ mums simbolizuoja tokį svarbų 
tikslą ir kadangi daugelis pasiryžę dėl jo iškęsti bet ką ir atiduoti visas savo 
jėgas jam įgyvendinti, šių humanistinių jėgų patraukimas į savo pusę ar bent 

jau egalitarizmo paralyžiavimas tikrai buvo tikslas, vertas siekti tam, kuris 
tiki totalitarizmu. Bet ar Platonas suprato, kad teisingumas žmonėms yra toks 
svarbus? Žinoma. Štai Valstybėje jis rašo: „Kai žmogus jaučiasi pasielgęs 
neteisingai, tada, kuo jis kilnesnis, tuo mažiau sugeba pykti, jei nuskriausta- 
sis pasmerkia jį kęsti badą, šaltį ir kitas panašias kančias, nes mano, jog tasai 
elgiasi teisingai. <...> O jeigu Žmogus jaučiasi nuskriaustas, jis virte verda, 
pyksta ir tampa sąjungininku to, kas jam atrodo teisinga, — dėl to jis yra 
pasirengęs iškęsti badą, šaltį ir kitas panašias kančias, kad tik nugalėtų; jis 
neatsižada savo kilnių siekių — arba pasiekti savo, arba numirti <...>“! 

Skaitant šiuos žodžius, neįmanoma abejoti, kad Platonas suprato tikėjimo 
galybę, ir visų pirma tikėjimo teisingumu galybę. Negalima abejoti ir tuo, jog 
Valstybė sumanyta taip, kad iškreiptų šį tikėjimą ir pakeistų jį visai priešingu 
tikėjimu. Turėdamas galvoje minėtus faktus, aš linkęs manyti, kad Platonas 
labai gerai žinojo, ką darąs. Egalitarizmas buvo jo didžiausias priešas, ir jis 
buvo pasirengęs jį sunaikinti; nėra pagrindo abejoti nuoširdžiu Platono įsiti- 
kinimu, kad egalitarizmas yra didžiausias blogis ir didžiulis pavojus. Tačiau 
jo antpuolis prieš egalitarizmą nebuvo garbingas. Platonas neišdrįso susikauti 
su priešu atvirame lauke. 

Kad pagrįsčiau šį teiginį, pateiksiu daugiau argumentų. 


III 


Galimas daiktas, kad Valstybė yra pats nuodugniausias ir labiausiai ap- 
mąstytas veikalas apie teisingumą, pranokstantis visus kitus. Jame svarstomi 
įvairiausi požiūriai į teisingumą, ir tai daroma taip, kad mes priverčiami 
patikėti, jog Platonas neužmiršo nė vienos jam žinomos kiek svarbesnės tei- 
singumo teorijos. Iš tikrųjų, Platonas aiškiai užsimena!*, kad jis bergždžiai 
stengėsi surasti tokią teoriją savo amžininkų koncepcijose ir todėl jam teko 
imtis tyrinėti teisingumą pačiam. Tačiau apžvelgdamas ir aptardamas savo 
amžininkų teorijas, Platonas nė sykio nepamini požiūrio, pagal kurį teisingu- 
mas yra lygybė prieš įstatymą („isonomy“). Šį praleidimą galima paaiškinti 
tik dvejopo pobūdžio priežastimis. Jis arba nežinojo apie egalitarinę teoriją", 
arba sąmoningai ją nutylėjo. Pirmasis variantas beveik neįtikimas, jei turėsi- 
me galvoje, kaip rūpestingai sukomponuota Valstybė; be to, kad įtikinamai 
pateiktų savąją teoriją, Platonas būtinai turėjo nagrinėti savo priešininkų te- 
orijas. Bet pirmasis variantas pasirodys dar labiau neįtikimas, jei prisiminsi- 
me didžiulį egalitarinės teorijos populiarumą. Tačiau mums nėra reikalo rem- 

tis tik tikėtinais argumentais, nes galima lengvai parodyti, jog Platonas, ra- 
šydamas Valstybę, buvo ne tik gerai susipažinęs su egalitarine teorija, bet ir 
puikiai suprato jos svarbą. Šiame skyriuje jau buvo minėta (II poskyryje), o 
vėliau bus parodyta išsamiau (VIII poskyryje), kad egalitarizmui skiriamas 
svarbus vaidmuo Gorgijuje, kur egalitarinės idėjos yra net ginamos; be to, 
nepaisant to fakto, kad egalitarizmo pranašumai ir trūkumai Valstybėje niekur 
rimtai neaptariami, Platonas ir toliau laiko jį įtakinga teorija, nes jos popu- 
liarumą liudija pati Valstybė. Šiame dialoge užsimenama apie egalitarizmą 
kaip apie labai populiarų demokratinį įsitikinimą, tačiau jis traktuojamas tik 
su panieka, ir visa, ką mes apie jį išgirstame, tėra tik keletas išpuolių ir 
pasišaipymų!“, gerai suderintų su įžeidžiamais antpuoliais prieš Atėnų demo- 
kratiją ir pateiktų tose vietose, kur apie teisingumą išvis nėra kalbama. Taigi 
nėra jokio pagrindo manyti, kad Platonas nieko nežinojo apie egalitarinę 
teisingumo teoriją; be to, nėra jokio pagrindo manyti, kad jis nematė reikalo 
apsvarstyti savo teorijai visiškai priešingą ir įtakingą [egalitarizmo] teoriją. 
Tas faktas, kad, nutylėdamas šią teoriją Valstybėje, Platonas pasitenkina tik 
keliomis pajuokiančiomis pastabomis (tikriausiai jos jam labai patiko, ir jis 
negalėjo iškęsti jų nepateikęs"), gali būti paaiškintas kaip sąmoningas atsi- 
sakymas ją aptarti. Visa tai turėdamas galvoje, aš negaliu suprasti, kaip Pla- 
tono pastanga įtikinti skaitytojus, kad jis aptarė visas svarbias teorijas, gali 
būti suderinta su intelektualinio sąžiningumo kriterijais. Tačiau reikia pridur- 
ti, kad šį jo nerūpestingumą akivaizdžiai nulėmė visiškas jo atsidavimas tam 
reikalui, kurio teisumu jis buvo tvirtai įsitikinęs. 

Kad visiškai įvertintume egalitarinės teorijos nutylėjimo padarinius, iš 
pradžių turime aiškiai suprasti, kad egalitarinis sąjūdis, toks, kokį jį matė 
Platonas, įkūnijo visa tai, ko jis nekentė, ir kad jo paties teorija, išskleista 
Valstybėje ir visuose vėlesniuose veikaluose, didžia dalimi buvo atsakymas 
galingam naujojo egalitarizmo ir humanizmo iššūkiui. Kad tai parodyčiau, 
aptarsiu svarbiausius humanistinio sąjūdžio principus ir supriešinsiu juos su 
atitinkamais Platono totalitarizmo principais. 

Humanistinė teisingumo teorija iškelia tris pagrindinius reikalavimus arba 
siūlymus, būtent: (a) patį egalitarinį principą, t. y. siūlymą pašalinti „prigim- 
tines“ privilegijas, (b) bendrą individualizmo principą ir (c) principą, pagal 
kurį valstybės uždavinys ir tikslas yra jos piliečių laisvės apsauga. Kiekvieną 
šių politinių reikalavimų ar siūlymų atitinka visiškai priešingas platonizmo 
principas, būtent: (a') prigimtinių privilegijų principas, (b!) bendras holizmo 

arba kolektyvizmo principas ir (c') principas, pagal kurį individo uždavinys 
ir tikslas — palaikyti ir stiprinti valstybės stabilumą. — Šiuos tris principus 
aptarsiu iš eilės, kiekvienam skirdamas po vieną tolesnį (IV, V, VI) šio sky- 
riaus poskyrį. 


IV 


Pats egalitarizmas reikalauja, kad valstybės piliečiai būtų traktuojami ne- 
šališkai. Reikalaujama, kad kilmė, šeimos ryšiai arba turtas nedarytų įtakos 
tiems, kurie taiko įstatymus piliečiams. Kitaip tariant, nepripažįstama jokių 
„prigimtinių“ privilegijų, nors tam tikros privilegijos gali būti suteikiamos 
tiems piliečiams, kuriais pasitikima. 

Šį egalitarinį principą puikiai suformulavo Periklis keleri metai prieš gims- 
tant Platonui, kalboje, kurią išsaugojo Tukididas'“. Ją pacituosime išsamiau 
10 skyriuje, bet du sakinius galima pacituoti šioje vietoje: „„Privačiuose rei- 
kaluose, — sako Periklis, — įstatymai yra vienodai teisingi visiems, bet mes 
neneigiame pranašumo. Jei pilietis pasižymi, jam teikiama pirmenybė kvie- 
čiant tarnauti valstybei, bet ne kaip privilegija, o kaip atlyginimas už nuopel- 
nus; o skurdas netrukdo užimti garbingas pareigas <...>“ Šie sakiniai išreiš- 
kia kai kuriuos pamatinius didžiojo egalitarinio sąjūdžio tikslus; kaip matėme, 
šis sąjūdis nevengė net vergovės kritikos. Periklio kartoje šiam sąjūdžiui 
atstovavo Euripidas, Antifonas ir Hipijas, kuriuos visus citavome ankstesnia- 
me skyriuje, taip pat ir Herodotas!'. Platono kartoje jam atstovavo Alkidamas 
ir Likofronas, kuriuos irgi citavome; šio sąjūdžio šalininkas buvo ir Antiste- 
nas, vienas iš artimiausių Sokrato draugų. 

Žinoma, platoniškasis teisingumo principas buvo visiškai priešingas vi- 
soms egalitarinėms idėjoms. Platonas reikalavo prigimtinių privilegijų pri- 
gimtiniams vadams. Bet kaipgi jis priešinosi egalitariniam principui? Ir kaip 
jis grindė savo paties reikalavimus? 

Prisiminkime (iš ankstesnio skyriaus), kad kai kurie geriausiai Žinomi 
egalitariniai reikalavimai buvo išreikšti įspūdinga, bet abejotina „prigimtinių 
teisių“ kalba ir kad kai kurie egalitarizmo šalininkai grindė tuos reikalavi- 
mus, pabrėždami „natūralią“, t. y. biologinę žmonių lygybę. Matėme, kad 
tokia argumentacija silpna; kad žmonės lygūs tam tikrais svarbiais atžvil- 
giais, bet nelygūs kitais atžvilgiais; ir kad normatyviniai reikalavimai negali 
būti išvesti nei iš vienokio, nei iš kitokio fakto. Todėl įdomu pažymėti, kad 
ne visi egalitaristai naudojosi natūralistiniais argumentais, ir kad, pavyzdžiui, 
Periklis apie juos net neužsimena". 

Platonas greitai suprato, kad natūralizmas buvo silpnoji egalitarizmo dok- 
trinos vieta ir puikiausiai pasinaudojo šia silpnybe. Pasakyti žmonėms, kad 
jie yra lygūs, — reiškia kreiptis į jų jausmus. Bet šitoks kreipimasis yra niekai, 
palyginus su tuo, ką Žmogus jaučia įtikinėjamas, kad yra pranašesnis už 
kitus, o kiti žemesni už jį. Ar esu iš prigimties lygus su savo tarnais, vergais 
ar juodadarbiais, kurie ne geresni už gyvulį? Pats toks klausimas yra juokin- 
gas! Atrodo, kad Platonas pirmasis reikiamai įvertino tokios reakcijos gali- 
mybes ir prigimtinės lygybės reikalavimą pasitiko su panieka ir pajuoka. Štai 
kodėl natūralistinį argumentavimą jis priskyrė net tiems savo oponentams, 
kurie juo nesinaudojo; todėl Meneksene, kuris yra Periklio kalbos parodija, 
jis stengiasi lygybę prieš įstatymą susieti su prigimtine lygybe: „Mūsų san- 
tvarkos pagrindas yra prigimtinė lygybė“, — ironizuoja jis. „Visi mes esame 
broliai, vienos motinos vaikai; ... o prigimtinė lygybė skatina mus siekti 
lygybės prieš įstatymą“ "?. 

Vėliau, Įstatymuose, savo atsakymą egalitaristams Platonas apibendrina 
tokia formule: „Nelygiems lygybė taptų nelygybe“??. Šią mintį Aristotelis 
išreiškė tokia formule: „Lygybė lygiems, nelygybė nelygiems“. Ši formulė 
išreiškia tai, ką galima pavadinti įprastiniu prieštaravimu egalitarizmui; šio 
prieštaravimo esmė tokia — lygybė būtų puikus dalykas, jei tik žmonės būtų 
lygūs, tačiau akivaizdu, kad ji neįmanoma, nes žmonės nėra lygūs, o todėl ir 
negali būti sulyginti. Šis iš pirmo žvilgsnio labai realistiškas prieštaravimas 
iš tikrųjų yra pats nerealistiškiausias, nes politinės privilegijos niekada nebu- 
vo grindžiamos natūraliais charakterių skirtumais. Ir iš tikrųjų neatrodo, kad 
Platonas, rašydamas Valstybę, būtų pernelyg pasitikėjęs šiuo prieštaravimu, 
nes juo naudojasi tik viename išpuolyje prieš demokratiją ir sako, kad demo- 
kratijoje „įgyvendinama savotiška lygybė — sulyginami lygūs ir nelygūs“*!. 
Be šios pastabos, su egalitarizmu ne ginčijamasi, o linkstama jį užmiršti. 

Apibendrinant galima pasakyti, kad Platonas niekada nemenkino egalita- 
rinės teorijos svarbos; juk šią teoriją rėmė tokie žmonės kaip Periklis; tačiau 
Valstybėje jis apskritai jos neliečia; jis puola ją, tik ne tiesiai ir ne atvirai. 

Bet kaipgi Platonas bando įtvirtinti savąjį antiegalitarizmą, savąjį prigim- 
tinių privilegijų principą? Valstybėje jis pasitelkia tris skirtingus argumentus, 
nors du iš jų vargu ar laikytini argumentais. Pirmasis”? — nuostabą kelianti 
pastaba, kad kadangi aptartos trys valstybės dorybės, tai paskutinioji, ketvir- 
ta, dorybė — „kiekvienam užsiimti savo darbu“ — turi būti vadinama „„teisin- 
gumu“. Nesinorėtų manyti, kad šis teiginys buvo traktuojamas kaip argumen- 
tas, tačiau atrodo, kad yra būtent taip, nes „Sokratas“, svarbiausias Platono 

dialogo protagonistas, prieš iškeldamas šį teiginį, klausia: „Ar Žinai, iš ko aš 
taip sprendžiu?“ Antrasis argumentas įdomesnis, nes jis išreiškia Platono 
pastangą parodyti, jog jo antiegalitarizmas gali būti išvestas iš įprastinio (t. 
y. egalitarinio) požiūrio, pagal kurį teisingumas yra nešališkumas. Šią pastrai- 
pą pacituosiu visą. Pažymėdamas, kad miesto valdovai kartu bus jo teisėjai, 
„Sokratas“ sako?: „Spręsdami bylas, jie turbūt labiausiai žiūrės, kad niekas 
negrobtų svetimo turto ir neprarastų savojo“. „Kaip tik šito žiūrės“, — atsako 
Glaukonas, pašnekovas. „— Nes tai teisinga? — Teisinga. — Taigi ir šitas pa- 
vyzdys rodo, jog yra teisinga, kad kiekvienas valdytų savo turtą ir dirbtų savo 
darbą.“ Šitaip nutariama, kad „dirbti savo darbą“ yra teisingas jurisdikcijos 
principas, atitinkantis mums įprastas teisingumo idėjas. Dabar antrasis argu- 
mentas papildomas trečiuoju (jis bus nagrinėjamas vėliau), kuris veda prie 
išvados, kad teisinga laikytis savo padėties (ar savo užsiėmimo), kuri yra 
savosios klasės arba kastos padėtis (arba užsiėmimas). 

Vienintelis šio antrojo argumento tikslas — įteigti skaitytojui, jog „teisin- 
gumas“ įprasta šio žodžio prasme reikalauja, kad mes laikytumės savo [vi- 
suomeninės] padėties, nes mums visada dera išsaugoti tai, kas mums priklau- 
so. Tai reiškia, kad Platonas nori, jog jo skaitytojai protautų šitaip: „Teisinga 
laikytis to ir naudotis tuo, kas man priklauso. Mano vieta (ar mano užsiėmi- 
mas) priklauso man. Todėl bus teisinga, jei aš laikysiuosi savo vietos (ar 
užsiimsiu savo darbu).“ Šis argumentas toks pat nepriekaištingas kaip ir ši- 
toks: „Teisinga laikytis to ir naudotis tuo, kas man priklauso. Šis tavo pinigų 
pavogimo planas priklauso man. Todėl bus teisinga, jei aš laikysiuosi savojo 
plano ir jį įgyvendinsiu, t. y. pavogsiu tavo pinigus.“ Akivaizdu, kad išvada, 
kurios iš mūsų laukia Platonas, yra tik šiurkštus triukas, pagrįstas savavališka 
žodžių „man priklauso“ manipuliacija. (Juk reali problema yra tokia: ar tei- 
singumas reikalauja, kad visa, kas tam tikra prasme „priklauso mums“, pa- 
vyzdžiui, „mūsų“ klasė, būtų traktuojama ne tik kaip mūsų nuosavybė, bet ir 
kaip mūsų neatimama nuosavybė. Bet ir pats Platonas tokiu principu netiki, 
nes juo remiantis būtų aiškiai neįmanoma pereiti prie komunizmo. Beje, o 
kaipgi su nuosavų vaikų turėjimo išsaugojimu?) Šiuo šiurkščiu triuku Plato- 
nas stengiasi įtvirtinti tai, ką Adamas vadina „tašku, kuriame turi susilieti 
paties Platono požiūris į teisingumą ir populiarioji... šio žodžio prasmė“. Štai 
kaip didžiausias visų laikų filosofas stengiasi mus įtikinti, kad atskleidė tik- 
rąją teisingumo prigimtį. 

Trečiasis ir paskutinis Platono siūlomas argumentas yra rimtesnis. Jis grin- 
džiamas holizmo arba kolektyvizmo principu ir susijęs su principu, pagal 

kurį individo tikslas yra palaikyti valstybės stabilumą. Todėl jį aptarsime 
vėliau, tęsdami šią analizę, V ir VI skyriuose. 

Bet prieš pereidamas prie šių klausimų, norėčiau atkreipti dėmesį į „pra- 
tarmę“, kurią Platonas pateikia prieš papasakodamas apie mūsų dabar nagri- 
nėjamą „atradimą“. Ją reikia panagrinėti, atsižvelgiant į tai, kas jau buvo 
aptarta. Šiuo požiūriu „ilga pratarmė“ — kaip ją vadina pats Platonas — yra ne 
kas kita, kaip išradingas bandymas parengti skaitytoją „teisingumo atradi- 
mui“, priverčiant jį patikėti, kad jam pateikiama argumentacija, kai iš tikrųjų 
jis susiduria tik su draminiais efektais, turinčiais susilpninti jo kritinio verti- 
nimo sugebėjimą. 

Nustatęs, kad išmintis yra dorybė, būdinga sargybiniams, o narsumas — 
dorybė, būdinga padėjėjams, „Sokratas“ sako ketinąs žengti paskutinį žingsnį 
ir surasti teisingumą. „Mums dar liko** aptarti dvi mūsų valstybės ypatybes, — 
sako jis, - nuosaikumą ir teisingumą, dėl kurio ir vyksta šis pokalbis“. „Tei- 
singai“, — atsako Glaukonas. Dabar Sokratas siūlo nebesiterlioti su nuosaiku- 
mu. Bet Glaukonas prieštarauja ir Sokratas nusileidžia, sakydamas, kad būtų 
neteisinga (ar net „negarbinga“) neaptarti nuosaikumo. Šis nedidelis ginčas 
parengia skaitytoją vėl sugrįžti prie teisingumo, verčia jį manyti, kad Sokra- 
tas tikrai žino, kaip „atrasti“ teisingumą, ir kad Glaukonas atidžiai sergsti 
Platono intelektualinį sąžiningumą, neišleisdamas iš akių argumentacijos ei- 
gos, todėl pačiam skaitytojui nėra jokio reikalo pačiam žiūrėti, kaip argumen- 
tuojama“", 

Tada Sokratas imasi aptarti nuosaikumą, kuris, kaip pasirodo, yra dorybė, 
būdinga tik darbininkams. (Beje, nesunku atsakyti į dažnai svarstomą klau- 
simą, ar Platono „teisingumas“ skiriasi nuo „nuosaikumo“. Teisingumas reiš- 
kia laikytis savo vietos; nuosaikumas — žinoti savo vietą, t. y. tiksliau pasa- 
kius, tenkintis savo vieta. Kokia gi kita dorybė labiau pritiktų darbininkams, 
prikemšantiems savo pilvus lyg galvijai?) Apibūdinęs nuosaikumą, Sokratas 
sako: „Tris valstybės ypatybes jau apžvelgėme. Dar liko ketvirtoji ypatybė, 
kurios dėka valstybė susyja su dorybe. Aišku, jog tai teisingumas.“ ,„Aiš- 
ku“, — atsako Glaukonas. 

„Dabar, Glaukonai, — sako Sokratas, — mes turime tarsi medžiotojai ap- 
stoti šį tankumyną ir žiūrėti, kad teisingumas neištrūktų ir nepaspruktų nuo 
mūsų. Juk aišku, kad jis slepiasi kur nors čia. Gerai žiūrėk, gal tu pirmas jį 
pamatysi ir man parodysi.“ Žinoma, Glaukonas, kaip ir skaitytojas, šito ne- 
gali padaryti ir prašo Sokratą imti pavadi į savo rankas. „Na, tai pasimelsk 
dievams ir sek paskui mane!“, — taria Sokratas. Tačiau net pačiam Sokratui 

nelengva, nes „čia iš tikrųjų neįžengiamas tankumynas, aplinkui tamsu, nieko 
negali įžiūrėti“. „Bet, — sako jis, — vis tiek reikia eiti“. Ir, užuot protestavęs: 
„Su kuo reikia eiti? Su mūsų tyrinėjimo rezultatais, t. y. remiantis mūsų 
argumentacija? Betgi mes net nepradėjome tyrinėti. Tai, kas buvo pasakyta 
iki šiol, neturėjo nė krislo prasmės“, Glaukonas, o kartu su juo ir naivus 
skaitytojas nuolankiai atsako: „Taip, eikime“. Dabar Sokratas pasako, kad jis 
„užtiko jo pėdsakus“ (o mes — ne) ir apsidžiaugia: „Žiūrėk, Glaukonai! Man 
rodos, užtikome jo pėdsakus. Dabar jis iš mūsų neištrūks!“ „Gera žinia!“ — 
atsako Glaukonas. „Na ir žiopliai mudu!“ — taria Sokratas. — Ogi, mano 
mielas, jis jau seniai painiojasi mums po kojomis, o mes vis nematėme!“ 
Sokratas dar kiek laiko šitaip šūkčioja ir kartojasi, bet jį nutraukia Glauko- 
nas, kuris išreiškia skaitytojo jausmus, ir klausia Sokrato, ką gi jis surado. 
Bet kai Sokratas apsiriboja tik tokiu atsakymu: „Man atrodo, mes nepastebė- 
jome, kad jau seniai tam tikra prasme kalbame apie teisingumą“, Glaukonas, 
išreikšdamas skaitytojų nekantrumą, taria: „Per ilga tavo įžanga. Aš nekan- 
trauju išgirsti apie teisingumą“. Ir tik tada Platonas pateikia tuos du „argu- 
mentus“, apie kuriuos kalbėjome. 

Paskutinė Glaukono pastaba gali būti traktuojama kaip nuoroda į tai, kad 
Platonas žinojo, kam reikalinga toji „ilga įžanga“. Mano galva, tai ne kas 
kita, kaip pastanga — ir, pasirodo, labai sėkminga — užliūliuoti skaitytojo 
kritinį nusiteikimą ir dramatišku žodžių fejerverku nukreipti jo dėmesį nuo 
šio meistriškai parašyto dialogo intelektualinio skurdumo. Susidaro nuomo- 
nė, kad Platonas suvokė šio dialogo silpnumą ir mokėjo jį paslėpti. 


V 


Individualizmo ir kolektyvizmo problema glaudžiai susijusi su lygybės ir 
nelygybės problema. Prieš pereinant prie jos aptarimo, vertėtų padaryti keletą 
terminologinių pastabų. 

Terminas „individualizmas“ gali būti vartojamas (pagal Oxford Dictiona- 
ry) dvejopa prasme: a) kaip kolektyvizmo priešybė, ir b) kaip altruizmo 
priešybė. Pirmajai prasmei išreikšti esama tik vieno žodžio, o antrajai išreikš- 
ti esama kelių sinonimų, pavyzdžiui, „egoizmas“ arba „savanaudiškumas“. 
Štai kodėl toliau terminą „individualizmas“ aš vartosiu tik (a) prasme, o 
terminus „egoizmas“ arba „savanaudiškumas“ vartosiu tik tada, kai norėsiu 
išreikšti antrąją, (b) prasmę. Pasinaudokime nedidele lentele: 

(a) Individualizmas priešingas (a') kolektyvizmui. 
(b) Egoizmas priešingas (b') altruizmui. 

Šie keturi terminai, vartojami normatyvinių dėsnių kodeksuose, žymi tam 
tikras nuostatas, reikalavimus, sprendimus ar siūlymus. Nors jie neišvengia- 
mai yra migloti, bet aš manau, kad juos galima iliustruoti pavyzdžiais ir 
pakankamai tiksliai jais pasinaudoti sprendžiant mūsų keliamus uždavinius. 
Pradėkime nuo kolektyvizmo““, nes ši nuostata mums jau žinoma iš Platono 
holizmo aptarties. Platono reikalavimas, kad individas tarnautų visumos in- 
teresams, kad ir kokia būtų toji visuma — visata, miestas, gentis, rūšis ar koks 
kitas kolektyvinis darinys, ankstesniame skyriuje buvo atskleistas pateikiant 
keletą fragmentų iš jo veikalų. Dar sykį pacituokime vieną tokį fragmentą, 
bet išsamiau”: „Dalis egzistuoja visumos labui, o visuma neegzistuoja dalies 
labui... Tu esi sukurtas visumos labui, o ne visuma sukurta tavo labui.“ Ši 
citata ne tik iliustruoja holizmą ir kolektyvizmą, bet kartu perteikia didelį, 
Platono gerai suvoktą, emocinį turinį (tai galima pastebėti iš šios pastraipos 
preambulės). Kolektyvizmas gali būti susijęs su įvairiais jausmais, pavyz- 
džiui, su siekiu priklausyti kokiai nors grupei ar genčiai; vienas su kolekty- 
vizmu susijęs veiksnys yra moralinis altruizmo reikalavimas, nukreiptas prieš 
savanaudiškumą ar egoizmą. Platonas tvirtina, kad jei žmogus negali paau- 
koti savo interesų visumos labui, jis yra savanaudis. 

Bet pažvelgę į mūsų mažąją lentelę, suprasime, kad iš tikrųjų taip nėra. 
Kolektyvizmas nėra priešingas egoizmui ir nėra tapatus altruizmui ar nesava- 
naudiškumui. Kolektyvinis ar grupinis egoizmas, pavyzdžiui, klasinis egoiz- 
mas, yra visiškai įprastas dalykas (Platonas tai žinojo labai gerai**), o iš to 
visiškai aišku, kad kolektyvizmas pats savaime nėra savanaudiškumo priešy- 
bė. Kita vertus, antikolektyvistas, t. y. individualistas, tuo pačiu metu gali 
būti ir altruistas; jis gali būti pasirengęs aukotis, kad padėtų kitiems indivi- 
dams. Galbūt vienas geriausių tokios nuostatos pavyzdžių yra Ch. Dickensas. 
Sunku pasakyti, kas stipresnis — jo aistringa neapykanta savanaudiškumui, ar 
jo aistringas dėmesys individams, pasižymintiems visomis žmogiškomis sil- 
pnybėmis; be to, šitoks požiūris susijęs su antipatija ne tik tam, ką mes dabar 
vadiname kolektyviniais dariniais ar kolektyvais”, bet ir nuoširdžiam altruiz- 
mui, jei tik jis nukreiptas ne į konkrečius individus, bet į anonimines grupes. 
(Priminsiu skaitytojui Mrs. Jellyby iš „Nykiųjų namų“ — „ponią, atsidėjusią 
visuomeninėms pareigoms“.) Manau, kad šios iliustracijos pakankamai gerai 
paaiškina mūsų aptariamų keturių terminų prasmę; be to, jos parodo, kad bet 
kuris terminas, pateiktas mūsų lentelėje, gali būti susietas su bet kuriuo iš 
dviejų terminų, esančių kitoje eilutėje (taigi galimi keturi deriniai). 

Įdomu, kad Platonui ir daugumai platonikų altruistinis individualizmas 
(pavyzdžiui, toks kaip Dickenso) neįmanomas. Pagal Platoną, vienintelė ko- 
lektyvizmo alternatyva yra egoizmas; bet kokį altruizmą jis paprasčiausiai 
tapatina su kolektyvizmu, o bet kokį individualizmą — su egoizmu. Tai ne tik 
terminologiniai ar žodiniai triukai; ne, juk užuot pripažinęs keturias galimy- 
bes, Platonas pripažino tik dvi. Šis faktas sukėlė didelę painiavą filosofiniuo- 
se etinių problemų svarstymuose, ir ši painiava išliko iki pat mūsų dienų. 

Individualizmo tapatinimas su egoizmu duoda Platonui galingą ginklą, 
kuriuo jis gina kolektyvizmą, o kartu puola individualizmą. Gindamas kolek- 
tyvizmą, jis gali kreiptis į mūsų humanišką nesavanaudiškumo jausmą, o 
puldamas individualizmą, visus individualistus jis gali pasmerkti kaip sava- 
naudžius, kaip Žmones, nesugebančius atsidėti niekam kitam, išskyrus pačius 
save. Nors šis Platono antpuolis nukreiptas prieš individualizmą mūsiške 
prasme, t. y. prieš individualiojo žmogaus teises, jis pasiekia visai kitą taikinį, 
egoizmą. Tačiau šio skirtumo Platonas ir dauguma platonikų niekada ne- 
paiso. 

Kodėl Platonas mėgino pulti individualizmą? Manau, kad jis, išbandyda- 
mas savo ginklus kovoje su individualizmu, labai gerai žinojo, ką darąs, nes 
individualizmas, gal net labiau nei egalitarizmas, buvo naujojo humanistinio 
tikėjimo tvirtovė. Individo išsilaisvinimas iš tikrųjų buvo didi dvasinė revo- 
liucija, atvedusi prie tribalizmo žlugimo ir demokratijos atsiradimo. Antžmo- 
giška Platono sociologinė intuicija pasireiškia tuo, kad jis visada atpažįsta 
priešą, kad ir kur jį sutiktų. 

Individualizmas buvo senosios intuityvios teisingumo idėjos dalis. Toks 
teisingumas, ne taip kaip platoniškasis, buvo suvokiamas ne kaip valstybės 
sveikumas ir harmonija, o veikiau kaip tam tikras būdas traktuoti individus. 
Prisiminkime, kad kaip tik tokį teisingumą pabrėžia Aristotelis, sakydamas: 
„teisingumas yra kažkas, kas siejasi su asmenimis“. Šį individualistinį ele- 
mentą pabrėždavo Periklio karta. Pats Periklis aiškiai pasakė, kad įstatymai 
turi užtikrinti lygų teisingumą „visiems jų privačiuose reikaluose“. Bet jis 
priduria dar štai ką. „Mūsų neerzina kaimynas, — sako jis, — jei ką nors daro 
savaip.“ (Palyginkime su Platono pastaba*!, jog valstybė išugdo Žmonių ne 
tam, „kad kiekvienas iš jų galėtų nukreipti savo veiklą kur panorėjęs...“) 
Periklis pabrėžia, kad šitoks individualizmas turi būti susietas su altruizmu: 
„Mes niekada neužmirštame, kad turime ginti skriaudžiamą žmogų“. O jo 
kalbos kulminacija — žodžiai, skirti jauniems atėniečiams, kurie užaugę galės 
naudotis „puikiomis galimybėmis rinktis įvairius dalykus ir tapti savarankiš- 
ki“. 

Šitoks individualizmas, susietas su altruizmu, tapo mūsiškės vakarietiškos 
civilizacijos pagrindu. Jis yra svarbiausia krikščionybės doktrina („mylėk 
savo artimą“, sakoma Šventajame Rašte, bet ne „mylėk savo gentį“); be to, 
jis yra visų etinių doktrinų, išaugusių mūsų civilizacijoje ir ją palaikiusių, 
šerdis. Jis yra ir, pavyzdžiui, Kanto svarbiausia praktinė doktrina („visada 
žiūrėk į kitą žmogų kaip į tikslą, o ne kaip į priemonę pasiekti savo tiks- 
lams“). Nesama kitos minties, kuri būtų taip galingai paveikusi Žmogaus 
moralinę raidą. 

Platonas nesuklydo, šią doktriną traktuodamas kaip savosios kastomis 
grįstos valstybės priešą, todėl nekentė jos labiau už bet kurią kitą savo meto 
„griaunamąją“ doktriną. Kad parodyčiau tai dar aiškiau, pacituosiu dvi pa- 
straipas iš [statymų"“, kurių stulbinantis priešiškumas individui, mano galva, 
įvertintas nepakankamai. Pirmoji pastraipa gerai žinoma kaip nuoroda į Vals- 
tybę; joje aptariamas „moterų ir vaikų bendrumas“. Tokią valstybės santvarką 
Platonas čia vadina „aukščiausia valstybės forma“. Šioje geriausioje valsty- 
bėje, sako jis, „egzistuoja bendra žmonų, vaikų ir viso turto nuosavybė. Ir čia 
padaryta viskas, kas įmanoma, kad iš mūsų gyvenimo visur ir visais galimais 
būdais būtų pašalinta visa, kas privatu ir individualu. Net tie dalykai, kuriuos 
pati prigimtis padarė privačius ir individualius, kiek įmanoma padaryti visų 
bendra nuosavybe. Net mūsų akys, ausys ir rankos mato, girdi ir veikia taip, 
tarsi jos priklausytų ne individams, o bendruomenei. Visi nuteikti taip, kad 
vieningai giria ir peikia tuos pačius dalykus, kartu dėl jų džiūgauja ir grau- 
žiasi. O visi įstatymai sukurti taip, kad labiausiai vienytų miestą.“ Toliau 
Platonas sako, kad „joks Žmogus nesuras didžiausio valstybės tobulumo ma- 
tų, geresnių už šiuos tik ką išdėstytus principus“; o tokią valstybę jis vadina 
„dieviška“: tai valstybės „modelis“, „provaizdis“, „originalas“, t. y. jos For- 
ma arba Idėja. Tai toks pat požiūris kaip ir tas, kurį Platonas dėsto Valstybėje, 
tačiau išreikštas tuo metu, kai Platonas neteko vilties įgyvendinti savo šlovin- 
gaji politinį idealą. 

Antroji pastraipa (irgi iš Įstatymų) yra — jei tai apskritai įmanoma - dar 
iškalbingesnė. Reikia pabrėžti, kad šioje pastraipoje pirmiausia kalbama apie 
karo žygius ir karinę discipliną, bet Platonas aiškiai pasako, kad tų pačių 
militaristinių principų turi būti laikomasi ne tik karo, bet ir „taikos metu, ir 
nuo pat ankstyviausios vaikystės“. Kaip ir kiti totalitariniai militaristai bei 
Spartos gerbėjai, Platonas pabrėžia, kad svarbiausieji karinės disciplinos rei- 
kalavimai turi viešpatauti ir taikos metu ir kad jie turi apimti visą piliečių 
gyvenimą; ir ne tik subrendę piliečiai (kurie visi yra kareiviai) ir vaikai, bet 

netgi galvijai valstybėje turi gyventi nuolatinės ir visuotinės mobilizacijos 
būklėje”. „Svarbiausias principas yra toks, — rašo jis, — niekas, nei vyras, nei 
moteris, niekada neturi likti be vado. Nei rimtai dirbant, nei žaidžiant niekas 
neturi pratintis ką nors daryti savarankiškai. Ne, ir karo, ir taikos metu reikia 
nuolat žiūrėti į savo vadą ir ištikimai juo sekti. Ir net smulkiausiuose daly- 
kuose reikia klausyti vado. Pavyzdžiui... tik jam įsakius, reikia sustoti, žengti 
žingsnį, praustis ar valgyti”... Žodžiu, ilgai pratinantis, reikia išmokyti savo 
sielą niekada net nesvajoti veikti savarankiškai ir padaryti ją tokią, kad ji 
visiškai to nesugebėtų. Šitaip visi nugyvens savo gyvenimą visiškai bendrai. 
Nėra ir nebus įstatymo, aukštesnio už šį, už jį geresnio ir labiau padedančio 
pasiekti ramybę ir pergalę kare. Pratintis valdyti kitus ir būti valdomam kitų 
reikia ir taikos metu, ir nuo pat ankstyviausios vaikystės. Net menkiausias 
savavaliavimas turi būti pašalintas iš visų žmonių gyvenimo ir net iš žmonėms 
tarnaujančių gyvulių gyvenimo.“ 

Pasakyta labai stipriai. Niekada ir niekas rimčiau neišreiškė savo priešiš- 
kumo individui. Ši neapykanta giliai įsišaknijusi pamatiniame Platono filoso- 
fijos dualizme; Platonas nekentė individo ir jo laisvės, lygiai kaip jis nekentė 
konkrečių patyrimų ir kintančio juslinių daiktų pasaulio įvairovės. Politikos 
srityje individas Platonui yra Paties Blogio įsikūnijimas. 

Šitokia antihumanistinė ir antikrikščioniška nuostata buvo nuolat ideali- 
zuojama. Ji buvo laikoma humaniška, nesavanaudiška, altruistine ir krikščio- 
niška. Pavyzdžiui, E. B. Englandas pirmąją cituotą pastraipą iš Įstatymų va- 
dina” „aistringu savanaudiškumo pasmerkimu“. Panašiai sako ir Barkeris, 
aptardamas Platono teisingumo teoriją. Jis tvirtina, kad Platonas kėlė tikslą 
„Savanaudiškumą ir pilietinę nesantaiką pakeisti harmonija“ ir kad „„...Platono 
teorijoje šitaip grąžinama senovinė valstybės ir individo interesų harmonija, 
tačiau grąžinama nauju ir aukštesniu lygmeniu, nes pakeliama iki sąmoningo 
harmonijos jausmo“. Tokius ir daugelį kitų panašių teiginių galime nesunkiai 
paaiškinti, jei prisiminsime, kad individualizmą Platonas tapatina su egoiz- 
mu; juk visi šie platonikai yra įsitikinę, kad antiindividualizmas yra tas pat, 
kas nesavanaudiškumas. Šie pavyzdžiai iliustruoja mano mintį, kad šitoks 
tapatinimas yra didelis antihumanistinės propagandos laimėjimas ir kad eti- 
nių problemų svarstymą jis jaukia iki pat mūsų dienų. Bet kartu mes turime 
suprasti, kad tie, kurie, apgauti šio tapatinimo ir iškilmingai skambančių 
žodžių, šlovina Platoną kaip moralės mokytoją ir skelbia pasauliui, kad jo 
etika labiausiai priartėja prie krikščionybės ikikrikščioniškame pasaulyje, grin- 
džia kelią totalitarizmui ir ypač totalitarinei, antikrikščioniškai krikščionybės 

interpretacijai. O tai pavojingas dalykas, nes būta epochų, kai krikščionybėje 
vyravo totalitarinės idėjos. Tai buvo Inkvizicija; ji gali vėl sugrįžti, nors ir 
kitu pavidalu. 

Todėl verta paminėti dar keletą priežasčių, dėl kurių naivūs žmonės įtiki- 
no save, kad Platono tikslai yra humaniški. Viena priežastis yra tokia: ruoš- 
damas dirvą savo kolektyvistinėms doktrinoms, Platonas paprastai pradeda 
nuo priežodžio arba patarlės (atrodo, pitagoriškos kilmės): „Draugų viskas 
turi būti bendra“. Tai, be abejonės, nesavanaudiškas, taurus ir puikus nusi- 
teikimas. Kas galėtų įtarti, kad iš šitokios pagirtinos prielaidos kylantis sam- 
protavimas atves prie visiškai antihumaniškos išvados? Kitas svarbus mo- 
mentas yra tas, kad Platono dialoguose reiškiama daug tikrų humanistinių 
jausmų, ypač ankstyvuosiuose, parašytuose iki Valstybės, kai jam vis dar 
turėjo įtakos Sokratas. Skyrium priminsiu Sokrato doktriną, išdėstytą Gorgi- 
juje, pagal kurią geriau kentėti nuo neteisingumo, negu pačiam būti neteisin- 
gam. Akivaizdu, kad ši doktrina yra ne tik altruistinė, bet ir individualistinė; 
juk pagal kolektyvistinę teisingumo teoriją, tokią, kokia išdėstyta Valstybėje, 
neteisingumas yra veiksmas, nukreiptas prieš valstybę, o ne prieš pavienį 
žmogų, ir nors žmogus gali elgtis neteisingai, nuo to nukentės tik kolektyvas. 
Bet Gorgijuje nerandame nieko panašaus. Čia dėstoma teisingumo teorija yra 
visiškai normali, o „Sokrato“ (kuris veikiausiai turėjo daug tikrojo Sokrato 
bruožų) pateikiami neteisingumo pavyzdžiai yra tokie: antausis, sužeidimas 
ar nužudymas. Sokrato teorija, pagal kurią geriau kentėti nuo neteisingų veiks- 
mų, negu pačiam elgtis neteisingai, iš tikrųjų labai panaši į krikščioniškąją 
doktriną, o jo teisingumo doktrina puikiai derinasi su Periklio mintimis. (10 
skyriuje Mėginsime tai paaiškinti.) 

Tuo tarpu Valstybėje skleidžiama nauja teisingumo doktrina, kuri ne tik 
nesuderinama su tokiu individualizmu, bet labai jam priešiška. Tačiau skai- 
tytojas gali lengvai patikėti, kad Platonas vis dar laikosi doktrinos, išdėstytos 
Gorgijuje. Juk ir Valstybėje Platonas dažnai užsimena apie doktriną, pagal 
kurią geriau kęsti neteisingumą, negu pačiam jį daryti, nepaisydamas to fak- 
to, kad šiame veikale išdėstytos kolektyvistinės teisingumo teorijos požiūriu 
šitaip teigti yra paprasčiausia nesąmonė. Negana to, Valstybėje „Sokrato“ 
oponentai gina priešingą teoriją, pagal kurią gera ir malonu būti neteisingam 
ir bloga patirti neteisingumą. Žinoma, kiekvienam humanistui toks cinizmas 
yra atstumiantis, ir kai Platonas Sokrato lūpomis išreiškia savo tikslus: „Kita 
vertus, negaliu neginti savo nuomonės, nes, man atrodo, būtų nedora nepa- 
gelbėti tavo akivaizdoje plūstamam teisingumui, kol dar esi gyvas ir įstengi 

kalbėti“*', patiklų skaitytoją įtikina geri Platono ketinimai, ir jis pasirengęs 
eiti jam iš paskos bet kur. 

Šių Platono patikinimų poveikį labai sustiprina tas faktas, kad po jų, kaip 
kontrastas, eina ciniški ir savanaudiški Trasimacho pasisakymai, o pats Tra- 
simachas pavaizduotas kaip bjauriausias politinis avantiūristas”. Šitaip skai- 
tytojas spiriamas individualizmą tapatinti su Trasimacho pažiūromis ir many- 
ti, kad Platonas, kovodamas su tokiomis pažiūromis, kovoja su visomis savo 
epochos griaunamosiomis ir nihilistinėmis tendencijomis. Tačiau nereikia iš- 
sigąsti tokios individualistinės baidyklės kaip Trasimachas (esama didelio 
panašumo tarp jo portreto ir šiuolaikinės kolektyvistinės „bolševizmo“ bai- 
dyklės), kad nepasiduotume kitai, daug realesnei ir daug pavojingesnei, nors 
ne tokiai akivaizdžiai, barbarystės formai. Juk Trasimacho doktriną, pagal 
kurią teisus yra stiprusis, Platonas pakeičia tokia pat barbariška doktrina, 
pagal kurią teisinga yra tai, kas stiprina valstybės stabilumą ir galybę. 

Apibendrinkime. Dėl savo radikalaus kolektyvizmo Platonas net nesido- 
mi tomis problemomis, kurios paprastai vadinamos teisingumo problemomis, 
t. y. vienų kitiems prieštaraujančių pavienių asmenų interesų nešališku ver- 
tinimu. Jo nedomina ir tai, kaip gali būti suderinti individo ir valstybės inte- 
resai. Juk individas jam yra žemesnė instancija. „Aš priimu įstatymus, atsi- 
žvelgdamas į tai, kas geriausia visai valstybei, — sako Platonas, — ...juk aš 
individo interesus visai teisingai vertinu kaip ne tokius svarbius.“*? Jį domina 
tik kolektyvinė visuma, o teisingumas jam yra ne kas kita, kaip kolektyvinio 
kūno sveikata, vieningumas ir stabilumas. 


V I 


Taigi matėme, kad humanistinė etika reikalauja teisingumą suvokti ega- 
litariškai ir individualistiškai, bet vis dar nenužymėjome humanistinio požiū- 
rio į valstybę metmenų. Kita vertus, matėme, kad platoniškoji valstybės te- 
orija yra totalitaristinė, bet vis dar nepaaiškinome, kaip ši teorija taikoma 
individo etikai. Abiejų šių uždavinių imsimės dabar, bet iš pradžių — antrojo, 
todėl aš pradėsiu nuo trečiojo Platono argumento, pagrindžiančio jo teisingu- 
mo „atradimą“, analizės; kol kas šis argumentas buvo aptartas tik bendriausiu 
pavidalu. Štai koks trečiasis Platono argumentas“: „Na, o ar sutiksi su manim 
štai dėl ko: jei dailidė pradės dirbti batsiuvio darbą, o batsiuvys — dailidės, 
susikeitę darbo įrankiais ir verslais, arba jeigu tas pats žmogus ims dirbti abu 
darbus ir amatininkai susikeis vietomis, ar tu manai, kad valstybei dėl to bus 

didelis nuostolis?“ — klausia Sokratas. — „Nelabai“, — atsako Glaukonas. — 
„Bet jeigu koks amatininkas arba kas nors kitas, iš prigimties verslininkas, 
iškils savo turtų, įvairių ryšių, jėgos ar kitų panašių dalykų dėka ir užsimanys 
pereiti į karių luomą arba jeigu kuris nors iš karių bandys patekti į luomą tų, 
kurie svarsto valstybės reikalus ar budi jos sargyboje, būdamas to nevertas, 
arba jeigu šie susikeis įrankiais ir užsiėmimais arba jeigu tas pats Žmogus 
mėgins vienas dirbti visus šiuos darbus, tai, manau, ir tu sutiksi, kad šitoks 
susikeitimas ir kišimasis ne į savo reikalus bus pražūtingas valstybei. — Be 
abejo. — Taigi tų trijų luomų kišimasis į svetimus reikalus ir perėjimas iš 
vieno luomo į kitą labai žalingas valstybei — šitai galėtume pavadinti didžiau- 
siu nusikaltimu. — Teisybė. — O didžiausio nusikaltimo savo valstybei ar 
nepavadinsi neteisingumu? — Kaipgi nepavadinsi? — Tai štai kas yra neteisin- 
gumas. Ir dar kartą pakartokime: priešingai negu pastarasis, teisingumas yra 
visų trijų luomų — verslininkų, padėjėjų ir sargybinių — atsidavimas savo 
darbui, kai kiekvienas atlieka tai, kas jam būdinga. Šitai ir valstybę padaro 
teisingą.“ 

Jei panagrinėsime šitokią argumentaciją, pastebėsime štai ką: (a) sociolo- 
ginę prielaidą, kad kiekvienas griežtos kastų sistemos išklibinimas turi atvesti 
prie miesto žlugimo; (b) nuolat kartojamą argumentą, kad tai, kas kenkia 
miestui, yra neteisingumas; ir (c) išvadą, kad priešinga padėtis yra teisingu- 
mas. Galime sutikti su sociologine prielaida (a), nes socialinių permainų 
sustabdymas yra Platono idealas ir tardamas žodį „pražūtingas“ jis turi gal- 
voje viską, kas gali sukelti permainas; ir, galimas daiktas, visai teisinga, kad 
socialines permainas galima sustabdyti tik viešpataujant griežtai kastų siste- 
mai. Be to, galime sutikti su išvada (c), kad neteisingumo priešybė yra tei- 
singumas. Bet įdomiausias yra punktas (b); metę žvilgsnį į Platono argumen- 
taciją, pamatysime, kad jo mintis orientuota į vyraujantį klausimą: ar šis 
dalykas pražūtingas miestui? Ar jis labai žalingas, ar nelabai? Platonas nuolat 
kartoja, kad tai, kas kelia grėsmę miestui, yra moraliai ydinga ir neteisinga. 

Taigi matome, kad Platonas pripažįsta tik vieną aukščiausią kriterijų, vals- 
tybės interesą. Viskas, kas šiam interesui tarnauja, yra gera, dora ir teisinga; 
viskas, kas kelia jam grėsmę, yra bloga, ydinga ir neteisinga. Jam tarnaujan- 
tys veiksniai yra moralūs; jam keliantys grėsmę tikslai yra amoralūs. Kitaip 
tariant, Platono moralinis kodeksas yra griežtai utilitarinis; tai kolektyvistinio 
arba politinio utilitarizmo kodeksas. Moralės kriterijus yra valstybės intere- 
sas. Moralumas yra ne kas kita, kaip politinė higiena. 

Tai yra kolektyvistinė, gentinė, totalitarinė moralės teorija: „Gėris yra tai, 
kas tarnauja mano grupės, mano genties arba mano valstybės interesams“. 
Nesunku pastebėti, kokie šios moralės padariniai tarptautiniams santykiams: 
pati valstybė veikdama niekada negali būti neteisi tol, kol ji yra stipri; vals- 
tybė turi teisę ne tik taikyti prievartą savo piliečiams, jei tik tai didina jos 
galybę, bet ir pulti kitas valstybes, jei ji tai daro nesusilpnindama savęs. (Šią 
išvadą, kurios turinys — aiškus valstybės amoralumo pripažinimas ir iš to 
kylantis moralinio nihilizmo tarptautiniuose santykiuose pateisinimas, priėjo 
Hegelis.) 

Totalitarinės etikos požiūriu, kolektyvinės naudos požiūriu, Platono tei- 
singumo teorija yra visiškai teisinga. Būti savo vietoje yra dora. Kaip tik 
tokia pilietinė dorybė visiškai atitinka karinę disciplinuotumo dorybę. Be to, 
ši dorybė atlieka visai tokį pat vaidmenį, kokį Platono vertybių sistemoje 
atlieka „teisingumas“. Juk didžiulio valstybės mechanizmo sraigteliai gali 
būti „dori“ dvejopai. Pirma, jie turi atitikti savo paskirtį, t. y. būti tinkamo 
dydžio, formos, turėti tinkamą jėgą ir t. t.; ir antra, kiekvienas turi būti pri- 
taikytas savo vietai ir laikytis tos vietos. Pirmojo tipo dorybė, tinkamumas 
specifinei savo paskirčiai, lems sraigtelių pasiskirstymą pagal specifinę kiek- 
vieno sraigtelio paskirtį. Kai kurie sraigteliai bus dorybingi, t. y. tinkami, tik 
jei yra („iš prigimties“) dideli; kiti bus dorybingi tik jei yra stiprūs; treti tik 
jei yra lygūs. Bet visiems bus bendra viena dorybė — visi laikosi savo vietos. 
Tuo pat metu tai bus visumos dorybė — jie puikiai prisiderins vienas prie kito, 
sudarys harmoningą visumą. Šią universalią dorybę Platonas vadina „teisin- 
gumu“. Šitokia procedūra yra visiškai nuosekli ir visai pateisinama totalita- 
rinės moralės požiūriu. Jei individas yra tik sraigtelis, tada etika yra ne kas 
kita, kaip pastanga sužinoti, kaip sraigtelį pritaikyti prie visumos. 

Noriu pabrėžti, kad esu įsitikinęs nuoširdžiu Platono totalitaristiniu nusi- 
teikimu. Jo reikalavimas, kad viena klasė nevaržomai valdytų visas kitas, 
buvo bekompromisis, bet jo idealas nebuvo maksimalus dirbančiųjų klasių 
išnaudojimas iš viešpataujančios klasės pusės. Tačiau priežastis, dėl kurios jis 
reikalauja išnaudojimą riboti, irgi yra grynai utilitarinė. Tai siekis įtvirtinti 
klasinį viešpatavimą. Platonas įrodinėja, kad jei sargybiniai panorės gauti 
pernelyg daug, galiausiai jie nebegaus nieko. „Bet <...> Jeigu sargybinis 1ms 
laikyti laime nebūti sargybiniu, jei jis nesitenkins tuo kukliu ir pastoviu gy- 
venimu, kurį mes laikome geriausiu, bet pasiduos neprotingai ir vaikiškai 
nuomonei apie laimę, kuri skatins jį jėga pasisavinti visą valstybės turtą, tada 
jis pamatys, kad Hesiodas buvo teisus, sakydamas, jog tam tikra prasme pusė 

yra daugiau už visumą.““' Bet mes turime suprasti, kad netgi ši tendencija 
apriboti išnaudojimą ir klasines privilegijas yra labai paplitusi totalitarizmo 
sudedamoji dalis. Totalitarizmas nėra paprasčiausiai amoralus. Bet tai užda- 
ros visuomenės — grupės ar genties — moralumas; tai ne individo, o kolektyvo 
savanaudiškumas. 

Tarus, kad trečiasis Platono argumentas yra sąžiningas ir neprieštaringas, 
galima paklausti, kodėl jam prireikė „ilgos įžangos“, taip pat ir dviejų anks- 
tesnių argumentų? Iš kur šitoks nerimas? (Žinoma, Platono šalininkai atsa- 
kys, kad šis nerimas egzistuoja tik mano vaizduotėje. Galimas daiktas. Tačiau 
kaip paaiškinti šių pastraipų iracionalumą?) Mano galva, atsakymas į šį klau- 
simą yra toks: Platono kolektyvistinis mechanizmas vargu ar nusipelnytų 
skaitytojų palankumo, jei jis būtų parodytas jiems visa savo nuogybe ir be- 
prasmybe. Platonas nerimavo, nes žinojo jėgų, kurias norėjo įveikti, galybę 
pabandė jas patraukti savo pusėn, siekdamas savųjų tikslų. Mes niekada ne- 
sužinosime, ar Platono raštuose aptinkame cinišką ir sąmoningą pastangą 
savo tikslų labui pasinaudoti naujojo humanizmo moraliniais sentimentais, ar 
veikiau matome tragišką bandymą įtikinti savo paties sąžinę, kad individua- 
lizmas yra blogas. Mano asmeninis įspūdis stumia mane pripažinti antrąjį 
atvejį; be to, aš manau, kad šis vidinis konfliktas yra svarbiausioji Platono 
kerų paslaptis. Manau, kad naujosios idėjos ir ypač didysis individualistas 
Sokratas ir jo mirtis sujaudino Platoną iki sielos gelmių. Taip pat manau, kad 
jis kovojo prieš [tų idėjų] įtaką sau pačiam ir kitiems, pasitelkdamas visą 
savo neprilygstamo intelekto jėgą, nors ne visada atvirai. Iš to aiškėja ir tai, 
kodėl retkarčiais, nepaisant viso jo totalitarizmo, jo raštuose randame huma- 
nistinių idėjų. Šitaip aiškėja, kodėl filosofai galėjo traktuoti Platoną kaip 
humanistą. 

Stiprus argumentas tokios interpretacijos naudai yra tai, kaip Platonas 
traktavo, tiksliau pasakius, niekino humanistinę ir racionaliąją valstybės te- 
oriją, t. y. tą teoriją, kuri pirmą kartą buvo sukurta jo kartos žmonių. 

Siekiant geriau perteikti šią teoriją, reikia vartoti politinių reikalavimų ir 
politinių teiginių kalbą (plg. 5 skyrių, III poskyrį). Tai reiškia, kad mes ne- 
turime stengtis gauti atsakymo į esencialistinį klausimą: Kas yra valstybė, 
kokia jos tikroji prigimtis, kokia jos reali prasmė? Be to, neturime stengtis 
gauti atsakymo į istoricistinį klausimą: Kaip atsirado valstybė, ir kokios yra 
politinės pareigos ištakos? Mūsų klausimą turime išreikšti veikiau šitaip: Ko 
mums reikia iš valstybės? Ką siūlome kaip teisėtą valstybės veiklos tikslą? 

O siekdami suprasti, kokie yra mūsų pamatiniai politiniai reikalavimai, gali- 
me paklausti: Kodėl teikiame pirmenybę gyvenimui gerai sutvarkytoje vals- 
tybėje, o ne gyvenimui be valstybės, t. y. anarchijai? Šitoks mūsų klausimo 
kėlimo būdas yra racionalus. Kaip tik į šį klausimą turi atsakyti technologas, 
prieš pereidamas prie bet kokios politinės institucijos kūrimo ar pertvarkymo. 
Juk tik jei žino, ko nori, jis gali nuspręsti, ar kokia nors institucija yra gerai, 
ar blogai pritaikyta prie savo funkcijos. 

Jei savo klausimą suformuluosime kaip tik taip, humanisto atsakymas bus 
toks: Aš reikalauju, kad valstybė apsaugotų ne tik mane, bet ir kitus. Reika- 
lauju, kad valstybė apsaugotų ir mano, ir kitų žmonių laisvę. Aš nenoriu 
gyventi iš malonės tų, kurie turi didesnius kumščius ar yra geriau ginkluoti. 
Kitaip tariant, noriu būti apsaugotas nuo agresijos iš kitų žmonių pusės. Aš 
noriu, kad būtų pripažintas skirtumas tarp agresijos ir gynybos ir kad gynybą 
palaikytų organizuota valstybės galia. (Tokia gynyba yra status quo palaiky- 
mas, ir siūlomo principo turinys toks: status quo turi būti keičiamas ne prie- 
varta, o laikantis įstatymo, kompromisu arba arbitražu, išskyrus tuos atvejus, 
kada nesama teisinio pagrindo jam pakeisti.) Aš esu visiškai pasirengęs tam, 
kad valstybė šiek tiek apribotų mano veiksmų laisvę su ta sąlyga, kad būtų 
apsaugota likusi laisvės dalis, nes žinau, kad tam tikri mano laisvės apribo- 
jimai yra neišvengiami; pavyzdžiui, aš turiu atsisakyti savo „laisvės“ užpulti 
kitą Žmogų, jei noriu, kad valstybė apgintų nuo bet kokių antpuolių. Bet aš 
reikalauju, kad nebūtų išleistas iš akių pamatinis valstybės tikslas, t. y. apsau- 
ga tos laisvės, kuri nedaro žalos kitiems piliečiams. Taigi reikalauju, kad 
valstybė apribotų piliečių laisvę kuo lygiau ir tik tiek, kiek reikia, kad būtų 
pasiektas lygus laisvės apribojimas. 

Maždaug tokie būtų humanisto, egalitaristo, individualisto reikalavimai. 
Kaip tik tokie reikalavimai leistų socialiniam technologui politines problemas 
spręsti racionaliai, t. y. atsižvelgiant į pakankamai aiškų ir apibrėžtą tikslą. 

Tačiau esama daug prieštaravimų, išreiškiančių abejonę, kad toks tikslas 
gali būti suformuluotas pakankamai aiškiai ir apibrėžtai. Sakoma, kad jau 
pripažinimu, jog laisvė turi būti apribota, sulaužomas pats laisvės principas, 
ir į klausimą, kurie apribojimai yra būtini, o kurie savavališki, įmanoma 
atsakyti ne protu, o tik remiantis autoritetu. Bet šis prieštaravimas kyla iš 
painiavos. Pamatinis klausimas apie tai, ko mes norime iš valstybės, supai- 
niojamas su tam tikrais svarbiais technologiniais sunkumais, susijusiais su 
mūsų tikslų įgyvendinimo būdais. Iš tikrųjų sunku tiksliai nustatyti, kiek 
laisvės gali būti palikta piliečiams, kad neiškiltų grėsmė tai laisvei, kurios 


120 


6. TOTALITARINIS TEISINGUMAS 


apsauga yra valstybės uždavinys. Bet patyrimas, t. y. egzistuojančios demo- 
kratinės valstybės rodo, kad šį laisvės laipsnį galima apytikriai nustatyti. 
Tiesą sakant, šis apytikrio nustatymo procesas yra vienas svarbiausių demo- 
kratinių valstybių įstatymų leidybos uždavinių. Tai sunkus procesas, tačiau jo 
sunkumai tikrai nėra tokie dideli, kad priverstų mus pakeisti mūsų pamatinius 
reikalavimus, kurių esmę galima glaustai nusakyti šitaip: valstybė turi būti 
traktuojama kaip visuomenė, apsauganti nuo nusikaltimų, t. y. nuo agresijos. 
O į šį prieštaravimą, kad sunku sužinoti, kur pasibaigia laisvė ir prasideda 
nusikaltimas, iš principo atsako garsi istorija apie chuliganą, sakiusį, kad kaip 
laisvas valstybės pilietis jis gali nukreipti savo kumštį bet kuria kryptimi; 
teisėjas į tai išmintingai atsakė: „Jūsų kumščio judėjimo laisvė apribota jūsų 
kaimyno nosies padėtimi“. 

Šitoks mano nupieštas valstybės vaizdas gali būti pavadintas „protekcio- 
nistiniu“. Terminas „protekcionizmas“ buvo dažnai vartojamas išreikšti ten- 
dencijoms, priešingoms laisvei. Štai, kalbėdamas apie protekcionizmą, eko- 
nomistas turi galvoje tam tikrų gamybos interesų apsaugos nuo konkurencijos 
politiką; moralistas turi galvoje reikalavimą, kad valstybės pareigūnai įgy- 
vendintų piliečių moralinę priežiūrą. Nors politinė teorija, kurią aš vadinu 
protekcionizmu, nesusijusi su šiomis [protekcionizmo] apraiškomis ir nors tai 
yra iš esmės liberali teorija, aš manau, kad šis pavadinimas gali būti pavar- 
totas pažymėti tam dalykui, kad, nors valstybė yra liberali, šis liberalizmas 
neturi nieko bendro su griežto nesikišimo politika (dažnai, bet ne visai korek- 
tiškai, vadinama /aissez faire politika). Liberalizmas neprieštarauja valstybės 
kišimuisi. Priešingai, jokia laisvė aiškiai neįmanoma, jei jos neužtikrina vals- 
tybė'*. Pavyzdžiui, reikia,kad valstybė šiek tiek kontroliuotų švietimą, nes 
priešingu atveju vaikai nesugebės ginti savo laisvės, be to, valstybė turi rū- 
pintis, kad švietimas būtų prieinamas visiems. Bet pernelyg didelis valstybės 
kišimasis į švietimo reikalus sukelia lemtingą pavojų laisvei, nes jis neišven- 
giamai veda prie indoktrinacijos. Kaip jau sakyta, svarbaus ir sunkaus laisvės 
apribojimų klausimo negalima išspręsti griežta ir sausa formule. Ir reikia 
sveikinti tą faktą, kad visada egzistuos ginčytini atvejai; juk be tokių politinių 
problemų ir politinių kovų piliečio ryžtas kovoti už savo laisvę praras paska- 
tas, o kartu bus prarasta ir laisvė. (Šiuo požiūriu tariamas prieštaravimas tarp 
laisvės ir saugumo, t. y. valstybės garantuojamo saugumo, pasirodo esąs 
chimera. Juk nesama laisvės, jei ji neapsaugota valstybės; ir priešingai, tik 
laisvų piliečių kontroliuojama valstybė gali apskritai užtikrinti daugiau ar 
mažiau priimtiną apsaugą.) 

Šitaip suformuluotoje protekcionistinėje valstybės teorijoje nesama istori- 
cizmo ir esencializmo elementų. Neteigiama, kad valstybė atsirado kaip in- 
dividų asociacija, turinti protekcionistinį tikslą, ar kad kokia nors reali isto- 
rinė valstybė kada nors buvo tvarkoma sąmoningai siekiant šio tikslo. Be to, 
nieko nesakoma apie esminę valstybės prigimtį ar apie prigimtinę teisę į 
laisvę. Nieko nesakoma ir apie realų valstybės funkcionavimo būdą. Ši teori- 
ja formuluoja politinį reikalavimą, tiksliau pasakius, siūlymą imtis tam tikros 
politikos. Tačiau aš įtariu, kad daugelis konvencionalistų, tvirtinusių, kad 
valstybė atsirado kaip asociacija, turinti apsaugoti savo narius, norėjo išreikš- 
ti kaip tik šį reikalavimą, bet išreiškė jį miglota ir klaidinančia kalba - isto- 
ricizmo kalba. Panašus klaidinantis būdas išreikšti šį reikalavimą — tvirtinti, 
kad esminė valstybės funkcija yra jos narių apsauga; arba tvirtinti, kad vals- 
tybė turi būti apibrėžta kaip asociacija, kurios tikslas yra savitarpio apsauga. 
Prieš rimtai imantis aptarti šias teorijas, visos jos turi būti išverstos į reika- 
lavimų ar siūlymų, reguliuojančių politinius veiksmus, kalbą. Kitaip nejma- 
noma išvengti begalinių ginčų, turinčių tik verbalinį pobūdį. 

Galima pateikti tokio išvertimo pavyzdį. Tai, ką aš vadinu protekcioniz- 
mu, kritikavo Aristotelis“, paskui šią kritiką pakartojo Burke'as, ir daugelis 
šiuolaikinių platonikų. Visi šie kritikai tvirtina, kad protekcionizmas sumen- 
kina valstybės uždavinius; juk valstybę (Burke'o žodžiais tariant) „reikia 
deramai gerbti, nes ji yra žmonių bendrija, skirta ne tik šiurkščioms gyvuliš- 
koms laikinos ir dūlios prigimties reikmėms tenkinti“. Kitaip tariant, sakoma, 
kad valstybė yra kažkas aukštesnio ar kilnesnio už racionalius tikslus turinčią 
asociaciją; tai garbinimo objektas. Jos paskirtis yra aukštesnė negu Žmonių ir 
jų teisių apsauga. Jos uždaviniai turi moralinę prigimtį. „Rūpintis dorybe yra 
valstybės, tikrai nusipelnančios šio pavadinimo, uždavinys“, — sako Aristote- 
lis. Jei šią kritiką pamėginsime išversti į politinių reikalavimų kalbą, supra- 
sime, kad šie protekcionizmo kritikai nori dviejų dalykų. Pirma, valstybę jie 
norėtų padaryti garbinimo objektu. Mūsų požiūriu, šiam norui nėra prasmės 
prieštarauti. Tai religinė problema, ir valstybės garbintojai patys turi nuspręs- 
ti, kaip savo tikėjimą suderinti su kitais religiniais įsitikinimais, pavyzdžiui, 
su pirmuoju Dievo įsakymu. Antrasis reikalavimas yra politinis. Faktiškai šis 
reikalavimas reiškia štai ką: valstybės pareigūnai turi rūpintis piliečių morale 
ir naudotis savo valdžia ne tiek piliečių laisvei apsaugoti, kiek jų moraliniam 
gyvenimui kontroliuoti. Kitaip tariant, tai reikalavimas išplėsti teisinio regu- 
liavimo, t. y. valstybės nustatytų normų, sritį moralės normų įprastine šio 
žodžio prasme - t. y. ne valstybės, o mūsų pačių moralinių sprendimų nusta- 

tytų normų — sąskaita. Tokį reikalavimą ar siūlymą galima svarstyti raciona- 
liai ir jo nenaudai galima pasakyti, kad tie, kurie kelia tokius reikalavimus, 
aiškiai nesupranta, jog šio siūlymo įgyvendinimas reikštų individo moralinės 
atsakomybės pašalinimą ir jog jis nepagerintų moralumo, bet jį sugriautų. 
Asmeninę atsakomybę jis pakeistų gentiniais tabu ir totalitariniu individo 
neatsakingumu. Priešindamasis tokiai nuostatai, individualistas turi laikytis 
įsitikinimo, kad valstybių moralumas (jei tokio dalyko apskritai esama) pa- 
prastai būna gerokai menkesnis negu vidutinio piliečio, todėl daug labiau 
pageidautina, kad valstybės moralumą kontroliuotų piliečiai, o ne priešingai. 
Mums reikėtų moralizuoti politiką, o ne politizuoti moralę. 

Reikia pasakyti, kad, protekcionistiniu požiūriu, egzistuojančios demo- 
kratinės valstybės, nors ir tolimos nuo tobulybės, vis dėlto daug pasiekė 
sėkmingos socialinės inžinerijos srityje. Daugelio rūšių nusikaltimai, indivi- 
dų tarpusavio teisių pažeidinėjimai iš esmės pašalinti arba labai ženkliai ap- 
riboti, o teismai pakankamai sėkmingai vykdo teisingumą, kai įsižiebia sun- 
kūs interesų konfliktai. Daugelis mano, kad šitokių metodų“* taikymas 
tarptautinių nusikaltimų ir konfliktų srityje yra tik utopinė svajonė, tačiau dar 
visai neseniai efektyvios vykdomosios valdžios, palaikančios pilietinę taiką, 
institucija atrodė utopiška tiems, kurie kentėjo nuo kriminalinių nusikaltėlių 
tose šalyse, kuriose šiuo metu visiškai sėkmingai palaikoma pilietinė taika. Ir 
aš manau, kad tarptautinių nusikaltimų kontrolės problemos nėra tokios sun- 
kios, jei tik jos sprendžiamos sąžiningai ir racionaliai. Jei tik ši problema bus 
suformuluota aiškiai, nebus sunku įtikinti žmones, kad apsaugos institucijos 
būtinos ir regionuose, ir viso pasaulio mastu. Tegul valstybės garbintojai ir 
toliau ją garbina, bet reikalaukime, kad institucijų technologams būtų leista 
ne tik patobulinti jų vidinius mechanizmus, bet kartu sukurti organizacijas, 
užkertančias kelią tarptautiniams nusikaltimams. 


VII 

Dabar vėl sugrįžkime prie aptariamų socialinių sąjūdžių istorijos. Atrodo, 
kad protekcionistinę valstybės teoriją pirmasis sukūrė sofistas Likofronas, 
Gorgijo mokinys. Jau buvo minėta, kad jis (panašiai kaip Alkidamas, irgi 
Gorgijo mokinys) vienas pirmųjų kritikavo prigimtinių privilegijų teoriją. 
Kad jis laikėsi teorijos, kurią aš pavadinau „protekcionizmu“, liudija Aristo- 
telis; jis mano, kad veikiausiai šią teoriją sukūrė būtent Likofronas. Iš to 
paties šaltinio sužinome, kad šią teoriją Likofronas suformulavo taip aiškiai, 
kaip nė vienas jo sekėjas. 

Aristotelis pasakoja, kad valstybės įstatymą Likofronas traktavo „kaip 
susitarimą, kuriuo žmonės užtikrina vienas kitam teisingumą“ (bet šis susita- 
rimas neturi galios padaryti piliečius gerus ar teisingus). Toliau jis pasakoja“, 
kad į valstybę Likofronas žiūrėjo kaip į instrumentą, įgalinantį piliečius ap- 
saugoti nuo neteisingų veiksmų (ir užtikrinti taikingą bendravimą, ypač mai- 
nus); be to, Likofronas reikalavo, kad valstybė būtų „bendrai veikianti aso- 
ciacija, užkertanti kelią nusikaltimams“. Įdomu, kad Aristotelis nieko nesako 
apie tai, jog Likofronas savo teoriją pateikė istoricistine forma, t. y. kaip 
teoriją, aiškinančią istorines valstybės ištakas, glūdinčias visuomenės sutar- 
tyje. Priešingai, iš Aristotelio liudijimo konteksto aiškiai matyti, kad Likof- 
rono teorija buvo orientuota tik į valstybės tikslą; juk Aristotelis įrodinėja, 
kad, pagal Likofroną, esminis valstybės tikslas nėra siekis savo piliečius 
padaryti dorus. Ši mintis rodo, kad valstybės tikslą Likofronas traktavo racio- 
naliai, technologiškai, laikydamasis egalitarinių, individualistinių ir protek- 
cionistinių reikalavimų. 

Pateikta tokiu pavidalu, Likofrono teorija yra visiškai apsaugota nuo prieš- 
taravimų, kuriuos galima nurodyti kaip būdingus tradicinei istoricistinei vi- 
suomenės sutarties teorijai. Dažnai tvirtinama (pavyzdžiui, šitaip tvirtina Bar- 
keris), kad „šiuolaikiniai mąstytojai palaipsniui paneigė“ visuomeninės 
sutarties teoriją. Galimas daiktas. Tačiau Barkerio nurodytų tariamai sukriti- 
kuotų šios teorijos momentų apžvalga rodo, kad Likofrono teorija buvo iš- 
leista iš akių. Tuo tarpu Barkeris Likofroną laiko (ir šiuo požiūriu aš linkęs 
su juo sutikti) galimu pradininku tos teorijos, kuri vėliau buvo pavadinta 
visuomenės sutarties teorija. Barkeris pateikia tokius argumentus prieš šią 
teoriją: a) istorijoje niekada nebūta sutarties; b) istorijoje valstybė niekada 
nebuvo įkurta [sutartimi]; c) įstatymai nėra sutartiniai, bet yra kilę iš tradi- 
cijos, pranašesnės jėgos, galbūt iš instinkto ir t. t.; prieš tapdami kodeksu, jie 
egzistuoja papročių pavidalu; d) įstatymų jėga glūdi ne sankcijose, ne juos 
palaikančioje ir apsaugančioje valstybės galioje, o individo nusiteikime jiems 
paklusti, t. y. individo moralinėje valioje. 

Iškart nesunku pastebėti, kad (a), (b) ir (c) prieštaravimai, savaime pakan- 
kamai teisingi (nors istorijoje būta keleto sutarčių), liečia tik istoricistinę 
sutarties teorijos formą ir nepritaikomi Likofrono versijai. Todėl mums nėra 
reikalo iš viso juos svarstyti. Tačiau (d) prieštaravimą verta aptarti išsamiau. 
Ką jis galėtų reikšti? Juk kritikuojama teorija „valios“ ar veikiau individo 
apsisprendimo reikšmę pabrėžia net labiau už bet kurią kitą teoriją; tiesą 
sakant, žodis „sutartis“ suponuoja „laisva valia“ pagrįstą susitarimą; galbūt 

net labiau negu kuri nors kita ši teorija suponuoja, kad įstatymų galia glūdi 
individo nusiteikime juos priimti ir jiems paklusti. Jei taip, tai kokiu būdu (d) 
argumentas gali būti nukreiptas prieš visuomenės sutarties teoriją? Vieninte- 
lis paaiškinimas gali būti toks: Barkeris mano, kad sutartis kyla ne iš individo 
„moralinės valios“, o veikiau iš jo egoistinės valios, ir tokia interpretacija juo 
įtikinamesnė, kad ji sutampa su platoniškąja. Tačiau, kad būtum protekcionis- 
tu, nereikia būti savanaudžiu. Apsauga nebūtinai turi būti suprantama kaip 
savisauga; juk daugelis žmonių apdraudžia savo gyvybę, siekdami apsaugoti 
ne save, o kitus, ir lygiai taip pat jie gali reikalauti valstybinės apsaugos visų 
pirma kitiems ir tik paskui (arba išvis ne) sau. Pamatinė protekcionizmo idėja 
yra tokia: apsaugoti silpnąjį nuo stipriojo prievartos. Šį reikalavimą kėlė ne 
tik silpnieji, bet dažnai ir stiprieji. Mažų mažiausiai netikslu tvirtinti, kad toks 
reikalavimas yra savanaudiškas ar nemoralus. 

Mano galva, tokie prieštaravimai netinka Likofrono teorijai, kuri geriau- 
siai išreiškė Periklio epochos humanistinį ir egalitarinį sąjūdį. Bet, deja, ji 
buvo iš mūsų atimta. Vėlesnėms kartoms ji buvo perduota iškreipta forma — 
kaip istoricistinė teorija, valstybės ištakas įžvelgusi visuomenės sutartyje; 
kaip esencialistinė teorija, skelbianti, kad tikroji valstybės prigimtis glūdi 
susitarime; arba kaip savanaudiškumo teorija, pagrįsta prielaida, kad žmo- 
gaus prigimtis esmingai nemorali. Visi šie iškraipymai atsirado dėl didžiulės 
Platono autoriteto įtakos. 


VIII 


Veikiausiai Platonui buvo gerai žinoma Likofrono teorija, nes jis (atrodo) 
buvo Likofrono amžininkas, tik jaunesnis. Ir tikrai, galima manyti, kad ši 
teorija minima Gorgijuje, o vėliau Valstybėje. (Platonas niekur nemini jos 
autoriaus — jis taip elgdavosi dažnai, kai jo oponentas būdavo gyvas.) Gor- 
gijuje šią teoriją dėsto Kaliklis, etinis nihilistas, panašus į Valstybės veikėją 
Trasimachą. Valstybėje šią teoriją dėsto Glaukonas. Nė vienu atveju kalbėto- 
jas neprisipažįsta esąs savo dėstomos teorijos autorius. 

Abi atitinkamos pastraipos daugeliu požiūrių panašios. Abi šią teoriją 
pateikia istoricistine forma, t. y. kaip „teisingumo“ kilmę aiškinančią teoriją. 
Abi ją pateikia taip, tarsi jos loginės prielaidos neišvengiamai turėtų būti 
savanaudiškumas ir netgi nihilizmas; t. y. taip, tarsi protekcionistinę valsty- 
bės koncepciją galėtų palaikyti tik tie, kurie nori elgtis neteisingai, bet yra 
per silpni, kad galėtų tai padaryti, ir todė/ reikalauja, kad ir stipriajam tai būtų 


125 


I. PLATONO KERAI 


neleidžiama. Žinoma, toks šios teorijos pateikimas nėra sąžiningas, nes vie- 
nintelė būtina jos prielaida yra reikalavimas, kad nusikaltimui, neteisingumui 
būtų užkirstas kelias. 

Kadangi minėtos dvi pastraipos Gorgijuje ir Valstybėje panašios, šis pa- 
našumas buvo dažnai komentuojamas. Tačiau, kiek man žinoma, komentato- 
riai nepastebėjo didžiulio jų skirtumo. O jis toks. Gorgijuje šią teoriją Kalik- 
lis dėsto kaip jos priešininkas; o kadangi jis oponuoja ir Sokratui, galima 
manyti, kad šiame dialoge Platonas ne puola, o veikiau gina protekcionizmo 
teoriją. Ir tikrai, pažvelgus įdėmiau, matome, kad Sokratas gina kai kuriuos 
šios teorijos teiginius nuo nihilisto Kaliklio. Tuo tarpu Valstybėje tą pačią 
teoriją Glaukonas pateikia kaip Trasimacho, t. y. šiame dialoge Kaliklio vietą 
užėmusio nihilisto, pažiūrų išsklaidą ir detalizavimą; kitaip tariant, teorija 
pateikta kaip nihilistinė koncepcija, o Sokratas pasirodo kaip herojus, perga- 
lingai sugriaunantis šią šėtonišką savanaudiškumo doktriną. 
gijo ir Valstybės, iš tikrųjų parodo visišką mąstymo krypties pasikeitimą. 
Nepaisant priešiško Kaliklio nusiteikimo dėstomos teorijos atžvilgiu, Gorgi- 
juje vyrauja palankus protekcionizmo vertinimas; bet Valstybėje matome jam 
reiškiamą atvirą priešiškumą. 

Štai Kaliklio kalbos Gorgijuje“ fragmentas: „Įstatymus sukūrė didžioji 
žmonių dauguma, o ją daugiausia sudaro silpnieji. Jie ir sukūrė įstatymus, 
kad apsaugotų save ir savo interesus. Šitaip jie stengiasi įbauginti stipriuo- 
sius... ir visus kitus, kurie gali virš jų iškilti, kad jie to nedarytų; ... žodžiu 
"neteisingumas" jie Žymi Žmogaus pastangą tapti geresniu už savo kaimyną; 
o suprasdami savo niekingumą, jie, kaip aš manau, būtų labai patenkinti, jei 
galėtų nustatyti lygybę.“ Jei iš šio pasisakymo pašalinsime tai, kas kyla iš 
Kaliklio neslepiamos paniekos ir priešiškumo, rasime visus Likofrono teori- 
jos elementus: egalitarizmą, individualizmą ir apsaugą nuo neteisingumo. Net 
nuoroda į „stipriuosius“ ir „silpnuosius“, suvokiančius savo niekingumą, vi- 
siškai tinka protekcionizmo teorijai, jei tarsime, kad galime sau leisti ją trak- 
tuoti šiek tiek karikatūriškai. Visiškai tikėtina, jog Likofrono doktrinoje buvo 
atvirai reikalaujama, kad valstybė gintų silpnuosius, — reikalavimas, kuriame, 
be abejonės, esama kilniaširdiškumo. (Viltis, kad šis reikalavimas kada nors 
bus įgyvendintas, išreikšta krikščionybėje: „„Nuolankieji paveldės žemę“.). 

Pats Kaliklis protekcionizmo nemėgsta; jis simpatizuoja „prigimtinėms“ 
stipriojo teisėms. Labai svarbu pabrėžti, kad Sokratas, ginčydamasis su Ka- 
likliu, pradeda ginti protekcionizmą, nes susieja jį su savo pagrindine teze — 

kad geriau kentėti nuo neteisingumo, negu pačiam būti neteisingam. Pavyz- 
džiui, jis sako: „Ar dauguma nemano, kaip tu pats sakei, kad teisingumas 
yra lygybė? Ir kad gėdingiau būti neteisingam, negu kentėti nuo neteisingu- 
mo?“ Toliau: „„... pati prigimtis, o ne tik susitarimas, tvirtina, kad būti netei- 
singam gėdingiau negu kentėti nuo neteisingumo, ir kad teisingumas yra 
lygybė“. (Nepaisant individualistinių, egalitaristinių ir protekcionistinių ten- 
dencijų, Gorgijuje reiškiamos ir radikaliai antidemokratinės nuotaikos. Prie- 
žastis ta, kad, galimas daiktas, Platonas, rašydamas Gorgiją, dar nebuvo 
suformulavęs savo totalitarinių teorijų; nors jo simpatijos jau buvo antide- 
mokratinės, jam vis dar turėjo įtakos Sokratas. Bet man nesuprantama, kaip 
galima manyti, kad ir Gorgijas, ir Valstybė vienodai gerai išreiškia Sokrato 
pažiūras.) 

Dabar sugrįžkime prie Valstybės, kur Glaukonas atstovauja protekcioniz- 
mui, kaip logiškai griežtesnei, bet etiniu požiūriu nepakitusiai Trasimacho 
nihilizmo versijai. „Taigi išklausyk, ką sakiau pirmiausia išdėstysiąs, — sako 
Glaukonas“?, — kas yra teisingumas ir iš kur jis kilo. Sakoma, kad neteisingai 
elgtis paprastai yra gera, o patirti neteisingumą — bloga. Bet patirti neteisin- 
gumą yra didesnis blogis už tą gėrį, kurį patiria tasai, kuris neteisingai elgia- 
si. Todėl žmonės, paragavę ir vieno, ir kito, tai yra ir elgęsi neteisingai, ir 
kentėję nuo neteisingumo, nusprendė, kad jeigu jau negalima vieno iš tų 
dalykų išvengti ir laikytis kito, tai geriausia vieniems su kitais susitarti ir nei 
daryti skriaudų, nei jų patirti. Tada jie pradėjo leisti įstatymus ir daryti tar- 
pusavio sutartis, 0 įstatymų nuostatus pavadino teisėtais ir teisingais. Tai 
tokia esanti teisingumo kilmė ir esmė.“ 

Kai dėl šio pasisakymo racionalaus turinio, jame aiškiai dėstoma ta pati 
teorija, apie kurią Gorgijuje kalba Kaliklis, ir net jos dėstymo būdas iki 
smulkmenų” primena Kaliklio pasisakymą. Ir vis dėlto Platonas visiškai pa- 
keitė savo poziciją. Dabar protekcionizmo teorija nebeginama nuo kaltinimo, 
esą ji pagrįsta cinišku egoizmu. Priešingai, mūsų humanistiniai jausmai, mū- 
sų moralinis pasipiktinimas, jau sužadintas Trasimacho nihilizmo, dabar pa- 
naudojamas tam, kad mes taptume protekcionizmo priešais. Šią teoriją, ku- 
rios humanistinis pobūdis buvo parodytas Gorgijuje, dabar Platonas pateikia 
kaip antihumanišką. Tiesą sakant, ji pateikiama kaip atstumiančios ir visiškai 
neįtikinamos doktrinos, pagal kurią neteisingumas yra labai geras dalykas 
(tiems, kurie gali jo išvengti), padarinys. Platonas nedvejodamas nuolat pa- 
brėžia šį dalyką. Toliau tęsdamas kalbą, pateiktą cituotoje pastraipoje, Glau- 
konas detaliai išskleidžia tariamai būtinas protekcionizmo prielaidas. Pavyz- 

džiui, kaip tokią prielaidą jis pamini požiūrį, pagal kurį elgtis neteisingai yra 
„pats geriausias iš visų dalykų“?!; kad teisingumo laikomas: tik todėl, jog 
daugelis žmonių per silpni, kad darytų nusikaltimus; ir kad pavieniam pilie- 
čiui būtų naudingiausia gyventi darant nusikaltimus. O „Sokratas“, t. y. Pla- 
tonas, atvirai patvirtina??, kad Glaukonas autentiškai interpretuoja aptariamą 
teoriją. Šitaip Platonui, atrodo, pavyko įtikinti daugumą savo skaitytojų, bent 
jau platonikų, kad dialoge aptariama protekcionistinė teorija sutampa su ne- 
gailestingu ir ciniškuų Trasimacho savanaudiškumu“??, ir — o tai dar svarbiau — 
kad visų formų individualizmas galiausiai yra vis tas pat, būtent, savanaudiš- 
kumas. Bet Platonas įtikino ne tik savo gerbėjus; jam pavyko įtikinti net savo 
priešininkus, ir ypač visuomenės sutarties teorijos šalininkus. Visi jie, nuo 
Karneado* iki Hobbeso, ne tik perėmė lemtingą platoniškąjį istoricistinį šios 
teorijos variantą, bet kartu sutiko su Platonu, įtikinėjusiu, kad jų teorijos 
pagrindas yra etinis nihilizmas. 

Dabar akivaizdu, kad visi Platono argumentai prieš protekcionizmą grin- 
džiami prielaida, jog šios teorijos pagrindas yra savanaudiškumas. O jei tu- 
rėsime galvoje, kaip kruopščiai ir išsamiai Platonas gvildena šią teoriją, ga- 
lėsime visai pagrįstai tarti, kad ne dėstymo taupumas sutrukdė Platonui pateikti 
geresnių argumentų prieš ją, bet tas faktas, kad tokių argumentų jis neturėjo. 
Taigi, pagal Platoną, protekcionizmo turi būti atsisakyta dėl to, kad jam prie- 
šinasi mūsų moraliniai jausmai, nes jis prieštarauja teisingumo idėjai ir mūsų 
padorumo jausmui. 

Štai kaip Platonas elgiasi su ta teorija, kuri buvo ne tik pavojingas jo 
doktrinos varžovas, bet ir naujo humanistinio ir individualistinio tikėjimo 
atstovas, t. y. viso to, ką Platonas brangino, mirtinas priešas. Šis metodas yra 
labai išradingas; tai įrodo jo stulbinanti sėkmė. Bet būčiau nesąžiningas, jei 
atvirai nepasakyčiau, kad Platono metodas man atrodo esąs negarbingas. Juk 
kritikuojamoji teorija nereikalauja kokių nors nemoralių prielaidų, išskyrus 
vieną prielaidą — kad neteisingumas yra blogis, t. y. kad neteisingumo reikia 
vengti ir dera jį kontroliuoti. Ir Platonas puikiai suprato, kad ši teorija nėra 
pagrįsta savanaudiškumu, nes Gorgijuje jis ją pateikė ne kaip nihilistinės 
teorijos, iš kurios ji „išvesta“ Valstybėje, analogą, o kaip nihilizmo priešybę. 

Apibendrindami galime tvirtinti, kad Platono teisingumo teorija — tuo 
pavidalu, kuriuo ji pateikiama Valstybėje ir vėlesniuose veikaluose — yra 
sąmoninga pastanga įveikti egalitarines, individualistines ir protekcionistines 
savo epochos tendencijas ir atgaivinti tribalizmo principus, remiantis totali- 
tarine moralės teorija. Tuo pat metu naujoji humanistinė moralė Platonui darė 

didžiulį įspūdį, bet užuot kovojęs su egalitarizmu racionaliais argumentais, 
jis net nesiteikė jo svarstyti. Jis labai sėkmingai pasinaudojo humaniškais 
jausmais, kurių galią puikiai Žinojo, ir šitaip privertė šiuos jausmus padėti 
įtvirtinti iš prigimties aukštesnės valdovų rasės totalitarinį klasinį viešpa- 
tavimą. 

Platonas buvo įsitikinęs, kad klasinės prerogatyvos yra būtinos palaikyti 
valstybės stabilumui. Taigi jos sudaro teisingumo esmę. Galų gale šis įsitiki- 
nimas pagrįstas argumentu, kad teisingumas yra naudingas valstybės galiai, 
sveikumui ir stabilumui. Šis argumentas labai panašus į šiuolaikinę totalita- 
ristinę tezę: teisinga yra tai, kas naudinga mano tautos, mano klasės arba 
mano partijos galybei. 

Tačiau tai dar ne visa istorija. Pabrėždama klasines prerogatyvas, Platono 
teisingumo teorija pagrindine politinės teorijos problema padaro tokį klausi- 
mą: „Kas turi valdyti?“ Platono atsakymas į šį klausimą buvo toks: valdyti 
turi išmintingiausias ir geriausias. Ar šis puikus atsakymas nekeičia jo teori- 
jos pobūdžio? 


Septintas skyrius 
VADOVAVIMO PRINCIPAS 


Išminčius turi vesti ir valdyti, 
o tamsuolis turi sekti įkandin jo. 


Platonas 


Tam tikri priekaištai’ mūsiškei Platono politinės programos interpretacijai 
privertė mus išsamiau panagrinėti, koks vaidmuo jo programoje tenka to- 
kioms moralinėms idėjoms, kaip Teisingumas, Gėris, Grožis, Išmintis, Tiesa 
ir Laimė. Šiame ir dviejuose kituose skyriuose ši analizė bus tęsiama, o 
paskui imsimės gvildenti klausimą, koks vaidmuo Platono politinėje filoso- 
fijoje tenka Išminties idėjai. 

Matėme, kad Platono teisingumo idėja esmingai reikalauja, jog valdyti 
turi valdovai iš prigimties, o vergauti turi vergai iš prigimties. Šis reikalavi- 
mas — dalis istoricistinio reikalavimo, kad valstybė, kurioje siekiama sustab- 
dyti kiekvieną kismą, turi būti savosios Idėjos arba savo tikrosios „prigim- 
ties“ kopija. Šitokia teisingumo teorija labai aiškiai parodo, kad pamatinę 

Esu įsitikinęs, kad politikos problemą išreikšdamas klausimu „Kas turi 
valdyti?“ arba „Kieno valia turi būti aukščiausia?“ ir t. t., Platonas ilgam 
sujaukė politikos filosofiją. Tiesą sakant, ši painiava analogiška tai painiavai, 
kurią jis sukėlė moralės filosofijoje, kolektyvizmą tapatindamas su altruizmu; 
apie tai kalbėjome ankstesniame skyriuje. Akivaizdu, kad jeigu iškeliamas 
klausimas „Kas turi valdyti?““, sunku išvengti tokių atsakymų, kaip ,„geriau- 
sias“, „išmintingiausias“, „valdovas iš prigimties“, „tas, kuris disponuoja val- 
dymo menu“ (o galbūt ir „bendroji valia“, „valdovų rasė“, „pramonės darbi- 
ninkai“ ar „liaudis“). Šis atsakymas skamba įtikinamai — juk kas puls ginti 
„blogiausiojo“, „didžiausio kvailio“ ar „vergo iš prigimties“ valdžią? Tačiau 
aš pamėginsiu parodyti, kad toks atsakymas yra visiškai bevaisis. 

Visų pirma, toks atsakymas gali mus įtikinti, kad juo išsprendžiama tam 
tikra pamatinė politinės teorijos problema. Bet jei į politinę teoriją Žvelgsime 
iš kito taško, pamatysime, kad, manydami, jog klausimas „Kas turi valdyti?“ 
yra pamatinis, toli gražu neišsprendėme jokių pamatinių problemų, bet tik 
apėjome jas. Juk netgi tie, kurie šiuo klausimu pritaria Platonui, sutinka, kad 
politiniai vadai ne visada yra pakankamai „geri“ ar „išmintingi“ (mums nėra 
reikalo kvaršinti galvos dėl tikslios šių terminų prasmės) ir kad labai neleng- 
va gauti tokią vyriausybę, kurios gerumu ir išmintimi būtų galima besąlygiš- 
kai pasitikėti. Jei su tuo sutinkame, tada turime kelti klausimą, ar politinė 
mintis iš pat pradžių neturi tarti, jog bloga vyriausybė yra galima iš principo, 
ar neturime iš anksto pasirengti blogų vadu valdymui ir tikėtis geresnių. 
Tačiau šitokia nuostata leidžia naujai pažvelgti į politikos problemą, nes klau- 
simą „Kas turi valdyti?“, ji verčia pakeisti kitu klausimu*: Kokiu būdu galime 
sutvarkyti politines institucijas taip, kad blogi ar nemokšiški valdovai nega- 
lėtų padaryti pernelyg daug žalos? 

Tie, kurie tiki, kad svarbiausias yra pirmasis klausimas, nesąmoningai 
taria, jog politinė valdžia „iš esmės“ nekontroliuojama. Jie taria, kad kažkas 
turi valdžią — individas arba kolektyvinis darinys, pavyzdžiui, klasė. Be to, 
jie taria, kad tas, kuris turi valdžią, gali daryti beveik viską, kas jam patinka 
ir kad, pavyzdžiui, jis gali stiprinti savo valdžią ir šitaip nuolat ją artinti prie 
neribotos ar nekontroliuojamos valdžios. Jie taria, kad politinė valdžia iš 
esmės yra suvereni. Jei padaroma tokia prielaida, tada iš tikrųjų problema 
„Kas turi būti suverenu?“ yra vienintelis likęs svarbus klausimas. 

Šią prielaidą aš vadinsiu (nekontroliuojamo) suverenumo teorija ir šį api- 
būdinimą taikysiu ne kokiai nors vienai iš daugelio suverenumo teorijų, su- 
kurtų, pavyzdžiui, tokių autorių, kaip Bodinas, Rousseau ar Hegelis, bet ben- 
dresnio pobūdžio koncepcijai, pagal kurią politinė valdžia praktiškai yra 
nekontroliuojama, arba koncepcijai, pagal kurią politinė valdžia turi būti ne- 
kontroliuojama, ir kuri kartu pagrįsta prielaida, kad svarbiausias klausimas 
yra toks — kaip šią valdžią atiduoti į geriausias rankas. Tokią suverenumo 
teoriją, nors ir neatvirai, implikuoja Platono koncepcija; o nuo to laiko ši 
teorija tapo įtakinga iki dabar. Pavyzdžiui, ja nesąmoningai remiasi tie šiuo- 
laikiniai autoriai, kurie yra įsitikinę, kad pagrindinė problema yra tokia: Kas 
turi būti diktatoriumi — kapitalistai ar darbininkai? 

Nesileisdamas į išsamią šios teorijos kritiką, norėčiau pažymėti, kad esa- 
ma svarių prieštaravimų, trukdančių šią teoriją priimti paskubomis ir nesąmo- 
ningai. Kad ir kokie būtų šios teorijos spekuliatyviniai pranašumai, ji, be 
jokios abejonės, yra labai nerealistiška. Niekada neegzistavo nekontroliuoja- 
ma politinė valdžia (kaip niekada nebuvo įgyvendintas „Šaunusis Naujasis 
pasaulis“), ir kol žmonės lieka žmonėmis, absoliuti ir neribota politinė val- 
džia yra neįmanoma. Kadangi vienas žmogus negali būti toks stiprus fiziškai, 
kad valdytų visus kitus, jis neišvengiamai priklauso nuo savo pagalbininkų. 
Net pats galingiausias tironas priklauso nuo savo slaptosios policijos, savo 
pakalikų ir budelių. Tokia priklausomybė rodo, kad jo valdžia, nors ir labai 
didelė, nėra nekontroliuojama, ir kad jis turi daryti nuolaidų, vieną grupę 
supriešindamas su kita. Tai reiškia, kad, be jo, esama kitų politinių jėgų, kitų 
valdžių ir kad jis gali valdyti, tik jomis naudodamasis ir jas malšindamas. 
Vadinasi, net kraštutinio suvereniteto atvejais nesama absoliutaus suverenu- 
mo. Niekada nesama atvejų, kad vieno Žmogaus valia (arba vienos grupės 
valia ir interesas, jei toks dalykas apskritai įmanomas) galėtų pasiekti tikslą 
tiesiogiai, nors kiek nenusileisdama, kad patrauktų į savo pusę jėgas, kurių 
neįmanoma nugalėti. O dažniausiai politinės valdžios apribojimai yra daug 
didesni. 

Pabrėžiau šiuos empirinius momentus ne todėl, kad norėčiau juos panau- 
doti kaip argumentus, o tik tam, kad išvengčiau priekaištų. Aš tvirtinu, kad 
visos suverenumo teorijos nepaiso fundamentalesnio klausimo - būtent, klau- 
simo, ar mes neturėtume siekti institucinėmis priemonėmis kontroliuoti val- 
dovų, jų valdžią atsverdami kitomis valdžiomis. Šią kontrolės ir pusiausvyros 
teoriją verta bent jau rūpestingai apmąstyti. Man atrodo, kad jai galima iškel- 
ti tik du prieštaravimus: a) kad tokia kontrolė praktiškai neįmanoma, arba 

b) kad ji iš esmės nesuvokiama, nes politinė valdžia savo esme suvereni“. 
Bet aš manau, kad abu šiuos dogmatiškus prieštaravimus paneigia faktai; o 
kartu su jais paneigiama daug kitų įtakingų koncepcijų (pavyzdžiui, teorija, 
pagal kurią vienos klasės viešpatavimo vienintelė alternatyva yra kitos klasės 
viešpatavimas). 

Kad būtų iškeltas valdovų institucinės kontrolės klausimas, mums pakan- 
ka priimti prielaidą, kad vyriausybės ne visada yra geros ir išmintingos. Bet 
kadangi aš jau šiek tiek kalbėjau apie istorinius faktus, manau, kad turiu 
prisipažinti, jog esu linkęs truputį išplėsti šią prielaidą. Esu linkęs manyti, 
kad valdovai retai kada pranokdavo vidutinybes tiek moraliai, tiek intelektu- 
aliai, o dažnai net nepasiekdavo vidutinybės lygio. Be to, aš manau, kad 
politikoje būtų protinga laikytis tokio principo: ruoškis tam, kas blogiausia, 
nors, žinoma, turi stengtis siekti to, kas geriausia. Man atrodo beprotiška 
visus mūsų politinius siekius grįsti menka viltimi, kad mums pavyks rasti 
puikius ar net kompetentingus valdovus. Tačiau turiu primygtinai pabrėžti, 
kad manoji suverenumo teorijos kritika nepriklauso nuo šios labiau asmeni- 
nės nuomonės. 

Be šios asmeninės nuomonės ir be anksčiau minėtų empirinių argumentų 
prieš bendrąją suverenumo teoriją, esama tam tikro loginio argumentavimo, 
kuriuo galima pasinaudoti, kad parodytume atskirų suverenumo teorijos for- 
mų prieštaringumą; tiksliau pasakius, šiai loginei argumentacija: gali būti 
suteiktos skirtingos, tačiau analogiškos formos, kuriomis remiantis galima 
kovoti su teorija, pagal kurią valdyti turi išmintingiausias, arba teorijomis, 
pagal kurias valdyti turi geriausias, įstatymas, dauguma ir t. t. Viena konkreti 
šios argumentacijos forma nukreipta prieš pernelyg naivią liberalizmo, demo- 
kratijos ir principo, pagal kurį turi valdyti dauguma, versiją. Ši argumentacija 
šiek tiek panaši į gerai žinomą „laisvės paradoksą“, pirmą kartą, ir labai 
sėkmingai, panaudotą Platono. Krmitikuodamas demokratiją ir pasakodamas 
apie tirono iškilimą, Platonas netiesiogiai kelia tokį klausimą: o kas, jei liau- 
dis savo valia atsisakys valdyti pati ir panorės tirono valdžios? Platonas taria, 
kad laisvas Žmogus gali realizuoti savo absoliučią laisvę, iš pradžių pamin- 
damas įstatymus, o galiausiai pamindamas pačią laisvę ir pasiskelbdamas 
tironu“. Ir tai nėra tik įsivaizduojama galimybė; taip yra atsitikę daugybę 
kartų; ir kiekvieną kartą, kai tai atsitikdavo, visų tų demokratų, kurie savo 
politinių įsitikinimų tvirčiausiu pagrindu laikė daugumos valdžios principą 
arba panašų suverenumo principą, intelektualinė pozicija tapdavo beviltiška. 
Viena vertus, jų priimtas principas reikalauja iš jų, kad jie priešintųsi kiek- 

vienai valdžiai, išskyrus daugumos valdžią, taigi ir naujajai tironijai; kita 
vertus, tas pats principas reikalauja iš jų, kad jie priimtų kiekvieną daugumos 
priimtą sprendimą, vadinasi, ir naujojo tirono valdžią. Žinoma, jų teorijos 
nenuoseklumas turi paralyžiuoti jų veiksmus?. Tie iš mūsų, demokratų, kurie 
reikalauja valdovų institucinės kontrolės iš valdinių pusės ir ypač teisės nu- 
šalinti vyriausybę balsų dauguma, kaip tik todėl turi pagrįsti šiuos reikalavi- 
mus geriau negu pati sau prieštaraujanti suverenumo teorija. (Kad tai įmano- 
ma, bus glaustai parodyta kitame šio skyriaus poskyryje.) 

Matėme, kad Platonas mąstė taip įžvalgiai, jog beveik atskleidė laisvės ir 
demokratijos paradoksus. Tačiau Platonas ir jo sekėjai nepastebėjo, kad visos 
kitos suverenumo teorijos formos veda prie panašių prieštaravimų. Visos su- 
verenumo teorijos yra paradoksalios. Pavyzdžiui, tarkime, kad pasirinkome 
„Išmintingiausią“ arba „geriausią“ valdovą. Bet tas „išmintingiausias“ gali 
išmintingai nuspręsti, kad turi valdyti ne jis, o „geriausias“, tuo tarpu „ge- 
riausias“ dėl savo gerumo gali nuspręsti, kad turi valdyti „dauguma“. Svarbu 
pažymėti, jog netgi toji suverenumo teorija, kuri reikalauja, kad „viešpatautų 
įstatymas“, irgi nėra nepriekaištinga. Tiesą sakant, tai buvo pastebėta labai 
seniai, kaip liudija Herakleito pastaba“: „Įstatymas — ir vieno valiai paklusti“. 

Aš manau, kad, apibendrinant šią trumpą kritiką, galima tvirtinti, jog 
suverenumo teorija yra silpna ir empiriniu, ir loginiu požiūriu. Todėl reikia 
bent jau reikalauti, kad ji nebūtų priimama rūpestingai neapsvarsčius kitų 
galimybių. 


I I 


Ir iš tikrųjų, nesunku parodyti, kad gali būti sukurta demokratinės kontro- 
lės teorija, negriaunama suverenumo teorijos paradoksų. Toji teorija, kurią 
turiu galvoje, kyla ne iš daugumos valdžiai būdingo gerumo ar teisingumo, 
o iš tironijos niekšiškumo. Tiksliau pasakius, ji grindžiama apsisprendimu 
arba siūlymu vengti tironijos ir jai priešintis. 

Juk galima išskirti du pagrindinius vyriausybės tipus. Pirmajam tipui pri- 
klauso vyriausybės, kurių mes galime nusikratyti be kraujo praliejimo — pa- 
vyzdžiui, visuotiniais rinkimais. Šiuo atveju socialinės institucijos teikia prie- 
mones, kuriomis valdiniai gali nušalinti valdovus, o visuomeninės tradicijos! 
užtikrina, kad valdantieji nesugebės lengvai sugriauti tas institucijas. Antra- 
jam tipui priklauso vyriausybės, kuriomis valdiniai gali nusikratyti tik sėk- 
minga revoliucija, t. y. dažniausiai — niekada. Mano galva, terminas „demo- 
kratija“ glaustai Žymi pirmojo tipo vyriausybę, o terminas „tironija“ ar 

„diktatūra“ — antrojo tipo vyriausybę. Man atrodo, kad tokia šių terminų 
vartosena beveik atitinka tradicinę. Bet norėčiau pabrėžti, kad nė viena mano 
argumentacijos dalis nepriklauso nuo šių etikečių pasirinkimo; ir jei kas iš- 
kreiptų šią vartoseną (mūsų dienomis tai pasitaiko dažnai), tada aš papras- 
čiausiai pasakyčiau, kad palankiai žiūriu į tai, ką jis vadina „tironija“, ir 
prieštarauju tam, ką jis vadina „demokratija“; be to, aš atmesčiau kaip be- 
prasmišką bet kokią pastangą atskleisti, ką „demokratija“ reiškia „iš tikrųjų“ 
arba „iš esmės“, pavyzdžiui, šį terminą išvertus į terminą „liaudies valdžia“. 
(Juk nors „liaudis“ gali daryti įtakos savo valdovų veiksmams, grasindama 
tuos valdovus pašalinti, ji pati niekada nevaldo kokia nors konkrečia, prak- 
tine prasme.) 

Jei pasinaudosime tomis dviem etiketėmis taip, kaip aš pasiūliau, dabar 
galėsime tarti, kad demokratinės politikos principu galima pavadinti siūlymą 
sukurti, išvystyti ir saugoti politines institucijas, neleidžiančias atsirasti tiro- 
nijai. Šis principas nereiškia, kad kada nors pavyks sukurti tokio tipo insti- 
tucijas, kurios būtų nepriekaištingos, veiksmingos ar kurios užtikrintų, kad 
demokratinės vyriausybės politika būtų teisinga, gera ar išmintinga, ar net 
būtinai geresnė ar išmintingesnė už kilniaširdžio tirono politiką. (Kadangi aš 
netvirtinu nieko panašaus, galiu išvengti demokratijos paradokso.) Tačiau 
galima pasakyti, kad šiame demokratiniame principe glūdi įsitikinimas, jog 
netgi bloga politika demokratijos sąlygomis (kol įmanoma ją taikingai pa- 
keisti) priimtinesnė negu tironija, kad ir kokia išmintinga ir kilniaširdiška ji 
būtų. Šiuo požiūriu demokratijos teorija nėra grindžiama daugumos valdžios 
pirmenybės principu. Veikiau galime manyti šitaip: įvairūs egalitariniai de- 
mokratinės kontrolės metodai, tokie kaip visuotiniai rinkimai ir atstovauja- 
moji valdžia, gali būti traktuojami tik kaip išbandyta ir, atsižvelgiant į plačiai 
paplitusį nepasitikėjimą tironija, pakankamai veiksminga institucinė apsauga 
nuo tironijos, visada galima tobulinti ir netgi užtikrinanti savo pačios tobu- 
linimo būdus. 

Taigi tas, kuris priima šitaip suprantamą demokratijos principą, visai ne- 
privalo demokratinio balsavimo rezultatus traktuoti kaip autoritarinę teisin- 
gumo išraišką. Nors jis ir priims daugumos sprendimą demokratinių institu- 
cijų veikimo labui, bet jausis esąs laisvas kovoti su juo demokratinėmis 
priemonėmis ir stengtis, kad jis būtų pakeistas. Ir jei jis išgyvens iki tos 
dienos, kai daugumos balsai sugriaus demokratines institucijas, jo liūdna 
patirtis parodys jam tik tai, kad nesama visai patikimų būdų išvengti tironi- 

jos. Bet tai nebūtinai susilpnins jo apsisprendimą kovoti su tironija, 0 jo 
teorija nuo to nepasidarys prieštaringa. 


III 


Grįždami prie Platono matome, kad, pabrėždamas problemą „Kas turi 
valdyti?“, jis netiesiogiai pritaria bendrajai suverenumo teorijai. Todėl insti- 
tucinės valdovų kontrolės ir institucinio jų valdžios atsvėrimo klausimą Pla- 
tonas pašalina, net jo neiškeldamas. Dėmesio centras perkeliamas nuo insti- 
tucijų prie asmenų, ir svarbiausia problema dabar tampa klausimas, kaip 
atrinkti prigimtinius vadus ir kaip juos parengti valdymo veiklai. 

Turėdami galvoje šį dalyką, kai kurie žmonės mano, kad Platono teorijoje 
valstybės gerovė galiausiai suvokiama kaip etinė ir dvasinė problema, pri- 
klausanti nuo asmenų ir asmeninės atsakomybės, o ne nuo antasmeninių 
institucijų sukūrimo. Man atrodo, kad toks požiūris į platonizmą yra pavir- 
šutiniškas. Kiekviena ilgalaikė politika yra institucinė. Išimčių negali būti, 
netgi Platonui. Vadovavimo principas institucijų problemų negali pakeisti 
asmenų problemomis; jis tik sukuria naujas institucijų problemas. Kaip ma- 
tysime, jis net iškelia institucijoms uždavinį, kurio iš jų pagrįstai negalima 
reikalauti, būtent, uždavinį parinkti būsimus vadus. Todėl būtų klaidinga ma- 
nyti, kad prieštaravimas tarp pusiausvyros teorijos ir suverenumo teorijos 
atitinka prieštaravimą tarp institucionalizmo ir personalizmo. Platono vado- 
vavimo principas labai tolimas grynajam personalizmui, nes jis suponuoja 
institucijų veiklą; ryšium su tuo galima pasakyti, kad grynas personalizmas 
apskritai neįmanomas. Bet reikia pridurti, kad grynas institucionalizmas irgi 
neįmanomas. Institucijų kūrimas ne tik reikalauja svarbių asmeninių sprendi- 
mų, bet ir net pačių geriausių institucijų (tokių kaip demokratinės kontrolės 
ir pusiausvyros institucijos) veikla visada labai priklauso nuo juose veikian- 
čių asmenų. Institucijos panašios į tvirtoves. Jos turi būti gerai suprojektuotos 
ir turėti gerą įgulą. 

Šis kurios nors visuomeninės situacijos asmeninio ir institucinio elemento 
skirtumas demokratijos kritikų dažnai išleidžiamas iš akių. Daugelis jų nusi- 
vilia demokratinėmis institucijomis dėl to, kad, girdi, šios institucijos valsty- 
bę ar politiką ne visada gali apsaugoti nuo kurių nors moralinių kriterijų ar 
kurių nors būtinų ir pageidautinų politinių reikalavimų nepaisymo. Tačiau šių 
kritikų strėlės šauna pro šalį; jie nesupranta, ko galima tikėtis iš demokratinių 
institucijų ir kokia gali būti demokratinių institucijų alternatyva. Demokratija 

(jei šią etiketę naudosime anksčiau aptarta prasme) sukuria institucinį karka- 
są, leidžiantį reformuoti politines institucijas. Ji teikia galimybę institucijas 
reformuoti nenaudojant prievartos, o todėl naudotis protu projektuojant nau- 
jas institucijas ir pertvarkant senas. Bet demokratija negali duoti proto. De- 
mokratinės valstybės piliečių intelektualinis ir moralinis kriterijus didžia da- 
limi yra asmeninė problema. (Mintis, kad šią problemą spręsti turi institucinė 
eugenika ir kontroliuojama auklėjimo sistema, mano galva, yra klaidinga; 
vėliau aš pagrįsiu šį savo įsitikinimą.) Visai neteisinga smerkti demokratiją 
už demokratinės valstybės politinius trūkumus. Veikiau turėtume smerkti sa- 
ve, t. y. demokratinės valstybės piliečius. Vienintelis būdas įgyvendinti pro- 
tingas reformas nedemokratinėje valstybėje — prievartinis vyriausybės nuver- 
timas ir demokratinių institucijų įvedimas. Tie, kurie demokratiją kritikuoja 
remdamiesi „morale“, nesugeba atskirti asmeninių ir institucinių problemų. 
Tik mes patys galime pataisyti padėtį. Demokratinės institucijos negali tobu- 
lėti pačios savaime. Jų tobulinimo problema visada yra asmenų, o ne insti- 
tucijų problema. Bet jei mes norime patobulinimo, turime aiškiai Žinoti, ku- 
rias institucijas norime tobulinti. 

Politinių problemų srityje esama ir kitos perskyros, atitinkančios asmenų 
ir institucijų perskyrą. Tai perskyra tarp kasdienių problemų ir ateities proble- 
mų. Kasdienės problemos dažniausiai būna asmeninės, o ateities kūrimas 
neišvengiamai turi būti institucinis. Jei politinė problema keliama klausiant 
„Kas turi valdyti?“ ir jei laikomasi Platono vadovavimo principo - t. y. prin- 
cipo, kad turi valdyti geriausieji, — tada ateities problema turi būti keliama 
taip: kokios institucijos atrinkti būsimiems vadams turi būti sukurtos? 

Tai viena svarbiausių Platono auklėjimo teorijos problemų. Ją paliesda- 
mas, aš nedvejodamas sakau, kad Platonas visiškai sugadino ir sujaukė auk- 
lėjimo teoriją bei praktiką, susiedamas ją su savąja vadovavimo teorija. Auk- 
lėjimo teorijai padaryta žala net didesnė — jeigu tai įmanoma — negu ta žala, 
kurią kolektyvizmo tapatinimas su altruizmu padarė etikai, o suverenumo 
principo įvedimas — politinei teorijai. Platono prielaida, kad auklėjimo (tiks- 
liau pasakius, auklėjimo institucijų) tikslas yra atrinkti būsimus vadus ir pa- 
rengti juos vadovavimui, vis dar laikoma savaime suprantamu dalyku. Šioms 
institucijoms primesdamas tokį uždavinį, kurio negali spręsti jokia institucija, 
Platonas iš dalies kaltas dėl jų apverktinos būklės. Tačiau prieš imdamasis 
aptarti jo požiūrį į auklėjimo uždavinius, norėčiau išsamiau panagrinėti jo 
vadovavimo — išmintingųjų vadovavimo — teoriją. 

IV 


Labai tikėtina, kad daugelis šios Platono teorijos elementų atsirado dėl 
Sokrato įtakos. Mano įsitikinimu, vienas svarbiausių Sokrato principų buvo 
jo moralinis intelektualizmas, kurio esmė tokia: (a) gėrio ir išminties tapati- 
nimas, teorija, pagal kurią niekas nesielgia neteisingai, jei žino, kaip elgtis 
gerai, 0 visos moralinės klaidos atsiranda dėl žinojimo stokos, (b) teorija, 
pagal kurią moralinio tobulumo galima išmokyti, o tam moraliniam tobulu- 
mui nereikia jokių ypatingų moralinių sugebėjimų, išskyrus visiems žmo- 
nėms būdingą sugebėjimą protauti. 

Sokratas buvo moralistas ir entuziastas. Jis buvo iš tų žmonių, kurie kri- 
tikuoja kiekvienos valdžios trūkumus (ir tiesą sakant, tokia kritika yra reika- 
linga ir naudinga kiekvienai valdžiai, tačiau įmanoma tik demokratijos sąly- 
gomis), bet pripažino, kad labai svarbu būti paklusniam valstybės įstatymams. 
Atsitiko taip, kad didesnę gyvenimo dalį jis praleido vyraujant demokratinei 
valdymo formai, ir kaip geras demokratas laikė savo pareiga kelti į viešumą 
kai kurių savo meto demokratijos vadų nemokšiškumą ir tuščiagarbiškumą. 
Tuo pat metu jis priešinosi kiekvienai tironijos formai; ir jei prisiminsime jo 
drąsų elgesį valdant Trisdešimčiai tironų, neturėsime pagrindo manyti, kad jo 
kritiką, nukreiptą prieš demokratijos vadus, įkvėpė antidemokratiniai polin- 
kiai*. Galimas daiktas, jog jis (kaip ir Platonas) reikalavo, kad valdytų geriau- 
sieji, t. y. jo požiūriu — išmintingiausieji, arba tie, kurie šiek tiek nusimanė 
apie teisingumą. Bet turime prisiminti, kad „teisingumas“ Sokratui reiškė 
egalitarinį teisingumą (kaip rodo ankstesniame skyriuje cituotos pastraipos iš 
Gorgijo) ir kad jis buvo ne tik egalitaristas, bet ir individualistas — galbūt 
didžiausias visų laikų individualistinės etikos apaštalas. Be to, reikia suprasti, 
kad reikalaudamas išmintingiausių žmonių valdžios jis aiškiai pabrėžė, jog 
turi galvoje ne mokyčiausius žmones; iš tikrųjų jis skeptiškai žiūrėjo į bet 
kokį profesionalų mokytumą — tiek praeities filosofų, tiek savo epochos mo- 
kytų žmonių, sofistų, mokytumą. Jis turėjo galvoje kitokią išmintį. Jos esmę 
sudarė paprasčiausias supratimas: kaip mažai aš žinau! Tie, kurie šito nesu- 
pranta, — sakė jis, — apskritai nieko nesupranta. (Tai pati tikriausioji mokslinė 
dvasia. Kai kurie žmonės — kaip ir Platonas, pasiskelbęs mokslingu Pitagoro 
tipo išminčiumi? — vis dar mano, kad agnostinę Sokrato nuostatą reikėtų 
aiškinti jo epochos mokslo bergždumu. Tačiau tokia nuomonė tik parodo, 
kad jie nesupranta sokratiškosios dvasios ir yra vis dar valdomi ikisokratiš- 
kojo, magiško požiūrio į mokslą ir mokslininką, į kurį jie Žiūri kaip į gerbtiną 

šamaną, išminčių, inicijuotą žynį. Sokratą jie vertina pagal jo turėtų Žinių 
apimtį, užuot kartu su Sokratu pamėginę suvokti, kiek jie nežino, ir šį neži- 
nojimą padarę savo mokslinio lygio bei savo intelektualinio sąžiningumo 
matu.) 

Svarbu pažymėti, kad šis sokratiškasis intelektualizmas yra aiškiai egali- 
tarinis. Sokratas buvo įsitikinęs, kad išmokyti galima kiekvieną; Menone ma- 
tome, kaip jis jaunam vergui aiškina vieną vadinamosios Pitagoro teoremos 
versiją!" ir stengiasi įrodyti, kad bet kuris nemokytas vergas sugeba suprasti 
netgi abstrakčius dalykus. Be to, jo intelektualizmas yra antiautoritarinis. 
Pagal Sokratą, žinovas galbūt ir gali dogmatiškai išmokyti techninių įgūdžių, 
pavyzdžiui, retorikos, bet tikro žinojimo, išminties ir dorybės galima išmoky- 
ti tik tokiu metodu, kurį jis pats vadina pribuvėjos menu. Tiems, kurie linkę 
mokytis, galima padėti išsilaisvinti nuo prietarų; šitaip jie gali išmokti savi- 
kritiškumo ir suprasti, kad tiesą pasiekti nelengva. Bet kartu juos galima 
išmokyti drąsiai mąstyti ir, neprarandant kritiškumo, pasitikėti savo sprendi- 
mais ir savo įžvalga. Turint galvoje tokias Sokrato pažiūras, akivaizdu, kad 
jo reikalavimas (jei jis išvis kėlė tokį reikalavimą), jog valdytų geriausieji, 
t. y. intelektualiai sąžiningiausieji, visiškai skiriasi nuo autoritarinio reikala- 
vimo, kad valdyti turi mokyčiausieji, arba nuo aristokratinio reikalavimo, kad 
valdyti turi geriausieji, t. y. kilmingiausieji. (Mano galva, Sokrato įsitikinimą, 
kad net drąsa yra išmintis, galima aiškinti kaip aristokratinės kilmingo hero- 
jaus doktrinos tiesioginę kritiką.) 

Tačiau šitoks Sokrato moralinis intelektualizmas yra tarsi koks dviašme- 
nis kalavijas. Jis turi egalitarinį ir demokratinį aspektą, kurį vėliau išvystė 
Antistenas. Bet kartu jis turi kitą aspektą, kuris gali skatinti atsirasti labai 
antidemokratines tendencijas. Jo pabrėžiamas poreikis šviestis, lavintis gali 
būti nesunkiai iškreiptas ir traktuojamas kaip autoritarizmo reikalavimas. Su 
tuo susijęs klausimas, nedavęs ramybės pačiam Sokratui ir jį gluminęs: jog 
lavinimosi labiausiai reikia tiems, kurie nepakankamai išsilavinę, todėl nepa- 
kankamai išmintingi, kad suvoktų savo trūkumus. Pats nusiteikimas mokytis 
rodo išmintingumą, tiesą sakant, kaip tik tokį išmintingumą, kurį Sokratas 
priskyrė sau: juk tas, kuris linkęs mokytis, žino, kaip mažai jis žino. Taigi 
pasirodo, kad neišsilavinusiam žmogui reikia autoriteto, kuris jį pažadintų, 
nes iš jo paties vargu ar galima tikėtis savikritiškumo. Bet šį autoritarizmo 
elementą Sokratas nuostabiai atsvėrė išlyga, pagal kurią autoritetas neturi 
pretenduoti tapti kuo nors didesniu. Tikras mokytojas savo tikrumą gali įro- 
dyti tik demonstruodamas tą savikritiškumą, kurio neturi neišsilavinęs žmo- 


138 


7. VADOVAVIMO PRINCIPAS 


gus. „Kad ir kokį autoritetą aš turėčiau, jo pagrindas yra mano žinojimas, 
kaip mažai aš žinau.“ Štai tas būdas, kuriuo Sokratas galėjo pagrįsti savo 
misiją — žadinti žmones iš jų dogmatinio snaudulio. Jis buvo įsitikinęs, kad 
ši auklėjamoji misija kartu yra ir politinė misija. Jis jautė, kad pagerinti 
miesto politinį gyvenimą galima tik auklėjant piliečius būti savikritiškus. 
Kaip tik tai jis turėjo galvoje, sakydamas esąs „vienintelis savo meto politi- 
kas“!!, priešingai tiems, kurie meilikauja žmonėms, užuot gynę jų tikruosius 
interesus. 

Sokratiškasis auklėjamosios ir politinės veiklos tapatinimas gali būti ne- 
sunkiai iškreiptas ir virsti Platono ir Aristotelio reikalavimu, kad valstybė turi 
prižiūrėti savo piliečių moralinį gyvenimą. Be to, jį galima lengvai panaudoti 
pagrindžiant pavojingą, bet įtikinantį teiginį, kad kiekviena demokratinė san- 
tvarka yra ydinga. Juk kaip gali neišsilavinusieji spręsti apie tuos, kurių 
uždavinys kaip tik ir yra lavinimas? Ar geresnįjį gali kontroliuoti tas, kuris 
nėra toks geras? Bet žinoma, tokia argumentacija yra visai nesokratiška, nes 
ji pagrįsta išmintingų ir išsimokslinusių Žmonių autoriteto prielaida ir labai 
išplečia kuklią Sokrato mintį apie mokytojo autoritetą, pagrįstą tik savo pa- 
ties ribų suvokimu. Valstybės autoritetas šiais klausimais veikiausiai lemtų 
tai, kad būtų siekiama tikslų, visiškai priešingų Sokrato tikslams; jis veikiau- 
siai sukeltų dogmatinį pasitenkinimą savimi ir didžiulį intelektualinį tingulį, 
o ne kritinį nerimą ir siekimą tobulintis. Nemanau, kad nereikėtų atkreipti 
dėmesio į šį pavojų, kuris retai kada suvokiamas aiškiai. Net toks autorius 
kaip Crossmanas, mano galva, suprantantis tikrąją sokratiškąją dvasią, prita- 
ria'Ž Platonui tuo klausimu, kurį jis vadina trečiąja Platono kritikuota Atėnų 
ypatybe: „Auklėjimas, kuris turėtų būti svarbiausia valstybės pareiga, buvo 
atiduotas individualių kaprizų [savivalei]... Šioje srityje irgi iškilo reikalas, 
kurį reikėjo patikėti tik išbandyto garbingumo Žmonėms. Bet kurios valsty- 
bės ateitis priklauso nuo jaunosios kartos ir todėl tiesiog beprotiška leisti, kad 
vaikų protus formuotų asmeninis skonis ir aplinkybių jėga. Tokia pat pražū- 
tinga buvo laissez faire politika, kurią valstybė vykdė mokytojų, dėstytojų ir 
lektorių sofistų atžvilgiu.“"* Tačiau juk Atėnų valstybės vykdoma /aissez faire 
politika, kritikuota Crossmano ir Platono, buvo neįkainojamai vertinga tuo 
požiūriu, kad leido laisvai veikti kai kuriems mokytojams sofistams, ir ypač 
didžiausiam iš jų, Sokratui. Tai turėtų būti perspėjimas, kad valstybės kontro- 
lė šiuose reikaluose yra pavojinga ir kad reikalavimas auklėjimą patikėti 
„Išbandyto garbingumo žmonėms“ gali lengvai atvesti prie geriausiųjų prie- 

spaudos. (Spaudimas Bertrand'ui Russellui yra puikiausias pavyzdys.) Bet 
kai dėl pamatinių principų, tai jie yra giliai įsišaknijusio prietaro, kad vienin- 
telė laissez faire alternatyva yra visiška valstybės atsakomybė, pavyzdys. Aš 
tikrai esu įsitikinęs, jog valstybė privalo rūpintis, kad jos piliečiai gautų 
išsilavinimą, įgalinantį juos dalyvauti bendruomenės gyvenime ir pasinaudoti 
kiekviena galimybe išvystyti savo polinkius ir gabumus; be to, valstybė iš 
tikrųjų turėtų žiūrėti (tai teisingai pabrėžia Crossmanas), kad „individo nega- 
lėjimas sumokėti“ neatimtų iš jo galimybės gauti aukštąjį išsimokslinimą. 
Mano galva, tai yra viena iš valstybės apsaugomųjų funkcijų. Tačiau tvirtinti, 
jog „valstybės ateitis priklauso nuo jaunosios kartos ir todėl tiesiog beprotiš- 
ka leisti, kad vaikų protus formuotų asmeninis skonis ir aplinkybių jėga“, 
man atrodo, yra tas pat, kas atverti duris totalitarizmui. Iš valstybės negalima 
lengvabūdiškai reikalauti ginti tokias priemones, kurios gali kelti pavojų pa- 
čiai brangiausiai laisvės formai — intelektualinei laisvei. Ir nors aš nesu lais- 
sez faire principo šalininkas, jei jis taikomas mokytojams ir auklėtojams, bet 
esu įsitikinęs, kad šituo principu grindžiama politika yra nepalyginti prana- 
šesnė už autoritarinę politiką, suteikiančią visus įgaliojimus biurokratams 
formuoti protus ir kontroliuoti mokslų dėstymą, šitaip dar sutvirtinant abejo- 
tiną eksperto autoritetą valstybės autoritetu, griaunant mokslą gerai žinoma 
praktika dėstyti jį kaip autoritarinę doktriną ir naikinant mokslinio tyrinėjimo 
dvasią — tiesos ieškojimo dvasią, priešingą įsitikinimui, kad ją turi. 

Aš stengiausi parodyti, kad Sokrato intelektualizmas iš esmės buvo ega- 
litarinis ir individualistinis ir kad jame glūdėjusį autoritarizmo grūdą Sokra- 
tas savo intelektualiniu kuklumu ir moksliniu nusiteikimu sumažino kiek 
įmanoma. Platono intelektualizmas visai kitoks. Platono Valstybės Sokratas!“ 
yra kraštutinio autoritarizmo įsikūnijimas. (Net jo savikritiškos pastabos nėra 
grindžiamos savo ribotumo suvokimu, bet veikiau yra ironiškas būdas įtvir- 
tinti savo pranašumą.) Jo auklėjamasis tikslas — ne pažadinti savikritiškumą 
ir apskritai kritinį mąstymą. Šis tikslas veikiau yra priešingas — indoktrinaci- 
ja, protų ir sielų formavimas, siekiant (pakartosiu citatą iš Įstatymų)" „ilgai 
pratinantis <...> išmokyti savo sielą niekada net nesvajoti veikti savarankiš- 
kai ir padaryti ją tokią, kad ji visiškai to nesugebėtų“. Šitaip didžioji Sokrato 
egalitarinė ir išlaisvinanti mintis, kad galima diskutuoti su vergu ar kad tarp 
dviejų žmonių esama intelektualinio ryšio, universalios supratimo terpės, t. y. 
„proto“, — ši mintis pakeičiama viešpataujančios klasės edukacinio monopo- 

lio reikalavimu, kuris dar papildomas net žodinių debatų griežčiausio cenzū- 
ravimo reikalavimu. 

Sokratas pabrėždavo, kad jis nėra išminčius, kad jis neturi tiesos, bet yra 
ieškotojas, tyrinėtojas, tiesos mylėtojas. Jis aiškino, kad šitokią poziciją iš- 
reiškia žodis „filosofas“, t. y. išminties mylėtojas, siekiantysis išminties, prie- 
šingas sofistui, t. y. profesionalo išmintimi pasižyminčiam Žmogui. Jeigu jis 
kada nors būtų pareiškęs, kad valstybę turi valdyti filosofai, jis būtų turėjęs 
galvoje tai, kad, prisiimdami didžiulę atsakomybę, jie turi būti tiesos ieško- 
tojai ir gerai suvokti savo ribas. 

Kuo šią doktriną pavertė Platonas? Iš pirmo žvilgsnio gali pasirodyti, kad 
jis jos apskritai nepakeitė, keldamas reikalavimą, kad valstybės suverenitetą 
įkūnytų filosofai, tuo labiau kad jis, kaip ir Sokratas, filosofą apibūdino kaip 
tiesos mylėtoją. Tačiau iš tikrųjų Platono padaryti pakeitimai milžiniški. Jo 
tiesos mylėtojas jau nebėra anas kuklus tiesos siekėjas; ne, jis yra išdidus 
tiesos savininkas. Įgudęs dialektikas, jis sugeba disponuoti intelektualine in- 
tuicija, t. y. matyti amžinąsias dangiškąsias Formas arba Idėjas ir perimti jas. 
Iškilęs virš visų paprastų Žmonių, jis yra „panašus į dievybę, jei... ne dieviš- 
kas“! tiek savo išmintimi, tiek savo valdžia. Idealus Platono filosofas yra 
beveik visažinis ir visagalis. Jis yra Filosofas Karalius. Man atrodo, kad 
skirtumą, didesnį už skirtumą tarp Sokrato ir Platono filosofo idealų, sunku 
įsivaizduoti. Tai skirtumas tarp dviejų pasaulių — kuklaus, racionalaus indi- 
vidualisto ir totalitarinio pusdievio pasaulių. 

Platono reikalavimas, kad valdyti turi išminčius — tiesos turėtojas, „tikras 
ir rimtas filosofas“!', žinoma, iškelia valdovų atrankos ir auklėjimo proble- 
mą. Gryna personalistinė (priešinga institucionalistinei) teorija šią problemą 
gali išspręsti paprasčiausiai paskelbdama, kad išmintingas valdovas dėl savo 
išminties bus toks išmintingas, kad savo įpėdiniu pasirinks geriausią Žmogų. 
Tačiau tai nėra pats geriausias šios problemos sprendimas. Pernelyg daug kas 
priklausytų nuo nekontroliuojamų aplinkybių; atsitiktinumas galėtų sugriauti 
tolesnį valstybės stabilumą. Tačiau pastanga kontroliuoti aplinkybes, numa- 
tyti, kas gali atsitikti ir tam pasirengti, šiuo atveju, kaip ir kitais, gali nuvesti 
prie to, kad grynas personalistinis sprendimas bus atmestas ir pakeistas ins- 
titucionalistiniu. Kaip sakyta, bandymas planuoti ateitį neišvengiamai ir visa- 

Institucija, kuri, Platono nuomone, turi prižiūrėti būsimus valdovus, gali 
būti apibūdinta kaip valstybės švietimo departamentas. Grynai politiniu po- 
žiūriu tai pati svarbiausia institucija Platono visuomenėje. Jos rankose — val- 
džios raktai. Vien todėl turi būti aišku, kad bent jau aukščiausią išsilavinimą 
turi tiesiogiai kontroliuoti valdovai. Bet esama ir daugiau tokio kontroliavimo 
priežasčių. Pati svarbiausia yra ta, kad, kaip sako Crossmanas, tik „Žžinovams 
ir... išbandyto garbingumo žmonėms“, kurių kategorijai Platonas priskiria tik 
pačius išmintingiausius adeptus, t. y. pačius valdovus, gali būti patikėta ga- 
lutinė būsimųjų išminčių iniciacija į aukščiausios išminties paslaptis. Visų 
pirma turima galvoje dialektika, t. y. intelektualinės intuicijos, dieviškųjų 
provaizdžių, Formų arba Idėjų regėjimo, už kasdienio, paprastam Žmogui 
atsiveriančio regimybių pasaulio slypinčios Didžiosios Paslapties atskleidimo 
menas. 

Kokie yra Platono instituciniai reikalavimai, keliami šiai aukščiausiai auk- 
lėjimo formai? Jie įstabūs. Jis reikalauja, kad šioje mokykloje būtų leidžiama 
mokytis tik tiems, kurių gyvenimas jau pradeda vysti. „Atėjus amžiui, kai 
pradeda vystytis siela, reikia įtemptai ją lavinti“!š, būtent, lavinti aukščiausių 
dialektikos studijų srityje. Priežastis, dėl kurios Platonas nustato šią stulbi- 
nančią taisyklę, visiškai aiški. Jis bijo mąstymo galios. „Mat visi dideli da- 
lykai yra nepastovūs, ir, kaip sakoma, kas gražu, tas sunku“!?, — štai ką sako 
Platonas, prisipažindamas, kad būgštauja dėl filosofinio mąstymo padarinių 
žmogaus, dar nestovinčio ant senatvės slenksčio, intelektui. (Šiuos žodžius 
jis įdeda į Sokrato lūpas, o tas žmogus pasirinko mirtį, gindamas savo teisę 
laisvai diskutuoti su jaunuoliais.) Bet kaip tik to ir turėtume tikėtis, jei neuž- 
miršome, kad pamatinis Platono tikslas — sustabdyti politines permainas. Jau- 
nystės metais viešpataujančios klasės nariai privalo kariauti. O kai jie per 
seni, kad sugebėtų mąstyti savarankiškai, turi tapti dogmatiškai nusiteikusiais 
mokiniais, kuriems kemšama autoritarinė išmintis, kad ir patys taptų išmin- 
čiais ir savo išmintį, kolektyvizmo ir autoritarizmo doktriną, perduotų būsi- 
moms kartoms. 

Įdomu, kad toliau, geriau apmąstytoje pastraipoje, kurioje bandoma val- 
dovus tapyti šviesesnėmis spalvomis, Platonas pakeičia šią savo mintį. Da- 
bar” savo būsimiesiems išminčiams jis leidžia pradėti parengtines dialektikos 
studijas sulaukus trisdešimties metų, žinoma, pabrėždamas „didžiausio atsar- 
gumo reikalingumą“ ir pavojus, susijusius su „neklusnumu... kuris sugadina 

tiek daug dialektikų“, be to, jis reikalauja „dialektika leisti užsiimti tik tvir- 
tiems ir padoriems žmonėms“. Šie nauji niuansai tikrai padaro vaizdą šiek 
tiek šviesesnį. Tačiau pamatinė tendencija yra ta pati. Juk toliau skaitydami 
šią pastraipą sužinome, kad būsimiesiems vadams neleidžiama imtis aukštes- 
niųjų filosofijos studijų — dialektinės Gėrio esmės žiūros — kol, atlaikę dau- 
gybę išbandymų ir atsispyrę daugybei pagundų, jie nesulauks penkiasdešim- 
ties metų. 

Tokia Valstybėje išdėstyta koncepcija. Atrodo, kad kažkas panašaus dės- 
toma dialoge Parmenidas*!, nes čia Sokratas pristatomas kaip žydintis jau- 
nuolis, kuris, sėkmingai nardantis grynosios filosofijos eteryje, smarkiai su- 
sipainioja, kai jo prašoma išnarplioti subtilesnes idėjų teorijos problemas. 
Senasis Parmenidas išlydi jį, patardamas geriau išstudijuoti abstrakčiojo pro- 
tavimo meną, prieš bandant vėl sugrįžti į aukščiausią filosofinių tyrinėjimų 
sritį. Ši scena atrodo taip, tarsi mes čia (be kitų dalykų) girdėtume Platono 
atsakymą savo mokiniams, prašiusiems jo įšventinimo, kurį jis pats laiko per 
ankstyvu: „Net Sokratas kadaise buvo pernelyg jaunas, kad užsiimtų dialek- 
tika“. 

Kodėl Platonas nenori, kad valdovai būtų originalūs ir iniciatyva pasižy- 
mintys žmonės? Man atrodo, kad atsakymas yra aiškus. Jis nekenčia permai- 
nų ir nenori pripažinti, kad prisitaikymas prie naujų aplinkybių gali tapti 
būtinas. Tačiau šitoks Platono požiūrio aiškinimas nepakankamai tikslus. Iš 
tikrųjų čia susiduriame su didžiausiu vado principo prieštaravimu. Pati būsi- 
mųjų vadų atrankos ar auklėjimo idėja yra prieštaringa. Gal ir įmanoma šią 
problemą išspręsti kūno tobulinimo srityje. Tikriausiai nėra labai sunku įdiegti 
fizinę iniciatyvą ir drąsą. Bet intelektualinio pranašumo paslaptis glūdi kritiš- 
kumo dvasioje; tai intelektualinė nepriklausomybė. O šis dalykas susijęs su 
tokiais sunkumais, kurie gali pasirodyti esą neįveikiami jokiam autoritariz- 
mui. Autoritaristas apskritai nori atrinkti tuos, kurie jam paklūsta, yra leng- 
vatikiai ir pasiduoda jo įtakai. Bet šitaip darydamas jis priverstas pasirinkti 
vidutinybes. Juk jis atstumia tuos, kurie nusiteikę maištauti, abejoti, kurie 
gali išdrįsti pasipriešinti jo įtakai. Autoritarinio tipo vadas niekada nesutiks, 
kad pats vertingiausias žmogus gali būti tas, kuris pasižymi intelektualine 
drąsa, t. y. gali nepripažinti jo autoriteto. Žinoma, valdovai visada bus įsiti- 
kinę, kad sugeba pasirinkti iniciatyvius žmones. Tačiau jų supratimu inicia- 
tyvus žmogus yra tas, kuris labai greitai supranta jų ketinimus; ir jie niekada 
nesuvoks tikrojo iniciatyvumo esmės. (Galimas daiktas, ši mintis gali mums 
padėti įsismelkti į mįslę, kodėl taip sunku parinkti talentingus karo vadus. 

Karinės disciplinos reikalavimai padidina aptartus sunkumus, o karinės kar- 
jeros kelias yra toks, kad tie žmonės, kurie išdrįsta mąstyti patys, paprastai 
nušalinami.) Kai dėl intelektualinės iniciatyvos, pati neteisingiausia mintis 
yra ta, kad, girdi, tie, kurie moka paklusti, mokės ir įsakinėti'. Labai panašūs 
sunkumai iškyla politinėse partijose: partijos lyderio „Penktadienis“ retai bū- 
na gabiu įpėdiniu. 

Man atrodo, kad mes priėjome pakankamai svarbią išvadą, kurią galime 
išplėsti kaip apibendrinimą. Vargu ar galima sukurti institucijas, skirtas iš- 
skirtinėms asmenybėms atrinkti. Institucinė atranka gali būti labai sėkminga 
siekiant tokių tikslų, kokius turėjo galvoje Platonas, būtent, siekiant sustab- 
dyti permainas. Bet institucinė atranka niekada nebus veiksminga, jei norė- 
sime ko nors daugiau, nes institucijose visada vyrauja tendencija pašalinti 
iniciatyvą, originalumą ir, apibendrinant dar labiau, tokius sugebėjimus, kurie 
yra neįprasti ir netikėti. Šios minties nedera suvokti kaip politinio institucio- 
nalizmo kritikos. Aš tik dar kartą pabrėžiu tai, kas buvo pasakyta anksčiau, 
t. y. kad turime būti visada pasirengę turėti pačius blogiausius vadus, nors, 
žinoma, turime stengtis surasti pačius geriausius. Tai, ką aš tikrai kritikuoju, 
yra reikalavimas, kad institucijos, ypač auklėjimo institucijos, atrinktų pačius 
geriausius, — tai neįgyvendinamas uždavinys. Šito reikalauti iš institucijų 
negalima niekada. Toks reikalavimas mūsų auklėjimo sistemą paverčia bėgi- 
mo taku, o mokymąsi paverčia bėgimu su kliūtimis. Užuot skatinus mokinį 
atsidėti mokymuisi dėl paties mokymosi, užuot jį skatinus tikrai pamėgti savo 
studijuojamą dalyką ir tiriamąjį darbą??, jis spiriamas mokytis dėl savo asme- 
ninės karjeros; jis verčiamas išmokti tik tokias Žinias, kurios jam naudingos 
įveikiant kliūtis savo karjeros laiptuose. Kitaip tariant, net mokslo srityje 
mūsiškiai atrankos metodai pagrįsti šiurkštoko stiliaus asmeninių ambicijų 
sužadinimu. (Todėl natūralu, kad kolegos su įtarumu žiūri į stropų studentą.) 
Visai nepamatuotas reikalavimas, kad institucijos atrinktų intelektualinius ved- 
lius, kelia grėsmę ne tik mokslui, bet ir intelektui. 

Buvo sakyta, kad kaip tik Platonas turi būti laikomas tiek mūsų vidurinių- 
jų mokyklų, tiek universitetų išradėju. Tai, kad ši alinanti auklėjimo sistema 
iki šiol nesunaikino Žmonijos, yra pats geriausias argumentas, pagrindžiantis 
optimistinį požiūrį į žmogų, ir pats geriausias nesunaikinamos Žmogaus mei- 
lės tiesai ir padorumui, jo originalumo, atkaklumo ir sveikumo įrodymas. 
Nors daugelis vadų išdavė žmoniją, esama labai daug žmonių, ir senų, ir 
jaunų, kurie yra padorūs, protingi ir atsidavę savo tikslui. „Kartais aš stebiuo- 
si, kad pridarytų blogybių padariniai nėra labai ryškūs, — sako Samuelis 

Butleris““, — ir kad jauni vyrai ir jaunos moterys užaugo tokie protingi ir geri 
nepaisant visų pastangų beveik sąmoningai sulėtinti ir sustabdyti jų brendi- 
mą. Žinoma, kai kuriems buvo pakenkta, ir dėl to jie kentėjo iki gyvenimo 
pabaigos; bet daugelis netapo arba beveik netapo blogesni, o kai kurie tapo 
beveik geresni. Priežastis, matyt, yra ta, kad dažniausiai natūralus šių Žmonių 
instinktas taip radikaliai sukildavo prieš jų auklėjimo būdą, kad jokiomis 
pastangomis mokytojai nesugebėdavo priversti savo mokinių iš tikrųjų per- 
imti jiems peršamų idėjų.“ 

Dar galima paminėti, kad pats Platonas praktiniame gyvenime nesugebėjo 
sėkmingai pasirinkti politinių vadų. Turiu galvoje ne tiek apverktinus jo eks- 
perimento su Sirakūzų tironu Dionisiju Jaunesniuoju padarinius, kiek Platono 
Akademijos dalyvavimą sėkmingame Diono žygyje prieš Dionisiją. Rengian- 
tis šiam žygiui, žymųjį Platono draugą Dioną parėmė daugelis Platono Aka- 
demijos narių. Vienas iš jų buvo Kalipas, tapęs ištikimiausių Diono bendra- 
žygiu. Tapęs Sirakūzų tironu, Dionas įsakė nužudyti savo bendrininką (o gal 
ir varžovą) Herakleidą. Neilgai trukus jį patį nužudė Kalipas, uzurpavęs ti- 
rono titulą, kurį prarado po trylikos mėnesių. (Jį savo ruožtu nužudė filosofas 
pitagorininkas Leptinas.) Tačiau šitokio pobūdžio įvykis Platono, kaip moky- 
tojo, karjeroje buvo ne vienintelis. Klearchas, vienas iš Platono (ir Isokrato) 
mokinių, iš pradžių apsimetęs demokratų vadu, vėliau pasidarė Heraklėjos 
tironu. Jį nužudė Chionas, kitas Platono Akademijos narys. (Mes nežinome, 
kaip Chionas, kurį kai kas laikė idealistu, būtų elgęsis toliau, nes netrukus jis 
buvo nužudytas.) Šie ir kiti Platono gyvenimo faktai“ — kas gi dar galėtų 
pasigirti, kad iš jo mokinių ir bičiulių beveik tuo pačiu metu iškilo mažų 
mažiausiai devyni tironai — nušviečia ypatingus sunkumus, susijusius su at- 
ranka tokių žmonių, kuriems skirta turėti absoliučią valdžią. Sunku rasti tokį 
žmogų, kurio charakterio nesugadintų valdžia. Pasak lordo Actono, gadina 
kiekviena valdžia, bet absoliuti valdžia gadina absoliučiai. 

Apibendrinkime. Platono politinė programa buvo ne personalistinė, o vei- 
kiau institucinė; jis tikėjosi sustabdyti politines permainas, institucinėmis prie- 
monėmis kontroliuojant vadovavimo perimamumą. Ši kontrolė turėjo būti 
auklėjamoji, pagrįsta autoritariniu mokymo traktavimu — išsimokslinusio ir 
„išbandyto patikimumo žmogaus“ autoritetu. Štai kuo Platonas pavertė Sok- 
rato teiginį, kad atsakingas politikas turi būti ne žinovas, o tiesos ir išminties 
mylėtojas, ir kad jis yra išmintingas tik tada, kai žino savo ribas“. 

Aštuntas skyrius 
FILOSOFAS KARALIUS 


Valstybė savo lėšomis pastatys jiems paminklus, aukos 
jiems aukas kaip dievams, jei pitija pritars, o jei ne — kaip 
laimingiems ir dieviškiems Žmonėms. 


Platonas 


Platono ir Sokrato įsitikinimai skiriasi dar labiau, negu iki šiol parodžiau. 
Minėjau, kad Platonas pritarė sokratiškajam filosofo apibūdinimui. „O ką tu 
laikai tikrais filosofais? — paklausė Glaukonas. — Tuos, kurie trokšta įžvelgti 
tiesą“, — skaitome Valstybėje!. Bet šitaip sakydamas, Platonas ne visai nuo- 
širdus. Iš tikrųjų jis tuo netiki, nes kitose vietose atvirai skelbia, kad viena iš 
karališkųjų suvereno privilegijų — kiek patinka naudotis melu ir apgaule: „Jau 
kam kam, o valstybių valdovams tikrai dera meluoti ir priešams, ir savo 
piliečiams — savo valstybės labui, bet visi kiti neturi griebtis melo“. 

„Savo valstybės labui“, — sako Platonas. Mes vėl matome, kad pamatinis 
etinis kriterijus yra kolektyvinės naudos principas. Totalitarinei moralei pa- 
lenkiama visa, net filosofo apibūdinimas, jo Idėja. Net nereikia priminti, kad 
dėl to paties politinio tikslingumo principo valdiniai verčiami sakyti tiesą. 
„Jeigu koks nors žmogus meluos valdovams, mes pasakysime, kad tai yra 
toks pat — o gal dar didesnis — nusikaltimas, kaip kad jeigu ligonis meluotų 
gydytojui arba darantis gimnastikos pratimus slėptų nuo mokytojo tikrąją 
savo kūno būklę, arba irklininkas nesakytų vairininkui tiesos apie laivą ir 
jūreivius <...> Taigi, jei valdovas sugaus meluojant kurį nors iš tų, kurie 
dirba <...>, jis nubaus jį už tai, kad šis įveda pražūtingą paprotį, kuris apvers 
valstybę tarsi kokį laivą.“? Tik šia, šiek tiek netikėta prasme, Platono valdo- 
vai, filosofai karaliai, yra tiesos mylėtojai. 


I 
Šio kolektyvinės naudos principo taikymą ištikimybės tiesai problemai 
Platonas iliustruoja gydytojo pavyzdžiu. Šis pavyzdys labai geras, nes savo 
politinę misiją Platonas linkęs prilyginti sergančio visuomenės kūno gydytojo 
ar gelbėtojo vaidmeniui. Be to, vaidmuo, kurį Platonas priskiria medicinai, 
nušviečia totalitarinį jo miesto pobūdį, kur valstybės interesams palenkiamas 
visas piliečio gyvenimas, nuo jo tėvų santuokos iki jo paties mirties. Medi- 

ciną Platonas suvokia kaip politikos formą, arba, pasak jo paties, „Asklepijas 
rūpinosi visuomene...“* Medicinos menas, aiškina Platonas, turi rūpintis ne 
gyvenimo pratęsimu, o tik valstybės interesais. „<...> visose gerai tvarkomo- 
se valstybėse kiekvienam žmogui yra skirtas koks nors darbas ir jis turi jį 
atlikti, o ne visą gyvenimą gydyti savo ligas.“ Todėl ir „Žmogų, kuris ne- 
įstengia išgyventi prigimties jam skirto amžiaus, Asklepijas laikė nevertu 
gydyti, nes toks Žmogus nenaudingas nei sau pačiam, nei visuomenei“. Prie 
to Platonas dar priduria samprotavimą, kad tokie ligoti žmonės gali „<...> 
turėti palikuonių, suprantama, tokių pat silpnų kaip ir jie patys“, o tie pali- 
kuonys irgi taps našta valstybei. (Senatvėje, nepaisant to, kad jo neapykanta 
individualizmui išaugo, Platonas pasakoja apie mediciną labiau remdamasis 
asmenine patirtimi. Jis skundžiasi gydytoju, net laisvuosius piliečius traktuo- 
jančiu taip, tarsi jie būtų vergai, „savavaliaujančiu lyg tironas, kurio valia yra 
įstatymas, o paskui skubančiu pas kitą pacientą-vergą“?, ir iš medikų reika- 
lauja rodyti daugiau švelnumo ir kantrybės, bent jau tiems, kurie nėra vergai.) 
Aptardamas melo ir apgaulės naudą, Platonas primygtinai pabrėžia, kad jie 
„naudingi tik kaip vaistai“?; bet valstybės valdovas, sako Platonas, neturi 
elgtis kaip tie „gydytojai vidutiniokai“, neturintys drąsos prirašyti stiprių vaistų. 
Filosofas karalius, tiesos mylėtojas kaip filosofas, turi, kaip karalius, būti 
„drąsesnis žmogus“, nes jo paskirtis „dažnai <...> meluoti ir <...> apgaudi- 
nėti“ — valdinių labui, skuba pridurti Platonas. O tai reiškia — kaip mes jau 
žinome, ir kaip vėl sužinome iš Platono pasakojimo apie mediciną — „vals- 
tybės labui“. (Visai kitame kontekste Kantas yra pažymėjęs, kad sentencija 
„Garbingumas yra geriausia politika“, tiesą sakant, gali būti abejotina, nes 
neabejotina yra kita sentencija — „„Garbingumas geresnis už bet kokią politi- 
ką“!.) 

Kokį melą Platonas turi galvoje, įtikinėdamas savuosius valdovus naudoti 
stiprius vaistus? Crossmanas teisingai pabrėžia, kad Platonas turi galvoje 
„propagandą, valdomos daugumos... elgesio kontroliavimo techniką““*. Iš tik- 
rųjų Platonas turi galvoje pirmiausia kaip tik tai; bet kai Crossmanas įtikinė- 
ja, kad propagandinis melas skiriamas tik valdiniams, o valdovai, girdi, turi 
būti labai apsišvietusi inteligentija, tada aš nesutinku. Priešingai, aš manau, 
tas dalykas, kad Platonas nutraukia bet kokius ryšius su Sokrato intelektua- 
lizmu, niekur kitur nėra toks akivaizdus, kaip toje vietoje, kur jis du kartus 
išreiškia viltį, jog net patys valdovai, bent jau po keleto kartą, galimas daik- 
tas, patikės didžiausiu Platono propagandiniu melu; turiu galvoje Platono 
rasizmą, jo sukurtą kraujo ir žemės mitą, kuris Žinomas kaip mitas apie 

žmoguje esančius metalus ir apie gimusiuosius iš žemės. Čia mes matome, 
kad Platono utilitariniai ir totalitariniai principai užgožia viską, net valdovo 
privilegiją žinoti ir reikalauti, kad jam būtų sakoma tiesa. Platono noras, kad 
patys valdovai patikėtų šiuo propagandiniu melu, paaiškinamas jo viltimi 
sustiprinti šio melo teigiamus padarinius, t. y. sustiprinti valdovų klasės vieš- 
patavimą ir galiausiai sustabdyti bet kokias politines permainas. 


II 


Pasakodamas savąjį kraujo ir žemės mitą, Platonas atvirai pripažįsta, kad 
tai yra pramanas. „Neseniai sakėme, kad kartais melas būtinas, — sako Sok- 
ratas Valstybėje. — Kokiu būdu mes galėtume priversti valdovus — o jei tai 
neįmanoma, tai bent kitus piliečius, — patikėti kuriuo nors iš tokių prasima- 
nymų?“? Įdomu pažymėti, kad vartojamas posakis „priversti patikėti“. Ką 
nors priversti patikėti melu, — jei pasakysime tiksliau, — reiškia ką nors su- 
klaidinti, apgauti; ši pastraipa labiau atitiktų jos išreikštą atvirą cinizmą, jei 
išverstume taip: „jei mums pavyks, mes galėsime apgauti net pačius valdo- 
vus“. Bet posakį „priversti patikėti“ [įtikinti] Platonas vartoja labai dažnai, o 
tai, kad jis vartojamas šioje pastraipoje, šiek tiek paaiškina ir kitas; jį galima 
traktuoti kaip įspėjimą, kad panašiose pastraipose Platonas turi galvoje pro- 
pagandinį melą, ypač tada, kai tvirtina, kad valstybininkas turi valdyti „nau- 
dodamasis ir įtikinėjimu, ir jėga“ !?, 

Paskelbęs savo „karališkąjį melą“, Platonas, užuot tuojau pat perėjęs prie 
savojo mito pasakojimo, iš pradžių pateikia ilgą pratarmę, kažkuo primenan- 
čią tokią pat ilgą pratarmę, kuria prasideda jo teisingumo aptartis. Mano 
galva, tai rodo, kad jis nėra tikras savimi. Tikriausiai jis nesitikėjo, kad toliau 
dėstomos mintys labai patiks skaitytojams. Pačiame mite keliamos dvi idėjos. 
Pirmojoje glūdi siekis kuo patikimiau apsaugoti savo tėvynę; tai idėja, kad 
platoniškąjį miestą ginantys kariai yra autochtonai, „gimę iš savosios šalies 
žemės“ ir pasirengę ginti savo šalį, kuri yra jų motina. Ši sena ir gerai žinoma 
1dėja tikrai nėra Platono dvejonių priežastis (nors dialogo tekstas aiškiai ro- 
do, kad tokių dvejonių esama). Na, o antroji idėja, „likusioji pasakojimo 
dalis“, yra rasistinis mitas: „<...> dievas, lipdydamas tuos iš jūsų, kurie bus 
tinkami valdyti, įmaišė aukso, todėl jie yra vertingiausi; lipdydamas jų padė- 
jėjus, jis įmaišė sidabro, o žemdirbius ir įvairius amatininkus — geležies ir 
vario“!!. Šie metalai paveldimi, tai tiesiog rasiniai požymiai. Šioje pastraipo- 
je, kur Platonas, nors ir dvejodamas, pirmą kartą skelbia savąjį rasizmą, jis 

taria esant galimybę, kad vaikų kraujuje bus ne tik to metalo, kurio esama jų 
tėvų kraujuje. Taigi akivaizdu, kad Platonas skelbia tokią taisyklę: jeigu koks 
nors iš žemesniųjų klasių kilęs „vaikas gims su aukso ar sidabro priemaiša, 
tai reikia pagarbiai pervesti jį į sargybinius arba padėjėjus“. Tačiau tolesnėse 
Valstybės pastraipose (ir Įstatymuose), ypač pasakojimuose apie Žmogaus 
Nuopuolį ir Skaičių!?, kurių ištraukas citavau anksčiau, 5 skyriuje, Platonas 
šios nuolaidos atsisako. Iš šių pasakojimų sužinome, kad aukštesniosioms 
klasėms priklausančiuose žmonėse neturi būti jokių netauriųjų metalų prie- 
maišų. Todėl tokių priemaišų ir atitinkamų situacijos pokyčių atsiradimo ga- 
limybė reiškia tik tai, kad aukštos kilmės, bet išsigimę vaikai turi būti nuže- 
minti, o ne tai, kad koks nors žemakilmis turi būti išaukštintas. O apie tai, 
kad bet koks metalų susimaišymas neišvengiamai sukelia išsigimimą, pasa- 
kojama paskutinėje Žmogaus Nuopuolio istorijos pastraipoje: <...> susimai- 
šius geležiai su sidabru, o variui su auksu, atsiras neatitikimų ir nukrypimų, 
o kur tik jie atsiranda, iškart sukelia vaidus ir neapykantą. Tai tokia nesan- 
taikos kilmė, kad ir kur ji atsirastų“. Kaip tik atsižvelgdami į šią mintį, 
galime suprasti, kodėl gimusiųjų iš žemės mitas baigiasi ciniška neegzistuo- 
jančio orakulo pranašyste: „Juk buvo išpranašauta, kad valstybė pražus, kai 
ją saugos geležinis arba varinis sargybinis“!*. Mano galva, Platono nenoras 
skelbti rasizmą tiesmukai, radikalesniu pavidalu, rodo, kad jis žinojo, jog ši 
teorija buvo visiška jo epochoje vyravusių demokratinių ir humanistinių ten- 
dencijų priešybė. 

Jei turėsime galvoje, kad savąjį kraujo ir žemės mitą Platonas atvirai 
pripažino esant propagandiniu melu, tada komentatorių požiūris į šį mitą net 
glumina. Pavyzdžiui, Adamas rašo: „Be šio mito Platono valstybės apmatas 
būtų neišbaigtas: Juk reikalingos miesto stabilumo garantijos...; ir niekas ne- 
gali labiau atitikti Platono mąstysenoje vyraujančios moralinės ir religinės 
dvasios... kaip pastangos šių garantijų ieškoti ne prote, o tikėjime“. Sutinku 
(nors Adamas turėjo galvoje visai ką kitą), kad niekas labiau neatitinka Pla- 
tono totalitarinės moralės nei šis propagandinio melo garbstymas. Bet ne 
visai suprantu, kaip religiškai ir idealistiškai nusiteikęs komentatorius gali 
tvirtinti, — tai rodo citata, — kad religija ir tikėjimas niekuo nesiskiria nuo 
oportunistinio melo. Tiesą sakant, Adamo komentaras primena Hobbeso kon- 
vencionalizmą, pagal kurį religijos kerai, nors ir melagingi, yra labai tinka- 
mas, tiesiog nepamainomas, politikos instrumentas. Visi šie svarstymai mums 
parodo, kad galiausiai Platonas buvo daug didesnis konvencionalistas, nei 
galima pamanyti. Nė kiek nedvejodamas, religinį tikėjimą jis įveda „susita- 

rimu“ (mes turime juo patikėti, nes jis atvirai pripažįsta, kad visa tai yra 
prasimanymas), tuo tarpu pagarsėjęs konvencionalistas Protagoras bent jau 
tikėjo tuo, kad mūsų pačių sukurti įstatymai negali atsirasti be dieviškojo 
įkvėpimo. Sunku suprasti, kodėl tie Platono komentatoriai!*, kurie jį giria už 
jo kovą su pražūtingu sofistų konvencionalizmu ir už tai, kad spiritualistinį 
natūralizmą jis pagrindė religija, nepriekaištauja jam už tai, kad patikimiau- 
siu religijos pagrindu jis padaro susitarimą, tiksliau pasakius, pramaną. Iš 
tikrųjų Platono požiūris į religiją, kurį atskleidžia „įkvėptosios melagystės“ 
nuostata, beveik sutampa su jo numylėtojo dėdės Kritijo, šauniojo Trisdešim- 
ties tironų, po Peloponeso karo Atėnuose įvedusių gėdingą kruviną režimą, 
vado įsitikinimais. Kritijas, kuris buvo ir poetas, pirmas pradėjo šlovinti pro- 
pagandinį melą, kurio išradimą jis aprašė labai įtaigiomis eilėmis, šlovinan- 
čiomis išmintingą ir sumanų žmogų, sugalvojusį religiją, kad būtų galima 
„įtikinti“ žmones, t. y. priversti juos būti paklusnius!". 


Tada atėjo vyras — išmintingas, sumanus, 
Pirmasis dievų baimės išradėjas... 

Sukūrė pasaką jisai, žavingą sakmę, 

Melo skraiste uždengdamas teisybę. 

Kalbėjo jis apie piktų dievų pulkus, 
Skliautuos, kur sukasi, gyvenančius, 

Ten, kur griaustiniai dunda, 

Žaibų baisingų blyksniai akina akis... 

Štai taip sukaustė žmones jis retežiais baimės; 
Apsupo juos dievais, gyvenančiais skliautuos, 
Užmigdė savo apžavais ir pavertė bailiais — 
Savivalę įstatymu pakeitęs ir tvarka. 


Kritijo įsitikinimu, religija yra ne kas kita, kaip tik didžio ir protingo 
valstybės vyro karališkas melas. Platono požiūris stulbinančiai panašus į Kri- 
tijo — ir apie mitą pasakojančios pastraipos Valstybėje pradžioje (kur jis at- 
virai prisipažįsta, kad šis mitas yra melas), ir Įstatymuose, kur jis sako, kad 
įvesti papročius ir dievus yra „didžio mąstytojo reikalas“!*. Bet ar tai visa 
tiesa apie Platono religines pažiūras? Ar šioje srityje jis buvo tik oportunis- 
tas, ar visai kitokia jo ankstyvųjų veikalų dvasia buvo tik sokratiška? Žino- 
ma, į šį klausimą atsakyti visai aiškiai neturime galimybės, nors aš intuityviai 
jaučiu, kad net jo vėlyvuosiuose veikaluose daiktais esama nuoširdesnio re- 
liginio jausmo pėdsakų. Bet aš manau, kad kai tik Platonas religinius dalykus 


150 


8. FILOSOFAS KARALIUS 


apmąsto, siedamas juos su politika, visus kitus jo jausmus nušluoja jo poli- 
tinis oportunizmas. Štai Įstatymuose Platonas reikalauja pačios žiauriausios 
bausmės netgi sąžiningiems ir garbingiems žmonėms“, jei tik jų nuomonė 
apie dievus nukrypsta nuo oficialiosios valstybinės doktrinos. Jų sielas turi 
teisti inkvizitorių Naktinė taryba”, ir jei jie neišsižadėtų savo pažiūrų ar 
toliau atkakliai jas gintų, būtų apkaltinti bedievyste ir nuteisti mirčiai. Nejau- 
gi Platonas užmiršo, kad Sokratas tapo tokio pat kaltinimo auka? 

Kad šitokius reikalavimus jam įkvepia būtent valstybės, o ne religinio 
tikėjimo interesai, rodo svarbiausia Platono religinė doktrina. Dievai, aiškina 
jis Įstatymuose, žiauriai baudžia tuos, kurie gėrio ir blogio vaide atsiduria 
neteisybės pusėje. Šis vaidas yra kolektyvizmo ir individualizmo konfliktas?! 
O dievams, pabrėžia Platonas, labai rūpi žmonės; jie nėra tik abejingi Žiūro- 
vai. Neįmanoma jų užliūliuoti. Nei maldomis, nei aukomis neįmanoma pri- 
versti juos susilaikyti nuo bausmių”. Šioje teorijoje glūdintis politinis intere- 
sas yra akivaizdus, o dar akivaizdesnį jį daro Platono teiginys, kad valstybė 
turi nuslopinti bet kokias abejones dėl kokių nors šios politinės-religinės 
dogmos niuansų, ir ypač dėl doktrinos, pagal kurią dievai nedvejodami bau- 
džia visada. 

Žinoma, Platono oportunizmas ir jo melo teorija apsunkina jo ištarmių 
interpretaciją. Ar pats jis nors kiek tikėjo savąja teisingumo teorija? Ar jis 
nors kiek tikėjo savo propaguojamų religinių doktrinų tiesa? O gal jis pats 
buvo ateistas, nors ir reikalavo bausti kitus (mažesnius) ateistus? Nors nėra 
vilties gauti aiškų atsakymą į šiuos klausimus, aš manau, sunku ir metodo- 
logiškai nesąžininga nepripažinti, kad Platonas mažų mažiausiai buvo abejo- 
jantis žmogus. Mano galva, bent jau tai, kad jis visiškai nuoširdžiai tikėjo, 
jog būtinai reikia sustabdyti bet kokias permainas, nekelia jokių abejonių. 
(Prie šio klausimo sugrįšiu 10 skyriuje.) Kita vertus, neturime pagrindo abe- 
joti, kad sokratiškąją tiesos meilę Platonas palenkia fundamentalesniam prin- 
cipui — kad valdovų klasės valdžia turi būti sustiprinta. 

Tačiau įdomu pažymėti, kad Platono tiesos teorija ne tokia radikali kaip 
jo teisingumo teorija. Matėme, kad teisingumas faktiškai apibrėžiamas štai 
kaip: jis yra tai, kas tarnauja platoniškosios totalitarinės valstybės interesams. 
Žinoma, tiesos sąvoką irgi būtų galima apibrėžti orientuojantis į tokį pat 
utilitarinį ar pragmatinį stilių. Mitas yra teisingas, — taip būtų galėjęs kalbėti 
Platonas, — nes viskuo, kas tarnauja mano valstybės interesams, reikia tikėti, 
vadinasi, visa tai reikia laikyti „tiesa“, o joks kitas tiesos kriterijus nepriim- 
tinas. Teorijos srityje tokį Žingsnį žengė pragmatiškieji Hegelio įpėdiniai, o 

iš esmės jį žengė ir pats Hegelis bei jo sekėjai rasistai. Tačiau Platonas 
išsaugojo tiek sokratiškosios dvasios, kad atvirai prisipažintų, jog meluoja. 
Mano galva, joks Sokrato draugas niekada nebūtų galėjęs žengti to žingsnio, 
kurį žengė Hegelio mokiniai”. 


III 


Tiek apie Tiesos Idėjos vaidmenį Platono geriausioje valstybėje. Tačiau, 
be Teisingumo ir Tiesos, dar turime aptarti kitas Idėjas, tokias kaip Gėris, 
Grožis ir Laimė, nes tik šitaip galėsime atremti prieštaravimus, iškeltus 6 
skyriuje ir nukreiptus prieš mūsiškę Platono politinės programos — kaip to- 
talitarinės ir pagrįstos istoricizmu — interpretaciją. Pirmasis žingsnis aptariant 
šias Idėjas, taip pat ir Išminties Idėją, iš dalies nagrinėtą ankstesniame sky- 
riuje, gali būti to šiek tiek negatyvaus rezultato, kurį mes pasiekėme, gvilden- 
dami Tiesos Idėją, apsvarstymas. Šis rezultatas spiria kelti naują klausimą: 
kodėl Platonas reikalauja, kad filosofai karaliautų, o karaliai filosofuotų, jei 
filosofą jis apibūdina kaip tiesos mylėtoją, bet, kita vertus, pabrėžia, kad 
karalius turi būti „„narsesnis“ ir naudotis melu? 

Žinoma, vienintelis atsakymas į šį klausimą yra toks: vartodamas terminą 
„filosofas“, Platonas iš esmės turi galvoje visai ką kita. Ir iš tikrųjų, ankstes- 
niame skyriuje matėme, kad jo filosofas nėra atsidavęs tiesos ieškotojas; ne, 
jis yra išdidus jos turėtojas. Jis yra mokslinčius, išminčius. Tai, ko reikalauja 
Platonas, yra mokslingųjų valdžia — sofokratija, jei taip galima pasakyti. Kad 
suprastume šį reikalavimą, turime sužinoti, kokios funkcijos pateisina siekį, 
kad platoniškosios valstybės valdovas būtų Žinių turėtojas, pasak Platono, 
„visiškai susiformavęs filosofas“. Tos svarstytinos funkcijos gali būti pada- 
lytos į dvi pagrindines grupes, būtent: į funkcijas, susijusias su valstybės 
įkūrimu, ir funkcijas, susijusias su jos išsaugojimu. 


IV 


Pirmoji ir pati svarbiausioji filosofo karaliaus funkcija — miesto įkūrimas 
ir įstatymų sukūrimas. Akivaizdu, kodėl šiems dalykams Platonui reikia filo- 
sofo. Kad valstybė būtų stabili, ji turi būti tiksli dieviškosios valstybės idėjos 
ar formos kopija. Bet juk tik filosofas, visiškai įvaldęs aukščiausiąjį mokslą, 
dialektiką, sugeba matyti ir kopijuoti tą dieviškąjį originalą. Šis momentas 
labiausiai pabrėžiamas toje Valstybės dalyje, kur Platonas pateikia savo argu- 
mentus filosofų suverenumo naudai“. Filosofai „trokšta įžvelgti tiesą“, o 
tikrasis tiesos mylėtojas visada trokšta matyti visumą, ne tik jos dalis. Taigi, 

ne taip kaip paprasti žmonės, jis nemėgsta juslinių daiktų, jų „gražių garsų, 
gražių spalvų ir formų“, bet trokšta „įžvelgti paties grožio prigimtį ir jį pa- 
milti“ — t. y. [jis trokšta matyti] Grožio Idėją ar Formą. Štai taip Platonas 
terminui „filosofas“ suteikia naują prasmę: filosofas yra tas, kuris myli ir 
regi dieviškąjį formų ar idėjų pasaulį. Būtent toks filosofas yra tas žmogus, 
kuris gali tapti dorybe grindžiamo miesto įkūrėju??: „Filosofas, bendraujantis 
su dieviškais dalykais“, gali būti „apimtas troškimo įgyvendinti... savo die- 
viškąjį regėjimą“, t. y. idealiojo miesto ir jo idealių piliečių viziją. Jis yra lyg 
koks braižytojas ar tapytojas, žiūrintis „į dieviškąjį pavyzdį“. Vien tikri filo- 
sofai gali „nupiešti valstybės santvarkos apmatus“, nes tik jie vieni gali įžvelgti 
originalą ir jį nukopijuoti, „savo akis kreipdami tai į vieną, tai į kitą pusę, nuo 
pavyzdžio prie paveikslo ir atvirkščiai, nuo paveikslo prie pavyzdžio“. 

Kaip „santvarkų braižytojui“2, filosofui reikalinga gėrio ir išminties švie- 
sos pagalba. Pridursiu dar keletą pastabų, komentuojančių šias dvi Idėjas ir 
jų svarbą filosofui kaip idealiojo miesto įkūrėjui. 

Platono Gėrio Idėja formų hierarchijoje užima aukščiausią pakopą. Tai 
dieviškųjų Idėjų ar Formų visatos saulė, ne tik apšviečianti kitas Idėjas, bet 
kartu esanti jų egzistencijos šaltinis?'. Be to, ji yra viso pažinimo ir visos 
tiesos šaltinis”. Todėl dialektikas negali apsieiti be Gėrio regėjimo, vertinimo 
ir pažinimo galios?. Kadangi Gėrio Idėja yra formų karalystės saulė ir švie- 
sos šaltinis, filosofą braižytoją ji įgalina išskirti jį traukiančius objektus. To- 
dėl Gėrio Idėjos Žiūra miesto įkūrėjui yra svarbiausia. Bet apie Gėrio Idėją 
mes gauname tik tokią grynai formalią informaciją. Platono Gėrio Idėja nie- 
kur neatlieka kokio nors tiesioginio etinio ar politinio vaidmens; niekur ne- 
kalbama apie tai, kokie poelgiai yra geri ar sukelia gėrį, išskyrus tą gerai 
žinomą kolektyvistinį moralinį kodeksą, kurio priesakai išdėstomi visiškai 
nesiremiant Gėrio Idėja. Platono aiškinimai, kad Gėris yra tikslas, kad jo 
trokšta kiekvienas žmogus??, mums nesuteikia jokios informacijos. Šis tuš- 
čias formalizmas dar žymesnis Filebe, kur Gėris tapatinamas?! su „saiko“ ar 
„aukso vidurio“ Idėja. Todėl, skaitydamas pasakojimą apie tai, kad Platonas 
savo garsiojoje paskaitoje „Apie gėrį“ nuvylė neišsilavinusius klausytojus, 
gėrį apibrėždamas kaip „klasę apibrėžčių, suvokiamų kaip vienis“, aš prisi- 
dedu prie jo klausytojų. Valstybėje Platonas atvirai sako**, kad negali paaiš- 
kinti, ką turi galvoje kalbėdamas apie „gėrį“. Vienintelę praktinę mums su- 
prantamą nuorodą paminėjome 4 skyriaus pradžioje: gėris yra visa, kas 
apsaugo, o blogis — visa, kas veda prie gedimo ir išsigimimo. (Tačiau atrodo, 
kad šiuo atveju „gėris“ yra ne Gėrio Idėja, o veikiau daiktų savybė, dėl 

kurios jie yra panašūs į Idėjas.) Vadinasi, gėris yra daiktų nekintamumo, jų 
pastovumo būklė; tai rimtyje esančių daiktų būsena. 

Neatrodo, kad visa tai mus nutolintų nuo Platono politinio totalitarizmo; 
na, o Platono /šminties Idėjos analizė atveda prie tokių pat nuviliančių rezul- 
tatų. Kaip matysime, išmintis Platonui nėra tas pat, kas sokratiškoji savo ribų 
įžvalga; nėra ji ir tai, ko dauguma mūsų galėtų tikėtis — dėmesingumas žmo- 
niškumui bei žmogaus reikalams ir užjaučiantis jų supratimas. Platono išmin- 
čiai, visiškai pasinėrę į aukštesniojo pasaulio problemas, „neturi laiko domė- 
tis žemiškais žmonių reikalais...“, o matydami ir stebėdami „tai, kas darnu ir 
amžinai tapatu <...> tai pamėgdžioja ir stengiasi kuo labiau į tai panėšėti“. 
Tai toks teisingas mokymosi būdas, kuris žmogų daro išmintingą: „Dėl filo- 
sofų prigimties sutarkime, kad jie aistringai siekia Žinių, kurios bent kiek 
atskleistų jiems esmę, amžiną ir nepatiriančią nei atsiradimo, nei išnykimo“. 
Neatrodo, kad Platono išminties traktavimas mus nutolintų nuo permainų 
sustabdymo idealo. 


V 


Nors miesto įkūrėjo funkcijų analizė Platono doktrinoje neatskleidė naujų 
etinių elementų, ji parodė, kad esama konkrečių priežasčių, dėl kurių miesto 
įkūrėjas turi būti filosofas. Bet šios priežastys nevisiškai pagrindžia reikala- 
vimą, kad filosofas visada būtų valdovu. Jos tik paaiškina, kodėl filosofas 
turi būti pirmasis įstatymų leidėjas, bet nepaaiškina, kodėl reikia, kad jis būtų 
nuolatinis valdovas, ypač kai nė vienas vėlesnysis valdovas neturi skatinti 
jokių permainų. Todėl norėdami visiškai pagrįsti reikalavimą, kad valdytų 
filosofai, turime toliau gvildenti uždavinius, susijusius su miesto išsaugojimu. 

Iš Platono sociologinių teorijų Žinome, kad valstybė, jei tik ji jau įkurta, 
išliks stabili tol, kol nebus pažeista valdovų klasės vienybė. Todėl tokios 
klasės ugdymas yra didžioji apsauginė aukščiausios valdžios funkcija, turinti 
išlikti tol, kol egzistuoja valstybė. Ar ši mintis pakankamai pagrindžia reika- 
lavimą, kad valdytų filosofas? Kad atsakytume į šį klausimą, dar sykį išskir- 
sime dvi šiai funkcijai būdingas, bet skirtingas veiklos rūšis: auklėjimo prie- 
žiūrą ir eugeninę veisimo priežiūrą. 

Kodėl auklėjimui turi vadovauti filosofas? Jei valstybė ir auklėjimo sis- 
tema jau įkurta, kodėl auklėjimu negalėtų rūpintis patyręs generolas, karalius 
kareivis? Atsakymas, kad auklėjimo sistema turi formuoti ne tik kareivius, 
bet ir filosofus, todėl ją turi prižiūrėti ne tik kareiviai, bet ir filosofai, akivaiz- 

džiai nepakankamas; juk jeigu filosofų nereikėtų kaip auklėjimo sistemos 
vadovų ir kaip nuolatinių valdovų, nereikėtų ir tokios auklėjimo sistemos, 
kuri formuoja vis naujus filosofus. Auklėjimo sistemos reikalavimai patys 
savaime negali paaiškinti, kodėl Platono valstybei reikalingi filosofai, ar pa- 
grįsti teiginį, kad valdovais turi būti filosofai. Žinoma, būtų kitaip, jei plato- 
niškojo auklėjimo tikslas būtų individualistinis, neredukuotas į tikslą tarnauti 
valstybės interesams, pavyzdžiui, siekis lavinti filosofinius sugebėjimus dėl 
jų pačių. Bet prisimindami (apie tai kalbėjome ankstesniame skyriuje), kaip 
Platonas bijojo leisti atsirasti nepriklausomam mąstymui“, o dabar matyda- 
mi, kad galutinis jo filosofinio auklėjimo tikslas yra tik „Gėrio Idėjos paži- 
nimas“, neatskleidžiantis konkretaus šios Idėjos turinio, pradedame suprasti, 
kad šitokių paaiškinimų nepakanka. Be to, šis įspūdis sustiprės, jei prisimin- 
sime 4 skyrių, kur matėme, kad Platonas reikalavo apriboti ir Atėnų „muzi- 
kinį“ auklėjimą. Didelę reikšmę, Platono priskiriamą filosofiniam valdovų 
auklėjimui, reikia aiškinti kitomis priežastimis — grynai politinėmis priežas- 
timis. 

Mano supratimu, svarbiausia priežastis — reikmė kiek įmanoma sustiprinti 
valdovų valdžią. Jeigu padėjėjų auklėjimas vyksta sėkmingai, gerų kareivių 
netrūks. Todėl išskirtinių karinių sugebėjimų gali nepakakti tam, kad valdžia 
būtų tvirta ir nepajudinama. Ji turi būti grindžiama aukštesniais principais. 
Platonas ją grindžia antgamtinėmis, mistinėmis galiomis, kuriomis pasižymi 
jo valstybės valdovai. Jie ne tokie, kaip kiti žmonės. Jie priklauso kitam 
pasauliui; jie bendrauja su dievais. Tai reiškia, kad filosofas karalius bent jau 
iš dalies yra panašus į gentinį karalių žynį, į figūrą, kurią minėjome aptarda- 
mi Herakleito filosofiją. (Atrodo, kad gentinių karalių žynių, žiniuonių ar 
šamanų institucija turėjo įtakos senajai pitagorininkų sektai, pripažinusiai 
stulbinančiai naivius gentinius tabu. Daugumas šių draudimų neabejotinai 
nunyko dar iki Platono epochos. Tačiau pitagorininkų pretenzijos savąjį au- 
toritetą grįsti antgamtinėmis jėgomis išliko.) Taigi Platono propaguojamas 
filosofinis auklėjimas atlieka konkrečią politinę funkciją. Jis paženklina ir 
išskiria valdovus, o kartu nubrėžia ribą tarp valdovų ir valdinių. (Ši „aukš- 
tojo“ išsilavinimo funkcija išliko iki mūsų laikų.) Platoniškoji išmintis pir- 
miausia reikalinga tam, kad būtų įtvirtintas nuolatinis tam tikros klasės vieš- 
patavimas. Ji gali būti apibūdinta kaip politinė „medicina“, ja disponuojantiems 
žmonėms, žiniuoniams, suteikianti mistines galias““. 

Tačiau tai nėra visiškai patenkinamas atsakymas į mūsų klausimą apie 
filosofo funkcijas Platono valstybėje. Veikiau galima tarti, kad klausimas, 
kodėl reikalingas filosofas, tik įgijo kitą pavidalą, ir kad dabar turime kelti 
panašų klausimą apie šamano arba žiniuonio praktines politines funkcijas. 
Matyt, Platonas, reikalaudamas specialiojo filosofinio lavinimo, turėjo kaž- 
kokį konkretų tikslą. Mums reikia atskleisti nuolatinę valdovo funkciją, pa- 
našią į laikiną įstatymų kūrėjo funkciją. Atrodo, kad vienintelė sritis, kur 
galima tikėtis atskleisti šitokią funkciją, yra valdovų rasės veisimas. 


VI 


Geriausias būdas nustatyti, kodėl esama filosofo kaip nuolatinio valdovo 
reikmės, — iškelti tokį klausimą: kas, Platono įsitikinimu, atsitinka tokiai 
valstybei, kurios nuolat nevaldo filosofai? Į šį klausimą Platonas atsako labai 
aiškiai. Jei valstybės sargybiniai, netgi patys tobuliausi, nenuvokia pitagoriš- 
kosios išminties ir platoniškojo Skaičiaus, tada sargybinių rasė, o kartu su ja 
ir valstybė, išsigimsta. 

Taigi Platono politinėje programoje rasizmas yra daug svarbesnis, negu 
galima pamanyti iš pradžių. Platono rasinis ir santuokinis Skaičius sudaro ne 
tik jo aprašomosios sociologijos pagrindą, „tą pagrindą, kuriuo remiasi Pla- 
tono istorijos filosofija“ (pasak Adamo), bet ir Platono politinio reikalavimo, 
kad valdytų filosofai, pagrindą. Po to, kas 4 skyriuje buvo pasakyta apie 
Platono valstybės istorinį kontekstą — klajoklių ir gyvulių augintojų bendruo- 
menes, mes gal ir nenustebsime, supratę, kad Platono karalius yra gyvulių 
augintojų karalius. Bet kai ką gali nustebinti tai, kad Platono filosofas pasi- 
rodo esąs filosofas gyvulių augintojas. Mokslinės, matematinės-dialektinės ir 
filosofinės veislininkystės reikmė nėra pats nereikšmingiausias argumentas 
filosofų valdžios naudai. 

4 skyriuje buvo parodyta, kad Valstybės pirmosiose knygose pabrėžiama 
ir nagrinėjama Žmogaus pavidalą turinčių sarginių šunų veisimo problema. 
Bet kol kas mes neatskleidėme nė vienos įtikinamos priežasties, dėl kurios tik 
autentiškas ir visiškai profesionalus filosofas turi būti įgudęs ir sėkmės lydi- 
mas politinis veisėjas. Bet juk kiekvienas šunų, žirgų ar paukščių veisėjas 
žino, kad racionalus veisimas neįmanomas be tam tikro plano, be tikslo, 
kreipiančio jo pastangas, be idealo, prie kurio jis gali priartėti, naudodamasis 
tam tikrais kergimo ir selekcijos metodais. Be tokio orientyro jis niekada 

negalėtų nuspręsti, kuris palikuonis „pakankamai geras“; jis niekada negalėtų 
kalbėti apie skirtumą tarp „gerų palikuonių“ ir „blogų palikuonių“. Tačiau šis 
orientyras visiškai atitinka Platono iškeltą rasės, kurią jis ketina įveisti, idėją. 

Pagal Platoną, kaip vien tikras filosofas, dialektikas gali matyti jo miesto 
dieviškąjį originalą, taip ir vien dialektikas gali matyti kitą dieviškąjį origi- 
nalą — Žmogaus Formą arba Idėją. Tik jis sugeba nukopijuoti šį provaizdį, 
perkelti jį iš dangaus į žemę“ ir čia jį įgyvendinti. Ši Žmogaus Idėja yra 
karališkoji Idėja. Ji neatstovauja — kaip kai kas yra manę — tam, kas bendra 
visiems žmonėms; tai nėra visuotinė sąvoka „žmogus“. Ne, veikiau tai yra 
dieviškasis žmogaus originalas, amžinasis antžmogis; tai supergraikas ir su- 
pervaldovas. Filosofas turi įgyvendinti žemėje tai, ką Platonas apibūdina kaip 
„<...> ištvermingiausius, narsiausius ir, pagal galimybes, gražiausius“, „kil- 
nius ir tvirto būdo“ žmones. Tai turi būti rasė, sudaryta iš tokių moterų ir 
vyrų, kurie „panašūs į dievus, o gal ir dieviški <...> nulipdyti tobuli ir gra- 
žūs“?" — tai valdovų rasė, kuriai pačios prigimties lemta karaliauti ir valdyti. 

Matome, kad dvi svarbiausios filosofo karaliaus funkcijos yra panašios: 
jis turi kopijuoti dieviškąjį miesto originalą, o kartu ir dieviškąjį Žmogaus 
originalą. Tik jis sugeba ir trokšta „<...> pasirūpinti, kad tai, ką jis ten mato, 
būtų perkelta į žmonių asmeninį ir visuomeninį gyvenimą”. 

Dabar bus suprantama, kodėl ten, kur Platonas pirmą kartą užsimena apie 
tai, kad jo valdovams reikalingas ne vien paprasčiausias pranašumas, kartu 
jis pirmą kartą pabrėžia, kad gyvulių veisimo principai turi būti taikomi ir 
žmonių giminei. Jis sako, kad mes labai rūpinamės gyvulių veisimu. „O jeigu 
šito nežiūrėsi, tai ar nemanai, kad šunų ir paukščių veislė labai pablogės?“ 
Prieidamas išvadą, kad dėl to paties Žmogų reikia veisti taip pat rūpestingai, 
„Sokratas“ sušunka: „Ak, mano mielas <...>, kokie šaunūs Žmonės turės būti 
mūsų valdovai, jei ir žmonių giminėje yra taip pat!“ Šis šūksnis svarbus; tai 
viena pirmųjų užuominų, kad valdovai gali sudaryti „nepranokstamu prana- 
šumu“ pasižyminčią klasę, turinčią ypatingą padėtį ir ypatingai auklėjamą. 
Šitaip mes parengiami atsiliepti į reikalavimą, kad valdovai turi būti filosofai. 
Bet ši pastraipa yra svarbi ir todėl, kad iš jos tiesiogiai kyla Platono reika- 
lavimas, jog valdovų, kaip žmonių giminės gydytojų, pareiga — naudotis 
melu ir apgaule. Platonas tvirtina, kad melas yra būtinas, „<...> jeigu mūsų 
nedidelė kaimenė turi būti rinktinė. Bet, išskyrus valdovus, daugiau niekas 
neturi šito Žinoti, kad sargybinių kaimenėje nekiltų jokia nesantaika“. Tikrai, 
čia Platonas kartoja kreipimąsi (cituotą anksčiau) į valdovus, ragindamas 
juos drąsiau naudotis melu kaip vaistais, ir parengia skaitytoją atsiliepti į kitą 


157 


I. PLATONO KERAI 


reikalavimą, kurį Platonas laiko ypač svarbiu. Jis nustato“, kad, siekdami 
sėkmingai suporuoti jaunus sargybinius, valdovai turi slapčia „Burtų trauki- 
mą <...> sutvarkyti taip, kad dėl kiekvienos santuokos netikę žmonės kaltintų 
likimą, o ne valdovus“. O tuojau pat po šio negarbingo patarimo vengti 
atsakomybės (šiuos žodžius įdėdamas į Sokrato lūpas, Platonas šmeižia savo 
didįjį mokytoją), „Sokratas“ iškelia mintį*!, kurią netrukus perima ir išsklei- 
džia Glaukonas ir kurią, dėl šios priežasties, galime pavadinti Glaukono edik- 
tu. Turiu galvoje žiaurų įstatymą“, pagal kurį kiekvienas abiejų lyčių žmogus 
karo metu turi paklusti kariams: „<...> per visą žygį niekas neturi teisės 
atsisakyti, jei toks karys panorės jį pabučiuoti, — juk jeigu jis pamils jaunuolį 
ar moterį, įgis dar daugiau narsumo atlikti žygdarbiams“. Primygtinai pabrė- 
žiama, kad dėl to valstybei bus dviguba nauda: daugiau didvyrių dėl susiža- 
dinimo ir, antra, daugiau didvyrių dėl to, kad padaugės didvyrių padarytų 
vaikų. (Antrasis naudingas padarinys, pats svarbiausias ilgalaikės rasistinės 
politikos požiūriu, išreiškiamas „Sokrato“ lūpomis.) 


VII 


Šitokiam veisimui nereikia specialaus filosofinio išsilavinimo. Tačiau fi- 
losofiniu išsilavinimu grindžiamas veisimas pats svarbiausias tada, kai reikia 
pasipriešinti išsigimimo pavojams. Kad šitų pavojų būtų galima išvengti, 
reikia labai profesionalaus filosofo, t. y. tokio, kuris būtų įgudęs grynosios 
matematikos (įskaitant stereometriją), grynosios astronomijos, grynosios har- 
monijos ir — visų įgūdžių viršūnės — dialektikos srityse. Tik tas, kuris žino 
matematinės eugenikos, platoniškojo Skaičiaus, paslaptis, gali sugrąžinti ir 
išsaugoti žmogui laimę, kuria jis mėgavosi iki Nuopuolio**. Visa tai reikia 
nuolat turėti galvoje, nes po Glaukono edikto (ir po interliudijos, kur apta- 
riamas prigimtinis skirtumas tarp graikų ir barbarų, pagal Platoną, atitinkantis 
skirtumą tarp ponų ir vergų) skelbiama doktrina, kurią Platonas pats vadina 
svarbiausiu ir sensacingiausiu savo politiniu reikalavimu, — tai reikalavimas, 
kad valdytų filosofas karalius. Platonas tvirtina, kad tik paklusus šiam reika- 
lavimui galima visiems laikams pašalinti visuomeninio gyvenimo blogybes, 
valstybėse išvešėjusį blogį, t. y. politinį nestabilumą, taip pat ir giliau slypin- 
čią šio blogio priežastį — žmonių giminės nariuose išvešėjusį blogį, t. y. rasinį 
išsigimimą. Štai toji pastraipa“: „Štai ir priėjome tai, ką palyginome su di- 
džiausia banga“, — sako Sokratas. — „Vis dėlto pasakysiu, net jei banga pa- 
skandintų mane patyčiose ir negarbėje. Klausyk, ką ketinu pasakyti. — Kal- 

bėk, — tarė Glaukonas. — Kol valstybėse nekaraliaus filosofai arba vadinamie- 
ji dabartiniai karaliai ir valdovai netaps tikrais ir rimtais filosofais, kol vals- 
tybinė valdžia ir filosofija nesusilies į viena ir ko! iš valdžios nebus prievarta 
pašalinti tie žmonės — o jų daug, - kurie iš prigimties linksta tik į vieną kurį 
iš tų dviejų dalykų, tol, mielas Glaukonai, nebus galo valstybių vargams, tol 
toji valstybės santvarka, kurią nusakėme žodžiais, žmonių giminei bus nepa- 
siekiama ir neišvys dienos šviesos.“ (Kantas į tai išmintingai atsakė: ,,Nepa- 
našu, kad karaliai galėtų tapti filosofais, o filosofai karaliais. Bet to ir nerei- 
kia, nes valdžios turėjimas neišvengiamai iškreipia laisvą proto spręsmą. Tačiau 
karaliai — ar laisvos, savivaldžios tautos — neturi užčiaupti burnos filosofams, 
bet duoti jiems teisę pasisakyti viešai.““?) 

Ši svarbi Valstybės pastraipa buvo visai pagrįstai vadinama viso veikalo 
raktu. Jos paskutiniai žodžiai „žmonių giminei bus nepasiekiama ir neišvys 
dienos šviesos“, mano galva, šioje vietoje nėra labai svarbūs. Tačiau juos 
reikia paaiškinti, nes įprotis idealizuoti Platoną lėmė tokią jų interpretaciją“, 
pagal kurią Platonas, girdi, čia kalba apie „humanizmą“, šitaip žadėdamas 
išgelbėjimą ne tik miestams, bet ir „visai žmonijai“. Šia proga reikia pasaky- 
ti, kad etinė „humanizmo“ kategorija, žyminti tai, kas peržengia tautų, rasių 
ir klasių skirtumus, Platonui visiškai svetima. Tiesą sakant, mums pakanka 
faktų, įrodančių Platono priešiškumą egalitarizmui; šį priešiškumą rodo jo 
požiūris į Antisteną“'", seną Sokrato mokinį ir draugą. Kaip Alkidamas ir 
Likofronas, Antistenas irgi priklausė Gorgijo mokyklai; pastarojo egalitarines 
teorijas, jis, atrodo, išplėtė ir sukūrė visų žmonių brolybės ir visuotinės žmo- 
nijos imperijos teoriją“*. Kaip tik šią koncepciją Platonas kritikuoja Valstybė- 
je, kur prigimtinė graikų ir barbarų nelygybė siejama su ponų ir vergų nely- 
gybe; įdomu, kad ši kritika pateikta“ prieš pat mūsų aptariamą svarbiausią 
pastraipą. Dėl šių ir kitų priežasčių“? galima pagrįstai tarti, kad, kalbėdamas 
apie Žmonių giminės vargus, Platonas turėjo galvoje teoriją, su kuria jo skai- 
tytojai jau buvo pakankamai supažindinti, būtent savo teoriją apie tai, kad 
valstybės gerovė galų gale priklauso nuo viešpataujančios klasės pavienių 
narių „prigimties“ ir kad jų prigimčiai, taip pat jų rasės ar palikuonių prigim- 
čiai savo ruožtu kelia grėsmę individualistinio auklėjimo blogybės bei, dar 
svarbiau, rasinis išsigimimas. Platono pastaba, kurioje aiškiai užsimenama 
apie prieštaravimą tarp dieviškos ramybės ir permainų bei irimo blogio, už- 
bėga už akių jo pasakojimui apie Skaičių ir Žmogaus Nuopuolį?'. 

Todėl visiškai natūralu, kad apie rasizmą Platonas užsimena kaip tik šioje 
labai svarbioje pastraipoje, kur išreiškiamas pagrindinis jo politinis reikalavi- 

mas. Juk be „tikrų ir rimtų filosofų“, įgudusių tuose moksluose, kurie reika- 
lingi eugenikai, valstybė pasmerkta pražūčiai. Istorijoje apie Skaičių ir Žmo- 
gaus Nuopuolį Platonas pasakoja, kad viena iš pirmųjų ir fatališkų nuodėmių, 
kurią padarys išsigimę sargybiniai, bus ta, kad jie nebepaisys eugenikos, 
nebesaugos ir nebepuoselės rasės grynumo: „Todėl jaunoji karta bus mažiau 
išsilavinusi. Iš jos išeis nekokie valdovai ir sargybiniai, nesugebantys skirti 
ir išsaugoti Hesiodo kartų — juk ir jūsų valstybėje jos bus tos pačios: auksinė, 
sidabrinė, varinė ir geležinė.“*? 

Visą šį nuosmukį nulems paslaptingojo santuokinio Skaičiaus nežinoji- 
mas. Tačiau šis Skaičius, be jokios abejonės, buvo paties Platono išradimas. 
(Jis suponuoja grynąsias harmonijas, kurios savo ruožtu suponuoja stereo- 
metriją — naują mokslą tuo metu, kai Platonas rašė Valstybę.) Taigi matome, 
kad niekas, išskyrus patį Platoną, nežinojo tikrojo sargybinių klasės auklėji- 
mo paslapties ir neturėjo šio auklėjimo rakto. Filosofas karalius yra pats 
Platonas, o Valstybė išreiškia paties Platono pretenzijas į karaliaus valdžią, 
kurios, kaip jis manė, jis nusipelnė, nes jame susivienijo filosofas ir teisėtas 
įpėdinis Kodro — kankinio, paskutiniojo Atėnų karaliaus, kuris, pagal Plato- 
ną, pasiaukojo, kad „išsaugotų karalystę savo vaikams“. 


VIII 

Kai tik prieiname šią išvadą, daugelis anksčiau atrodžiusių nerišlių dalykų 
dabar susisieja ir paaiškėja. Pavyzdžiui, beveik neabejotina, kad Platono Vals- 
tybė, kurioje labai daug užuominų apie ano meto problemas ir žmones, au- 
toriaus buvo sumanyta ne tiek kaip teorinis traktatas, bet veikiau kaip aktu- 
alus politinis manifestas. „Mes visiškai nesuprasime Platono, — sako 
A. E. Tayloras, — jei užmiršime, kad Valstybė yra ne tik teorinių disputų apie 
valdymą rinkinys... bet rimtas praktinės reformos projektas, pasiūlytas Atėnų 
piliečio..., kuris, kaip ir Shelley, apimtas 'aistros pertvarkyti pasaulį'“.?> Tai 
visiškai teisinga mintis, ir jau vien ja remdamiesi galime daryti išvadą, kad, 
vaizduodamas savuosius valdovus filosofus, Platonas turėjo galvoje filoso- 
fus, kurie buvo jo amžininkai. Tačiau tuo metu, kai buvo parašyta Valstybė, 
Atėnuose gyveno tik trys iškilūs Žmonės, galėję laikyti save filosofais: An- 
tistenas, Isokratas ir pats Platonas. Jei nagrinėdami Valstybę turėsime tai gal- 
voje, iškart suprasime, kad žymioje filosofų karalių bruožų aptarties dalyje, 
Platono aiškiai išskirtoje, užsimenama apie konkrečius asmenis. Ši dalis pra- 
sideda*“ aiškia užuomina apie populiarų žmogų, būtent Alkibiadą, ir baigiasi 

atviru vardo (Teago) paminėjimu ir „Sokrato“ nuoroda į patį save?*. Ja Pla- 
tonas siekia parodyti, kad tik nedaugelį galima pavadinti tikrais filosofais, 
tinkamais filosofo karaliaus postui. Aukštos kilmės Alkibiadas, tinkamas šiam 
vaidmeniui, išdavė filosofiją, nepaisydamas Sokrato pastangų jį išgelbėti. Į 
išduotą ir bejėgę filosofiją savo teises pareiškė jos neverti ieškovai. Galiau- 
siai „<...> lieka visai nedaug žmonių, kurie tikrai yra verti užsiimti filosofi- 
ja <...>“. Remdamiesi išvadomis, kurias priėjome, galėtume manyti, kad „ne- 
vertieji“ užsiimti filosofija yra Antistenas, Isokratas ir jų mokykla (ir kad jie 
yra kaip tik tie žmonės, kuriuos Platonas reikalauja „pašalinti prievarta“, kaip 
sakoma anoje svarbioje pastraipoje apie filosofą karalių). Išties, esama tam 
tikrų su pačiu veikalu nesusijusių faktų, patvirtinančių šį spėjimą?“. Panašiai 
galėtume manyti, kad „visai nedaug Žmonių, kurie tikrai yra verti“, — tai pats 
Platonas ir, galimas daiktas, kai kurie jo draugai (galbūt Dionas); iš tikrųjų, 
šios pastraipos tęsinys leidžia beveik neabejoti, kad čia Platonas kalba apie 
patį save: „Visi tie, kurie įeina į šį nedidelį skaičių, paragavę filosofijos, 
pajunta, koks saldus ir palaimingas yra šis lobis; jie matė minios beprotybę, 
taip pat ir tai, kad valstybėse nėra nė vieno politiko, kuris protingai spręstų 
valstybės reikalus <...>“. Jeigu filosofas, „<...> atsidūręs tarsi tarp Žvėrių, 
nenori kartu su jais daryti pikta, jis negalės vienas prieš visus atsilaikyti ir, 
nespėjęs padaryti nieko gera nei valstybei, nei draugams, žus be jokios nau- 
dos ir sau pačiam, ir kitiems. Visa tai apgalvojęs, jis ramiai gyvena ir dirba 
savo darbą, tarsi pasislėpęs už sienos nuo smėlio audros ir liūties.“*' Didelė 
pagieža, išreikšta šiais karčiais ir visiškai nesokratiškais?* žodžiais, aiškiai 
rodo, kad tai paties Platono, o ne Sokrato, mintis. Tačiau kad tinkamai įver- 
tintume šią asmeninę išpažintį, šiuos žodžius reikia palyginti su štai kokiais: 
„Juk būtų keista, jeigu vairininkas prašytų jūreivių jam paklusti arba jeigu 
išminčiai belstųsi į turtuolių duris <...> Priešingai, nė kiek nekeista, kad 
ligonis — nesvarbu, ar jis turtuolis, ar vargšas, — būtinai belsis į gydytojo 
duris, o kiekvienas norintis paklusti — į duris to, kuris sugeba valdyti. Valdo- 
vas neprašys valdinių paklusti jam, jeigu jis iš tikrųjų šio to vertas.“ Ar 
įmanoma neišgirsti šioje pastraipoje nuskambančios besaikio asmeninio išdi- 
dumo gaidos? Štai aš, sako Platonas, jūsų prigimtinis valdovas, filosofas 
karalius, mokantis valdyti. Jei jums manęs reikia, ateikite pas mane, ir jei 
paprašysite manęs, tapsiu jūsų valdovu. Bet pats aš šito jūsų nemaldausiu. 

Ar Platonas tikėjo, kad jie ateis? Kaip ir daugelyje didžiųjų literatūros 
veikalų, Valstybėje esama pėdsakų, rodančių, kad jos autoriui buvo akimirkų, 
kai jį užplūsdavo džiaugsmingos ir ekstravagantiškos viltys??, bet jas pa- 

keisdavo nevilties tarpsniai. Bent jau retsykiais Platonas tikėdavo, kad jo 
viltys išsipildys, kad jo kūrinių populiarumas, jo išminties šlovė pavers jas 
tikrove. Bet paskui jis vėl jausdavo, kad jo mintys taps tik nirtulingo puolimo 
paskata, kad jis tik šaukiasi ant savo galvos „patyčių ir pažeminimo protrū- 
kį“, o gal net ir mirtį. 

Ar jį kankino tuštybė? Jis siekė žvaigždžių, norėjo būti panašus į dievybę. 
Kartais aš manau, kad besaikį žavėjimąsi Platonu iš dalies paaiškina tai, jog 
jis išreiškė slapčiausias daugelio žmonių svajones“. Net tada, kai jis peikia 
tuščiagarbiškumą, negali nejusti, kad jį įkvepia kaip tik tuščiagarbiškumas. 
Filosofas, tvirtina jis“!, nėra tuščiagarbis; juk „mažiausiai siekia valdžios tie, 
kuriems dera valdyti“. Bet šito priežastis - pernelyg aukšta filosofo padėtis. 
Tas, kuris bendrauja su dievybe, gali nusileisti iš savo aukštybių pas mirtin- 
gus žemės kirminus ir pasiaukoti valstybės interesų labui. Jis to netrokšta, bet 
kaip prigimtinis valdovas ir išgelbėtojas jis pasirengęs ateiti. Vargšams mir- 
tingiesiems jo reikia. Valstybė be jo pražus, nes tik jis vienas žino paslaptį, 
kaip ją išsaugoti — išsigimimo sustabdymo paslaptį... 

Man atrodo, reikia pripažinti tą faktą, kad už filosofo karaliaus valdžios 
idėjos slypi valdžios troškimas. Gražus aukščiausiojo valdovo portretas yra 
Platono autoportretas. Atsigavę po šio atradimo sukelto šoko, mes galime 
naujai pažvelgti į šį bauginantį portretą, ir jei tik apsiginkluosime žiupsneliu 
sokratiškosios ironijos, tas portretas nebeatrodys toks bauginantis. Galėsime 
pastebėti jo žŽmogiškus, tiesą sakant, net pernelyg žmogiškus bruožus. Gal net 
pajusime tam tikrą užuojautą Platonui, kuris, užuot tapęs pirmuoju filosofu 
karaliumi, tapo pirmuoju filosofijos profesoriumi ir niekada nesugebėjo įgy- 
vendinti savo svajonės, tos karališkosios Idėjos, kurią jis nulipdė pagal savo 
atvaizdą. Apsiginklavę tuo Žiupsneliu ironijos, net galėsime suprasti, kad 
Platono istorija liūdnai primena nekaltą ir nesąmoningą platonizmo satyrą — 
istoriją apie bjaurųjį taksą, Tono, didįjį danų veislės dogą, pagal savo atvaiz- 
dą kuriantį karališkąją „Didžiojo Šuns“ Idėją (bet, laimei, galų gale supran- 
tantį, kad tas Didysis Šuo yra jis pats).“2 

Koks žmogiškosios niekybės dokumentas yra ši filosofo karaliaus idėja! 
Kaip ji nepanaši į Sokrato paprastumą ir humaniškumą; juk Sokratas perspė- 
jo politikus apie apsvaigimo nuo savo valdžios, puikumo ir išminties pavojų 
ir stengėsi išmokyti juos to, kas svarbiausia — kad visi mes esame trapūs 
žmogeliai! Koks nuosmukis — nuo šio ironijos, proto ir ištikimybės tiesai 
pasaulio iki platoniškosios karalystės, valdomos išminčiaus, kurio magiško- 

sios galios iškelia jį į aukštybes, nepasiekiamas paprastiems žmonėms, nors 
ir ne taip aukštai, kad tas išminčius nesinaudotų melu ar niekintų gėdingą 
kiekvieno šamano sandėrį — už teisę valdyti savo bendrapiliečius pardavinėti 
jiems kerus — gyvulių veisimo kerus. 


Devintas skyrius 
ESTETIZMAS, PERFEKCIONIZMAS, UTOPIZMAS 


„Iš pradžių reikia viską sunaikinti. Visa mūsų prakeikta 
civilizacija turi išnykti, ir tik tada mes galėsime į šį pasaulį 
atnešti padorumą.“ 

Mourlanas iš Du Gard'o Thibault šeima 


Man atrodo, kad pats pavojingiausias Platono programos bruožas yra tam 
tikras jo požiūris į politiką. Šio požiūrio analizė turi didelę praktinę reikšmę 
racionaliajai socialinei inžinerijai. Tas Platono požiūris, kurį turiu galvoje, 
gali būti pavadintas utopine inžinerija ir supriešintas su kitu socialinės inži- 
nerijos metodu, kurį aš laikau vieninteliu racionaliu metodu ir kuris gali būti 
pavadintas daline inžinerija. Utopinis požiūris ypač pavojingas todėl, kad kai 
kam jis gali pasirodyti esąs vienintelė besaikio istoricizmo — radikaliojo is- 
toricistinio požiūrio, kad mes negalime pakeisti istorijos eigos — alternatyva. 
Kartu gali pasirodyti, kad utopinis požiūris yra ne tokio radikalaus, platoniš- 
kojo tipo istoricizmo, pripažįstančio žmogui galimybę įsikišti į istorijos eigą, 
būtinas papildinys. 

Utopinį požiūrį galima apibūdinti šitaip. Kiekvienas racionalus veiksmas 
privalo turėti tam tikrą tikslą. Šis veiksmas yra racionalus tiek, kiek tikslo 
siekiama sąmoningai ir nuosekliai, o priemonės pasirenkamos taip, kad ati- 
tiktų šį tikslą. Todėl, jei norime veikti racionaliai, pirmiausia reikia pasirinkti 
tinkamą tikslą; be to, savo tikruosius arba galutinius tikslus turime labai 
rūpestingai apibrėžti ir atskirti nuo tų tarpinių ar dalinių tikslų, kurie iš tik- 
rųjų yra tik priemonės, arba žingsniai einant į galutinį tikslą. Jei nepaisysime 
šios perskyros, neišvengiamai užmiršime klausimą, ar tie daliniai tikslai pa- 
deda įgyvendinti galutinį tikslą; dėl šios priežasties mes nesugebėsime veikti 
racionaliai. Šie principai, taikomi politinės veiklos srityje, reikalauja, kad 
prieš imdamiesi praktinių veiksmų apibrėžtume galutinį politinį tikslą, Idealią 

Valstybę. Tik kai apibrėžtas — bent jau apytikriai — šis galutinis tikslas, tik kai 
jau turime kažką panašaus į siekiamos visuomenės apmatus, galime svarstyti 
geriausius būdus ir priemones jai pasiekti ir sudaryti praktinių veiksmų planą. 
Visa tai — kiekvienos praktinės politikos, kurią galima pavadinti racionalia, ir 
ypač socialinės inžinerijos, išankstinės sąlygos. 

Štai tas glaustai apibūdintas metodologinis stilius, kurį aš vadinu utopine 
inžinerija’. Jis įtikinamas ir patrauklus. Tiesą sakant, tai yra metodologinis 
stilius, patraukiantis tuos, kurių neveikia istoricistiniai prietarai arba kurie 
šiems prietarams priešinasi. Tačiau kaip tik todėl šis stilius yra dar pavojin- 
gesnis, o jo kritika dar būtinesnė. 

Prieš pereidamas prie išsamesnės utopinės inžinerijos kritikos, norėčiau 
bendrais bruožais aptarti kitokį socialinės inžinerijos stilių, būtent dalinę in- 
žineriją. Mano galva, kaip tik šis stilius yra metodologiškai nepriekaištingas. 
Politikas, taikantis šį metodą, gali turėti savo galvoje [idealios] visuomenės 
apmatą, bet gali jo ir neturėti; jis gali būti įsitikinęs, kad Žmonija vieną gražią 
dieną pasieks idealią būklę, laimę ir tobulybę šioje Žemėje, bet gali tuo ir 
netikėti. Bet jis visą laiką turės galvoje, kad jeigu tobulybė apskritai pasie- 
kiama, ji labai toli, ir kad kiekviena žmonių karta, vadinasi, ir dabartinė 
karta, turi siekti ne tiek to, kad jai būtų dovanota laimė — juk nesama insti- 
tucinių priemonių, galinčių žmogų padaryti laimingą, — kiek to, kad ji būtų 
apsaugota nuo tokių nelaimių, kurių galima išvengti. Tie, kurie kenčia, turi 
teisę reikalauti visokeriopos įmanomos pagalbos. Taigi dalinės inžinerijos 
šalininkas ieškos metodų, kuriais remdamasis galėtų atpažinti didžiausias, 
sunkiausiai pakeliamas visuomenės blogybes ir kovoti su jomis, o ne metodų, 
kuriais remdamasis galėtų sužinoti, koks didžiausias galutinis gėris, ir kovoti 
dėl jo*. Skirtumas tarp šių dviejų metodų nėra tik žodinis. Tiesą sakant, šis 
skirtumas yra tai, kas svarbiausia. Tai skirtumas tarp protingo metodo, lei- 
džiančio palengvinti žmogaus likimą, ir tokio metodo, kuris — jei jį pabando- 
ma įgyvendinti — gali nesunkiai atvesti prie to, kad žmonių kančios neišma- 
tuojamai padidės. Tai skirtumas tarp tokio metodo, kuris gali būti pritaikytas 
bet kurią akimirką, ir tokio metodo, kurio propagavimas gali nesunkiai tapti 
patogia dingstimi veiksmą atidėlioti vis vėlesniam laikui, kai susiklostys pa- 
lankesnės aplinkybės. Be to, tai yra skirtumas tarp vienintelio iki šiol tikrai 
sėkmingo metodo, leidžiančio pagerinti konkrečią situaciją bet kuriuo metu 
ir bet kurioje vietoje (kaip matysime, įskaitant ir Rusiją), ir metodo, kuris — 
jei tik buvo bandoma juo naudotis — atvesdavo prie to, kad vietoje proto 

būdavo naudojama prievarta, o kartu ir prie to, kad reikėdavo atsisakyti pa- 
ties metodo ar bent jau pradinio jo apmato. 

Gindamas savo metodą, dalinės inžinerijos šalininkas gali pasakyti, kad 
dauguma žmonių mieliau parems sistemingą kovą su kančiomis, neteisybė- 
mis ir karais, o ne kokio nors idealo įgyvendinimą. Socialinių blogybių, t. y. 
socialinių sąlygų, dėl kurių kenčia daug žmonių, egzistavimo beveik nereikia 
įrodinėti. Tie, kurie kenčia, apie kančias žino iš savo patirties, o tie, kuriems 
kentėti netenka, vargu ar paneigs, kad jie nenorėtų pasikeisti vietomis su tais, 
kurie kenčia. Daug sunkiau samprotauti apie idealią visuomenę. Visuomenės 
gyvenimas yra toks sudėtingas, kad labai nedaug Žmonių, o gal ir nė vienas, 
negali įvertinti didelio masto socialinės inžinerijos projekto ir nuspręsti, ar jis 
įgyvendinamas praktiškai, ar jį įgyvendinus kas nors iš tikrųjų pagerės, ko- 
kias kančias gali sukelti jo įgyvendinimas ir kokios gali būti jo įgyvendinimo 
priemonės. Priešingai, dalinės inžinerijos projektai yra palyginti paprasti. Tai 
kurių nors konkrečių institucijų — sveikatos apsaugos, draudimo, arbitražo, 
biudžetinių lėšų, kaupiamų ekonominio nuosmukio atvejui?, arba švietimo 
reformos — projektai. Jei jie nesėkmingi, daug žalos nepadaroma ir nėra labai 
sunku juos ištaisyti. Tokie projektai nėra labai rizikingi ir dėl tos priežasties 
ne tokie kontroversiški. Bet jeigu lengviau pasiekti protingą susitarimą dėl 
egzistuojančių blogybių ir priemonių joms įveikti negu dėl idealiojo gėrio ir 
jo įgyvendinimo priemonių, tada esama ir daugiau vilties, kad, naudodamiesi 
dalinės inžinerijos metodu, galime įveikti net pačius didžiausius praktinius 
sunkumus, susijusius su kiekviena protinga politine reforma, būtent, įgyven- 
dinant programą vengti aistrų ir prievartos ir naudotis protu. Šitaip atsiras 
galimybė pasiekti protingą kompromisą, o todėl ir pagerinti esamą padėtį 
naudojantis demokratiniais metodais. (,„Kompromisas“ yra bjaurus žodis, bet 
mums svarbu išmokti juo naudotis teisingai. /nstitucijos neišvengiamai yra 
kompromiso su aplinkybėmis, interesais ir t. t. rezultatas, nors kaip asmenys 
mes privalome priešintis tokioms įtakoms.) 

Priešingai, utopinė pastanga įgyvendinti idealią valstybę, naudojantis vi- 
suomenės kaip visumos apmatu, reikalauja griežtos, centralizuotos nedauge- 
lio žmonių valdžios, ir todėl dažnai veda prie diktatūros*. Mano galva, tai yra 
svarbiausias utopinio metodo trūkumas; skyriuje apie vadovavimo principą 
aš mėginau parodyti, kad autoritarinis valdymas yra labiausiai kritikuotina 
valdymo forma. Kai kurie tame skyriuje neaptarti klausimai mums leis sufor- 
muluoti net akivaizdesnius argumentus prieš utopinį metodą. Pirmiausia ge- 
ranoriškam diktatoriui bus nelengva nustatyti, ar jo veiklos padariniai atitinka 

jo gerus ketinimus (tai aiškiai matė Tocgueville'is daugiau nei prieš šimtą 
metų?). Šį sunkumą lemia tas faktas, kad autoritarizmas nepakenčia kritikos, 
o todėl geranoris diktatorius nenoriai išklausys skundus dėl tų priemonių, 
kurių jis ėmėsi. Tačiau be šito jis vargu ar galės sužinoti, ar jo taikomos 
priemonės pasiekia norimą kilnų tikslą. Utopinės inžinerijos šalininko padėtis 
bus dar blogesnė. Visuomenės pertvarka yra didžiulis darbas, kuris daugeliui 
ir ilgam laikui sukelia daug nepatogumų. Todėl utopinės inžinerijos šalinin- 
kas turės užsikimšti ausis, kad negirdėtų daugybės skundų; tiesą sakant, nu- 
slopinti nepagrįstus priekaištus bus jo pareigų dalis. (Jis pasakys kaip Leni- 
nas: ,„Nesudaužęs kiaušinio, neiškepsi omleto“.) Tačiau kartu jis neišvengiamai 
turės nuslopinti ir protingą kritiką. Kitas sunkumas, iškylantis utopinės inži- 
nerijos šalininkui, susijęs su diktatoriaus įpėdinio problema. 7 skyriuje jau 
minėjau kai kuriuos šios problemos aspektus. Sunkumai, iškylantys utopinės 
inžinerijos šalininkui, panašūs į tuos, kurie iškyla geranoriškam tironui, ban- 
dančiam surasti tokį pat geranorišką įpėdinį (žr. 7 skyriaus 25 pastabą), bet 
jie daug didesni. Pats tokio utopinio užmojo mastas lemia tai, kad neįmano- 
ma to didžiulio projekto įgyvendinti per vieno socialinės inžinerijos subjekto 
arba tokių subjektų grupės gyvenimą. O jei jų įpėdiniai nesiekia to paties 
idealo, tada visos Žmonių kančios idealo įgyvendinimo labui gali būti visiškai 
bergždžios. 

Utopinio metodo kritiką galima tęsti apibendrinant tik ką pateiktus argu- 
mentus. Akivaizdu, kad šis metodas gali būti praktiškai vaisingas tik jei 
tariame, kad pradinis projektas, gal kiek pataisytas ir pritaikytas prie aplin- 
kybių, išlieka viso darbo pagrindu tol, kol tas darbas baigiamas. Tačiau šiam 
darbui reikia tam tikro laiko. Tai bus politinių ir dvasinių revoliucijų, naujų 
eksperimentų ir naujų patyrimų politikos srityje epocha. Todėl nėra neįmano- 
ma, kad tos idėjos ir idealai pasikeis. Kas atrodė esanti ideali valstybė žmo- 
nėms, sukūrusiems pirminį projektą, gali taip nebeatrodyti jų įpėdiniams. 
Jeigu įmanomas toks dalykas, tada visas metodas pasirodo esąs netikęs. Me- 
todas, reikalaujantis iš pradžių nustatyti galutinį politinį tikslą, o paskui pra- 
dėti jo siekti, yra nevykęs, jei tarsime, kad įgyvendinimo procese šis tikslas 
žengti žingsniai iš tikrųjų veda tolyn nuo siekiamo tikslo. O jei pakeisime 
kryptį, prisiderindami prie naujo tikslo, vėl susidursime su tuo pačiu pavoju- 
mi. Nepaisant visų sudėtų aukų, mums apskritai gali niekas nepavykti. Tie, 
kurie mano, kad vienas žingsnis tolimo idealo link yra geriau negu dalinio 
kompromiso įgyvendinimas, visada privalo turėti galvoje, kad jei idealas yra 

labai toli, gali atsitikti taip, kad bus sunku pasakyti, ar žengtas Žingsnis prie 
idealo priartina, ar nuo jo nutolina, ypač tada, kai kelias, vedantis į idealą, yra 
vingiuotas ar, Hegelio žargonu, „dialektiškas“, arba jei jis iš pat pradžių 
nebuvo aiškiai nubrėžtas. (Visa tai, kas pasakyta, siejasi su senu ir šiek tiek 
naiviu klausimu, kiek tikslas gali pateisinti priemones. Jau nekalbant apie tai, 
kad joks tikslas niekada negali pateisinti visų priemonių, man atrodo, kad 
pakankamai konkretus ir įgyvendinamas tikslas gali pateisinti laikinas prie- 
mones, kurių niekada negalėtų pateisinti labiau nutolęs idealas“.) 

Dabar matome, kad utopinį metodą gali išgelbėti tik platoniškas tikėjimas 
vienu absoliučiu ir nekintamu idealu, taip pat ir dar dvi su juo susijusios 
prielaidos: (a) kad esama racionalių metodų, leidžiančių kartą ir visiems lai- 
kams apibrėžti, koks yra šis idealas; (b) kad esama racionalių metodų, lei- 
džiančių nustatyti geriausias šio idealo įgyvendinimo priemones. Tik tokios 
lemtingos prielaidos galėtų mus priversti susilaikyti nuo tvirtinimo, kad uto- 
pinė metodologija yra visiškai bergždžia. Tačiau net pats Platonas ir patys 
karščiausi platonikai sutiks su tuo, kad (a) prielaida nėra teisinga, kad nesama 
racionalaus metodo, leidžiančio apibrėžti galutinį tikslą, bet, geriausiu atveju, 
galima remtis tik tam tikra intuicija. Todėl, nesant racionalių metodų, bet 
kokie nuomonių skirtumai tarp utopinės inžinerijos šalininkų neišvengiamai 
verčia naudotis ne protu, o jėga, t. y. prievarta. Jei net žingsniai tam tikra 
kryptimi ir bus kiek sėkmingi, šią sėkmę lems ne taikomas metodas, o kaip 
tik priešingai — jo atsisakymas. Pavyzdžiui, sėkmę gali lemti išskirtiniai vadų 
sugebėjimai; bet mes niekada neturime užmiršti, kad talentingų vadų atsira- 
dimą lemia ne kokie nors metodai, o tik paprasčiausia sėkmė. 

Svarbu, kad ši kritika būtų suprasta teisingai. Aš nekritikuoju idealo, 
paprasčiausiai teigdamas, kad idealas niekada negali būti įgyvendintas ir kad 
jis visada lieka utopiškas. Tai nebūtų svari kritika, nes yra įgyvendinta dau- 
gybė dalykų, kurie yra buvę dogmatiškai pasmerkti kaip neįgyvendinamos 
svajonės, pavyzdžiui, institucijos, užtikrinančios pilietinę taiką, t. y. užkertan- 
čios kelią nusikaltimams valstybės viduje; be to, aš manau, kad, pavyzdžiui, 
atitinkamų institucijų, užkertančių kelią tarptautiniams nusikaltimams, t. y. 
karinei agresijai ar kariniam šantažui, įkūrimas net nėra labai sunki problema, 
nors dažnai tai laikoma utopiniu projektu’. Kritikuodamas tai, ką vadinu 
utopine inžinerija, iš tikrųjų aš kritikuoju rekomendacijas pertvarkyti visuo- 
menę kaip visumą, t. y. didelio masto pertvarkymų projektus, kurių praktinius 
padarinius sunku apskaičiuoti dėl mūsų patyrimo ribotumo. Utopinė inžine- 
rija pretenzingai siekia racionaliai planuoti visuomenę kaip visumą, nors mes 

neturime empirinių žinių, kurių reikia, kad tokios ambicingos pretenzijos 
būtų įgyvendintos. Juk mes net ir negalime turėti tokių žinių, nes neturime 
pakankamo šitokio planavimo praktinio patyrimo, tuo tarpu empirinių Žinių 
pagrindas turi būti patyrimas. Šiuo metu didelio masto inžinerijai reikiamo 
sociologinio pažinimo paprasčiausiai nesama. 

Turėdamas galvoje šią kritiką, utopinės inžinerijos šalininkas tikriausiai 
sutiks, kad be praktinio patyrimo apsieiti neįmanoma ir kad socialinė techno- 
logija turi būti grindžiama praktiniu patyrimu. Bet jis tvirtins, kad mes nie- 
kada nesužinosime apie visuomenę ko nors naujo, jei susilaikysime nuo so- 
cialinių eksperimentų, iš kurių tik ir galime gauti mums reikiamą praktinį 
patyrimą. Be to, jis gali pridurti, kad utopinė inžinerija yra ne kas kita, kaip 
eksperimentinio metodo pritaikymas visuomenei. Eksperimentuoti neįmano- 
ma be didžiulių socialinių permainų. Jos turi būti didžiulių mastų, nes dabar- 
tinė visuomenė pasižymi tuo, kad ją sudaro didžiulės žmonių masės. Todėl, 
pavyzdžiui, jeigu socialistinis eksperimentas daromas tik gamykloje, kaime 
ar net rajone, jis niekada negali mums duoti reikiamos realistinės informaci- 
jos. 

Šitokie argumentai utopinės inžinerijos naudai atskleidžia plačiai paplitu- 
sį ir blogą prietarą — kad socialiniai eksperimentai turi būti „didelio masto“, 
kad jie turi apimti visą visuomenę, nes tik tada jie bus realistiški. Tačiau kaip 
tik dalinius socialinius eksperimentus galima daryti atsižvelgiant į realias 
sąlygas, pačioje visuomenėje, nors jie ir yra „mažo masto“, t. y. nesukelia 
visuomenėje revoliucinių perversmų. Tiesą sakant, tokius eksperimentus mes 
atliekame visą laiką. Naujo tipo gyvybės draudimo įvedimas, naujo tipo mo- 
kesčiai, naujos baudžiamosios teisės įvedimas jau yra socialiniai eksperimen- 
tai, turintys įtakos visuomenei, bet nepertvarkantys jos kaip visumos. Netgi 
žmogus, atidarantis naują parduotuvę ar užsisakantis bilietą į teatrą, jau atlie- 
ka savotišką nedidelį socialinį eksperimentą; galiausiai visas mūsiškis visuo- 
meninio gyvenimo sąlygų pažinimas pagrįstas patyrimu, įgyjamu atliekant 
kaip tik tokius eksperimentus. Utopinės inžinerijos šalininkas, su kuriuo mes 
ginčijamės, teisus pabrėždamas, kad socialistinis eksperimentas bus nieko 
nevertas, jei atliekamas tik laboratorijos sąlygomis, pavyzdžiui, viename kai- 
me, nes mes norime žinoti, kaipgi viskas atrodys normaliomis sąlygomis, 
pačioje visuomenėje. Bet šis pavyzdys rodo ir tai, kur glūdi utopinės inžine- 
rijos šalininko prietaro šaknys. Jis įsitikinęs, kad, eksperimentuodami su vi- 
suomene, mes privalome pertvarkyti ją visą, todėl net kuklų eksperimentą jis 
gali suvokti vien kaip pastangą pertvarkyti visą mažos bendruomenės struktūrą. 

Tačiau labiausiai pamokantys yra tokie eksperimentai, kuriais per tam tikrą 
laiką pakeičiama tik viena socialinė institucija. Juk tik tokiu būdu mes galime 
sužinoti, kaip vienas institucijas pritaikyti prie visų kitų institucijų ir kaip 
sutvarkyti jas taip, kad jų veikla atitiktų mūsų keliamus tikslus. Ir tik tokiu 
būdu mes galime daryti klaidas ir iš jų mokytis, nerizikuodami, kad didžiulės 
nesėkmės atbaidys mus nuo būsimųjų reformų. Be to, utopinis metodas ne- 
išvengiamai atveda prie pavojingos dogmatinės ištikimybės schemai, kuriai 
aukojama viskas, kas tik įmanoma. Gali būti taip, kad eksperimento sėkmė 
bus susijusi su asmeniniais pasaulio galingųjų interesais. Visa tai lemia, kad 
eksperimentas praranda racionalumą ar mokslinę vertę. Tuo tarpu dalinis 
metodas leidžia eksperimentą pakartoti ir nuolat koreguoti. Tiesą sakant, jis 
gali atvesti prie tokios palankios situacijos, kai, užuot aiškinęsi savo klaidas, 
užuot jas neigę ir įrodinėję, kad yra visada teisūs, politikai pradės atsižvelgti 
į jas. Kaip tik taip — o ne griebiantis utopinio planavimo ar istorinių prana- 
šysčių — galima politikoje naudotis moksliniu metodu, nes svarbiausia moks- 
linio metodo paslaptis yra pasirengimas mokytis iš klaidų“. 

Mano galva, šias mintis galima patvirtinti, socialinę inžineriją lyginant, 
pavyzdžiui, su technine inžinerija. Žinoma, utopinės inžinerijos šalininkas 
pareikš, kad inžinieriai technikai net labai sudėtingą mašiną kartais planuoja 
kaip tam tikrą visumą ir kad jų kuriami apmatai gali iš anksto apimti ir 
projektuoti ne tik tam tikrą mechanizmą, bet ir visą šį mechanizmą gaminantį 
fabriką. Aš atsakysiu, jog inžinierius technikas gali tai daryti todėl, kad turi 
sukaupęs pakankamą patyrimą, t. y. disponuoja teorijomis, atsiradusiomis iš 
bandymų ir klaidų. O tai reiškia, kad jis gali projektuoti sėkmingai, nes jau 
pridarė visokiausių klaidų, kitaip tariant, nes remiasi eksperimentu, atliktu 
taikant dalinius metodus. Jo naujoji mašina yra daugelio mažų patobulinimų 
rezultatas. Paprastai iš pradžių jis sukuria modelį ir tik po daugybės jo dalių 
pertvarkymų pasiekia tą pakopą, kai įmanoma nubraižyti galutinį planą, skir- 
tą įgyvendinti gamyboje. Net jo mašinos gamybinis projektas suponuoja dau- 
gybę eksperimentų, būtent, dalinius patobulinimus, padarytus ankstesnėse ga- 
myklose. „Didmeninis“ arba didelių mastų metodas gerai veikia tik tada, jei 
dalinių metodų panaudojimas iš pradžių privertė mus atlikti daugybę smulkių 
eksperimentų, ir netgi tokiu atveju „didmeninis“ metodas sėkmingai veikia 
tik tiek, kiek siejamas su šių smulkių eksperimentų sritimi. Nedaugelis ga- 
mintojų ryšis pradėti naujos mašinos gamybą, remdamiesi tik jos apmatu, 
nors tą apmatą būtų nubraižęs pats geriausias ekspertas; ne, iš pradžių bus 

sukurtas modelis, o paskui jis bus kiek įmanoma po truputį „tobulinamas“, 
remiantis nedideliais pertvarkymais. 

Gal ir naudinga šią platoniškojo politinio idealizmo kritiką palyginti su 
Marxo kritika, nukreipta prieš tai, ką jis vadina „utopizmu“. Marxo ir mana- 
jai kritikai bendra tai, kad abu reikalaujame daugiau realizmo. Abu esame 
įsitikinę, kad utopiniai planai negali būti įgyvendinti tuo pavidalu, kuriuo 
buvo sumanyti, nes beveik niekada socialinis veiksmas neduoda tų rezultatų, 
kurių buvo tikėtasi. (Šis faktas, mano galva, nenuvertina dalinio socialinės 
inžinerijos metodo, nes veikdami mes galime mokytis — veikiau, turime mo- 
kytis — ir pakeisti savo požiūrį.) Bet tarp mūsų esama daug skirtumų. Kriti- 
kuodamas utopizmą, Marxas faktiškai pasmerkia kiekvieną socialinę inžine- 
riją — į šį dalyką labai retai atkreipiamas dėmesys. Jis pasmerkia tikėjimą 
racionaliu visuomeninių institucijų planavimu, laikydamas jį nerealistišku, 
nes visuomenė, girdi, turi augti pagal istorijos dėsnius, o ne pagal mūsų 
racionalius planus. Visa, ką mes galime padaryti, tvirtina jis, tai sumažinti 
istorinių procesų gimdymo skausmus. Kitaip tariant, jis laikosi radikalaus 
istoricistinio požiūrio, priešingo bet kokiai socialinei inžinerijai. Tačiau esa- 
ma vieno utopizmui būdingo bruožo, kuris ypač ryškus platonizme ir kuriam 
Marxas neprieštarauja, nors, galimas daiktas, tai yra pats svarbiausias iš tų 
bruožų, kuriuos aš kritikavau kaip nerealistinius. Turiu galvoje didingą uto- 
pizmo reklamuojamą polėkį, jo siekį manipuliuoti visuomene kaip visuma, 
keisti ją nepaliekant akmens ant akmens. Tai įsitikinimas, kad dera smelktis 
į pačias socialinio blogio šaknis, kad nepakanka priemonių, nesukeliančių 
visiško ydingos socialinės sistemos sunaikinimo, jei tik mes norime „į šį 
pasaulį atnešti padorumą“ (kaip sako Du Gard'as). Trumpai tariant — tai 
bekompromisis radikalizmas. (Skaitytojas atkreips dėmesį į tai, kad šį termi- 
ną aš vartoju jo pradine ir paraidine prasme, o ne naująja jau prigijusia 
„liberaliojo progresyvizmo“ prasme; t. y. aš siekiu šiuo terminu apibūdinti 
radikalų ryžtą „smelktis į dalyko šaknis“.) Ir Platonas, ir Marxas svajoja apie 
apokaliptinę revoliuciją, kuri turėtų radikaliai pertvarkyti visą socialinį pa- 
saulį. 

Šis polėkis, šis kraštutinis radikalizmas, būdingas Platonui (bet ir Mar- 
xui), mano galva, susijęs su estetizmu, t. y. su troškimu sukurti tokį pasaulį, 
kuris yra ne tik šiek tiek geresnis ar protingesnis už mūsiškį, bet ir kuriame 
nebėra jokios bjaurasties: ne dygsniuotą antklodę, ne seną šiek tiek sulopytą 
apdangalą, bet visiškai naują drabužį, nuostabų naująjį pasaulį?. Šitokį este- 


170 


9. ESTETIZMAS, PERFEKCIONIZMAS, UTOPIZMAS 


tizmą suprasti visai nesunku; tiesą sakant, man atrodo, kad mus beveik visus 
nors kiek kamuoja tokios svajonės apie tobulybę. (Tikiuosi, kad kai kurios 
šio reiškinio priežastys paaiškės kitame skyriuje.) Tačiau šis estetinis entu- 
ziazmas yra vertingas tik tada, kai jį tramdo protas, atsakomybės jausmas ir 
humaniškas siekis padėti tiems, kuriems reikia pagalbos. Kitaip šis entuziaz- 
mas pavojingas, galintis peraugti į kokią nors neurozės ar isterijos formą. 

Niekas geriau už Platoną neišreiškė šio entuziazmo. Platonas buvo meni- 
ninkas ir, kaip daugelis geriausių menininkų, jis bandė įžvelgti savo kūrinio 
provaizdį, „dieviškąjį originalą“, ir jį tiksliai „nukopijuoti“. Šį jo siekį parodo 
daug ankstesniame skyriuje pateiktų citatų. Tai, ką Platonas vadina dialekti- 
ka, iš esmės yra grynojo grožio pasaulio intelektualinė intuicija. Jo tikrieji 
filosofai yra žmonės, kurie „matė tikruosius gėrio, grožio ir teisingumo pa- 
vyzdžius“!?, ir gali juos perkelti iš dangaus į žemę. Politika Platonui yra 
karališkasis menas. Tai būtent menas — ne metafiziška prasme, kurią turime 
galvoje, kai kalbame apie žmonių valdymo meną arba kokio nors reikalo 
atlikimo meną, bet tiesiogine šio žodžio prasme. Tai kompozicijos menas, 
toks kaip muzika, tapyba ar architektūra. Platoniškasis politikas komponuoja 
miestus paties grožio labui. 

Bet man tai nepriimtina. Aš nemanau, kad žmonių gyvenimus galima 
paversti priemonėmis, kurios patenkina menininko saviraiškos poreikį. Prie- 
šingai, turime reikalauti, kad kiekvienam žmogui, jei tik jis nori, būtų duota 
teisė tvarkyti savo gyvenimą pačiam, jei tik tai pernelyg netrukdo gyventi 
kitiems. Kad ir kaip aš simpatizuočiau estetiniam 1mpulsui, manau, kad me- 
nininkas gali siekti saviraiškos, naudodamas kitokią medžiagą. Aš reikalauju, 
kad politikoje būtų laikomasi egalitarinių ir individualistinių principų; gra- 
žios svajonės turi būti palenktos būtinumui padėti žmonėms, kurie nelaimingi 
arba kenčia nuo neteisybės, ir būtinybei kurti tokiems tikslams skirtas insti- 
tucijas!!. 

Įdomu pažymėti, kad tarp kraštutinio Platono radikalizmo, didingų polė- 
kių ir jo estetizmo esama glaudaus ryšio. Šiuo požiūriu labai būdingos tokios 
pastraipos. Kalbėdamas apie „filosofą, bendraujantį su tuo, kas dieviška“, 
Platonas pirmiausiai pažymi, kad filosofui rūpi „tai, ką jis ten mato <...> 
perkelti į žmonių asmeninį ir visuomeninį gyvenimą“, nes „valstybė niekuo- 
met ir jokiu būdu nebus laiminga, jeigu jos nenupieš dailininkai pagal die- 
viškąjį pavyzdį“. Kai „Sokrato“ prašoma smulkiau papasakoti apie šį projek- 
tą, jis duoda stulbinantį atsakymą: „Paėmę tarsi lentelę valstybę ir Žmonių 

papročius, jie pirmiausia švariai juos nuvalys. Tai nelengvas darbas. Bet tu 
žinai, jog jie jau iš pat pradžių skirsis nuo kitų tuo, kad nesutiks užsiimti nei 
paskiru žmogumi, nei valstybe, nei leisti įstatymų tol, kol negaus švarios 
valstybės arba patys jos neapšvarins“!?. 

Šiek tiek toliau Platonas paaiškina, ką jis turėjo galvoje, kalbėdamas apie 
lentelės nuvalymą. „O kaip? — paklausė Glaukonas. — Visus tuos, kuriems 
bus daugiau kaip dešimt metų, jie išsiųs į kaimą, o kitus vaikus, apsaugoję 
juos nuo dabartinių papročių, būdingų jų gimdytojams, išauklės pagal savo 
papročius ir įstatymus, kuriuos išdėstėme anksčiau.“ (Žinoma, tarp tų pilie- 
čių, kurie turi būti ištremti, filosofų nėra; jie lieka mieste kaip auklėtojai, 
kaip, atrodo, ir tie nepiliečiai, kurie turi jiems tarnauti.) Politike Platonas 
panašiai kalba apie karališkuosius valdovus, valdančius pagal karališkąjį vals- 
tybės valdymo mokslą: „Ar jie valdytų remdamiesi įstatymu, ar be įstatymo, 
paklusnius ar nepaklusnius valdinius; ...ar jie valdytų valstybę jos labui, Žu- 
dydami ar išvarydami [ar „ištremdami“] kai kuriuos jos piliečius, ... — kol jie 
visa tai daro, remdamiesi mokslu ir teisingumu, ir kol išsaugo... valstybę ir 
padaro ją geresnę nei ji buvo anksčiau, šitokią valstybės santvarką reikia 
pavadinti pačia teisingiausia“. 

Štai kaip turi veikti menininkas-politikas. Štai ką reiškia lentelės nuvaly- 
mas. Jis turi pašalinti egzistuojančias institucijas ir tradicijas. Jis turi valyti, 
švarinti, išvaryti, tremti ir žudyti. (Tą patį reiškia Žiaurus šiuolaikinis termi- 
nas „likviduoti“.) Iš tikrųjų Platonas labai tiksliai išreiškia bekompromisę 
nuostatą, būdingą visoms kraštutinio radikalizmo formoms; tai esteto atsisa- 
kymas siekti kompromiso. Įsitikinimas, kad visuomenė turi būti tokia pat 
graži kaip meno kūrinys, pernelyg lengvai nuveda prie teroro. Tačiau visas 
šis radikalizmas ir teroras yra ir nerealistiškas, ir bergždžias. (Tai parodė 
Rusijos vystymosi pavyzdys. Po ekonominio kracho, prie kurio atvedė „len- 
telės“ nuvalymas, pasireiškęs vadinamojo „karinio komunizmo“ pavidalu, 
Leninas įvedė savąją „naująją ekonominę politiką“, o tai faktiškai buvo tam 
tikra dalinė socialinė inžinerija, nors jos principai ar technologijos nebuvo 
sąmoningai apmąstytos. Jis pradėjo nuo to, kad atkūrė didžiąją dalį štrichų 
tame paveiksle, kuris buvo sunaikintas daugybės žmonių kančių sąskaita. Vėl 
buvo įvesti pinigai, pajamų skirtumai ir privati nuosavybė, ir tik atkūrus šį 
pagrindą, prasidėjo naujas reformų tarpsnis“.) 

Kritikuodami Platono estetinio radikalizmo pagrindus, galime išskirti du 
momentus. 

Pirmas yra štai koks. Tai, ką turi galvoje kai kurie žmonės, kalbėdami 
apie mūsiškę „socialinę sistemą“, labai panašu į paveikslą, nutapytą ant dro- 
bės, kurį reikia nuvalyti, prieš tapant naują paveikslą. Tačiau, be panašumų, 
yra ir didelių skirtumų. Vienas skirtumas yra tas, kad menininkas ir jo pagal- 
bininkai, taip pat ir institucijos, kurių dėka jie gali gyventi, jų svajonės apie 
geresnį pasaulį ir tokio pasaulio planai, jų padorumo ir moralės kriterijai — 
visa tai yra dalis socialinės sistemos, t. y. to paveikslo, kuris turi būti nutrin- 
tas. Jeigu jie tikrai nuvalytų šią drobę, susinaikintų patys ir sunaikintų savo 
utopinius planus. (O tai, kas atsirastų paskui, veikiausiai būtų ne graži pla- 
toniškojo idealo kopija, bet chaosas.) Politinis menininkas, kaip ir Archime- 
das, norėtų susirasti vietą už socialinio pasaulio, kurioje įsitvirtinęs, tą pasau- 
lį išklibintų. Tačiau tokios vietos nėra, o socialinis pasaulis, kad ir kaip 
pertvarkomas, turi egzistuoti ir toliau. Štai toji paprasta priežastis, dėl kurios 
visuomenės institucijas reikia reformuoti pamažu, kol neįgysime didesnio 
socialinės inžinerijos patyrimo. 

Taip prieiname dar svarbesnį antrąjį momentą — radikalizme glūdintį ira- 
cionalizmą. Kad ir ką darytume, ką nors išmokti galime tik bandydami ir 
klysdami, darydami klaidas ir jas taisydami; niekada negalima pasikliauti 
įkvėpimu, nors įkvėpimas gali būti pats vertingiausias dalykas, jei jį galima 
patikrinti patyrimu. Štai kodėl neprotinga tarti, kad visiškas mūsų socialinio 
pasaulio pakeitimas iškart atves prie gerai veikiančios socialinės sistemos. 
Labiau tikėtina, kad dėl patyrimo stokos bus padaryta daug klaidų, kurias 
įmanoma pašalinti tik ilgu ir kruopščiu smulkių pataisymų darbu; kitaip ta- 
riant, tuo racionaliu dalinės inžinerijos metodu, kuriuo mes raginame naudo- 
tis. Tačiau tie, kuriems šis metodas nepatinka dėl to, kad nėra pakankamai 
radikalus, vėl turės nušluoti savąją naujai sukurtą visuomenę, kad vėl pradėtų 
nuo tuščios drobės; o kadangi naujoji pradžia, dėl tų pačių priežasčių, neat- 
ves prie kokios nors tobulybės, jiems teks pakartoti tą patį procesą, vedantį 
į niekur. Tie, kurie pritaria šiai minčiai ir yra pasirengę naudotis mūsiškiu 
kukliu dalinių pagerinimų metodu, bet tik po to, kai bus pirmą kartą radika- 
liai nugramdyta drobė, vargu ar gali išvengti priekaišto, kad jų pirmosios 
didingos ir teroristinės priemonės buvo visiškai nereikalingos. 

Estetizmas ir radikalizmas mus neišvengiamai verčia išsižadėti proto ir 
pakeisti jį desperatiška politinių stebuklų viltimi. Tokia iracionali nuostata, 
atsirandanti dėl apsinuodijimo svajonėmis apie gražų pasaulį, yra tai, ką aš 

vadinu romantizmu"“. Dangiškojo miesto galima ieškoti praeityje arba ateity- 
je; galima šaukti „Atgal į gamtą!“ arba „Pirmyn į meilės ir grožio pasaulį!“, 
bet visada kreipiamasi ne į protą, 0 į jausmus. Net patys geriausi siekiai 
sukurti žemėje rojų gali paversti ją tik pragaru — tuo pragaru, kurį žmogus, 
ir tik jis, gali sukurti savo broliams. 


PLATONO KOVOS PASKATOS 


Dešimtas skyrius 
ATVIROJI VISUOMENĖ IR JOS PRIEŠAI 


Jis grąžins mums mūsų tikrąją prigimtį, 
išgydys mus ir padarys mus laimingus. 


Platonas 


Mūsiškei analizei dar šio to trūksta. Teiginys, kad Platono politinė 
programa yra grynai totalitarinė, ir prieštaravimai šiam teiginiui, išdėstyti 6 
skyriuje, mus pastūmėjo panagrinėti, koks vaidmuo šioje programoje skiria- 
mas tokioms moralinėms idėjoms, kaip Teisingumas, Išmintis, Tiesa ir Gro- 
žis. Šio nagrinėjimo rezultatas visais atvejais buvo tas pats. Mes išsiaiškino- 
me, kad šių idėjų vaidmuo yra svarbus, bet kartu ir tai, kad jos neleido 
Platonui įveikti totalitarizmo ir rasizmo. Bet vieną iš tų idėjų mums dar reikia 
apsvarstyti. Tai Laimės idėja. Priminsiu, kad anksčiau citavome Crossmaną, 
svarstydami plačiai paplitusią nuomonę, jog Platono politinė programa iš 
esmės yra „tobulos valstybės, kurioje kiekvienas pilietis yra tikrai laimingas, 
planas“, ir kad šią nuomonę aš apibūdinau kaip polinkio idealizuoti Platono 
pažiūras reliktą. Jei iš manęs pareikalautų pagrįsti šiuos mano žodžius, aš 
daug nedvejodamas pasakyčiau, kad Platono laimės traktavimas visiškai pa- 
našus į jo teisingumo sampratą; ir pirmiausia jis panašus tuo, kad pagrįstas 
tuo pačiu įsitikinimu, jog visuomenė „dėl pačios savo prigimties“ pasidalijusi 
į klases arba kastas. Tikroji laimė!, primygtinai pabrėžia Platonas, pasiekiama 
tik laikantis teisingumo, t. y. būnant savo vietoje. Valdovas turi būti laimin- 
gas valdydamas, karys — kariaudamas, o vergas — pridurkime patys — vergau- 
damas. Be to, Platonas dažnai sako, kad jis siekia ne kokio nors valstybėje 
gyvenančio individo ar kokios nors socialinės klasės laimės, o visumos lai- 
mės, kuri, įrodinėja jis, yra ne kas kita, kaip pasekmė to teisingumo, kuris, 
kaip aš parodžiau, yra totalitarinio pobūdžio. Vienas svarbiausių Valstybėje 
suformuluotų teiginių yra toks: tik šitoks teisingumas įgalina pasiekti tikrąją 


laimę. 

Aptarus visa tai, mūsiškė interpretacija atrodo esanti nuosekli ir sunkiai 
paneigiama, — interpretacija, pagal kurią Platonas yra šališkas totalitarinis 
politikas, kurį ištiko nesėkmė, bandant iškart ir praktiškai įgyvendinti savo 
planus, bet kuriam netgi pernelyg gerai pavyko, turint galvoje istorinę per- 
spektyvą“, t. y. jam pavyko jo nekenčiamos civilizacijos sustabdymo ir sunai- 
kinimo propaganda. Tačiau kai šią mintį išreiški tokiu radikaliu pavidalu, 
iškart pamatai, kad čia kažkas ne taip. Bent jau man taip pasirodė, suformu- 
lavus šią interpretaciją. Aš pajutau, ko gero, ne tai, kad tokia interpretacija 
yra neteisinga, o veikiau tai, kad jai kažko trūksta. Todėl pradėjau ieškoti 
faktų, kurie paneigtų tokią interpretaciją*. Tačiau išskyrus vieną momentą, 
mano pastangos paneigti savąją interpretaciją buvo nesėkmingos. Nauja me- 
džiaga tik dar labiau išryškino platonizmo ir totalitarizmo tapatumą. 

Vienintelis faktas, leidęs man pajusti, kad mano pastangos paneigti savąją 
interpretaciją neliko bevaisės, buvo Platono neapykanta tironijai. Žinoma, 
visada galima šį faktą paaiškinti taip, kad jis nieko nepakeistų. Būtų visai 
nesunku pasakyti, kad Platono priekaištai tironijai yra tik propaganda. Tota- 
litarizmo šalininkai dažnai išpažįsta meilę „tikrajai“ laisvei, o Platono gyriai 
laisvei, kuri priešinama tironijai, skamba lygiai taip pat, kaip ir anie meilės 
išpažinimai. Nepaisant to, aš jutau, kad kai kurie jo tironijos vertinimai“, 
kuriuos panagrinėsime šiame skyriuje, bet šiek tiek vėliau, buvo nuoširdūs. 
Teisybė, tas faktas, kad Platono laikais „tironija“ paprastai buvo suprantama 
kaip valdymo forma, pagrįsta masių palaikymu, leido daryti išvadą, jog Pla- 
tono neapykanta tironijai neprieštarauja mano pirminei interpretacijai. Bet aš 
Jaučiau, kad tai nepašalina poreikio šią interpretaciją keisti. Be to, jaučiau, 
kad norėdamas ją pakeisti negaliu remtis vien nesumeluotu Platono nuošir- 
dumu. Joks šio nuoširdumo akcentavimas negali pašalinti bendro vaizdo su- 
keliamo įspūdžio. Reikėjo kitokio vaizdo, kuriame būtų nuoširdus Platono 
tikėjimas savo misija — tapti sergančio socialinio kūno gydytoju; be to, šiame 
vaizde turėjo būti tas faktas, kad Platonas, daug aiškiau negu kas nors iki jo 
ar po jo, matė tai, kas vyko graikų visuomenėje. Kadangi pastanga paneigti 
platonizmo ir totalitarizmo tapatumą nepagerino bendro vaizdo, galiausiai aš 
buvau priverstas pakeisti savąją paties totalitarizmo interpretaciją. Kitaip ta- 
riant, mano pastanga suprasti Platoną pagal analogiją su moderniuoju totali- 
tarizmu, mano paties nuostabai, privertė mane pakeisti totalitarizmo sampra- 
tą. Mano priešiškumas totalitarizmui neišnyko, bet galiausiai aš supratau, kad 

ir senovės, ir naujųjų laikų totalitarinių režimų galybę lėmė tas faktas, jog jų 
kūrėjai bandė atsiliepti į visai realų poreikį, kad ir kaip blogai būtų buvęs 
suprastas šis atsakas. 

Remdamasis savo naująja interpretacija, aš manau, kad Platonas, pareiš- 
kęs norą padaryti valstybę ir jos piliečius laimingus, nesiekė tik propagandi- 
nių tikslų. Esu linkęs pripažinti, kad jo siekių motyvai buvo geranoriški?. Be 
to, esu linkęs manyti, kad jis buvo šiek tiek teisus, pateikdamas tą sociolo- 
ginę analizę, kuria pagrindė savąjį valstybės laimės pažadą. Tiksliau sakant, 
esu įsitikinęs, jog Platonas, pasižymėjęs dideliu sociologiniu įžvalgumu, su- 
prato, kad jo amžininkai kentėjo dėl Žiaurios socialinės įtampos, ir kad šios 
įtampos šaltinis buvo socialinė revoliucija, prasidėjusi kartu su demokratijos 
bei individualizmo atsiradimu. Jam pavyko atskleisti svarbiausias šio giliai 
įsišaknijusio nelaimingumo priežastis — visuomenės permainas ir visuomeni- 
nę nesantaiką, ir jis padarė viską, kad joms pasipriešintų. Nesama pagrindo 
abejoti, kad vienas stipriausių Platono mąstymo motyvų buvo noras sugrąžin- 
ti piliečiams laimę. Dėl priežasčių, kurios bus aptartos šiame skyriuje, aš 
manau, kad jo pasiūlytas medicininis-politinis gydymas — sustabdyti permai- 
nas ir sugrįžti į gentinį gyvenimą — buvo beviltiškai netinkamas. Tačiau ši 
rekomendacija, nors ir nevykusi kaip praktinė terapija, liudija Platono diag- 
nostinį talentą. Ji rodo, kad jis žinojo, kur suklysta, kad jis suprato žmones 
kankinusią įtampą ir jų nelaimingumą, nors ir klydo, keldamas pamatinį rei- 
kalavimą ir manydamas, jog sugrąžindamas žmones į gentinį gyvenimą jis 
gali sumažinti įtampą ir grąžinti žmonėms laimę. 

Šiame skyriuje norėčiau labai trumpai apžvelgti tą istorinę medžiagą, kuri 
paskatino mane pakeisti nuomonę. Kai kurias kritines pastabas apie mano 
metodą — istorinės interpretacijos metodą — galima rasti šios knygos pasku- 
tiniame skyriuje. Todėl šioje vietoje pasakysiu tik tiek, kad mano metodas 
nepretenduoja į moksliškumą, nes istorinės interpretacijos niekada negalima 
patikrinti taip tiksliai, kaip paprastas hipotezes. Istorinė interpretacija iš es- 
mės yra tik požiūris, kurio vertę nulemia jo vaisingumas, jo teikiama galimy- 
bė nušviesti istorinę medžiagą, paskatinti rasti naujos medžiagos ir padėti 
mums tą medžiagą racionaliai sutvarkyti ir apibendrinti. Taigi tai, ką rengiuo- 
si pasakyti, nėra dogminiai teiginiai, kad ir kaip drąsiai kartais aš reikščiau 
savo nuomonę. 

Į 
Mūsiškę Vakarų civilizaciją pradėjo graikai. Atrodo, kad jie pirmieji 
žengė nuo tribalizmo prie humanizmo. Pagalvokime, ką tai reiškia. 

Senovės graikų gentinė visuomenė daug kuo panaši į tokių tautelių, kaip 
polineziečiai ir maoriai, visuomenę. Nedidelės karių grupės, paprastai gyve- 
nančios įtvirtintose gyvenvietėse, valdomos gentinių vadų, karalių ar aristok- 
ratinių šeimų, nuolat kariaudavo tarpusavyje ir jūroje, ir sausumoje. Žinoma, 
būta didelių skirtumų tarp graikų ir polineziečių gyvenimo būdo, nes gentinė 
santvarka, aišku, yra nevienoda. Nesama standartizuoto „gentinio gyvenimo 
būdo“. Tačiau man atrodo, kad esama tam tikrų bruožų, kuriuos galima rasti 
daugumoje — jei ne visose — gentinių bendruomenių. Turiu galvoje jų magiš- 
ką arba iracionalų požiūrį į visuomeninio gyvenimo papročius ir atitinkamą 
tų papročių griežtumą. 

Magiškas požiūris į visuomeninį paprotį aptartas anksčiau. Svarbiausias 
jo elementas yra tas, kad nesama perskyros tarp paprotinių arba sutartinių 
visuomeninio gyvenimo taisyklių ir dėsningumų, pastebimų „gamtoje“. Su 
tuo dažnai susijęs įsitikinimas, kad ir taisyklės, ir dėsningumai nustatyti ant- 
gamtinės valios. Galimas daiktas, kad visuomenės papročių griežtumas daž- 
niausiai yra tik kitas to paties požiūrio aspektas. (Esama pagrindo manyti, 
kad šis aspektas dar senesnis ir kad antgamtinis tikėjimas yra savotiška nu- 
sistovėjusio gyvenimo permainų baimės racionalizacija; tokią baimę patiria ir 
visai maži vaikai.) Kalbėdamas apie tribalizmo griežtumą, aš netvirtinu, kad 
gentinis gyvenimas nė kiek nesikeičia. Turiu galvoje tai, kad palyginti retos 
permainos pasireiškia kaip religinės permainos, religiniai atsivertimai ar nau- 
jų magiškų tabu įvedimas. Visos šios permainos nėra grindžiamos racionalio- 
mis pastangomis pagerinti socialines sąlygas. Be tokių — pasitaikančių retai — 
permainų, visus gyvenimo aspektus griežtai reguliuoja ir valdo tabu. Jie ap- 
ima beveik viską. Šitaip gyvenant daug problemų neiškyla ir nesama nieko 
panašaus į moralines problemas. Nenoriu pasakyti, kad genties nariui kartais 
neprireikia didelio heroizmo ir ištvermingumo elgtis taip, kaip reikalauja 
tabu. Turiu galvoje vien tai, kad jam retai kada tenka abejoti, kaip jis turi 
elgtis. Deramas elgesio būdas visada apibrėžtas, nors jo laikantis reikia įveik- 
ti tam tikrus sunkumus. Jis apibrėžtas draudimų, magiškųjų gentinių institu- 
cijų, kurios niekada netampa kritinio svarstymo objektu. Net Herakleitas gen- 
tinio gyvenimo institucinių įstatymų aiškiai neatskyrė nuo gamtos dėsnių; ir 

vieni, ir kiti laikomi magiškais. Pagrįstos kolektyvine gentine tradicija, šios 
institucijos neleidžia reikštis asmeninei atsakomybei. Draudimai, nustatantys 
tam tikrą grupinės atsakomybės formą, gali būti tas šaltinis, iš kurio išaugo 
tai, ką vadiname asmenine atsakomybe, bet apskritai jie esmingai skiriasi nuo 
tokios atsakomybės. Jie pagrįsti ne sąmoninga atsakomybe, o magiškomis 
idėjomis, pavyzdžiui, likimo valdžios permaldavimo idėja. 

Gerai žinoma, kiek daug dar yra tokios pasaulėžiūros liekanų. Mūsų pačių 
gyvenimą vis dar valdo tabu: maisto tabu, mandagumo tabu ir daug kitų. 
Tačiau esama ir tam tikrų svarbių skirtumų. Mūsų gyvenime tarp valstybės 
įstatymų, viena vertus, ir tų draudimų, kurių mes įpratę laikytis, kita vertus, 
egzistuoja nuolat didėjanti asmeninių sprendimų sritis, su savo problemomis 
ir atsakomybe. Ir mes žinome, kokia svarbi yra toji sritis. Asmeniniai spren- 
dimai gali priversti pakeisti draudimus ir net politinius įstatymus, kurie jau 
nebėra tabu; svarbiausias ypatumas yra tas, kad esama galimybės racionaliai 
svarstyti šiuos dalykus. Tam tikra prasme racionaliosios refleksijos pradinin- 
ku galima laikyti Herakleitą“. Alkmeonas, Talis, Hipodamas, Herodotas ir 
sofistai, ieškodami „geriausio įstatymo“, palaipsniui jį paverčia racionaliai 
svarstoma problema. O mūsų laikais daugelis priiminėja racionalius sprendi- 
mus dėl naujų įstatymų leidimo ar kitokių institucinių pokyčių reikalingumo, 
t. y. sprendimus, pagrįstus galimų padarinių numatymu ir sąmoningu tam 
tikrų sprendimų pasirinkimu. Mes pripažįstame racionalią asmeninę atsako- 
mybę. 

Magiškoji, gentinė arba kolektyvistinė visuomenė toliau bus vadinama 
uždara visuomene, o visuomené, kurioje gyvenantys individai turi priimti 
asmeninius sprendimus — atvira visuomene. 

"Normali uždara visuomenė gali būti pagrįstai lyginama su organizmu. Jai 
galima visai sėkmingai pritaikyti vadinamąją organinę arba biologinę valsty- 
bės teoriją. Uždara visuomenė primena kaimenę arba gentį tuo, kad tai yra 
pusiau organinis junginys, kurio narius sieja pusiau biologiniai ryšiai — gimi- 
nystė, gyvenimas kartu, bendros pastangos, bendri pavojai, bendri džiaugs- 
mai ir bendros bėdos. Tai vis dar konkreti grupė, sudaryta iš konkrečių in- 
dividų, tarpusavyje susijusių ne tokiais abstrakčiais socialiniais ryšiais kaip 
darbo pasidalijimas ir prekių mainai, bet konkrečiais fiziniais ryšiais, pavyz- 
džiui, lytėjimu, uodimu ir žvilgsniu. Ir nors tokia visuomenė gali būti pagrįsta 
vergove, vergų buvimas nebūtinai turi sukelti kokių nors problemų, kurios iš 
esmės skirtųsi nuo naminių gyvulių auginimo problemų. Taigi uždaroje vi- 

suomenėje nesama tų aspektų, kurie neleidžia organinės teorijos sėkmingai 
taikyti atvirai visuomenei. 

Aspektai, kuriuos aš turiu galvoje, susiję su faktu, kad atviroje visuome- 
nėje daugelis jos narių stengiasi pasiekti aukštesnę visuomėninę padėtį ir 
užimti kitų j jos narių vietas. Tai gali sukelti tokį svarbų visuomeninį reiškinį 
kaip, pavyzdžiui, klasių kova. Organizme nesama nieko panašaus į klasių 
kovą. Organizmo ląstelės ar audiniai, kurie, kaip kartais sakoma, atitinka 
valstybės narius, galbūt ir varžosi dėl maisto, tačiau kojoms nėra būdinga 
siekti tapti smegenimis ar kitoms kūno dalims nėra būdinga siekti tapti pilvu. 
Kadangi organizme nėra nieko, kas atitiktų vieną pačių svarbiausių atviros 
visuomenės bruožų — jos narių varžybas dėl visuomeninės padėties, vadina- 
moji organinė valstybės teorija grindžiama klaidinga analogija. Kita vertus, 
uždarai visuomenei dauguma tokių tendencijų nėra būdingos. Jos institucijos, 
įskaitant ir kastas, yra pašventintos — tai tabu. Organinė teorija šiuo atveju 
tinka visai neblogai. Todėl neturėtų stebinti tai, kad dauguma pastangų orga- 
ninę teoriją pritaikyti mūsų visuomenei yra užmaskuotos sugrįžimo į gentinę 
visuomenę propagandos formos“. 

Dėl tos priežasties, kad atvira visuomenė yra praradusi organinį pobūdį, 
ji gali palaipsniui virsti tuo, ką aš pavadinčiau „abstrakčia visuomene“. Ji gali 
labai nutolti nuo konkrečios arba realios žmonių grupės ar tokių realių grupių 
sistemos. Šį retai kada suvokiamą dalyką galima paaiškinti hiperbole. Įsivaiz- 
duokime tokią visuomenę, kurioje žmonės beveik nesusitinka akis į akį, ku- 
rioje visus reikalus tvarko izoliuoti individai, bendraujantys laiškais arba te- 
legramomis ir važinėjantys uždaruose automobiliuose. (Net daugintis be 
asmeninio kontakto leistų dirbtinis apsėklinimas.) Tokią pramanytą visuome- 
nę galima pavadinti „visiškai abstrakčia arba nuasmeninta visuomene“. Įdo- 
mu, kad mūsų modernioji visuomenė daugeliu aspektų panaši į tokią visiškai 
abstrakčią visuomenę. Nors mes ne visada važinėjame po vieną uždaruose 
automobiliuose (o susitinkame akis į akį tūkstančius Žmonių, praeinančių pro 
mus gatvėje), bet padariniai yra beveik tokie, tarsi būtume visai izoliuoti — 
paprastai tarp mūsų pačių ir kitų pėsčiųjų neatsiranda jokio asmeninio ryšio. 
Panašiai ir buvimas profsąjungos nariu gali reikšti tik tai, kad turime nario 
bilietą ir mokame įnašus nepažįstamam sekretoriui. Moderniojoje visuome- 
nėje gyvena daug Žmonių, kurie neturi, arba beveik neturi, artimų asmeninių 
ryšių, kurie gyvena anonimiškai ir izoliuotai, vadinasi, yra nelaimingi. Juk 
nors visuomenė tapo abstrakti, biologinė žmogaus prigimtis beveik nepasi- 


180 


10. ATVIROJI VISUOMENĖ IR JOS PRIEŠAI 


keitė; žmonėms būdingi socialiniai poreikiai, kurių jie negali patenkinti abst- 
rakčioje visuomenėje. 

Žinoma, net toks mūsų nupieštas vaizdas yra gerokai perdėtas. Niekada 
neegzistavo ir negali egzistuoti visiškai abstrakti ar net pirmiausia abstrakti 
visuomenė, lygiai kaip ir visiškai racionali ar pirmiausia racionali visuomenė. 
Žmonės vis dar kuria realias grupes, mezga visokeriopus socialinius ryšius ir 
stengiasi patenkinti savo emocines socialines reikmes kaip kas išmano. Bet 
dauguma moderniosios atviros visuomenės socialinių grupių (išskyrus kai 
kurias laimingas šeimyninės grupes) yra prasti pakaitalai, nes neužtikrina 
bendruomeninio gyvenimo. Be to, daugelis tokių grupių neatlieka jokios funk- 
cijos visos visuomenės gyvenime. 

Mūsų nupieštas abstrakčios visuomenės vaizdas perdėtas ir kitu požiūriu: 
jame nematyti pranašumų, o regimi tik trūkumai. Bet esama ir pranašumų. 
Naujos rūšies asmeniniai santykiai gali atsirasti tik tada, kai į juos sueinama 
laisvai, kai jų nenulemia gimimo atsitiktinumai. Šitaip atsiranda naujasis in- 
dividualizmas. Be to, ir dvasiniai saitai gali būti svarbiausi tada, kai susilpnė- 
ja biologiniai ar fiziniai saitai; ir t. t. Kad ir kaip ten būtų, tikiuosi, man 
pavyko paaiškinti, kas yra abstrakti visuomenė, priešinga konkretesnei arba 
realiai socialinei grupei. Be to, tikiuosi, man pavyko paaiškinti, kad mūsų 
moderniosios atviros visuomenės dažniausiai sudarytos iš abstrakčių santy- 
kių, pavyzdžiui, mainų ar bendradarbiavimo. (Kaip tik šitokius abstrakčius 
santykius dažniausiai tyrinėja modernioji visuomenės teorija, pavyzdžiui, eko- 
nominė teorija. Šito nesuprato daugelis sociologų, pavyzdžiui, Durkheimas, 
niekada neatsikratęs dogmatinio įsitikinimo, kad visuomenė turi būti tyrinė- 
jama remiantis realių socialinių grupių koncepcija.) 

Atsižvelgiant į tai, kas pasakyta, bus aišku, kad perėjimas nuo uždaros 
prie atviros visuomenės gali būti apibūdintas kaip viena didžiausių žmonijos 
patirtų revoliucijų. Dėl to, ką mes pavadinome biologine uždaros visuomenės 
prigimtimi, šis perėjimas turėjo būti išgyventas tikrai labai skaudžiai. Taigi 
sakydami, kad mūsiškė Vakarų civilizacija yra kilusi iš graikų civilizacijos, 
turime paaiškinti, ką tai reiškia. Tai reiškia, kad kaip tik graikai pradėjo šią 
didžiąją revoliuciją, kuri, atrodo, dar neįpusėjo — perėjimą nuo uždaros prie 
atviros visuomenės. 


II 


Zinoma, ši revoliucija nebuvo sąmoninga. Graikijos gentinių, uždarų vi- 
suomenių žlugimas prasidėjo dar tada, kai viešpataujančioje žemvaldžių klasėje 

buvo pradėtas justi gyventojų perteklius. Tai buvo „organinio“ tribalizmo 
pabaiga. Šis procesas sukėlė socialinę įtampą uždaroje viešpataujančios kla- 
sės visuomenėje. Iš pradžių buvo surastas savotiškas „organinis“ šios proble- 
mos sprendimas — dukterinių miestų kūrimas. (,„Organinį“ šio sprendimo 
pobūdį pabrėždavo magiškos kolonistų išsiuntimo procedūros.) Tačiau šis 
kolonizavimo ritualas tik atidėjo žlugimo laiką. Jis netgi sukūrė naujų pavo- 
jų, nes plėtė kultūrinius ryšius, o šie savo ruožtu sukūrė tai, kas, galimas 
daiktas, sudaro didžiausią pavojų uždarai visuomenei — komerciją ir naują 
klasę žmonių, užsiimančių prekyba ir laivyba. Apie VI a. pr. Kr. šie procesai 
iš dalies suardė senąjį gyvenimo būdą ir net sukėlė daug politinių revoliucijų 
bei atsakomųjų reakcijų. Savo ruožtu šie procesai ne tik paskatino imtis 
priemonių išsaugoti ir išlaikyti gentinę visuomenę jėga, kaip Spartoje, bet 
kartu sukėlė didžiąją dvasinę revoliuciją: atsirado kritinė diskusija, o paskui 
kritinis mąstymas, nebekaustomas magiškųjų apžavų. Tuo pačiu metu pasi- 
rodo pirmieji naujo nerimo simptomai. Pradedama justi civilizacijos įtampa. 

Ši įtampa, šis nerimas yra uždaros visuomenės suirimo padarinys. Ji jau- 
čiama net ir mūsų dienomis, ypač socialinių permainų tarpsniais. Tai įtampa, 
sukeliama didelių pastangų, kurias dėti iš mūsų nuolat reikalauja gyvenimas 
atviroje ir iš dalies abstrakčioje visuomenėje; turiu galvoje pastangas racio- 
naliai tvarkyti savo elgesį, susilaikyti bent jau nuo kai kurių mūsų socialinių 
emocinių reikmių tenkinimo, kontroliuoti savo elgesį ir prisiimti atsakomybę. 
Aš manau, kad mes privalome susitaikyti su šia įtampa, nes tai yra kaina, 
kurią reikia mokėti už kiekvieną pažinimo, protingumo, bendradarbiavimo, 
abipusės pagalbos žingsnį pirmyn; galiausiai tai yra kaina, kurią reikia mo- 
kėti už mūsų galimybę išlikti, didėjant gyventojų skaičiui, kaina, kurią reikia 
mokėti už tai, kad esame Žmonės. 

Ši įtampa labai glaudžiai susijusi su prieštaravimų tarp socialinių klasių 
problema, kuri pirmą kartą iškyla žlugus uždarai visuomenei. Pačiai uždarai 
visuomenei tokia problema neegzistuoja. Bent jau jos viešpataujančioms gru- 
pėms vergija, kastų ir klasių viešpatavimas yra „natūralus“ ta prasme, kad juo 
neabejojama. Bet uždarai visuomenei suirus, šis tikrumas išnyksta, o kartu 
išnyksta ir saugumo jausmas. Gentinė bendruomenė (o vėliau ir „„miestas“) 
yra toji vieta, kur genties narys jaučiasi saugiai. Apsuptas priešų ir pavojingų 
ar net priešiškų magiškų jėgų, gentinę bendruomenę jis suvokia taip, kaip 
kūdikis suvokia savo šeimą ir namus, kur atlieka tam tikrą vaidmenį, vaidme- 

nį, kurį jis gerai žino ir kuris jam gerai tinka. Uždaros visuomenės žlugimas, 
neišvengiamai iškeliantis klasinės priklausomybės ir kitokias su socialine pa- 
dėtimi susijusias problemas, piliečius turi veikti panašiai, kaip rimti vaidai 
šeimoje ir šeimos židinio suirimas veikia vaikus“. Žinoma, šią įtampą labiau 
jautė privilegijuotos klasės, kurioms iškilo grėsmė, o ne tos, kurios gyveno 
priespaudoje; tačiau net ir pastarosios jautė nerimą. Jas irgi išgąsdino jų 
„natūralaus“ pasaulio sugriuvimas. Ir nors jos visą laiką kovojo, dažnai ne- 
sugebėdavo pasinaudoti savo pergalėmis prieš klasinį priešą, kuris rėmėsi 
tradicija, status guo, aukštesniu išsilavinimu ir natūralaus autoriteto jutimu. 

Visa tai turėdami galvoje, mes turime pamėginti suprasti Spartos, kuri 
sėkmingai bandė sustabdyti šiuos procesus, ir Atėnų, stipriausio demokra- 
tinio miesto, istoriją. 

Matyt, svarbiausia uždaros visuomenės žlugimo priežastis buvo jūreivys- 
tės ir prekybos vystymasis. Glaudūs ryšiai su kitomis gentimis lėmė tai, kad 
išnyko gentinių institucijų būtinybės pojūtis; prekyba, komercinė iniciatyva, 
atrodo, yra viena iš tų veiklos formų, kuriomis gali pasireikšti individo ini- 
ciatyva? ir nepriklausomybė, net tokioje visuomenėje, kurioje vis dar vyrauja 
tribalizmas. Šie du veiksniai, jūreivystė ir prekyba, buvo patys svarbiausi 
V a. pr. Kr. atsiradusio Atėnų imperializmo bruožai. Ir tikrai, oligarchai, pri- 
vilegijuotų ar anksčiau buvusių privilegijuotų Atėnų socialinių klasių nariai, 
kaip tik šiuos veiksnius laikė pavojingiausiais. Jiems tapo aišku, kad Atėnų 
prekyba, jų monetarinis komercializmas, jų laivybos politika ir demokratinės 
tendencijos yra vieno sąjūdžio aspektai ir kad neįmanoma atsispirti demokra- 
tijai neišrovus blogio šaknų, neatsisakius jūrų politikos ir i1mperinių siekių. 
Bet Atėnų jūrų politikos pamatas buvo jų uostai, ypač Pirėjas, komercijos 
centras ir demokratinės partijos tvirtovė; strateginiu požiūriu šios politikos 
pamatas buvo Atėnų gynybinės sienos ir vėliau pastatytos Ilgosios sienos, 
jungusios miestą su Pirėjo ir Falero uostais. Todėl, kaip matome, Atėnų oli- 
garchų partijos daugiau kaip šimtmetį nekentė imperijos, laivyno, uostų ir 
sienų — tai buvo demokratijos simboliai ir jos jėgos, kurią oligarchai tikėjosi 
vieną gražią dieną sunaikinti, šaltiniai. 

Daug šiuos įvykius liudijančių faktų galima rasti Tukidido Peloponeso 
karo istorijoje, kurioje iš tikrųjų pasakojama apie du karus tarp demokratinių 
Atėnų ir sustingusio oligarchinio Spartos gentinio režimo, vykusius 431 — 
421 ir 419 — 403 m. pr. Kr. Skaitydami Tukididą nė sekundei neturime 
užmiršti, kad jo širdis nepriklausė Atėnams, gimtajam miestui. Nors jis aiš- 
kiai nepriklausė Atėnų oligarchinių klubų, karo metu rengusių sąmokslus 

kartu su priešu, kraštutiniam sparnui, jis tikrai buvo oligarchinės partijos 
narys ir, be abejonės, nebuvo nei jį ištrėmusios Atėnų liaudies, demo, nei jos 
imperialistinės politikos šalininkas. (Nenoriu sumenkinti Tukidido, galbūt pa- 
ties didžiausio iš visų buvusių istorikų. Tačiau kad ir kaip tikroviškai jis 
aprašė savo minimus faktus, kad ir kokios nuoširdžios buvo jo pastangos būti 
bešališkam, jo komentarai ir moraliniai sprendimai išduoda tam tikrą inter- 
pretaciją, tam tikrą požiūrį, kuriam pritarti mes neprivalome.) Iš pradžių pa- 
cituosiu pastraipą, kurioje aprašoma Temistoklio politika 482 m. pr. Kr., prieš 
pusę amžiaus iki Peloponeso karo: „Be to, Temistoklis įtikino atėniečius 
baigti darbus Pirėjuje... Kadangi Atėnai dabar turėjo tapti jūrų valstybe, jis 
manė, kad jiems atsirado gera proga labai sustiprėti. Jis buvo pirmasis, išdrį- 
sęs pasakyti, kad atėniečiai turi užvaldyti jūrą...“!? Po dvidešimt penkerių 
metų „atėniečiai pradėjo statyti Ilgąsias sienas iki jūros, vieną iki Falero, kitą 
iki Pirėjo uosto“!!. Bet jau tuo metu, prieš dvidešimt penkerius metus iki 
prasidedant Peloponeso karui, oligarchinė partija labai gerai suprato šių įvy- 
kių reikšmę. Tukididas pasakoja, kad jos šalininkai nevengdavo net atviros 
išdavystės. Kaip kartais atsitinka su oligarchais, klasinis interesas įveikdavo 
jų patriotizmą. Gera proga pasitaikė, priešiškos Spartos žygininkų būriui at- 
sidūrus kiek į šiaurę nuo Atėnų, ir oligarchai nusprendė kartu su Sparta 
surengti sąmokslą prieš savo gimtąjį miestą. Tukididas rašo: „Kai kurie atė- 
niečiai asmeniškai derėjosi su jais (t. y. su spartiečiais), „tikėdamiesi, kad 
jiems pavyks nuversti demokratiją ir sutrukdyti pastatyti Ilgąsias sienas. Bet 
kiti atėniečiai... atskleidė jų planus, nukreiptus prieš demokratiją“. Ištikimi 
Atėnų piliečiai išėjo už miesto sienų susikauti su spartiečiais, bet buvo su- 
mušti. Tačiau atrodo, jog jie susilpnino priešą tiek, kad sutrukdytų jam su- 
jungti jėgas su penktąja kolona pačiame mieste. Po kelių mėnesių Ilgosios 
sienos buvo užbaigtos, o tai reiškė, kad demokratija galėjo jaustis saugiai tol, 
kol buvo pranašesnė jūroje. 

Šis incidentas parodo klasinės situacijos Atėnuose įtampą net prieš dvi- 
dešimt penkerius metus iki Peloponeso karo, kurio metu padėtis labai pablo- 
gėjo. Be to, jis parodo, kokiais metodais naudojosi maištinga prospartiška 
oligarchinė partija. Reikia pažymėti, kad Tukididas šią išdavystę pamini tik 
prabėgomis, visai jos nesmerkdamas, nors kitose vietose jis labai rūsčiai 
pasisako prieš klasių kovą ir partinę dvasią. Toliau cituojamos pastraipos, 
parašytos kaip 427 m. pr. Kr. Kerkiroje vykusios revoliucijos apmąstymai, 
pirmiausia įdomios kaip puikus klasinės situacijos pavaizdavimas; be to, jos 
įdomios tuo, kad parodo, kokius stiprius žodžius mokėjo surasti Tukididas, 

norėdamas pasmerkti Atėnų įvykius primenančius Kerkiros demokratų veiks- 
mus. (Kad suprastume nešališkumo stoką, turime prisiminti, kad karo pra- 
džioje Kerkira buvo vienas iš Atėnų demokratinių sąjungininkų ir kad maištą 
pradėjo oligarchai.) Be to, ši pastraipa puikiai išreiškia visuotinio socialinio 
žlugimo jausmą: „Beveik visas helėnų pasaulis, — rašo Tukididas, — bruzdėjo. 
Kiekviename mieste demokratinės partijos vadai šaukėsi atėniečių, o oligar- 
chų vadai — lakedaimoniečių... Partiniai saitai buvo stipresni nei kraujo ry- 
šiai... Kiekvienos šalies vadai kalbėjo apgaulingus žodžius, vieni ragino lai- 
kytis visų lygybės, kiti — kilmingųjų išminties; o iš tikrųjų jie pamynė po 
kojomis valstybės interesus, žinoma, atvirai skelbdami, kad yra jai atsidavę. 
Jie kaip įmanydami stengėsi įveikti vienas kitą ir darydavo baisiausius nusi- 
kaltimus... Tokia partijų kova Heladėje sukėlė visokiausias nedorybes ir iš- 
tvirkimą... Visur viešpatavo išdavystė ir priešiškumas. Nebuvo tokio žodžio 
ar tokios priesaikos, kuri padėtų priešams susitaikyti. Visi buvo tvirtai įsiti- 
kinę tik tuo, kad nė vienas nėra saugus.“!* 

Atėnų oligarchų pastangų gauti Spartos paramą ir sustabdyti Ilgųjų sienų 
statybą tikrąją reikšmę galėsime suprasti, jei atkreipsime dėmesį į tai, kad 
tokia išdavikiška pozicija nebuvo pasikeitusi net tada, kai Aristotelis rašė 
savąją Politiką, t. y. daugiau nei po šimto metų. Politikoje rašoma apie oli- 
garchų priesaiką, kuri, pasak Aristotelio, „šiuo metu labai mėgstama“. Štai 
kaip ji skamba: „Aš pažadu būti paprastos liaudies priešu ir padaryti ką tik 
galiu, kad jai pakenkčiau!“"? Akivaizdu, kad šios epochos mes nesuprasime, 
jei neturėsime galvoje tokios nuostatos. 

Jau minėjau, kad pats Tukididas buvo antidemokratas. Šitai tampa aišku, 
įsigilinus į tai, kaip jis aprašo Atėnų imperiją ir įvairių graikų valstybių 
neapykantą Atėnams. Pasak Tukidido, Atėnų viešpatavimas buvo laikomas 
nė kiek ne geresniu už tironiją, ir visos graikų gentys jo bijojo. Pasakodamas 
apie žmonių nuotaikas prasidedant Peloponeso karui, Tukididas šiek tiek 
kritikuoja Spartą ir labai kritiškai vertina Atėnų imperializmą. „Dauguma 
žmonių palaikė lakedaimoniečius, nes buvo manoma, kad jie yra Heladės 
išlaisvintojai. Miestai ir pavieniai asmenys buvo pasirengę jiems padėti... o 
dauguma labai niekino atėniečius. Vieni svajojo nusimesti Atėnų jungą, o kiti 
jo bijojo.“!* Įdomiausia, kad šitoks Atėnų imperijos vertinimas, daugiau ar 
mažiau, tapo oficialia „Istorijos“, t. y. daugumos istorikų, nuomone. Kaip 
filosofams sunku nusikratyti Platono idėjų įtakos, taip ir istorikus sukaustė 
Tukidido nuomonė. Kaip pavyzdį pacituosiu Meyerį (didžiausią vokiečių 

autoritetą šiuo klausimu), kuris paprasčiausiai pakartoja Tukididą, tvirtinda- 
mas štai ką: „Apsišvietusio graikų pasaulio simpatijos... nusisuko nuo 
Atėnų“!?. 

Tačiau tokie teiginiai yra tik antidemokratinio požiūrio išraiška. Daugelis 
Tukidido papasakotų faktų — pavyzdžiui, anksčiau cituota pastraipa, kurioje 
aprašomos demokratinės ir oligarchinės partijos vadų nuostatos — rodo, kad 
Sparta buvo „populiari“ ne tarp Graikijos Žmonių, o tik tarp oligarchų; tarp 
„apsišvietusiųjų“, kaip grakščiai sako Meyeris. Net Meyeris pripažįsta, kad 
„demokratiškai nusiteikusios masės daugelyje miestų tikėjosi pergalės“!“, t. y. 
Atėnų pergalės. Tukidido pasakojime esama daug pavyzdžių, įrodančių Atė- 
nų populiarumą tarp demokratų ir prispaustųjų. Tačiau kam gi rūpi tamsuo- 
menės nuomonė? Jei Tukididas ir „šviesuomenė“ tvirtina, kad Atėnai buvo 
tironas, tai jie ir buvo tironas. 

Įdomiausia, kad tie patys istorikai, kurie šlovina Romą už jos laimėjimus, 
ypač už pasaulinės imperijos įkūrimą, smerkia Atėnus už jų pastangas pada- 
ryti kažką panašaus. Tas faktas, kad Romai pavyko tai padaryti, o Atėnams — 
ne, menkai paaiškina tokią nuostatą. Iš tikrųjų tie istorikai nesmerkia Atėnų 
už jų nesėkmę, nes jiems nepriimtina net pati mintis, kad Atėnus galėjo lydėti 
sėkmė. Jų įsitikinimu, Atėnai buvo negailestinga demokratija, miestas, valdo- 
mas tamsuomenės, nekentusios ir slopinusios šviesuomenę, kuri savo ruožtu 
nekentė anų. Tačiau toks požiūris — mitas apie kultūrinį demokratinių Atėnų 
nepakantumą — niekaip nesiderina su gerai žinomais faktais ir pirmiausia su 
stulbinančiu kultūriniu Atėnų produktyvumu kaip tik tuo metu. Net Meyeris 
pripažįsta šį produktyvumą. „Tai, ką Atėnai sukūrė per šį dešimtmetį, — sako 
jis su jam būdingu kuklumu, - prilygsta vienam iš stipriausių vokiečių lite- 
ratūros dešimtmečių.“!' Periklis, kuris tuo metu buvo Atėnų demokratų va- 
das, buvo visai teisus miestą pavadinęs ,„Heladės mokykla“. 

Neketinu ginti visko, ką Atėnai padarė, kurdami savąją imperiją, juo la- 
biau neketinu ginti beprasmiškų puldinėjimų (jei tokių buvo) ar žiaurumo 
pasireiškimų; be to, aš negaliu užmiršti, kad Atėnų demokratijos pagrindas 
buvo vergovė!š. Tačiau, mano galva, reikia suprasti, kad gentinis išskirtinu- 
mas ir sau pakankamumas galėjo būti įveiktas tik vienokio ar kitokio impe- 
rializmo. Be to, reikia pasakyti, kad tam tikros imperialistinės priemonės, 
kurių ėmėsi Atėnai, veikiau buvo liberalios. Štai vienas labai įdomus pavyz- 
dys: 405 m. pr. Kr. Atėnai savo sąjungininkui, Jonijos jūros Samo salai 
pasiūlė štai ką: „Nuo dabar ir visiems laikams samiečiai tegul tampa atėnie- 

čiais; tegul abu miestai tampa viena valstybe; tegul samiečiai savo vidaus 
reikalus tvarkosi kaip jiems patinka ir tegul pasilieka savo įstatymus“. Kitas 
pavyzdys — Atėnų praktikuojama imperijos apmokestinimo sistema. Daug 
yra kalbėta — manau, visai neteisingai — apie šiuos mokesčius arba duokles 
kaip begėdišką ir tironišką mažesnių miestų išnaudojimo būdą. Kad įvertin- 
tume šių mokesčių reikšmę, turime juos palyginti su graikų miestų prekybos, 
kurią saugojo Atėnų laivynas, apimtimi. Reikiamą informaciją pateikia Tuki- 
didas, iš kurio sužinome, kad 413 m. pr. Kr. Atėnai „visoms prekėms, įve- 
žamoms ir išvežamoms jūra, vietoje duoklės įvedė 5 procentų mokestį; šitaip 
jie tikėjosi padidinti savo pajamas“??. Ši priemonė, priimta spaudžiant karo 
sunkumams, mano galva, yra švelni, palyginus su romėniškąja centralizacija. 
Įvesdami tokią mokesčių sistemą, atėniečiai buvo suinteresuoti skatinti sąjun- 
gininkų prekybą, o kartu įvairių imperijai priklausiusių miestų iniciatyvą ir 
nepriklausomybę. Juk iš pradžių Atėnų imperija susikūrė kaip lygių partnerių 
sąjunga. Nepaisant laikino Atėnų dominavimo, viešai kritikuoto kai kurių 
piliečių (žr. Aristofano Lisistratę), visai tikėtina, kad Atėnų suinteresuotumas 
prekybos vystymu ilgainiui būtų atvedęs prie kokios nors federalinės santvar- 
kos. Šiaip ar taip, žinome, kad Atėnai nedarė nieko panašaus kaip romėnai, 
kurie kultūros objektus iš provincijos „perkeldavo“ į imperijos sostinę, t. y. 
plėšikavo. Kad ir kas būtų sakoma prieš plutokratiją, ji geresnė už plėšikų 
valdžią?!. 

Šį palankų Atėnų imperializmo vertinimą galima paremti, lyginant jį su 
Spartos naudotais užsienio reikalų tvarkymo metodais. Šiuos metodus lėmė 
pagrindinis Spartos politikos tikslas — pastanga sustabdyti bet kokias permai- 
nas ir sugrįžti prie gentinės santvarkos. (Toliau pamėginsiu parodyti, kad tai 
neįmanoma. Neįmanoma atgauti kartą prarastos nekaltybės, o dirbtinai palai- 
koma uždara visuomenė ar kultivuojama gentinė santvarka yra ne tas pat, kas 
natūrali gentinė visuomenė.) Spartos politikos principai buvo tokie: 1) su- 
stingdytos gentinės santvarkos apsauga: buvo siekiama atsiriboti nuo visų 
išorinių įtakų, kurios galėjo kelti grėsmę gentinių draudimų griežtumui; 2) 
antihumanizmas: ypač buvo siekiama atsiriboti nuo visų egalitarinių, demo- 
kratinių ir individualistinių ideologijų; 3) autarkija: buvo siekiama nepri- 
klausyti nuo prekybos; 4) antiuniversalizmas, arba partikuliarizmas: buvo 
siekiama išsaugoti skirtumą tarp savosios ir kitų genčių; nesusimaišyti su 
žemesniosiomis klasėmis; 5) viešpatavimas: buvo siekiama valdyti kaimy- 

nus ir juos pavergti; 6) ribotas plėtimasis: „Miestas turi augti tol, kol įma- 
noma išsaugoti jo vieningumą“? ir ypač kol į jį nepradės smelktis universa- 
listinės nuotaikos. — Jei šias šešias principines Spartos politikos nuostatas 
palyginsime su šiuolaikinio totalitarizmo nuostatomis, pamatysime, kad iš 
esmės jos sutampa, išskyrus paskutiniąją. Šį skirtumą galima apibūdinti ši- 
taip: šiuolaikinis totalitarizmas pasižymi imperialistinėmis tendencijomis. Ta- 
čiau tokiame imperializme nesama pakantaus universalizmo elementų, o šiuo- 
laikinių totalitaristų ambicijos užkariauti visą pasaulį, galima sakyti, atsiranda 
prieš jų pačių valią. Tai lemia du veiksniai. Pirmasis — tai visoms tironijoms 
būdinga tendencija savo egzistavimą pateisinti valstybės (ar liaudies) apsau- 
gojimo nuo priešų reikme, todėl, kai tik sėkmingai nugalimi seni priešai, 
sukuriami arba išrandami nauji. Antrasis veiksnys — siekis įgyvendinti glau- 
džiai susijusius (2) ir (5) totalitarinės programos punktus. Humanizmas, nuo 
kurio pagal (2) punktą reikia laikytis kuo atokiau, tapo toks universalus, kad, 
siekiant sėkmingai su juo kovoti namie, jį reikia sunaikinti visame pasaulyje. 
Bet mūsų pasaulis tapo toks mažas, kad dabar kiekvienas žmogus yra mūsų 
kaimynas, todėl (5) punkto įgyvendinimas reikalauja, kad būtų užkariauti ir 
pavergti visi. Bet senovėje tiems, kurie, kaip Sparta, laikėsi partikuliarizmo, 
pats pavojingiausias dalykas buvo Atėnų i1mperializmas su jame glūdinčia 
tendencija tapti graikų miestų sandrauga, o gal net universalia žmonijos im- 
perija. 

Apibendrindami mūsų analizę, galime pasakyti, kad politinė ir dvasinė 
revoliucija, prasidėjusi kartu su graikų gentinės santvarkos irimu, viršūnę 
pasiekė V a. Peloponeso karo išvakarėse. Ji virto žiauriu klasių karu ir tuo 
pačiu metu — karu tarp dviejų galingiausių Graikijos miestų. 


III 

Bet kaip galima paaiškinti, kad tokie iškilūs atėniečiai, kaip Tukididas, 
palaikė reakciją ir kovojo su tais naujaisiais sąjūdžiais? Mano galva, klasinis 
interesas šio fakto gerai nepaaiškina, nes tai, ką turime paaiškinti, yra faktas, 
kad nors daugelis ambicingų jaunų aristokratų buvo aktyvūs, tegu ne visada 
patikimi, demokratinės partijos nariai, kai kurie mokyčiausi ir talentingiausi 
aristokratai priešinosi demokratiniam sąjūdžiui. Galima spėti, kad svarbiausia 
priežastis buvo tokia: nors atvira visuomenė jau buvo atsiradusi, nors ji ir 
praktikoje pradėjo įgyvendinti naujas vertybes, naujus egalitarinius gyveni- 

mo principus, jai dar kažko trūko, ir labiausiai šį trūkumą jautė „šviesuome- 
nė“. Naujoji atviros visuomenės tikyba, vienintelė galima jos tikyba, huma- 
nizmas, pradėjo įsitvirtinti, bet dar nebuvo pakankamai suformuluota. Tuo 
metu į akis krito tik klasių kova, demokratus kamuojanti oligarchų reakcijos 
baimė ir tolesnių revoliucinių sąjūdžių grėsmė. Todėl reakcija prieš šiuos 
sąjūdžius savo pusėje turėjo daug ką — tradiciją, polinkį ginti senąsias dory- 
bes ir senąją religiją. Šios vertybės buvo artimos daugelio žmonių jausmams 
ir jų populiarumas lėmė tai, kad atsirado sąjūdis, kuriame — nors jam vado- 
vavo ir juo savanaudiškai naudojosi spartiečiai ir jų draugai oligarchai — 
negalėjo nedalyvauti daugelis iškilių Žmonių, netgi Atėnuose. Iš šūkio „Atgal 
prie mūsų protėvių valstybės“, arba „Atgal prie senovinės patriarchalinės 
valstybės“, atsirado pats terminas „patriotas“. Gal ir nebūtina priminti, kad 
įsitikinimai, populiarūs tarp tų Žmonių, kurie palaikė šį „patriotinį“ sąjūdį, 
buvo labai iškreipti tų oligarchų, kurie nevengė net perduoti savo miestą 
priešui, tikėdamasi gauti paramą kovoje su demokratais. Tukididas buvo vie- 
nas ryškiausių šio sąjūdžio už „patriarchalinę valstybę“? vadų, ir nors jis, 
galimas daiktas, neparėmė kraštutinių antidemokratų išdavikiškų veiksmų, 
negalėjo ir nuslėpti savo simpatijų svarbiausiam jų tikslui — sustabdyti socia- 
lines permainas ir kovoti prieš Atėnų demokratijos universalistinį 1mperializ- 
mą bei jos galios simbolius: laivyną, sienas ir prekybą. (Kalbant apie Platono 
prekybos teorijas gali būti įdomu pažymėti, kaip labai buvo bijomasi preky- 
bos plėtros. Kai 404 m. pr. Kr. Atėnus nugalėjęs Spartos karalius Lisandras 
su dideliu grobiu sugrįžo į Spartą, vietiniai „patriotai“, t. y. judėjimo už 
„protėvių valstybę“ šalininkai, bandė uždrausti įvežti auksą; ir nors galiausiai 
tai buvo leista, auksu disponuoti galėjo tik valstybė, o jei buvo nustatoma, 
kad koks nors pilietis turi brangiųjų metalų, jis buvo baudžiamas mirties 
bausme. Įstatymuose Platonas siūlo labai panašias procedūras*“.) 

Nors „patriotinis“ sąjūdis iš dalies išreiškė siekį sugrįžti prie stabilesnių 
gyvenimo formų, prie religijos, nuosaikumo, įstatymo ir tvarkos, pats jis 
buvo moraliai supuvęs. Senovinis tikėjimas buvo prarastas ir didžia dalimi 
išstumtas veidmainiško ir ciniško manipuliavimo religiniais jausmais?. Nihi- 
lizmas, kurį Platonas pavaizdavo piešdamas Kaliklio ir Trasimacho portretus, 
pirmiausia vyravo tarp jaunų „patriotiškai nusiteikusių“ aristokratų, o jie, 
progai pasitaikius, tapdavo demokratinės partijos vadais. Pats ryškiausias šio 

nihilizmo atstovas, galimas daiktas, buvo oligarchų vadas, padėjęs suduoti 
Atėnams mirtiną smūgį, Platono dėdė Kritijas, Trisdešimties tironų vadas”. 
Tačiau tuo metu, gyvenant tai pačiai kartai, kuriai priklausė Tukididas, 
atsirado naujas tikėjimas protu, laisve ir visų Žmonių brolybe — naujasis 
tikėjimas, ir, mano nuomone, vienintelis atviros visuomenės tikėjimas. 


IV 

Kartą, kuri ženklina Žmonijos istorijos posūkio tašką, aš linkęs vadinti 
Didžiąja karta; tai karta, gyvenusi Atėnuose prieš pat Peloponeso karą ir jo 
metu”. Šiai kartai priklausė didieji konservatoriai, pavyzdžiui, Sofoklis ir 
Tukididas. Jai priklausė ir tokie žmonės, kurie atstovavo pereinamajam lai- 
kotarpiui, kurie svyravo, kaip Euripidas, ar buvo nusiteikę skeptiškai, kaip 
Aristofanas. Bet jai priklausė ir didysis demokratų vadas Periklis, suformu- 
lavęs lygybės prieš įstatymą ir politinio individualizmo principą, ir Herodo- 
tas, Periklio mieste gerbiamas kaip veikalo, šlovinusio šiuos principus, auto- 
rius. Didžiajai kartai priskirtinas iš Abderos kilęs Protagoras, tapęs įtakingu 
žmogumi Atėnuose, ir jo tėvynainis Demokritas. Jie suformulavo teoriją, 
pagal kurią žmonių kalbos, papročio ir teisės institucijos yra ne magiškos 
kilmės draudimai, o žmogaus kūriniai; jos ne prigimtinės, o sutartinės, todėl 
mes atsakingi už jas. Be to, egzistavo Gorgijo — Alkidamo, Likofrono ir 
Antisteno mokykla, iškėlusi pamatinius principus, neigusius vergovę, gynu- 
sius racionalų protekcionizmą, ir kritikavusi nacionalizmą, t. y. propagavusi 
universalios žmogaus imperijos idėją. Ir galiausiai didžiausias iš visų vel- 
kiausiai buvo Sokratas, mokęs, kad mes privalome tikėti žmogaus protu, bet 
kartu saugotis dogmatizmo, kad privalome vengti ir mizologijos“*, nepasiti- 
kėjimo teorija bei protu, ir magiško išminties stabo garbinimo. Kitaip tariant, 
Sokratas mokė, kad mokslo dvasia yra kritiškumas. 

Kadangi iki šiol labai mažai kalbėjau apie Periklį ir nė žodžio nepasakiau 
apie Demokritą, iliustruodamas naująjį tikėjimą galiu pasinaudoti jų pačių 
ištartais žodžiais. Iš pradžių — Demokrito: „Ne dėl baimės, o dėl supratimo, 
kas yra teisinga, turime susilaikyti nuo blogų darbų... Dorybė pirmiausia 
grindžiama pagarba kitam Žmogui... Kiekvienas žmogus yra mažas pasaulis... 
Privalome padaryti ką galime, kad padėtume tiems, kurie patyrė neteisingu- 
mą... Būti geram — reiškia nesielgti blogai ir nenorėti elgtis blogai... Vertingi 
geri darbai, o ne geri žodžiai... Kiek laisvė yra geresnė už vergystę, tiek ir 

vargas prie liaudies valdžios yra geresnis už valdovų vadinamą gerovę... 
Išmintingas vyras patogiai eina per visą Žemę, nes gerai sielai visas pasaulis 
yra tėvynė.“ Jam priklauso ir pastaba apie tikrą mokslininką: „Geriau man 
atrasti vieną priežastį, nei būti Persijos karaliumi!“*?? 

Savo humanistiniu ir universalistiniu kryptingumu kai kurie pateikti De- 
mokrito fragmentai skamba taip, tarsi jie būtų nukreipti prieš Platoną, nors jie 
atsirado anksčiau. Tokį pat, netgi didesnį įspūdį sukelia garsioji Periklio kal- 
ba, pasakyta per pirmaisiais Peleponeso karo metais žuvusių karių laidotuves, 
taigi mažų mažiausiai prieš pusę amžiaus iki buvo parašyta Valstybė. 6 sky- 
riuje citavau du šios kalbos fragmentus, aptardamas egalitarizmą??, bet dabar 
galima pacituoti kelias ilgesnes pastraipas, kad susidarytų geresnis šioje kal- 
boje vyraujančios dvasios įspūdis. „Mūsų valstybė nepanaši į kitas. Mes 
nemėgdžiojame savo kaimynų, bet patys stengiamės būti pavyzdžiu kitiems. 
Mūsų miestą valdo ne keli žmonės, o dauguma, todėl mūsų valstybė vadina- 
ma demokratine. Privačiuose reikaluose įstatymai yra vienodai teisingi vi- 
siems, bet mes neneigiame pranašumo. Jei pilietis pasižymi, jam teikiama 
pirmenybė kviečiant tarnauti valstybei, bet ne kaip privilegija, o kaip atlygi- 
nimas už nuopelnus; o skurdas netrukdo užimti garbingas pareigas... Mes 
laisvi ir kasdieniame gyvenime; mes neįtarinėjame kito žmogaus ir neieško- 
me priekabių. Mūsų neerzina kaimynas, jei ką nors daro savaip... Bet naudo- 
damiesi laisve, mes nepažeidinėjame įstatymų. Mes mokame gerbti valdžią ir 
įstatymus ir niekada neužmirštame, kad turime ginti skriaudžiamą žmogų. Be 
to, mes mokame laikytis tų nerašytų įstatymų, kurių pažeidimą jaučiame 
esant gėdingą... 

Mūsų miesto vartai atviri; mes niekada neuždarome jų svetimšaliui... Mes 
galime gyventi, nevaržydami savo laisvės, bet visada pasirengę pasitikti pa- 
vojų... Mes mėgstame grožį, bet vengiame įmantrumo, ir nors laviname pro- 
tą, bet tai nesilpnina mūsų valios... Neturto mes nelaikome gėdingu; bet 
manome, kad gėdinga nedėti pastangų jo išvengti. Atėnų piliečiai užsiiminėja 
savo reikalais, bet nevengia ir valstybės reikalų... Žmogaus, kuris abejingas 
valstybės reikalams, mes nesmerkiame, bet laikome jį nenaudingu; ir nors 
nedaugelis gali imtis politikos, visi galime apie ją spręsti. Mes nemanome, 
kad atviras aptarimas gali pakenkti valstybės reikalams. Priešingai, manome, 
kad galime veikti išmintingai, tik iš pradžių gerai viską apsvarstę... Mes 
tikime, kad laimė atsiranda iš laisvės, o laisvė — iš drąsos, ir mes nevengiame 
karo pavojų... Štai kodėl aš tvirtinu, kad Atėnai yra Heladės mokykla ir kad 

kiekvienas mūsų miesto pilietis gali išaugti visapusiškas, pasirengęs netikė- 
tumams ir tvirtos dvasios“*!. 

Šie žodžiai — ne tik Atėnų pašlovinimas; jie išreiškia tikrąją Didžiosios 
kartos dvasią. Jie išreiškia politinę programą egalitaristo, individualisto ir 
demokrato, gerai suprantančio, kad demokratijos esmė — ne vien beprasmiš- 
kas principas „Valdyti turi liaudis“, bet kad ji turi būti grindžiama tikėjimu 
protu bei humanizmu. Tuo pat metu šie žodžiai išreiškia tikrą patriotizmą, 
visai pamatuotą pasididžiavimą tuo miestu, kuris siekė tapti pavyzdiniu, kuris 
tapo ne tik Heladės, bet, kaip Žinoma, visos žmonijos mokykla ir praėju- 
siems, ir dar ateisiantiems tūkstantmečiams. 

Periklio kalba yra ne tik programa. Kartu tai gynimas ir net puolimas. 
Kaip minėjome, ją galima skaityti kaip tiesioginę Platono kritiką. Neabejoju, 
kad ji buvo nukreipta ne tik prieš sustingusią Spartos gentinę santvarką, bet 
ir prieš savojo miesto totalitarinius „lizdus“, prieš sąjūdį, kovojusį už protė- 
vių valstybę, t. y. prieš Atėnuose veikusią „Lakonijos draugų draugiją“ (taip 
šiuos žmones 1902 m. pavadino Gomperzas??). Ši kalba yra pats ankstyviau- 
sias”, bet kartu gal ir pats įspūdingiausias išpuolis prieš tokios rūšies sąjū- 
džius. Didžiulę jos reikšmę suvokė Platonas, po pusės amžiaus sukarikatūri- 
nęs Periklio kalbą tuose Valstybės“* puslapiuose, kur jis puola demokratiją, 
taip pat ir atviroje parodijoje, dialoge, pavadintame Meneksenas arba laido- 
tuvių kalba”. Na, o Lakonijos draugai, kuriuos puolė Periklis, atsilygino jam 
daug anksčiau už Platoną. Praėjus tik penkeriems ar šešeriems metams po to, 
kai Periklis pasakė šią kalbą, nežinomas autorius (galimas daiktas, Kritijas), 
dabar paprastai vadinamas Senuoju Oligarchu, paskelbė pamfletą apie Atėnų 
santvarką“. Šis talentingas pamfletas, seniausias išlikęs traktatas, kuriame 
dėstoma politikos teorija, kartu yra, galimas daiktas, pats seniausias pamin- 
klas, įamžinantis žmonijos išdavystę, padarytą jos intelektualinių vedlių. Tai 
negailestinga Atėnų kritika, be jokios abejonės, parašyta vieno iš stipriausių 
šio miesto protų. Svarbiausia šios kritikos idėja, perimta Tukidido ir Plato- 
no, — glaudaus ryšio tarp jūrų imperializmo ir demokratijos idėja. Šio pam- 
fleto autorius stengiasi parodyti, kad dviejų pasaulių”, demokratijos ir oligar- 
chijos pasaulių, konflikte negali būti jokio kompromiso, kad tik Žiauriausia 
prievarta, kraštutinėmis priemonėmis, įskaitant ir išorinių sąjungininkų (spar- 
tiečių) intervenciją, galima padaryti galą velniškam laisvės viešpatavimui. 
Šiam išskirtiniam pamfletui buvo lemta tapti daugybės politinės filosofijos 
veikalų, iki pat mūsų dienų atvirai ar slapčia, daugiau ar mažiau kartojančių 
tą pačią temą, pirmtaku. Nenorėdami ir nesugebėdami padėti žmonijai, einan- 

čiai sunkiu keliu, vedančiu į nežinomą ateitį, kurią ji turi susikurti pati, kai 
kurie „šviesuoliai“ bandė sugrąžinti ją atgal, į praeitį. Nesugebėdami tiesti 
naujų kelių, jie įstengė tapti tik amžinojo maišto prieš laisvę vadais. Įtvirtinti 
savo pranašumą kovojant su lygybe jiems buvo ypač svarbu, nes (Sokrato 
žodžiais) jie buvo mizantropai ir mizologai — žmonės, nepasižymėję tuo pa- 
prastu ir įprastu kilniaširdiškumu, kuris įkvepia tikėjimą žmonėmis, tikėjimą 
žmogaus protu ir laisve. Kad ir kaip rūsčiai skambėtų šis kaltinimas, deja, 
man atrodo, kad jis teisingas, jei jį skirsime tiems intelektualiniams maišto 
prieš laisvę vedliams, kurie pasirodė scenoje po Didžiosios kartos, ypač po 
Sokrato. Dabar galime jų poziciją įvertinti mūsų istorinės interpretacijos 
šviesoje. 

Mano galva, pačios filosofijos atsiradimą galima aiškinti kaip atsaką į 
uždaros visuomenės ir jai būdingų magiškųjų tikėjimų žlugimą. Tai pastanga 
prarastą magiškąjį tikėjimą pakeisti racionaliu tikėjimu; teorijos ir mito tra- 
diciją filosofija pakeičia, įsteigdama naują tradiciją — teorijų ir mitų ardymo 
ir kritinio jų gvildenimo tradiciją?*. (Svarbus momentas yra tas, kad filosofi- 
jos atsiradimas sutampa su vadinamųjų orfinių sektų plitimu, o šių sektų 
nariai prarastą vienovės jauseną bandė pakeisti nauja mistine religija.) Pir- 
mieji filosofai, trys didieji Jonėnai ir Pitagoras, galimas daiktas, visai nesu- 
prato veiksnių, sukėlusių jų reakciją. Jie buvo socialinės revoliucijos atstovai, 
o kartu jos nesąmoningi priešininkai. Pats faktas, kad jie steigė mokyklas, 
sektas ar ordinus, t. y. naujas socialines institucijas, tiksliau pasakius, konkre- 
čias grupes, praktikavusias bendruomeninį gyvenimą ir atlikusias bendruo- 
menės funkcijas, grupes, dažniausiai kuriamas pagal idealios genties provaiz- 
dį, įrodo, kad jie buvo visuomeninio gyvenimo reformatoriai ir kad jie bandė 
patenkinti tam tikras socialines reikmes. Kad jie atsiliepė į šias reikmes ir į 
savąjį pokyčių jutimą ne pamėgdžiodami Hesiodą, išradusį istoricistinį liki- 
mo ir žlugimo mitą“?, o pradėdami kritikos ir diskusijų tradiciją, o kartu su 
ja ir racionalaus mąstymo meną, yra vienas iš paslaptingiausių mūsiškės ci- 
vilizacijos ištakų faktų. Tačiau netgi tie racionalistai į gentinės visuomenės 
vienovės prarastį reagavo daugiau emociškai. Jų protavimas išreiškia netik- 
rumo jausmą, įtampą, susijusią su tais pokyčiais, kurių padarinys yra mūsiškė 
individualistinė civilizacija. Vienas seniausių posakių, išreiškiančių šią įtam- 
pą, priklauso Anaksimandrui“, antrajam Jonijos filosofui. Individuali egzis- 
tencija jam atrodė esanti Aubris, šventvagiškas neteisingumo aktas, piktybiš- 
kas uzurpavimo veiksmas, dėl kurio individai turi kentėti ir atgailauti. 

Socialinės revoliucijos vyksmą ir klasių kovą pirmasis aiškiai suvokė Herak- 
leitas. Tai, kaip jis sąmoningai apmąstė savąjį nerimo jausmą ir sukūrė pir- 
mąją antidemokratinę ideologiją ir pirmąją istoricistinę kismo bei likimo fi- 
losofiją, buvo aptarta šios knygos antrajame skyriuje. Herakleitas buvo pirmasis 
sąmoningas atviros visuomenės priešas. 

Beveik visus šiuos pirmuosius mąstytojus kankino tragiškos ir desperatiš- 
kos įtampos jausmas*!. Vienintelė išimtis, galimas daiktas, yra Ksenofanas“*, 
vyriškai nešęs savo naštą. Nederėtų jų smerkti už priešiškumą naujiesiems 
sąjūdžiams taip negailestingai, kaip — iš dalies — galime smerkti jų įpėdinius. 
Tuo metu naujas atviros visuomenės tikėjimas, tikėjimas Žmogumi, egalita- 
riniu teisingumu ir Žmogaus protu, atrodo, dar tik buvo pradėjęs formuotis, 
bet nebuvo išreikštas visai aiškiai. 


V 

Šiam tikėjimui daugiausiai padarė Sokratas, už jį paaukojęs savo gyvybę. 
Sokratas nebuvo Atėnų demokratijos vadas, kaip Periklis, arba atviros visuo- 
menės teoretikas, kaip Protagoras. Sokratas pirmiausia buvo Atėnų ir jų de- 
mokratinių institucijų kritikas, ir todėl iš pirmo žvilgsnio galėjo pasirodyti 
panašus į kai kuriuos reakcijos prieš atvirą visuomenę vadus. Tačiau žmogus, 
kritikuojantis demokratiją ir demokratines institucijas, nebūtinai turi būti jų 
priešas, nors tiek jo kritikuojami demokratai, tiek totalitaristai, puoselėjantys 
viltį pasinaudoti kiekviena nesantaika demokratinėje stovykloje, gali nesun- 
kiai laikyti jį būtent priešu. Esama pamatinio skirtumo tarp demokratinės ir 
totalitarinės kritikos, nukreiptos prieš demokratiją. Sokrato kritika buvo de- 
mokratinė ir, tiesą sakant, tokia, kuri palaiko pačios demokratijos gyvybę. 
(Demokratai, nematantys skirtumo tarp draugiškos ir priešiškos, prieš demo- 
kratiją nukreiptos kritikos, patys persiėmę totalitarine dvasia. Žinoma, tota- 
litarizmas negali laikyti draugiška jokios kritikos, nes bet kokia totalitarinio 
autoritarizmo kritika neišvengiamai nukreipta prieš patį autoritarizmo principą.) 

Aš jau minėjau kai kuriuos Sokrato mokymo aspektus: jo intelektualizmą, 
t. y. jo išpažintą egalitarinę Žmogaus proto kaip universalios bendravimo 
terpės teoriją; jo akcentuojamą intelektualinį sąžiningumą ir savikritiką; jo 
egalitarinę teisingumo teoriją ir jo doktriną, pagal kurią geriau pačiam būti 
neteisingumo auka, negu elgtis neteisingai su kitais. Man atrodo, kad kaip tik 
ši doktrina labiausiai gali mums padėti suprasti jo mokymo esmę, jo indivi- 
dualizmą ir jo tikėjimą individualiu žmogumi kaip tikslu savaime. 

 „Uždara visuomenė, o kartu su ja tikėjimas, kad gentis yra viskas, o indi- 
vidas — niekas, subyrėjo. Individo iniciatyva ir savitaiga tapo faktu. Buvo 
pradėta orientuotis į žmogų kaip individą, o ne tik kaip į gentinį herojų ir 
gelbėtoją“?. Tačiau filosofija, kurios dėmesio centre yra žmogus, prasidėjo tik 
nuo Protagoro. O tikėjimo, kad mūsų gyvenime nėra nieko svarbesnio už kitą 
individualų Žmogų, raginimo gerbti kitus žmones ir save pradininkas buvo 
Sokratas. 

Burnetas pabrėžė“, kad kaip tik Sokratas sukūrė sielos koncepciją, tą 
koncepciją, kuri padarė tokią milžinišką įtaką mūsų civilizacijai. Manau, kad 
Burnetas teisus, tačiau jaučiu, kad šios minties formulavimas, ypač termino 
„Siela“ vartojimas nėra visai tikslus; juk Sokratas laikėsi kuo atokiau nuo 
metafizinių teorijų. Jis orientavosi į moralę, o jo skelbta individualumo (arba, 
jei patinka, „sielos“) teorija, mano galva, yra ne metafizinė, o moralinė dok- 
trina. Remdamasis šia teorija, jis nepailstamai kovojo su savimeile ir pasiten- 
kinimu savimi. Jis reikalavo, kad individualizmas nebūtų tik gentinės visuo- 
menės irimo padarinys, bet kad individas įrodytų, jog yra vertas savo 
išsilaisvinimo. Štai kodėl jis pabrėžė, kad žmogus nėra tik mėsos gabalas — 
kūnas. Žmoguje esama kažko daugiau — tai dieviškoji kibirkštis, protas, tie- 
sos ir gerumo meilė, žmoniškumas, grožio ir gėrio meilė. Kaip tik šie dalykai 
žmogaus gyvenimą daro vertingą. Bet jei aš esu ne tik „kūnas“, kas tada aš 
esu? Pirmiausia tu esi protinga būtybė, atsakė Sokratas. Žmogumi tave daro 
tavo protas; jis lemia tai, kad esi ne tik geidulių ir norų suma; jis lemia tai, 
kad esi nepriklausomas individas, ir leidžia tau tarti, kad esi tikslas savaime. 
Sokrato posakis „Rūpinkitės savo sielomis“ pirmiausia yra intelektualinio 
sąžiningumo reikalavimas; o posakį „Pažink save“ jis vartoja, primindamas 
mūsų intelektualinį ribotumą. 

Sokratas pabrėžė, kad kaip tik šie dalykai yra esmingiausi. O demokra- 
tijoje ir demokratijos vaduose jis kritikavo kaip tik šių dalykų stoką ir iškrei- 
pimą. Jis pagrįstai kritikavo juos už intelektualinio sąžiningumo stoką ir už 
jų atsidavimą jėgos politikai“?. Pabrėždamas politinių problemų žmogiškąją 
pusę, jis negalėjo rimtai domėtis institucinėmis reformomis. Jį pirmiausia 
domino tiesioginis, asmeninis atviros visuomenės aspektas. Sokratas klydo, 
manydamas esąs politikas; jis buvo mokytojas. 

Bet jei Sokratas iš esmės buvo atviros visuomenės gynėjas, demokratijos 
draugas, galima paklausti, kodėl jis susipainiojo su antidemokratais? Juk mes 
žinome, kad tarp jo draugų buvo ne tik Alkibiadas, kuriam laikui perėjęs į 

Spartos pusę, bet ir du Platono dėdės, Kritijas, vėliau tapęs žiauriu Trisdešim- 
ties tironų vadu, ir Charmidas, tapęs jo pagalbininku. 

Esama kelių atsakymų į šį klausimą. Pirmiausia, Platonas pasakoja, kad 
Sokratas kritikavo savo meto demokratinius politikus iš dalies siekdamas 
demaskuoti šių veidmainių demagogų savanaudiškumą ir valdžios troškimą 
ir ypač kritikavo už tai jaunus aristokratus, apsimetinėjusius demokratais, bet 
į liaudį žiūrėjusius tik kaip į savo valdžios troškimo patenkinimo įrankį“. 
Tokia veikla, viena vertus, prie Sokrato patraukė bent jau kai kuriuos demo- 
kratijos priešus; kita vertus, ši veikla jį suvedė su tokio pat tipo ambicingais 
aristokratais. Bet yra ir kita pusė. Moralistas ir individualistas Sokratas nie- 
kada nebūtų galėjęs tik kritikuoti šių žmonių. Veikiau jie jam būtų tikrai 
rūpėję, ir jis vargu ar būtų juos atstūmęs, prieš tai rimtai nepabandęs jų 
atversti į savo tikėjimą. Platono dialoguose esama daug užuominų apie tokias 
Sokrato pastangas. Turime pagrindo manyti (ir tai trečia aplinkybė), jog Sok- 
ratas, mokytojas-politikas, net nusižengdavo savo principams, kad tik pa- 
trauktų jaunuolius ir darytų jiems įtaką, ypač kai tikėdavosi, kad juos galima 
atversti, ir vildavosi, kad kada nors savo mieste jie, galimas daiktas, eis 
svarbias pareigas. Žinoma, išskirtinis pavyzdys yra Alkibiadas, nuo pat vai- 
kystės laikomas būsimuoju didžiu Atėnų imperijos vadu. Be to, ir Kritijo 
talentas, ambicijos ir drąsa lėmė tai, kad jis buvo vienas iš nedaugelio Alki- 
biado varžovų. (Tam tikrą laiką jis bendradarbiavo su Alkibiadu, bet vėliau 
tapo jo priešu. Visai įmanoma, kad laikinos šių Žmonių draugystės priežastis 
buvo Sokrato įtaka.) Iš to, kas mums žinoma apie paties Platono ankstyvuo- 
sius ir vėlesnius politinius siekius, daugiau negu tikėtina, kad jo santykiai su 
Sokratu buvo panašaus pobūdžio“'. Nors Sokratas ir buvo vienas iš atviros 
visuomenės intelektualinių vadų, bet jis nebuvo partinis žmogus. Jis galėjo 
dirbti su bet kokiais žmonėmis, kad tik jo veikla būtų naudinga miestui. Jei 
Jį sudomindavo daug Žadantis jaunuolis, jo negalėjo atstumti to jaunuolio 
saitai su oligarchine šeima. 

Bet kaip tik tokie saitai tapo jo mirties priežastimi. Kai didysis karas buvo 
pralaimėtas, Sokratas buvo apkaltintas tuo, kad auklėjo Žmones, išdavusius 
demokratiją, sudariusius sąmokslą su priešu ir siekusius Atėnų žlugimo. 

Dėl didžiulio Tukidido autoriteto įtakos Peloponeso karo ir Atėnų žlugi- 
mo istorija dažnai pasakojama taip, kad Atėnų pralaimėjimas atrodo esąs 
galutinis demokratinės sistemos silpnumo įrodymas. Tačiau šitoks požiūris 
yra tendencingas ir vienpusiškas, o gerai žinomi faktai pasakoja visai kitokią 

istoriją. Didžiausia atsakomybė už pralaimėtą karą krenta ant išdavikų oligar- 
chų, nuolat sąmokslavusių su Sparta. Žymiausi oligarchai buvo trys buvę 
Sokrato mokiniai — Alkibiadas, Kritijas ir Charmidas. 404 m. pr. Kr. Atėnams 
pralaimėjus, Kritijas ir Charmidas tapo Trisdešimties tironų vadais, o tie ti- 
ronai buvo tik Spartos palaikoma marionečių vyriausybė. Atėnų pralaimėji- 
mas ir Ilgųjų sienų nugriovimas dažnai pateikiamas kaip karo, prasidėjusio 
131 m. pr. Kr., galutinis rezultatas. Bet tai visiška netiesa, nes 1š tikrųjų 
demokratai kovojo ir toliau. Iš pradžių septyniasdešimt drąsių vyrų, vadovau- 
mų Trasibulo ir Anito, parengė Atėnų išvadavimą tuo metu, kai Kritijas 
mieste masiškai žudė Žmones; per aštuonerius jo teroristinio viešpatavimo 
mėnesius tironai pasmerkė mirčiai „netgi daugiau atėniečių, negu pelopone- 
sicčiai užmušė per paskutinįjį karo dešimtmetį“**. Bet po aštuonių mėnesių 
(403 m. pr. Kr.) demokratai užpuolė ir nugalėjo Knitiją bei Spartos garnizoną, 
įsitvirtino Pirėjuje, o abu Platono dėdės žuvo mūšyje. Jų šalininkai oligarchai 
dar kurį laiką palaikė teroristinį režimą pačiuose Atėnuose, bet jų pajėgos jau 
buvo pakrikusios ir išsibarsčiusios. Įsitikinę, kad oligarchai valdyti nesugeba, 
jų globėjai spartiečiai galiausiai juos nušalino ir sudarė sutartį su demokra- 
tais. Ši taika Atėnuose atkūrė demokratiją. Taigi demokratinė valdymo forma 
įrodė savo pranašumą net sunkiausiomis aplinkybėmis, ir net jos priešai įsi- 
tikino, kad ji nenugalima. (Po devynerių metų, po mūšio prie Knido, atėnie- 
čiai vėl atstatė savo sienas. Demokratijos pralaimėjimas virto pergale.) 

Kai tik atkurtoji demokratija normalizavo teisėtvarką“, Sokratui buvo 
iškelta byla. Jos prasmė buvo pakankamai akivaizdi; Sokratas buvo kaltina- 
mas tuo, kad prisidėjo prie pavojingiausių valstybės priešų — Alkibiado, Kri- 
tijo ir Charmido — auklėjimo. Tam tikri keblumai Sokrato byloje iškilo todėl, 
kad buvo paskelbta amnestija visiems politiniams nusikaltėliams, padariu- 
siems nusikaltimus iki demokratijos atkūrimo. Todėl kaltintojai negalėjo at- 
virai nurodyti anų Žymių asmenų. Be to, kaltintojai veikiausiai siekė ne nu- 
bausti Sokratą už nelaimingus praeities politinius įvykius, kuriais, kaip jiems 
buvo gerai žinoma, Sokratas visai nesidžiaugė; veikiau jie siekė jam nebe- 
leisti ir toliau užsiimti mokytojavimu, kurį, dėl jo padarinių, jie galėjo trak- 
tuoti tik kaip pavojingą valstybei. Dėl šių priežasčių kaltinimas buvo pateik- 
tas miglota ir net beprasmiška forma, girdi, Sokratas tvirkinąs jaunuomenę, 
esąs nepamaldus ir bandąs valstybėje įvesti naujus religinius kultus. (Du 
paskutinieji kaltinimai, nors ir nevykusiai, bet aiškiai išreiškė teisingą nuo- 
jautą, kad etinėje-politinėje srityje Sokratas buvo revoliucionierius.) Nors dėl 

amnestijos „ištvirkusių jaunuolių“ tiesiogiai įvardinti buvo negalima, tačiau 
kiekvienas, be abejonės, žinojo, kurie žmonės buvo turimi galvoje”. Ginda- 
masis teisme, Sokratas primygtinai pabrėžė, kad nepritarė Trisdešimties tiro- 
nų politikai ir kad iš tikrųjų net rizikavo savo gyvybe, atsisakydamas daly- 
vauti vienoje iš jų nusikalstamų akcijų. Be to, jis priminė teisėjams, kad tarp 
artimiausių jo draugų ir ištikimiausių mokinių buvo bent jau vienas karštas 
demokratas, Chairefontas, kariavęs su Trisdešimties tironų šalininkais (ir, at- 
rodo, žuvęs mūšyje)?!. 

Šiuo metu paprastai pripažįstama, jog Anitas, demokratų vadas, pradėjęs 
teisminį persekiojimą, nenorėjo, kad Sokratas taptų kankiniu. Jis siekė, kad 
Sokratas būtų ištremtas. Bet šį planą sugriovė pats Sokratas, atsisakęs eiti į 
kompromisą ir išsižadėti savo principų. Kad jis būtų norėjęs mirti ar kad būtų 
siekęs kankinio vaidmens, aš netikiu??. Jis paprasčiausiai kovojo už tai, kuo 
tikėjo, ir už visą savo gyvenimo darbą. Jis niekada nesiekė pakenkti demo- 
kratijai. Tiesą sakant, jis stengėsi duoti jai taip reikalingą tikėjimą. Tokia ir 
buvo jo gyvenimo misija. Jis jautė, kad jai iškilo rimta grėsmė. Ankstesnių 
jo draugų išdavystė jo misiją ir jį patį nušvietė tokia šviesa, kad jam turėjo 
būti labai skaudu. Galimas daiktas, kad jis net džiaugėsi teismo procesu kaip 
galimybe įrodyti visišką savo atsidavimą gimtajam miestui. 

Savo požiūrį į susidariusią padėtį Sokratas paaiškino kuo smulkiausiai, 
kai jam buvo duota galimybė pabėgti. Jei jis būtų ja pasinaudojęs ir tapęs 
tremtinių, kiekvienas būtų galėjęs jį laikyti demokratijos priešininku. Todėl 
jis pasiliko ir paaiškino kodėl. Šį paaiškinimą, jo paskutiniosios valios išraiš- 
ką, galima rasti Platono dialoge Kritijas“?. Paaiškinimas labai paprastas. Jei 
pabėgsiu, sako Sokratas, pažeisiu valstybės įstatymus. Toks poelgis suprie- 
šins mane su įstatymais ir įrodys mano nelojalumą. Jis padarys žalą valstybei. 
Tik jei pasiliksiu, niekas neabejos mano ištikimybe valstybei, jos demokra- 
tiniams įstatymams, ir aš įrodysiu, kad niekada nebuvau jos priešas. Negali 
būti geresnio mano lojalumo įrodymo kaip mano pasirengimas mirti už ją. 
Sokrato mirtis yra kuo tikriausias jo nuoširdumo įrodymas. Jam nuolat buvo 
būdingas bebaimiškumas, paprastumas, kuklumas, pusiausvyros jausmas, hu- 
moras. „Man rodosi, kad ir aš panašiai esu miestui dievo duotas, — sako jis 
Apologijoje, — kad žadindamas, ragindamas ir bardamas kiekvieną jūsų kiau- 
rą dieną nesustočiau. Nepigiai atsiras kitas toks, atėniečiai, bet jei manimi 
patikėsite, nepanorėsite atsikratyti. 

Galimas daiktas, kad jūs pykstate, kaip žmonės, žadinami iš miego, ir, 
patikėję Anitu, pulsite mane ir lengva širdimi nužudysite, kad paskui likusį 
gyvenimo laiką galėtumėt ramiai sau miegoti, jei tik dievas, pagailėjęs jūsų, 
vėl neatsiųs jums kito žadintojo.“** Sokratas parodė, kad žmogus gali mirti 
ne tik nusilenkdamas likimui, dėl šlovės ar kitokių panašių dalykų, bet ir dėl 
kritinės minties laisvės ir savigarbos, neturinčios nieko bendro nei su pasipū- 
timu, nei su sentimentalumu. 


V I 


Sokratas turėjo tik vieną savęs vertą sekėją, savo seną draugą Antisteną, 
paskutinį iš Didžiosios kartos. Genialiausias Sokrato mokinys Platonas netru- 
kus įrodė esąs pats neištikimiausias. Jis išdavė Sokratą, kaip jau buvo padarę 
io dėdės, kurie Sokratą ne tik išdavė, bet bandė jį įtraukti į jų vykdomą 
terorą, tik jiems nepavyko, nes Sokratas pasipriešino. Platonas pabandė pa- 
sitelkti Sokratą, 1mdamasis didingo uždavinio sukurti sustingdytos visuome- 
nės teoriją, ir tai padaryti jam nebuvo sunku, nes Sokratas jau buvo miręs. 

Žinoma, aš jaučiu, kad šitoks teiginys pasirodys pernelyg šiurkštus net 
tiems, kurie Platoną vertina kritiškai“. Bet jei į Apologiją ir Kritoną žiūrė- 
sime kaip į Sokrato paskutinės valios pareiškimą ir jei šiuos jo senatvės 
testamentus palyginsime su kitu, Platono testamentu, /stafymais, tada kitaip 
spręsti bus nelengva. Sokratas buvo nuteistas, bet teismo proceso iniciatoriai 
nesiekė jo mirties. Platono Įstatymai kompensuoja šitokio siekio stoką. Šia- 
me dialoge jis šaltakraujiškai ir rūpestingai išskleidžia inkvizicijos teoriją. 
Laisvas mąstymas, politinių institucijų kritika, naujų idėjų perteikimas jau- 
nuomenei, pastangos diegti naujus religinius kultus ir net reikšti naujas nuo- 
mones šiame dialoge vertinama kaip sunkūs nusikaltimai. Platono valstybėje 
Sokratui niekada nebūtų buvusi duota galimybė gintis viešai, ir jis tikrai būtų 
buvęs perduotas slaptajai Naktinei tarybai, kad toji išgydytų jo „sergančią“ 
sielą, o galiausiai paskirtų jai bausmę. 

Aš negaliu suabejoti nei Platono išdavystės faktu, nei tuo, kad Sokratui 
skirtas svarbiausio Valstybės protagonisto vaidmuo buvo pats sėkmingiausias 
bandymas jį patraukti savo pusėn. Kitas klausimas, ar Platonas tai padarė 
sąmoningai. 

Kad suprastume Platoną, turime apžvelgti visą tuometinę situaciją. Po 
Peloponeso karo civilizacijos įtampa buvo jaučiama ypač stipriai. Senosios 
vligarchinės viltys buvo dar gyvos, o Atėnų pralaimėjimas jas net sustiprino. 
Klasių kova vyko ir toliau. Tačiau Kritijo pastangos nuversti demokratiją ir 

įgyvendinti Senojo Oligarcho programą buvo nesėkmingos, nepaisant palan- 
kių aplinkybių, kurias sudarė didelė pergalingosios Spartos parama. Platonas 
Jautė, kad reikia visiškai atnaujinti tą programą. Trisdešimt tironų pralaimėjo 
savąją jėgos politiką pirmiausia todėl, kad įžeidė piliečių teisingumo jausmą. 
Pralaimėjimas didžia dalimi buvo moralinis pralaimėjimas. Didžiosios kartos 
tikėjimas įrodė savo galią. Trisdešimt tironų negalėjo pasiūlyti nieko pana- 
šaus; jie buvo moraliniai nihilistai. Platonas jautė, kad Senojo Oligarcho 
programa negali būti atgaivinta, jei nebus pagrįsta kitokiu tikėjimu — įsitiki- 
nimu, kuris iš naujo įtvirtintų gentines vertybes, jas priešindamas atviros 
visuomenės tikybai. Žmones reikėjo įtikinti, kad teisingumas yra nelygybė, ir 
kad gentis, kolektyvas yra aukštesnis už individą?“. Bet kadangi Sokrato ti- 
kėjimas buvo pernelyg stiprus, kad jį būtų buvę galima pulti atvirai, Platonui 
teko jį pertvarkyti į tikėjimą uždara visuomene. Tai buvo sunku, bet įmano- 
ma. Argi Sokratą nužudė ne demokratai? Ar demokratija neprarado bet ko- 
kios teisės jį savintis? Ar Sokratas anoniminės daugumos ir jos vadų nuolat 
nekritikavo už išminties stoką? Negana to, Platonui nebuvo sunku perinter- 
pretuoti Sokratą taip, tarsi jis siūlęs įvesti „šviesuolių“, išsimokslinusių filo- 
sofų valdžią. Platono įsitikinimas, kad tokia interpretacija yra teisinga, labai 
sustiprėjo, kai jis sužinojo, kad tokios idėjos buvo senųjų pitagorininkų pa- 
žiūrų dalis, o labiausiai jo įsitikinimą sustiprino tai, kad panašias idėjas jis 
aptiko Archito Tarentiečio, išminčiaus, o kartu didžio ir sėkmės lydimo po- 
litiko mokyme. Jis juto, kad kaip tik čia glūdi mįslės įminimas. Argi ne pats 
Sokratas skatino savo mokinius dalyvauti politikoje? Ar tai nereiškia, jog jis 
norėjo, kad valdytų apsišvietę žmonės, išminčiai? Koks didžiulis skirtumas 
tarp valdančiosios Atėnų tamsuomenės šiurkštumo ir Archito orumo! Žino- 
ma, Sokratas, pats niekada nesiūlęs valstybinės santvarkos problemos spren- 
dimo, bus turėjęs galvoje pitagorizmą. 

Šitaip Platonas galėjo prieiti mintį, kad paties įtakingiausio Didžiosios 
kartos atstovo mokymui palaipsniui galima suteikti naują prasmę ir įtikinti 
save, kad priešininkas, kurio didžiulės intelektualinės galios jis niekada ne- 
būtų išdrįsęs pulti tiesiogiai, iš tikrųjų buvo sąjungininkas. Man atrodo, kad 
kaip tik taip galima paprasčiausiai paaiškinti tą faktą, kad Platono dialoguose 
Sokratas išlieka svarbiausiuoju protagonistu net tada, kai pats Platonas nuo 
Sokrato idėjų taip nutolo, kad jau net nebegalėjo apgaudinėti savęs ir manyti, 
kad vis dar yra ištikimas savo mokytojui?'. Tačiau tai dar ne visa istorija. 
Mano galva, sielos gelmėse jis jautė, kad Sokrato mokymas labai skyrėsi nuo 

to, ką Platonas pateikdavo savo raštuose, ir kad jis išduoda Sokratą. Be to, 
aš manau, kad nuolatinės Platono pastangos priversti Sokratą keisti savo 
pažiūras kartu yra Platono pastangos nuraminti savo nešvarią sąžinę. Vis iš 
naujo stengdamasis įrodyti, kad jo mokymas yra tik loginis tikrosios Sokrato 
doktrinos išvystymas, jis bandė save įtikinti, kad nėra išdavikas. 

Man atrodo, kad, skaitydami Platoną, nuolat jaučiame vidinį konfliktą, 
tikrai titanišką kovą, vykusią Platono galvoje. Net jo „subtilus susilaikymas, 
savosios asmenybės nuslopinimas““?*, ar veikiau pastangos ją nuslopinti — juk 
visiškai nesunku skaityti tarp eilučių — yra šios vidinės kovos išraiška. Be to, 
aš esu įsitikinęs, kad Platono įtakingumą iš dalies galima paaiškinti žavesiu, 
sukeliamu šio dviejų pasaulių konflikto, vykstančio vienoje sieloje, šios ko- 
vos, kurios galingą poveikį Platonui galima justi po tuo subtilaus susilaikymo 
apdangalu. Ši kova mus jaudina, nes ji vis dar vyksta mumyse. Platonas buvo 
savo laiko kūdikis, bet tas laikas yra ir mūsų laikas. (Neturime užmiršti, kad 
galų gale po vergijos panaikinimo Jungtinėse Valstijose praėjo tik šimtmetis, 
o po baudžiavos panaikinimo Centrinėje Europoje — net mažiau). Niekur 
kitur ši vidinė kova neatsiskleidžia aiškiau kaip Platono sielos teorijoje. Tas 
faktas, kad, ilgėdamasis vieningumo ir harmonijos, sielos sąrangą Platonas 
prilygino į klases suskilusios visuomenės’? sąrangai, rodo, kokios didelės 
buvo jo kančios. 

Didžiausią Platono vidinį konfliktą nulemia stiprus įspūdis, kurį jam pa- 
darė Sokrato pavyzdys, bet jo oligarchinės simpatijos netgi labai sėkmingai 
priešinosi šiam įspūdžiui. Racionalaus protavimo srityje kovojama humanis- 
tinius Sokrato argumentus nukreipiant prieš juos pačius. Ankstyviausių šito- 
kio mąstymo stiliaus pavyzdžių, atrodo, galima rasti Eutifrone“. Aš neketinu 
būti panašus į Eutifroną, tikina save Platonas; niekada nesiryžčiau kaltinti 
savo tėvo, savo šlovingų protėvių dėl to, kad jie nusižengė įstatymui ir hu- 
manistinei moralei, kuri niekuo ne geresnė už minios dievobaimingumą. Net 
jei jie atimdavo iš žmogaus gyvybę, galiausiai tai buvo tik jiems priklausiusių 
vergų gyvybė, o vergai ne ką geresni už nusikaltėlius; ir ne mano reikalas 
juos teisti. Argi Sokratas nemokė, kaip sunku suprasti, kas teisinga ar netei- 
singa, dievobaiminga ar nedievobaiminga? Ir argi jo paties nepersekiojo va- 
dinamieji humanistai už nedievobaimingumą? Man atrodo, kad Platono vidi- 
nės kovos pėdsakų galima rasti beveik kiekvienoje jo raštų vietoje, kai tik jis 
pradeda pulti humanistinės idėjas, ypač Valstybėje. Jo išsisukinėjimai, nieki- 
namas tonas, būdingas egalitarinės teisingumo teorijos kritikai, jo dvejonių 

persmelkta melo apologijos pratarmė, pateikta prieš išdėstant rasizmo teoriją 
ir prieš apibrėžiant teisingumą, — visa tai minėta ankstesniuose skyriuose. 
Bet, galimas daiktas, pačią aiškiausią vidinio konflikto išraišką galima rasti 
Meneksene, tame pašaipiame atsakyme į Periklio pasakytą laidotuvių kalbą. 
Man atrodo, kad kaip tik čia Platonas visiškai išsiduoda. Nepaisant pastangų 
paslėpti savo jausmus už ironijos ir paniekos, jis negali neparodyti, kokį 
didžiulį įspūdį jam padarė Periklio įsitikinimai. Štai kaip Platonas priverčia 
„Sokratą“ pašaipiai nupasakoti įspūdį, kurį jam padarė Periklio kalba: ,,„Paki- 
lus jausmas buvo apėmęs mane daugiau nei tris dienas, ir tik ketvirtą ar 
penktą dieną, ir ne be pastangų, aš atsipeikėjau ir pradėjau jausti žemę po 
kojomis““!. Ar galima abejoti, kad šitaip Platonas išsiduoda, kokį didelį įspū- 
dį jam darė atviros visuomenės įsitikinimai ir kaip sunkiai jam teko atsipei- 
kėti ir pajusti žemę po kojomis, t. y. suvokti, kad toji Žemė yra atviros 
visuomenės priešų stovykla. 


VII 


Aš manau, kad šioje kovoje atsiradęs stipriausias Platono argumentas 
buvo nuoširdus: laikydamiesi humanistinių įsitikinimų, samprotavo jis, mes 
turime būti pasirengę padėti savo kaimynams. Žmonėms labai reikia para- 
mos, jie nelaimingi, jie sunkiai dirba, juos kamuoja nerimas ir netikrumo 
jausmas. Kai viskas teka, gyvenime nebelieka nei tikrumo, nei saugumo®?. Aš 
pasirengęs jiems padėti. Bet aš negaliu padaryti juos laimingus, nesismelkda- 
mas į blogio šaknis. 

Ir jis surado tas blogio šaknis. Tai „žmogaus nuopuolis“ ir uždaros visuo- 
menės suirimas. Šis atradimas įtikino jį, kad Senasis Oligarchas ir jo šalinin- 
kai, teikdami pirmenybę Spartos, o ne Atėnų gyvenimo būdui ir mėgdžioda- 
mi spartietišką permainų sustabdymo programą, buvo visiškai teisūs. Bet jie 
sustojo pusiaukelėje; jų analizė nebuvo pakankamai nuodugni. Jie nesuprato 
arba nepaisė to fakto, kad net Spartoje esama žlugimo ženklų, nepaisant jos 
herojiškų pastangų sustabdyti kiekvieną permainą, kad net Sparta nebuvo 
pakankamai ryžtinga, dėdama pastangas kontroliuoti veisimą, reikalingą tam, 
kad būtų pašalintos Nuopuolio priežastys — viešpataujančios rasės skaičiaus 
ir kokybės „neatitikimai“ bei „nukrypimai““*. (Platonas suprato, kad gyven- 
tojų skaičiaus didėjimas yra viena iš Nuopuolio priežasčių.) Vadinasi, Senasis 
Oligarchas ir jo šalininkai, būdami paviršutiniški, manė, kad padedami tiro- 
nijos, panašios į Trisdešimties tironų valdžią, jie sugebės sugrąžinti senus 

gerus laikus. Bet Platonas žvelgė giliau. Didysis sociologas aiškiai matė, kad 
šias tironijas palaikė modernioji revoliucinė dvasia, ir kad savo ruožtu jos tą 
dvasią žadino; kad joms teko nusileisti egalitariniams liaudies troškimams; ir 
kad, tiesą sakant, joms teko svarbus vaidmuo sužlugdant gentinę visuomenę. 
Platonas nekentė tironijos. Tik neapykanta gali įkvėpti tokį įžvalgumą, kokiu 
pasižymi garsusis Platono pasakojimas apie tironiją. Tik nuoširdus tironijos 
priešas gali pasakyti, jog tironai turi „kurstyti vieną karą po kito, kad liau- 
džiai reikėtų vado“, gelbėtojo ištikus didžiam pavojui. Platonas primygtinai 
pabrėžė, kad tironija, kaip ir kokia nors iš egzistuojančių oligarchijų, nėra 
jokia išeitis. Nors jis reikalavo, kad kiekvienas žmogus būtų savo vietoje, 
priespaudos nelaikė tikslu savaime. Galutinis tikslas — sugrįžti į gamtą, visiš- 
kai nuvalyti drobę. 

Skirtumą tarp Platono teorijos ir Senojo Oligarcho ar Trisdešimties tironų 
teorijos nulėmė Didžiosios kartos įtaka. Individualizmas, egalitarizmas, tikė- 
jimas protu ir laisvės meilė buvo nauji, galingi ir, atviros visuomenės priešų 
požiūriu, pavojingi jausmai, su kuriais reikėjo kovoti. Platonas pats jautė jų 
įtaką ir kovojo su jais savo sieloje. Jo atsakymas Didžiajai kartai kainavo jam 
išties labai daug. Tai buvo pastanga uždaryti jau atsivėrusias duris ir sustab- 
dyti visuomenės raidą nepaprastai įžvalgios, turiningos ir patrauklios filoso- 
fijos kerais. Politikos srityje jis tik nežymiai papildė senąją oligarchinę pro- 
gramą, kurią jau buvo kritikavęs Periklis““. Tačiau jis įminė, gal ir 
nesąmoningai, didžiąją maišto prieš laisvę paslaptį, mūsų dienomis įvardytą 
Pareto“: „Pasinaudoti jausmais, o ne švaistyti energiją tuščiai stengiantis 
juos nuslopinti“. Užuot demonstravęs savo priešiškumą protui, visus intelek- 
tualus jis sužavėjo savo talentu, pataikaudamas jiems ir gundydamas reika- 
lavimu, kad turi valdyti mokslinčiai. Nors iš tikrųjų kritikavo teisingumą, jis 
"tikino visus padorius žmones, kad yra teisingumo gynėjas. Net pačiam sau 
jis iki galo neprisipažino, kad kovoja su minties laisve, dėl kurios mirė Sok- 
ratas: o padarydamas Sokratą savo herojumi, Platonas įtikino visus kitus, kad 
ir jis kovoja dėl šios laisvės. Taigi Platonas nesąmoningai tapo pirmuoju iš 
tų propagandininkų, kurie, dažnai visai nuoširdžiai, kuria manipuliavimo mo- 
raliniais, humaniškais jausmais techniką, siekdami antihumaniškų, nemoralių 
tikslų. Ir jam stulbinančiai pavyko net didžius humanistus įtikinti, kad jo 
įsitikinimai yra moralūs ir nesavanaudiški“*. Neabejoju, kad jam pavyko įti- 
kinti net patį save. Savąją neapykantą asmeninei iniciatyvai, savo troškimą 
sustabdyti permainas jis pavertė meile teisingumui ir nuosaikumui, įgyvendi- 

namam dangiškoje valstybėje, kurioje kiekvienas žmogus yra patenkintas ir 
laimingas ir kurioje šiurkštus pinigų vaikymasis“? išstumtas taurumo ir drau- 
gystės įstatymų. Ši svajonė apie vienovę, grožį ir tobulybę, šis estetizmas, 
holizmas ir kolektyvizmas yra grupinės gentinės visuomenės dvasios prara- 
dimo padarinys, bet kartu ir simptomas“. Jis išreiškia jausmus tų žmonių, 
kurie kenčia dėl civilizacijos įtampos, o kartu aistringai kreipiasi į tuos jaus- 
mus. (Dar vienas šios įtampos padarinys yra tas, kad mes vis skausmingiau 
suvokiame didžiąsias savojo gyvenimo asmenines ir institucines negeroves, 
kančias, kurių galima išvengti, netektis ir bjaurastis, kurios irgi nėra neišven- 
giamos, o kartu ir tą faktą, kad mums nėra neįmanoma visa tai pakeisti į 
gerąją pusę, bet kad tokie pagerinimai juo sunkesni, juo jie svarbesni. Šitoks 
supratimas padidina asmeninės atsakomybės naštą — kryžių, kurį žmogus 
neša todėl, kad yra žmogus.) 


VIII 


Sokratas atsisakė eiti į kompromisą su savo sąžine. Platonas, bekompro- 
misiškai nugramdydamas ant drobės nutapytą paveikslą, buvo priverstas žengti 
keliu, kur kiekviename žingsnyje jis privalėjo eiti į kompromisus su savo 
sąžine. Jis buvo priverstas kovoti su laisva mintimi ir ištikimybe tiesai. Jis 
buvo priverstas ginti melą, politinius stebuklus, tabu tipo prietarus, tiesos 
slopinimą ir galiausiai žiaurią prievartą. Nepaisydamas Sokrato perspėjimo 
dėl mizantropijos ir misologijos, jis buvo priverstas nepasitikėti žmogumi ir 
bijoti laisvo protavimo. Nors ir nekęsdamas tironijos, jis buvo priverstas 
kreiptis pagalbos į tironą ir ginti pačias tironiškiausias politikos priemones. 
Jo antihumaniškų tikslų vidinė logika, vidinė valdžios logika lėmė tai, kad jis 
prieš savo valią pateko į tą pačią padėtį, į kurią anksčiau buvo patekę Tris- 
dešimt tironų, vėliau pateko jo draugas Dionas ir daugelis kitų jo mokinių 
tironų“?. Jam nepavyko sustabdyti socialinių permainų. (Tik daug vėliau, tam- 
siaisiais amžiais, permainos buvo sustabdytos magiškais platoniškojo-aristo- 
teliškojo esencializmo kerais.) Priešingai, savo kerais jis pririšo save prie tų 
jėgų, kurių kadaise nekentė. 

Todėl tai, ko mes turėtume pasimokyti iš Platono, visiškai priešinga tam, 
ko jis norėjo mus mokyti. Šios pamokos nedera užmiršti. Nors Platono so- 
ciologinė diagnozė buvo labai tiksli, jo paties likimas rodo, kad jo pasiūlytas 
gydymas daug blogesnis negu blogis, kurį jis bandė nugalėti. Politinių per- 
mainų sustabdymas nėra tinkamas vaistas; jis gali atnešti tik nelaimę. Mes 

jau nebegalime sugrįžti į tariamą uždaros visuomenės nekaltybę ir grožį". 
Mūsų dangiškoji svajonė negali būti įgyvendinta žemėje. Jei jau pradėjome 
remtis savo protu ir naudotis savo kritinėmis galiomis, jei išgirdome asme- 
ninės atsakomybės balsą, o kartu su juo jaučiame atsakomybę už paramą 
pažinimo pažangai, jau nebegalime sugrįžti į valstybę, pagrįstą nesąmoningu 
ištirpimu gentinėje magijoje. Tiems, kurie valgė nuo pažinimo medžio, rojus 
prarastas galutinai. Juo labiau stengsimės sugrįžti į herojišką gentinės visuo- 
menės epochą, juo greičiau ateisime prie Inkvizicijos, Slaptosios policijos ir 
romantizuoto gangsterizmo. Pradėję proto ir tiesos nuslopinimu, neišvengia- 
mai baigsime Žiauriausiu ir prievartiniu bet kokio žmoniškumo sunaikini- 
mu”. Nebeiįmanoma sugrįžti į harmoningą gamtinę būklę. Jei pasuksime at- 
gal, turėsime nueiti visą kelią — turėsime sugrįžti į gyvulinę būklę. 

Tai problema, kuriai turime žvelgti tiesiai į akis, kad ir kaip tai būtų 
sunku. Jei svajojame sugrįžti į vaikystę, jei jaučiame pagundą pasiremti kitais 
ir taip tapti laimingi, jei bandome išvengti būtinybės nešti savo kryžių, hu- 
maniškumo, proto ir atsakomybės kryžių, jei prarandame drąsą ir palūžtame 
nuo įtampos, tada turime stengtis sustiprinti save, aiškiai suvokdami paprastą 
mums duotą pasirinkimo galimybę. Mes galime sugrįžti į gyvulinę būklę. Bet 
jei trokštame likti žmonėmis, esama tik vieno kelio, ir tai — atviros visuome- 
nės kelias. Mums tenka keliauti į nežinomybę, į netikrumą ir nesaugumą, 
remiantis tik protu, kuriuo galime planuoti, kiek tai įmanoma, ir saugumą, ir 
laisvę.“ 


PRIEDAI 


I. PLATONAS IR GEOMETRIJA 
(1957) 


Antrajame šios knygos leidime aš gerokai papildžiau 6 skyriaus 9 pastabą 
(p. 582-588). Šioje pastaboje iškelta hipotezė vėliau buvo išvystyta mano 
straipsnyje „Filosofinių problemų prigimtis ir mokslinės šaknys“ (K. Popper, 
„The Nature of Philosophical Problems and Their Roots in Science“ // British 
Journal for the Philosophy of Science, 1952, vol. 3, p. 124 ff, vėliau šis 
straipsnis buvo išspausdintas mano knygoje Conjectures and Refutations.) 
Šią hipotezę galima suformuluoti taip: 1) kvadratinės šaknies iš dviejų ira- 
cionalumo atradimas, lėmęs pitagoriškosios programos, geometriją ir kosmo- 
logiją (o, galimas daiktas, ir visą pažinimą) redukavusios į aritmetiką, krachą, 
graikų matematikoje sukėlė krizę; 2) Eukleido Pradmenys yra ne geometri- 
jos vadovėlis, o veikiau paskutinioji platoniškosi0s mokyklos pastanga šią 
krizę įveikti, visą matematiką ir kosmologiją pertvarkyti remiantis geometrija 
ir šitaip iracionalumo problemą spręsti sistemiškai, o ne ad hoc, kartu apver- 
čiant pitagoriškąją aritmetizavimo programą; 3) kaip tik Platonas pirmas 
sumanė šią programą, vėliau realizuotą Eukleido; kaip tik Platonas pirmas 
suvokė pertvarkymo reikmę; kaip tik Platonas geometriją pasirinko kaip nau- 
Jąjį pagrindą, o geometrinį proporcingumo metodą —- kaip naująjį metodą; 
kaip tik jis iškėlė matematikos — įskaitant aritmetiką, astronomiją ir kosmo- 
logiją — geometrizavimo programą; kaip tik jis pirmas pagrindė geometrinį 
pasaulio vaizdą ir šitaip davė pradžią moderniajam mokslui — Koperniko, 
Galilei'aus, Keplerio ir Newtono mokslui. 

Aš iškėliau mintį, kad garsusis įrašas virš įėjimo į Platono Akademiją (žr. 
p. 582) buvo užuomina apie šią geometrizavimo programą. (Kad juo buvo 
siekiama paskelbti pitagoriškosios programos apvertimą, galima spėti iš Ar- 
chito pažiūrų; A fragmentas, Diels — Kranz.) 


206 


PRIEDAI 


Paskutinės p. 583 pastraipos viduryje aš tvirtinau, kad „Platonas vienas 
pirmųjų sukūrė specifinį geometrinį metodą, siekdamas išgelbėti tai, ką dar 
buvo galima išgelbėti, žlugus pitagorizmui“; šį spėjimą apibūdinau kaip „la- 
bai nepatikimą istorinę hipotezę“. Aš nebemanau, kad ši hipotezė būtų tokia 
neįtikima. Priešingai, dabar aš jaučiu, kad, iš naujo perskaičius Platoną, Aris- 
totelį, Eukleidą ir Proklą šios hipotezės šviesoje, atsirastų tiek ją patvirtinan- 
čių duomenų, kiek pageidautina. Be patikimų duomenų, kuriais remiamasi 
cituotoje pastraipoje, dabar aš norėčiau atkreipti dėmesį į tai, kad Gorgijuje 
(451 a/b; c; 453 e) „lyginio“ ir „nelyginio“ skaičiaus aptarimas priskiriamas 
aritmetikos sričiai, taigi aritmetika aiškiai tapatinama su pitagoriškąja skaičių 
teorija, tuo tarpu geometras apibūdinamas kaip žmogus, naudojantis propor- 
cijų metodą (465 b/c). Negana to, kitoje Gorgijo pastraipoje (508 a) Platonas 
ne tik kalba apie geometrinę lygybę (žr. 8 skyriaus 48 pastabą), bet netiesio- 
giai remiasi principu, kurį vėliau visiškai aiškiai suformuluoja Zimajuje: kad 
kosmoso tvarka yra geometrinė tvarka. Beje, iš Gorgijo paaiškėja dar ir tai, 
kad žodžio a/ogos Platonas nesieja su iracionaliaisiais skaičiais, nes 465 a 
pastraipoje sakoma, jog netgi technika ar menas neturi būti alogos, o tokiam 
mokslui kaip geometrija tai turi galioti a fortiori. Mano galva, alogos papras- 
čiausiai galima versti žodžiu „alogiškas“. (žr. taip pat Gorgijas 496 a/b ir 
522 e.) Šis momentas svarbus anksčiau (p. 583) minėto Demokrito veikalo 
pavadinimo interpretacijai. 

Mano straipsnyje „The Nature of Philosophical Problems and Their Roots 
in Science“ esama ir daugiau minčių apie Platono atliktą aritmetikos ir ben- 
drosios kosmologijos geometrizavimą (pitagoriškosios programos apvertimą) 
ir jo formų teoriją.* 

Kadangi šis „Priedas“ pirmą kartą buvo paskelbtas 1957 m., trečiajame 
šios knygos leidime aš beveik atsitiktinai suradau tam tikrą įdomų anksčiau 
suformuluotos istorinės hipotezės patvirtinimą (žr. šio „Priedo“ pirmosios 
pastraipos (2) punktą). Tai viena Eukleido Pradmenų pirmosios knygos Pro- 
klo komentarų pastraipa (ed. Friedlein, 1873, Prologus ii, p. 71, 2-5), iš 
kurios tampa aišku, kad egzistavo tradicija, pagal kurią Eukleido pradmenys 
buvo traktuojami kaip Platono kosmologija, t. y. kaip Zimajo problematikos 
išvystymas. 


* Papildyta 1961 m. 

II. TEAITETO DATAVIMAS 
(1961) 


8 skyriaus 50 (6) pastaboje užsimenama, kad Teaitetas, galimas daiktas 
(priešingai paplitusiai nuomonei), ankstesnis dialogas už Valstybę. Šią idėją 
iškėlė dabar jau miręs dr. Robertas Eisleris, kalbėdamasis su manimi šiek tiek 
prieš savo mirtį 1949 m. Tačiau kadangi jis pasakė man apie savo spėjimą tik 
tai, kad jis iš dalies grindžiamas Teaiteto 174 e, f pastraipa — lemtinga pastrai- 
pa, kurią priskirti laikui, vėlesniam už Valstybės parašymo laiką, man būtų 
keblu, nes toks datavimas veikiausiai prieštarautų mano teorijai, — aš jaučiau, 
jog šis spėjimas nepakankamai pagrįstas ir jog jis pernelyg proginis, kad aš 
galėčiau atsakomybę už jį viešai priskirti dr. R. Eisleriui. 

Tačiau nuo to laiko aš suradau nemažai savo argumentų, pagrindžiančių 
ankstesnį Teaiteto datavimą, ir todėl dabar norėčiau viešai pripažinti, kad dr. 
Eisleris pirmasis iškėlė tokią hipotezę. 

Kadangi Eva Sachs (žr. Eva Sachs, Socrates, 5, 1917, 531 f.) nustatė, kad 
Teaiteto prologas, tuo pavidalu, kokiu jis žinomas mums, buvo parašytas po 
369 m. pr. Kr., tai hipotezė apie sokratišką dialogo kilmę ir jo ankstesnę 
parašymo datą implikuoja kitą hipotezę — hipotezę apie mūsų jau nepasieku- 
sią ankstesnę dialogo versiją, kurią Platonas pertvarkė po Teaiteto mirties. 
Šią hipotezę savarankiškai iškėlė keletas tyrinėtojų dar prieš atrandant papi- 
rusą (ed. Diels, Berlin, Klassikerhefte, 2, 1905), kuriame yra Teaiteto komen- 
tarų dalis ir nuorodos į dvi skirtingas šio dialogo versijas. Toliau pateikti 
argumentai, galimas daiktas, patvirtina abi hipotezes. 

1. Atrodo, kad kai kuriuose Aristotelio tekstuose užsimenama apie Teai- 
tetą: jie labai gerai atitinka Teaiteto tekstą ir tuo pat metu juose sakoma, kad 
juose išreikštos idėjos priklauso ne Platonui, o veikiau Sokratui. Tekstai, 
kuriuos turiu galvoje, Sokratui priskiria indukcijos atradimą (Metafizika, 1078 
b 17-33; plg. 987 b I ir 1086 b 3), o tai, aš manau, yra užuomina apie 
Sokrato majeutiką (detaliai išvystytą Teaitete), metodą, padedantį mokiniui 
suvokti tikrąją dalyko esmę iš jo proto pašalinant neteisingus prietarus; ir 
antra, Sokratui priskiriama pozicija, keletą kartų ir pabrėžtinai išreikšta TZeai- 
tete: „Sokratas keldavo klausimus, bet neatsakydavo į juos, nes pripažindavo, 
kad nežino atsakymų“ (Aristotelis, Apie sofistų paneigimus, 183 b 7). (Ki- 

tame kontekste šie tekstai aptariami mano paskaitoje On the Sources of 
Knowledge and of Ignorance, Proceedings of the British Academy, 46, 1960 
(žr. ypač p. 50), kuri buvo išleista atskirai (Oxford University Press) ir dabar 
paskelbta mano knygoje Conjectures and Refutations.) 

2. Teaiteto pabaiga stulbinančiai neįtikima, nors atrodo, kad ji buvo su- 
manyta kaip tik tokia iš pat pradžių. (Tiesą sakant, bandymas išspręsti paži- 
nimo problemą, kurio, atrodo, imamasi šiame gražiame dialoge, visiškai ne- 
pavyko.) Bet, kaip žinoma, tokios pat neįtikimos pabaigos būdingos daugeliui 
ankstyvųjų dialogų. 

3. „Pažink save“ šiame dialoge traktuojamas kaip ir Sokrato apologijoje — 
t. y. kaip „Žinok, kaip nedaug žinai“. Dialogo pabaigoje Sokratas sako: „Da- 
bar, Teaitetai... būsi ne toks smarkus ir atlaidesnis savo draugams, nes būsi 
išmintingas ir nebemanysi, kad žinai tai, ko iš tikrųjų nežinai. Juk mano 
menas /majeutika]/ gali duoti tik tiek; be to, aš nežinau nieko apie tuos 
dalykus, kuriuos žino kiti...“ (7Zeaitetas, 210 c). 

4. Tai, kad mums žinomas dialogo tekstas yra antroji, Platono pataisyta, 
versija, atrodo labai tikėtina, ypač turint omenyje tą faktą, kad šio dialogo 
įvadas (142 a ir iki 143 c pabaigos), kuris galėjo būti pridurtas kaip atminas 
didžio žmogaus garbei, faktiškai prieštarauja tam fragmentui, kuris, galimas 
daiktas, išliko taisant šio dialogo pirmąją versiją; turiu galvoje Teaiteto pa- 
baigą, kur, kaip ir keliuose kituose ankstyvuosiuose dialoguose, užsimenama 
apie būsimą Sokrato teismą. Prieštaravimas akivaizdus todėl, kad Eukleidas, 
įvade pasirodantis personažas, pasakojantis, kaip buvo parašytas dialogas, 
sako (142 c/d, 143 a), kad, dažnai viešėdamas Atėnuose (kur atvykdavo 
veikiausiai iš Megaros), kiekviena proga stengdavosi pasitikrinti savo užra- 
šus, kalbėdamasis su Sokratu, ir tai šį, tai tą pataisyti. Apie tai pasakojama 
taip, kad tampa visiškai aišku, jog pats pokalbis turėjo įvykti bent jau keletą 
mėnesių prieš Sokrato teismą ir mirtį; tačiau tai nesiderina su dialogo pabai- 
ga. (Literatūroje man neteko rasti užuominų apie šį faktą, bet man sunku 
įsivaizduoti, kad šis faktas nebuvo aptartas kokio nors Platono filosofijos 
tyrinėtojo.) Galima net spėti, kad užuomina apie „pataisas“ (143 a) ir daug 
ginčų sukėlęs „naujojo stiliaus“ aprašymas (žr., pavyzdžiui: C. Ritter, Plato, 
vol. 1, 1910, p. 220 f) buvo įterpti norint paaiškinti kai kuriuos pataisyto 
varianto nukrypimus nuo pradinės versijos. (Tada pataisytąją versiją būtų 
galima nukelti net po Sofisto.) 


*4 -657 

III. ATSAKYMAS Į KRITIKĄ 
(1961) 


Buvau paprašytas ką nors atsakyti šios knygos pirmojo tomo kritikams. 
Bet prieš imdamasis šio darbo, norėčiau dar kartą padėkoti visiems tiems, 
kurių kritinės pastabos vienaip ar kitaip padėjo man patobulinti šią knygą. 

Kai dėl kitų mano kritikų, su kurių atsiliepimais man teko susipažinti, tai 
nesu linkęs jiems atsakinėti labai išsamiai. Dabar suprantu, kad kritikuoda- 
mas Platoną įžeidžiau ir supykinau daugelį Platono gerbėjų, ir turiu už tai 
atsiprašyti. Ir vis dėlto kai kurių Žmonių reakcijos aršumas mane nustebino. 

Mano galva, dauguma Platono gynėjų nepaiso faktų, kurių, kaip man 
atrodo, niekaip negalima paneigti. Tai galima tvirtinti netgi apie geriausią 
veikalą: tai monumentali profesoriaus Ronaldo B. Levinsono knyga (645 
puslapiai smulkiai atspausdinto teksto) Ginant Platoną (Ronald B. Lewinson, 
In Defence of Plato, Cambridge, 1953). 

Mėgindamas atsakyti profesoriui Levinsonui, norėčiau išskirti du labai 
nevienodos svarbos uždavinius. Ne toks svarbus uždavinys — apsiginti nuo 
daugybės kaltinimų — bus gvildenamas iš pradžių (A skyriuje), kad gvilden- 
damas svarbesnį uždavinį — atsakydamas į profesoriaus Levinsono argumen- 
tus Platono naudai (B skyriuje) — jo neužtemdyčiau, gindamas save. 


A 


Pamatęs profesoriaus Levinsono nutapytą savo portretą, aš pradėjau abe- 
joti savo paties nupieštu Platono portretu. Juk jei iš dar gyvo autoriaus kny- 
gos galima susidaryti tokį iškreiptą jo doktrinų ir idėjų vaizdą, ar apskritai 
galima tikėtis nupiešti kažką panašaus į tikrą portretą tokio autoriaus, kuris 
gyveno beveik prieš dvidešimt keturis šimtmečius? 

Ką gi man daryti, kad nebūčiau sutapatintas su profesoriaus Levinsono 
nupiešto portreto tariamu originalu? Galiu padaryti tik vieną dalyką — paro- 
dyti, kad bent jau kai kurie neteisingi Platono tekstų vertimai, klaidingi aiš- 
kinimai ir iškraipymai, kuriuos man priskiria profesorius Levinsonas, tikro- 
vėje neegzistuoja. Netgi tai aš galiu padaryti tik panagrinėdamas du ar tris 
būdingiausius pavyzdžius, parinktus kaip papuola iš šimtų kitų pavyzdžių, 
nes tokių kaltinimų profesoriaus Levinsono knygoje, atrodo, daugiau negu 
puslapių. Todėl man belieka įrodyti, kad bent jau patys sunkiausi man meta- 
mi kaltinimai neturi pagrindo. 

Man būtų geriausia tai padaryti, neišprovokuojant kaltinimų iš oponento 
pusės dėl neteisingo citavimo ir t. t., bet kadangi paaiškėjo, kad tai padaryti 
neįmanoma, aš norėčiau pasakyti visai aiškiai, kad, mano galva, profesorius 
Levinsonas, kaip ir kiti Platono gerbėjai, mano knygą veikiausiai palaikė ne 
tik įžeidžiančia, bet ir beveik šventvagiška. O kadangi aš pats ir esu tas 
šventvagis, man nederėtų skųstis dėl kartaus pasmerkimo. 

Taigi peržvelkime keletą atitinkamų vietų. 

Profesorius Levinsonas apie mane rašo (p. 273, 72 pastaba) štai ką: „Su 
Kritiju Popperis pasielgė lygiai taip pat, kaip ir su kitais, kuriems jis nejaučia 
simpatijų — jis perdėtai jį apjuodino. Juk nors jo cituojamos eilės religiją 
parodo kaip pramaną, tačiau šis pramanas turi tarnauti bendram visuomenės 
gėriui, o ne paties gudraus jos sumanytojo egoistiniams interesams.“ 

Na, jei šitie žodžiai nėra beprasmiški, jie turėtų reikšti štai ką: sakiniais, 
pacituotais profesoriaus Levinsono (t. y. 179 A ir 140 A arba 183-184 E ir 
142-143 E* puslapiuose) aš tvirtinau, ar bent jau leidau suprasti, kad mano 
cituotos Kritijo eilės pateikia religiją ne tik kaip pramaną, bet ir kaip prama- 
ną, „kuris turi tarnauti... paties gudraus jos sumanytojo egoistiniams intere- 
sams“. 

Aš nesutinku, kad kada nors tvirtinau ką nors panašaus ar net kad leidau 
tai suprasti. Priešingai, aš norėjau parodyti, kad „bendras visuomenės gėris“ 
buvo vienas iš tokių klausimų, kurie labiausiai rūpėjo Platonui, ir kad jo 
pozicija šiuo klausimu „iš esmės sutampa su Kritijo pozicija“. Mano kritika 
pagrįsta argumentais, aiškiai išreikštais 8 skyriaus pradžioje (antrojoje pa- 
straipoje), kur aš rašau: „Savo valstybės labui“, — sako Platonas. Mes vėl 
matome, kad pamatinis etinis kriterijus yra kolektyvinės naudos principas“. 

Aš tvirtinu, jog toks moralinis principas, kuris „bendrą visuomenės gėrį“ 
padaro moraliniu tikslu, nėra pakankamai geras, kad būtų laikomas etikos 
pagrindu; pavyzdžiui, dėl to, kad jis verčia meluoti — „bendrojo visuomenės 
gėrio labui“ arba „miesto labui“. Kitaip tariant, aš stengiuosi parodyti, kad 
etinis kolektyvizmas yra kenksmingas, kad jis gadina žmones. Tačiau niekur 
pacituotų Kritijo eilių aš neinterpretuoju taip, kaip tvirtina profesorius Levin- 
sonas. Matyt, aš turėčiau paklausti: „Kas gi ir ką perdėtai juodina?“, jeigu 
nesuprasčiau, kad profesoriaus Levinsono kaltinimus išprovokavo manosios 
kritikos griežtumas ir todėl tie jo kaltinimai atleistini. Bet tai nereiškia, kad 
jie teisingi. 

* „A“ šiuose „Prieduose“ žymi amerikietiškus knygos leidimus 1950 ir 1956 m.; „E“ žymi 
angliškus leidimus nuo 1952 m. iki šiol. 

O štai antrasis pavyzdys. Profesorius Levinsonas rašo (p. 354 f.): „Vienas 
iš pačių ekstravagantiškiausių Popperio teiginių toks: girdi, Platonas laikė 
„palankia aplinkybe“ tai, jog Atėnuose buvo Spartos kariai, pasikviesti tam, 
kad padėtų išsilaikyti Trisdešimčiai tironų ir jų Žiauriam režimui, o pats ne- 
jautė nieko kito, išskyrus pritarimą Spartai, uždėjusiai Atėnams savo jungą; 
mums leidžiama suprasti, kad Platonas buvo pasirengęs dar sykį pasikviesti 
spartiečius, jeigu jų buvimas būtų padėjęs jam įgyvendinti savąjį neooligar- 
chinės revoliucijos sumanymą. Nesama teksto, kuriuo remdamasis Popperis 
galėtų pagrįsti tokį kaltinimą; šis kaltinimas kyla tik iš to, kad Platonas vaiz- 
duojamas kaip trečioji Popperio sukurtos dvigalvės pabaisos, vadinamos ,„Se- 
nuoju Oligarchu ir Kritiju“, galva. Tai kaltė pagal asociaciją — puikus raganų 
medžioklės technikos pavyzdys.“ 

Mano atsakymas būtų toks: jeigu tai yra vienas iš „pačių ekstravagantiš- 
kiausių“ mano teiginių, tada aš apskritai nepateikiau jokių ekstravagantiškų 
teiginių. Juk šitaip aš niekur ir niekada netvirtinau. Negana to, šitoks teiginys 
apskritai nesiderina su manuoju Platono vaizdiniu, kurį aš bandžiau — matyt, 
nelabai sėkmingai — išreikšti. 

Aš tikrai tikiu, kad dėl savo nepasitikėjimo paprastu žmogumi, dėl savo 
etinio kolektyvizmo Platonas buvo linkęs pritarti prievartai; bet niekada ne- 
sakiau apie Platoną ko nors, kas bent iš tolo primintų tokius tvirtinimus, 
kuriuos man, gan negrabiai, priskiria profesorius Levinsonas. Todėl nesama 
teksto, kurį profesorius Levinsonas galėtų pacituoti, pagrįsdamas kaltinimą, 
esą aš taip tvirtinau: šis kaltinimas kyla tik iš tokio Popperio paveikslo, kur 
Jis pavaizduotas kaip trečioji profesoriaus Levinsono iš Otto Neurath'o ir J. 
A. Lauwerys sukurtos dvigalvės pabaisos galva; o kai dėl „kaltės pagal aso- 
ciaciją“, tai aš galiu tik nurodyti profesoriaus Levinsono knygos 441 puslapį, 
kur sakoma, kas jam „padeda atsakyti į šį klausimą“, — klausimą apie „šališ- 
kai nuteikiančią priežastį, nuolat verčiančią Popperį imtis tokių piktų prama- 
nų“, — tai panašumas tarp manęs ir „vyresniojo Popperio tėvynainio, jau 
mirusio austrų filosofo ir sociologo Otto Neurath'o“. (Iš tikrųjų nei Neu- 
rath'as, nei aš nejautėme jokios simpatijos vienas kito filosofijai, ir tai galima 
visai aiškiai matyti ir iš paties Neurath'o, ir iš mano raštų; pavyzdžiui, Neu- 
rath'as gynė Hegelį ir kritikavo tiek kantizmą, tiek manąją Kanto apologiją. 
Apie tai, kad Neurath'as kritikavo Platoną, aš pirmą kartą sužinojau, perskai- 
tęs profesoriaus Levinsono knygą, bet ir dabar nesu matęs atitinkamų Neu- 
rath'o publikacijų.) 

Na, bet grįžkime prie mano tariamojo „ekstravagantiško teiginio“: tai, ką 
aš iš tikrųjų pasakiau apie Platono jausmus (p. 200, 195 E, 190 A), beveik 
priešinga tam, ką pasakoja profesorius Levinsonas (p. 354). Aš visai nema- 
nau, kad Spartos karių buvimą Atėnuose Platonas laikė „palankia aplinkybe“ 
ar kad jis „nejautė nieko kito, išskyrus pritarimą Spartai, uždėjusiai Atėnams 
savo jungą“. Aš norėjau pasakyti ir pasakiau, kad Trisdešimt tironų pralaimė- 
jo „nepaisant palankių aplinkybių, kurias sudarė didelė pergalingosios Spar- 
tos parama“. O be to, aš tvirtinau, kad Trisdešimties tironų žlugimo priežas- 
timi Platonas laikė — kaip ir aš — jų moralinį krachą. Aš rašiau: „Platonas 
Jautė, kad reikia visiškai atnaujinti tą programą. Trisdešimt tironų pralaimėjo 
savąją jėgos politiką pirmiausia todėl, kad įžeidė piliečių teisingumo jausmą. 
Pralaimėjimas didžia dalimi buvo moralinis pralaimėjimas“ (p. 200). 

Tai viskas, ką pasakiau apie Platono jausmus. (Žodžius „Platonas jautė“ 
pasakiau du kartus.) Aš tvirtinu, kad Trisdešimties tironų žlugimas privertė 
Platoną iš dalies pakeisti savo moralines pažiūras — nors tik iš dalies. Bet juk 
čia nieko nesakoma apie tuos jausmus, kuriuos, pasak profesoriaus Levinso- 
no, aš priskiriu Platonui. Man net į galvą nebūtų šovusi mintis, kad kas nors 
mano tekstą galėtų suprasti būtent taip. 

Aš tikrai Platonui priskiriu tam tikrą simpatiją, kurią jis jautė Trisdešim- 
čiai tironų ir ypač jų prospartiškiems tikslams. Bet visa tai, žinoma, visai kas 
kita negu „ekstravagantiški tvirtinimai“, kuriuos man priskiria profesorius 
Levinsonas. Galiu tik pridurti, jog tikrai tvirtinau, kad jis žavėjosi Kritiju, 
Trisdešimties tironų vadu. Tikrai tvirtinau, kad jis simpatizavo kai kuriems 
Kritijo tikslams ir pažiūroms. Bet kartu aš pasakiau, kad Trisdešimties tironų 
oligarchiją jis vertino kaip moralinį pralaimėjimą ir kad tai jį paskatino pa- 
keisti savo kolektyvistinę moralės teoriją. 

Taigi mano atsakymas į du profesoriaus Levinsono kaltinimus užėmė be- 
veik tiek pat vietos, kaip ir patys kaltinimai. Tai neišvengiama, todėl man 
tenka apsiriboti tik dar dviem pavyzdžiais (iš šimtų), susijusiais su mano 
tariamai neteisingais Platono teksto vertimais. 

Pirmasis pavyzdys toks. Profesorius Levinsonas pareiškia, kad aš gadinu 
ar net iškreipiu Platono tekstą. „Tačiau Popperis, kaip ir anksčiau, versdamas 
vartoja netinkamą žodį 'deport' (ištremti), užuot vartojęs Žodį "send out' 
(išsiųsti)“, — rašo profesorius Levinsonas (op. cit., p. 349, 244 pastaba). Ta- 
čiau tai paprasčiausia klaida — profesoriaus Levinsono klaida. Jei jis žvilgte- 
rėtų į tą pastraipą dar sykį, pamatytų, kad žodį „deport“ aš vartoju ten, kur 
pats profesorius Levinsonas — tiksliau pasakius, Fowleris — vartoja žodį ,„ba- 

nish“ (ištremti). (Tos pastraipos dalies, kur Fowleris versdamas vartoja žodį 
„send out“, mano pateikiamoje citatoje nesama; vietoje jos yra daugtaškis.) 

Dėl šios klaidos atsitiko taip, kad šiame kontekste profesoriaus Levinsono 
pastaba „kaip ir anksčiau“ pataiko į dešimtuką. Juk prieš tik ką cituotus 
žodžius jis rašo apie mane štai ką: „Popperis pagrindžia savąją Platono pa- 
straipos [Valstybė, 540 e/541 a] interpretaciją (p. 166 E; 162 A) smulkiais 
vertimo netikslumais, siekdamas sukelti įspūdį, kad Platono požiūryje esama 
daug paniekos ir polinkio į prievartą. Štai žodį 'send away? (apopempė) jis 
verčia žodžiais 'expel and deport'...“ (R. Levinson, op. cit., p. 348, note 243). 
Visų pirma, profesorius Levinsonas čia dar kartą šauna pro šalį (vadinasi, jau 
antrą kartą iš eilės); juk šioje vietoje Platonas vartoja ne žodį apopempo, bet 
žodį ekpempė. Žinoma, skirtumas nedidelis, tačiau kad ir kaip ten būtų, žo- 
dyje ekpempo esama priešdėlio ex, kilusio iš expel, ir viena jo reikšmė yra „to 
drive away“ (išvyti, išsiųsti), o kita „to send away in disgrace“ (gėdingai 
išvyti) arba, pagal G. Liddello ir R. Scotto žodyną, kuriuo aš naudojausi, „to 
send away with the collateral notion of disgrace“ („išvyti“ su gėdingumo 
konotacija). Žodis ekpempo yra šiek tiek stipriau išreikšto žodžio pempo — 
„to send off“, „to dispatch“ (išsiųsti, išvyti) — forma. Siejamas su Hadu 
(„išsiųsti į Hadą“), jis „paprastai reiškia: išsiųsti gyvą žmogų į Hadą, t. y. 
nužudyti“. (Aš cituoju Liddello ir Scotto žodyną. Mūsų dienomis kai kas net 
galėtų „paprastai“ pasakyti: „to dispatch him“ (susidoroti su juo, jį pribaigti). 
Su šia reikšme glaudžiai susijusi ta reikšmė, kurią šis žodis turi Platono 
Puotoje, Faidro pasakojime (179 e) - o kaip tik šią pastraipą nurodo profe- 
sorius Levinsonas (p. 348) — apie dievus, kurie gelbėdami ir pagerbdami 
Achilą už jo šaunumą ir meilę Patroklui „išsiuntė jį į Palaimintųjų salas“, tuo 
tarpu Homeras jį pasiuntė į Hadą.) Beveik akivaizdu, kad nė vieno vertimo — 
„expel“ ar „deport“ — mokslinė kritika nepagrįsta. Tuo tarpu profesorių Le- 
vinsoną, cituojantį mane, esą aš rašąs „expel and deport“, kritikuoti galima, 
nes šių žodžių šitaip aš nevartoju. (Jei jis būtų pacitavęs mane „must be 
expelled... and deported“, jis būtų buvęs tikslus bent jau formaliai. Daugtaš- 
kis šioje vietoje Žymi tam tikrą niuansą, nes posakis „expel and deport“ 
galėjo reikšti pastangą perdėti, vieną posakį „sustiprinant“ kitu. Taigi šis 
mažas netikslumas lyg ir sustiprina mano tariamą piktadarybę — man priski- 
riamą ketinimą pagrįsti šios Platono pastraipos interpretaciją smulkiais ver- 
timo netikslumais.) 

Šiaip ar taip, šis atvejis nieko nereiškia. Tikrai, pažvelkime į šio fragmen- 
to angliškąjį P. Shorey'aus vertimą. (P. Shorey'aus autoritetą visai pagrįstai 
pripažįsta profesorius Levinsonas.) „All inhabitants above the age of ten, - 
verčia Shorey, — they [the ‘philosophers’ who have become ‘masters of the 
state'] will send out into the fields, and they will take over the children, 
remove them from the manners and habits of their parents, and bring them 
up in their own customs and laws which will be such as we have described.“ 
Ar šis vertimas savo turiniu tiksliai nesutampa su tuo, ką sakiau aš (nors, 
galimas daiktas, ir ne taip aiškiai kaip p. 172 (166 E; 162 A)? Juk kas 
pamanys, kad „išsiųsti visus <...> gyventojus, sulaukusius daugiau negu de- 
šimties metų amžiaus“, reiškia ką nors kita, o ne prievartinį išvarymą ir 
deportavimą? Argi tada, kai būtų „išsiunčiami“, jie nuolankiai išeitų, palik- 
dami savo vaikus, jei jiems negrasintų ir jų nepriverstų tai daryti „filosofai“, 
tapę „valstybės valdovais“? (Savo spėjimą (p. 349), kad jie išsiunčiami „į... 
savo kaimo valdas, už miesto ribų“, profesorius Levinsonas gana ironiškai 
pagrindžia nuorodomis į Puotą, 179 e, ir „Palaimintųjų salas“, t. y. vietą, kur 
Achilą nusiuntė dievai, tiksliau pasakius, Apolono ir Pario strėlė. Būtų buvę 
geriau remtis Gorgiju, 526 c.) 

Visi šie klausimai suponuoja tam tikrą svarbų principą. Turiu galvoje 
principą, pagal kurį nesama tokio dalyko kaip pažodinis vertimas, visi ver- 
timai yra interpretacijos; ir mes visada turime imti domėn kontekstą ir net 
panašias pastraipas. 

Kad tos pastraipos, apie kurias aš kalbėjau p. 172 (166 E; 162 A), kartu 
su tik ką cituota pastraipa gali būti interpretuojamos kaip tik taip, patvirtina 
paties P. Shorey'aus išnašos. Štai jis nurodo tą pastraipą, kurią aš pavadinau 
„drobės nuvalymu““, ir pastraipą apie „žudymą ir trėmimą“ iš Politiko, 293 c- 
e. „Ar jie valdytų remdamiesi įstatymu, ar be įstatymo, paklusnius ar nepa- 
klusnius valdinius; ... ar jie valdytų valstybę jos labui, žudydami ar išvary- 
dami [arba, kaip verčia profesorius Levinsonas, sekdamas Fowleriu, 'by killing 
or banishing’ (žudydami ar ištremdami); žr. aukščiau] kai kuriuos jos pilie- 
čius... šitokią valstybės santvarką reikia pavadinti pačia teisingiausia“. (Žr. 
mano tekstą p. 172 (166 E; 162 A).) 

Profesorius Levinsonas šią vietą cituoja (op. cit., p. 349) išsamiau negu 
aš. Tačiau jis necituoja tos jos dalies, nuo kurios prasideda mano citata: „Ar 
jie valdytų remdamiesi įstatymu, ar be įstatymo...“ Ši detalė įdomi, nes pa- 
rodo profesoriaus Levinsono norą minėtą pastraipą pateikti kaip beveik ne- 
kaltą dalyką. Pacitavęs šią pastraipą, profesorius Levinsonas tuojau pat sako: 

„Šio suformuluoto principo [aš nematau čia jokio 'principo', gal tik išskyrus 
tokį: viskas leista, jeigu tai daroma valstybės labui) sąžininga interpretacija 
reikalauja bent jau trumpai apžvelgti bendrą šio dialogo planą“. Skaitydami 
šią Platono tikslų ir ketinimų „trumpą apžvalgą“, mes sužinome (ne iš Pla- 
tono teksto citatų), kad: „Kiti tradiciniai ir šiuo metu pripažįstami kriterijai, 
pavyzdžiui, ar valdoma turi būti ... atsižvelgiant į valdinių norą ar nenorą, 
remiantis ar nesiremiant įstatymu, atmetami kaip nesusiję su gvildenama 
tema arba neesmingi“. Profesoriaus Levinsono žodžiai, kuriuos aš išskyriau 
kursyvu, kaip matome, beveik sutampa su mano citatos iš aptariamos Platono 
Politiko pastraipos pradžia (necituojama profesoriaus Levinsono). Tačiau da- 
bar ši pradžia pasirodo visai nekaltu pavidalu: valdovai jau nebeturi žudyti 
ir tremti „remdamiesi įstatymu ar be įstatymo “, kaip rašiau aš; o profesoriaus 
Levinsono skaitytojams susidaro įspūdis, kad šis klausimas čia paprasčiausiai 
atmetamas kaip nesvarbus — kaip „nesusijęs“ su gvildenama problema. 

Tačiau Platono skaitytojams ir net jo dialogo dalyviams susidaro kitoks 
įspūdis. Net „Sokratas jaunesnysis“, kaip tik prieš šią pastraipą (po mano 
pacituotos pastraipos pradžios) įsiterpiantis į dialogą vienu šūktelėjimu „Pui- 
ku!“, apstulbsta dėl siūlomų bausmių neteisėtumo, nes tuojau pat po to, kai 
paskelbiamas principas „Žudyk ir tremk“ (galiausiai gal tai iš tikrųjų „prin- 
cipas“'), jis sako: „Apie visa kita, atrodo, tu kalbėjai protingai; o kad valdyti 
[ir, suprantama, imtis tokių žiaurių priemonių] reikia be įstatymų, sutikti 
sunku“ (Fowlerio vertimas, ir, žinoma, mano kursyvas). 

Mano galva, ši pastaba rodo, kad mano citatos pradžia — „remdamiesi 
įstatymu ar be įstatymo“ — Platono tikrai suvokiama kaip jo principo „Žudyk 
ir tremk“ dalis; kad, pradėdamas citatą kaip tik taip, aš buvau teisus; ir kad 
profesorius Levinsonas paprasčiausiai klysta, tvirtindamas, jog Žodžiai „re- 
miantis ar nesiremiant įstatymu“ čia turėtų reikšti tik štai ką: tai klausimas, 
kuris „atmetamas kaip nesusijęs“ su svarstomos problemos esme. 

Interpretuodamas šią pastraipą apie „žudymą ir trėmimą“, profesorius Le- 
vinsonas aiškiai jaučiasi labai suglumęs. Tačiau šio savo gerai apgalvoto 
bandymo apginti Platoną, jo siūlomas politines priemones lyginant su dabar- 
tinėmis, pabaigoje profesorius Levinsonas komentuoja minėtą pastraipą štai 
kaip: „Šiame kontekste platoniškasis valdovas, akivaizdžiai pasirengęs žudy- 
ti, tremti ir pavergti tuo atveju, kai mes nuteistume kalėti arba skirtume 
psichiatrinį gydymą, dėl savo kruvinos aureolės praranda labai daug“. 

Aš nė kiek neabejoju, kad profesorius Levinsonas yra nuoširdus humanis- 
tas — demokratas ir liberalas. Tačiau argi nebaugu matyti, kad nuoširdus 

humanistas, bet kuria kaina norintis apginti Platoną, mūsų (nors ir labai ne- 
tobulą) penitenciarinę sistemą ir mūsų (tokias pat netobulas) socialines tarny- 
bas linkęs lyginti su atviru neteisėtu piliečių žudymu, trėmimu (ir pavergi- 
mu), kurio „tikras valstybininkas“ — geras ir išmintingas Žmogus — imasi 
„valstybės labui“? Ar tai nėra bauginantis pavyzdys, kaip Platono kerai vei- 
kia daugelį jo skaitytojų ir koks pavojingas yra platonizmas? 

Panašių dalykų — ir visi jie persipynę su kaltinimais veikiau tik įsivaiz- 
duojamam Popperiui — tiek daug, kad aš negaliu imtis jų nagrinėti. Bet no- 
rėčiau pasakyti, kad profesoriaus Levinsono knygą vertinu ne tik kaip labai 
nuoširdų bandymą apginti Platoną, bet ir kaip bandymą į Platoną pažvelgti 
naujai. Ir nors man pavyko aptikti tik vieną ištrauką — beje, visai nesvarbią, — 
mane įtikinusią, kad toje vietoje Platono tekstą (nors ne jo prasmę) aš inter- 
pretavau pernelyg laisvai, nenorėčiau sudaryti įspūdžio, kad profesoriaus Le- 
vinsono knyga nėra labai gera ir įdomi, ypač jei nepaisytume visų tų vietų, 
kur cituojamas, arba (kaip parodžiau) cituojamas ne visai tiksliai, o dažnai 
visiškai neteisingai suprantamas, „Popper“. 

Tačiau esama klausimo, kuris daug svarbesnis už visas tas asmeninio 
pobūdžio problemas: ar profesoriui Levinsonui pavyko apginti Platoną? 


B 


Aš suprantu, kad, susidūrus su eiline mano knygos kritika iš Platono 
gynėjų pusės, geriausia nepaisyti smulkmenų ir iškart ieškoti atsakymų į 
tokius penkis esminius klausimus: 

1. Kaip galima paneigti mano teiginį, kad Valstybėje ir Įstatymuose pa- 
smerkiamas Sokrato apologijoje pavaizduotas Sokratas (kaip pabrėžiama 10 
skyriaus VI poskyrio antrojoje pastraipoje)? Kaip aiškinama pastabose (10 
skyriaus 55 pastaboje), šią mintį faktiškai išreiškė Grote'as, o A. Tayloras jai 
pritarė. Jei ji teisinga — o aš manau, kad ji yra kaip tik tokia, — tada ji paremia 
ir mano teiginį, apie kurį kalbama (2) punkte. 

2. Kaip galima paneigti mano teiginį, kad antihumaniškų ir antiliberalių 
Platono pažiūrų, atrodo, negalima paaiškinti tuo, kad, girdi, jis nežinojo ge- 
resnių idėjų ar kad tai epochai jos buvo palyginti liberalios ir humaniškos? 

3. Kaip galima paneigti mano teiginį, kad Platonas (pavyzdžiui, Valstybė- 
je, pastraipoje apie drobės nuvalymą, ir Įstatymuose, pastraipoje apie „žudy- 

mą ir trėmimą“) skatina savuosius valdovus „valstybės labui“ naudotis negai- 
lestinga prievarta? 

4. Kaip galima paneigti mano teiginį, kad Platonas savo valdovams sutei- 
kia privilegiją ir juos įpareigoja meluoti ir apgaudinėti valstybės labui, ypač 
ryšium su rasės veisimu; ir kad jis yra vienas iš rasizmo pradininkų? 

5. Ką mano kritikai kalba, atsakydami į mano cituojamą teiginį iš {staty- 
mų, panaudotą kaip skyriaus „Platono kerai“ motto (ir, kaip sakoma „,Pasta- 
bų“ pradžioje, p. 521, „nuodugniai aptariamą 6 skyriaus 33 ir 34 pastabose“)? 

Dažnai sakau savo studentams, kad visa tai, ką esu pasakęs apie Platoną, 
neišvengiamai yra tik interpretacija, ir kad nenustebčiau, jeigu pats Platonas 
(jei kada sutikčiau jo šešėlį) dideliam mano džiaugsmui pasakytų, kad supra- 
tau jį neteisingai. Bet paprastai aš dar priduriu, kad jam būtų nelengva pa- 
neigti daug jo pasakytų dalykų. 

Turėdami galvoje minėtus penkis punktus, iškelkime tokį klausimą: ar 
profesoriui Levinsonui pavyko apginti Platoną bent vienu iš penkių klausi- 
mų? 

Esu įsitikinęs, kad ne. 

1. Kai dėl pirmojo klausimo, prašau kiekvieną abejojantį įdėmiai perskai- 
tyti Įstatymų X knygos tekstą, kur pateikiama paskutinioji Svetimšalio atėnie- 
čio kalba (nuo 907 d iki, tarkime, 909 d). Šioje vietoje aptariama įstatymų 
leidyba, susijusi su tokiu nusikaltimu, dėl kurio buvo teisiamas Sokratas. Aš 
tvirtinu, kad nors Sokratas turėjo išeitį (dauguma mano kritikų remdamiesi 
Sokrato apologija mano, kad jei Sokratas būtų sutikęs būti ištremtas, jis, 
galimas daiktas, būtų išvengęs mirties), Platono Įstatymai jai užkerta visus 
kelius. Aš pateiksiu ištraukas iš šios labai ilgos kalbos (tai P. Bury'o vertimas 
į anglų kalbą, atrodo, priimtinas profesoriui Levinsonui). Iš pradžių apibūdi- 
nęs savo „nusikaltėlius“ (t. y. nusikaltusius „bedievyste“ arba „ateizmo li- 
ga“ — žr. P. Bury'o vertimo 908 c), Svetimšalis atėnietis pirmiausia aptaria 
„tuos, kurie visiškai neigia dievų egzistavimą, bet iš prigimties pasižymi 
teisingu charakteriu... ir... dėl bjaurėjimosi neteisingumu nelinkę elgtis netei- 
singai“' (908 b-c; tai beveik Sokrato portretas, žinoma, nupieštas nesąmonin- 
gai, išskyrus tą svarbų niuansą, kad Sokratas veikiausiai nebuvo ateistas, nors 
ir buvo kaltinamas bedievyste ir neištikimybė miesto dievams.) Apie tokius 
žmones Platonas sako štai ką: „Šiuos nusikaltėlius... nepasižyminčius blogais 
polinkiais ir blogu charakteriu, teisėjas, remdamasis įstatymu, turi uždaryti į 
pataisos namus ne mažiau kaip penkeriems metams, ir per visą tą laiką nė 

vienas pilietis neturi teisės jų matyti, išskyrus Naktinės tarybos narius, kurie 
gali su jais kalbėtis [aš versčiau „jais rūpintis“) ir juos įtikinėti dėl jų sielos 
išgelbėjimo“. Taigi „gerieji“ bedieviai uždaromi į kalėjimą mažiausiai penke- 
riems metams, o jų likimą palengvina tik Naktinės tarybos narių „dėmesys“ 
jų pasiklydusioms sieloms. „(O kai baigsis jų įkalinimo laikas, tas iš jų, kuris 
pasirodys esąs pasitaisęs, galės gyventi su kitais protingais žmonėmis, o jei 
nepasitaisys ir vėl bus kaltinamas panašiais dalykais, turės būti nubaustas 
mirtimi.“ 

Aš nieko nebeturiu pridurti. 

2. Antrasis klausimas, galimas daiktas, yra pats svarbiausias profesoriaus 
Levinsono požiūriu, nes jis išreiškia vieną svarbiausių jo priekaištų man; jo 
nuomone, aš klystu, tvirtindamas, kad tarp tų, kuriuos pavadinau „Didžiąja 
karta“, būta humanistų, didesnių už Platoną. 

Štai jis tvirtina, kad mano nupieštas Sokrato, kaip visai kitokio negu 
Platonas žmogaus, portretas yra visiškai neteisingas. 

Na, šiai problemai — Sokrato problemai — aš paskyriau labai ilgą išnašą 
(10 skyriaus 56 pastabą), tiesą sakant, visą esė, ir nematau jokios priežasties 
keisti požiūrį į ją. Bet dabar norėčiau pasakyti, kad, keldamas šią istorinio 
pobūdžio Sokrato problemą, aš susilaukiau paramos iš tokio puikaus Platono 
žinovo kaip Richardas Robinsonas. Ši parama yra juo reikšmingesnė, nes 
Robinsonas mane labai griežtai (ir, galimas daiktas, teisingai) kritikuoja už 
manosios Platono kritikos toną. Nė vienas, perskaitęs jo parašytą mano kny- 
gos apžvalgą (R. Robinson // Philosophical Review, 60, 1951), negalės jam 
prikišti per didelio palankumo man. Profesorius Levinsonas (op. cit., p. 20) 
pritariamai cituoja Richardo Robinsono žodžius apie mano „aistrą smerkti“ 
Platoną. Bet nors profesorius Levinsonas (išnašoje, p. 20) pažymi, kad Ri- 
chardas Robinsonas „savo didelėje Atviros visuomenės recenzijoje gyrių su- 
plaka su pasmerkimu“, ir nors (kitoje išnašoje, p. 61), jis visai teisingai 
vadina Robinsoną autoritetu klausimais, susijusiais su „platoniškosios logi- 
kos vystymusi, pradedant jos sokratiškosiomis ištakomis ir baigiant bran- 
džiuoju laikotarpiu“, jis niekur nepasako savo skaitytojams, kad Robinsonas 
pritaria ne tik svarbiausiems mano iškeltiems kaltinimams Platonui, bet ir 
mano pasiūlytam Sokrato problemos sprendimui. (Beje, Robinsonas sutinka, 
kad (5) punkte mano paminėta citata yra teisinga; Žr. toliau.) 

Kadangi, kaip matėme, Richardas Robinsonas „gyrių suplaka su pasmer- 
kimu“, kai kurie jo skaitytojai (trokštantys rasti pagrindą „aistrai smerkti“ 
mane), galimas daiktas, neatkreipė dėmesio į vienos šioje apžvalgoje esan- 

čios ryškios pastraipos paskutiniu sakiniu išreikštą netikėtą pagyrimą (R. Ro- 
binson, op. cit., p. 494); 

„Dr. Popperis mano, kad Platonas iškreipė Sokrato mokymą... Platonas, 
jo požiūriu, politikoje atstovauja labai žalingai tendencijai, tuo tarpu Sokra- 
tas — labai gerai tendencijai. Sokratas numirė už teisę laisvai kalbėtis su jau- 
nuoliais, o Valstybėje Platonas priverčia jį žiūrėti į jaunuolius iš aukšto ir su 
nepasitikėjimu. Sokratas numirė už tiesą ir laisvą žodį, o Valstybėje „„Sokra- 
tas“ gina melą. Sokratas pasižymėjo intelektualinių kuklumu, o Valstybėje jis 
padaromas dogmatiku. Sokratas buvo individualistas, o Valstybėje jis pasiro- 
do kaip kraštutinis kolektyvistas. Ir taip toliau. 

Kokiais duomenimis remiasi dr. Popperis, liudydamas tikrojo Sokrato pa- 
žiūras? Jie paimti tik iš paties Platono, iš ankstyvųjų dialogų ir pirmiausia iš 
Sokrato apologijos. Taigi šviesos angelas, kurį jis priešina demonui Platonui, 
mums pažįstamas tik iš paties demono pasakojimo! Ar tai absurdiška? 

Mano galva, tai ne absurdiška, o visai teisinga.“ 

Ši ištrauka rodo, kad bent jau vienas mokslininkas, Platono tyrinėtojas, 
kurio autoritetą pripažįsta profesorius Levinsonas, mano, kad mano požiūris 
į Sokrato problemą nėra absurdiškas. Tačiau netgi jei manasis Sokrato pro- 
blemos sprendimas klaidingas, esama daugybės faktų, patvirtinančių, kad anoje 
epochoje egzistavo humanistinės tendencijos. 

Dėl Hipijo kalbos Platono dialoge Protagoras, 337 c (žr. šios knygos 
p. 82; šiuo atveju profesorius Levinsonas, atrodo, neprieštarauja manajam 
vertimui; žr. op. cit., p. 144) profesorius Levinsonas rašo: „Mes turime pra- 
dėti nuo prielaidos, kad šioje vietoje Platonas tiksliai perteikia gerai žinomą 
Hipijo nuomonę“. Šiuo klausimu profesoriaus Levinsono ir mano nuomonės 
sutampa. Bet mes visiškai skirtingai aiškiname Hipijo kalbos turinį. Šiuo 
metu mano nuomonė apie šią kalbą yra netgi tvirtesnė negu ta, kurią patei- 
kiau šios knygos tekste. (Beje, neprisimenu, jog kada nors būčiau tvirtinęs, 
kad esama faktų, liudijančių, jog Hipijas buvo vergovės priešininkas; šiuo 
klausimu aš sakau, kad „šių žodžių dvasia susijusi su Atėnuose atsiradusiu 
sąjūdžiu prieš vergovę“. Taigi profesoriaus Levinsono tvirtinimai, kad aš 
nepagrįstai „jį [Hipiją] priskiriu prie vergovės priešininkų“, nepamatuoti.) 

Hipijo kalbą dabar aš traktuoju kaip humanistinio tikėjimo manifestą (ga- 
limas daiktas, pirmąjį), įkvėpusį Šviečiamojo amžiaus ir Prancūzijos revoliu- 
cijos idėjas: visi žmonės — broliai; sutartiniai, žmonių sukurti įstatymai ir 
papročiai skaldo žmones ir yra daugybės nelaimių, kurių galima išvengti, 
šaltinis; todėl žmonėms nėra neįmanoma pagerinti padėtį keičiant įstatymus — 

reformuojant teisę. Šios idėjos įkvėpė ir Kantą. Schilleris sutartinius įstaty- 
mus irgi vadina „mada“, kuri griežtai („streng“) — Beethovenas sako: ,įžei- 
džiamai“ („frech“) — skaldo žmoniją. 

Kai dėl vergovės, svarbiausias mano teiginys yra toks: Valstybėje esama 
duomenų, rodančių, kad Atėnuose egzistavo tendencijos, kurias galima pava- 
dinti opozicija vergovei. Štai „Sokratas“ Valstybėje (563 b) Atėnų demokra- 
tiją pajuokiančioje kalboje (kurią aš citavau 4 skyriuje, II, p. 57; p. 43 E; p. 
44 A, bet čia pateikiu Shorey'aus vertimą) sako: „And the climax of popular 
liberty... is attained in such a city when the purchased slaves, male and 
female, are no less free than the owners who paid for them“. 

Shorey'aus knygoje esama daug nuorodų į šią pastraipą (žr. išnašą toliau), 
bet ji yra iškalbinga pati savaime. Kitoje vietoje (op. cit., p. 176) profesorius 
Levinsonas apie šią pastraipą sako štai ką: „Tegul tik ką pacituota pastraipa 
papildys nedidelį Platono socialinių nuodėmių sąrašą“, o kitame puslapyje jis 
nurodo ją, kalbėdamas apie „kitą platoniškojo hauteur (išdidumo) atvejį“. 
Tačiau tai nėra joks atsakymas į mano teiginį, kad kartu su kita pastraipa iš 
Valstybės, cituojama mano tekste (p. 57; 43 E; 44 A), ši pirmoji pastraipa 
liudija sąjūdį prieš vergovę. Antroji pastraipa (563 d), Platono veikale einanti 
tuojau po pirmosios, mano tik ką cituotos pastraipos turinio išsklaidos, an- 
gliškame Shorey'aus vertime skamba taip (Valstybė, 563 d; pirmoji pastraipa 
buvo iš Valstybės, 563 b): „And do you know that the sum total of all these 
items... is that they render the souls of the citizens so sensitive that they chafe 
at the slightest suggestion of servitude [aš verčiau 'slavery'] and will not 
endure it?“ 

Kaipgi profesorius Levinsonas elgiasi su šiais duomenimis? Pirmiausia jis 
atskiria šias dvi pastraipas; pirmąją jis imasi aptarti tik p. 176, taigi gerokai 
vėliau po to, kai p. 153 jis sumaišo su žemėmis mano pateikiamus duomenis, 
liudijančius sąjūdžio prieš vergovę buvimo faktą. Tame pačiame p. 153 jis 
nuprasmina ir antrąją pastraipą, pateikdamas ją kaip groteskiškai netikslų 
mano vertimą, ir rašo štai ką: „Tačiau visa tai yra klaidinga; nors Platonas 
vartoja žodį douleia (vergovė ar pavergimas), tai yra tik metaforiška užuomi- 
na apie vergovę įprasta šio žodžio prasme“. 

Šie žodžiai gali skambėti įtikinamai tik tada, kai ši pastraipa atskiriama 
nuo prieš pat ją esančios pastraipos (kurią profesorius Levinsonas tik pamini 
daugiau negu už dvidešimties puslapių, kur aiškina, kad ji yra Platono /au- 
teur išraiška). Tačiau jei šią pastraipą nagrinėjame jos kontekste — susiedami 
su Platono nusiskundimais dėl palaido vergų (ir net gyvulių) elgesio, — ne- 

belieka abejonių, kad, be tos prasmės, kurią šiai pastraipai priskiria profeso- 
rius Levinsonas, ji turi ir antrąją prasmę, kylančią iš tiesioginės žodžio dou- 
leia reikšmės. Juk čia kalbama apie vieną dalyką, kuris ir turimas galvoje: 
laisvieji, demokratiškai nusiteikę piliečiai nepakenčia vergovės jokiu pavida- 
lu; jie ne tik nelinkę pakęsti jokios priklausomybės (net priklausomybės nuo 
istatymų, kaip toliau sako Platonas), ne, jie tapo tokie minkštaširdžiai, kad 
negali pakęsti net „menkiausios užuominos apie pavergimą“ — pavyzdžiui, 
„pirktinių vergų, vyrų ir moterų“ vergovę. 

Profesorius Levinsonas (op. cit., p. 153, aptaręs antrąją Platono veikalo 
pastraipą), klausia: „šių duomenų šviesoje... ką galima sąžiningai pasakyti 
Popperio argumentacijos naudai...? Paprasčiausias atsakymas toks: "Nieko", 
jei tik žodžiai vartojami taip, kad jų reikšmė artima tiesioginei“. Tačiau jo 
paties argumentavimas suponuoja žodžio douleia vartoseną tokiame konteks- 
te, kuris aiškiai nurodo vergovę, bet ne tiesiogine prasme, o tik kaip „meta- 
forišką užuominą“, kaip truputėlį anksčiau sakė jis pats.* 

Nepaisant to, jis kalba apie groteskišką „klaidą“, kurią aš padariau, dou- 
leia versdamas paraidžiui: „Šio neteisingo Platono traktavimo vaisius mato- 
me Sherwoodo Andersono pjesės Basakojis Atėnuose pratarmėje, kur patik- 
lus dramaturgas, remdamasis Popperiu [p. 24 profesorius Levinsonas tvirtina, 


* Papildyta 1965 m. Kad žodis douleia minėtoje pastraipoje (Valstybė, 563 d) vartojamas 
tiesiogine prasme (šalia perkeltinės prasmės, kurią jai teisingai priskiria profesorius Levinsonas), 
patvirtina Shorey, didysis Platono šalininkas ir atviras demokratijos priešas, kurį profesorius 
Levinsonas laiko dideliu Platono tekstų žinovu. (Aš daug kur galiu pritarti Shorey'aus pateiktoms 
Platono interpretacijoms, nes jis retai kada stengiasi humanizuoti ar liberalizuoti Platono tekstus.) 
Štai savojo Valstybės vertimo (563 d), išnašoje, aiškindamas žodį „pavergimas“ (douleia), Shorey 
nurodo dvi lygiagrečias pastraipas: Gorgijas, 491 e, ir Įstatymai, 890 a. Pirmoji pastraipa angliš- 
kame W. R. Lambo vertime (Plato with an English Translation. L. - N.X.; serija „The Loeb 
Classical Library“) skamba taip: „For how can a man be happy if he is a slave to anybody at 
all?“ („Ar gali būti žmogus laimingas, jei jis vergas ir kam nors paklūsta?“). Šiuo atveju frazė 
„to be a slave“ turi, kaip ir Valstybėje, ne tik perkeltinę prasmę „to submit oneself“ (paklusti), 
bet ir tiesioginę prasmę („būti vergu“). Tiesą sakant, esmingiausias yra tų dviejų prasmių susi- 
liejimas. Pastraipa iš /statymų (890 a) (išsami kai kurių Didžiosios kartos sofistų kritika) Bury'o 
vertime (Laws // The Loeb Classical Library, vol. II) skamba taip: „these teachers [who corrupt 
the young men] attract them towards the life... 'according to nature’ which consists in being 
master over the rest, in reality [a/čtheia], instead of being a slave to others, according to legal 
convention“. Platonas čia aiškiai užsimena apie tuos sofistus (p. 82 (70 E; 70 A) ir 5 skyriaus 
13 pastaba), kurie mokė, kad žmonės gali būti vergai ne „iš prigimties“ ar „pagal tiesą“, o „pagal 
įteisintą susitarimą“ (dėl teisinės fikcijos). Šia nuoroda lemtingąją Valstybės pastraipą Shorey 
bent jau netiesiogiai susieja su klasikine diskusija apie vergovės teoriją („„vergovė“ suvokiama 
tiesiogine šio žodžio prasme). 

kad „Andersono sukurta Platono traktuotė aiškiai rodo, jog autorius įdėmiai 
ir nuolankiai skaitė Popperį“, bet visai nepagrindžia šio keisto kaltinimo], 
savo ruožtu papasakoja savo skaitytojams apie šį vergijos paminėjimą ir ryž- 
tingai... tarsi įgaliotas paties Platono, pareiškia, kad atėniečiai... 'reikalavo 
išlaisvinti visus vergus’ ...“ 

Galimas daiktas, kad ši Maxwello (ne Sherwoodo) Andersono pastaba 
yra perdėjimas. Tačiau kur aš esu ką nors panašaus pasakęs? Ir ko vertas 
argumentavimas, jeigu reikia perdedant iškreipti oponento pažiūras arba jas 
juodinti, priskiriant jam [tariamas] kažkokio „patiklaus“ skaitytojo kaltes? 
(žr., be to, šio tomo „Pastabose“ apie „vergovę“). 

3. Nors profesorius Levinsonas prieštarauja mano teiginiui, kad Platonas 
skatino savo skaitytojus naudotis negailestinga ir neteisėta prievarta, tačiau 
realiai niekur jo nepaneigia. Tai matyti iš jo aptarimo, skirto Politike esančiai 
„žudymo ir trėmimo“ pastraipai, paminėtai šiame priede, A skyriaus pabai- 
goje. Jis neigia tik tai, kad kelios kitos Valstybės pastraipos — drobės nuva- 
lymo pastraipos — yra panašios, kaip mano Shorey ir aš. Be to, jis bando 
nuraminti save ir surasti moralinę pusiausvyrą nurodydamas tam tikras da- 
bartinio prievartos taikymo formas. Aš būgštauju, kad ši pusiausvyra bus 
pažeista, jei jis dar sykį perskaitys minėtą Politiko pastraipą (293 c-e) kartu 
su pradiniais sakiniais, kuriuos aš citavau, o pats profesorius Levinsonas iš 
pradžių praleido, o paskui nekreipė į juos dėmesio, tarsi jie būtų visai ne- 
reikšmingi. 

4. Kai dėl Platono rasizmo ir jo rekomendacijų valdovams naudotis melu 
ir apgaule, prieš diskutuodamas su profesoriumi Levinsonu aš norėčiau pri- 
minti savo skaitytojams Kanto posakį (žr. p. 147; 139 E; 137 A), kad nors 
sentencija „Garbingumas yra geriausia politika“ gali būti abejotina, neabejo- 
tina yra kita sentencija — „Garbingumas yra geresnis už bet kokią politiką“. 

Nurodydamas mano knygos p. 146 (138 ff. E; 136 ff. A ir ypač p. 157 
(150 E; 148 A), profesorius Levinsonas visai teisingai sako (op. cit., p. 434): 
„Visų pirma turime pripažinti, kad naudojimasis melu tam tikromis aplinky- 
bėmis Valstybėje propaguojamas valdymo tikslais...“ Bet juk tai ir yra mano 
pagrindinė tezė. Ir jokiu būdu negalima leisti, kad šį pripažinimą užgožtų 
pastangos jo nepaisyti ar sumenkinti jo svarbą, taip pat ir tariamų mano 
perdėjimų kritika. 

Toje pačioje vietoje profesorius Levinsonas pripažįsta: „be abejonės, rei- 
kėtų pasitelkti išradingus įtikinėjimus, kad sutuoktiniai keiktų „likimą, o ne 

valdovus“, kai jiems bus sakoma [žr. p. 158; 150 E; 148 A], jog jų santuoką 
nulėmė burtai, nors iš tikrųjų jas reguliuotų valdovai eugenikos sumetimais“. 

Tai buvo mano antroji svarbiausia tezė. 

Profesorius Levinsonas tęsia: „Tai vienintelis atvejis, kai Platonas patei- 
sina atvirą praktišką melą, žinoma, vadovaudamasis kilniais tikslais (tik to- 
kiais tikslais Platonas apskritai pateisina panašius dalykus), tačiau tik melą ir 
nieko kita. Kaip ir Popperis, mes manome, kad šitokia politika nepriimtina. 
Be to, šitokia ir kitos į ją panašios melagystės, kurias galėtų pateisinti veikiau 
bendro pobūdžio Platono leidimas meluoti, kaip tik ir duoda pagrindą Pop- 
periui iškelti, pavyzdžiui, tokį kaltinimą, kad Platonas savo mieste siūlo nau- 
dotis 'propagandiniu melu'“ (op. cit., p. 434—435; kursyvas mano).* 

Ar to nepakanka? Jei tarsime, kad kitos mano tezės buvo klaidingos (to 
aš, žinoma, nepripažįstu), ar visa tai bent jau nepaaiškina mano įtarimo, kad 
Platonas nedvejodamas būtų toliau naudojęs savo „veikiau bendro pobūdžio“ 
leidimą „naudotis melu“, ypač atsižvelgiant į tą faktą, kad jis iš tikrųjų „„pro- 
pagavo“ „naudojimąsi melu“, kaip pripažįsta profesorius Levinsonas? 

Negana to, melu čia naudojamasi ryšium su eugenika, ar, tiksliau pasa- 
kius, ryšium su valdovų rasės, sargybinių rasės veisimu. 

Gindamas Platoną nuo mano kaltinimo rasizmu profesorius Levinsonas 
bando jį (jo labui) lyginti kai kuriais „žymiais“ šiuolaikiniais totalitariniais 
rasistais, kurių vardų savo knygoje aš nenorėjau minėti. (Taip darysiu ir 
toliau.) Apie šiuos rasistus jis sako, kad jų „veisimo programos“ tikslas „pir- 
miausia buvo išsaugoti valdovų rasės grynumą — tikslas, kurio, kaip mes kuo 
įtikinamiau stengėmės parodyti, nekėlė Platonas“ (op. cit., p. 541; kursyvas 
mano). 

Ar iš tikrųjų Platonas nekėlė tokio tikslo? Gal aš neteisingai išverčiau 
vieną iš svarbiausių Valstybės (460 c) pastraipų, kur aptariama eugenika? 
Mano tekstas toks: „<...> sargybinių luomas turi būti grynas“, — sako Plato- 
nas (pagrįsdamas kūdikių žudymą) ir šiame kontekste pateikia rasistinį argu- 
mentą, kad, girdi, mes labai rūpinamės gyvulių veisimu, o nepaisome mūsų 
rasės veisimo reikmių. Nuo to laiko šis argumentas buvo kartojamas dažnai“ 
(p. 65; 51 E; 52 A; kursyvą pakeičiau). 


* Tai jokiu būdu ne vienintelis pavyzdys, ir tai galima matyti iš mano knygos 8 skyriaus. 
Pavyzdžiui, pastraipa, cituojama tekste, su kuriuo susijusi 2 pastaba (Valstybė, 389 b), yra kitas 
pavyzdys, kitoks negu tas (Valstybė, 460 a), kurį turi galvoje profesorius Levinsonas. Yra dar 
kelios pastraipos. Žr. Valstybė, 415 d ir ypač Timajas, 18 e. Šios pastraipos įrodo, kad savąją 
rekomendaciją meluoti Platonas laikė tokia svarbia, jog įtraukė į labai trumpą Valstybės 
perpasakojimą, esantį Zimajuje (be to, žr. Įstatymus nuo 663 d iki 664 b). 

Ar mano vertimas netikslus? O gal aš neteisus, tvirtindamas, kad nuo 
Platono laikų tai buvo svarbiausias rasistų ir valdovų rasės veisėjų argumen- 
tas? O gal sargybiniai nėra Platono geriausiojo miesto valdovai? 

Kai dėl mano vertimo, jis visai nedaug skiriasi nuo Shorey'aus vertimo; 
pacituosiu šį vertimą (kursyvas mano) ir prieš jį esančią frazę (apie kūdikių 
žudymą): „<...> the offspring of the inferior, and any of those of the ofher 
sort who are born defective, they [the rulers] will properly dispose of in 
secret, so that no one will know what has become of them. — That is the 
condition, — he said, — of preserving the purity of the guardian s breed.“ 

Kaip matome, paskutinis Shorey'aus vertimo sakinys akcentuotas šiek 
tiek silpniau negu mano. Tačiau skirtumas nežymus ir nekeičia teiginio pras- 
mės. Šiaip ar taip, aš laikausi savojo vertimo. Kad ir kokį vertimo variantą 
mes imtume: „At all events the breed of the guardians must be preserved 
pure“ ar „If at all events [as we agree] the purity of the breed of the guardians 
must be preserved“, išsaugodami Shorey'aus vartojamus žodžius, — jų abiejų 
prasmė visiškai ta pati kaip ir mano vertimo, pateikto šioje knygoje (p. 65; 
51 E; 52 A) ir pakartoto čia. 

Todėl aš negaliu suprasti, koks skirtumas tarp profesoriaus Levinsono 
formuluotės „Žymios“ totalitaristų „veisimo programos“ ir paties Platono pa- 
teiktos veisimo tikslų formuluotės. Jei ir esama nežymaus skirtumo, jis nekei- 
čia problemos esmės. 

Kai dėl klausimo, ar Platonas leido — kaip išimtį — maišytis savo rasėms 
(dėl to žemesnės rasės atstovas būtų galėjęs užimti aukštesnę visuomeninę 
padėtį), nuomonės gali skirtis. Aš ir dabar esu įsitikinęs, kad tai, ką pasakiau, 
yra tiesa. Bet nemanau, kad kas nors pasikeistų, jei būtų leidžiamos išimtys. 
(Net tie dabartiniai totalitaristai, apie kuriuos užsimena profesorius Levinso- 
nas, leidžia išimtis.) 

5. Aš buvau ne kartą ir labai griežtai kritikuojamas už tai, kad cituoju — 
veikiau, cituoju netiksliai — tą Įstatymų pastraipą, kuri yra vienas iš dviejų 
pirmo tomo „Platono kerai“ epigrafų (kitas, priešingos prasmės epigrafas yra 
pastraipa iš Periklio kalbos atėniečių karių laidotuvėse). Mano leidėjai ame- 
rikiečiai šiuos epigrafus atspausdino ant amerikietiškojo leidimo viršelio; an- 
gliškuose leidimuose tokios reklamos nėra. Kaip paprastai atsitinka su virše- 
liais, leidėjai dėl jų su manimi nesikonsultavo. (Tačiau aš neturiu jokių 
priekaištų leidėjų amerikiečių pasirinktam variantui: tiesą sakant, kodėl jiems 
neatspausdinti mano epigrafų — ar kokių nors kitų mano knygos ištraukų — 
ant viršelių?) 

Kad maniškis šios pastraipos vertimas ir aiškinimas buvo teisingas, kaip 
minėta anksčiau, patvirtino Richardas Robinsonas. Bet kiti mano kritikai nu- 
ėjo taip toli, jog net išdrįso manęs klausti, ar tik aš sąmoningai nebandžiau 
nuslėpti šaltinių, kad skaitytojai negalėtų patikrinti teksto! Ir visa tai buvo 
daroma, nors aš, mano galva, labiau už daugumą autorių stengiausi, kad 
skaitytojai turėtų galimybę patikrinti kiekvieną cituojamą arba nurodomą pa- 
straipą. Pavyzdžiui, aš pateikiu informaciją apie savo epigrafus kiekvieno 
„Pastabų“ skyriaus pradžioje, nors apskritai nepriimta komentuoti epigrafų. 

Svarbiausias kaltinimas, man keliamas ryšium su šios pastraipos panau- 
dojimu, yra toks: girdi, aš nieko nesakau, ar nepakankamai pabrėžiu, kad joje 
kalbama apie karo dalykus. Tačiau šiuo klausimu aš turiu paliudijimą mano 
naudai, kurio autorius yra pats profesorius Levinsonas; jis rašo štai ką (0p. 
cit., p. 531, išnaša; kursyvas mano): „Šią pastraipą cituodamas savo tekste 
[p. 114; 103 E; 102 A], Popperis, kaip ir dera, pabrėžia jos turinio ryšį su 
karo dalykais“. 

Taigi į šį kaltinimą atsakyta. Tačiau profesorius Levinsonas tęsia: „<...> 
bet kartu Popperis tvirtina, kad Platonas mano, jog tų pačių „karinių princi- 
pų“ turi būti laikomasi ir taikos, ir karo metu ir jog jie turi būti taikomi 
kiekvienai taikingo gyvenimo sričiai, o ne tik karinio rengimo programai. 
Paskui šią pastraipą jis cituoja klaidingai versdamas ir šitaip užmaskuodamas 
jos turinio ryšį su kariniais dalykais...“ ir t. t. 

Taigi pirmiausia esu kaltinamas už tai, kad „kartu tvirtinu“, jog Platonas 
mano, kad šie kariniai principai turi būti taikomi ir karo, ir taikos metu. 
Tikrai, aš taip pasakiau — cituodamas Platoną: šitaip tvirtina pats Platonas. 
Ar turėčiau tai nutylėti? Angliškajame Bury'o vertime, kurį giria profesorius 
Levinsonas (nors aš teikiu pirmenybę savajam vertimui ir klausiu savo skai- 
tytojų, ar tarp šių vertimų esama prasmės skirtumo, kitokio dalyko negu 
aiškumo skirtumas), sakoma: „<...> nor should anyone, whether at work or 
in play, grow habituated in mind to acting alone and on his own initiative, 
but he should live always both in war and peace, with his eyes fixed cons- 
tantly on his commander and following his lead...“ (Laws, Loeb Library, vol. 
ii, p. 477; kursyvas mano). 

Ir toliau (p. 479): „This task of ruling, and of being ruled by, others must 
be practised in peace from earliest childhood...“ 

Kai dėl klaidingo vertimo, galiu tik pasakyti, kad iš esmės nėra skirtumo 
tarp mano ir Bury'o vertimų — išskyrus tai, kad aš išskaidžiau du labai ilgus 
Platono sakinius, kuriuos tokius, kokie yra originale, skaityti nėra visai leng- 

va. Profesorius Levinsonas sako (op. cit., p. 531), kad aš „visiškai neteisėtai 
pasinaudojau“ šia pastraipa; toliau jis tęsia: „Jo [Popperio] žurnalistinis pikt- 
naudžiavimas šios pastraipos ištrauka ant viršelio“ [tai leidėjų reklama; žr. 
anksčiau] „ir jo knygos pirmosios dalies tituliniame puslapyje bus nagrinėja- 
mas mūsų pastaboje, kur pateikiama ir visa pastraipa“. 

Mano „žurnalistinio piktnaudžiavimo“ nagrinėjimas šioje pastaboje — be 
tam tikrų tariamų mano vertimo „ištaisymų“, kurie man nepriimtini — iš es- 
mės yra tas pats kaltinimas: kad aš atspausdinau šią pastraipą ant viršelio ir 
kitose svarbiose vietose. Profesorius Levinsonas rašo (op. cit., p. 532; kursy- 
vas mano): „Tačiau šią mažytę gudrybę visiškai užgožia tai, ką Popperis su 
šia pastraipa padarė kitoje vietoje. Savo knygos pirmosios dalies tituliniame 
puslapyje ir ant viršelio [kas gi ir su kuo elgiasi nesąžiningai?] jis atspaus- 
dino kruopščiai parinktą šios pastraipos ištrauką, o šalia jos, kaip antitezę, 
sentenciją iš Periklio pasakytos laidotuvių kalbos... Tai tas pat, kas šalia 
atspausdinti politinį idealą ir karinius įsakus skelbiantį tekstą; tačiau Poppe- 
ris ne tik nesiteikė paaiškinti skaitytojui apie šios ištraukos ryšį su karo 
dalykais, bet, klaidingai versdamas, visiškai nutylėjo tas pastraipos dalis, 
kurios paaiškina šį faktą.“ 

Mano atsakymas bus labai paprastas. (a) Vertimas nėra klaidingas. (b) Aš 
bandžiau išsamiai parodyti, kad, nepaisant karinio turinio, ši pastraipa — kaip 
ir Periklio kalbos fragmentas (kuris, beje, irgi siejasi, nors ir mažiau, su karo 
dalykais) — išreiškia politinį idealą, t. y. Platono politinį idealą. 

Nematau jokių svarių motyvų, galinčių priversti suabejoti, kad ši pastrai- 
pa — kaip ir daug kitų {Įstatymų pastraipų — išreiškia Platono politinį idealą. 
Bet nepriklausomai nuo to, ar šis mano įsitikinimas yra teisingas, ar ne, aš 
tikrai jį pagrindžiau kuo svariausiai (ir profesoriui Levinsonui nepavyko su- 
griauti šio pagrindimo). O kadangi aš tai padariau ir kadangi profesorius 
Levinsonas visai neabejoja tuo, kad esu įsitikinęs, jog tai padariau, tai nedera 
laikyti nei „maža“, nei didele „gudrybe“ mano noro tą pastraipą laikyti tuo, 
kas, mano įsitikinimu, ji ir yra, t. y. paties Platono pateiktu jo politinio ide- 
alo — totalitarinės ir militaristinės idealios valstybės — apibūdinimu. 

Kai dėl mano klaidingų vertimų, apsiribosiu tik vienu, kurį profesorius 
Levinsonas laiko tokiu svarbiu, kad aptaria jį savo knygos pagrindiniame 
tekste (o ne išnašose). Jis rašo (op. cit., p. 533): „Toliau prieštaravimai tam, 
kaip Popperis vartoja žodį „vadas“ (/eader). Platonas vartoja žodį „archon“, 
juo žymėdamas ir valstybės pareigūnus, ir karo vadus; akivaizdu, kad šiuo 

atveju jis turi galvoje kaip tik karo vadus arba atletų varžybų rengėjus (di- 
rectors).“ 

Akivaizdu, kad atsakyti aš negaliu. (Galbūt verčiant man reikėjo vartoti 
žodį „director“?) Kiekvienas, dirstelėjęs į graikų kalbos žodyną, gali įsitikin- 


“6 


ti, kad „archon“ pačia pirmine ir pagrindine prasme tinkamai ir tiksliai per- 
teikiamas anglišku žodžiu „leader“ (arba lotynišku žodžiu „dux“, arba itališ- 
ku žodžiu „il duce“). Lidello ir Scotto žodyne šis žodis apibūdinamas kaip 
iš veiksmažodžio „archo“ kilęs dalyvis, kurio pamatinė prasmė, pasak šių 
autorių, yra tokia: „to be first“ (būti pirmam) arba „pagal laiką“, arba „pagal 
vietą ir padėtį erdvėje“. Antrajam prasminiam variantui pirmiausia priskiria- 
mos tokios reikšmės: „to lead, rule, govern, command, be leader or comman- 
der“ (vadovauti, valdyti, viešpatauti, įsakinėti, būti vadu arba viršesniuoju). 
Atitinkamoje grafoje „archon“ aiškinama: „a ruler, commander, captain“ (val- 
dovas, vadas, viršininkas); ir ryšium su Atėnais — „aukščiausieji Atėnų parei- 
gūnai, iš viso devyni“. Šito pakanka įrodyti, kad „leader“ nėra neteisingas 
vertinys, nes jis labai gerai tinka tekste. Kad yra kaip tik taip, galima matyti 
iš Bury'o varianto, kuriame, priminsiu, ši pastraipa išversta štai kaip: „but he 
should live always, both in war and peace, with his eyes fixed constantly on 
his commander and following his lead“. Tiesą sakant, žodis „leader“ tekste 
tinka net labai gerai: kaip tik jo bauginantis tinkamumas sukėlė profesoriaus 
Levinsono protestą. Neįstengdamas pastebėti, kad Platonas yra totalitarinio 
vadizmo gynėjas, jis mano, kad už pastraipos sukeliamas bauginančias aso- 
ciacijas reikia smerkti mano „klaidingus vertimus“ (p. 531). 

Bet aš tvirtinu, kad baugina kaip tik paties Platono tekstas ir Platono 
mintis. Kaip ir profesorių Levinsoną, mane šokiruoja žodis „leader“ ir visa 
tai, ką jis reiškia. Tačiau jei norime suprasti pasibaisėtinas Platono idealios 
valstybės implikacijas, šių reikšmių neturime nutylėti. Kaip tik tai aš ir sie- 
kiau padaryti kuo geriau. 

Visiškai teisinga, kad savo komentaruose aš pabrėžiau tokį faktą: nors ši 
pastraipa savo turiniu siejasi su karo žygiais, Platono tekstas nepalieka abe- 
jonių, kad minėtus principus reikia taikyti visam jo piliečių-kareivių gyveni- 
mui. Nieko nekeičia tas faktas, kad graikų miestų-valstybių pilietis buvo ir 
turėjo būti kareivis; tai tinka tiek Perikliui ir jo pasakytos laidotuvių kalbos 
(kritusių karių garbei) metui, tiek Platonui ir tam laikotarpiui, kai buvo pa- 
rašyti jo Įstatymai. 

Štai šitą dalyką ir turėjo kuo aiškiau išreikšti mano epigrafai. Todėl iš šios 
griozdiškos Platono pastraipos teko išimti vieną sakinį, kartu su juo pašali- 
nant (kaip parodyta daugtaškiu) ir kelias nuorodas į karinius dalykus, kurios 
galėjo užgožti man rūpėjusį svarbiausią dalyką: turiu galvoje tą faktą, kad šią 
pastraipą galima taikyti ir karui, ir taikai, ir kad daugelis platonikų perskaitė 
ją neteisingai ir dėl jos ilgumo bei neaiškių formuluočių, taip pat ir dėl savo 
polinkio idealizuoti Platoną neįžiūrėjo jos esmės. Štai kaip yra iš tikrųjų. O 
tuo tarpu profesorius Levinsonas kaltina mane už tai (op. cit., p. 532), kad 
aš naudojuosi tokia „taktika“, kuri „reikalauja kuo smulkmeniškiausiai tikrin- 
ti kiekvieną Popperio cituojamą Platono tekstą“, kad „įsitikintum, kaip toli 
nuo objektyvumo ir sąžiningumo kelio nuklydo Popperis“. 

Susilaukęs tokių kaltinimų ir įtarimų savo atžvilgiu, aš galiu tik pabandyti 
save apginti. Bet aš gerai suprantu, kad joks žmogus neturi būti teisėju savo 
paties byloje. Kaip tik dėl šios priežasties norėčiau pacituoti Richardo Robin- 
sono žodžius (R. Robinson // PAilosphical Review, vol. 60, 1951, p. 491) apie 
šią Platono pastraipą ir manąjį jos vertimą. Reikia priminti, kad, recenzuoda- 
mas mano knygą, Robinsonas „gyrių suplaka su smerkimu“, ir kad smerki- 
mas iš dalies pasireiškia tvirtinimu, jog manieji Platono vertimai yra šališki. 
Nepaisant to, jis rašo: „Nors jie ir šališki, bet jų jokiu būdu negalima nepai- 
syti. Jie atkreipia dėmesį į tokius realius ir svarbius Platono mąstymo bruo- 
žus, kurie paprastai išleidžiami iš akių. Štai dr. Popperio demonstruojamas 
pavyzdys — baimę keliantis Įstatymų 942 fragmentas, kuriame reikalaujama 
niekada nieko nesiimti savo iniciatyva, išverstas teisingai. (Galbūt reikėtų 
pabrėžti, kad Platonas siūlė tai taikyti tik karinei savo piliečių gyvenimo 
pusei, ir tikrai ši pastraipa prasideda kaip karinės disciplinos instrukcija; bet 
pastraipos pabaiga rodo, kad Platonas aiškiai siekia jos veikimą išplėsti ir ją 
taikyti visam gyvenimui; palyginkime: 'O anarchija turi būti pašalinta iš viso 
visų žmonių gyvenimo““ [[statymai, 942 d 1]. 

Jaučiu, kad prie šio Robinsono teiginio nebėra ko pridurti. 

Apibendrinkime. Matyt, neverta stengtis atsakyti net į dalį kaltinimų, ku- 
riuos man iškėlė profesorius Levinsonas. Aš pabandžiau atsakyti tik į kelis 
iš jų, turėdamas galvoje (kiek tai įmanoma), kad už klausimą, kas kam ne- 
teisingas, svarbesnis kitas klausimas — ar mano teiginiai, liečiantys Platoną, 
buvo paneigti, ar ne. Aš pabandžiau pagrįsti savo įsitikinimą, kad jie nebuvo 
paneigti. Bet pakartosiu, kad nė vienas negali būti teisėjas savo paties byloje: 
tegul apie tai sprendžia mano skaitytojai. 

Tačiau man nesinorėtų užbaigti šios diskusijos dar kartą nepabrėžus savo 
įsitikinimo, kad Platonas atliko didžiulį intelektualinį žygdarbį. Mano nuo- 
monė, kad jis yra pats didžiausias filosofas, nepasikeitė. Net jo moralinė ir 
politinė filosofija, kaip intelektualinis laimėjimas, nepranokstama, nors man 
ji atrodo moraliai atstumianti ir, tiesą sakant, kelianti siaubą. Kai dėl jo fizi- 
kinės kosmologijos, mano nuomonė pasikeitė laikotarpiu tarp pirmojo ir ant- 
rojo šios knygos leidimo (tiksliau pasakius, tarp pirmojo angliškojo leidimo 
ir pirmojo amerikietiškojo leidimo), ir aš pamėginau paaiškinti, kodėl šiuo 
metu laikau jį geometrinės pasaulio teorijos pradininku. O šios teorijos reikš- 
mė bėgant amžiams nuolat didėjo. Girti jo literatūrinį talentą, matyt, iš mano 
pusės būtų pretenzinga. Aš manau, kad mano kritinė analizė parodė, jog kaip 
tik Platono didybė ypač įpareigoja kovoti su jo moraline ir politine filosofija 
ir perspėti tuos, kuriuos gali apžavėti jo magiškieji kerai. 


IV 


(1965) 


Trečiojo skyriaus 31 pastaboje paminėjau daug veikalų, kurie, mano 
nuomone, užbėgo už akių mano požiūriui į Platono politinę koncepciją. Po 
to, kai buvo parašyta anoji pastaba, aš perskaičiau Dianos Spearman knygą 
Šiuolaikinė diktatūra (Modern Dictatorship) — tai didelis smūgis, 1939 m. 
suduotas susitaikėliams ir diktatoriams. Šios knygos skyriuje „Autokratijos 
teorija“ esama vienos iš pačių svariausių, įžvalgiausių, kartu ir trumpiausių 
Platono politinės teorijos apžvalgų. 


Antras tomas 


PRANAŠŲ METAS: 
HEGEL, 
MARX 

IR JŲ ATŽALOS 


Moderniojo pasaulio moralinė schizma, taip 
tragiškai supriešinanti šviesius žmones, gali būti 
kildinama iš liberaliojo mokslo nuosmukio. 

Walter Lippmann 


ORAKULŲ FILOSOFIJOS 
ATSIRADIMAS 


Vienuoliktas skyrius 
HEGELIZMAS IR ARISTOTELIS 


Aš neturiu tikslo parašyti idėjų istorijos, kur būtų išskleista mus dominan- 
ti tema — istoricizmas ir jo ryšys su totalitarizmu. Tikiuosi, skaitytojas prisi- 
mena, kas buvo pasakyta anksčiau: šioje knygoje apsiribojama tik keliomis 
pabiromis pastabomis, galinčiomis nušviesti moderniojo istoricizmo pagrin- 
dus. Vargu ar įmanoma papasakoti istoricizmo idėjų istoriją — pavyzdžiui, 
nuo Platono iki Hegelio ir Marxo — vienoje normalios apimties knygoje. 
Todėl aš nesirengiu išsamiai aptarinėti Aristotelio idėjų, o apžvelgsiu tik tai, 
kaip aristoteliškoji Platono esencializmo versija veikė Hegelio, kartu ir Mar- 
xo, istoricizmą. Tai, kad apsiribojama tik tomis Aristotelio idėjomis, su ku- 
riomis jau susipažinome kritiškai nagrinėdami didžiojo Aristotelio mokytojo 
Platono filosofiją, nereiškia — kaip gali atrodyti iš pirmo žvilgsnio, — kad mes 
daug prarandame. Juk, nepaisant didžiulio mokytumo ir stulbinančios erudi- 
cijos, Aristotelis nebuvo labai originalus mąstytojas. Platono idėjų visumą 
pirmiausia jis papildė tuo, kad jas susistemino ir labai domėjosi empirinėmis, 
ypač biologijos, problemomis. Žinoma, jis sukūrė logiką, ir už tai, ir už kitus 
savo atradimus jis visai nusipelno to, ką priskyrė pats sau (traktato „Apie 
sofistinius paneigimus“ pabaigoje), — mūsų nuoširdaus dėkingumo jam ir 
atlaidumo už jo klaidas. Tačiau Platono skaitytojams ir gerbėjams šios klai- 
dos labai didelės. 


Į 


Kai kuriuose vėlyvuosiuose Platono veikaluose galima rasti ano meto 
politinių įvykių — demokratijos įsitvirtinimo Atėnuose — atspindžių. Atrodo, 
net Platonas pradėjo galvoti, kad vis tiek turi įsitvirtinti kokia nors demokra- 

tijos forma. Aristotelio raštuose esama minčių, rodančių, kad dėl to jis jau 
nebeturėjo dvejonių. Nors ir nebūdamas demokratijos šalininku, jis priima ją 
kaip neišvengiamą dalyką ir yra pasirengęs eiti į kompromisą su priešu. 
Polinkis į kompromisą, jo raštuose keistai susimaišęs su polinkiu ieškoti 
savo pirmtakų ir amžininkų (pavyzdžiui, Platono) klaidų, yra vienas būdin- 
giausių Aristotelio enciklopedinių veikalų bruožų. Šiuose veikaluose nėra net 
pėdsako to tragiško ir jaudinančio konflikto, kuris skatino Platono kūrybą. 
Vietoj platoniškojo įžvalgumo blyksnių mes randame sausą sisteminimą ir 
daugeliui vėlesnių laikų autorių būdingą polinkį kiekvieną klausimą gvildenti 
remiantis „nuosaikiu ir apsvarstytu sprendimu“, viskam atiduoti deramą duoklę. 
Kartais tai pasireiškia ištęstu ir pompastišku tuščiažodžiavimu. Šis erzinantis 
polinkis, kurį susistemina garsioji Aristotelio „nuosaikumo doktrina“, kartais 
lemia dirbtinę ir net beprasmišką Platono filosofijos kritiką!. Aristotelio ne- 
įžvalgumo — šiuo atveju istorinio neįžvalgumo (juk jis buvo ir istorikas) — 
pavyzdys yra tas faktas, kad su akivaizdžiu demokratijos įsitvirtinimu jis 
susitaikė kaip tik tada, kai demokratiją išstūmė makedonų imperinė monar- 
chija; šį istorinį įvykį jis išleido iš akių. Aristotelis, kuris, kaip ir jo tėvas, 
buvo Makedonijos karalių dvariškis, Pilypo paskirtas Aleksandro Didžiojo 
mokytoju, atrodo, neįvertino nei šių Žmonių, nei jų planų. Galbūt jis manė, 
kad pažįsta juos pernelyg gerai. „Aristotelis sėsdavosi pietauti kartu su mo- 
narchais, visai šito nesuprasdamas“, — teisingai komentuoja šį faktą Gomperzas*. 
Aristotelio mąstymas visiškai priklauso nuo Platono minties. Kažkiek spy- 
riodamasis, jis ėjo savo didžiojo mokytojo pėdomis taip ištikimai, kiek leido 
jo temperamentas — ir ne tik spręsdamas bendrus politikos klausimus, bet 
praktiškai visur. Šitaip jis perėmė ir susistemino Platono natūralistinę vergo- 
vės teoriją?: „Vieni žmonės yra iš prigimties laisvi, o kiti — vergai, ir pasta- 
riesiems vergauti ir gera, ir teisinga... Kas iš prigimties priklauso ne sau, o 
kitam, yra prigimtinis vergas... Helėnai nemėgsta savęs vadinti vergais, bet 
taip vadina barbarus... Vergas visai neturi sugebėjimo protauti“, o laisvosios 
moterys tai sugeba labai menkai. (Iš Aristotelio kritikos ir smerkimų mes 
daugiausia žinome apie sąjūdį prieš vergovę Atėnuose. Ginčydamasis su ko- 
votojais už laisvę, jis išsaugojo keletą jų pasisakymų.) Spręsdamas kai ku- 
riuos smulkesnius klausimus, Aristotelis šiek tiek sušvelnina platoniškąją ver- 
govės teoriją ir nuobodžiai peikia savo mokytoją už tai, kad tas esąs pernelyg 
griežtas. Jis niekaip negalėdavo atsispirti pagundai pakritikuoti Platoną ir 

griebtis kompromiso, net jeigu tai buvo kompromisas su jo epochos libera- 
liosiomis tendencijomis. 

Tačiau vergovės teorija yra tik viena iš daugelio Platono politinių idėjų, 
perimtų Aristotelio. Štai jo Geriausios Valstybės teorija, kiek ji mums žino- 
ma, sukurta mėgdžiojant Valstybėje ir Įstatymuose išdėstytas teorijas, kurių 
aristoteliškoji versija gerokai paaiškina Platono teorijas. Aristotelio Geriausia 
Valstybė yra trijų dalykų — romantiškos Platono aristokratijos, „nuosaikaus ir 
subalansuoto“ feodalizmo ir kai kurių demokratinių idėjų — kompromisinis 
junginys. Bet pats geriausias iš jų Aristoteliui buvo feodalizmas. Tiesa, pri- 
tardamas demokratams, Aristotelis mano, kad visi piliečiai turi teisę dalyvau- 
ti valdyme. Tačiau, žinoma, ši mintis nėra tokia radikali, kaip atrodo, nes tuo 
pat metu Aristotelis aiškina, kad ne tik vergai, bet ir visi gamyba užsiimančių 
klasių nariai negali būti piliečiai. Taigi įkandin Platono jis aiškina, kad dir- 
bančiosios klasės neturi valdyti, o viešpataujančiosios klasės neturi nei dirbti, 
nei kaip nors uždirbti pinigus. (Bet tariama, kad jos turi pakankamai pinigų.) 
Viešpataujančiosios klasės nariai yra žemės savininkai, bet neprivalo jos įdirbti 
patys. Tik medžioklė, karas ir panašaus pobūdžio užsiėmimai laikomi verti 
feodalinių valdovų. Baimė, kurią Aristoteliui kelia kiekviena pinigų uždirbi- 
mo forma, t. y. kiekviena profesinė veikla, yra net didesnė negu Platono. 
Žymėdamas plebėjišką, niekingą ar niekšišką proto nusiteikimą, Platonas var- 
tojo terminą „banausinis““. Tokią niekinamą šio termino vartoseną Aristotelis 
išplečia tiek, kad jis jau apima visas naudos siekiančias veiklos rūšis. Tiesą 
sakant, šitokia šio termino vartosena labai primena mūsiškę termino „profe- 
sionalas“ vartoseną, ypač ta prasme, kad pabrėžiama, jog profesionalui nede- 
ra varžytis su mėgėjais, kartu ir ta prasme, kad profesionalas yra ekspertas — 
specialistas, toks kaip gydytojas. Visokia profesionalumo forma Aristoteliui 
yra tas pat, kas padėties savo kastoje praradimas. Jis primygtinai pabrėžia", 
kad feodalinis ponas niekada neturi pernelyg domėtis „kokiu nors užsiėmi- 
mu, menu ar mokslu... Esama ir tam tikrų laisvųjų menų, t. y. menų, kuriais 
laisvas žmogus gali užsiimti, tačiau visada saikingai. Juk jeigu jis užsiims jais 
pernelyg rimtai, patirs anksčiau minėtą žalą“, t. y., jis taps įgudęs kaip pro- 
fesionalas ir praras padėtį savo kastoje. Tokia yra aristokratiškoji laisvojo 
lavinimo idėja, nelaimei, dar neatmesta“. Taip aristokrato lavinimas, priešina- 
mas vergo, servo, tarno arba profesionalo lavinimui. Kaip tik tokio lavinimo 
kontekste Aristotelis nuolat pabrėžia, kad „iš visų veiklos formų aukščiausia 
yra dykinėjimas“?. Atrodo, kad Aristotelio žavėjimasis dykinėjančiomis kla- 
sėmis yra keisto nerimo jausmo išraiška. Susidaro įspūdis, kad Makedonijos 

karalių dvaro gydytojo sūnų kankino jo paties visuomeninės padėties proble- 
ma, ypač problema, susijusi su galimybe prarasti savo padėtį kastoje dėl savo 
mokslinių interesų, kuriuos galima traktuoti kaip profesinius interesus. „No- 
rom nenorom pagalvoji, — sako Gomperzas, - kad jis bijojo išgirsti tokius 
pasmerkimus iš savo draugų aristokratų... Tikrai keista, kad vienas didžiau- 
sių — jeigu ne pats didžiausias — visų laikų mokslininkų nenori būti profesio- 
naliu mokslininku. Jis veikiau norėtų būti diletantu ir salono žmogumi...“ 
Galimas daiktas, kad Aristoteliui būdingi nepilnavertiškumo jausmai atsirado 
ne tik dėl jo troškimo įrodyti savo nepriklausomybę nuo Platono, ne tik dėl 
jo paties su „profesija“ susijusios kilmės ir ne tik dėl to fakto, kad jis, be 
abejonės, buvo profesionalus „sofistas“ (jis net dėstė retoriką). Juk Aristote- 
lio asmenyje Platono filosofija išsižada savo didžiųjų aspiracijų, savo preten- 
zijų viešpatauti. Nuo šio momento ji gali egzistuoti tik kaip profesoriavimas. 
Kadangi, išskyrus feodalinį senjorą, vargu ar kas turėjo tiek pinigų ir laisva- 
laikio, kad galėtų studijuoti filosofiją, jai beliko tik vienas įkvėpimo šaltinis — 
tapti aristokrato tradicinio lavinimo priedu. Turėdamas galvoje šį kuklesnį 
įkvėpimo šaltinį, Aristotelis jaučia didelį poreikį įtikinti feodalinį aristokratą, 
kad filosofinė spekuliacija ir kontempliacija gali tapti svarbiausia jo „gero 
gyvenimo“ dalimi, nes kaip tik filosofija yra maloniausias, kilniausias ir ra- 
finuočiausias būdas prastumti tą laiką, kai nesi užsiėmęs politinėmis intrigo- 
mis arba karu. Tai geriausias būdas praleisti laisvalaikį, nes, pasak paties 
Aristotelio, „niekas nesiims kariauti dėl tokio dalyko““. 

Visai įmanoma tarti, kad tokia dvariškio filosofija turi būti linkusi į op- 
timizmą, nes kitaip ji vargu ar būtų malonus užsiėmimas. Iš tikrųjų šitokiame 
jos optimizme glūdi vienas svarbus triukas, kurio griebiasi Aristotelis, siste- 
mindamas platonizmą!?. Platonui būdingas netikrumo jausmas perėjo į jo 
teoriją, pagal kurią visos permainos, bent jau tam tikrais kosminiais laikotar- 
piais, turi būti į bloga; visoks kismas yra išsigimimas. Aristotelio teorija 
pripažįsta tokias permainas, kurios yra pagerėjimai; taigi kismas gali būti 
pažangus. Platonas mokė, kad kiekvienas vystymasis prasideda nuo origina- 
lo, tobulos Formos arba Idėjos, todėl besivystantis dalykas turi prarasti savo 
tobulumą tiek, kiek jis pakinta ir kiek sumažėja jo panašumas į originalą. Šią 
teoriją atmetė ir Platono sūnėnas bei sekėjas Speusipas, ir Aristotelis. Bet 
Aristoteliui atrodė, kad Speusipo argumentai veda pernelyg toli, nes jie im- 
plikuoja bendrą biologinę evoliuciją aukštesnių formų kryptimi. Atrodo, kad 
Aristotelis buvo kritiškai nusiteikęs plačiai aptarinėjamų jo meto evoliucinių 
biologinių teorijų atžvilgiu". Bet tam tikras optimistinis akcentas, kurį jis 

suteikė platonizmui, buvo ir biologinių apmąstymų padarinys. Jo pagrindas 
buvo galutinės priežasties idėja. 

Aristotelio manymu, viena iš keturių kiekvieno dalyko - taigi ir kiekvieno 
judėjimo ar kismo — priežasčių yra galutinė priežastis arba tikslas, kurio 
kryptimi vyksta judėjimas. Kadangi tai tikslus arba trokštamas tikslas, galu- 
tinė priežastis yra gera. Todėl tam tikras gėris gali būti ne tik judėjimo 
išeities taškas (kaip mokė Platonas ir kaip tarė Aristotelis'?), bet tam tikras 
gėris kartu turi būti judėjimo pabaiga. Ir tai ypač svarbu tam, kas turi pradžią 
laike, arba, kaip sako pats Aristotelis, tam, kas tik ateina į būtį. Kokio nors 
besivystančio esinio Forma arba esmė sutampa su tikslu, pabaiga arba ga- 
lutine būkle, kurios link tas esinys vystosi. Taigi galų gale, nepaisant Aristo- 
telio prieštaravimų, mes turime kai ką labai panašų į speuzipiškąjį platonizmo 
variantą. Forma arba Idėja, kuri įkandin Platono laikoma gėriu, užuot buvusi 
pradžioje, perkeliama į pabaigą. Štai kaip pesimizmą Aristotelis pakeičia 
optimizmu. 

Aristotelio teleologija, t. y. kismo tikslo ar pabaigos kaip jo galutinės 
priežasties akcentavimas, yra jo filosofijoje vyraujančių biologinių interesų 
išraiška. Jai įtaką turėjo Platono biologinės teorijos!?, taip pat ir tai, kad 
Platonas savąją teisingumo teoriją pritaikė visatai. Juk Platonas neapsiribojo 
teorija, kad kiekvienas skirtingai klasei priklausantis pilietis turi savo prigim- 
tinę vietą visuomenėje, t. y. tokią vietą, su kuria jis susijęs ir kuriai iš prigim- 
ties tinka; ne, remdamasis panašiais principais, jis bandė paaiškinti fizinių 
kūnų pasaulį ir įvairias jų klases bei rūšis. Jis bandė paaiškinti sunkių kūnų 
(akmenų, žemės) svorį ir jų polinkį kristi, taip pat oro bei ugnies polinkį kilti, 
remdamasis prielaida, kad jie siekia išsaugoti arba atgauti vietą, būdingą jų 
rūšiai. Akmenys ir žemė krinta todėl, kad jie siekia būti ten, kur esti dauguma 
akmenų ir žemė, taigi būti toje vietoje, kuriai jie priklauso dėl teisingos 
gamtos tvarkos; oras ir ugnis kyla todėl, kad jie siekia būti ten, kur esti oras 
ir ugnis (ir dangaus kūnai), taigi būti toje vietoje, kuriai jie priklauso dėl 
teisingos gamtos tvarkos!“. Šitokia judėjimo teorija patiko zoologui Aristote- 
liui; ji lengvai siejosi su galutinių priežasčių teorija ir kiekvieną judėjimą 
leido paaiškinti pagal analogiją su Žirgų, norinčių sugrįžti į savo arklides, 
šuoliavimu. Šią idėją Aristotelis išskleidė į savo įžymiąją natūralių vietų 
teoriją. Jei tik koks nors esinys išstumiamas iš savo natūralios vietos, jis 
natūraliai linksta į ją sugrįžti. 

Nepaisant šiokių tokių pakeitimų, aristoteliškoje platoniškojo esencializ- 
mo versijoje esama tik nedidelių skirtumų. Žinoma, Aristotelis primygtinai 

pabrėžia, kad, ne taip kaip Platonas, Formų arba Idėjų jis nelaiko egzistuo- 
jančiomis atskirai nuo juslinių daiktų. Tačiau, jei net šį skirtumą laikysime 
svarbiu, jis vis tiek glaudžiai susijęs su aristoteliškąja kismo teorijos modi- 
fikacija. Juk vienas svarbiausių Platono teorijos bruožų yra kaip tik toks: 
Formas, esmes, originalus (ar tėvus) jis turi traktuoti kaip esinius, egzistuo- 
jančius iki — todėl atskirai nuo — juslinių daiktų, nes pastarieji vis labiau 
tolsta nuo idėjų. Aristotelio įsitikinimu, jusliniai daiktai juda savo galutinių 
priežasčių arba tikslų kryptimi, o tas priežastis jis tapatina su daiktų Formo- 
mis arba esmėmis"?. O kaip biologas jis taria, kad jusliniuose daiktuose po- 
tencialiai glūdi jo galutinių būklių arba esmių sėklos. Tai viena iš priežasčių, 
kuria remdamasis jis gali sakyti, kad Forma arba esmė esti pačiame daikte, 
o ne — kaip sako Platonas — iki arba už jo. Kiekvienas judėjimas ar kismas 
Aristoteliui yra tam tikrų daikto esmėje glūdinčių potencijų realizacija (arba 
„aktualizacija“!*). Pavyzdžiui, esminga medžio gabalo potencija - plūduriuo- 
ti ant vandens arba degti; ši potencija glūdi medžio gabalo esmėje, net jeigu 
jam niekada netenka nei plūduriuoti, nei degti. Bet, jei taip atsitinka, tada 
medžio gabalas realizuoja šias potencijas ir šitaip kinta arba juda. Atitinka- 
mai ir esmė, apimanti visas daikto potencijas, yra tarsi koks vidinis kismo ar 
judėjimo šaltinis. Ši Aristotelio esmė arba Forma, ši „formalioji“ arba „galu- 
tinė“ priežastis kaip tik todėl ir yra praktiškai tokia pat kaip ir Platono „pri- 
gimtis“ arba „siela“, ir šį tapatumą pabrėžia pats Aristotelis. „Prigimtis, — 
rašo jis Metafizikoje, — priklauso tai pačiai rūšiai kaip ir potencija, nes ji yra 
judėjimo principas, būdingas pačiam daiktui“!'. Kita vertus, „sielą“ jis apibū- 
dina kaip „gyvojo kūno pirmąją entelechiją“. Kadangi „entelechija“ savo 
ruožtu traktuojama kaip Forma, arba kaip formalioji priežastis, ir kaip varo- 
moji jėga!*, naudodamiesi šituo šiek tiek komplikuotu terminologiniu apara- 
tu, mes sugrįžtame prie pradinio platoniškojo požiūrio: siela arba prigimtis 
yra gimininga Formai arba Idėjai, bet glūdi pačiame daikte ir daikto judėjimo 
principe. (Girdamas Aristotelį už „tikslų mokslinės terminologijos vartojimą 
ir jos svarbų patobulinimą“"?, Zelleris, mano galva, turėjo jaustis šiek tiek 
nejaukiai, vartodamas žodį „tikslus“. Tuo tarpu dėl „svarbaus patobulinimo“ 
galima sutikti, kaip ir dėl to labiausiai apgailėtino fakto, kad Aristotelis, 
vartodamas šį sudėtingą ir šiek tiek pretenzingą žargoną, pakerėjo netgi per- 
nelyg daug filosofų ir, pasak Zellerio, „tūkstantmečiams filosofijai parodė jos 
kelią“.) 

Nors Aristotelis buvo veikiau enciklopedinio tipo istorikas, bet tiesiogiai 
istoricizmui nieko nedavė. Jis laikėsi Platono teorijos, kad potvyniai ir kito- 

kios pasikartojančios katastrofos kartkartėmis sunaikina žmonių giminę, pa- 
likdamos tik nedaugelį, siauresnio varianto”. Tačiau atrodo, kad, išskyrus šią 
teoriją, jis nesidomėjo istorijos dėsningumų problema. Nepaisant to, galima 
parodyti, kad jo kismo teoriją galima aiškinti istoristiškai ir kad joje esama 
visų elementų, reikalingų sukurti grandiozinei istoricistinei filosofijai. (Ši 
galimybė iki Hegelio nebuvo visiškai panaudota.) Galima išskirti tris istori- 
cistines doktrinas, tiesiogiai kylančias iš Aristotelio esencializmo. 

1. Tik tada, jei asmuo ar valstybė vystosi, ir tik tyrinėdami jų istoriją, 
galime sužinoti ką nors apie jų „slaptąją, neišsivysčiusią esmę“ (vartojant 
Hegelio frazę?!). Pirmoji iš šios doktrinos kylanti išvada — istoricistinio me- 
todo taikymas, t. y. rėmimasis principu, pagal kurį ką nors sužinoti apie 
socialinius esinius ar esmes mes galime tik taikydami istorinį metodą, tyrinė- 
dami visuomenės pokyčius. Tačiau ši doktrina verčia žengti toliau (ypač 
jeigu ji susiejama su Hegelio moraliniu pozityvizmu, kuriuo remiantis tai, kas 
pažinta ir tikroviška, tapatinama su gėriu), t. y. sudievinti Istoriją ir ją šlovinti 
kaip Didįjį Tikrovės Teatrą bei Visuotinį Teismą. 

2. Pokytis, atskleidžiantis tai, kas paslėpta neišsivysčiusioje esmėje, yra 
vienintelis būdas, leidžiantis pasirodyti esmei, potencijoms, užuomazgoms, 
kurios iš pat pradžių glūdėjo kintančiame objekte. Iš šios doktrinos kyla 
istoricistinė istorinio likimo arba neišvengiamos esmingos lemties idėja, nes, 
kaip vėliau parodė Hegelis”, „tai, ką mes vadinome principu, tikslu, /ikimu “, 
yra ne kas kita kaip „paslėpta neišsiskleidusi esmė“. Vadinasi, kad ir kas 
nutiktų žmogui, tautai ar valstybei, tai reikia traktuoti kaip realybę, kylančią 
iš esmės, iš realaus daikto, iš realaus „asmens“, pasireiškiančio per šį žmogų, 
šią tautą ar šią valstybę, ir suprasti taip pat remiantis šia esme, daiktu ar 
„asmeniu“. „Žmogaus likimas tiesiogiai susijęs su jo paties būtimi; žinoma, 
su tuo likimu jis gali kovoti, bet tai tikrai yra jo paties gyvenimo dalis“. 
Šitoks (Cairdo pateiktas?) hegeliškosios likimo teorijos apibūdinimas aki- 
vaizdžiai yra Aristotelio teorijos, kad visi kūnai siekia savo „natūralios vie- 
tos“, istorinis ir romantinis atitikmuo. Žinoma, tai yra tik pompastiškai iš- 
reikštas trivialus teiginys, kad visa, kas nutinka žmogui, priklauso ne tik nuo 
išorinių aplinkybių, bet ir nuo jo paties, nuo to, kaip jis į tas aplinkybes 
reaguoja. Tačiau naiviam skaitytojui nepaprastai malonu pajusti, kad jis su- 
geba suprasti ir jausti šioje gilioje išmintyje glūdinčią tiesą, kurią reikia for- 
muluoti vartojant tokius jaudinančius žodžius kaip „likimas“ ir ypač „jo pa- 
ties būtis“. 

3. Kad būtų tikroviška arba aktuali, esmė turi išsiskleisti kisme. Vėliau, 
Hegelio asmenyje, ši doktrina gauna tokį pavidalą“: „Tai, kas egzistuoja tik 
sau, yra... tik potencialu, bet dar neperėję į egzistenciją... Tik veikla aktua- 
lizuoja Idėją“. Taigi, jei noriu „pereiti į egzistenciją“ (tikrai kuklus noras), aš 
privalau „įtvirtinti savo asmenį“. Ši teorija, veikiau populistinė, — Hegelis 
mato tai aiškiai — iš naujo pagrindžia vergovės teoriją. Juk jei turime galvoje 
vieno žmogaus santykius su kitais, savitaiga reiškia pastangą jiems viešpatau- 
ti2?, Iš tikrųjų Hegelis parodo, kad visi asmeniniai santykiai turi būti redukuo- 
ti į pamatinį pono ir vergo, viešpatavimo ir paklusnumo santykius. Kiekvie- 
nas turi stengtis įsitvirtinti ir pasireikšti, o tas, kuris neturi prigimtinių gabumų, 
drąsos ir bendro sugebėjimo išsaugoti savo nepriklausomybę, turi tapti vergu. 
Žinoma, šios žavingos asmeninių santykių teorijos atitikmuo yra hegeliškoji 
tarptautinių santykių teorija. Tautos turi save įtvirtinti Istorijos Scenoje: jų 
pareiga — stengtis tapti pasaulio viešpačiais. 

Visos šios lemtingos istoricistinės išvados, kurias kitu aspektu nagrinėsi- 
me kitame skyriuje, daugiau nei dvidešimt amžių snūduriavo Aristotelio esen- 
cializme — „paslėptos ir neišvystytos“. Aristotelizmas buvo vaisingesnis ir 
turėjo daugiau galimybių, nei mano dauguma jo gerbėjų. 


lI 


Be tingumo ir miglotumo, pagrindinis pavojus, gresiantis 
mūsų filosofijai, yra scholastika..., miglotus dalykus traktuo- 
janti taip, tarsi jie būtų tikslūs... 

F R. Ramsey 


Mes jau pasiekėme tašką, kur neatidėliodami galime pereiti prie Hegelio 
istoricistinės filosofijos ar bent jau prie trumpų jos raidos nuo Aristotelio iki 
Hegelio ir jos skleidimosi krikščionybės epochoje komentarų. Šie klausimai 
bus svarstomi šio skyriaus III poskyryje. Bet dabar, nukrypdamas nuo temos, 
aš pabandysiu apsvarstyti labiau techninę problemą, Aristotelio esencialistinį 
apibrėžimų metodą. 

Apibrėžimų ir „terminų reikšmės“ problema istoricizmui nedarė tiesiogi- 
nės įtakos. Tačiau ji tapo neišsemiamu painiavos šaltiniu ir lėmė tą ypatingą 
verbalizmą, kuris, Hegelio galvoje susijungęs su istoricizmu, sukėlė tą ne- 
lemtą intelektualinę ligą, būdingą mūsų epochai, kurią aš vadinu orakulų 
filosofija. Ir kaip tik ši problema labiausiai lėmė tai, kad Aristotelis, deja, vis 

dar labai veikia mūsų mąstymą ir palenkia jį tai verbalinei ir tuščiai scholas- 
tikai, kuri paženklino ne tik viduramžių, bet ir dabartinę filosofiją. Juk, kaip 
matysime, net tokią šiuolaikišką L.Wittgensteino filosofiją?“ ši įtaka labai 
gadina. Man atrodo, kad mąstymo raidą po Aristotelio galima apibūdinti 
šitaip: kiekviena disciplina, kai tik joje būdavo naudojamasi aristoteliniu api- 
brėžimo metodu, sustingdavo tuščio verbalizmo ir nevaisingos scholastikos 
būklėje, ir įvairių mokslų galimybės progresuoti laipsnis priklausė nuo to, 
kiek jie sugebėjo nusikratyti šio esencialistinio metodo. (Štai kodėl mūsų 
„visuomenės mokslas“ vis dar gerokai viduramžiškas.) Šio metodo svarsty- 
mas bus abstraktokas, nes Platonas ir Aristotelis šią problemą labai sujaukė, 
o dėl jų įtakos atsirado tokie giliai įsišakniję prietarai, kad juos pašalinti nėra 
lengva. Nepaisant to, gal ir nėra visiškai neįdomu panagrinėti šitokios didelės 
painiavos ir verbalizmo šaltinį. 

Iš Platono Aristotelis perėmė žinojimo ir nuomonės perskyrą?'. Aristotelio 
manymu, galimas dviejų rūšių žinojimas arba mokslas — demonstratyvus ir 
intuityvus. Demonstratyvus žinojimas yra ir „priežasčių“ žinojimas. Jis susi- 
deda iš teiginių, kurie gali būti įrodyti: tai išvados kartu su jų silogistiniais 
įrodymais (kurie parodo „priežasčių“ „viduriniuosius terminus“). /ntuityvus 
žinojimas — tai daikto „nedalomos formos“, jo esmės ar esmingosios prigim- 
ties pagava (jei šis daiktas yra „betarpiškas“, t. y. jeigu jo „priežastis“ sutam- 
pa su jo esmingąja prigimtimi). Intuityvusis žinojimas yra pirminis visų mokslų 
šaltinis, nes juo pagaunamos pirminės visų įrodymų (demonstracijų) pamati- 
nės prielaidos. 

Be abejonės, tvirtindamas, kad mums nedera stengtis įrodyti arba pade- 
monstruoti visą mūsų žinojimą, Aristotelis buvo teisus. Kiekvienas įrodymas 
turi remtis prielaidomis ir būti iš jų kildinamas; todėl įrodymas, t. y. išvadų 
kildinimas iš prielaidų, niekada negali nustatyti kokios nors išvados teisingu- 
mo, o gali tik parodyti, kad išvada teisinga, jei teisingos prielaidos. Jei mes 
pareikalautume, kad prielaidos savo ruožtu turi būti įrodytos, tiesos klausi- 
mas būtų perkeltas ant kitos pakopos, prie kito prielaidų rinkinio, ir taip iki 
begalybės. Kaip tik todėl, kad išvengtų tokio begalinio regreso (kaip sako 
logikai), Aristotelis aiškino, kad mes turime tarti, jog esama prielaidų, kurios 
yra besąlygiškai teisingos ir kurių nereikia įrodyti. Šias prielaidas jis vadino 
„pamatinėmis prielaidomis“. Jei pripažinsime teisingais tuos metodus, kuriais 
remdamiesi išvadas kildiname iš šių pamatinių prielaidų, tada galėsime pasa- 
kyti, kad, pasak Aristotelio, visas mokslinis žinojimas glūdi šiose pamatinėse 
prielaidose ir kad mes galėtume šį žinojimą turėti tik tada, jei sugebėtume 

sudaryti visų tų pamatinių prielaidų enciklopedinį sąrašą. Bet kaip surasti šias 
pamatines prielaidas? Kaip ir Platonas, Aristotelis buvo įsitikinęs, kad galiau- 
siai visą Žinojimą mes gauname, intuityviai pagaudami daiktų esmes. „Mes 
galime pažinti daiktą, tik žinodami jo esmę“, — rašo Aristotelis, ir priduria: 
„pažinti daiktą, reiškia Žinoti jo esmę“. Pasak jo, „pamatinė prielaida“ yra ne 
kas kita, kaip teiginys, aprašantis daikto esmę. Tačiau toks teiginys yra kaip 
tik tai, ką jis vadina apibrėžimu”. Taigi visos „įrodymų pamatinės prielai- 
dos“ yra apibrėžimai. 

O kas gi yra apibrėžimas? Apibrėžimo pavyzdys gali būti toks: „Šuniukas 
yra jaunas šuo“. Tokio apibrėžimo-sakinio subjektas yra terminas „šuniukas“; 
jis vadinamas apibrėžiamuoju terminu (arba apibrėžtu terminu), žodis „Ššu- 
niukas“ vadinamas apibrėžiamąja formule. Dažniausiai apibrėžiamoji formu- 
lė yra ilgesnė ir sudėtingesnė už apibrėžiamąjį terminą, ir kartais net labiau 
[ilgesnė ir sudėtingesnė]. Apibrėžiamąjį terminą Aristotelis“? traktuoja kaip 
daikto esmės vardą, o apibrėžiamąją formulę — kaip tos esmės aprašymą. Be 
to, jis pabrėžia, kad apibrėžiamoji formulė turi išsamiai apibrėžti atitinkamo 
daikto esmę arba esmines savybes. Pavyzdžiui, nors teiginys „Šuniukas turi 
keturias kojas“ yra teisingas, tai nėra patenkinamas apibrėžimas, nes jis išsa- 
miai neapibūdina to, ką galima pavadinti „šuniukiškumo“ esme ir tinka, pa- 
vyzdžiui, arkliui. Panašiai ir teiginys „Šuniukas yra rudas“, nors gali tikti kai 
kuriems šuniukams, netinka visiems šuniukams, nes aprašo tai, kas yra ne 
esminė, o tik atsitiktinė apibrėžto termino savybė. 

Bet pats sunkiausias klausimas yra toks: kaip mes galime gauti apibrėži- 
mus arba pamatines prielaidas ir įsitikinti, kad jos yra teisingos, kad mes 
nesuklydome, nepagavome klaidingos esmės. Nors Aristotelio samprotavi- 
mai šiuo klausimu nėra labai aiškūs*!, beveik neabejotina, kad ir dabar visų 
pirma jis perima Platono nuostatą. Platonas mokė**, kad Idėjas mes galime 
pagauti remdamiesi savotiška neklystančia intelektualine intuicija; tai reiškia, 
kad Idėjas mes regime ar žiūrime į jas mūsiške „proto akimi“. Šį procesą 
galima traktuoti kaip regos analogą, tačiau jis priklauso tik nuo mūsų intelek- 
to ir jame nėra jokių elementų, priklausančių nuo mūsų juslių. Aristotelio 
nuostata ne tokia radikali ir ne tokia įspūdinga kaip Platono, bet galiausiai 
sutampa su platoniškąja?*. Nors jis teigia, kad apibrėžimą mums pavyksta 
gauti tik po daugelio stebėjimų, kartu jis taria, kad juslinis patyrimas pats 
savaime nepagauna universalios esmės, todėl negali visiškai nulemti apibrė- 
žimo. Tiesą sakant, Aristotelis paprasčiausiai postuluoja, kad mes turime in- 
telektualinę intuiciją, arba protinį, intelektualinį sugebėjimą, mums leidžiantį 

neklystamai pagauti daiktų esmes ir jas pažinti. Toliau jis taria, kad, jei kokią 
nors esmę pažįstame intuityviai, turime sugebėti ją aprašyti, todėl ir ją api- 
brėžti. (Antrojoje analitikoje jo argumentai šios teorijos naudai yra stulbinan- 
čiai silpni. Pasitenkinama tik tuo, kad nurodoma, jog mūsiškis pamatinių 
prielaidų žinojimas negali būti demonstratyvus, nes tai mus nuvestų į bega- 
linį regresą, ir kad pamatinės prielaidos turi būti teisingos ir tikros, bent jau 
tiek, kiek jomis grindžiamos išvados. „Negali būti pirminių prielaidų įrodo- 
mojo pažinimo, — rašo jis, — o kadangi tik intelektualinė intuicija gali būti 
teisingesnė už įrodomąjį žinojimą, vadinasi, turi egzistuoti pamatines prielai- 
das pagaunanti intelektualinė intuicija“. Traktate Apie sielą (De Anima) ir 
teologinėje Metafizikos dalyje randame dar ir kitų argumentų — čia pateikia- 
ma intelektualinės intuicijos teorija, kad intelektualinė intuicija susiliečia su 
savo objektu esme ir net sutampa su savo objektu. „Tikras pažinimas sutam- 
pa su savo objektu“.) 

Apibendrindami šią trumpą analizę, mes galime, mano galva, apibūdinti 
aristoteliškąjį tobulo ir tikro žinojimo idealą šitaip: galutinis visokio tyrinė- 
jimo tikslas Aristoteliui yra visų esmių intuityviuosius apibrėžimus, t. y. visus 
esmių vardus ir juos apibrėžiančias formules, apimančios enciklopedijos su- 
darymas. Tai reiškia, kad pažinimo pažangą Aristotelis traktavo kaip laipsniš- 
ką tokios enciklopedijos papildymą, kaip joje esančių spragų užpildymą ir, 
žinoma, kaip „viso faktų masyvo“, sudarančio demonstratyvųjį žinojimą, iš- 
vedimą iš jos. 

Dabar bus aišku, kad visos šios esencialistinės nuostatos visiškai priešin- 
gos moderniojo mokslo metodams. (Turiu galvoje empirinius mokslus, o ne, 
pavyzdžiui, grynąją matematiką.) Pirma: nors moksle daroma kas įmanoma, 
kad tik būtų surasta tiesa, mes gerai suvokiame tą faktą, jog niekada negalime 
būti tikri, kad ją suradome. Iš praeities, iš daugybės nusivylimų mes išmoko- 
me nebesitikėti gauti galutinių tiesų. Be to, mes išmokome nebesigraužti, jei 
mūsų mokslinės teorijos paneigiamos; juk dažniausiai mes pakankamai pati- 
kimai galime nustatyti, kuri iš dviejų teorijų yra geresnė. Todėl galime žinoti, 
kad žengiame į priekį, ir kaip tik šis žingsnis daugumai mūsų atlygina galu- 
tinės tiesos ir tikrumo iliuzijos praradimą. Kitaip tariant, mes žinome, kad 
mūsiškėms mokslo teorijoms visada lemta būti hipotezėmis; bet kartu žino- 
me, kad daugeliu svarbių atvejų galime nustatyti, ar nauja hipotezė yra pra- 
našesnė už senąją ar ne. Juk jeigu jos skiriasi, tai jos lems skirtingus numa- 
tymus, kuriuos dažnai galima patikrinti eksperimentu; remdamiesi tokiu 
lemtingu eksperimentu, kartais galime nustatyti, kad nauja teorija atveda prie 

patenkinamų rezultatų tuo atveju, kai senoji teorija pasirodė esanti netinka- 
ma. Taigi galime tarti, kad, ieškodami tiesos, mokslinį tikrumą mes pakeitė- 
me mokslo pažanga. Tokį mokslinio metodo traktavimą patvirtina mokslo 
raida. Juk mokslas nesivysto taip, kaip manė Aristotelis; mokslas nėra laips- 
niškas enciklopedinis esmingosios informacijos kaupimas; jo metodas daug 
revoliucingesnis; jo pažangą lemia drąsios idėjos, naujų ir labai keistų teorijų 
(pavyzdžiui, teorijos, kad Žemė nėra plokščia, o „metrinė erdvė“ irgi nėra 
plokščia) kūrimas bei pasenusių teorijų paneigimas. 

Tačiau toks mokslinio metodo traktavimas reiškia“*, kad moksle nesama 
„žinojimo“ ta prasme, kuria šį žodį suprato Platonas ir Aristotelis, t. y. ga- 
lutinės tiesos žinojimo prasme; moksle mes niekada negalime būti visiškai 
tikri, kad suradome tiesą. Tai, ką paprastai vadiname „moksliniu pažinimu“, 
dažniausiai nėra platoniškojo-aristoteliškojo tipo pažinimas, veikiau tai yra 
informacija apie įvairias besivaržančias hipotezes ir įvairius jų patikrinimo 
būdus. 

Vartojant Platono ir Aristotelio kalbą, galima pasakyti, kad tai yra infor- 
macija apie naujausią ir geriausiai patikrintą mokslinę „nuomonę“. Be to, 
toks požiūris reiškia, kad moksle nesama įrodymų (žinoma, išskyrus grynąją 
matematiką ir logiką). Empiriniuose moksluose, kurie tik ir gali duoti mums 
informaciją apie mūsų gyvenamąjį pasaulį, įrodymų apskritai nėra, jei Žodis 
„Įrodymas“ reiškia tą pat, ką ir argumentas, visam laikui patvirtinantis teori- 
jos teisingumą. (Na, o mokslinių teorijų paneigimai tikrai įmanomi). Kita 
vertus, grynoji matematika ir logika, kurioje įrodymai galimi, mums neduoda 
informacijos apie pasaulį, o tik sukuria priemones jam aprašyti. Taigi galime 
pasakyti (kaip aš pažymėjau kitoje vietoje??) taip: „Kiek moksliniai teiginiai 
siejasi su patiriamu pasauliu, juos turi būti galima falsifikuoti; tiek, kiek jie 
nefalsifikuojami, jie nesisieja su patiriamu pasauliu“. Tačiau, nors įrodymas 
empiriniuose moksluose neatlieka jokio vaidmens, argumentavimas vis dar 
išlieka; iš tikrųjų argumentavimas moksle toks pat svarbus kaip ir stebėji- 
mas ar eksperimentas. 

Apibrėžimų vaidmuo moksle irgi visai kitoks; jis skiriasi nuo aristoteliš- 
kosios sampratos. Aristotelis tvirtino, kad apibrėždami mes pirmiausia nuro- 
dome į esmę — galimas daiktas, ją įvardydami, — ir kad po to mes ją išreiš- 
kiame apibrėžiamąja formule; pavyzdžiui, kad ir tokiu paprastu sakiniu „Šis 
šuniukas yra rudas“: mes iš pradžių nurodome į tam tikrą daiktą, sakydami 
„Šis šuniukas“, po to jį aprašome kaip „rudą“. Be to, Aristotelis tvirtino, kad 
šitaip aprašydami esmę, į kurią nurodo apibrėžiamasis terminas, kartu api- 


244 


11. HEGELIZMAS IR ARISTOTELIS 


brėžiame arba paaiškiname šio termino prasmę“'. Tai reiškia, kad apibrėži- 
mas tuo pačiu metu gali duoti atsakymą į du labai glaudžiai susijusius klau- 
simus. Vienas klausimas yra toks: „Kas tai yra?“, pavyzdžiui, „Kas yra šu- 
niukas?“; juo klausiama, kokia yra esmė, žymima apibrėžiamo termino. Antras 
klausimas toks: „Ką šis terminas reiškia?“, pavyzdžiui, „Ką reiškia „šuniu- 
kas“?; juo klausiama apie šio termino prasmę (būtent — apie esmę žyminčio 
termino prasmę). Šiame kontekste nebūtina išskirti tuos du klausimus; svar- 
biau įžvelgti, kas jiems bendra. Ir aš ypač noriu atkreipti dėmesį į tą faktą, 
kad abu šie klausimai susiję su terminu, kuris apibrėžime esti kairėje pusėje, 
o atsakymas, išreiškiamas apibrėžiamąja formule, esančia dešinėje pusėje. 
Šis faktas apibūdina esencialistinę nuostatą, nuo kurios mokslinis apibrėžimo 
metodas visiškai skiriasi. 

Jei galime tarti, kad esencialistinėje interpretacijoje apibrėžimas skaito- 
mas „normaliai“, t. y. iš kairės į dešinę, tai galima sakyti, kad apibrėžimas, 
normaliais atvejais vartojamas moderniajame moksle, turi būti skaitomas iš 
pabaigos į pradžią arba iš dešinės į kairę; juk tokio apibrėžimo pradžia yra 
apibrėžiamoji formulė, o jo pabaiga — trumpas paženklinimas. Taigi moksli- 
nis požiūris į apibrėžimą „Šuniukas yra jaunas šuo“ reiškia, kad šis apibrė- 
žimas yra atsakymas į klausimą, „Kaip mes vadinsime jauną šunį?“, o ne 
atsakymas į klausimą „Kas yra šuniukas?“ (Tokie klausimai kaip: „Kas yra 
gyvybė?“ arba „Kas yra sunkis?“ moksle neatlieka jokio vaidmens.) Moks- 
linė apibrėžimų vartosena, kuriai būdingas traktavimas „iš dešinės į kairę“, 
gali būti pavadinta nominalistine interpretacija, priešingai aristoteliškajai ar- 
ba esencialistinei interpretacijai?š. Moderniajame moksle vartojami tik nomi- 
nalistiniai apibrėžimai”, t. y. įvedinėjami trumpi simboliai ar paženklinimai, 
kad būtų sutrumpintas ilgas tekstas. Taigi dabar bus iškart aišku, kad apibrė- 
žimai moksle neatlieka jokio svarbaus vaidmens. Juk akivaizdu, kad simbo- 
lines santrumpas visada galima pakeisti ilgesniais pasakymais, apibrėžiamo- 
siomis formulėmis, vietoj kurių vartojamos tos santrumpos. Tam tikrais atvejais 
dėl to mūsų mokslinė kalba taptų labai griozdiška, mums prireiktų daug laiko 
ir popieriaus. Bet mes niekada neprarastume nė krislelio faktinės informaci- 
jos. Mūsiškis „mokslinis pažinimas“ ta prasme, kuria šis terminas paprastai 
vartojamas, visai nepasikeistų, jei mes pašalintume visus apibrėžimus; pasi- 
keistų tik kalba, kuri prarastų ne tikslumą“, o tik trumpumą. (Nedera manyti, 
kad moksle negali atsirasti didelio praktinio poreikio įvesti apibrėžimus trum- 
pumo labui.) Taigi didesnį skirtumą tarp šitokio požiūrio į apibrėžimų vaid- 

menį ir Aristotelio požiūrio sunku įsivaizduoti. Aristoteliui esencialistiniai 
apibrėžimai yra principai, iš kurių kildinamas visas mūsų žinojimas; tai reiš- 
kia, kad jie aprėpia visą mūsų žinojimą ir tarnauja kaip ilgos formulės vietoj 
trumpų. Priešingai tokiai pozicijai, moksliniai arba nominalistiniai apibrėži- 
mai neapima ne tik jokio žinojimo, bet ir jokios „nuomonės“; vienintelis jų 
vaidmuo - įvesti naujus arbitriškus trumpus ženklinimus, t. y. sutrumpinti 
ilgą tekstą. 

Praktikoje šie ženklinimai yra labai naudingi. Kad tuo įsitikintume, pagal- 
vokime apie didžiulius sunkumus, galinčius iškilti bakteriologui, jei, kalbė- 
damas apie kurią nors bakterijų atmainą, jis kaskart turėtų pakartoti visą jų 
aprašymą (įskaitant dažymo metodus ir t.t., kurių dėka toji atmaina atskiria- 
ma nuo daugybės panašių rūšių). Be to, panašiai galvojant, mums bus nesun- 
ku suprasti, kodėl net mokslininkai taip dažnai užmiršta, kad moksliniai api- 
brėžimai turi būti skaitomi „iš dešinės į kairę“, kaip paaiškinta anksčiau. Juk 
dauguma Žmonių, pradedančių studijuoti mokslą, tarkime bakteriologiją, pri- 
valo stengtis suprasti visus tuos naujus techninius terminus, su kuriais jiems 
tenka susidurti. Todėl apibrėžimą jie tikrai išmoksta, skaitydami „iš kairės į 
dešinę“, vietoj labai trumpo teksto naudodamiesi labai ilgu — tarsi tai būtų 
esencialistinis apibrėžimas. Tačiau tai yra tik psichologinis atsitiktinumas, ir 
mokytojas arba vadovėlio autorius tikrai gali elgtis visai kitaip, t. y. techninį 
terminą jis gali įvesti tik po to, kai jo prireikia“!. 

Kol kas aš bandžiau parodyti, kad mokslinė arba nominalistinė apibrėži- 
mų vartosena visiškai skiriasi nuo aristoteliškojo apibrėžimų metodo. Bet 
galima parodyti ir tai, kad esencialistinis požiūris į apibrėžimus paprasčiau- 
siai netinkamas jau pats savaime. Kad pernelyg neištęsčiau šio nukrypimo”, 
kritiškai apsvarstysiu tik dvi esencialistines doktrinas, kurios svarbios todėl, 
kad jomis remiasi kai kurios įtakingos šiuolaikinės mokyklos. Viena — tai 
ezoterinė intelektualinės intuicijos doktrina; kita — labai populiari doktrina, 
kad „mes turime apibrėžti mūsų vartojamus terminus“, jei norime būti tikslūs. 

Kaip ir Platonas, Aristotelis manė, kad mes turime intelektualinės intui- 
cijos sugebėjimą, kurio dėka galime įžvelgti esmes ir nustatyti, koks apibrė- 
žimas yra teisingas. Daug šiuolaikinių esencialistų ir toliau laikosi šios dok- 
trinos. Kiti filosofai, pritardami Kantui, mano, kad tokio sugebėjimo mes 
neturime. Mano nuomone, galima pripažinti, kad mes turime kažką panašaus, 
ką galima pavadinti „intelektualine intuicija“. Tiksliau tariant, šituo terminu 
gali būti išreikšti tam tikri mūsų intelektualiniai potyriai. Kiekvienas „su- 

prantantis“ kokią nors idėją, požiūrį arba aritmetinį metodą, pavyzdžiui, dau- 
gybą ta prasme, kad visa tai „jis jaučia“, gali pasakyti, kad šį dalyką jis 
supranta intuityviai. Esama daugybės tokio pobūdžio intelektualinių potyrių. 
Bet, kita vertus, aš norėčiau primygtinai pabrėžti, kad šie potyriai — nors ir 
labai jie būtų svarbūs mūsų mokslinei veiklai — niekada negali patvirtinti 
kurios nors idėjos ar teorijos teisingumo, nors ir labai stipriai kas nors intui- 
tyviai jaustų, jog idėja ar teorija yra teisinga ar „savaime akivaizdi““. Tokios 
intuicijos negali būti traktuojamos net kaip argumentai, nors jos gali mus 
paskatinti ieškoti argumentų. Juk kas nors kitas gali turėti tokią pat stiprią 
intuiciją, kad ta pati teorija yra neteisinga. Mokslo kelias grįstas atmestomis 
teorijomis, kurios kada nors buvo laikomos savaime akivaizdžiomis; pavyz- 
džiui, Francis Baconas tyčiojosi iš tų, kurie neigia savaime aiškią tiesą, jog 
saulė ir žvaigždės sukasi apie Žemę, kuri akivaizdžiai rymo. Be abejonės, 
intuicija labai svarbi mokslininko, kaip ir poeto, gyvenime. Ji yra kelias į 
atradimus, bet gali jį nuvesti ir į aklavietę. Tiesą sakant, ji visada yra tik jo 
privatus reikalas. Mokslas neklausia, kaip jis rado savo idėjas; mokslą domi- 
na tik tokie argumentai, kuriuos gali patikrinti kiekvienas. Didysis matema- 
tikas Gaussas šią situaciją nusakė labai tiksliai, tardamas: „Štai mano pasiek- 
tas rezultatas; bet kol kas aš dar nežinau, kaip jį gauti“. Žinoma, visa tai tinka 
aristoteliškajai vadinamųjų esmių“ intelektualinės intuicijos doktrinai, kurią 
puoselėjo Hegelis, o mūsų laikais — Husserlis ir daugybė jo mokinių. Tai 
reiškia, kad „esmių intelektualinė intuicija“ arba „grynoji fenomenologija“, 
kaip ją vadina Husserlis, nėra nei mokslo, nei filosofijos metodas. (Daug 
aptarinėtas klausimas, ar fenomenologija yra naujas išradimas, kaip mano 
grynieji fenomenologai, ar, galimas daiktas, dekartizmo ar hegelizmo versija, 
nesunkiai išsprendžiamas — tai aristotelizmo versija.) 

Antroji kritikuotina doktrina dar glaudžiau susijusi su kai kuriomis šiuo- 
laikinėmis teorijomis, ji ypač siejasi su verbalizmo problema. Nuo Aristotelio 
laikų labai paplito įsitikinimas, kad negalima įrodyti visų teiginių ir kad 
bandymas tai padaryti negali pavykti, nes jis nuvestų tik į begalinę įrodymų 
regresiją. Bet atrodo, kad nei Aristotelis“?, nei daugybė šiuolaikinių autorių 
nesupranta, kad tokia pastanga apibrėžti visų mūsų vartojamų terminų pras- 
mę irgi veda į begalinę apibrėžimų regresiją. Ištrauka iš Crossmano Platonas 
šiandien (Plato Today) gerai išreiškia nuostatą, būdingą daugeliui gerą repu- 
taciją turinčių šiuolaikinių filosofų, pavyzdžiui, Wittgensteinui““: ,...jei mes 
tiksliai nežinome mūsų vartojamų žodžių prasmės, negalime nieko naudingai 
aptarinėti. Daug tuščių ginčų, kuriems švaistome laiką, dažniausiai nulemti to 

fakto, kad kiekvienas iš mūsų miglotai suvokia savo vartojamų žodžių pras- 
mę ir taria, kad mūsų oponentai tuos žodžius vartoja ta pačia prasme. Jei 
pradėtume nuo mūsų vartojamų terminų apibrėžimo, mūsų ginčai būtų kur 
kas naudingesni. Pakanka tik pasiskaityti kasdieninius laikraščius ir pamaty- 
sime, kad propagandos (šiuolaikinis retorikos atitikmuo) sėkmė labiausiai 
priklauso nuo to, kiek sujaukiama terminų prasmė. Jei įstatymas priverstų 
politikus apibrėžti kiekvieną terminą, kurį jie nori pavartoti, jie prarastų di- 
džiąją dalį savo populiarumo, jų kalbos būtų trumpesnės, o daug jų nesuta- 
rimų pasirodytų esą grynai verbaliniai“. Ši ištrauka gerai apibūdina vieną iš 
prietarų, atsiradusių Aristotelio dėka; prietarą, kad kalbą galima padaryti tiks- 
lesnę vartojant apibrėžimus. Apsvarstykime, ar tai įmanoma padaryti. 

Pirma, visai aišku, kad „politikų“ (ar kitų žmonių) kalbos ne sutrumpėtų, 
o taptų be galo ilgos, jeigu juos „įstatymas priverstų... apibrėžti kiekvieną 
terminą, kurį jie nori pavartoti“. Juk apibrėžimas negali nustatyti termino 
prasmės, lygiai kaip loginis išvedinėjimas*" negali nustatyti teiginio teisingu- 
mo; abiem atvejais šios problemos sprendimas tik atidedamas. Išvedinėjimas 
nustumia tiesos problemą atgal prie prielaidų, o apibrėžimas nustumia pras- 
mės problemą atgal, prie apibrėžiamųjų terminų (t. y. prie tų terminų, kurie 
sudaro apibrėžiamąją formulę). Tačiau dėl daugelio priežasčių“ šie terminai 
veikiausiai bus tokie pat migloti ir painūs kaip ir tie, nuo kurių pradėjome; 
šiaip ar taip, mums teks apibrėžti ir juos, o tai vestų prie naujų terminų, kurie 
irgi turėtų būti apibrėžiami. Ir taip toliau, iki begalybės. Taigi reikalavimas, 
kad visi mūsų vartojami terminai turi būti apibrėžiami, taip pat nepagrįstas, 
kaip ir reikalavimas, kad visi mūsų teiginiai būtų įrodyti. 

Iš pirmo žvilgsnio ši kritika gali pasirodyti neteisinga. Juk galima pasa- 
kyti, jog, reikalaudami apibrėžimų, žmonės turi galvoje tai, kad būtų pašalin- 
tos dviprasmybės, labai dažnai susijusios su tokiais žodžiais“?, kaip „demo- 
kratija“, „laisvė“, „pareiga“, „religija“ ir t.t., kad akivaizdžiai neįmanoma 
apibrėžti visų mūsų vartojamų terminų, bet įmanoma apibrėžti kai kuriuos 
pavojingesnius terminus ir tuo pasitenkinti, ir kad apibrėžiamuosius terminus 
reikia paprasčiausiai priimti, t. y. žengus vieną ar du žingsnius sustoti, kad 
išvengtume begalinės regresijos. Tačiau šie prieštaravimai nepamatuoti. Ga- 
lima sutikti, kad minėtais terminais labai piktnaudžiaujama. Bet aš nemanau, 
kad pastanga juos apibrėžti gali pataisyti padėtį. Ne, ji gali tik pablogėti. 
Akivaizdu, kad net „apibrėždami savo vartojamus terminus“, o kartu apibrė- 
žiamuosius terminus palikdami neapibrėžtus, politikai neįstengs sutrumpinti 

savo kalbų; juk kiekvienas esencialistinis apibrėžimas, t. y. apibrėžimas, „api- 
brėžiantis mūsų vartojamus terminus“ (priešingai nominalistiniam apibrėži- 
mui, įvedančiam naujus techninius terminus) reiškia, kaip matėme, tai, kad 
vietoj trumpo teksto atsiranda ilgas. Be to, bandymas apibrėžti terminus tik 
padidintų miglotumą ir painiavą. Juk jei mes negalime reikalauti, kad visi 
apibrėžiamieji terminai savo ruožtu turi būti apibrėžiami, protingas politikas 
ar filosofas gali nesunkiai patenkinti reikalavimą apibrėžinėti. Pavyzdžiui, 
klausiamas, ką turi galvoje vartodamas žodį „demokratija“, jis gali atsakyti: 
„bendrosios valios valdžią“ arba „liaudies dvasios valdžią“; kadangi šitaip jis 
duoda apibrėžimą ir patenkina aukščiausius tikslumo matus, jau niekas nebe- 
išdrįs jo kritikuoti. Iš tikrųjų, kaip galima jį kritikuoti, jei reikalavimas savo 
ruožtu apibrėžti terminus „valdžia“, „liaudis“, „valia“ ar „dvasia“ irgi veda į 
begalinę regresiją; todėl vargu ar kas ryšis to reikalauti. Bet jei, nepaisant 
nieko, toks reikalavimas turi būti iškeltas, tai jį galima nesunkiai patenkinti. 
Kita vertus, ginčas dėl klausimo, ar apibrėžimas buvo korektiškas ir teisin- 
gas, gali nuvesti tik prie tuščio ginčo dėl žodžių. 

Taigi esencialistinis požiūris į apibrėžimą žlunga, net jeigu ir nebandoma 
įkandin Aristotelio nustatyti mūsiškio pažinimo „principų“, o keliamas tik 
akivaizdžiai kuklesnis reikalavimas „apibrėžti mūsų vartojamų terminų 
prasmę“. 

Tačiau neabejotina, kad reikalavimas kalbėti aiškiai ir be dviprasmybių 
yra labai svarbus ir jo turi būti paisoma. Ar nominalistinis požiūris šį reika- 
lavimą patenkina? Ar nominalizmas gali išvengti begalinės regresijos? 

Gali. Juk nominalistinei nuostatai neiškyla sunkumų, susijusių su begali- 
ne regresija. Kaip matėme, mokslas nevartoja terminų tam, kad apibrėžtų 
savo terminų prasmę, o vartoja juos tik tam, kad įvestų patogias santrumpas. 
Todėl jis ir nepriklauso nuo apibrėžimų; galima atsisakyti visų apibrėžimų 
neprarandant turimos informacijos. Tai reiškia, kad moksle visi tikrai reika- 
lingi terminai turi būti neapibrėžti. Jei taip, tai kokiu būdu mokslas įsitikrina 
savo vartojamų terminų prasmes? Buvo siūlomi įvairūs atsakymai į šį klau- 
simą"“, bet nemanau, kad bent vienas atsakymas būtų patenkinamas. Atrodo, 
kad padėtis yra štai kokia. Aristotelizme ir su juo susijusiose filosofijose nuo 
seno tvirtinama, kad tiksliai žinoti mūsų vartojamus terminus labai svarbu, ir 
todėl linkę tuo tikėti. Ir mes vis dar laikomės šio tikėjimo, nepaisydami 
neabejotino fakto, kad filosofijoje, kuriai dvidešimt amžių rūpėjo jos varto- 
jamų terminų prasmė, pilna ne tik tuščiažodžiavimo, bet ir pasibaisėtino mig- 

lotumo bei dviprasmiškumo, tuo tarpu toks mokslas kaip fizika, beveik nesi- 
rūpinanti terminais ir jų prasme, domėjosi tik faktais ir pasiekė didžiausią 
tikslumą. Žinoma, tai reikia suprasti kaip ženklą, rodantį, kad dėl Aristotelio 
įtakos terminų prasmės svarba buvo aiškiai perdėta. Mano galva, šis dalykas 
parodo net daugiau. Juk šis perdėtas dėmesys prasmės problemai neleidžia 
pasiekti tikslumo; jis jau savaime yra svarbiausias miglotumo, dviprasmišku- 
mo ir painiavos šaltinis. 

Moksle mes stengiamės, kad mūsų teiginiai niekada nepriklausytų nuo 
mūsų terminų prasmės. Net ten, kur terminai apibrėžiami, mes niekada ne- 
bandome iš apibrėžimo gauti informacijos ar juo pagrįsti kokį nors argumen- 
tą. Štai kodėl terminai mums kelia tiek nedaug rūpesčių. Mes neperkrauname 
jų [turiniu]. Mes stengiamės, kad jų svoris būtų kuo mažesnis. Jų „prasmės“ 
netraktuojame pernelyg rimtai. Mes visada suvokiame, kad mūsų terminai 
yra šiek tiek migloti (nes išmokome jais naudotis tik taikydami juos praktiš- 
kai), ir mes pasiekiame tikslumo ne sumažindami jų neaiškumo prieblandą, 
o veikiau su ja susitaikydami, rūpestingai formuluodami savo sakinius taip, 
kad galimi mūsų terminų prasmės niuansai neturi reikšmės. Šitaip išvengia- 
me ginčų dėl žodžių. 

Įsitikinimas, kad mokslo ir mokslinės kalbos tikslumas priklauso nuo var- 
tojamų terminų tikslumo, tikrai atrodo labai patrauklus, bet, nepaisant to, esu 
įsitikinęs, kad tai tik prietaras. Kalbos tikslumas veikiau priklauso nuo to 
fakto, kad nemėginama perkrauti terminų, stengiantis būti tiksliems. Tokie 
terminai kaip „smėlio kopa“ arba „oras“ yra tikrai migloti. (Kiek colių aukš- 
čio turi būti smėlio kalvelė, kad ją būtų galima vadinti „kopa“? Kokiu greičiu 
turi judėti „oras“, kad jį būtų galima pavadinti „vėju“?) Tačiau sprendžian- 
čiam daugelį uždavinių geologui šie terminai yra pakankamai tikslūs; spręs- 
damas kitus uždavinius, kai reikalingas didesnis tikslumas, jis visada gali 
pasakyti: „kopos nuo 4 iki 30 pėdų aukščio“ arba „vėjas, kurio greitis nuo 20 
iki 40 mylių per valandą“. Tiksliųjų mokslų padėtis yra panaši. Pavyzdžiui, 
atlikdami fizikinius matavimus, mes visada stengiamės nustatyti ribas, kurio- 
se gali pasitaikyti klaida, o tikslumas reiškiasi ne tuo, kad stengiamasi šias 
ribas sumažinti iki nulio, ir ne tuo, kad tariama, jog tokių ribų nėra. Tikslu- 
mas veikiau pasireiškia tuo, kad aiškiai pripažįstama, jog tam tikrose ribose 
klaida neišvengiama. 

Ir ne todėl koks nors terminas kelia mums nerimą, pavyzdžiui, „vienalai- 
kiškumo“ terminas fizikoje, kad jo prasmė netiksli ar miglota, o veikiau 
todėl, kad tam tikra intuityvi teorija privertė mus tam terminui suteikti per 

daug prasmės ar priskirti jam pernelyg „tikslią“ prasmę, užuot padarius prie- 
šingai, t. y. suteikus jam per mažai prasmės. Nagrinėdamas vienalaikiškumą, 
Einsteinas atrado, kad, kalbėdami apie vienalaikius įvykius, fizikai rėmėsi 
neteisinga prielaida, kuri galiotų tada, jei signalų greitis būtų begalinis. Klai- 
da buvo ne ta, kad „vienalaikiškumo“ terminas jiems nieko nereiškė, kad šio 
termino prasmė buvo neaiški ar kad šis terminas nebuvo pakankamai tikslus; 
Einsteinas pamatė, kad šios teorijos prielaidos, iki tol nepastebėtos dėl jos 
intuityvaus savaiminio akivaizdumo, pašalinimas galėjo padėti įveikti moksle 
iškilusį sunkumą. Taigi Einsteinas iš tikrųjų nesidomėjo šio termino prasmės 
klausimu; ne, jis veikiau domėjosi teorijos teisingumu. Mažai tikėtina, kad 
fizikoje būtų galėję atsirasti kai kas svarbaus, jei kas nors, užuot sprendęs 
tam tikrą fizikinę problemą, būtų pradėjęs tobulinti vienalaikiškumo sąvoką, 
nagrinėdamas jos „esmingąją prasmę“ ar net gvildendamas klausimą, ką fi- 
zikai „turi galvoje iš tikrųjų“, kalbėdami apie vienalaikiškumą. 

Mano galva, šis pavyzdys rodo, kad nedera pereidinėti tilto, kol iki jo 
nepriėjome. Be to, manau, kad domėjimasis terminų prasmės klausimais, 
pavyzdžiui, jų miglotumu ar dviprasmiškumu, tikrai nepateisinamas, turint 
galvoje Einsteino pavyzdį. Toks domėjimasis veikiau remiasi prielaida, kad 
daug kas priklauso nuo mūsų vartojamų terminų prasmės ir šios prasmės 
nustatymo, todėl jo padarinys yra tuščiažodžiavimas ir scholastika. Šiuo po- 
žiūriu mes galime kritikuoti Wittgensteino?! teoriją, kad mokslo uždavinys 
yra tyrinėti faktus, o filosofijos uždavinys — paaiškinti terminų prasmę, šitaip 
išvalyti mūsų kalbą ir įminti lingvistines mįsles. Šiai mokyklai būdinga tai, 
kad jos adeptai niekada nepateikia argumentacijos, kurią būtų galima racio- 
naliai kritikuoti, todėl savo subtilias analizes?* ši mokykla skiria tik siauram 
ezoteriniam pašvęstųjų ratui. Taigi galima manyti, kad visoks perdėtas rūpi- 
nimasis prasme veda prie to rezultato, kuris toks tipiškas aristotelizmui — prie 
scholastikos ir mistikos. 

Glaustai apsvarstykime, kaip atsiranda šie du tipiški aristotelizmo pada- 
riniai. Aristotelis primygtinai pabrėžė, kad demonstravimas arba įrodymas ir 
apibrėžimas yra du pamatiniai Žinių gavimo metodai. Iš pradžių apžvelkime 
įrodymo teoriją. Negalima neigti, kad iš jos kilo daugybė bandymų įrodyti 
daugiau, negu įmanoma įrodyti; šitokia scholastika perpildyta viduramžių 
filosofijos ir tą pačią tendenciją galima pastebėti kontinentinėje filosofijoje 
iki pat Kanto. Kaip tik kantiškoji visų bandymų įrodyti Dievo egzistavimą 
kritika sukėlė romantinę Fichte's, Schellingo ir Hegelio reakciją. Ši nauja 
tendencija pasireiškė tuo, kad įrodymų, kartu su jais ir visokio racionalaus 

argumentavimo, apskritai nebuvo paisoma. Įsigalėjus romantizmui ir filoso- 
fijoje, ir visuomenės moksluose, tampa madingas naujos rūšies dogmatizmas. 
Jo verdiktas toks: priimk arba palik ramybėje. Šią romantine orakulų filoso- 
fijos epochą Schopenhaueris pavadino „nesąžiningumo amžiumi“ ir apibūdi- 
no ją taip: „Sąžiningumas, toji tyrinėjimo kartu su skaitytoju dvasia, kuri 
persmelkia visų ankstesnių filosofų veikalus, dabar visiškai nunykusi. Kiek- 
vienas puslapis rodo, kad šitie vadinamieji filosofai stengiasi ne pamokyti, o 
pakerėti skaitytoją”. 

Panašius rezultatus davė aristoteliškoji apibrėžimo doktrina. Iš pradžių ji 
pažadino aistrą subtilybėms. Bet vėliau filosofai pajuto, kad dėl apibrėžimų 
ginčytis nėra prasmės. Šitaip esencializmas ne tik pagimdė tuščiažodžiavimą, 
bet sukėlė nusivylimą argumentavimu, t. y. protu. Scholastika, mistika ir 
nusivylimas protu — štai kokie neišvengiami Platono ir Aristotelio esencializ- 
mo padariniai. Platono atviras maištas prieš laisvę nuo Aristotelio laikų tam- 
pa paslėptu maištu prieš protą. 

Pats Aristotelis sako, kad esencializmas ir apibrėžimo teorija iš pat pra- 
džių susidūrė su stipria opozicija, ypač iš seno Sokrato bičiulio Antisteno 
pusės; atrodo, kad kaip tik Antisteno išskleista kritika buvo pati veiksmin- 
giausia““. Tačiau, nelaimei, ši opozicija buvo nuslopinta. Šio nuslopinimo 
padariniai intelektualinei žmonijos raidai buvo lemtingi. Kai kuriuos padari- 
nius aptarsime kitame skyriuje. Dabar aš baigiu savo nukrypimą, Platono- 
Aristotelio apibrėžimo teorijos kritiką. 


II I 


Tikriausiai nebūtina dar sykį pabrėžti to fakto, kad maniškė Aristotelio 
filosofijos apžvalga yra labai apytikrė — daug glaustesnė negu maniškė Pla- 
tono filosofijos apžvalga. Svarbiausias tikslas, kurį aš kėliau, apžvelgdamas 
jų filosofiją, — parodyti, kokį vaidmenį jie atliko kaip istoricizmo pradininkai 
ir kaip kovotojai su atvira visuomene, kokia jų įtaka mūsų epochos proble- 
moms — Hegelio, moderniojo istoricizmo ir totalitarizmo tėvo, orakulų filo- 
sofijos atsiradimui. 

Filosofijos raida nuo Aristotelio iki Hegelio šioje knygoje apskritai negali 
būti aptarinėjama. Kad ją apžvelgtume bent apytikriai, reikėtų mažų mažiau- 
siai dar vieno tomo. Tačiau kituose šio skyriaus puslapiuose aš pabandysiu 
parodyti, kaip ši epocha gali būti interpretuojama konflikto tarp atviros ir 
uždaros visuomenės požiūriu. 

Konfliktą tarp platoniškojo-aristoteliškojo tipo spekuliatyvumo ir Didžio- 
sios kartos — Periklio, Sokrato ir Demokrito kartos — dvasios galima pastebėti 
per visus nuo to laiko praėjusius amžius. Daugiau ar mažiau grynu pavidalu 
šią dvasią išsaugojo kinikų sąjūdis, kurie, kaip ir pirmieji krikščionys, skelbė 
žmonių brolybę, ją siedami su monoteistiniu tikėjimu į Dievą Tėvą. Aleksan- 
dro, kaip ir Augusto, imperijoje buvo įtakingos tos idėjos, kurios pirmą kartą 
susiformavo Periklio laikų imperialistiniuose Atėnuose ir kurias nuolat gai- 
vindavo sąlytis tarp Vakarų ir Rytų. Visai įmanoma, kad šios idėjos, o gal net 
ir pats kinikų sąjūdis, darė įtaką ir atsirandančiai krikščionybei. 

Pradinė krikščionybė, kaip ir kinikų sąjūdis, buvo priešiškai nusiteikusi 
aukštakakčių „raštininkų“ ir mokslinčių platoniškojo tipo idealizmo ir inte- 
lektualizmo atžvilgiu. („Tu paslėpei tuos dalykus nuo išminčių ir protingųjų, 
ir atskleidei juos kūdikiams“.) Neabejoju, kad iš dalies tai buvo protestas 
prieš tokį reiškinį, kurį galima apibūdinti kaip žydišką platonizmą plačiąja 
prasme“, prieš abstraktų Dievo ir Jo Žodžio garbinimą. Ir be jokios abejonės 
tai buvo protestas prieš žydišką tribalizmą, prieš griežtus ir tuščius žydų 
gentinius tabu ir prieš jų gentinį išskirtinumą, pasireiškusį, pavyzdžiui, iš- 
rinktosios tautos doktrina, t. y. dievybės kaip gentinio dievo interpretacija. 
Toks gentinių įstatymų ir gentinės vienybės akcentavimas, atrodo, ne tiek 
būdingas primityviai gentinei visuomenei, kiek susijęs su desperatiška pa- 
stanga atkurti ir sutvirtinti senąsias gentinio gyvenimo formas; žydų atveju 
tribalizmas, atrodo, atsirado kaip reakcija prieš Babilono nelaisvės įtaką žydų 
gentiniam gyvenimui. Bet šalia šio sąjūdžio už didesnį [gentinio gyvenimo] 
griežtumą matome kitą sąjūdį, kuris, atrodo, atsirado tuo pačiu metu ir kuris 
iškėlė humanistines idėjas, panašias į tas, per kurias pasireiškė Didžiosios 
kartos reakcija į graikų gentinio gyvenimo irimą. Atrodo, kad šis procesas 
pasikartojo, kai Roma galutinai sunaikino žydų nepriklausomybę. Tai lėmė 
naują ir gilesnį skilimą, nubrėžusį ribą tarp tų dviejų galimų sprendimų — 
sugrįžimo į gentinį gyvenimą, atstovaujamą žydų ortodoksų, ir humanizmo, 
atstovaujamo naujosios krikščionių sektos, kuriai priklausė barbarai (arba 
pagonys) ir vergai. Iš Apaštalų darbų““ galime matyti, kokios svarbios buvo 
šios problemos — socialinė ir nacionalinė. Be to, tai galime matyti iš žydų 
gyvenimo raidos: į tą patį iššūkį konservatyvieji žydai reagavo jungdamiesi 
į sąjūdį už jų gentinės gyvenimo formos sutvirtinimą ir sustingdymą ir įsikib- 
dami į savo „įstatymus“ taip atkakliai, kad būtų nusipelnę Platono pritarimo. 

Beveik neabejotina, kad šį sąjūdį, kaip ir Platono idėjas, įkvėpė didelis prie- 
šiškumas naujajai atviros visuomenės tikybai, šiuo atveju krikščionybei. 

Tačiau Didžiosios kartos, ypač Sokrato, tikėjimo ir pirmųjų krikščionių 
tikėjimo panašumas daug didesnis. Beveik neabejotina, kad pirmųjų krikščio- 
nių jėgos šaltinis buvo jų moralinė drąsa. Šią jėgą rodo tas faktas, kad jie 
atsisakė paklusti Romos reikalavimui „turėti teisę priversti savo valdinius 
veikti prieš savo sąžinę““'. Krikščionių kankiniai, atmetę pasaulio galingųjų 
pretenzijas nustatinėti teisingumo matus, kentėjo dėl to paties reikalo, dėl 
kurio numirė Sokratas. 

Akivaizdu, kad šitokia padėtis labai pasikeitė, kai krikščionių tikyba pati 
įsigalėjo Romos imperijoje. Kyla klausimas, ar šis oficialus krikščionių baž- 
nyčios (ir jos vėlesnės organizacijos pagal Juliano Atskalūno sukurtą neop- 
latoniškosios antibažnyčios modelį?*) pripažinimas nebuvo išradingas valdan- 
čiųjų grupių politinis manevras, sumanytas kaip būdas palaužti milžinišką 
įtaką tos egalitarinės religijos, kurią jie bergždžiai stengėsi įveikti jėga ir 
kaltinimais ateizmu bei nedievobaimingumu. Kitaip tariant, kyla klausimas, 
ar Roma (ypač po Juliano) nesuvokė, kad būtina prisitaikyti Pareto patarimą 
„pasinaudoti jausmais, užuot švaisčius energiją pastangoms juos sunaikinti“. 
Į šį klausimą atsakyti sunku, bet jo tikrai negalima nepaisyti (kaip daro To- 
ynbee's*?), kreipiantis į mūsiškį „istorijos jutimą, mums neleidžiantį priskirti“ 
Konstantino ir jo įpėdinių epochai, „...anachronistiškų ciniškų motyvų“, t. y. 
motyvų, kurie artimesni mūsiškiam „„moderniajam vakarietiškam požiūriui į 
gyvenimą“. Juk mes matėme, kad šitokie motyvai atvirai, „ciniškai“, tiksliau 
pasakius, begėdiškai, išreikšti jau V a. pr. Kr. Kritijo, Trisdešimties tironų 
vado. Panašius teiginius dažnai galima rasti visoje graikų filosofijoje“?. Kad 
ir kaip ten būtų, beveik neabejotina, kad nuo tada, kai Justinianas pradėjo 
persekioti nekrikščionis, eretikus ir filosofus (529 m. po Kr.), prasidėjo tam- 
sieji amžiai. Bažnyčia perėmė platoniškąjį-aristoteliškąjį totalitarizmą, kurio 
kulminacija tapo Inkvizicija. Tiesą sakant, inkvizicijos teoriją galima apibū- 
dinti kaip grynąjį platonizmą. Ši teorija išdėstyta trijose paskutinėse Įstatymų 
knygose, kur Platonas parodo, jog valdovų-piemenų pareiga bet kuria kaina 
apsaugoti savo avis, puoselėjant įstatymą ir ypač religijos praktikos bei teori- 
jos griežtumą, net jei tektų užmušti vilką, kuris, galimas daiktas, yra sąžinin- 
gas ir gerbiamas žmogus, kurio jautri sąžinė, nelaimei, neleidžia jam nusi- 
lenkti galingųjų grasinimams. 

Mūsų epochoje viena būdingiausių reakcijų prieš civilizacijos spaudimą 
yra kai kuriose intelektualų grupėse madingu tapęs tariamas „krikščioniškas“ 

viduramžių autoritarizmas“!. Nėra abejonių, kad šią madą nulėmė ne tik „or- 
ganiškesnės“ ir „vientisesnės“ (tai teisinga) praeities idealizavimas, bet ir 
visai suprantamas šlykštėjimasis moderniuoju agnosticizmu, tą civilizacijos 
spaudimą padidinusiu tiek, kad jis peržengė visokį saiką. Anksčiau žmonės 
tikėjo, kad pasaulį valdo Dievas. Šis tikėjimas ribodavo jų atsakomybę. Nau- 
jasis tikėjimas, kad pasaulį valdyti privalo jie patys, daugeliui yra beveik 
nepakeliama atsakomybės našta. Visa tai reikia pripažinti. Bet aš neabejoju, 
kad netgi krikščionybės požiūriu viduramžių valstybės nebuvo valdomos ge- 
riau negu mūsiškės vakarietiškosios demokratijos. Antai Evangelijoje mes 
galime perskaityti, kad kažkoks „teisės daktaras“ paklausė krikščionybės įkū- 
rėjo, koks yra kriterijus, kuriuo remdamiesi teisingą Jo žodžių aiškinimą 
galėtume atskirti nuo neteisingo. Jis atsakė pasakojimu apie šventiką ir Le- 
vitą, kurie abu matė labai kenčiantį sužeistą žmogų, bet „praėjo pro šalį“, tuo 
tarpu Samarietis sutvarstė to žmogaus žaizdas ir pasirūpino jo medžiaginėmis 
reikmėmis. Man atrodo, kad šį pasakojimą turėtų prisiminti tie krikščionys, 
kurie ilgisi ne tik tų laikų, kai Bažnyčia slopino laisvę ir sąžinę, bet ir to 
meto, kai prižiūrint Bažnyčiai ir remiantis jos autoritetu pati baisiausia prie- 
spauda varė žmones į neviltį. Kaip jaudinantį pasakojimą apie ano meto 
žmonių kančias, kartu ir apie tą „krikščionybę“, kuri dabar tokia madinga 
tarp romantiškai nusiteikusių viduramžių gerbėjų, trokštančių sugrąžinti aną 
metą, galima pacituoti ištrauką iš H. Zinsserio knygos Žiurkės, utėlės ir is- 
torija (Rats, Lice and History)“*, kurioje pasakojama apie viduramžiais papli- 
tusią maniakiškų šokių epidemiją. Tie šokiai buvo vadinami „Šv.Jono šo- 
kiais“, „Šv.Vito šokiais“ ir t.t. (Nenoriu teigti, kad Zinsseris yra viduramžių 
autoritetas, — nėra jokio reikalo tai daryti, nes pateikiami faktai yra beveik 
neabejotini. Tačiau jo komentarai paženklinti tikro Samariečio praktiko — 
didžio ir humaniško gydytojo — bruožais, retais ir jaudinančiais.) „Šie keisti 
priepuoliai, nors ir žinomi ankstesnėse epochose, labai paplito tuo metu, kai 
užgriuvo baisingos Juodosios Mirties negandos ir joms tik ką pasibaigus. 
Šokio manijoje dažniausiai nesama nė vieno simptomo, kuris būdingas epi- 
deminio pobūdžio užkrečiamoms nervų ligoms. Veikiau ši manija panaši į 
masinę isteriją, sukeltą siaubo ir nevilties, pasireiškiančią tarp žmonių, kurie 
prispausti, nualinti bado ir nuskurdę tiek, kad šiandien to beveik neįmanoma 
įsivaizduoti. Prie nelaimių, sukeltų nuolatinio karo, politinės ir visuomeninės 
anarchijos, prisidėjo baisinga nelaimė, sukelta neišvengiamos, paslaptingos ir 
mirtinos ligos. Žmonija pasijuto bejėgė, tarsi būtų patekusi į siaubo ir pavojų 
pasaulį, nuo kurio neįmanoma apsisaugoti. To meto žmonėms Dievas ir šėto- 

nas buvo gyvos sąvokos. Žmones tiesiog gniuždė negandos, kurias, jų įsiti- 
kinimu, siuntė antgamtinės jėgos. Tiems, kurie palūždavo nuo įtampos, ne- 
buvo jokio kito išsigelbėjimo būdo, išskyrus pabėgimą į vidinę psichinę ne- 
galią, kuri ano meto aplinkybėmis virto religiniu fanatizmu“. Toliau Zinsseris 
parodo tam tikrus panašumus tarp šių įvykių ir kai kurių mūsų epochai bū- 
dingų reakcijų ir sako: „ankstesnių epochų religinių isterijų pakaitalu tapo 
ekonominės ir politinės isterijos“; anuo autoritarizmo metu gyvenusius žmo- 
nes jis apibūdina kaip „įgąsdintus ir varganus žmonelius, palūžusius dėl be- 
veik neįtikėtinų negandų ir pavojų naštos“. Reikėtų paklausti, koks požiūris 
yra krikščioniškesnis — tas, kuris kyla iš noro sugrįžti į viduramžių „nepažeis- 
tą harmoniją ir vientisumą“, ar tas, kuris kyla iš siekio remtis protu, kurio 
dėka Žmonija būtų išlaisvinta nuo maro ir priespaudos? 

Tačiau viduramžių autoritarinei Bažnyčiai, bent jau kai kur, iš dalies pa- 
vyko tokį praktinį humanizmą paženklinti etikete „pasaulietiškas“ ir priskirti 
jam „epikūrizmo“ bruožus, o tiems žmonėms, kurie jį gynė, priskirti norą 
„prisikimšti pilvą lyg galvijams“. Terminai „epikūrizmas“, „materializmas“ ir 
„empirizmas“, t. y. Demokrito, vieno didžiausių Didžiosios kartos atstovų, 
filosofija šitaip tapo ištvirkimo sinonimu, o gentinis Platono ir Aristotelio 
idealizmas buvo išaukštintas kaip savos rūšies krikščionybė iki Kristaus. Tie- 
są sakant, milžiniško Platono ir Aristotelio autoriteto netgi mūsų laikais prie- 
žastis yra ta, kad jų filosofiją perėmė viduramžių autoritarizmas. Tačiau ne- 
dera užmiršti, kad už totalitarizmo stovyklos ribų jų šlovė pranoko jų praktinę 
įtaką mūsų gyvenimui. Ir nors Demokrito vardas prisimenamas retai, jo moks- 
las, taip pat ir jo moralė, vis dar gyvena mumyse. 


Dvyliktas skyrius 
HEGELIS IR NAUJASIS TRIBALIZMAS 


Be to, Hegelio filosofija pasižymėjo... tokiu minties skvar- 
bumu ir gilumu, kad apskritai ji buvo sunkiai suprantama. 
J.H. Stirling 


Hegelis, viso šiuolaikinio istoricizmo pradininkas, buvo tiesioginis He- 


rakleito, Platono ir Aristotelio sekėjas. Jis meistriškai įvaldė logiką, todėl, 
remiantis galingu dialektiniu metodu, jam buvo vieni juokai iš grynų metafi- 

zinių skrybėlių traukti realius fizinius triušius. Taigi, pradėjęs nuo Platono 
Timajo ir jame išskleistos skaičių mistikos, Hegelis įsigudrino grynais filoso- 
finiais metodais „įrodyti“ (114 metų po Newtono Principia), kad planetos 
turi judėti pagal Keplerio dėsnius. Jis netgi dedukavo! tikrąją planetų padėtį, 
šitaip įrodydamas, kad tarp Marso ir Jupiterio negali būti jokios planetos 
(savo nelaimei, jis nežinojo, kad prieš keletą mėnesių tokia planeta buvo 
atrasta). Panašiai jis įrodė, kad geležies įmagnetinimas padidina jos svorį, 
kad Newtono inercijos ir traukos teorijos prieštarauja viena kitai (žinoma, jis 
negalėjo numatyti, kad Einsteinas įrodys inertinės ir gravitacinės masės tapa- 
tumą, ir daug kitų panašių dalykų). Kad toks stulbinančiai vaisingas filoso- 
finis metodas buvo traktuojamas rimtai, iš dalies galima paaiškinti tuo, jog 
ano meto Vokietijos gamtos mokslas buvo atsilikęs. Bet, mano galva, tiesa 
yra ta, kad iš pradžių į šį metodą rimtai nežiūrėjo tokie rimti žmonės, kaip 
A. Schopenhaueris ir J.F. Friesas, ar bent jau tie mokslininkai, kurie, kaip ir 
Demokritas?, „mieliau atrastų vienintelę priežastį, negu būtų Persijos karaliu- 
mi“. Hegelį išgarsino tie žmonės, kurie greitam įšventinimui į didžiąsias šio 
pasaulio paslaptis teikia pirmenybę prieš daug darbo reikalaujančias moksli- 
nio tyrimo procedūras, kurios juos gali tik nuvilti, nes neduoda galimybės 
atskleisti visų paslapčių. Tokie žmonės greitai suprato, kad, išskyrus Hegelio 
dialektiką, paslaptingą metodą, išstūmusį „bevaisę formaliąją logiką“, joks 
kitas metodas negali būti taip lengvai pritaikytas jokiai problemai spręsti ir 
tuo pat metu sudaryti regimybę, kad juo remiantis galima įveikti (nors tik 
tariamai) didžiausius sunkumus ir užsitikrinti greitą ir triukšmingą šlovę; kad 
jokiu kitu metodu negalima naudotis taip lengvai, neturint mokslinio pasiren- 
gimo ir Žinių; kad niekaip kitaip neįmanoma sukurti tokio impozantiško moks- 
liškumo atmosferos. Hegelio sėkmė davė pradžią „nesąžiningumo amžiui“ 
(taip Schopenhaueris apibūdino vokiečių idealizmo epochą) ir „neatsakingu- 
mo amžiui“ (taip K. Heidenas apibūdina šiuolaikinio totalitarizmo epochą) — 
iš pradžių intelektualiniam, paskui kaip padariniui ir moraliniam neatsakin- 
gumui; naujajam amžiui, kurį valdė skambių žodžių magija ir žargono galybė. 

Norėdamas iš anksto įspėti skaitytoją, kad jis nepriimtų už gryną pinigą 
pompastiško ir mistifikuojančio hegeliškojo žargono, aš pacituosiu keletą 
žavingų ištraukų iš jo veikalų, kur Hegelis kalba apie savo atradimus garso 
srityje, ypač apie garso ir karščio santykius. Šį pliurpalą, paimtą iš Hegelio 
Gamtos filosofijos“, aš, kiek įmanydamas, stengiausi išversti kuo tiksliau. Jis 

rašo: „§ 302. Garsas yra medžiaginių dalelių atsiskyrimo specifinės sąlygos 
ir šios sąlygos neigimo pokytis; jis yra tik abstrakti arba tik ideali idealybė, 
būdinga tam specifiškumui. Bet kartu šis pokytis pats savaime, tiesiogiai, yra 
medžiaginės specifinės subsistencijos neigimas; todėl šis neigimas yra speci- 
finio svorio ir tankio reali idealybė, t. y. šiluma. Skambančių, daužomų ar 
trinamų kūnų kaitinimas yra šilumos, konceptualiai pasirodančios kartu su 
garsu, apraiška“. Esama žmonių, kurie vis dar tiki Hegelio sąžiningumu ir vis 
dar mano, kad jo paslaptis glūdi minties gelmėje ir pilnatvėje, o ne jos tuš- 
tumoje. Aš patarčiau jiems įdėmiai perskaityti paskutinį cituojamos ištraukos 
sakinį — vienintelį, kurį galima suprasti, — nes šiuo sakiniu Hegelis išsiduoda. 
Juk šis sakinys akivaizdžiai pasako tik štai ką: „Skambančių kūnų kaitini- 
mas... yra šilumos... su garsu apraiška“. Kyla klausimas, ar Hegelis apgaudi- 
nėjo save, apsvaigęs nuo savo hipnotizuojančio žargono, ar jis įžūliai bandė 
apgauti ir užkerėti kitus. Aš linkęs laikytis antrosios prielaidos, ypač turėda- 
mas galvoje tai, ką Hegelis rašė viename savo laiške. Šiame laiške, parašy- 
tame keletą metų prieš jo Gamtos filosofijos publikavimą, Hegelis kalba apie 
kitą Gamtos filosofiją, parašytą jo jaunystės draugo Schellingo: „Aš pernelyg 
daug užsiiminėjau... matematika... diferencialiniu skaičiavimu, chemija, — gi- 
riasi Hegelis šiame laiške (bet tai tik blefas), — kad patikėčiau gamtos filo- 
sofijos kvailystėmis, tuo filosofavimu, nepagrįstu faktais.., kai gryni prama- 
nai, netgi silpnaprotiški pramanai, traktuojami kaip idėjos“. Šitaip Hegelis 
labai tiksliai apibūdina Schellingo metodą, t. y. tą įžūlų apgaudinėjimo būdą, 
kurį perėmė, o veikiau patobulino pats Hegelis, kai tik suprato, kad šiam 
„metodui“ sėkmė garantuota, jei pavyks surasti tinkamą publiką. 

Nepaisant to, atrodo beveik neįtikėtina, kad Hegelis būtų galėjęs tapti 
įtakingiausia vokiečių filosofijos figūra, jei už jo nugaros nebūtų stovėjęs 
Prūsijos valstybės autoritetas. Atsitiko taip, kad jis tapo pirmuoju oficialiu 
Prūsijos filosofu, iškilusiu po karų su Napoleonu feodalinės „restauracijos“ 
epochoje. Vėliau valstybė palaikė ir jo mokinius (Vokietijoje egzistavo ir 
egzistuoja tik valstybės kontroliuojami universitetai), o jie savo ruožtu palai- 
kė vienas kitą. Ir nors vėliau dauguma šių filosofų oficialiai išsižadėjo hege- 
lizmo, bet iki dabar filosofijos dėstymo srityje, taigi netiesiogiai, net Vokie- 
tijos vidurinėse mokyklose viešpatauja hegeliškosios filosofijos adeptai. (Iš 
universitetų, kuriuose vyrauja vokiečių kalba, tik katalikiškos Austrijos uni- 
versitetai, tarsi salos audringame vandenyne, liko nepaliesti šios įtakos.) Ši- 
taip įspūdingai įsitvirtinęs kontinentinėje Europoje, hegelizmas negalėjo ne- 
susilaukti paramos ir Britanijoje: jį parėmė tie, kurie jausdami, kad šitoks 

galingas sąjūdis galų gale turi šį tą reikšti, pradėjo ieškoti to, ką Stirlingas 
pavadino „Hegelio paslaptimi“. Žinoma, juos patraukė Hegelio „aukštasis“ 
idealizmas ir jo pretenzijos į „aukštąją“ moralę, be to, jie šiek tiek būgštavo, 
kad Hegelio mokinių choras pasmerks juos už amoralumą; juk net patys 
nuosaikiausi hegelininkai tvirtino?, kad jų doktrinos „yra tokie laimėjimai, 
kuriuos reikia... nuolat ginti nuo jėgų, visada priešiškų dvasinėms ir morali- 
nėms vertybėms, antpuolio“. Kai kurie tikrai talentingi Žmonės (pirmiausia 
turiu galvoje MacTaggartą) dėjo didžiules pastangas, kurdami konstruktyvų 
idealistinį mąstymą, labai pranokusį paties Hegelio mąstymo lygį, bet jiems 
pavyko tik vienas dalykas — tapti tokių pat talentingų kritikų taikiniais. Dabar 
galima pasakyti, kad už kontinentinės Europos ribų, ypač per pastaruosius 
dvidešimt metų, filosofų domėjimasis Hegeliu palaipsniui nyksta. 

Bet jeigu taip, tai ar dar verta sukti galvą dėl Hegelio? Taip, verta, nes 
Hegelio įtaka vis dar didžiulė, nepaisant to fakto, kad mokslininkai niekada 
nežiūrėjo į jį rimtai, o dauguma filosofų (išskyrus „evoliucionistus““) vis 
mažiau juo domisi. Hegelis, ypač jo žargonas, vis dar labai veikia moralinę 
ir socialinę filosofiją bei socialinius ir politinius mokslus (išskyrus tik eko- 
nomiką). Ypač smarkiai hegelizmas veikia istorijos, politikos ir auklėjimo 
filosofiją. Politikoje Hegelio įtaką ryškiausiai rodo tas faktas, kad savo po- 
litines filosofijas Hegelio autoritetu grindžia kairieji marksistai ekstremistai, 
konservatyvusis centras ir dešinieji fašistai ekstremistai; nacijų karą, kaip 
Hegelio istoricistinės schemos sudedamąją dalį, kairuoliai pakeičia klasių 
karu, o dešinieji ekstremistai — rasių karu, bet ir vieni, ir kiti daugiau ar 
mažiau sąmoningai seka įkandin Hegelio. (Konservatyviojo sparno atstovai 
dažniausia. menkiau suvokia savo priklausomybę nuo Hegelio.) 

Kaip paaiškinti šią milžinišką įtaką? Man svarbiausia ne paaiškinti šį 
reiškinį, o jam pasipriešinti. Bet aš galiu šį bei tą paaiškinti. Dėl tam tikrų 
priežasčių filosofai net mūsų dienomis apsigaubia savotiška magiška atmo- 
sfera. Filosofija suvokiama kaip keistas, sunkiai suprantamas užsiėmimas, 
kai turima reikalo su tomis pačiomis paslaptimis, su kuriomis susiliečia reli- 
gija, bet tos paslaptys traktuojamos taip, kad jos negali „atsiverti kūdikiams“ 
ar paprastiems žmonėms; tariama, kad filosofija jiems pernelyg gili ir kad ji 
yra intelektualų, mokslinčių ir išmintingųjų religija. Hegelizmas puikiai ati- 
tinka tokį požiūrį; jis yra kaip tik toks, kokia turi būti filosofija, kaip ją 
įsivaizduoja šio populiaraus prietaro valdomi žmonės. Hegelio filosofija žino 
viską apie viską. Joje esama aiškių atsakymų į visus klausimus. Iš tikro, kas 
gali būti tikras, kad atsakymas yra neteisingas? 

Tačiau tai ne svarbiausia Hegelio populiarumo priežastis. Galimas daik- 
tas, jo įtaką ir būtinumą su ja kovoti geriau suprasime, glaustai apibūdinę 
bendrą istorinę situaciją. 

Renesanso epochoje pradeda nykti viduramžių autoritarizmas. Bet jo po- 
litiniam atitikmeniui, viduramžių feodalizmui, kontinentinėje Europoje rimta 
grėsmė neiškyla iki pat Prancūzijos revoliucijos. (Reformacija feodalizmą tik 
sustiprino.) Kova už atvirą visuomenę kontinente vėl prasidėjo tik 1789 m. 
pasirodžius naujoms idėjoms, ir feodalinės monarchijos netrukus pajuto, koks 
rimtas šis pavojus. Kai 1815 m. reakcionierių partija sugrįžo į valdžią Prū- 
sijoje, jai prireikė tam tikros ideologijos. Hegelio filosofija tenkino šią reik- 
mę, ir jis atliko savo užduotį, atgaivindamas pirmųjų didžiųjų atviros visuo- 
menės priešų — Herakleito, Platono ir Aristotelio — idėjas. Prancūzijos 
revoliucija atgaivino amžinąsias Didžiosios kartos ir krikščionybės idėjas — 
laisvės, lygybės, žmonių brolybės, o Hegelis atgaivino Platono idėjas, glūdė- 
jusias amžinojo maišto prieš laisvę ir protą užkulisiuose. Hegelizmas yra 
tribalizmo renesansas. Hegelio istorinę reikšmę paaiškina tas faktas, kad jis 
atstovauja, galima sakyti, „trūkstamai grandžiai“ tarp Platono ir moderniosios 
totalitarizmo formos. Dauguma šiuolaikinių totalitaristų net neįtaria, kad jų 
idėjų ištakos glūdi Platono filosofijoje, bet daugelis žino, kad yra skolingi 
Hegeliui. Galiausiai visi subrendo tirštoje hegelizmo atmosferoje. Jie buvo 
išmokyti garbinti valstybę, istoriją ir tautą. (Žinoma, mano požiūris į Hegelį 
suponuoja, kad Platono filosofiją jis aiškino taip pat, kaip ir aš šioje knygoje, 
t. y. kaip totalitarinę filosofiją, jei pasinaudosime šia modernia etikete; iš 
tikro, remiantis Platono kritika Teisės filosofijoje, galima parodyti’, kad he- 
geliškoji Platono interpretacija sutampa su maniške.) 

Kad prieš pradėdamas gvildenti Hegelio istoricistinę filosofiją, iškart pa- 
rodyčiau skaitytojui, kaip jis, sekdamas Platonu, sudievina valstybę, aš paci- 
tuosiu keletą fragmentų. Iš jų matyti, kad Hegelio radikalusis kolektyvizmas 
priklauso tiek nuo Platono, tiek ir nuo Prūsijos karaliaus Frydricho Vilhelmo 
III, valdžiusio kritišku metu — vykstant Prancūzijos revoliucijai ir po jos. 
Pagal jų doktriną, valstybė yra viskas, o individas — niekas, nes valstybė 
duoda jam viską, ir jo fizinį, ir dvasinį egzistavimą. Tokia yra Platono, Prū- 
sijos Frydricho Vilhelmo ir Hegelio skelbiama geroji naujiena. ,„Visuotinybė 
egzistuoja valstybėje, — rašo Hegelis. — Valstybė yra žemiškasis Dieviškosios 
Idėjos pavidalas... Todėl mes turime garbinti valstybę kaip dieviškumo ap- 
raišką žemėje ir suvokti, kad sunku suprasti Gamtą, bet nepalyginti sunkiau 
pagauti Valstybės esmę... Valstybė yra Dievo žengimas per pasaulį... Valstybė 

turi būti suvokta kaip organizmas... Tikrai Valstybei esmingai priklauso są- 
monė ir mintis. Valstybė žino, ko nori... Valstybė yra reali; o tikra realybė yra 
būtina. Tai, kas realu, yra amžinai būtina... Valstybė... egzistuoja dėl jos 
pačios... Valstybė yra tikroviškai egzistuojantis, realizuotas moralinis gyveni- 
mas“. Šio posakių rinkinio turėtų pakakti, kad įsitikintume, jog Hegelis yra 
platonikas, kad jis primygtinai pabrėžia absoliutų moralinį valstybės autori- 
tetą, nuslopinantį visokią asmeninę moralę, kiekvieną sąžinę. Žinoma, tai 
pompastiškas ir isteriškas platonizmas, tačiau jis tik išryškina tą faktą, kad 
platonizmas siejasi su moderniuoju totalitarizmu. 

Galima paklausti, ar Hegelio nuopelnai ir įtaka istorijai neįrodo jo genia- 
lumo. Nemanau, kad toks klausimas būtų labai svarbus, nes tik mūsų roman- 
tiškas nusiteikimas verčia mus tiek daug galvoti apie „genijus“; be to, aš 
netikiu, kad sėkmė ką nors įrodo ar kad istorija yra mūsų teisėjas’; „genijaus“ 
ir „sėkmės“ dogmos pačios yra hegelizmo dalis. O dėl Hegelio, tai aš net 
nemanau, kad jis buvo talentingas. Jis yra nepakenčiamas autorius. Net dau- 
guma jo aistringų apologetų turi pripažinti!?, kad jo stilius „neabejotinai skan- 
dalingas“. O Hegelio raštų turinys pasižymi tik išskirtine originalumo stoka. 
Jo apologetiniame metode nėra nieko, ko jis nebūtų pasiskolinęs iš savo 
apologetinių pirmtakų". Bet šias pasiskolintas mintis ir metodus jis palenkė 
vienam tikslui — kovai su atvira visuomene ir tarnystei savo darbdaviui — 
Prūsijos Frydrichui Vilhelmui. Bet visame užmojyje nesama nė krislo talento. 
Proto sujaukimas ir pažeminimas Hegeliui iš dalies reikalingas kaip priemo- 
nė pasiekti minėtam tikslui, kita vertus, buvo šiek tiek atsitiktinė, bet visai 
natūrali jo mąstymo stiliaus išraiška. Vargu ar apskritai būtų verta domėtis 
Hegeliu, jei ne nelemti jo filosofijos padariniai, rodantys, kaip nesunkiai 
klounas gali tapti „istorijos kūrėju“. „Vokiečių idealizmo“ atsiradimo tragiko- 
medija — jei nepaisytume jos išprovokuotų nusikaltimų — labiau nei kas kitas 
primena komišką operą. Šios operos pradžia gali padėti suprasti, kodėl taip 
sunku nuspręsti, ar vėliau scenoje pasirodę jos herojai nusileido nuo didžiųjų 
teutoniškųjų Wagnerio operų podiumo, ar jie kilę iš Offenbacho farsų. 

Mano teiginys, kad Hegelio filosofiją įkvėpė užkulisiniai motyvai, būtent 
jo noras restauruoti Frydricho Vilhelmo III valdžią Prūsijoje, ir kaip tik todėl 
šios filosofijos nedera traktuoti rimtai, — nėra naujas. Šią istoriją gerai žinojo 
visi tie, kurie suprato ano meto politinę situaciją, ir ją nesivaržydami pasa- 
kojo tie (jų buvo nedaug), kurie buvo pakankamai laisvi, kad ryžtųsi tai 
daryti. Geriausias liudininkas yra Schopenhaueris, pats idealistas platonikas, 
konservatorius, beveik reakcionierius!*, bet absoliučiai sąžiningas Žmogus, 

tiesą vertinęs labiau už viską. Neabejotina, kad filosofijos srityje jis buvo 
pats kompetentingiausias teisėjas, kokį tik galima rasti anoje epochoje. Scho- 
penhaueris, turėjęs malonumą Hegelį pažinti asmeniškai ir kaip Hegelio filo- 
sofijos moto pasiūlęs Shakespeare'o žodžius „bepročio kalba ir smegenų 
stoka“, nutapė tokį nuostabų menininko paveikslą“: „Hegelis, valdžios nu- 
leistas iš viršaus kaip diplomuotas Didysis Filosofas, buvo lėkštas, beskonis, 
nuobodus, beraštis šarlatanas, pasiekęs įžūlumo viršūnę, kurpdamas beprotiš- 
kiausias mistifikuojančias nesąmones. Šias nesąmones savanaudiški sekėjai 
paskelbė nemirtinga išmintimi ir mielai perėmė visi kvailiai, kurie šitaip su- 
sibūrė į tokį šlovintojų chorą, koks vargu ar kada yra buvęs. Didžiulis dva- 
sinės įtakos laukas, kurį jam dovanojo valdžia, davė jam galimybę sugadinti 
visos kartos intelektą“. Kitoje vietoje hegelizmo politinius žaidimus A.Sho- 
penhaueris apibūdina štai kaip: „Filosofija, kurios reputaciją atnaujino Kan- 
tas,... netrukus tapo instrumentu realizuoti interesams; valstybės interesams 
viršuje, asmeniniams interesams apačioje... Šio sąjūdžio paskatos, priešingai 
didingiems šūkiams ir iškilmingoms priesaikoms, nėra idealios; iš tikrųjų tie 
tikslai visai realūs, tai yra, asmeniniai, oficialieji, klerikaliniai, politiniai, trum- 
pai tariant, medžiaginiai interesai... Partiniai interesai įkvepia tokios daugy- 
bės grynųjų išminties mylėtojų plunksnas... Tiesa tikrai yra pats paskiausias 
jiems rūpimas dalykas... Valstybė piktnaudžiauja filosofija kaip įrankiu, o 
filosofai — kaip uždarbio priemone... Kas iš tikrųjų patikės, kad tiesa gali 
atsirasti tik kaip šalutinis produktas? ... Vyriausybės filosofiją paverčia prie- 
mone, tarnaujančia jų valstybiniams interesams, o mokslinčiai ja prekiau- 
ja..“ Schopenhauerio požiūrį į Hegelį, kaip į apmokamą Prūsijos vyriausybės 
agentą, patvirtina, pavyzdžiui, Schwegleris, entuziastingas Hegelio mokinys!“. 
Štai ką jis sako apie Hegelį: „Tačiau jo šlovė ir veikla pasiekia viršūnę tik 
tada, kai 1818 m. jis pakviečiamas į Berlyną. Čia aplink jį susibūrė gausi, 
įtakinga ir... nepaprastai aktyvi mokykla; čia, pasinaudodamas savo ryšiais su 
Prūsijos biurokratija, jis tapo politiškai įtakingas, jo sistema buvo pripažinta 
oficialiąja filosofija, o tai ne visada būdavo naudinga jo filosofijos vidinei 
laisvei ar jos moralinei vertei“. Schweglerio leidėjas J.H. Stirlingas“, pirma- 
sis hegelizmo apaštalas Britanijoje, žinoma, gina Hegelį nuo Schweglerio, 
įspėdamas skaitytojus, kad jie pernelyg rimtai nepriimtų „Schweglerio tam 
tikro nusiteikimo prieš Hegelio filosofiją kaip valstybinę filosofiją“. Tačiau 
po kelių puslapių Stirlingas visai netyčia patvirtina Schweglerio pateiktus 
faktus, taip pat ir tai, kad Hegelis pats suprato savo filosofijos partinę-poli- 
tinę ir apologetinę funkciją. (Faktai, pateikiami!* Stirlingo, rodo, kad Hegelis 

pats gana ciniškai atsiliepė apie šią savo filosofijos funkciją.) Šiek tiek vėliau 
Stirlingas netyčia išduoda „Hegelio paslaptį“, pereidamas prie poetinių ir 
pranašiškų apreiškimų!', susijusių su žaibišku Prūsijos antpuoliu prieš Aust- 
riją 1866 m., t. y. prieš metus, kai buvo parašytos šios eilutės: „Ar ne Hege- 
liui, ypač jo etikos ir politikos filosofijai, Prūsija skolinga už savo galybę ir 
santvarką, kurią ji dabar taip sparčiai vysto? Ar ne rūstusis Hegelis yra cen- 
tras šios santvarkos, kuri, pasitarusi su nematomomis smegenimis, smogia 
žaibišką smūgį savo sunkia ranka? O dėl šios santvarkos vertės, tai daugelis 
galės ją geriau pajusti, kai aš pasakysiu, kad jei konstitucinėje Anglijoje 
pirmenybės teisių ir vyriausybinių vertybinių popierių turėtojai bankrutuoja 
dėl įsigalėjusio komercinio amoralumo, tai paprasti Prūsijos geležinkelių ak- 
cininkai gali tikėtis garantuotų 8,33 procento pajamų“. Štai koks argumentas 
Hegelio naudai! 

„Aš manau, kad dabar pamatiniai Hegelio filosofijos principai turi būti 
aiškūs kiekvienam skaitytojui. „Aš daug išmokau iš Hegelio...“ — tęsia savo 
šlovinimus Stirlingas. Aš irgi tikiuosi, kad Hegelio [asmens] kontūrai dabar 
išryškėjo, ir esu įsitikinęs, kad tai, ką Stirlingas išmoko iš Hegelio, buvo 
apsaugota nuo pavojų, keliamų komercinio amoralumo, vyravusio nehegeliš- 
koje ir konstitucinėje Anglijoje. 

(Šiame kontekste sunku susilaikyti, nepaminėjus fakto, kodėl filosofai 
marksistai, visada linkę pabrėžti, kaip oponento teoriją paveikė jo klasinis 
interesas, paprastai užmiršta šį metodą pritaikyti Hegeliui? Užuot pasmerkę 
jį kaip prūsiškojo absoliutizmo apologetą, jie apgailestauja!'š, kad dialektikos 
pradininko veikalai, ypač jo logikos veikalai, Britanijoje kiek plačiau nebe- 
skaitomi — priešingai negu Rusijoje, kur Hegelio filosofijos ir jo logikos 
nuopelnai pripažinti oficialiai.) 

Sugrįždami prie Hegelio politinių motyvų problemos, mano galva, mes 
turime daugiau nei reikia priežasčių įtarti, kad jo filosofijai įtaką darė Prūsi- 
jos vyriausybės, kuriai Hegelis tarnavo, interesai. Be to, Frydricho Vilhelmo 
III absoliutizmo sąlygomis tokia įtaka reiškė daug daugiau, nei galėjo Žinoti 
Schopenhaueris ar Schwegleris; juk tik paskutiniais dešimtmečiais paskelbti 
dokumentai, rodantys, kaip griežtai ir nuosekliai šis karalius reikalavo visą 
švietimo sistemą palenkti valstybės interesams. ,,Abstraktūs mokslai, — skai- 
tome jo švietimo programoje”, — rūpintys tik akademiniam pasauliui ir tar- 
naujantys tik šios grupės švietimui, žinoma, nenaudingi valstybės gerovei; 
būtų kvaila juos visiškai apriboti, bet naudinga juos laikyti deramose ribose“. 
Hegelis buvo pakviestas į Berlyną 1818 m., reakcijai pasiekus apogėjų, tuo 

metu, kai karalius pradėjo iš savo vyriausybės šalinti reformatorius ir nacio- 
nalliberalus, tiek daug prisidėjusius prie jo sėkmės „Išsivadavimo kare“. Tu- 
rėdami galvoje šį faktą, galime paklausti, ar Hegelio paskyrimas į Berlyną 
nebuvo žingsnis, kurio tikslas „laikyti filosofiją deramose ribose“, kad ji būtų 
sveika ir tarnautų „valstybės gerovei“, t. y. Frydrichui Vilhelmui ir jo abso- 
liučiai valdžiai. Tas pats klausimas iškyla, kai skaitome, ką apie Hegelį sako 
vienas didelis jo gerbėjas”: „Berlyne Hegelis iki pat savo mirties 1831 m. 
buvo vienos galingiausių mąstymo istorijoje filosofinių mokyklų pripažintu 
diktatoriumi“. (Man atrodo, kad žodį „mąstymas“ turėtume pakeisti žodžiais 
„mąstymo stoka“, nes aš negaliu suprasti, ką diktatorius gali turėti bendro su 
mąstymo istorija, net jei tai būtų filosofijos diktatorius. Tačiau kitu požiūrių 
ši demaskuojanti pastraipa netgi pernelyg teisinga. Pavyzdžiui, sutelktomis 
pastangomis šita galinga mokykla, sudariusi tylėjimo sąmokslą, keturiasde- 
šimt metų slėpė nuo pasaulio patį Schopenhauerio egzistavimo faktą.) Taigi 
matome, kad Hegelis tikrai turėjo galią „filosofiją laikyti deramose ribose“, 
todėl mūsų klausimas yra visai vietoje. 

Toliau aš mėginsiu parodyti, kad visa Hegelio filosofija gali būti aiškina- 
ma, kaip įtikinamas atsakymas į anksčiau iškeltą klausimą; žinoma, šis atsa- 
kymas yra teigiamas. Ir dar aš mėginsiu parodyti, kad iš šitaip aiškinamo 
hegelizmo daug kas paaiškėja, t. y. tampa aišku, kad ji yra prūsiškumo apo- 
logija. Maniškė analizė bus suskirstyta į tris dalis: tai šio skyriaus II, III ir IV 
poskyriai. Antrame poskyryje gvildenamas Hegelio istoricizmas ir moralinis 
pozityvizmas, kartu ir tamsus šių doktrinų teorinis pagrindas, jo dialektinis 
metodas ir vadinamoji jo tapatybės filosofija. III poskyryje nagrinėjamas 
nacionalizmo atsiradimas. IV poskyryje bus pasakyta keletas žodžių apie 
Hegelio santykius su Burke'u. V poskyryje gvildenama šiuolaikinio totalita- 
rizmo priklausomybė nuo Hegelio doktrinų. 


I I 


Savąją Hegelio filosofijos analizę pradėsiu Hegelio ir Platono istoricizmo 
lyginimu. 

Platonas buvo įsitikinęs, kad Idėjos arba esmės egzistuoja iki kintančių 
daiktų, ir kad visoks judėjimas gali būti paaiškintas kaip judėjimas, tolinantis 
nuo Idėjų tobulybės, todėl kaip nuosmukis, kaip judėjimas žlugimo link. 
Valstybių istorija yra jų išsigimimo istorija; galiausiai šį išsigimimą nulemia 
viešpataujančiosios klasės rasinis išsigimimas. (Čia mes turime prisiminti 

glaudų ryšį tarp Platono sąvokų „giminė“, „siela“, „prigimtis“ ir „esmė“?!.) 
Hegelis, kaip ir Aristotelis, įsitikinęs, kad Idėjos arba esmės esti pačiuose 
kintančiuose daiktuose; tiksliau pasakius (jei Hegelį galima interpretuoti tiks- 
liai), Hegelis tvirtina, kad jos sutampa su kintančiais daiktais: „Visa, kas 
tikra, yra Idėja“, — sako jis?. Bet tai nereiškia, kad Platono atverta praraja 
tarp daikto esmės ir jo juslinės išvaizdos, išnyksta. Juk Hegelis rašo: „Kiek- 
viena užuomina apie Esmę implikuoja, kad ją mes skiriame nuo Būties“ 
(daikto būties); „„„...į būtį, ją lygindami su Esme, mes žiūrime veikiau kaip į 
išvaizdą ar regimybę... Mes sakėme, kad visa, kas yra, turi Esmę; taigi daiktai 
nėra tai, kas jie tiesiogiai atrodo esą“. Vadinasi, Hegelis, kaip ir Platonas bei 
Aristotelis, bent jau organinių esinių esmes (todėl ir valstybių esmes) suvokia 
kaip sielas arba kaip „Dvasias“. 

Bet, ne taip kaip Platonas, Hegelis netvirtina, kad kintantis pasaulis vys- 
tosi nuosmukio link, tolyn nuo Idėjos, žlugimo kryptimi. Kaip ir Speusipas 
bei Aristotelis, Hegelis aiškina, kad bendroji [vystymosi] tendencija veikiau 
yra artėjimas prie Idėjos; tai pažanga. Nors sekdamas Platonu jis sako, kad 
„dūlaus daikto pagrindas yra Esmė, iš kurios jis kyla“, Hegelis primygtinai 
pabrėžia, priešingai Platonui, kad netgi esmės vystosi. Hegelio, kaip ir He- 
rakleito, pasaulyje viskas kinta, o esmės, iš pradžių įvestos Platono, kad 
atsirastų kažkas pastovaus, nėra jokia išimtis. Tačiau šitas kitimas nėra nuos- 
mukis. Hegelio istoricizmas optimistinis. Jo esmės ir Sielos, kaip ir Platono 
sielos, judina pačios save; jos vysto pačios save, arba, vartojant madinges- 
nius terminus, yra „emerdžentinės“, „save kuriančios“. Šitaip jos stumiasi 
aristoteliškosios „galutinės priežasties“ link, arba, pasak Hegelio““, „save re- 
alizuojančios ir save realizavusios galutinės priežasties savyje“ link. Ši galu- 
tinė esmių vystymosi priežastis arba galutinis tikslas yra tai, ką Hegelis va- 
dina „„Absoliučiąja Idėja“ arba „Idėja“. (Ši Idėja, sako Hegelis, yra sudėtinė; 
ji yra ir Grožis, ir Pagava bei Praktinė Veikla, ir Suvokimas, ir Aukščiausias 
Gėris, ir moksliškai kontempliuojama Visata. Tačiau nesukime galvos dėl 
tokių nedidelių skirtumų.) Galima sakyti, kad Hegelio kintantis pasaulis yra 
„emedžentinės“ arba „kuriamosios evoliucijos“*?* būklėje; kiekviena jo pako- 
pa perima ankstesnių pakopų turinį, iš kurio ji kyla; kiekviena pakopa įveikia 
visas ankstesnes pakopas, vis labiau priartėdama prie tobulybės. Bendrasis 
vystymosi dėsnis yra pažangos dėsnis; bet, kaip matysime, ši pažanga yra ne 
paprasta ir tiesinė, o „dialektinė“. 

Kaip matėme iš anksčiau pateiktų citatų, kolektyvistas Hegelis, kaip ir 
Platonas, valstybę įsivaizduoja kaip organizmą; o sekdamas Rousseau, vals- 

tybei priskyrusiu „bendrąją valią“, Hegelis priskiria jai sąmoningą, mąstančią 
esmę, „protą“ arba „Dvasią“. Šitoji Dvasia, kurios „pati esmė yra veikla“ (tai 
rodo šios minties priklausomybę nuo Rousseau), kartu yra kolektyvinė Tau- 
tos Dvasia, sudaranti valstybę. 

Esencialistui valstybės pažinimas arba supratimas būtinai turi sutapti su 
jos esmės arba Dvasios pažinimu. Ir kaip matėme ankstesniame skyriuje““, 
esmę ir jos „potencijas“ mes galime pažinti tik iš jos „tikroviškos“ istorijos. 
Šitaip prieiname pamatinę istoricistinio metodo mintį: kad pažintume visuo- 
menės institucijas, pavyzdžiui, valstybę, privalome tyrinėti visuomenės isto- 
riją arba jos „Dvasios“ istoriją. Iš šios minties kyla ir kitos dvi istoricistinės 
išvados, pateiktos ankstesniame skyriuje. Tautos Dvasia nulemia jos slaptin- 
gąjį istorinį likimą, ir kiekviena tauta, siekianti „pakilti į egzistenciją“, priva- 
lo įtvirtinti savo individualybę arba sielą, užkopdama ant „Istorijos Scenos“, 
t. y. nukariaudama kitas tautas; karo tikslas yra viešpatavimas pasauliui. Iš to 
mes galime matyti, kad Hegelis, kaip ir Herakleitas, įsitikinęs, jog karas yra 
visų dalykų tėvas bei karalius. Kaip ir Herakleitas, jis yra įsitikinęs, kad karas 
yra teisingas: „Pasaulio Istorija yra Pasaulio teismas“, — rašo Hegelis. Kaip 
ir Herakleitas, Hegelis išplečia savo doktriną ir pritaiko ją gamtos pasauliui, 
daiktų priešybes, priešybių poliariškumą ir t.t. aiškindamas kaip tam tikrą 
karą ir kaip gamtos vystymosi varomąją jėgą. Kaip ir Herakleitas, Hegelis 
įsitikinęs priešybių vienybe arba tapatybe; iš tikro priešybių vienybės vaid- 
muo evoliucijoje, „dialektinėje“ pažangoje toks ryškus, kad šias dvi Herak- 
leito idėjas, priešybių kovą ir jų vienybę ar tapatybę, galime laikyti svarbiau- 
siomis Hegelio dialektikos idėjomis. 

Kol kas ši filosofija pasirodo kaip visai nuosaikus ir padorus istoricizmas, 
nors galbūt ir ne visai originalus”; atrodytų, kad nėra jokio pagrindo kartu 
su Schopenhaueriu ją apibūdinti kaip šarlatanizmą. Bet šitoks įspūdis prade- 
da keistis, jei tik imamės nagrinėti Hegelio dialektiką. Mat savo metodą 
Hegelis skleidžia, žvairuodamas į Kantą, kuris, kritikuodamas metafiziką (šios 
kritikos aistringumą galima nujausti iš mano „Įvado“ motto), stengėsi paro- 
dyti, kad visos šios rūšies spekuliacijos yra tuščios. Hegelis niekada nebandė 
paneigti Kanto. Kanto požiūrį jis garbino, bet iškreipė taip, kad šis virto savo 
priešybe. Šitaip Kanto „dialektika“, metafizikos kritika, buvo paversta Hege- 
lio „dialektika“ — svarbiausiu metafizikos įrankiu. 

Savo Grynojo proto kritikoje, veikiamas Hume'o, Kantas tvirtino, kad 
grynoji spekuliacija arba grynasis protas, jei tik jis ryžtasi brautis į erdvę, 
kuri negali tapti galimo patyrimo objektu, įsipainioja į prieštaravimus arba 

„antinomijas“ ir kuria tai, ką Kantas nedviprasmiškai vadino „kliedesiais“, 
„nesąmonėmis“, „iliuzijomis“, „steriliu dogmatizmu“ ir „Iėkšta pretenzija pa- 
žinti viską“? Jis stengėsi parodyti, kad kiekvienam metafiziniam teiginiui, 
arba tezei, aiškinančiai, pavyzdžiui, pasaulio pradžią laike arba Dievo egzis- 
tavimą, gali būti priešinamas kitas teiginys, antitezė, ir abu teiginiai, jo įsi- 
tikinimu, gali būti kildinami iš tų pačių prielaidų ir gali būti įrodyti tiek pat 
„pagrįstai“. Kitaip tariant, išeidamas už patyrimo lauko, mūsų spekuliatyvus 
mąstymas praranda moksliškumą, nes kiekvienam argumentui galima surasti 
tokį pat pagrįstą kontrargumentą. Kantas siekė kartą ir visiems laikams sunai- 
kinti rašeivų metafizikų „prakeiktą vaisingumą“. Tačiau, nelaimei, rezultatas 
buvo visai kitoks. Vienintelis dalykas, kurį Kantui pavyko sunaikinti, buvo 
rašeivų pastangos racionaliai argumentuoti; jie nebesistengė mokyti publikos, 
bet stengėsi ją pakerėti (kaip sako Schopenhaueris??). Dėl tokios įvykių rai- 
dos neabejotinai ir nemažai kaltas pats Kantas; juk sunkus jo veikalų (ku- 
riuos jis rašė paskubom, nors po ilgamečių apmąstymų) stilius padėjo gerokai 
nusmukti ir taip jau žemiems vokiečių teorinių raštų aiškumo matams““. 

Nė vienas rašeiva metafizikas po Kanto net nebandė jo kritikuoti?!; o štai 
Hegelis išdrįso šlovinti Kantą už tai, kad jis „atgaivino dialektiką, kuriai 
sugrąžino garbingą vardą“. Hegelis aiškino, kad Kantas buvo visai teisus, 
atkreipdamas dėmesį į antinomijas, bet buvo neteisus, sukdamas dėl jų galvą. 
Hegelis tvirtino, kad protas turi sau prieštarauti dėl pačios savo prigimties. Ir 
ne mūsiškių žmogiškų gebėjimų silpnybė, o pati visokio racionalumo esmė 
pasireiškia tuo, kad joje glūdi prieštaravimai ir antinomijos, nes kaip tik toks 
yra proto vystymosi būdas. Hegelis tvirtino, kad Kantas nagrinėjo protą taip, 
tarsi jis būtų kažkokia pastovi duotis, kad Kantas užmiršo, jog Žmonija, o 
kartu su ja ir mūsų visuomeninis paveldas, vystosi. O tai, ką mes teikiamės 
vadinti mūsų pačių protu, yra ne kas kita kaip šio visuomeninio paveldo 
padarinys, tautos, visuomeninės grupės, kurioje mes gyvename, istorinio vys- 
tymosi padarinys. Šis vystymasis vyksta dialektiškai, t. y. tritakčiu ritmu. 
Pirmiausia iškeliama /ezė, bet ji susilaukia kritikos, jai prieštarauja oponentai, 
iškeldami jos priešybę, antitezę, o šių požiūrių konflikte atsiranda sintezė, t. y. 
savos rūšies priešybių vienybė, aukštesnio lygio kompromisas arba sutaiky- 
mas. Šitaip sintezė sugeria dvi pradines priešingas pozicijas ir jas įveikia; tas 
pozicijas ji redukuoja į savo sudedamąsias dalis, šitaip jas paneigdama, iškel- 
dama ir išsaugodama. O kai tik įvyksta sintezė, visas procesas gali pasikartoti 
aukštesniu už pasiektąjį lygmeniu. Toks, trumpai tariant, yra pažangos tritak- 
tis ritmas, kurį Hegelis pavadino „dialektine triada“. 

Aš linkęs pripažinti, kad ši koncepcija yra neblogas būdas aprašyti, kaip 
kartais gali progresuoti kritinė diskusija, vadinasi, ir mokslinė mintis. Juk 
kritikos esmė — nurodyti tam tikrus prieštaravimus ir nedermes, o mokslinės 
pažangos esmė — pirmiausia pašalinti prieštaravimus, kai tik juos pastebime. 
Tačiau tai reiškia, jog mokslas remiasi prielaida, kad prieštaravimai neleistini 
ir vengtini, o prieštaravimo atskleidimas verčia mokslininką padaryti viską, 
kad jis būtų pašalintas; iš tikrųjų, jei prieštaravimas atsiranda, visoks mokslas 
turi žlugti’. Tačiau Hegelis iš šios dialektinės triados prieina visai prie kitų 
išvadų. Kadangi prieštaravimai yra priemonės, kurių dėka progresuoja moks- 
las, jis daro išvadą, kad prieštaravimai yra ne tik leistini ir nevengtini, bet ir 
labai pageidautini. Štai toji Hegelio doktrina, kuri gali sugriauti visas argu- 
mentacijas ir visokią pažangą. Juk jei prieštaravimai neišvengiami ir pagei- 
dautini, nėra reikalo juos pašalinti, todėl visokia pažanga turi baigtis. 

Tačiau ši doktrina yra tik viena iš svarbiausių Hegelio dogmų. Hegelis 
siekia nevaržomai manipuliuoti įvairiausiais prieštaravimais. „Visi daiktai prieš- 
taringi savaime“, — pabrėžia jis**, norėdamas apginti tokią poziciją, kuri pa- 
darytų galą ne tik visiems mokslams, bet ir racionaliems argumentams. Prie- 
žastis, dėl kurios jis nori pripažinti prieštaravimus, yra ta, kad jis norėtų 
pašalinti racionalų argumentavimą ir sustabdyti mokslinę bei intelektualinę 
pažangą. Sunaikindamas argumentavimo ir kritikos galimybę, jis stengiasi 
savo filosofiją apsaugoti nuo visokios kritikos, kad ji įsitvirtintų kaip ge/žbe- 
toninis dogmatizmas, neįkandamas jokiai kritikai, ir kartu kaip nepasiekiama 
viso filosofijos vystymosi viršūnė. (Tai pirmas tipiško dialektinio išvertimo 
pavyzdys; pažangos idėja, populiari ikidarviniškoje epochoje, bet nesideri- 
nanti su konservatyviais interesais, išverčiama į jos priešybę, į tokį vystymą- 
si, kuris turi pabaigą — į sustabdytą vystymąsi.) 

Tiek apie Hegelio dialektinę triadą, vieną iš dviejų kolonų, remiančių jo 
filosofiją. Šios teorijos reikšmė paaiškės, kai aš pereisiu prie jos pritaikymo. 

Kitos dvi hegelizmo kolonos yra jo vadinamoji tapatybės filosofija. Ji yra 
savotiškas dialektikos pritaikymas. Neketinu piktnaudžiauti skaitytojo laiku, 
stengdamasis parodyti jos prasmę vien todėl, kad tai pabandžiau padaryti 
kitoje vietoje”; juk svarbiausiais savo bruožais tapatybės filosofija yra ne kas 
kita, kaip begėdiškas žaidimas žodžiais, ir, vartojant paties Hegelio žodžius, 
joje nesama nieko, išskyrus „fantazijas, netgi silpnaprotiškas fantazijas“. Tai 
labirintas, kuriame klaidžioja ankstesnių filosofų — Herakleito, Platono, Aris- 
totelio, taip pat Rousseau ir Kanto — šešėliai ir skamba jų balsai ir kuriame 
jie švenčia savotišką raganų puotą, beprotiškai stengdamiesi supainioti ir 

apgauti naivų stebėtoją. Svarbiausia idėja, kartu ir gija, siejanti Hegelio dia- 
lektiką ir jo tapatybės filosofiją, yra herakleitiškoji priešybių tapatybės dok- 
trina. „Kelias aukštyn ir žemyn — yra tas pats“, — pasakė Herakleitas, ir 
Hegelis kartoja šią mintį, tardamas: „Kelias į rytus ir kelias į vakarus yra tas 
pats“. Ši herakleitiškoji priešybių tapatybės doktrina taikoma daugybei remi- 
niscencijų iš praeities filosofijų, kurios šitaip tampa paties Hegelio sistemos 
„sudedamosiomis dalimis“. Esmė ir Idėja, vienis ir daugis, substancija ir 
akcidencija, forma ir turinys, subjektas ir objektas, būtis ir tapsmas, viskas ir 
niekas, kismas ir rimtis, aktualybė ir potencija, tikrovė ir regimybė, materija 
ir dvasia — atrodo, kad visi šie vaiduokliai apsėda Didžiojo Diktatoriaus 
smegenis, kai jis šoka su savo muilo burbulu, su savo išpūstomis ir tariamo- 
mis Dievo ir Pasaulio problemomis. Tačiau šioje beprotybėje esama metodo 
ir netgi prūsiško metodo. Juk už tariamos painiavos slypi Frydricho Vilhelmo 
absoliučios monarchijos interesai. Tapatybės filosofija turi pateisinti egzis- 
tuojančią santvarką. Jos svarbiausias rezultatas — etinis ir teisinis pozityviz- 
mas, doktrina, kad gera yra tai, kas yra, nes nesama jokių kitų kriterijų, 
išskyrus egzistuojančius kriterijus; tai doktrina, kad teisus yra tas, kuris stiprus. 

Kaip kuriama ši doktrina? Labai paprastai: remiantis daugybe dviprasmy- 
bių. Platonas, kurio Formos arba Idėjos, kaip matėme, visai skiriasi nuo 
„Idėjų, esančių prote“, pasakė, kad tik Idėjos yra tikroviškos ir kad dūlūs 
daiktai netikroviški. Iš šios doktrinos Hegelis perima lygtį /dealu = Realu. 
Savo dialektikoje Kantas kalbėjo apie „Grynojo proto Idėjas“, terminą „idė- 
ja“ vartodamas „idėjos, esančios prote“, prasme. Iš šios doktrinos Hegelis 
perima mintį, kad Idėjos yra tai, kas turi proto prigimtį, kas dvasiška ir 
racionalu, ką galima išreikšti lygtimi /dėja = Protas. Jei šios dvi lygtys, 
veikiau dviprasmybės, sujungiamos, gauname dar vieną: Tikrovė = Protas, o 
ji leidžia Hegeliui teigti, kad visa, kas protinga, turi būti tikra, o visa kas 
tikra, — protinga, ir kad tikrovės vystymasis sutampa su proto vystymusi. 
Kadangi būtyje negali būti kriterijaus, aukštesnio už vėliausią Proto arba 
Idėjos raidos pakopą, visa, kas šiuo metu yra realu arba aktualu, egzistuoja 
būtinai ir turi būti protinga ir gera“. (Ypač gera, kaip matysime, yra realiai 
egzistuojanti Prūsijos valstybė.) 

Tokia yra tapatybės filosofija. Joje, be etinio pozityvizmo, iškyla ir tiesos 
teorija, kaip šalutinis produktas (pasak Schopenhauerio). Tai labai patogi 
teorija. Matėme, kad visa, kas protinga, yra tikra. Žinoma, tai reiškia, kad 
visa, kas protinga, turi prisitaikyti prie tikrovės ir todėl turi būti teisinga. 

Tiesa išsivysto panašiai kaip protas, ir visa, kas pretenduoja į protingumą 
paskutinėje proto raidos pakopoje, toje pakopoje kartu privalo būti ir teisin- 
ga. Kitaip tariant, visa, kas atrodo tikra tiems, kurių protas orientuojasi į 
dabartį, turi būti teisinga. Tiesa yra tas pat, kas ir savaiminis akivaizdumas. 
Tarus, kad žengi koja kojon su savo laiku, visa, kas tau reikalinga, — tikėti 
tam tikra doktrina, ir pagal apibrėžimą to pakanka, kad ji būtų teisinga. Šitaip 
prieštaravimas tarp to, ką Hegelis vadina „subjektyvumu“, t. y. tikėjimas, ir 
to, ką jis vadina „objektyvumu““, t. y. tiesa, virsta tapatybe; šitokia priešybių 
vienybė paaiškina ir mokslinį pažinimą. „Idėja yra subjektyvumo ir objekty- 
vumo junginys... Mokslas suponuoja, kad perskyra tarp jo paties ir Tiesos yra 
pašalinta“**, 

Tiek apie Hegelio tapatybės filosofiją, antrąją išminties koloną, palaikan- 
čią jo istoricizmą. Kai ši kolona jau pastatyta, baigiasi šiek tiek varginantis 
abstrakčiausių Hegelio doktrinų analizės darbas. Toliau šiame skyriuje ap- 
žvelgsime tik tai, kaip šias abstrakčias teorijas Hegelis taiko praktikai ir 
politikai. Šis praktinis pritaikymas mums aiškiau parodys visų jo darbų apo- 
logetinį tikslą. 

Aš tvirtinu, kad Hegelio dialektika pirmiausia buvo sukurta tam, kad būtų 
įmanoma iškreipti 1789 m. idėjas. Hegelis puikiai suvokė tą faktą, kad dia- 
lektinis metodas gali būti naudojamas idėjai išversti į jos priešybę. „Dialek- 
tika, — rašo jis, — filosofijoje nėra jokia naujovė. Sokratas... apsimetė siekiąs 
aiškesnio aptariamojo dalyko pažinimo, o jo siekdamas ir keldamas visokiau- 
sius klausimus, savo pašnekovus jis atvesdavo prie teiginių, priešingų tiems, 
kurie jiems iš pradžių atrodydavo esą teisingi“*'. Kaip Sokrato siekių apibū- 
dinimas, šis Hegelio teiginys gal ir nėra visai teisingas (turint galvoje, kad 
svarbiausias Sokrato tikslas buvo demaskuoti visažinystę, o ne atvesti žmo- 
nes prie teiginių, priešingų tiems, kuriais jie iš pradžių tikėjo); bet kaip tei- 
ginys, išreiškiantis paties Hegelio tikslus, jis puikus, nors praktikoje Hegelio 
metodas pasirodo esąs daug grubesnis, nei žada jo programa. 

Kaip pirmąjį šitokio dialektikos panaudojimo pavyzdį, aš pateiksiu min- 
ties laisvės, mokslo nepriklausomybės ir objektyvios tiesos kriterijaus proble- 
mą, Hegelio gvildenamą Teisės filosofijoje ($ 270). Jis pradeda nuo to, ką 
galima suprasti tik kaip minties laisvės reikalavimą ir kaip reikalavimą, kad 
šią laisvę gintų valstybė: „Valstybės esminis principas, — rašo jis, — ...yra 
mintis. Todėl minties laisvė ir mokslas gali atsirasti tik valstybėje; Giordano 
Bruno sudegino, o Galilei privertė atgailauti bažnyčia... Todėl mokslui reika- 
linga valstybės apsauga, nes... mokslo tikslas yra objektyvios tiesos pažini- 

mas“. Po šios daug žadančios įžangos, kurią galime traktuoti kaip jo oponen- 
tų „pirmąjį įspūdį“, Hegelis veda juos prie to, kas „priešinga tam, ką jų 
pirmasis įspūdis paskelbė esant teisingą“, pridengdamas savąjį fronto pasu- 
kimo manevrą kitu apsimestiniu antpuoliu prieš bažnyčią: „Bet Žinoma, ši- 
toks pažinimas ne visada atitinka mokslo kriterijus ir gali išvirsti į papras- 
čiausią nuomonę...; šių nuomonių atžvilgiu... jis (t. y. mokslas) gali iškelti 
tokį pat pretenzingą reikalavimą kaip ir bažnyčia — reikalavimą į jo reiškiamą 
nuomonių ir įsitikinimų laisvę“. Taigi minties laisvės reikalavimas ir mokslo 
siekis būti savo paties teisėju vadinamas „pretenzingu“. Tačiau tai tik pirmas 
Hegelio išvertimas. Toliau sužinome, kad, susidūrusi su netinkamomis nuo- 
monėmis, „valstybė turi ginti objektyvią tiesą“, ir iš čia kyla pamatinis klau- 
simas: kas turi spręsti, kas yra ir kas nėra objektyvi tiesa? Hegelis atsako: 
„Apskritai valstybė... turi teisę pati spręsti, ką galima laikyti objektyvia tie- 
sa“. Minties laisvę ir mokslo siekį pačiam nusistatyti savo kriterijus šis atsa- 
kymas galiausiai paverčia priešingais dalykais. 

Kaip antrąjį dialektikos panaudojimo pavyzdį aš pateiksiu politinės kon- 
stitucijos reikalavimo hegeliškąją traktuotę, kurią pats Hegelis susieja su ły- 
gybės ir laisvės traktuote. Kad suprastume konstitucijos problemą, turime 
prisiminti, kad Prūsijos absoliutizmas neturėjo konstitucinės teisės (išskyrus 
visiško karaliaus suverenumo principą) ir kad kampanijos už demokratines 
reformas įvairiose Vokietijos kunigaikštystėse šūkis buvo toks: kunigaikštis 
„turi dovanoti šaliai konstituciją“. Bet Frydrichas Vilhelmas kartu su savo 
kancleriu Ancillonu buvo įsitikinę, kad nedera duoti valios „karštakošiams, 
tai labai aktyviai ir rėksmingai grupei asmenų, kurie jau keletą metų skelbiasi 
esą nacija ir garsiai reikalauja konstitucijos“*š. Ir nors stipriai spaudžiamas 
karalius pažadėjo dovanoti konstituciją, jis niekada neįvykdė savo pažado. 
(Pasakojama, kad nekalčiausia pastaba apie karaliaus „konstituciją“ lėmė tai, 
kad nelaimingas dvaro gydytojas prarado savo pareigas.) Na, o kaipgi šią 
keblią problemą sprendžia Hegelis? „Kaip gyvoji dvasia, — rašo jis, — vals- 
tybė yra organizuota visuma, išskaidyta į įvairiausias funkcijas... Konstitucija 
yra šitoks valstybinės valdžios išskaidymas arba organizavimas... Konstituci- 
ja yra egzistuojantis teisingumas... Laisvė ir lygybė yra ... galutiniai konsti- 
tucijos tikslai ir padariniai“. Žinoma, tai tik įžanga. Tačiau prieš pereidami 
prie to, kaip konstitucijos reikalavimą Hegelis dialektiškai išverčia į absoliu- 
čios monarchijos reikalavimą, iš pradžių turime parodyti, kaip Hegelis du 
„tikslus ir padarinius“, laisvę ir lygybę išverčia į jų priešybes. 

Iš pradžių pažiūrėkime, kaip lygybę Hegelis išverčia į nelygybę: „Kad 
piliečiai lygūs prieš įstatymą, — pripažįsta Hegelis, — tai didelė tiesa. Bet 
išreikšta šitokiu būdu ši tiesa yra tik tautologija; šitaip tik labai bendrais 
bruožais konstatuojama, kad egzistuoja teisinis statusas, kad valdo įstatymai. 
Bet, kalbant konkrečiau, piliečiai ... lygūs prieš įstatymą tik tuo požiūriu, 
kuriuo jie lygūs ir už įstatymo ribų. Tik toji lygybė, kurią nulemia jų nuosa- 
vybė, amžius, ... ir t. t., gali nusipelnyti būti lygiai traktuojama prieš įstaty- 
mą... Reikia pasakyti, kad kaip tik šiuolaikinių valstybių išsiskleidimas ir jų 
formos branda tikrovėje sukuria aukščiausią konkrečią individų nelygybę”. 

Parodydamas, kaip „didžiąją egalitarizmo tiesą“ Hegelis išverčia į jos 
priešybę, aš labai sutrumpinau jo argumentavimą; ir turiu įspėti skaitytoją, 
kad šitaip darysiu visame skyriuje, nes tik šitokiu būdu apskritai įmanoma 
suprantamai perteikti Hegelio tuščiažodžiavimą ir jo minčių skrydį (kuris, aš 
tuo neabejoju, yra patologiškas““). 

Toliau galime apsvarstyti laisvės problemą. „O dėl laisvės, — rašo Hege- 
lis, - tai ankstesniais laikais miesto privačios, taip pat ir viešosios teisės, 
apibrėžtos juridiškai, būdavo vadinamos jo „laisvėmis“. Iš tikrųjų kiekvienas 
tikras įstatymas yra tam tikra laisvė, nes jame glūdi proto principas..., kuris, 
kitais žodžiais tariant, reiškia laisvės įkūnijimą...“ Šį argumentą, kuriuo ban- 
doma parodyti, kad „laisvė“ yra tas pat, kas ir „tam tikra laisvė“, todėl tas 
pat, kas „įstatymas“, o tai reiškia, kad juo daugiau įstatymų, juo daugiau ir 
laisvės, aiškiai yra ne kas kita kaip miglotas teiginys (miglotas dėl to, kad 
pagrįstas savotišku kalambūru) apie laisvės paradoksą, pirmą kartą suformu- 
luotas Platono ir trumpai aptartas anksčiau“!; šį paradoksą galima išreikšti, 
tariant, kad neribota laisvė veda prie jos priešybės, nes be apsaugos ir apri- 
bojimo įstatymu laisvė turi nuvesti į stipriųjų tironiją silpniesiems. Šį para- 
doksą, miglotai prisimintą Rousseau'o, išsprendė Kantas, reikalavęs, kad kiek- 
vieno žmogaus laisvė būtų apribota, bet šis apribojimas neturi peržengti to, 
kas būtina, kad būtų apsaugotas vienodas visų laisvės lygis. Žinoma, Hegelis 
žino kantiškąjį sprendimą, bet jis jam nepatinka, ir neminėdamas autoriaus šį 
sprendimą jis pateikia štai kokiu niekinamu pavidalu: „Šiandien nėra nieko 
populiaresnio už idėją, kad kiekvienas turi apriboti savo laisvę kitų laisvės 
atžvilgiu; kad valstybė yra tokio abipusio apribojimo sąlyga; ir kad įstatymai 
yra tokie apribojimai. Bet, — tęsia jis, kritikuodamas Kanto teoriją, — tai 
išreiškia požiūrį, kad laisvė yra atsitiktinis kaprizas ir savivalė“. Šia mįslinga 
pastaba Kanto egalitarinė teisingumo teorija atmetama. 

Bet Hegelis pats jaučia, kad to juokelio, kuriuo pasinaudodamas laisvę jis 
prilygina įstatymui, ne visai pakanka pasiekti jo tikslui, ir šiek tiek dvejoda- 
mas jis sugrįžta prie savo pradinės problemos, t. y. konstitucijos problemos. 
„Terminas 'politinė laisvė", - sako jis, — dažnai vartojamas pažymėti forma- 
liam dalyvavimui viešuose valstybės reikaluose; šitaip jį vartoja... tie, kurie 
savo pagrindine funkcija apskritai laiko privačius tikslus ir pilietinės visuo- 
menės reikalus“ (kitaip tariant, tai paprasti piliečiai)*?. „Be to, ... tapo įprasta 
„konstitucija“ vadinti tik tą valstybės pusę, kurios ribose nusistovi toks da- 
lyvavimas, ... ir valstybę, kurioje šitoks dalyvavimas neįtvirtintas formaliai, 
laikyti nekonstitucine“. Tikrai, toks požiūris tapo įprastas. Tačiau kaip jį įveikti? 
Nagi paprasčiausiu žodiniu triuku, štai tokiu apibrėžimu: „O dėl šio termino 
vartosenos, tai galima pasakyti tik vieną dalyką: konstituciją mes turime su- 
prasti kaip bendrųjų įstatymų, t. y. laisvių, apibrėžimą...“ Bet ir vėl Hegelis 
pats jaučia akivaizdų argumentavimo skurdumą ir iš nevilties neria į kolek- 
tyvistinį misticizmą (Rousseau gamybos) ir į istoricizmą“*: „Klausimas 'Kam... 
priklauso teisė kurti konstituciją?" sutampa su klausimu 'Kas kuria Tautos 
Dvasią?’ Tik atskirkite savąją konstitucijos idėją, — sušunka Hegelis, - nuo 
kolektyvinės dvasios idėjos, tarsi toji Dvasia egzistuoja ar egzistavo be kon- 
stitucijos, ir jūsiškis pramanas parodys, kaip paviršutiniškai jūs suvokiate šį 
ryšį“ (būtent ryšį tarp Dvasios ir konstitucijos). „...Tik valstybėje glūdinti 
Dvasia ir Tautos istorija — o toji istorija yra tik šios Dvasios istorija — yra tai, 
iš ko buvo ir yra kuriamos konstitucijos“. Bet ši mistika pernelyg miglota, 
kad galėtų pateisinti absoliutizmą. Reikia būti konkretesniam, ir Hegelis sku- 
ba konkretinti: „Tikroji gyva totalybė, — rašo jis, — sauganti ir nuolat kurianti 
Valstybę ir jos konstituciją, yra Vyriausybė ... Vyriausybėje, kaip organiškoje 
totalybėje, kaip Suverenioje Kunigaikščio Valdžioje, glūdi... viską palaikanti, 
viską nustatanti Valstybės Valia, jos aukščiausioji Viršūnė ir viską aprėpianti 
Vienovė. Tobulame Valstybės pavidale, kuriame kiekvienas elementas pasie- 
kė savo laisvą egzistenciją, ši valia yra vieno sprendimus priimančio Individo 
(ne tik daugumos, kurioje sprendimų priėmimas realiai neegzistuoja) valia; 
tai monarcho valia“. Todėl monarchistinė konstitucija yra išsivysčiusio proto 
konstitucija; visos kitos konstitucijos priklauso žemesniosioms proto savire- 
alizacijos pakopoms. Kad šią mintį sukonkretintų, panašioje citatoje iš Teisės 
filosofijos — ankstesnės citatos paimtos iš Filosofijos mokslų enciklopedijos — 
Hegelis aiškina, kad „galutinis sprendimas... absoliutus apsisprendimas pri- 
klauso valdovo valdžiai“, ir kad „absoliutus sprendžiamasis visumos ele- 
mentas ... yra pavienis individas, monarchas“. 

Štai ir viskas. Ar galima būti tokiam kvailam, kad reikalautum ,„ konstitu- 
cijos“ šaliai, palaimintai absoliučios monarchijos, aukščiausios, kokia tik įma- 
noma, santvarkos. Tie, kurie kelia tokius reikalavimus, akivaizdžiai nesu- 
pranta, ką daro ir ką kalba, o tie, kurie reikalauja laisvės, yra akli ir nemato, 
kad absoliučioje Prūsijos monarchijoje „kiekvienas elementas pasiekė laisvą 
egzistavimą“. Kitaip tariant, čia mes turime Hegelio absoliutų dialektinį įro- 
dymą, kad Prūsija yra laisvės tvirtovė ir jos „aukščiausioji viršūnė“; kad jos 
absoliutistinė santvarka yra tikslas (o ne kalėjimas, kaip gali kai kas pama- 
nyti), kurio link juda Žmonija; ir kad, tiesą sakant, jos vyriausybė saugoja ir 
palaiko gryniausią laisvės dvasią — koncentruotu pavidalu. 

Platono filosofija, kadaise pareikalavusi valdžios valstybėje, Hegelio as- 
menyje tampa pačiu nuolankiausiu valstybės tarnu. 

Svarbu pabrėžti, kad šitokia niekinga tarnystė buvo pasirinkta savanoriš- 
kai“. Anomis laimingomis absoliučios monarchijos dienomis nebūta totalita- 
rinių grasinimų, ir, kaip rodo daugybė liberalaus pobūdžio publikacijų, nebu- 
vo veiksminga ir cenzūra. Kai Hegelis paskelbė savo Enciklopediją, jis 
profesoriavo Heidelberge. Tuojau pat po šios knygos pasirodymo jis buvo 
pakviestas į Berlyną, kad taptų, pasak jo gerbėjų, „pripažintu diktatoriumi“ 
filosofijos srityje. Bet kai kas gali paprieštarauti, jog visa tai, net jeigu tai ir 
teisinga, neįrodo, kad Hegelio dialektinė filosofija nėra puiki ar kad jis nėra 
didis filosofas. Į šį prieštaravimą jau atsakė Schopenhaueris: „Valstybė pik- 
tnaudžiauja filosofija kaip įrankiu, kita vertus, ja piktnaudžiaujama kaip pa- 
sipelnymo priemone. Kiekvienas gali patikėti, kad tiesa irgi pasirodo tik kaip 
šalutinis produktas?“ 

Šie svarstymai mums parodo, kaip Hegelio metodas taikomas praktikoje. 
Dabar aš pereisiu prie bendro dialektikos ir tapatybės filosofijos taikymo. 

Matėme, kad Hegelis aiškina, jog viskas kinta, net esmės. Esmės, Idėjos 
ir Dvasios vystosi, o jų raida, žinoma, yra dialektiška; tai savijuda“. Pasku- 
tinė kiekvieno vystymosi pakopa turi būti protinga, todėl gera ir teisinga, nes 
ji yra ankstesnių vystymosi pakopų viršūnė, pranokstanti jas visas. (Taigi 
dalykai gali būti tik vis geresni.) Tapatybės filosofijos požiūriu, kiekvienas 
realus vystymosi procesas, nes tai realus procesas, turi būti racionalus ir 
protingas. Visai aišku, kad tas pat galioja ir istorijai. 

Herakleitas tvirtino, kad istorijoje esama paslėpto protingumo. Hegeliui 
istorija tampa atversta knyga. Ši knyga grynai apologetinė. Kreipdamasi į 
Apvaizdos išmintį ji tampa Prūsijos monarchijos pranašumų apologija; kreip- 
damasi į Prūsijos monarchiją, ji tampa Apvaizdos išminties apologija. 

Istorija yra tam tikros realybės vystymasis. Tapatybės filosofijos požiūriu, 
kaip tik todėl ji turi būti kas nors racionalaus. Realaus pasaulio, kurio svar- 
biausia dalis yra istorija, evoliucija, Hegelio įsitikinimu, „tapati“ savos rūšies 
loginei operacijai arba protavimo procesui. Jo akimis, istorija yra ,„Absoliu- 
čios Dvasios“ arba „Pasaulinės Dvasios“ mąstymo procesas. Tai šios Dvasios 
reiškimasis. Tai savos rūšies milžiniškas dialektinis silogizmas“; tarsi sumąs- 
tytas Apvaizdos. Šis silogizmas yra Apvaizdos įgyvendinamas planas, o lo- 
ginė išvada, kurią galiausiai prieina Apvaizda, yra pasaulio tobulybė. „Vie- 
nintelė mintis, — rašo Hegelis /storijos filosofijoje, - kuria remdamasi filosofija 
artinasi prie Istorijos, yra paprasta Proto mintis, kad Protas yra Pasaulio 
Valdovas ir kad todėl Pasaulio Istorija yra racionalus procesas. Šis įsitikini- 
mas ir intuicija ... nėra filosofinė hipotezė... Čia įrodoma..., kad Protas ... yra 
Substancija, ir Begalinė Galybė; ... Begalinė Materija; ... Begalinė Forma, 
... Begalinė Energija; ... kad ši „Idėja“ arba „Protas“ yra Tiesa. Amžinybė, 
absoliuti Galinga Esmė; kad jis pats atsiveria Pasaulyje ir kad tame Pasaulyje 
neatsiveria niekas kitas, o tik jis, jo garbė ir šlovė — šią tezę, kaip sakėme, 
įrodė Filosofija, ir čia ji svarstoma bei įrodoma“. Šis žodžių srautas paaiškina 
ne kažin ką. Bet, jei žvilgtelėsime į tą Filosofijos (t. y. jo Enciklopedijos) 
pastraipą, kurią nurodo Hegelis, apologetinis jos tikslas taps aiškesnis. Čia 
skaitome štai ką: „Kad Istorija ir visų pirma Visuotinė Istorija nukreipta į tam 
tikrą esminį ir tikrovišką tikslą, kuris tikrai yra ir bus joje realizuotas, — 
Apvaizdos Planą; trumpai tariant, kad Istorijoje esama Proto, turi būti įrodyta 
filosofiniais argumentais ir šitaip parodyta, kad tai yra esminga ir faktiškai 
būtina“. Kadangi Apvaizdos tikslas „tikrai realizuotas“ istorijos rezultatuose, 
taigi gali kilti įtarimas, kad šis realizavimas įvyko tikroviškoje Prūsijoje. 
Žinoma, kad taip: mums netgi parodoma, kaip šis tikslas pasiekiamas — trimis 
proto istorinio vystymosi dialektiniais žingsniais, arba, pasak Hegelio, „Dva- 
sios“, „kurios gyvenimas ... yra progresuojančių įkūnijimų ciklas““', žings- 
niais. Pirmasis žingsnis yra Rytų despotizmas, antrasis — graikų ir romėnų 
demokratijos bei aristokratijos, o trečiasis, aukščiausias, — vokiečių monar- 
chija, kuri, žinoma, yra absoliuti monarchija. Hegelis visai neslepia, kad turi 
galvoje ne būsimą utopinę monarchiją: „Dvasia ... neturi nei praeities, nei 
ateities, — rašo jis, — bet esmingai esti dabar; o tai būtinai reiškia, kad dabar- 
tinė Dvasios forma apima ir pranoksta visus ankstesnius žingsnius“. 

Bet Hegelis pasako dar aiškiau. Trečiąją istorijos epochą, vokiečių mo- 
narchiją arba „germanų pasaulį“, jis irgi suskirsto į tris tarpsnius, apie ku- 
riuos sako štai ką: „Pirma, mes turime apžvelgti Reformaciją savyje — viską 

apšviečiančią Saulę, patekančią po minėtos Rytų aušros viduramžių pabaigo- 
je, paskui situacijos raidą po Reformacijos ir pagaliau naujuosius laikus, 
pradedant XVIII a. pabaiga“, t. y. laikotarpį nuo 1800 iki 1830 m. (tai pas- 
kutiniai metai, kai buvo skaitomos šios paskaitos). Ir Hegelis vėl įrodo, kad 
dabartinė Prūsija yra laisvės viršūnė, tvirtovė ir tikslas. „Visuotinės istorijos 
scenoje, — rašo Hegelis, - kurioje mes ją galime apžvelgti ir suprasti, Dvasia 
išsiskleidžia pačia konkrečiausia savo tikrove“. O Dvasios Esmė, moko mus 
Hegelis, yra laisvė. „Laisvė yra vienintelė Dvasios tiesa“. Todėl ir Dvasios 
vystymasis turi būti laisvės raida, o aukščiausia laisvė neišvengiamai pasie- 
kiama per tuos trisdešimt vokiečių monarchijos metų, kurie atstovauja pas- 
kutiniam istorijos vystymosi tarpsniui. Iš tikrųjų mes skaitome štai ką“?: „Ger- 
manų dvasia yra Naujojo pasaulio dvasia. Jos tikslas — įgyvendinti absoliučią 
Tiesą kaip neribotą Laisvės savibrėžtį“. 

Pašlovinęs Prūsiją, kurios vyriausybė, kaip tikina Hegelis, „remiasi valdi- 
ninkų pasauliu, o viską lemia paties monarcho sprendimas, nes, kaip jau 
sakėme, galutinis sprendimas absoliučiai būtinas“, Hegelis daro savo veikalą 
karūnuojančią išvadą: „Iki šio taško, — sako jis, — priėjo sąmonė, ir tokie 
svarbiausi momentai formos, kuria įsitvirtino laisvės principas, nes Pasaulinė 
Istorija yra ne kas kita, kaip laisvės suvokimo plėtotė ... Pasaulinė istorija yra 
šios dvasios plėtotės ir realaus tapsmo procesas... Tai yra tikroji teodicėja, 
Dievo pateisinimas istorijoje <...>, visa, kas vyko ir vyksta <...>, iš esmės yra 
Jo paties darbas“. 

Dabar aš klausiu, ar buvau neteisus, tvirtindamas, kad Hegelis mums 
siūlo Dievo, kartu ir Prūsijos apologiją, ar dar neaišku, kad valstybė, kurią 
Hegelis liepia mums garbinti kaip Dieviškąją Idėją žemėje, paprasčiausiai yra 
Frydricho Vilhelmo Prūsija nuo 1800 iki 1830 m. Be to, aš klausiu, ar įma- 
noma pranokti šitą niekingą iškreipimą viso to, kas padoru, — ne tik proto, 
laisvės, lygybės ir kitų atviros visuomenės idėjų, bet ir nuoširdaus tikėjimo 
į Dievą ir net nuoširdaus patriotizmo iškreipimą. 

Aš parodžiau, kaip pradėdamas nuo požiūrio, kuris atrodo esąs pažangus 
ir net revoliucinis, ir laikydamasis tokio bendro dialektinio visų dalykų išver- 
timo metodo, su kuriuo skaitytojas jau susipažino, galiausiai Hegelis pasiekia 
nuostabiai konservatyvų rezultatą. Tuo pat metu savo istorijos filosofiją jis 
susieja su savuoju etiniu ir teisiniu pozityvizmu ir jį savaip, istoricistiškai, 
pateisina. Istorija yra mūsų teisėjas. Kadangi Istorija ir Apvaizda iškėlė į būtį 
egzistuojančias jėgas, jos turi būti teisios, ir teisios net dieviškos teisės po- 
žiūriu. 

Tačiau toks moralinis pozityvizmas Hegelio dar nepatenkina. Jis nori dau- 
giau. Jis prieštarauja ne tik laisvei ir lygybei, bet ir žmonių brolybei, huma- 
nizmui arba, pasak jo paties, „filantropijai“. Sąžinę turi išstumti aklas paklus- 
numas ir romantiška herakleitiškoji šlovės ir likimo etika, o žmonių brolybę — 
totalitarinis nacionalizmas. Kaip tai padaroma, bus parodyta III, ypač IV, šio 
skyriaus poskyryje““. 


III 


Dabar labai glaustai aptarsiu keistoką istoriją — vokiečių nacionalizmo 
atsiradimo istoriją. Be abejo, niuansai, nužymėti šio termino, labai panašūs 
į maištą prieš protą ir atvirą visuomenę. Nacionalizmas kreipiasi į mūsų 
gentinius instinktus, aistras ir prietarus, ir į mūsų nostalgišką troškimą nusi- 
mesti individualios atsakomybės naštą, kurią nacionalizmas bando pakeisti 
kolektyvine ir grupine atsakomybe. Turėdami galvoje šiuos niuansus, paste- 
bime, kad seniausieji politinei teorijai skirti veikalai — Senojo Oligarcho, bet 
dar ryškiau Platono ir Aristotelio raštai, — išreiškia aiškias nacionalistines 
pažiūras; juk šie veikalai buvo parašyti bandant nuslopinti atvirą visuomenę 
ir naująsias imperializmo, kosmopolitizmo ir egalitarizmo idėjas?!. Bet šis 
ankstyvasis nacionalistinės politinės teorijos krustelėjimas baigiasi kartu su 
Aristoteliu. Iškilus Aleksandro imperijai, pradinis gentinis nacionalizmas nu- 
nyksta net politinėje praktikoje ir ilgam laikui — politinėje teorijoje. Po Alek- 
sandro visos civilizuotos Europos ir Azijos valstybės buvo imperijos su ne- 
paprastai įvairios kilmės gyventojais. Europos civilizacija ir visi jai priklausę 
politiniai junginiai ir toliau liko internacionaliniai, arba, tiksliau pasakius, 
tarpgentiniai. (Atrodo, kad maždaug tiek pat laiko iki Aleksandro, kiek laiko 
Aleksandrą skiria nuo mūsų, buvo susikūrusi senovės šumerų karalystė, pir- 
moji tarptautinė civilizacija.) Tai, kas lemia politinę praktiką, lemia ir politinę 
teoriją; apytikriai tik prieš šimtmetį Platono-Aristotelio nacionalizmas išniro 
iš užmaršties, o iki tol jis buvo praktiškai išnykęs iš politinių teorijų. (Žino- 
ma, gentiniai ir parapijiniai jausmai visada buvo stiprūs.) Kai prieš šimtmetį 
nacionalizmas buvo atgaivintas, jis pražydo vienoje iš labiausiai mišrių Eu- 
ropos sričių, Vokietijoje, ypač Prūsijoje, kurios gyventojai daugiausia buvo 
slavų kilmės. (Ne visiems žinoma, kad dar prieš šimtmetį Prūsija, kurioje 
vyravo slavų kilmės gyventojai, apskritai nebuvo laikoma vokiečių valstybe, 
nors jos karaliai, kaip Brandenburgo kunigaikščiai būdavę Vokietijos Impe- 
rijos „Elektoriais“, buvo laikomi vokiečių kunigaikščiais. Vienos kongrese 
Prūsija buvo vadinama „Slavų karalyste“, o 1830 m. Hegelis net Brandenbur- 

gą ir Meklenburgą apibūdino?? kaip miestus, apgyvendintus „germanizuotų 
slavų“.) 

Taigi nacionalinės valstybės principas buvo sugrąžintas į politinę teoriją 
visai neseniai. Nepaisant šio fakto, mūsų dienomis jis taip plačiai pripažintas, 
kad labai dažnai visai nesąmoningai laikomas savaime suprantamu dalyku. 
Tiesą sakant, šiuo metu jis yra aiškiai neišreikšta populiariosios politinės 
minties prielaida. Daugelis jį laiko pamatiniu politinės etikos postulatu, ypač 
po to, kai Wilsonas suformulavo geranorišką, bet neapgalvotą tautų apsi- 
sprendimo principą. Sunku suprasti, kaip šitokį netinkamą principą galėjo 
suformuluoti žmogus, nors šiek tiek suprantantis Europos istoriją, kuri buvo 
visokiausių genčių kraustymasis ir maišymasis, kurią galima traktuoti kaip 
nesuskaičiuojamas bangas tautų, atkeliavusių iš savo protėvynės Azijoje, su- 
byrėdavusių ir susimaišydavusių pusiasalių labirinte, kuris vadinamas Euro- 
pos kontinentu. Paaiškinti šį faktą galima tik tuo, kad Wilsonas, buvęs nuo- 
širdus demokratas (ir Masarykas, vienas didžiausių kovotojų už atvirą 
visuomenę?*), tapo auka sąjūdžio, kilusio iš pačios reakcingiausios ir vergiš- 
kiausios politinės filosofijos, užgriuvusios nuolankią ir daug iškentėjusią žmo- 
niją. Jis tapo auka savo išsilavinimo, kurį lėmė metafizinės politinės Platono 
ir Hegelio teorijos, taip pat ir jomis grindžiamas nacionalistinis sąjūdis. 

Nacionalinės valstybės principas, t. y. politinis reikalavimas, kad kiekvie- 
nos valstybės teritorija sutaptų su teritorija, apgyvendinta vienos tautos, jokiu 
būdu nėra savaime akivaizdus, kaip atrodo daugeliui mūsų amžininkų. Net 
Jei kas ir žinotų, ką turi galvoje, kalbėdamas apie tautiškumą, visai nebūtų 
aišku, kodėl tautiškumas turėtų būti laikomas pamatine politine kategorija, 
svarbesne, pavyzdžiui, už religiją, gimimą tam tikroje geografinėje srityje, 
ištikimybę tam tikrai dinastijai ar politinę tikybą, tokią kaip demokratija (ku- 
ri, galima sakyti, yra daugiakalbę Šveicariją vienijantis veiksnys). Bet jeigu 
religiją, teritoriją ar politinę tikybą galima daugiau ar mažiau aiškiai apibrėž- 
ti, tai niekas dar nesugebėjo paaiškinti, kas turima galvoje, kalbant apie „tau- 
tą“, kad ši sąvoka galėtų tapti praktinės politikos pamatu. (Žinoma, jei mes 
sakome, kad tauta yra tam tikras skaičius Žmonių, gyvenančių ar gimusių tam 
tikroje valstybėje, tada viskas aišku; bet šitoks apibūdinimas reikalautų atsi- 
sakyti nacionalinės valstybės principo, reikalaujančio, kad valstybė būtų api- 
brėžta, remiantis „tautos“ sąvoka, o ne kaip nors kitaip.) Jokia teorija, tvir- 
tinanti, kad tautą sieja bendra kilmė, bendra kalba ar bendra istorija, nepriimtina 
ir nepritaikoma praktikoje. Nacionalinės valstybės principas ne tik nepritai- 
komas, bet niekada nebuvo suvoktas pakankamai aiškiai. Tai mitas. Tai ira- 

cionali, romantiška ir utopiška iliuzija, natūralizmo ir gentinio kolektyvizmo 
iliuzija. 

Nors ir labai keista, nepaisant jam būdingo reakcingumo ir iracionalių 
bruožų, modernusis nacionalizmas trumpą istorinį laikotarpį iki Hegelio buvo 
tapęs revoliuciniu ir net liberaliuoju tikėjimo simboliu. Dėl savotiško istori- 
nio atsitiktinumo — pirmosios nacionalinės armijos, Napoleono vadovauja- 
mos prancūzų armijos įsiveržimo į vokiečių žemes ir šio įvykio sukeltos 
reakcijos — nacionalizmas įsiveržė į laisvės stovyklą. Netgi įdomu apmesti šio 
sąjūdžio istoriją ir parodyti, kaip Hegelis nacionalizmą vėl nustūmė į totali- 
taristų stovyklą, kuri buvo jo tikrieji namai nuo to laiko, kai Platonas pirmą 
kartą pareiškė, kad graiko ir barbaro santykis toks pat kaip santykis tarp pono 
ir vergo. 

Priminsiu, kad šią pamatinę politinę problemą Platonas, nelaimei, sufor- 
mulavo keldamas tokį klausimą”: Kas turi valdyti? Kieno valia yra įstaty- 
mas? Iki Rousseau įprastinis atsakymas į šį klausimą būdavo toks: Valdovas. 
Rousseau davė naują, patį revoliucingiausią atsakymą. Turi valdyti ne valdo- 
vas, o liaudis, ne vieno žmogaus valia, o visų valia, sakė jis. Šitaip jis buvo 
priverstas išrasti liaudies valią, kolektyvinę valią, arba „bendrąją valią“, jei 
vartosime jo paties žodžius. Na, o kartą apdovanota valia liaudis turėjo būti 
paversta antasmeniu: „sueidama į santykius su tuo, kas jai išoriška (t. y. su 
kitomis tautomis), — sako Rousseau, — ji tampa pavieniu esiniu, vienu indi- 
vidu“. Šiame išradime būta daug romantiško kolektyvizmo, bet nebūta nacio- 
nalistinės tendencijos. Tačiau Rousseau teorijose aiškiai glūdėjo gemalas to 
nacionalizmo, kurio būdingiausia mintis yra, kad skirtingos tautos turi būti 
suvoktos kaip asmenys. Didelis praktinis žingsnis nacionalizmo link buvo 
žengtas tada, kai Prancūzijos revoliucijos metu buvo sukurta liaudies armija, 
pagrįsta tautine karine prievole. 

Kitas Žmogus, daug prisidėjęs prie nacionalizmo teorijos kūrimo, buvo 
J.G. Herderis, buvęs Kanto mokinys, kurį laiką ir jo asmeninis draugas. Her- 
deris buvo įsitikinęs, kad gera valstybė privalo turėti natūralias ribas, būtent 
tas, kurios sutampa su vietovėmis, apgyvendintomis atitinkamos „tautos“. Šią 
teoriją jis pirmą kartą paskelbė savo veikale Žmonijos istorijos filosofijos 
idėjos (1785). „Pati natūraliausia valstybė, — rašė jisř, — yra valstybė, suda- 
ryta iš vienai tautai priklausančių Žmonių, turinčių vieną nacionalinį charak- 
terį... Tauta yra natūralus augalas kaip ir šeima, tik daug labiau išsiplėtęs... 
Kaip ir visose žmonių bendruomenėse... taip ir valstybėje natūrali tvarka yra 
pati geriausia, t. y. geriausia yra ta tvarka, kurios ribose kiekvienas atlieka tą 

funkciją, kurią jam skyrė gamta“. Ši teorija, kuri bando išspręsti „natūralių“ 
valstybės ribų problemą““, problemą, kuri savo ruožtu iškelia kitą — „natūra- 
lių“ tautos ribų — problemą, iš pradžių nebuvo įtakinga. Įdomu, kad Kantas 
iškart pastebėjo šiame Herderio veikale glūdintį pavojingą iracionalų misti- 
cizmą, o dėl savo atviros kritikos Herderio asmenyje įsigijo mirtiną priešą. 
Aš pacituosiu ištrauką iš šios kritikos, nes ji puikiai visam laikui apibūdino 
ne tik Herderį, bet ir kitus tokius filosofus-orakulus, kaip Fichte, Schellin- 
gas, Hegelis, kartu su visais dabartiniais jų sekėjais. „Įžvalga, linkusi nekan- 
triai ieškoti analogijų ir drąsiai jomis manipuliuojanti vaizduotė, susijusi su 
gebėjimu pataikauti jausmams ir aistroms ir šitaip sudominti savo objektu, 
kuris visada apgaubtas paslapties skraiste. Šiuos jausmus lengva supainioti su 
gilių ir galingų minčių ar bent gilių ir svarbių intuicijų proveržiais; todėl jis 
pažadina didesnius lūkesčius negu šaltas protavimas... Sinonimai pateikiami 
kaip aiškinimai, o alegorijos — kaip tiesos“. 

Pirmąją teoriją vokiečių nacionalizmui parūpino Fichte. Tautos ribas, tvir- 
tino jis, apibrėžia kalba. (Tai nepagerina padėties. Kur dialekto skirtumai 
tampa kalbos skirtumais? Kiek skirtingų kalbų vartoja slavai arba teutonai, o 
gal tie skirtumai yra tik dialektai?) 

Fichte's pažiūrų raida buvo labai keista, ypač jei turėsime galvoje, kad jis 
buvo vienas iš vokiečių nacionalizmo pradininkų. 1793 m. jis gynė Rousseau 
ir Prancūzijos revoliuciją, o 1799 m. vis dar kalbėjo štai ką: „Akivaizdu, kad 
nuo dabar tik Prancūzijos respublika gali būti garbingo Žmogaus tėvynė, kad 
tik šiai šaliai jis gali dovanoti savo sugebėjimus, nes ne tik šviesiausios 
žmonijos viltys, bet ir pats jos egzistavimas priklauso nuo Prancūzijos per- 
galės... Save ir savo sugebėjimus aš skiriu Respublikai“. Reikia pasakyti, 
kad Fichte, rašydamas šias pastabas, vedė derybas dėl pareigų Mainco uni- 
versitete, o Maincą tuo metu kontroliavo prancūzai. „1804 m., - rašo E.N. An- 
dersonas, savo įdomioje nacionalizmo studijoje, — Fichte... labai norėjo atsi- 
sakyti tarnybos Prūsijoje ir priimti kvietimą iš Rusijos. Prūsijos vyriausybė 
nepatenkino jo finansinių reikalavimų, ir, tikėdamasis didesnio įvertinimo 
Rusijoje, rašė rusų derybininkui, kad, jei Rusijos vyriausybė padarys jį Sankt 
Peterburgo Mokslų Akademijos nariu ir mokės jam ne mažesnį kaip keturių 
šimtų rublių atlyginimą, tada: 'Aš Jūsų iki mirties’... Po dvejų metų, — tęsia 
Andersonas, — Fichte's kosmopolito virtimas Fichte nacionalistu buvo jau 
įvykęs“. 

Kai Berlyną užėmė prancūzai, Fichte iš jo pabėgo dėl savo patriotizmo, 
o šis poelgis, pasak Andersono, „kaip jis tikėjosi, ... neliks nepastebėtas 

Prūsijos karaliaus ir vyriausybės“. Kai A. Muellerį ir W.von Humboldtą pri- 
ėmė Napoleonas, pasipiktinęs Fichte savo Žmonai rašė: „Aš nepavydžiu Mu- 
elleriui ir Humboldtui; esu patenkintas, kad man nesuteikta ši gėdinga gar- 
bė... Sąžinei ix žinoma, vėlesnei sėkmei svarbiau, jei... atvirai rodoma 
ištikimybė teisiam reikalui“. Šiuos žodžius Andersonas komentuoja taip: „Ga- 
liausiai jam tai buvo naudinga; be abejonės, pakvietimą į Berlyno universi- 
tetą nulėmė šis epizodas. Tai nemenkina Fichte's poelgio patriotiškumo, bet 
išryškina jo tikrąją prasmę“. Prie visų šių dalykų reikia pridurti, kad Fichte's, 
kaip filosofo, karjera iš pat pradžių rėmėsi apgaule. Jo pirmoji knyga Visokio 
apreiškimo kritika buvo paskelbta anonimiškai, tuo metu, kai buvo laukiama 
Kanto religijos filosofijos. Fichte’: knyga buvo visiškai prasta, bet kartu jam 
pavyko gerai pamėgdžioti Kanto stilių. Prasidėjo erzelis, įskaitant ir gandus, 
kurių tikslas buvo įtikinti publiką, kad tai Kanto veikalas. Šią istoriją supra- 
sime teisingai, jei žinosime, kad Fichtei pavyko surasti leidėją tik geranoriš- 
kos Kanto paramos dėka (tuo tarpu pats Kantas įstengė perskaityti tik pir- 
muosius šios knygos puslapius). Kai spauda Fichte's veikalą pradėjo garbinti 
kaip Kanto kūrinį, Kantas buvo priverstas viešai pareikšti, kad šio veikalo 
autorius buvo Fichte, o pats Fichte, susilaukęs netikėtos šlovės, tapo Jenos 
universiteto profesoriumi. Bet vėliau Kantas buvo priverstas dar sykį pasisa- 
kyti viešai, kad atsiribotų nuo šio žmogaus. Šiame pasisakyme yra tokie 
žodžiai: „Tegul Dievas apsaugo mus nuo mūsų draugų. Nuo savo priešų 
apsisaugosime patys“?*. 

Tai keli epizodai iš karjeros to žmogaus, kurio „tuščiažodžiavimas“ davė 
impulsą atsirasti šiuolaikiniam nacionalizmui ir šiuolaikinei idealistinei filo- 
sofijai, pagrįstai Kanto mokymo iškreipimu. (Aš pritariu Schopenhaueriui, 
Fichte's „tuščiažodžiavimą“ skyrusiam nuo Hegelio „šarlatanizmo“, nors tu- 
riu pasakyti, kad ši perskyra, galimas daiktas, yra šiek tiek pedantiška.) Visa 
ši istorija pirmiausia įdomi tuo, kad ji paaiškina „filosofijos istoriją“ ir ap- 
skritai „istoriją“. Turiu galvoje ne tik, galimas daiktas, veikiau humoristinį 
nei skandalingą faktą, kad šitokie klounai vertinami rimtai ir kad jie tapo 
savotiško garbinimo, didingų, tačiau dažnai nuobodžių studijų (ir net egza- 
minų klausimų) objektu. Turiu galvoje ne tik tą stulbinantį faktą, kad tuščia- 
žodžiautojas Fichte ir šarlatanas Hegelis prilyginami tokiems mąstytojams 
kaip Demokritas, Pascalis, Descartes'as, Spinoza, Locke'as, Hume'as, Kan- 
tas, J.S.Millis ir Bertrand'as Russellas, ir kad jų moralės teorijos priimamos 
rimtai, galimas daiktas, laikomos net pranašesnėmis už kitų mąstytojų teori- 
jas. Turiu galvoje tai, kad daugelis tų filosofijos istorikų apologetų pramanų 

nesugeba atskirti nuo tikros minties, jau nekalbant apie skirtumą tarp prastos 
ir geros minties, ir drįsta skelbti, kad jų pramanyta istorija yra mūsų teisėjas 
ar kad jų filosofijos istorija yra įvairių „mąstymo sistemų“ netiesioginė kri- 
tika. Juk, mano galva, aišku, kad jų keliaklupsčiavimas gali būti traktuojamas 
tik kaip jų pačių filosofijos istorijų ir pompastiško bei triukšmingo filosofo 
profesijos šlovinimo netiesioginė kritika. Atrodo, esama dėsnio, būdingo tam, 
ką šitie žmonės teikiasi vadinti „žmogaus prigimtimi“, lemiančio, kad pom- 
pastiškumas didėja tiesiog proporcingai minties stokai ir atvirkščiai propor- 

Tuo metu, kai Fichte tapo nacionalizmo apaštalu, Vokietijoje pradėjo stip- 
rėti instinktyvus ir revoliucingas nacionalizmas — kaip reakcija prieš Napo- 
leono įsiveržimą. (Tai buvo viena iš tipiškų gentinių reakcijų prieš anttautinės 
imperijos plėtimąsi.) Liaudis reikalavo demokratinių reformų, o jos buvo 
suprantamos Rousseau ir Prancūzijos revoliucijos dvasia, bet buvo siekiama 
šias reformas įgyvendinti be prancūzų-užkariautojų įsikišimo. Buvo maištau- 
jama ne tik prieš nuosavus valdovus, bet kartu ir prieš imperatorių. Šis anks- 
tyvasis nacionalizmas veikė kaip nauja religija, kaip savotiška skraistė, kuria 
buvo pridengtas humanistinis laisvės ir lygybės siekis. „Nacionalizmas, — 
rašo Andersonas, — augo proporcingai ortodoksinės krikščionybės nuosmu- 
kiui ir ją išstūmė pačiam nacionalizmui būdingas tikėjimas savotišku mistiniu 
patyrimu““?. Tai mistinis bendrumo jausmo su kitais pavergtos genties nariais 
patyrimas, išstūmęs ne tik krikščionybę, bet ir ištikimybės karaliui jausmą, 
kurį pagraužė absoliutizmo piktnaudžiavimai. Akivaizdu, kad tokia dar nenu- 
sistovėjusi nauja, demokratinė religija labai erzino viešpataujančią klasę ir 
buvo pavojinga ne tik jai, bet ypač Prūsijos karaliui. Kaip reikėjo šį pavojų 
pasitikti? Pasibaigus išsivadavimo karams, Frydrichas Vilhelmas į šį pavojų 
reagavo, atleisdamas savo patarėjus nacionalistus, paskui pasikviesdamas He- 
gelį. Juk Prancūzijos revoliucija parodė, kad filosofija yra įtakinga, ir tai 
nuolat pabrėždavo Hegelis (kadangi šitaip jis pateisindavo savo pareigas). 
„Dvasia, — sako jis, — dabar yra būsimos veiklos esmingasis pagrindas, todėl 
pradeda viešpatauti filosofija. Buvo pasakyta, kad Prancūzijos revoliucija 
kilo iš filosofijos, ir ne be pagrindo filosofija buvo pavadinta pasaulio išmin- 
timi; filosofija yra ne tik tiesa savyje ir sau..., bet ir tiesa, pasireiškianti 
pasaulio reikaluose. Todėl mes neturime neigti teiginio, kad pirmąjį impulsą 
revoliucijai davė filosofija““?. Šie žodžiai parodo, kad Hegelis gerai suprato 
savo tiesioginį uždavinį — duoti priešingą impulsą, impulsą, nors ir ne pirmą- 
ji, kurio dėka filosofija sustiprintų reakcijos pajėgas. Šio uždavinio dalis 

buvo laisvės, lygybės ir kitų idėjų iškraipymas. Bet, galimas daiktas, dar 
svarbiau buvo pažaboti revoliucingą nacionalistinę religiją. Hegelis išsprendė 
šį uždavinį Pareto patarimo „pasinaudoti jausmais, o ne švaistyti energiją 
tuščioms pastangoms juos sunaikinti“ stiliumi. Jis tramdė nacionalizmą, ne 
atvirai jam priešindamasis, o jį paversdamas disciplinuotu prūsišku autorita- 
rizmu. Atsitiko taip, kad į uždaros visuomenės stovyklą jis sugrąžino galingą 
ginklą, kuris iš esmės buvo neatskiriama šios stovyklos dalis. 

Visa tai buvo padaryta pakankamai negrabiai. Trokšdamas įtikti valdžiai, 
Hegelis kartais puldavo nacionalistus pernelyg atvirai. „Kai kurie žmonės, — 
rašė jis Teisės filosofijoje“', — dabar pradėjo kalbėti apie „liaudies suvereni- 
tetą“, jį priešindami monarcho suverenitetui. Bet priešinama monarcho suve- 
renitetui frazė „liaudies suverenitetas“ pasirodo esanti tik viena iš tų miglotų 
sąvokų, kurios kilo iš tuščio „liaudies“ vaizdinio. Be savo monarcho... liaudis 
yra tik beformė masė“. Anksčiau, Filosofijos mokslų enciklopedijoje, jis rašė: 
„Privačių asmenų agregatas dažnai vadinamas tauta. Tačiau toks agregatas 
veikiau yra vulgus, o ne populus, ir šiuo požiūriu valstybės turi siekti tik 
vieno tikslo — kad tauta neegzistuotų, nevaldytų ir neveiktų kaip šitoks ag- 
regatas. Tokia tautos būklė yra neteisėtumo, demoralizacijos, neprotingumo 
būklė. Šiai būklei įsivyravus, tauta būtų tik beformė, laukinė, akla galybė, 
panaši į audringą jūrą, kuri, beje, nesunaikina savęs, skirtingai nuo tautos — 
dvasinės stichijos. Tačiau dažnai galima išgirsti, kad tokia būklė apibūdinama 
kaip grynoji laisvė“. Čia, be jokios abejonės, užsimenama apie liberaliuosius 
nacionalistus, kurių karalius nekentė kaip maro. Ir tai dar aiškiau pastebima, 
kai Hegelis užsimena apie ankstyvųjų nacionalistų svajonę atkurti Vokietijos 
imperiją: „Imperijos fikcija — kalbėjo jis, šlovindamas naujausius įvykius to 
meto Prūsijoje, — visiškai išnyko. Ji suskilo į savarankiškas valstybes“. An- 
tiliberalios pažiūros Hegelį paskatino atsigręžti į Angliją kaip būdingiausią 
tautos blogąja šio žodžio prasme pavyzdį. „Imkime Anglijos pavyzdį, — rašo 
jis, — manoma, kad ji turi pačią laisviausią santvarką, nes viešųjų reikalų 
srityje vyrauja privatūs asmenys. Patyrimas rodo, kad ši šalis, jeigu ją lygin- 
sime su kitomis civilizuotomis Europos šalimis, yra labiausiai atsilikusi civi- 
linės ir baudžiamosios teisės srityje, nuosavybės teisių ir laisvių srityje, menų 
ir mokslų administravimo srityje, ir kad objektyvioji laisvė arba racionalioji 
teisė [šioje šalyje] paaukota formaliosios teisės“? ir pavienio privataus inte- 
reso labui; taip atsitiko net su religinėmis institucijomis bei valdomis“. Tikrai 
stulbinantis teiginys, ypač kad kalbama apie „menus ir mokslus“, kurių sri- 
tyje sunku buvo surasti šalį, labiau atsilikusią už Prūsiją, kur Berlyno univer- 

sitetas buvo įsteigtas tik dėl Napoleono karų įtakos ir įgyvendinant idėją, 
kurią karalius išreiškė taip®: „intelektualiniu pranašumu valstybė turi atsverti 
tai, kas buvo prarasta fizinės galybės srityje“. Po kelių puslapių Hegelis 
užmiršta, ką buvo pasakęs apie Anglijos menus ir mokslus, nes jis pradeda 
kalbėti apie „Angliją, kur istorijos rašymo menas buvo išgrynintas ir tapo 
apibrėžtesnis ir brandesnis“. 

Taigi matome, kad Hegelis suvokė, jog jo uždavinys buvo grumtis su 
liberaliomis ir netgi su imperialistinėmis nacionalizmo tendencijomis. Šį už- 
davinį jis sprendė, įtikinėdamas nacionalistus, kad jų kolektyvistinius reika- 
lavimus automatiškai įgyvendina visagalė valstybė ir kad jiems reikia imtis 
tik vieno dalyko — padėti stiprinti valstybės galią. „Tautinė valstybė yra Dva- 
sia, pasireiškianti substanciniu racionalumu ir tiesiogine tikrove, — rašo jis, — 
todėl ji yra absoliuti galybė žemėje... Valstybė yra pati liaudies dvasia. Ši 
dvasia įkvepia tikrovišką valstybę visuose jos konkrečiuose darbuose, karuo- 
se ir jos institucijų [veikloje]... Pavienės tautos dvasia yra kolektyvinės dva- 
sios vystymosi variklis; ... joje įsikūnija Laiko Dvasios valia. Šios valios 
atžvilgiu kitos tautinės dvasios neturi jokių teisių: toji Tauta viešpatauja pa- 
sauliui. Taigi kaip tik tauta, jos dvasia ir jos valia veikia istorijos scenoje. 
Istorija yra įvairių tautinių dvasių grumtynės už viešpatavimą pasaulyje“. 
Vadinasi, liberaliųjų nacionalistų propaguojamos reformos nėra būtinos, nes 
šiaip ar taip svarbiausieji veiksniai yra tauta ir jos dvasia; be to, „kiekviena 
tauta ... turi tokią santvarką, kuri jai tinka ir nuo jos neatskiriama“. (Tai 
teisinis pozityvizmas.) Matome, kad nacionalizmo liberaliuosius elementus 
Hegelis pakeičia ne tik platonišku-prūsišku valstybės dievinimu, bet ir isto- 
rijos, istorinės sėkmės šlovinimu. (Frydrichui Vilhelmui pavyko nugalėti Na- 
poleoną.) Šitaip Hegelis ne tik pradeda naują nacionalizmo istorijos etapą, 
bet kartu nacionalizmui duoda naują teorinį pagrindą. Prisiminkime, kad Fichte 
nacionalizmą pagrindė teorija, kuri buvo orientuota į kalbos pirmumą. Hege- 
lis pirmą kartą sukūrė istorinę tautos teoriją. Tautą, Hegelio nuomone, vie- 
nija istorijoje veikianti dvasia. Ją vienija bendras priešas ir brolybė jos veda- 
muose karuose. (Kažkas yra pasakęs, kad rasė — tai grupė Žmonių, siejamų 
ne jų bendros kilmės, o bendros klaidos, susijusios su savo kilmės aiškinimu. 
Panašiai galima pasakyti, kad tauta hegeliškąja prasme yra žmonių grupė, 
kurią vienija bendra klaida, susijusi su jų istorijos aiškinimu.) Visiškai aki- 
vaizdu, kaip ši teorija siejasi su Hegelio istoricistiniu esencializmu. Tautos 
istorija yra jos esmės arba „dvasios“, įsitvirtinančios „istorijos scenoje“, is- 
torija. 

Baigdamas šią trumpą nacionalizmo apžvalgą, aš pakomentuosiu svar- 
biausius įvykius iki Bismarcko Vokietijos imperijos įkūrimo. Hegelis savo 
politika stengėsi pasinaudoti nacionalistiniais jausmais, užuot švaistęs jėgas 
tuščioms pastangoms juos nuslopinti. Bet kartais ši puiki technika, atrodo, 
sukeldavo keistokus padarinius. Viduramžiškas krikščionybės atvertimas į 
autoritarinę tikybą negalėjo visiškai nuslopinti joje glūdėjusių humanistinių 
tendencijų; krikščionybė nuolat nusiplėšdavo savo autoritarinį apdangalą (ir 
būdavo persekiojama kaip erezija). Taigi Pareto patarimas ne tik padeda pa- 
šalinti viešpataujančiai klasei grėsmingas tendencijas, bet gali visai netikėtai 
padėti išsaugoti kaip tik tas pačias tendencijas. Panašiai atsitiko ir su nacio- 
nalizmu. Hegelis jį pažabojo ir vokiškąjį nacionalizmą pabandė pakeisti prū- 
siškuoju nacionalizmu. Bet šitaip ,,redukuodamas nacionalizmą į prūsiškumo 
sudedamąją dalį“ (tai paties Hegelio žargonas), Hegelis jį „išsaugojo“, ir 
Prūsija buvo priversta veikti taip, kad pasinaudotų vokiškojo nacionalizmo 
jausmais. Kai 1866 m. kariavo su Austrija, ji turėjo tai daryti vokiškojo 
nacionalizmo vardu ir „Vokietijos“ vadovaujančio vaidmens išsaugojimo pre- 
tekstu. Labai padidėjusią 1871 m. Prūsiją ji turėjo reklamuoti kaip naująją 
„Vokietijos imperiją“, naująją „vokiečių tautą“ — karo sutelktą į vieningą 
junginį, atitikusį hegeliškąją istorinę tautos teoriją. 


IV 


Mūsų laikais isteriškas Hegelio istoricizmas yra trąša, padedanti greitai 
augti šiuolaikiniam totalitarizmui. Jis parengė dirvą, kurioje išaugo intelektu- 
aliai nesąžininga inteligentija, kaip bus parodyta šio skyriaus V poskyryje. 
Mes turime suprasti, kad intelektualinis sąžiningumas lemtingas viskam, ką 
mes puoselėjame. 

Bet ar tai viskas? Ir ar tai tiesa? Ar nuomonė, kad Hegelis yra didis 
mąstytojas, nes sukūrė naują, istorinį mąstymo būdą, naują istoriškumo jaus- 
mą, nieko neverta? 

Daugelis mano draugų kritikavo mane už neteisingą Hegelio vertinimą ir 
už mano nesugebėjimą matyti jo didybės. Žinoma, jie buvo visai teisūs, nes 
aš tikrai nepastebiu tos didybės (netgi dabar). Kad ištaisyčiau šią klaidą, 
pabandžiau kiek įmanoma sistemiškiau išnagrinėti klausimą, kur glūdi Hege- 
lio didybė? 

Rezultatas pasirodė esąs nuviliantis. Be abejonės, Hegelio samprotavimai 
apie istorinės dramos mastą ir didingumą sukūrė atmosferą, kurioje buvo 

labai susidomėta istorija. Be abejonės, jo platūs istoricistiniai apibendrinimai, 
periodizavimai ir interpretacijos sužavėjo kai kuriuos istorikus ir paskatino 
juos imtis vertingų, išsamių istorijos tyrinėjimų (kurie beveik visais atvejais 
atskleisdavo Hegelio įžvalgų ir jo metodo silpnybę). Tačiau ar ši vaisinga 
įtaka yra Hegelio istoriko, ar Hegelio filosofo laimėjimas? Ar tai nėra veikiau 
Hegelio propagandisto laimėjimas? Aš pastebėjau, kad istorikai linkę labiau 
vertinti Hegelį (jei apskritai jį vertina) kaip filosofą, o filosofai linkę manyti, 
kad jo įnašas (jei apskritai jo esama) svarbus istorijos supratimui. Tačiau 
istoricizmas nėra istorija, o istoricistinė tikyba nieko neduoda nei istorijos 
supratimui, nei istorijos jutimui. Ir jei mes norime įvertinti Hegelio, kaip 
istoriko, ar Hegelio, kaip filosofo, didybę, turime kelti klausimą ne dėl to, ar 
kai kurie žmonės laikė jo istorijos viziją įkvepiančia, o dėl to, ar toje vizijoje 
buvo daug tiesos. 

Aš radau tik vieną idėją, kuri tikrai svarbi ir kurią galima laikyti Hegelio 
filosofijos dalimi. Tai idėja, paskatinusi Hegelį kritikuoti abstraktų raciona- 
lizmą ir intelektualizmą, neįvertinantį proto priklausomybės nuo tradicijos. 
Hegelis suprato, kad žmonės negali pradėti nuo tuščio lapo ir sukurti minties 
pasaulį iš nieko (nors savo Logikoje Hegelis šią idėją pamiršta), kad jų min- 
tys dažniausiai yra intelektualinio paveldo dalis. 

Aš pasirengęs pripažinti, kad tai svarbi mintis ir kad ją, panorėjus, tikrai 
galima rasti Hegelio filosofijoje. Bet nemanau, kad tai jo paties mintis. Ji yra 
bendra romantikų nuosavybė. Kad visi socialiniai dariniai yra istorijos rezul- 
tatas; kad jie yra ne proto išradimai ir konstruktai, o dariniai, iškylantys iš 
kaprizingų istorinių įvykių, iš idėjų ir interesų sąveikos, iš kančių ir aistrų — 
visa tai žinota ir anksčiau, iki Hegelio. Tai žinojo jau Edmundas Burke'as, 
kurio mintis apie tradicijos svarbą visuomenės institucijų funkcionavimui 
labai veikė vokiečių romantinio sąjūdžio politinį mąstymą. Šios įtakos pėd- 
saką galima rasti Hegelio filosofijoje, bet tik perdėtu ir nevykusiu istorinio ir 
evoliucinio reliatyvizmo pavidalu, t. y. kaip pavojingą doktriną, pagal kurią 
tai, kuo tikima šiandien, šiandien iš tikrųjų teisinga, ir kaip pavojingą išvadą, 
kad tai, kas buvo teisinga (teisinga, o ne vien „tikėtina“), gali būti neteisinga 
rytoj. Tikrai nepanašu, kad tokia teorija skatintų įsisąmoninti tradicijos reikšmę. 


V 


Dabar aš pereisiu prie paskutiniosios Hegelio filosofijos įvertinimo dalies, 
prie naujojo tribalizmo arba totalitarizmo priklausomybės nuo Hegelio teori- 
jų, gvildenimo. 


286 


12. HEGELIS IR NAUJASIS TRIBALIZMAS 


Jei stengčiausi parašyti totalitarizmo atsiradimo istoriją, iš pradžių turė- 
čiau apžvelgti marksizmą: juk fašizmą iš dalies nulėmė dvasinis ir politinis 
marksizmo žlugimas. (Ir, kaip matysime, panašiai galima teigti apie ryšį tarp 
leninizmo ir marksizmo.) Kadangi man svarbiausia istoricizmas, marksizmą 
aš linkęs nagrinėti vėliau, kaip gryniausią iki šiol egzistuojančią istoricizmo 
formą, todėl iš pradžių aptarsiu fašizmą. 

Šiuolaikinis totalitarizmas yra tik amžinojo maišto prieš laisvę ir protą 
epizodas. Nuo ankstesnių epizodų jis skiriasi ne tiek savo ideologija, kiek tuo 
faktu, kad jo vadams pavyko įgyvendinti vieną drąsiausių jų pirmtakų sva- 
jonių; maištą prieš laisvę jie pavertė liaudies sąjūdžiu. (Žinoma, šiuolaikinio 
totalitarizmo liaudiškumo nedera pervertinti; inteligentija yra tik liaudies da- 
lis.) Šis totalitarizmas tapo įmanomas tik todėl, kad tam tikrose šalyse sužlu- 
go kitas liaudies sąjūdis, socialdemokratija arba demokratinė marksizmo ver- 
sija, kuri darbo Žmonių protuose siejosi su laisvės ir lygybės idėjomis. Kai 
tapo akivaizdu, kad 1914 m. šis sąjūdis visai neatsitiktinai neįstengė ryžtingai 
pasipriešinti karui; kai tapo aišku, kad jis neįstengia išspręsti ir taikos metu 
iškylančių problemų, visų pirma įveikti nedarbo ir ekonominio nuosmukio, ir 
kai galiausiai šis sąjūdis labai neryžtingai kovojo su fašistine agresija, tada 
iškilo rimta grėsmė tikėjimui laisvės vertingumu ir lygybės galimumu, ir 
amžinasis maištas prieš laisvę galėjo vienaip ar kitaip, daugiau ar mažiau 
tapti populiarus. 

Tas faktas, kad fašizmas šiek tiek pasinaudojo marksizmo paveldu, nule- 
mia vieną „originalų“ fašistinės ideologijos bruožą, vieną niuansą, kuriuo jis 
skiriasi nuo tradicinės maišto prieš laisvę schemos. Aš turiu galvoje tai, kad 
fašizmas beveik nesirėmė atvira orientacija į antgamtiškumą. Tai nereiškia, 
kad jis būtinai buvo ateistinis ar stokojo mistinių arba religinių elementų. Bet 
marksizmo išplatintas agnosticizmas sukūrė tokią situaciją, kurioje joks po- 
litinis tikėjimas, siekiantis populiarumo darbininkų klasėje, negalėjo pasi- 
reikšti kokiu nors tradicinės religijos pavidalu. Todėl fašizmas, bent jau savo 
ankstyvojoje fazėje, savo oficialiąją ideologiją papildė XIX a. evoliucinio 
materializmo priemaišomis. 

Fašistinio viralo formulė visose šalyse yra ta pati: Hegelis plius žiupsnelis 
XIX a. materializmo (ypač darvinizmo tuo grubiu pavidalu, kurį jam suteikė 
Haeckelis“?). „Mokslinio“ rasizmo elemento autoriumi galima laikyti Haeckelį, 
kuris 1900 m. paskelbė konkursą tema: „Ko mes galime pasimokyti iš dar- 
vinizmo principų, spręsdami valstybės vidinio politinio vystymosi proble- 
mas?“ Pirmoji premija buvo paskirta didelės apimties rasistiniam W.Schal- 

Imeyerio veikalui, ir todėl šį autorių galima laikyti rasinės biologijos seneliu. 
Įdomu tai, kad šis matertalistinis rasizmas, nepaisant visai kitokių jo ištakų, 
panašus į Platono natūralizmą. Abiem atvejais pamatinė idėja yra ta pati: 
išsigimimas — ypač aukštesniųjų klasių — lemia politinį nuosmukį (skaityk: 
atviros visuomenės atsiradimą). Maža to, moderniojo Kraujo ir Žemės mito 
tikslus atitikmuo yra platoniškasis „„gimusiųjų iš žemės“ mitas. Tačiau moder- 
niojo rasizmo formulė yra ne „Hegelis + Platonas“, o „Hegelis + Haeckelis“. 
Kaip matysime, Hegelio „Dvasią“ Marxas pakeitė „materija“ ir medžiaginiais 
bei ekonominiais interesais. Panašiai ir rasizmas Hegelio „Dvasią“ pakeitė 
kažkuo materialių — kvazibiologine Kraujo arba Rasės koncepcija. Ne „Dva- 
sia“, o „Kraujas“ yra saviraidi esmė; ne „Dvasia“, o Kraujas yra pasaulio 
Valdovas, viešpataujantis Istorijos scenoje; ne tautos „Dvasia“, o jos „Krau- 
jas“ nulemia jos esmingąjį likimą. 

Hegelizmo virsmas rasizmu, arba Dvasios virsmas Krauju, nelabai pakei- 
tė svarbiausią hegelizmo bruožą. Jame atsirado biologijos 17 moderniojo bio- 
logizmo atspalvis. Galiausiai atsirado materialistinė, kartu ir mistinė savirai- 
džios biologinės esmės religija, labai panaši į kūrybinės evoliucijos religiją 
(kurios pranašas buvo hegelininkas Bergsonas““), religiją, kurią G.B.Shaw — 
paviršutinišku pranašo stiliumi — apibūdino kaip „tikybą, patenkinančią svar- 
biausią visų žmoniją valdžiusių religijų sąlygą: būtent, neišvengiamą — [re- 
ligijos] ... metabiologiškumą“. Iš tikro šioje naujojoje rasizmo religijoje aiš- 
kiai pastebimas meta — komponentas ir biologinis komponentas, t. y. mistinė 
Hegelio metafizika ir materialistinė Haeckelio biologija. 

Tiek apie skirtumą tarp moderniojo totalitarizmo ir hegelizmo. Nepaisant 
plačiai paplitusio įsitikinimo, kad šis skirtumas yra svarbus, jis nesvarbus, jei 
turime galvoje šių dviejų koncepcijų politines tendencijas. Bet, jei dabar 
žvilgtelėsime į šių koncepcijų panašumus, pamatysime kitokį vaizdą. Beveik 
visos svarbiausios moderniojo totalitarizmo idėjos perimtos iš Hegelio, kuris 
surinko ir išsaugojo tai, ką A.Zimmernas vadina“? „autoritarinių sąjūdžių gin- 
klų arsenalu“. Nors daugumą šių ginklų nukalė ne pats Hegelis, bet kaip tik 
jis surankiojo tuos ginklus senovinėse saugyklose, maitinusiose amžinąjį karą 
ir maištą prieš laisvę; be abejonės, Hegelis savo pastangomis tuos ginklus 
atkasė ir perdavė į savo šiuolaikinių sekėjų rankas. Štai trumpas pačių bran- 
giausių šio stiliaus idėjų sąrašas. (Aš nebekalbu apie platoniškjį totalitarizmą 
ir tribalizmą, kuris — kaip ir pono bei vergo santykio teorija — jau aptartas.) 

(a) Nacionalizmas pateiktas kaip istoricistinė idėja, kad valstybę kurian- 
čios tautos (arba rasės) sukurta valstybė yra Dvasios (o dabar Kraujo) įsikū- 

nijimas; vienai išrinktajai tautai (dabar išrinktajai rasei) lemta valdyti pasaulį. 
(b) Valstybė, kaip natūralus visų kitų valstybių priešas, savo egzistavimą turi 
įtvirtinti karu. (c) Valstybė neprivalo turėti jokių moralinių įsipareigojimų; 
vienintelis teisėjas yra istorija, t. y. istorinė sėkmė; kolektyvo nauda yra vie- 
nintelis asmeninio elgesio principas; propagandinis melas ir tiesos iškraipy- 
mas yra leistinas dalykas. (d) „Etinė“ karo, ypač jaunų nacijų karo su seno- 
mis, idėja; karas, likimas ir šlovė kaip labiausiai trokštamos gėrybės. (e) 
Didžio Žmogaus, pasaulinės istorinės asmenybės, nepaprasta įžvalga ir di- 
džiule aistra pasižyminčio žmogaus kuriamasis vaidmuo (dabar — vadizmo 
principas). (f) Herojiško gyvenimo („gyvenk pavojingai“) ir „herojiško žmo- 
gaus“, priešinamo smulkiam biurgeriui ir lėkštai jo gyvenimo vidutinybei, 
idealas. 

Šių dvasinių vertybių sąrašas nėra nei sistemiškas, nei galutinis. Jos yra 
seno paveldo dalis ir buvo sukauptos bei parengtos naudoti ne tik Hegelio ir 
jo sekėjų veikaluose, bet ir protuose tų inteligentų, kurie per tris kartas mai- 
tinosi tokiu skurdžių dvasiniu maistu, kurį dar Schopenhaueris“ pavadino 
„intelektą griaunančia pseudofilosofija“ ir „piktybišku ir nusikalstamu pik- 
tnaudžiavimu kalba“. Dabar aš išsamiau panagrinėsiu kiekvieną šio sąrašo 
punktą. 

(a) Pagal šiuolaikinio totalitarizmo teorijas, valstybė pati savaime nėra 
aukščiausias tikslas. Toks tikslas veikiau yra Kraujas, Tauta ir Rasė. Aukštes- 
niosios rasės sugeba kurti valstybes. Aukščiausios rasės ar tautos tikslas — 
sukurti galingą valstybę, kuri galėtų pasitarnauti kaip galingas tautos savisau- 
gos įrankis. Ši teorija (bet „Dvasią“ pakeitusi „Krauju“) kilusi iš Hegelio 
filosofijos, kuris rašė: „Tautos esaties substancinis tikslas — tapti valstybe ir 
išsaugoti save kaip tokią. Tauta, sau nedavusi Valstybės formos, — tik Tauta, — 
griežtai pasakius, neturi istorijos, kaip tos taūtos..., kurios egzistavo laukiniš- 
kumo būklėje. Tai, kas nutinka tautai..., esmingai svarbu tik jos santykyje su 
Valstybe““. Šitaip sukurta valstybė turi būti totalitarinė, t. y. jos galybė turi 
aprėpti ir kontroliuoti visą liaudies gyvenimą ir visas jos funkcijas: „Todėl 
Valstybė yra visų konkrečių liaudies gyvenimo elementų — meno, teisės, mo- 
ralės, religijos ir mokslo — pagrindas ir centras... Substancija... esanti toje 
konkrečioje tikrovėje, kuri yra valstybė, yra pačios liaudies Dvasia. Tikroviš- 
ką valstybę jos Dvasia įkvepia visuose konkrečiuose dalykuose — karuose, 
institucijose ir t.t.“ Kadangi valstybė turi būti galinga, ji privalo varžytis su 
kitų valstybių galybėmis. Ji turi įsitvirtinti Istorijos scenoje, turi įrodyti savo 
ypatingą esmę arba Dvasią bei savo „griežtai apibrėžtą“ tautinį charakterį 

savo istoriniais žygiais ir galiausiai privalo siekti pasaulinio viešpatavimo. 
Hegelis tokį istoricistinį esencializmą šitaip apibūdina: „Pati Dvasios esmė 
yra veikla; ji sutikrovina savo galimybę ir paverčia save savo darbu, savo 
kūriniu... Šitaip veikia Tautos Dvasia; ji yra apibrėžta Dvasia, kuri egzistuoja 
ir išlieka... įvykiuose ir permainose, kurios sudaro jos istoriją. Tai yra jos 
kūrinys — tai yra ši tauta. Tautos yra tokios, kokie jų darbai... Tauta yra 
dorovinga, dorybinga, stipri, nes ji sukuria visa, ko trokšta, ir ji gina savo 
kūrinį nuo išorinių jėgų ir šitaip save objektyvuoja... Tos valstybinės santvar- 
kos formos, kurias turėdamos pasaulinės istorinės tautos pasiekė suklestėji- 
mą, yra susijusios su jų ypatumais... Todėl iš senovės pasaulinių istorinių 
tautų politinių institucijų nieko negalima pasimokyti... Apibrėžta tautos dva- 
sia pati yra tik pavienis individas pasaulinės istorijos procese“. Tautos geni- 
jaus dvasia galiausiai turi pasireikšti pasauliniu viešpatavimu: „Pavienės tau- 
tos savimonė... yra objektyvi tikrovė, į kurią laiko dvasia įdeda savo valią. 
Šios absoliučios valios atžvilgiu kitos pavienės tautos dvasios neturi jokių 
teisių: toji tauta viešpatauja pasauliui...“ 

Bet Hegelis ne tik sukūrė istorinę ir totalitarinę nacionalizmo teoriją, bet 
ir aiškiai numatė psichologines nacionalizmo galimybes. Jis matė, kad nacio- 
nalizmas atitinka tam tikrą poreikį — žmonių troškimą žinoti tam tikrą savo 
vietą pasaulyje ir priklausyti galingam kolektyviniam kūnui. Tuo pat metu jis 
parodo įsidėmėtiną vokiškojo nacionalizmo bruožą — stiprų nepilnavertišku- 
mo jausmą (jei vartosime dabartinę terminologiją), ypač anglų atžvilgiu. Orien- 
tuodamasis į nacionalizmą ir tribalizmą, Hegelis sąmoningai kreipiasi į tuos 
jausmus, kuriuos aš apibūdinau (10 skyriuje) kaip civilizacijos įtampą: „„Kiek- 
vienas anglas pasakys, — rašo Hegelis: — mes tie, kurie plaukioja po vande- 
nynus ir kurių rankose yra pasaulinė prekyba, kuriems priklauso Ost Indija 
su savo turtais... Individo santykis su visais tais dalykais yra tas, kad jis 
perima šitą substancinę būtį, kad toks tampa jo mąstymas ir tokie jo sugebė- 
jimai, kuriais remdamasis jis yra šis tas. Juk jis randa tautos būtį, gatavą, 
tvirtą pasaulį, į kurį jis turi įsilieti. Tautos dvasia mėgaujasi šituo savo kūri- 
niu, savo pasauliu ir randa jame pasitenkinimą“. 

(b) Dar viena teorija, kuriai pritaria ir Hegelis, ir jo sekėjai rasistai, yra 
tokia: valstybė dėl pačios savo esmės gali egzistuoti tik susipriešindama su 
kitomis valstybėmis. H.Freyeris, vienas iškiliausių dabartinės Vokietijos so- 
ciologų, rašo: „Būtybė, auganti aplink savo šerdį, netgi nesąmoningai nubrė- 
žia skiriamąją ribą. O riba — netgi šito nesiekiant — sukuria priešą“!!. Panašiai 
sako ir Hegelis: „Kaip individas nėra tikroviškas asmuo, kol jis nesusijęs su 

kitais asmenimis, taip ir valstybė nėra tikroviškas individas, kol ji nesusijusi 
su kitomis valstybėmis... Vienos valstybės santykiai su kita yra ... audringas 
... aistrų, interesų, tikslų, talentų, dorybių, jėgos, neteisingumo, ydų ir išori- 
nių atsitiktinumų... žaismas. Tai žaismas, kai atsitiktinumas lemia net doro- 
vinę visumą, valstybės nepriklausomybę“. Jei taip, tai ar neturėtume stengtis 
reguliuoti šią nelemtą situaciją, laikydamiesi Kanto plano sudaryti sąlygas 
amžinajai taikai, įkurdami federacinę valstybių sąjungą? Tikrai ne, sako He- 
gelis, komentuodamas kantiškąjį taikos planą: „Kantas siūlė valdovų sąjun- 
gą, — nepaisydamas tikslumo kalba Hegelis (juk Kantas siūlė federaciją tokių 
darinių, kuriuos dabar vadiname demokratinėmis valstybėmis), — kuri turėtų 
išspręsti valstybių ginčus; Šventoji Sąjunga, galimas daiktas, ir siekė būti 
kaip tik tokia institucija. Tačiau valstybė yra individas, o individe neišvengia- 
mai glūdi neigimas. Keletas valstybių gali susiburti į šeimą, tačiau šitokia 
konfederacija, kaip individas, neišvengiamai sukels prieštaravimą ir šitaip 
susikurs priešą“. Juk Hegelio dialektikoje neigimas prilygsta apribojimui, 
todėl reiškia ne tik skiriamąją ribą, sieną, bet ir priešybės, vadinasi, ir priešo, 
sukūrimą: „Valstybių likimai ir veiksmai jų tarpusavio santykiuose atsklei- 
džia šių dvasių baigtinės prigimties dialektiką“. Šios citatos paimtos iš Teisės 
filosofijos; bet anksčiau parašytoje Filosofijos mokslų enciklopedijoje Hege- 
lio teorija net labiau panaši į šiuolaikines teorijas, pavyzdžiui, į Freyerio 
teoriją: „Galiausiai valstybė turi pasirodyti betarpiškoje tikrovėje kaip pavie- 
nė tauta... Kaip pavienis individas ji išskiria kitus panašius inidividus. Tų 
individų tarpusavio santykiuose vyrauja savivalė ir atsitiktinumas... Ši nepri- 
klausomybė... jų tarpusavio ginčus paverčia abipusės prievartos klausimais, 
karo būkle... Kaip tik šioje karo būklėje pasireiškia valstybės visagalybė...“ 
Šitaip iš esmės pakartodamas Hegelio mintį, Prūsijos istorikas Treitschke tik 
parodo, kaip gerai jis supranta hegeliškąjį dialektinį esencializmą: „Karas yra 
ne tik praktinė būtinybė; ne, jis yra ir teorinė būtinybė, loginė reikmė. Vals- 
tybės sąvokoje glūdi karo sąvoka, nes valstybės esmė yra galia. Valstybė yra 
liaudis, sutelkta į organizuotą suverenią galią“. 

(c) Valstybė yra įstatymas, ir moralinis, ir teisinis įstatymas. Todėl ji 
negali būti vertinama remiantis kitais kriterijais, ypač pilietinės moralės ma- 
tais. Jos istorinė atsakomybė daug lemtingesnė. Vienintelis jos teisėjas yra 
pasaulinė istorija. Vienintelis įmanomas valstybės vertinimo kriterijus yra jos 
veiksmų pasaulinė istorinė sėkmė. Ši sėkmė — valstybės galia ir plėtimasis — 
turi užgožti visus kitus sumetimus, susijusius su privačiu piliečių gyvenimu; 
teisė yra tai, kas tarnauja valstybės galybei. Bet juk tai iš esmės platoniškoji 

teorija; tai moderniojo totalitarizmo teorija; kartu tai ir Hegelio teorija ir 
platoniškoji-prūsiškoji moralė. „Valstybė, — rašo Hegelis, — yra dorovinės 
idėjos įgyvendinimas. Tai dorovinė dvasia, kaip atsivėrusi, save suvokianti, 
substancinė valia“. Vadinasi, negali būti dorovinės idėjos, aukštesnės už 
valstybę. „Jei ypatingosios valstybių valios nepajėgia susitarti, jų ginčą gali 
išspręsti tik karas. Tačiau koks pažeidimas gali būti vertinamas kaip sutarties 
sulaužymas ar kaip pagarbos ir garbės pažeidimas, to negalima pasakyti api- 
brėžtai, nes valstybė savo begalybę ir garbę gali tapatinti su bet kuriuo savo 
aspektu“. Juk „„...santykiai tarp valstybių yra judrūs, ir nesama teisėjo, galin- 
čio išspręsti jų nesutarimus“. Kitaip tariant, „Valstybės atžvilgiu nesama ga- 
lybės, galinčios nuspręsti..., kas yra teisinga... Valstybės... gali sudaryti tarpu- 
savio sutartis, bet tuo pačiu metu jos stovi aukščiau šių sutarčių“ (t. y. joms 
neprivalu jų laikytis)... „Sutartys tarp valstybių... galiausiai priklauso nuo 
ypatingų suverenių valių, ir dėl šios priežasties jos neišvengiamai yra nepa- 
tikimos““. 

Taigi pasauliniams-istoriniams veiksmams ir įvykiams tinka tik vienos 
rūšies „nuosprendis“ — rezultatas, sėkmė. Todėl Hegelis gali tarti, kad „es- 
mingasis likimas — arba, absoliutus tikslas, o tai tas pat, — yra tikrasis pasau- 
linės istorijos rezultatas“. Tai reiškia, kad vienintelis, galutinis valstybės 
tikslas ir vienintelis jos vertinimo kriterijus — sėkmė; t. y. iš įvairių tautinių 
dvasių dialektinės kovos už galybę ji turi išeiti pati stipriausia, arba, poetine 
paties Hegelio kalba: „Iš šios dialektikos iškyla visuotinė dvasia, beribė Pa- 
saulio Dvasia, skelbianti savo nuosprendį — o jos nuosprendis yra aukščiau- 
sias — baigtinėms pasaulinės istorijos tautų dvasioms; juk pasaulinė istorija 
yra pasaulio teismas“. 

Freyerio idėjos labai panašios, bet jis jas išreiškia daug atviriau: „Istori- 
joje vyrauja vyriškumo, narsumo tonas. Kas turi stiprius gniaužtus, turi ir 
grobį. Kas padaro neteisingą judesį, pražūva, nes..., kas nori pataikyti į de- 
šimtuką, privalo mokėti šaudyti“"*. Bet galiausiai visos šios idėjos yra tik 
Herakleito minties pakartojimas: „Karas — visų tėvas, visų karalius, ir vienus 
atskleidė kaip dievus, kitus — kaip Žmones, vienus vergais padarė, kitus — 
laisvaisiais... Karas teisingas“. Pagal šias teorijas, negali būti moralinio skir- 
tumo tarp tokio karo, kai puolami mes patys, ir karo, kai mes puolame savo 
kaimynus; vienintelis galimas skirtumas yra sėkmė. F.Haiseris, knygos Ver- 
govė: jos biologiniai pagrindai ir moralinis pateisinimas (1923) autorius, 
viešpačių rasės ir viešpačių moralės pranašas, įrodinėja: „Jei mes turime 
apsiginti, turi egzistuoti ir užpuolikai; jei taip, tai kodėl mums patiems nebūti 

užpuolikais?“ Tačiau net ši doktrina (jos pirmtakė yra garsioji Clausewitzo 
doktrina, kad geriausia gynyba yra puolimas) yra hegeliška: juk kalbėdamas 
apie pažeidimus, sukeliančius karą, Hegelis ne tik parodo, kad „gynybinį 
karą“ būtina paversti „puolamuoju karu“, bet paaiškina mums, kad kai kurios 
stipriu individualumu pasižyminčios valstybės „natūraliai linkę susierzinti“, 
kad surastų dingstį ir erdvę tam, ką jis eufemistiškai vadina „intensyvia veikla“. 

Jei istorinė sėkmė yra vienintelis teisėjas, lemiantis valstybių ir tautų san- 
tykius, jei bandoma pašalinti moralinius skirtumus tarp puolimo ir gynybos, 
darosi tiesiog neišvengiama neigti moralės ir sąžinės reikšmę. Hegelis tą 
daro, skelbdamas tai, ką jis vadina „tikrąja morale ar veikiau visuomenine 
dorybe“, ir priešindamas ją „„melagingam moralumui“. Nereikia net sakyti, 
kad ši „tikroji moralė“ yra platoniškoji totalitarinė moralė su žiupsneliu isto- 
ricizmo; tuo tarpu „melaginga moralė“, Hegelio irgi apibūdinama kaip „tik 
formalus garbingumas“, yra asmenine sąžine pagrįsta moralė. „Dabar mes 
galime aiškiai, — rašo Hegelis, — nustatyti tikruosius moralės ar veikiau visuo- 
meninės dorovės principus, priešingus melagingai moralei; juk pasaulinė is- 
torija skleidžiasi aukštesnėje srityje nei moralė, kuri savo esme yra asmeni- 
nė — tai individų sąžinė, jų ypatingoji valia ir veikos būdas... Tai, ko reikalauja 
ir ką įgyvendina Dvasios absoliutus tikslas, ką daro Apvaizda..., peržengia 
gerų ir blogų motyvų sritį... Vadinasi, tie, kurie mano esą teisūs ir palaiko 
senąją tvarką, gina tik formaliąją teisę, kurią jau apleido gyvoji Dvasia ir 
Dievas“". (Taigi tai moralistai, besiremiantys, pavyzdžiui, Naujuoju Testa- 
mentu.) „Tačiau kaip tik šiuo požiūriu pasaulinę istorinę reikšmę turintiems 
darbams ir juos atliekantiems asmenims negalima kelti moralinių reikalavi- 
mų, kurie jų visiškai neliečia. Skundai dėl asmeninių dorybių, kuklumo, nuo- 
lankumo, meilės žmonėms ir gailestingumo stokos jų atžvilgiu beprasmiški. 
Pasaulinė istorija apskritai galėtų skleistis už tų ribų, kuriose egzistuoja mo- 
ralė ir kuriose taip dažnai aptarinėjamas skirtumas tarp moralės ir politikos...“ 
Čia pagaliau mes susiduriame su trečiosios 1789 m. idėjos — brolybės, arba, 
pasak Hegelio, meilės žmonėms, kartu ir sąžinės etikos iškraipymu. Ši pla- 
toniškoji-hegeliškoji istoricistinė moralės teorija buvo nuolat kartojama. Pa- 
vyzdžiui, garsus istorikas E.Meyeris, kalba apie „lėkštą ir moralizuojantį ver- 
tinimą, kai didieji politiniai užmojai matuojami pilietinės moralės kriterijais 
ir ignoruojami gilesni, tikrieji moraliniai valstybės ir istorinės atsakomybės 
kriterijai“. 

Kai laikomasi tokių pažiūrų, turi išnykti visi svyravimai dėl propagandi- 
nio melo ir tiesos iškraipymo, ypač jei melas padeda stiprinti valstybės galią. 

Tačiau Hegelio požiūris į šią problemą yra šiek tiek subtilesnis: „Didelio 
proto žmogus viešai iškėlė klausimą, — rašo jis, — ar leistina apgaudinėti 
liaudį. Atsakymas buvo toks: liaudis nesileis apgaunama dėl savo substanci- 
nių pamatų“ (F.Haiseris, puikus moralistas, sako: „klaida neįmanoma ten, kur 
vyrauja rasės siela“)'*“. Toliau Hegelis sako: „<...> o dėl žinojimo būdo... 
Viešoji nuomonė nusipelno ir pagarbos, ir paniekos... Tai reiškia, kad pirmoji 
sąlyga, leidžianti pasiekti ką nors didaus, yra nepriklausymas nuo viešosios 
nuomonės... Visiškai tikra, kad viešoji nuomonė, praėjus tam tikram laikui, 
pripažįsta ir priima didžiuosius laimėjimus...“ Trumpai tariant, galiausiai vis- 
ką lemia sėkmė. Jei melas atnešė sėkmę, tai išvis jo nebuvo, nes liaudis 
nebuvo apgauta dėl jos substancinių pamatų. 

(d) Matėme, kad valstybė, ypač užmegzdama santykius su kitomis vals- 
tybėmis, išeina už moralės srities; ji yra amorali. Todėl mes galime tikėtis 
išgirsti, kad karas nėra moraliai blogas dalykas, kad jis moraliai neutralus. 
Tačiau Hegelio teorija nepateisina šio lūkesčio; joje glūdi mintis, kad karas 
yra gėris savaime. „Kare esama dorovinio elemento“, — skaitome mes”. — 
„Būtina pripažinti, kad baigtinybė, pavyzdžiui, nuosavybė ir gyvybė, yra 
atsitiktinis dydis. Ši būtinybė pirmiausia pasirodo gamtos jėgų pavidalu, nes 
visi baigtiniai daiktai yra mirtingi ir praeinantys. Bet dorovinėje tvarkoje, 
valstybėje... ši būtinybė yra pakeliama iki laisvės kūrinio, dorovinio įstatymo 
lygio... Karas... tampa... teisės stichija... Gilioji karo prasmė yra tokia: jo 
dėka išsaugoma dorovinė tautos sveikata, įveikiamas tautų prisirišimas prie 
baigtinių tikslų... Karas apsaugoja liaudį nuo sugedimo, kurį sukeltų ilgai 
trunkanti taika. Istorijoje matome reiškinių, rodančių, kad sėkmingi karai 
nuslopindavo vidinius neramumus... Tautos, draskomos vidinių vaidų, pasie- 
kia vidinę taiką, kuri yra karo su išorės priešais padarinys“. Ši iš Teisės 
filosofijos paimta ištrauka rodo Platono ir Aristotelio mokymo apie „klestė- 
jimo pavojus“ įtaką; kartu ji yra geras pavyzdys, rodantis, kaip moralė tapa- 
tinama su sveikata, etika — su politine higiena, o teisė — su jėga. Kaip maty- 
sime, šitoks tapatinimas tiesiogiai lemia dorybės tapatinimą su drąsa: tai 
patvirtina toliau pateikiamos ištraukos iš Hegelio Istorijos filosofijos. (Šios 
ištraukos eina tuojau pat po anksčiau cituotosios, kur kalbama apie naciona- 
lizmą, kaip būdą įveikti nepilnavertiškumo jausmą, ir šitaip įrodinėjama, kad 
net karas gali būti tinkama priemonė siekti kilnių tikslų.) Tuo pat metu He- 
gelio teorijoje aiškiai esama minčių, išplėtotų šiuolaikinėje teorijoje, kad jau- 
nų ir neturtingų šalių agresija prieš sugedusias, senas ir turtingas šalis yra 
pateisinama moralės požiūriu. „Tauta, — rašo Hegelis, — yra dorovinga, dory- 

binga, stipri, nes ji sukuria viską, ko trokšta, ir ji gina savo kūrinį nuo išori- 
nių jėgų ir šitaip save objektyvuoja... Tačiau šita dvasios veikla toliau nebe- 
reikalinga, nes ji turi tai, ko trokšta... Tauta dar daug gali nuveikti kare ir 
taikos metu <...>, tačiau pati gyvoji substancinė siela tarsi jau nebeveikia... 
Tauta gyvena taip, kaip gyvena senstantis individas <...>. Toks įprotis (laik- 
rodis užvestas ir toliau eina pats) atveda prie natūralios mirties <...>. Tokia 
natūralia mirtimi miršta individai ir tautos... Tauta miršta ne paprasta natūra- 
lia mirtimi, nes ji nėra tik pavienis individas <...>, priešingai, natūrali mirtis 
jai reiškia savižudybę <...>. Tauta gali mirti prievartine mirtimi tik tada, jeigu 
ji yra mirusi natūraliai, pati savaime <...>“. (Pastarosios pastabos priklauso 
nuosmukio ir žlugimo tradicijai.) 

Hegelio mintys apie karą yra labai šiuolaikiškos; jis netgi mato karo 
mechanizavimo padarinius arba veikiau mano, kad mechanizuota karyba yra 
totalitarizmo arba kolektyvizmo etinės Dvasios padarinys": „Esama įvairių 
narsumo rūšių. Gyvulio ar plėšiko drąsa, drąsa, kylanti iš garbės jausmo, 
riterio šaunumas dar nėra tikrosios narsumo formos. Tikroji narsa, būdinga 
civilizuotoms tautoms, pasireiškia pasirengimu visiškai aukotis valstybės tar- 
nybai, ir šiuo atveju individas vertas tik kaip vienas iš daugelio“. (Užuomina 
apie visuotinę karinę prievolę.) „Dabar svarbi ne asmeninė drąsa; svarbiau- 
sias aspektas — aukojimasis visuotinybei. Ši aukštesnė forma lemia, ... kad 
narsumas pasirodo esąs labiau mechaniškas... Priešiškumas nukreiptas ne prieš 
atskirus individus, o prieš priešišką visumą“ (tai totalinio karo principo nu- 
matymas); „„...asmeninė drąsa pasirodo kaip antasmeninė. Šis principas lėmė 
šautuvo išradimą; šis išradimas neatsitiktinis...“ Panašiai Hegelis kalba apie 
parako išradimą: „Žmonijai jo reikėjo, ir jis tuojau pat atsirado“. (Kokia gera 
Apvaizda!) 

Filosofas E. Kaufmanas, 1911 m. polemizuodamas su kantiškuoju laisvų 
žmonių bendruomenės idealu, laikosi gryniausio hegelizmo pozicijų: „Ne 
laisvą valią turinčių žmonių bendruomenė, o pergalingas karas yra [tikrasis] 
visuomenės idealas..., kaip tik kare valstybė atskleidžia savo tikrąją prigim- 
tį*"?. Panašiai rašo E. Banse. žymus „karo mokslininkas“ (1933): „Karas yra 
aukščiausias visų epochos dvasinių išteklių suintensyvinimas..., jis išreiškia 
kraštutines liaudies dvasinių galių pastangas... Dvasia ir veiksmas susilieja. 
Tiesą sakant, karas sukuria pagrindą, į kurį remdamasi žmogaus siela gali 
pasireikšti visapusiškai ir aukščiausiu lygiu... Niekur kitur rasės... valia... 
negali reikštis taip pilnatviškai kaip kare“. 1935 m. generolas Ludendorffas 
tęsia: „„Vadinamosios taikos metais politika... turi prasmę tik tiek, kiek ji yra 


295 


II. PRANAŠŲ METAS 


pasirengimas totaliniam karui“. Šitaip jis tik daug tiksliau išreiškia idėją, 
kurią 1915 m. iškėlė įžymus filosofas esencialistas Maxas Scheleris: „Ka- 
ras — tai tikroviškiausiai auganti ir kylanti valstybė: tai politika“. Tą pačią 
Hegelio doktriną performuluoja Freyeris 1935 m.: „Nuo pat pirmosios savo 
egzistavimo akimirkos valstybė įsitvirtina karinėje srityje... Karas yra ne tik 
tobuliausia valstybės veiklos forma; tai tikroji valstybės gyvavimo stichija; 
žinoma, terminas „karas“ turi apimti atidėtą, sustabdytą, užmaskuotą, vengia- 
mą karą“. Tačiau drąsiausią išvadą priėjo F.Lenzas, savo knygoje Rasė kaip 
vertybės principas, keldamas retorišką klausimą: „Jei moralės tikslas turėtų 
būti humaniškumas, tai ar galiausiai mes neturėtume palaikyti neteisingos 
pusės?“ ir, žinoma, tuojau pat išsklaidydamas šią absurdišką dvejonę atsako: 
„Mes nė iš tolo nemanome, kad humaniškumas turėtų pasmerkti karą: ne, tai 
karas pasmerkia humaniškumą“. Šią idėją E. Jungas sieja su istoricizmu ir 
sako: „Humanizmas, arba Žmonijos idėja,.. nėra istorijos reguliatyvas“. Ta- 
čiau pirmųjų antihumanistinių argumentų išradėjas yra Hegelio pirmtakas 
Fichte, Schopenhauerio pavadintas „tuščiažodžiautoju“. Aptarinėdamas žodį 
„humaniškumas“, Fichte rašė: „Jei romaniškos kilmės žodis „Aumaneness“ į 
vokiečių kalbą būtų verčiamas tinkamai, t. y. žodžiu „žmogiškumas“, tada... 
būtų galima tarti taip: „Galų gale būti žmogumi, užuot buvus gyvūnu, ne toks 
jau didelis dalykas!“ Iš tikrųjų vokiečiai būtų galėję kalbėti kaip tik taip — bet 
taip kalbėti būtų neįmanoma romanų tautoms. Juk vokiečių kalboje „,žmogiš- 
kumas“ liko tik sąvoka, žyminti reiškinį; jis niekada netapo antjuslinę realybę 
žyminčia idėja, kaip romanų tautose. Kas pabandytų šį svetimą romanišką 
simbolį (t. y. žodį ,„žmogiškumas“) slapčia perkelti „į vokiečių kalbą, tas 
akivaizdžiai sunaikintų jų dorovines normas...“ Fichte's doktriną pakartoja 
Spengleris, kuris rašo štai ką: „'Žmogiškumas' yra arba zoologinė sąvoka, 
arba tuščias žodis“. Ją kartoja ir Rosenbergas, tvirtindamas: „Vidinis žmo- 
gaus gyvenimas nunyksta..., jeigu jo protą pradeda veikti svetimi motyvai: 
išgelbėjimas, humanizmas ir žmonijos kultūra“. 

O. Kolnai, kurio knygai (The War against the West, 1938) aš dėkingas 
už didelę dalį medžiagos, kurios kitaip nebūčiau suradęs, labai įspūdingai 
sako: „Visi mes... racionalių, civilizuotų valdymo ir socialinio organizavimo 
metodų šalininkai, sutinkame, kad karas savaime yra blogis...“*? Pridurda- 
mas, kad, daugumos mūsų nuomone (išskyrus pacifistus), tam tikromis aplin- 
kybėmis karas gali tapti neišvengiamu blogiu, šis autorius tęsia savo mintį: 
„Nacionalistinis požiūris kitoks, nors jame nebūtinai glūdi troškimas nuolat 
ir dažnai kariauti. Nacionalistui karas yra veikiau gėris nei blogis, net jei tai 

būtų pavojingas gėris, panašiai kaip labai stiprus vynas, rūpestingai saugo- 
mas retoms labai iškilmingoms šventėms“. Karas yra ne banalus ir paplitęs 
blogis, o brangus, nors ir retas, gėris: — taip galima apibendrinti Hegelio ir 
jo sekėjų pažiūras. 

Hegelis sumaniai atgaivino herakleitiškąją likimo idėją. Jis pabrėžė*!, kad 
ši šlovinga graikiškoji likimo idėja, išreiškianti asmens ar tautos esmę, prie- 
šinga nominalistinei žydiškai visuotinių gamtos ar moralės dėsnių idėjai. Esen- 
cialistinę likimo doktriną galima kildinti (kaip parodyta ankstesniame skyriu- 
je) iš požiūrio, kad tautos esmė gali atsiskleisti tik jos istorijoje. Ši doktrina 
nėra „fatalistinė“ ta prasme, kad ji skatina neveiklumą; „likimas“ nėra tapa- 
tinamas su „nulemtumu“. Visai priešingai. Savastis, tikroji asmens esmė, 
giliausioji asmens siela, medžiaga, iš kurios asmuo nulipdytas (valia ir aistra, 
o ne protas), lemtingai svarbi asmens likimui. Po to, kai Hegelis praturtino 
šią teoriją, lemties arba likimo idėja tapo manija, būdinga tiems, kurie maiš- 
tauja prieš laisvę. Kolnai teisingai pabrėžia ryšį tarp rasizmo (kaip tik likimas 
žmogų padaro kokios nors rasės nariu) ir priešiškumo laisvei: „Rasės princi- 
pas, — sako Kolnai, — turi įkūnyti ir išreikšti visišką Žmogaus laisvės neigimą, 
paneigti lygiateisiškumą; tai iššūkis žmonijai“*?. Ir jis visai teisingai pabrėžia, 
kad rasizmas „laisvei priešina likimą, individualiajai sąmonei — nekontroliuo- 
jamą ir protu nevaldomą kraujo prievartą“. Hegelis išreiškia net ir šią mintį, 
nors, kaip paprastai, šiek tiek miglotai: „Tai, ką vadiname principu, tikslu, 
likimu, arba Dvasios prigimtimi, ar idėja, — rašo Hegelis, — yra paslėpta, 
neišsiskleidusi esmė, kuri pati savaime — kad ir kokia būtų teisinga savyje — 
nėra visiškai tikroviška... Juos įgyvendinančios paskatos... yra žmonių reik- 
mės, instinktai, polinkiai ir aistros“. Šiuolaikinis totalinio auklėjimo filosofas 
E.Kreckis, nueina dar toliau fatalizmo kryptimi: „Visa protinga individo va- 
lia ir veikla apribota jo kasdienio gyvenimo; už jo ribų žmogus gali realizuoti 
aukštesnį pašaukimą ir didingesnę lemtį tik tiek, kiek jį pagauna aukštesnės 
likimo jėgos“. Tai, ką jis sako vėliau, panašu į asmeninės patirties apibendri- 
nimą: „Žmogus tampa kūrybiška ir lemtinga būtybe ne vadovaudamasis savo 
proto schemomis, o tik dėl tų jėgų, kurios veikia virš jo ir po juo, kurios 
atsiranda ne jo savastyje, bet banguoja ir veikia, persmelkdamos jo savastį...“ 
(Šio filosofo mintys apie tai, kad pasibaigė ne tik „objektyviojo“ arba „lais- 
vojo“ mokslo, bet ir „grynojo proto“ epocha, yra nepagrįstas jo paties inty- 
miausių patyrimų apibendrinimas.) 

Be likimo idėjos, Hegelis atgaivina ir jos atitikmenį, šlovės idėją: „Indi- 
vidai... yra įrankiai... Tai, ką jie laimėjo asmeniškai..., kaip individai dalyvau- 

dami substancinėje veikloje (parengtoje ir nulemtoje nepriklausomai nuo jų), 
yra... Šlovė, atlyginanti jiems“®%. O štai Stapelis, naujos, supagonintos krikš- 
čionybės propaguotojas, paskubom kartoja Hegelio mintį: „Visi didieji žyg- 
darbiai buvo atlikti dėl garbės arba šlovės“. Tačiau šis „krikščioniškas“ mo- 
ralistas net radikalesnis už Hegelį: „Metafizinė šlovė yra vienintelė tikra 
moralė“, moko jis, o šios vienintelės tikros moralės „kategorinis i1mperaty- 
vas“ atitinkamai yra toks: „Elkis taip, kaip reikalauja šlovė!“ 

(e) Tačiau šlovė nepasiekiama kiekvienam; šlovės religijoje glūdi antiega- 
litarizmas — joje glūdi „Didžiojo Žmogaus“ religija. Todėl modernusis rasiz- 
mas „nepripažįsta nei sielų, nei žmonių lygybės“*“ (Rosenbergas). Taigi ne- 
bėra kliūčių, trukdančių iš amžinojo maišto prieš laisvę ginklų arsenalo pasiimti 
Vado principą, arba, pasak Hegelio, Pasaulinės istorinės asmenybės idėją. Ši 
idėja yra viena mėgstamiausių Hegelio temų. Aptarinėdamas šventvagišką 
„klausimą, ar leistina apgaudinėti liaudį (žiūrėkite anksčiau), jis sako: ,,Vie- 
šojoje nuomonėje viskas yra melaginga ir viskas teisinga, bet atskleisti tiesą 
yra Didžiojo Žmogaus uždavinys. Tas, kuris išreiškia savo epochos valią; 
kuris pasako savajai epochai, ko nori; ir kuris tai įgyvendina, yra savosios 
epochos Didysis Žmogus. Jis veikia vadovaudamasis savo: epochos vidine 
dvasia ir esme ir ją įgyvendina. Tas, kuris nesugeba niekinti viešosios nuo- 
monės, nugirstamos tai šen, tai ten, niekada nepadarys ko nors didingo“. Šis 
puikus vado — Didžiojo Diktatoriaus — apibūdinimas, jam suteikiantis publi- 
cisto bruožus, siejamas su kruopščiai išskleistu Didžiojo Žmogaus didybės 
mitu, pagal kurį tas žmogus yra svarbiausias istorijoje veikiančios dvasios 
įrankis. Aptarinėdamas „istorinius Žmones — Pasaulinius istorinius indivi- 
dus“, Hegelis sako: „<...> jie buvo praktikai ir politikai. Kartu jie buvo ir 
mąstantys žmonės, supratę, ko reikia ir kas savalaikiška. <...> Todėl pasau- 
linius istorinius žmones, gyvenusius tam tikroje epochoje, dera laikyti įžval- 
giais; jų veiksmai, jų kalbos — geriausia, kas buvo tuo metu. Tie geranoriški 
planai ir patarimai, kuriuos jiems galėjo duoti kiti, veikiau būtų buvę riboti 
ir melagingi, nes kaip tik didieji žmonės ir buvo tie, kurie geriausiai suvokė 
reikalų esmę ir iš kurių vėliau visi perimdavo jų supratimą ir jam pritardavo 
arba blogiausiu atveju su juo susitaikydavo. Juk į priekį pasistūmėjusi dvasia 
yra visų individų vidinė, tačiau nesąmoninga siela, kuri tampa sąmoninga 
padedant didiesiems žmonėms. Kiti seka įkandin šių dvasinių vadovų kaip tik 
todėl, kad jaučia jų vidinės dvasios, esančios priešais juos, neįveikiamą jė- 
gą“. Tačiau Didysis Žmogus yra ne tik didžiausiu protu ir didžiausia išmin- 
timi pasižymintis žmogus, bet kartu ir didžių aistrų Žmogus — Žinoma, pir- 

miausia valdomas didžių politinių aistrų ir ambicijų. Todėl jis sugeba sukelti 
kitų Žmonių aistras. „Didieji žmonės siekė savo, o ne kitų pasitenkinimo 
<...>. Jie yra didieji Žmonės kaip tik todėl, kad troško didybės ir ją realizavo 
<...>. Nieko didingo pasaulyje neįvyko be aistros ... Galima pavadinti proto 
gudrumu tai, kad jis priverčia aistras veikti savo naudai ... Aistra nėra visai 
tinkamas žodis, kuris išreikštų tai, ką aš čia norėčiau pasakyti. Aš čia turiu 
galvoje kaip tik Žmonių veiklą apskritai, kurią lemia privataus pobūdžio 
interesai, specialūs tikslai arba, jeigu norite, egoistiniai motyvai, ir lemia kaip 
tik tai, kad į šituos tikslus jie sutelkia visą savo valios ir charakterio energiją 
<...>. Aistros, asmeniniai tikslai ir savanaudiškų troškimų patenkinimas <...> 
yra efektyviausi veiksmo šaltiniai. Jų galią lemia tai, kad jie negerbia nė 
vieno teisingumo ir moralės jiems uždedamo apribojimo, ir tai, kad šie pri- 
gimtiniai impulsai labiau veikia žmones negu dirbtinė ir nuobodi disciplina, 
kurios dėka mokomasi tvarkos, apsiribojimo, teisės ir moralės“. Nuo Rous- 
seau laikų romantikų mokykla suprato, kad žmogus nėra protinga būtybė par 
excellence. Tačiau jei humanistai laikosi racionalumo kaip tikslo, maištinin- 
kai prieš protą šią psichologinę žmogaus iracionalumo įžvalgą naudoja savo 
politiniams tikslams. Fašistų kreipimasis į „žmogaus prigimtį“, tai kreipima- 
sis į mūsų aistras, į mūsų kolektyvinius mistinius poreikius, į „nepažinų 
žmogų“. Perfrazuodami tik ką cituotus Hegelio žodžius, šį kreipimąsi galime 
pavadinti maišto prieš protą gudrybe. Bet šios gudrybės viršūnę Hegelis 
pasiekia savo įžūliausiu dialektiniu triuku. Atiduodamas duoklę racionaliz- 
mui, apie „protą“ kalbėdamas daug garsiau nei kas kitas iki jo, jis baigia 
1racionalizmu, ne tik aistros, bet ir brutalios jėgos garbinimu: „Proto absoliu- 
tus interesas, — rašo Hegelis, — reiškiasi tuo, kad egzistuotų šita dorovinė 
visuma (t. y. valstybė); ir kaip tik čia glūdi valstybes kūrusių herojų teisumas 
ir nuopelnai, nors tos valstybės ir nebuvo tobulos <...>. Būna ir taip, kad 
tokios asmenybės lengvabūdiškai ignoruoja kitus didžius ar net šventus inte- 
resus, ir, žinoma, toks elgesys morališkai peiktinas. Tačiau tokia didi asme- 
nybė yra priversta sutrypti kokią nekaltą gėlelę, daug ką sutraiškyti savo 
kelyje“. 

(f) Koncepciją, pagal kurią žmogus yra ne tiek protingas, kiek herojiškas 
gyvulys, išrado ne maištininkai prieš protą; tai tipiškas gentinis idealas. Šį 
herojiško Žmogaus idealą dera skirti nuo protingos pagarbos heroizmui. He- 
roizmas yra ir visada bus vertas žavėjimosi; bet aš manau, kad mūsų žavė- 
jimasis labiausiai turi priklausyti nuo to, kaip mes vertiname reikalą, kuriam 
pasišventė herojus. Man atrodo, kad herojiškasis gangsterizmo elementas ne- 

nusipelnė didelės pagarbos. Bet mes negalime nesižavėti kapitonu R. Scottu 
ir jo ekspedicija, o dar labiau — rentgeno spindulių ar geltonosios karštligės 
tyrinėtojų heroizmu ir, žinoma, heroizmu tų, kurie gina laisvę. 

Gentinis herojiško žmogaus idealas, ypač jo fašistiniu pavidalu, pagrįstas 
kitokiomis pažiūromis. Tai tiesioginis puolimas tų dalykų, kurie daugumai 
mūsų heroizmą daro patrauklų, — tokių dalykų, kurie stumia į priekį civiliza- 
ciją. Tai antpuolis prieš pačią pilietinio gyvenimo idėją, kuri pasmerkiama 
kaip lėkšta ir materialistinė dėl joje glūdinčios saugumo idėjos. Gyvenk pa- 
vojingai — toks gentinis heroizmo idealas. Reikalas, dėl kurio laikaisi šio 
imperatyvo reikalavimų, turi antraeilę reikšmę, arba, kaip sako W. Bestas: 
„Geras mūšis pats savaime, o ne „geras reikalas“ — ... štai kas apverčia 
vertinimų skalę... Svarbiausia kaip, o ne už kokį reikalą kaunamės““*. Ir vėl 
matome, kad šitokia argumentacija yra Hegelio idėjų išsklaida: „Taikos me- 
tu, - rašo Hegelis, — pilietinis gyvenimas išsiplečia, kiekviena sritis atsiribo- 
ja... o galiausiai visi žmonės patenka į sąstingio būklę... Iš sakyklų daug 
pamokslaujama apie laikinų dalykų netvarumą, tuštybę ir bergždumą, tačiau 
kiekvienas galvoja..., kad bent jau jis pats saugos savo santaupas... Būtina 
pripažinti, ... kad nuosavybė ir gyvybė yra atsitiktiniai dalykai... Ir pagaliau 
nesaugumas pasirodo husarų su blizgančiais kardais pavidalu ir parodo, koks 
tai rimtas dalykas!“ Kitoje vietoje Hegelis piešia niūrų paveikslą, kurio turi- 
nys yra tai, ką jis vadina „tik kasdieniu gyvenimu“. Atrodo, kad toks gyve- 
nimas jam yra panašus į normalų civilizuotos bendruomenės gyvenimą: „Įprotis 
yra veikla be pasipriešinimo..., kurioje nėra pilnatvės ir įkarščio; tai tik išori- 
nė, juslinė (t. y. tai, ką kai kurie mūsų dienų žmonės pavadintų „materialis- 
tine“) egzistencija, jau nebeatsiduodanti savo objektui su entuziazmu, ... eg- 
zistencija be proto veiklos ir gyvastingumo“. Visada ištikimas savajam 
istoricizmui, savo antiutilitarinę poziciją (ne taip, kaip Aristotelis, utilitariškai 
komentuojantis „pertekliaus pavojus“), Hegelis grindžia savąja istorijos in- 
terpretacija: „Pasaulinė istorija nėra laimės arena. Laimės tarpsniai yra jos 
tuštieji puslapiai, nes tai yra harmonijos tarpsniai“. Taigi liberalizmas, laisvė 
ir protas dažniausiai yra Hegelio kritikos objektas. Isteriški šūksniai: Mes 
trokštame mūsų istorijos! Mes trokštame mūsų likimo! Mes trokštame mūsų 
kovos! Mes trokštame savo grandinių! - skamba visame hegelizmo statinyje, 
šioje uždaros visuomenės ir maišto prieš laisvę tvirtovėje. 

Nepaisant Hegelio savotiško, oficialiojo optimizmo, grindžiamo jo teori- 
ja, kad visa, kas protinga, yra tikra, jame esama bruožų, kuriuose galima rasti 
pesimizmo, tokio būdingo protingesniems dabarties filosofams rasistams, pėd- 

sakų. Galimas daiktas, pesimizmas nėra toks būdingas ankstyvesniems rasis- 
tams (tokiems, kaip Lagarde'as, Treitschke, Moelleris van den Bruchas), bet 
jis būdingas tiems filosofams rasistams, kurie pasirodė po įžymiojo istoricisto 
Oswaldo Spenglerio. Nei Spenglerio biologinis holizmas, nei jo intuityvusis 
supratimas, nei grupinė dvasia ir epochos dvasia, nei jo romantizmas nepa- 
deda šiam būrėjui išvengti labai pesimistiškos pozicijos. Atviros nevilties 
elementas aiškiai jaučiamas tame „žiauriame““ aktyvizme, kuris lieka žmo- 
nėms, numatantiems ateitį ir besijaučiantiems jos įrankiais. Įdomu pažymėti, 
kad šis niūrus požiūris į situaciją vienodai būdingas abiem rasistų sparnams — 
ir „ateistams“, ir „krikščionims“. 

Stapelis, priklausantis pastariesiems (bet esama ir kitų, pavyzdžiui, Go- 
gartenas), rašo“: „Žmogus, kaip visuma, valdomas prigimtinės nuodėmės... 
Krikščionis žino, kad jam visiškai neįmanoma gyventi nenuodėmingai... To- 
dėl jis vengia smulkmeniškos moralinės kazuistikos... Sumoralinta krikščio- 
nybė yra radikaliai antikrikščioniška... Dievas sukūrė šį pasaulį dūlų, ir jis 
pasmerktas žlugti. Tai tegul jis eina velniop, kaip lemta likimo! Žmonės, 
įsivaizduojantys, kad sugeba padaryti jį geresnį, siekiantys sukurti „„aukštes- 
nę“ moralę, ryžtasi keistuoliškam apgailėtinam maištui prieš Dievą... Dan- 
gaus viltis nėra tas pat, kas tikėjimas pasiekti palaimos būseną; tai paklusnu- 
mas ir kareiviška draugystė“. (Sugrįžimas į gentį.) „Jei Dievas įsako savo 
žmogui keliauti į pragarą, jo ištikimas tarnas... eis į pragarą... Jei Jis skiria 
jam amžinąsias kančias, tai ir šitai reikia pakelti... Tikėjimas yra tik kitas 
žodis, išreiškiantis pergalę. Viešpats reikalauja ne ko kito, o pergalės...“ 

Labai panaši dvasia būdinga dviejų žymiausių dabartinės Vokietijos filo- 
sofų „egzistencialistų“, Heideggerio ir Jasperso, kūrybai; abu yra filosofų 
esencialistų Husserlio ir Schelerio sekėjai. Heideggeris pelnė šlovę, atgaivin- 
damas hegeliškąją Niekio filosofiją: Hegelis „sukūrė“ teoriją“, pagal kurią 
„grynoji būtis“ ir „grynasis niekis“ yra tas pat; jis pasakė, kad turime abst- 
rahuotis nuo visų konkrečių „objekto apibrėžčių“, jei bandome mąstyti gry- 
nosios būties sąvoką: todėl, sako Hegelis, „nebelieka nieko“. (Šitoks herak- 
leitiškas metodas gali būti naudojamas įrodyti įvairiausioms dalinėms 
tapatybėms, pavyzdžiui, gryno turtingumo ir gryno skurdo tapatybei, gryno 
viešpatavimo ir gryno vergavimo tapatybei, gryno arianizmo ir gryno judaiz- 
mo tapatybei ir pan.) Heideggeris išradingai taiko hegeliškąją Niekio teoriją 
praktinėje gyvenimo arba „egzistencijos“ filosofijoje. Gyvenimas, egzistenci- 
ja gali būti suprasti tik supratus Niekį. Savo paskaitoje Kas yra metafizika? 
Heideggeris sako: „Turi būti ištyrinėtas tik esinys ir daugiau — niekas; vien 

tik esinys ir toliau — niekas; išimtinai tik esinys, o be jo — niekas“. Tyrinėti 
Niekį („Kur mes galime ieškoti Niekio?“) leidžia tas faktas, kad „mums 
pažįstamas Niekis“; mes pažįstame jį baimės būsenoje: „Baimė atveria Niekį“. 

Baimė; niekio baimė; mirties baimė — tokios yra Heideggerio egzistenci- 
nės filosofijos pamatinės kategorijos. O egzistencija yra toks gyvenimas, 
kurio tikroji prasmė — būti „„nublokštam į egzistavimą, nukreiptą mirtin“*š, 
Žmogaus egzistencija turi būti suprantama kaip „plieno žvangėjimas“; žmo- 
gaus „apsisprendusi egzistencija“ — tai „būti savastimi, aistringai atsiverian- 
čia laisvei mirti... visiškai sąmoningai ir nevengiant baimės“. Tačiau šiuose 
niūriuose prisipažinimuose esama ir šiek tiek paguodos. Skaitytojo neturėtų 
visiškai apstulbinti Heideggerio aistra mirčiai. Juk valia viešpatauti ir valia 
gyventi jam ne mažiau svarbi, negu jo mokytojui Hegeliui. „Vokiečių univer- 
siteto valia esmei, — rašė Heideggeris 1933 m., — yra valia mokslui; tai valia 
istorinei-dvasinei vokiečių tautos, patiriančios save savo valstybėje, misijai. 
Mokslas ir vokiečių likimas turi iškovoti valdžią, ypač esmingojoje valioje“. 
Nors ši citata nėra originalumo ar aiškumo pavyzdys, ji yra tikras ištikimybės 
savo šeimininkams paminklas, ir tiems Heideggerio gerbėjams, kurie, šito 
nepaisydami, vis dar tiki jo „egzistencijos filosofijos“ gilumu, galima primin- 
ti Schopenhauerio žodžius: „Kas patikės, kad tiesa gali atsirasti tik kaip ša- 
lutinis produktas?“ Ir turėdami galvoje paskutiniąją Heideggerio citatą, jie 
turėtų paklausti savęs, ar Schopenhauerio patarimas nesąžiningam globėjui 
nebuvo sėkmingai pritaikytas daugelio auklėtojų daugeliui daug žadančių 
jaunuolių — ir Vokietijoje, ir už jos ribų. Turiu galvoje štai kokius žodžius: 
„Jeigu Jūs siekiate atbukinti jaunuolio protą ir iš jo smegenų atimti sugebė- 
jimą mąstyti, tada geriausiai, ką Jūs galite padaryti, — duoti jam skaityti 
Hegeli. Juk šitos siaubingos vienas kitą naikinančių ir vienas kitam priešta- 
raujančių žodžių sankaupos bloškia protą į kankinamai tuščias pastangas ap- 
skitai apie ką nors pamąstyti, o galiausiai protas visai nusilpsta nuo visiško 
išsekimo. Taigi visoks sugebėjimas mąstyti sunaikinamas taip radikaliai, kad 
galiausiai jaunuolis tikrai nebesugeba beprasmiško tuščiažodžiavimo skirti 
nuo tikros minties. Globėjas, būgštaujantis, kad jo globotinis gali tapti per- 
nelyg protingas, jog rimtai žiūrėtų į jo schemas, šiai nelaimei gali užkirsti 
kelią, nekaltai pakišdamas jam mintį pasiskaityti Hegelį“. 

K.Jaspersas savo nihilistines tendencijas skelbia*? net aiškiau (jei tai įma- 
noma) už Heideggerį. Tik susidūrus su Niekiu, su naikinimu, moko Jasper- 
sas, įmanoma patirti ir įvertinti Egzistenciją. Kad gyventum esmingąja šio 
žodžio prasme, privalai gyventi krizėje. Kad pajustum gyvenimo skonį, privalai 

ne tik rizikuoti, bet ir pralaimėti! — šitaip istoricistinę kismo ir likimo idėją 
Jaspersas beatodairiškai nuveda iki paties niūriausio kraštutinumo. Visi daly- 
tymosi dėsnis pasirodo šitokiam intelektui be iliuzijų. Tačiau atverk akis 
destrukcijai — ir tave apims gyvenimo virpulys! Tikrą gyvenimą patiriame tik 
„ribinėse situacijose“, ant ribos, egzistenciją skiriančios nuo niekio. Gyveni- 
mo palaima visada sutampa su jo suvokiamybės pabaiga, ypač su kraštutinė- 
mis kūniškos egzistencijos situacijomis, pirmiausia — su kūnui iškylančių 
pavojumi. Negali pajusti gyvenimo skonio, nepatyręs pralaimėjimo. Džiū- 
gauk žūdamas! 

Tai lošėjo arba gangsterio filosofija. Nereikia net sakyti, kad ši demoniška 
„aistros ir baimės, triumfuojančio arba medžiojamo žvėries“ (Kolnai“?) reli- 
gija, šis absoliutus nihilizmas intensyviausia šio žodžio prasme negali būti 
populiarus. Tai tikėjimas, būdingas ezoterinei grupei intelektualų, išsižadėju- 
sių proto, o kartu su juo ir humanizmo. 

Egzistuoja ir kita Vokietija, paprastų žmonių, kurių smegenų neapnuodijo 
niokojanti aukštojo mokslo sistema. Tačiau ši „kita“ Vokietija tikrai nėra 
vokiečių mąstytojų Vokietija. Teisybė, Vokietija turi ir „kitų“ mąstytojų (visų 
pirma Kantą), tačiau ši tik ką pateikta apžvalga neduoda pagrindo optimiz- 
mui ir aš visiškai pritariu Kolnai pastabai?!: „Gal ir nėra... paradoksalu neviltį 
dėl vokiečių kultūros kompensuoti paguodžiančia mintimi, kad galiausiai, be 
prūsiško stiliaus mąstytojų Vokietijos, egzistuoja kita, prūsų generolų Vo- 
kietija“. 


VI 


Aš bandžiau parodyti, kad Hegelio istoricizmas sutampa su šiuolaikinio 
totalitarizmo filosofija. Šis tapatumas retai suvokiamas visiškai aiškiai. He- 
gelio istoricizmas virto daugybės intelektualų, netgi nuoširdžių „antifašistų“ 
ir „kairuolių“, kalba. Jis tiek įsismelkė į jų intelektualinę atmosferą, kad 
daugelis jo net nebepastebi, o jo pasibaisėtinas nesąžiningumas pastebimas 
ne labiau, nei oras, kuriuo jie kvėpuoja. Tačiau kai kurie filosofai rasistai 
puikiai supranta savo priklausomybę nuo Hegelio. Geras pavyzdys yra 
H.O.Ziegleris, savo studijoje Modernioji tauta (The Modern Nation) teisingai 
pabrėžiantis?*, kad Hegelio (ir A. Muellerio) „kolektyvinių dvasių suvokiamų 
kaip asmenys“ idėja yra „Koperniko revoliucija tautos filosofijos srityje“. 
Kitą hegelizmo reikšmės supratimą iliustruojantį pavyzdį, galintį ypač sudo- 

minti Britanijos skaitytojus, galima rasti neseniai pasirodžiusioje vokiškoje 
britų filosofijos istorijoje (R.Metzas, 1935). Talentingas filosofas T.H.Gree- 
nas šioje knygoje kritikuojamas, žinoma, ne už tai, kad jį veikė Hegelis, o už 
tai, kad jis „vėl pasidavė tipiškam anglų individualizmui... Jis susilaiko nuo 
radikalių Hegelio išvadų“. Hobhouse'as, drąsiai kovojęs su hegelizmu, pa- 
niekinamai apibūdinamas kaip Žmogus, atstovaujantis „tipiškam buržuazi- 
niam liberalizmui, besiginančiam nuo valstybės visagalybės, nes jaučia 1š jos 
pusės gresiantį pavojų“; bet toks jausmas kai kam gali pasirodyti visai pagrįs- 
tas. Žinoma, Bosanguetas giriamas už jo nuoširdų hegelizmą. Tačiau labiau- 
siai įsidėmėtinas tas svarbus faktas, kad visa tai labai rimtai priimama dau- 
gumos Britanijos apžvalgininkų. 

Šį faktą aš miniu pirmiausia todėl, kad noriu parodyti, kaip sunku ir kartu 
kaip svarbu tęsti Schopenhauerio kovą su šiuo lėkštu žargonu (kurį pats 
Hegelis vertino labai tiksliai, savo filosofiją vadindamas „didingiausia gily- 
be“). Bent jau naujajai kartai reikia padėti nusikratyti šio intelektualinio šar- 
latanizmo, galimas daiktas, paties didžiausio mūsų civilizacijos ir jos grum- 
tynių su savo priešais istorijoje. Galbūt naujoji karta pateisins lūkesčius 
Schopenhauerio, kuris 1840 m. pranašavo“, kad „ši kolosališka mistifikacija 
parūpins palikuonims neišsemiamą sarkazmo šaltinį“. (Štai kaip didysis pe- 
simistas pasirodė esąs beatodairiškas optimistas palikuonių atžvilgiu.) Hege- 
liškasis farsas pridarė daug žalos. Reikia padaryti jam galą. Reikia kalbėti 
atvirai — net rizikuojant susitepti prisilietus prie šio skandalingo dalyko, ku- 
ris — nelaimei, nesėkmingai, — buvo demaskuotas dar prieš šimtą metų. Filo- 
sofai pernelyg nepaisė atkaklių Schopenhauerio įspėjimų; jie nepaisė šių įspė- 
jimų ne tiek savo sąskaita (jiems sekėsi visai neblogai), kiek sąskaita tų, 
kuriuos jie mokė, taigi žmonijos sąskaita. 

Man atrodo, kad šio skyriaus pabaigoje paskutinį žodį derėtų atiduoti 
Schopenhaueriui, antinacionalistui, prieš šimtą metų pasakiusiam apie Hegelį 
štai ką: „Ne tik filosofijai, bet ir visai vokiečių literatūrai jis padarė nioko- 
jančią, arba, kalbant griežčiau, kvailinančią, galima sakyti, užkrečiamą įtaką. 
Visomis jėgomis ir kiekviena proga kovoti su šia įtaka turi kiekvienas suge- 
bantis savarankiškai mąstyti. Juk jei mes tylėsime, kas gi kalbės?“ 


MARXO METODAS 


Kolektyvistai ... pasižymi aistra pažangai, simpatija varg- 
šams, liepsninga neapykanta neteisybei, didžių darbų troški- 
mu, o viso to neturi šių dienų liberalizmas. Bet jų mokslas 
pagrįstas dideliu nesusipratimu, ... dėl to jų veiksmai yra labai 
destruktyvūs ir reakcingi. Todėl žmonių širdys draskomos, pro- 
tai susidvejinę, ir jiems siūlomi neįmanomi pasirinkimai. 

Walter Lippmann 


Tryliktas skyrius 
MARXO SOCIOLOGINIS DETERMINIZMAS 


Maištininkų prieš laisvę strategija visada buvo tokia: „pasinaudoti jaus- 
„Brangiau- 

mais, nešvaistant energijos tuščioms pastangoms juos nuslopinti 
sias humanistų idėjas dažnai ir garsiai skelbdavo jų mirtini priešai; įsiskverbę 
į humanistų stovyklą, prisidengę sąjungininkų kaukėmis, jie įžiebdavo nesan- 
taiką ir sukeldavo visišką painiavą. Šitokia strategija dažnai būdavo labai 
sėkminga: tai rodo faktas, kad daugelis nuoširdžių humanistų vis dar gerbia 
platoniškąją „teisingumo“ idėją, viduramžišką „krikščioniškojo“ autoritariz- 
mo idėją, Rousseau . „bendrosios valios“ idėją, arba Fichtes ir Hegelio „tau- 
tos laisvės“ idėją*. Tačiau šis būdas įsiskverbti į humanistų stovyklą, ją su- 
skaldyti, sujaukti ir suręsti dažniausiai nelauktai atsirandančią, todėl dvigubai 
veiksmingą intelektualinę penktąją koloną pasirodė esąs labai sėkmingas tik 
po to, kai autentiško humanistinio sąjūdžio pagrindu tapo hegelizmas. Turiu 
galvoje marksizmą — kol kas gryniausią, labiausiai išvystytą ir pačią pavojin- 
giausią istoricizmo formą. 

Pagunda parodyti marksizmo, kairiojo hegelizmo ir jų fašistinio analogo 
panašumus — labai didelė. Tačiau būtų visai nesąžininga nematyti ir jų skir- 
tumų. Nors jų intelektualinės ištakos beveik sutampa, negalima abejoti huma- 
nistiniais marksizmo impulsais. Maža to, priešingai dešiniesiems hegelinin- 
kams, Marxas aktualiausioms visuomenės gyvenimo problemoms spręsti 
nuoširdžiai bandė pritaikyti racionalius metodus. Šio bandymo vertės nemen- 
kina tas faktas, kad didžia dalimi — kaip aš pabandysiu parodyti — jis buvo 
nesėkmingas. Mokslas žengia į priekį bandymų ir klaidų keliu. Marxas 

eksperimentavo, ir eksperimentavo neveltui, nors jo pagrindinės doktrinos 
buvo neteisingos. Jis atvėrė mums akis ir į daug ką privertė įsižiūrėti įdė- 
miau. Sugrįžti prie ikimarksinio visuomenės mokslo nebeįmanoma. Visi šiuo- 
laikiniai autoriai skolingi Marxui, net jei to ir nesuvokia. Tai ypač teisinga 
kalbant apie autorius, kurie nepritaria jo doktrinoms, t. y. tokius, kaip aš; ir 
aš mielai pripažįstu, kad, pavyzdžiui, maniškis Platono? ir Hegelio traktavi- 
mas paženklintas Marxo įtaka. 

Neįmanoma atiduoti duoklės Marxui, nepripažinus jo nuoširdumo. Jam 
būdingas platus žvilgsnis, jo atodaira į faktus, jo nepakantumas tuščiažodžia- 
vimui, ypač moralizuojančiam tuščiažodžiavimui, lemia tai, kad jis yra vie- 
nas įtakingiausių pasaulyje kovotojų prieš veidmainystę ir fariziejiškumą. Jį 
degino troškimas padėti prispaustiesiems, ir jis labai gerai suvokė, kad įrodyti 
savo teisumą reikia ne tik žodžiais, bet ir darbais. Pirmiausia pasižymėdamas 
teoretiko talentu, jis dėjo milžiniškas pastangas nukalti, jo įsitikinimu, moks- 
linius ginklus kovai už didžiosios žmonių daugumos likimo pagerinimą. Ma- 
no galva, jo sąžiningumas siekiant tiesos ir jo intelektualinis garbingumas jį 
skiria nuo daugelio jo sekėjų (nors, nelaimei, ir jam nepavyko išvengti auk- 
lėjimo Hegelio dialektikos (pasak Schopenhauerio, „griaunančios kiekvieną 
intelektą“*) atmosferoje demoralizuojančios įtakos. Marxo domėjimasis vi- 
suomenės mokslu ir visuomenės filosofija iš esmės buvo praktinis. Pažinimą 
jis suvokė kaip priemonę, padedančią žmonijos pažangai". 

Jei taip, kuriam galui kritikuoti Marxą? Nepaisant jo nuopelnų, mano 
galva, Marxas buvo netikras pranašas. Jis buvo pranašas, bandęs nuspėti 
istorijos kryptį, ir jo pranašystės pasirodė esančios neteisingos. Bet tai ne 
svarbiausias mano kaltinimas. Daug svarbiau tai, kad jis sujaukė daugelio 
inteligentiškų Žmonių protus, priversdamas juos patikėti, kad istorinė prana- 
šystė yra būdas spręsti visuomenės problemas. Marxas atsakingas už nioko- 
jančią istoricistinio mąstymo metodo įtaką tiems, kurie nori ginti atviros vi- 
suomenės reikalą. 

Bet ar teisinga, kad marksizmas yra grynojo istoricizmo apraiška? Tas 
faktas, kad Rusija drąsiai ir dažnai sėkmingai eksperimentuoja socialinės 
inžinerijos srityje, daugelį įtikino, kad marksizmas, kaip mokslas arba kaip 
tikyba, kuria grindžiamas rusiškasis eksperimentas, turi būti savotiška socia- 
linė technologija ar bent jau jos įrankis. Bet tas, kuris nors kiek žino mark- 
sizmo istoriją, tokios klaidos nedarys. Marksizmas yra grynai istorinė teorija, 
t. y. tokia teorija, kuri siekia numatyti būsimąją ekonominių ir valstybinių- 
politinių sąjūdžių, ypač revoliucijų, eigą. Pats savaime marksizmas tikrai 


306 


13. MARXO SOCIOLOGINIS DETERMINIZMAS 


nebuvo valdžią paėmusios Rusijos komunistų partijos politikos pagrindas. 
Kadangi Marxas praktiškai atmetė visokią socialinę technologiją, pasmerkęs 
ją kaip utopišką“, jo mokiniai Rusijoje iš pradžių pasirodė esą visiškai nepa- 
sirengę spręsti didžiulius socialinės inžinerijos uždavinius. Leninas greitai 
suprato, kad marksizmas negali padėti praktinės ekonomikos reikaluose. „Aš 
nežinau nė vieno socialisto, kuris būtų susidūręs su šiomis problemomis“, 
sakė Leninas’ po to, kai paėmė valdžią į savo rankas; „apie tokius dalykus 
nieko neparašyta nei bolševikų, nei menševikų vadovėliuose“. Po nesėkmin- 
go eksperimento, vadinamojo „karinio komunizmo“ tarpsnio, Leninas nu- 
sprendė imtis priemonių, kurios faktiškai buvo ne kas kita, kaip ribotas ir 
laikinas sugrįžimas prie privačios verslininkystės. Tačiau vadinamasis NEP'as 
(Naujoji ekonominė politika) ir vėlesni eksperimentai — penkmečio planai ir 
t.t. — neturėjo nieko bendro su kadaise Marxo ir Engelso propaguotomis 
„mokslinio socializmo“ teorijomis. Nei toji ypatinga situacija, kurioje atsidū- 
rė Leninas, prieš įvesdamas NEP'4, nei NEP'o laimėjimai negali būti supras- 
ti, deramai neįvertinus šio fakto. Išsamūs Marxo ekonominiai tyrinėjimai net 
nepalietė konstruktyvios ekonominės politikos, pavyzdžiui, ekonominio pla- 
navimo, problemų. Leninas pripažįsta, kad Marxo veikaluose apie socializmo 
ekonomiką beveik nekalbama, išskyrus tokius jokios naudos* neduodančius 
lozungus, kaip „iš kiekvieno pagal jo sugebėjimus, kiekvienam pagal jo reik- 
mes“. Priežastis ta, kad Marxo ekonominiai tyrinėjimai visiškai palenkti jo 
istorinei pranašystei. Bet reikia pasakyti dar daugiau. Marxas labai pabrėžė 
prieštaravimą tarp savo grynai istoricistinio metodo ir kiekvieno bandymo 
nagrinėti ekonomiką, turint galvoje ekonominį planavimą. Tokius bandymus 
jis pasmerkė kaip utopinius ir nepagrįstus. Todėl marksistai net nestudijavo 
to, ką šioje srityje buvo pasiekę vadinamieji „buržuaziniai ekonomistai“. Sa- 
vo išsilavinimu marksistai konstruktyviam darbui buvo pasirengę net men- 
kiau, nei kai kurie „buržuaziniai ekonomistai“. 

Savo ypatinga misija Marxas laikė uždavinį iš socializmo pašalinti jo 
sentimentalųjį, moralistinį ir vizionierišką elementą. Socializmas turėjo būti 
perkeltas nuo utopinės ant mokslinės pakopos; jis turėjo būti pagrįstas moks- 
liniu priežasčių ir padarinių analizės metodu ir moksliniu numatymu. Kadan- 
gi Marxas manė, kad numatymas visuomenės gyvenimo srityje yra tas pat, 
kas istorinė pranašystė, mokslinis socializmas turėjo būti pagrįstas istorinių 
priežasčių ir istorinių padarinių analize, o galiausiai — paties socializmo per- 
galės pranašyste. 

Kai marksistų teorijos puolamos, jie dažnai tvirtina, kad marksizmas pir- 
miausia yra ne tiek teorija, kiek metodas. Jie sako, kad net jeigu kai kurios 
Marxo ar jo sekėjų teorijų idėjos ir paseno, jo metodas vis dar nepaneigtas. 
Manau, visai teisinga tvirtinti, kad marksizmas iš esmės yra metodas. Bet 
klaidinga tikėti, kad kaip metodas jis nekritikuotinas. Akivaizdu, kad tas, 
kuris nori suprasti marksizmą, privalo jį tikrinti ir kritikuoti kaip metodą, t. y., 
jis privalo jam taikyti metodologinius kriterijus. Jis turi kelti klausimą, ar 
marksistinis metodas yra vaisingas ar ne, t. y., ar juo remiantis galima spręsti 
mokslinius uždavinius. Taigi kriterijai, pagal kuriuos turime vertinti marksis- 
tinį metodą, yra praktiniai. Marksizmą apibūdindamas kaip gryniausią istori- 
cizmą, aš norėjau parodyti, kad marksistinį metodą laikau visiškai nevaisingu!“. 

Tikriausiai ir pats Marxas sutiktų su tokia į praktiką orientuota jo metodo 
kritika, nes jis buvo vienas pirmųjų filosofų, išplėtojusių tokią filosofinę 
koncepciją, kuri vėliau buvo pavadinta „pragmatizmu“. Mano galva, prie šios 
koncepcijos jį atvedė įsitikinimas, kad politikui praktikui, kuris jam, žinoma, 
buvo politikas socialistas, būtinai reikalingas mokslinis pagrindas. Mokslas, 
mokė jis, turi duoti praktinius rezultatus. Visada galvok apie vaisius, apie 
teorijos praktinius padarinius! Tie padariniai šį bei tą pasako net apie teorijos 
mokslinę struktūrą. Filosofija ar mokslas, neduodantis praktinių rezultatų, tik 
interpretuoja pasaulį, kuriame mes gyvename; tačiau jie gali ir turi duoti 
daugiau; jie turi pakeisti pasaulį. „Filosofai tik aiškino pasaulį; bet svarbiau- 
sia yra jį pakeisti“, — rašė jaunasis Marxas!!. Gal kaip tik šitoks pragmatinis 
požiūris leido jam suformuluoti svarbią vėlesnių laikų pragmatistų doktriną, 
pagal kurią svarbiausias mokslo uždavinys — ne pažinti praeities faktus, o 
numatyti ateitį. 

Šitoks mokslinio numatymo akcentavimas, kuris jau savaime yra svarbus 
ir pažangus metodologinis atradimas, nelaimei, atvedė Marxą į aklavietę. Mat 
visai pamatuotas argumentas, kad mokslas gali numatyti ateitį tik tada, jei 
ateitis nulemta iš anksto — taigi, jei ateitis yra praeityje, ji glūdi joje neiš- 
skleistu pavidalu, — atvedė jį prie klaidingo įsitikinimo, kad griežtas moks- 
linis metodas turi būti grindžiamas griežtu determinizmu. Marxo skelbti gam- 
tos ir istorinio vystymosi „nepermaldaujami dėsniai“ aiškiai rodo Laplace'o 
ir prancūzų materialistų sukurtos intelektualinės atmosferos įtaką. Dabar ga- 
lima sakyti, kad įsitikinimas, jog terminai „mokslinis“ ir „deterministinis“ yra 
jei ne sinonimai, tai bent jau neatskiriamai susiję, buvo vienas iš anos, dar ne 
visai pasibaigusios epochos prietarų!'*. Kadangi mane pirmiausia domina meto- 

do klausimai, man malonu, kad aptarinėjant determinizmo metodologinį as- 
pektą, visai nebūtina diskutuoti dėl metafizinės determinizmo problematikos. 
Juk kad ir kokie būtų tokių metafizinių ginčų, pavyzdžiui, dėl kvantų teorijos 
ryšio su „laisvos valios“ problema, rezultatai, galiu tvirtinti, kad bent jau 
vienas dalykas yra įrodytas. Joks determinizmas, ar jis būtų išreikštas gamtos 
vienodumo principu, ar visuotinio priežastingumo dėsniu, jau nebegali būti 
laikomas būtina mokslinio metodo prielaida; juk fizika, labiausiai išsivystęs 
mokslas, parodė ne tik tai, kad gali apsieiti be tokių prielaidų, bet ir tai, kad 
ji šiek tiek prieštarauja joms. Determinizmas nėra būtina išankstinė galinčio 
numatyti ateitį mokslo prielaida. Todėl negalima sakyti, kad mokslinis meto- 
das neįmanomas be griežto determinizmo prielaidos. Mokslas gali būti griež- 
tai moksliškas ir be jos. Žinoma, nedera smerkti Marxo už tai, kad jis laikėsi 
priešingo įsitikinimo, nes ir geriausi ano meto mokslininkai galvojo taip pat. 

Reikia pasakyti, kad Marxą atvedė į aklavietę ne tiek abstrakti teorinė 
determinizmo doktrina, kiek šios doktrinos praktinė įtaka jo mokslinio me- 
todo sampratai, jo požiūriui į visuomenės mokslo tikslus ir galimybes. Abst- 
rakti visuomenės raidą „,„determinuojančių priežasčių“ idėja pati savaime yra 
nekenksminga, jeigu ji neveda prie istoricizmo. Iš tikrųjų nėra jokios priežas- 
ties, dėl kurios ši idėja verstų mus pripažinti istoricistinę visuomenės institu- 
cijų sampratą, kuri keistai prieštarauja aiškiam technologiniam požiūriui į 
mechanines ir elektros mašinas, požiūriui, kuris priimtinas kiekvienam, ypač 
deterministui. Be to, niekas neverčia tikėti, kad iš visų mokslų tik visuome- 
nės mokslai gali įgyvendinti seną svajonę — parodyti, kas mūsų laukia atei- 
tyje. Šis tikėjimas į mokslinį būrimą pagrįstas ne tik determinizmu; kita jo 
priežastis — fizikinio ir astronominio stiliaus mokslinio numatymo painiojimas 
su didžiulių mastų istorine pranašyste, bendrais bruožais numatančia būsi- 
mos visuomenės raidos svarbiausias tendencijas. Šie dviejų tipų numatymai 
labai skirtingi (tai aš bandžiau parodyti kitoje vietoje!?), o pirmojo tipo nu- 
matymų mokslinis pobūdis negali pagrįsti antrojo tipo numatymų moksliš- 
kumo. 

Marxo istoricistinis požiūris į visuomenės mokslo tikslus labai pakenkė jo 
pragmatizmui, kuris iš pradžių paskatino jį pabrėžti mokslui būdingą numa- 
tymo bruožą; jis privertė jį pakeisti savo ankstesnę poziciją, pagal kurią 
mokslas turi ir gali pakeisti pasaulį. Juk jei egzistuoja visuomenės mokslas, 
vadinasi, ir istorinė pranašystė, pagrindinė istorijos vystymosi kryptis turi 
būti iš anksto nulemta, ir nei geri norai, nei protas negali jos pakeisti. Visa, 
kas mums lieka kaip protingoms būtybėms, galinčioms įsikišti į istorijos 

eigą, - remiantis istoriniu pranašavimu įsitikinti nepermaldaujamu istorinio 
vystymosi kryptingumu ir nuo šio vystymosi kelio pašalinti labiausiai truk- 
dančias kliūtis. „Net jei visuomenė atrado gamtinį dėsnį, nulemiantį jos ju- 
dėjimą, — rašo Marxas Kapitale“, — ji negali nei peršokti natūralių savo 
evoliucijos fazių, nei išbraukti jų plunksnos brūkštelėjimu. Bet ji gali sutrum- 
pinti ir palengvinti gimdymo kančias“. Štai tokios mintys paskatino Marxą už 
„utopizmą“ pasmerkti visus, kurie į visuomenės institucijas žvelgė socialinio 
inžinieriaus akimis, manė, kad jas galima veikti remiantis žmogaus protu ir 
valia, kad institucijas įmanoma planuoti racionaliai. Marxui atrodė, kad šitie 
„utopistai“ silpnomis žmogiškomis rankomis stengiasi pasukti milžinišką vi- 
suomenės laivą prieš natūralią istorijos tėkmę ir joje siaučiančias audras. 
Visa, ką gali padaryti mokslininkas, manė Marxas, tai numatyti iš priekio 
atskriejančius vėjo gūsius ir tykančius sūkurius. Visa, ką mokslininkas šioje 
situacijoje gali padaryti praktiškai — įspėti apie ateinančią audrą, galinčią 
išmušti laivą iš teisingo kurso (žinoma, teisingas kursas buvo kairuoliškas!) 
arba patarti keleiviams, kurioje denio pusėje jiems būtų geriausia susirinkti. 
Marxo įsitikinimu, realus mokslinio socializmo tikslas — skelbti tūkstantme- 
tės socializmo karalystės atėjimą. Tik skelbdamas šią gerąją naujieną, mano 
Marxas, mokslinis socializmas gali padėti sukurti socialistinį pasaulį, kurio 
atėjimą jis gali pagreitinti, padėdamas Žmonėms įsisąmoninti artėjančias per- 
mainas ir vaidmenį, kurį jiems lemta atlikti istorijos dramoje. Taigi mokslinis 
socializmas nėra socialinė technologija; jis neatskleidžia socialistinių institu- 
cijų kūrimo būdų ir priemonių. Marxo požiūris į socialistinės teorijos ir prak- 
tikos ryšį rodo, kokios grynos buvo jo istoricistinės pažiūros. 

Marxo mąstymas daugeliu požiūrių buvo jo epochos padarinys, kai vis 
dar buvo gyvas didžiojo istorinio žemės drebėjimo, Prancūzijos revoliucijos, 
atminimas. (Jį atgaivino 1848 m. revoliucija.) Marxas jautė, kad tokios revo- 
liucijos negali būti suplanuotos ir įgyvendintos Žmogaus proto. Bet jas gali 
numatyti istoricistinis visuomenės mokslas; pakankamai gili visuomenės si- 
tuacijos įžvalga gali atskleisti jų priežastis. Kad šitokios istoricistinės pažiū- 
ros buvo tipiškos toje epochoje, galima matyti iš to, kad Marxo istoricizmas 
buvo panašus ir į J.S. Millio istoricizmą. (Tai panašumo tarp šių mąstytojų 
pirmtakų, Hegelio ir Comte'o, analogas.) Marxas nelabai vertino ,„buržuazi- 
nius ekonomistus, tokius... kaip J.S.Millis“!>, kuriuos jis laikė tipiškais „lėkš- 
to ir kvailo sinkretizmo“ atstovais. Nors ir teisinga, kad kai kur Marxas rodo 
tam tikrą pagarbą „ekonomisto filantropo“ Millio „moderniosioms tendenci- 
joms“, man atrodo, esama daug netiesioginių liudijimų, paneigiančių spėji- 

mą, kad Millio (ar veikiau Comte'o) siūlomi visuomenės mokslo metodai 
tiesiogiai veikė Marxą. Todėl Marxo ir Millio pažiūrų sutapimas juolab stul- 
bina. Antai, kai Kapitalo pratarmėje Marxas sako: „Galutinis šio veikalo 
tikslas — atskleisti šiuolaikinės visuomenės judėjimo dėsnį“!*, galima tvirtinti, 
kad jis įgyvendina Millio programą: „Visuomenės mokslo... pamatinė proble- 
ma — atrasti dėsnį, pagal kurį kiekviena esama visuomenės būklė sukelia kitą, 
po jos einančią ir ją išstumiančią būklę“. Millis visai aiškiai išskiria „du 
visuomenės tyrinėjimo būdus“: pirmasis beveik atitinka tai, ką aš vadinu 
socialine technologija, antrasis atitinka istorinį pranašavimą, o pats Millis 
pirmenybę atiduoda pastarajam ir jį apibūdina kaip „bendrąjį visuomenės 
mokslą, turintį apriboti ir kontroliuoti kitokio, specialesnio tyrinėjimo išva- 
das“. Šitoks bendras visuomenės mokslas, pagrįstas priežastingumo principu, 
atitinka Millio požiūrį į mokslinį metodą; šitokią priežastinę visuomenės ana- 
lizę jis vadina „istoriniu metodu“. Millio pateikiamos „visuomenės būklės“!", 
kurių „savybės... keičiasi... pereinant iš vienos epochos į kitą“, tiksliai atitin- 
ka marksistines „istorines epochas“, o Millio optimistinis tikėjimas į pažangą 
panašus į marksistinį, nors, žinoma, jis naivesnis už savo dialektinį analogą. 
(Millis manė, kad judėjimas, „kurį turi atitikti žmogiškieji dalykai..., turi 
būti... vienoks arba kitoks“, t. y. atitikti du galimus astronominio judėjimo 
tipus — „orbitą“ arba „trajektoriją“. Marksistinės dialektikos šalininkai ne 
tokie tikri, kad istorinio vystymosi dėsniai yra paprasti; jie, galima sakyti, 
griebiasi dviejų Millio pasiūlytų judėjimo tipų junginio — tai kažkas panašaus 
į bangavimą arba judėjimą spirale.) 

Esama ir daugiau panašumų tarp Marxo ir Millio. Pavyzdžiui, abudu 
buvo nusivylę liberalistiniu /aissez-faire, abu bandė surasti tvirtesnius pama- 
tus, kurių dėka būtų įmanoma praktiškai įgyvendinti pamatinę laisvės idėją. 
Tačiau jų pažiūrose į sociologijos metodą esama vieno labai svarbaus skirtu- 
mo. Millis buvo įsitikinęs, kad visuomenės tyrinėjimas galiausiai turi būti 
redukuotas į psichologiją, kad istorinio vystymosi dėsniai turi būti išreiškiami 
žmogaus prigimties terminais, sutapti su „proto dėsniais“, ypač su proto pa- 
žangos dėsniais. „Žmonių rasės pažanga, — sako Millis, — yra pamatas, ant 
kurio turi būti pastatytas... visuomenės mokslas, daug pranašesnis... už... anks- 
čiau... vyravusius... metodus...“ Teorijai, kad sociologija iš principo turi būti 
redukuota į socialinę psichologiją, nors ir labai sunki būtų toji redukcija dėl 
komplikacijų, kylančių iš daugybės individų sąveikos, pritarė daug mąstyto- 
jų; tiesą sakant, tai viena iš tų teorijų, kurios paprasčiausiai priimamos kaip 
savaime suprantamos. Šitokią sociologijos sampratą aš vadinsiu (metodologi- 

niu) psichologizmu“. Dabar galime pasakyti, kad Millis tikėjo psichologiz- 
mu. O Marxas jį kritikavo. „Teisinių santykių ir įvairių politinių struktūrų 
negalima... paaiškinti tuo, ... kas vadinama bendrąja „žmogaus proto pažan- 
ga“, — tvirtino Marxas”. Nepasitikėjimas psichologizmu, galimas daiktas, yra 
didžiausias Marxo, kaip sociologo, laimėjimas. Atmesdamas psichologizmą, 
Marxas atvėrė kelią formuotis gilesnei koncepcijai, įvertinančiai sociologinių 
dėsnių ir sociologijos specifiškumą; juk sociologija, bent jau iš dalies, yra 
autonomiška. 

Tolesniuose skyriuose aš panagrinėsiu kai kuriuos Marxo metodo bruožus 
ir pabandysiu ypač išryškinti tas jo idėjas, kurios, mano galva, turi išliekamą- 
ją vertę. Taigi toliau aš gvildensiu Marxo išskleistą psichologizmo kritiką, t. y. 
jo argumentus į psichologiją neredukuojamo visuomenės mokslo naudai. Ir 
tik po to pabandysiu parodyti totališką jo istoricizmo silpnumą ir griaunamą- 
sias to istoricizmo pasekmes. 


Keturioliktas skyrius 
SOCIOLOGIJOS AUTONOMIJA 


4 Garsioji Marxo epigrama!: „Ne žmogaus sąmonė nulemia jo būtį, o prie- 
šingai — jo visuomeninė būtis nulemia jo sąmonę“, gali būti traktuojama kaip 
glausta Marxo opozicijos psichologizmui, t. y. įtikinamai doktrinai, kad visi 
visuomeninio gyvenimo dėsniai galiausiai turi būti redukuojami į psicholo- 
ginius „žmogaus prigimties dėsnius“, išraiška. Svarbiausias šio ir kitų dviejų 
skyrių tikslas — paaiškinti šią epigramą. Noriu iškart pasakyti, kad, gvilden- 
damas tai, ką, mano galva, galima vadinti Marxo antipsichologizmu, aš plė- 
toju koncepciją, kurios šalininkas esu ir pats. 

Kaip paprasčiausią mūsiškio tyrinėjimo iliustraciją ir kaip pirmąjį jo Žingsnį 
galime imti vadinamųjų egzogamijos normų problemą, t. y. problemą, susi- 
jusią su faktu, kad pačiose įvairiausiose kultūrose plačiai paplitusios santuo- 
kos normos akivaizdžiai skirtos užkirsti kelią kraujomaišai. Millis ir jo psi- 
chologistinė sociologijos mokykla (vėliau jai priklausė daug psichoanalitikų) 
šias normas bando aiškinti, kreipdamiesi į „žmogaus prigimtį“, pavyzdžiui, 
remdamiesi mintimi, kad esama instinktyvaus bjaurėjimosi kraujomaiša (ga- 
limas daiktas, atsiradusiu dėl natūralios atrankos arba dėl „respresijos“). Į 
tokį aiškinimą šiek tiek panašus naivusis arba populiarusis šio reiškinio aiš- 

kinimas. Tačiau, laikantis Marxo epigramoje išreikštos koncepcijos, galima 
paklausti, ar nederėtų aiškinti visai priešingai, t. y., ar akivaizdus bjaurėjimo- 
si instinktas veikiau nėra auklėjimo padarinys, egzogamiją įtvirtinančių ir 
kraujomaišą draudžiančių socialinių normų padarinys, o ne priežastis*. Aki- 
vaizdu, kad šios dvi koncepcijos tiksliai atitinka labai seną problemą — ar 
visuomenės dėsniai yra „prigimtiniai“ ar „sutartiniai“ (ji išsamiai nagrinėja- 
ma 5 skyriuje). Nagrinėjant su šia iliustracija susijusį klausimą, būtų sunku 
nustatyti, kuri iš dviejų teorijų yra teisinga: ar toji, kuri tradicines socialines 
normas aiškina instinktu, ar toji, kuri akivaizdų instinktą aiškina tradicinėmis 
socialinėmis normomis. Tačiau pasirodė, kad galimybė išspręsti tokius klau- 
simus eksperimentiškai panaši į atvejį, kai sprendžiamas klausimas apie žmo- 
gui būdingą bjaurėjimąsi gyvatėmis. Šis bjaurėjimasis gali būti laikomas juo- 
lab instinktyviu, arba „prigimtiniu“, kad jis būdingas ne tik žmonėms, bet 
visoms žmogbeždžionėms ir apskritai visoms beždžionėms. Bet eksperimen- 
tai parodė, kad ši baimė yra sutartinė. Paaiškėjo, kad ši baimė yra auklėjimo 
padarinys ne tik žmonėms, bet, pavyzdžiui, ir šimpanzėms; ir vaikai, ir šim- 
panziukai, kuriems nebuvo išugdyta gyvačių baimė, neturėjo to tariamo ins- 
tinkto*. Šis pavyzdys gali būti traktuojamas kaip įspėjimas. Čia turime reikalo 
su bjaurėjimusi, kuris, atrodo, yra visuotinis ir būdingas ne tik žmonėms. 
Nors remdamiesi tuo faktu, kad koks nors įprotis nėra visuotinis, mes, gali- 
mas daiktas, galėtume neigti, kad jis kilęs iš instinktų (tačiau net šitokia 
argumentacija nėra patikima, nes esama socialinių papročių, lemiančių ins- 
tinktų nuslopinimą), kartu pamatytume, kad priešingas aiškinimas tikrai nėra 
teisingas. Tai, kad tam tikras elgesio būdas yra visuotinis, nėra lemtingas 
argumentas, įrodantis, kad toks elgesys yra instinktyvus ar kad jis įsišaknijęs 
į „žmogaus prigimtį“. 

Šie apmąstymai gali parodyti, kaip naivu tarti, kad visi visuomenės dės- 
niai iš principo gali būti išvedami iš psichologinės „žmogaus prigimties“. 
Tačiau šitokia analizė vis dar yra paviršutiniška. Kad žengtume dar vieną 
žingsnį, turime pabandyti tiesiogiai panagrinėti svarbiausią psichologizmo 
tezę, pagal kurią visuomenė yra sąveikaujančių psichinių subjektų padarinys, 
todėl visuomenės dėsniai galiausiai turi būti redukuojami į psichologinius 
dėsnius, nes visuomenės gyvenimo įvykiai, įskaitant jos papročius, turi būti 
kildinami iš motyvų, atsirandančių individų psichikoje. 

Autonomiškos sociologijos šalininkai prieš šią doktriną gali iškelti insti- 
tucionalistinius argumentus’. Visų pirma, jie gali pasakyti, kad jokio veiksmo 
niekaip negalima paaiškinti vien tik motyvu; jei siekiant paaiškinimo remia- 

masi motyvais (ar kitokiomis psichologinėmis ar bihevioristinėmis sąvoko- 
mis), tai juos reikia papildyti atožvalgomis į bendrą situaciją ir ypač į aplin- 
ką. Kai nagrinėjami žmogaus veiksmai, ši aplinka didžia dalimi turi visuome- 
ninę prigimtį; taigi mūsų veiksmai negali būti paaiškinti nepaisant mūsų 
socialinės aplinkos, visuomenės institucijų ir jų veikimo būdo. Todėl institu- 
cionalistas gali tarti, kad sociologijos negalima redukuoti į psichologinę ar 
bihevioristinę mūsų veiksmų analizę; priešingai, kiekviena tokia analizė pati 
suponuoja sociologiją, kuri dėl tos priežasties negali visiškai priklausyti nuo 
psichologinės analizės. Sociologija, ar bent jau labai svarbi jos dalis, turi būti 
autonomiška. 

Psichologizmo šalininkai gali atšauti, kad jie visai pasirengę pripažinti 
didelę aplinkos veiksnių, ir gamtinių, ir socialinių, reikšmę. Tačiau gamtinei 
aplinkai priešinamos socialinės aplinkos struktūra (jie gali pavartoti madingą 
žodį „pattern“) sukurta žmogaus, todėl ją reikia aiškinti, remiantis žmogaus 
prigimties prielaida, t. y. remiantis psichologizmo doktrina. Pavyzdžiui, tipiš- 
ka institucija, kurią ekonomistai vadina „rinka“ ir kurios funkcionavimas yra 
pagrindinis jų tyrinėjimo objektas, galiausiai gali būti kildinama iš „ekono- 
minio žmogaus“ psichologijos arba, vartojant Millio frazeologiją, iš „turto 
siekimo... fenomenų““, turinčių psichologinę prigimtį. Maža to, psichologiz- 
mo šalininkai pabrėžia, kad institucijos gali atlikti tokį svarbų vaidmenį mūsų 
visuomenėje ir kad, kartą įsteigtos, jos linkusios tapti tradiciniu ir palyginti 
stabiliu mūsų aplinkos elementu, nes Žmogaus prigimčiai būdinga savotiška 
psichologinė struktūra. Galiausiai — ir tai svarbiausias psichologistų teigi- 
nys — tradicijų kilmė ir raida gali būti aiškinama remiantis žmogaus prigim- 
ties prielaida. Ieškodami tradicijų ir institucijų ištakų, mes neišvengiamai 
prieiname išvadą, kad jų atsiradimą galima aiškinti psichologijos terminais, 
nes tradicijas ir institucijas žmogus sukūrė, siekdamas vieno ar kito tikslo ir 
veikiamas tam tikrų motyvų. Ir net tada, jei ilgainiui šie motyvai buvo už- 
miršti, ši užmarštis, kaip ir mūsų polinkis kurti institucijas, kurių tikslas nėra 
aiškus, savo ruožtu irgi nulemtas Žmogaus prigimties. Taigi, pasak Millio, 
„visi visuomenės fenomenai yra žmogaus prigimties fenomenai“; „visuome- 
nės fenomenų dėsniai yra ir gali būti ne kas kita kaip žmonių veiksmų ir 
aistrų dėsniai“, t. y. „individualios žmogaus prigimties dėsniai. Susiburdami 
į visuomenę, žmonės nevirsta kuo nors kitu: jų substancija nepasikeičia...“* 

Ši paskutinė Millio pastaba atskleidžia vieną didžiausių psichologizmo 
privalumų, būtent jo sveiką opoziciją kolektyvizmui ir holizmui, jo nenorą 
pasiduoti Rousseau arba Hegelio romantizmui ir priimti tokias sąvokas kaip 


314 


14. SOCIOLOGIJOS AUTONOMIJA 


„bendroji valia“, „tautos dvasia“ arba „grupinė psichika“. Man atrodo, kad 
psichologizmo šalininkai teisūs tik tiek, kiek jie pabrėžia tai, ką galima pa- 
vadinti „metodologiniu individualizmu“, priešinamu „metodologiniam kolek- 
tyvizmui“; jie teisingai pabrėžia, kad kolektyvų — valstybių ar socialinių gru- 
pių —- „elgesys“ ir „veiksmai“ turi būti redukuoti į individualių žmonių elgesį 
ir veiksmus. Tačiau klaidinga manyti (kaip bus parodyta šiame skyriuje), kad 
šitokio individualistinio metodo pasirinkimas lemia psichologistinio metodo 
pasirinkimą, nors iš pirmo žvilgsnio ši priklausomybė gali pasirodyti labai 
įtikinama. Kad psichologizmas pats savaime pasirenka gana pavojingą pa- 
grindą (išskyrus jo rekomenduojamą individualistinį metodą), galima matyti 
iš kitų Millio samprotavimų. Jie rodo, kad psichologizmas neišvengiamai turi 
laikytis istoricistinių metodų. Bandymas mūsų socialinės aplinkos faktus re- 
dukuoti į psichologinius faktus mus verčia griebtis spekuliatyvinių sampro- 
tavimų apie ištakas ir vystymąsi. Gvildendami Platono sociologiją, turėjome 
galimybę įvertinti abejotinus tokios pozicijos privalumus visuomenės moksle 
(palyginkite su 5 skyriumi). Kritikuodami Millį, dabar pabandysime su juo 
ryžtingai susirungti. 

Be abejonės, kaip tik psichologizmas verčia Millį laikytis istoricistinio 
metodo. Jis net miglotai suvokia, kad istoricizmas yra nevaisingas ir skurdus, 
šį nevaisingumą bandydamas aiškinti sunkumais, kylančiais iš didžiulio su- 
dėtingumo dėl tokios daugybės individualių psichikų sąveikos. „„Nepaisyda- 
mas reikalavimo, — sako jis, — visuomenės moksluose vengti bet kokio api- 
bendrinimo, kol nebus surastas pakankamas pagrindas Žmogaus prigimtyje, 
aš nemanau, kad kas nors tvirtins, jog, remiantis žmogaus prigimties princi- 
pais ar bendromis žmonijos gyvenimo sąlygomis, būtų galima a priori nusta- 
tyti tą tvarką, kuria turėtų vystytis Žmonija, ir šitaip dedukuoti pagrindinius 
buvusios istorijos faktus iki pat dabarties“?. Jo manymu, priežastis yra ta, kad 
„po nedaugelio pirmųjų [visuomenės raidos] grandžių įtaka, kurią kiekvienai 
kartai daro ankstesnės kartos..., vis labiau persveria visų kitų veiksnių įtaką“. 
(Kitaip tariant, vyraujančiu ir darančių įtaką veiksniu tampa socialinė aplin- 
ka.) „Galima daiktas, kad žmogus nesugeba apskaičiuoti... tokių ilgų veiks- 
mo ir atoveiksmio grandinių“. 

Tokia argumentacija, ypač Millio pastaba apie „nedaugelį pirmųjų gran- 
džių“, labai aiškiai atskleidžia psichologistinės istoricizmo versijos silpnumą. 
Jei visi visuomeninio gyvenimo pasikartojimai, mūsų socialinės aplinkos, 
visų institucijų dėsniai galiausiai turi būti paaiškinti „žmonių veiksmais ir 

aistromis“ ir į šiuos dalykus redukuoti, tada tokia pozicija mus verčia priimti 
ne tik istorinio-priežastinio vystymosi idėją, bet ir tokio vystymosi pirmųjų 
žingsnių idėją. Juk visuomeninio gyvenimo normų ir institucijų psichologinės 
kilmės akcentavimas gali reikšti tik tai, kad jos gali būti kildinamos iš būklės, 
kai jų sukūrimas priklausė tik nuo psichologinių veiksnių, arba, pasakius 
tiksliau, kai jų sukūrimas buvo nepriklausomas nuo jokių egzistuojančių vi- 
suomenės institucijų. Taigi psichologizmo šalininkai norom nenorom turi remtis 
visuomenės pradžios idėja, kartu ir iki visuomenės atsiradimo egzistavusios 
žmogaus prigimties bei žmogaus psichologijos idėja. Kitaip tariant, Millio 
pastaba apie visuomenės vystymosi „pirmąsias grandis“ nėra, kaip gali kai 
kam pasirodyti, atsitiktinis netikslumas; ne, tai yra psichologizmo nulemtos 
beviltiškos pozicijos tiksli išraiška. Tai beviltiška pozicija, nes ši ikivisuome- 
ninės Žmogaus prigimties teorija, paaiškinanti visuomenės atsiradimą, — „„Vi- 
suomenės sutarties“ teorijos psichologistinė versija — yra ne tik istorinis mi- 
tas, bet, tiesą sakant, ir metodologinis mitas. Vargu ar verta ją rimtai aptarinėti, 
nes mes galime pagrįstai tikėti, kad žmogus, ar veikiau jo pirmtakas, iš pra- 
džių buvo socialinis ir tik po to žmogiškas padaras (pavyzdžiui, tarus, kad 
kalba neįmanoma be visuomenės). Bet tai reiškia, kad visuomenės instituci- 
jos, o kartu su jomis ir tipiški visuomeninio gyvenimo pasikartojimai arba 
sociologiniai dėsniai!’ turėjo egzistuoti anksčiau, negu tai, ką kai kurie auto- 
riai mėgsta vadinti „žmogaus prigimtimi“, ir anksčiau, negu psichologija. 
Todėl, jeigu jau apskritai imamasi redukcijos, daug viltingesnis atrodo ban- 
dymas psichologiją redukuoti į sociologiją arba ją interpretuoti sociologiškai, 
o ne kaip nors kitaip. 

Šios mintys sugrąžina mus prie Marxo epigramos, pateiktos šio skyriaus 
pradžioje. Žmonės, t. y. žmonių psichika, reikmės, viltys, būgštavimai ir ti- 
kėjimai, individų motyvai ir siekiai, veikiausiai yra visuomeninio gyvenimo 
padariniai, o ne to gyvenimo šaltiniai ir priežastys. Galima manyti, kad mūsų 
visuomeninės aplinkos struktūra tam tikra prasme sukurta žmogaus, kad ins- 
titucijos ir tradicijos yra ne Dievo ir ne gamtos kūrinys, o žmogaus veiksmų 
bei sprendimų padarinys, kuris gali būti keičiamas tais pačiais Žmogaus veiks- 
mais ir sprendimais. Tačiau tai nereiškia, kad jos atsiranda kaip sąmonės 
dariniai ir kad jas galima paaiškinti remiantis reikmių, vilčių ar motyvų ter- 
minais. Priešingai, netgi tos institucijos, kurios atsiranda kaip sąmoningų ir 
tikslingų žmogaus veiksmų padarinys, dažniausiai yra netiesioginiai, netyči- 
niai ir dažnai nenorimi tokių veiksmų šalutiniai padariniai. „Tik nedaugelis 
visuomenės institucijų sukurtos sąmoningai, tuo tarpu didžioji jų dauguma 


316 


14. SOCIOLOGIJOS AUTONOMIJA 


tik „išaugo“ kaip neplanuoti žmonių veiksmų padariniai“, — taip aš rašiau 
anksčiau!'!. O dabar dar galiu pridurti, kad net dauguma tų institucijų, kurios 
buvo sukurtos sąmoningai ir sėkmingai (pavyzdžiui, naujai įkurtas universi- 
tetas arba profesinė sąjunga) niekada neveikia pagal planą — ir tai nulemta 
netyčinių socialinių padarinių, atsirandančių kaip tikslingo kūrimo šalutiniai 
rezultatai. Juk visuomenės institucijų kūrimas veikia ne tik daugelį kitų vi- 
suomeninių institucijų, bet ir „žmogaus prigimtį“ — viltis, būgštavimus ir 
ambicijas: visų pirma tų žmonių, kurie tiesiogiai dalyvauja šiame procese, 
vėliau ir visų visuomenės narių. Vienas šio vyksmo padarinys yra tas, kad 
visuomenės moralinės vertybės — visų arba beveik visų visuomenės narių 
pripažįstamos reikmės ir siekiniai — glaudžiai susiję su visuomenės instituci- 
jomis ir tradicijomis, ir kad jos negali išlikti, jei tos institucijos ir tradicijos 
sunaikinamos (tai parodyta 9 skyriuje, kur aptarinėjome radikalųjį revoliucio- 
nierių, siekiantį „nuvalyti drobę“). 

Tai ypač pasakytina apie seniausios visuomenės vystymosi epochas, t. y. 
apie uždarą visuomenę, kurioje sąmoningas institucijų kūrimas buvo visiškai 
išskirtinis dalykas, o dažniausiai jo išvis nebūta. Šiuo metu visuomeninio 
gyvenimo situacija gali pradėti keistis, nes mes po truputį, bet vis geriau 
pažįstame visuomenę, t. y. dėl to, kad tyrinėjami mūsų planų ir veiksmų 
netyčiniai padariniai, o vieną gražią dieną žmonės, galimas daiktas, net taps 
sąmoningais atviros visuomenės kūrėjais, kartu ir didesnės savo likimo dalies 
kūrėjais. (Marxas puoselėjo šią viltį — tai parodysime kitame skyriuje.) Bet 
visą šį sąmoningą visuomenės kūrimą reikia vertinti atsargiai, ir nors mes 
galime išmokti numatyti daugelį mūsų veiklos netyčinių padarinių (toks svar- 
biausias socialinės technologijos tikslas), visada egzistuos daug tokių veiks- 
nių, kurių numatyti mes negalėsime. 

Tas faktas, kad psichologizmas yra priverstas remtis psichologinių visuo- 
menės ištakų idėja, mano galva, savaime yra svarus argumentas prieš psicho- 
logizmą. Bet šis argumentas ne vienintelis. Galbūt didžiausia psichologizmo 
silpnybė yra ta, kad jis neleidžia suprasti svarbiausio visuomenės gyvenimą 
aiškinančių mokslų uždavinio. 

Šis uždavinys nėra — kaip mano istoricistas — būsimos istorijos eigos 
išpranašavimas. Veikiau reikia atrasti ir paaiškinti ne tokias aiškias priklau- 
somybes, egzistuojančias visuomenės gyvenime. Reikia atskleisti sunkumus, 
trikdančius socialinę veiklą, taigi tyrinėti socialinės medžiagos griozdiškumą, 
lankstumą arba trapumą, jos priešinimąs; mūsų pastangoms ją formuoti ir 
perdirbti. 

Kad paaiškinčiau, ką turiu galvoje, trumpai apibūdinsiu tą teoriją, kuri 
plačiai pripažįstama, bet kurios keliami tikslai visai priešingi tiems tikslams, 
kurie, mano galva, kaip tik ir yra tikrieji visuomenės mokslų tikslai. Aš ją 
vadinu „sąmokslo teorija“. Pagal šią teoriją, paaiškinti visuomenės reiškinį, 
vadinasi, nurodyti tuos žmones ir tas grupes, kurios siekia, kad šis reiškinys 
atsirastų (kartais šis siekis gali būti paslėptas ir jį iš pradžių reikia atskleisti), 
ir kurios planuoja bei sudarinėja sąmokslus, kurių tikslas — įgyvendinti tą 
reiškinį. 

Akivaizdu, kad toks požiūris į visuomenės mokslų tikslus kyla iš klaidin- 
gos teorijos, kad visa, kas atsitinka visuomenėje, — ypač tokie reiškiniai, kaip 
karas, nedarbas, skurdas, nepritekliai, kurių žmonės paprastai nemėgsta, — 
yra tam tikrų galingų individų arba grupių tiesioginių planų padarinys. Ši 
teorija plačiai paplitusi: ji net senesnė už istoricizmą (kuris, kaip matyti, iš jo 
primityvios teistinės formos, yra kilęs iš sąmokslo teorijos). Moderniais pa- 
vidalais ši teorija, kaip ir šiuolaikinis istoricizmas bei tam tikras šiuolaikinis 
požiūris į „gamtinius dėsnius“, yra tipiškas religinių prietarų sekuliarizacijos 
padarinys. Tikėjimas į Homero dievus, kurių sąmokslai paaiškina Trojos karo 
istoriją, nunyko. Dievai pašalinti. Tačiau jų vietą užėmė galingi žmonės arba 
galingos žmonių grupės — piktus tikslus puoselėjančios grupės, kurių kėslai 
sukelia visas mus kankinančias blogybes. Tai Siono išminčiai, monopolistai, 
kapitalistai ar imperialistai. 

Aš netvirtinu, kad sąmokslų apskritai nebūna. Priešingai, tai tipiški socia- 
liniai reiškiniai. Jie tampa svarbūs, pavyzdžiui, tada, kai Žmonės, tikintys 
sąmokslo teorija, gauna valdžią. O žmonės, nuoširdžiai tikintys, kad žino, 
kaip žemėje sukurti rojų, dažniausiai pripažįsta sąmokslo teoriją ir sudaro 
savo sąmokslą prieš neegzistuojančius sąmokslininkus. Juk vienintelis daly- 
kas, paaiškinantis jų nesėkmes stengiantis sukurti savąjį rojų, yra Šėtono, 
kuris visomis išgalėmis stengiasi sukurti pragarą, kėslai. 

Reikia pripažinti, kad sąmokslai sudarinėjami. Bet kartu esama ir kito 
svarbaus fakto, nepaneigiančio sąmokslų buvimo, bet paneigiančio sąmokslo 
teorijos teisingumą: galiausiai tik nedaugelis sąmokslų pasirodo esą sėkmin- 
gi. Sąmokslininkai retai pasinaudoja savo sąmokslo vaisiais. 

Kodėl taip atsitinka? Kodėl rezultatai taip skiriasi nuo siekių? Mat visuo- 
menės gyvenimas yra kaip tik toks, ir visai nesvarbu, ar sąmokslai sudarinė- 
jami, ar ne? Visuomenės gyvenimas yra ne tik priešiškai nusiteikusių grupių 
jėgų išmėginimo arena; tai veikla daugiau ar mažiau lanksčios ar trapios 
institucijų ir tradicijų struktūros ribose, ir ši veikla sukelia — be sąmoningos 

priešinės veiklos — daugybę nenumatytų šios struktūros reakcijų, ir kai kurios 
iš šių reakcijų, galimas daiktas, apskritai neprognozuojamos. 

Mano galva, svarbiausias visuomenės mokslų uždavinys — pabandyti pa- 
nagrinėti šias reakcijas ir jas numatyti, kiek tai įmanoma padaryti. Tai reiškia 
nagrinėti tikslingų Žmonių veiksmų sukeltus nenumatomus socialinius pada- 
rinius, kurių reikšmės nepaiso nei sąmokslo teorija, nei psichologizmo šali- 
ninkai. Apie tai buvo kalbėta. Veiksmas, tiksliai atitinkantis tai, ko buvo 
siekta, visuomenės mokslui nekelia jokių problemų (išskyrus tuos atvejus, 
kai reikia paaiškinti, kodėl tam tikroje konkrečioje situacijoje nepasirodė 
nenumatyti padariniai). Pavyzdžiu, visiškai paaiškinančiu mūsų veiksmų su- 
keliamų nenumatytų padarinių idėją, gali būti pats paprasčiausias ekonominis 
veiksmas. Jei žmogus labai nori nusipirkti namą, galime pagrįstai tarti, kad 
jis nenori pakelti namų rinkos kainos. Bet jau tas faktas, kad jis patenka į šią 
rinką kaip pirkėjas, duoda postūmį kilti rinkos kainoms. Tą patį galima pa- 
sakyti ir apie pardavėją. Galima pateikti pavyzdį visai iš kitos srities. Jei 
žmogus nusprendžia apdrausti savo gyvybę, matyt, jis nesiekia paskatinti tam 
tikrus žmones investuoti savo pinigus į draudimo kompanijų akcijas. Ir vis 
dėlto jis padaro kaip tik tai. Čia aiškiai matome, kad ne visi mūsų veiksmų 
padariniai yra siekiami padariniai; vadinasi, sąmokslo teorija negali būti tei- 
singa, nes jos esmę sudaro teiginys, kad visi padariniai, netgi tie, kurių, kaip 
atrodo iš pirmo žvilgsnio, nesiekia niekas, yra siekiami padariniai, kylantys 
iš veiksmų tų Žmonių, kurie tais padariniais suinteresuoti. 

Pateikti pavyzdžiai psichologizmo teorijos nepaneigia taip lengvai kaip 
sąmokslo teorijos, nes galima tvirtinti, kad būtent tai, jog pardavėjas žino, 
kad pirkėjas dalyvauja rinkoje, ir tikisi gauti didesnę kainą — kitaip tariant, 
psichologiniai veiksniai, — paaiškina minėtus netikėtus padarinius. Žinoma, 
tai visai teisinga; bet mes turime neužmiršti, kad šitas žinojimas ir ši viltis 
nėra galutiniai žmogaus prigimties veiksniai ir kad jie savo ruožtu aiškintini 
remiantis socialine situacija — šiuo atveju rinkos situacija. 

Ši socialinė situacija negali būti redukuota į psichologinius motyvus ir į 
bendruosius „žmogaus prigimties“ dėsnius. Iš tikrųjų tam tikrų „Žmogaus 
prigimties bruožų“, pavyzdžiui, mūsiškio pasidavimo propagandai, poveikis 
kartais gali lemti tai, kad nukrypstama nuo tik ką minėto ekonominio elgesio. 
Maža to, jei socialinė situacija kitokia, negu ta, kurią aptarėme, visai įmano- 
ma, kad pirkimo veiksmu vartotojas gali netiesiogiai paskatinti prekės nupi- 
ginimą; pavyzdžiui, didindamas tos prekės masinės gamybos pelningumą. Ir 
nors šitoks padarinys atitiks jo, kaip vartotojo, interesą, tas padarinys gali 

būti toks pat netikėtas kaip ir priešingas padarinys, atsirandantis esant visiš- 
kai panašioms psichologinėms sąlygoms. Atrodo, aišku, kad socialinės situ- 
acijos, kurios gali sukelti tokius labai įvairius nenorimus ir nesiekiamus pa- 
darinius, turi būti tyrinėjamos visuomenės mokslo, nesilaikančio prietaro, 
kad „visuomenės moksluose reikia vengti visokio apibendrinimo, kol nebus 
surastas pakankamas pagrindas žmogaus prigimtyje“, kaip sakė Millis!?. Šias 
situacijas turi tyrinėti savarankiškas visuomenės mokslas. 

Tesdami ginčą su psichologizmu, galime pasakyti, kad mūsų veiksmus 
didžia dalimi paaiškina ta situacija, kurioje jie išsiskleidžia. Žinoma, jų nie- 
kada negalima paaiškinti vien tik situacija; tikrai, paaiškinti, kaip Žmogus, 
pereidinėjantis gatvę, išsisuka nuo automobilių, galinčių jį suvažinėti, atsi- 
žvelgiant vien tik į situaciją, negalima, nes reikia turėti galvoje ir jo motyvus, 
jo savisaugos „instinktą“, jo norą išvengti skausmo ir t.t. Tačiau ši „psicho- 
loginė“ aiškinimo dalis labai dažnai yra triviali, jeigu ją lyginsime su detaliu 
jo veiksmo determinavimu, kylančiu iš to, ką galima pavadinti situacijos 
logika; be to, ir situacijos apibūdinimas negali aprėpti visų psichologinių 
veiksnių. Situacijų analizė, situacinė logika visuomenės gyvenime ir visuo- 
menės moksluose turi labai daug reikšmės. Tiesą sakant, ši logika yra eko- 
nominės analizės metodas. Kaip pavyzdį iš neekonominės srities aš pateiksiu 
„valdžios logiką“; šiuo pavyzdžiu mes galime pasinaudoti, norėdami paaiš- 
kinti valdžią turinčių politikų veiksmus, taip pat ir tam tikrų politinių insti- 
tucijų funkcionavimą. Situacinės logikos metodo taikymas visuomenės moks- 
luose nesiremia kokia nors psichologine prielaida, susijusia su „Žmogaus 
prigimties“ racionalumu (arba iracionalumu). Priešingai: kalbėdami apie „ra- 
cionalų elgesį“ arba apie „iracionalų elgesį“, turime galvoje tokį elgesį, kuris 
atitinka situacijos logiką arba jos neatitinka. Iš tikrųjų, veiksmo psichologinė 
analizė, orientuota į (racionalius arba iracionalius) veiksmo motyvus, supo- 
nuoja, — tai pabrėžė Maxas Weberis!“, — kad mes iš anksto nusistatome tam 
tikrą kriterijų, pagal kurį galime vertinti, kas toje konkrečioje situacijoje 
laikytina racionaliais veiksniais. 

Nenorėčiau, kad mano argumentai prieš psichologizmą būtų suprasti ne- 
teisingai’. Žinoma, jais nesiekiama parodyti, kad psichologiniai tyrinėjimai 
ir atradimai visuomenės mokslui nėra svarbūs. Ne, jais norima parodyti, kad 
psichologija — individo psichologija — yra tik vienas iš daugelio visuomenės 
mokslų, o ne visų visuomenės mokslų pagrindas. Niekas negalėtų neigti psi- 
chologinių faktų reikšmės politiniam mokslui; pavyzdžiui, valdžios troškimas 
ir įvairūs su juo susiję neurotiniai reiškiniai šiam mokslui yra svarbūs. Tačiau 

„valdžios troškimas“, be abejonės, yra ir socialinė, ir psichologinė kategorija. 
Mes neturime užmiršti, kad, pavyzdžiui, jei tyrinėjame, kaip šis troškimas 
pirmą kartą pasireiškia dar vaikystėje, tai jį tyrinėjame jau tam tikros visuo- 
meninės institucijos, pavyzdžiui, šiuolaikinės šeimos, kontekste. (Eskimų šei- 
ma gali skatinti atsirasti visai kitokius reiškinius.) Kitas psichologinis faktas, 
svarbus sociologijai ir keliantis sunkias politines bei institucines problemas, 
yra toks: gyventi genties arba į gentį panašios bendruomenės prieglobstyje 
daugeliui žmonių yra emocinė būtinybė (ypač tai būtina jauniems Žmonėms, 
kurie, galimas daiktas, dėl ontogenetinio ir filogenetinio vystymosi lygiagre- 
tumo, atrodo, turi pereiti gentinį, „indėnišką“ tarpsnį). Kad maniškės psicho- 
logizmo kritikos tikslas nėra visų su psichologija susijusių principų kritika- 
vimas, galima matyti iš to, kad aš vartojau (10 skyriuje) „civilizacijos įtampos“ 
sąvoką, turėdamas galvoje, kad ši įtampa iš dalies yra nepatenkintų emocinių 
reikmių padarinys. Ši sąvoka nurodo į tam tikrą nerimo jausmą, todėl yra 
psichologinė. Tačiau kartu tai sociologinė sąvoka; juk ji šį jausmą apibūdina 
ne tik kaip nemalonų, išmušantį iš vėžių ir t.t., ne, šį jausmą ji sieja su tam 
tikra socialine situacija ir su atviros bei uždaros visuomenės priešybe. (Pana- 
šiai traktuotinos ir kitos psichologinės sąvokos, pavyzdžiui, garbės troškimas, 
meilė ir daugelis kitų.) Taigi mes negalime nepastebėti, kiek daug nusipelnė 
psichologizmo šalininkai, gindami metodologinį individualizmą ir priešinda- 
miesi metodologiniam kolektyvizmui; juk psichologizmo šalininkai remia svar- 
bią doktriną, pagal kurią visi visuomeninio gyvenimo reiškiniai, ypač visų 
visuomenės institucijų funkcionavimas, visada turi būti aiškinamas ir supran- 
tamas kaip individų sprendimų, veiksmų, pažiūrų ir t.t. padarinys; be to, 
pagal šią doktriną, mums niekada nedera tenkintis aiškinimu, grindžiamu 
orientacija į vadinamuosius „kolektyvus“ (valstybes, tautas, rases ir t.t.). Psi- 
chologizmo klaida yra prielaida, kad šis metodologinis individualizmas vi- 
suomenės mokslų srityje netiesiogiai remiasi programa, pagal kurią visi vi- 
suomenės reiškiniai ir visi pasikartojimai visuomenės gyvenimo srityje 
redukuojami į psichologinius reiškinius ir psichologinio tipo dėsnius. Ši prie- 
laida pavojinga, nes joje glūdi polinkis į istoricizmą. Apie tai jau kalbėta. 
Kad ši prielaida neteisinga, aš parodžiau, atskleisdamas mūsų veiksmais ne- 
siekiamų visuomeninių padarinių teorijos būtinybę visuomenės mokslams, be 
to, įrodydamas, kad tiems mokslams reikia ir to, ką aš pavadinau socialinių 
situacijų logika. 

Gindamas ir vystydamas Marxo poziciją, kad visuomenės problemos ne- 
redukuojamos į „žmogaus prigimties“ problemas, ryžausi pateikti tokius argu- 

mentus, kurių nėra pateikęs pats Marxas. Jis niekada nekalbėjo apie psicho- 
logizmą ir jo nekritikavo sistemiškai. O posakyje, pacituotame šio skyriaus 
pradžioje, jis turėjo galvoje ne Millį. Šis posakis veikiau nukreiptas prieš 
hegeliškojo tipo „idealizmą“. 

Tačiau, turint galvoje visuomenės psichologinės prigimties problemą, ga- 
lima sakyti, kad Millio psichologizmas sutampa su Marxo kritikuojama ide- 
alistine teorija'“. Tačiau atsitiko taip, kad kaip tik kitas hegelizmo elementas, 
būtent platoniškojo tipo hegeliškasis kolektyvizmas, Hegelio teorija, kad vals- 
tybė ir tauta „tikroviškesnė“ už viską iš jų gaunantį individą, atvedė Marxą 
prie pažiūrų, išdėstytų šiame skyriuje. (Tai pavyzdys, rodantis, kad kartais 
galima vertingą intuiciją gauti net iš absurdiškos filosofinės teorijos.) Taigi 
istoriniu požiūriu Marxas išvystė tam tikras Hegelio mintis apie visuomenės 
pranašumą prieš individą ir pasinaudojo jomis kaip argumentais prieš kitas 
Hegelio idėjas. Kadangi Millį aš laikau rimtesniu priešininku už Hegelį, ne- 
paisiau Marxo idėjų skleidimosi istorinės tvarkos, o bandžiau jas išvystyti, 
pasinaudodamas jomis kaip argumentais prieš Millį. 


Penkioliktas skyrius Ja 
EKONOMINIS ISTORICIZMAS ` 


Tai, kad Marxas pristatomas kaip tik tokiu būdu, t. y. kaip kiekvienos 
psichologistinės visuomenės teorijos priešininkas, gali nustebinti kai kuriuos 
ir marksistus, ir antimarksistus. Juk, atrodo, esama daug autorių, įsitikinusių, 
kad marksizmo istorija yra visai kitokia. Jie mano, kad Marxas mokė, jog 
žmonių gyvenime viską lemia ekonominių motyvų įtaka, kad Marxui pavyko 
įrodyti šios įtakos visagalybę, pagrindus mintį, kad „vyraujanti žmogaus reik- 
mè - įsigyti pragyvenimo priemones“!. Manoma, kad kaip tik šitaip Marxas 
parodė, jog ne tik individų, bet ir socialinių grupių veiksmams pamatinę 
reikšmę turi tokios kategorijos, kaip naudos motyvas ir klasinio intereso mo- 
tyvas; be to, jis parodė, kaip šiomis kategorijomis pasinaudoti, aiškinant is- 
torijos eigą. Tiesą sakant, dažniausiai manoma, kad pati marksizmo esmė yra 
doktrina, pagal kurią varomosios istorijos jėgos yra ekonominiai motyvai, 
ypač klasinis interesas, ir kad kaip tik šią doktriną žymi terminas ,,materia- 
listinis istorijos supratimas“ arba terminas „istorinis materializmas“, kad 
kaip tik šiuo terminu Marxas ir Engelsas bandė išreikšti savo teorijos esmę. 


322 


15. EKONOMINIS ISTORICIZMAS 


Tokia nuomonė labai paplitusi. Tačiau esu įsitikinęs, kad tokia Marxo 
interpretacija yra neteisinga. Tuos autorius, kurie žavisi Marxu, nes jis laikėsi 
tokios doktrinos, aš galiu pavadinti vulgariaisiais marksistais (pagal pavadi- 
nimą „vulgarusis ekonomistas“, kuriuo Marxas apibūdindavo kai kuriuos sa- 
vo oponentus?). Normalus vulgarusis marksistas įsitikinęs, kad marksizmas 
apnuogina blogą lemiančias visuomeninio gyvenimo paslaptis, atskleisdamas 
slaptus motyvus — godumą ir geismą pasipelnyti, išjudinantį užkulisines is- 
torijos jėgas, o šios jėgos gudriai ir sąmoningai sukelia karus, ekonominį 
nuosmukį, nedarbą, badą klestėjimo terpėje ir kitas socialines negandas, no- 
rėdamos patenkinti savo niekšišką naudos troškimą. (Be to, vulgarusis mark- 
sistas kartais visai rimtai kelia klausimą, kaip suderinti Marxo pažiūras su 
Freudo ir Adlerio pažiūromis; jeigu nė vienam iš šių mąstytojų nesuteikia 
pirmenybės, jis, galimas daiktas, nuspręs, kad badas, meilė ir valdžios geis- 
mas* yra trys slaptieji Žmogaus prigimties motyvai, iškelti į šviesą Marxo, 
Freudo ir Adlerio — trijų didžiųjų šiuolaikinio žmogaus filosofijos kūrėjų...) 

Nesvarbu ar tokios interpretacijos yra teisingos ir patrauklios, ar ne, at- 
rodo, kad jos tikrai turi labai mažai ką bendro su ta doktrina, kurią Marxas 
vadino „istoriniu materializmu“. Reikia pripažinti, kad kartais Marxas kalba 
apie tokius psichologinius reiškinius, kaip godumas, naudos motyvas ir pan., 
bet niekada nebando jais aiškinti istorijos. Veikiau šiuos reiškinius jis aiškina 
kaip socialinės sistemos, t. y. istorijos eigoje sukurtos institucijų sistemos, 
pragaištingos įtakos [Žmonėms] simptomus; kaip sugedimo pasekmes, o ne jo 
priežastis; kaip istorijos padarinius, o ne kaip jos varomąsias jėgas. Teisingai 
ar ne, bet tokiuose reiškiniuose, kaip karas, ekonominis nuosmukis, nedarbas 
ir badas pertekliaus terpėje, Marxas įžvelgė ne „didžiojo biznio“ ar „imperia- 
listinių karo kurstytojų“ gudrybę bei suokalbį, o negeistinus socialinius pa- 
darinius tokių veiksmų, kuriais siekiama skirtingiausių tikslų ir kuriuos atlie- 
ka veikėjai, įpainioti į visuomeninės sistemos tinklą. Į žmones-aktorius istorijos 
scenoje — įskaitant ir „didžiuosius“ Žmones — jis žiūrėjo tik kaip į bejėges 
marionetes, šokdinamas ekonominių spyruoklių, tų istorinių jėgų, kurių žmo- 
nės negali kontroliuoti. Istorijos scena, mokė Marxas, įmontuota į visuome- 
ninę sistemą, saistančią mus visus; taigi ši scena priklauso „būtinybės kara- 
lystei“. (Bet vieną gražią dieną tos marionetės sugriaus šią sistemą ir įžengs 
į „laisvės karalystę“.) 

Šią Marxo doktriną atmetė dauguma jo sekėjų — gal dėl propagandinių 
priežasčių, gal dėl to, kad jo nesuprato — ir talentingą bei labai originalią 
Marxo doktriną didžia dalimi išstūmė vulgari marksistinė suokalbio teorija. 

Koks liūdnas intelektualinis nuosmukis, koks nuosmukis, jei Kapitalą lygi- 
name su XX amžiaus mitu. 

Ir vis dėlto paties Marxo istorijos filosofija, paprastai vadinama „istoriniu 
materializmu“, buvo kaip tik tokia. Šiuose skyriuose ji ir bus daugiausia 
nagrinėjama. Šiame skyriuje aš bendrais bruožais paaiškinsiu jos „materialis- 
tinį“ arba ekonominį akcentą; vėliau išsamiau aptarsiu klasių kovos ir klasi- 
nio intereso vaidmenį ir marksistinę „visuomeninės sistemos“ koncepciją. 


I 


Marxo ekonominio istoricizmo“ išdėstymą galima visai natūraliai susieti 
su mūsiškių Marxo bei Millio lyginimu. Marxas, kaip ir Millis, įsitikinęs, kad 
visuomenės reiškinius reikia aiškinti istoriškai ir kad kiekvieną istorijos epo- 
chą reikia stengtis suprasti kaip ankstesnio vystymosi istorinį padarinį. Ta- 
čiau, kaip matėme, Marxui nepriimtinas Millio psichologizmas (atitinkantis 
Hegelio idealizmą). Psichologizmą Marxo teorijoje pakeičia tai, ką jis pats 
vadina materializmu. 

Apie Marxo materializmą buvo pasakyta daug visai nepagrįstų dalykų. 
Ypač absurdiškas ir nepamatuotas yra dažnai kartojamas teiginys, kad Mar- 
xas nepripažįsta nieko, išskyrus ,„žemesniuosius“ arba „medžiaginius“ žmo- 
gaus gyvenimo aspektus. (Tai seniausio reakcingo laisvės gynėjų šmeižimo 
būdo pakartojimas — Herakleito lozungas, skelbiantis, kad „jie prisikemša 
pilvus kaip galvijai“?.) Bet šiuo požiūriu Marxo apskritai negalima vadinti 
materialistu, nors jį labai veikė XVIII a. prancūzų materialistai ir nors jis pats 
save paprastai vadindavo materialistu, nes tai gerai atitiko daugelį jo doktri- 
nų. Tačiau Marxo veikaluose esama svarbių minčių, kurias vargu ar galima 
aiškinti materialistiškai. Mano galva, svarbu pažymėti, kad Marxą nelabai 
domino grynos filosofinės problemos — pavyzdžiui, mažiau negu Engelsą ir 
Leniną — ir kad labiausiai jis domėjosi kiekvienos problemos sociologine ir 
metodologine puse. 

Gerai žinoma Kapitalo“ ištrauka, kur Marxas sako, kad „Hegelio raštuose 
dialektika stovi ant galvos; ją reikia pastatyti ant kojų...“ Akivaizdu, jog 
Marxas norėjo parodyti, kad „galva“, t. y. žmogaus mąstymas, pati savaime 
nėra Žmogaus gyvenimo pagrindas, tai veikiau savotiškas antstatas ant me- 
džiaginio pagrindo. „Idealybė yra ne kas kita kaip materialybė, perkelta į 
žmogaus galvą ir joje pertvarkyta“. Man atrodo, nebuvo pakankamai aiškiai 
pasakyta, kad šie posakiai neišreiškia radikalaus materializmo; veikiau jie 

rodo tam tikrą polinkį pabrėžti kūno ir sielos dualizmą. Galima sakyti, kad 
tai praktinis dualizmas. Nors teoriškai idealybė Marxui akivaizdžiai buvo tik 
kita materijos forma (ar kitas aspektas, o gal materijos epifenomenas), prak- 
tiškai ji skiriasi nuo materijos, nes yra kita jos forma. Pacituotos ištraukos 
rodo, kad, nors mūsų kojos privalo remtis į tvirtą medžiaginio pasaulio pa- 
grindą, mūsų galvos — o apie žmonių galvas Marxas buvo geros nuomonės — 
užsiėmusios mintimis ir idėjomis. Mano nuomone, marksizmo ir jo įtakos 
mūsų epochai negalima tinkamai įvertinti, nepripažinus šio dualizmo. 

Marxas mylėjo laisvę, realią laisvę (bet ne Hegelio „tikroviškąją laisvę“). 
Ir, manau, nesuklysiu pasakęs, kad jis pripažino garsiąją hegeliškąją laisvės 
ir dvasios tapatybę, nes buvo įsitikinęs, kad galime būti laisvi tik kaip dva- 
sinės būtybės. Kartu jis praktiniu požiūriu (kaip praktikas dualistas) pripaži- 
no, kad mes sudaryti iš dvasios ir kūno, ir pakankamai realistiškai galvojo, 
kad iš šių dviejų duočių pamatinis yra kūnas. Štai kodėl jis sukilo prieš 
Hegelį, štai kodėl jis pasakė, kad Hegelis viską apverčia aukštyn kojom. Nors 
jis ir pripažino, kad medžiaginis pasaulis ir jo nulemtos būtinybės turi pama- 
tinę reikšmę, tačiau nemėgo „būtinybės karalystės“ — taip jis vadino visuo- 
menę, sukaustytą medžiaginių reikmių. Jis brangino dvasinį pasaulį, „laisvės 
karalystę“ ir dvasinę „žmogaus prigimties“ pusę, kaip ir bet kuris dualistas 
krikščionis; jo raštuose galima rasti net paniekos materialiems dalykams ir 
neapykantos jiems pėdsakų. Toliau aš pabandysiu parodyti, kad šitokią Mar- 
xo pažiūrų interpretaciją galima pagrįsti jo paties tekstais. 

Trečiajame Kapitalo' tome Marxas labai vykusiai apibūdina medžiaginę 
visuomeninio gyvenimo pusę, ypač jo ekonominę pusę, gamybą ir vartojimą, 
sakydamas, kad tas medžiaginis gyvenimas yra žmogiškojo metabolizmo, t. y. 
medžiagų apykaitos tarp Žmogaus ir gamtos, išsiplėtimas. Jis aiškiai sako, 
kad mūsų laisvė visada neišvengiamai apribojama šio metabolizmo nulemtų 
būtinybių. Viskas, ką galima padaryti siekiant tapti laisvesniems, tai „šį me- 
tabolizmą tvarkyti racionaliai, ... sunaudojant mažiausiai energijos ir tokio- 
mis sąlygomis, kurios labiausiai atitinka Žmogaus prigimtį ir yra jai pačios 
palankiausios. Tačiau tai vis dar yra būtinybės karalystė. Tik už jos ribų gali 
prasidėti žmogaus sugebėjimų išsklaida, kuri yra tikslas savaime - tai tikroji 
laisvės karalystė. Bet ji gali išaugti ir suklestėti tik ant būtinybės karalystės 
pagrindo, kuris visada išlieka...“ Truputį aukščiau Marxas sako: „Laisvės 
karalystė iš tikrųjų prasideda tik ten, kur pasibaigia sunkus darbas, kurio 
reikalauja nepriteklius ir išoriniai tikslai; taigi visai natūraliai ji išsiskleidžia 
už medžiaginės gamybos, tiesiogine šio žodžio prasme, srities“. O visą šią 

citatą Marxas užbaigia praktine išvada, aiškiai rodančia, kad vienintelis jo 
tikslas — atverti visiems Žmonėms kelią į šitą nematerialistinę laisvės karalys- 
tę: „Pagrindinė sąlyga — darbo dienos sutrumpinimas“. 

Mano galva, ši ištrauka nepalieka abejonių, kad Marxo praktinis požiūris 
į gyvenimą, kaip sakiau, buvo dualistinis. Kaip ir Hegelis, jis įsitikinęs, kad 
istorinio vystymosi tikslas yra laisvė. Kaip ir Hegelis, laisvę jis tapatina su 
žmogaus dvasiniu gyvenimu. Bet jis pripažįsta, kad mes nesame grynos dva- 
sinės būtybės, kad nesame visiškai laisvi ir negalime pasiekti pilnutinės lais- 
vės ir niekada negalėsime visiškai išsilaisvinti iš mūsiškio metabolizmo le- 
miamų būtinybių, vadinasi, ir iš gamybinės veiklos. Mums įmanoma tik 
pagerinti alinančias ir žeminančias darbo sąlygas, jas sužmoginti, suvieno- 
dinti ir sunkaus darbo sritį sumažinti tiek, kad tam tikrą mūsų gyvenimo dalį 
visi mes galėtume būti laisvi. Man atrodo, kad tai svarbiausia Marxo „gyve- 
nimo sampratos“ idėja; svarbiausia ji ir todėl, kad, mano galva, ji yra ir pati 
įtakingiausia. 

Dabar šią idėją turime susieti su anksčiau aptartu (13 skyriuje) metodo- 
loginiu determinizmu. Pagal šią koncepciją, mokslinis visuomenės pažinimas 
ir mokslinis istorinis numatymas galimas tik tiek, kiek visuomenę lemia jos 
praeitis. Bet šioje teZėje glūdi mintis, kad mokslas gali tyrinėti tik būtinybės 
karalystę. Jei žmonės kada nors galėtų tapti visiškai laisvi, istorinis numaty- 
mas, kartu su juo ir visuomenės mokslas, pasibaigtų. „Laisva“ dvasinė veikla 
pati savaime, jei būtų įmanoma, skleistųsi už mokslo ribų, nes mokslas visa- 
da turi ieškoti priežasčių arba lemiamų faktorių. Todėl mūsų dvasinį gyveni- 
mą mokslas gali tyrinėti tik tiek, kiek mūsų mintis ir idėjas priežastingai 
nulemia ir palenkia jas būtinybei „būtinybės karalystė“ — materialinės ir ypač 
ekonominės mūsų gyvenimo sąlygos, mūsų metabolizmas. Mintis ir idėjas 
tirti moksliškai galima tyrinėjant, viena vertus, jas lėmusias medžiagines są- 
lygas, t. y. jas sukūrusių Žmonių gyvenimo ekonomines sąlygas, kita vertus, 
šių Minčių ir idėjų perėmimo medžiagines sąlygas, t. y. šias mintis ir idėjas 
perėmusių Žmonių gyvenimo ekonomines sąlygas. Vadinasi, moksliniu ir prie- 
žastingumo požiūriu mintys ir idėjos turi būti suvokiamos kaip „ekonominės 
bazės ideologinis antstatas“. Ne taip kaip Hegelis, Marxas tvirtina, kad isto- 
rijos, ir net idėjų istorijos, raktas — žmogaus santykių su jo gamtine aplinka, 
medžiaginiu pasauliu, vystymasis, t. y. ne jo dvasinis, o ekonominis gyveni- 
mas. Todėl marksistinę istoricizmo atšaką galime vadinti ekonomizmu, jį prie- 
šindami Hegelio idealizmui arba Millio psichologizmui. Bet būtų visiškas 
nesusipratimas Marxo ekonomizmą tapatinti su tokiu materializmu, kuris su- 

ponuoja niekinamą požiūrį į žmogaus dvasinį gyvenimą. Marksistinė „laisvės 
karalystės“, t. y. dalinio, bet visuotinio žmonių išlaisvinimo iš jų medžiaginės 
prigimties grandinių, viziją veikiau būtų galima laikyti idealistine. 

Jei Marxo požiūris į gyvenimą suprantamas kaip tik taip, jis pasirodo esąs 
pakankamai nuoseklus, ir aš manau, kad, šitaip suvokiant marksizmą, išnyks- 
ta tie tariami prieštaravimai, kuriuos išryškina iš dalies deterministinis, iš 
dalies libertarinis marksistinės žmogaus veiklos sampratos interpretavimas. 


II 


Tai, kad Marxo istorijos sampratą veikė jo dualizmas (kaip aš jį pavadi- 
nau) ir jo mokslinis determinizmas, yra akivaizdu. Mokslinis istorijos aiški- 
nimas, kuris Marxui sutampa su visuomenės mokslu kaip tam tikra visuma, 
privalo tyrinėti dėsnius, kuriems pavaldi žmogaus ir gamtos medžiaginė apy- 
kaita ir jos raida. Svarbiausias mokslinio istorijos tyrinėjimo tikslas — paaiš- 
kinti gamybos sąlygų vystymąsi. Visuomeniniai santykiai turi istorinę ir moks- 
linę reikšmę tik tiek, kiek jie susiję su gamybos procesu, t. y., kiek jie šį 
procesą veikia arba yra patys jo veikiami. „Kaip pirmykštis Žmogus turi 
kovoti su gamta, kad patenkintų savo reikmes, išliktų gyvas ir pratęstų gimi- 
nę, taip su gamta turi kovoti ir civilizuotas žmogus; ir jis privalo tai daryti 
visose visuomeninėse formacijose ir esant visokiam gamybos būdui. Žmogui 
vystantis, ši būtinybės karalystė plečiasi, kartu su ja didėja ir žmogaus reik- 
mės. Tačiau kartu plečiasi ir gamybinės jėgos, tenkinančios šias reikmes““*. 
Šitaip glaustai galima apibūdinti Marxo požiūrį į žmogaus istoriją. 

Panašiai apie istoriją kalba ir Engelsas. Pasak jo, šiuolaikinių gamybinių 
jėgų vystymasis „pirmą kartą... sukūrė galimybę ne tik užtikrinti kiekvieno 
visuomenės nario egzistenciją..., patenkinamą medžiaginiu požiūriu, bet kar- 
tu... užtikrinti... jo fizinių ir protinių sugebėjimų išsivystymą bei pritaiky- 
mą“?. Susidarius tokioms sąlygoms, tampa įmanoma laisvė, t. y. nepriklauso- 
mybė nuo kūno reikmių. „Šiame taške... žmogus pagaliau atsiskiria nuo gyvūnų 
pasaulio, išeina... iš gyvulinės egzistencijos srities ir pasiekia tikrai žmogiš- 
kas egzistavimo sąlygas“. Žmogus sukaustytas grandinėmis tol, kol jis paval- 
dus ekonomikai; kai „gamybos produktas nebeviešpatauja gamintojui, ... žmo- 
gus ... pirmą kartą tampa sąmoningu ir tikru gamtos valdovu, kartu tapdamas 
savo visuomeninės aplinkos valdovu... Ir tik nuo šios akimirkos žmogus visai 
sąmoningai pradeda kurti savo istoriją... Tai Žmonijos šuolis iš būtinybės 
karalystės į laisvės karalystę“. 

Jei dabar Marxo istoricizmo versiją vėl palyginsime su Millio istoricizmu, 
bus aišku, kad Marxo ekonomizmas gali lengvai įveikti sunkumus, kurie, 
kaip parodžiau, buvo fatališki Millio psichologizmui. Turiu galvoje minėtą 
absurdišką visuomenės atsiradimo, aiškinamo psichologiškai, doktriną — dok- 
triną, kurią aš apibūdinau kaip visuomenės sutarties teorijos psichologistinę 
versiją. Nieko panašaus nesama Marxo teorijoje. Jei psichologijos pirmumas 
pakeičiamas ekonomikos pirmumu, tokių sunkumų nebelieka, nes „ekonomi- 
ka“ apima žmogaus metabolizmą, medžiaginę apykaitą tarp žmogaus ir gam- 
tos. Ar šis metabolizmas visada, net ikižmogiškais laikais, būdavo tvarkomas 
visuomenės, ar kada nors jis priklausė tik nuo individo — šis klausimas nėra 
labai svarbus. Ši teorija remiasi tik tokia prielaida, kad visuomenės mokslas 
turi sutapti su ekonominių visuomenės gyvenimo sąlygų, kurias Marxas daž- 
niausiai vadina „gamybos sąlygomis“, raidos istorija. 

Čia įterpkime, kad marksistinis terminas „gamyba“ jo autorių buvo var- 
tojamas plačiąja prasme ir apėmė visą ekonominį procesą, įskaitant paskirs- 
tymą ir vartojimą. Tačiau paskirstymu ir vartojimu Marxas ir marksistai ne- 
labai domėjosi. Jiems labiausiai rūpėjo gamyba siaurąja šio žodžio prasme. 
Tai dar vienas pavyzdys, demonstruojantis naivią istorinę-genetinę nuostatą, 
įsitikinimą, kad mokslas privalo ieškoti tik priežasčių, todėl net apie žmogaus 
padarytus daiktus turi būti klausiama: „Kas tai padarė?“, „Kieno tai padary- 
ta?“, o ne: „Kas tai vartos?“ arba „Kam tai padaryta?“ 


III 


Pereidami prie Marxo „istorinio materializmo“, arba, tiksliau pasakius, 
prie jau aptartų jo aspektų, kritikos ir vertinimo, galime išskirti du aspektus. 
Pirmasis aspektas — tai istoricizmas, tvirtinimas, kad visuomenės mokslų sri- 
tis sutampa su istorinio arba evoliucinio metodo, ypač su istorinio pranaša- 
vimo sritimi. Šio aspekto, mano galva, reikia atsisakyti. Antrasis aspektas — 
tai ekonomizmas (arba „materializmas“), t. y. teorija, kad visuomenės ekono- 
minė santvarka, žmogaus medžiaginės apykaitos su gamta organizavimas yra 
visų visuomenės institucijų, ypač jų istorinės raidos, pamatas. Mano galva, ši 
teorija yra visai teisinga, jei terminą „pamatas“ imame kasdiene miglota pras- 
me ir pernelyg jo nepabrėžiame. Kitaip tariant, neabejotina, kad praktiškai 
visokeriopi visuomenės tyrinėjimai, ir instituciniai, ir istoriniai, gali būti vai- 
singi, jeigu jie vykdomi atsižvelgiant į visuomenės gyvenimo „ekonomines 
sąlygas“. Net abstraktaus mokslo, pavyzdžiui, matematikos, istorija nėra jo- 

kia išimtis!?. Šiuo požiūriu galima sakyti, kad Marxo ekonomizmas visuome- 
nės mokslų pažangai davė nepaprastai daug. 

Kaip sakėme, termino „pamatas“ nedera traktuoti pernelyg rimtai. Be 
abejonės, ir pats Marxas labai rimtai jo nevertino. Dėl savo hegeliško išsiauk- 
lėjimo Marxas buvo veikiamas senovinės perskyros tarp „tikrovės“ ir „regi- 
mybės“ ir atitinkamos perskyros tarp to, kas yra „esminga“, ir to, kas „akci- 
dentiška“. Jis pats buvo linkęs manyti, kad Hegelio (ir Kanto) teoriją patobulino 
dėl to, kad „tikrovę“ sutapatino su medžiaginiu pasauliu!! (įskaitant žmogaus 
metabolizmą), o „regimybę“ sutapatino su minčių ir idėjų pasauliu. Todėl 
visos mintys ir idėjos turėjo būti paaiškintos jas redukuojant į pamatinę es- 
mingąją tikrovę, t. y. į ekonomines sąlygas. Žinoma, tokia filosofinė pozicija 
ne ką geresnė! už kurią nors kitą esencializmo formą. Jos padariniai metodo 
srityje pasireiškia ekonomizmo vaidmens pervertinimu. Nors bendrosios Marxo 
ekonomizmo reikšmės negalima neigti, bet kuriuo konkrečiu atveju juk visai 
nesunku ekonominėms sąlygoms suteikti pernelyg didelę reikšmę. Tam tikras 
ekonominių sąlygų žinojimas gali būti labai vaisingas, pavyzdžiui, tiriant 
matematikos problemų istoriją, tačiau šiam reikalui daug svarbesnis pačių 
matematikos problemų žinojimas, ir visai įmanoma parašyti labai gerą mate- 
matikos problemų istoriją, net nepaisant jų „ekonominio pagrindo“. (Mano 
nuomone, mokslo „ekonominės sąlygos“ arba jį lemiantys „visuomeniniai 
santykiai“ yra tokios temos, kurias galima lengvai persūdyti ir kurios nesun- 
kiai išsigimsta į trivialybę.) 

Tačiau tai tik vienas pavyzdys, rodantis ekonomizmo perdėjimo nulemtą 
pavojų, ir, beje, ne pats svarbiausias. Ekonomizmas dažnai suprantamas labai 
plačiai — kaip teorija, kad visas visuomenės vystymasis priklauso nuo ekono- 
minių sąlygų, ypač nuo medžiaginių gamybos priemonių raidos. Bet šitokia 
koncepcija yra akivaizdžiai neteisinga. Tarp ekonominių sąlygų ir idėjų esa- 
ma sąveikos, bet nėra taip, kad idėjos vienpusiškai priklausytų nuo ekonomi- 
nių sąlygų. Mes netgi galime tvirtinti, kad tam tikros „idėjos“, pavyzdžiui, 
idėjos, sudarančios mūsiškio pažinimo turinį, daug svarbesnės už kur kas 
sudėtingesnes gamybos priemones. Tai galima parodyti tokiu samprotavimu. 
Įsivaizduokime, kad mūsiškė ekonominė sistema su visomis jos mašinomis ir 
visuomenine organizacija vieną gražią dieną sunaikinama, bet techninės ir 
mokslinės žinios išlieka. Tokiu atveju neprireiktų daug laiko pramonei atsta- 
tyti (mažesnių mastų ir po daugelio žmonių žūties nuo bado). Bet įsivaizduo- 
kime, kad išnyko visos mūsiškės techninės žinios, o medžiaginiai dalykai 
išliko. Tai tas pat, kas atsitiktų, jei laukinė gentis apsigyventų šalyje su labai 

išvystyta pramone, bet apleistoje gyventojų. Visa tai greitai baigtųsi tuo, kad 
visiškai išnyktų visi medžiaginiai civilizacijos pėdsakai. 

Ironiška, kad pačioje marksizmo istorijoje esama pavyzdžio, aiškiai paro- 
dančio tokio perdėto ekonomizmo neteisingumą. Marxo idėja „Visų šalių 
darbininkai, vienykitės!“ Rusijos revoliucijos išvakarėse buvo labai svarbi ir 
veikė ekonomines sąlygas. Bet revoliucijos metu situacija tapo labai sunki 
paprasčiausiai todėl, kad, kaip pripažino pats Leninas, nebebuvo naujų kon- 
struktyvių idėjų (žr. 13 skyrių). Tada Leninas iškėlė keletą naujų idėjų, kurias 
buvo galima glaustai apibendrinti tokiu šūkiu: „Socializmas yra proletariato 
diktatūra plius visos šalies elektrifikacija“. Kaip tik ši nauja idėja tapo Ru- 
sijos vystymosi pagrindu, kuris pakeitė šeštadalio pasaulio ekonominį ir me- 
džiaginį pamatą. Labai sunkiomis sąlygomis buvo įveikti didžiuliai medžia- 
giniai sunkumai ir paaukotos nesuskaičiuojamos medžiaginės aukos, kad būtų 
pakeistos, tiksliau pasakius, sukurtos iš nieko gamybos sąlygos. O šio proce- 
so varomoji jėga buvo idėjos sukeltas entuziazmas. Šis pavyzdys rodo, kad 
tam tikromis aplinkybėmis idėjos gali surevoliucinti tam tikros šalies ekono- 
mines sąlygas, bet nėra šių sąlygų formuojamos. Vartodami Marxo termino- 
logiją, galime pasakyti, kad jis nepakankamai įvertino laisvės karalystės galią 
ir jos galimybes nugalėti būtinybės karalystę. 

Ryškiausią kontrastą tarp Rusijos revoliucijos raidos ir Marxo ekonomi- 
nės tikrovės metafizinės teorijos bei jos ideologinių apraiškų geriausiai gali- 
ma matyti iš tokių Marxo teiginių: „Žvelgiant į tokius perversmus, visada 
būtina skirti moksliškai nustatomą medžiaginį perversmą ekonominėse ga- 
mybos sąlygose, nuo teisinių, politinių, religinių, filosofinių, žodžiu, ideolo- 
ginių šio perversmo formų...“!? Marxas buvo įsitikinęs, kad nėra pagrindo 
tikėtis, jog kokias nors svarbias permainas galima įgyvendinti teisinėmis ar 
politinėmis priemonėmis; politinė revoliucija gali lemti tik tai, kad vieni 
valdovai pakeis kitus — tai paprasčiausias asmenų, atliekančių valdovų vaid- 
menį, pasikeitimas. Tik pamatinės esmės, ekonominės tikrovės, evoliucija 
gali sukelti esmingą ir tikrovišką pasikeitimą — socialinę revoliuciją. Ir tik 
tada, kai tokia socialinė revoliucija yra tapusi tikrove, tam tikrą reikšmę įgyja 
ir politinė revoliucija. Bet netgi tokiu atveju politinė revoliucija yra anksčiau 
įvykusio esminio arba tikroviško pasikeitimo išorinė išraiška. Remdamasis 
šia teorija, Marxas tvirtina, kad kiekviena socialinė revoliucija skleidžiasi 
šitaip. Medžiaginės gamybos sąlygos auga ir bręsta, kol pradeda prieštarauti 
visuomeniniams ir teisiniams santykiams, išaugdamos 1š pastarųjų lyg 1š dra- 
bužių, kol tie drabužiai nesuplyšta. „Tada prasideda socialinės revoliucijos 

epocha“, — rašo Marxas. — „Kintant ekonominiam pagrindui, lėčiau ar grei- 
čiau keičiasi visas didžiulis antstatas... Nauji, pažangesni gamybiniai santy- 
kiai (antstato ribose) niekada neatsiranda anksčiau, negu senosios visuome- 
nės įsčiose subręsta jų egzistavimo medžiaginės sąlygos“. Turint galvoje šį 
teiginį, man atrodo, kad Rusijos revoliucijos negalima tapatinti su Marxo 
pranašautąja socialine revoliucija. Tiesą sakant, Rusijos revoliucija į pastarą- 
ją visai nepanaši!“. 

Šia proga reikia pasakyti, kad Marxo draugas poetas H. Heine apie šiuos 
dalykus mąstė visiškai kitaip. „Įsikalkite sau į galvą, — jūs, išdidieji veiklos 
žmonės, — rašo jis, — jūs esate ne kas kita, kaip nesąmoningi įrankiai, tarnau- 
jantys mąstantiems žmonėms, kurie ne kartą, nuolankiai tylėdami, skyrė jums 
jūsų neišvengiamą lemtį. Maxi1milianas Robespierre'as buvo tik Jean Jacques 
Rousseau ranka...“ (Ką nors panašaus, galimas daiktas, galima pasakyti apie 
santykį tarp Lenino ir Marxo.) Matome, kad pagal Marxo terminologiją Hei- 
ne buvo idealistas ir kad savo idealistinę istorijos interpretaciją jis pritaikė 
Prancūzijos revoliucijai, kuri buvo vienas svarbiausių pavyzdžių, Marxo nau- 
dojamų pagrįsti savo ekonomizmui, ir kuri, kaip atrodė, ne taip jau blogai 
atitinka jo doktriną — ypač jeigu ją lyginame su Rusijos revoliucija. Nepai- 
sant šios erezijos, Heine liko Marxo draugu'“, nes toje laimingoje epochoje 
ekskomunikacija už ereziją vis dar nebuvo paplitusi tarp tų Žmonių, kurie 
kovojo už atvirą visuomenę, o pakantumas buvo vis dar toleruojamas. 
= Maniškė Marxo „istorinio materializmo“ kritika jokiu būdu neturi būti 
suprasta taip, tarsi Hegelio „idealizmui“ ji teiktų pirmenybę prieš Marxo 
„materializmą“. Tikiuosi, kad šiame idealizmo ir materializmo konflikte ma- 
no simpatijos yra Marxo pusėje. Aš noriu parodyti, kad Marxo „materialis- 
tinis istorijos supratimas“, kad ir koks jis būtų vertingas, neturėtų būti trak- 
tuojamas pernelyg rimtai, kad mes turime į jį žiūrėti tik kaip į vertingą siūlymą 
įvairius dalykus nagrinėti atsižvelgiant į jų santykį su jų ekonominiais pa- 
grindais. 


Šešioliktas skyrius 


KLASĖS 


Šalia kitų Marxo „istorinio materializmo“ apibūdinimų svarbi vieta pri- 
klauso jo (ir Engelso) teiginiui: „Visų iki šiol egzistavusių visuomenių isto- 

rija yra klasių kovos istorija“!. Šio teiginio kryptingumas akivaizdus. Tvirti- 
nama, kad istoriją varo į priekį ir žmonių likimus nulemia klasių kova, o ne 
tautų kova (priešingai Hegelio ir daugumos istorikų įsitikinimams). Pagal šią 
koncepciją, istorinio vystymosi, kartu ir tautų karų priežastis, yra klasių in- 
teresai, o ne tariami nacionaliniai interesai, kurie iš tikrųjų yra tik tautos 
viešpataujančios klasės interesai. Bet svarbiausia tai, kad klasių kova ir kla- 
siniai interesai gali paaiškinti tokius reiškinius, kurių tradicinis istorijos mokslas 
apskritai net nebandė aiškinti. Toks reiškinys, labai svarbus marksistinei teo- 
rijai, yra, pavyzdžiui, istorinė gamybos augimo tendencija. Nors tradicinis 
istorijos mokslas gali pastebėti šią tendenciją, tačiau, pamatinę svarbą pri- 
skirdamas karinei galiai, jis visai negali paaiškinti gamybos augimo reiškinio. 
Tuo tarpu, pasak Marxo, klasiniai interesai ir klasių kova gali jį visiškai 
paaiškinti; tikrai, didelė Kapitalo dalis skirta nagrinėti tiems mechanizmams, 
kurių dėka šios jėgos — epochoje, kurią Marxas pavadino kapitalizmu, — 
skatina gamybos augimą. 

Kaip klasių kovos teorija susijusi su anksčiau aptarta sociologijos autono- 
mijos institucionalistine teorija?? Iš pirmo žvilgsnio gali atrodyti, kad šios 
teorijos visiškai prieštarauja viena kitai, nes klasių kovos teorijoje lemtingas 
vaidmuo priklauso klasiniam interesui, kuris aiškiai yra savos rūšies motyvas. 
Bet aš nemanau, kad šioje Marxo teorijos dalyje esama rimtų prieštaravimų. 
Maža to, turiu pasakyti, kad Marxo, ypač jo didžiausio laimėjimo antipsicho- 
logizmo, nesupras tas, kuris nežino, kaip jį galima suderinti su klasių kovos 
teorija. Mums nereikia tarti — kaip daro vulgarieji marksistai, — kad klasinis 
interesas turi būti aiškinamas psichologiškai. 

Galimas daiktas, kad paties Marxo raštuose esama keleto pastraipų, bent 
kiek panašių į vulgariojo marksizmo koncepciją, tačiau ten, kur Marxas rim- 
tai aptarinėja klasinį interesą, jis visada turi galvoje objektą, priklausantį 
autonomiškos sociologijos sričiai, o ne psichologinę kategoriją. Jis turi gal- 
voje objektą, situaciją, o ne psichinę būseną, mintį arba domėjimosi objektu 
jausmą. Šis objektas paprasčiausiai yra tas daiktas, ta visuomeninė institucija 
arba ta situacija, kuri yra naudinga tam tikrai klasei. Klasinis interesas pa- 
prasčiausiai yra visa tai, kas didina klasės galybę arba jos gerovę. 

Marxo nuomone, klasinis interesas šitokia institucine ar, jei taip galima 
sakyti, „„objektyviąja“ prasme lemtingai veikia žmonių protus. Vartodami He- 
gelio žargoną, galime pasakyti, kad objektyvus klasinis interesas tampa są- 
moningas klasės narių subjektyviuose protuose; jis nulemia tai, kad į tuos 
protus įsismelkia klasinis interesas ir klasinis sąmoningumas; jis priverčia 

tuos subjektus atitinkamai veikti. Klasinį interesą kaip institucinę arba objek- 
tyvią visuomeninę situaciją ir jos įtaką Žmonių protams Marxas apibūdina 
mano jau cituotu (14 skyriaus pradžioje) posakiu: „Ne žmogaus sąmonė nu- 
lemia jo būtį, o priešingai — jo visuomeninė būtis nulemia jo sąmonę“. Prie 
šio posakio reikia pridurti vieną patikslinimą: vieta, kurią Žmogus užima 
visuomenėje, jo klasinė padėtis, pasak marksizmo, nulemia jo sąmonę. 

Marxas šiek tiek paaiškina, koks yra šis determinavimo procesas. Iš anks- 
tesnio skyriaus žinome, kad galime būti laisvi tik tiek, kiek išsilaisviname 
nuo gamybos proceso. Bet dabar sužinome, kad jokioje iki šiol egzistavusioje 
visuomenėje žmonės buvo nelaisvi net šiuo požiūriu. Iš tikrųjų, — klausia 
Marxas, — kaip mes galime išsilaisvinti iš gamybos proceso? O atsako jis 
taip: tik priversdami kitus juodą darbą dirbti už mus. Todėl mums tenka kitais 
žmonėmis naudotis kaip priemonėmis, siekiant savo tikslų; mes turime juos 
pažeminti. Mes galime tapti laisvesni, tik pavergdami kitus Žmones, žmoniją 
suskaldydami į klases; viešpataujanti klasė tampa laisva valdomų klasių pa- 
vergimo sąskaita. Tačiau šio fakto padarinys yra tas, kad viešpataujančios 
klasės nariai už savo laisvę turi užmokėti kita priklausomybės forma. Jie 
priverčiami slopinti valdinius ir kovoti su jais, jei tik nori išsaugoti savo 
laisvę ir savo padėtį; jie priversti tai daryti, nes tas, kuris liaujasi tai daręs, 
nebepriklauso viešpataujančiai klasei. Taigi valdovų padėtį nulemia jų klasi- 
nė situacija; jie negali nutraukti savo visuomeninio santykio su valdomai- 
siais; jie pririšti prie valdomųjų, nes pririšti prie visuomeninio metabolizmo. 
Taigi visi, ir valdovai, ir valdomieji, įsipainioja į visuomenės tinklą ir yra 
priversti kovoti tarpusavyje. Pasak Marxo, kaip tik šitokia priklausomybė, 
šitoks determinavimas jų tarpusavio kovą leidžia tyrinėti, remiantis moksliniu 
metodu ir imantis mokslinių istorinių pranašavimų; jis suteikia galimybę vi- 
suomenės istoriją aiškinti moksliškai — kaip klasių kovos istoriją. Tas visuo- 
meninis tinklas, į kurį klasės įsipainioja ir yra priverstos kovoti tarpusavyje, 
yra tai, ką marksizmas vadina visuomenės ekonomine struktūra arba visuo- 
menine sistema. 

Pagal šią teoriją, visuomeninės arba klasinės sistemos keičiasi kartu su 
gamybos sąlygomis, nes nuo šių sąlygų priklauso būdas, kuriuo valdovai gali 
eksploatuoti ir slopinti valdomuosius. Kiekvieną konkrečią ekonominio vys- 
tymosi pakopą atitinka tam tikra visuomeninė sistema, o istorinę epochą ge- 
riausiai apibūdina jai būdinga klasinė visuomeninė sistema; todėl mes ir kal- 
bame apie „feodalizmą“, „kapitalizmą“ ir t.t. „Rankinis malūnas, — rašė 
Marxas*, — sukuria visuomenę, kurios galva yra feodalinis senjoras; garo ma- 

lūnas sukuria visuomenę, kurioje atsiranda kapitalistas pramonininkas“. Kla- 
siniai santykiai, būdingi tam tikrai visuomeninei sistemai, nepriklauso nuo 
individo valios. Taigi visuomeninė sistema panaši į didžiulę mašiną, pagau- 
nančią ir sutraiškančią individus. „Visuomeniškai gamindami savo pragyve- 
nimo priemones, — rašo Marxas“, - žmonės sueina į tam tikrus neišvengiamus 
visuomeninius santykius, nepriklausančius nuo jų valios. Šitie gamybiniai 
santykiai atitinka tam tikrą jų medžiaginių gamybinių jėgų išsivystymo pako- 
pą. Visų šių gamybinių santykių sistema sudaro visuomenės ekonominę struk- 
tūrą“, t. y. visuomeninę sistemą. 

Nors visuomeninei sistemai būdinga tam tikra logika, ši sistema veikia 
aklai, neprotingai. Tie, kurie pagauti jos mechanizmų, apskritai irgi yra akli 
ar pusiau akli. Jie net negali numatyti svarbiausių savo veiksmų padarinių. 
Vienas žmogus gali atimti iš daugelio žmonių galimybę įsigyti prekių, kurių 
esama pakankamai didelių kiekių, nes gali nupirkti nedidelę jų dalį kritišku 
momentu ir šitaip sutrukdyti nukristi jų kainai. Kitas Žmogus, turintis gerą 
širdį, gali dalinti savo turtus, tačiau šitaip silpnindamas klasių kovą, jis gali 
pristabdyti engiamųjų išlaisvinimą. Kadangi visiškai neįmanoma numatyti 
tolimesnių mūsų veiksmų padarinių, nes mes visi įsipainioję į visuomeninį 
tinklą, mes negalime rimtai bandyti iš jo išsilaisvinti. Akivaizdu, kad mes 
negalime kaip nors jį tvarkyti iš šalies; be to, būdami akli, mes negalime net 
sudaryti plano, pagal kurį galėtume jį tvarkyti iš vidaus. Socialinė inžinerija 
neįmanoma, todėl nėra naudos ir iš socialinės technologijos. Mes negalime 
visuomeninei sistemai primesti savo interesų; priešingai, pati sistema mums 
primeta tai, kas, kaip mes tikime, yra mūsų interesai. Ji tai daro, priversdama 
mus veikti pagal mūsų klasinį interesą. Nėra prasmės individą, net pavienį 
„kapitalistą“ ar „buržua“, smerkti už neteisingumą, už visuomeninio gyveni- 
mo sąlygų amoralumą, nes pati tų sąlygų sistema priverčia kapitalistą elgtis 
taip, kaip jis elgiasi. Nėra prasmės viltis, kad aplinkybes galima pagerinti 
gerinant žmones; veikiau priešingai, žmonės bus geresni, jei bus geresnė jų 
gyvenimą lemianti sistema. „Tik tiek, kiek kapitalistas yra įasmenintas kapi- 
talas, — rašo Marxas savo Kapitale?,- jis atlieka tam tikrą istorinį vaidmenį... 
Bet kaip tik todėl jis siekia ne įsigyti naudingų prekių ir jomis naudotis, o 
didinti mainams skirtų prekių gamybą“ (toks jo tikrasis istorinis uždavinys). 
„Fanatiškai didindamas vertę, jis negailestingai verčia žmones gaminti dėl 
pačios gamybos... Jį, kaip ir šykštuolį, valdo turto aistra. Bet tai, kas šykš- 
tuoliui yra savotiška manija, kapitalistui yra visuomeninio mechanizmo, į 
kurį jis įmontuotas tik kaip sraigtelis, veikimo padarinys... Kiekvieną kapita- 

listą kapitalizmas palenkia imanentiniams kapitalistinės gamybos dėsniams, 
kurie yra išoriniai ir prievartiniai jo atžvilgiu. Konkurencija verčia jį nuolat 
gausinti savo kapitalą tik tam, kad jis būtų išsaugotas“. 

Štai tokiu būdu, pasak Marxo, visuomeninė sistema determinuoja indivi- 
do veiksmus — ir valdovą, ir valdomąjį, ir kapitalistą — buržua, ir proletarą. 
Šitaip galima pailiustruoti tai, kas anksčiau buvo pavadinta „visuomeninės 
padėties logika“. Kapitalisto veiksmai dažniausiai yra „tik funkcija kapitalo, 
kuris, kapitalisto asmenyje, įgyja valią ir sąmonę“, — taip Marxas išsireiškia 
savo hegeliškuoju stiliumi“. Tačiau tai reiškia, kad visuomeninė sistema nu- 
lemia ir savo narių mintis; juk mintys arba idėjos iš dalies yra veiksmų 
įrankiai, o iš dalies — t. y. jei jos išreiškiamos viešai — svarbus visuomeninio 
veiksmo būdas. Juk pastaruoju atveju jomis tiesiogiai siekiama daryti įtaką 
kitų visuomenės narių veiksmams. Šitaip sąlygojama žmonių mintis, visuo- 
meninė sistema, ypač klasės „objektyvus interesas“, įsisąmoninama tos kla- 
sės narių subjektyviųjų protų (kaip anksčiau išsireikšta Hegelio žargonu’). Ir 
klasių kova, ir konkurencija tarp tos pačios klasės narių, yra priemonė pa- 
siekti šiam tikslui. 

Mes matėme, kodėl, pasak Marxo, socialinė inžinerija, todėl ir socialinė 
technologija, yra neįmanoma. Taip yra todėl, kad priežastinė priklausomybės 
grandinė pririša mus prie visuomeninės sistemos, bet ne vice versa. Nors 
visuomeninės sistemos mes negalime pakeisti savo valia“, tačiau ir kapitalis- 
tai, ir darbininkai pasmerkti prisidėti prie jos pokyčių ir prie mūsų galutinio 
išlaisvinimo iš jos grandinių. Versdamas ,,žmones gaminti dėl pačios gamy- 
bos“?, kapitalistas juos verčia „vystyti visuomenines gamybines jėgas ir kurti 
medžiagines gamybos sąlygas, kurios vienos gali tapti pagrindu aukštesnio 
tipo visuomenės, kurios pamatinis principas yra pilnatviškas ir laisvas kiek- 
vieno žmogiškojo inidivido išsiskleidimas“. Šitaip net kapitalistų klasės na- 
riai turi atlikti savo vaidmenį istorijos scenoje ir dalyvauti procese, kurio 
galutinis padarinys yra socializmas. 

Turint galvoje tolesnius apmąstymus, čia galima pridurti lingvistinę pasta- 
bą apie marksistinius terminus, paprastai verčiamus žodžiais „class-consc10- 
us“ (turintis klasinę sąmonę) ir „class consciousness“ (klasinė sąmonė). Visų 
pirma šie terminai žymi tik ką nagrinėto proceso rezultatą, t. y. procesą, kurio 
dėka objektyvi klasinė situacija (klasinis interesas, taip pat ir klasių kova) 
įsisąmoninama klasės narių, arba, jei šią mintį išreikšime kalba, mažiau pri- 
klausoma nuo Hegelio, procesą, kurio dėka kurios nors klasės nariai įsisąmo- 
nina savo klasinę situaciją. Turėdami klasinę sąmonę, jie žino ne tik savo 

vietą [visuomenės struktūroje], bet ir savo tikrąjį klasinį interesą. Bet visų 
pirma atitinkamas vokiškas žodis, vartojamas Marxo, turi tokią reikšmę, ku- 
rios nebelieka jo [angliškame] vertime. Šis terminas kilęs iš vokiško žodžio — 
ir su juo susijęs, — tapusio Hegelio žargono dalimi. Nors pažodžiui jį reikėtų 
versti „self-conscious“ (save suvokiantis), šis žodis netgi bendrinėje vartose- 
noje veikiau turi tokią prasmę: suvokti savo vertę ir sugebėjimus, t. y. būti 
išdidžiam ir visiškai pasitikinčiam savimi ir netgi būti savimi patenkintam. 
Atitinkamai Marxo terminas, verčiamas kaip „class conscious“, vokiečių kal- 
boje reiškia ne tik tai, bet veikiau „pasitikintis ir besididžiuojantis savo klase“ 
ir susijęs su ja, nes suvokia solidarumo poreikį. Todėl Marxas ir marksistai 
šį terminą taiko beveik išimtinai darbininkams ir beveik niekada jo netaiko 
„buržuazijai“. Klasinę sąmonę turintis proletaras — tai darbininkas, kuris ne 
tik suvokia savo klasinę situaciją, bet ir didžiuojasi savo klase, yra visiškai 
tikras savo klasės istorine misija ir tiki, kad jo ryžtinga kova sukurs geresnį 
pasaulį. 

Iš kur jis žino, kad visa tai taps tikrove? Kadangi jis turi klasinę sąmonę, 
privalo būti marksistas. Pati marksistinė teorija ir jos skelbiama socializmo 
pergalės pranašystė yra dalis istorinio proceso, kuriame klasinė situacija „įsi- 
smelkia į sąmonę“ ir įsitvirtina darbininkų protuose. 


I I 

Maniškė Marxo klasių teorijos kritika, jei turime galvoje jos istoricistinį 
akcentą, skleidžiasi ta kryptimi, kuri nužymėta ankstesniame skyriuje. For- 
mulė „visa istorija yra klasių kovos istorija“ labai vertinga kaip nuoroda į tai, 
kad mes privalome atsižvelgti į svarbų klasių kovos vaidmenį politikoje ir 
kitose visuomenės gyvenimo srityse; ši formulė ypač vertinga todėl, kad 
puiki klasių kovos vaidmens Graikijos miestų-valstybių istorijoje analizė, 
išskleista Platono, vėliau būdavo retai prisimenama. Kita vertus, mes jokiu 
būdu neturime pernelyg rimtai traktuoti Marxo teiginio „visa istorija“. Net 
pačių klasių istorija ne visada yra klasių kovos (marksistine prasme) istorija, 
turint galvoje tai, koks svarbus vaidmuo šioje istorijoje priklauso nesutari- 
mams pačių klasių viduje. Iš tikrųjų interesų išsiskaidymas ir viešpataujan- 
čioje, ir valdomoje klasėje yra toks žymus, kad Marxo klasių teorija turi būti 
traktuojama kaip pavojingas [realios situacijos] supaprastinimas, net jei tar- 
tume, kad nesutarimai tarp turtingųjų ir skurdžių visada labai svarbūs. Viena 

didžioji viduramžių istorijos tema — kova tarp popiežių ir imperatorių — yra 
nesutarimų viešpataujančios klasės viduje pavyzdys. Akivaizdu, kad būtų 
neteisinga šį vaidą aiškinti kaip vaidą tarp išnaudotojų ir išnaudojamųjų. 
(Žinoma, galima išplėsti Marxo sąvoką „klasė“ tiek, kad jis apimtų ir šį, ir 
kitus panašius atvejus, ir susiaurinti sąvoką „istorija“, ir tada Marxo doktrina 
galiausiai taptų trivialia tiesa — tik tautologija; bet tai reikštų, kad iš jos būtų 
pašalinta visokia reali prasmė.) 

Viena pavojinga Marxo formulės pusė yra ta, kad, rimtai traktuojama, ji 
vers marksistus visus politinius konfliktus klaidingai interpretuoti kaip kovas 
tarp išnaudotojų ir išnaudojamųjų (arba kaip pastangą nuslėpti „realią proble- 
mą“, užkulisinį klasių konfliktą). Dėl to kai kurie marksistai, ypač Vokieti- 
joje, pavyzdžiui, Pirmąjį pasaulinį karą aiškino kaip karą tarp revoliucinių 
arba „neturtingų“ valstybių ir konservatyvių arba „pasiturinčių“ šalių aljan- 
so — tai tokia interpretacija, kuria galima pasinaudoti pateisinant kiekvieną 
agresiją. Tai tik vienas pavyzdys, rodantis, koks pavojingas Marxo totalinis 
istoricistinis apibendrinimas. 

Kita vertus, jo bandymas pasinaudoti tuo, ką galima pavadinti „klasinės 
situacijos logika“, aiškinant pramoninės sistemos institucijų veikimą, man 
atrodo tiesiog puikus, nepaisant tam tikrų perdėjimų ir tam tikrų svarbių 
realios situacijos aspektų. Jis puikus bent jau kaip sociologinė analizė tos 
pramoninės sistemos, kuri Marxą domino pirmiausia, — „„nevaržomo kapita- 
lizmo“ (taip šią sistemą vadinsiu aš'?) sistemos, vyravusios prieš šimtą metų. 


Septynioliktas skyrius 
TEISINĖ IR SOCIALINĖ SISTEMA 


Dabar galime pereiti prie tos temos, kuri laikytina lemtingu mūsiškės 
marksizmo analizės ir kritikos aspektu. Tai marksistinė valstybės ir — kad ir 
kaip paradoksaliai kai kam skambėtų - kiekvienos politikos bejėgystės teorija. 


| 


Marxo valstybės teoriją galima pristatyti susiejant dviejų ankstesnių sky- 
rių rezultatus. Teisinė arba juridinė-politinė-teisės institucijų sistema, sukurta 
ir ginama valstybės, Marxo manymu, turi būti suprantama kaip viena iš ant- 
stato struktūrų, iškilusių iš ekonominės sistemos ir išreiškiančių šios sistemos 

realias gamybines jėgas. Šiame kontekste Marxas kalba! apie „teisinį ir po- 
litinį antstatą“. Žinoma, tai nėra vienintelis būdas, kuriuo ideologijų ir idėjų 
pasaulyje pasireiškia ekonominė ir medžiaginė tikrovė ir ją atitinkantys kla- 
sių tarpusavio santykiai. Kitas tokio antstato pavyzdys, marksistiniu požiūriu, 
yra vyraujanti moralės sistema. Kitaip negu teisės sistemą, moralės sistemą 
nustato ne valstybinė valdžia; moralės sistemą sankcionuoja viešpataujančios 
klasės sukurta ir kontroliuojama ideologija. Kalbant apytikriai, skirtumas tarp 
šių dviejų sistemų yra toks pat, kaip skirtumas tarp įtikinėjimo ir jėgos (taip 
galėtų pasakyti Platonas*); jėgą naudoja kaip tik valstybė, teisinė ir politinė 
sistema. Pasak Engelso?, tai yra „ypatinga priespaudos jėga“, kuria remda- 
miesi valdantieji engia valdomuosius. „Vadinamoji politinė valdžia, — sako- 
ma Komunistų partijos manifeste“, — yra tik organizuota vienos klasės prie- 
spauda kitos klasės atžvilgiu“. Panašiai kalba Leninas?: „Pasak Marxo, valstybė 
yra klasinio viešpatavimo organas, vienos klasės prievartos kitos klasės at- 
žvilgiu organas; jos tikslas — sukurti tokią „tvarką“, kuri įteisina ir sutvirtina 
šią priespaudą...“ Trumpai tariant, valstybė tėra dalis to mechanizmo, kurio 
padedama valdančioji klasė kovoja savo kovą. 

Prieš pereidami prie tokio požiūrio į valstybę padarinių, galime pažymėti, 
kad tai yra iš dalies institucinė, iš dalies esencialistinė teorija. Ji yra institu- 
cinė tiek, kiek Marxas bandė išsiaiškinti, kokios praktinės teisinių institucijų 
funkcijos visuomenės gyvenime. O esencialistinė ši teorija yra tiek, kiek 
Marxas apskritai netyrinėja tų įvairių tikslų, kuriems, galimas daiktas, tos 
institucijos gali tarnauti (ar būti sukurtos tam, kad tarnautų), ir nepaaiškina, 
kokios institucinės reformos yra reikalingos, kad valstybė tarnautų tokiems 
tikslams, kuriuos ji pati gali laikyti siektinais. Užuot iškėlęs tuos reikalavi- 
mus ir pasiūlymus dėl funkcijų, kurias, jo manymu, turėtų atlikti valstybė, 
teisinės institucijos arba vyriausybė, Marxas klausia: „Kas yra valstybė“, 
t. y. jis bando atskleisti esmingąją teisinių institucijų funkciją. Anksčiau buvo 
parodyta“, kad į šitokį tipišką esencialistinį klausimą negalima duoti patenki- 
namo atsakymo; tačiau toks klausimas, be abejonės, puikiai dera su Marxo 
esencialistine ir metafizine pozicija, kai idėjų ir normų sritis aiškinama kaip 
ekonominės tikrovės apraiška. 

Kokie šitokios valstybės teorijos padariniai? Pati svarbiausia išvada yra 
ta, kad kiekviena politika, visos teisinės ir politinės institucijos ir visos po- 
litinės kovos niekada negali būti laikomos pačiomis svarbiausiomis visuome- 
nės gyvenimo sritimis. Politika bejėgė. Ji niekada negali lemtingai paveikti 
ekonominės tikrovės. Pagrindinis, o gal ir vienintelis, visos protingos politi- 

nės veiklos uždavinys — žiūrėti, kad teisinės-politinės srities pakeitimai atitik- 
tų visuomeninės tikrovės pokyčius, t. y. gamybos priemonių ir klasių tarpu- 
savio santykių pokyčius; šitaip gali būti išvengta tų sunkumų, kurie būtinai 
iškils, jeigu politika atsiliks nuo realių ekonominių pokyčių. Kitaip tariant, 
politinė veikla yra arba paviršinė, nenulemia visuomenės sistemų gilesnė 
tikrovė, ir tokiu atveju jai neskirta turėti kokią nors svarbą ir suteikti realią 
paramą prispaustiesiems ir išnaudojamiesiems; arba politinė veikla išreiškia 
ekonominio pagrindo ir klasinės situacijos pokyčius, ir tokiu atveju ji panaši 
į vulkano išsiveržimą ir tampa tikra revoliucija. Ją gal ir galima numatyti, nes 
ji kyla iš visuomeninės sistemos, ir tada galima sušvelninti jos žiaurumą, 
nesipriešinant jos vulkaniškoms jėgoms; bet politine veikla revoliucijos ne- 
galima nei sukelti, nei nuslopinti. 

Šios išvados dar kartą parodo Marxo istoricistinės sistemos vientisumą. 
Tačiau, jei turėsime galvoje, kad tik labai nedaug filosofinių sistemų pažadi- 
no tokį susidomėjimą politine veikla kaip marksizmas, visiško politikos be- 
jėgiškumo teorija atrodo šiek tiek paradoksali. (Žinoma, marksistai gali atsa- 
kyti į šią pastabą dviem argumentais. Vienas yra toks: remiantis išdėstyta 
teorija, politinė veikla vis dėlto atlieka tam tikrą funkciją: juk nors darbininkų 
partija savo politiniais veiksmais negali pagerinti išnaudojamų narių likimo, 
jos vykdoma kova pažadina klasinę sąmonę ir šitaip tas mases parengia re- 
voliucijai. Tai radikaliojo marksistų sparno argumentas. Nuosaikieji argu- 
mentuoja taip: esama istorinių epochų, kai politinė veikla naudinga tiesiogiai; 
tai epochos, kai dviejų priešiškų klasių jėgos yra apytikriai lygios. Tokiose 
epochose politinės pastangos ir politinė energija gali būti lemtingas veiksnys, 
padedantis pasiekti labai svarbių pagerinimų darbininkų gyvenime. Akivaiz- 
du, kad antrojo argumento šalininkai aukoja kai kuriuos pamatinius marksis- 
tinės teorijos principus, bet šito nesuvokia, vadinasi, neįsismelkia į dalyko 
esmę. 

Verta pažymėti, kad, remiantis marksistine teorija, darbininkų partija be- 
veik negali daryti lemtingų klaidų tol, kol atlieka jai skirtą vaidmenį ir ener- 
gingai gina darbininkų reikalus. Juk politinės klaidos negali materialiai veikti 
objektyvios klasinės situacijos, juo labiau ekonominės tikrovės, nuo kurios 
galiausiai priklauso visa kita. 

Kita svarbi šios teorijos išvada yra ta, kad iš principo kiekviena vyriau- 
sybė, net ir demokratinė, yra viešpataujančios klasės diktatūra valdomai kla- 
sei. „Šiuolaikinės valstybės vyriausybė, — sakoma Komunistų partijos mani- 
feste’, — yra tik komitetas, tvarkantis visos buržuazijos ekonominius reikalus...“ 

Pagal šią teoriją tai, kas vadinama demokratija, yra ne kas kita, kaip klasės 
diktatūros forma, kuri yra pati patogiausia tam tikroje istorinėje situacijoje. 
(Ši doktrina nelabai suderinama su klasių pusiausvyros teorija, kurios laikosi 
minėtas nuosaikiųjų marksistų sparnas.) Lygiai kaip valstybė kapitalizmo są- 
lygomis yra buržuazijos diktatūra, taip po socialinės revoliucijos valstybė iš 
pradžių bus proletariato diktatūra. Tačiau ši proletarinė valstybė praras savo 
funkciją tuojau pat, kai bus palaužtas senosios buržuazijos pasipriešinimas. 
Juk proletarinė revoliucija veda prie vienos klasės visuomenės, todėl ir prie 
beklasės visuomenės, kurioje nebegali būti jokios klasės diktatūros. Tai reiš- 
kia, kad valstybė, praradusi visas funkcijas, turi išnykti. „Ji numiršta“, — sako 
Engelsas“. 


I I 


Aš nesirengiu ginti marksistinės valstybės teorijos. Ši teorija, skelbianti 
visokios politikos bejėgiškumą, ypač Marxo požiūris į demokratiją, man at- 
rodo ne tik klaidingas, bet fatališkai klaidingas. Tačiau reikia pripažinti, kad 
už šių Žiaurių, bet ir išradingų, teorijų glūdėjo žiauri ir slegianti patirtis. Ir 
nors Marxas, mano nuomone, neįstengė suprasti ateities, kurią jis taip aistrin- 
gai stengėsi numatyti, man atrodo, kad net jo klaidingos teorijos įrodo, kokia 
skvarbi buvo jo sociologinė epochos įžvalga, koks ryžtingas jo humanizmas 
ir koks stiprus jo teisingumo jausmas. 

Nepaisant abstraktumo ir filosofinio pobūdžio, Marxo valstybės teorija 
neabejotinai yra įžvalgus jo istorinės epochos aiškinimas. Bent iš dalies pa- 
grįstas jo įsitikinimas, kad vadinamoji „pramonės revoliucija“ iš pradžių pa- 
sireiškė pirmiausia kaip „„medžiaginių gamybos priemonių“, t. y. technikos, 
revoliucija; kad ši techninė revoliucija lėmė visuomenės klasinės struktūros 
pasikeitimą, taigi atvedė prie naujos visuomeninės sistemos; ir kad politinės 
revoliucijos bei kiti teisinės sistemos pokyčiai pasirodė tik kaip trečias eta- 
pas. Nors šitoks marksistinis „kapitalizmo augimo“ aiškinimas buvo kritikuo- 
jamas istorikų, kurie sugebėjo atskleisti tam tikras šitokį aiškinimą lėmusias, 
bet paslėptas ideologines priežastis (kurias, galimas daiktas, šiek tiek nujautė 
ir pats Marxas?, bet kurios labai pakenkė jo teorijai), marksistinis aiškinimas 
beveik be išlygų yra vertingas kaip pirmas bandymas apibūdinti kapitalistinę 
visuomenę, daug davęs Marxo šalininkams šioje srityje. Ir nors kai kurie 
Marxo tyrinėti procesai buvo sąmoningai skatinami leidžiamais įstatymais ir 
tikrai buvo įmanomi tik dėl atitinkamos įstatymų leidybos (tai sako pats 

Marxas!?), kaip tik jis pirmasis apmąstė ekonominių procesų ir ekonominių 
interesų įtaką įstatymų leidybai ir parodė, kad įstatymų leidyba gali būti 
klasių kovos įrankis ir ypač priemonė, padedanti sukurti „gyventojų pertek- 
lių“, o kartu su juo — pramoninį proletariatą. 

Skaitant Marxo veikalus, tampa aišku, kad jo įžvalgos, kurias aptarėme, 
sutvirtino jo įsitikinimą, kad teisinė-politinė sistema yra tik visuomeninės, 
t. y. ekonominės.sistemos „antstatas“!!: nors vėlesnių laikų patyrimas neabe- 
jotinai paneigė šią teoriją!2, ji vis tiek lieka ne tik įdomi, bet, aš manau, turi 
ir tiesos grūdą. 

Istorinis Marxo patyrimas veikė ne tik jo bendrą požiūrį į santykius tarp 
ekonominės ir politinės sistemos, bet ir jo požiūrį į liberalizmą ir demokra- 
tiją, kuri, jo manymu, yra ne kas kita, kaip buržuazijos diktatūros priedanga. 
Šios Marxo idėjos leido paaiškinti jo epochos socialinę situaciją, ir šis aiški- 
nimas pasirodė esąs visiškai teisingas, nes jis buvo pagrįstas liūdnu patyrimu. 
Juk Marxas, ypač savo jaunystės metais, gyveno pačio gėdingiausio ir Žiau- 
riausio išnaudojimo epochoje. Šį begėdišką išnaudojimą ciniškai gynė veid- 
mainiai apologetai, skelbę Žmogaus laisvės principą, žmogaus teisę pačiam 
tvarkyti savo likimą ir laisvai sudaryti bet kokią sutartį, kuri, jo manymu, 
atitinka jo interesus. 

Skelbdami šūkį „lygi ir laisva konkurencija visiems“, niekieno nevaržomi 
to meto kapitalistai sėkmingai priešinosi visiems darbininkų teises ginan- 
tiems įstatymams iki 1833 m., ir dar daug metų — praktiniam šių įstatymų 
įgyvendinimui!?. Padarinys buvo toks beviltiškas ir toks skurdus darbininkų 
gyvenimas, kokį mūsų dienomis sunku net įsivaizduoti. Dėl išnaudojimo 
ypač kentėjo moterys ir vaikai. Štai du pavyzdžiai, kuriuos Marxas pateikia 
savo Kapitale: „Williamas Woodas, 9-erių metų, pradėjo dirbti, būdamas 
7-erių metų ir 10 mėnesių... Kiekvieną dieną jis pradeda dirbti 6 valandą ryto 
ir baigia 9 valandą vakaro...“ „Penkiolika darbo valandų septynerių metų 
vaikui!“ — sušunkama oficialioje Vaikų užimtumo komisijos ataskaitoje 
1863 m." Kiti vaikai būdavo verčiami pradėti darbą 4 valandą ryto arba 
dirbti visą naktį iki 6 valandos ryto, o dažnai tik šešerių metų sulaukę vaikai 
buvo verčiami kasdien dirbti 15 valandų. — „Mary Anne Walkley dirbdavo be 
pertraukos 26 1/2 valandos kartu su šešiasdešimt kitų mergaičių, trisdešimt iš 
jų dirbdavo vienoje patalpoje... Gydytojas Mr. Keys, per vėlai pakviestas, 
prisiekusiųjų tarėjų teisme (,„Coroner's jury) paliudijo, kad „Mary Anne Wal- 

kley mirė dėl pernelyg ilgo darbo perpildytoje darbo patalpoje...“ Norėdamas 
duoti šiam džentelmenui gero tono pamoką, prisiekusiųjų tarėjų teismas savo 
sprendimu konstatavo, kad „velionė mirė nuo apopleksijos, tačiau esama 
pagrindo būgštauti, kad jos mirtį pagreitino pernelyg sunkus darbas perpildy- 
toje patalpoje“!*. Štai kokios buvo darbininkų klasės sąlygos net 1863 m., kai 
Marxas rašė Kapitalą; jo ugningas protestas prieš šiuos nusikaltimus, kurie 
tada būdavo toleruojami, o kartais net ginami ne tik profesionalių ekonomis- 
tų, bet ir bažnytininkų, visiems laikams užtikrins jam vietą tarp Žmonijos 
vaduotojų. 

Atsižvelgdami į tokį patyrimą, neturėtume stebėtis, kad Marxas nelabai 
vertino liberalizmą ir kad parlamentinę demokratiją traktavo kaip užmaskuo- 
tą buržuazijos diktatūrą. Be to, šiuos faktus jam buvo nesunku traktuoti kaip 
argumentą, pagrindžiantį jo išskleistą ryšio tarp teisinės ir visuomeninės sis- 
temos analizę. Tuometinė teisinė sistema tariamai užtikrino lygybę ir laisvę, 
bent jau šiek tiek. Bet kaip visa tai pasireiškė tikrovėje? Iš tikrųjų mes ne- 
turime teisės smerkti Marxo už tai, kad jis primygtinai pabrėžė, jog „realūs“ 
yra tik ekonominiai veiksniai ir kad teisinė sistema, galimas daiktas, yra tik 
antstatas, tikrovės vualis ir klasinio viešpatavimo įrankis. 

Prieštaravimas tarp teisinės ir visuomeninės sistemos ryškiausiai atskleis- 
tas Kapitale. Vienoje iš šio veikalo teorinių dalių (išsamiau aptariamoje 20 
skyriuje) Marxas pradeda kapitalizmo ekonominės sistemos analizę, remda- 
masis paprastinančia ir idealizuojančia prielaida, kad teisinė sistema yra ide- 
ali visais požiūriais. Tariama, kad laisvė, lygybė prieš įstatymą, teisingumas 
užtikrinami kiekvienam žmogui. Nesama privilegijuotų klasių prieš įstatymą. 
Maža to, Marxas taria, kad netgi ekonomikos srityje nesama jokio „plėšika- 
vimo“; jis taria, kad už visas prekes, įskaitant darbo jėgą, kurią darbininkas 
darbo rinkoje parduoda kapitalistui, mokama „teisinga kaina“. Kaina už visas 
šias prekes yra „teisinga“ ta prasme, kad visos prekės perkamos ir parduo- 
damos proporcingai vidutinei darbo apimčiai, reikalingai tam, kad jos būtų 
pagamintos (arba, vartojant Marxo terminologiją, jos perkamos ir parduoda- 
mos pagal jų tikrąją „vertę“!“). Neabejotina, kad pats Marxas supranta, jog 
visa tai yra didžiulis supaprastinimas, nes juk, jo paties nuomone, su darbi- 
ninkais niekada nebuvo elgiamasi taip sąžiningai; kitaip tariant, darbininkai 
visada buvo apgaudinėjami. Tačiau, remdamasis šitokiomis idealizuojančio- 
mis prielaidomis, Marxas bando parodyti, kad netgi egzistuojant tokiai ne- 

priekaištingai teisinei sistemai, ekonominė sistema funkcionuos taip, kad dar- 
bininkai negalės pasinaudoti savo laisve. Nepaisant viso šio „teisingumo“, jų 
padėtis bus nedaug geresnė už vergų padėtį". Juk jeigu jie yra skurdžiai, jie 
gali pardavinėti darbo rinkoje save, savo žmonas ir vaikus tik už tokią kainą, 
kuri reikalinga reprodukuoti jų darbo jėgai. Vadinasi, už savo darbo jėgą jie 
gaus ne daugiau, negu reikalinga palaikyti paprasčiausią egzistenciją. Tai 
rodo, kad išnaudojimas yra ne tik plėšikavimas. Jo negalima pašalinti papras- 
čiausiomis teisinėmis priemonėmis. (Proudhono kritika, pagrįsta mintimi, kad 
„nuosavybė yra vagystė“, yra pernelyg paviršutiniška!*.) 

Remdamasis visais šiais samprotavimais, Marxas daro išvadą, kad darbi- 
ninkai negali pernelyg daug tikėtis iš to, kad bus tobulinama teisinė sistema, 
kuri, kaip Žinoma visiems, ir turtingiesiems, ir skurdžiams, užtikrina laisvę 
miegoti ant parkų suolelių ir kuri juos vienodai baudžia už bandymą gyventi 
„neturint aiškių pragyvenimo šaltinių“. Šitaip Marxas priėjo tokią mintį, ku- 
rią (Hegelio kalba) galima išreikšti taip: mintis apie skirtumą tarp formalio- 
sios ir materialiosios laisvės. Formaliosios" arba teisinės laisvės (nors Mar- 
xas jos visiškai nenuvertina), pasirodo, visai nepakanka užtikrinti tai laisvei, 
kuri, kaip manė pats Marxas, gali būti laikoma Žmonijos istorinio vystymosi 
tikslu. Iš tikrųjų svarbi yra ekonominė arba medžiaginė laisvė. Ją galima 
pasiekti tik visus Žmones vienodai išvaduojant iš sunkaus darbo. „Darbo 
dienos sutrumpinimas“ yra šitokio išlaisvinimo „pamatinė sąlyga“. 


III 

Ką galima pasakyti apie šią Marxo teoriją? Ar mes tikrai turime patikėti, 
kad politika arba teisinių institucijų sistema dėl savo prigimties negali page- 
rinti tokios situacijos ir kad tik radikali socialinė revoliucija, tik visiškas 
„visuomeninės sistemos“ pakeitimas gali pagerinti padėtį? O gal mes turime 
pritarti nevaržomos „kapitalistinės“ sistemos gynėjams, pabrėžiantiems (ma- 
no galva, teisingai), kokią milžinišką naudą galima gauti iš laisvosios rinkos, 
ir iš to darantiems išvadą, kad visiems suinteresuotiems Žmonėms didžiausią 
naudą duoda tikrai laisva darbo rinka? 

Esu įsitikinęs, kad Marxo aprašytos nevaržomos „kapitalistinės sistemos“ 
neteisingumas ir nehumaniškumas yra akivaizdus, bet jį galima aiškinti, re- 
miantis ta mintimi, kurią ankstesniame skyriuje”? pavadinome /aisvės para- 
doksu. Matėme, kad laisvė, jeigu ji neribojama, sunaikina pati save. Neribota 

laisvė reiškia, kad stiprusis yra laisvas prievartauti silpnąjį ir atimti iš jo 
laisvę. Todėl mes ir reikalaujame, kad valstybė iki tam tikros ribos suvaržytų 
laisvę, kad kiekvieno Žmogaus laisvę saugotų įstatymas. Nė vienas neturi 
priklausyti nuo kitų malonės; visi privalo turėti teisę būti saugomi valstybės. 

Dabar esu įsitikinęs, kad šie suvaržymai, iš pradžių taikyti aklos jėgos, 
fizinio bauginimo sričiai, turi būti taikomi ir ekonomikos sričiai. Net jei 
valstybė savo piliečius saugo nuo fizinės prievartos (o tai, iš principo, ji daro 
ir nevaržomo kapitalizmo sistemoje), ji gali užkirsti kelią mūsų tikslams pa- 
siekti nesugebėdama jų apsaugoti nuo piktnaudžiavimų ekonomine valdžia. 
Tokioje valstybėje ekonomiškai stiprus individas vis dar gali laisvai prievar- 
tauti ekonomiškai silpną individą ir atimti iš jo laisvę. Šitokiomis aplinkybė- 
mis nevaržoma ekonominė laisvė gali būti tokia pat savižudiška kaip ir ne- 
varžoma fizinė laisvė, o ekonominė valdžia gali būti beveik tokia pat pavojinga 
kaip ir fizinė prievarta. Juk tie, kurie disponuoja maisto pertekliumi, gali 
priversti badaujančiuosius „laisvai“ tapti vergais ir nenaudodami prievartos. 
Tardami, kad valstybė apriboja savo veiklą prievartai slopinti (ir nuosavybės 
apsaugai), galime manyti, kad ekonomiškai stipri mažuma, esant tokioms 
sąlygoms, gali išnaudoti daugumą ekonomiškai silpnų individų. 

Jei šie samprotavimai teisingi?!, tada aišku, kokio priešnuodžio reikia. Tai 
turi būti politinis priešnuodis, panašus į tą, kuriuo naudojamės prieš fizinę 
prievartą. Turime sukurti valstybės jėgos įtvirtinamas visuomenines instituci- 
jas, kurios ekonomiškai silpnus individus apsaugotų nuo ekonomiškai stiprių 
individų. Valstybė privalo rūpintis, kad niekam netektų priimti neteisingo 
žaidimo taisyklių dėl bado arba ekonominio žlugimo baimės. 

Savaime suprantama, kad tai reiškia, jog turi būti atsisakyta nesikišimo, 
nevaržomos ekonominės sistemos principo; jei norime apsaugoti laisvę, turi- 
me reikalauti, kad nevaržomos ekonominės laisvės politika būtų pakeista 
planuojamu valstybės ekonominiu įsikišimu. Turime reikalauti, kad nevaržo- 
mas kapitalizmas būtų pakeistas ekonominiu intervencionizmu“*. Kaip tik tai 
ir atsitiko. Marxo aprašyta ir sukritikuota ekonominė sistema niekur nebeeg- 
zistuoja. Ją išstūmė ne tokia sistema, kai valstybė pradeda prarasti savo funk- 
cijas, bet galiausiai „numiršta“, o įvairios intervencionistinės sistemos, kurio- 
se valstybės funkcijos ekonomikos srityje daug didesnės už nuosavybės ir 
„laisvų sutarčių“ apsaugą. (Šiuos procesus aptarsime kituose skyriuose.) 

IV 

Šį mūsų pasiektą tašką man norėtųsi apibūdinti kaip svarbiausią mūsų 
samprotavimų momentą. Tik dabar mes galime pradėti įsisąmoninti priešta- 
ravimo tarp istoricizmo ir socialinės inžinerijos reikšmę, ir jo padarinius 
atviros visuomenės šalininkų politikai. 

Marksizmas pretenduoja būti kai kas daugiau negu tik mokslas. Jo pada- 
riniai pranoksta istorinio pranašavimo padarinius. Jis pretenduoja būti prak- 
tinės politinės veiklos pagrindu. Jis kritikuoja egzistuojančią visuomenę ir 
tvirtina, kad gali parodyti kelią į geresnį pasaulį. Bet, remiantis paties Marxo 
teorija, mes negalime savavališkai keisti ekonominės tikrovės, pavyzdžiui, 
teisinėmis reformomis. Politika geriausiu atveju gali tik „sutrumpinti ar pail- 
ginti gimdymo skausmus“?*. Mano galva, tai labai skurdi politinė programa, 
ir jos skurdumą lemia tai, kad valdžių hierarchijoje politinei valdžiai ji pri- 
skiria tik trečiaeilę reikšmę. Juk, pasak Marxo, reali jėga glūdi technikos 
raidoje; antra pagal svarbą yra ekonominių klasinių santykių sistema, o ma- 
žiausią įtaką daro politika. 

Pozicija, kurią mes pasiekėme mūsų analizės dėka, implikuoja visiškai 
priešingą požiūrį, kad politinė valdžia turi pamatinę reikšmę. Politinė valdžia 
gali kontroliuoti ekonominę galią. Tai reiškia, kad politinės veiklos sritis 
nepaprastai išsiplečia. Mes galime kelti klausimą, ko norime siekti ir kaip tai 
pasiekti. Pavyzdžiui, mes galime sukurti racionalią politinę programą, skirtą 
ekonomiškai silpniems žmonėms apsaugoti. Galime sukurti įstatymus, ribo- 
jančius išnaudojimą. Galime apriboti darbo dieną, bet galime padaryti ir daug 
daugiau. Remdamiesi įstatymu, galime apdrausti dirbančiuosius (dar geriau, 
visus piliečius) nedarbingumo, bedarbystės ir senatvės atvejams. Šitaip gali- 
me užkirsti kelią tokioms išnaudojimo formoms, kurios pagrįstos darbininko 
ekonominiu bejėgiškumu, kai jis privalo sutikti su viskuo, kad tik išvengtų 
bado. Kai remdamiesi įstatymu sugebėsime užtikrinti pragyvenimą kiekvie- 
nam individui, norinčiam dirbti, o priežasčių, dėl kurių mes negalėtume to 
padaryti, nėra, tada piliečių laisvės apsauga nuo ekonominės baimės ir eko- 
nominio šantažo bus visiškai užtikrinta. Šiuo požiūriu politinė valdžia yra 
ekonominės apsaugos garantas. Politinė valdžia ir jos kontrolė lemia viską. 
Negalima leisti, kad ekonominė galia pranoktų politinę valdžią; jei būtina, 
ekonominė galia turi būti palaužta ir politinės valdžios kontroliuojama. 

Šiuo požiūriu galime sakyti, kad niekinamas Marxo požiūris į politinę 
valdžią reiškia ne tik tai, kad jis dėjo per mažai pastangų plėtoti teorijai, kaip 

svarbiausiomis galimomis priemonėmis pagerinti ekonomiškai silpnų visuo- 
menės narių ekonominę padėtį, bet kad nepaisė didžiausio galimo pavojaus 
žmogaus laisvei. Jo naivus įsitikinimas, jog beklasėje visuomenėje valstybinė 
valdžia praras funkcijas ir „numirs“, labai aiškiai rodo, kad jis niekada nesu- 
vokė laisvės paradokso ir kad niekada nesuprato, kokią funkciją gali ir turi 
atlikti valstybė, gindama laisvę ir humaniškumą. (Tačiau šitokia Marxo po- 
zicija liudija, kad galiausiai jis buvo individualistas, nepaisant jo kolektyvis- 
tinės orientacijos į klasinę sąmonę.) Taigi Marxo požiūris panašus į liberalų 
įsitikinimą, kad visiems mums reikalingos „lygios galimybės“. Kas gali tai 
neigti? Bet to nepakanka. Lygios galimybės negarantuoja, kad ne tokie talen- 
tingi, ne tokie negailestingi, ne tokie laimingi individai netaps eksploatacijos 
objektu tų individų, kurie yra talentingesni, negailestingesni arba laimingesni. 

Negana to, šiuo mūsų pasiektu požiūriu tai, ką marksistai niekinamai 
vadina „tik formalia laisve“, tampa visų kitų visuomeninio gyvenimo ele- 
mentų pagrindu. Ši „tik formali laisvė“, t. y. demokratija, liaudies teisė ver- 
tinti ir nušalinti savo vyriausybę, yra vienintelis mechanizmas, kuriuo galime 
pabandyti apsisaugoti nuo piktnaudžiavimų politine valdžia*“; tai situacija, 
kai valdomieji kontroliuoja valdančiuosius. Kadangi politinė valdžia gali kon- 
troliuoti ekonomiką, politinė demokratija irgi yra vienintelė priemonė, kuria 
remdamiesi valdomieji kontroliuoja ekonominę galią. Jei demokratinės kon- 
trolės nėra, nėra ir jokios realios priežasties, galinčios nulemti tai, kad kuri 
nors vyriausybė nepasinaudos savo politine ir ekonomine galybe, siekdama 
tikslų, neturinčių nieko bendro su piliečių laisvės apsauga. 


V 


Toks pamatinis „formaliosios laisvės“ vaidmuo, kurio nepastebėjo mark- 
sistai, manę, kad formaliosios demokratijos nepakanka, ir siekę ją pakeisti 
tuo, ką vadino „ekonomine demokratija“. Tačiau tai miglotas ir visiškai pa- 
viršutiniškas terminas, užmaskuojantis tą faktą, kad „tik formali laisvė“ yra 
vienintelis demokratinės ekonominės politikos garantas. 

Marxas atskleidė ekonominės galios svarbą ir visai suprantama, kad jis 
perdėjo jos reikšmę. Jis pats ir marksistai ekonominę galią mato visur, kur tik 
įmanoma. Jų argumentas yra toks: kas turi pinigų, tas ir galingas; juk jei 
reikia, jis gali nusipirkti ginklų ar net gangsterių. Tačiau šis argumentas dvi- 
pusis. Faktiškai jis suponuoja prielaidą, kad žmogus, turintis ginklą, turi ir 
valdžią. Ir jei tas, kuris turi ginklą, suvokia, kad turi ir valdžią, ilgai netrukus 

jis turės ir ginklą, ir pinigus. Tačiau nevaržomo kapitalizmo sąlygomis Marxo 
argumentacija šiek tiek pagrįsta; juk valdžia, kurianti institucijas kontroliuoti 
ginklams ir gangsteriams, bet ne pinigų galiai, linkusi patekti į tos pinigų 
galios įtakos sferą. Tokioje valstybėje visai įmanoma, kad valdo nekontro- 
liuojami turtingi gangsteriai. Bet, mano galva, Marxas pats pirmasis būtų 
pripažinęs, kad šitokia padėtis netinka visoms valstybėms, kad istorijoje būta 
epochų, kai, pavyzdžiui, visoks išnaudojimas buvo plėšikavimas, tiesiogiai 
pagrįstas geležinio kumščio valdžia. Ir šiandien nedaugelis palaikytų naivų 
įsitikinimą, kad „istorijos pažanga“ visiems laikams padarė galą šitiems ties- 
mukiškiems žmonių išnaudojimo būdams ir kad, pasiekus formaliąją laisvę, 
nebeįmanoma sugrįžti prie tokių primityvių išnaudojimo formų. 

Šių svarstymų pakaktų atmesti dogmatinei doktrinai, kad ekonominė galia 
svarbesnė už fizinę jėgą ar valstybės valdžią. Bet esama ir kitų motyvų ap- 
svarstyti dar šį bei tą. Įvairūs autoriai (pavyzdžiui, Bertrand'as Russellas ir 
Walteris Lippmannas?) teisingai pabrėžė, kad tik vienos rūšies aktyvus vals- 
tybės įsikišimas — nuosavybės apsauga remiantis įstatymais, kuriuos gina 
fizinės sankcijos, — turtą paverčia potencialiu valdžios šaltiniu; juk be tokio 
įsikišimo žmogus gali greitai prarasti savo turtą. Todėl ekonominė galia vi- 
siškai priklauso nuo fizinės ir politinės galios. Russellas pateikia istorinių 
pavyzdžių, parodančių šitokią turto priklausomybę, o kartais net bejėgišku- 
mą. „Ekonominė galia valstybėje, — rašo jis*ė, — nors galiausiai ji yra kilusi 
iš teisės ir viešosios nuomonės, nesunkiai išsikovoja tam tikrą nepriklauso- 
mybę. Ji gali daryti įtaką teisei, remdamasi korupcija, o viešajai nuomonei — 
remdamasi propaganda. Ji gali surišti rankas politikams taip, kad jų įsiparei- 
gojimas prieštaraus jų laisvei. Ji gali grasinti sukelsianti finansinę krizę. Ta- 
čiau esama labai apibrėžtų jos galimybių ribų. Cezariui padėjo pasiekti val- 
džią jo kreditoriai, nematę kitos galimybės susigrąžinti savo pinigus, išskyrus 
jo sėkmę; bet, kai jam pavyko laimėti, jis tapo pakankamai galingas, kad 
galėtų jų nebepaisyti. Karolis V iš Fuggerių pasiskolino pinigų, kad nusipirk- 
tų Imperatoriaus titulą, bet, kai jis tapo Imperatoriumi, parodė jiems špygą ir 
Fuggeriai prarado viską, ką buvo paskolinę“. 

Dogmos, kad visokeriopo blogio šaltinis yra ekonominė galybė, reikia 
atsisakyti. Užuot jos laikiusis, reikia suprasti, kad pavojinga yra kiekviena 
nekontroliuojama valdžia. Pinigai patys savaime nėra ypač pavojingi. Jie 
tampa pavojingi tik tada, kai jais perkama valdžia — tiesiogiai arba pavergiant 
ekonomiškai silpnuosius, kurie turi parsiduoti, kad išliktų gyvi. 

Spręsdami šiuos klausimus, privalome mąstyti net materialistiškiau už 
patį Marxą. Turime suprasti, kad svarbiausia politinė problema susijusi su 
fizinės jėgos ir fizinio išnaudojimo kontrole. Kad įtvirtintume tokią kontrolę, 
turime įtvirtinti „tik formalią laisvę“. Jei šito pasiekėme ir išmokome ja nau- 
dotis kontroliuodami fizinę jėgą, viskas priklauso nuo mūsų pačių. Mums 
nebėra reikalo ką nors smerkti ar triukšmauti dėl klastingų ekonominių de- 
monų, pasislėpusių užkulisiuose. Juk kaip tik demokratijoje mes turime sver- 
tus, kuriais galime kontroliuoti tuos demonus. Mes galime juos prijaukinti. 
Mes turime tai suprasti ir pasinaudoti tais svertais; mes privalome burti ins- 
titucijas, demokratiškai kontroliuojančias ekonominę galią ir mus apsaugan- 
čias nuo ekonominio išnaudojimo. 

Marksistai daug kalbėjo apie galimybę nusipirkti balsus — tiesiogiai arba 
nusiperkant propagandos mašiną. Bet, geriau įsigilinus, matyti, kad kaip tik 
šis pavyzdys puikiai iliustruoja anksčiau gvildentą politinės valdžios situaci- 
ją. Jei pasiekėme formaliąją laisvę, galime kontroliuoti visokiausios rūšies 
balsų pirkimą. Esama įstatymų, apribojančių rinkimų kampanijos išlaidas, ir 
tik nuo mūsų priklauso, ar verta įvesti dar griežtesnius šį dalyką reguliuojan- 
čius įstatymus”. Teisinė sistema gali būti paversta galingu įrankiu, saugančiu 
ją pačią. Be to, mes galime veikti viešąją nuomonę ir reikalauti daug griež- 
tesnio moralinio kodekso, reguliuojančio politinius dalykus. Visa tai mes 
galime padaryti; bet iš pradžių turime suprasti, kad šitokia socialinė inžinerija 
yra mūsų reikalas, kad ji mūsų galioje, ir kad mes neturime laukti ekonomi- 
nių žemės drebėjimų, mums stebuklingai sukuriančių naują ekonominį pa- 
saulį, ir neturime manyti, kad vienintelis mūsų uždavinys — pašalinti seną 
politinį apdangalą. 


VI 


Žinoma, praktikoje marksistai niekada visiškai nesirėmė politinės val- 
džios bejėgiškumo doktrina. Kai tik turėdavo galimybę veikti ar planuoti 
veiksmus, jie, kaip ir bet kas kitas, paprastai tardavo, kad politinė valdžia gali 
būti panaudota ekonominei galiai kontroliuoti. Bet jų planai ir veiksmai nie- 
kada nebuvo grindžiami nei aiškiu savo pradinės teorijos išsižadėjimu, nei 
gerai apmąstyta pačią svarbiausią kiekvienos politikos problemą išsprendžian- 
čia koncepcija — kaip kontroliuoti kontrolierių, kaip kontroliuoti pavojingą 
valdžios susitelkimą, kuriam atstovauja valstybė. Jie niekada nesuprato visos 

demokratijos reikšmės — kad ji yra vienintelė žinoma tokios kontrolės įgy- 
vendinimo priemonė. 

Todėl jie niekada nesuprato pavojaus, glūdinčio valstybinės valdžios stip- 
rinimo politikoje. Nors daugiau ar mažiau sąmoningai jie atsisakė politikos 
bejėgiškumo doktrinos ir toliau buvo įsitikinę, kad valstybinė valdžia nėra 
rimta problema ir kad ji bloga tik tada, kai yra buržuazijos rankose. Jie 
nesuprato, kad pavojinga kiekviena valdžia, ir politinė valdžia pavojinga bent 
jau tiek pat, kiek ir ekonominė valdžia. Todėl jie laikėsi proletariato diktatū- 
ros formulės. Jie taip ir nesuprato principo (plg. 8 skyrių), kad bet kuri 
didelių mastų politika turi būti institucinė, o ne asmeninė. Garsiai reikalau- 
dami išplėsti valstybės valdžią (priešingai Marxo požiūriui į valstybę), jie 
nesupranta, kad visą tą išplėstą valdžią vieną gražią dieną gali užgrobti tam- 
sios asmenybės. Iš dalies todėl, svarstydami valstybės kišimosi į ekonomiką 
problemą, jie planavo valstybei suteikti praktiškai neribotą valdžią ekonomi- 
kos srityje. Jie išsaugojo holistinį ir utopinį Marxo įsitikinimą, kad tik visiš- 
kai nauja „visuomeninė sistema“ gali pagerinti padėtį. 

Šitokį utopinį ir romantišką požiūrį į socialinę inžineriją aš kritikavau 
ankstesniame skyriuje (9 skyriuje). Bet čia man norėtųsi pridurti, kad ekono- 
minis kišimasis, netgi mano propaguojami dalinės socialinės inžinerijos me- 
todai palankūs tam, kad valstybės galia didėtų. Todėl intervencionizmas yra 
nepaprastai pavojingas. Tai nėra lemtingas argumentas prieš jį; valstybinė 
valdžia visada bus pavojinga, bet kartu ji yra neišvengiamas blogis. Tačiau 
reikia perspėti, kad jei mes susilpninsime savo budrumą ir jei nestiprinsime 
mūsų demokratinių institucijų, valstybei, vykdančiai intervencionistinį „pla- 
navimą“, duodami vis daugiau valdžios, tai galime prarasti savąją laisvę. O 
jei prarandama laisvė, kartu prarandama viskas, įskaitant patį „planavimą“. 
Juk kuriam galui įgyvendinti planus, turinčius pagerinti liaudies gerovę, jei 
liaudis neturi jėgų jiems įgyvendinti? Tik laisvė gali apsaugoti saugumą. 

Taigi matome, kad esama ne tik laisvės paradokso, bet ir valstybinio 
planavimo paradokso. Jei planuojame pernelyg daug, jei valstybei duodame 
per daug valdžios, laisvė prarandama, o tai reiškia ir planavimo pabaigą. 

Tokie apmąstymai sugrąžina mus prie mūsiškio raginimo tenkintis daline 
socialine inžinerija ir vengti utopinių ar holistinių socialinės inžinerijos me- 
todų. Be to, jie sugrąžina mus prie mūsų reikalavimo planuoti tokias priemo- 
nes, kuriomis įveikiamas konkretus blogis, o ne tokias, kurios nukreiptos į 
kokį nors idealų gėrį. Valstybės kišimasis turi būti apribotas tuo, kas realiai 
būtina apsaugoti laisvei. 

Tačiau nepakanka pasakyti, kad mūsų sprendimas turi būti minimalistinis, 
kad turime būti budrūs, kad valstybei neturime duoti daugiau valdžios nei 
būtina laisvės apsaugai. Šios pastabos gali iškelti problemas, bet jos nieko 
nesako apie jų sprendimus. Galima net manyti, kad sprendimo išvis nėra, kad 
valstybinis naujų ekonominių galių pasisavinimas — o valstybės galia, paly- 
ginti su jos pavienių piliečių galia, visada yra pavojingai didelė — gali pavers- 
ti ją tokia jėga, kuriai pasipriešinti nebeįmanoma. Kol kas mes neįrodėme nei 
to, kad laisvė gali būti išsaugota, nei to, kaip ji gali būti išsaugota. 

Todėl būtų naudinga prisiminti mūsų svarstymus 7 skyriuje, kur gvilden- 
tas klausimas apie politinės valdžios kontrolę ir laisvės paradoksą. 


VII 


Ten mes nubrėžėme svarbią perskyrą tarp asmenų ir institucijų. Mes pa- 
rodėme, kad, nors aktualios politinės problemos gali reikalauti asmeninio 
sprendimo, ilgalaikė politika — ypač ilgalaikė demokratinė politika — turi būti 
vykdoma antasmeninių institucijų. Be to, mes parodėme, kad konkretesnė 
problema — valdančiųjų kontrolės ir jų galių ribojimo problema — visų pirma 
yra institucinė problema; trumpai tariant, tai klausimas, kaip sukurti institu- 
cijas, netgi blogiems valdovams neleidžiančias padaryti pernelyg daug žalos. 

Panašūs svarstymai tiktų ir ekonominės valstybės galios kontrolės proble- 
mai. Pirmiausia mums reikia apsisaugoti nuo valdovų valdžios didėjimo. Mums 
reikia apsisaugoti nuo asmenų ir nuo jų savivalės. Tam tikros institucijos 
vienam ar kitam asmeniui gali suteikti neribotą valdžią; bet kitos institucijos 
gali iš to asmens valdžią atimti. 

Jei iš tokio taško pažvelgsime į darbo įstatymus, pastebėsime, kad esama 
abiejų tipų institucijų. Daugelis šių įstatymų duoda labai mažai valdžios vyk- 
domosioms valstybės institucijoms. Žinoma, visai įmanoma, kad įstatymais, 
ribojančiais vaikų darbą, pavyzdžiui, gali piktnaudžiauti valdininkas, šitaip 
įbaugindamas ir terorizuodamas niekuo nekaltą pilietį. Bet šitokie pavojai 
veikiausiai nėra labai rimti, jei juos lyginsime su pavojais, glūdinčiais įstaty- 
muose, valdantiesiems suteikiančiuose diskrecinę galią, pavyzdžiui, galią tie- 
siogiai valdyti darbą*ė. Panašiai ir įstatymas, pagal kurį pilietis, piktnaudžiau- 
jantis savo nuosavybe, turi būti baudžiamas jos atėmimu, toli gražu ne toks 
pavojingas kaip tas, kuris valdovams ar valdininkams duoda diskrecinę galią 
konfiskuoti piliečio nuosavybę. 

Šitaip mes prieiname skirtumą tarp dviejų visai skirtingų metodų??, ku- 
riais gali būti vykdoma valstybės ekonominė intervencija. Pirmasis meto- 
das — protekcionistinių institucijų „teisinės struktūros“ kūrimas (pavyzdžiui, 
įstatymai, apribojantys gyvūnų savininkų ar žemės savininkų galias). Antra- 
sis metodas — valstybės institucijų įgaliojimas veikti (tam tikrose ribose), kaip 
joms atrodo geriausia, siekiant tam tikram laikui valdovų nustatytų tikslų. 
Pirmąją procedūrą galime apibūdinti kaip „institucinę“ arba „netiesioginę“ 
intervenciją; antrąją — kaip „asmeninę“ arba „tiesioginę“ intervenciją. (Žino- 
ma, esama tarpinių atvejų.) 

Demokratinio valdymo požiūriu negali būti abejonių dėl to, kuriam me- 
todui teikti pirmenybę. Akivaizdu, kad demokratinio kišimosi politika, kai tik 
įmanoma, turi naudotis pirmuoju metodu, o antrąjį metodą taikyti tik tais 
atvejais, kai pirmasis metodas netinka. (Tokių atvejų esama. Klasikinis pa- 
vyzdys — biudžetas, t. y. finansų ministro veiksmų laisvės ir sugebėjimo justi, 
kas tinkama ir teisinga, išraiška. Ir visiškai įmanoma, nors ir labai nepagei- 
dautina, kad panašaus pobūdžio gali būti priemonės, sušvelninančios ekono- 
minio vystymosi cikliškumo padarinius.) 

Dalinės socialinės inžinerijos požiūriu labai svarbus yra skirtumas tarp šių 
dviejų metodų. Tik pirmasis, institucinis metodas sudaro galimybę gerinti 
padėtį, remiantis diskusijomis ir patyrimu. Tik šis metodas leidžia taikyti 
mūsų politiniams veiksmams bandymų ir klaidų metodą. Jis yra ilgalaikis. 
Antai nuolat veikiančią teisinę struktūrą keisti galima lėtai, kad būtų įvertinti 
nenumatyti ir negeistini padariniai, pokyčiai kitose tos struktūros dalyse ir t.t. 
Tik šis metodas mums leidžia, remiantis patyrimu ir analize, suprasti, ką iš 
tikrųjų padarėme, tikslingai įsikišdami į dalykų eigą. Valdovų arba valdinin- 
kų savavališki sprendimai šiems racionaliems metodams nepavaldūs. Tai trum- 
palaikiai, proginiai, diena iš dienos, o geriausiu atveju metai iš metų besikei- 
čiantys sprendimai. Dažniausiai (biudžetas yra ryškiausia išimtis) jų net 
negalima aptarinėti viešai dėl to, kad trūksta reikiamos informacijos, ir dėl to, 
kad neaiškūs tie principai, kuriais remiantis priimamas sprendimas. Jei tokie 
sprendimai išvis priiminėjami, paprastai jie negauna institucinės formos ir 
egzistuoja kaip vidinės biurokratinės tradicijos dalis. 

Tačiau pirmasis metodas gali būti traktuojamas kaip racionalus, o antra- 
sis — kaip iracionalus ne tik šia, bet ir visai kita (ir labai svarbia) prasme. 
Pavienis pilietis gali žinoti ir suprasti teisinę struktūrą, ir ji turi būti sudaryta 
taip, kad būtų jam suprantama. Jos funkcionavimas turi būti prognozuojamas. 
Visuomeniniame gyvenime ji yra tikrumo ir saugumo veiksnys. Kai ji keičia- 

ma, pereinamuoju laikotarpiu turi būti numatytos garantijos tiems indivi- 
dams, kurie savo planus kūrė tikėdami, kad ji liks nepakitusi. 

Priešingai, asmeninio kišimosi metodas į visuomeninį gyvenimą neišven- 
giamai įneša vis didėjantį neprognozuojamumo elementą, o kartu su juo stip- 
rėja jausmas, kad visuomeninis gyvenimas yra iracionalus ir nesaugus. Nau- 
dojimasis savavališka valdžia, jeigu jis jau įsitvirtino, greitai tampa vis 
intensyvesnis, nes reikia nuolat taisyti priimtus sprendimus, o tokius progi- 
nius sprendimus vargu ar galima ištaisyti institucinėmis priemonėmis. Ši ten- 
dencija neišvengiamai ir labai padidina sistemos iracionalumą, daugeliui žmo- 
nių sudarydama įspūdį, kad užkulisiuose veikia slaptos jėgos ir verčia juos 
griebtis sąmokslo teorijos su visais jos padariniais — eretikų persekiojimais, 
nacionaliniu, socialiniu ir klasiniu susipriešinimu. 

Nepaisant viso to, akivaizdžiai geresnė politika, kur tik įmanoma teikianti 
pirmenybę instituciniam metodui, nėra visuotinai priimta. Mano galva, nesu- 
gebėjimą jos laikytis nulemia įvairios priežastys. Viena priežastis yra ta, kad 
vyriausybė, imdamasi ilgalaikio darbo, kurio tikslas — pertvarkyti „teisinę 
struktūrą“, privalo būti bent kiek nepriklausoma. Tačiau vyriausybės tik vos 
vos suveda galą su galu, o toks gyvenimo stilius neįmanomas be savavališkų 
sprendimų, jau nekalbant apie faktą, kad valdovai linkę priiminėti savavališ- 
kus sprendimus tik tam, kad jie būtų priimti. Tačiau svarbiausia priežastis, be 
abejonės, yra ta, kad nesuprantama skirtumo tarp šių dviejų metodų svarbos. 
Šio skirtumo svarbos negali suprasti Platono, Hegelio ir Marxo sekėjai. Jie 
niekada nesupras, kad klausimą „Kas bus valdovai?“ turi pakeisti daug rea- 
lesnis klausimas: „Kaip mes galime juos sutramdyti?“ 


VIII 

Jei sugrįšime prie politikos bejėgiškumo ir istorinių jėgų visagalybės mark- 
sistinės teorijos, turėsime pripažinti, kad ši teorija yra įspūdingas statinys. Ji 
yra tiesioginis Marxo sociologinio metodo, jo ekonominio istoricizmo, dok- 
trinos, kad ekonominės sistemos arba žmogiškojo metabolizmo raida nulemia 
žmonijos visuomeninę ir politinę raidą, padarinys. Marxo gyvenimo patyri- 
mas, jo humaniškas pasipiktinimas ir troškimas nuskriaustiesiems suteikti 
paguodą, viltį, net tikėjimą pergale, remiantis pranašyste, — visa tai suvienyta 
į milžinišką filosofinę sistemą, palyginamą su holistinėmis Platono bei Hege- 
lio sistemomis ar net pranašesnę už jas. Tik tas atsitiktinis dalykas, kad Mar- 
xas nebuvo reakcionierius, lemia tai, kad filosofijos istorikai beveik jo nepa- 

stebi ir pirmiausia laiko jį propagandistu. „Kapitalo recenzentas rašė: „Iš 
pirmo žvilgsnio ... gali pasirodyti, kad autorius yra vienas didžiausių filosofų 
idealistų vokiška, t. y. blogąja, žodžio „idealistas“ prasme. Bet iš tikrųjų jis 
nepalyginti realistiškesnis už savo pirmtakus...“ Jis pataikė į dešimtuką. 
Marxas buvo paskutinis didžiųjų holistinių sistemų kūrėjas. Mes turime pa- 
sirūpinti, kad ši sistema būtų tikrai paskutinė, o ne pakeisti ją kita Didžiąja 
Sistema. Mums reikia ne holizmo, o dalinės socialinės inžinerijos. 

Dabar aš baigiu Marxo filosofinio visuomenės mokslų metodo, jo ekono- 
minio determinizmo ir jo pranašiškojo istoricizmo kritinę analizę. Tačiau 
galutinis metodo patikrinimas yra jo praktiniai rezultatai. Todėl dabar aš per- 
eisiu prie išsamesnio šio metodo pagrindinių rezultatų apmąstymo — prie 
beklasės visuomenės artėjimo ir atsiradimo pranašystės. 


MARXO PRANAŠYSTĖ 


Aštuonioliktas skyrius 


SOCIALIZMO PERGALĖ 


| 


Ekonominis istoricizmas yra metodas, Marxo taikomas neišvengiamų mū- 
sų visuomenės pokyčių analizei. Marxo manymu, kiekviena konkreti visuo- 
meninė sistema turi save sugriauti paprasčiausiai todėl, kad ji turi sukurti 
tokias jėgas, kurios stumia prie naujos istorinės epochos. Pakankamai įžvalgi 
feodalinės sistemos, egzistavusios iki pramonės revoliucijos, analizė leidžia 
atskleisti tas jėgas, kurios griovė feodalizmą, ir numatyti svarbiausius būsi- 
mosios epochos, kapitalizmo, bruožus. Panašiai ir kapitalizmo raidos analizė 
gali padėti atskleisti jį griaunančias jėgas ir numatyti svarbiausius naujos 
būsimos istorinės epochos bruožus. Juk tikrai nėra jokio pagrindo tikėti, kad 
iš visų visomeninių sistemų tik kapitalizmas yra amžinas. Priešingai, medžia- 
ginės gamybos sąlygos, kartu su jomis ir žmonių gyvenimo būdas, niekada 
nesikeitė taip greitai, kaip kapitalizmo epochoje. Šitaip keisdamas savo pa- 
matus, kapitalizmas neišvengiamai keičiasi pats ir atveda prie naujos Žmoni- 
jos istorijos epochos. 

Vadovaujantis Marxo metodu, kurio principai aptarti anksčiau, pamatinių 
arba esmingųjų! jėgų, sugriausiančių ir pakeisiančių kapitalizmą, reikia ieš- 
koti medžiaginių gamybos priemonių evoliucijoje. Jei tokios pamatinės jėgos 
atskleidžiamos, atsiranda galimybė pamatyti, kaip jos veikia visuomeninius 
klasių santykius ir teisines bei politines sistemas. 

Pamatinių ekonominių jėgų ir epochos, kurią jis pavadino kapitalizmu, 
savižudiškų istorinių tendencijų analizės Marxas ėmėsi Kapitale, didžiajame 
viso savo gyvenimo kūrinyje. Istorinė epocha ir ekonominė sistema, kurią jis 
nagrinėjo, buvo Vakarų Europos, ypač Anglijos sistema, egzistavusi apytik- 
riai nuo XVIII a. vidurio iki 1867 m. (tai Kapitalo pirmojo leidimo metai). 
Kapitalo pratarmėje? Marxas aiškina, kad „„..galutinis šio veikalo tikslas — 
atskleisti šiuolaikinės visuomenės ekonominį judėjimo dėsnį“, kad būtų ga- 
lima numatyti jos likimą. Kitas, antraeilis, Kapitalo tikslas? buvo sukritikuoti 

kapitalizmo apologetus, ekonomistus, kurie kapitalistinio gamybos būdo dės- 
nius pateikia kaip neišvengiamus gamtos dėsnius, kartu su Burke'u skelbda- 
mi: „Komercijos dėsniai yra gamtos dėsniai, todėl Dievo nustatyti dėsniai“. 
Šiems tariamai neišvengiamiems visuomenės dėsniams Marxas priešino to- 
kius, kurie, jo manymu, tikrai yra vieninteliai neišvengiami visuomenės dės- 
niai, būtent — vystymosi dėsnius; be to, jis bandė parodyti, kad tai, ką eko- 
nomistai vadino amžinais ir nekintamais dėsniais, iš tikrųjų yra tik laikini 
pasikartojimai, pasmerkti išnykti kartu su pačiu kapitalizmu. 

Marxo istorinę pranašystę galima apibūdinti kaip gerai suderintą argu- 
mentaciją. Tačiau Kapitale išskleista tik tai, ką aš vadinsiu šios argumenta- 
cijos „pirmuoju žingsniu“, t. y. kapitalizmo pamatinių ekonominių jėgų ir jų 
įtakos klasių tarpusavio santykiams analizė. „Antrasis žingsnis“, vedantis prie 
išvados apie socialinės revoliucijos neišvengiamybę, ir „trečiasis Žingsnis“, 
vedantis prie beklasės, t. y. socialistinės, visuomenės atsiradimo numatymo, 
tik nužymėti. Šiame skyriuje iš pradžių išsamiau paaiškinsiu, ką vadinu tri- 
mis Marxo argumentacijos žingsniais, vėliau detaliai aptarsiu trečiąjį žingsnį. 
Kituose dviejuose skyriuose aptarsiu antrąjį ir pirmąjį žingsnius. Šitaip ap- 
verčiant minėtų žingsnių analizės tvarką, patogiausia išskleisti išsamų kritinį 
aptarimą; tokio apvertimo pranašumas yra tas, kad šitaip yra lengviau be 
prietarų priimti kiekvieno argumentacijos žingsnio prielaidų tiesą ir visiškai 
susitelkti prie klausimo, ar išvada, pasiekta žengiant šį konkretų žingsnį, kyla 
iš atitinkamų prielaidų. Štai tie trys žingsniai. 

Žengdamas pirmąjį savo argumentacijos žingsnį, Marxas analizuoja kapi- 
talistinį gamybos būdą. Jis nustato, kad esama darbo našumo augimo tenden- 
cijos, susijusios su techniniais darbo proceso patobulinimais ir su tuo, ką jis 
vadina augančia gamybos priemonių koncentracija. Iš šios prielaidos, toliau 
skleidžiant argumentavimą, kildinama išvada, kad visuomeninių santykių tarp 
klasių srityje ši tendencija turi atvesti prie vis didesnio turto susikaupimo vis 
mažesnio žmonių skaičiaus rankose. Taigi prieinama išvada, kad esama ir 
turto, ir skurdo augimo tendencijos, — auga viešpataujančios klasės, buržua- 
zijos, turtas, kartu didėja valdomosios klasės, darbininkų, skurdas. Šis pirma- 
sis Marxo argumentacijos žingsnis bus aptartas 20 skyriuje (,,Kapitalizmas ir 
jo likimas“). 

Žengiant antrąjį argumentacijos žingsnį, pirmuoju žingsniu pasiektas re- 
zultatas laikomas savaime suprantamu dalyku. Juo remiantis daromos dvi 
išvados: pirmoji — visoms klasėms, išskyrus nedidelę viešpataujančios buržu- 
azijos grupelę ir didžiulę išnaudojamų darbininkų klasę, lemta išnykti arba 


355 


II. PRANAŠŲ METAS 


prarasti realią reikšmę; antroji — didėjanti įtampa tarp tų dviejų klasių turi 
atvesti prie socialinės revoliucijos. Šis žingsnis bus nagrinėjamas 19 skyriuje 
(„Socialinė revoliucija“). 

Žengiant trečiąjį argumentacijos žingsnį, antruoju žingsniu pasiektos iš- 
vados savo ruožtu laikomos savaime suprantamos, o galutinė išvada yra to- 
kia: po darbininkų pergalės prieš buržuaziją atsiras visuomenė, kurioje bus 
tik viena klasė, taigi beklasė visuomenė, kurioje nebebus išnaudojimo, t. y. 
socializmas. 


I I 

Dabar aš pereinu prie pirmojo žingsnio aptarimo, prie socializmo perga- 
lės pranašystės. 

Svarbiausios šio žingsnio prielaidos — jos bus kritikuojamos kitame sky- 
riuje, o dabar priimamos kaip savaime suprantamos, — yra tokios: kapitalizmo 
raida atvedė prie to, kad nunyko visos klasės, išskyrus dvi — nedidelę buržu- 
azijos klasę ir milžinišką darbininkų [proletarų] klasę, o skurdo didėjimas 
privertė darbininkus sukilti prieš išnaudotojus. Išvados tokios: pirmoji, kad 
darbininkai turi laimėti kovą; antroji, kad, pašalindami buržuaziją, jie turi 
sukurti beklasę visuomenę, nes yra tik viena klasė. 

Aš pasirengęs pripažinti, kad pirmoji išvada nuosekliai kyla iš minėtų 
prielaidų (be jų Marxas priėmė keletą ne tokių svarbių prielaidų, kurių nėra 
reikalo nagrinėti). Svarbu tai, kad buržuazijos klasė ne tik nedidelė, ir tai, kad 
jos fizinis egzistavimas, jos „metabolizmas“ priklauso nuo proletariato. Iš- 
naudotojas, dykaduonis, be išnaudojamųjų numirtų iš bado; šiaip ar taip, 
jeigu jis sunaikintų išnaudojamąjį, baigtųsi ir jo, kaip dykaduonio, gyveni- 
mas. Todėl jis negali laimėti; geriausiu atveju jis gali tik pratęsti kovą. Kita 
vertus, darbininkas savo medžiaginio išlikimo požiūriu nuo išnaudotojo ne- 
priklauso; jei darbininkas sukyla, jeigu jis nusprendžia mesti iššūkį egzistuo- 
jančiai santvarkai, išnaudotojas jau nebeatlieka jokios esminės visuomeninės 
funkcijos. Darbininkas gali sunaikinti savo klasinį priešą be pavojaus savo 
egzistavimui. Todėl galima tik viena išeitis. Buržuazija turi išnykti. 

Tačiau ar iš Marxo prielaidų tikrai kyla antroji išvada? Ar teisinga, kad 
darbininkų pergalė turi vesti į beklasę visuomenę? Aš taip nemanau. Remian- 
tis faktu, kad iš dviejų klasių lieka tik viena, nedera daryti išvados, kad 
visuomenė bus beklasė. Klasės nepanašios į individus, net jei tartume, kad 
dvi tarpusavyje kovojančios klasės elgiasi panašiai kaip du kovojantys indi- 

vidai. Marxo nuomone, klasės vienybė ar solidarumas yra jos klasinės sąmo- 
nės padarinys“, tuo tarpu klasinė sąmonė savo ruožtu didžia dalimi yra klasių 
kovos padarinys. Nesama realios priežasties, dėl kurios proletariatą sudaran- 
tys individai išsaugotų savo klasinę vienybę, jei baigtųsi kova su bendru 
klasiniu priešu. Veikiausiai būtų taip, kad koks nors paslėptas interesų kon- 
fliktas anksčiau vieningą proletariatą suskaldytų į naujas klases ir virstų nau- 
ja klasių kova. (Dialektikos principai rodo, kad tuojau pat turėtų atsirasti 
nauja antitezė, naujas klasinis antagonizmas. Bet, žinoma, dialektika yra la- 
bai miglotas dalykas; ja remiantis galima paaiškinti viską, vadinasi, ir beklasę 
visuomenę, kaip dialektiškai būtiną antitetiško vystymosi padarinį?.) 

Žinoma, labiausiai tikėtina, kad žmonės, pasiekę valdžią pergalės akimir- 
ką — revoliucijos vadai, išlikę po kovos už valdžią ir įvairiausių valymų, taip 
pat ir jų parankiniai, — suformuos Naują Klasę: naujos visuomenės naująją 
viešpataujančią klasę, savo rūšies naująją aristokratiją arba biurokratiją“; be 
to, labiausiai tikėtina, kad jie pasistengs nuslėpti šį faktą. Tai jie gali geriau- 
siai padaryti, kiek įmanoma išsaugodami revoliucinę ideologiją, pasinaudo- 
dami jausmais, užuot švaistę energiją pastangoms juos nuslopinti (pasinaudo- 
dami Pareto patarimu valdovams). Be to, labiausiai tikėtina, kad jie sugebės 
pasinaudoti revoliucine ideologija juo sėkmingiau, kuo aktyviau jie naudosis 
kontrrevoliucinių judėjimų baime. Šitaip revoliucinė ideologija pradės tar- 
nauti jų apologetiniams tikslams: ji pateisins tai, kaip ir kam jie naudojasi 
savo valdžia, ir taps šios valdžios stabilizavimo priemone. Trumpai tariant, ji 
taps nauju „opijumi liaudžiai“. 

Jei remsimės paties Marxo prielaidomis, galėsime tarti, kad įvykiai klos- 
tysis būtent taip, kaip juos tik ką apibūdinome. Tačiau dabar aš nenoriu 
užsiiminėti istoriniais pranašavimais (arba aiškinti daugelį praeityje vykusių 
revoliucijų). Man tik norisi parodyti, kad Marxo išvada — ateityje būsiančios 
beklasės visuomenės pranašystė — nekyla iš jo priimtų prielaidų. Tenka pa- 
sakyti, kad Marxo argumentacijos trečiasis žingsnis yra nenuoseklus. 

Dar kai ko aš netvirtinu. Pavyzdžiui, aš nemanau, kad galima išpranašau- 
ti, jog socializmo nebus, ar tvirtinti, kad, remiantis tokios argumentacijos 
prielaidomis, vargu ar galima tikėtis socializmo pergalės. Pavyzdžiui, nėra 
neįmanoma, kad ilgalaikė proletariato kova ir pergalės sukeltas entuziazmas 
gali sustiprinti solidarumo jausmą, kurio pakaks tęsti kovai, kol nebus įvesti 
įstatymai, draudžiantys išnaudojimą ir užkertantys kelią piktnaudžiauti val- 
džia. (Valdovų demokratinės kontrolės institucijų įkūrimas yra vienintelis 
išnaudojimo pašalinimo garantas.) Mano nuomone, tokios visuomenės sukū- 

rimo galimybės labai priklausys nuo to, ar darbininkai bus ištikimi socializ- 
mo ir laisvės idėjoms, prieštaraujančioms tiesioginiam jų klasiniam interesui. 
Tokių dalykų lengvai nenumatysi; tikrai galima pasakyti tik tiek, kad klasių 
kova pati savaime ne visada lemia ilgalaikį engiamųjų solidarumą. Esama 
tokio solidarumo ir didelio atsidavimo bendram reikalui pavyzdžių, bet kartu 
esama pavyzdžių, kai darbininkų grupės siekia patenkinti tik savo grupės 
interesus net tada, kai šie interesai atvirai prieštarauja kitų darbininkų intere- 
sams ir engiamųjų solidarumo idėjai. Išnaudojimas nebūtinai turi išnykti kar- 
tu su buržuazija, nes visai įmanoma, kad tam tikros darbininkų grupės gaus 
privilegijas, prilygstančias kitų, nelaimingesnių, grupių išnaudojimui". 

Taigi po proletarinės revoliucijos pergalės istorija gali vystytis įvairiau- 
siomis kryptimis. Istorinio pranašavimo metodą tikrai galima taikyti labai 
įvairiai; galimybių be galo daug. Ypač reikia pabrėžti, kad labiausiai nemoks- 
liška būtų užmerkti akis ir nematyti kai kurių galimybių tik todėl, kad jos 
mums nepatinka. Šališkas mąstymas akivaizdžiai yra toks dalykas, kurio iš- 
vengti neįmanoma. Tačiau jo nedera painioti su moksliniu mąstymu. Be to, 
reikia pripažinti, kad tariama mokslinė pranašystė daugeliui žmonių yra bū- 
das pabėgti nuo tikrovės. Nuo tiesioginės atsakomybės ji leidžia pabėgti į 
būsimą rojų ir šio rojaus skonį pagardina tuo, kad perdėtai pabrėžia individo 
bejėgiškumą susidūrus su tuo, kas apibūdinama kaip dabarties akimirkoje 
viešpataujančios visagalės ir demoniškos ekonominės jėgos. 


III 

Jei dabar šiek tiek įdėmiau pažvelgsime į šias jėgas ir į mūsų dabartinę 
ekonominę sistemą, pamatysime, kad mūsiškė teorinė kritika kyla iš patyri- 
mo. Tačiau turime būti atsargūs ir šio patyrimo neaiškinti klaidingai, t. y. 
remdamiesi marksistiniu prietaru, kad „socializmas“ ar „komunizmas“ yra 
vienintelė kapitalizmo alternatyva ir vienintelis jo įpėdinis. Nei Marxas, nei 
kas nors kitas niekada neįrodė, kad socializmas, t. y. beklasė visuomenė, 
„asociacija, kurioje laisvas kiekvieno asmens vystymasis yra visų laisvo vys- 
tymosi sąlyga“, yra vienintelė alternatyva negailestingam išnaudojimui, vyks- 
tančiam tokioje ekonominėje sistemoje, kurią Marxas pirmą kartą apibūdino 
prieš šimtmetį (1845 m.) ir kurią jis pavadino „kapitalizmu“?. Taigi, jei kas 
stengėsi įrodyti, kad socializmas yra vienintelis Marxo aprašyto nevaržomo 
„kapitalizmo“ įpėdinis, mes galime paprasčiausiai paneigti tokius teiginius, 
nurodydami tam tikrus istorinius faktus. Juk /aissez faire dingo nuo Žemės 
veido, bet jo nepakeitė nei socialistinė, nei komunistinė sistema, kaip ją 

suprato Marxas. Tik rusiškajame Žemės rutulio šeštadalyje mes tikrai mato- 
me tokią ekonominę sistemą, kurioje, Marxo pranašavimu, gamybos priemo- 
nės priklauso valstybei, kurios politinė galybė, priešingai Marxo pranašystei, 
nerodo merdėjimo ženklų. Tačiau ir visame Žemės rutulyje organizuota po- 
litinė valdžia pradėjo vykdyti didelių mastų ekonomines funkcijas. Nevaržo- 
mas kapitalizmas buvo išstumtas naujos istorinės epochos, mūsiškės politinio 
intervencionizmo, valstybės ekonominio kišimosi epochos. Intervencionizmo 
formos yra labai įvairios. Esama rusiško varianto; esama fašistinio totalitariz- 
mo; ir esama intervencionizmo, būdingo Anglijai, Jungtinėms Amerikos Vals- 
tijoms ir „mažosioms demokratijoms“, kurių lyderis yra Švedija!?, kur demo- 
kratinio intervencionizmo technologija kol kas yra pasiekusi aukščiausią lygį. 
Procesai, atvedę prie šio intervencionalizmo, prasidėjo dar Marxo laikais, 
Didžiosios Britanijos gamyklų įstatymais. Pirmas svarbus laimėjimas buvo 
48 valandų darbo savaitės įvedimas, vėliau — nedarbo draudimas ir kitos 
socialinio draudimo rūšys. Kad šiuolaikinių demokratijų ekonominę sistemą 
visiškai absurdiška tapatinti su sistema, kurią Marxas vadino „kapitalizmu“, 
galima pamatyti iškart, dabartinę sistemą palyginus su 10-ties punktų komu- 
nistinės revoliucijos programa. Jei nepaisysime nesvarbių šios programos 
punktų (pavyzdžiui, 4 punkto: „Visų emigrantų ir maištininkų turto konfiska- 
vimas“), galėsime pasakyti, kad dabartinėse demokratijose dauguma šių punktų 
visiškai arba beveik įgyvendinti praktikoje. Be jų, socialinės apsaugos kryp- 
timi žengta daug svarbių žingsnių, apie kuriuos Marxas nė nepagalvojo. Pa- 
minėsiu tik šiuos jo programos punktus: 2. Didelis progresyvinis arba pro- 
porcingas pajamų mokestis. (Įgyvendintas.) 3. Paveldėjimo teisės panaikinimas. 
(Įgyvendintas dideliu mastu, įvedus didelį paveldimo turto mokestį. Ar reikia 
daryti dar ką nors, mažų mažiausiai abejotina.) 6. Ryšių ir transporto priemo- 
nių valstybinė centralizacija. (Dėl karo nulemtų priežasčių ji buvo įgyvendin- 
ta Centrinėje Europoje 1914 m., bet didelės naudos nedavė. Be to, ji įgyven- 
dinta daugumoje Mažųjų demokratijų.) 7. Valstybinių įmonių ir gamybos 
priemonių skaičiaus bei apimties didėjimas... (Įgyvendintas Mažosiose demo- 
kratijose.) (Ar tai visada naudinga, mažų mažiausiai abejotina.) 10. Galimybė 
visiems vaikams mokytis viešosiose (t. y. valstybinėse) mokyklose. Vaikų 
darbo gamyklose dabartine forma uždraudimas... (Pirmasis reikalavimas įgy- 
vendintas Mažosiose demokratijose, o tam tikru mastu — praktiškai visur; 
antrasis — pranoktas.) 

Kai kurie Marxo programos punktai!! (pavyzdžiui: 1. „Žemės nuosavybės 
panaikinimas“) demokratinėse šalyse įgyvendinti nebuvo. Todėl marksistai 

teisingai tvirtina, kad šiose šalyse „socializmas“ nebuvo sukurtas. Bet jeigu 
Jie iš to daro išvadą, kad šios šalys yra vis dar „kapitalistinės“ Marxo vartota 
šio žodžio prasme, jie tik parodo savo prielaidų dogmatizmą, nepripažįstantį 
jokių kitų alternatyvų. Tai parodo, kaip galima apakti nuo susikurtos speku- 
liatyvios sistemos spindesio. Marksizmas yra ne tik blogas vedlys į ateitį, bet 
kartu jis atima iš savo šalininkų sugebėjimą matyti tai, kas vyksta jų akyse, 
jų pačių istorinėje epochoje, kartais net jiems patiems dalyvaujant. 


IV 


Galime paklausti, ar ši kritika kaip nors nukreipta prieš patį didelių mastų 
istorinio pranašavimo metodą? Ar mes iš principo negalime taip sustiprinti 
pranašiško argumentavimo prielaidų, kad galiausiai prieittume prie pagrįstų 
išvadų? Žinoma, mes tai galime padaryti. Visada įmanoma prieiti prie norimų 
išvadų, jei tik priimamos pakankamai pagrįstos prielaidos. Tačiau padėtis yra 
tokia, kad beveik kiekviena didelio masto istorinė pranašystė iš mūsų reika- 
lautų priimti tokias prielaidas, susijusias su moraliniais ir kitokiais „ideolo- 
giniais“ (pasak Marxo) veiksniais, kurių mes negalėtume redukuoti į ekono- 
minius veiksnius. Todėl Marxas pats pirmasis pripažintų, kad tokia procedūra 
yra visiškai nemoksliška. Visas jo pranašavimo metodas priklauso nuo prie- 
laidos, kad ideologiniai veiksniai neturi būti laikomi nepriklausomais ir ne- 
numatomais visuomenės gyvenimo elementais; ne, jie redukuojami į moks- 
liškai paaiškinamas ekonomines sąlygas, nuo jų priklauso, todėl numatomi. 

Net kai kurie neortodoksalūs marksistai kartais taria, kad socializmo per- 
galė yra ne tik istorinio vystymosi padarinys; Marxo teiginys, kad „mes 
galime sutrumpinti ir palengvinti“ socializmo pergalės „gimdymo kančias“, 
yra labai miglotas. Jį galima aiškinti ir taip: tvirtinama, kad klaidinga politika 
gali nutolinti socializmo pergalę net kelis šimtmečius, tuo tarpu teisinga po- 
litika šį laiką gali sutrumpinti iki minimumo. Šitaip aiškinant, net marksistai 
gali pripažinti, kad nuo mūsų pačių labiausiai priklauso, ar revoliucijos pa- 
darinys bus socialistinė visuomenė ar ne; t. y. revoliucijos rezultatas priklau- 
sys nuo mūsų tikslų, atsidavimo, nuoširdumo, protingumo, kitaip tariant, nuo 
moralinių arba „ideologinių“ veiksnių. Jie dar gali pridurti, kad Marxo pra- 
našystė yra didelis moralinės jėgos šaltinis, todėl gali paskatinti socializmo 
vystymąsi. Tiesą sakant, Marxas bandė parodyti, kad esama tik dviejų gali- 
mybių: pirmoji — baisusis kapitalistinis pasaulis išliks visiems laikams; ant- 
roji — galiausiai turi atsirasti geresnis pasaulis, ir vargu ar verta rimtai galvoti 

apie pirmąją alternatyvą. Todėl Marxo pranašystė visiškai pagrįsta. Juk juo 
aiškiau žmonės supras, kad jie gali įgyvendinti antrąją alternatyvą, juo dides- 
nė tikimybė, kad jie ryžtingai žengs nuo kapitalizmo prie socializmo. Tačiau 
ko nors konkretesnio išpranašauti neįmanoma. 

Tokia yra argumentacija, pripažįstanti niekaip nepašalinamų moralinių ir 
ideologinių veiksnių įtaką istorijos eigai, kartu ir tai, kad marksistinis meto- 
das yra netikęs. Turėdami galvoje tuos argumentus, kuriais remiantis bando- 
ma apginti marksizmą, turime pakartoti, kad niekam ir niekada nepavyko 
įrodyti, jog esama tik dviejų galimybių — „kapitalizmo“ ir „socializmo“. Aš 
visai sutinku su tais, kurie mano, kad mums neverta švaistyti laiko labai 
nepatenkinamo pasaulio amžinosios trukmės apmąstymams. Tačiau alternaty- 
va nebūtinai turi būti tokia: mąstyti apie pranašaujamą geresnio pasaulio 
atėjimą ar padėti jam gimti, remiantis propaganda ir kitomis iracionaliomis 
priemonėmis, galbūt net prievarta. Pavyzdžiui, tokia alternatyva galėtų būti 
technologijos tobulinimas, tarnaujantis tiesioginiam to pasaulio, kuriame mes 
gyvename, gerinimui, dalinės socialinės inžinerijos metodo taikymas siekiant, 
kad demokratinė valstybė įsikištų į ekonomiką!2. Žinoma, marksistai atšaus, 
kad toks įsikišimas yra neįmanomas, nes istorijos negalima kurti remiantis 
racionaliais pasaulio tobulinimo planais. Bet šios teorijos išvados yra labai 
keistos. Juk jei dalykų negalima pagerinti remiantis protu, tada įvyktų tikras 
istorinis ar politinis stebuklas, kad iracionalios istorijos jėgos pačios savaime 
sukurtų geresnį ir protingesnį pasaulį“. 

Taigi mes vėl sugrįžtame prie pozicijos, kad moraliniai ir ideologiniai 
veiksniai, pašalinti iš marksistinės mokslinės pranašystės horizonto, vis dėlto 
daro didžiulę įtaką istorijos eigai. Vienas iš tokių nenumatomų veiksnių kaip 
tik ir yra socialinės technologijos ir politinio įsikišimo įtaka ekonominei sri- 
čiai. Visuomenės technologas ir dalinės socialinės inžinerijos specialistas gali 
kurti naujų institucijų projektus arba keisti senas institucijas; jie netgi gali 
kurti planus, kurie parodytų, kaip įgyvendinti šiuos pakeitimus, bet nuo to 
istorija nepasidarys labiau numatoma. Juk jų planai neapima visuomenės kaip 
visumos, be to, jie negali žinoti, ar jų planai bus įgyvendinti. Tiesą sakant, 
vargu ar tie planai bus kada nors įgyvendinti jų esmingai nepakeitus, nes, 
viena vertus, įgyvendinant planus kaupiasi mūsų patyrimas, kita vertus, mes 
turime eiti į kompromisus'“. Taigi pabrėždamas, kad „istorija“ negali būti 
nubraižyta popieriaus lape, Marxas buvo visai teisus. Tačiau institucijos gali 

būti planuojamos ir yra planuojamos. Tik žingsnis po žingsnio planuodami * 
institucijas, ginančias laisvę, ypač laisvę nuo išnaudojimo, mes galime tikėtis 
sukurti geresnį pasaulį. 


V 


Kad parodyčiau Marxo istoricistinės teorijos praktinę politinę įtaką, aš 
ketinu — šiame ir kituose dviejuose skyriuose, kuriuose aptariami trys Marxo 
pranašiškos argumentacijos Žingsniai, — ją pailiustruoti keliomis pastabomis 
apie jo istorinės pranašystės poveikį dabartinės Europos istorijai. Kadangi 
Centrinėje ir Rytų Europoje labai įtakingos buvo dvi didžiosios marksistinės 
partijos, komunistai ir socialdemokratai, Marxo istorinės pranašystės padari- 
niai buvo didžiuliai. 

Abi šios partijos buvo visiškai nepasirengusios spręsti visuomenės per- 
tvarkymo uždavinių. Rusijos komunistai, pirmieji paėmę valdžią į savo ran- 
kas, pradėjo veikti, visai nepaisydami sunkių problemų, didžiulių aukų ir jų 
laukiančių kančių. Centrinės Europos socialdemokratai, atėję į valdžią šiek 
tiek vėliau, daug metų vengė tos atsakomybės, kurią taip noriai prisiėmė 
komunistai. Jie abejojo, ir, galimas daiktas, visai pagrįstai, ar kuri nors tauta, 
išskyrus carizmo Žiauriai engtus rusus, gali pakelti tas kančias ir aukas, kurių 
iš jos pareikalautų revoliucija, pilietinis karas ir ilgas iš pradžių dažnai nesėk- 
mingų eksperimentų laikotarpis. Maža to, kritiniais metais nuo 1918 iki 
1926 m. rusiškojo eksperimento rezultatas jiems atrodė esąs visai neaiškus. Iš 
tikrųjų tuo metu nebuvo jokio pagrindo, leidžiančio spręsti apie šio eksperi- 
mento perspektyvas. Galima sakyti, kad Centrinės Europos komunistų ir so- 
cialdemokratų suskilimas išreiškė prieštaravimą tarp tų marksistų, kurie turė- 
jo savotišką iracionalų tikėjimą galutine rusiškojo eksperimento sėkme, ir tų 
marksistų, kurie, pagrįsčiau, į jį žiūrėjo skeptiškai. Sakydamas „iracionaliai“ 
ir „pagrįsčiau“, aš vertinu juos vadovaudamasis jų pačių — marksistiniais — 
kriterijais. Juk, pasak marksizmo, proletarinė revoliucija turėtų būti galutinis 
industrializavimo rezultatas, o ne vice versa!“: be to, pirmiausia ji turėtų 
įvykti labiausiai suindustrintose šalyse ir tik daug vėliau Rusijoje". 

Tačiau šios pastabos tikslas nėra ginti socialdemokratų vadus!*, kurių po- 
litiką visiškai lėmė marksistinė pranašystė ir juose glūdintis tikėjimas būsima 
socializmo pergale. Tačiau vaduose šis tikėjimas dažnai būdavo susiliejęs su 
beviltišku skepticizmu savo tiesioginių funkcijų ir uždavinių atžvilgiu, taip 
pat ir artimiausios ateities atžvilgiu“. Iš marksizmo jie išmoko organizuoti 
darbininkus ir įkvėpti jiems tikrai stebuklingą tikėjimą savo misija — žmoni- 

jos išlaisvinimu??. Bet jie buvo nepasirengę įgyvendinti savo pažadų. Jie 
gerai išmoko savo vadovėlius, žinojo viską apie „mokslinį socializmą“, bet 
kartu jie žinojo, kad jų išrašomi ateities receptai buvo nemokslinis utopizmas. 
Argi pats Marxas nesišaipė iš vieno Comte'o sekėjo, jį kritikavusio žurnale 
Revue Positiviste už tai, kad jis nepaiso praktinių programų? „Revue Positi- 
viste mane kaltina, - su panieka pasakė Marxas,”! — dėl metafizinio ekonomi- 
kos traktavimo, be to, — tikriausiai neatspėsite — dėl to, kad aš apsiriboju vien 
tik kritine realių faktų analize, užuot išrašinėjęs receptus (galbūt kontisti- 
nius?) virtuvei, kurioje kepama ateitis“. Taigi marksistų vadai puikiai Žinojo, 
kad neverta švaistyti laiko tokiems dalykams kaip technologija. „Visų šalių 
proletarai, vienykitės!“ — štai ir visa jų praktinė programa. Kai jų šalių pro- 
letarai susivienijo, kai atsirado galimybė prisiimti valdžios atsakomybę ir 
padėti geresnio gyvenimo pamatus, kai išmušė jų valanda, jie paliko darbi- 
ninkus nevalgiusius ir negėrusius. Šitie vadai nežinojo, ką daryti. Jie laukė 
žadėtosios kapitalizmo savižudybės. Po neišvengiamo kapitalizmo žlugimo, 
tada, kai viskas pasisuks į blogąją pusę, tada, kai viskas pradės griūti ir rizika 
diskredituoti save gerokai sumažės, — štai tada, manė jie, jiems bus lemta 
tapti žmonijos gelbėtojais. (Iš tikrųjų mes privalome neišleisti iš akių to fak- 
to, kad komunistų pergalę Rusijoje, be abejonės, nulėmė (bent jau iš dalies) 
baisūs dalykai, nutikę prieš jiems ateinant į valdžią.) Bet kai didžioji depre- 
sija, kurią jie iš pradžių sveikino kaip pažadėtąjį žlugimą, tęsėsi, jie pradėjo 
suprasti, kad darbininkai pavargo nuo jiems kemšamų istorijos interpretaci- 
jų“; kad nepakanka jiems suokti, jog pagal neklystamą Marxo mokslinį so- 
cializmą fašizmas aiškiai yra paskutinė kapitalizmo stotis prieš jo laukiantį 
žlugimą. Kenčiančioms masėms reikėjo šiek tiek daugiau. Marksistiniai va- 
dai palaipsniui pradėjo suvokti baisius didžiojo politinio stebuklo laukimo ir 
tikėjimosi politikos padarinius. Bet buvo jau per vėlu. Jie prarado savo šansą. 

Šios pastabos labai bendros. Bet jos bent kiek parodo, kokie buvo Marxo 
pasiūlytos socializmo pergalės pranašystės praktiniai padariniai. 


Devynioliktas skyrius 
SOCIALINĖ REVOLIUCIJA 


Marxo pranašiškosios argumentacijos antrojo žingsnio svarbiausia prie- 
laida yra ta, kad kapitalizmas atveda prie turto ir skurdo didėjimo — prie 

mažėjančio skaičiaus buržua turtėjimo ir didėjančio skaičiaus darbininkų nu- 
skurdimo. Ši prielaida bus kritikuojama kitame skyriuje, o dabar ji laikoma 
savaime suprantama. Iš jos kylančios išvados gali būti suskirstytos į dvi dalis. 
Pirmoji dalis — tai pranašystė apie kapitalizmo Klasinės struktūros raidą. Pra- 
našaujama, kad visoms klasėms, išskyrus buržuaziją ir proletariatą, ypač va- 
dinamosioms viduriniosioms klasėms, lemta išnykti ir kad dėl didėjančios 
įtampos tarp buržuazijos ir proletariato pastarojo klasinė sąmonė ir vienybė 
stiprės. Antroji dalis yra pranašavimas, kad prieštaravimo tarp buržuazijos ir 
proletariato neįmanoma pašalinti ir kad jis atves prie proletarinės socialinės 
revoliucijos. 

Esu įsitikinęs, kad iš šios prielaidos nekyla nė viena iš dviejų minėtų 
išvadų. Manoji kritika svarbiausiais bruožais bus panaši į kritiką, išskleistą 
ankstesniame skyriuje, t. y. aš pabandysiu parodyti, kad Marxo argumentaci- 
joje nepaisoma daugelio galimų visuomenės vystymosi variantų. 


| 

Iškart apsvarstykime pirmąją išvadą, t. y. pranašystę, kad, išskyrus bur- 
žuaziją ir proletariatą, kurio klasinė sąmonė ir solidarumas turi stiprėti, vi- 
soms klasėms lemta išnykti arba prarasti savo reikšmę. Galima pripažinti, 
kad iš šios Marxo prielaidos, t. y. iš jo teorijos, kad buržuazija turtėja, o 
proletariatas nuskursta, tikrai galima daryti išvadą, kad tam tikros vidurinio- 
sios klasės — silpnesnieji kapitalistai ir smulkioji buržuazija — išnyksta. Pasak 
Marxo!: „Kiekvienas kapitalistas įveikia daug kitų kapitalistų“, ir pastarieji 
gali būti iš tikrųjų nublokšti į samdomųjų darbuotojų padėtį, kuri, Marxo 
nuomone, prilygsta proletarų padėčiai. Šitoks procesas yra bendro turto didė- 
jimo dalis, vis didesnio kapitalo kaupimo, jo koncentracijos ir centralizacijos 
vis mažesnio skaičiaus žmonių rankose dalis. Pasak Marxo, panašus likimas 
laukia „žemesniojo viduriniosios klasės sluoksnio“. „Smulkūs prekybinin- 
kai, krautuvininkai, rentininkai, amatininkai ir valstiečiai — visos šios klasės 
palaipsniui pereina į proletariatą, iš dalies todėl, kad nedidelio jų kapitalo 
nepakanka stambiai pramoninei gamybai ir jie negali konkuruoti su stambes- 
niais kapitalistais, o iš dalies todėl, kad jų naujos gamybos priemonės nuver- 
tina jų profesinį meistriškumą. Taip proletariatas pasipildo iš visų gyventojų 
klasių“. Šis aprašymas tikrai yra visai tikslus, ypač jei turime galvoje ama- 
tininkus; teisinga ir tai, kad daugelis proletarų yra kilę iš valstietijos. 

Nors Marxo pastebėjimai yra žavingi, tačiau bendras vaizdas visai netei- 
singas. Pokyčiai, kuriuos jis tyrinėjo, buvo pramonės srities pokyčiai; jo „ka- 
pitalistas“ yra pramonės kapitalistas, jo „proletaras“ yra pramonės darbinin- 
kas. Nepaisant to fakto, kad daugelis pramonės darbininkų buvo kilę iš 
valstietijos, nereiškia, kad, pavyzdžiui, fermeriai ir valstiečiai palaipsniui nu- 
sirita į pramonės darbininkų padėtį. Netgi žemės ūkio darbininkus ir pramo- 
nės darbininkus nebūtinai sieja solidarumo jausmas ir bendra klasinė sąmonė. 
„Kaimo darbininkai išsibarstę dideliuose plotuose, ir tai palaužia jų sugebė- 
jimą priešintis, tuo tarpu kapitalo koncentracija didina miesto darbininkų 
sugebėjimą priešintis““. Šitokia padėtis vargu suponuoja vienijimąsi į vienin- 
gą, vienos klasinės sąmonės siejamą visumą. Veikiau ji rodo, kad mažų ma- 
žiausiai esama skaidymosi galimybės ir kad žemės ūkio darbininkas kartais 
gali būti pernelyg priklausomas nuo savo šeimininko, fermerio ar ūkininko, 
kad galėtų vienytis su pramoniniu proletariatu. Tai, kad fermeriai ar valstie- 
čiai gali mieliau palaikyti buržuaziją, o ne darbininkus, mini pats Marxas“, o 
darbininkų programa, išdėstyta Komunistų partijos manifeste", kuriame pir- 
miausia reikalaujama „panaikinti visokią žemės nuosavybę“, vargu ar gali 
skatinti priešintis tokiai tendencijai. 

Tai rodo, kad mažų mažiausiai įmanoma, jog kaimo viduriniosios klasės 
gali ir neišnykti ir kad kaimo proletariatas gali ir nesusilieti su pramoniniu 
proletariatu. Tačiau tai dar ne viskas. Paties Marxo analizė rodo, kad buržu- 
azijai gyvybiškai svarbu palaikyti samdomųjų darbuotojų susiskaldymą; Mar- 
xas matė, kad tai galima padaryti bent jau dviem būdais. Vienas būdas — 
sukurti naują viduriniąją klasę, privilegijuotus samdomuosius darbuotojus, 
kurie jaustųsi esą pranašesni už fizinį darbą atliekantį darbininką“ ir tuo pat 
metu priklausytų nuo šeimininko malonės. Kitas būdas — panaudoti tą žemes- 
niji visuomenės sluoksnį, kurį Marxas pakrikštijo „liumpenproletariatu“. Iš 
šio sluoksnio, pasak Marxo, atsiranda nusikaltėliai, kurie gali būti pasirengę 
parsiduoti klasiniam priešui. Didėjantis skurdas, taria Marxas, turi skatinti 
šiai klasei priklausančių žmonių skaičiaus didėjimą. Tokia visuomenės raidos 
tendencija vargu ar gali didinti visų engiamųjų solidarumą. 

Tačiau net pramonės darbininkų klasės solidarumas nebūtinai turi būti 
didėjančio skurdo padarinys. Galimas daiktas, kad didėjantis skurdas turi 
sukelti pasipriešinimą ir netgi maištus. Tačiau Marxo argumento prielaida yra 
ta, kad skurdo negalima sumažinti, kol nebus pasiekta socialinės revoliucijos 
pergalė. Tai reiškia, kad besipriešinantys darbininkai, dedantys bevaises pa- 
stangas pagerinti savo likimą, patirs vis naujus pralaimėjimus. Tačiau tokia 

visuomenės gyvenimo raida nebūtinai skatins darbininkus išsiugdyti klasinę 
sąmonę marksistine šio žodžio prasme’, t. y. didžiuotis savo klase ir būti 
tikriems savo misija; tokia raida veikiau sukurs tokią klasinę sąmone, kai 
darbininkai sąmoningai suvoks tą faktą, kad jie priklauso pralaimėjusiai ar- 
mijai. Galimas daiktas, taip ir atsitiks, jei darbininkai nesugebės suprasti, kad 
jų skaičius, taip pat ir jų ekonominė galia nuolat auga. Taip galėtų atsitikti, 
jei, kaip pranašavo Marxas, visos klasės, išskyrus darbininkų ir kapitalistų 
klases, būtų linkusios išnykti. Kadangi, kaip matėme, ši pranašystė nebūtinai 
turi būti teisinga, visai įmanoma, kad netgi pramonės darbininkų solidarumas 
gali būti sugriautas pralaimėjimo nuotaikų. 

Taigi, priešingai Marxo pranašystei, kad visuomenė griežtai pasidalins į 
dvi klases, mes matome, kad, remiantis jo paties prielaida, galima spėti, jog 
gali atsirasti tokia klasinė struktūra: (1) buržuazija, (2) stambieji žemvaldžiai, 
(3) smulkesni žemvaldžiai, (4) kaimo darbininkai, (5) nauja vidurinioji klasė, 
(6) pramonės darbininkai, (7) liumpenproletariatas. (Žinoma, gali atsirasti ir 
kitoks šių klasių derinys.) Be to, matome, kad tokia visuomenės raida gali 
sugriauti pramonės darbininkų klasės vienybę. 

Todėl galime pasakyti, kad iš antrojo Marxo argumentacijos žingsnio prie- 
laidų neišplaukia pirmoji išvada. Tačiau, kaip ir kritikuodamas trečiąjį Marxo 
žingsnį, ir šiuo atveju Marxo pranašystės neketinu pakeisti kitokia pranašys- 
te. Aš netvirtinu, kad jo pranašystė negali pasitvirtinti ar kad viskas atsitiks 
taip, kaip aprašiau aš. Tvirtinu tik tai, kad taip gali atsitikti. (Iš tikrųjų tokią 
galimybę vargu ar gali nuneigti tie radikalieji marksistai, kurie mėgsta kaltin- 
ti kitus išdavyste, parsidavimu, klasinio solidarumo stoka, bandydami paten- 
kinamai paaiškinti tas visuomenės raidos tendencijas, kurios neatitinka jų 
pranašystės schemos.) Kad tokia įvykių eiga visai įmanoma, turėtų būti aišku 
kiekvienam, kas matė visuomenės raidą, atvedusią prie fašizmo, kuriam at- 
sirasti padėjo visos mano minėtos galimybės. Tačiau bent vienos tokios ga- 
limybės realizacijos pakanka, kad pirmoji išvada, išplaukianti iš Marxo argu- 
mentacijos antrojo žingsnio, būtų pripažinta neteisinga. 

Savaime suprantama, kad tai, kas pasakyta, liečia ir antrąją išvadą — 
artėjančios socialinės revoliucijos pranašystę. Tačiau prieš pereidamas prie to 
būdo, kuriuo remiantis ateinama prie šios pranašystės, kritikos, aš jaučiu 
būtinybę išsamiai aptarti šios pranašystės vaidmenį visoje Marxo argumenta- 
cijoje, taip pat ir tai, kaip Marxas vartoja terminą „socialinė revoliucija“. 

I I 

Iš pirmo žvilgsnio atrodo pakankamai aišku, ką Marxas turėjo galvoje, 
kalbėdamas apie socialinę revoliuciją. Jo „proletariato socialinės revoliuci- 
jos“ sąvoka yra istorinė sąvoka. Ji žymi daugiau ar mažiau greitą perėjimą 
nuo kapitalizmo istorinės epochos prie socializmo istorinės epochos. Kitaip 
tariant, tai klasių kovos tarp dviejų pagrindinių klasių pereinamojo laikotar- 
pio, kurio pabaiga yra galutinė darbininkų pergalė, pavadinimas. Paklaustas, 
ar terminas „socialinė revoliucija“ žymi dviejų klasių pilietinį karą, Marxas 
atsakė“, kad toks karas nėra neišvengiamas, tačiau pridūrė, kad perspektyvos 
išvengti pilietinio karo, deja, nėra labai palankios. Be to, jis būtų galėjęs 
pridurti, kad, orientuojantis į istorinę pranašystę, toks klausimas, jei ir nėra 
visai nereikšmingas, tai šiaip ar taip turi antraeilę reikšmę. Marksizmas pa- 
brėžia, kad visuomenės gyvenime viešpatauja prievarta, ir klasių karas kiek- 
vieną dieną reikalauja aukų?. Tačiau iš tikrųjų svarbus yra galutinis rezulta- 
tas — socializmas. Pasiekti šį rezultatą — štai svarbiausia „socialinės 
revoliucijos“ esmė. 

Jei būtų visai akivaizdu ar intuityviai tikra, kad po kapitalizmo atsiras 
socializmas, tada šitoks „socialinės revoliucijos“ termino aiškinimas galėtų 
būti visai patenkinamas. Kadangi socialinės revoliucijos doktrina mes turime 
naudotis kaip dalimi to mokslinio argumentavimo, kuriuo remdamiesi bando- 
me įrodyti socializmo pergalę, šitoks aiškinimas, tiesą sakant, yra visiškai 
nepatenkinamas. Jei šitaip argumentuodami socialinę revoliuciją apibūdina- 
me kaip perėjimą prie socializmo, tada argumentacija patenka į užburtą ratą, 
kaip ir tas gydytojas, kurio paprašė pagrįsti savo tvirtinimą, kad pacientas 
mirs, bet jis turėjo prisipažinti, jog nemato nei ligos simptomų, nei kokių kitų 
jos požymių, o žino tik tai, kad liga pereis į „mirtiną ligą“. (Jei pacientas 
nenumirė, liga dar nebuvo „mirtina liga“; jei revoliucija neatveda prie socia- 
lizmo, ji dar nėra „socialinė revoliucija“.) Šią kritinę pastabą galima išreikšti 
labai paprastai: nė vienoje iš trijų Marxo pranašiškos argumentacijos pamokų 
neturime teisės priimti kokios nors prielaidos, kuri dedukuojama tik vėlesnė- 
je pakopoje. 

Šie svarstymai rodo, kad, norėdami teisingai rekonstruoti Marxo argu- 
mentaciją, turime surasti tokį socialinės revoliucijos apibrėžimą, kuris nesu- 
sijęs su socializmu ir kuris leistų socialinės revoliucijos samprata kaip galima 
geriau pasinaudoti sutvirtinant šią argumentaciją. Atrodo, kad šias sąlygas 
atitinkantis socialinės revoliucijos apibrėžimas galėtų būti štai koks: socialinė 

revoliucija yra labai vieningo proletariato pastanga išsikovoti visišką politinę 
valdžią, tvirtai apsisprendus nevengti prievartos, jeigu ji reikalinga pasiekti 
šiam tikslui, ir pasipriešinti visoms revoliucijos priešų pastangoms atgauti 
politinę įtaką. Tokiame apibrėžime nesama tik ką paminėtų trūkumų; jis tinka 
trečiajam argumentacijos žingsniui tiek, kiek šis žingsnis apskritai pagrįstas 
ir suteikia šiam žingsniui tokį patikimumą, kuris, be abejonės, šiam žingsniui 
būdingas; be to, šis apibrėžimas, kaip bus parodyta, atitinka marksizmo esmę 
ir ypač jo istoricistinę tendenciją vengti apibrėžtų! teiginių, susijusių su klau- 
simu, ar šiame istorijos tarpsnyje prievarta bus naudojama, ar ne. 

Tačiau, jei siūlomas apibrėžimas, traktuojamas kaip istorinė pranašystė, 
nesako nieko aiškaus apie prievartos naudojimą, svarbu suprasti, kad šio 
neapibrėžtumo nenulemia moraliniai ar teisiniai motyvai. Jei toks čia siūlo- 
mas socialinės revoliucijos apibrėžimas būtų vertinamas moraliniu ar teisiniu 
požiūriu, jis būtų, be abejonės, ne kas kita kaip prievartinis sukilimas. Juk 
klausimas, ar prievarta tikrai naudojama, ar ne, ne toks svarbus kaip ketini- 
mas, 0 mes tvirtai nusprendėme nevengti prievartos, jeigu ji bus reikalinga 
pasiekti revoliucijos keliamiems tikslams. Tarti, jog apsisprendimas nevengti 
prievartos yra lemtingas tuo požiūriu, kad socialinė revoliucija dėl to tampa 
prievartiniu sukilimu, reiškia priimti ne tik moralinį arba teisinį požiūrį, bet 
ir laikytis kasdienio požiūrio į tokius dalykus. Juk jei žmogus apsisprendė 
griebtis prievartos, kad pasiektų savo tikslus, tada galima sakyti, kad visuose 
savo ketinimuose ir siekiuose jis vadovausis orientacija į prievartą, nesvarbu, 
ar prievarta bus naudojamasi realiai, kiekvienu konkrečiu atveju. Galima 
tarti, kad, bandydami numatyti būsimus tokio Žmogaus veiksmus, turėsime 
vengti apibrėžtumo, lygiai kaip ir marksistai sakydami, kad nežinome, ar tas 
žmogus tikrai griebsis jėgos ar ne. (Taigi šiuo požiūriu mūsiškis socialinės 
revoliucijos apibūdinimas atitinka marksistinę koncepciją.) Bet šitoks neapib- 
rėžtumas akivaizdžiai išnyksta, jei mes nesiekiame istorinės pranašystės, o 
bandome šio žmogaus nuostatą apibūdinti, orientuodamiesi į įprastą supratimą. 

Dabar aš norėčiau visai aiškiai pasakyti, kad kaip tik galimas prievartinės 
revoliucijos pranašavimas praktinės politikos požiūriu man atrodo esąs pats 
pavojingiausias marksizmo elementas. Todėl manau, kad bus geriau, jei iš 
pradžių trumpai paaiškinsiu tokios savo nuomonės motyvus, o tada toliau 
tęsiu savo analizę. 

Aš nesu nusiteikęs prieš prievartinę revoliuciją apskritai, nepaisydamas 
konkrečių atvejų ir aplinkybių. Esu įsitikinęs, kad kai kurie viduramžių ir 

renesanso mąstytojai krikščionys, aiškinę, kad galima nužudyti tironą ir kad 
viešpataujant tironui paprasčiausiai gali nebūti kitos išeities, todėl prievartinė 
revoliucija gali būti pateisinama, buvo teisūs. Bet kartu aš manau, kad visos 
tokio pobūdžio revoliucijos turi kelti vienintelį tikslą — sukurti demokratiją. 
Tuo tarpu „demokratiją“ aš traktuoju ne kaip tam tikrą miglotą „liaudies 
valdžią“ arba „daugumos valdžią“, o kaip tam tikrų institucijų (visų pirma 
turiu galvoje visuotinius rinkimus, t. y. liaudies teisę nušalinti savo vyriausy- 
bę) sistemą, leidžiančią valdomiesiems viešai kontroliuoti valdovus ir juos 
nušalinti. Be to, demokratinės institucijos valdomiesiems leidžia vykdyti re- 
formas nenaudojant prievartos ir netgi prieš valdovų valią. Kitaip tariant, 
prievarta pateisinama tik viešpataujant tironiškai valdžiai, kuri neleidžia vyk- 
dyti reformų be prievartos. Taigi prievartos naudojimas privalo turėti tik 
vieną tikslą — sukurti tokią situaciją, kurioje atsiranda galimybė vykdyti re- 
formas be prievartos. 

Aš netikiu, kad prievarta mes galėtume bandyti pasiekti ką nors daugiau. 
Esu įsitikinęs, kad beatodairiškai griebdamiesi prievartos mes rizikuojame 
sugriauti kiekvienos protingos reformos galimybes. Prievartos naudojimas 
ilgą laiką galiausiai gali atvesti prie laisvės praradimo, nes visai tikėtina, kad 
galų gale įsivyraus ne šaltakraujišku protavimu grįsta valdžia, o stipraus žmo- 
gaus valdžia. Prievartinė revoliucija, kuria bandoma pasiekti ką nors daugiau, 
o ne tik tironijos panaikinimą, mažų mažiausiai gali atvesti prie kitos tironi- 
jos: tokia tikimybė nėra mažesnė už tikimybę pasiekti jos realius tikslus. 

Prievartos naudojimą, sprendžiant politinius ginčus, aš laikau pateisinamu 
tik dar vienu atveju. Turiu galvoje pasipriešinimą ginant demokratiją, pasi- 
priešinimą kiekvienam antpuoliui (vidiniam ar išoriniam) prieš demokratinę 
santvarką ir demokratinių valdymo būdų naudojimą. Tokiam antpuoliui, ypač 
jeigu jis vykdomas esamos vyriausybės ar jos toleruojamas, turi priešintis 
visi lojalūs piliečiai, net naudodami prievartą. Tiesą sakant, demokratijos 
veiksmingumas labiausiai priklauso nuo to, ar piliečiai supranta, jog vyriau- 
sybė, kuri bando piktnaudžiauti valdžia ir tapti tironiška (arba netrukdo įsi- 
galėti kieno nors tironijai), tampa neteisėta, ir kad tokios vyriausybės veiks- 
mus laikyti nusikaltimu, o jos narius laikyti pavojinga nusikaltėlių gauja yra 
ne tik piliečių teisė, bet ir jų pareiga. Kartu aš manau, kad toks prievartinis 
priešinimasis pastangoms sunaikinti demokratiją turi būti aiškiai gynybinis. 
Neturi likti jokios abejonės, kad vienintelis priešinimosi tikslas — išgelbėti 
demokratiją. Grasinimas pasinaudoti situacija tam, kad būtų įvesta kontrtiro- 
nija, yra toks pat nusikaltimas, kaip ir pirmasis bandymas įvesti tironiją. 
24.-657 

Todėl naudojimasis tokiu grasinimu, net jeigu jo griebiamasi nuoširdžiai sten- 
giantis išgelbėti demokratiją įbauginant jos priešus, būtų labai blogas būdas 
ginti demokratiją; tikrai, šitoks grasinimas pavojaus valandą sukeltų sąmyšį 
demokratijos gynėjų gretose, todėl veikiausiai būtų naudingas priešui. 

Šios pastabos rodo, kad sėkminga demokratinė politika iš jos gynėjų rei- 
kalauja laikytis tam tikrų taisyklių. Keletas tokių taisyklių bus pateikta vė- 
liau, šiame skyriuje, o čia tik norėčiau paaiškinti, kodėl marksistinį požiūrį į 
prievartą aš laikau pačia svarbiausia tema, kurios reikia imtis nagrinėjant 
Marxo koncepciją. 


III 


Iš to, kaip suvokiama socialinė revoliucija, galima išskirti dvi svarbiau- 
sias marksistų grupes — radikalus ir nuosaikiuosius (šios grupės apytikriai!! 
atitinka komunistų ir socialdemokratų partijas). 

Marksistai dažnai atsisako aptarinėti klausimą, ar gali būti „pateisinama“ 
prievartinė revoliucija; jie tvirtina esą ne moralistai, o mokslininkai, ir turį 
reikalą ne su spekuliatyviais spėliojimais, kas turi būti, o su faktais, kurie yra 
arba bus. Kitaip tariant, jie yra istoriniai pranašai, apsiribojantys klausimu, 
kas atsitiks. Tačiau tarkime, kad mums pavyko juos įtikinti apsvarstyti socia- 
linės revoliucijos pateisinimo problemą. Man atrodo, kad tokiu atveju pama- 
tysime, jog iš principo visi marksistai pritartų senai minčiai, kad prievartinės 
revoliucijos pateisinimos tik tada, kai jos nukreiptos prieš tironiją. Toliau 
radikalų ir nuosaikiųjų nuomonės išsiskirtų. 

Radikalai pabrėžia, kad, pasak Marxo, visoks klasinis viešpatavimas ne- 
išvengiamai yra diktatūra, t. y. tironija!“. Todėl realią demokratiją galima 
pasiekti tik sukūrus beklasę visuomenę, nuvertus — jei reikia, jėga, — kapita- 
listų diktatūrą. Nuosaikieji tokiam požiūriui nepritaria, bet tvirtina, kad de- 
mokratija šiek tiek gali būti įgyvendinta net kapitalizme ir kad todėl socialinę 
revoliuciją galima įgyvendinti taikingomis ir laipsniškomis reformomis. Ta- 
čiau net šie nuosaikieji marksistai pabrėžia, kad tokia taikinga revoliucijos 
raida yra labai netikras dalykas; jie tvirtina, kad buržuazija veikiausiai grieb- 
sis jėgos, jei tik pamatys, kad jai gresia pralaimėjimas su darbininkais kovo- 
jant demokratinėmis priemonėmis, o tuo atveju, sako nuosaikieji, darbininkai 
turi teisę irgi griebtis jėgos ir užgrobti valdžią prievartinėmis priemonėmis“. 
Tiek radikalai, tiek nuosaikieji mano, kad atstovauja tikrajam Marxo mark- 
sizmui, ir tam tikra prasme teisūs ir vieni, ir kiti. Juk, kaip jau minėta, Marxo 

mintys apie šį dalyką buvo šiek tiek miglotos dėl jo istoricistinės pozicijos; 
be to, atrodo, kad jo nuostatos šiuo klausimu keitėsi gyvenimo eigoje: jis 
pradėjo kaip radikalas, o baigė tuo, kad užėmė nuosaikesnę poziciją“. 

Iš pradžių aš nagrinėsiu radikaliąją poziciją, nes man atrodo, kad tik 
tokia pozicija atitinka Kapitalo turinį ir bendrą Marxo pranašiškos argumen- 
tacijos kryptį. Juk svarbiausia Kapitalo mintis yra ta, kad antagonizmas tarp 
kapitalisto ir darbininko neišvengiamai turi didėti ir kad joks kompromisas 
neįmanomas; todėl kapitalizmas negali būti patobulintas, jis gali būti tik su- 
naikintas. Geriausia pacituoti svarbiausią Kapitalo fragmentą, kur Marxas 
galiausiai apibendrina „kapitalistinio kaupimo istorinę tendenciją“. Jis rašo: 
„Kartu su nuolat mažėjančiu skaičiumi kapitalo magnatų, kurie uzurpuoja ir 
monopolizuoja visą šio kitimo proceso naudą, masiškai didėja skurdas, prie- 
spauda, pavergimas, išsigimimas, išnaudojimas, bet kartu didėja ir pasipikti- 
nimas vis gausėjančios darbininkų klasės, kurią moko, vienija ir organizuoja 
pats kapitalistinio gamybos proceso mechanizmas. Kapitalo monopolis virsta 
pančiais tam gamybos būdui, kuris suklestėjo kartu su juo ir jo prieglobstyje. 
Gamybos priemonių centralizacija ir darbo suvisuomeninimas pasiekia tokį 
tašką, kada jie pasidaro nebesuderinami su savo kapitalistiniu kevalu. Jis 
susprogdinamas. Išmuša paskutinė kapitalistinės privatinės nuosavybės va- 
landa. Ekspropriatoriai eksproprijuojami“**, 

Turint galvoje šį pamatinę reikšmę turintį fragmentą, galima beveik ne- 
abejoti, kad Marxo teorijos, išdėstytos Kapitale, branduolys buvo mintis, jog 
kapitalizmo pakeisti reformomis neįmanoma, ir prievartinio kapitalizmo su- 
naikinimo pranašystė. Taigi ši doktrina atitinka radikalų doktriną. Savo ruož- 
tu ši doktrina kuo puikiausiai derinasi su Markso pranašiškąja argumentacija. 
Juk jei priimame ne tik antrojo žingsnio prielaidą, bet ir pirmąją išvadą, tada 
iš jų tikrai kyla socialinės revoliucijos pranašystė, atitinkanti pacituotą Kapi- 
talo fragmentą. (Be to, kaip parodyta ankstesniame skyriuje, iš šių prielaidų 
bei išvadų kyla mintis apie darbininkų pergalę.) Tikrai sunku įsivaizduoti 
visiškai suvienytą ir klasinę sąmonę turinčią darbininkų klasę, kuri galiau- 
siai — jeigu jos skurdo neįmanoma įveikti jokiomis kitomis priemonėmis — 
nepasiryžtų sugriauti egzistuojančią visuomeninę santvarką. Bet, žinoma, šis 
dalykas negelbsti antrosios išvados. Juk mes jau parodėme, kad pirmoji išva- 
da buvo nepagrįsta; vien tik iš prielaidos, iš didėjančio turto ir didėjančio 
skurdo teorijos, negalima kildinti socialinės revoliucijos neišvengiamumo. 
Kaip parodė mūsiškė pirmosios išvados analizė, mes galime pasakyti tik tai, 
kad maištingi protrūkiai gali būti neišvengiami; kadangi negalime būti tikri 

nei dėl klasinės vienybės, nei dėl išvystytos darbininkų klasinės sąmonės, 
tokių protrūkių negalime tapatinti su socialine revoliucija. (Be to, maištai 
nebūtinai turi būti pergalingi, todėl prielaida, kad jie gali būti laikomi socia- 
linėmis revoliucijomis, nesiderina su trečiuoju argumentacijos žingsniu.) 

Priešingai radikaliajai pozicijai, kuri bent jau visai pakenčiamai derinasi 
su pranašiškąja argumentacija, nuosaiki pozicija tą argumentaciją visiškai 
sugriauna. Tačiau, kaip sakyta anksčiau, nuosaikioji pozicija irgi grindžiama 
Marxo autoritetu. Marxas gyveno pakankamai ilgai ir galėjo pamatyti, kaip 
vykdomos tokios reformos, kurios, vadovaujantis jo teorija, turėtų būti ne- 
įmanomos. Tačiau jam niekada neatėjo į galvą mintis, kad darbininkų gyve- 
nimo gerinimas kartu paneigia ir jo teoriją. Jo dviprasmiškas istoricistinis 
požiūris į socialinę revoliuciją šias reformas leido jam interpretuoti kaip re- 
voliucijos preliudiją!* ar net kaip jos pradžią. Pasak Engelso", Marxas priėjo 
išvadą, kad bent jau Anglijoje „neišvengiamą socialinę revoliuciją gali sukel- 
ti vien tik taikingos ir teisėtos priemonės“. Žinoma, jis niekada nepamiršdavo 
pridurti, jog vargu ar galima tikėtis, kad Anglijos valdančioji klasė šiai tai- 
kingai ir teisėtai revoliucijai nusileis be „sukilimo, siekiančio vergijos“. Šie 
Engelso žodžiai visiškai atitinka vieno laiško, kurį Marxas parašė tik prieš 
trejus metus iki savo mirties, turinį: „Mano... partija galvoja, kad Anglijos 
revoliucija nėra būtina, bet — turint galvoje istorinius precedentus — gali- 
ma “S. Reikia pasakyti, kad bent jau pirmajame iš pacituotų teiginių aiškiai 
išreikšta „nuosaikiųjų“ teorija, būtent teorija, aiškinanti, kad prievarta bus 
neišvengiama, jeigu valdančioji klasė nenusileis. 

Man atrodo, kad šios nuosaikios teorijos sugriauna visą pranašiškąją ar- 
gumentaciją!?. Jose glūdi galimybė pasiekti kompromisą, laipsniškai refor- 
muoti kapitalizmą, kartu sumažinti klasių antagonizmą. Tuo tarpu vienintelis 
pranašiškosios argumentacijos pagrindas kaip tik ir yra didėjančio klasių an- 
tagonizmo prielaida. Nesama loginės būtinybės, dėl kurios laipsniška refor- 
ma, pasiekiama kompromisais, turėtų vesti prie visiško kapitalistinės siste- 
mos sunaikinimo, dėl kurios darbininkai, iš patyrimo pasimokę, kad jie gali 
pagerinti savo gyvenimą laipsniškomis reformomis, neturėtų pritarti šitokiam 
metodui, net jeigu jis ir negarantuotų „visiškos pergalės“, t. y. valdančiosios 
klasės nuslopinimo; dėl kurios jie nesiektų kompromiso su buržuazija ir ne- 
paliktų jos rankose gamybos priemonių nuosavybės, užuot rizikavę viskuo ir 
kėlę reikalavimus, galinčius atvesti prie prievartinės kovos. Tik tarus, kad 
„proletarai neturi ko prarasti, išskyrus savo grandines“*“, tik tarus, kad veikia 
skurdo didėjimo dėsnis, ar bent jau tai, kad dėl šio dėsnio veikimo neįmano- 

ma pagerinti darbininkų padėties, galėtume pranašauti, jog darbininkai bus 
priversti pabandyti sugriauti visą sistemą. Taigi „socialinės revoliucijos“ evo- 
liucinė interpretacija sugriauna visą marksistinę argumentaciją nuo pat jos 
pirmojo iki paskutiniojo žingsnio. Iš marksizmo lieka tik istoricistinė nuosta- 
ta. Jei ir toliau bandoma laikytis istorinės pranašystės, ją reikia grįsti visai 
kitokiais argumentais. 

Jei pabandytume surasti tokią naują argumentaciją, atitinkančią vėlyvą- 
sias Marxo pažiūras ir nuosaikiųjų marksistų įsitikinimus, kartu kiek įmano- 
ma išsaugodami pradinės teorijos elementus, tada argumentaciją turėtume 
grįsti prielaida, kad šiuo metu proletariatas sudaro, arba kada nors vėliau 
sudarys, gyventojų daugumą. Argumentacija atrodytų taip: kapitalizmas būtų 
pašalintas „socialine revoliucija“, o toji revoliucija reikštų ne ką kitą, tik 
klasių kovos tarp kapitalistų ir darbininkų aštrėjimą; ši revoliucija gali vykti 
arba laipsniškų pokyčių ir demokratiniais metodais, arba būti prievartinė; 
galiausiai ji galėtų vykti kaip laipsniškų pokyčių ir prievartos pakopų kaita. 
Visa tai priklausytų nuo buržuazijos priešinimosi. Tačiau bet kuriuo atveju, 
ypač jeigu revoliucija būtų taikinga, ji baigtųsi tuo, kad darbininkai atsidurtų 
„valdančiosios klasės padėtyje“?!', kaip sakoma Komunistų partijos manifes- 
te; darbininkai turi „laimėti kovą už demokratiją“, nes „proletarų sąjūdis yra 
sąmoningas, nepriklausomas daugumos sąjūdis didžiosios daugumos labui“. 

Svarbu suprasti, kad net šia nuosaikia ir pakeista forma marksistinis nu- 
matymas yra neteisingas. Priežastis yra štai kokia. Jei pripažįstama laipsniškų 
reformų galimybė, reikia atsisakyti skurdo didėjimo teorijos, bet kartu su šia 
teorija išnyksta bent mažiausia galimybė pagrįsti teiginį, kad pramonės dar- 
bininkai vieną gražią dieną sudarys „didžiąją daugumą“. Aš nenoriu pasaky- 
ti, kad šis teiginys apskritai kyla iš marksistinės skurdo didėjimo teorijos, nes 
ši teorija niekada reikiamai nepaisė fermerių ir valstiečių. Bet jei didėjančio 
skurdo dėsnis, pagal kurį vidurinioji klasė turi nusiristi iki proletariato lygio, 
neveikia, tada mes turime būti pasirengę suprasti, kad ir toliau išlieka labai 
didelė vidurinioji klasė (ar kad atsiranda nauja vidurinioji klasė) ir kad ji gali 
bendradarbiauti su kitomis neproletarinėmis klasėmis, kovodama su darbi- 
ninkų kėslais užgrobti valdžią, ir niekas negali tikrai pasakyti, kuo baigtųsi 
šitokios varžybos. Iš tikrųjų statistika jau neberodo, kad esama kokios nors 
darbininkų skaičiaus augimo, palyginti su kitomis gyventojų klasėmis, ten- 
dencijos. Veikiau esama priešingos tendencijos, nepaisant to, kad ir toliau 
vyksta gamybos priemonių koncentravimas. Vien tik šis faktas paneigia pa- 
keistos pranašiškos argumentacijos teisingumą. Iš jos lieka tik viena svarbi 

mintis (kuri, tačiau, neatitinka pretenzingų istoricistinės pranašystės kriteri- 
jų), kad socialinės reformos dažniausiai vykdomos dėl engiamųjų spaudimo” 
arba (jei pirmenybę teiksime šiam terminui) dėl klasių kovos spaudimo, t. y. 
engiamųjų išsilaisvinimas visų pirma yra pačių engiamųjų laimėjimas”. 


IV 

Taigi marksistinio pranašiškojo argumentavimo — visais jo pavidalais, ra- 
dikaliaisiais ar nuosaikiaisiais, — negalima nei pagrįsti, nei pataisyti. Kad 
visiškai gerai suprastume šią situaciją, pakeisto pranašavimo nepakanka pa- 
prasčiausiai atmesti; dar būtina panagrinėti dviprasmišką požiūrį į prievartos 
problemą, kuri būdinga ir radikaliosioms, ir nuosaikiosioms marksistinėms 
partijoms. Aš tvirtinu, kad šis požiūris gerokai paveikė klausimą, ar bus 
laimėtas „mūšis už demokratiją“; juk kad ir kur nuosaikieji marksistai būtų 
laimėję visuotinius rinkimus arba priartėję prie pergalės, viena iš priežasčių 
buvo ta, kad jie patraukdavo didelę viduriniosios klasės dalį. Tai lėmė jų 
humanizmas, jų ištikimybė laisvei ir nepakantumas priespaudai. Tačiau jų 
požiūrio į prievartą sisteminė dviprasmybė ne tik neutralizuoja tą jų patrauk- 
liąją pusę, bet ir tiesiogiai tarnauja antidemokratų, antihumanistų, fašistų in- 
teresams. 

Marksistų doktrinoje esama dviejų glaudžiai susijusių dviprasmybių ir abi 
yra vienodai svarbios. Pirma, jų dviprasmiškas požiūris į prievartą pagrįstas 
istoricistine pozicija. Antra, dviprasmiškas stilius, kuriuo marksistai kalba 
apie „proletariato politinės valdžios išsikovojimą“, kaip sakoma Komunistų 
partijos manifeste“. Ką tai reiškia? Tai gali reikšti — ir ši mintis kartais 
interpretuojama kaip tik taip — kad darbininkų partija kelia nekaltą ir akivaiz- 
dų tikslą, būdingą kiekvienai demokratinei partijai, — rinkimuose gauti balsų 
daugumą ir suformuoti vyriausybę. Bet tai gali reikšti — ir marksistai dažnai 
prasitaria, kad ši mintis reiškia kaip tik tai, — kad, kartą atėjusi į valdžią, ši 
partija siekia visiems laikams įtvirtinti tokią savo padėtį, t. y. laimėtąja balsų 
dauguma ji pasinaudos taip, kad labai apsunkins galimybę į valdžią patekti 
kitoms partijoms, kurios naudojasi įprastomis demokratinėmis priemonėmis. 
Skirtumas tarp šių dviejų interpretacijų yra labai svarbus. Jei partija, tam 
tikru metu sudaranti mažumą, kuria planus nuslopinti kitą partiją prievarta 
arba laimėdama balsų daugumą, tada jau savaime ji pripažįsta dabartiniu 
metu daugumą turinčios partijos teisę daryti tą patį. Ji visiškai praranda mora- 

linę teisę skųstis dėl priespaudos; ir, tiesą sakant, ji padeda toms šiuo metu 
valdančios partijos grupuotėms, kurios nori nuslopinti opoziciją jėga. 

Šias dvi dviprasmybes galima pavadinti prievartos dviprasmybe ir val- 
džios paėmimo dviprasmybe. Abiejų dviprasmybių šaknys glūdi ne tik isto- 
ricistinėje pozicijoje, bet ir marksistinėje valstybės teorijoje. Jei valstybė iš 
esmės yra klasės tironija, tada, viena vertus, prievarta leistina, o kita vertus, 
visa, ką galima padaryti — tai buržuazijos diktatūrą pakeisti proletariato dik- 
tatūra. Pernelyg rūpintis formaliąja demokratija — tai tik parodyti istorijos 
jutimo stoką; juk galų gale „demokratija yra... tik viena istorinio vystymosi 
pakopa“, kaip sako Leninas”. 

Šios dviprasmybės atlieka tam tikrą vaidmenį tiek radikaliųjų, tiek nuo- 
saikiųjų marksistų doktrinose. Tai suprantama, nes sistemiškas dviprasmybės 
vartojimas jiems leidžia plėsti erdvę, iš kurios verbuojami potencialūs šali- 
ninkai. Tai taktinis pranašumas, tačiau pačiu kritiškiausiu momentu jis gali 
virsti silpnybe; jis gali atvesti prie skilimo, kai tik patys radikaliausi partijos 
nariai nuspręs, kad išmušė prievartinės taktikos valanda. Kaip radikalai gali 
sistemiškai pasinaudoti dviprasmišku prievartos supratimu, galima pailiust- 
ruoti ištraukomis iš Parkeso kritinės marksizmo analizės?“. „Kadangi Jungti- 
nių Amerikos Valstijų komunistų partija šiuo metu skelbia, kad ji ne tik 
nesišaukia revoliucijos, bet kad ji jos nesišaukė niekada, verta pacituoti ke- 
letą sakinių iš Komunistų Internacionalo programos (sudarytos 1928 m.)“. 
Toliau Parkesas, be kitų ištraukų, cituoja tokius šios programos fragmentus: 
„Proletariato vykdomas valdžios paėmimas nėra taikingas egzistuojančios bur- 
žuazinės valstybės „perėmimas“ gavus daugumą vietų parlamente... Valdžios 
paėmimas... yra prievartinis buržuazinės valstybės nuvertimas, kapitalistinio 
valstybinio aparato sugriovimas... Partijai... iškyla uždavinys vesti mases į 
tiesioginį buržuazinės valstybės puolimą. Tai padaroma... propaganda... ir... 
masiniais veiksmais... Šitokie masiniai veiksmai... galiausiai yra visuotinis 
streikas kartu su ginkluotu sukilimu... Pastaroji forma.., kuri yra aukščiausioji 
forma, turi būti įgyvendinta laikantis karo taisyklių...“ Iš šių fragmentų ma- 
tyti, kad ši programos dalis visai nedviprasmiška, bet tai netrukdo partijai 
sistemingai naudotis dviprasmišku prievartos supratimu, griebiantis — jei to 
reikalauja taktinė situacija?! — „socialinės revoliucijos“ termino neprievarti- 
nės interpretacijos; ir tai daroma, nepaisant baigiamojo Komunistų partijos 
manifesto paragrafo? (kuris išliko ir 1928 m. programoje): „Komunistai laiko 
niekingu dalyku slėpti savo pažiūras ir tikslus. Jie atvirai skelbia, kad jų 


375 


Il. PRANAŠŲ METAS 


tikslai gali būti pasiekti tik jėga nuvertus visą egzistuojančią visuomenės 
santvarką...“ 

Tačiau dar svarbiau tai, kaip sistemingai dviprasmišku prievartos ir prie- 
vartinio valdžios užgrobimo supratimu naudojosi nuosaikieji marksistai. Ši- 
tokią taktiką ypač gerai apmąstė Engelsas, remdamasis nuosaikesnėmis Mar- 
xo pažiūromis, aptartomis anksčiau, ir Engelso samprotavimai virto taktine 
doktrina, labai paveikusia vėlesnius marksistinius sąjūdžius. Toji doktrina, 
kurią turiu galvoje, gali būti apibūdinta šitaip??: Mes, marksistai, turime teikti 
pirmenybę taikiam ir demokratiniam vystymuisi socializmo link, jei tai įma- 
noma. Bet būdami politiniais realistais mes numatome galimybę, kai buržu- 
azija nesnaus, jei mes būsime pasirengę laimėti daugumą balsų parlamente. 
Veikiausiai ji pabandys sunaikinti demokratiją. Tokiu atveju mes neturime 
atsitraukti, bet privalome duoti atkirtį ir užkariauti politinę valdžią. Kadangi 
tokia įvykių eiga visai įmanoma, mes turime jai parengti darbininkus, nes 
priešingu atveju išduotume mūsų reikalą. Štai ką šiuo klausimu sako Engel- 
sas: „Šiuo metu... teisėtumas... taip puikiai dirba mūsų naudai, kad būtume 
bepročiai jo atsisakydami iki to momento, kol jis veikia. Luktelėkime ir 
pažiūrėkime, ar pirmiausia jo neatmes buržuazija... kad sutriuškintų mus jė- 
ga. Šaukite pirmieji, ponai buržujai! Nėra abejonės, kad jie pradės šaudyti 
pirmieji. Vieną gražią dieną... buržuazija pavargs... pasyviai Žiopsodama į 
sparčiai augančią socializmo jėgą ir griebsis neteisėtų veiksmų ir prievartos“. 
Kas nutiks po to, visai neaišku, ir tokia dviprasmybe naudojamasi kaip šan- 
tažu, nes vėliau tame pačiame tekste Engelsas kreipiasi į „ponus buržujus“ 
šitaip: „Jei... jūs sulaužysite konstituciją... tada Socialdemokratų partija irgi 
galės veikti nevaržomai arba susilaikyti nuo veiksmų prieš jus — kaip jai 
patiks. Tačiau, ką ji rengiasi daryti, — šios paslapties šiandien ji jums neiš- 
duos!“ 

Įdomu matyti, kaip esmingai ši doktrina skiriasi nuo pradinės marksizmo 
doktrinos, kuri pranašavo, kad revoliucija įvyks kaip stiprėjančio kapitalistų 
spaudimo darbininkams padarinys, o ne kaip stiprėjančio sėkmingo darbinin- 
kų klasės sąjūdžio spaudimo kapitalistams padarinys. Toks stulbinantis pozi- 
cijos pakeitimas?! rodo, kokią įtaką marksizmui padarė realus visuomenės 
vystymasis, kuriame pasireiškė skurdo mažėjimo tendencija. Bet naujoji En- 
gelso doktrina, revoliucinę, ar veikiau kontrrevoliucinę, iniciatyvą atiduodan- 
ti valdančiajai klasei, taktiniu požiūriu absurdiška ir pasmerkta krachui. Pra- 
dinėje marksizmo teorijoje buvo mokoma, kad darbininkų revoliuciją sukels 
gili ekonominė depresija, t. y. ji įvyks tuo momentu, kai politinę sistemą 

nusilpnins ekonominis sistemos krachas, ir kaip tik tokia situacija bus labai 
palanki darbininkų pergalei. Bet jei „ponai buržujai“ raginami paleisti pirmąjį 
šūvį, tai ar galima įsivaizduoti, kad jie bus tokie kvaili ir išmintingai nepa- 
sirinks pačio palankiausio momento? Argi jie tinkamai nepasirengs karui, 
kurį ryžtasi pradėti? Kadangi pagal marksistinę teoriją jie turi valdžią, ar toks 
pasirengimas nereikš, kad bus mobilizuojamos jėgos, prieš kurias laimėti 
darbininkai neturi nė menkiausio šanso? Šios kritikos negalima atremti, pa- 
tobulinus marksistinę teoriją ir papildžius ją mintimi, kad darbininkams ne- 
dera laukti, kol smogs priešas, kad reikia užbėgti jam už akių, nes pagal šios 
teorijos prielaidą valdantiesiems visada lengviau pasirengti kovai — griebtis 
šautuvų, jei darbininkai griebiasi pagalių, griebtis patrankų, jei darbininkai 
griebiasi šautuvų, griebtis pikiruojančių bombonešių, jei jie griebiasi patran- 
kų, ir t.t. 


V 

Tačiau ši kritika, apeliuojanti į praktiką ir pagrįsta patyrimu, yra labai 
paviršutiniška. Svarbiausi marksistinės doktrinos trūkumai glūdi giliau. Todėl 
ta kritika, kurią norėčiau pasiūlyti dabar, bus bandoma parodyti, kad tiek 
marksistinės doktrinos prielaidos, tiek jos taktiniai padariniai yra tokie, kad 
jie veikiausiai sukels tą antidemokratinę buržuazijos reakciją, kurią numato 
marksistinė teorija, tačiau kartu skelbia (bet dviprasmiškai), kad šios reakci- 
jos reikia vengti: tai antidemokratinio elemento buržuazijos terpėje sustiprė- 
jimas ir (kaip šito padarinys) pilietinis karas. O mes žinome, kad tai gali 
atvesti prie demokratijos žlugimo ir prie fašizmo. 

Kritinės pastabos, kurias turiu galvoje, trumpai tariant, yra tokios. Engel- 
so taktinė doktrina ir marksizmui apskritai būdinga prievartos ir valdžios 
paėmimo dviprasmiška samprata, jeigu ją priima įtakinga politinė partija, 
demokratinę įvykių raidą apskritai padaro neįmanomą. Šią savo kritiką aš 
grindžiu teiginiu, kad demokratija gali egzistuoti tik tokioje situacijoje, kai 
svarbiausios partijos laikosi savo priedermių, kurias galima apibendrinti šio- 
mis taisyklėmis (žr. taip pat 7 skyriaus II poskyrį): 

1. Demokratija negali būti visai sutapatinta su daugumos valdžia, nors 
visuotinių rinkimų institucija yra pati svarbiausia. Juk dauguma gali valdyti 
tironiškai. (Dauguma tų žmonių, kurių ūgis mažesnis negu 6 pėdos, gali 
nuspręsti, kad mažuma tų žmonių, kurių ūgis didesnis negu 6 pėdos, turi 
mokėti visus mokesčius.) Demokratinėje santvarkoje valdančiųjų galios turi 

būti apribotos. Todėl demokratijos kriterijus yra toks: esant demokratijai, 
valdantieji — t. y. vyriausybė — gali būti nušalinti valdomųjų be kraujo pra- 
liejimo. Taigi, jeigu valdantieji negina institucijų, leidžiančių mažumai tai- 
kingai keisti politinę situaciją, tada jų valdžia yra tironiška. 

2. Reikia skirti tik dvi vyriausybės formas, būtent vyriausybes, turinčias 
pirmame punkte paminėtas institucijas, ir visas kitas, t. y. demokratijas ir 
tironijas. 

3. Tikra demokratinė konstitucija turi drausti tik vieno tipo teisinės siste- 
mos pakeitimus, būtent pakeitimus, galinčius kelti pavojų jos demokratiniam 
pobūdžiui. 

4. Demokratinėje valstybėje mažumų visiška teisinė apsauga neturi būti 
taikoma tiems, kurie pažeidžia teisę, ir ypač tiems, kurie kursto kitus prievar- 
ta nuversti demokratiją??. 

5. Demokratiją ginančių institucijų formavimo politika visada turi būti 
vykdoma remiantis prielaida, kad tiek valdančiųjų, tiek valdomųjų terpėje 
gali egzistuoti paslėptos antidemokratinės tendencijos. 

6. Jeigu sunaikinama demokratija, sunaikinamos ir visos teisės. Jeigu val- 
domieji turi tam tikras ekonomines lengvatas, tai jos išlieka tik iš [valdančių- 
jų] malonės”. 

7. Demokratija užtikrina puikias galimybes kovoti dėl kiekvienos protin- 
gos reformos, nes ji leidžia vykdyti reformas be prievartos. Jei kovojant dėl 
kiekvieno konkretaus reikalo, bet pirmenybė neteikiama demokratijos išsau- 
gojimui, tada paslėptos antidemokratinės tendencijos, kurios visada egzistuo- 
ja (ir kurios traukia žmones, kenčiančius dėl civilizacijos įtampos, kaip rašėme 
10 skyriuje), gali atvesti prie demokratijos žlugimo. Jei šie principai dar nėra 
suprantami, reikia kovoti už tai, kad jie būtų suprasti. Priešinga politika gali 
pasirodyti esanti lemtinga; ji gali baigtis paties svarbiausio mūšio, mūšio dėl 
demokratijos, pralaimėjimu. 

Priešingai tokiai politikai, marksistinių partijų politika gali būti apibūdin- 
ta taip: tai siekis priversti darbininkus įtariai žiūrėti į demokratiją. „Iš tikrųjų 
valstybė yra ne kas kita, kaip vienos klasės priespaudos kitos klasės atžvilgiu 
mašina, ir šiuo požiūriu demokratinė respublika nesiskiria nuo monarchi- 
jos“, — tvirtina Engelsas*“. 

Šios nuostatos padariniai yra tokie: 

(a) Politika, kurios tikslas — smerkti demokratiją už visas blogybes, ku- 
rioms ji neužkerta kelio, užuot pripažinus, kad reikia smerkti demokratus, ir 

ne tik tuos, kurie sudaro daugumą, bet ir tuos, kurie priklauso opozicijai 
(kiekviena opozicija turi tokią daugumą, kokios ji nusipelno). 

(b) Politika, kurios tikslas išmokyti valdomuosius, kad valstybė priklauso 
ne jiems, o valdantiesiems. 

(c) Politika, kurios tikslas įteigti valdomiesiems, kad esama tik vieno 
būdo pagerinti padėtį — paimti visą valdžią į savo rankas. Šitokia politika 
nepaiso vieno tikrai svarbaus dalyko, susijusio su demokratija, būtent to, kad 
demokratija kontroliuoja valdžią ir išlaiko ją pusiausvyros būklėje. 

Tokia politika prilygsta atviros visuomenės priešų veiklai; ji norom neno- 
rom sukuria šiems priešams padedančią „penktąją koloną“. Priešingai Komu- 
nistų partijos manifestui, kuriame dviprasmiškai sakoma”: „Pirmasis darbi- 
ninkų klasės revoliucijos Žingsnis — padaryti proletariatą valdančiąja klase — 
laimėti kovą už demokratiją“, aš tvirtinu: jei toks žingsnis laikomas pirmuo- 
ju, tada kova už demokratiją bus pralaimėta. 

Tokie yra Engelso taktinės doktrinos ir socialinės revoliucijos teorijoje 
glūdinčių dviprasmybių bendrieji padariniai. Galiausiai tai yra galutinės išva- 
dos, padarytos iš platoniškojo būdo politikos problemą kelti, ją sutapatinant 
su klausimu, „Kas turi valdyti valstybę?“ (palyginkite su 7 skyriumi). Mums 
pats laikas suprasti, kad klausimas, „Kam turi priklausyti valstybės valdžia?“, 
nereikšmingas, palyginti su klausimu. „Kaip vykdoma valdžia?“, ir klausimu, 
„Kiek valdžios turi ją vykdantys žmonės?“ Mes turime suprasti, kad galiau- 
siai visos politinės problemos yra institucinės problemos, ne asmenų, o vei- 
kiau teisinės struktūros problemos, ir kad pažangą kelyje į lygybę gali užtik- 
rinti tik institucinė valdžios kontrolė. 


VI 


Kaip ir ankstesniame skyriuje, dabar aš pailiustruosiu antrąjį Marxo 
argumentacijos žingsnį, pavyzdžiais parodydamas, kaip jo pranašystė veikė 
nesenus istorinius įvykius. Visos politinės partijos savotiškai „suinteresuotos“, 
kad jų priešininkas imtųsi nepopuliarių veiksmų. Jos gyvuoja tokių veiksmų 
sąskaita, todėl linkę į juos orientuotis, juos išpūsti ir net jų laukti. Jos gali net 
provokuoti savo oponentus daryti politines klaidas, jei tik gali tai padaryti, 
neprisiimdamos dalies atsakomybės už juos. Šitokia taktika, taip pat ir Engelso 
teorija, paskatino kai kurias marksistines partijas lūkuriuoti savo oponentų 
politinių veiksmų prieš demokratiją. Užuot visomis jėgomis kovoję su tokiais 
veiksmais, jos džiūgaudamos savo šalininkams aiškino: „Žiūrėkite, ką daro 
tie žmonės. Štai ką jie vadina demokratija. Štai ką jie vadina laisve ir lygybe! 

Prisiminkite tai, kai išmuš atpildo valanda“. (Dviprasmiška frazė, galinti 
reikšti nuorodą ir į rinkimus, ir į revoliuciją.) Šitokia politika, kurios tikslas 
leisti oponentams save demaskuoti, jeigu ji orientuojama į veiksmus, nukreiptus 
prieš demokratiją, veda prie nelaimės. Šios politikos esmė -- daug kalbėti ir 
nieko nedaryti tada, kai iškyla realus ir nuolat didėjantis pavojus demokratijai. 
Tai karingų žodžių ir taikingų veiksmų politika. Kaip tik tokia politika fašistus 
išmokė neįkainojamos taktikos — taikingai kalbėti ir karingai veikti. 

Visiškai aišku, kaip tik ką minėta marksistinių partijų politikos dviprasmybė 
padėjo toms fašistinėms grupuotėms, kurios norėjo sunaikinti demokratiją. 
Juk mes turime paisyti galimybės, kad tokios grupės egzistuos ir kad jų įtaka 
vadinamajai buržuazijai labai priklausys nuo darbininkų partijų politikos. 

Pavyzdžiui, pasvarstykime, kaip politinėje kovoje buvo pasinaudota 
revoliucijos ar net politinių streikų (priešinamų diskusijoms dėl atlyginimų ir 
t.t.) grėsme. Kaip sakyta anksčiau, šiuo atveju lemtingas klausimas yra toks: 
ar tokios priemonės naudojamos kaip puolamieji ginklai, ar jomis naudojamasi 
ginti demokratijai? Demokratinėje santvarkoje jos galėtų būti pateisinamos 
kaip grynai gynybinis ginklas, ir jeigu jos ryžtingai taikomos tada, kai 
nedviprasmiškai ginama demokratija, jomis naudojamasi efektyviai. 
(Prisiminkime greitą Kappo pučo [1920 m. Vokietijoje] žlugimą.) Bet jeigu 
jomis naudojamasi kaip puolamuoju ginklu, jos neišvengiamai stiprina 
antidemokratines tendencijas priešininkų stovykloje, nes aiškiai parodo, kad 
demokratija neveiksminga. Maža to, toks jų panaudojimas lemia tai, kad jos 
tampa neefektyvios kaip gynybinis ginklas. Jei šunį mušate botagu, kai jis 
geras, botagas nepadės ir tada, kai juo naudositės, norėdami išmušti jo piktumą. 
Kad apgintume demokratiją, privalome padaryti taip, kad antidemokratiniai 
eksperimentai pernelyg daug kainuotų tiems, kurie jų imasi; kad jie kainuotų 
daugiau negu demokratinis kompromisas... Jei darbininkai naudojasi kokiu 
nors nedemokratišku spaudimu, veikiausiai jis atves prie panašaus ar netgi 
nedemokratinio priešinio spaudimo ir išprovokuos veiksmus prieš demokratiją. 
Ir žinoma, tokie antidemokratiniai valdančiųjų veiksmai kur kas rimtesni ir 
pavojingesni už panašius valdomųjų veiksmus. Darbininkams derėtų kuo 
ryžtingiausiai kovoti su tokiais pavojingais veiksmais ir užgniaužti juos pačioje 
pradžioje. Juk jei to nebus imamasi, kaip darbininkai galės kovoti demokratijos 
vardu? Juk jų pačių antidemokratiniai veiksmai sukuria palankiausias 
galimybes veikti ir jų pačių, ir demokratijos priešams. 

Jei kam patinka, tik ką aprašytą situaciją galima interpretuoti skirtingai. 
Galima prieiti išvadą, kad demokratija „negera“. Tiesą sakant, tokią išvadą 

priėjo daugelis marksistų. Pralaimėję kovą, kurią patys laikė kova už 
demokratiją (jie pralaimėjo jau tą akimirką, kai suformulavo savo taktinę 
doktriną), jie pasakė: „Mes buvome pernelyg nuolaidūs, pernelyg humaniški 
kitą kartą mes sukelsime tikrą, kruviną, revoliuciją!“ Žmogus, pralaimėjęs 
bokso rungtynes, galėtų prieiti tokią pat išvadą: „Boksas niekam tikęs dalykas. 
Man reikėjo imtis kuokos...“ Taigi faktai tokie: klasių kovos teorijos marksistai 
mokė darbininkus, o klasių kovos praktikos — kietakakčius buržuazinius 
konservatorius. Marxas skelbė karą. Jo oponentai įdėmiai klausėsi; vėliau jie 
pradėjo kalbėti apie taiką ir kaltinti darbininkus karingumu, ir šio kaltinimo 
marksistai negalėjo nuneigti, nes klasių kova buvo jų pačių šūkis. Tuo tarpu 
veikė fašistai. 

Kol kas aš daugiausia nagrinėjau „radikalesnių“ socialdemokratinių partijų 
politiką, kurios pagrindas buvo dviprasmiška Engelso taktinė doktrina. Joms 
pražūtingus Engelso taktikos padarinius sustiprino ankstesniame skyriuje 
aptartos praktinės programos stoka. Bet šią kritikuojamą taktiką taikė ir 
komunistai — tam tikrose šalyse, tam tikrais laikotarpiais, ypač ten ir tada, kur 
ir kada kitos partijos, pavyzdžiui, socialdemokratai ir leiboristai, laikėsi 
demokratinio žaidimo taisyklių. 

Tačiau komunistų padėtis buvo kitokia, nes jie turėjo programą. Ji buvo 
tokia: „Daryk taip, kaip Rusijoje!“ Todėl jie geriau apibrėžė savo revoliucines 
doktrinas ir aiškiai pareiškė, kad demokratija iš tikrųjų yra tik buržuazijos 
diktatūra*?. Laikantis šios nuostatos, prarandama nedaug, o kai kas ir laimima, 
jei toji paslėpta diktatūra tampa atvira ir matoma visiems: juk tai tik priartina 
revoliuciją”. Jie net tikėjosi, kad Centrinės Europos totalitariniai režimai tik 
pagreitins įvykių eigą. Juk galiausiai — kadangi revoliucija neišvengiama — 
fašizmas gali būti tik viena iš jos įgyvendinimo priemonių. Šį įsitikinimą 
ypač sustiprino tai, kad revoliucija Europoje aiškiai vėlavo. Ji jau buvo įvykusi 
Rusijoje, nepaisant jos ekonominto atsilikimo. Tik tuščios viltys, siejamos su 
demokratija”, revoliucijai trukdo įvykti labiau išsivysčiusiose šalyse. Vadinasi, 
manė komunistai, tik fašistai, sunaikindami demokratiją, gali pagreitinti 
revoliucijos artėjimą, priversdami darbininkus galutinai nusivilti demokratiniais 
politikos metodais. Taigi radikalieji marksistai? jautė, kad suprato fašizmo 
„esmę“ ir „tikrąjį istorinį vaidmenį“. Iš esmės fašizmas esąs paskutinis 
buržuazijos prieglobstis. Todėl komunistai nesipriešino, kai fašistai užgrobė 
valdžią. (Socialdemokratų priešinimosi niekas ir nesitikėjo.) Juk komunistai 
buvo įsitikinę, kad proletarinė revoliucija pavėlavo ir kad fašistinė interliudija, 
kuri buvo reikalinga, kad revoliucija artėtų greičiau“, gali trukti tik keletą 

mėnesių. Todėl komunistams nebuvo jokio reikalo veikti. Fašistams jie buvo 
nekenksmingi. „Komunistinis pavojus“ netrukdė fašistams užgrobti valdžią. 
Einsteinas kartą pabrėžė, kad iš visų visuomenės organizuotų grupių fašizmui 
rimtai pasipriešino tik bažnyčia, tiksliau pasakius, dalis bažnyčios. 


Dvidešimtas skyrius 
KAPITALIZMAS IR JO LIKIMAS 


Pagal marksistinę doktriną, kapitalizmui būdingi vidiniai prieštaravimai, 
galintys sukelti jo žlugimą. Pirmasis Marxo pranašiškos argumentacijos žings- 
nis yra išsami šių prieštaravimų ir jų sukeliamų visuomenės pokyčių analizė. 
Šis žingsnis yra ne tik svarbiausia visos Marxo teorijos dalis, bet ir daugiau- 
sia darbo pareikalavusi problema, nes praktiškai visi trys Kapitalo tomai 
(apytikriai 2200 pirmojo leidimo puslapių!) skirti šiai problemai gvildenti. 
Šis žingsnis yra konkrečiausia visos argumentacijos dalis, nes ji pagrįsta ano 
meto ekonominės sistemos, nevaržomo kapitalizmo, aprašomąja analize ir 
sutvirtinta statistiniais duomenimis*?. Pasak Lenino, „Kapitalistinės visuome- 
nės virtimo socialistine neišvengiamybę Marxas visiškai ir išimtinai išveda iš 
šiuolaikinės visuomenės judėjimo ekonominio dėsnio “. 

Prieš pradėdamas išsamiai aiškinti pirmąjį pranašiškos Marxo argumenta- 
cijos žingsnį, aš pabandysiu glaustai apibūdinti jo pagrindines idėjas. 

Marxas buvo įsitikinęs, kad kapitalistinė konkurencija priverčia kapitalis- 
tą veikti prieš jo paties valią. Ji priverčia kapitalistą kaupti kapitalą, ir šitaip 
jis veikia prieš savo ilgalaikius ekonominius interesus (kadangi kapitalo kau- 
pimas gali atvesti prie pelno mažėjimo). Tačiau kapitalistas, nors ir veikda- 
mas prieš savo asmeninį interesą, veikia istorinio vystymosi intereso labui; 
pats to nenorėdamas, jis veikia ekonominės pažangos ir socializmo labui. Tai 
lemia faktas, kad kapitalo kaupimas reiškia: (a) darbo našumo augimą; turto 
didėjimą; turto koncentraciją nedaugelio žmonių rankose; (b) pauperizmo ir 
skurdo didėjimą — darbininkų atlyginimas tik palaiko jų egzistenciją ir verčia 
juos gyventi ant bado ribos visų pirma todėl, kad darbininkų perteklius, va- 
dinamoji „pramonės rezervinė armija“, leidžia palaikyti patį žemiausią darbo 
užmokesčio lygį. Ekonominis ciklas neribotą laiką neleidžia augančiai pra- 
monei absorbuoti darbininkų pertekliaus. Kapitalistai šios padėties negali pa- 
keisti, net jei to ir norėtų, nes pelno normos mažėjimo tendencija tiek su- 

silpnina jų ekonominę padėtį, kad jie negali efektyviai veikti. Šitaip kapita- 
listinis kaupimas pasirodo esąs savižudiškas ir iš vidaus prieštaringas proce- 
sas, nors kartu jis spartina techninę, ekonominę ir istorinę pažangą ir artina 
socializmą. 


I 

Pirmojo žingsnio prielaidos — kapitalistinės konkurencijos dėsniai ir ga- 
mybos priemonių kaupimas. Išvada — turto ir skurdo didėjimo dėsnis. Savąjį 
aptarimą aš pradėsiu šių prielaidų ir išvadų aiškinimu. Kapitalistinėje visuo- 
menėje svarbus vaidmuo priklauso konkurencijai tarp kapitalistų. ,Konku- 
rencinė kova“, kurią Marxas nagrinėja Kapitale’, vyksta todėl, kad pagamin- 
tos prekės parduodamos pačia mažiausia kaina, kurią gali sau leisti 
konkurencijoje dalyvaujantis kapitalistas. „Tačiau prekės pigumas, — aiškina 
Marxas, — savo ruožtu priklauso caeteris paribus (esant kitoms lygioms są- 
lygoms) nuo darbo našumo; o šis savo ruožtu priklauso nuo gamybos apim- 
ties“. Juk labai didelės apimties gamyboje apskritai lengviau naudoti labiau 
specializuotus įrengimus ir didinti jų kiekį, tai pakelia darbininkų darbo na- 
šumą, o kapitalistams leidžia gaminti ir parduoti prekę pigiau. „Todėl stam- 
būs kapitalistai turi pranašumą prieš smulkiuosius... Konkurencija visada bai- 
giasi tuo, kad smulkūs kapitalistai sužlunga, o jų kapitalas pereina į nugalėtojo 
rankas“. (Šį procesą, kaip pažymi Marxas, labai pagreitina kredito sistema.) 

Pasak Marxo, šis procesas, kaupimas dėl konkurencijos, turi du skirtingus 
aspektus. Viena vertus, kad išliktų, kapitalistas priverstas kaupti ar koncen- 
truoti vis daugiau kapitalo; praktiškai tai reiškia, kad vis daugiau kapitalo 
investuojama į vis naujus įrengimus, ir šitaip nuolat auga jo darbininkų darbo 
našumas. Kita vertus, vis daugiau turto koncentruojama pavienių kapitalistų 
ir kapitalistų klasės rankose, kartu mažėja kapitalistų skaičius. Šį procesą 
Marxas vadina kapitalo koncentracija (priešinama paprastam kaupimui arba 
koncentravimui)“. 

Marxo nuomone, trys terminai — „konkurencija“, „kaupimas“ ir „augantis 
darbo našumas“ žymi pamatines kapitalistinės gamybos tendencijas, kurias 
aš turėjau galvoje, pirmojo žingsnio prielaidą apibūdindamas kaip „kapitalis- 
tinės konkurencijos ir kapitalistinio kaupimo dėsnius“. Tuo tarpu ketvirtas ir 
penktas terminai „koncentracija“ ir „centralizacija“ žymi tendenciją, glūdin- 
čią išvadoje, prie kurios veda pirmasis žingsnis, nes jie apibūdina nuolatinio 
turto didėjimo tendenciją ir jo centralizaciją vis mažesnio skaičiaus Žmonių 

rankose. Kita šios išvados dalis, didėjančio skurdo dėsnis, prieinama tik daug 
sudėtingesnės argumentacijos dėka. Tačiau prieš pradėdamas aiškinti šią ar- 
gumentaciją, iš pradžių aš turiu pakomentuoti pačią antrąją išvadą. 

Terminas „didėjantis skurdas“, pasak Marxo, gali reikšti du skirtingus 
dalykus. Jis gali būti vartojamas išreikšti ekstensyvų skurdo didėjimą, t. y. 
nurodyti, kad nuskursta vis daugiau žmonių; arba jis gali būti vartojamas 
išreikšti žmonių kančių intensyvumo didėjimą. Marxas neabejotinai tikėjo, 
kad skurdas auga ir ekstensyviąja, ir intensyviąja prasme. Tačiau ši mintis jau 
išreiškia daugiau, negu reikia jo pozicijai pagrįsti. Pranašiškai argumentacijai 
pagrįsti pakanka platesnės termino „didėjantis skurdas“ interpretacijos (ji net 
tinkamesnė?), būtent interpretacijos, kad skurdo intensyvumas didėja, tuo tar- 
pu jo intensyvumas gali didėti arba nedidėti, tačiau bet kuriuo atveju paste- 
bimai nemažėja. 

Tačiau čia reikalingi papildomi ir daug svarbesni komentarai. Pasak Mar- 
xo, didėjantis skurdas esmingai reiškia didėjantį samdomų darbininkų išnau- 
dojimą; didėja ne tik išnaudojamųjų skaičius, bet ir išnaudojimo intensyvu- 
mas. Reikia pridurti, kad didėjantis skurdas apima ir bedarbių skaičių, ir jų 
kančių didėjimą; šį sluoksnį Marxas vadino“ „pertekliniais gyventojais“ arba 
„pramonės rezervine armija“. Bedarbių funkcija šiame procese — daryti spau- 
dimą dirbantiesiems ir šitaip padėti kapitalistams išspausti pelną iš dirbančių- 
jų, juos išnaudoti. „Pramonės rezervinė armija, — rašo Marxas', — kapitaliz- 
mui priklauso taip, tarsi kapitalistai būtų ją sukūrę savo sąskaita. Įvairiausioms 
savo reikmėms patenkinti kapitalizmas sukuria išnaudojimui visada paruoštą 
žmogiškąją medžiagą... Ekonominio nuosmukio ir dalinio klestėjimo laiko- 
tarpiais pramonės rezervinė armija nuolat daro spaudimą darbininkams, o 
perteklinės gamybos ir pakilimo laikotarpiais ji pažaboja jų reikalavimus“. 
Marxo nuomone, didėjantis skurdas iš esmės yra didėjantis darbo jėgos iš- 
naudojimas; kadangi bedarbių darbo jėga nėra išnaudojama, šiame procese 
jie gali dalyvauti kaip neapmokami darbininkus išnaudojančių kapitalistų pa- 
galbininkai. Šis momentas yra svarbus, nes vėlesnieji marksistai dažnai nu- 
rodydavo į nedarbą kaip vieną empirinį faktą, pagrindžiantį skurdo didėjimo 
tendencijos pranašystę; tačiau nedarbas gali būti laikomas Marxo teoriją pa- 
grindžiančiu faktu tik tada, kai jis susiejamas su didėjančiu dirbančiųjų išnau- 
dojimu, t. y. su ilga darbo diena ir mažu realiuoju darbo užmokesčiu. 

To ir galėtų pakakti paaiškinti terminui „didėjantis skurdas“. Bet dar rei- 
kia paaiškinti didėjančio skurdo dėsnį, kurio atradėju Marxas laikė patį save. 
Turiu galvoje tą Marxo doktriną, kuria remiasi visa jo pranašiškoji argumen- 

tacija, būtent doktriną, kad kapitalizmas neturi galimybių sumažinti darbinin- 
kų skurdo, nes kapitalistinio kaupimo mechanizmas kapitalistą palenkia griež- 
tam ekonominiam spaudimui, kurį jis priverstas perkelti ant darbininkų pe- 
čių, Jei pats nenori tapti to spaudimo auka. Todėl kapitalistai negali eiti į 
kompromisą, todėl jie negali patenkinti jokio svarbaus darbininkų reikalavi- 
mo, net jei ir norėtų tai padaryti; todėl „kapitalizmas negali būti reformuotas, 
jis gali būti tik sugriautas“*. Akivaizdu, kad šis dėsnis yra svarbiausia išvada, 
kuri daroma žengus pirmąjį žingsnį. Kita išvada, didėjančio turto dėsnis, būtų 
visai nesvarbus dalykas, jei tik darbininkai galėtų gauti didėjančio turto dalį. 
Marxas buvo įsitikinęs, kad tai neįmanoma, todėl ši mintis bus svarbiausias 
mūsų kritinės analizės objektas. Bet, prieš pereidamas prie Marxo argumen- 
tacijos, grindžiančios šią mintį, išdėstymo ir kritikos, aš trumpai pakomen- 
tuosiu pirmąją šios išvados dalį, turto didėjimo teoriją. 

Marxo pastebėta turto kaupimo ir koncentracijos tendencija beveik ne- 
abejotina. Jo darbo našumo didėjimo teorija irgi iš esmės teisinga. Nors įmo- 
nės augimas ne visada palankiai veikia jos našumą, įrengimų tobulinimas ir 
kaupimas visada skatina gamybos efektyvumą. O dėl kapitalo centralizacijos 
vis mažesnio skaičiaus žmonių rankose tendencijos, tai reikalas nėra toks jau 
paprastas. Be abejonės, tokios tendencijos esama, ir galime būti tikri, kad 
nevaržomo kapitalizmo sistemoje beveik niekas netrukdo jai išsiskleisti. Prieš 
šią Marxo analizės dalį nedaug ką galima pasakyti, jeigu ją laikysime nevar- 
žomo kapitalizmo apibūdinimu. Bet jeigu ją traktuosime kaip pranašystę, tai 
ji ne tokia įtikinama. Juk mes žinome, kad šiuo metu esama daug būdų, 
kuriais šiai tendencijai galima pasipriešinti leidžiamais įstatymais. Prieš ka- 
pitalo koncentraciją gali būti efektyviai panaudoti pajamų ir paveldėjimo 
mokesčiai, ir jais jau buvo naudojamasi. Gali būti naudojami antimonopoli- 
niai įstatymai, nors, galimas daiktas, ne taip veiksmingai. Kad įvertintume 
Marxo pranašiškos argumentacijos jėgą, turime apsvarstyti didelių patobuli- 
nimų galimybę ekonomikos valstybinio reguliavimo srityje. Kaip ir ankstes- 
niuose skyriuose, aš turiu pasakyti, kad argumentacija, kuria Marxas grindžia 
savo pranašystę apie kapitalo koncentraciją arba apie kapitalistų skaičiaus 
mažėjimą, yra neįtikinama. 

Aptarę svarbiausias pirmojo žingsnio prielaidas ir išvadas ir paneigę pir- 
mosios išvados pagrįstumą, dabar galime sutelkti visą dėmesį į tai, kaip Mar- 
xas prieina kitą išvadą — pranašišką skurdo didėjimo dėsnį. Šios pranašystės 
pagrindime galime išskirti keturis pagrindinius svarbiausios minties momen- 
tus. Apie juos kalbėsime kituose keturiuose šio skyriaus poskyriuose tokia 
25.-657 

tvarka: II — vertės teorija; III — perteklinio gyventojų skaičiaus įtaka darbo 
užmokesčio dydžiui; IV — ekonominis ciklas; V — pelno normos mažėjimo 
padariniai. 


I I 


Marxo vertės teorija, ir marksistų, ir antimarksistų paprastai traktuojama 
kaip marksistinės pasaulėžiūros kertinis akmuo, mano galva, kaip tik nėra 
labai svarbi; tiesą sakant, vienintelė priežastis, dėl kurios aš ją aptarinėju, 
užuot iškart perėjęs prie kito poskyrio, yra ta, kad apskritai ji laikoma svarbia 
ir kad aš negaliu pagrįsti savo skeptiško požiūrio į ją, tos teorijos neaptari- 
nėdamas. Bet aš iškart noriu pasakyti, kad tvirtindamas, jog vertės teorija 
marksizme yra nesvarbi, veikiau ginu, o ne puolu Marxą. Juk beveik neabe- 
jotina, kad daugelis kritikų, parodžiusių, kad vertės teorija yra silpna, didžia 
dalimi visiškai teisūs. Bet netgi jeigu jie būtų neteisūs, marksizmo pozicija 
tik sustiprėtų, jei būtų galima įrodyti, kad jos svarbiausios istorinės-politinės 
doktrinos gali būti išskleistos visai atskirai nuo šios prieštaringos teorijos. 

Vadinamosios darbo vertės teorijos? idėja, kurią Marxas perėmė iš savo 
pirmtakų (štai jis pats nurodo Adamą Smithą ir Davidą Ricardą) ir pritaikė 
savo tikslams, yra gana paprasta. Jeigu jūs pasamdote dailidę, jūs privalote 
jam mokėti už darbo laiką. Jeigu jūs jo paklausite, kodėl tam tikras darbas 
brangiau apmokamas už kitą darbą, jis pasakys, kad jis reikalauja daugiau 
darbo sąnaudų. Be užmokesčio už darbą, jūs, žinoma, dar turite mokėti už 
medieną. Tačiau, pažvelgę į šią situaciją atidžiau, pastebėsite, kad netiesio- 
giai jūs mokate už darbą, įdėtą į miško sodinimą, kirtimą, pervežimą, su- 
pjaustymą ir t.t. Šis pasvarstymas suponuoja bendrą teoriją, kad už darbą ar 
už kiekvieną prekę, kurią galite nusipirkti, jūs mokate tokią kainą, kuri apy- 
tikriai atitinka į ją įdėto darbo kiekį, t. y. darbo valandų skaičių, reikalingą 
jai pagaminti. 

Aš sakau „apytikriai“, nes tikrosios kainos svyruoja. Bet už šių kainų 
visada esama — ar bent jau atrodo, kad esama, — kažko pastovaus, tam tikros 
vidutinės kainos, apie kurią svyruoja realios kainos!“ ir kuri vadinama „mai- 
nomąja verte“ arba paprasčiausiai tam tikro daikto „verte“. Remdamasis šia 
bendra idėja, prekės vertę Marxas apibūdino kaip vidutinį darbo, reikalingo 
jai pagaminti (ar atgaminti), laiko kiekį. 

Kita idėja, pridėtinės vertės teorija, yra beveik tokia pat paprasta. Marxas 
ją irgi perėmė iš savo pirmtakų. (Engelsas tvirtina", — galimas daiktas, klai- 

dingai, bet aš laikysiuosi jo nuomonės, — kad svarbiausias šios Marxo teori- 
jos šaltinis buvo Ricardo veikalai.) Pridėtinės vertės teorija yra bandymas 
darbo vertės teorijos rėmuose atsakyti į klausimą: „Iš kur kapitalistas gauna 
pelną?“ Jei tarsime, kad jo įmonėje pagamintos prekės rinkoje parduodamos 
už kainą, atitinkančią jų tikrąją vertę, t. y. darbo laiko kiekį, reikalingą joms 
pagaminti, tada vienintelis būdas, kuriuo kapitalistas gali gauti pelną — tai 
užmokėti darbininkui mažiau, negu kainuoja jo darbo produktas. Vadinasi, 
darbininko gaunamas atlyginimas atstovauja vertei, kuri nelygi jo darbo laiko 
kiekiui. Todėl darbininko darbo dieną galima suskirstyti į dvi dalis — į laiką, 
kurį jis sunaudojo gamindamas vertę, atitinkančią jo darbo užmokestį, ir 
laiką, kurį jis sunaudoja, kurdamas vertę kapitalistui!?. Atitinkamai visą dar- 
bininko sukurtą vertę galima suskirstyti į dvi dalis — vertę, prilygstančią jo 
darbo užmokesčiui, ir likutį, kuris vadinamas pridėtine verte. Šią pridėtinę 
vertę pasisavina kapitalistas, ir ji yra vienintelis jo pe/no pagrindas. 

Kol kas ši teorija yra labai paprasta. Tačiau dabar iškyla teoriniai sunku- 
mai. Visa vertės teorija buvo sukurta tam, kad būtų paaiškintos realios kai- 
nos, kuriomis vyksta visų prekių mainai, ir buvo tariama, kad kapitalistas 
rinkoje gali gauti visą savo pagaminto produkto vertę, t. y. kainą, atitinkančią 
visą laiką, reikalingą jam pagaminti. Bet pasirodo, kad darbininkas negauna 
visos kainos už tą prekę, kurią jis parduoda kapitalistui darbo rinkoje. Įspūdis 
toks, kad jis apgaudinėjamas arba apiplėšiamas; šiaip ar taip, atrodo, kad jam 
neužmokama pagal bendrąjį vertės teorijos dėsnį, būtent dėsnį, pagal kurį 
visos realios sumokamos kainos bent jau apytikriai nulemtos prekės vertės. 
(Engelsas sako, kad šią problemą suprato ekonomistai, priklausę, pasak Mar- 
xo, „Ricardo mokyklai“; be to, jis tvirtina", kad kaip tik nesugebėjimas 
išspręsti šios problemos atvedė prie šios mokyklos žlugimo.) Pagaliau atsi- 
rado šios problemos sprendimas, iš pirmo žvilgsnio atrodantis ganėtinai aiš- 
kus. Kapitalistui priklauso gamybos priemonių monopolija, ir ši išskirtinė 
ekonominė galia gali būti panaudota priversti darbininkus sudaryti sutartį, 
pažeidžiančią vertės dėsnį. Bet šitoks sprendimas (kurį aš vertinu kaip visai 
įtikinamą tam tikros situacijos apibūdinimą) visiškai sugriauna darbo vertės 
teoriją. Juk dabar pasirodo, kad tam tikros kainos, būtent atlyginimai, neati- 
tinka savo verčių net apytikriai. Tačiau tai reiškia, kad tas pat gali galioti ir 
kitoms prekėms dėl panašių priežasčių. 

Tokia buvo situacija, kai scenoje pasirodė Marxas, pasiryžęs išgelbėti 
darbo vertės teoriją nuo kracho. Pasiremdamas kita paprasta, bet puikia idėja, 
jis sugebėjo parodyti, kad pridėtinės vertės teorija ne tik suderinama su darbo 

vertės teorija, bet ir tai, kad ji gali būti iš pastarosios griežtai išvedama. Kad 
suvoktume, kaip prieinama ši išvada, tik paklauskime savęs: būtent kokią 
prekę darbininkas parduoda kapitalistui? Marxo atsakymas yra toks: darbi- 
ninkas parduoda ne savo darbo laiką, o visą savo darbo jėgų. Darbo rinkoje 
kapitalistas perka arba samdo kaip tik darbininko darbo jėgą. Dabar tarkime, 
kad ši prekė parduodama pagal jos tikrąją vertę. Kokią vertę? Pagal vertės 
apibrėžimą, darbo jėgos vertė yra vidutinis darbo laikas, reikalingas jai pa- 
gaminti arba atgaminti. Tačiau tai akivaizdžiai yra ne kas kita, kaip laikas, 
reikalingas pagaminti darbininko (ir jo šeimos) egzistavimą palaikančias prie- 
mones. 

Šitaip Marxas prieina tokią išvadą: tikroji viso darbininko darbo vertė 
lygi darbo laikui, kurio reikia pagaminti jo egzistavimą palaikančias priemo- 
nes; už šią kainą darbo jėga parduodama kapitalistui; jei darbininkas pajėgia 
dirbti ilgiau, tada šis pridėtinis darbas priklauso jo darbo jėgos pirkėjui ar 
samdytojui. Juo didesnis darbo našumas, t. y. juo daugiau darbininkas gali 
pagaminti per valandą, juo mažiau laiko jam reikės pagaminti savo pragyve- 
nimo priemonėms, juo daugiau laiko lieka jo išnaudojimui. Tai rodo, kad 
kapitalistinio išnaudojimo pagrindas yra didelis darbo našumas. Jei darbinin- 
kas per dieną gali pagaminti ne daugiau negu reikia patenkinti jo kasdienėms 
reikmėms, tada išnaudojimas yra neįmanomas, nepažeidžiant vertės dėsnio; 
jis būtų įmanomas tik apgaudinėjant, plėšiant ir žudant. Kadangi naudojant 
techninius įrengimus darbo našumas taip pakilo, kad vienas žmogus gali 
pagaminti daug daugiau, negu jam reikia patenkinti elementarioms reikmėms, 
tampa įmanomas kapitalistinis išnaudojimas. Jis įmanomas net tokioje kapi- 
talistinėje visuomenėje, kuri yra „ideali“ ta prasme, kad kiekviena prekė, 
įskaitant darbo jėgą, perkama ir parduodama pagal savo tikrąją vertę. Tokioje 
visuomenėje išnaudojimo neteisingumas neglūdi tame fakte, kad darbininkui 
nesumokama „teisinga kaina“ už jo darbo jėgą; ne, veikiau jis glūdi tame 
fakte, kad jis yra toks skurdžius, jog priverstas parduoti savo darbo jėgą, tuo 
tarpu kapitalistas toks turtingas, kad gali darbo jėgą pirkti dideliais kiekiais 
ir iš to pelnytis. 

Šitaip išskleisdamas!“ pridėtinės vertės teoriją, Marxas kuriam laikui iš- 
gelbėjo darbo vertės teoriją nuo kracho ir, nepaisydamas to fakto, jog visą 
„vertės problemą“ (turiu galvoje „objektyvią“ tikrą vertę, apie kurią svyruoja 
kainos) laikau nereikšminga, aš pasirengęs pripažinti, kad ši teorija yra pui- 
kus teorinis laimėjimas. Marxas ne tik išgelbėjo šią teoriją, iškeltą ,„buržua- 
zinių ekonomistų“. Vienu plunksnos brūkštelėjimu jis sukūrė išnaudojimo 

teoriją, kartu ir teoriją, paaiškinančią, kodėl darbininkų darbo užmokestis 
svyruoja apie minimalų, pragyvenimui reikalingą (arba artimą badmiriavi- 
mui) lygmenį. Tačiau pati didžiausia Marxo sėkmė buvo ta, kad dabar, rem- 
damasis savo ekonomine teorija ir ja aiškindamas teisinės sistemos ypatu- 
mus, jis galėjo paaiškinti tą faktą, kad kapitalistinis gamybos būdas linkęs 
užsidėti teisinę liberalizmo kaukę. Juk naujoji teorija leido Marxui daryti 
išvadą — kadangi naujos technikos taikymas padidino darbo našumą, galėjo 
atsirasti nauja išnaudojimo forma, kai, užuot naudojus grubią jėgą, yra nau- 
dojamasi laisvąja rinka, kai remiamasi „formaliu“ teisingumo, lygybės prieš 
įstatymą ir laisvės principų laikymusi. Marxas tvirtino, kad kapitalistinė sis- 
tema buvo ne tik „laisvos konkurencijos“ sistema; ne, ji „palaikoma kitų 
[Žmonių] darbo, tačiau tokio darbo, kuris yra laisvas formaliąja prasme, iš- 
naudojimu“, 

Aš negaliu išsamiai aptarinėti, kaip įspūdingai Marxas savo vertės teoriją 
taikė patiems įvairiausiems reiškiniams paaiškinti. Tačiau toks aptarimas ir 
nebūtinas, nes maniškė šios teorijos kritika parodys, kaip vertės teoriją gali- 
ma pašalinti iš visų tų konkrečių kapitalizmo ekonominės sistemos tyrinėji- 
mų. Dabar aš pereisiu prie šios kritikos. Jos svarbiausi aspektai trys: (a) 
Marxo vertės teorijos nepakanka paaiškinti išnaudojimui, (b) kad toks aiški- 
nimas būtų pagrįstas, reikia papildomų prielaidų, dėl kurių vertės teorija 
tampa nebereikalinga, (c) Marxo vertės teorija yra esencialistinė arba meta- 
fizinė. 

(a) Vertės teorijos pamatinis dėsnis — tai dėsnis, pagal kurį praktiškai visų 
prekių, įskaitant darbo užmokestį, kainas lemia jų vertė, arba, pasakius tiks- 
liau, prekių kainos, bent jau apytikriai, atitinka darbo laiką, reikalingą joms 
pagaminti. Ir štai šis „vertės dėsnis“ — taip jį vadinsiu aš — iškart iškelia 
problemą. Kodėl taip yra? Akivaizdu, kad nei prekės pirkėjas, nei jos parda- 
vėjas iš pirmo žvilgsnio negali suvokti, kiek laiko reikia jai pagaminti, ir net 
Jeigu jie sugebėtų tai suvokti, vertės dėsnis netaptų aiškesnis. Juk akivaizdu, 
kad pirkėjas paprasčiausiai perka kaip galima pigiau, o pardavėjas stengiasi 
parduoti kaip galima brangiau. Atrodo, kad šitokia situacija turėtų būti viena 
iš pamatinių kiekvienos rinkos kainų teorijos prielaidų. Kad paaiškintume 
vertės dėsnį, turime parodyti, kodėl pirkėjas iš esmės negali pirkti, o parda- 
vėjas parduoti už tokią kainą, kuri pirmu atveju būtų žemesnė, o antruoju — 
aukštesnė už prekės „vertę“. Šią problemą daugiau ar mažiau aiškiai suprato 
tie teoretikai, kurie buvo įsitikinę darbo vertės teorijos teisingumu. Jų atsa- 
kymas buvo toks. Norėdami supaprastinti situaciją ir žengdami pirmąjį žings- 

nį, tarkime, kad esama visai laisvos konkurencijos. Dėl tų pačių priežasčių, 
tarkime, kad esama tik tokių prekių, kurios gali būti gaminamos praktiškai 
neribotais kiekiais (jei tik pakanka darbo jėgos). Dabar tarkime, kad tokios 
prekės kaina didesnė už jos vertę; tai reikštų, kad šioje gamybos srityje 
galima gauti antpelnius. Tai paskatins įvairius pramonininkus gaminti šią 
prekę, ir konkurencija numuš jos kainą. Priešingas procesas atvestų prie to, 
kad prekės, kuri pardavinėjama už jos vertę žemesne kaina, kaina pakiltų. 
Dėl šių priežasčių prekių kainos svyruotų, artėdamos prie tų prekių vertės. 
Kitaip tariant, esama pasiūlos ir paklausos mechanizmo, kuris laisvos kon- 
kurencijos sąlygomis leidžia veikti!“ vertės dėsniui. 

Tokius svarstymus dažnai galima aptikti Marxo veikaluose, pavyzdžiui, 
trečiajame Kapitalo tome", kur jis bando paaiškinti, kodėl pelnas įvairiose 
pramonės šakose beveik susilygina ir daugmaž prilygsta tam tikram vidur- 
kiui. Pirmajame Kapitalo tome Marxas remiasi šiais svarstymais, norėdamas 
paaiškinti, kodėl darbo užmokestis yra nedidelis, apytikriai prilygstantis pra- 
gyvenimo minimumui, arba — o tai yra tas pat - vos pakyla virš skurdo ribos. 
Akivaizdu, kad, gaudami darbo užmokestį, žemesnį už šį lygmenį, darbinin- 
kai tikrai badautų, ir darbo jėgos pasiūla darbo rinkoje išnyktų. Tačiau, kol 
žmonės gyvi, jie reprodukuojasi, ir Marxas bando išsamiai parodyti (kaip 
matysime IV poskyryje), kodėl kapitalistinio kaupimo mechanizmas neišven- 
giamai sukuria gyventojų perteklių ir pramonės rezervinę armiją. Taigi, kol 
darbo užmokestis šiek tiek pranoksta skurdo ir bado lygmenį, darbo rinkoje 
esama ne tik pakankamos, bet ir perteklinės darbo jėgos pasiūlos, kuri, Mar- 
xo nuomone, neleidžia kilti darbo užmokesčiui!*: „Pramonės rezervinė armija 
daro spaudimą dirbantiesiems... Vadinasi, gyventojų perteklius yra tas fonas, 
kuriame veikia darbo pasiūlos ir paklausos dėsnis. Gyventojų perteklius ap- 
riboja šio dėsnio veikimo ribas, kurios geriausiai atitinka kapitalisto troškimą 
išnaudoti ir viešpatauti“. 

(b) Iš šio fragmento matyti, jog pats Marxas suprato, kad vertės dėsnį 
reikia pagrįsti konkretesne teorija, kuri kiekvienu konkrečiu atveju parodytų, 
kaip pasiūlos ir paklausos dėsniai sukelia padarinius, kuriuos reikia paaiškin- 
ti. Jei šių dėsnių pakanka paaiškinti šiems padariniams, tada darbo vertės 
teorija mums išvis nereikalinga, nesvarbu, ar ji teisinga ir pagrįsta kaip pir- 
masis [visos argumentacijos] Žingsnis (mano galva, ji nėra tokia). Maža to, 
Marxas suprato, kad pasiūlos ir paklausos dėsniai reikalingi tam, kad būtų 

galima paaiškinti tuos atvejus, kai nesama laisvos konkurencijos ir todėl jo 
vertės dėsnis aiškiai negalioja, pavyzdžiui, kai monopolija panaudojama tam, 
kad kainų lygis būtų nuolat palaikomas virš jų „vertės“. Tokius atvejus Mar- 
xas traktavo kaip išimtis, o tai nėra visai teisinga; bet jeigu tai ir teisinga, 
monopolijos atvejis parodo ne tik tai, kad pasiūlos ir paklausos dėsniai rei- 
kalingi kaip jo vertės dėsnio papildinys, bet ir tai, kad jų taikymo sntis yra 
gerokai platesnė. 

Kita vertus, akivaizdu, kad pasiūlos ir paklausos dėsniai ne tik būtini; ne, 
jų pakanka paaiškinti visus Marxo nagrinėtus „išnaudojimo“ reiškinius, pa- 
vyzdžiui, darbininkų skurdo, viena vertus, ir juos samdančių kapitalistų turto, 
kita vertus, reiškinius, jei tik mes, kaip ir pats Marxas, tarsime, kad egzistuo- 
ja laisva darbo rinka, kartu ir nuolatinis darbo jėgos perteklius. (Marxo teori- 
ja, aiškinanti šį darbo pasiūlos perteklių, bus išsamiau aptariama vėliau, IV 
poskyryje). Kaip parodo Marxas, visiškai akivaizdu, kad tokiomis sąlygomis 
darbininkai bus priversti dirbti ilgą laiką už mažą atlyginimą, kitaip tariant, 
leis kapitalistui „pasisavinti geriausią jų darbo vaisių dalį“. Šitaip trivialiai 
argumentuojant (taip argumentuoja ir pats Marxas) nėra reikalo net užsiminti 
apie vertę. 

Taigi nesvarbu, ar vertės teorija yra teisinga, ar ne, pasirodo, kad Marxo 
išnaudojimo teorijai ji visai nereikalinga. Tačiau toji Marxo išnaudojimo teo- 
rijos dalis, kuri lieka pašalinus vertės teoriją, be abejonės, yra teisinga, jei tik 
priimame gyventojų pertekliaus doktriną. Neabejotinai teisinga, kad (jei ne- 
sama valstybinio turto perskirstymo) gyventojų pertekliaus egzistavimas turi 
atvesti prie badmiriško darbo užmokesčio ir prie didžiulių pragyvenimo lygio 
skirtumų. 

(Visai neaišku — ir šito Marxas nepaaiškino, — kodėl darbo jėgos pasiūla 
nuolat pranoksta jos paklausą. Juk jeigu taip naudinga „išnaudoti“ darbą, 
kaip atsitinka, kad konkurencija nepriverčia kapitalistų pabandyti padidinti 
savo pelną samdant daugiau darbo jėgos? Kitaip tariant, kodėl kapitalistai 
nekonkuruoja tarpusavyje darbo rinkoje, šitaip pakeldami darbo užmokestį 
iki tokio lygio, kai gauti pakankamai pelno pasidaro nebeįmanoma, vadinasi, 
nebeįmanoma kalbėti ir apie išnaudojimą? Marxas galėtų į šį klausimą atsa- 
kyti taip (žr. V poskyrį): „Kadangi konkurencija verčia juos investuoti vis 
daugiau kapitalo į įrengimus, jie negali padidinti tos savo kapitalo dalies, 
kurią jie naudoja darbo užmokesčiui“. Bet toks atsakymas nėra patenkina- 

mas, nes net ir tada, jei dalį kapitalo jie išleidžia įrengimams, tai jie gali 
daryti, tik pirkdami darbą, reikalingą tiems įrengimams pagaminti, arba pri- 
versdami kitus kapitalistus pirkti tokį darbą ir šitaip padidindami darbo jėgos 
paklausą. Todėl aišku, kad Marxo nagrinėtas „išnaudojimo“ reiškinys atsiran- 
da ne dėl laisva konkurencija pagrįstos rinkos mechanizmo veikos, kaip ma- 
nė Marxas, o dėl kitų veiksnių — ypač dėl ryšio tarp žemo darbo našumo ir 
rinkos, kuri nėra pagrįsta tikrai laisva konkurencija. Tačiau išsamiai ir paten- 
kinamai šio reiškinio iki šiol, atrodo, dar niekas nepaaiškino'*.) 

(c) Prieš baigdamas šios vertės teorijos ir jos vaidmens Marxo argumen- 
tacijoje aptarimą, aš norėčiau glaustai pakomentuoti kitus jos aspektus. Pati 
idėja — kurią išrado ne Marxas, — kad esama kažko už kainų, objektyvios, 
realios arba tikrosios vertės, kurios atžvilgiu kainos yra tik „regimybės for- 
ma“??, aiškiai rodo platoniškojo idealizmo, nustatančio perskyrą tarp paslėp- 
tos, esmingos arba teisingos tikrovės ir atsitiktinės, arba iliuzinės, regimybės, 
įtaką. Reikia pasakyti, kad Marxas dėjo daug pastangų?! įveikti tokią mistinę 
objektyvios „vertės“ sampratą, bet jam to nepavyko padaryti. Jis stengėsi būti 
realistas, pripažinti tik tai, kas svarbu ir pastebima tiesiogiai — darbo laiką, — 
kaip tikrovę, pasirodančią kainos forma; niekas neabejoja, kad darbo laikas, 
reikalingas pagaminti prekei, t. y. jos marksistinė „vertė“, yra svarbus daly- 
kas. Bet tam tikra prasme klausimas, ar šį darbo laiką vadinsime prekės 
„verte“, ar ne, yra grynai verbalinė problema. Tačiau tokia terminologija gali 
labai klaidinti ir būti keistai nerealistiška, ypač jei kartu su Marxu tarsime, 
kad darbo našumas didėja. Juk pats Marxas pažymėjo”, kad, augant darbo 
našumui, prekių vertė mažėja ir kad todėl gali augti realusis darbo užmokes- 
tis bei realus pelnas. Atitinkamai gali didėti darbininkų ir kapitalistų varto- 
jamų prekių skaičius ir mažėti darbo užmokesčio ir pelno „vertė“, t. y. laikas, 
sunaudotas pagaminti šioms prekėms. Taigi net tada, kai matome realią pa- 
žangą, pavyzdžiui, darbo dienos trumpinimą ir labai pakilusį darbininkų pra- 
gyvenimo lygį (visai nepriklausomai nuo didesnių piniginių pajamų”, net 
jeigu jos išreiškiamos aukso ekvivalentu), darbininkai gali karčiai skųstis, 
kad marksistinė „vertė“, tikroji jų pajamų esmė arba substancija, menksta, 
kadangi darbo laikas, reikalingas jai pagaminti, trumpėja. (Panašiai gali skųs- 
tis ir kapitalistai.) Visa tai pripažino pats Marxas, ir šitokia situacija rodo, 
kokia klaidinga gali būti „vertės“ sąvoka, pagrįsta terminologija, ir kaip ne- 
tiksliai ji atitinka realią darbininkų socialinę patirtį. Darbo vertės teorijoje 
platoniškoji „esmė“ galutinai atsiskyrė nuo patyrimo...? 

Žinoma, kai jau pašalinome Marxo vertės teoriją ir jo pridėtinės vertės 
teoriją, galime pripažinti, kad jo analizė (žr. II poskyrio (a) punkto pabaigą), 
paaiškinanti gyventojų pertekliaus daromą spaudimą dirbančiųjų atlyginimams, 
yra teisinga. Negalima neigti, kad, jei egzistuoja laisva darbo rinka ir gyven- 
tojų perteklius, t. y. plačiai paplitęs nuolatinis nedarbas (neabejotina, kad 
nedarbui priklausęs tam tikras vaidmuo Marxo laikais priklauso ir šiuo me- 
tu), tada darbo užmokestis negali viršyti badmiriavimą atitinkančio lygmens. 
Remdamasis šia prielaida ir ją papildęs anksčiau aptarta kaupimo teorija, 
Marxas nors ir nepagrindė skurdo didėjimo dėsnio, bet buvo teisus, tvirtin- 
damas, kad didelio pelnų ir turto didėjimo pasaulyje badmiriavimą atitinkan- 
tis darbo užmokestis ir gyvenimas skurde gali būti nuolatinė darbininkų dalia. 

Man atrodo, kad, nepaisant Marxo analizės trūkumų, jo pastanga paaiš- 
kinti „išnaudojimo“ reiškinį nusipelno didžiausios pagarbos. (Kaip minėta 
punkto (b) pabaigoje, ankstesniame poskyryje, atrodo, kad ir iki šiol dar 
nesama patenkinamos išnaudojimo teorijos.) Žinoma, reikia pasakyti, kad 
Marxas klydo, pranašaudamas, kad jo tyrinėta situacija bus nuolatinė, jei jos 
nepakeis revoliucija, ir dar labiau klydo, pranašaudamas, kad situacija blo- 
gės. Faktai paneigė šias pranašystes. Maža to, netgi tada, jei tartume, kad jo 
analizė teisinga, turėdami galvoje nevaržomą, neintervencionistinę kapitalis- 
tinę sistemą, jo pranašiškoji argumentacija nebūtų pagrįsta. Juk skurdo didė- 
jimo tendencija, sprendžiant iš paties Marxo analizės, pastebima tik tokioje 
sistemoje, kurioje egzistuoja laisvoji rinka, t. y. visiškai nevaržomame kapi- 
talizme. Jei tik tariame, kad gali kurtis profsąjungos, būti sudarinėjamos ko- 
lektyvinės sutartys, vykti streikai, tada šios analizės prielaida pasirodo esanti 
neteisinga, ir visa pranašiškoji argumentacija subliūkšta. Spręsdami iš paties 
Marxo analizės, mes galime tikėtis, kad šitokie socialiniai procesai bus arba 
nuslopinti, arba baigsis socialine revoliucija. Juk kolektyvinių sutarčių siste- 
ma gali pasipriešinti kapitalui, sukurdama savos rūšies darbo monopolį; ji 
gali neleisti kapitalistui pramonės rezervine armija pasinaudoti tam, kad būtų 
palaikomas žemas darbo užmokesčio lygis, ir šitaip priversti kapitalistus ten- 
kintis mažesniais pelnais. Dabar mums aišku, kodėl šūkis „Proletarai, vieny- 
kitės!““ marksistiniu požiūriu buvo tikrai vienintelis atsakas nevaržomam ka- 
pitalizmui. 

Suprantama ir tai, kodėl šis šūkis turi atverti visą valstybės kišimosi į 
ekonomiką probleminį lauką ir kodėl jis veda prie nevaržomo kapitalizmo 

sistemos pabaigos ir prie naujos, intervencionizmo“, sistemos, kuri gali vys- 
tytis labai skirtingomis kryptimis. Juk beveik neišvengiama, kad kapitalistai 
neigs darbininkų teisę vienytis, tvirtindami, kad profsąjungos kelia grėsmę 
konkurencijos laisvei darbo rinkoje. Taigi neintervencionizmas susiduria su 
tokia problema (ji yra laisvės paradokso problemos dalis?*): kokią laisvę turi 
apsaugoti valstybė? Darbo rinkos laisvę ar vargingųjų laisvę vienytis? Kad ir 
koks sprendimas būtų priimtas, jis veda prie valstybės įsikišimo, prie orga- 
nizuotos politinės valstybės ir profsąjungų jėgos panaudojimo ekonominių 
santykių srityje. Bet kuriuo atveju jis veda prie to, kad išplečiamos valstybės 
ekonominės atsakomybės ribos, nesvarbu, ar ši atsakomybė suvokiama są- 
moningai, ar ne. Tai reiškia, kad prielaidos, kuriomis grindžiama Marxo ana- 
lizė, turi išnykti. 

Taigi marksistinis skurdo didėjimo istorinis dėsnis negalioja. Iš jo lieka 
tik jaudinantis pasakojimas apie darbininkų skurdą, vyravusį prieš šimtą me- 
tų, ir drąsi pastanga tą skurdą paaiškinti, pasiremiant tuo, ką, remdamiesi 
Leninu”, galime pavadinti Marxo „šiuolaikinės visuomenės judėjimo ekono- 
miniu dėsniu“ (ta „šiuolaikinė visuomenė“ — tai praėjusio šimtmečio nevar- 
žomas kapitalizmas). Jei marksistinį skurdo didėjimo dėsnį traktuosime kaip 
istorinę pranašystę, jeigu juo remdamiesi bandysime išvesti tam tikrų istori- 
nių įvykių „neišvengiamumą“, tai tokia išvada bus nepagrįsta. 


I V 


Marxo analizės reikšmę didžia dalimi nulemia tas faktas, kad jo epochoje 
gyventojų perteklius tikrai egzistavo ir egzistuoja šiuo metu (kaip sakyta, net 
dabar vargu ar esama patenkinamo šio fakto paaiškinimo). Tačiau kol kas 
mes neaptarėme, kaip Marxas grindė savo mintį, kad pats kapitalistinės ga- 
mybos mechanizmas visada kuria gyventojų perteklių, reikalingą palaikyti 
žemą dirbančiųjų darbo užmokesčio lygį. Bet ši teorija ne tik originali ir 
idomi pati savaime; joje glūdi ir Marxo ekonominio ciklo teorija, ir visuotinių 
krizių teorija, tiesiogiai susijusi su kapitalistinės sistemos kracho, kurį neiš- 
vengiamai sukelia nepakenčiamas skurdas, pranašyste. Kad argumentus Mar- 
xo teorijos naudai padaryčiau kuo stipresnius, aš šiek tiek ją pakeičiau” 
(būtent, išskirdamas dvi įrengimų rūšis — vieną, tiesiogiai susijusią su papras- 
tu gamybos plėtimu, o kitą — su gamybos intensifikavimu). Tačiau tegul šis 
pakeitimas neglumina skaitytojų marksistų ir nekelia jų įtarimo, nes aš net 
neketinu šios teorijos kritikuoti. 

Minėta gyventojų pertekliaus ir ekonominio ciklo teorija bendrais bruo- 
žais yra tokia. Kapitalo kaupimas reiškia, kad dalį savo pelno kapitalistas 
išleidžia įrengimams; šią mintį galima pasakyti ir šitaip: tik dalį pelno sudaro 
vartojimo prekės, o kitą dalį sudaro mašinos. Savo ruožtu šios mašinos gali 
būti skiriamos pramonei plėsti, statyti naujoms įmonėms ir t.t., arba jos gali 
būti skiriamos intensifikuoti gamybai, didinti jau egzistuojančių įmonių darbo 
našumui. Pirmojo tipo įrengimai leidžia padidinti darbininkų užimtumą, ant- 
rojo tipo įrengimų įvedimo padarinys — dalies darbininkų nebereikalingumas, 
„darbininkų išlaisvinimas“ — taip šis procesas buvo vadinamas Marxo epo- 
choje. (Šiuo metu jis kartais vadinamas „technologine bedarbyste“.) Kapita- 
listinės gamybos mechanizmas, atsispindėjęs marksistinėje ekonominio ciklo 
teorijoje, apytikriai atrodo taip. Jei iš pradžių tariame, kad dėl vienos ar kitos 
priežasties gamyba plečiasi, tada dalis pramonės rezervinės armijos absor- 
buojama, spaudimas darbo rinkoje silpnėja, o atlyginimai rodo tendenciją 
didėti. Prasideda klestėjimo tarpsnis. Tačiau tuo pačiu metu, kai pradeda kilti 
darbo užmokestis, gali tapti pelninga (net jei tokių įrengimų kaina pradeda 
augti) įvesti gamybą intensifikuojančius mechaninius įrengimus, kurie anks- 
čiau buvo nepelningi dėl žemo darbo užmokesčio lygio. 

Todėl bus gaminama daugiau mašinų, „išlaisvinančių darbininkus“. Kol 
šios mašinos dar tik gaminamos, klestėjimas tęsiasi arba auga. Bet kai tik 
naujos mašinos pradeda gaminti pačios, vaizdas pasikeičia. (Pasak Marxo, šį 
pasikeitimą žymi pelno normos kritimas, kurį svarstysime vėliau, šio skyriaus 
V poskyryje.) Darbininkai „išlaisvinami“, t. y. pasmerkiami badauti. Tačiau 
gerokai sumažėjęs vartotojų skaičius gali sužlugdyti vidaus rinką. Todėl dau- 
gybė mašinų didelėse gamyklose (pirmiausia ne tokie efektyvūs įrengimai) 
bus sustabdyta, ir tai atves prie tolesnio nedarbo didėjimo ir tolesnio rinkos 
žlugimo. Tas faktas, kad daug įrengimų sustabdoma, reiškia, kad didelė dalis 
kapitalo tapo bevertė, kad daugelis kapitalistų nebegali vykdyti savo įsiparei- 
gojimų; šitaip išsivysto finansinė krizė, vedanti prie visiško gamybos priemo- 
nių gamybos sąstingio, ir t.t. Tačiau ekonominio nuosmukio (arba, kaip jį 
vadina Marxas, „krizės“) metu bręsta gamybos pakilimo sąlygos. Tokios są- 
lygos pirmiausia yra pramonės rezervinės armijos didėjimas ir šio proceso 
nulemtas darbininkų pasirengimas dirbti už badmirišką darbo užmokestį. Esant 
labai žemam darbo užmokesčio lygiui, gamyba tampa pelninga net esant 
žemoms rinkos kainoms, o kai atsigauna gamyba, kapitalistas vėl pradeda 
kaupti kapitalą ir pirkti įrengimus. Kadangi darbo užmokestis labai mažas, 
kapitalistui dar nenaudinga naudoti naujus įrengimus (galimas daiktas, per tą 

laiką jau išrastus), kurie išlaisvintų darbininkų darbo jėgą. Iš pradžių kapita- 
listas veikiausiai pirks naujus įrengimus, turėdamas tikslą plėsti gamybą. Šis 
procesas palaipsniui atves prie darbininkų užimtumo didėjimo ir vidinės rin- 
kos atsigavimo. Vėl ateina klestėjimo tarpsnis, ir sugrįžtama į išeities padėtį. 
Ciklas užsidaro, ir šis procesas gali prasidėti iš naujo. 

Štai tokia šiek tiek pakoreguota marksistinė nedarbo ir ekonominio ciklo 
teorija. Jau sakiau, kad nesirengiu jos kritikuoti. Ekonominių ciklų teorija — 
labai sudėtingas dalykas, ir mes apie jį tikrai žinome visai nedaug (bent jau 
aš pats). Todėl tikėtina, kad mano pateiktas šios teorijos apmatas yra apytik- 
ris, ypač kad nepakankamai įvertinti tokie aspektai kaip kreditu iš dalies 
pagrįstos monetarinės sistemos egzistavimas ir taupymo padariniai. Tačiau 
kad ir kaip ten būtų, ekonominis ciklas yra toks faktas, kurį nuneigti neleng- 
va, ir vienas didžiausių Marxo nuopelnų yra tas, kad jis pabrėžė šio ciklo, 
kaip socialinės problemos, reikšmę. Tačiau, nepaisant šio nuopelno, galima 
kritikuoti Marxo pranašystę, kuria jis bando pagrįsti savąją ekonominio ciklo 
teoriją. Visų pirma jis tvirtina, kad ekonominiai nuosmukiai bus vis sunkesni 
ne tik ta prasme, kad jie plėsis ekstensyviai, bet ir ta prasme, kad jie vis 
didins darbininkų kančias. Tačiau jis niekaip nepagrindžia šio teiginio (gal tik 
išskyrus pelno normos mažėjimo teoriją, kurią netrukus panagrinėsime). Jei 
pažvelgsime į realius istorijos įvykius, turėsime pasakyti štai ką: kad ir kokie 
būtų baisūs nedarbo padariniai (ypač psichologiniai) netgi tose šalyse, kur 
darbininkai nuo jų apdrausti, neabejotina, kad Marxo laikais darbininkų kan- 
čios buvo nepalyginti didesnės. Tačiau svarbiausia ne tai. 

Marxo laikais niekas net negalvojo apie tokį valstybės įsikišimo į ekono- 
miką būdą, kuris dabar vadinamas „anticiklinio reguliavimo politika“. Iš tik- 
rųjų ši idėja buvo visiškai svetima nevaržomo kapitalizmo sistemai. (Tačiau 
net iki Marxo laikų mes matome, kad pradedama abejoti Anglijos banko 
kreditų politikos nuosmukio metu išmintingumu, ir ši politika net tyrinėja- 
ma??.) Tačiau nedarbo draudimas jau reiškia valstybės įsikišimą, todėl ir jos 
atsakomybės didėjimą; labai tikėtina, kad šis įsikišimas paskatino anticiklinio 
reguliavimo politinius eksperimentus. Aš nemanau, kad šie eksperimentai 
būtinai turi būti sėkmingi (nors aš tikrai tikiu, jog galiausiai pasirodys, kad 
ši problema nėra tokia sunki ir kad, pavyzdžiui, Švedija pagaliau pade- 
monstravo, ką galima padaryti šioje srityje). Bet kartu aš norėčiau primygti- 
nai pabrėžti, kad įsitikinimas, jog panaikinti nedarbą dalinėmis priemonėmis 
neįmanoma, yra toks pat dogmatiškas, kaip ir daugybė fizikinių įrodinėjimų 
(kuriuos pateikdavo Žmonės, gyvenę net vėliau už Marxą), kad aviacijos 

problemos niekada nebus išspręstos, nes lėktuvai skraidyti negali. Kartais 
tvirtindami, kad Marxas įrodė anticiklinio reguliavimo politikos nevaisingu- 
mą, marksistai paprasčiausiai sako netiesą; Marxas tyrinėjo nevaržomą kapi- 
talizmą ir niekada negalvojo apie intervencionizmo politiką. Todėl jis nieka- 
da neapmąstė galimybės valstybei sistemingai kištis į ekonominį ciklą, juolab 
neįrodinėjo, kad toks kišimasis neįmanomas. Keista, kad tie patys Žmonės, 
kurie kaltina kapitalistus už jų abejingumą Žmonių kančioms, patys yra tokie 
abejingi, kad, keldami tokius dogmatinius teiginius, priešinasi eksperimen- 
tams, iš kurių galima pasimokyti, kaip palengvinti žmonių kančias (kaip tapti 
savo socialinės aplinkos šeimininkais — taip pasakytų Marxas) ir kaip kontro- 
liuoti tam tikrus nepageidautinus mūsų veiklos padarinius. Tačiau marksizmo 
apologetai visai nesupranta to fakto, kad, gindami savo interesus, jie kovoja 
prieš pažangą; jie nemato, kad kiekvienas į marksizmą panašus sąjūdis pavo- 
jingas tuo, kad labai greitai jis pradeda išreikšti visokiausius savanaudiškus 
interesus ir kad be medžiaginių investicijų esama ir intelektualinių. 

Čia reikia pasakyti dar vieną dalyką. Kaip matėme, Marxas buvo įsitiki- 
nęs, kad nedarbas yra esminga kapitalistinio mechanizmo dalis, kurios funk- 
cija — palaikyti žemą darbo užmokesčio lygį ir palengvinti darbininkų išnau- 
dojimą; Marxo nuomone, skurdo didėjimas suponuoja ir darbininkų 
nuskurdimą. Kaip tik šis momentas yra svarbiausias. Bet jei mes tariame, kad 
toks požiūris buvo pagrįstas Marxo laikais, jį kaip pranašystę akivaizdžiai 
paneigė vėlesnių laikų patyrimas. Nuo Marxo laikų darbininkų pragyvenimo 
lygis visur pakilo, ir (kaip pabrėžė Parkesas*!, kritikuodamas Marxą) realusis 
darbininkų darbo užmokestis kilo net ekonominio nuosmukio metu (pavyz- 
džiui, taip buvo paskutiniojo didžiojo nuosmukio metais). Taip atsitiko todėl, 
kad kainos krisdavo greičiau, negu atlyginimai. Tai puikus Marxo teorijos 
paneigimas, ypač todėl, kad jis įrodo, jog didžiausia nedarbo draudimo našta 
gulė ne ant darbininkų, o ant samdytojų pečių, todėl pastarieji dėl nedarbo 
patyrė tiesioginius nuostolius, užuot gavę netiesioginį pelną, kaip manė Marxas. 


V 
Nė vienoje iki šiol apsvarstytoje marksistinėje teorijoje net nebandoma 
rimtai pagrįsti minties, kuri, žengiant pirmąjį argumentacijos žingsnį, yra pati 
svarbiausia, būtent mintį, kad kapitalo kaupimas kapitalistui daro didelį eko- 
nominį spaudimą, kurį jis priverstas perkelti ant darbininkų pečių, nes bijo 

bankrutuoti; todėl kapitalizmo negalima reformuoti, jį galima tik sugriauti. 
Marxas bando tai įrodyti, remdamasis teorija, kurioje formuluojamas pelno 
normos mažėjimo tendencijos dėsnis. 

Tai, ką Marxas vadina pelno norma, išreiškia kapitalisto suinteresuotumo 
laipsnį, — tai tas viso investuoto kapitalo procentas, kuris sudaro kasmetinį 
kapitalisto pelno vidurkį. Marxas sako, kad ši norma linkusi mažėti dėl greito 
kapitalo investicijos didėjimo, nes šios investicijos turi kauptis greičiau negu 
didėja pelnas. 

Argumentus, kuriais Marxas bando įrodyti šį dalyką, irgi galima pavadinti 
veikiau ekstravagantiškais. Kaip matėme, kapitalistinė konkurencija verčia 
kapitalistus imtis kapitalo investicijų, didinančių darbo našumą. Marxas netgi 
pripažino, kad, šitaip pakeldamos darbo našumą, šios investicijos daug duoda 
žmonijai: „Vienas iš civilizuojančių kapitalizmo aspektų yra tas, kad jis 
išspaudžia pridėtinę vertę tokiu būdu ir tokiomis aplinkybėmis, kurios yra 
palankesnės negu ankstesnės formos (pavyzdžiui, vergovė, baudžiava ir t.t.) 
gamybinių jėgų vystymuisi, taip pat ir visuomenės socialinių sąlygų atnauji- 
nimui aukštesniu lygiu. Šis lygis net sukuria medžiaginius elementus tokių 
santykių,... kuriems esant nuo darbo našumo priklauso tai, koks vartojimo 
prekių kiekis pagaminamas per tam tikrą laiką“. Bet kapitalistai ne tik pasi- 
tarnauja Žmonijai, nė neketindami to daryti; veiksmai, kuriuos atlikti juos 
priverčia konkurencija, prieštarauja netgi jų pačių interesams. Priežastis yra 
tokia. 

Kiekvieno pramonininko kapitalą galima suskirstyti į dvi dalis. Viena 
dalis investuojama į žemę, įrengimus, žaliavas ir t.t. Kita dalis naudojama 
darbo užmokesčiui. Pirmąją dalį Marxas vadina „pastoviuoju kapitalu“, o 
antrąją — „kintamuoju kapitalu“. Kadangi tokią terminologiją aš laikau klai- 
dinančia, todėl tas dvi dalis vadinsiu „nekilnojamuoju kapitalu“ ir „darbo 
užmokesčio kapitalu“. Pasak Marxo, kapitalistas gali gauti pelną tik išnaudo- 
damas darbininkus, kitaip tariant, naudodamas darbo užmokesčio kapitalą. 
Nekilnojamasis kapitalas yra savos rūšies inertiškas svarstis, o konkurencija 
priverčia kapitalistą ne tik tą svarstį nešti, bet ir nuolat jį didinti. Tačiau šios 
kapitalo dalies didinimas nesukelia atitinkamo pelno didėjimo; tik darbo už- 
mokesčio didinimas gali duoti tokį kapitalisto geidžiamą rezultatą. Tačiau 
bendroji darbo našumo augimo tendencija reiškia, kad medžiaginės kapitalo 
dalies didėjimas susijęs su darbo užmokesčiui: skirto kapitalo dalies didėjimu. 
Todėl didėja ir visas kapitalas, bet jo didėjimo nekompensuoja pelno didėji- 
mas. Vadinasi, pelno norma turi mažėti. 

Tokiu argumentavimu dažnai buvo abejojama. Tiesą sakant, jis buvo ne- 
tiesiogiai kritikuojamas dar iki Marxo”. Nepaisant šios kritikos, aš esu įsiti- 
kinęs, kad Marxo argumentacijoje esama racionalaus grūdo, ypač jeigu ją 
siesime su jo ekonominio ciklo teorija. (Prie šio klausimo aš trumpai sugrįšiu 
kitame skyriuje.) Čia aš norėčiau panagrinėti šios teorijos ryšį su skurdo 
didėjimo teorija. 

Šį ryšį Marxas įsivaizduoja šitaip. Jei pelno norma linkusi mažėti, kapi- 
talistui iškyla bankroto grėsmė. Visa, ką jis gali padaryti, — tai pabandyti 
„Išsunkti pelną iš darbininkų“, t. y. padidinti išnaudojimą. Tai jis gali pada- 
ryti, ilgindamas darbo dieną, intensyvindamas darbą, mažindamas darbo už- 
mokestį, keldamas darbininko pragyvenimui skiriamas išlaidas (infliacija), 
išnaudodamas daugiau moterų ir vaikų. Vidiniai kapitalizmo prieštaravimai, 
nulemti konkurencijos ir pelno gavimo konflikto, šiame taške pasiekia viršū- 
nę. Pirma, kapitalistą jie priverčia kaupti kapitalą ir didinti darbo našumą, ir 
šitaip mažinti pelno normą. Antra, jie priverčia jį didinti išnaudojimą iki to 
taško, kur jis darosi nebepakeliamas, kartu didindamas įtampą tarp klasių. Tai 
reiškia, kad kompromisas neįmanomas. Prieštaravimų pašalinti negalima. Ga- 
liausiai jie turi nulemti kapitalizmo likimą. 

Toks svarbiausias Marxo argumentas. Bet ar jis įtikinamas? Turime pri- 
siminti, kad kapitalistinio išnaudojimo pagrindų pagrindas yra darbo našumo 
augimas; tik tada, kai darbininkas gali pagaminti daugiau nei reikia patenkin- 
ti jo ir jo šeimos reikmėms, kapitalistas gali pasisavinti pridėtinį darbą. Darbo 
našumo augimas, Marxo terminais, reiškia pridėtinio darbo augimą; jis reiš- 
kia ir tai, kad didėja darbo laikas, kurio vaisius pasisavina kapitalistas, ir tai, 
kad didėja prekių, pagaminamų per valandą, apimtis. Kitaip tariant, jis reiškia 
labai didelį pelną. Tai Marxas pripažįsta““. Jis netvirtina, kad pelnas mažėja, 
jis tik tvirtina, kad visas kapitalas didėja greičiau negu pelnas, todėl krinta 
pelno norma. 

Bet jeigu taip yra iš tikrųjų, nesama priežasties, dėl kurios kapitalistas 
dirbtų veikiamas ekonominio spaudimo, kurį jis turi perkelti ant darbininkų, 
nepaisydamas savo noro. Galimas daiktas, jis tikrai nenori susitaikyti su pel- 
no normos mažėjimu. Bet kol jo pajamos nemažėja, o, priešingai, didėja, jam 
niekas realiai negresia. Sėkmės lydimo vidutinio kapitalisto padėtis yra tokia: 
jo pajamos sparčiai didėja, o kapitalas didėja dar sparčiau, t. y. jo santaupos 
didėja greičiau negu jo paties suvartojama pajamų dalis. Nemanau, kad tokia 

padėtis verstų jį imtis desperatiškų priemonių ir kompromisą su darbininkais 
padarytų neįmanomą. Priešingai, ši padėtis man atrodo visai pakenčiama. 

Žinoma, teisybė, kad tokioje padėtyje esama pavojaus elementų. Tie ka- 
pitalistai, kurie naudojasi situacija, tardami, jog pelno norma yra pastovi arba 
didėja, gali turėti nemalonumų, ir tai gali tikrai skatinti ekonominį ciklą 
judėti nuosmukio kryptimi. Tačiau visa tai mažai susiję su tais radikaliais 
padariniais, kuriuos pranašavo Marxas. 

Taip baigiasi manoji trečiojo ir paskutinio Marxo argumento, turinčio 
įrodyti skurdo didėjimo dėsnį, analizė. 


VI 


Kad parodyčiau, kokios klaidingos buvo Marxo pranašystės ir kartu koks 
pagrįstas buvo jo protestas prieš nevaržomo kapitalizmo progresą bei jo šūkis 
„Visų šalių proletarai, vienykitės!“, aš pacituosiu kelis fragmentus iš to Ka- 
pitalo skyriaus, kuriame jis aptarinėja ,„Bendrąjį kapitalistinio kaupimo dės- 
ni“. „Tiek tikruosiuose fabrikuose, tiek ir visose stambiose dirbtuvėse, kur 
panaudojamos mašinos ar bent yra įgyvendintas šiuolaikinis darbo pasidali- 
jimas, masiškai reikalingi jauni darbininkai vyrai. Kai šis amžius praeina, tik 
labai nedaugelis iš jų ir toliau panaudojami tose pačiose gamybos šakose, o 
dauguma reguliariai atleidžiami... Be to, kapitalas taip sparčiai vartoja darbo 
Jėgą, kad jau vidutinio amžiaus darbininkas pasidaro esąs daugiau ar mažiau 
susenęs... „Dr. Li, Mančesterio sanitarinis gydytojas, nustatė, kad šiame mieste 
turtingųjų klasei vidutinis gyvenimo amžius yra 38 metai, darbininkų klasei — 
tik 17 metų. Liverpulyje jis yra 35 metai pirmajai, 15 metų antrajai klasei“. 
„. Taigi reikalinga sparti darbininkų kartų kaita. Šis visuomeninis poreikis 
patenkinamas ankstyvomis santuokomis — būtinu padariniu tų sąlygų, kurio- 
mis gyvena stambiosios pramonės darbininkai, — ir ta premija už darbininkų 
vaikų gaminimą, kurią duoda vaikų išnaudojimas... Kuo didesnis yra darbo 
gamybinis pajėgumas, tuo didesnis yra darbininkų spaudimas jų uždarbiavi- 
mo priemonėmis, vadinasi, tuo netvirtesnė yra jų būtina egzistavimo sąlyga... 
Kapitalistinėje sistemoje visi darbo visuomeninio gamybinio pajėgumo kėli- 
mo metodai realizuojami pavienio darbininko sąskaita; visos gamybos vysty- 
mo priemonės pavirsta priemonėmis gamintojui pajungti ir išnaudoti, luošina 
darbininką, darydamos iš jo nepilnavertį žmogų, sumenkina jį iki mašinos 
priedėlio vaidmens, didindamos darbo sunkumą... meta jo žmoną ir vaikus po 
kapitalo Džagernauto vežimu... /š to išplaukia, kad, vykstant kapitalo kaupi- 

mui, darbininko padėtis turi blogėti, kad ir koks būtų, aukštas ar žemas, jo 
apmokėjimas... Kuo didesnis yra visuomeninis turtas, funkcionuojantis kapi- 
talas, jo augimo mastas ir energija, ... tuo didesnės pramonės rezervinė armi- 
ja. ... Bet kuo didesnė yra ši rezervinė armija, palyginti su aktyviąja darbi- 
ninkų armija, tuo didesnis yra nuolatinis gyventojų perteklius, kurio skurdas 
yra atvirkščiai proporcingas jo darbo kančioms. Tai — absoliutus, visuotinis 
kapitalistinis kaupimo dėsnis... Vadinasi, turto kaupimas viename poliuje tuo 
pačiu metu yra skurdo, darbo, kančios, vergovės, tamsumo, subarbarėjimo ir 
moralinio nuosmukio kaupimasis priešingame poliuje...“** 

Marxo nupieštas šiurpus jo laikų ekonomikos paveikslas yra labai tikslus. 
Bet jo suformuluotas dėsnis, kad skurdas turi didėti proporcingai kapitalo 
kaupimui, yra neteisingas. Nuo to meto gamybos priemonių kaupimas ir 
darbo našumas pasiekė tokį lygį, kurio nebuvo įmanoma net įsivaizduoti. Tuo 
tarpu vaikų darbo apimtis, darbo dienos laikas, sunkus ir alinantis darbas bei 
darbininko gyvenimo pavojai ne padidėjo, o sumažėjo. Aš netvirtinu, kad 
taip bus ir toliau. Nesama pažangos dėsnio, ir viskas priklausys nuo mūsų 
pačių. Tačiau realią situaciją glaustai ir aiškiai, vienu sakiniu, apibendrina 
Parkesas**: „Mažas darbo užmokestis, ilga darbo diena ir vaikų darbas būdin- 
gas ne brandžiam kapitalizmui, kaip prognozavo Marxas, o jo ankstyvajam 
tarpsniui“. Nevaržomo kapitalizmo laikai praėjo. Po Marxo demokratinis in- 
tervencionizmas žengė milžino žingsniais, o padidėjęs darbo našumas — ka- 
pitalo kaupimo padarinys — sukūrė galimybę pašalinti skurdą. Tai rodo, kad, 
nepaisant rimtų klaidų, buvo daug pasiekta, ir tai turi sustiprinti mūsų tikė- 
jimą, kad galima padaryti dar daugiau. Juk dar daug ką reikia padaryti, bet 
daug ko reikia ir nedaryti. Visa tai leidžia demokratinis intervencionizmas. O 
padaryti turime mes patys. 

Aš neturiu iliuzijų dėl savo argumentų įtikinamumo. Patyrimas rodo, kad 
Marxo pranašystės buvo klaidingos. Iš tikrųjų pats Marxas ir Engelsas savąją 
kapitalizmo analizę pradėjo nuo tam tikros pagalbinės hipotezės, turinčios 
paaiškinti, kodėl skurdo didėjimo dėsnis neveikia, kaip tikėjosi jie patys. 
Pagal šią hipotezę, pelno normos mažėjimo tendencija ir su ja susijęs nuskur- 
dimas, neutralizuojamas kolonijų išnaudojimo padarinių arba, kaip dažnai 
sakoma, „šiuolaikinio imperializmo“. Pagal šią teoriją kolonijų išnaudojimas 
yra būdas ekonominį spaudimą perkelti ant kolonijų proletariato pečių: ši 
grupė tiek ekonomiškai, tiek politiškai silpnesnė už metropolijos proletariatą. 
Marxas rašė?': „Kolonijose investuojamas kapitalas gali duoti didesnę pelno 
normą dėl tos paprastos priežasties, kad pelno norma didesnė ten, kur kapi- 

talizmas yra vis dar atsilikęs, ir dėl tos papildomos priežasties, kad vergai, 
kuli ir t.t. leidžia labiau išnaudoti jų darbą. Aš nematau priežasties, dėl kurios 
šie didesni pelnai, ... persikėlę į metropoliją, neturėtų tapti vidutinės pelno 
normos sudedamosiomis dalimis ir atitinkamai nepadidintų pelno normos“. 
(Verta paminėti, kad svarbiausią idėją, glūdinčią šios „šiuolaikinio“ imperia- 
lizmo teorijos užkulisiuose, galima rasti prieš 160 metų sukurtoje Adamo 
Smitho teorijoje; apie kolonijinę prekybą jis sakė, kad ji „būtinai padeda 
palaikyti didesnę pelno normą“.) Plėtodamas šią teoriją, Engelsas žengė to- 
liau už Marxą. Priverstas pripažinti, kad Britanijoje vyrauja ne nuskurdimo, 
o didesnio darbininkų gyvenimo sąlygų gerėjimo tendencija, jis užsimena, 
kad tai gali nulemti faktas, jog Britanija „išnaudoja visą pasaulį“. Jis su 
panieka puola „Britanijos darbininkų klasę“, kuri, užuot kentėjusi, kaip tikė- 
josi pats Engelsas, „tiesą sakant, vis labiau buržuazėja“. Toliau jis priduria’: 
„Atrodo, kad ši labiausiai suburžuazėjusi nacija siekia viską padaryti taip, 
kad šalia buržuazijos atsirastų buržuazinė aristokratija ir buržuazinis prole- 
tariatas“. Tai, kad Engelsas šitaip pakeičia savo poziciją, mažų mažiausiai 
svarbu tiek pat, kiek ir kitas pozicijos pakeitimas, mano minėtas ankstesnia- 
me skyriuje??; jį irgi nulėmė visuomenės raida, kurios vyraujanti tendencija 
buvo skurdo mažėjimas. Marxas pasmerkė kapitalizmą už tai, kad jis „„pro- 
letarizuoja viduriniąją klasę ir smulkiąją buržuaziją“, ir už darbininkų paupe- 
rizavimą. Dabar Engelsas smerkia — vis dar smerkia — tą pačią sistemą už tai, 
kad darbininkus ji paverčia buržuazija. Tačiau pats žavingiausias Engelso 
nepasitenkinimo bruožas - jo pasipiktinimas, verčiantis jį britus, kurie elgiasi 
taip nepadoriai ir paneigia Marxo pranašystes, vadinti „labiausiai suburžua- 
zėjusia nacija“. Pasak marksistinės doktrinos, iš šios „labiausiai suburžuazė- 
jusios nacijos“ reikia tikėtis, kad skurdą ir klasinę įtampą ji padidins iki 
kraštutinės ribos; tačiau pasirodo, kad viskas vyksta atvirkščiai. Kai ištikimas 
marksistas sužino apie neįtikėtiną kapitalistinės sistemos, gerus proletarus 
paverčiančios blogais buržujais, ištvirkimą, jam plaukai šiaušiasi ant galvos; 
jis visai užmiršta, kad, pasak Marxo, vienintelė kapitalistinės sistemos blogy- 
bė yra ta, kad ji veikia visai priešingai. Štai ką rašo Leninas, nagrinėdamas 
šiuolaikinio britų imperializmo“? blogąsias priežastis ir baisingus padarinius: 
„Priežastys: (1) šios šalies vykdomas viso pasaulio išnaudojimas; (2) jos 
monopolistinė padėtis pasaulinėje rinkoje; (3) jos kolonijinė monopolija. Pa- 
dariniai: (1) Britanijos proletariato dalies suburžuazėjimas; (2) dalis proleta- 
riato leidžiasi mulkinama Žmonių, kurie parsidavę buržuazijai ar bent jau jos 
apmokami“. Šitaip žavingu — „proletariato suburžuazėjimas“ — marksistiniu 

vardu pakrikštydamas nekenčiamą tendenciją — visų pirma nekenčiamą todėl, 
kad ji neatitinka marksistinės pasaulio raidos sampratos, — Leninas aiškiai 
tiki, kad ji yra tapusi marksistine tendencija. Pats Marxas buvo įsitikinęs, kad 
juo greičiau visas pasaulis pereis neišvengiamą kapitalistinės industrializaci- 
jos tarpsnį, juo geriau, ir todėl buvo linkęs remti“! imperialistines pasaulio 
raidos tendencijas. Tuo tarpu Leninas prieina visai kitokią išvadą. Kadangi 
britų viešpatavimas kolonijose lėmė tai, kad metropolijos darbininkai leidosi 
mulkinami „buržuazijos papirktų vadų“, o ne komunistų, kolonijinę imperiją 
jis laikė potencialaus sprogimo detonatoriumi. Revoliucija kolonijose galėjo 
priversti skurdo didėjimo dėsnį veikti metropolijoje, o tai būtų joje sukėlę 
revoliuciją. Taigi kolonijos buvo ta vieta, iš kurios turėjo paplisti pasaulinis 
gaisras... 

Nemanau, kad ši pagalbinė hipotezė, kurios istoriją nupasakojau bendrais 
bruožais, gali išgelbėti skurdo didėjimo dėsnį, nes šią hipotezę paneigė pa- 
tyrimas. Egzistuoja šalys, pavyzdžiui, Skandinavijos demokratijos, Čekoslo- 
vakija, Kanada, Australija, Naujoji Zelandija, jau nekalbant apie Jungtines 
Amerikos Valstijas, kuriose demokratinis intervencionizmas darbininkams už- 
tikrino aukštą pragyvenimo lygį, nors šiose šalyse kolonijų išnaudojimas ne- 
turėjo įtakos, ar bent jau nebuvo toks žymus, kad patvirtintų minėtą hipotezę. 
Maža to, jei kai kurias kolonijas „išnaudojančias“ šalis, pavyzdžiui, Olandiją 
ir Belgiją, palyginsime su Danija, Švedija, Norvegija ir Čekoslovakija, t. y. 
kolonijų „neišnaudojančiomis“ šalimis, pamatysime, kad pramonės darbinin- 
kai iš kolonijų daug naudos negavo, nes darbininkų klasės padėtis visose 
šiose šalyse yra stulbinamai panaši. Maža to, nors kolonizacijos sukeltas 
čiabuvių skurdas yra vienas juodžiausių civilizacijos istorijos puslapių, nega- 
lima tvirtinti, kad nuo Marxo meto čiabuvių skurdas padidėjo. Padėtis visai 
priešinga; reikalai labai pasistūmėjo į gerąją pusę. Jei pagalbinė hipotezė ir 
pradinė teorija būtų teisinga, kolonijų gyventojų nuskurdimą būtų lengva 
pastebėti. 

Dabar, kaip ir ankstesniuose skyriuose, kur nagrinėjau antrąjį ir trečiąjį 
Marxo argumentacijos žingsnį, pirmąjį Marxo pranašiškos argumentacijos 
žingsnį aš pailiustruosiu parodydamas, kaip jis praktiškai paveikė marksisti- 
nių partijų taktiką. 

Spaudžiami akivaizdžių faktų, socialdemokratai tyliai atsisakė skurdo di- 
dėjimo teorijos, bet visa jų taktika ir toliau buvo grindžiama prielaida, kad 
nuskurdimo dėsnis ir toliau veikia, t. y., kad pramonės proletarų skaičius ir 
toliau auga. Todėl savo politiką jie grindė tik pramonės darbininkų atstova- 

vimu, kartu tvirtai tikėdami, kad jie atstovauja ar labai greitai atstovaus „di- 
džiajai gyventojų daugumai““*. Jie niekada neabejojo šiuo Komunistų parti- 
jos manifesto teiginiu: „Visi ankstesni istorijos sąjūdžiai buvo mažumų sąjū- 
džiai... Proletarų sąjūdis yra sąmoningas, nepriklausomas didžiosios daugumos 
sąjūdis, ginantis didžiosios daugumos interesus“. Todėl jie be nerimo laukė 
tos dienos, kai klasinė sąmonė ir klasinis pramonės darbininkų įsitikinimas 
savo teisumu leis jiems laimėti daugumą balsų per rinkimus. „Negali būti 
jokių abejonių dėl to, kas galiausiai nugalės — saujelė išnaudotojų ar didžioji 
dauguma, kurią sudaro darbininkai“. Socialdemokratai nematė, kad tuo metu 
pramonės darbininkai niekur nebesudarė daugumos, jau nekalbant apie „di- 
džiąją daugumą“, ir kad statistika neberodė kokios nors jų skaičiaus didėjimo 
tendencijos. Jie nesuprato, kad demokratinės darbininkų partijos egzistavi- 
mas buvo visiškai pateisinamas tik tol, kol tokia partija buvo pasirengusi eiti 
į kompromisus ar net bendradarbiauti su kitomis partijomis, pavyzdžiui, su 
kai kuriomis partijomis, atstovaujančiomis valstiečiams ar viduriniajai klasei. 
Be to, jie nesuprato, kad, norėdami valdyti valstybę tik kaip gyventojų dau- 
gumos atstovai, jie turėjo pakeisti visą savo politiką ir nebepretenduoti į 
visišką arba dalinį atstovavimą pramonės darbininkams. Žinoma, tokios po- 
litikos negalima pakeisti naiviai tvirtinant, kad proletarinė politika pati savai- 
me gali paprasčiausiai palenkti (pasak Marxo“*): „Kaimo gamintojus atitinka- 
mų rajonų svarbiausių miestų intelektualiniam vadovavimui ir šitaip padaryti 
pramonės darbininką natūraliu jų interesų patikėtiniu...“ 

Komunistų partijų padėtis buvo kitokia. Jie laikėsi tvirtai įsikibę nuskur- 
dimo teorijos, tikėdami, kad nuskurdimas didės ne tik ekstensyviai, bet ir 
intensyviai, jei tik tuometinio darbininkų buržuazėjimo priežastys bus paša- 
lintos. Šitoks įsitikinimas gerokai lėmė tai, ką Marxas pavadintų tų partijų 
politikos „vidiniais prieštaravimais“. 

Komunistų partijų taktinė situacija atrodo esanti gana paprasta. Remda- 
miesi Marxo pranašyste, komunistai buvo šventai įsitikinę, kad nuskurdimas 
netrukus turi padidėti. Be to, jie žinojo, kad partija negali išsikovoti darbinin- 
kų pasitikėjimo, už juos ir kartu su jais nekovodama už jų dalios pagerinimą. 
Šios dvi pamatinės prielaidos aiškiai apibrėžė jų bendrosios taktikos princi- 
pus: ragink darbininkus reikalauti savo dalies, paremk juos kaskart, kai jie 
imasi nesibaigiančios kovos dėl duonos ir būsto, atkakliai kovok kartu su 
jais, kad jų praktiniai — tiek ekonominiai, tiek politiniai — reikalavimai būtų 
patenkinti. Tik šitaip įgysi jų pasitikėjimą. Kartu darbininkai supras, kad savo 
dalią palengvinti jiems neįmanoma, kovojant tokią smulkią kovą, ir kad nie- 

kas, išskyrus totalinę revoliuciją, negali pagerinti jų padėties. Juk visos šios 
smulkios kovos pasmerktos nesėkmei; Marxas mums pasakė, kad kapitalistai 
paprasčiausiai negali nuolat eiti į kompromisą ir kad galiausiai skurdas turi 
didėti. Todėl vienintelis kasdienis darbininkų kovos su prispaudėjais rezulta- 
tas — tačiau labai vertingas — yra jų klasinis sąmonėjimas; tai tas vienybės 
jausmas, kuris gali atsirasti tik kovoje, kartu desperatiškai tikint, jog tik re- 
voliucija gali padėti visiškai įveikti skurdą. Kai pasiekiama ši pakopa, išmuša 
valanda pagaliau atversti savo kortas. 

Tokia teorija, kuria remdamiesi komunistai ir veikė. Iš pradžių jie rėmė 
darbininkus, kovojančius dėl savo dalios pagerinimo. Priešingai visiems lū- 
kesčiams ir pranašavimams, kova pasirodė esanti sėkminga. Reikalavimai 
patenkinami. Akivaizdu, kad priežastis ta, jog tie reikalavimai pernelyg kuk- 
lūs. Todėl reikia reikalauti daugiau. Bet reikalavimai vėl patenkinami“. Ma- 
žėjant skurdui, darbininkai vis mažiau niršta, vis labiau linksta derėtis dėl 
atlyginimo, o ne sąmokslauti, siekdami revoliucijos. 

Dabar komunistai supranta, kad jų politika turi būti radikaliai pakeista. 
Reikia ką nors daryti, kad pradėtų veikti skurdo didėjimo dėsnis. Pavyzdžiui, 
sukelti nepasitenkinimą kolonijose (net jei ten ir nėra jokių šansų laimėti 
revoliucijai); siekiant bendro tikslo — pasipriešinti darbininkų suburžuazėji- 
mui, reikia imtis visokiausių katastrofų skatinimo politikos. Tačiau šitokia 
nauja politika pagraužia darbininkų pasitikėjimą. Komunistai praranda savo 
partijos narius; lieka tie, kuriems trūksta realios politinių kovų patirties. Ko- 
munistų partijos praranda kaip tik tuos savo narius, kuriuos jos vadina „gdar- 
bininkų klasės avangardu“. Garsiai neskelbiamas komunistų principas. „Kuo 
blogiau, tuo geriau, nes skurdas turi įžiebti revoliuciją“, kelia darbininkų 
įtarimą: kuo geriau taikomas šis principas, tuo didesnis darbininkų įtarumas. 
Juk jie yra realistai; kad įgytum jų pasitikėjimą, privalai veikti taip, kad 
pagerintum jų dalią. 

Taigi politika vėl turi būti radikaliai keičiama; norom nenorom tenka 
kovoti už nedelsiamą darbininko dalios pagerinimą ir kartu tikėtis priešingų 
rezultatų. 

Šitaip marksistinės teorijos vidiniai prieštaravimai galutinai sujaukia situ- 
aciją. Tai tokia situacija, kai sunku suprasti, kas yra išdavikas, nes išdavystė 
gali atrodyti kaip ištikimybė, o ištikimybė — kaip išdavystė. Tai situacija, kai 
žmonės, likę ištikimi partijai ne tik todėl, kad ji jiems atrodė (būgštauju, kad 
visai pagrįstai) esanti vienintelis ryžtingas sąjūdis, keliantis humanistinius 
tikslus, bet ir todėl, ir ypač todėl, kad partija vadovavosi moksline teorija, 

turi arba išeiti iš tokios partijos, arba paaukoti savo intelektą. Juk tokioje 
padėtyje jie privalo išmokti aklai tikėti kokiu nors autoritetu. Galiausiai jiems 
reikia tapti mistikais, priešiškai nusiteikusiais kiekvieno racionalaus argu- 
mentavimo atžvilgiu. 

Atrodo, kad ne tik kapitalizmą drasko vidiniai prieštaravimai, gresiantys 
jam žlugimu... 


Dvidešimt pirmas skyrius 
MARKSISTINĖS PRANAŠYSTĖS ĮVERTINIMAS 


Argumentai, grindžiantys Marxo istorinę pranašystę, niekam tikę. Jo ori- 
ginalus bandymas pranašiškas išvadas kildinti iš ano meto ekonominio gyve- 
nimo tendencijų stebėjimo nepavyko. Šios nesėkmės priežastis nėra kokie 
nors empirinio argumentacijos pagrindimo trūkumai. Marxo išskleista jo me- 
to visuomenės sociologinė ir ekonominė analizė buvo šiek tiek vienpusiška, 
bet, nepaisant jos šališkumo, ji buvo puiki tiek, kiek turėjo aprašomąjį pobū- 
dį. Marxui nepavyko tapti pranašu, ir šios nesėkmės vienintelė priežastis yra 
istoricizmo paties savaime skurdas, tas paprastas faktas, kad net jei šiandien 
matome tai, kas, kaip atrodo, yra tam tikra istorinė tendencija ar kryptis, 
negalime žinoti, ar ji bus tokia ir rytoj. 

Turime pripažinti, kad daugelį dalykų Marxas matė teisingai. Net jei ap- 
siribosime jo pranašyste, kad nevaržomo kapitalizmo sistemai, tokiai, kokią 
ją matė pats Marxas, nelemta ilgai egzistuoti ir kad šios sistemos apologetai, 
manę, kad ji amžina, klysta, tada turėsime pasakyti, kad Marxas buvo teisus. 
Be to, jis buvo teisus, tvirtindamas, kad toji jėga, kuri kapitalizmą pavers 
nauja ekonomine sistema, visų pirma, yra „klasių kova“, t. y. darbininkų 
sąjunga. Bet mes neturime perdėti ir sakyti, kad Marxas numatė tą naująją 
sistemą, intervencionizmą!, vadindamas ją kitaip — socializmu. Tiesa yra ta, 
kad jis visai nenujautė, kas bus ateityje. Tai, ką jis vadino „socializmu“, buvo 
labai nepanašu į kurią nors intervencionizmo formą, netgi į rusiškąją; juk jis 
tvirtai tikėjo, kad būsimoji istorijos eiga susilpnins ir politinę, ir ekonominę 
valstybės įtaką, tuo tarpu intervencionizmas visur ją sustiprino. 

Kadangi aš kritikuoju Marxą ir šiek tiek šlovinu demokratinį dalinį inter- 
vencionizmą (ypač institucinį, aptartą 17 skyriaus VII poskyryje), norėčiau 
paaiškinti, kad labai simpatizuoju Marxo lūkesčiams, susijusiems su valsty- 

bės įtakos mažėjimu. Jokios abejonės, jog didžiausias intervencionizmo — 
ypač tiesioginio intervencionizmo — pavojus yra tas, kad jis sustiprina valdžią 
ir biurokratiją. Daugumai intervencionizmo šalininkų tai nerūpi, arba jie tie- 
siog nenori šito pastebėti, o tai didina pavojų. Bet aš tikiu, kad, vos tik su 
šiuo pavojumi bus susidurta akis į akį, taps įmanoma jį pašalinti, nes tai irgi 
yra tik socialinės technologijos ir dalinės socialinės inžinerijos problema. Bet 
svarbu laiku jos imtis, nes iš jos kyla pavojus demokratijai. Mes privalome 
iš anksto rūpintis ne tik saugumu, bet ir laisve, jau vien todėl, kad tik laisvė 
gali apsaugoti patį saugumą. 

Bet grįžkime prie Marxo pranašystės. Viena iš istorinių tendencijų, kurios 
atradėjų Marxas laikė save, atrodo, yra pastovesnė už kitas; turiu galvoje 
gamybos priemonių kaupimą ir ypač darbo našumo augimą. Tiesą sakant, 
atrodo, kad ši tendencija tam tikrą laiką išliks, jei, žinoma, mes palaikysime 
civilizacijos vyksmą. Bet Marxas ne tik įžvelgė šią tendenciją ir jos „civili- 
zuojančius aspektus“, bet kartu matė joje glūdinčius pavojus. Tai jis buvo 
vienas pirmųjų mąstytojų (nors turėjo pirmtakus, pavyzdžiui, Fourierą?), pa- 
brėžusių ryšį tarp „gamybinių jėgų vystymosi“, kurį jis laikė? „kapitalo isto- 
rine misija ir jo pateisinimu“ ir pačiu destruktyviausiu kredito sistemos — 
sistemos, kuri, atrodo, paskatino spartų pramonės augimą — reiškiniu, ekono- 
miniu ciklu. 

Paties Marxo sukurta ekonominio ciklo teorija (aptarta ankstesnio sky- 
riaus IV poskyryje) tikriausiai gali būti performuluota taip: net jei teisinga, 
kad laisvajai rinkai būdingi dėsniai sukuria visiško užimtumo tendenciją, taip 
pat teisinga ir tai, kad kiekvienas priartėjimas prie visiško užimtumo, t. y. 
prie darbo jėgos trūkumo, išradėjus ir investuotojus skatina kurti ir įvedinėti 
naujus darbo sąnaudas mažinančius mechanizmus ir šitaip išjudinti (iš pra- 
džių trumpalaikį ekonominį pakilimą, o tada) naują nedarbo ir nuosmukio 
bangą. Ar ši teorija yra bent kiek teisinga, ir kiek ji teisinga, aš nežinau. Kaip 
sakiau ankstesniame skyriuje, ekonominio ciklo teorija yra tikrai sunkus da- 
lykas, ir aš nesirengiu jos imtis. Kadangi Marxo teiginys, kad darbo našumo 
augimas yra vienas veiksnių, lemiančių ekonominį ciklą, man atrodo yra 
svarbus, leisiu sau pateikti keletą jį pagrindžiančių ir beveik akivaizdžių minčių. 

Žinoma, toliau pateikiamas galimų procesų sąrašas yra toli gražu ne visas; 
bet jis sudarytas taip, kad kylant darbo našumui bent jau vienas iš pateikiamų 
galimų procesų, o per ilgesnį laiką, galimas daiktas, ir daugiau tokių procesų, 
turi prasidėti ir trukti tol, kol jie neatsvers darbo našumo augimo. 

A. Kapitalo investicijos didėja, t. y. gaminamos tokios gamybos priemo- 
nės, kurios didina kitų prekių gamybos pajėgumus. (Kadangi tai veda prie 
tolesnio gamybos augimo, šis veiksnys pats vienas negali atsverti savo ilga- 
laikių padarinių). 

B. Didėja vartojimas — pragyvenimo lygis kyla: 

a) visų gyventojų; 
b) tam tikrų visuomenės sluoksnių (pavyzdžiui, tam tikros klasės). 

C. Darbo laikas trumpėja: 

a) mažėja darbo dienos ilgumas; 

b) žmonių, kurie nėra pramonės darbininkai, skaičius didėja; 
b.) ypač didėja mokslininkų, gydytojų, menininkų, verslininkų ir t.t. 

skaičius; 
b) didėja bedarbių skaičius. 
D. Padidėja pagaminamų, bet nesuvartojamų prekių masė: 

a) vartojimo prekės naikinamos; 

b) gamybos priemonės nepanaudojamos (gamyklos sustabdomos); 

c) gaminamos prekės, nepriklausančios vartojimo prekių ir (A) kate- 
gorijai, pavyzdžiui, ginklai; 

d) darbas naudojamas naikinti gamybos priemones (ir šitaip mažinti 
darbo našumą). 

Aš sudariau šių procesų sąrašą — žinoma, šį sąrašą galima plėsti — tokiu 
būdu, kad procesai, surašyti virš punktyrinės linijos, t. y. iki (C, b,) paprastai 
laikomi pageidautinais, o procesai žemiau punktyrinės linijos (nuo C, b,) 
paprastai laikomi nepageidautinais; jie žymi ekonomikos nuosmukį, ginklų 
gamybos padidėjimą ir karą. 

Dabar bus aišku: kadangi vien tik (A) negali atstatyti normalios pusiau- 
svyros, nors ir gali būti labai svarbus veiksnys, turi atsigauti vienas arba keli 
kiti procesai. Be to, atrodo, galima priimti racionalią prielaidą, kad ir nesant 
institucijų, užtikrinančių, jog pageidautini procesai vyktų taip intensyviai, 
kad atsvertų padidėjusį darbo našumą, prasidės nepageidautini procesai. Bet 
visi tokie procesai, gal tik išskyrus ginklų gamybą, yra tokio pobūdžio, kad 
veikiausiai jie atves prie ryškaus (A) veiksnio susilpnėjimo, o tai labai pablo- 
gins bendrą situaciją. 

Nemanau, kad šitie svarstymai gali nors kiek „paaiškinti“ ginklavimosi 
varžybas arba karo neišvengiamumą, nors jie gali paaiškinti totalitarinių vals- 
tybių sėkmę kovojant su nedarbu. Be to, aš nemanau, kad jie gali „paaiškinti“ 

ekonominį ciklą, nors, galimas daiktas, jie gali šiek tiek padėti jį paaiškinti, 
akcentuodami labai svarbų kredito ir pinigų vaidmenį. Juk veiksnio (A) su- 
silpnėjimas, t. y. kapitalo investicijų sumažėjimas, pavyzdžiui, gali reikšti 
tokias kapitalo sankaupas, kurios kitomis sąlygomis, galimas daiktas, būtų 
investuotos. Šis veiksnys yra svarbus ir plačiai aptarinėjamas. Be to, nėra 
visai neįmanoma, kad marksistinis pelno normos mažėjimo dėsnis (jei jis 
apskritai veikia?) irgi gali šiek tiek paaiškinti neinvestuojamų sankaupų susi- 
darymą. Iš tikrųjų, jei tarsime, kad greito kapitalo kaupimo tarpsnis gali 
atvesti prie tokio nuosmukio, tai gali atbaidyti nuo investavimo ir skatinti 
neinvestuoto kapitalo kaupimą ir mažinti investicijas (A). 

Bet visi šie samprotavimai negali būti laikomi ekonominio ciklo teorija. 
Tokios teorijos tikslas būtų visai kitas. Ji turėtų paaiškinti, kodėl laisvosios 
rinkos institucijos, kuri savaime yra labai efektyvus pasiūlos ir paklausos 
sulyginimo įrankis, nepakanka užkirsti kelią ekonominiam nuosmukiui“, t. y. 
perprodukcijai ir vartojimo sumažėjimui. Kitaip tariant, mes turėtume paro- 
dyti, kodėl pirkimas ir pardavimas rinkoje, kaip viena iš nepageidautinų mū- 
sų veiklos socialinių padarinių’, sukelia ekonominį ciklą. Marksistinės eko- 
nominio ciklo teorijos tikslas yra kaip tik toks, o čia pateikti bendro pobūdžio 
svarstymai apie bendros darbo našumo didėjimo tendencijos padarinius, ge- 
riausiu atveju, gali tik papildyti šią teoriją. 

Aš nelinkęs nuneigti visų šių svarstymų apie ekonominį ciklą privalumų. 
Bet man atrodo visiškai aišku, kad jie yra labai vertingi, net turint galvoje tai, 
kad šiuolaikinių teorijų fone jie turi būti atmesti. Jau vien tas faktas, kad 
Marxas šiai problemai skyrė tiek daug dėmesio, yra didelis jo nuopelnas. 
Bent jau ši jo pranašystės dalis kol kas pildosi. Tikrai, darbo našumo augimo 
tendencija išlieka. Išlieka ir ekonominiai ciklai, ir tas jų išlikimas turėtų vesti 
prie intervencionistinių kontrpriemonių, taigi prie tolesnio laisvosios rinkos 
sistemos suvaržymo. Tokie procesai atitinka Marxo pranašystę, kad ekonomi- 
nis ciklas yra vienas iš veiksnių, lemiančių nevaržomo kapitalizmo sistemos 
žlugimą. Reikia pridurti, kad kitas teisingos pranašystės pavyzdys yra Marxo 
teiginys, jog dar vienas svarbus šio proceso veiksnys bus darbininkų vieni- 
jimasis. 

Turėdami galvoje šias svarbias ir didžia dalimi teisingas Marxo pranašiš- 
kas intuicijas, ar turime teisę kalbėti apie istoricizmo skurdą? Jei Marxo 
istorinio pranašavimo intuicijos bent iš dalies teisingos, tada mes tikrai nega- 
lime lengva ranka nubraukti šitokio mąstymo metodo. Bet įdėmiau pažvelgus 
į Marxo laimėjimus, tampa aišku, kad gerų rezultatų Marxas niekada negau- 

davo remdamasis istoricistiniu metodu; jo sėkmę visada lemdavo institucijų 
analizės metodai. Išvada, kad didinti darbo našumą kapitalistą priverčia kon- 
kurencija, pasiekta ne istoricistine, o tipiška institucijų analize. Savo ekono- 
minio ciklo ir gyventojų pertekliaus teoriją Marxas grindžia kaip tik institu- 
cijų analize. Ir net klasių kovos teorijos pagrindas yra institucijų analizė: 
klasių kova traktuojama kaip dalis mechanizmo, kuriuo remiantis kontroliuo- 
jamas tiek turto, tiek valdžios paskirstymas, ir kuris sukuria galimybę suda- 
rinėti kolektyvines sutartis plačiausia šio žodžio prasme. Šiose Marxo kon- 
cepcijose joks vaidmuo tikrai neskiriamas tipiškiems istoricistiniams „istorinio 
vystymosi dėsniams“, tarpsniams, pakopoms ar tendencijoms. Kita vertus, nė 
viena iš pačių pretenzingiausių Marxo istoricistinių išvadų, nė vienas iš jo 
„neišvengiamų vystymosi dėsnių“ ar jo „istorijos pakopų, kurių negalima 
peršokti“, nepasitvirtino ir negali būti laikoma teisingu numatymu. Marxą 
lydėjo sėkmė tik tol, kol jis nagrinėjo institucijas ir jų funkcionavimą. Bet 
teisingas ir priešingas teiginys: nė viena iš jo pretenzingiausių ir plačiausių 
istorinių pranašysčių nesisieja su institucijų analize. Jei tik bandoma tas pra- 
našystes pagrįsti tokia analize, gaunamos neteisingos išvados. Iš tikrųjų, jei 
pačias pretenzingiausias Marxo pranašystes lyginsime su paties Marxo nusi- 
brėžtais aukštais intelektualiniais kriterijais, pamatysime, kad šių pranašysčių 
intelektualinis lygis yra žemas. Jose ne tik daug utopinio mąstymo pėdsakų; 
jos rodo ir politinės vaizduotės stoką. Šiek tiek supaprastintai galima sakyti, 
kad Marxui buvo būdinga jo epochos pažangaus pramonininko, „buržua“, 
mąstysena: jis tikėjo pažangos dėsniu. Tačiau šitoks naivus Hegelio, Com- 
te'o, Marxo ir Millio istoricistinis optimizmas ne mažiau prietaringas, kaip ir 
Platono arba Spenglerio stiliaus pesimistinis istoricizmas. Istoricizmas prana- 
šui yra labai prastas įrankis, nes jis kausto istorinę vaizduotę. Reikia pripa- 
žinti, kad vienas iš nešališko požiūrio į politiką principų yra toks: žmogiškųjų 
dalykų srityje viskas įmanoma; kalbant konkrečiau, galima sakyti, kad nieka- 
da negalima nepaisyti jokio įmanomo istorinio vystymosi varianto, remiantis 
tik tuo, kad jis gali paneigti vadinamąją Žmonijos pažangos tendenciją ar 
kokius nors kitus tariamus „žmogaus prigimties“ dėsnius. „Pažangos fak- 
tas, — rašo H.A.L. Fisheris*?, — aiškiomis ir didelėmis raidėmis užrašytas ant 
istorijos lakšto; bet pažanga nėra gamtos dėsnis. Pamatą, kurį padėjo viena 
karta, gali sugriauti kita“. 

Remiantis principu, kad viskas įmanoma, dabar vertėtų pasakyti, jog Mar- 
xo pranašystės galėjo ir išsipildyti. XIX a. būdinga progresistinio optimizmo 
tikyba gali tapti didžiule politine jėga, kuri gali padėti įgyvendinti tai, kas 

pranašauta. Todėl net teisingo numatymo nedera priimti pernelyg lengvai, 
kaip tam tikros teorijos ir jos moksliškumo patvirtinimo. Toks patvirtinimas 
veikiau gali būti tos teorijos religinio pobūdžio ir religinės tikybos, galinčios 
įkvėpti žmones, jėgos padarinys. Marksizme religinio elemento neabejotinai 
esama. Didžiausio skurdo ir degradacijos valandą darbininkams Marxo pra- 
našystė įkvėpė tikėjimą savo misija ir didinga ateitimi, kurią jų sąjūdis rengia 
visai žmonijai. Žvelgdamas į praeitį, į įvykių eigą nuo 1864 iki 1930 metų, 
aš galvoju, kad jei ne tas šiek tiek atsitiktinis faktas, nulėmęs tai, kad Marxas 
pristabdė tyrinėjimus socialinės technologijos srityje, įvykiai Europoje, vei- 
kiami šios pranašiškos religijos, galimas daiktas, būtų vystęsi nekolektyvis- 
tinio socializmo kryptimi. Kruopštus pasirengimas vykdyti reformas remian- 
tis socialine inžinerija ir tvarkyti visuomenę orientuojantis į laisvę, kurio 
ėmėsi Rusijos ir Centrinės Europos marksistai, galimas daiktas, galėjo atnešti 
tikrą sėkmę, įtikinamą visiems atviros visuomenės šalininkams. Tačiau tokia 
sėkmė nebūtų buvusi mokslinės pranašystės patvirtinimas. Ji būtų buvusi 
religinio sąjūdžio padarinys — tikėjimo humanizmu, susietų su kritišku mūsų 
proto galių panaudojimu pasaulio keitimo tikslams, padarinys. 

Tačiau įvykių eiga buvo kitokia. Marxo sekėjų galvose įsivyravo marksis- 
tinės tikybos pranašiškasis elementas. Jis nušlavė visus kitus elementus, su- 
naikino šalto ir kritinio protavimo galią ir sugriovė įsitikinimą, kad remiantis 
protu galima pakeisti pasaulį. Visa, kas liko iš Marxo mokslo, — tai Hegelio 
orakulų filosofija, kuri, apkarstyta marksistiniais papuošalais, kelia grėsmę 
kovai už atvirą visuomenę ir gali ją paralyžiuoti. 


MARXO ETIKA 


Dvidešimt antras skyrius 
ISTORICISTINĖ MORALĖS TEORIJA 


Uždavinys, kurį Marxas ketino spręsti Kapitale, buvo toks: atskleisti ne- 
išvengiamus visuomenės vystymosi dėsnius. Jis nekėlė tikslo atrasti ekono- 
mikos dėsnių, kurie būtų naudingi visuomenės technologams. Be to, jis ne- 
ketino analizuoti ekonominių sąlygų, kurios leistų įgyvendinti tokius 
socialistinius tikslus kaip teisingos kainos, lygus turto paskirstymas, saugu- 
mas, racionalus gamybos planavimas ir, visų pirma, laisvė; jis nebandė ana- 
lizuoti ir apibrėžti šių tikslų. 

Nors Marxas ryžtingai atmetė utopistų technologiją, kartu ir kiekvieną 
bandymą moraliai pateisinti socialistų tikslus, tačiau jo raštuose esama etinės 
teorijos užuomazgų. Šią teoriją pirmiausia išreiškia visuomenės institucijų 
moraliniai vertinimai. Galiausiai smerkiantis Marxo požiūris į kapitalizmą iš 
esmės laikytinas moraliniu pasmerkimu. Ši sistema smerkiama dėl jai būdin- 
go Žiauraus neteisingumo, derinamo su visišku „formaliu“ teisėtumu ir teisin- 
gumu. Ši sistema smerkiama dėl to, kad, versdama išnaudotoją pavergti iš- 
naudojamąjį, ji atima laisvę ir iš vieno, ir iš kito. Marxas nesmerkė turto ir 
nešlovino skurdo. Kapitalizmo jis nekentė ne dėl kaupiamo turto, o dėl jo 
oligarchinio pobūdžio; jis nekentė kapitalizmo, nes šioje sistemoje turtas to- 
lygus politinei valdžiai, t. y. kitų žmonių valdymui. Darbo jėga paverčiama 
preke; tai reiškia, kad žmonės turi parsidavinėti rinkoje. Marxas nekentė šios 
sistemos, nes ji buvo panaši į vergovę. 

Šitaip išryškindamas visuomenės institucijų moralinį aspektą, Marxas pa- 
brėžė mūsų atsakomybę už savo veiksmų tolesnius socialinius padarinius, 
pavyzdžiui, jis turėjo galvoje tokius veiksmus, kurie gali pratęsti socialiai 
neteisingų institucijų egzistavimą. 

Taigi, nors Kapitalas pirmiausia yra visuomeninės etikos traktatas, jame 
esančios etinės idėjos niekur nepateikiamos būtent kaip etinės idėjos. Jos tik 

numanomos, tačiau dėl to nepraranda savo jėgos, nes jų prasmė yra visiškai 
akivaizdi. Mano galva, Marxas vengė išskleisti moralės teoriją, nes nekentė 
pamokslavimo. Labai nemėgęs moralistų, kurie kitiems siūlo vandenį, o pa- 
tys geria vyną, Marxas nebuvo linkęs aiškiai išreikšti savo etinių įsitikinimų. 
Humaniškumo ir padorumo principai jam buvo savaime suprantami, kurių 
nereikia aptarinėti. (Ir šioje srityje jis buvo optimistas.) Jis kritikavo moralis- 
kurią jis laikė nemoralia; jis kritikavo liberalizmo šlovintojus dėl jų pasipū- 
timo ir dėl to, kad laisvę jie tapatino su formalia laisve, egzistavusia tokioje 
visuomeninėje sistemoje, kuri laisvę naikina. Šitaip netiesiogiai jis išpažino 
savo laisvės meilę; ir nepaisant jo, kaip filosofo, simpatijų holizmui, jis tikrai 
nebuvo kolektyvistas, nes tikėjo, kad valstybė galiausiai „numirs“. Man at- 
rodo, kad Marxo tikėjimas iš esmės buvo tikėjimas atvira visuomene. 
Marxo požiūris į krikščionybę glaudžiai susijęs su šiais įsitikinimais ir su 
tuo faktu, kad veidmainiškas kapitalistinio išnaudojimo gynimas jo dienomis 
buvo būdingas oficialiosios krikščionybės bruožas. (Jo požiūris į krikščiony- 
bę buvo panašus į jo amžininko Kierkegaard'o, didžiojo krikščioniškosios 
etikos reformatoriaus, požiūrį; Kierkegaard'as parodė!', kad jo dienų oficia- 
lioji krikščionybė yra antikrikščioniškos ir antihumaniškos veidmainystės ap- 
raiška.) Tipiškas tokios krikščionybės atstovas buvo anglikonų protestantų 
bažnyčios šventikas J.Townsendas, traktato Svarstymai apie skurdo įstaty- 
mus. Parašyta žmogaus, linkinčio žmonijai gerovės. (A Disertation on the 
Poor Laws, by a Wllwisher of Mankind) autorius, kaip parodė Marxas, iš- 
skirtinai negrabus išnaudojimo apologetas. „Badas, — pradeda Townsendas 
savo panegiriką?, — yra ne tik taikinga, tyli, nuolatinė paskata, bet ir kaip 
natūraliausias stropumo bei darbo motyvas žadina pačias didžiausias pastan- 
gas“. Townsendo „krikščioniškoje“ pasaulio santvarkoje (kaip teigia Marxas) 
viską lemia tai, kad badas tampa nuolatine darbininkų klasės būkle; be to, 
Townsendas įsitikinęs, kad šitokia būklė yra dieviškasis tikslas, glūdintis gy- 
ventojų skaičiaus didėjimo principe, nes vėliau jis sako: „Matyt, pačios gam- 
tos dėsnis lemia, kad skurdžiai turi būti šiek tiek netoliaregiai, todėl niekada 
netrūksta tokių Žmonių, kurie bendruomenėje atlieka purviniausius, prasčiau- 
sius darbus. Šitaip labai padidinamos žmonių laimės atsargos, o subtilesni 
žmonės gali laisvai ir netrikdomai atsiduoti savo pašaukimui, kuris atitinka 
pačius įvairiausius jų polinkius“. Ir šitas „rafinuotas šventikas palaižūnas“, — 
taip jį pavadino Marxas už tokius samprotavimus, — dar priduria, kad skurdo 

įstatymai, padėdami alkstantiesiems, „gali sugriauti harmoniją, grožį, simet- ` 
riją ir tvarką tos sistemos, kurią Dievas ir gamta davė pasauliui“. 

Jei šitokia „krikščionybė“ šiuo metu išnyko nuo geresniosios mūsų pla- 
netos dalies paviršiaus, tai labai lėmė moralės reformacija, kurios ėmėsi Mar- 
xas. Aš neneigiu, kad bažnyčios požiūrio į skurdžius Anglijoje reformacija 
prasidėjo gerokai iki to meto, kai Marxas pradėjo daryti įtaką Anglijai; bet 
šį sąjūdį jis ypač veikė kontinente, o socialistinio sąjūdžio sustiprėjimas to- 
kias pačias tendencijas sustiprino ir Anglijoje. Galimas daiktas, kad Marxo 
įtaką krikščionybei galima lyginti su Lutherio įtaka Romos katalikų bažny- 
čiai. Abu šie žmonės metė iššūkį, abu sukėlė kontrreformaciją savo priešų 
stovyklose, abu savo priešus privertė peržiūrėti ir pasverti savo etines nor- 
mas. Jei dabartinė krikščionybė eina kitu keliu, o ne tuo, kuriuo ėjo prieš 
trisdešimt metų, tai nemažas Marxo įtakos nuopelnas. Marxo įtaka šiek tiek 
lėmė net tai, kad Bažnyčia įsiklausė į Kierkegaard'o raginimą; knygoje Tei- 
sėjo knyga (Book of Judge) savo misiją šis mąstytojas aprašė šitaip: „Tas, 
kurio uždavinys yra atrasti reformuojančią idėją, turi tiksliai ir giliai įsismelk- 
ti į supuvusias esamos santvarkos dalis, o tada, kiek įmanoma šališkiau, 
iškelti šios santvarkos priešingybę“. (Todėl, — priduria jis, — tikrai protingas 
žmogus reformavimo idėjai nesunkiai iškels šališkumo priekaištą ir įtikins 
publiką, kad visa šios idėjos tiesa ir buvo toks šališkumas“.) Šiuo požiūriu 
galima pasakyti, kad ankstyvasis marksizmas, pagrįstas etiniu rigorizmu, pa- 
brėžęs ne žodžių, o darbų svarbą, galimas daiktas, buvo pati svarbiausia 
mūsų epochos reformavimo idėja“. Tuo aiškintina jo milžiniška moralinė įtaka. 

Reikalavimas, kad žmonės turi įrodyti savo tiesą darbais, ypač pabrėžia- 
mas kai kuriuose Marxo ankstyvuosiuose veikaluose. Šitoks požiūris, kurį 
galima pavadinti aktyvizmu, aiškiausiai suformuluotas paskutinėje jo tezėje 
apie Feuerbachą: „Iki šiol filosofai tik aiškino pasaulį; bet svarbiausia tai, 
kad jį reikia pakeisti“. Bet esama daug kitų tekstų, atskleidžiančių tą pačią 
„aktyvistinę“ tendenciją; ypač ji ryški ten, kur Marxas apie socializmą kalba 
kaip apie „laisvės karalystę“, apie tokią karalystę, kurioje Žmogus taps savo 
„visuomeninės aplinkos šeimininku“. Socializmą Marxas suvokė kaip tokią 
epochą, kurioje mes gerokai išsilaisvinsime iš iracionalių jėgų, dabar lemian- 
čių mūsų gyvenimą, ir kurioje žmogaus protas galės aktyviai kontroliuoti 
žmonių veiksmus. Turėdamas galvoje visas šias Marxo mintis ir jo bendrąją 
moralinę bei emocinę nuostatą, aš negaliu abejoti, kad, susidūręs su alter- 

natyva, „Ar mes turime būti savo likimo tvarkytojai, ar tenkintis jo pranašų 
vaidmeniu?“, jis būtų nusprendęs būti tvarkytoju, o ne tik pranašu. 

Bet, kaip jau Žinome, šias stiprias Marxo „aktyvistines“ tendencijas para- 
lyžiavo jo istoricizmas. Jo veikiamas, Marxas pirmiausia tapo pranašu. Jis 
nusprendė, kad bent jau kapitalizme mes turime paklusti „„neišvengiamiems 
dėsniams“ ir tam faktui, kad visa, ką galime padaryti, tai „sutrumpinti ir 
palengvinti <...> natūralių jo evoliucijos fazių <...> gimdymo kančias““. Esa- 
ma gilios prarajos, Marxo aktyvizmą skiriančios nuo jo istoricizmo, ir šią 
prarają dar labiau pagilina jo doktrina, kad mes turime paklusti visiškai ira- 
cionalioms istorijos jėgoms. Juk utopizmu paženklindamas kiekvieną pastan- 
gą naudotis mūsiškiu protu planuojant ateitį, jis pripažino, kad protas negali 
dalyvauti kuriant protingesnį pasaulį. Esu įsitikinęs, kad tokio požiūrio pa- 
grįsti neįmanoma, be to, jis turi nuvesti į mistiką. Bet turiu pripažinti, kad, 
galimas daiktas, esama teorinės galimybės per šią prarają nutiesti tiltą, nors 
nemanau, kad toks tiltas būtų tvirtas. Šį tiltą, kuris Marxo ir Engelso raštuose 
egzistuoja tik apytikrių apmatų pavidalu, aš vadinu jų istoricistine moralės 
teorija’. 

Nenorėdami pripažinti, kad jų pačių etinės idėjos jau savaime sudarė 
išbaigtą ir pagrįstą visumą, į savo humanistinius tikslus Marxas ir Engelsas 
buvo linkę žvelgti orientuodamiesi į tokią teoriją, kuri šiuos tikslus aiškina 
kaip socialinių aplinkybių padarinį arba atspindį. Štai kaip galima apibūdinti 
šią teoriją. Jei visuomenės reformatorius ar revoliucionierius įsitikinęs, kad jį 
įkvepia neapykanta „neteisingumui“ ir „teisingumo“ meilė, tada jis pirmiau- 
sia yra iliuzijos auka (kaip ir kiekvienas kitas, pavyzdžiui, senosios santvar- 
kos apologetai). Arba, tiksliau, jo moralinės „teisingumo“ ir „neteisingumo“ 
idėjos yra visuomenės ir istorijos vystymosi šalutiniai produktai. Tačiau tai 
yra svarbūs šalutiniai produktai, nes tos idėjos yra dalis mechanizmo, kurio 
dėka visuomenė vystosi pažangos kryptimi. Kad paaiškinčiau tokį požiūrį, 
pasakysiu taip: visada esama bent jau dviejų „teisingumo“ (arba „laisvės“ ar 
„lygybės“) idėjų, ir tos dvi idėjos, tiesą sakant, labai skiriasi. Viena idėja yra 
tokia „teisingumo“ idėja, kurią susikuria viešpataujanti klasė; kita idėja yra 
„teisingumo“ idėja, kurią susikuria engiamųjų klasė. Žinoma, šios idėjos yra 
klasinės situacijos padariniai, bet kartu jos atlieka svarbų vaidmenį klasių 
kovoje: abiem šalims jos turi užtikrinti švarią sąžinę, kurios joms reikia tam, 
kad būtų tęsiama kova. 

Šią moralės teoriją galima laikyti istoricistine, nes pagal ją visos morali- 
nės kategorijos priklauso nuo istorinės situacijos; etikos srityje tokia teorija 

paprastai vadinama istorinu reliatyvizmu. Laikantis tokio požiūrio, nepakan- 
ka klausti: Ar teisinga šitaip elgtis? Galutinis klausimas būtų maždaug toks: 
Ar teisinga XV a. feodalinės moralės ribose elgtis štai šitaip? Arba: Ar tei- 
singa XIX a. proletarų moralės ribose elgtis štai šitaip? Tokį moralinį relia- 
tyvumą Engelsas taip apibūdina: „Kokia moralė skelbiama mums šiandien? 
Pirmiausia — tai krikščioniškoji feodalinė moralė, paveldėta iš praėjusių am- 
žių; savo ruožtu ją galima suskirstyti į dvi pagrindines, Romos katalikų ir 
protestantų, morales, kiekviena iš jų savo ruožtu gali būti skirstoma ir toliau, 
pradedant jėzuitų katalikų bei ortodoksų protestantų, baigiant neapibrėžtomis 
„pažangiomis“ moralėmis. Greta jų mes randame moderniąją buržuazinę mo- 
ralę, o šalia jos — proletarinę ateities moralę...“ 

Bet vadinamasis „istorinis reliatyvizmas“ jokiu būdu nėra esmingiausias 
marksistinės moralės teorijos istoricizmo bruožas. Įsivaizduokime, kad turi- 
me galimybę tokios teorijos šalininkams, pavyzdžiui, pačiam Marxui, užduo- 
ti tokį klausimą: „Kodėl elgiatės taip, kaip elgiatės? Kodėl manote, kad ne- 
leistina ir bjauru, pavyzdžiui, leistis paperkamiems buržuazijos ir nutraukti 
savo revoliucinę veiklą?“ Nemanau, kad Marxas noriai atsakytų į tokį klau- 
simą; veikiausiai jis bandytų iš jo išsisukti, galimas daiktas, tvirtindamas, kad 
jis elgėsi taip, kaip jam patinka, arba taip, kaip jautėsi esąs priverstas elgtis. 
Bet visi šie klausimai nesusiję su mūsiške problema. Neabejotina, kad, pri- 
imdamas praktinius sprendimus, savo gyvenime Marxas laikėsi labai griežto 
moralinio kodekso; be to, neabejotina, kad iš savo bendradarbių jis reikalavo 
aukštų moralinių kriterijų. Kad ir kokiais terminais reikštume šiuos dalykus, 
mums rūpima problema yra tokia: kaip rasti atsakymą, kurį Marxas, galimas 
daiktas, pateiktų, jeigu jam būtų užduotas klausimas, „Kodėl elgiesi štai ši- 
taip?“. Pavyzdžiui: „Kodėl stengiesi padėti engiamiesiems?“ (Pats Marxas 
nepriklausė šiai klasei nei kilme, nei auklėjimu, nei gyvenimo būdu.) 

Jei būtų šitaip spaudžiamas, Marxas, mano galva, būtų išreiškęs savo 
moralinius įsitikinimus tokiais terminais, kurie sudaro branduolį to reiškinio, 
kurį aš vadinu Marxo istoricistine moralės teorija. Kaip visuomenės moksli- 
ninkas (galimas daiktas, pasakytų jis), aš Žinau, kad mūsiškės moralinės 1dė- 
jos yra ginklai, naudojami klasių kovoje. Kaip mokslininkas, aš galiu jas 
nagrinėti, joms nepritardamas. Tačiau, kaip mokslininkas, aš suprantu ir tai, 
kad šioje kovoje negaliu nepalaikyti kurios nors šalies, kad bet kuri pozicija, 
net ir nešališko stebėtojo, reiškia vienokį ar kitokį kurios nors šalies palaiky- 
mą. Todėl mano problemą galima apibrėžti taip: kurią šalį aš palaikysiu? 
Pasirinkęs kurią nors šalį, aš, žinoma, kartu pasirenku savo moralę. Man teks 

pripažinti moralės sistemą, neišvengiamai susijusią su interesais tos klasės, 
kurią nusprendžiau paremti. Bet prieš priimdamas šitokį pamatinį sprendimą, 
aš nepalaikiau jokios moralinės sistemos, taręs, kad galiu išsilaisvinti iš ma- 
niškės klasės moralinės tradicijos; žinoma, toks išsilaisvinimas yra būtina 
išankstinė sąlyga, garantuojanti kiekvieną sąmoningą ir racionalų sprendimą 
besivaržančių moralės sistemų akivaizdoje. Kadangi sprendimas yra ,,„mora- 
lus“ tik tada, kai jis susijęs su tam tikru anksčiau priimtu moralės kodeksu, 
maniškis pamatinis sprendimas apskritai nėra joks „moralinis“ sprendimas. 
Tačiau tai, galimas daiktas, yra mokslinis sprendimas. Juk kaip visuomenės 
mokslininkas aš galiu įžvelgti tai, kas įvyks. Aš galiu įžvelgti, kad buržua- 
zija, kartu su ja ir jos moralės sistema, pasmerkta nunykti ir kad proletariatas, 
kartu su juo ir nauja moralės sistema, neišvengiamai nugalės. Aš matau, kad 
šitoks procesas yra neišvengiamas. Būtų beprotiška bandyti jam priešintis, 
kaip būtų beprotiška bandyti priešintis traukos dėsniui. Todėl savo pamatinį 
sprendimą priėmiau proletariato ir jo moralės naudai. Taigi šis sprendimas 
pagrįstas ne tik moksliniu numatymu, bet ir moksline istorine pranašyste. 
Nors savaime tai nėra moralinis sprendimas, nes jis nėra pagrįstas jokia mo- 
ralės sistema, bet jis verčia priimti tam tikrą moralės sistemą. Vadinasi, mano 
pamatinis sprendimas nėra (kaip jūs įtarėte) jausmų nulemtas sprendimas 
padėti engiamiesiems: ne, tai mokslinis ir racionalus apsisprendimas tuščiai 
nesipriešinti visuomenės vystymosi dėsniams. Tik tada, kai aš priėmiau tokį 
sprendimą, aš pasirengęs atsiduoti — ir visiškai pasinaudoti — tiems morali- 
niams jausmams, kurie yra niekuo nepakeičiami ginklai kovojant už tai, kas 
šiaip ar taip turi neišvengiamai atsitikti. Šitaip būsimos epochos faktus aš 
priimu kaip mano moralės matus. Ir šitaip aš išsprendžiu akivaizdų paradok- 
są, kad protingesnis pasaulis atsiras be racionalaus plano; juk pagal mano 
moralės kriterijus, kurių laikausi dabar, būsimas pasaulis turi būti geresnis, 
todėl ir protingesnis. Šitaip aš nutiesiu tiltą per prarają, mano aktyvizmą 
skiriančią nuo mano istoricizmo. Juk akivaizdu, kad aš negaliu plunksnos 
brūkštelėjimu nubraukti natūralių pasaulio evoliucijos fazių, nors ir atradau 
gamtos dėsnį, lemiantį visuomenės judėjimą. Bet aš galiu aktyviai prisidėti 
prie to, kad sutrumpėtų ir palengvėtų gimdymo kančios. 

Mano galva, toks galėtų būti Marxo atsakymas, ir kaip tik toks atsaky- 
mas, mano nuomone, išreiškia svarbiausią formą to reiškinio, kurį aš pava- 
dinau „istoricistine moralės teorija“. Kaip tik tokią teoriją Engelsas turi gal- 
voje, rašydamas*: „Žinoma, didžiausią skaičių elementų, garantuojančių jai 
ilgiausią trukmę, turi tokia moralė, kuri šiuo metu griauna dabartį, kuri at- 

stovauja ateičiai; tai proletarinė moralė... Pagal šią koncepciją, visų socialinių 
permainų ir politinių revoliucijų galutinių priežasčių reikia ieškoti ne geres- 
niame teisingumo supratime; jų reikia ieškoti ne atitinkamos epochos filoso- 
fijoje, o jos ekonomikoje. Vis geresnis supratimas, kad esamos visuomeninės 
institucijos neprotingos ir neteisingos, yra tik simptomas...“ Tai kaip tik toji 
teorija, apie kurią dabarties marksistas sako: „Socialistinius siekius pagrįsda- 
mi racionaliu ekonominiu visuomenės vystymosi dėsniu, užuot grindę juos 
moralės principais, Marxas ir Engelsas skelbė socializmo istorinį būtinu- 
mą“!?. Ši teorija labai populiari, tačiau ji retai buvo formuluojama aiškiai ir 
apibrėžtai. Todėl jos kritika daug svarbesnė, nei gali pasirodyti iš pirmo 
žvilgsnio. 

Pirma, pakankamai aišku, kad ši teorija labai priklauso nuo teisingos 
istorinės pranašystės galimybės. Jei tokia galimybe abejojama — o ja tikrai 
reikia abejoti, — tada ši teorija praranda didžią dalį savo įtikinamumo. Bet, 
keldamas tikslą ją išnagrinėti, iš pradžių aš tarsiu, kad istorinis numatymas 
yra patvirtintas faktas, tik padarysiu išlygą, kad toks numatymas yra ribotas; 
aš tarsiu, kad mes galime numatyti, pavyzdžiui, ateinančius 500 metų, bet 
tokia išlyga neapribos net pačių drąsiausių marksistinio istoricizmo pretenzijų. 

Taigi iš pradžių panagrinėkime istoricistinės moralės teorijos tezę, kad 
pamatinis apsisprendimas už arba prieš kurią nors moralės sistemą nėra mo- 
ralinis apsisprendimas, kad jis pagrįstas ne kokiais nors moraliniais svarsty- 
mais ar jausmais, o moksliniu istoriniu numatymu. Man atrodo, kad šitokia 
pretenzija nepagrįsta. Kad tai parodyčiau kuo aiškiausiai, pabandysiu išryš- 
kinti elgesio imperatyvą arba principą, glūdintį šiame pamatiniame apsispren- 

dime. Tai toks principas: „Laikykis būsimos epochos moralės sistemos!“ ar- 
ba: „Laikykis moralinių nuostatų, būdingų tiems, kurių veiksmai naudingiausi 
kuriant ateitį! Taigi, man atrodo, visiškai aišku, kad netgi tarus, jog mes 
tiksliai žinome, kokie bus ateinantys 500 metų, mums visai nebūtina laikytis 
tokio principo. Pavyzdžiui, visai įmanoma įsivaizduoti, kad kokiam nors Vol- 
taire'o mokiniui humanistui, 1764 m. numačiusiam Prancūzijos raidą, tarki- 
me, iki 1864 m., galėtų nepatikti atsiverianti perspektyva. Visai įmanoma 
įsivaizduoti, kad šią perspektyvą jis gali laikyti bjauria ar kad jis visai neke- 
tina perimti Napoleono III moralinių kriterijų. Jis gali pasakyti: aš būsiu 
ištikimas savo humaniškiems kriterijams ir diegsiu juos savo mokiniams; 
galimas daiktas, jie pergyvens tuos laikus, galimas daiktas, kada nors jie 
nugalės. Be to, visai nesunku įsivaizduoti (dabar aš netvirtinu ko nors dau- 

giau), kad žmogus, šiuo metu tikrai numatantis, jog mes slenkame į vergovės 
epochą, kad mums vėl teks vilkti sustingusios visuomenės jungą ar kad mes 
vėl pasmerkti grįžti į gyvulio būklę, nepaisydamas to, gali nuspręsti nepriimti 
šios ateinančios epochos moralinių kriterijų ir kiek įmanydamas steng'is 
padaryti viską, kas padeda išlikti jo humanistiniams idealams, galimas daik- 
tas, tikėdamasis, kad miglotoje ateityje jo moralė vėl atgims. 

Visa tai mažų mažiausiai galima įsivaizduoti. Galimas daiktas, tokie spren- 
dimai nėra patys „išmintingiausi“. Tačiau tai, kad tokio sprendimo galimybės 
nepašalina nei numatymas, nei koks nors sociologinis ar psichologinis dėsnis, 
rodo, kad pirmoji istoricistinės moralės teorijos pretenzija yra nepagrįsta. Ar 
mes priimsime ateities moralę tik todėl, kad tai ateities moralė — tai savaime 
yra vien tik moralinė problema. Pamatinio apsisprendimo negalima išvesti iš 
kokio nors ateities žinojimo. 

Ankstesniuose skyriuose aš minėjau moralinį pozityvizmą (ypač hegeliš- 
kąjį), t. y. teoriją, kad nesama kitų moralinių kriterijų be egzistuojančių šiuo 
metu; tai, kas yra, yra protinga ir gera; todėl teisus yra tas, kuris stiprus. 
Praktinis šios teorijos aspektas yra toks. Esamos dalykų padėties kritika ne- 
įmanoma, nes šitokia padėtis pati lemia esamus moralinius kriterijus. Na o 
dabar nagrinėjama istoricistinė moralės teorija yra ne kas kita, kaip tam tikra 
moralinio pozityvizmo forma. Juk pagal šią teoriją teisus yra tas, kuris bus 
stiprus. Dabartis pakeičiama ateitimi — štai ir viskas. O tas praktinis šios 
teorijos aspektas yra toks. Būsimos dalykų padėties kritika yra neįmanoma, 
nes ši padėtis lemia esamus moralinius kriterijus. Žinoma, šiuo atveju skir- 
tumas tarp „dabarties“ ir „ateities“ yra reliatyvus. Galima pasakyti, kad ateitis 
prasideda rytoj arba po 500 metų, arba po 100 metų. Teorijos struktūros 
požiūriu tarp moralinio konservatizmo, moralinio modernizmo ir moralinio 
futurizmo skirtumo nėra. Ne kažin kokias pasirinkimo galimybes šios teorijos 
siūlo ir moraliniams jausmams. Jei moralinio futurizmo šalininkas kritikuoja 
esamą valdžią palaikančio moralinio konservatizmo šalininko bailumą, tai 
moralinio konservatizmo šalininkas gali atšauti, kad moralinio futurizmo adep- 
tas irgi yra bailys, nes jis palaiko būsimą valdžią, rytdienos valdovus. 

Esu tikras, jei Marxas būtų apmąstęs šiuos dalykus, jis būtų atmetęs is- 
toricistinę moralės teoriją. Daugybė jo pastabų ir daugybė poelgių rodo, kad 
socializmo šalininku jį padarė ne mokslu pagrįstas apsisprendimas, o noras 
padėti engiamiesiems, siekis išlaisvinti begėdiškai išnaudojamus ir vargingus 
darbininkus. Neabejoju, kad kaip tik šis moralinis impulsas yra tikroji jo 
teorijos įtakingumo paslaptis. Šio impulso jėgą nepaprastai sustiprino tas 

faktas, kad jis moralės neskelbė tik žodžiais. Jis nemanė turįs teisę tai daryti. 
Atrodo, kad jis kėlė sau tokį klausimą: kas iš tikrųjų gyvena vadovaudamasis 
savo moraliniais kriterijais, jei tik tie kriterijai nėra visiškai žemi? Kaip tik 
toks jausmas pastūmėjo jį etikos dalykuose pasitikėti menkai apmąstytais 
principais ir paskatino jį bandyti pranašiškame visuomenės moksle ieškoti 
moralinio autoriteto, kuris būtų patikimesnis, negu jis pats. 

Žinoma, Marxo praktinėje etikoje didžiausias vaidmuo tenka tokioms ka- 
tegorijoms kaip laisvė ir lygybė. Galiausiai jis buvo vienas iš tų Žmonių, 
kurie rimtai priėmė 1789 m. idealus. Be to, jis pamatė, kaip begėdiškai gali 
būti iškreipta tokia kategorija kaip „laisvė“. Todėl jis skelbė laisvę ne tik 
žodžiais, bet įrodinėjo ją veiksmais. Jis troško patobulinti visuomenę, o to- 
bulinimas jam reiškė štai ką: daugiau laisvės, daugiau lygybės, daugiau tei- 
singumo, daugiau saugumo, aukštesnį pragyvenimo lygį, ypač darbo dienos 
sutrumpinimą, kuris darbininkams iškart duoda šiek tiek laisvės. Kaip tik jo 
neapykanta veidmainystei, jo nenoras taukšti apie šiuos „aukštus idealus“, be 
to, ir jo Žavingas optimizmas, jo įsitikinimas, kad visa tai bus įgyvendinta 
artimiausioje ateityje, paskatino jį savo moralinius įsitikinimus įvynioti į is- 
toricistines formules. 

Aš tvirtinu, kad Marxas nebūtų rimtai gynęs moralinio pozityvizmo, įvilkto 
į moralinio futurizmo formą, jei būtų matęs, kad šioje teorijoje glūdi būsimo 
stipriojo teisumo pripažinimas. Tačiau esama kitokių Žmonių, neturinčių jo 
aistringos meilės žmoniškumui; tokie žmonės yra moraliniai futuristai kaip 
tik dėl minėtų implikacijų — tai oportunistai, trokštantys būti nugalėtojų pu- 
sėje. Mūsų dienomis moralinis futurizmas labai paplitęs. Galimas daiktas, 
kad jo gilesnis, neoportunistinis pagrindas yra įsitikinimas, kad gėris „galiau- 
siai“ turi triumfuoti prieš blogį. Bet moraliniai futuristai užmiršta, jog gyve- 
name ne tam, kad taptume dabartinių įvykių „galutinių“ padarinių liudinin- 
kais. „Istorija bus mūsų teisėjas!“ Ką tai reiškia? Kad teisėjas yra sėkmė? 
Sėkmės ir ateities galingųjų garbinimas yra aukščiausias kriterijus daugeliui 
tų, kurie niekada nepripažins, kad teisus yra tas, kuris stiprus dabar. (Jie 
visiškai užmiršta, kad dabartis yra praeities ateitis.) Tokia nuostata pagrįstas 
glebus kompromisas tarp moralinio optimizmo ir moralinio skepticizmo. Ma- 
tyt, sunku tikėti žmogiškąja sąžine. Matyt, sunku pasipriešinti impulsui būti 
nugalėtojo pusėje. 

Visos šios kritinės pastabos neprieštarauja prielaidai, kad mes galime nu- 
matyti ateitį, tarkime, būsimiems 500 metų. Bet jei atsisakome šios visiškai 
fantastiškos prielaidos, istoricistinė moralės teorija tampa visiškai neįtikina- 

ma ir ją reikia atmesti. Juk nesama jokios pranašiškos sociologijos, kuri 
mums padėtų pasirinkti kurią nors moralės sistemą. Mūsų atsakomybės už 
tokį pasirinkimą mes negalime užkrauti niekam, net „ateičiai“. 

Žinoma, Marxo istoricistinė moralės teorija yra jo požiūrio į visuomenės 
mokslo metodą, jo sociologinio determinizmo, mūsų dienomis tapusio gana 
madingu, padarinys. Sakoma, kad visos mūsų nuomonės, įskaitant ir mūsų 
moralinius kriterijus, priklauso nuo visuomenės ir jos istorinės būklės: jos yra 
visuomenės arba tam tikros klasinės situacijos padarinys. Auklėjimas apibū- 
dinamas kaip tam tikras procesas, kurio dėka bendruomenė stengiasi „per- 
duoti“ savo nariams „savo kultūrą, įskaitant ir normas, pagal kurias jie turėtų 
gyventi“!!: kartu pabrėžiamas „auklėjimo teorijos ir praktikos ryšys su vyrau- 
jančia santvarka“. Sakoma, kad mokslas irgi priklauso nuo mokslo darbuo- 
tojo visuomeninės padėties ir t.t. 

Teorija, pabrėžianti mūsų nuomonių sociologinę priklausomybę, kartais 
vadinama sociologizmu; jei pabrėžiama istorinė priklausomybė, ji vadinama 
istorizmu. (Žinoma, istorizmas neturi būti painiojamas su istoricizmu.) Ir so- 
ciologizmas, ir istorizmas, kiek jie įrodinėja mokslinio pažinimo priežastinę 
priklausomybę nuo visuomenės ir istorijos, bus aptarinėjami kituose dviejuo- 
se skyriuose. Dabar galima pridurti keletą pastabų apie sociologizmo ryšį su 
moralės teorija. Bet, prieš smelkdamasis į detales, aš noriu visai aiškiai pa- 
sakyti savo nuomonę apie šitas hegeliško tipo teorijas. Esu įsitikinęs, kad 
jose tauškiama apie trivialybes, įvyniotas į orakulų filosofijos žargoną. 

Žvilgtelėkime į moralinį „sociologizmą“. Kad žmogus ir jo tikslai tam 
tikra prasme yra visuomenės produktas, šiek tiek teisinga. Bet teisinga ir tai, 
kad pati visuomenė yra žmogaus ir jo tikslų produktas ir kad ji gali tapti tokia 
vis labiau. Svarbiausias klausimas yra toks: Kuris iš šių dviejų Žmogaus ir 
visuomenės santykio aspektų yra svarbesnis? Kurį reikia pabrėžti? 

Sociologizmą suprasime geriau, jei jį palyginsime su panašiu „natūralis- 
tiniu“ požiūriu, kad žmogus ir jo tikslai yra paveldimumo ir aplinkos produk- 
tas. Ir šiuo atveju turime pripažinti, kad tai šiek tiek teisinga. Bet kartu visai 
aišku, kad žmogaus aplinka vis labiau tampa jo ir jo tikslų padariniu (su tam 
tikromis išlygomis tą patį galima pasakyti net apie jo paveldimumą). Turime 
paklausti dar sykį: kuris iš šių dviejų aspektų svarbesnis ir vaisingesnis? 
Atsakyti bus lengviau, jei šį klausimą išreikšime praktiškesne forma. Mes, 
dabar gyvenanti karta, ir mūsų protai, mūsų nuomonės, didžia dalimi esame 
mūsų tėvų ir jų duoto auklėjimo padarinys. Bet kita karta maždaug tiek pat 

bus mūsų pačių, mūsų veiksmų ir mūsų duodamo auklėjimo padarinys. Kuris 
iš šių dviejų aspektų mums svarbesnis šiandien? 

Jei rimtai imsimės šio klausimo, pamatysime štai ką: nors mūsų protai, 
mūsų nuomonės labai priklauso nuo mūsų auklėjimo, tačiau ši priklausomy- 
bė nėra visiška. Jei tie dalykai visiškai priklausytų nuo mūsų auklėjimo, jei 
nesugebėtume kritiškai pažvelgti į save, mokytis iš savo pačių daiktų maty- 
mo stiliaus, iš mūsų pačių patyrimo, tada, žinoma, ankstesnės kartos duoto 
auklėjimo būdas nulemtų tai, kaip mes auklėtume vėlesnę kartą. Bet juk 
visiškai akivaizdu, kad šitaip nėra. Vadinasi, mes galime sutelkti savo kriti- 
nius sugebėjimus spręsdami sunkią vėlesnės kartos auklėjimo problemą tokiu 
būdu, kad mūsų duodamas auklėjimas būtų geresnis už tą, kurį gavome mes 
patys. 

Sociologizmo taip akcentuojamą situaciją galima traktuoti visiškai pana- 
šiai. Kad mūsų protas, mūsų pažiūros, šiek tiek yra „visuomenės“ produktas, 
tai triviali tiesa. Svarbiausia mūsų aplinkos dalis yra jos visuomeninė dalis; 
pavyzdžiui, mąstymas labai priklauso nuo visuomeninio bendravimo; kalba, 
mąstymo terpė, yra visuomeninis reiškinys. Bet paprasčiausiai negalima ne- 
igti, kad mes galime tikrinti mintis, jas kritikuoti, tobulinti; be to, negalima 
neigti, kad mes galime keisti mūsų fizinę aplinką pagal mūsų pasikeitusias, 
patobulintas mintis. Tas pat pasakytina ir apie mūsų visuomeninę aplinką. 

Visi šie svarstymai visai nepriklauso nuo metafizinės „laisvos valios pro- 
blemos“. Net indeterministas pripažįsta tam tikrą priklausomybę nuo pavel- 
dimumo ir nuo aplinkos, ypač visuomeninės, įtakų. Kita vertus, deterministas 
turi pripažinti, kad mūsų pažiūros ir veiksmai nėra visiškai nulemti vien tik 
paveldimumo, auklėjimo ir visuomeninių veiksnių. Jis turi tarti, kad esama ir 
kitų veiksnių, pavyzdžiui, beveik „atsitiktinių“ potyrių, susikaupiančių per 
žmogaus gyvenimą, ir kad šie potyriai irgi daro įtaką. Determinizmas ar 
indeterminizmas, jeigu jie yra metafizikos srityje, mūsiškei problemai nėra 
svarbūs. Bet svarbu tai, kad jie gali peržengti šią sritį, kad, pavyzdžiui, me- 
tafizinis determinizmas gali skatinti sociologinį determinizmą arba „sociolo- 
gizmą“. Tokiu pavidalu ši teorija gali būti lyginama su patyrimu. Tuo tarpu 
patyrimas rodo, kad ji tikrai neteisinga. 

Štai pavyzdys iš estetikos srities, kuri šiek tiek panaši į etikos sritį. Beet- 
hovenas tikrai yra šiek tiek muzikinio auklėjimo ir muzikinės tradicijos pa- 
darinys, ir daugeliui jo gerbėjų šis jo kūrybos aspektas padarys didelį įspūdį. 

Tačiau svarbesnis aspektas yra tas, kad jis yra muzikos, todėl ir muzikinės 
tradicijos bei muzikinio auklėjimo kūrėjas. Nenoriu ginčytis su metafiziku 
deterministu, kuris primygtinai tvirtins, kad kiekvienas Beethoveno užrašytas 
taktas buvo nulemtas kokio nors paveldimumo ir aplinkos įtakų derinio. Toks 
teiginys empiriniu požiūriu yra visai nesvarbus, nes šitaip niekas negali tikrai 
„paaiškinti“ nė vieno jo kūrinių takto. Svarbiausia štai kas: kiekvienas pripa- 
žins, kad tai, ką jis parašė, negali būti paaiškinta nei remiantis jo pirmtakų 
muzikiniais kūriniais, nei visuomenine aplinka, kurioje jis gyveno, nei jo 
kurtumu, nei maistu, kurį jam gamino jo namų šeimininkė; kitaip tariant, jo 
kūrybos negalima paaiškinti jokia empiriniam tyrinėjimui duota apibrėžta 
aplinkos įtakų ar aplinkybių visuma ar kuo nors, ką, galimas daiktas, mes 
sužinotume apie jo paveldimumą. 

Neneigiu, kad esama tam tikrų įdomių Beethoveno kūrybos sociologinių 
aspektų. Pavyzdžiui, gerai žinoma, kad perėjimas nuo mažo prie didelio sim- 
foninio orkestro truputį susijęs su visuomeniniu-politiniu vystymusi. Orkest- 
rai nustojo buvę privačiais kunigaikščių laisvalaikio užsiėmimais ir bent jau 
iš dalies buvo remiami viduriniosios klasės, kuri pradėjo daug labiau domėtis 
muzika. Esu pasirengęs pritarti kiekvienam tokio stiliaus sociologiniam „aiš- 
kinimui“ ir pripažįstu, kad tokie aspektai gali nusipelnyti mokslinio tyrinėji- 
mo. (Galų gale, aš pats bandžiau šioje knygoje imtis ko nors panašaus, pa- 
vyzdžiui, traktuodamas Platono filosofiją.) 

Tai kas yra, apibrėžus tiksliau, mano kritikos objektas? Tai kiekvieno 
aptarto aspekto perdėjimas ir suvisuotinimas. Jei Beethoveno simfoninį or- 
kestrą mes „aiškiname“ taip, kaip buvo minėta, nepaaiškiname beveik nieko. 
Jei Beethoveną apibūdinsime kaip laisvėjančios buržuazijos atstovą, pasaky- 
sime labai nedaug, nors tai ir bus teisinga. Tokia visuomeninė padėtis gali 
būti labai glaudžiai susijusi su prastos muzikos kūrimu (Wagnerio atvejis). 
Mums nedera bandyti šitaip aiškinti Beethoveno genijų ar apskritai kaip nors 
Jį aiškinti. 

Manau, kad sociologinio determinizmo empiriniam paneigimui galima 
panašiai panaudoti paties Marxo pažiūras. Jei, remdamiesi šia doktrina, mes 
apsvarstysime šias dvi teorijas, aktyvizmą ir istoricizmą, bei jų kovą už vy- 
ravimą Marxo sistemoje, tada turėsime pasakyti, kad istoricizmas veikiausiai 
tinkamesnis konservatoriui apologetui, o ne revoliucionieriui ar net reforma- 
toriui. Iš tikrųjų, kaip tik taip istoricizmą panaudojo Hegelis. Tas faktas, kad 
Marxas istoricizmą ne tik perėmė iš Hegelio, bet galiausiai leido jam išstumti 

savąjį aktyvizmą, gali parodyti, kad pozicija, kurią žmogus užima klasių 
kovoje, nebūtinai turi visada nulemti jo intelektualinius sprendimus. Šiuos 
sprendimus gali nulemti — kaip Marxo atveju — ne tiek tikrasis [mąstytojo] 
remiamos klasės interesas, kiek atsitiktiniai veiksniai, pavyzdžiui, pirmtako 
įtaka arba galbūt net siaurakaktiškumas. Taigi šiuo atveju sociologizmas gali 
pagilinti mūsiškį Hegelio supratimą, bet paties Marxo pavyzdys rodo, kad tai 
yra nepagrįstas suvisuotinimas. Panašus atvejis — skeptiškas Marxo požiūris 
į jo paties moralinių idėjų svarbą; juk nėra pagrindo abejoti, kad jo religinės 
įtakos paslaptis glūdėjo jo moraliniame iššūkyje, kad marksistinė kapitalizmo 
kritika buvo vaisinga visų pirma kaip moralinė kritika. Marxas parodė, kad 
visuomeninė sistema jau savaime gali būti neteisinga, ir jei tokia sistema yra 
bloga, tada visų jos sąskaita gyvenančių individų dorybingumas yra gėdingas 
ir veidmainiškas. Juk mes esame atsakingi už tą sistemą, už institucijas, ku- 
rioms leidžiame egzistuoti. 

Kaip tik šitoks moralinis Marxo radikalizmas paaiškina jo įtaką, ir tai 
savaime yra faktas, teikiantis viltį. Šitoks moralinis radikalizmas vis dar gy- 
vas. Mūsų uždavinys — palaikyti jo gyvybę, sutrukdyti jam nueiti marksisti- 
nio politinio radikalizmo keliu. „Mokslinis“ marksizmas mirė, tuo tarpu jam 
būdingas visuomeninės atsakomybės jausmas ir jame glūdinti laisvės meilė 
turi išlikti. 


ATŽALOS 


Racionalumas, kaip visuotinio ir antiasmeninio tiesos kri- 
terijaus reikalavimas, yra pirmaeilės svarbos... ne tik tose epo- 
chose, kai jis netrikdomai vyrauja, bet ir — net labiau — tose, 
ne tokiose laimingose epochose, kai jis niekinamas ir atmeta- 
mas kaip tuščia svajonė žmonių, stokojančių drąsos užmušti 
tada, kai jie negali su kuo nors sutikti. 

Bertrand Russell 


Dvidešimt trečias skyrius 
ŽINOJIMO SOCIOLOGIJA 


Beveik neabejotina, kad Hegelio ir Marxo istoricistinės filosofijos yra 
būdingi jų epochos, visuomeninių permainų epochos, produktai. Kaip Herak- 
leito ir Platono, kaip Comte'o, Millio, Lamarcko ir Darwino filosofijos, jos 
yra kismo filosofijos ir liudija, kokį milžinišką ir, be abejonės, šiek tiek 
bauginantį įspūdį kintanti socialinė aplinka padarė protams tų Žmonių, kurie 
toje aplinkoje gyveno. Platonas į tokią situaciją reagavo, bandydamas sustab- 
dyti visokį kismą. Vėlesnių laikų visuomenės filosofai, aišku, reagavo visiš- 
kai kitaip, nes jie priėmė ir net sveikino permainas; tačiau ši simpatija per- 
mainoms, man atrodo, šiek tiek dviprasmiška. Nors jie išsižadėjo vilties 
sustabdyti pokyčius, bet kaip istoricistai jie bandė jas nuspėti ir šitaip palenk- 
ti proto kontrolei, o tai tikrai panašu į pastangą tuos pokyčius sutramdyti. 
Taigi atrodo, kad istoricistui kismas ne visiškai prarado savo bauginantį po- 
būdį. 

Mūsų laikais — dar spartesnių permainų epochoje — susiduriame net su 
troškimu ne tik numatyti permainų kryptį, bet ir kontroliuoti jas, remiantis 
centralizuotu, didelio masto planavimu. Šitokios holistinės pažiūros (kurias 
aš kritikavau knygoje /storicizmo skurdas) yra savotiškas kompromisas tarp 
Platono ir Marxo teorijų. Platono siekis sustabdyti kismą, sujungtas su mark- 
sistine kismo neišvengiamumo doktrina, atveda prie — tai savotiška hegeliš- 
koji „sintezė“ — tokio reikalavimo: kadangi kismo neįmanoma visiškai su- 
stabdyti, jį turi bent jau „planuoti“ ir kontroliuoti valstybė, kurios galios turi 
būti labai išplėstos. 

Iš pirmo žvilgsnio toks požiūris atrodo esąs savotiška racionalizmo atmai- 
na; jis glaudžiai susijęs su Marxo svajone apie „laisvės karalystę“, kurioje 
žmogus pirmą kartą tampa savo likimo šeimininku. Bet dažniausiai toks po- 
žiūris pasirodo esąs kuo glaudžiausiai susijęs su doktrina, kuri aiškiai prie- 
šinga racionalizmui (ypač žmonijos racionalaus vieningumo doktrinai; žr. 24 
skyrių), taigi su doktrina, kuri puikiai dera su mūsų epochos iracionalistinė- 
mis ir mistinėmis tendencijomis. Turiu galvoje marksistinę doktriną, pagal 
kurią mūsų nuomonės, įskaitant ir moralines, ir mokslines pažiūras, nulemtos 
klasinio intereso, o bendresniu požiūriu — mūsų epochos visuomeninės ir 
istorinės situacijos. Pavadinta „žinojimo sociologija“ arba „sociologizmu“ ši 
doktrina neseniai buvo paskleista (ypač M.Schelerio ir K.Mannheimo!) kaip 
mokslinio pažinimo socialinio determinuotumo teorija. 

Žinojimo sociologijoje įrodinėjama, kad mokslinis mąstymas, ypač socia- 
linių ir politinių problemų apmąstymas, vyksta ne tuštumoje, o socialiai nu- 
lemtoje atmosferoje. Jį labai veikia nesąmoningi ir pasąmonės elementai. 
Šitie elementai nepatenka į mąstytojo tyrinėjimo akiratį, nes, tiesą sakant, jie 
sudaro pačią jo gyvenimo erdvę, jo socialinę aplinką (social habitat). Mąs- 
tytojo socialinė aplinka lemia visą jo pažiūrų ir teorijų, atrodančių jam neabe- 
jotinai teisingomis ir akivaizdžiomis, sistemą. Tos teorijos jam atrodo taip, 
tarsi jos būtų teisingos ir loginiu, ir trivialiu požiūriu, panašiai kaip, pavyz- 
džiui, sakinys „visi stalai yra stalai“. Todėl jis net nesuvokia priėmęs tam 
tikras prielaidas. Kad prielaidas jis priėmė, galima matyti jį lyginant su kitu 
mąstytoju, gyvenančiu visai kitokioje socialinėje aplinkoje; juk kitas mąsty- 
tojas irgi pradeda nuo tariamai neabejotinų prielaidų sistemos, bet visai nuo 
kitokios, ir ji gali būti tokia nepanaši į aną sistemą, kad negali egzistuoti joks 
intelektualinis tiltas, joks kompromisas, siejantis tas dvi sistemas. Kiekvieną 
šią savitą socialiai determinuotą prielaidų sistemą žinojimo sociologai vadina 
totaline ideologija. 

Žinojimo sociologija gali būti traktuojama kaip Kanto pažinimo teorijos 
hegeliškoji versija. Juk ji Kanto kritikos horizonte tęsia tai, ką galima pava- 
dinti ,,pasyvistine“ pažinimo teorija. Turiu galvoje empiristų, įskaitant Hu- 
me'ą, teoriją, t. y. teoriją, kurią bendrais bruožais galima apibūdinti taip: 
žinojimas teka į mus per mūsų jusles, o klaida atsiranda dėl to, kad mes 
kišamės į juslių pateikiamą medžiagą, arba dėl toje medžiagoje atsirandančių 
asociacijų; geriausias būdas išvengti klaidų — tai būti visiškai pasyviam ir 
atsiduoti grynajam imlumui. Prieštaraudamas šiai „saugyklinei“ pažinimo teo- 
rijai (paprastai aš ją vadinu „intelekto-samčio teorija“), Kantas? įrodinėjo, 

kad pažinimas nėra mūsų juslių dėka gaunamų dovanų rinkinys, sukauptas 
intelekte, tarsi kokiame muziejuje; ne, visų pirma pažinimas yra mūsų pačių 
intelekto veiklos rezultatas; mes turime aktyviai įsijungti į tyrinėjimą ir, siek- 
dami žinojimo, lyginti, vienyti ir apibendrinti. Šitokią teoriją galima vadinti 
„aktyvistine“ pažinimo teorija. Ja remdamasis, Kantas atsisakė nepagrįsto 
idealo tokio mokslo, kuris yra laisvas nuo visokių prielaidų. (Kad toks ide- 
alas net prieštaringas, bus parodyta kitame skyriuje.) Kantas visai aiškiai 
parodė, kad mes negalime pradėti nuo nieko ir kad turime imtis pažinimo, 
remdamiesi prielaidų sistema, o šių prielaidų laikomės, jų nepatikrinę empi- 
riniais mokslo metodais. Tokia prielaidų sistema gali būti vadinama „katego- 
rijų aparatu“. Kantas buvo įsitikinęs, kad įmanoma atrasti vieną teisingą ir 
nekintantį kategorijų aparatą, kuris, tiesą sakant, yra būtina, nekintanti mūsiš- 
kė intelektualinė savastis, t. y. žmogaus „protas“. Šios Kanto filosofijos da- 
lies atsisakė Hegelis, priešingai Kantui, netikėjęs Žmonijos vieningumu. Jis 
mokė, kad žmogaus intelektualinė savastis nuolat kinta ir kad ji yra jo visuo- 
meninio paveldo dalis; tai reiškia, kad žmogaus proto vystymasis turi sutapti 
su tos visuomenės, kurioje jis gyvena, t. y. tos tautos, kuriai jis priklauso, 
istoriniu vystymusi. Ši Hegelio teorija, ypač jo doktrina, kad visas žinojimas 
ir visos tiesos yra „santykinės“ ta prasme, nes yra nulemtos istorijos, kartais 
vadinama „istorizmu“ (priešingai „istoricizmui“, kaip minėta ankstesniame 
skyriuje). Akivaizdu, kad žinojimo sociologija arba „sociologizmas“ su šia 
teorija susijęs labai glaudžiai ar beveik su ja sutampa; vienintelis skirtumas 
yra tas, kad dėl Marxo įtakos pabrėžiama, jog istorinis vystymasis sukuria ne 
vieną ir vienodą „tautos dvasią“, kaip manė Hegelis, o veikiau keletą kartais 
prieštaraujančių „totalinių ideologijų“ vienoje tautoje, žiūrint kokiai klasei, 
kokiam socialiniam sluoksniui arba kokiai socialinei aplinkai priklauso šių 
ideologijų šalininkai. 

Tačiau žinojimo sociologijos panašumai į Hegelio doktriną net dar dides- 
ni. Anksčiau aš sakiau, kad, žinojimo sociologijos šalininkų nuomone, ne- 
įmanomas joks intelektualinis tiltas ar kompromisas, siejantis skirtingas tota- 
lines ideologijas. Tačiau šitoks radikalus skepticizmas ne toks rimtas, kaip 
atrodo. Esama išeities, kuri panaši į Hegelio metodą, leidžiantį įveikti kon- 
fiktus, pasireiškusius ankstesnės filosofijos istorijoje. Hegelis — dvasia, ne- 
varžomai sklandanti virš prieštaraujančių filosofijų sūkurio, — supaprastino 
jas iki paprasčiausių aukščiausios sintezės, jo paties sistemos, komponentų. 
Panašiai ir žinojimo sociologai mano, kad „nevaržomai sklandantis intelek- 
tas“ būdingas inteligentijai, kuri vienintelė iš visų socialinių grupių silpnai 

susijusi su visuomenės tradicijomis ir gali išvengti totalinių ideologijų spąstų, 
kad įmanoma net demaskuoti, kiaurai peršviesti įvairias totalines ideologijas 
bei jas įkvepiančius paslėptus motyvus bei kitus determinuojančius veiks- 
nius. Taigi žinojimo sociologijos šalininkai tiki, kad aukščiausią objektyvu- 
mo pakopą gali pasiekti tik nevaržomai sklandantis intelektas, gvildenantis 
įvairias paslėptas ideologijas ir jų šaknis, glūdinčias pasąmonėje. Siekti tikro 
pažinimo, vadinasi, demaskuoti nesąmoningas prielaidas; tai savos rūšies psi- 
choterapija, arba, jei taip galima sakyti, socioterapija. Tik tas, kuris tapo 
socioanalizės objektu arba pats padarė save tokios socioanalizės objektu ir 
išsilaisvino nuo savojo socialinio komplekso, t. y. nuo savo socialinės ideo- 
logijos, gali pasiekti aukščiausią mokslinio žinojimo sintezę. 

Ankstesniame skyriuje aptarinėdamas „vulgarųjį marksizmą“, aš paminė- 
jau tendenciją, pastebimą daugelyje moderniųjų filosofijų, tendenciją demas- 
kuoti už mūsų veiksmų slypinčius motyvus. Žinojimo sociologija priklauso 
tokių filosofijų tipui kartu su psichoanalize ir tam tikromis filosofijomis, 
demaskuojančiomis savo oponentų principų „„beprasmiškumą“*. Mano galva, 
tokios nuostatos populiarios todėl, kad jomis galima naudotis labai lengvai, 
be to, jos duoda pasitenkinimą tiems, kurie mato kiaurai ir pačius daiktus, ir 
tamsuomenės kvailybes. Šitoks pasitenkinimas nebūtų žalingas, jei visos šios 
idėjos negriautų diskusijų intelektualinio pagrindo, skatindamos atsirasti tai, 
ką aš vadinu „gelžbetoniniu dogmatizmu““?. (Tiesą sakant, jis panašus į „„to- 
talinę ideologiją“.) Hegelizmas yra toks pat, nes jo šalininkai skelbia prieš- 
taravimų leistinumą ir net jų vaisingumą. Bet, jei prieštaravimų vengti nerei- 
kia, tada pasidaro nebeįmanoma jokia kritika ir jokia diskusija, nes kritika 
visada nurodo prieštaravimus arba kritikuojamoje teorijoje, arba tarp patyri- 
mo faktų. Panaši ir psichoanalizės situacija: psichoanalitikas visada gali pa- 
aiškinti ir pašalinti prieštaravimus, parodydamas, kad jie kyla iš paties kritiko 
pasąmonės impulsų. Na, o filosofams, nagrinėjantiems prasmės problemą, 
tereikia pareikšti, kad jų oponentų teiginiai beprasmiški, ir tai bus visada 
teisinga, nes „„beprasmiškumas“ gali būti apibrėžtas taip, kad bet kokia dis- 
kusija apie jį beprasmiška pagal apibrėžimą“. Marksistai irgi panašia maniera 
įprato oponento prieštaravimus aiškinti jo klasiniais interesais, 0 Žinojimo 
sociologijos šalininkai — jo totaline ideologija. Tokiais metodais lengva ma- 
nipuliuoti, be to, tai yra puiki pramoga tiems, kurie jais naudojasi. Bet aki- 
vaizdu, kad jie griauna racionalios diskusijos pamatus ir galiausiai turi nuves- 
ti į antiracionalizmą ir mistiką. 

Nepaisydamas šių pavojų, nesuprantu, kodėl turėčiau visiškai atsisakyti 
malonumo manipuliuoti šiais metodais. Juk panašiai kaip psichoanalitikai yra 
žmonės, kuriems psichoanalizė tinka geriausiai’, taip ir socioanalitikams kyla 
beveik neįveikiama pagunda jų metodus taikyti jiems patiems. Juk ar jų 
pateikiamas su tradicija silpnai susijusios inteligentijos apibūdinimas nėra 
labai tikslus tos socialinės grupės, kuriai jie priklauso, aprašymas? Ar neaki- 
vaizdu, kad tariant, jog totalinių ideologijų teorija yra teisinga, kiekvienos 
totalinės ideologijos dalis yra tikėjimas, kad kaip tik grupė, kuriai priklausau 
aš pats, laisva nuo grupinių prietarų ir, tiesą sakant, yra išrinktųjų, sugeban- 
čių mąstyti objektyviai, bendrija. Argi, nuosekliai laikantis šios teorijos, ne- 
galima tikėtis, kad tie, kurie jos laikosi, nesąmoningai apgaudinėja save, 
koreguodami teoriją tam, kad patvirtintų jų pačių pažiūrų objektyvumą? Tai- 
gi, ar galima rimtai traktuoti jų pretenziją sociologine savianalize pasiekti 
aukštesnę objektyvumo pakopą ir jų pretenziją socioanalize pašalinti totalinę 
ideologiją? Galiausiai galima net paklausti, ar visa ši teorija paprasčiausiai 
nėra šios konkrečios grupės klasinio intereso išraiška; ar ji neišreiškia silpnai 
su tradicija susijusios inteligentijos intereso, nors ji su tradicija susijusi taip 
stipriai, kad Hegelio žargoną laiko savo gimtąja kalba. 

Kiek nedaug žinojimo sociologai nuveikė socioterapijoje, t. y. naikindami 
jų pačių totalinę ideologiją, šiek tiek paaiškės, jei aptarsime jų santykius su 
Hegeliu. Juk jie nesupranta, kad tik kartoja jį; priešingai, jie įsitikinę ne tik 
tuo, kad pranoko jį, bet ir tuo, kad, padarydami jį socioanalizės objektu, 
sėkmingai sugebėjo permatyti jį kiaurai, ir kad dabar jie gali į jį pažvelgti ne 
pro tam tikros socialinės aplinkos akinius, bet objektyviai, iš aukštybių. Ši- 
tokia akivaizdi savianalizės nesėkmė mums pasako pakankamai daug. 

Tačiau pakaks juokauti, nes esama rimtesnių priekaištų. Žinojimo socio- 
logija ne tik griauna pati save ir yra ne tik patrauklus socioanalizės objektas; 
kartu ji rodo stulbinantį nesugebėjimą aiškiai suvokti savo svarbiausią objek- 
tą — socialinius žinojimo (tiksliau tariant, mokslinio metodo) aspektus. Moks- 
lą arba žinojimą ji traktuoja kaip procesą, vykstantį pavienio mokslininko 
prote arba „sąmonėje“, ar, galimas daiktas, kaip tokio proceso produktą. Jei 
mokslas traktuojamas būtent šitaip, tai, kas vadinama moksliniu objektyvu- 
mu, tikrai tampa kažkokiu visai nesuprantamu ar net neįmanomu dalyku, ir 
tai galima pasakyti ne tik apie visuomenės ar politikos mokslus, kur klasiniai 
interesai ir panašaus pobūdžio paslėpti motyvai gali atlikti tam tikrą vaidme- 
nį, bet ir apie gamtos mokslus. Kiekvienas, bent šiek tiek nutuokiantis apie 
gamtos mokslų istoriją, žino apie aistringą atkaklumą, būdingą daugeliui spren- 

džiant juose iškildavusius ginčus. Joks politinis šališkumas negali paveikti 
politinių teorijų labiau, negu kai kurių gamtos mokslininkų šališkumas, gi- 
nant savo intelekto kūdikį. Jei, kaip naiviai tariama sociologistinėje žinojimo 
teorijoje, mokslinis objektyvumas būtų grindžiamas pavienio mokslininko 
nešališkumu ar objektyvumu, tada tam objektyvumui turėtume tarti „sudie“. 
Tiesą sakant, tam tikra prasme mes turėtume būti radikalesni skeptikai už 
žinojimo sociologijos šalininkus: juk neabejotina, kad visus mus kamuoja 
mūsų pačių prietarų sistema (arba, jei patinka, mūsų „totalinės ideologijos“), 
kad daugelį dalykų mes visi laikome akivaizdžiais, kad juos priimame nekri- 
tiškai ir net naiviai, užsispyrę, tikime, kad kritika čia visai nereikalinga. Moks- 
lininkai nėra šios taisyklės išimtis, net jeigu jie ir išsižada kai kurių prietarų 
savo specialioje srityje. Tačiau jie atsisako savo prietarų ne socioanalizės ar 
kokio nors panašaus metodo padedami; jie nesistengia siekti aukštesnės pa- 
kopos, ant kurios užlipę jie galėtų suprasti, socioanalizuoti ir pašalinti savo 
ideologines iliuzijas. Juk savo intelektą padarydami „objektyvesnį“, galimas 
daiktas, jie ir nepasiektų to, kas vadinama „moksliniu objektyvumu“. Ne, tai, 
ką paprastai žymime šiuo terminu, rymo ant kito pagrindo“. Tai mokslinis 
metodas. Ir, tai skamba ironiškai, objektyvumas glaudžiai susijęs su moksli- 
nio metodo socialiniu aspektu, su tuo faktu, kad mokslas ir mokslinis objek- 
tyvumas nekyla (ir negali kilti) iš pavienio mokslininko pastangų būti „ob- 
jektyviam“; ne, jis kyla iš priešiškai draugiško daugelio mokslininkų 
bendradarbiavimo. Mokslinis objektyvumas gali būti apibūdintas kaip moks- 
linio metodo intersubjektyvumas. Tačiau šio mokslo socialinio aspekto be- 
veik visiškai nepaiso tie, kurie save vadina žinojimo sociologais. 

Šiame kontekste yra svarbūs du gamtos mokslų metodo aspektai. Abu 
kartu jie sudaro tai, ką aš galiu pavadinti „mokslinio metodo viešumu“. Pir- 
masis aspektas toks: esama kažko panašaus į laisvą kritiką. Mokslininkas gali 
pateikti savo teoriją, būdamas visiškai įsitikinęs, kad ji nepažeidžiama. Ta- 
čiau toks įsitikinimas nedaro įspūdžio jo kolegoms mokslininkams ir varžo- 
vams; veikiau jis juos suerzina. Jie žino, kad mokslinio metodo esmė — kri- 
tikuoti viską, ir jų beveik netrikdo net autoritetai. Antra, mokslininkai stengiasi 
vengti kalbėti apie priešingas koncepcijas. (Skaitytojui galiu priminti, kad 
kalbu apie gamtos mokslus, bet jiems galima priskirti ir dalį dabarties eko- 
nomikos teorijų.) Jie labai rimtai stengiasi kalbėti ta pačia kalba, nors vartoja 
skirtingas gimtąsias kalbas. Gamtos moksluose tai pasiekiama, pripažįstant, 
kad nešališkas jų nesutarimų arbitras yra patyrimas. Kalbėdamas apie „paty- 
rimą“, turiu galvoje „viešojo“ pobūdžio patyrimą; tai stebėjimai ir eksperi- 

mentai, priešinami patyrimui, turinčiam ,„asmeniškesnį“ estetinį ar religinį 
pobūdį. Patyrimas yra „viešas“ tada, kai kiekvienas, kuriam tai rūpi, gali jį 
pakartoti. Kad išvengtų kalbėjimo apie priešingas koncepcijas, mokslininkai 
bando pateikti savo teorijas tokiu pavidalu, kad jas būtų galima patikrinti, t. y. 
atmesti (arba patvirtinti), remiantis „viešu“ patyrimu. 

Štai kas sudaro mokslinį objektyvumą. Kiekvienas, kuris išmoko moks- 
linių teorijų supratimo ir tikrinimo technikos, gali pakartoti eksperimentą ir 
spręsti pats. Nepaisant to, visada bus tokių mokslininkų, kurie daro šališkus 
arba net ekscentriškus sprendimus. Šito išvengti neįmanoma, ir tai rimtai 
netrikdo dirbti įvairioms visuomeninėms institucijoms, kurios sukurtos palai- 
kyti mokslinį objektyvumą ir kritiką, pavyzdžiui, laboratorijoms, moksliniams 
periodiniams leidiniams, kongresams ir pan. Šis mokslinio metodo aspektas 
rodo, ką gali pasiekti institucijos, kurių tikslas — viešoji kontrolė ir atviras 
viešosios nuomonės reiškimas, net jeigu jis apribotas specialistų rato. Tik 
politinė valdžia, kai ja naudojamasi nuslopinti laisvą kritiką arba kai ji nesu- 
geba tos kritikos apsaugoti, gali pakenkti tokių institucijų veiklai, nuo kurios 
galiausiai priklauso visokia pažanga — mokslo, technologijos ir politikos. 

Kad geriau nušviestume šį vis dar nedovanotinai nepaisomą mokslinio 
metodo aspektą, apsvarstykime koncepciją, pagal kurią mokslą derėtų apibū- 
dinti remiantis ne tiek jo rezultatais, kiek jo metodais. 

Iš pradžių tarkime, kad koks nors aiškiaregys rašo knygą, ją susapnuoda- 
mas arba, tarkime, automatiniu raštu. Be to, tarkime, kad kiek vėliau, rem- 
damasis naujausiais revoliuciniais mokslo atradimais, koks nors didis moks- 
lininkas (niekada neregėjęs anos knygos) parašo visiškai tokią pat knygą. 
Kitaip tariant, mūsų aiškiaregys „pamatė“ mokslinę knygą, kurios negalėjo 
parašyti mokslininkas, nes tuo metu daugelis toje knygoje aprašytų atradimų 
dar nebuvo padaryti. Dabar mes klausiame: ar galima sakyti, kad aiškiaregys 
parašė mokslinę knygą? Galima manyti, kad vertinama to meto kompetentin- 
gų mokslininkų ji būtų apibūdinta kaip iš dalies nesuprantama, o iš dalies 
fantastiška; taigi turime pripažinti, kad to aiškiaregio knyga tuo metu, kai ji 
buvo parašyta, nebuvo mokslinis veikalas, nes ji nekilo iš mokslinio metodo. 
Tokį dalyką, kuris nors ir atitinka tam tikrus mokslo rezultatus, bet nėra 
mokslinio metodo rezultatas, aš vadinsiu „apreikšto mokslo“ fenomenu. 

Kad šiuos svarstymus pritaikytume mokslinio metodo viešumo proble- 
mai, tarkime, kad Robinsonui Crusoe'ui jo saloje pavyko pasistatyti fizines 
ir chemines laboratorijas, astronomines observatorijas ir t.t. ir parašyti labai 
daug straipsnių, pagrįstų stebėjimu ir eksperimentu. Tarkime netgi tai, kad jis 

turi be galo daug laiko ir kad jam pavyko sukurti ir išskleisti mokslines 
sistemas, tikrai sutampančias su mūsų mokslininkų šiuo metu pripažintais 
rezultatais. Apibūdindami šitokį robinzonišką mokslą, kai kurie Žmonės iš 
pirmo žvilgsnio bus linkę tvirtinti, kad tai tikras, o ne „apreikštas“ mokslas. 
Ir nėra abejonės, kad Robinsono mokslas daug panašesnis į tikrą mokslą 
negu aiškiaregiui apsireiškusi mokslinė knyga, nes Robinsonas Crusoe'as 
pastebimai naudojosi moksliniu metodu. Nepaisant to, aš tvirtinu, kad šitoks 
robinzoniškas mokslas vis dar turi „apreiškimo“ pobūdį, kad jam trūksta 
mokslinio metodo elemento, todėl tas faktas, kad Crusoe'as gavo mūsų meto 
mokslinius rezultatus, yra toks pat atsitiktinis ir stebuklingas kaip ir aiškia- 
regio atveju. Juk tų rezultatų negali patikrinti niekas, išskyrus jį patį; niekas, 
išskyrus jį patį, negali pašalinti tų prietarų, kurie yra neišvengiamas jo savitos 
intelektualinės istorijos padarinys; niekas negali jam padėti išsivaduoti iš 
keisto aklumo vidinių, mūsų pačių pasiektuose rezultatuose glūdinčių, gali- 
mybių atžvilgiu, kurį lemia tas faktas, kad dauguma tų rezultatų pasiekta 
beveik atsitiktinai, nemoksliškai. O dėl jo mokslinių veikalų, tai tik bandy- 
damas savo veikalą paaiškinti kam nors, kas jo neparašė, jis gali įgusti 
bendrauti aiškiai ir racionaliai, o tai irgi yra tam tikras mokslinio metodo 
aspektas. Vienu požiūriu — palyginti nesvarbiu — robinzoniškojo mokslo „,ap- 
reikštasis“ pobūdis ypač ryškus: turiu galvoje Robinsono atrastą „asmeninę 
lygtį“ (juk mes turime tarti, kad jis padarė tokį atradimą), išreiškiančią jo 
paties asmeninės reakcijos trukmę, veikiančią jo astronominius stebėjimus. 
Žinoma, visai tikėtina, kad jis nustatė, tarkime, savo reakcijos trukmės poky- 
čius ir šitaip buvo priverstas padaryti tam tikras pataisas. Bet jei šitokį reak- 
cijos trukmės atradimo būdą palyginsime su tuo būdu, kuriuo jis buvo atras- 
tas „viešajame“ moksle, — pastebėjus įvairių stebėtojų gautų rezultatų 
prieštaravimus — „apreikštasis“ Robinsono Crusoe'o mokslo pobūdis bus vi- 
siškai akivaizdus. 

Apibendrinant šiuos svarstymus, galima sakyti, kad tai, ką vadiname 
„moksliniu objektyvumu“, yra ne pavienio mokslininko nešališkumo, o moks- 
linio metodo visuomeninio arba viešojo pobūdžio padarinys, o pavienio moks- 
lininko nešališkumas, kiek jo apskritai esama, yra ne tiek šito visuomenės 
arba institucijų tvarkomo mokslo objektyvumo šaltinis, kiek jo padarinys. 

Ir kantininkai, ir hegelininkai? padarė tą pačią klaidą, tardami, kad mūsiš- 
kės prielaidos (kadangi pirmiausia jos yra neabejotinai niekuo nepakeičiami 

instrumentai, kurių mums reikia aktyviai „daryti“ eksperimentui) negali būti 
nei pakeistos laisvu sprendimu, nei atmestos, remiantis patyrimu, kad jos 
egzistuoja virš teorijas tikrinančių mokslinių metodų ir už jų, ir yra pamatinės 
kiekvieno mąstymo prielaidos. Bet tai perdėjimas, kurio priežastis —- santykių 
tarp mokslo teorijos ir patyrimo nesupratimas. Vienas didžiausių mūsų epo- 
chos laimėjimų priklauso Einsteinui, parodžiusiam, kad, nuolat paisydami 
patyrimo, mes galime pakeisti net mūsiškes prielaidas, liečiančias erdvę ir 
laiką, t. y. tokias idėjas, kurios buvo laikomos būtinomis viso mokslo prie- 
laidomis ir priklausė mokslo „kategorijų aparatui“. Taigi skeptiškoji mokslo 
kritika iš žinojimo sociologų pusės, susidūrusi su moksliniu metodu, pasirodo 
esanti nepagrįsta. Empirinis metodas įrodė, kad jis visai pajėgus pasirūpinti 
pats savimi. 

Bet jis to negali padaryti, iškart pašalindamas visus mūsų prietarus; jis 
gali juos pašalinti tik vieną po kito. Šiuo požiūriu klasikinis atvejis irgi yra 
Einsteino atradimas, kad laiko atžvilgiu mes turime prietarų. Einsteinas ne- 
kėlė tikslo atskleisti šių prietarų; jis net nesistengė kritikuoti mūsiškių erdvės 
ir laiko koncepcijų. Jis kėlė konkrečią fizikos problemą, siekdamas pertvar- 
kyti teoriją, kurią griovė įvairūs eksperimentai, tos teorijos požiūriu atrodę 
prieštaraują vienas kitam. Einsteinas (ir kiti fizikai) suprato, kad tai reiškia, 
Jog ši teorija yra neteisinga. Ir jis suprato, kad, jei teorija bus pakeista tuo 
aspektu, kuris visų buvo laikomas akivaizdžiu ir todėl nebūdavo pastebimas, 
tada keblumai gali būti pašalinti. Kitaip tariant, jis tik pritaikė mokslinės 
kritikos, teorijų kūrimo ir atmetimo, bandymų ir klaidų metodus. Bet šie 
metodai neprivertė išsižadėti visų mūsų prietarų; veikiau šitokiu būdu mes 
galime atskleisti tą faktą, kad esame valdomi prietaro tik po to, kai jo atsi- 
kratėme. 

Tačiau reikia pripažinti, kad kiekvienu konkrečiu momentu mūsiškės moks- 
lo teorijos priklauso ne tik nuo tuo momentu atliekamų eksperimentų, bet ir 
nuo naiviai priimamų prietarų, kurių mes nepastebime (nors tam tikri logikos 
metodai gali mums padėti juos atskleisti). Šiaip ar taip, turėdami galvoje 
šituos prietarų intarpus, galime pasakyti, kad mokslas gali išmokti pašalinti 
kai kuriuos prietarų intarpus. Šis procesas niekada negali būti užbaigtas, bet 
nesama jokio nejudraus slenksčio, prie kurio jis turėtų nutrūkti. Iš principo 
galima kritikuoti kiekvieną prielaidą. Mokslinis objektyvumas pasireiškia tuo, 
kad kritikuoti gali kiekvienas. 

Mokslo rezultatai yra „santykiniai“ (jei šis terminas vartotinas apskritai) 
tik tiek, kiek jie yra tam tikros mokslo vystymosi pakopos rezultatai ir gali 
būti peržengti mokslo pažangos vyksme. Bet tai nereiškia, kad tiesa irgi yra 
„santykinė“. Jei teiginys teisingas, jis teisingas visada". Tai reiškia tik tiek, 
kad dauguma mokslo rezultatų yra hipotetiniai: tai teiginiai, kurių negalima 
įrodyti galutinai ir kurie dėl šios priežasties gali būti peržiūrėti bet kuriuo 
metu. Nors šie svarstymai (kurie smulkiau pateikti kitoje vietoje'!) nėra bū- 
tini sociologizmo kritikai, galimas daiktas, jie padės geriau suprasti jų teori- 
jas. Be to, jie šiek tiek paaiškina (grįžtant prie pagrindinio mano kritikos 
objekto) tą svarbų vaidmenį, kurį bendradarbiavimas, intersubjektyvumas ir 
metodo viešumas atlieka mokslinės kritikos ir mokslo pažangos procese. 

Tiesa, kad visuomenės mokslai dar nepasiekė šitokios metodo viešumos. 
Iš dalies tai lėmė destruktyvi intelektualinė Aristotelio ir Hegelio įtaka, ga- 
limas daiktas, iš dalies visuomenės tyrinėtojų nesugebėjimas pasinaudoti moks- 
linio objektyvumo visuomeniniais instrumentais. Todėl tie mokslai tikrai yra 
„totalinės ideologijos“, arba, kitaip pasakius, kai kurie visuomenės moksli- 
ninkai nesugeba ar net nenori kalbėti bendra kalba. Bet priežastis yra ne 
klasinis interesas, o vaistas — ne hegeliškoji dialektinė sintezė ar savityra. 
Vienintelis visuomenės mokslams tinkamas kelias — užmiršti viską apie ver- 
balinius fejerverkus ir imtis mūsų epochos praktinių problemų remiantis te- 
oriniais metodais, kurie iš esmės yra vienodi visuose moksluose. Turiu gal- 
voje bandymų ir klaidų, praktiškai patikrinamų hipotezių formulavimo ir jų 
praktinio tikrinimo metodus. Mums reikalinga tokia socialinė technologija, 
kurios rezultatai gali būti patikrinti daline socialine inžinerija. 

Mano siūlomas vaistas visuomenės mokslams diametraliai priešingas vais- 
tui, siūlomam žinojimo sociologijos. Sociologizmo šalininkai įsitikinę, kad 
metodologinius sunkumus visuomenės moksluose sukelia ne jų nepraktiškas 
pobūdis, o veikiau tas faktas, kad praktinės ir teorinės problemos visuome- 
ninio ir politinio pažinimo srityje pernelyg susipynę. Štai ką galima perskai- 
tyti iškiliausiame žinojimo sociologijos veikale!?: „Politinio pažinimo ypatu- 
mas, skirtingai nuo „tiksliojo“ pažinimo, glūdi tame, kad pažinimas ir valia, 
arba racionalusis elementas ir iracionalumo sritis, neatskiriamai ir esmingai 
susipynę“. Galime atsakyti, kad „pažinimas“ ir „valia“ tam tikra prasme nie- 
kada neatskiriami ir kad šis faktas nebūtinai turi sukelti kokią nors pavojingą 
painiavą. Joks mokslininkas negali imtis pažinimo, nedėdamas jokių pastan- 
gų ir būdamas nesuinteresuotas, o jo pastangose paprastai esama net šiek tiek 

savanaudiškumo. Inžinierius tyrinėja objektus daugiausia praktiniu požiūriu, 
lygiai kaip valstietis. Praktika yra ne teorinio pažinimo priešas, o pati vertin- 
giausia jo paskata. Nors tam tikras atitolimas nuo praktikos mokslininkui 
pridera, esama daug pavyzdžių, kuriais remiantis galima parodyti, kad ne 
visada mokslininkui svarbu būti šitaip nesuinteresuotam. Jam labai svarbu 
neprarasti sąlyčio su tikrove, su praktika, nes tie, kurie jį praranda, užmoka 
nuopuoliu į scholastiką. Taigi mūsų atradimų praktinis pritaikymas yra prie- 
monė, kuria galime pašalinti iracionalizmą iš visuomenės mokslų, tuo tarpu 
to neįmanoma padaryti stengiantis pažinimą kaip nors atskirti nuo „valios“. 

Priešingai tokiai nuostatai, žinojimo sociologijos šalininkai visuomenės 
mokslus tikisi reformuoti, priversdami visuomenės mokslininkus suvokti tas 
socialines jėgas ir ideologijas, kurios nesąmoningai juos valdo. Bet didžiau- 
sias keblumas, susijęs su prietarais, yra tas, kad nesama tiesioginio būdo jais 
nusikratyti. Juk kaip mes galime žinoti, kad padarėme pažangą dėdami pa- 
stangas nusikratyti prietarais? Ar nesama trivialaus patyrimo, kad tie, kurie 
labiausiai įsitikinę, jog atsikratė savo prietarų, yra labiausiai prietaringi? Mintis, 
kad sociologinis, psichologinis, antropologinis ar koks kitoks prietarų tyrinė- 
jimas gali mums padėti nusikratyti prietarų, yra visai klaidinga; juk daugelis, 
užsiimančių tokiais tyrinėjimais, pilni prietarų, o savityra ne tik nepadeda 
įveikti pasąmoninių veiksnių įtakos mūsų pažiūroms, bet dažnai tampa net 
subtilesnės saviapgaulės priežastimi. Antai tame pačiame žinojimo sociologi- 
jos veikale mes galime rasti tokias nuorodas į jos pačios veikseną'*: „Esama 
stiprėjančios tendencijos įsisąmoninti veiksnius, kurie stipriai valdo mus ne- 
sąmoningai... Tie, kurie būgštauja, kad augantis determinuojančių veiksnių 
žinojimas gali paralyžiuoti mūsų sprendimus ir kelti grėsmę „laisvei“, gali 
būti ramūs. Juk tik tas yra tikrai valdomas, kuris nežino esmingiausių deter- 
minuojančių veiksnių, bet veikia impulsyviai, spaudžiamas jam nežinomų 
priežasčių“. Akivaizdu, kad šis sakinys tik pakartoja mėgstamą Hegelio idėją, 
kurią naiviai kartoja Engelsas, tardamas: „Laisvė yra pažintas būtinumas“. 
Tai reakcingas prietaras. Juk ar tie, kurie veikia, spaudžiami gerai žinomų 
determinuojančių veiksnių, pavyzdžiui, politinės tironijos, gali nuo jos išsi- 
laisvinti savuoju žinojimu? Tik Hegelis gali mums sekti tokias pasakas. Kad 
žinojimo sociologijoje išlieka šitoks prietaras, aiškiai rodo, kad nesama trum- 
po kelio iš mūsų ideologijų klampynės. (Jei tapai hegelininku, tai visada būsi 
hegelininku.) Savityra negali pakeisti tų praktinių veiksmų, reikalingų įkurti 
demokratinėms institucijoms, kurios tik vienos ir gali užtikrinti kritinės min- 
ties laisvę ir mokslo pažangą. 

Dvidešimt ketvirtas skyrius 


ORAKULŲ FILOSOFIJA IR MAIŠTAS PRIEŠ PROTĄ 


Marxas buvo racionalistas. Kaip Sokratas ir kaip Kantas jis tikėjo žmo- 
gaus protu kaip Žmonijos vieningumo pagrindu. Bet jo doktrina, kad mūsų 
pažiūros nulemtos klasinio intereso, pagreitino šio tikėjimo žlugimą. Kaip ir 
Hegelio doktrina, kad mūsų idėjas nulemia tautiniai interesai ir tradicijos, 
Marxo doktrina griauna racionalistinį tikėjimą protu. Šitaip spaudžiamas ir iš 
dešinės, ir iš kairės, racionalistinis požiūris į socialinius ir ekonominius klau- 
simus gali sunkiai atsilaikyti, kai istoricizmo pranašai ir iracionalizmo oraku- 
lai puola jį tiesiogiai. Todėl konfliktas tarp racionalizmo bei iracionalizmo 
tapo svarbiausia intelektualine ar, galimas daiktas, net ir moraline mūsų epo- 
chos problema. 


I 


Kadangi terminai „protas“ ir „racionalizmas“ yra migloti, reikia prabė- 
gom paaiškinti, kaip jie vartojami šioje knygoje. Pirma, jie vartojami plačiąja 
prasme!; jie vartojami pažymėti ne tik intelektualinei veiklai, bet ir stebėjimui 
bei eksperimentui. Šią pastabą reikia turėti galvoje, nes terminai „protas“ ir 
„racionalizmas“ dažnai vartojami siauresne prasme ir priešinami ne „iracio- 
nalizmui“, bet „empirizmui“. Jei terminas „racionalizmas“ vartojamas siau- 
resne prasme, mąstymą jis iškelia virš stebėjimo ir eksperimento, todėl vei- 
kiau keistinas terminu „intelektualizmas“. Bet šioje knygoje kalbėdamas apie 
„racionalizmą“, šį žodį aš visada vartoju taip, kad jo prasmė apima ir „em- 
pirizmą“, ir „intelektualizmą“, nes mokslas naudojasi ir eksperimentu, ir mąs- 
tymu. Antra, žodį „racionalizmas“ aš vartoju, kad bendrais bruožais nusaky- 
čiau nuostatą kiek įmanoma daugiau problemų išspręsti vadovaujantis protu, 
t. y. orientaciją į aiškią mintį ir patyrimą, o ne į emocijas ir aistras. Žinoma, 
toks paaiškinimas nėra visiškai patenkinamas, nes tokie terminai, kaip „„pro- 
tas“ arba „aistra“, yra migloti; mes neturime „proto“ ar „aistrų“ tokia pačia 
prasme, kuria turime tam tikrus fizinius organus, pavyzdžiui, smegenis ar 
širdį, arba ta prasme, kuria turime tam tikrus „sugebėjimus“, pavyzdžiui, 
sugebėjimą kalbėti arba griežti dantimis. Todėl, siekiant šiek tiek didesnio 
tikslumo, racionalizmą geriau aiškinti praktinių nuostatų arba elgsenos termi- 
nais. Tada galima sakyti, kad racionalizmas yra nusiteikimas įsiklausyti į 
kritinius argumentus ir mokytis iš patyrimo. Iš esmės tai nusiteikimas tarti, 

kad „Aš galiu klysti, o tu gali būti teisus, ir dėdami pastangas, mes galime 
priartėti prie tiesos“. Tai nusiteikimas, nelengvai atsisakantis vilties, kad 
tokiomis priemonėmis kaip argumentavimas ir rūpestingas stebėjimas žmo- 
nės gali šiek tiek susitarti dėl daugelio svarbių problemų ir kad netgi tada, kai 
jų poreikiai bei interesai prieštarauja, dažnai įmanoma diskutuoti apie įvairius 
reikalavimus ir pasiūlymus ir pasiekti — galbūt pasitelkus arbitražą — kompro- 
misą, kuris dėl savo nešališkumo priimtinas jei ne visiems, tai bent jau dau- 
gumai. Trumpai tariant, racionalistinis nusiteikimas, arba (galimas daiktas, aš 
galiu pavadinti jį taip) „racionalumo pozicija“, yra labai panašus į mokslinę 
poziciją, pagrįsta įsitikinimu, kad tiesai pasiekti mums reikalingas bendradar- 
biavimas ir kad remdamiesi argumentais, laikui bėgant, mes galime pasiekti 
kažką panašaus į objektyvumą. 

Įdomu panagrinėti šitokios racionalumo pozicijos ir mokslo panašumą 
nuodugniau. Ankstesniame skyriuje aš pabandžiau paaiškinti mokslinio me- 
todo socialinį aspektą, pasiremdamas pasaka apie mokslininką Robinsoną 
Crusoe'ą. Visiškai panašus samprotavimas gali parodyti racionalumo socia- 
linį pobūdį, skirtingai nuo intelektualinių gabumų arba nuovokos. Galima 
sakyti, kad protas, kaip ir kalba, yra visuomeninio gyvenimo padarinys. Ro- 
binsonas Crusoe'as (negyvenamoje saloje atsidūręs ankstyvoje vaikystėje) 
gali būti pakankamai nuovokus, kad valdytų daug sunkių situacijų, bet jis 
neišrastų nei kalbos, nei argumentavimo meno. Kaip žinoma, mes dažnai 
ginčijamės patys su savimi, bet mums įprasta tai daryti tik todėl, kad išmo- 
kome ginčytis su kitais, ir todėl, kad šitaip mes sužinojome, jog svarbus ne 
besiginčijantis asmuo, o argumentas. (Šis argumentas, žinoma, nėra lemtin- 
gas, kai ginčijamės su savimi.) Taigi, galima sakyti, kad mūsų protas, kaip ir 
mūsų kalba atsiranda dėl bendravimo su kitais žmonėmis. 

Tas faktas, kad racionalistiškai nusiteikęs Žmogus pirmiausia paiso argu- 
mento, o ne argumentuojančio asmens, yra labai svarbus. Jis lemia tokią 
nuostatą: kiekvieną, su kuriuo bendraujame, mes turime laikyti potencialiu 
argumentavimo ir racionalios informacijos šaltiniu; šitaip atsiranda tai, ką 
galima pavadinti „racionalia žmonijos vienybe“. 

Galima sakyti, kad tam tikra prasme mūsiškė „proto“ analizė šiek tiek 
panaši į Hegelio ir hegelininkų analizę; protą jie traktuoja kaip socialinį 
produktą ir, tiesą sakant, kaip savotišką visuomenės (pavyzdžiui, tautos ar 
klasės) sielos ar dvasios segmentą; dėl Burke'o įtakos jie pabrėžia mūsų 
priklausomybę nuo socialinio paveldo, ir netgi beveik visišką priklausomybę. 
Be abejonės, tam tikro panašumo esama. Tačiau esama ir didelių skirtumų. 

Hegelis ir hegelininkai yra kolektyvistai. Jie įrodinėja štai ką: kadangi mūsų 
protingumą lemia „visuomenė“ — arba tam tikra visuomenė, pavyzdžiui, tau- 
ta, — „visuomenė“ yra viskas, o individas — niekas; kad ir kokiomis vertybė- 
mis individas disponuotų, visos jos kilusios iš kolektyvo, tikrojo visų verty- 
bių šaltinio. Priešingai tokiam požiūriui, pozicija, pateikta šioje knygoje, 
nepripažįsta kolektyvų egzistavimo; jei, pavyzdžiui, aš sakau, kad savo protą 
mes gauname iš visuomenės, visada turiu galvoje, kad mes gauname jį iš tam 
tikrų konkrečių individų — nors galbūt iš daugybės anoniminių individų — ir 
mūsiškio intelektualinio bendravimo su jais. Todėl, kalbėdamas apie „socia- 
linę“ proto (arba mokslinio metodo) teoriją, turiu galvoje, kad teorija yra 
tarpasmeninis darinys, o ne tai, kad teorija yra kolektyvistinis darinys. Žino- 
ma, mes daug gauname iš tradicijos ir tradicija yra labai svarbi, tačiau termi- 
nas „tradicija“ irgi turi būti gvildenamas konkrečių asmeninių santykių kon- 
tekste? Ir jei mes darome kaip tik taip, galime išvengti nuostatos, kad kiekviena 
tradicija yra šventa, vertinga savaime, ir laikytis nuostatos, kad tradicijos 
vertingos ar kenksmingos (gali būti ir vienaip, ir kitaip), atsižvelgiant į jų 
poveikį individams. Taigi mes galime suvokti, kad kiekvienas iš mūsų (pa- 
vyzdžiu ir kritika) gali prisidėti prie tokių tradicijų stiprinimo ar griovimo. 

Pozicija, kurios laikomasi šiame veikale, labai skiriasi nuo populiariojo, 
kilusio iš platonizmo, požiūrio į protą kaip savotišką „sugebėjimą“, kurį įvai- 
rūs žmonės gali turėti ir lavinti labai nevienodai. Žinoma, intelektualiniai 
gabumai gali būti skirtingi ir daug kuo lemti racionalumą, bet nebūtinai. 
Protingi žmonės gali būti labai neracionalūs; jie gali būti sukaustyti savo 
prietarų ir nesitikėti išgirsti ką nors vertinga iš kitų. Mūsų manymu, savo 
protą mes ne tik gauname iš kitų, bet ir niekada negalime pranokti kitų savo 
racionalumu tiek, kad galėtume pretenduoti į autoritetą; manome, kad auto- 
ritarizmas ir racionalizmas negali būti sutaikyti, nes argumentavimas, ap- 
imantis kritiką, ir įsiklausymo į kritiką menas yra racionalumo pagrindas. 
Taigi racionalizmas mūsiške prasme yra diametraliai priešingas toms plato- 
niškoms svajonėms apie šaunius naujus pasaulius, kuriuose protingumo didė- 
jimas bus kontroliuojamas arba „planuojamas“ kokio nors aukštesnio proto. 
Protas, kaip ir mokslas, bręsta abipusės kritikos dėka; vienintelis įmanomas 
būdas „planuoti“ jo brendimą — puoselėti tokias institucijas, kurios apsaugo 
šitokios kritikos laisvę, t. y. minties laisvę. Galima pažymėti, kad nors Pla- 
tono teorija yra autoritarinė ir jis reikalauja griežtai kontroliuoti savo sargy- 
binių proto brendimą (kaip buvo parodyta pirmiausia 8 skyriuje), savo rašy- 

mo maniera Platonas atiduoda duoklę mūsiškei tarpasmeninei proto teorijai; 
juk daugumoje jo ankstyvųjų dialogų argumentuojama labai racionaliai. 

Galimas daiktas, maniškė „racionalizmo“ termino vartosena taps šiek tiek 
aiškesnė, jei tikrąjį racionalizmą atskirsime nuo netikrojo arba pseudoracio- 
nalizmo. „Tikru racionalizmu“ aš vadinsiu sokratiškąjį racionalizmą. Tai savo 
ribų suvokimas, intelektualinis kuklumas tų Žmonių, kurie žino, kad dažnai 
klysta, ir kad netgi toks žinojimas labai priklauso nuo kitų žmonių; tai supra- 
timas, kad mums nedera iš proto tikėtis pernelyg daug, kad argumentavimas 
retai kada išsprendžia problemą, nors tai vienintelis būdas ko nors išmokti, 
žinoma, išmokti matyti ne aiškiai, o tik aiškiau negu anksčiau. 

„Pseudoracionalizmu“ aš vadinsiu Platono intelektualinį intuityvizmą. Tai 
nekuklus įsitikinimas savo intelektualiniu pranašumu, pretenzija būti pašvęs- 
tuoju, Žinoti visiškai tikrai ir autoritariškai. Pasak Platono, nuomonė - netgi 
„teisinga nuomonė“, kaip sakoma Timajuje*, — būdinga visiems Žmonėms, o 
protas (arba „intelektualinė intuicija“) „būdingas tik dievams ir nedaugeliui 
žmonių“. Šitoks autoritarinis intelektualizmas, šitoks įsitikinimas turimu ne- 
klystančiu tyrinėjimo instrumentu ar neklystančiu metodu, šitoks nesugebė- 
jimas nubrėžti perskyros tarp žmogaus intelekto galių ir jo priklausomybės 
nuo kitų, lemiančių viską, ką jis gali žinoti ir suprasti, šitoks pseudoraciona- 
lizmas dažnai vadinamas „racionalizmu“, bet diametraliai priešingas tam, ką 
šiuo pavadinimu žymime mes. 

Žinoma, maniškė racionalistinio požiūrio analizė yra toli gražu nenuodugni 
ir, tai aš mielai pripažįstu, šiek tiek miglota; bet jos pakaks mūsų tikslams. 
Panašiai dabar aš apibūdinsiu iracionalizmą, kartu parodydamas, kaip iracio- 
nalizmas gali grįsti savo poziciją. 

Iracionalistinį požiūrį bendrais bruožais galima apibūdinti šitaip. Galimas 
daiktas, kad iracionalistas, nors ir neneigdamas proto bei mokslinio argumen- 
tavimo kaip instrumentų, kurie gali būti visai naudingi tyrinėjant daiktų pa- 
viršių ar kaip tam tikro iracionalaus tikslo priemonės, primygtinai pabrėžia, 
kad „žmogaus prigimtis“ pirmiausia yra iracionali. Žmogus, mano jis, yra kai 
kas daugiau nei protingas gyvūnas, bet kartu ir kai kas mažiau. Kad pama- 
tytume, jog jis nėra visiškai protingas gyvūnas, pakanka pagalvoti apie tai, 
kiek mažai yra žmonių, sugebančių argumentuoti; todėl iracionalisto požiūriu 
dauguma žmonių visada bus valdomi emocijų ir aistrų, o ne savojo proto. Bet 
kartu žmogus yra daugiau negu protingas gyvūnas, nes visa, kas gyvenime 
jam svarbiausia, esti anapus proto. Net tie keli mokslininkai, kurie protą ir 
mokslą traktuoja rimtai, prisirišę prie savo racionalistinės pozicijos tik todėl, 

kad ji jiems patinka. Taigi net šiais retais atvejais žmogaus požiūrį lemia 
emocinis žmogaus nusiteikimas, o ne jo protas. Maža to, didžiu mokslininku 
kokį nors žmogų padaro jo intuicija, jo mistinė daiktų prigimties įžvalga, bet 
ne jo racionalūs samprotavimai. Taigi racionalistas negali teisingai paaiškinti 
netgi tariamai racionalios mokslininko veiklos. Kadangi mokslo sritis yra 
ypač palanki racionalistinei interpretacijai, todėl galima tikėtis, kad raciona- 
lizmas dar aiškiau parodo savo nepagrįstumą, kai bandoma suprasti kitas 
žmogaus veiklos sritis. Ir šitoks įsitikinimas — taip tęsia savo argumentavimą 
iracionalistas — pasirodo esąs visai teisingas. Nepaisydami žemesniųjų žmo- 
gaus prigimties aspektų, galime pažvelgti į vieną aukščiausiųjų - į faktą, kad 
žmogus gali kurti. Šio to verti tik labai nedaug kuriančių žmonių; tai žmonės, 
kuriantys minties ar meno kūrinius, religijų kūrėjai ir didieji valstybininkai. 
Šie išskirtiniai individai leidžia mums išvysti tikrąją žmogaus didybę. Nors 
šie žmonijos vadai žino, kaip pasinaudoti protu siekiant savųjų tikslų, tačiau 
jie niekada nėra proto žmonės. Jų šaknys glūdi giliau — jų pačių ir tos visuo- 
menės, kuriai jie priklauso, instinktuose ir impulsuose. Kūrybiškumas yra 
visiškai iracionalus, mistinis sugebėjimas... 


II 


Ginčas tarp racionalizmo bei iracionalizmo turi ilgą istoriją. Nors graikų 
filosofija, be abejonės, atsirado kaip racionalistinis užmojis, misticizmo jau 
esama jos ištakose. Kaip buvo parodyta 10 skyriuje, prarasto gentinio vienin- 
gumo ir prieglobsčio ilgesys pasireiškė per šiuos mistinius elementus, įsiter- 
pusius į iš esmės racionalią visumą“. Atviras konfliktas tarp racionalizmo bei 
iracionalizmo pirmą kartą įsižiebė viduramžiais, kaip scholastikos ir mistikos 
susipriešinimas. (Tikriausiai įdomu ir tai, kad racionalizmas klestėjo buvusio- 
se Romos provincijose, tuo tarpu iškiliausieji mistikai buvo žmonės, kilę iš 
„barbarų“ šalių.) XVII, XVIII ir XIX a., kai kilo racionalizmo, intelektualiz- 
mo ir „materializmo“ banga, iracionalistai turėjo paisyti šių krypčių, kad 
galėtų su jomis polemizuoti. Parodydami racionalizmo ribotumus, demaskuo- 
dami nekuklias pseudoracionalizmo (kurio jie neskyrė nuo racionalizmo mū- 
siške prasme) pretenzijas ir pavojingumą, kai kurie kritikai, ypač Burke'as, 
nusipelnė visų tikrų racionalistų dėkingumo. Bet racionalizmo banga pradėjo 
slūgti ir į madą įėjo „giliamintiškos pompastiškos užuominos ir <...> alego- 
rijos“ (taip sako Kantas). Orakulų iracionalizmas (ypač Bergsono ir daugu- 
mos vokiečių filosofų bei intelektualų asmenyje) įtvirtino įprotį ignoruoti 

arba geriausiu atveju apgailėti tokios vargingos būtybės kaip racionalistas 
egzistavimą. Orakulams racionalistai — arba „materialistai“, kaip jie dažnai 
sako, — ypač racionalistas mokslininkas, yra dvasios skurdžiai, užsiimantys 
besiele ir dažniausiai mechanine veikla?, ir visiškai nesuprantantys giliųjų 
žmogaus likimo problemų ir jas apmąstančios filosofijos. Racionalistai daž- 
niausiai atsilygindavo tuo pačiu ir atmesdavo iracionalizmą kaip gryną nesą- 
monę. Anksčiau atotrūkis tarp šių nuostatų niekada nebuvo toks didelis. Fi- 
losofų diplomatinių santykių nutraukimo svarba išryškėjo tada, kai po jo ėjo 
valstybių diplomatinių santykių nutraukimas. 

Šiame ginče aš visiškai esu racionalizmo pusėje. Ši pozicija man tokia 
svarbi, kad net tada, kai jaučiu, kad racionalizmas nuėjo per toli, aš vis tiek 
jam simpatizuoju, nes manau, kad racionalizmo kraštutinumai (išskyrus Pla- 
tono pseudoracionalizmo intelektualinį nekuklumą) tikrai nėra kenksmingi, 
palyginti su kitos pusės kraštutinumais. Mano nuomone, vienintelis atvejis, 
kai kraštutinis racionalizmas gali būti žalingas, tai racionalizmo polinkis su- 
silpninti savo poziciją ir šitaip skatinti iracionalistinę reakciją. Tik šis pavojus 
mane skatina nuodugniau panagrinėti kraštutinio racionalizmo pretenzijas ir 
ginti kuklų, savikritišką racionalizmą, pripažįstantį tam tikras ribas. Todėl 
toliau aš skirsiu dvi racionalistines pozicijas, kurias vadinsiu „kritiniu racio- 
nalizmu“ ir „nekritiniu racionalizmu“ arba „pragmatiniu racionalizmu“. (Ši 
perskyra nepriklauso nuo ankstesnės perskyros tarp „tikro“ ir „netikro“ racio- 
nalizmo, nors „tikras“ racionalizmas manąja prasme vargu ar gali būti nekri- 
tinis.) 

Nekritinį arba visapusišką racionalizmą galima apibūdinti kaip nuostatą 
tokio Žmogaus, kuris sako: „Aš nelinkęs pripažinti nieko, kas nepagrįsta 
įrodymu arba patyrimu“. Šią nuostatą galima išreikšti ir kaip principą, kurio 
laikantis dera atmesti kiekvieną prielaidą, jeigu ji nepagrįsta įrodymu arba 
patyrimu“. Nesunku pastebėti, kad šitas nekritinio racionalizmo principas yra 
prieštaringas, nes pats negali būti pagrįstas nei įrodymu, nei patyrimu, todėl 
turi būti atmestas. (Jis panašus į melagio paradoksą’, t. y. į teiginį, kuriuo 
tvirtinamas jo paties melagingumas.) Todėl nekritinis racionalizmas logiškai 
nepagrįstas; kadangi tai galima įrodyti vien tik loginiais argumentais, nekri- 
tinį racionalizmą galima įveikti jo paties ginklu — įrodinėjimu. 

Šią kritiką galima išplėsti. Kadangi visi įrodymai prasideda prielaidomis, 
visiškai neįmanoma reikalauti, kad visos prielaidos turi būti pagrįstos įrody- 
mais. Daugelio filosofų keliamas reikalavimas, kad negalima pradėti nuo 
jokių prielaidų ir ką nors laikyti „pakankamu pagrindu“, ir net ne toks radi- 

kalus reikalavimas, kad reikia pradėti nuo kuo mažesnio skaičiaus prielaidų 
(„kategorijų“), šiuo požiūriu nepagrįstas. Juk čia remiamasi tikrai pamatine 
prielaida, kad įmanoma pradėti be prielaidų arba remiantis minimaliu skai- 
čiumi prielaidų ir vis dėlto gauti rimtus rezultatus. (Tiesą sakant, šis princi- 
pas, reikalaujantis vengti bet kokių prielaidų, yra (kaip galima manyti) ne 
tobulybės viršūnė, o tik melagio paradokso variantas*.) 

Visa, kas pasakyta, yra abstraktoka, tačiau, aptariant racionalizmo proble- 
mą, visa tai galima pateikti ir ne taip formaliai. Racionalistinei nuostatai 
būdinga tai, kad ji pabrėžia įrodymo ir patyrimo svarbą. Tačiau nei loginiu 
įrodinėjimu, nei patyrimu neįmanoma pagrįsti racionalizmo; juk tik tiems, 
kurie pasirengę atsižvelgti į įrodymus ir patyrimą, taigi tiems, kurie jau lai- 
kosi racionalistinio požiūrio, toks argumentavimas bus priimtinas. Vadinasi, 
iš pradžių turi būti priimtas racionalistinis požiūris, ir tik po to turės reikšmę 
įrodymas bei patyrimas, todėl racionalizmas negali būti grindžiamas nei įro- 
dymais, nei patyrimu. (Šis svarstymas visai nepriklauso nuo klausimo, ar 
esama įtikinamų argumentų racionalizmo naudai.) Vadinasi, joks racionalus 
argumentavimas negali racionaliai veikti žmogaus, nenorinčio priimti racio- 
nalaus požiūrio. Todėl visapusiškas racionalizmas yra nepagrįstas. 

Tačiau tai reiškia, jog kas nors priima racionalistinį požiūrį todėl, kad 
sąmoningai ar nesąmoningai jis priėmė tam tikrą planą, sprendimą, tikėjimą 
ar elgseną; tokį priėmimą galima vadinti „iracionaliu“. Nesvarbu, ar toks 
priėmimas yra bandomasis, ar tapęs įpročiu, jį galima apibūdinti kaip iracio- 
nalų tikėjimą protu. Vadinasi, racionalizmas neišvengiamai yra ne visapusiš- 
kas ir sau pakankamas. Šios aplinkybės dažnai nepastebėdavo racionalistai, 
kurie šitokiu būdu savo valdose leidžiasi mušami jų pačių ginklais, ir taip 
atsitikdavo kaskart, kai koks nors iracionalistas imdavosi šitokios taktikos. 
Tikrai, kai kurie racionalizmo priešai atkreipė dėmesį į tai, kad visada galima 
nepriimti argumentų, arba visų, arba kai kurių, ir kad tokio požiūrio galima 
laikytis, neįsipainiojant į loginius prieštaravimus. Todėl jie pastebėjo, kad 
nekritiškas racionalistas, įsitikinęs, jog racionalizmas yra sau pakankamas ir 
gali būti pagrįstas įrodinėjimu, neišvengiamai klysta. Iracionalizmas logiškai 
pranašesnis už racionalizmą. 

Jei taip, kodėl nepriimti iracionalizmo? Daugelis mąstytojų, pradėję ra- 
cionalizmu, vėliau juo nusivylė, nes suprato, kad pernelyg platus racionaliz- 
mas paneigia pats save, ir kapituliavo prieš iracionalizmą. (Jei neklystu, kaip 
tik taip atsitiko Whiteheadui?.) Tačiau tokie panikos padiktuoti veiksmai visai 
nebūtini. Nors nekritinis ir visapusiškas racionalizmas logiškai nepagrįstas, ir 

nors visapusiškas iracionalizmas pagrįstas logiškai, nesama priežasties, dėl 
kurios turėtume priimti iracionalistinę nuostatą. Juk esama kitokių pagrįstų 
nuostatų, pavyzdžiui, kritinio racionalizmo, pripažįstančio tą faktą, kad pa- 
matinis racionalistinis nusiteikimas atsiranda (bent jau hipotetiškai) iš tikėji- 
mo akto — iš tikėjimo protu. Vadinasi, mes galime rinktis. Galime rinktis 
kurią nors, net radikalią ir visapusišką, iracionalizmo formą. Bet galime rink- 
tis ir kritinį racionalizmą, kuris atvirai pripažįsta, kad jo šaltinis yra iracio- 
nalus sprendimas (vadinasi, iki tam tikros ribos pripažįsta iracionalizmo pir- 
mumą). 


III 


Mūsų pasirinkimas nėra vien tik intelekto veiksmas ar skonio reikalas. Tai 
moralinis sprendimas!’ (apie jį kalbėta 5 skyriuje). Juk klausimas, ar turime 
priimti kurią nors daugiau ar mažiau radikalaus iracionalizmo formą, ar pri- 
imsime tas minimalias nuolaidas iracionalizmui, kurias aš pavadinau „kritiniu 
racionalizmu“, turės didelę įtaką mūsų visuotiniam požiūriui į kitus žmones 
ir į visuomenės gyvenimo problemas. Jau sakiau, kad racionalizmas glaudžiai 
susijęs su tikėjimu Žmonijos vieningumu. Iracionalizmą, nesusaistytą jokio- 
mis nuoseklumo normomis, galima susieti su kiekvienu tikėjimu, įskaitant ir 
tikėjimą žmonių brolybe; tačiau tas faktas, kad iracionalizmas gali būti leng- 
vai susietas su labai įvairiais tikėjimais, ypač tas faktas, kad jis labai linkęs 
paremti romantišką tikėjimą išrinktųjų kasta, žmonių skirstymu į vadus ir 
vedamuosius, į prigimtinius ponus ir prigimtinius vergus, aiškiai parodo, kad 
pasirinkimas tarp iracionalizmo ir kritinio racionalizmo yra moralinis spren- 
dimas. 

Kaip matėme anksčiau (5 skyriuje) ir dar kartą pabrėžėme gvildendami 
nekritinio racionalizmo versiją, argumentai negali nulemti tokio pamatinio 
moralinio sprendimo. Bet tai nereiškia, kad mūsų pasirinkimui negali padėti 
joks argumentavimas. Priešingai, jei tik reikia priimti abstraktoką moralinį 
sprendimą, labiausiai patartina rūpestingai apsvarstyti padarinius, galinčius 
kilti dėl alternatyvų, kurias turime rinktis. Juk tik tada, jei šiuos padarinius 
galime pamatyti konkrečiai ir praktiškai, tikrai suprasime, koks tas mūsų 
sprendimas; priešingu atveju spręsime aklai. Kad pailiustruočiau šią mintį, 
pacituosiu ištrauką iš B.Shaw Šventosios Žanos. Kapelionas atkakliai reika- 
lavo Žanos mirties, bet, išvydęs ją ant laužo, jis neištveria: „Nenorėjau jai 
blogo. Nežinojau, kad bus šitaip... Nežinojau, ką darau... Jei būčiau Žinojęs, 

būčiau ją išplėšęs iš jų rankų. Jūs nežinote. Jūs nematėte: lengva kalbėti, kai 
nežinai. Jūs išprotėjote nuo žodžių... Bet kai tai dedasi tavo akyse; kai matai, 
ką padarei, kai tai apakina, kai tai dusina, kai tai drasko širdį, tada... tada, o 
Dieve, leisk man šito nematyti!“ Žinoma, Shaw pjesėje esama ir kitų perso- 
nažų, gerai žinančių, ką jie daro, bet, nepaisant to, pasiryžusių tai daryti ir 
vėliau neatgailaujančių. Vieniems žmonėms nemalonu matyti savo artimąjį 
ant laužo, o kitiems priešingai. Šis momentas (kurio nepaisė daugelis Vikto- 
rijos epochos optimistų) svarbus, nes jis parodo, kad sprendimo padarinių 
racionali analizė nepadaro racionalaus paties sprendimo; padariniai nelemia 
mūsų sprendimo; visada sprendžiame mes patys. Bet konkrečių padarinių 
analizė ir jų aiškus išrutuliojimas padedant tam, ką vadiname mūsų „vaizduo- 
te“, nubrėžia perskyrą tarp aklo sprendimo ir sprendimo, priimto atmerktomis 
akimis. Kadangi savo vaizduote mes naudojamės retai'!, pernelyg dažnai 
sprendžiame aklai. Taip atsitinka ypač tada, kai apsinuodijame orakulų filo- 
sofija, kuri yra viena galingiausių priemonių išprotėti nuo žodžių — vartojant 
Shaw posakį. 

Racionali arba vaizduote pagrįsta moralinės teorijos padarinių analizė šiek 
tiek panaši į mokslinį metodą. Juk moksle mes irgi nepriimame abstrakčios 
teorijos tik todėl, kad ji įtikinama savaime. Mes nusprendžiame ją priimti ar 
atmesti dažniausiai tada, kai išnagrinėjome tuos konkrečius praktinius pada- 
rinius, kuriuos galime akivaizdžiau patikrinti eksperimentu. Bet esama esmi- 
nio skirtumo. Mokslinės teorijos atveju mūsų sprendimas priklauso nuo eks- 
perimento rezultatų. Jeigu jie patvirtina teoriją, galime ją priimti, kol surasime 
geresnę. Jeigu jie prieštarauja teorijai, ją atmetame. Tuo tarpu moralinės teo- 
rijos atveju jos padarinius galime pateikti tik savo sąžinei. Na, o eksperimen- 
tu pagrįstas nuosprendis nuo mūsų nepriklauso, tuo tarpu mūsų sąžinės nu- 
osprendis nuo mūsų priklauso. 

Tikiuosi, man pavyko paaiškinti, kokia prasme padarinių analizė gali pa- 
veikti mūsų sprendimą, jo nenulemdama. Pateikdamas dviejų alternatyvų, 
racionalizmo bei iracionalizmo, kuriuos turime rinktis, padarinius, turiu per- 
spėti skaitytoją, kad būsiu šališkas. Antai pateikdamas tas dvi alternatyvas, 
reikalaujančias mūsų moralinio sprendimo, — o tai daugeliu požiūriu pats 
esmingiausias sprendimas etikos srityje — aš bandžiau būti nešališkas, nors 
neslėpiau savo simpatijų. Bet dabar aš noriu pateikti tokius dviejų alternatyvų 
padarinių svarstymus, kurie man atrodo iškalbingesni ir kurie paveikė mane 
patį, paskatindami atmesti iracionalizmą ir priimti tikėjimą protu. 

Iš pradžių panagrinėkime iracionalizmo padarinius. Iracionalistas pabrė- 
žia, kad ne protas, o emocijos ir aistros yra svarbiausias Žmonių veiklos 
šaltinis. Jei racionalistas atsako, kad, nors taip ir būtų, turime padaryti viską, 
ką galime, kad būtų kitaip, kad turime pabandyti duoti galimybę protui reikš- 
tis kiek įmanoma intensyviau, iracionalistas atšauna (jei apskritai teikiasi 
diskutuoti), kad racionalisto požiūris yra beviltiškai nerealistiškas. Juk racio- 
nalistas nepaiso „žmogaus prigimties“ silpnybių, daugumos Žmonių silpno 
intelekto ir aiškios jų priklausomybės nuo emocijų ir aistrų. 

Pirmiausia esu įsitikinęs, kad toks iracionalistinis emocijų ir aistrų akcen- 
tavimas galiausiai veda prie to, ką aš galiu pavadinti tik nusikaltimu. Taip yra 
todėl, kad tokio požiūrio, kuris geriausiu atveju rezignuoja iracionalios žmo- 
gaus prigimties akivaizdoje, šalininkas galiausiai turi tarti, jog galutinis kiek- 
vieno ginčo teisėjas yra prievarta ir brutali jėga. Juk jei kyla ginčas, tada 
paaiškėja, kad konstruktyvesnės emocijos ir aistros, galinčios padėti iš prin- 
cipo tą ginčą išspręsti, pavyzdžiui, pagarba, meilė, ištikimybė bendram rei- 
kalui ir t.t., pasirodė esą bejėgės išspręsti tam tikrą problemą. Bet jei taip, 
tada galima paklausti: kas lieka iracionalistui, išskyrus kitas, ne tokias kon- 
struktyvias emocijas ir aistras — baimę, neapykantą, pavydą ir galiausiai prie- 
vartą? Šią tendenciją labai sustiprina kita ir, galimas daiktas, svarbesnė nuo- 
stata, kuri, mano nuomone, irgi glūdi iracionalizme, būtent žmonių nelygybės 
akcentavimas. 

Žinoma, negalima neigti, kad žmonės, kaip ir kiti dalykai pasaulyje, dau- 
geliu požiūrių labai nelygūs. Neabejotina ir tai, kad ši nelygybė labai svarbi, 
o daugeliu atvejų net pageidautina!'“. (Baimė, kad masinė gamyba ir kolek- 
tyvizacija gali paveikti žmones, pašalindama jų nelygybę arba individualumą, 
yra vienas iš mūsų epochos košmarų".) Bet visa tai paprasčiausiai nesusiję 
su klausimu, ar mes turime žmones traktuoti (ypač politikoje) kaip lygius, ar 
bent kiek įmanoma lygius, t. y. kaip turinčius lygias teises ir vienodas pre- 
tenzijas būti traktuojamiems lygiai; be to, tai nesusiję su klausimu, ar mes 
turime kurti atitinkamas politines institucijas. „Lygybė prieš įstatymą“ yra ne 
faktas, o politinis reikalavimas“, pagrįstas moraliniu sprendimu; jis visai 
nepriklauso nuo teorijos — galimas daiktas, klaidingos, — kad „visi žmonės 
gimsta lygūs“. Aš neketinu tvirtinti, kad pritarimas tokiam humaniškam ne- 
šališkumui yra sprendimo racionalizmo naudai tiesioginis padarinys. Tačiau 
nešališkumo tendencija su racionalizmu glaudžiai susijusi ir jos nederėtų 
pašalinti iš racionalistinio tikėjimo. Be to, aš neketinu tvirtinti, kad iraciona- 
listas negali nuosekliai laikytis egalitarinio ar nešališkumo požiūrio, ir net 

jeigu jis to negali daryti nuosekliai, nėra jokio reikalo jam būti nuosekliam. 
Bet aš tikrai noriu pabrėžti tą faktą, kad iracionalistinė nuostata beveik ne- 
išvengiamai susipina su nuostata, priešinga egalitarizmui. Šį faktą lemia emo- 
cijų tr aistrų akcentavimas; juk mes negalime turėti tų pačių jausmų kiekvie- 
nam. Emociškai mes visi skirstome žmones į tuos, kurie arti mūsų, ir į tuos, 
kurie nuo mūsų toli. Žmonijos skirstymas į priešus ir draugus yra akivaiz- 
džiausias emocinis skirstymas, kurį pripažįsta net krikščionybė, liepdama: 
„Mylėk savo priešus!“ Net pats geriausias krikščionis, realiai paklūstantis 
šiam liepimui (o tokių krikščionių nėra daug, kaip rodo vidutinio gero krikš- 
čionio požiūris į „materialistus“ ir „ateistus“), negali vienodai mylėti visų 
žmonių. Tiesą sakant, mes negalime mylėti „abstrakčiai“; galime mylėti tik 
tuos, kuriuos pažįstame. Taigi net mūsų geriausios emocijos, meilė ir užuo- 
jauta, gali tik suskirstyti žmoniją į skirtingas kategorijas. Silpnesnės emocijos 
ir aistros juolab patvirtina šią tiesą. Mūsų „natūrali“ reakcija — suskirstyti 
žmoniją į draugus ir priešus, į tuos, kurie priklauso mūsų genčiai, mūsų 
emocinei bendruomenei, ir tuos, kurie jai nepriklauso, į tikinčiuosius ir ne- 
tikėlius, į tėvynainius ir svetimuosius, į klasinius draugus ir klasinius priešus, 
pagaliau į vadus ir vedamuosius. 

Anksčiau aš minėjau, kad teorija, jog mūsų mintys ir nuomonės priklauso 
nuo mūsų klasinės padėties ar nuo mūsų tautinių interesų, turi vesti prie 
1racionalizmo. Dabar noriu pabrėžti faktą, kad teisinga yra ir priešinga situ- 
acija. Racionalistinio požiūrio atmetimas, nepagarba protui bei argumentavi- 
mui ir kito žmogaus nuomonei, „gilesnių“ Žmogaus prigimties sluoksnių ak- 
centavimas — visa tai turi atvesti prie nuostatos, kad mintis yra tik 
paviršutiniškas pasireiškimas tų veiksnių, kurie glūdi toje iracionalioje gel- 
mėje. Esu įsitikinęs, kad tokia nuostata beveik visada skatina nusiteikimą 
vertinti patį mąstytoją, o ne jo mąstymą. Taip turi atsirasti įsitikinimas, kad 
„mąstome krauju“, „savo tautiniu paveldu“ ar „savo klasine kilme“. Toks 
požiūris gali būti pateiktas net materialistiniu arba labai dvasingu pavidalu; 
idėją, kad „mąstome savo rasine prigimtimi“, gali išstumti „iš Dievo malonės 
mąstančių“ išrinktų ir įkvėptų sielų idėja. Dėl moralinių priežasčių aš negaliu 
pripažinti tokių skirtumų; juk lemtingas visų šių intelektualiai nekuklių po- 
žiūrių panašumas yra tas, kad mąstymas vertinamas ne dėl jo paties privalu- 
mų. Bet šitaip išsižadėdami proto, jie suskaldo žmoniją į draugus ir priešus, 
į mažumą, kartu su dievais apdovanotą protu, ir daugumą, šios dovanos 
negavusią (kaip sako Platonas), į mažumą artimųjų ir daugumą tolimųjų, į 
tuos, kurie šneka neišverčiama mūsų jausmų ir aistrų kalba, ir tuos, kurie 

šneka kita kalba. Jei mes šitaip elgiamės, politinis egalitarizmas tampa prak- 
tiškai neįmanomas. 

Antiegalitarinės nuostatos taikymas politiniame gyvenime, t. y. su žmo- 
gaus valdžios kitam žmogui susijusių problemų srityje, ir yra tai, ką aš va- 
dinu nusikaltimu. Juk ši nuostata pateisina požiūrį, kad skirtingos Žmonių 
kategorijos turi skirtingas teises, kad ponas turi teisę pavergti vergą, kad kai 
kurie Žmonės turi teisę naudotis kitais žmonėmis, kaip savo instrumentais. 
Galiausiai ja galima pasinaudoti (kaip Platonas)" tam, kad pateisintum žudymą. 

Aš neišleidžiu iš akių to fakto, kad esama iracionalistų, mylinčių žmoniją, 
ir kad ne visos iracionalizmo formos skatina nusikalstamumą. Bet aš manau, 
kad tas, kuris moko, kad turi valdyti ne protas, o meilė, atveria kelią tiems, 
kurie valdo, stumiami neapykantos. (Man atrodo, Sokratas tai šiek tiek supra- 
to'“, tardamas, kad nepasitikėjimas protavimu ir neapykanta jam susiję su 
nepasitikėjimu žmogumi ir neapykanta žmogui.) Tie, kurie nepastebi šio ry- 
šio, kurie tiki tiesiogine emocinės meilės galia, turi suprasti, kad meilė pati 
savaime nėra nešališka, ir ji negali pašalinti konflikto. Kad meilė pati savai- 
me negali išspręsti konflikto, galima parodyti paprastu pavyzdžiu, tinkančiu 
ir rimtesniems atvejams. Tomas mėgsta teatrą, o Dikas mėgsta šokius. Tomas 
iš meilės Dikui siūlo eiti į šokius, o Dikas, norėdamas įtikti Tomui, siūlo eiti 
į teatrą. Šio konflikto negali išspręsti meilė; veikiau yra taip, kad juo didesnė 
meilė, juo didesnis ir konfliktas. Esama tik dviejų sprendimų; vienas — emo- 
cinis, galiausiai pagrįstas prievarta, kitas — racionalus, nešališkas, pagrįstas 
protingu kompromisu. Visa tai nereiškia, kad aš neįvertinu skirtumo tarp 
meilės ir neapykantos ar kad manau, jog gyvenimas būtų ko nors vertas be 
meilės. (Esu pasirengęs pripažinti, kad krikščioniškoji meilės idėja neturi būti 
suprasta grynai emociškai.) Bet aš pabrėžiu, kad nei jausmas, nei netgi meilė 
negali pakeisti proto kontroliuojamų institucijų valdžios. 

Žinoma, tai nėra vienintelis argumentas prieš meilės valdžios idėją. My- 
lėti asmenį reiškia trokšti jam laimės. (Tarp kitko, taip meilę apibrėžė Tomas 
Akvinietis.) Bet iš visų politinių idealų, idealas padaryti žmones laimingus, 
galimas daiktas, yra pats pavojingiausias. Jis visada sukelia pastangą mūsiškę 
„aukštesniųjų“ vertybių skalę primesti kitiems, kad jie suprastų tai, kas mums 
atrodo svarbiausia jų laimei, kad, kaip sakoma, būtų išgelbėtos jų sielos. Jis 
veda prie utopizmo ir romantizmo. Mes tikrai jaučiame, kad gražioje ir tobu- 
loje mūsų svajonių bendruomenėje visi būtų laimingi. O jei mes visi galėtu- 
me mylėti vienas kitą, be abejonės, dangus nusileistų į žemę. Bet, kaip aš jau 

sakiau (9 skyriuje), pastanga sukurti dangų žemėje visada sukuria pragarą. Ji 
veda prie nepakantumo. Ji veda prie religinių karų ir skatina gelbėti sielas 
ralinių principų nesupratimo. Mūsų pareiga — padėti tiems, kuriems mūsų 
pagalba reikalinga; bet negalima įsipareigoti kitus padaryti laimingus, nes tai 
nuo mūsų nepriklauso, nes tai yra kišimasis į privatų gyvenimą tų Žmonių, 
kuriems mes norime taip draugiškai padėti. Dalinių metodų (priešingai uto- 
piniams) politinis reikalavimas atitinka sprendimą traktuoti kovą prieš kančią 
kaip pareigą, tuo tarpu teisė rūpintis kitų laime turi būti traktuojama kaip 
artimųjų ir draugų privilegija. Pastaruoju atveju mes, galimas daiktas, turime 
tam tikrą teisę primesti savąją vertybių skalę — pavyzdžiui, mūsiškes muzi- 
kines simpatijas. (Mes galime net jausti pareigą atverti jiems tas vertybes, 
kurios, mūsų įsitikinimu, labai daug duotų jų laimei.) Šitokia mūsų teisė 
egzistuoja tik todėl, kad mūsų draugai gali mumis nusikratyti, kad draugystė 
gali nutrūkti. Tuo tarpu naudotis politinėmis priemonėmis tam, kad primes- 
tume savo vertybių skalę kitiems, yra visai kitas dalykas. Skausmas, kančia, 
neteisingumas ir pastangos užkirsti jiems kelią — tai amžinos viešosios mo- 
ralės problemos, viešosios politikos (kaip būtų išsitaręs Benthamas) „gdieno- 
tvarkė“. Na, o „aukštesnės“ vertybės pirmiausia turi būti traktuojamos kaip 
„ne dienotvarkė“ ir turi būti paliktos /aissez faire sričiai. Taigi mes galime 
sakyti: padėk savo priešams, pagelbėk jiems nelaimėje, net jeigu jų nekenti; 
bet mylėk tik savo draugus. 

Tai, kas pasakyta, tik dalis argumentų prieš iracionalizmą ir jo padarinius, 
kurie privertė mane laikytis priešingo požiūrio, t. y. kritinio racionalizmo. Šis 
požiūris, pabrėžiantis protavimo ir patyrimo svarbą, keliantis principą „Aš 
galiu klysti, o tu gali būti teisus, ir abu, dėdami pastangas, mes galime pri- 
artėti prie tiesos“, kaip minėta anksčiau, labai artimas mokslinei pozicijai. Jis 
susijęs su idėja, kad kiekvienas linkęs klysti, o klaidos gali būti surastos 
savarankiškai, arba kitų, arba savarankiškai ir padedant kitų kritikai. Taigi jis 
suponuoja idėją, kad niekas negali būti savęs paties teisėjas; jis suponuoja 
nešališkumo idėją. (Ji glaudžiai susijusi su „mokslinio objektyvumo“ idėja, 
nagrinėta ankstesniame skyriuje.) Toks tikėjimas protu, yra tikėjimas ne tik 
savo, bet ir — net labiau — kitų protingumu. Taigi racionalistas — net jeigu jis 
įsitikinęs esąs intelektualiai pranašesnis už kitus — atmes visas pretenzijas 
būti autoritetu!', nes jis supranta, kad jo intelektas, jei ir pranašesnis už kitų 
žmonių intelektą (nors tai nelengva nuspręsti), tai pranašesnis tik tuo, kad jis 
sugeba mokytis iš kritikos, taip pat iš savo bei kitų žmonių klaidų, ir, kad 

šitaip galvojant, pasimokyti galima tik tada, kai kiti Žmonės ir jų argumentai 
priimami rimtai. Todėl racionalizmas susijęs su idėja, kad kiti žmonės turi 
teisę būti išklausyti ir ginti savo argumentus. Taigi jis suponuoja tai, kad 
pripažįstama pakantumo teisė, bent jau teisė tų, kurie patys nėra nepakan- 
tūs'“. Jei kas pripažįsta, kad iš pradžių reikia išklausyti kito žmogaus argu- 
mentus, tas nežudys žmogaus. (Kantas buvo teisus, „aukso taisyklę“ grįsda- 
mas proto idėja. Žinoma, neįmanoma įrodyti kokio nors etinio principo 
teisingumo ar net argumentuoti jo naudai tokiu pačiu būdu, kuriuo argumen- 
tuojame mokslinio teiginio naudai. Etika nėra mokslas. Tačiau, nors nesama 
etikos „racionalaus mokslinio pagrindo“, esama mokslo ir racionalizmo eti- 
nio pagrindo.) Taigi nešališkumo idėja veda prie atsakomybės idėjos; mes 
turime ne tik įsiklausyti į argumentus, bet ir jausti pareigą atsakyti tuo atveju, 
kai mūsų veiksmai liečia kitus. Todėl galiausiai racionalizmas suponuoja bū- 
tinumą pripažinti visuomenines institucijas, ginančias kritikos laisvę, mąsty- 
mo laisvę, todėl ir žmogaus laisvę. Be to, jis suponuoja ką nors panašaus į 
įsipareigojimą remti tokias institucijas. Todėl racionalizmas glaudžiai susijęs 
su humanistinės praktinės socialinės inžinerijos — Žinoma, dalinės inžineri- 
jos — politiniu reikalavimu, su visuomenės racionalizavimo reikalavimu“, su 
laisvės planavimu ir jos protinga kontrole, remiantis ne „mokslu“, ne plato- 
niškuoju, pseudoracionaliu autoritetu, o sokratiškojo stiliaus protu, suvokian- 
čiu savo ribas, todėl gerbiančiu kitus Žmones ir nesiekiančiu jų prievartauti 
— net jų laimės labui. Maža to, toks racionalizmas suponuoja, kad esama 
bendros komunikacinės terpės, bendros proto kalbos; jis reikalauja savotiško 
moralinio įsipareigojimo tos kalbos atžvilgiu, įsipareigojimo laikytis jos aiš- 
kumo” kriterijų ir vartoti ją taip, kad ji išsaugotų savo, kaip protavimo prie- 
monės, funkciją. Tai reiškia, kad kalba turi būti vartojama aiškiai, kaip racio- 
nalaus bendravimo instrumentas, kaip svarbios informacijos perteikimo, o ne 
kaip „saviraiškos“ priemonė, ne kaip ydingas romantinis daugumos mūsų 
švietėjų žargonas. (Šiuolaikinei romantiškajai isterijai būdinga tai, kad hege- 
liškąjį kolektyvizmą, traktuojant protą, ji sieja su perdėtu individualizmu, 
traktuojant emocijas; todėl kalba labiau pabrėžiama kaip saviraiškos priemo- 
nė, o ne kaip bendravimo priemonė. Žinoma, abu požiūriai yra maišto prieš 
protą dalys.) Racionalizmas reikalauja pripažinti, kad Žmoniją vienija gali- 
mybė skirtingas gimtąsias kalbas, kiek jos yra racionalios, išversti vieną į 
kitą. Jis reikalauja pripažinti Žmogaus proto vieningumą. 

Galima pridurti keletą pastabų apie racionalistinės pozicijos ryšį su nusi- 
teikimu naudotis tuo, kas paprastai vadinama „vaizduote“. Dažnai tariama, 

kad vaizduotė labai panaši į jausmą, todėl glaudžiai siejasi su iracionalizmu, 
ir kad racionalizmas labiau linkęs į vaizduotės stokojančią sausą scholastiką. 
Nežinau, ar toks požiūris gali turėti kokį nors psichologinį pagrindą, ir vei- 
kiau tuo abejoju. Bet man labiau rūpi institucijos, o ne psichologija, o insti- 
tuciniu požiūriu (kartu ir metodo požiūriu) pasirodo, kad racionalizmas turi 
skatinti vaizduotę, nes ji jam reikalinga, tuo tarpu iracionalizmas turi būti 
linkęs vaizduotę slopinti. Pats faktas, kad racionalizmas yra kritiškas, o ira- 
cionalizmas turi būti linkęs į dogmatizmą (kur nesama argumentų, nelieka 
nieko, išskyrus lėkštą neigimą), kreipia vaizduotės link. Kritiškumas visada 
reikalauja šiek tiek vaizduotės, o dogmatizmas ją slopina. Panašiai ir moks- 
linis tyrinėjimas, techninė kūryba bei išradingumas nesuvokiami be aktyvaus 
vaizduotės dalyvavimo; šiose srityse reikia pasiūlyti ką nors naujo (priešingai 
orakulų filosofijos sričiai, kur nuolatinis įspūdingų žodžių kartojimas tik imi- 
tuoja naujumą). Tokį pat svarbų vaidmenį vaizduotė atlieka egalitarizmo ir 
nešališkumo praktinio taikymo srityje. Pamatinė racionalisto nuostata „Aš 
galiu klysti, o tu gali būti teisus“ įgyvendinta praktikoje, ypač tada, kai esama 
žmonių tarpusavio konfliktų, reikalauja didelių mūsų vaizduotės pastangų. 
Aš neneigiu, kad tokias pat pastangas gali skatinti meilės ir užuojautos jaus- 
mai. Bet esu įsitikinęs, kad žmogui neįmanoma mylėti daugelio žmonių ar 
kartu su jais kentėti; be to, man neatrodo labai pageidautina, kad mes priva- 
lome tai daryti, nes tokios pastangos galutinai sunaikintų arba mūsų sugebė- 
jimą padėti, arba pačių tų jausmų intensyvumą. Bet protas kartu su vaizduote 
leidžia mums suprasti, kad žmonės, esantys toli, žmonės, kurių mes niekada 
nematysime, yra tokie pat kaip ir mes ir kad jų tarpusavio santykiai yra tokie 
pat kaip mūsų santykiai su tais, kuriuos mylime. Tiesioginis emocinis santy- 
kis su abstrakčia žmonijos visuma man atrodo beveik neįmanomas. Žmoniją 
galime mylėti tik mylėdami tam tikrus konkrečius individus. Bet, remdamiesi 
mąstymu ir vaizduote, galime nusiteikti padėti visiems, kuriems tik reikalinga 
mūsų pagalba. 

Manau, kad visi šie samprotavimai rodo, jog ryšys tarp racionalizmo ir 
humanizmo yra labai glaudus ir tikrai daug glaudesnis už iracionalizmo ryšį 
su antiegalitarizmu ir antihumanizmu. Man atrodo, kad tokias išvadas — kiek 
tai įmanoma — patvirtina patyrimas. Racionalistinė pozicija paprastai susijusi 
su esmine egalitarine ir humanistine nuostata; kita vertus, iracionalizme daž- 
niausiai pasireiškia bent jau kai kurios antiegalitarinės tendencijos, nors daž- 
nai jis gali būti susijęs ir su humanizmu. Tačiau aš tvirtinu, kad šitoks ryšys 
negali būti gerai pagrįstas. 

IV 


Aš bandžiau panagrinėti tuos racionalizmo bei iracionalizmo padarinius, 
kurie paskatino mane apsispręsti racionalizmo naudai. Norėčiau pakartoti, 
kad šitoks apsisprendimas pirmiausia yra moralinis. Tai apsisprendimas ban- 
dyti rimtai atsižvelgti į argumentavimą. Štai koks skirtumas tarp šių dviejų 
pozicijų; juk iracionalizmas irgi naudojasi protu, tačiau be atsakomybės jaus- 
mo: jis juo naudojasi arba jo išsižada, kai tik to užsinori. Bet aš esu įsitikinęs, 
kad vienintelė pozicija, kurią aš galiu traktuoti kaip moraliai teisingą, yra 
tokia, kuri pripažįsta, kad tiek kitus žmones, tiek ir save mes turime traktuoti 
kaip racionalias būtybes. 

Tokiu požiūriu manoji iracionalizmo kritika yra moralinė kritika. Intelek- 
tualas, kuriam mūsiškis racionalizmas pernelyg trivialus ir kuris vaikosi pas- 
kutinės ezoterinės intelektualinės mados, žavėdamasis viduramžių mistika, 
veikiausiai nepaiso savo pareigos artimųjų atžvilgiu. Jis gali manyti, kad jis 
pats ir jo subtilus skonis pranoksta mūsų „mokslinę epochą“, „industrializa- 
cijos epochą“, kuri įgyvendina bukinantį darbo pasidalijimą, jo ,,„mechaniza- 
vimą“ ir „materializavimą“ net žmogaus mąstymo srityje?!. Tačiau šitaip jis 
tik parodo, kad nesugeba įvertinti moralinių galių, glūdinčių šiuolaikiniame 
moksle. Mano kritikuojamą poziciją, galimas daiktas, galima pailiustruoti 
ištrauka, paimta iš A. Kellerio knygos*; ši ištrauka, man atrodo, yra tipiška 
tokio romantiško priešiškumo mokslui išraiška: „Atrodo, kad mes žengiame 
į naują erą, kai žmogaus siela atgauna savo mistinius ir religinius sugebėji- 
mus ir, išradinėdama naujus mitus, protestuoja prieš gyvenimo sumaterialė- 
jimą ir sumechaninimą. Dvasia, kenčianti dėl būtinybės tarnauti žmonišku- 
mui techniko ar vairuotojo pavidalu, vėl atbunda poeto ir pranašo pavidalu, 
paklusdama įsakmioms svajonėms, kurios, atrodo, yra tokios pat išmintingos 
ir patikimos kaip ir intelekto išmintis bei mokslo programos, tačiau labiau 
įkvepiančios ir skatinančios. Revoliucijos mitas yra reakcija prieš vaizduotės 
stokojančią banalybę ir tuščią buržuazinės visuomenės bei senos, pavargusios 
kultūros pasipūtimą. Tai avantiūra tokio Žmogaus, kuris prarado visokį sau- 
gumą ir, užuot pasitikėjęs faktais, griebėsi svajonės“. Nagrinėdamas šią iš- 
trauką pirmiausia norėjau, bet tik bendrais bruožais, parodyti jos tipišką is- 
toricistinį pobūdį ir jos moralinį futurizmą” (,„žengiame į naują erą“, „sena 
ir pavargusi kultūra“ ir t.t.). Svarbu suvokti ištraukoje panaudotą žodžio ma- 
gijos techniką, bet dar svarbiau, ar tai, kas sakoma, yra teisinga. Ar tiesa, kad 
mūsų siela protestuoja prieš mūsų gyvenimo sumaterialėjimą ir sumechani- 

nimą, kad ji protestuoja prieš mūsų pažangą kovojant su neapsakomomis 
bado ir epidemijų sukeliamomis kančiomis, būdingomis viduramžiams? Ar 
tiesa, kad dvasia kenčia, Žmonijai tarnaudama techniko pavidalu, ir kad ji 
buvo laimingesnė, tarnaudama baudžiauninko ar vergo pavidalu? Nenoriu 
sumenkinti labai rimtos gryno mechaninio darbo ir su juo susijusio nuobo- 
dulio, sukeliančio beprasmybės jausmą ir griaunančio darbininko kūrybišku- 
mą, problemos; bet vienintelė praktikai reikšminga viltis — ne sugrįžti į ver- 
govės ar baudžiavos būklę, bet pastanga išrasti mašinas, pašalinančias bukinantį 
mechaninį darbą. Tvirtindamas, kad didėjantis našumas yra vienintelė racio- 
nali viltis humanizuoti darbą ir toliau trumpinti darbo dieną, Marxas buvo 
teisus. (Be to, aš nemanau, kad dvasia visada kankinasi, tarnaudama žmonijai 
techniko pavidalu; įtariu, kad „technikai“, įskaitant didžiuosius išradėjus ir 
mokslininkus, dažnai mėgaujasi tokia veikla, ir kad jie yra linkę rizikuoti, 
kaip ir mistikai.) Kas tiki, kad „svajonių diktatūra“, apie kurią svajoja mūsų 
dienų pranašai, svajotojai ir vadai, yra tikrai „tokia pat išmintinga ir patikima 
kaip ir intelekto išmintis bei mokslo programos“? Bet pakanka pažvelgti į 
„revoliucijos mitą“ ir t.t., kad aiškiau matytume, su kuo čia turime reikalą. 
Tai tipiška romantiškos isterijos ir radikalizmo išraiška, sukelta genties suiri- 
mo ir civilizacijos įtampų (kaip rašiau 10 skyriuje). Šitokia „krikščionybė“, 
raginanti kurti mitą, kaip krikščioniškosios atsakomybės pakaitalą, yra gen- 
tinė krikščionybė. Tai krikščionybė, atsisakanti nešti žmogaus egzistencijos 
kryžių. Saugokimės melagingų pranašų! Tai, ko jie ilgisi, patys to nesupras- 
dami, yra prarastas gentinis vieningumas. Sugrįžimas į uždarą visuomenę, 
kurio jie šaukiasi, yra sugrįžimas į narvą, į gyvulio būklę“. 

Gali būti naudinga pamąstyti, kaip šitokio romantizmo šalininkai reaguo- 
tų į šią kritiką. Vargu ar galima tikėtis argumentų; kadangi su racionalistu 
neįmanoma aptarinėti tokių esmingų dalykų, labiausiai tikėtina reakcija — 
savavališkas nusišalinimas, kartu tvirtinant, kad nesama bendros kalbos tarp 
tų, kurių sielos dar „neatgavo savo mistinių sugebėjimų“, ir tų, kurių sielos 
tokių sugebėjimų turi. Taigi šitokia reakcija panaši į tai, kaip reaguoja psi- 
choanalitikas (paminėtas ankstesniame skyriuje), su savo oponentais kovo- 
jantis ne atremdamas jų argumentus, bet tvirtinantis, kad pasąmonės impulsai 
trukdo jiems pripažinti psichoanalizę. Tokia reakcija panaši ir į tai, kaip 
reaguoja socioanalitikas, tvirtinantis, kad jo oponentų totalinės ideologijos 
jiems trukdo pripažinti žinojimo sociologiją. Kaip sakyta anksčiau, toks me- 
todas yra puiki pramoga tiems, kurie juo naudojasi. Bet dabar tampa dar 
aiškiau, kad šis metodas turi nuvesti prie iracionalaus Žmonių suskirstymo į 

artimuosius ir tolimuosius. Šitokio skirstymo esama kiekvienoje religijoje, 
bet jis palyginti nekenksmingas islame, krikščionybėje ar racionalistinėje ti- 
kyboje, nes visose šiose religijose žmogus suvokiamas kaip potencialus atsi- 
vertėlis; tą patį galima pasakyti apie psichoanalizę, kuri kiekvieną žmogų 
suvokia kaip potencialų analizės objektą (šiuo atveju rimta kliūtis yra tik 
honoraras už atsivertimą). Bet šitoks skirstymas tampa ne toks nekenksmin- 
gas, kai pereiname prie žinojimo sociologijos. Socioanalitikas skelbia, kad 
tik kai kurie intelektualai gali nusikratyti totalinės ideologijos ir tapti nepri- 
klausomi nuo „mąstymo kartu su savo klase“; šitaip jis išsižada potencialios 
racionalios žmonijos vienybės idėjos ir savo kūnu bei siela atsiduoda iracio- 
nalizmui. Ši situacija dar pablogėja, kai pereiname prie šios teorijos biologis- 
tinės ar natūralistinės versijos, prie rasinės doktrinos, kad „mes mąstome 
savo krauju“ arba „mes mąstome savo rasine kilme“. Bet ta pati idėja yra 
mažų mažiausiai tokia pat pavojinga (nes subtiliau išreikšta), kai ji pasirodo 
religinės mistikos pavidalu; tai ne poeto ar muzikanto, o hegelininko intelek- 
tualo mistika; šitoks intelektualas įtikinėja save ir savo šalininkus, kad ypa- 
tingos malonės dėka jo mąstymas pasižymi „mistiniais ir religiniais sugebė- 
jimais“, kurių neturi kiti, ir skelbia, kad jis „mąsto iš Dievo malonės“. Šitokia 
pretenzija, subtiliai užsimenanti apie tuos, kuriuos aplenkė Dievo malonė, 
šitas potencialios dvasinės žmonijos vienybės puolimas, mano nuomone, yra 
toks pat pretenzingas, šventvagiškas ir antikrikščioniškas, kaip ir priešingas 
jo šalininkų įsitikinimas, kad jie esą nuolankūs, pamaldūs ir krikščioniški. 
Priešingai svajotojų mistikos ir plepios orakulų filosofijos intelektuali- 
niam neatsakingumui, šiuolaikinis mokslas sustiprina mūsų intelektą, palenk- 
damas jį praktinio patikrinimo disciplinai. Mokslines teorijas galima patikrin- 
ti jų praktiniais padariniais. Mokslininkas savo tyrimų srityje yra atsakingas 
už tai, ką sako; jį galima atpažinti iš jo pasiektų rezultatų ir šitaip atskirti jį 
nuo melagingų pranašų”. Vienas iš nedaugelio teoretikų, vertinančių šį mokslo 
aspektą, yra krikščionių filosofas J. Macmurray (su jo požiūriu į istorinę 
pranašystę aš visai nesutinku, kaip bus parodyta kitame skyriuje: „Pats moks- 
las, — sako jis“, — savo specialiosiose tyrimo srityse naudojasi supratimo 
metodu, atkuriančiu prarastą teorijos ir praktikos vieningumą“. Man atrodo, 
kad kaip tik dėl šios priežasties mistikos požiūriu mokslas yra labai skanda- 
lingas dalykas; juk, kurdama mitus, mistika vengia praktikos. Kitoje vietoje 
Macmurray'is teigia: „Mokslas pats savaime yra krikščionybės produktas, 
todėl ir pati tiksliausia jos išraiška; krikščionybės sugebėjimas bendradar- 
biauti pažangos labui, nepripažinti rasės, tautybės ar lyties ribotumų, jos 

sugebėjimas numatyti ir kontroliuoti yra pačios iškiliausios, kokias tik kada 
nors matė Europa, krikščionybės apraiškos“. Visiškai pritariu šiai minčiai, 
nes irgi esu įsitikinęs, kad už racionalizmą, už tikėjimą ir racionalią žmonijos 
vienybę ir atvirą visuomenę, ypač už mokslinę pasaulėžiūrą, mūsiškė Vakarų 
civilizacija turi būti dėkinga senoviniam sokratiškajam ir krikščioniškajam 
tikėjimui visų žmonių brolybe, intelektualiniu kuklumu ir atsakingumu. (Prieš 
mokslo moralumą dažnai argumentuojama tvirtinant, kad daugelis jo pasiek- 
tų rezultatų buvo panaudota blogiems tikslams, pavyzdžiui, karui. Bet šio 
argumento net neverta rimtai svarstyti. Nėra nieko po saule, kuo nebūtų 
galima piktnaudžiauti ir kuo nebuvo piktnaudžiaujama. Net meilę galima 
padaryti žudymo įrankiu, o pacifizmas gali būti padarytas agresyvaus karo 
ginklu. Kita vertus, net pernelyg akivaizdu, kad ne racionalizmas, o kaip tik 
iracionalizmas atsakingas už visokį tautų susipriešinimą ir agresyvumą. Būta 
net pernelyg daug agresyvių religinių karų ir prieš kryžiaus žygius, ir po jų, 
bet aš nieko nežinau apie kokį nors karą, kurio imtasi „moksliniais“ tikslais 
ar kurį būtų įkvėpę mokslininkai.) 

Reikia pasakyti, jog cituotose ištraukose Macmurray pabrėžia, kad jis 
labai vertina mokslą „specialiosiose tyrimo srityse“. Mano galva, šis akcen- 
tavimas yra ypač vertingas. Juk mūsų dienomis dažnai girdime (paprastai 
ryšium su Eddingtono ir Jeanso mistika), kad šiuolaikinis mokslas, priešingai 
XIX a. mokslui, tapo nuolankesnis, nes dabar jis pripažįsta šio pasaulio pa- 
slaptis. Bet, mano įsitikinimu, toks požiūris visai neteisingas. Pavyzdžiui, 
Darwinas ir Faraday'jus tiesos siekė taip pat nuolankiai, kaip ir bet kuris 
kitas, ir aš neabejoju, kad jie buvo nuolankesni už du paminėtus didžiuosius 
šiuolaikinius astronomus. Tačiau būdami didūs „savo specialiose tyrimo sri- 
tyse“, mano galva, jie neįrodinėjo savo nuolankumo, savo veiklą išplėsdami 
į filosofinės mistikos sritį“'. Tačiau bendresniu požiūriu gal ir galima tvirtinti, 
kad mokslininkai tampa nuolankesni, nes dažniausiai mokslas žengia į priekį, 
atskleisdamas klaidas, todėl apskritai juo daugiau žinome, juo aiškiau suvo- 
kiame tai, ko nežinome. (Mokslo dvasia yra sokratiška?*.) 

Nors mane pirmiausia domina racionalizmo bei iracionalizmo konflikto 
moralinis aspektas, jaučiu, kad privalau glaustai aptarti „filosofinį“ šios pro- 
blemos aspektą. Bet norėtųsi aiškiai pasakyti, kad pastarasis aspektas man ne 
toks svarbus. Turiu galvoje faktą, kad kritinis racionalistas gali paneigti ira- 
cionalistinę poziciją ir kitaip. Jis gali pasakyti, kad iracionalistas, kuris di- 
džiuojasi savo pagarba giliosioms pasaulio paslaptims ir jų supratimu (prie- 
šingai mokslininkui, krapštančiam tik pasaulio paviršių), iš tikrųjų tų paslapčių 

nei gerbia, nei supranta, pasitenkindamas tik lėkštais aiškinimais. Juk kas yra 
mitas, jei ne bandymas racionalizuoti iracionalumą? Ir kas labiau gerbia pa- 
slaptį už mokslininką, pasišventusį ją atskleisti žingsnis po žingsnio, visada 
pasirengusį nusilenkti faktams ir visada suprantantį, kad net patys drąsiausi 
jo laimėjimai niekada nebus kas nors daugiau, kaip tik pakopa tiems, kurie 
ateis po jo? Gal mistikas, galintis paistyti bet ką, nes jam nereikia bijoti jokio 
tikrinimo? Tačiau, nepaisant šitokios abejotinos laisvės, mistikai nuobodžiai 
kartoja vis tą patį. (Tai visada mitas apie prarastą gentinį rojų ir isteriškas 
atsisakymas nešti civilizacijos kryžių??.) Visi mistikai panašūs į F. Kafką, 
poetą mistiką, iš nevilties rašiusį štai ką: „Noriu pasakyti, kad tai, kas ne- 
suvokiama, yra nesuvokiama, ir kad apie tai žinojome anksčiau“. Be to, 
iracionalistas bando ne tik suracionalinti tai, kas negali būti suracionalinta, 
bet imasi šio darbo ne iš to galo. Juk racionaliais metodais neįmanoma pa- 
gauti pavienio, unikalaus ir konkretaus individo, o ne universalių abstrakcijų. 
Mokslas gali aprašyti, pavyzdžiui, bendrus kraštovaizdžio ar žmogaus tipus, 
bet niekada negali apibūdinti vieno individualaus kraštovaizdžio arba pavie- 
nio individualaus žmogaus. Tai, kas universalu, kas tipiška, yra ne tik proto 
sritis, bet daugiausia ir proto produktas, nes tai yra mokslinės abstrakcijos 
produktas. Bet unikalus individas ir jo unikalūs veiksmai, patyrimai bei san- 
tykiai su kitais individais niekada negali būti visiškai suracionalinti?!. Galiau- 
siai atrodo, kad kaip tik ši iracionali unikalaus individualumo sritis ir yra tai, 
kas žmonių santykiams suteikia svarbą. Pavyzdžiui, dauguma Žmonių jaučia, 
kad tai, kas daro jų gyvenimą šio to vertą, būtų sunaikinta, jeigu jie patys ir 
jų gyvenimai jokiu požiūriu nebūtų unikalūs, o visais požiūriais būtų tipiški 
tam tikrai žmonių klasei ir jie tiksliai kartotų visus tai klasei priklausančių 
žmonių veiksmus bei patyrimus. Šiuo požiūriu kaip tik mūsų patyrimų uni- 
kalumas mūsų gyvenimą daro šio to vertą; tai unikalus kraštovaizdžio, sau- 
lėlydžio ar Žmogaus veido išraiškos patyrimas. Tačiau nuo Platono laikų 
visokiai mistikai būdinga tai, kad šį unikalaus individo iracionalumo ir uni- 
kalių individų santykių jausmą ji perkelia į kitą sritį, būtent į universalią 
abstrakcijų sritį, kuri iš tikrųjų priklauso mokslui. Kad mistika bando perkelti 
būtent šį jausmą, beveik neabejotina. Gerai žinoma, kad mistikos terminolo- 
gija — mistinis susijungimas, mistinė grožio intuicija, mistinė meilė — visada 
būdavo skolinama iš individualių žmonių tarpusavio santykių srities, ypač iš 
lytinės meilės srities. Be to, neabejotina, kad mistika šį jausmą perkelia į 
universalių abstrakcijų, esmių, Formų arba Idėjų sritį. Už šios mistinės pozi- 
cijos irgi glūdi ne kas kita, kaip prarastas genties vieningumas, troškimas 

sugrįžti į patriarchalinių namų prieglobstį, noras šių namų ribas padaryti 
mūsų pasaulio ribomis. „Pasaulio, kaip ribotos visumos, jausmas yra mistinis 
jausmas“, — sako Wittgensteinas*?. Tačiau šis holistinis ir universalistinis ira- 
cionalizmas siekia užimti jam netinkančią vietą. „Pasaulis“, „visuma“, „gam- 
ta“ — visa tai mūsų proto abstrakcijos ir produktai. (Tai nulemia skirtumą tarp 
filosofo mistiko ir menininko, kuris nesuracionalina reiškinių, nesinaudoja 
abstrakcijomis, o savo vaizduotėje kuria konkrečius individus ir unikalius 
patyrimus.) Apibendrinant galima pasakyti, kad mistikas siekia suracionalinti 
tai, kas iracionalu, ir tuo pat metu ieško paslapties netinkamoje vietoje; šitaip 
jis elgiasi todėl, kad svajoja apie bendriją??, apie išrinktųjų sąjungą, nes ne- 
išdrįsta imtis sunkių praktinių uždavinių, su kuriais neišvengiamai susiduria 
tas, kuris supranta, kad kiekvienas individas yra tikslas savaime. 

Man atrodo, kad XIX a. mokslo ir religijos konfliktas yra įveiktas“. Ka- 
dangi „nekritiškas“ racionalizmas nenuoseklus, tampa aišku, kad svarbiausia 
problema yra ne žinojimo ir tikėjimo, o tik dviejų tipų tikėjimų alternatyva. 
Dabar problema yra tokia: kuris tikėjimas teisingas, o kuris klaidingas? Aš 
bandžiau parodyti, kad prieš mus iškilusi alternatyva yra tikėjimo protu ir 
individualiais žmonėmis bei tikėjimo mistinėmis žmogaus galiomis, padedan- 
čioms jam įsijungti į kolektyvą, alternatyva, kuri kartu yra požiūrio, pripažįs- 
tančio Žmonijos vieningumą, ir požiūrio, žmones skirstančio į draugus ir 
priešus, ponus ir vergus, alternatyva. 

To, kas pasakyta, pakanka paaiškinti „racionalizmo“ bei „iracionalizmo“ 
terminams, mano motyvams, lėmusiems pasirinkimą racionalizmo naudai, ir 
priežasčiai, dėl kurios mūsų dienomis tokį madingą iracionalų ir mistišką 
intelektualizmą aš laikau subtilia intelektualine mūsų epochos liga. Tai liga, 
kurios nedera traktuoti rimtai, nes ji labai paviršutiniška. (Beje, mokslininkai, 
be retų išimčių, ja neserga.) Bet, nepaisant jos paviršutiniškumo, tai pavojin- 
ga liga, nes ji daro įtaką visuomeninei ir politinei minčiai. 


V 
Kad pailiustruočiau šį pavojingumą, glaustai pakritikuosiu du įtakingiau- 
sius mūsų epochos iracionalizmo autoritetus. Pirmasis yra A.N.Whiteheadas, 
kurį išgarsino jo matematiniai veikalai ir bendradarbiavimas su didžiausiu 
mūsų dienų filosofu racionalistu Bertrand'u Russellu”. Whiteheadas irgi ma- 
no esąs filosofas racionalistas, bet juk taip pat manė ir Hegelis, kuriam Whi- 
teheadas daug skolingas; tikrai, jis yra vienas iš nedaugelio neohegelininkų, 

žinančių, kiek daug jie skolingi Hegeliui““ (taip pat ir Aristoteliui). Be abe- 
Jonės, iš Hegelio jis perėmė drąsą, nepaisydamas karštų Kanto protestų, kurti 
grandiozines metafizines sistemas ir su karališka panieka nepaisyti argumen- 
tavimo. 

Iš pradžių apsvarstykime keletą racionalių argumentų, Whiteheado pa- 
teiktų jo knygoje Procesas ir tikrovė, šiais argumentais jis pagrindžia speku- 
liatyvinį filosofinį metodą (metodą, kurį jis vadina „racionalizmu“). „Speku- 
liatyvinei filosofijai buvo priekaištaujama, — rašo jis“, — kad ji pernelyg 
ambicinga. Tariama, kad racionalizmas yra toks metodas, kuriuo remiantis 
žengiama į priekį specialiųjų mokslų srityje. Tačiau kartu manoma, kad ši 
ribota sėkmė neturi skatinti pastangų kurti ambicingas schemas, išreiškian- 
čias bendrąją daiktų prigimtį. Vienas tariamas tokios kritikos pateisinimas yra 
tas, kad Europos mintis užteršta atmestomis ir neišspręstomis metafizinėmis 
problemomis... (Bet) remiantis tais pačiais kriterijais, galima abejoti ir mokslo 
laimėjimais. Juk iš XVII a. fizikos mes perėmėme ne daugiau, negu iš tame 
pačiame šimtmetyje atsiradusios kartezijiškos filosofijos... Tikrasis patikrini- 
mas yra ne tikslingumas, o pažanga“. Na, savaime tai yra visiškai racionalus 
ir įtikinamas argumentavimas, bet ar jis pamatuotas? Akivaizdus priekaištas 
tokiam argumentavimui yra toks: fizika žengia į priekį, o metafizika ne. 
Fizikoje esama „tikrojo patikrinimo remiantis pažanga“, būtent patikrinimo 
eksperimentu ir praktika. Galima pasakyti, kodėl šiuolaikinė fizika geresnė 
už XVII a. fiziką. Šiuolaikinės fizikos pranašumą patvirtina gausybė prakti- 
nių patikrinimų, kurie visiškai paneigia senesnes sistemas. Akivaizdus prie- 
kaištas spekuliatyviosioms metafizinėms sistemoms yra toks: jų skelbiama 
pažanga yra toks pat įsivaizduojamas dalykas kaip ir visi kiti tų sistemų 
elementai. Šis priekaištas yra labai senas. Pirmieji jį kėlė Baconas, Hume'as 
ir Kantas. Pavyzdžiui, Kanto Pro/egomenuose** randame tokias pastabas apie 
tariamą metafizikos pažangą: „Juk nėra jokios abejonės, kad daugeliui atsi- 
tinka taip, kaip man: nepaisant visų gražių dalykų, kurie jau nuo senų laikų 
parašyti šioje srityje, jie vis dėlto negali laikyti, kad dėl to mokslas nors 
truputį būtų pažengęs į priekį. Griežtinti apibrėžimus, šlubuojantiems įrody- 
mams parūpinti naujus ramentus, prie metafizikos rūbo prisiūti naujus lopus 
arba pakeisti jo sukirpimą — tai dažnai pasitaiko, bet pasauliui šito nereikia. 
Metafiziniai tvirtinimai visiems įgriso; žmonės nori žinoti šio mokslo galimy- 
bę, šaltinius, iš kurių būtų galima išvesti jo tikrumą ir patikimus kriterijus 
regimybei atskirti nuo tiesos“. Galimas daiktas, kad Whiteheadas žino šitą 
klasikinį ir akivaizdų priekaištą ir, atrodo, kad jis jį prisimena, kai, tęsdamas 

anksčiau cituotą sakinį, rašo: „Bet svarbiausias priekaištas, kylantis iš XVI a. 
ir galutinai suformuluotas Franciso Bacono, — filosofinės spekuliacijos ne- 
naudingumas“. Kadangi Baconas priekaištavo filosofijai dėl jos nenaudingu- 
mo eksperimentui ir praktikai, atrodo, kad Whiteheadas turi galvoje mūsų 
ginamą poziciją. Tačiau jam trūksta nuoseklumo. Jis neatsako į akivaizdų 
priekaištą, kad šitas praktinis nenaudingumas sugriauna jo teiginį, jog speku- 
liatyviąją filosofiją, kaip ir mokslą, pateisina jos pažanga. Vietoj to jis pasi- 
tenkina perėjimu prie visai kitokios problemos, būtent prie gerai Žinomos 
problemos, kad nesama grynų, sau pakankamų faktų ir kad kiekvienas moks- 
las turi naudotis mąstymu, nes faktus jis privalo apibendrinti ir interpretuoti. 
Šiuo samprotavimu jis grindžia metafizinių sistemų galimybę: „Taigi betar- 
piškų grynų faktų supratimas reikalauja jų metafizinės interpretacijos...“ Na, 
galbūt tikrai taip, o gal ir ne. Tačiau toks argumentavimas visai skiriasi nuo 
to, kuriuo Whiteheadas pradėjo. Juk iš pradžių Whiteheadas kalbėjo štai ką: 
„Tikrasis patikrinimas yra pažanga“ — ir mokslo, ir filosofijos. Tačiau aki- 
vaizdžiam Kanto priekaištui toliau niekaip neatsakoma. Užuot gilinęsis į uni- 
versalijų ir bendrybės problemą, Whiteheadas pereina prie (platoniškosios) 
kolektyvistinės moralės teorijos klausimų”: „Požiūrio moralumas neatskiria- 
mai susijęs su jo visuotinumu. Bendrojo gėrio ir asmeninio intereso priešprie- 
šą galima pašalinti tik tada, jei individo interesas sutampa su bendruoju gėriu...“ 

Štai tokie racionalaus argumentavimo pavyzdžiai. Bet jie, tiesą sakant, 
pasitaiko retai. Iš Hegelio Whiteheadas išmoko, kaip apeiti Kanto kritinę 
pastabą, kad spekuliatyvinė filosofija tik parūpina naujus ramentus šlubuo- 
jantiems įrodymams. Šitoks hegeliškasis metodas yra visai paprastas. Galima 
nesirūpinti ramentais, jei nesirūpinama įrodymais ir argumentais. Hegelio 
filosofijoje neargumentuojama; joje įsakinėjama. Reikia pripažinti, kad ne 
taip, kaip Hegelis, Whiteheadas nepretenduoja atskleisti galutinę tiesą. Jis 
nėra filosofas dogmatikas ta prasme, kad filosofijos nepateikia kaip nedisku- 
tuotinos dogmos; jis net pabrėžia filosofijos trūkumus. Bet, kaip ir visi neo- 
hegelininkai, jis laikosi dogmatinio metodo, nes savo filosofiją pateikia be 
argumentų. Galima ją priimti arba atmesti. Bet negalima jos aptarinėti. (Tiesą 
sakant, mes tikrai susiduriame su „grynais faktais“, žinoma, ne baconiškojo 
patyrimo grynaisiais faktais, bet su grynais žmogaus metafizinio įkvėpimo 
faktais.) Kad pailiustruočiau šitokį metodą, pagal kurį reikia „priimti arba 
atmesti“, pacituosiu tik vieną ištrauką iš Proceso ir tikrovės, bet iš pradžių 

turiu įspėti skaitytojus, kad nors ir stengiausi parinkti ją kuo nešališkiau, jie 
neturėtų iš šios ištraukos susidaryti nuomonės apie visą knygą, jos neperskaitę. 

Paskutinė dalis, pavadinta „Galutinės interpretacijos“, susideda iš dviejų 
skyrių: „Idealios priešybės“ (kur, pavyzdžiui, svarstoma „Pastovumo ir kis- 
mo“ problema, gerai žinoma iš Platono filosofijos ir mūsų aptarinėta pava- 
dinimu ,„Kismas ir rimtis“) ir „Dievas ir pasaulis“. Pacituosiu ištrauką iš šio 
paskutinio skyriaus. Ji prasideda dviem sakiniais: „Galutinį apibendrinimą 
galima išreikšti tik dviem grupėm antitezių, kurių akivaizdų prieštaringumą 
nulemia įvairių egzistencijos kategorijų nepaisymas. Kiekvienoje antitezėje 
prasmė persislenka, todėl priešprieša virsta priešybė“. Toks įvadinis sakinys. 
Jis parengia mus „akivaizdžiam prieštaravimui“ ir pasako mums, kad jį „nu- 
lemia“ tam tikras nepaisymas. Atrodo, tai turėtų reikšti, kad, vengdami tokio 
nepaisymo, galime išvengti prieštaravimo. Tačiau kaip tai padaryti arba ką iš 
tikrųjų turi galvoje autorius mums nepasakoma. Mes turime tai priimti arba 
atmesti. Dabar pacituosiu pirmąsias dvi „antitezės“ arba „akivaizdžius prieš- 
taravimus“, kurie irgi niekaip neargumentuojami: „teisinga sakyti, kad Die- 
vas yra pastovus, o pasaulis takus; bet kartu ir kad pasaulis pastovus, o 
Dievas takus. — Teisinga sakyti, kad Dievas yra vienis, o pasaulis yra daugis, 
bet kartu ir kad pasaulis yra vienis, o Dievas yra daugis““?. Aš nesirengiu 
kritikuoti šių graikų filosofų pasakų atmainų; tiesą sakant, mes galime pripa- 
žinti, kad vienas teiginys toks pat „teisingas“ kaip ir kitas. Bet mums buvo 
žadėta parodyti „akivaizdų prieštaravimą“, todėl norėtųsi sužinoti, kurgi čia 
tas prieštaravimas. Bet aš nematau net prieštaravimo regimybės. Prieštaringas 
būtų, pavyzdžiui, toks sakinys: „Platonas yra laimingas ir Platonas nėra lai- 
mingas“, ir visi kiti sakiniai, turintys tokią pat „loginę formą“ (t. y. visi 
sakiniai, gauti iš suformuluoto teiginio, tikrinį vardą „Platonas“, pakeičiančio 
savybę žyminčių žodžiu „laimingas“). Bet štai toks sakinys aiškiai neprieš- 
taringas: „Teisinga sakyti, kad Platonas laimingas šiandien, kaip teisinga sa- 
kyti, kad šiandien jis nelaimingas“ (kadangi Platonas jau miręs, vienas teigi- 
nys, tiesą sakant, toks pat „teisingas“ kaip ir kitas, ir joks sakinys, turintis 
tokią pačią arba panašią formą, negali būti pavadintas prieštaringu, net jeigu 
jis neteisingas. Aš tik noriu parodyti, kad nesuprantu šio grynai loginio pro- 
blemos aspekto „akivaizdžių prieštaravimų“. Tą patį turiu pasakyti apie visą 
Whiteheado knygą. Tikrai nesuprantu, ką jos autorius norėjo pasakyti. Visai 
įmanoma, kad tai ne jo, o mano paties kaltė. Nepriklausau išrinktųjų ratui ir 
būgštauju, kad šitaip jaučiasi ir daugelis kitų. Todėl ir tvirtinu, kad knygoje 

naudojamasi iracionaliu metodu. Šis metodas žmoniją suskirsto į dvi dalis — 
saujelę išrinktųjų ir daugybę atstumtųjų. Tačiau ir būdamas atstumtas, galiu 
pasakyti tik tai, ką matau: dabartinis neohegelizmas nebepanašus į rūbą, prie 
kurio prisiūti nauji lopai, tariant vaizdingais Kanto žodžiais; dabar jis labiau 
panašus į ryšulį senų lopų, atplėštų nuo to rūbo. 

Tegul įdėmus Whiteheado knygos skaitytojas nusprendžia, ar ji atlaikė jo 
paties „tikrąjį patikrinimą“ ir ar joje matoma pažanga, palyginti su tomis 
metafizinėmis sistemomis, kurioms priekaištavo Kantas, jei, žinoma, skaity- 
tojas gali surasti kriterijus, kuriais remdamasis gali spręsti apie tokią pažan- 
gą. Tegul tas pats skaitytojas nusprendžia, ar šias pastabas tinka užbaigti kitu 
metafizikos komentaru, priklausančiu Kantui“!: „O dėl metafizikos apskritai 
ir dėl mano pareikštų jos vertinimų, tai aš pripažįstu, kad kai kurie mano 
apibūdinimai, galimas daiktas, nepakankamai atsargūs ir tikslūs. Tačiau ne- 
noriu nuslėpti to fakto, kad tik bjaurėdamasis ir net su tam tikra neapykanta 
galiu žiūrėti į visų tų veikalų, pripildytų tokios šiuo metu madingos išminties, 
pompastišką pretenzingumą. Juk esu visai įsitikinęs, kad buvo pasirinktas 
klaidingas kelias; kad priimti metodai turi be galo dauginti šias kvailystes 
ir klaidas; kad net visiškas šių įsivaizduojamų laimėjimų sunaikinimas vei- 
kiausiai nebūtų toks žalingas, kaip šis tariamas mokslas su jo prakeiktu 
vaisingumu“. 

Antrasis šiuolaikinio iracionalizmo pavyzdys, kurį ketinu aptarti, yra A.J. 
Toynbee'o Istorijos tyrinėjimai (A Study of History). Noriu iškart pasakyti, 
kad šią knygą laikau labai puikiu ir įdomiu veikalu ir pasirinkau ją todėl, kad 
ji pranašesnė už visus kitus man žinomus šiuolaikinius iracionalistinius ir 
istoricistinius veikalus. Aš nesu kompetentingas spręsti apie Toynbee'o kaip 
istoriko nuopelnus. Bet ne taip kaip kiti šiuolaikiniai filosofai istoricistai bei 
Bent jau man jo idėjos atrodo kaip tik tokios, ir aš dėkingas jam už daugelį 
vertingų intuicijų. Nekaltinu jo iracionalizmu jo paties istorinių tyrinėjimų 
srityje. Juk ten, kur faktai lyginami tam tikros istorinės interpretacijos naudai, 
jis nedvejodamas naudojasi iš esmės racionaliu argumentavimo metodu. Pa- 
vyzdžiui, turiu galvoje jo lyginamąjį tyrinėjimą Evangelijų, kaip istorinių 
dokumentų, autentiškumo ir padarytas neigiamas išvadas“?; nors aš negaliu 
spręsti apie jo pateikiamų faktų patikimumą, jo metodo racionalumas neabe- 
jotinas, ir tai juolab žavinga, kad apskritai Toynbee's simpatizuoja ortodok- 
saliajai krikščionybei, todėl jam neturėtų būti lengva ginti pažiūras, kurios 
yra mažų mažiausiai neortodoksinės“*. Be to, aš pritariu daugeliui šiame vei- 

kale pastebimų politinių tendencijų ir ypač šiuolaikinio nacionalizmo ir su 
juo susijusių tribalistinių ir „archaistinių“, t. y. reakcingų kultūrinių tenden- 
cijų, kritikai. 

Priežastis, dėl kurios, nepaisant viso to, ką pasakiau, aš pasirinkau monu- 
mentalų Toynbee'o veikalą, kad apkaltinčiau jį iracionalizmu, yra ta, kad 
iracionalizmo pavojų galima visiškai įvertinti tik tada, kai jis apnuodija net 
tokį iškilų užmojį. 

Tai, ką turiu vadinti Toynbee'o iracionalizmu, pasireiškia įvairiai. Pir- 
miausia, Toynbee's pasiduoda plačiai paplitusiai ir pavojingai mūsų epochos 
madai. Turiu galvoje madą rimtai nežiūrėti į argumentus, nepaisyti jų aki- 
vaizdžių privalumų bent jau eksperimento tvarka, bet traktuoti juos tik kaip 
būdą, kuriuo pasireiškia svarbesni iracionalūs motyvai ir tendencijos. Tai 
socioanalitiko požiūris, kritikuotas ankstesniame skyriuje, kuriuo remiantis 
nesąmoningų motyvų ir determinuojančių veiksnių iškart ieškoma mąstytojo 
socialinėje aplinkoje, užuot iš pradžių išnagrinėjus pačių argumentų vertę. 

Kaip bandžiau parodyti dviejuose ankstesniuose skyriuose, toks požiūris 
gali būti šiek tiek pagrįstas, ypač tada, kai autorius nepateikia jokių argumen- 
tų arba tie argumentai akivaizdžiai nieko neverti. Bet jei net nebandoma 
rimtai traktuoti rimtų argumentų, tada, mano galva, mes turime teisę autorių 
kaltinti iracionalizmu ir netgi turime teisę atsilyginti oponentui, jo atžvilgiu 
naudodamiesi jo paties metodu. Antai man atrodo, kad mes turime teisę 
nustatyti socioanalitinę diagnozę ir tarti, kad Toynbee'o nenoras rimtus argu- 
mentus traktuoti rimtai atstovauja XX a. intelektualizmui ir savo nusivylimą 
protu ir racionaliu mūsų socialinių problemų sprendimu išreiškia pasitrauki- 
mu į religinės mistikos sritį“. 

Atsisakymo rimtai traktuoti pagrįstus argumentus vienas pavyzdys yra 
Toynbee'o požiūris į Marxą. Tai, kad pasirinkau šį pavyzdį, nulėmė tokie 
motyvai. Pirma, tai tema, gerai Žinoma ir man, ir mano knygos skaitytojui. 
Antra, tai objektas, dėl kurio aš sutinku su Toynbee'u beveik visais prakti- 
niais aspektais. Svarbiausi Marxo politinės ir istorinės įtakos vertinimai, pa- 
teikiami Toynbee'ui, labai panašūs į tuos rezultatus, kurių aš pasiekiau pro- 
ziškesniais metodais. Ši tema tikrai yra viena iš tokių, kurios traktavimas 
parodo puikią Toynbee'o istorinę intuiciją. Taigi, jei aš ginsiu Marxo racio- 
nalumą nuo Toynbee'o, vargu ar kas nors bus tiek įtarus, kad palaikys mane 
Marxo apologetu. Todėl aš ir nepritariu Toynbee'ui: Marxą jis traktuoja (be- 
je, kaip ir kitus) ne kaip racionalią būtybę, ne kaip Žmogų, argumentais 
pagrindžiantį tai, ko jis moko. Tiesą sakant, Marxo ir jo teorijų traktavimas 

tik demonstruoja bendrą Toynbee'o veikalo paliekamą įspūdį, kad argumen- 
tai yra nesvarbi diskurso dalis ir kad žmonijos istorija yra emocijų, aistrų, 
religijų, iracionalių filosofijų ir galbūt meno ir poezijos istorija, o žmogaus 
proto ar Žmogaus mokslo istorijos apskritai galima nepaisyti. (Toynbee'o 
istoricistinėje civilizacijų gyvenimo ciklo tyrinėjime, pirmuosiuose šešiuose 
tomuose, Galilei, Newtono, Harvey'o ir Pasteuro vardams apskritai neteikia- 
ma jokios reikšmės.)“? 

Nagrinėdamas Toynbee'o ir savo bendro požiūrio į Marxą sąlyčio taškus, 
galiu priminti skaitytojui I skyriuje pateiktas pastabas apie išrinktosios tautos 
ir išrinktosios klasės panašumą, kartu ir įvairiose kitose veikalo vietose mano 
pateiktus Marxo istorinio būtinumo, ypač socialinės revoliucijos neišvengia- 
mumo, doktrinų kritinius komentarus. Šias idėjas Toynbee's su jam būdingu 
talentu susieja šitaip: „Aiškiai Žydiška... marksizmo dvasia pasirodo kaip 
apokaliptinė vizija tokios prievartinės revoliucijos, kuri neišvengiama, nes 
įsakyta... paties Dievo, ir kuri turi pakeisti dabartinius proletariato bei vieš- 
pataujančios mažumos vaidmenis taip..., kad jos taps priešingos nei anksčiau, 
kuri suvienytą išrinktąją tautą turi perkelti iš žemiausios į aukščiausią vietą 
šio pasaulio karalystėje. Vietoj Jahvės, Marxas iškelia „istorinį būtinumą“ 
kaip savo visagalę dievybę, o šiuolaikinio Vakarų pasaulio tarptautinis pro- 
letariatas užima žydų tautos vietą; jo mesianistinė karalystė suvokiama kaip 
proletariato diktatūra. Tačiau pro šią nudėvėtą kaukę matomi būdingi tradi- 
cinės žydų apokalipsės bruožai, ir tai iš tikrųjų yra ikirabiniškasis Makabėjų 
judaizmas; būtent jį mūsų filosofas impresarijus rodo apvilktą šiuolaikiniu 
vakarietiškų kostiumu...““ Jei šią puikiai parašytą ištrauką traktuosime tik 
kaip įdomią analogiją, joje nerasime beveik nieko, su kuo negalėčiau sutikti. 
Jei toks apibūdinimas vertinamas kaip rimta marksizmo analizė (ar jos dalis), 
tada negaliu neprotestuoti; galų gale Marxas parašė Kapitalą, tyrinėjo laissez 
faire laikų kapitalizmą ir pasiekė labai rimtų ir labai svarių laimėjimų visuo- 
menės moksle, nors kai kurie jo laimėjimai ir yra pasenę. Juk Toynbee'o 
ištrauka pateikiama kaip rimtos analizės išraiška; jis įsitikinęs, kad analogijos 
ir alegorijos gali padėti rimtai įvertinti Marxą; juk šios ištraukos (aš citavau 
tik jos svarbiausią dalį) priede, skirsnyje, pavadintame „„Marksizmas, socia- 
lizmas ir krikščionybė“*', Toynbee's nagrinėjo tai, ką jis laiko galimais mark- 
sisto priekaištais šitokiai „Marxo filosofijos traktuotei“. Pats šis priedas, be 
abejonės, parašytas kaip rimtas marksizmo aptarimas, ką galima pastebėti, 
atsižvelgiant į tą faktą, kad jo pirmas paragrafas prasideda tokiais žodžiais: 
„Galimas daiktas, marksizmo šalininkai protestuos, kad...“, o antras paragra- 

fas tokiais: „Bandydamas atsakyti į marksistų protestus dėl tokių samprota- 
vimų kaip šie...“ Jei į šį ginčą pažvelgsime atidžiau, pamatysime, kad nė 
vienas marksistinis argumentas ar reikalavimas net neminimas, nekalbant apie 
tyrinėjimą. Apie Marxo teorijas nėra nė žodžio, o klausimas, ar jos teisingos, 
ar ne, irgi nekeliamas. Vienintelė papildoma problema, keliama priede, yra 
istorinių ištakų problema; kadangi Toynbee'o įsivaizduojami oponentai mark- 
sistai neprotestavo (jo manymu, taip turėjo daryti kiekvienas marksistas) prieš 
jo teiginį, kad seną idėją, socializmą, Marxas pretendavo pagrįsti racionaliai 
ir moksliškai, tai teko „protestuoti“ pačiam Toynbee'ui, pareiškusiam, „kad 
bendrais bruožais apžvelgę Marxo filosofiją... mes parodėme joje esančius 
hegeliškus, žydiškus ir krikščioniškus sudedamuosius elementus, bet netarė- 
me nė žodžio apie pačią būdingiausią... Marxo koncepcijos dalį... Socializ- 
mas, pasakys koks nors marksistas, yra marksistinio gyvenimo būdo esmė; 
tai Marxo sistemos originalusis elementas, kurio negalima rasti hegeliškuo- 
se, krikščioniškuose, žydiškuose ar kuriuose nors kituose ikimarksistiniuose 
šaltiniuose“. Tokį protestą Toynbee's įdeda į marksisto lūpas, nors kiekvienas 
marksistas, net jeigu jis neskaitęs nieko, išskyrus Komunistų partijos mani- 
Jestą, turi žinoti, kad pats Marxas dar 1847 m. paminėjo septynis ar aštuonis 
„ikimarksistinius“ socializmo šaltinius, tarp jų ir tokius, kuriuos jis pavadino 
„klerikaliniu“ ar „krikščioniškuoju“ socializmu, ir kad jis niekada nemanė 
esąs socializmo atradėjas, tik buvo įsitikinęs, kad davė jam racionalų pagrin- 
dą arba, pasak Engelso, socializmą iš utopijos Marxas pavertė mokslu’. Ta- 
čiau Toynbee's viso to nepaiso. ,„Bandydami atsakyti į tokius marksistų pro- 
testus, — rašo jis, — mes noriai pripažinsime socializmo idealo humaniškumą 
ir konstruktyvumą, taip pat didelę šio idealo reikšmę Marxo „ideologijoje“, 
bet negalėsime pripažinti marksistų įsitikinimo, kad socializmas yra origina- 
lus paties Marxo atradimas. Savo ruožtu mes turime pabrėžti, kad esama 
krikščioniškojo socializmo, praktikuoto ir skelbto dar tada, kai apie marksis- 
tinį socializmą niekas nebuvo net girdėjęs, ir kai ateis mūsų akimirka pulti, 
mes (...) įrodysime, kad Marxo socializmas yra kilęs iš krikščioniškosios 
tradicijos...“ Na, aš tikrai niekada neneigiu tokios marksizmo kilmės, ir visai 
akivaizdu, kad kiekvienas marksistas ją gali pripažinti, nė kiek neišsižadėda- 
mas savojo tikėjimo; juk marksistas tiki ne tuo, kad Marxas buvo humaniško 
ir konstruktyvaus idealo išradėjas, o tuo, kad jis buvo mokslininkas, grynai 
racionaliomis priemonėmis parodęs, jog socializmas nugalės ir kaip jis nugalės. 

Kaip, klausiu aš, galima paaiškinti, kad Toynbee's aptarinėja marksizmą 
tokiu aspektu, kuris neturi nieko bendro su racionaliais marksizmo siekiais? 
Mano galva, vienintelis paaiškinimas yra tas, kad marksistinis racionalumo 
siekis Toynbee'ui neturi jokios prasmės. Jį domina tik vienas klausimas: kaip 
marksizmas virto religija. Na, aš tikrai neneigiu marksizmo religinio pobū- 
džio. Tačiau metodas, kuriuo remiantis filosofijos ar religijos traktuojamos 
tik jų istorinės kilmės ir aplinkos požiūriu, pozicija, ankstesniuose skyriuose 
pavadinta istorizmu (ir kitokia nei istoricizmas), švelniai tariant, yra vienpu- 
siški; tai, kaip šis metodas verčia linkti iracionalizmo pusėn, galima matyti iš 
to, kad Toynbee’: nepaiso ar net niekina tą svarbią žmogaus gyvenimo sritį, 
kurią mes pavadinome racionalia. 

Vertindamas Marxo įtaką, Toynbee's prieina išvadą“, kad „istorijos nuo- 
sprendis gali būti toks, jog vienintelis didis pozityvus Karlo Marxo laimėji- 
mas gali pasirodyti esąs krikščioniškosios visuomeninės sąžinės pažadini- 
mas“. Tokiam vertinimui aš beveik neprieštarauju; galimas daiktas, skaitytojas 
prisimins, kad aš irgi esu pabrėžęs“? Marxo moralinę įtaką krikščionybei. 
Nemanau, kad, pateikdamas tokį galutinį marksizmo vertinimą, Toynbee's 
deramai vertino didžiąją moralinę Marxo idėją, jog išnaudojamieji turi išsi- 
laisvinti, užuot lūkuriavę išnaudotojų gailestingumo; tačiau, žinoma, tai tik 
nuomonių skirtumas, ir aš neketinu ginčyti Toynbee'o teisės turėti savo nuo- 
monę, kurią laikau labai sąžininga. Bet aš norėčiau atkreipti dėmesį į frazę 
„Istorijos nuosprendis gali būti toks“, kurioje glūdi istoricistinė moralės teori- 
ja ir net moralinis futurizmas?!. Juk, mano galva, mes negalime ir neturime 
vengti tokius klausimus spręsti patys, ir jei mes nesugebame priimti nuosp- 
rendžio, to nepadarys ir istorija. 

Tiek apie tai, kaip Toynbee’. : traktuoja Marxą. O dėl bendresnių jo is- 
torizmo ar istorinio reliatyvizmo problemų, tai galima sakyti, kad Toynbee's 
jas gerai suvokia, nors ir neapibendrina jų, remdamasis bendruoju viso mąs- 
tymo istorinio determinuotumo principu, jis remiasi tik daliniu principu, tin- 
kančiu istoriniam mąstymui; antai jis aiškina?*, kad, jo manymu, „išeities 
taškas... yra aksioma, kad visas istorinis mąstymas neišvengiamai susijęs su 
ypatingomis mąstytojo gyvenamojo meto ir vietos aplinkybėmis. Tai žmo- 
gaus prigimties dėsnis, kurio negali išvengti joks genijus“. Jo istorizmo pa- 
našumas į žinojimo sociologiją daugiau negu akivaizdus; juk „mąstytojo gy- 
venamasis laikas ir vieta“, aišku, yra ne kas kita, o tik apibūdinimas to, ką 
galima pavadinti jo „istorine aplinka“, iš analogijos su „socialine aplinka“, 
apie kurią kalba žinojimo sociologija. Jei esama skirtumo, tai jis pasireiškia 

tik tuo, kad Toynbee's savąjį „žmogaus prigimties dėsnį“ apriboja istoriniu 
mąstymu, o toks apribojimas man atrodo esąs šiek tiek keistas ir, galimas 
daiktas, net netyčinis; juk neįtikinama, kad esama „žmogaus prigimties dės- 
nio, kurio negali išvengti joks genijus“, kuris galiotų ne mąstymui apskritai, 
o tik istoriniam mąstymui. 

Nepaneigiamą, tačiau trivialoką tiesą, glūdinčią tokiame istorizme ar so- 
ciologizme, aš aptariau dviejuose ankstesniuose skyriuose, ir nėra reikalo 
kartoti tai, ką ten pasakiau. Bet dėl kritikos būtų verta pasakyti, kad jei šios 
Toynbee'o minties neapribosime istoriniu mąstymu, vargu ar galėsime ją 
laikyti „aksioma“, nes ji buvo paradoksali. (Tai būtų viena iš melagio para- 
dokso formų”; juk jei joks genijus negali neišreikšti savo socialinės aplinkos 
įpročių, tada tokia mintis pati gali būti tik jos autoriaus socialinio įpročio, t. y. 
šiandienos santykinės mados, išraiška.) Ši pastaba yra ne tik formaliai loginė. 
Juk ji rodo, kad istorizmas arba istorinė analizė gali būti taikoma pačiam 
istorizmui, ir tai yra tikrai leistinas būdas traktuoti tam tikrą idėją po to, kai 
ji buvo kritikuojama remiantis racionaliais argumentais. Kadangi istorizmas 
jau buvo šitaip kritikuotas, dabar aš galiu rizikuoti nustatyti istorinę-analitinę 
diagnozę ir pasakyti, kad istorizmas yra tipiškas, nors šiek tiek ir pasenęs, 
mūsų epochos padarinys, o pasakius tiksliau — mūsų epochos visuomeninių 
mokslų tipiško atsilikimo padarinys. Tai tipiška reakcija į intervencionizmą ir 
racionalizavimą bei pramoninį bendradarbiavimą; taigi, tai reakcija į tokią 
epochą, kuri, galimas daiktas, labiau nei kuri kita istorijos epocha, reikalauja 
socialinėms problemoms praktiškai taikyti racionalius metodus. Todėl visuo- 
menės mokslas, negalintis visiškai patenkinti šių reikalavimų, linkęs gintis, 
įnirtingai puldamas galimybę tokioms problemoms išvis taikyti mokslą. Api- 
bendrindamas savąją istorinę-analitinę diagnozę, aš drįstu teigti, kad Toyn- 
bee'o istorizmas yra apologetinis antiracionalizmas, atsiradęs iš proto nevil- 
ties ir bandantis pasislėpti praeityje, taip pat ir ateities pranašystėse"“. Istorizmas 
pirmiausia turi būti aiškinamas kaip istorinis produktas. 

Šią diagnozę patvirtina daugelis Toynbee'o veikalo bruožų. Pavyzdžiui, 
tai, kad jis pabrėžia ano pasaulio pranašumą prieš veiklą, galinčią paveikti šio 
pasaulio raidą. Antai, jis kalba apie Mahometo „tragišką sėkmę pasaulyje“, 
tvirtindamas, kad pranašui pasitaikiusi galimybė veikti šiame pasaulyje „bu- 
vo iššūkis, kuriam jo dvasia nebuvo pasirengusi. Priimdamas šį iššūkį... jis 
išsižadėjo didingo, tauraus ir gerbiamo pranašo vaidmens ir tenkinosi banaliu 
didžiulės sėkmės lydimo politiko vaidmeniu“. (Kitaip tariant, Mahometas 
pasidavė tai pagundai, kuriai pasipriešino Jėzus.) Todėl Ignacio Loyola nu- 

sipelno Toynbee’o pagyrimo už tai, kad iš kareivio virto šventuojuř. Tačiau 
galima paklausti, ar šis šventasis kartu netapo sėkmės lydimu politiku? (Bet 
jei tai klausimas apie jėzuitizmą, tada, atrodo, viskas pasikeičia: šitokia po- 
litikos forma labai antipasauliška.) Kad nebūtų nesusipratimų, noriu aiškiai 
pasakyti, kad bent jau aš daugelį šventųjų vertinu labiau už daugumą, ar 
beveik už visus, politikų, kuriuos žinau, nes apskritai politinė sėkmė man 
nedaro jokio įspūdžio. Šią ištrauką aš pacitavau tik tam, kad pagrįsčiau sa- 
vąją istorinę-analitinę diagnozę: šiuolaikinių istorijos pranašų istorizmas yra 
filosofija tų, kurie nori pabėgti nuo dabarties. 

Toynbee'o antiracionalizmas ryškus ir daugelyje kitų vietų. Pavyzdžiui, 
kritikuodamas racionalistinę pakantumo koncepciją, užuot argumentavęs, jis 
vartoja „kilnumo“ kategoriją, priešinamą „vulgarumo“ kategorijai. Šioje pa- 
straipoje nagrinėjama tik „negatyvaus“ prievartos vengimo, pagrįsto raciona- 
liais argumentais, priešybė tikrajai neprievartai, orientuotai į aną pasaulį, ir 
užsimenama, kad tai du pavyzdžiai „prasmių..., kurios yra... pozityviai prieš- 
taringos“*“. Štai toji ištrauka, kurią turiu galvoje: „Žemiausiu lygiu neprievar- 
tos praktika negali išreikšti nieko kilnesnio ir konstruktyvesnio už cinišką 
nusivylimą... prievarta..., anksčiau praktikuota ad nauseam (iš nuobodulio)... 
Ryškus šitokios netaurios neprievartos pavyzdys yra religinis pakantumas 
Vakarų pasaulyje, atsiradęs XVII a. ... ir išlikęs iki mūsų dienų“. Sunku 
susilaikyti atsilyginus tuo pačiu ir — vartojant paties Toynbee'o terminologi- 
ją — nepaklausti, ar ši tauri Vakarų demokratinės religinės tolerancijos kritika 
išreiškia ką nors kilnesnio ar konstruktyvesnio už cinišką nusivylimą protu; 
ar tai nėra ryškus pavyzdys to antiracionalizmo, kuris buvo ir, nelaimei, vis 
dar yra madingas mūsiškiame Vakarų pasaulyje, ir kuris buvo praktikuojamas 
ad nauseam, ypač nuo Hegelio laikų iki mūsų dienų? 

Žinoma, maniškė Toynbee'o istorinė analizė nėra rimta kritika. Tai tik 
nemandagus būdas atsilyginti istorizmui jo paties moneta. Mano pamatinė 
kritika visai kitokia, ir man tikrai bus nemalonu, jei žaisdamas su istorizmu, 
aš prisidėsiu prie to, kad šis lėkštas metodas taps madingesnis negu dabar. 

Norėčiau būti suprastas teisingai. Nejaučiu priešiškumo religinei mistikai 
(nekenčiu tik karingojo antiracionalistinio intelektualumo, ir pats pirmas ko- 
vočiau su kiekvienu bandymu jį užgniaužti). Aš tikrai neginu religinio nepa- 
kantumo. Bet esu įsitikinęs, kad tikėjimas protu, t. y. racionalizmas, humaniz- 
mas arba humaniškumas, kaip ir kitas tikėjimas, turi tokią pat teisę prisidėti 
prie Žmogaus padėties gerinimo, ypač prie tarptautinių nusikaltimų kontrolės 
bei taikos išsaugojimo. „„Humanistas, — rašo Toynbee's*', - sąmoningai sutel- 

kia visą savo dėmesį ir pastangas, siekdamas... humaniškai kontroliuoti žmo- 
nių darbus. Tačiau... žmonijos vienybę įmanoma pasiekti ne realiai, o tik 
antžmogiškos visumos vieningumo terpėje, kurios dalis yra humaniškumas...; 
mūsiškė modernioji Vakarų humanizmo mokykla buvo išskirtinė ir labai kly- 
do, dangų planuodama pasiekti ant žemiškųjų pamatų statydama titanišką 
Babelio bokštą...“ Toynbee's mano, jei gerai jį suprantu, kad humanistas 
neturi jokių šansų tarptautines problemas palenkti Žmogaus proto kontrolei. 
Remdamasis Bergsono autoritetu”, jis teigia, kad tik orientacija į antžmogiš- 
ką visumą gali mus išgelbėti ir kad žmogaus protas (pasak jo, „,žemiškas 
kelias“) niekaip negali įveikti gentinio nacionalizmo. Humanisto tikėjimą protu 
aš nevadinčiau „žemišku“, nes, tiesą sakant, racionalistinės politikos princi- 
pas yra toks: mes negalime žemėje sukurti dangaus”. Bet galiausiai humaniz- 
mas yra toks tikėjimas, kuris įrodė savo teisingumą darbais, be to, įrodė savo 
teisingumą, galimas daiktas, ne blogiau už kitus tikėjimus. Ir nors aš, įkandin 
daugumos humanistų, tikiu, kad krikščionybė, skelbdama Dievo tėvystę, gali 
daug padaryti įgyvendindama žmonių brolybę, bet aš manau, kad tie, kurie 
griauna žmogaus tikėjimą protu, negali daug padaryti siekdami šio tikslo. 


PABAIGA 


Dvidešimt penktas skyrius 


AR ISTORIJA TURI PRASMĘ? 


I 

Artėdamas prie šios knygos pabaigos, aš dar kartą norėčiau priminti skai- 
tytojui, kad neketinau išskleisti visapusiškos istoricizmo istorijos; šios kny- 
gos skyriai yra tik pabiros marginalinės pastabos šios istorijos puslapiuose, 
be to, šios pastabos veikiau asmeninio pobūdžio. Kad jos kartu yra tam tikras 
visuomenės ir politinės filosofijos įvadas, glaudžiai susiję su šitokiu jų pobū- 
džiu, nes istoricizmas yra visuomenės, politikos ir moralės (aš net pasaky- 
čiau — nemoralės) filosofija, kaip tik todėl labai įtakinga nuo pat mūsų civi- 
lizacijos užuomazgų. Todėl beveik neįmanoma komentuoti istoricizmo istorijos, 
neaptariant visuomenės, politikos ir moralės pamatinių problemų. Tačiau to- 
kiame aptarime norom nenorom visada esama ryškaus asmeninio elemento. 
Tai nereiškia, kad daug kas šioje knygoje yra tik asmeninė nuomonė; tais 
retais atvejais, kai aš pateikiu savo asmeninius siūlymus ar sprendimus mo- 
ralės ar politikos srityje, visada aiškiai parodau kurio nors siūlymo ar spren- 
dimo asmeninį pobūdį. Tai reiškia tik tiek, kad traktuojamo dalyko pasirin- 
kimas yra daug asmeniškesnis, nei jis būtų, tarkime, moksliniame veikale. 

Tačiau tam tikra prasme šis skirtumas nėra absoliutus. Net mokslas nėra 
tik „faktų sankaupa“. Mažių mažiausiai jis yra faktų rinkinys, todėl priklauso 
nuo rinkėjo interesų ir jo pozicijos. Moksle šią poziciją paprastai lemia mokslo 
teorija, t. y. iš be galo įvairių faktų ir iš be galo įvairių faktų aspektų mes 
renkamės tuos faktus ir tuos aspektus, kurie mus domina, nes jie susiję su 
kuria nors daugiau ar mažiau išankstine mokslo teorija. Remdamasi panašiais 
samprotavimais, viena mokslinio metodo filosofinė mokykla! priėjo išvadą, 
kad mokslas visada argumentuoja, pats likdamas užburtame rate, ir kad, pa- 
sak Eddingtono, „mes pastebime, kad gaudome savo uodegą“, nes iš mūsiš- 
kio faktinio patyrimo galima gauti tik tai, ką patys į jį įdėjome mūsų teorijų 
pavidalu. Tačiau šis argumentas neteisingas. Nors apskritai visai teisinga, kad 

mes pasirenkame tokius faktus, kurie siejasi su kuria nors išankstine teorija, 
netiesa, kad pasirenkame tik tuos faktus, kurie ją patvirtina arba pakartoja; 
mokslinis metodas veikiau reikalauja ieškoti tokių faktų, kurie tą teoriją gali 
paneigti. Kaip tik tai ir vadiname teorijos tikrinimu — tai bandymas nustatyti, 
ar joje nesama trūkumų. Nors faktai renkami atsižvelgiant į teoriją ir ją 
patvirtina tiek, kiek jų patikrinimas jos nepaneigia, vis dėlto jie yra kai kas 
daugiau negu tik paprasčiausias tuščias išankstinės teorijos pakartojimas. Teo- 
riją jie patvirtina tik tada, jeigu yra nesėkmingų pastangų paneigti ta teorija 
paremtų prognozių rezultatas ir šitaip liudija jos naudai. Todėl manau, kad 
kaip tik galimybė paneigti teoriją arba ją falsifikuoti sukuria galimybę ją 
patikrinti, kartu patvirtina tos teorijos mokslinį pobūdį; tas faktas, kad visi 
teorijos tikrinimai yra bandymai falsifikuoti teorija paremtas prognozes, yra 
mokslinio metodo raktas*. Tokį požiūrį į mokslinį metodą patvirtina mokslo 
istorija, rodanti, kad mokslines teorijas dažnai paneigia eksperimentai ir kad 
teorijų paneigimas yra tikrasis mokslo pažangos variklis. Koncepcija, pagal 
kurią mokslas juda cikliškai, negali būti laikoma teisinga. 

Bet vienas šios koncepcijos elementas yra teisingas; būtent — visi faktų 
moksliniai aprašymai yra labai selektyvūs, jie visada priklauso nuo teorijų. 
Šią situaciją galima geriausiai apibūdinti, mokslą lyginant su prožektoriumi 
(priešingai „intelekto — samčio teorijai“, aš paprastai vartoju apibūdinimą 
„mokslo — prožektoriaus teorija“)*. Ką apšvies prožektorius, priklauso nuo jo 
padėties, nuo to, kur jį nukreipsime, nuo šviesos spindulio intensyvumo, 
spalvos ir t.t., nors, žinoma, tai labai priklauso ir nuo prožektoriaus apšvie- 
čiamų daiktų. Panašiai ir mokslinis aprašymas labai priklausys nuo mūsų 
pozicijos, interesų, kurie dažniausiai susiję su ta teorija ar hipoteze, kurią 
norime patikrinti, nors jis priklausys ir nuo aprašomų faktų. Tiesą sakant, 
teoriją ar hipotezę galima apibūdinti kaip tam tikros pozicijos kristalizaciją. 
Juk jei bandome formuluoti savo poziciją, tas formulavimas dažniausiai bus 
tai, kas kartais vadinama darbo hipoteze, t. y. išankstine prielaida, kurios 
funkcija — padėti mums atrinkti ir sutvarkyti faktus. Bet mums turi būti aišku, 
kad negali egzistuoti kokia nors teorija ar hipotezė, kuri šia prasme nėra 
darbo hipotezė ir tokia nebus. Juk jokia teorija nėra galutinė, ir kiekviena 
teorija mums leidžia atrinkti ir sutvarkyti faktus. Toks selektyvus kiekvieno 
aprašymo pobūdis tam tikra prasme daro jį „reliatyvų“; tačiau tik ta prasme, 
jei mūsų pozicija yra kitokia, galime pateikti ne šitokį, o kitokį aprašymą. 
Mūsiškė pozicija gali daryti poveikį ir mūsų tikėjimui aprašymo teisingumu, 

bet ji nedaro poveikio šio aprašymo teisingumui ar klaidingumui; šia prasme 
tiesa nėra „reliatyvi““. 

Priežastis, dėl kurios visi aprašymai yra selektyvūs, kalbant apytikriai, yra 
mūsų pasaulio faktų galimų aspektų gausa bei įvairovė. Kad aprašytume šią 
begalinę gausą, mes disponuojame tik žodžių baigtinių serijų baigtiniu skai- 
čiumi. Todėl pasaulį galime aprašinėti tiek ilgai, kiek mums patinka: mūsų 
aprašai visada bus negalutiniai, selektyvūs ir apims tik mažą dalį aprašymui 
atsiveriančių faktų. Tai rodo, kad ne tik neįmanoma išvengti selektyvios po- 
zicijos, bet ir visai nepageidautina net bandyti šitai daryti: juk jei galėtume 
tai padaryti, gautume ne objektyvesnį „aprašą“, o tik paprasčiausią visiškai 
nesusijusių teiginių sankaupą. Todėl tam tikra pozicija yra neišvengiama; 
naivi pastanga jos išvengti gali atvesti tik į saviapgaulę ir prie nesąmoningos 
pozicijos nekritiško panaudojimo?. Ypač tai teisinga istorinio aprašymo atve- 
ju, nes jo objektas, pasak Schopenhauerio, yra „begalinis““. Taigi istorijoje, 
kaip ir moksle, neįmanoma išvengti tam tikros pozicijos, o įsitikinimas, kad 
galima jos išvengti, neišvengiamai veda prie saviapgaulės ir kritiškumo sto- 
kos. Žinoma, tai nereiškia, kad mums leistina falsifikuoti viską ar lengvabū- 
diškai nepaisyti tiesos. Kiekvienas konkretus istorinis faktų aprašymas bus 
paprasčiausiai teisingas arba klaidingas, nors ir labai sunku būtų spręsti apie 
jo teisingumą ar klaidingumą. 

Todėl istorijos padėtis šiek tiek panaši į gamtos mokslų, pavyzdžiui, fizi- 
kos, padėtį. Jei „pozicijos“ vaidmenį istorijoje palyginsime su „pozicijos“ 
vaidmeniu fizikoje, pamatysime didelį skirtumą. Kaip matėme, fizikoje „po- 
zicija“ paprastai pasireiškia fizikine teorija, kurią galima patikrinti tyrinėjant 
naujus faktus. Istorijoje ši problema nėra tokia paprasta. 


II 


Iš pradžių nuodugniau apsvarstykime teorijų vaidmenį gamtos moksle, 
pavyzdžiui, fizikoje. Šiuo atveju teorijoms keliami keli tarpusavyje susiję 
uždaviniai. Teorijos padeda unifikuoti mokslą; be to, jos padeda paaiškinti ir 
numatyti įvykius. O dėl aiškinimo ir numatymo, tai, galimas daiktas, galiu 
pateikti citatą iš vieno mano darbo’: „Duoti tam tikro įvykio priežastinį pa- 
aiškinimą reiškia deduktyviai išvesti teiginį (jis bus vadinamas prognoze), 
kuris aprašo tą įvykį, kaip dedukcijos prielaidas naudodamas tam tikrus uni- 
versalius dėsnius, kartu su tam tikrais singuliariniais arba specifiniais saki- 
niais, kuriuos galime vadinti pradinėmis sąlygomis. Pavyzdžiui, galime tarti, 

kad priežastingai paaiškinome tam tikro siūlo nutrūkimą, jei nustatėme, kad 
šis siūlas gali išlaikyti tik vieną svarą ir kad prie jo buvo pririštas dviejų 
svarų svoris. Nagrinėdami šitokį priežastinį aiškinimą, matome, kad jis apima 
dvi skirtingas sudedamąsias dalis. (1) Mes priimame tam tikrą universalaus 
gamtos dėsnio pobūdžio hipotezę; mūsų atveju ši hipotezė gali būti tokia: 
„Jei siūlas tempiamas taip, kad viršijamas tam tikras maksimalus tempimas, 
leistinas tam siūlui, tada jis nutrūksta“. (2) Mes priimame tam tikrus speci- 
finius teiginius (pradines sąlygas), susijusius su šiuo konkrečiu įvykiu; mūsų 
atveju galima išskirti du teiginius: „Maksimalus svoris, kurį gali išlaikyti šis 
siūlas, lygus vienam svarui“ ir „Svoris, pakabintas ant šio siūlo, lygus dviem 
svarams“. Taigi mes turime dviejų skirtingų tipų teiginius, kartu sudarančius 
visišką priežastinį paaiškinimą, t. y.: (1) universalius teiginius, turinčius gamtos 
dėsnių pobūdį, ir (2) specifinius teiginius, susijusius su ypatingu atveju, t. y. 
pradines sąlygas. Taigi iš universalių dėsnių (1), remdamiesi pradinėmis są- 
lygomis (2), galime dedukuoti tokį specifinį teiginį (3): „Šis siūlas nutrūks“. 
Šią išvadą (3) mes galime vadinti ir specifine prognoze. Pradinės sąlygos 
(tiksliau pasakius, jų aprašoma situacija) paprastai vadinamos aprašomo įvy- 
kio priežastimi, o prognozė (ar veikiau prognoze aprašomas įvykis) vadina- 
ma padariniu: pavyzdžiui, mes sakome, kad dviejų svarų svorio pakabinimas 
ant siūlo, galinčio išlaikyti tik vieną svarą, buvo šio siūlo nutrūkimo priežastis“. 

Tokia priežastinio aiškinimo analizė gali atskleisti keletą dalykų. Pirma, 
mes niekada negalime kalbėti apie priežastį ir padarinį absoliučia prasme; 
galime tarti taip: tam tikras įvykis yra kito įvykio priežastis, o kitas įvykis yra 
pirmojo įvykio padarinys, susijęs su tam tikru universaliu dėsniu. Tačiau tie 
universalūs dėsniai labai dažnai yra tokie trivialūs (kaip ir mūsų pavyzdyje), 
kad dažniausiai juos priimame kaip savaime suprantamą dalyką, užuot juos 
įsisąmoninę. Antra, teorijos panaudojimas siekiant numatyti tam tikrą speci- 
finį įvykį yra tik jos panaudojimo tokiam įvykiui paaiškinti kitas aspektas. 
Kadangi teoriją tikriname, numatytus įvykius lygindami su aktualiai stebi- 
mais įvykiais, mūsų analizė rodo ir tai, kaip teorijos gali būti tikrinamos. Ar 
kokią nors teoriją naudojame aiškinti, numatyti ar patikrinti, priklauso nuo to, 
kas mus domina, ir nuo to, kokius teiginius mes priimame kaip prielaidas. 

Taigi vadinamuosiuose teoriniuose arba apibendrinančiuose moksluose 
(tokiuose, kaip fizika, biologija, sociologija ir t.t.) mus pirmiausia domina 
universalūs dėsniai arba hipotezės. Mes norime žinoti, ar jie teisingi; kadangi 
niekada negalime tiesiogiai įsitikinti jų teisingumu, taikome neteisingų hipo- 

tezių atmetimo metodą. Mūsų domėjimasis specifiniais įvykiais, pavyzdžiui, 
eksperimentais, kurie aprašomi pradinėmis sąlygomis ir prognozėmis, yra 
šiek tiek ribotas; pirmiausia jie mus domina kaip priemonės pasiekti tam 
tikriems tikslams, priemonės, kuriomis mes galime patikrinti universalius dės- 
nius, kurie vėliau traktuojami jau kaip svarbūs savaime, kaip dėsniai, unifi- 
kuojantys mūsų Žinias. 

Taikomuosiuose moksluose mūsų interesai yra kitokie. Inžinierius, nau- 
dojantis fiziką tam, kad pastatytų tiltą, pirmiausia domisi prognoze: ar tiltas, 
aprašytas tam tikru būdu (pradinėmis sąlygomis), išlaikys tam tikrą apkrovi- 
mą. Universalūs dėsniai jam yra priemonės siekti tam tikro tikslo ir priimami 
kaip savaime suprantamas dalykas. 

Taigi grynieji apibendrinantys mokslai domisi universalių hipotezių tikri- 
nimu, o taikomieji apibendrinantys mokslai — konkrečių įvykių numatymu. 
Bet esama ir kito uždavinio — paaiškinti specifinį arba pavienį įvykį. Jei 
norime paaiškinti tokį įvykį, pavyzdžiui, avariją kelyje, paprastai tariame 
egzistuojant daugybę trivialių universalių dėsnių (tokių, kaip dėsnis, kad kau- 
las lūžta esant tam tikram apkrovimui ar kad, automobiliui tam tikru būdu 
susidūrus su žmogaus kūnu, atsiranda apkrovimas, kurio pakanka sulaužyti 
kaului, ir t.t.), ir pirmiausia domimės pradinėmis sąlygomis ar priežastimi, 
kuri kartu su tais trivialiais universaliais dėsniais gali paaiškinti šį įvykį. 
Tokiu atveju mes priimame tam tikras hipotetines pradines sąlygas ir bando- 
me surasti daugiau faktų, kad išsiaiškintume, ar šios hipotetinės pradinės 
sąlygos yra teisingos; t. y. šias specifines hipotezes mes tikriname, iš jų 
išvesdami (pasitelkdami kai kuriuos kitus ir paprastai tokius pat trivialius 
universalius dėsnius) naujus numatymus, kuriuos galima patvirtinti remiantis 
stebimais faktais. 

Mes tikrai labai retai esame priversti domėtis tokiame aiškinime glūdin- 
čiais universaliais dėsniais. Taip atsitinka tik tada, kai susiduriame su naujais 
ar keistais įvykiais, pavyzdžiui, su nelaukta chemine reakcija. Jei šitoks įvy- 
kis verčia kurti ir tikrinti naujas hipotezes, tai jis pirmiausia įdomus tam tikro 
apibendrinančio mokslo požiūriu. Bet dažniausiai, jei mus domina specifiniai 
įvykiai ir jų paaiškinimas, visus mums reikiamus universalius dėsnius mes 
imame kaip savaime suprantamą dalyką. 

Mokslai, kurie kaip tik ir domisi šitokiais specifiniais įvykiais ir stengiasi 
juos paaiškinti, priešingai apibendrinantiems mokslams, gali būti pavadinti 
istoriniais mokslais. 

Šitoks požiūris į istoriją paaiškina, kodėl daug žmonių, tyrinėjančių isto- 
riją ir jos metodus, primygtinai pabrėžia, kad juos domina ne vadinamieji 
visuotiniai istorijos dėsniai, o būtent pavieniai įvykiai. Juk, mūsų manymu, 
istorijos dėsnių apskritai negali būti. Apibendrinimas paprasčiausiai priklau- 
so tokioms procedūroms, kurios turi būti griežtai atskirtos nuo domėjimosi 
specifiniais įvykiais ir jų priežastinio aiškinimo — tai ir yra istorijos uždavi- 
nys. Tie, kuriuos domina dėsniai, turi imtis apibendrinančių mokslų (pavyz- 
džiui, sociologijos). Mūsų pozicija paaiškina ir tai, kodėl istorija buvo dažnai 
apibūdinama kaip „praeities įvykiai, tokie, kokie jie buvo iš tikrųjų“. Šitoks 
teiginys, nors jam galima ir prieštarauti, visai aiškiai išreiškia ypatingą isto- 
rijos tyrinėtojo interesą, priešingą apibendrinančių mokslų šalininko intere- 
sui. Be to, mūsų pozicija paaiškina, kodėl istorijoje daug dažniau nei apiben- 
drinančiuose moksluose, susiduriame su „objekto beribiškumo“ problemomis. 
Juk apibendrinančio mokslo teorijos arba universalieji dėsniai, kaip ir tam 
tikra „pozicija“, sukuria vieningumą; kiekviename apibendrinančiame moks- 
le jie iškelia problemas, nulemia interesų, tyrinėjimo, loginių konstrukcijų ir 
žinių pateikimo būdų centrus. Tačiau istorijoje tokių unifikuojančių teorijų 
mes neturime; tiksliau pasakius, daugybė trivialių universalių dėsnių, kuriais 
naudojamės, laikomi savaime suprantamais, jais visai nesidomima, todėl jie 
negali sutvarkyti tyrinėjamos medžiagos. Jei, pavyzdžiui, pirmąjį Lenkijos 
padalijimą, įvykusį 1722 m., aiškinsime, nurodydami, kad ji veikiausiai ne- 
galėjo pasipriešinti suvienytoms Rusijos, Prūsijos ir Austrijos jėgoms, tada 
netiesiogiai naudosimės tokiu universaliu dėsniu: „Jei iš dviejų armijų, kurios 
beveik vienodai gerai apginkluotos ir vadovaujamos, viena daug gausesnė, 
tada kita armija niekada nelaimės“. (Ar mes sakome „niekada“ ar „beveik 
niekada“, mūsų tikslams tai ne taip svarbu, kaip komiškos operos personažui, 
kapitonui Pinafore.) Toks dėsnis gali būti apibūdintas kaip karybos sociolo- 
gijos dėsnis; bet jis yra pernelyg trivialus, kad keltų rimtas problemas moks- 
lininkams sociologams ar juos domintų. Arba jei Cezario sprendimą perženg- 
ti Rubikoną aiškiname, tarkime, jo ambicijomis ir energija, tada naudojamės 
labai trivialiais psichologiniais apibendrinimais, kurie vargu ar apskritai su- 
domintų psichologą. (Tiesą sakant, daugumoje istorinių aiškinimų slapčia 
naudojamasi ne tiek trivialiais sociologiniais ir psichologiniais dėsniais, kiek 
tuo, ką 14 skyriuje aš pavadinau situacijos logika, t. y. be pradines sąlygas 
aprašančių asmeninių interesų, tikslų ir kitų situacinių veiksnių, pavyzdžiui, 
apie tam tikrą asmenį gaunamos informacijos, slapčia tariama — kaip savos 

rūšies pirmoji prielaida, — kad esama trivialaus bendro dėsnio, kad sveiki 
žmonės dažniausiai elgiasi daugiau ar mažiau racionaliai. 


III 


Taigi matome, kad universalūs dėsniai, kuriais naudojamasi istoriniame 
aiškinime, neturi jokio selektyvinio ar visuotinio principo, jokio „požiūrio 
taško“, leidžiančio apžvelgti istoriją. Labai siaurose ribose tokį požiūrio tašką 
galima nusistatyti istoriją apribojant kurio nors konkretaus dalyko istorija; 
pavyzdžiui, politinės valdžios istorija, ekonominių santykių, technologijos ar 
matematikos istorija. Bet dažniausiai mums reikia papildomų atrankos prin- 
cipų, požiūrio taškų, kurie kartu išreiškia mūsų interesus. Kai kurie tokie 
principai glūdi mūsų išankstinėse idėjose, bent kiek panašiose į universalius 
dėsnius; pavyzdžiui, tai gali būti idėja, kad istorijoje svarbiausia „Didžio 
žmogaus“ charakteris arba „nacionalinis charakteris“, moralinės idėjos arba 
ekonominės sąlygos ir t.t. Taigi svarbu pažymėti, kad daugelis „istorinių 
teorijų“ (galimas daiktas, jas geriau vadinti „kvaziteorijomis“) savo pobūdžiu 
labai skiriasi nuo mokslinių teorijų. Juk istorijoje (įskaitant ir istorinius gam- 
tos mokslus, pavyzdžiui, istorinę geologiją) mūsų disponuojamų faktų labai 
nedaug, be to, jų negalima pakartoti ar sukurti savavališkai. Jie buvo surinkti 
vadovaujantis išankstine nuostata; vadinamieji istorijos „šaltiniai“ perduoda 
tik tokius faktus, kurie atrodė pakankamai įdomūs, kad būtų užfiksuoti, todėl 
tie šaltiniai dažnai apima tik tokius faktus, kurie atitinka išankstinę teoriją. O 
jei neįmanoma gauti papildomų faktų, dažnai neįmanoma patikrinti vieną ar 
kitą istorinę teoriją. Todėl tokias nepatikrinamas istorines teorijas galima pa- 
grįstai apkaltinti tuo, kad jos sukasi užburtame rate, ta pačia prasme, kuria 
šitoks kaltinimas būdavo nepagrįstai metamas mokslinėms teorijoms. Priešin- 
gai mokslinėms teorijoms, tokias istorines teorijas aš vadinsiu „bendrosiomis 
interpretacijomis“.. 

Interpretacijos yra svarbios, nes jos išreiškia tam tikrą žiūros tašką. Bet 
mes matėme, kad vienoks ar kitoks žiūros taškas neišvengiamas ir kad isto- 
rijoje retai gali atsirasti teorija, kurią galima patikrinti ir kuri dėl šios priežas- 
ties būtų mokslinė. Taigi mes neturime manyti, kad bendrąją interpretaciją 
galima patikrinti, net jeigu ji atitinka visus mūsų turimus istorinius duomenis; 
juk mes turime neužmiršti jai būdingo sukimosi ratu, taip pat ir to fakto, kad 
visada esama daug kitų (galimas daiktas, ir nesuderinamų) interpretacijų, 
atitinkančių tuos pačius istorinius duomenis, ir kad mes retai galime gauti 

naujų duomenų, galinčių atlikti tą patį vaidmenį, kaip viską nulemiantis eks- 
perimentas fizikoje“. Istorikai dažnai nemato jokios kitos interpretacijos, kuri 
atitiktų faktus taip pat gerai, kaip jų pačių interpretacija; jei pagalvosime, kad 
netgi fizikos srityje, kur daugiau faktų ir jie patikimesni, mat reikalingi vis 
nauji lemtingi eksperimentai, nes visi senieji eksperimentai neprieštarauja 
dviem besivaržančioms ir nesuderinamoms teorijoms (prisiminkime eklipti- 
kos eksperimentą, kurio reikėjo išspręsti ginčui tarp Newtono ir Einsteino 
gravitacijos teorijų), atsisakysime naivaus tikėjimo, kad kurį nors apibrėžtą 
istorinių faktų rinkinį galima interpretuoti tik vienaip. 

Bet, žinoma, tai nereiškia, kad visos interpretacijos vienodai vertingos. 
Pirma, visada esama interpretacijų, kurios iš tikrųjų neatitinka faktų; antra, 
esama interpretacijų, reikalaujančių daugiau ar mažiau įtikinamų pagalbinių 
hipotezių tam, kad būtų galima išvengti interpretacijų falsifikavimo remiantis 
faktais; be to, esama interpretacijų, nepajėgiančių susieti įvairių faktų, tuo 
tarpu kita interpretacija tuos faktus gali susieti ir šitaip juos „paaiškinti“. 
Vadinasi, net istorinių interpretacijų srityje galima reikšminga pažanga. Be 
to, gali egzistuoti visokiausios tarpinės grandys tarp daugiau ar mažiau uni- 
versalių „žiūros taškų“, taip pat ir tos specifinės ar konkrečios, anksčiau 
minėtos, istorinės hipotezės, kurios istorinių įvykių aiškinime atlieka veikiau 
hipotetinių pradinių sąlygų negu universalių dėsnių vaidmenį. Pakankamai 
dažnai tokias hipotezes galima sėkmingai tikrinti, todėl ir palyginti su moks- 
linėmis teorijomis. Bet kai kurios specifinės hipotezės labai panašios į tas 
universalias kvaziteorijas, kurias aš pavadinau interpretacijomis, todėl irgi 
gali būti vadinamos „specifinėmis interpretacijomis“. Juk faktai, patvirtinan- 
tys tokią specifinę interpretaciją, dažnai yra tokio pat „judėjimo ratu“ pobū- 
džio, kaip ir faktai, pagrindžiantys tam tikrą universalų „žiūros tašką“. Pa- 
vyzdžiui, vienintelis mūsų turimas šaltinis gali mums pateikti tik tokią tam 
tikrus įvykius nušviečiančią informaciją, kuri atitinka jo paties specifinę in- 
terpretaciją. Dauguma tokių faktų specifinių interpretacijų, kurių mes galime 
imtis, tada suksis ratu ta prasme, kad jos turės atitikti tą interpretaciją, kuria 
buvo naudojamasi pirmą kartą atrenkant faktus. Bet jei tokią medžiagą mes 
interpretuosime visai skirtingai nuo šaltinyje pateikiamos interpretacijos (taip 
ir yra iš tikrųjų, pavyzdžiui, interpretuojant Platono veikalus), tada mūsų 
interpretacija, galimas daiktas, taps bent kiek panaši į mokslinę hipotezę. Bet 
iš esmės būtina turėti galvoje tą faktą, kad jei teigiama, jog tam tikra inter- 
pretacija gali būti lengvai pritaikoma ir kad ji paaiškina viską, ką mes žino- 
me, tai toks argumentas anaiptol nelaikytinas visiškai patikimu, patvirtinan- 

čiu tą interpretaciją. Juk teoriją galima patikrinti tik tada, kai esama galimy- 
bės rasti priešingų pavyzdžių. (Šios aplinkybės dažnai nepastebi įvairių „de- 
maskuojančių filosofijų“, ypač psichoanalizės, socioanalizės ir istorinės ana- 
lizės entuziastai; juos dažnai gundo tai, kaip lengvai jų teorijas galima pritaikyti 
bet kam.) 

Anksčiau aš sakiau, kad interpretacijos gali būti nesuderinamos; bet kol 
mes jas traktuojame tik kaip tam tikrų žiūros taškų kristalizacijas, taip nėra. 
Pavyzdžiui, interpretacija, kad žmogus nuolat daro pažangą (atviros visuo- 
menės kryptimi arba artėdamas prie kito tikslo), nesuderinama su interpreta- 
cija, kad jis nuolat degraduoja. Bet „žiūros taškas“ tokio Žmogaus, kuris 
žmonijos istoriją traktuoja kaip pažangos istoriją, nebūtinai nesuderinamas su 
pozicija tokio žmogaus, kuris į istoriją žvelgia kaip į degradacijos vyksmą; 
t. y. galima parašyti žmonijos pažangos laisvės link istoriją (apimančią, pa- 
vyzdžiui, kovos su vergove istoriją), ir kitą — Žmonijos degradavimo ir prie- 
spaudos istoriją (galimas daiktas, apimančią tokius dalykus, kaip baltosios 
rasės įtaką spalvotosioms rasėms); šios dvi istorijos nebūtinai turi prieštarauti 
viena kitai; veikiau jos gali papildyti viena kitą, kaip du to paties kraštovaiz- 
džio, į kurį žvelgiama iš skirtingų taškų, vaizdai. Ši mintis labai svarbi. 
Kadangi kiekviena karta turi savo rūpesčių ir problemų, todėl ir savo interesų 
bei savo žiūros tašką, kiekviena karta turi teisę žvelgti į istoriją ir ją interpre- 
tuoti savotiškai, papildydama ankstesnių kartų pateiktas interpretacijas. Ga- 
liausiai istoriją mes tyrinėjame todėl, kad ji mums rūpi?, o galimas daiktas ir 
todėl, kad norime geriau suprasti savąsias problemas. Bet jeigu, veikiami 
nevaisingos objektyvumo idėjos, mes nesiryšime istorinių problemų spręsti, 
remdamiesi savuoju žiūros tašku, istorija nepasitarnaus nė vienam iš šių dviejų 
tikslų. Nedera manyti, kad mūsiškis žiūros taškas — jei kokiai nors problemai 
jis taikomas sąmoningai ir kritiškai — kuo nors nusileis pozicijai tokio auto- 
riaus, kuris naiviai tiki, kad jis neužsiima interpretacijomis ir kad jis pasiekė 
objektyvumo lygį, jam leidžiantį parodyti „praeities įvykius tokius, kokie jie 
buvo iš tikrųjų“. (Todėl aš ir įsitikinęs, kad net tokie iš dalies asmeniniai 
apmąstymai, kurie pateikiami šioje knygoje, yra pagrįsti, nes jie atitinka is- 
torinį metodą.) Svarbiausia įsisąmoninti savo žiūros tašką ir būti kritiškam, 
t. y. kiek įmanoma vengti nesąmoningų ir todėl nekritiškų šališkumų patei- 
kiant faktus. Bet kuriuo kitu požiūriu interpretacija turi byloti pati savaime; 
jos privalumai yra jos vaisingumas, jos sugebėjimas paaiškinti istorijos fak- 
tus, be to, ir galimybė ja remiantis nušviesti nūdienos problemas. 

Apibendrinant galima pasakyti, kad nesama istorijos apie „tokią praeitį, 
kokia ji buvo iš tikrųjų“; įmanomos tik istorinės interpretacijos, ir nė viena 
iš jų nėra galutinė; kiekviena karta turi teisę į savąją interpretaciją. Maža to, 
ji turi ne tik teisę, bet ir pareigą sukurti savąją istorijos interpretaciją, nes tam 
tikri atsakymai į aktualius klausimus tiesiog reikalauja šito. Mes norime ži- 
noti, kaip mūsų rūpesčiai susiję su praeitimi, be to, mes norime matyti kelią, 
kuriuo eidami galėtume sėkmingiau spręsti rūpimus dalykus ir mūsų pasi- 
rinktus svarbiausius uždavinius. Kaip tik šitoks poreikis (jeigu jis nepatenki- 
namas, remiantis racionaliomis ir sąžiningomis priemonėmis) skatina atsirasti 
istoricistines interpretacijas. Spaudžiamas šio poreikio, istoricistas, užuot kė- 
lęs racionalų klausimą: „Kokias problemas turime laikyti svarbiausiomis, kaip 
jos atsirado, kaip mes turime elgtis, kad jas išspręstume?“, kelia iracionalų ir 
akivaizdžiai į faktus orientuotą klausimą: „Kokiu keliu mes einame? Koks 
esminis vaidmuo, skirtas mums istorijos?“ 

Bet ar aš turiu teisę iš istoricisto atimti teisę istoriją interpretuoti savaip? 
Ar tik ką nesakiau, kad tokią teisę turi kiekvienas? Atsakau į šį klausimą taip: 
istoricistinės interpretacijos yra ypatingos. Aš sakiau, kad tos interpretacijos, 
kurių mums reikia, kurios pateisinamos ir kurias (vienokią ar kitokią) mes 
neišvengiamai priimame, panašios į prožektorių. Mes jį nukreipiame į mūsų 
praeitį ir atsispindėjusia šviesa tikimės apšviesti dabartį. Tuo tarpu istoricis- 
tinę interpretaciją galima palyginti su prožektoriumi, kurį nukreipiame į save. 
Jis trukdo arba išvis neleidžia matyti tai, kas aplink mus, todėl paralyžiuoja 
mūsų veiksmus. Paaiškinsiu šią metaforą. Istoricistas nepripažįsta, kad isto- 
rijos faktus atrenkame ir sutvarkome mes patys; jis įsitikinęs, kad mūsų eg- 
zistavimą, mūsų problemas, mūsų ateitį ir net mūsų žiūros tašką nulemia 
„pati istorija“ ar „žmonijos istorija“ veikdama per jai būdingus dėsnius. Užuot 
pripažinęs, kad istorinė interpretacija turi patenkinti mūsų praktinių problemų 
ir sprendimų sukeliamas reikmes, istoricistas tiki, kad mūsų troškimas inter- 
pretuoti istoriją išreiškia gilią intuiciją, kad kontempliuodami istoriją mes 
galime atskleisti žmogaus likimo paslaptį ir esmę. Tačiau istoricizmas nepa- 
Jėgia surasti kelio, kuriuo lemta eiti Žmonijai; jis nepajėgia surasti istorijos 
rakto (pasak J.Macmurray'aus) ar istorijos prasmės. 


IV 


Bet ar tokio rakto išvis esama? Ar istorija turi prasmę? 
Nesinori gilintis į „prasmės“ prasmės problemą? Ramiai tarsiu, kad dau- 
guma žmonių pakankamai aiškiai žino, ką turi galvoje, kalbėdami apie „ īsto- 

rijos prasmę“ arba „gyvenimo prasmę ar tikslą“!?. Turėdamas galvoje tokią 
prasmę, kuri turima omenyje, kai keliamas klausimas apie istorijos prasmę, 
aš sakau: istorija prasmės neturi. 

Kad pagrįsčiau tokią nuomonę, pirmiausia turiu šį bei tą pasakyti apie tą 
„Istoriją“, kurią žmonės turi galvoje, keldami klausimą apie jos prasmę. Kol 
kas aš ir pats kalbėjau apie „istoriją“ taip, tarsi jos nereikėtų niekaip aiškinti. 
Toliau taip elgtis nedera, nes aš noriu aiškiai pasakyti, kad „istorija“ ta 
prasme, kurią jai suteikia dauguma apie ją kalbančių žmonių, paprasčiausiai 
neegzistuoja; tai mažų mažiausiai viena priežastis, dėl kurios aš sakau, kad 
istorija prasmės neturi. 

Kaipgi dauguma žmonių įpratę vartoti terminą „istorija“? (Turiu galvoje 
„Istoriją“ ta prasme, kurią turime galvoje, kalbėdami apie knygą apie Euro- 
pos istoriją — o ne ta prasme, kurią turime galvoje, sakydami: tai yra Europos 
istorija.) Apie tokią istorijos sampratą sužinoma mokykloje ir universitete. 
Apie tai skaitoma knygose. Sužinoma, kas tose knygose rašoma, kai kalbama 
apie „pasaulio istoriją“ arba „žmonijos istoriją“, ir įprantama į istoriją žvelgti 
kaip į daugmaž apibrėžtas faktų serijas. Tikima, kad tie faktai sudaro žmo- 
nijos istoriją. 

Bet mes jau matėme, kad faktų karalystė yra begalinė ir reikalinga jų 
atranka. Atsižvelgdami į savo interesus, galime rašyti, pavyzdžiui, meno is- 
toriją; arba kalbos istoriją; arba maitinimosi įpročių istoriją; arba dėmėtosios 
šiltinės istoriją (žiūrėkite Zinsserio Žiurkės, utėlės ir istorija). Žinoma, nė 
viena iš šių istorijų nėra Žmonijos istorija (kaip ir visas jas kartu sudėjus). 
Tai, kas turima galvoje, kai kalbama apie žmonijos istoriją, veikiau yra Egip- 
to, Babilono, Persijos, Makedonijos ir Romos — ir t.t. iki pat mūsų dienų — 
imperijų istorija. Kitaip tariant: kalbama apie žmonijos istoriją, tačiau turima 
galvoje ir mokykloje išmokstama politinės valdžios istorija. 

Nesama žmonijos istorijos; esama tik šiek tiek visokiausių Žmogaus gy- 
venimo aspektų istorijų. Ir viena iš jų yra politinės valdžios istorija. Ji tapa- 
tinama su pasauline istorija. Tačiau, mano galva, tai kiekvienos padorios 
žmogaus koncepcijos pažeminimas. Politinės valdžios istoriją tiesiog sutapa- 
tinti su Žmonijos istorija ne ką geriau kaip su ta istorija sutapatinti vogimo, 
plėšikavimo ar nuodijimo istoriją. Juk politinės valdžios istorija yra ne kas 
kita kaip tarptautinių nusikaltimų ir masinių žudynių (teisybė, įskaitant tam 
tikras pastangas jas nuslopinti) istorija. Šios istorijos mokoma mokyklose, o 
kai kurie didžiausi nusikaltėliai šlovinami kaip istorijos didvyriai. 

Bet ar tikrai nesama tokio dalyko kaip visuotinė istorija, t. y. konkrečios 
žmonijos istorijos? Ne, jos negali būti. Man atrodo, toks turi būti kiekvieno 
humanisto, ypač kiekvieno krikščionio, atsakymas. Konkreti žmonijos istori- 
ja, jeigu ji apskritai būtų įmanoma, turėtų būti visų žmonių istorija. Tai turėtų 
būti visų Žmogaus vilčių, kovų ir kančių istorija. Juk nesama nė vieno žmo- 
gaus, kuris būtų kuo nors svarbesnis už kitą. Akivaizdu, kad tokios konkre- 
čios istorijos parašyti neįmanoma. Mes turime abstrahuoti, daug ko nepaisyti, 
atrinkinėti. Šitaip atsiranda daug istorijų, tarp jų ir tarptautinių nusikaltimų 
bei masinių žudynių istorija, kuri reklamuojama kaip Žmonijos istorija. 

Bet kodėl iš visų istorijų buvo pasirinkta politinės valdžios, o ne, pavyz- 
džiui, religijos ar poezijos istorija? Esama keletos priežasčių. Viena priežastis 
ta, kad valdžia veikia mus visus, o poezija — tik nedaugelį. Kita priežastis ta, 
kad žmonės linkę sudievinti valdžią. Tačiau neabejotina, kad politinės val- 
džios dievinimas yra viena bjauriausių ir blogiausių žmogaus stabmeldystės 
rūšių, urvinio žmogaus ir vergijos epochos liekana. Valdžios sudievinimas 
kyla iš baimės, t. y. iš tokio jausmo, kuris visai pagrįstai niekinamas. Trečioji 
priežastis, dėl kurios valdžia ir politika buvo padaryta „istorijos“ šerdimi, yra 
ta, kad pasaulio galingieji troško būti sudievinti ir galėjo priversti kitus ten- 
kinti šį savo norą. Daugelis istorikų rašė prižiūrimi imperatorių, generolų ir 
diktatorių. 

Žinau, kad šios mintys sukels didžiulį pasipriešinimą iš daugelio pusių, 
įskaitant kai kuriuos krikščionybės apologetus, ir nors Naujajame Testamente 
beveik nesama minčių, pagrindžiančių tokią doktriną, krikščioniškosios dog- 
mos dalimi laikoma idėja, kad istorijoje apsireiškia pats Dievas; istorija turi 
prasmę, o jos prasmė yra paties Dievo tikslas. Taigi istoricizmas laikomas 
būtinu religijos elementu. Bet man tai nepriimtina. Mano galva, toks požiūris 
yra gryniausia stabmeldystė ir prietaras ne tik racionalisto ar humanisto, bet 
ir paties krikščionio požiūriu. 

Kas glūdi už šitokio teistinio istoricizmo? Kaip ir Hegeliui, tokio istori- 
cizmo šalininkui istorija — politinė istorija — yra scena, ar veikiau savos rūšies 
ilgas šekspyriškas spektaklis, o „didžiuosius istorinius asmenis“ arba abstrak- 
čią žmoniją žiūrovai traktuoja kaip spektaklio herojus. Po to jie klausia, „Kas 
parašė šią pjesę?“ Ir jie mano, kad duoda pamaldų atsakymą, tardami: „Die- 
vas“. Bet jie klysta. Jų atsakymas yra bjauri šventvagystė, nes šią pjesę 
parašė (ir jie tai žino) ne Dievas, o istorijos profesoriai, prižiūrimi generolų 
ir diktatorių. 

Neneigiu, kad istoriją galima interpretuoti krikščioniškai taip pat pagrįs- 
tai, kaip ir kiekvienu kitu požiūriu. Būtinai reikia pabrėžti, kad, pavyzdžiui, 
mūsiškius, vakarietiškus, tikslus ir siekius, humanizmą, egalitarizmą, laisvę ir 
lygybę labai paveikė krikščionybė. Bet kartu vienintelis racionalus ir tikras 
krikščioniškas požiūris net į laisvės istoriją yra toks: už laisvę esame atsakin- 
gi mes patys ta pačia prasme, kuria mes atsakingi už tai, ką padarome iš savo 
gyvenimo, ir tik mūsų sąžinė, o ne pasaulinis procesas, gali mus teisti. Teo- 
rija, kad Dievas apsireiškia istorijoje ir istorija yra Dievo teismas, nesiskiria 
nuo teorijos, kad pasauliškoji sėkmė yra galutinis mūsų veiksmų teisėjas ir 
pateisinimas. Tokia teorija prilygsta doktrinai, kad istorija yra tikrasis teisė- 
jas, t. y. kad teisus yra tas, kuris stiprus; tai ta pati doktrina, kurią aš pava- 
dinau „moraliniu futurizmu“!!. Būti įsitikinus, kad Dievas apsireiškia toje 
terpėje, kuri paprastai vadinama „istorija“, t. y. tarptautinių nusikaltimų ir 
masinių žudynių istorijoje, — tai tikra šventvagystė. Juk šitos žiaurios, kartu 
vaikiškos avantiūros iš tikrųjų beveik nesisieja su tuo, kas iš tikrųjų nutinka 
žmonių gyvenime. Užmiršto, nežinomo, pavienio žmogaus gyvenimas, jo 
rūpesčiai ir džiaugsmai, jo kančia ir mirtis — toks yra tikrasis žmogiškojo 
patyrimo turinys per amžių amžius. Jei tai galima pavadinti istorija, tada aš 
tikrai nesakyčiau, kad įžvelgti joje Dievo pirštą yra šventvagystė. Tačiau 
tokios istorijos nesama ir jos negali būti. Tuo tarpu visa istorija, kurios esa- 
ma, mūsiškė didžiųjų ir galingųjų Žmonių istorija geriausiu atveju yra lėkšta 
komedija. Tai bufonada, kurioje vaidina jėgos, esančios už tikrovės ribų (pa- 
našiai kaip Homero bufonada, kurią vaidina Olimpo jėgos, esančios žmonių 
kovos užkulisiuose). Kad tokie dalykai tikri, mus privertė tikėti mūsų blo- 
giausi instinktai, stabmeldiškas valdžios ir sėkmės sudievinimas. Ir šitokioje, 
net ne sukurtoje, o sufabrikuotoje „istorijoje“ kai kurie krikščionys drįsta 
įžvelgti Dievo ranką! Priskirdami Jam savo niekingas istorijos interpretacijas, 
Jie tariasi suprantą, ko Jis siekia! „Priešingai, — sako teologas K.Barthas, 
savajame Credo, — mes turime pradėti nuo prielaidos, ... kad viskas, ką mes 
manome žiną, tardami žodį „Dievas“, nepasiekia ir nepagauna Jo, o tik išreiš- 
kia vieną iš mūsų susigalvotų ir pasidarytų stabų, ar tai būtų „dvasia“ ar 
„gamta“, „likimas“ ar „idėja“...““!* (Todėl neoprotestantiškąją Dievo apsireiš- 
kimo istorijoje doktriną K.Barthas vadina „neleistina“ ir traktuoja ją kaip 
įsibrovimą „į karališkąją Kristaus šventovę“) Tačiau krikščioniškuoju požiū- 
riu tokių pastangų šaltinis yra ne tik arogantiškumas; tiesą sakant, tai anti- 
krikščioniškas požiūris. Juk krikščionybė moko, kad sėkmė pasaulyje neturi 
lemiamos reikšmės. Kristus „kentėjo prie Poncijaus Piloto“. Aš vėl cituoju 

K. Barthą: „Kaip Poncijus Pilotas pateko į Šventąjį Raštą? Iškart galima 
duoti paprastą atsakymą: tai susiję su įvykių datavimu“. Taigi žmogus, kurį 
lydėjo sėkmė, kuris atstovavo ano meto istorinei galybei, atlieka tik techninį 
vaidmenį, žymėdamas laiką, kai nutiko tam tikri įvykiai. O kokie gi tai buvo 
įvykiai? Jie neturėjo nieko bendro su politine sėkme ir su „istorija“. Tai 
nebuvo net nesėkmingos, neprievartinės žydų tautos revoliucijos (4 la Gand- 
hi) prieš užkariautojus romėnus istorija. Tie įvykiai buvo žmogaus kančios. 
Barthas primygtinai pabrėžia, kad žodis „kentėti“ siejasi su visu Kristaus 
gyvenimu, ne tik su Jo mirtimi. Jis sako": Jėzus kenčia. Todėl jis nenugali. 
Jis netriumfuoja. Jo nelydi sėkmė... Jis nepasiekia nieko, išskyrus... Savo 
nukryžiavimą. Tą patį galima pasakyti apie Jo santykius su savo tauta ir 
mokiniais“. Cituodamas Barthą, aš noriu parodyti, kad ne tik dėl manojo 
„racionalistinio“ ar „humanistinio“ požiūrio istorinės sėkmės garbinimas pa- 
sirodo esąs nesuderinamas su krikščionybės dvasia. Krikščionybei svarbu ne 
galingųjų romėnų užkariautojų istoriniai darbai, o (pasak Kierkegaard'o!“) 
„tai, ką pasauliui davė keletas žvejų“. Tuo tarpu visų teistinių istorijos inter- 
pretacijų šalininkai užrašytąją istoriją bando traktuoti kaip valdžios istoriją, 
o istorinę sėkmę — kaip Dievo valios pasireiškimą. 

Į šią „Dievo apsireiškimo istorijoje doktrinos“ kritiką, matyt, galima at- 
sakyti, kad kaip tik Kristaus sėkmė, jo sėkmė po mirties buvo tai, kas nesėk- 
mingą Kristaus gyvenimą žemėje galiausiai pavertė didžiausia dvasine perga- 
le, apsireiškusia Žmonijai, kad kaip tik šitokia sėkmė, jo mokymo vaisiai 
įrodė ir pateisino jo gyvenimą ir patvirtino pranašystę „Kas buvo niekas, taps 
viskuo, kas buvo viskas, taps niekuo“. Kitaip tariant, tai buvo krikščionių 
bažnyčios sėkmė, per kurią ir apsireiškė Dievo valia. Tačiau tai pats pavojin- 
giausias gynybos būdas. Juk jei tariama, kad pasauliškoji bažnyčios sėkmė 
yra argumentas krikščionybės naudai, aiškiai parodoma tikėjimo stoka. Pir- 
mieji krikščionys nesinaudojo šitokiais pasaulietiniais argumentais. (Jie tikė- 
jo, kad valdžią turi teisti sąžinė", o ne priešingai.) Tie, kurie mano, kad 
krikščioniškojo mokymo sėkmės istorija apreiškia Dievo valią, turėtų savęs 
paklausti, ar ši sėkmė iš tikrųjų buvo krikščioniškosios dvasios sėkmė ir ar 
ši dvasia netriumfavo tuo metu, kai Bažnyčia buvo persekiojama, o ne tada, 
kai Bažnyčia triumfavo. Kuri Bažnyčia tą dvasią įkūnijo gryniau: kankinių 
Bažnyčia ar pergalingoji inkvizitorių Bažnyčia? 

Atrodo, kad esama daug žmonių, kurie apskritai mano, kad krikščionybės 
tikslas — nuolankumas, tačiau kartu tiki, kad to paties moko ir istoricizmas. 
Tokiam požiūriui iškiliai atstovauja J.Macmurray, savo veikale /storijos rak- 

tas (The Clue to History), įrodinėjantis, kad krikščioniškojo mokymo esmė — 
istorinė pranašystė, ir krikščionybės įkūrėją traktuojantis kaip „žmogaus pri- 
gimties“ dialektinio dėsnio atradėją. Macmurray mano!“, kad pagal šį dėsnį 
politinė istorija „neišvengiamai turi visame pasaulyje įgyvendinti socializmą. 
Pamatinis žmogaus prigimties dėsnis negali būti pažeistas... Kaip tik nuolan- 
kieji paveldės žemę“. Tačiau toks istoricizmas, viltį pakeičiantis tikrumu, turi 
atvesti prie moralinio futurizmo. „Dėsnis negali būti pažeistas“. Taigi galime 
būti tikri, kad dėl psichologinių priežasčių visi mūsų veiksmai veda prie to 
paties rezultato, kad galiausiai net fašizmas turi atvesti prie socialistinės ge- 
rovės, o galutinis rezultatas nepriklauso nuo mūsų moralinių sprendimų, va- 
dinasi, neverta sukti galvos dėl mūsų atsakomybės. Jei mums sakoma, jog 
remdamiesi mokslu mes galime būti tikri, kad „niekas taps viskuo, o viskas 
taps niekuo“, tai kas gi tai yra, jei ne sąžinės pakeitimas istorine pranašyste? 
Ar ši teorija pavojingai nepriartėja (žinoma, prieš jos autoriaus ketinimus) 
prie perspėjimo: „Būk išmintingas ir įsileisk į širdį tai, ką tau sako krikščio- 
nybės įkūrėjas, nes jis buvo didis Žmogaus prigimties psichologas ir didis 
istorijos pranašas. Laiku stok pergalingų nuolankiųjų pusėn; juk, pagal neiš- 
vengiamus mokslinius Žmogaus prigimties dėsnius, tai tikriausias kelias į 
sėkmę!“ Toks istorijos raktas suponuoja sėkmės sudievinimą; jis suponuoja, 
kad nuolankieji bus pateisinti, nes jie bus laimėjusiųjų pusėje. Tokia teorija 
marksizmą, ir ypač tai, ką pavadinome Marxo istoricistine moralės teorija, 
išverčia į Žmogaus prigimties psichologijos kalbą bei religinę pranašystę. 
Tokioje interpretacijoje glūdi mintis, kad didžiausias krikščionybės laimėji- 
mas yra tai, kad jos įkūrėjas buvo Hegelio pirmtakas — žinoma, pats žy- 
miausias. 

Mano minties, kad sėkmės nedera sudievinti, kad sėkmė negali būti mūsų 
teisėjas ir kad ji neturi mūsų apakinti, ir mano pastangų parodyti, kad mano 
pažiūros sutampa su tuo, kas, mano galva, yra tikrasis krikščioniškas moky- 
mas, nedera suprasti neteisingai. Aš neketinu remti „antipasauliškosios“ orien- 
tacijos, kurią kritikavau ankstesniame skyriuje!'. Nežinau, ar krikščionybė 
orientuota į aną pasaulį, bet ji tikrai moko, kad vienintelis būdas įrodyti savo 
tikėjimą — tai praktiškai (šiame pasaulyje) padėti tiems, kuriems reikia tokios 
pagalbos. Visiško abejingumo pasauliškajai sėkmei, t. y. valdžiai, šlovei ir 
turtui, ir net paniekos jai nuostatą tikrai įmanoma susieti su pastanga šiame 
pasaulyje daryti gera ir siekti tikslų, turint ketinimą juos įgyvendinti ne dėl 
pasauliškos sėkmės ar istorinio pateisinimo, o dėl jų pačių. 

Šitokią orientaciją, ypač istoricizmo ir krikščionybės nesuderinamumą, 
įtikinamai pagrindžia Kierkegaard'o kritika, nukreipta prieš Hegelį. Nors Kier- 
kegaard'as niekada visiškai nenusikratė hegeliškosios tradicijos, kurioje buvo 
išauklėtas!*, vargu ar kas geriau už jį suprato, ką reiškia Hegelio istoricizmas. 
„Būta filosofų, — rašė Kierkegaard'as!?, — kurie dar iki Hegelio bandė paaiš- 
kinti ... istoriją. Matydama tokias pastangas, Apvaizda gali tik šyptelėti. Ta- 
čiau Apvaizda nesijuokė atvirai, nes tiems filosofams netrūko žmoniškumo, 
sąžiningumo ir nuoširdumo. Bet Hegelis! — Čia jau reikia Homero kalbos. 
Kaip kvatojo dievai? Toks bjaurus profesoriūkštis, paprasčiausiai supratęs, 
kad bet kas ir viskas yra būtina, ir visą šią istoriją dabar grojantis savo ryla: 
tik paklausykite, Olimpo dievai!“ Turėdamas galvoje tai, kaip ateistas Scho- 
penhaueris kritikuoja krikščionybės apologetą Hegelį, Kierkegaard'as pridu- 
ria??: „Schopenhauerio skaitymas suteikė man neapsakomą malonumą. Tai, 
ką jis sako, absoliučiai teisinga; be to, — taip vokiečiams ir reikia — jis yra 
toks grubus, koks gali būti tik vokietis“. Tačiau paties Kierkegaard'o posa- 
kiai beveik tokie pat grubūs kaip ir Schopenhauerio; juk Kierkegaard'as 
sako, kad hegelizmas, kurį jis vadina „nuostabia moralinio supuvimo dva- 
sia“, pasak jo, esąs „šlykščiausia palaidumo forma“; be to, jis kalba apie 
hegeliškosios ,,pompastikos pelėsius“, apie hegelizmo „intelektualinį gašlu- 
mą“ ir jo „gėdingą sugedimo spindesį“. 

Tikrai, mūsų intelektualinis bei etinis auklėjimas yra sugedęs. Jį iškreipia 
žavėjimasis žodžių skambesiu, užgožiantis kritinį sakomo turinio vertinimą 
(ir veiksmų vertinimą). Jis iškreiptas romantiškos vizijos, kurios centre — 
Istorijos scena ir joje esantys aktoriai — mes patys. Mes auklėjami veikti 
nuolat Žvairuojant į parterį. 

Šitokia šlovės ir likimo etika, šitokia moralė, būdinga dabartinei auklėji- 
mo sistemai, vis dar grindžiama klasikine orientacija, kuriai būdingas roman- 
tiškas požiūris į valdžios istoriją ir nuo Herakleito laikų vyraujantis roman- 
tiškas gentinis moralumo supratimas, visiškai supainiojo esminę problemą: 
kaip auklėti žmogų, kad jis sugebėtų blaiviai vertinti savo svarbą bendrauda- 
mas su kitais žmonėmis. Tokios auklėjimo sistemos pamatas yra valdžios 
sudievinimas. Užuot blaiviai siejusi individualizmą ir altruizmą (dar sykį 
pasinaudokime šiomis etiketėmis?!), t. y., užuot įtvirtinusi nuostatą „Svarbūs 
yra tik individualūs Žmonės, tačiau tai nereiškia, kad aš pats esu labai svar- 
bus“, tokia auklėjimo sistema kaip savaime suprantamą dalyką propaguoja 
romantišką egoizmo ir kolektyvizmo junginį. Tai reiškia, kad romantiškai 
perdedama savojo asmens svarba, emocinis gyvenimas ir „saviraiška“, kartu 

didinama įtampa tarp „asmenybės“ ir grupės bei kolektyvo. Savoji „asmeny- 
bė“ užgožia kitus individus, kitus žmones, kartu trukdo formuotis raciona- 
liems asmeniniams santykiams. ,,„Valdyk arba paklusk!“ — štai koks devizas 
glūdi tokioje pozicijoje; arba būk Didžiu Žmogumi, Herojumi, besigrumian- 
čiu su likimu ir pelnančiu šlovę („kuo didesnis kritimas, tuo didesnė šlovė“, — 
sako Herakleitas), arba priklausyk „masėms“, paklusk vadams ir aukokis 
aukštiesiems savojo kolektyvo tikslams. Šiame perdėtame įtampos tarp as- 
mens ir kolektyvo akcentavime esama neurozės ir isterijos elemento, ir aš 
neabejoju, kad ši isterija, ši reakcija į civilizacijos spaudimą yra paslaptis, 
paaiškinanti herojų sudievinimo, viešpatavimo ir paklusnumo etikos didelį 
emocinį patrauklumą”. 

Visų šių dalykų gelmėje glūdi realūs sunkumai. Visiškai akivaizdu (kaip 
matėme 9 ir 24 skyriuose), kad politikas turi tenkintis kova su blogiu, užuot 
kovojęs už „pozityvias“ ar „aukštesnes“ vertybes, pavyzdžiui, už laimę ir t.t.; 
mokytojo padėtis iš principo kitokia. Nors savosios „aukštesniųjų“ vertybių 
skalės primesti savo mokiniams jis neturėtų, kartu jis būtinai privalo bandyti 
žadinti jų domėjimąsi šiomis vertybėmis. Jis turi rūpintis savo mokinių sie- 
lomis. (Sokratas, savo draugams patardamas rūpintis savo sielomis, pats jais 
rūpinosi.) Taigi auklėjime tikrai esama kai ko panašaus į romantišką arba 
estetinį elementą, kurio neturėtų būti politikoje. Tačiau nors tai teisinga iš 
principo, kartu sunkiai pritaikoma mūsų auklėjimo sistemoje. Juk tokia po- 
zicija suponuoja draugystės santykius tarp mokytojo ir mokinio, tuo tarpu 
toks santykis, kaip pabrėžta 24 skyriuje, suponuoja, kad kiekviena šalis ga- 
lėtų jį laisvai nutraukti. (Sokratas pasirinkdavo savo draugus, o jie pasirink- 
davo jį.) Mūsų mokyklose tai neįmanoma vien dėl mokinių skaičiaus. Todėl 
pastangos įdiegti aukštesniąsias vertybes ne tik nesėkmingos, bet (tai reikia 
pabrėžti) jos net žalingai veikia tai, kas yra daug konkrečiau ir gyvenimiš- 
kiau už siekiamus idealus. Principas, kad nedera kenkti tiems, kurie mums 
patikėti, turi būti pripažintas tokiu pat svarbiu auklėjimo srityje, kaip ir me- 
dicinoje. ,,„Nekenk!“ (todėl „duok jaunuoliui tai, ko jam labiausiai reikia, kad 
jis taptų nepriklausomas nuo tavęs ir sugebėtų rinktis pats“) — toks orientyras 
būtų labai vertingas mūsų auklėjimo sistemos tikslas, tačiau įgyvendinti šį 
tikslą nėra lengva, nors jis atrodo esąs visai kuklus. Deja, madą diktuoja 
„aukštesni“ tikslai, kurie yra tipiškai romantiški ir, tiesą sakant, beprasmiški 
(pavyzdžiui, „visapusiškas asmenybės išvystymas“). 

Kaip tik dėl tokių romantiškų idėjų įtakos individualizmas vis dar tapa- 
tinamas su egoizmu, kaip Platono filosofijoje, o altruizmas — su kolektyviz- 

mu (t. y. su grupiniu egoizmu, pakeičiančiu individualų egoizmą). Tačiau tai 
trukdo aiškiai formuluoti svarbiausią problemą: kaip blaiviai vertinti savo 
individualią reikšmę santykiuose su kitais individais. Kadangi jaučiame (ir 
visai pagrįstai), kad turime siekti ko nors už savęs pačių, ko nors, kam turime 
pasišvęsti ir kam turime aukotis, prieiname išvadą, kad tai turi būti kolekty- 
vas su savąja „istorine misija“. Todėl mums liepiama aukotis, o tuo pat metu 
tvirtinama, kad šitaip elgdamiesi sudarome puikų sandėrį. Sakoma: mes au- 
kosimės, bet todėl pasieksime šlovę ir garbę. Tapsime „svarbiausiais akto- 
riais“, herojais Istorijos scenoje; nedaug rizikuodami, būsime dosniai atlygin- 
ti. Tai abejotina moralė, būdinga tokiai epochai, kai šio to verta buvo tik 
absoliuti mažuma ir kai niekas nesirūpino paprastais žmonėmis. Tai moralė 
tų Žmonių, kurie buvo politikos ir intelekto aristokratai ir turėjo galimybę 
patekti į istorijos vadovėlius. Man atrodo, kad šitokia moralė nepriimtina 
tiems, kurie teikia pirmenybę teisingumui ir egalitarizmui; juk istorinė šlovė 
neturi nieko bendro su teisingumu, o pasiekti ją gali tik nedaugelis. Daugybė 
žmonių, kurie yra tokie pat vertingi, ar net vertesni šlovės, visada liks už- 
miršti. 

Gal ir galima pripažinti, kad Herakleito etika, doktrina, kad aukščiausias 
atlyginimas yra tai, ką gali duoti tik palikuonys, yra šiek tiek pranašesnė už 
etinę doktriną, kad mes turime siekti atlyginimo dabar. Bet mūsų tai neten- 
kina. Mums reikia etikos, nepaisančios atlygio ir sėkmės. Tokios etikos išra- 
dinėti nėra reikalo. Ji nėra nauja. Ją skelbė krikščionybė, bent jau iš pradžių. 
Be to, tokios moralės moko mūsų dienų pramoninis ir mokslinis bendradar- 
biavimas. Romantiška, istoricistinė šlovės moralė, laimei, išgyvena nuosmu- 
kį. Tai liudija Nežinomo kareivio garbinimas. Mes pradedame suprasti, kad 
aukojimasis prasmingas ar net prasmingesnis, kai jis anonimiškas. Mūsų eti- 
nis auklėjimas turi remtis kaip tik tokiu principu. Mes turime mokytis atlikti 
mūsų darbą, aukotis pačiam darbui, o ne dėl pagyrimo ar dėl to, kad vengia- 
me pasmerkimo. (Tas faktas, kad mums visiems reikia padrąsinimo, vilties, 
pagyrimo ir net pasmerkimo, yra kitas dalykas.) Pateisinti save turime savo 
darbais, tuo, ką darome patys, o ne fiktyvia „istorijos prasme“. 

Aš tvirtinu, kad istorija prasmės neturi. Bet tai nereiškia, kad mes galime 
tik su siaubu žvelgti į politinės valdžios istoriją ar kad turime ją suvokti kaip 
žiaurų pokštą. Ją galime interpretuoti, atsižvelgdami į tas politinės valdžios 
problemas, kurias bandome išspręsti šiuo metu. Politinės valdžios istoriją 
galime interpretuoti mūsų kovos už atvirą visuomenę, už proto viešpatavimą, 
už teisingumą, laisvę, lygybę ir už tarptautinių nusikaltimų kontrolę požiūriu. 

Nors istorija neturi tikslų, mes galime jai primesti savo tikslus; ir nors istorija 
neturi prasmės, mes galime jai suteikti prasmę. 

Dabar mes vėl susiduriame su prigimties ir sutarties problema“. Nei gam- 
ta, nei istorija mums negali pasakyti, ką turime daryti. Nei gamtos, nei isto- 
rijos faktai negali nuspręsti už mus pačius, jie negali nulemti, kokius tikslus 
mes pasirinksime. Tik mes patys gamtai ir istorijai suteikiame tikslą ir pras- 
mę. Žmonės nelygūs; bet mes galime nuspręsti siekti lygių teisių. Žmonių 
sukurtos institucijos, pavyzdžiui, valstybė, nėra racionalios, bet mes galime 
nuspręsti stengtis padaryti jas racionalesnes. Mes patys ir mūsų kasdienė 
kalba apskritai yra ne racionali, o emocinė, bet mes galime pabandyti tapti 
šiek tiek racionalesni ir galime mokytis savo kalbą vartoti ne kaip saviraiškos 
(kaip pasakytų mūsų auklėtojai romantikai), o kaip racionalios komunikaci- 
jos instrumentą?“. Pati istorija — Žinoma, turiu galvoje politinės valdžios isto- 
riją, O ne neegzistuojančią žmonijos vystymosi istoriją — neturi nei tikslo, nei 
prasmės, bet mes galime nuspręsti suteikti jai ir vieną, ir kitą. Toks tikslas 
gali būti mūsų kova už atvirą visuomenę ir kova su jos priešais (kurie, už- 
speisti į kampą, visada reiškia savo humanistinius jausmus, tarsi klausyda- 
miesi Pareto patarimo); vadinasi, istoriją galime interpretuoti kaip tokios ko- 
vos areną. Galiausiai tą patį galime pasakyti ir apie „gyvenimo prasmę“. Mes 
patys turime nuspręsti, koks bus mūsų gyvenimo tikslas, kad nustatytume 
savo tikslus”. 

Man atrodo, kad šitoks faktų ir sprendimų dualizmas% yra pamatinis. 
Faktai patys savaime neturi jokios prasmės; jie gali tapti prasmingi tik mūsų 
sprendimų dėka. Istoricizmas yra tik vienas iš daugelio bandymų šį dualizmą 
įveikti; jį sukelia baimė, nes jis atsiranda iš nenoro suprasti, kad galiausiai 
mes esame atsakingi net už mūsų pačių pasirenkamus kriterijus. Bet man 
atrodo, kad šitoks bandymas yra ne kas kita, o tik tai, kas paprastai vadinama 
prietaru. Juk šitaip mąstant tariama, kad galima pjauti ten, kur nesėjai; ban- 
doma mus įtikinti, kad viskas bus gerai, jei tik žengsime koja kojon su 
istorija, o jokio pamatinio mūsų apsisprendimo net ir nereikia; bandoma mū- 
sų atsakomybę perkelti istorijai, kartu ir už mūsų nugarų veikiančioms demo- 
niškoms jėgoms; bandoma mūsų veiksmus grįsti slaptais šių jėgų tikslais, 
kurie gali mums atsiskleisti tik mistiniame įkvėpime ar intuicijoje. Taigi is- 
toricizmo šalininkai mūsų veiksmus ir mus pačius nužemina iki moralinio 
lygmens tokio žmogaus, kuris bando ištraukti laimingą loterijos bilietą, įkvėptas 
horoskopų ir sapnų”. Kaip ir lošimas, istoricizmas kyla iš mūsų nusivylimo 
racionalumu ir atsakomybe už mūsų veiksmus. Tai karikatūriška viltis ir ka- 

rikatūriškas tikėjimas, tai pastanga išsižadėti vilties ir tikėjimo, kylančio iš 
mūsų moralinio entuziazmo ir paniekos sėkmei, ir pakeisti tikrą viltį bei 
tikėjimą tikrumu, kylančių iš pseudomokslo apie žvaigždes, apie „žmogaus 
prigimtį“ arba apie istorinį likimą. 

Aš tvirtinu, kad istoricizmas ne tik racionaliai nepagrindžiamas; ne, jis 
prieštarauja ir kiekvienai religijai, skelbiančiai sąžinės svarbą. Juk tokia re- 
ligija sutampa su racionalistiniu požiūriu į istoriją, nes pabrėžia mūsų ypatin- 
gą atsakomybę už savo veiksmus ir už jų įtaką istorijos eigai. Taip, mums 
reikia vilties; veikti ir gyventi be vilties mes neįstengiame. Bet mums nerei- 
kia ko nors daugiau, ir daugiau mums neturi būti duota. Mums nereikia 
tikrumo. Todėl religija neturi pakeisti svajonių ir norų išsipildymo; ji neturi 
būti panaši nei į laimingą loterijos bilietą, nei į draudimo kompanijos polisą. 
Istoricistinis elementas religijoje yra stabmeldystės, prietaringumo elementas. 

Šitoks faktų ir sprendimų dualizmo akcentavimas nulemia ir mūsų požiūrį 
į tokias idėjas kaip „pažanga“. Jei manome, kad istorija žengia į priekį ar kad 
mes patys turime žengti į priekį, tada darome tą pačią klaidą, kaip ir tie, kurie 
tiki istorijos prasme, glūdinčia joje pačioje, o ne jai suteikiama. Juk progre- 
suoti — tai judėti prie tam tikro tikslo, t. y. prie tokio tikslo, kuris duotas 
mums, kaip žmonėms. „Istorija“ to negali padaryti; tai padaryti galime tik 
mes patys, individualūs žmonės; tai padaryti mes galime, gindami ir stiprin- 
dami tas demokratines institucijas, nuo kurių priklauso laisvė, todėl ir pažan- 
ga. Tai mes darysime juo geriau, juo labiau suvoksime tą faktą, kad pažanga 
glūdi mumyse, mūsų budrume, mūsų pastangose, mūsų suvokiamų tikslų 
aiškume ir jų realistiškame pasirinkime*ė. 

Vengdami pranašų pozos, mes turime tapti savo likimo kūrėjais. Mes 
turime išmokti dirbti taip gerai, kaip įmanoma, ir aiškiai matyti savo klaidas. 
Ir jei atsisakysime minties, kad politinės valdžios istorija bus mūsų teisėjas, 
jei nebesuksime sau galvos, ar istorija mus pateisins, tada galbūt vieną gražią 
dieną mums pavyks palenkti valdžią kontrolei. Šitaip galime tikėtis, kad mes 
net pateisinsime istoriją. Nors vargu ar ją reikia pateisinti. 


PRIEDAI 


I. FAKTAI, KRITERIJAI IR TIESA: 
TOLESNĖ RELIATYVIZMO KRITIKA 
(1961) 


Sunkiausia mūsų epochos filosofinė liga yra intelektualinis ir moralinis 
reliatyvizmas; pastarasis bent iš dalies kyla iš pirmojo. Reliatyvizmu - ar, jei 
patinka, skepticizmu — čia aš vadinu teoriją, kad besivaržančių teorijų pasi- 
rinkimas yra laisvas, nes nesama tokio dalyko kaip objektyvi tiesa, o jei tokia 
tiesa yra, tai nėra tokio dalyko kaip teorija, kuri būtų teisinga, ar bent jau (jei, 
galimas daiktas, neteisinga) artimesnė tiesai už kitą teoriją. Kitaip tariant, jei 
esama dviejų ar daugiau teorijų, nėra būdų ar priemonių, leidžiančių nuspręs- 
ti, ar viena teorija geresnė už kitą, ar ne. 

Šiame Priede! aš pirmiausia pabandysiu parodyti, kad kai kurios Tarski'o 
tiesos teorijos idėjos (be to, žiūrėkite nuorodas į Tarski'o teoriją, esančias 
šios knygos Rodyklėje), šiek tiek papildytos ir sustiprintos maniškės artėjimo 
prie tiesos teorijos, gali ilgainiui padėti šią ligą išgydyti, nors manau, kad gali 
prireikti ir kitokių vaistų, pavyzdžiui, neautoritarinės pažinimo teorijos, kurią 
aš išvysčiau kituose savo veikaluose. Be to, pabandysiu parodyti (12 ir ki- 
tuose poskyriuose), kad kriterijų — ypač moralės ir politikos — srityje situacija 
bent kiek panaši į situaciją, susiklosčiusią faktų srityje. 


1. Tiesa 


Tam tikri argumentai, grindžiantys reliatyvizmą, slypi klausime, kurį kelia 
skeptikas, tikrai žinantis, kad nėra atsakymo į tokį klausimą: „Kas yra tie- 
sa?“ Tačiau į Poncijaus Piloto klausimą galima atsakyti paprastai ir raciona- 


! Esu labai dėkingas Dr. Williamui Bartley'ui už jo įžvalgią kritiką, kuri ne tik padėjo man 
patobulinti šios knygos 24 skyrių (ypač 231 p.), bet ir privertė mane peržiūrėti šiuos P r i e d us. 

2? Žr., pavyzdžiui, straipsnį „On the Sources of Know-ledge and of Ignorance“, vėliau 
publikuotą kaip mano veikalo Conjectures and Refutations įvadą, ir ypač šios knygos 10 
skyrių; be to, Žinoma, mano veikalą The Logic of Scientific Discovery. 

liai, nors vargu ar toks atsakymas jį patenkintų. Štai atsakymas: teiginys, 
sprendinys, tvirtinimas, ar tikėjimas teisingas tik tada, kai jis atitinka faktus. 

Tačiau ką turime galvoje, sakydami, kad teiginys atitinka faktus? Nors 
mūsų skeptikui ar reliatyvistui antrasis klausimas gali pasirodyti esąs toks pat 
neatsakomas kaip ir pirmasis, į jį atsakyti irgi nesunku. Atsakymas tikrai 
lengvas, jei tik prisiminsime tą faktą, kad kiekvienas teisėjas taria, jog liudi- 
ninkas žino, ką reiškia tiesa (kaip faktų atitikimas). Tikrai, atsakymas atrodo 
esąs beveik trivialus. 

Tam tikra prasme jis tikrai trivialus. Jei tik mes išmokome iš Tarski'o, kad 
tiesos problemą galima apibūdinti taip: ją keldami mes turime galvoje arba 
kalbame apie teiginius ir faktus ir tam tikrą atitikimo santykį tarp teiginių ir 
faktų; tai reiškia, kad šios problemos sprendimas irgi turi būti toks, kai kaž- 
kas turima galvoje arba kalbama apie teiginius ar faktus ir tam tikrą jų 
tarpusavio santykį. Apsvarstykime tokį teiginį: 

Teiginys „Smithas įėjo į lombardą tuojau pat po 10.15“ atitinka faktus, 
jeigu iš tikrųjų Smithas įėjo į lombardą tuojau pat po 10.15”. 

Perskaitę šią kursyvu išskirtą frazę, mes veikiausiai būsime apstulbinti jos 
trivialumo. Bet nepasiduokime pirmajam įspūdžiui. Jei pažvelgsime į ją dar 
sykį ir atidžiau, pamatysime (1), kad ji nurodo į teiginį, (2) į tam tikrus 
faktus, ir (3) kad todėl ji konstatuoja labai aiškias sąlygas, kurių turime 
laikytis, norėdami pasakyti, kad minėtas teiginys atitinka minėtus faktus. 

Tiems, kurie mano, kad ši kursyvu išskirta frazė pernelyg triviali ar per- 
nelyg paprasta, todėl joje nėra nieko įdomaus, reikia priminti jau minėtą 
faktą: kadangi kiekvienas žino, ką reiškia tiesa ar sutikimas su faktais (kol 
nepradeda apie tai mąstyti), mūsiškis aiškinimas tam tikra prasme irgi turi 
būti trivialus. 

Kad kursyvu išskirta fraze išreikšta idėja yra teisinga, galima parodyti 
tokia antra kursyvu išskirta fraze. 

Liudininko tvirtinimas, kad „Smithas įėjo į lombardą tuojau pat po 10.15“, 
yra teisingas, jeigu Smithas tikrai įėjo į lombardą tuojau pat po 10.15. 

Akivaizdu, kad ši antra kursyvu išskirta frazė irgi yra labai triviali. Ne- 
paisant to, ji aiškiai nusako sąlygas, leidžiančias taikyti predikatą „yra teisin- 
gas“ bet kuriam liudininko teiginiui. 

Kai kas gali pagalvoti, kad šią frazę būtų geriau formuluoti taip: 

Liudininko tvirtinimas „Aš mačiau, kad Smithas įėjo į lombardą tuojau 
pat po 10.15“, yra teisingas, jeigu tas liudininkas tikrai matė, kad Smithas 
įėjo į lombardą tuojau pat po 10.15. 

Šią trečią kursyvu išskirtą frazę lygindami su antrąja, matome, kad jei 
antroji frazė pateikia teiginio apie Smithą ir tai, ką jis padarė, tiesos sąlygas, 
tai trečioji pateikia teiginio apie liudininką ir tai, ką jis padarė (ar pamatė), 
tiesos sąlygas. Tačiau tai tik vienintelis skirtumas tarp tų dviejų frazių: jos abi 
pateikia dviejų jomis išreiškiamų skirtingų teiginių tiesos visas sąlygas. 

Parodymų davimo taisyklė yra tokia: įvykio liudininkai turi apsiriboti, 
tvirtindami tai, ką jie matė iš tikrųjų. Šios taisyklės laikymasis kartais gali 
padėti teisėjui tikrus faktus atskirti nuo netikrų. Todėl galima pasakyti, kad 
trečioji kursyvu išskirta frazė, galimas daiktas, šiek tiek pranašesnė už ant- 
rąją, jeigu ją traktuosime tiesos ieškojimo ir tiesos atradimo požiūriu. 

Tačiau dabar mums svarbu realaus tiesos ieškojimo ar tiesos suradimo 
klausimų (t. y. epistemologinių ar metodologinių klausimų) nepainioti su 
klausimu, ką turime galvoje arba ką norime pasakyti, kalbėdami apie tiesą ar 
apie faktų atitikimą (loginis arba ontologinis tiesos klausimo aspektas). Šiuo 
požiūriu trečioji kursyvu išskirta frazė niekuo nepranašesnė už antrąją. Jos 
abi pateikia jų nurodomo teiginio tiesos visas sąlygas. 

Todėl kiekviena atsako į klausimą — „Kas yra tiesa?“ visiškai vienodai, 
nors kiekviena atsako į šį klausimą netiesiogiai, pateikdama tam tikro teiginio 
tiesos sąlygas, ir kiekviena — kitokio teiginio tiesos sąlygas. 


2. Kriterijai 


Svarbu suprasti, kad žinoti, ką reiškia tiesa, arba kokiomis sąlygomis 
teiginys vadinamas teisingu, yra ne tas pat, kas turėti priemones, leidžiančias 
spręsti — sprendimo kriterijų, — ar koks nors teiginys yra teisingas ar klaidin- 
gas; šitie du dalykai turi būti griežtai atskirti. 

Ši mano minima perskyra yra labai bendra ir, kaip matysime, labai svarbi 
vertinant reliatyvizmą. 

Pavyzdžiui, mes galime žinoti, ką turime galvoje, sakydami „gera mėsa“ 
ir „sugedusi mėsa“, tačiau bent jau tam tikrais atvejais galime nežinoti, kaip 
vieną atskirti nuo kitos: kaip tik tai turime galvoje sakydami, kad neturime 
geros mėsos „gerumo“ kriterijų. Panašus atvejis: kiekvienas gydytojas maž- 
daug žino, ką turi galvoje sakydamas „tuberkuliozė“, bet ne visada gali at- 
pažinti šią ligą. Ir nors šiuo metu esama daug testų, beveik prilygstančių 
sprendimo metodui — t. y. tuberkuliozės atpažinimo kriterijui, — prieš šešias- 
dešimt metų gydytojai tikrai neturėjo tokių testų, vadinasi, neturėjo ir atpa- 
žinimo kriterijų. Tačiau ir tada gydytojai labai gerai žinojo, ką turi galvoje 

sakydami „tuberkuliozė“ — plaučių infekcija, sukeliama tam tikro mikrobo. 
Tariama, kad kriterijus — apibrėžtas sprendimo metodas, — jei mums pavyksta 
jį surasti, visas problemas gali padaryti aiškesnes, apibrėžtesnes ir tikslesnes. 
Todėl suprantama, kad kai kurie tikslumo trokštantys žmonės reikalauja kri- 
terijų. Jei mes galime juos surasti, toks reikalavimas gali būti visai racionalus. 

Būtų klaidinga tikėti, kad iki tol, kol mes surandame kriterijų, leidžiantį 
nustatyti, ar žmogus serga tuberkulioze ar ne, frazė „X serga tuberkulioze“ 
yra beprasmiška; arba kad iki tol, kol mes surandame mėsos gerumo ar 
sugedimo kriterijus, nėra prasmės svarstyti, ar koks nors mėsos gabalas yra 
sugedęs ar ne; arba kad iki tol, kol mes neturime patikimo melo detektoriaus, 
nežinome, ką turime galvoje sakydami, kad X sąmoningai meluoja, ir todėl 
net neturėtume svarstyti šios „galimybės“, nes tai ne kokia nors galimybė, o 
kažkas beprasmiška; arba kad iki tol, kol neturime tiesos kriterijaus, nežino- 
me, ką turime galvoje sakydami, kad koks nors teiginys yra teisingas. 

Taigi tie, kurie tvirtina, kad be kriterijaus, t. y. neturėdami patikimo testo, 
leidžiančio atpažinti tuberkuliozę, melą ar tiesą, tardami žodžius „tuberkulio- 
zė“, „melas“ ar „tiesa“ galvoje mes neturime nieko apibrėžto, tikrai klysta. Iš 
tikrųjų tuberkuliozės arba melo testai sukuriami tada, kai mes nustatėme — 
galimas daiktas, apytikriai, — ką turime galvoje tardami žodžius „tuberkulio- 
zė“ arba „melas“. 

Akivaizdu, kad, kurdami tuberkuliozės testus, apie šią ligą galime sužino- 
ti daug ką naujo; galime sužinoti tiek daug, kad, galimas daiktas, galėsime 
sakyti, kad dėl mūsų naujų žinių įtakos pasikeitė pati termino „tuberkuliozė“ 
prasmė, ir kad tada, kai buvo nustatytas kriterijus, šio termino prasmė yra jau 
kitokia negu prieš tai. Galimas daiktas, kad kai kas net gali sakyti, jog „tu- 
berkuliozė“ dabar gali būti apibrėžiama šio kriterijaus terminais. Bet tai ne- 
keičia fakto, kad, tardami šį žodį, kažką turėjome galvoje ir iki tol, nors, 
žinoma, apie šį dalyką žinojome gal ir mažiau. Tai nekeičia ir to fakto, kad 
esama ne tiek jau daug ligų (jei išvis tokių ligų esama), kurioms atpažinti mes 
turime aiškų kriterijų ar aiškų apibrėžimą, ir kad tik nedaug (o gal ir nė 
vieno) kriterijų yra patikimi. (Jeigu jie nepatikimi, geriau jų ir nevadinti 
„kriterijais“.) 

Tarkime, kad nėra kriterijaus, pagal kurį galėtume nustatyti, ar svaro ban- 
knotas yra tikras ar ne. Bet jeigu mums pasitaikys du svaro banknotai, turin- 
tys vienodą serijos numerį, galėsime visai pagrįstai tvirtinti, kad vienas 

suklastotas, netgi neturėdami jokio kriterijaus. Akivaizdu, kad banknoto tik- 
rumo kriterijaus nebuvimas šio tvirtinimo nepadaro beprasmiško. 
Apibendrinant galima tvirtinti, kad teorija, pagal kurią tam tikro žodžio 
prasmės nustatymui reikia turėti jo teisingos vartosenos ar teisingo taikymo 
kriterijų, yra klaidinga: praktiškai mes niekada neturime tokio kriterijaus. 


3. Kriterijų filosofija 

Tik ką atmestas požiūris — požiūris, jog mes privalome turėti kriterijus, 
kad žinotume, ką turime galvoje, kalbėdami apie tuberkuliozę, melą, egzis- 
tavimą, prasmę arba tiesą, — yra aiškiai suvoktas arba nesuvoktas daugelio 
filosofijų pagrindas. Tokia filosofija gali būti pavadinta „kriterijų filosofija“. 

Kadangi kriterijų filosofijos pamatinis reikalavimas (dažniausiai) negali 
būti patenkintas, akivaizdu, kad priimdami šią filosofiją daugeliu atvejų bai- 
giame nusivylimu, reliatyvizmu ir skepticizmu. 

Esu įsitikinęs, kad daugelis žmonių jaučia, jog į klausimą, „Kas yra tie- 
sa?“, neįmanoma atsakyti todėl, kad jie siekia tiesos kriterijaus. Tačiau tiesos 
kriterijaus nebuvimas tiesos sąvoką daro beprasmišką nė kiek ne labiau, 
negu sveikatos kriterijaus nebuvimas — sveikatos sąvoką. Ligonis gali trokšti 
sveikatos, nors ir neturi jos kriterijaus. Klystantis žmogus gali siekti tiesos, 
net jei ir neturi jos kriterijaus. 

Ir vienas, ir kitas gali paprasčiausiai siekti sveikatos ar tiesos, per daug 
nekvaršindami galvos dėl šių terminų prasmės, nes šiuos terminus jie (ir kiti) 
supranta tiek, kiek reikia siekiant savo tikslų. 

"Tiesioginis Tarski'o tiesos tyrinėjimo rezultatas yra šitokia loginė teore- 
ma: bendras tiesos kriterijus neįmanomas (išskyrus tam tikras dirbtines kal- 
bos sistemas, kurios yra palyginti primityvios). 

Šį rezultatą galima tiksliai pagrįsti, remiantis tiesos kaip atitikimo faktams 
sąvoka. 

Tai įdomus ir filosofiniu požiūriu labai svarbus rezultatas (jis ypač svar- 
bus sprendžiant autoritarinės pažinimo teorijos problemą). Bet šis rezultatas 
buvo gautas remiantis sąvoka — šiuo atveju tiesos sąvoka, — kurios kriterijaus 
mes neturime. Mes niekada nebūtume gavę šio filosofijai svarbaus loginio 
rezultato, jei būtume laikęsi neprotingo kriterijų filosofijos reikalavimo, kad 


1. Autoritarinių (arba nefalibilistinių) teorijų apibūdinimą ir kritiką galima rasti veikalo 
Conjectures and Refutations įvado V, VI ir X. f.f. skirsniuose. 

neturime rimtai traktuoti kokios nors sąvokos tol, kol nesame nustatę jos 
vartojimo kriterijaus. 

Beje, teiginys, kad bendras tiesos kriterijus neįmanomas, yra dar svarbes- 
nio rezultato (kurį Tarski's gavo, Goedelio neišsprendžiamumo teoremą sie- 
damas su savąja tiesos teorija), kad bendras tiesos kriterijus neįmanomas net 
palyginti siauroje skaičių teorijos srityje arba kiekviename, aritmetika besi- 
naudojančiame moksle. Žinoma, šį rezultatą galima a /ortiori taikyti visose 
nematematinio pažinimo srityse, kuriose vis dėlto plačiai naudojamasi arit- 
metika. 


4. Falibilizmas 


Visi šie samprotavimai rodo ne tik tai, kad kai kurios vis dar madingos 
skepticizmo ir reliatyvizmo formos yra klaidingos, bet ir tai, kad jos yra 
pasenusios. Jos pagrįstos logine painiava — termino prasmės ir tinkamo jo 
taikymo kriterijaus supainiojimu, nors priemones, leidžiančias pašalinti šią 
painiavą, turime štai jau trisdešimt metų. 

Tačiau reikia pripažinti, kad tiesos grūdo esama ir skepticizme, ir reliaty- 
vizme. Tas tiesos grūdas yra bendrojo tiesos kriterijaus galimybės neigimas. 
Tačiau tai neleidžia daryti išvadą, kad besivaržančių teorijų pasirinkimas yra 
laisvas. Jei nesama bendro tiesos kriterijaus, tai paprasčiausiai reiškia, kad 
rinkdamiesi mes visada galime klysti — mes visada galime apsirikti dėl tiesos 
ar jos nepasiekti; kad tikrumas mums neduotas (negalime pasiekti net labai 
patikimo žinojimo, kaip aš parodžiau įvairiuose savo veikaluose, pavyzdžiui, 
knygos Conjectures and Refutations 10 skyriuje), kad mes esame klystančios 
būtybės. 

Visiems žinoma, kad tai, kas čia pasakyta, yra triviali tiesa. Esama labai 
nedaug Žmogaus veiklos sričių (jeigu jų apskritai esama), kuriose Žmogus 
gali neklysti. Kas dabar laikoma tvirtai nustatytu ar net tikru dalyku, vėliau 
gali pasirodyti ne visai teisinga (o tai reiškia — neteisinga) ir reikalinga pa- 
taisymo. 

Ypač įspūdingas pavyzdys — sunkiojo vandens ir sunkiojo vandenilio (deu- 
terio, pirmą kartą išskirto Haroldo C. Urey'o 1931 m.) atradimas. Iki šio 
atradimo chemijos srityje nebuvo įmanoma net įsivaizduoti ko nors tikresnio 
ir tiksliau nustatyto už mūsiškes Žinias apie vandenį (H,O) ir apie jį sudaran- 
čius cheminius elementus. Vanduo buvo naudojamas net „operatyviam“ gra- 
mo, „absoliučios“ metrinės sistemos vieningo masės mato, apibrėžimui. Taigi 

vanduo buvo naudojamas apibrėžti vienam svarbiausių eksperimentinių fizi- 
kos matavimų vienetui. Šis pavyzdys iliustruoja tą faktą, jog mūsų žinios 
apie vandenį buvo laikomos tokiomis patikimomis, kad jomis galima naudo- 
tis kaip tvirtu visų kitų fizikinių matavimų pagrindu. Bet, atradus sunkųjį 
vandenį, tapo aišku, kad tai, kas buvo laikoma chemiškai grynu junginiu, iš 
tikrųjų yra chemiškai neišskiriamų, bet fiziškai labai skirtingų sudedamųjų 
dalių mišinys. Tos sudedamosios dalys turi labai skirtingą tankį, nevienodus 
virimo ir užšalimo taškus, nors apibrėžti visiems šiems parametrams „,,van- 
duo“ buvo naudojamas kaip etalonas. 

Šis istorinis epizodas yra tipiškas: iš jo galime pasimokyti, kad neįmano- 
ma numatyti, kuriomis mūsiškio mokslinio pažinimo sritimis vieną gražią 
dieną teks nusivilti. Taigi tikėjimas mokslo tikrumu ir autoritetu yra tik ge- 
ranoriška iliuzija: mokslui būdingas klystamumas, nes mokslas yra žmogaus 
kūrinys. 

Bet mūsų žinių klystamumas arba tezė, kad visas mūsų žinojimas yra 
spėliotinas, nors dalis šio žinojimo sudaryta iš spėliojimų, kurie buvo griež- 
čiausiai patikrinti, neturi būti naudojami pagrįsti skepticizmui ar reliatyviz- 
mui. Iš to fakto, kad mes galime klysti ir kad nesama tiesos kriterijaus, mus 
galinčio apsaugoti nuo klaidos, nedera daryti išvados, kad teorijų pasirinki- 
mas yra laisvas ar neracionalus; kad mes negalime mokytis arba artėti prie 
tiesos; kad mūsiškis Žinojimas negali augti. 


5. Falibilizmas ir žinojimo augimas 

„Falibilizmu“ aš vadinu koncepciją, pagrįstą tuo faktu, kad mes galime 
klysti ir kad tikrumo siekis (ar net didelės tikrumo tikimybės siekis) yra 
klaidingas. Bet tai nereiškia, kad klaidingas yra tiesos siekis. Priešingai, klys- 
tamumo idėja suponuoja tiesos sąvoką kaip kriterijų, kurio mes galime ir 
nenumatyti. Ji suponuoja, kad nors mes galime siekti tiesos ir nors mes 
galime net surasti tiesą (esu įsitikinęs, kad labai dažnai tai mums pavyksta), 
mes niekada negalime būti visiškai tikri, kad ją suradome. Visada esama 
galimybės klysti, nors tam tikrų loginių ir matematinių įrodymų srityje šios 
galimybės galima beveik nepaisyti. 

Bet falibilizmo nedera sieti su kokiomis nors skeptiškomis ar reliatyvis- 
tinėmis išvadomis. Tai bus aišku, jei pagalvosime, kad visi iš istorijos mums 
žinomi žmogaus klystamumo pavyzdžiai — įskaitant visus žinomus teismo 

klaidų pavyzdžius — yra mūsiškio žinojimo pažangos pavyzdžiai. Kaskart, kai 
mums pavyksta atrasti klaidą, mūsų žinojimas tikrai žengia į priekį. Kaip 
Rogeris Martinas du Gard'as sako romane Jean Barois: „Tai žingsnis pirmyn. 
Nors neradome tiesos, bet žinome, kur jos negalima rasti“. 

Pavyzdžiui, nors sunkiojo vandens atradimas parodė, kad mes labai kly- 
dome, kartu tai buvo ne tik mūsų pažinimo pažanga, bet ji savo ruožtu lėmė 
pažangą kitose srityse ir skatino daug naujų atradimų. Vadinasi, iš savo klai- 
dų mes galime mokytis. 

Tiesą sakant, ši pamatinė įžvalga yra visos epistemologijos ir metodolo- 
gijos pagrindas, nes ji parodo, kaip mokytis sistemingiau, kaip progresuoti 
greičiau (nebūtinai technologijos labui; kiekvienam tiesos ieškotojui svar- 
biausia žinoti, kaip pagreitinti savo pažangą). Ši nuostata yra labai paprasta: 
mes turime siekti atrasti savo klaidas; kitaip tariant — mes turime bandyti 
kritikuoti savo teorijas. 

Atrodo, kad kritika yra vienintelis būdas aptikti savo klaidas ir mokytis 
iš jų sistemingai. 


6. Artėjimas prie tiesos 


Visų šių samprotavimų svarbiausias momentas: žinojimo augimo — artė- 
jimo prie tiesos — idėja. Intuityviai ši idėja tokia pat aiški, kaip ir pačios 
tiesos idėja. Teiginys teisingas, jeigu jis atitinka faktus. Jis arčiau tiesos nei 
kitas teiginys, jeigu jis labiau atitinka faktus nei kitas teiginys. 

Nors ši idėja intuityviai yra pakankamai aiški, ir jos pagrįstumu vargu ar 
abejotų paprasti žmonės arba mokslininkai, ją, kaip ir tiesos idėją, kritikavo 
ir laikė nepagrįsta kai kurie filosofai (pavyzdžiui, visai neseniai W. Oui- 
ne'as!). Todėl paminėsiu, kad siedamas dvi Tarski'o teorijos dalis, visai ne- 
seniai aš „apibrėžiau“ artėjimo prie tiesos idėją grynais loginiais Tarski'o 
teorijos terminais. (Aš paprasčiausiai sujungiau tiesos ir turinio idėjas ir ga- 
vau idėją apie teisingą turinį, būdingą teiginiui a, t. y. tam tikrai klasei tei- 
singų teiginių, kylančių iš teiginio a, ir jo neteisingo turinio, kurį galima 
apytikriai apibrėžti kaip teiginio turinį, išskiriant jo teisingą turinį. Tada ga- 
lima sakyti, kad teiginys a arčiau tiesos negu teiginys b, jeigu tik jo teisingas 
turinys didėja, nedidėjant jo klaidingam turiniui; žr. mano veikalo Conjectu- 
res and Refutations 10 skyrių.) Todėl nėra pagrindo skeptiškai žiūrėti į artė- 
jimo prie tiesos arba į žinojimo pažangos sąvoką. Ir nors mes galime visada 

klysti, daugeliu atvejų (ypač kai atliekami lemtingi patikrinimai, nuo kurių 
priklauso vienos iš dviejų teorijų pasirinkimas) mes žinome, ar iš tikrųjų 
priartėjome prie tiesos. 

Reikia labai aiškiai suprasti, jog mintis apie tai, kad vienas teiginys a 
arčiau tiesos nei kitas teiginys b, jokiu būdu neprieštarauja minčiai, kad 
kiekvienas teiginys yra teisingas arba klaidingas ir kad trečios galimybės 
nesama. Ši mintis įvertina tą faktą, kad klaidingame teiginyje gali būti daug 
tiesos. Jei aš sakau: „Dabar pusė keturių — per vėlu, kad suspėčiau į 3.35 
traukinį“, tai mano teiginys gali būti neteisingas, nes aš dar būčiau galėjęs 
suspėti į 3.35 traukinį, jei jis būtų vėlavęs, pavyzdžiui, keturias minutes. 
Tačiau mano teiginyje yra daug tiesos — teisingos informacijos; ir nors aš 
būčiau galėjęs pridurti išlygą: „Jei 3.35 traukinys nevėluos (tai būna retai)“ 
ir šitaip padidinti jo teisingą turinį, ši papildoma pastaba gali būti traktuojama 
kaip numanoma pirmajame teiginyje. (Bet mano teiginys ir šiuo atveju galėjo 
būti neteisingas, nes kai aš jį ištariau, buvo tik 3.28, o ne 3.30. Tačiau netgi 
tokiu atveju jame būtų buvę daug tiesos.) 

Apie teoriją, panašią į Keplerio teoriją, labai tiksliai aprašančią planetų 
judėjimo trajektorijas, galima pasakyti, kad joje esama daug teisingos infor- 
macijos, nors tai yra neteisinga teorija, nes egzistuoja nukrypimai nuo Kep- 
lerio eliptinių orbitų. Ir Newtono teorijoje (nors čia galima tarti, kad ji netei- 
singa), kaip žinoma, esama nepaprastai daug teisingos informacijos — daug 
daugiau negu Keplerio teorijoje. Todėl Newtono teorija arčiau tiesos negu 
Keplerio teorija. Tačiau dėl to ji netampa teisinga: ji gali būti arčiau tiesos, 
bet kartu ji gali būti neteisinga. 


7. Absoliutizmas 

Daugelis įtariai žiūri į filosofinio absoliutizmo idėją, nes ji dažniausiai 
susijusi su dogmatiška ir autoritarine pretenzija Žinoti tiesą arba turėti tiesos 
kriterijų. 

Bet esama kitokio absoliutizmo - falibilistinio absoliutizmo, — kuris tokių 
pretenzijų ryžtingai atsisako. Šitokio absoliutizmo šalininkai tvirtina tik tai, 
kad bent jau mūsų klaidos yra absoliučios klaidos ta prasme, nes jei kuri nors 
teorija nukrypsta nuo tiesos, ji paprasčiausiai yra neteisinga, net jeigu joje 
esama ne tokių ryškių klaidų kaip kitoje teorijoje. Todėl tiesos ir nukrypimo 

nuo tiesos sąvokos falibilistui gali būti absoliutūs kriterijai. Šitokiam absoliu- 
tizmui visiškai nebūdingas joks autoritarizmas, ir jis gali labai padėti rimtose 
kritinėse diskusijose. Žinoma, ir jį galima kritikuoti, remiantis tokiu principu: 
nėra nieko nekritikuotino. Tačiau bent jau šiuo metu man atrodo neįtikinama, 
kad (loginės) tiesos teorijos ir artėjimo prie tiesos teorijos kritika būtų pagrįsta. 


8. Žinojimo šaltiniai 

Principas riskas kritikuotina (pagal kurį, pats šis principas nėra išimtis) 
leidžia paprastai išspręsti žinojimo šaltinių problemą, kaip aš bandžiau paro- 
dyti kituose savo veikaluose (žiūrėkite mano knygos Conjectures and Refu- 
tations įvadą). Šis sprendimas toks: kiekvienas „šaltinis“ — tradicija, protas, 
vaizduotė, stebėjimas ar koks nors kitas — yra priimtinas ir juo gali būti 
naudojamasi, tačiau nė vienas šaltinis nėra autoritarinis. Šitaip neigiant ži- 
nojimo šaltinių autoritariškumą, jiems priskiriamas vaidmuo, kuris labai ski- 
riasi nuo tų funkcijų, kurias jiems priskirdavo ankstesnės ir priskiria dabar- 
tinės epistemologijos. Tačiau šitoks autoritariškumo neigimas yra mūsiškio 
kritinio ir falibilistinio požiūrio aspektas: priimtinas kiekvienas šaltinis, bet 
joks teiginys, kad ir koks būtų jų „šaltinis“, nėra nekritikuotinas. Antai tra- 
diciją, kurią buvo linkę atmesti ir intelektualistai (Descartes'as), ir empiristai 
(Baconas), mes galime traktuoti kaip vieną pačių svarbiausių „šaltinių“, nes 
beveik viskas, ko išmokstame (iš vyresniųjų, mokykloje, iš knygų), kyla iš 
jos. Todėl aš manau, kad antitradicionalizmas turi būti atmestas dėl savo 
bergždumo. Tačiau toks tradicionalizmas, kuris pabrėžia tradicijos autoritari- 
nį pobūdį, irgi turi būti atmestas; ne dėl bergždumo, o todėl, kad jis klaidin- 
gas, toks pat klaidingas, kaip ir kiekviena kita epistemologija, kokį nors 
žinojimo šaltinį (pavyzdžiui, intelektualinę intuiciją ar juslinę intuiciją) trak- 
tuojanti autoritariškai arba kaip tiesos garantą ar kriterijų. 


9. Ar įmanomas kritinis metodas 


Jei mes tikrai atmetame kiekvieno konkretaus žinojimo šaltinio pretenzi- 
jas į autoritarizmą, kaip galime kritikuoti kokią nors teoriją? Ar esama kri- 
tikos, nesiremiančios tam tikromis prielaidomis? Argi kiekvienos kritikos pa- 
grįstumas nepriklauso nuo tokių prielaidų teisingumo? Ir kuriam galui kritikuoti 
teoriją, jei paaiškėja, kad kritika yra nepagrįsta? O jei mes norime parodyti, 
kad ji pagrįsta, tai ar neturime pagrįsti ar pateisinti jos prielaidų? Ir ar toks 

kiekvienos prielaidos pagrindimas ar pateisinimas nėra kaip tik toks dalykas, 
kurio siekia kiekvienas (nors dažnai veltui) ir kuris — kaip aš čia tvirtinu — 
yra neįmanomas? Bet jeigu jis neįmanomas, ar tada apskritai įmanoma (pa- 
grįsta) kritika? 

Esu įsitikinęs, kad kaip tik šitokie klausimai arba prieštaravimai labiausiai 
trukdo priimti (bent jau preliminariai) mano ginamą požiūrį. Šie klausimai 
rodo, kad visai lengva patikėti, jog kritinis metodas loginiu požiūriu niekuo 
nepranašesnis už visus kitus metodus. Kadangi jis nėra vaisingas nepriėmus 
tam tikrų prielaidų, tai šias prielaidas reikia pagrįsti ar pateisinti. Šitaip mes 
įrodinėjame, kad nieko neturime pagrįsti ar pateisinti taip, tarsi tai būtų tikra 
ar net tikima, o turime apsiriboti teorijomis, kurios yra atviros kritikai. 

Akivaizdu, kad šitokie priekaištai yra labai rimti. Jais pabrėžiama, koks 
svarbus mūsų principas, pagal kurį niekas negali būti nekritikuotina ar neturi 
būti nekritikuojama, net pats šio kritinio metodo svarbiausias principas. 

Taigi šie prieštaravimai yra įdomi ir svarbi mano pozicijos kritika. Bet ši 
kritika savo ruožtu gali būti kritikuojama ir gali būti atmesta. 

Pirmiausia, net jei mes tarsime, kad kiekviena kritika prasideda nuo tam 
tikrų prielaidų, tai nebūtinai turi reikšti, kad veiksmingos kritikos būtina 
sąlyga yra šių prielaidų pagrindimas ir pateisinimas. Juk prielaidos gali, pa- 
vyzdžiui, būti dalis tos teorijos, prieš kurią ši kritika nukreipta. (Šiuo atveju 
galima kalbėti apie „imanentinę kritiką“) Arba tai gali būti tokios prielaidos, 
kurias apskritai galima laikyti visuotinai priimtinomis, nors jos ir nesudaro 
kritikuojamos teorijos dalies. Šiuo atveju kritika pasireikš tuo, kad bus nuro- 
dyta, jog kritikuojama teorija prieštarauja (nors jos šalininkai to nežino) tam 
tikroms visuotinai pripažintoms pažiūroms. Šitokia kritika gali būti labai ver- 
tinga, net jei ir nelabai įtikinama, nes kritikuojamos teorijos šalininkus ji gali 
priversti suabejoti anomis visuotinai pripažintomis pažiūromis, o tai gali juos 
atvesti prie svarbių atradimų. (Įdomus pavyzdys yra Diraco antidalelyčių 
teorijos istorija.) 

Tai gali būti ir prielaidos, giminingos konkuruojančiai teorijai (šiuo atveju 
kritika gali būti vadinama „transcendentine kritika“, priešinga „imanentinei 
kritikai“). Pavyzdžiui, tokios prielaidos gali būti hipotezės ar spėjimai, kurie 
gali būti kritikuojami ir tikrinami patys savaime. Šiuo atveju kritika prilygsta 
raginimui atlikti sprendžiamus patikrinimus, kuriais remiantis būtų nuspręsta, 
kuri iš dviejų besivaržančių teorijų turi būti pasirinkta. 

Šie pavyzdžiai rodo, kad anie svarbūs priekaištai manajai kritikos teorijai 
pagrįsti abejotina dogma, pagal kurią kritika, kad būtų „pagrįsta“, turi pradėti 
nuo pagrįstų ir pateisintų prielaidų. 

Maža to, kritika gali būti svarbi, atverianti naujas perspektyvas, ir net 
vaisinga, nebūdama pagrįsta; argumentai, turintys atremti kokią nors nepa- 
grįstą kritiką, gali naujai nušviesti teoriją, ir juos galima panaudoti kaip (pre- 
liminarinę) argumentaciją tos teorijos naudai. Apie teoriją, kuri šitaip gali 
apsiginti nuo kritikos, mes galime pasakyti, kad ją paremia kritiniai argumentai. 

Taigi pačia bendriausia prasme galima sakyti, jog veiksminga tam tikros 
teorijos kritika pasireiškia tuo, kad parodoma, jog tai teorijai nepavyko iš- 
spręsti tų problemų, kurias ja remiantis buvo tikimasi išspręsti. Ir jei kritiką 
vertinsime kaip tik tokiu aspektu, tada suprasime, kad ji tikrai neturi būti 
nepriklausoma nuo kokio nors konkretaus prielaidų rinkinio (t. y. ji gali būti 
„Imanentinė“), nors visai įmanoma, kad kai kurios prielaidos, nesusijusios su 
kritikuojama teorija (t. y. kai kurios „transcendentinės“ prielaidos), kaip tik 
ir paskatino ją kurti. 


10. Sprendimai 
Mūsų vystomos koncepcijos požiūriu teorijų apskritai neįmanoma pagrįs- 
ti ar pateisinti, ir nors jas galima pagrįsti kritiniais argumentais, šis pagrin- 
dimas niekada nėra galutinis. Todėl mes dažnai turime sukti galvą, ar šitie 
kritiniai argumentai yra pakankamai stiprūs, kad įtikintų bent jau prelimina- 
riai priimti šią teoriją; kitaip tariant, ar šiai teorijai teiktina pirmenybė prieš 
konkuruojančias teorijas, orientuojantis į kritinę diskusiją. 
"Šia. prasme l kritinį metodą įsismelkia sprendimai. Tačiau tai visada kri- 
tikai atviri preliminariniai "šprendimai. 
f Tokius sprendimus reikia skirti nuo to, ką kai kurie filosofai iracionalistai, 
antiracionalistai ar egzistencialistai pavadino „apsisprendimu“ arba „šuoliu į 
nežinomybę“. Galimas daiktas, veikiami argumento (atmesto ankstesniame 
skirsnyje), kad neįmanoma kritika be prielaidų, šitie filosofai išvystė teoriją, 
kad visi mūsų apmąstymai turi būti pagrįsti tam tikru pamatiniu apsisprendi- 
mu — tam tikru šuoliu į nežinomybę. Tai turi būti apsisprendimas, šuolis, 
kuriam ryžtamės užmerktomis akimis. Žinoma, jei mes nieko negalime „„ži- 
noti“ be prielaidų, jau nepriėmę tam tikros pamatinės pozicijos, tai tokios 
pozicijos negalima priimti remiantis žinojimu. Pozicijos priėmimas veikiau 

yra pasirinkimas, tačiau tam tikras fatališkas ir beveik neatšaukiamas pasirin- 
kimas, kuriam ryžtamės aklai, instinktyviai, atsitiktinai arba iš Dievo malonės. 

Iš ankstesniame skirsnyje pateiktų priekaištų kritiniam metodui aptarimo 
matyti, kad iracionalistinis požiūris į priimtus sprendimus perdėtas ir sudra- 
matina realią padėtį. Žinoma, mes negalime nepriimti sprendimų. Bet jeigu 
mūsų sprendimai netrukdo įsiklausyti į argumentus ir proto balsą, jeigu jie 
netrukdo mokytis iš savo klaidų ir išklausyti tų, kurie gali prieštarauti mūsų 
pažiūroms, tie sprendimai nebūtinai turi būti galutiniai, neišskiriant nė spren- 
dimo apmąstyti kritiką. (Kaip tik todėl, kad racionalizmo šalininkas apsi- 
sprendžia nedaryti aklo šuolio į iracionalumo tamsą, galima sakyti, kad ra- 
cionalizmas nėra sau pakankamas ta prasme, kuri aptarta šios knygos 24 
skyriuje.) 

Man atrodo, kad tik ką aptarta kritinė pažinimo teorija šiek tiek nušviečia 
visų pažinimo teorijų didžiąsias problemas: Kaip atsitiko, kad mes žinome 
tiek daug ir taip mažai? Kaip atsitiko, kad po truputį mes galime save traukti 
iš nežinojimo pelkės — galima sakyti — už plaukų? Mums tai pavyksta, nes 
mes spėliojame ir mūsų spėliojimus tiksliname, remdamiesi kritika. 


11. Socialinės ir politinės problemos 


Ankstesniuose šio ,,Priedo“ skirsniuose trumpai išdėstyta pažinimo teori- 
ja, man atrodo, yra svarbi ir tuo požiūriu, kad ji padeda įvertinti mūsų epo- 
chos socialinę situaciją, kurios ypatumus dideliu mastu lemia autoritarinės 
religijos nuosmukis. Šis nuosmukis lėmė tai, kad plačiai paplito reliatyvizmas 
ir nihilizmas, buvo prarasti visi tikėjimai, net tikėjimas žmogaus protu, vadi- 
nasi, tikėjimas savimi. 

Tačiau mano iškelti argumentai rodo, kad nėra jokio pagrindo daryti tokią 
desperatišką išvadą. Reliatyvistiniai ir nihilistiniai (ir net „egzistencialisti- 
niai“) argumentai pagrįsti klaidingais samprotavimais. Beje, tai, kad šių filo- 
sofijų šalininkai apskritai argumentuoja, rodo, kad iš tikrųjų jie pripažįsta 
protą, bet nesugeba juo tinkamai naudotis; kalbėdami jų pačių kalba, galime 
pasakyti, kad jie nesugeba suprasti „Žmogaus situacijos“ ir ypač Žmogaus 
sugebėjimo augti — ir intelektualiai, ir moraliai. 

Kaip ryškų tokio nesupratimo ir desperatiškų išvadų, atsiradusių dėl ne- 
pakankamo epistemologinės situacijos supratimo, pavyzdį aš pacituosiu iš- 

trauką iš Nietzsche's Nesavalaikių apmąstymų (iš traktato apie Schopenhauc- 
rį 3 skirsnio). 

„Tai buvo pirmasis pavojus, kurio šešėlyje brendo Schopenhaucris: vic- 
natvė. Antrasis buvo nusivylimas tiesa. Šis pavojus nuolat persekioja kick- 
vieną mąstytoją, išaugantį iš Kanto filosofijos, jei tik jis yra gyvas žmogus, 
sugebantis kentėti ir trokšti, o ne džeržgiantis automatas, tik mąstanti ir skai- 
čiuojanti mašina... Nors aš visur skaitau, kad Kanto dėka... visose mąstymo 
srityse prasidėjo revoliucija, aš tuo negaliu patikėti... Bet kai tik vieną gražią 
dieną Kanto įtaka išsiplės, pamatysime, kad ji pasireikš baisingo, griaunančio 
skepticizmo ir reliatyvizmo pavidalu; tik patys veikliausi ir patys tauriausi 
protai... patirs tą didžiulį emocinį šoką ir tą nusivylimą tiesa, kurį pajuto, 
pavyzdžiui, Heinrichas von Kleistas... "Neseniai, — rašo jis savo jaudinančia 
maniera, — susipažinau su Kanto filosofija ir turiu tau pasakyti vieną mintį, 
nesibaimindamas, kad tave ji sukrės taip pat giliai ir skausmingai, kaip ji 
sukrėtė mane. Mes negalime žinoti, ar tai, ką vadiname tiesa, iš tikrųjų yra 
tiesa, ar mums tik taip atrodo. Jei teisinga antroji mintis, tai visa tiesa, kurią 
galime surasti gyvendami čia, po mūsų mirties bus niekai, ir visos mūsų 
pastangos sukurti ar gauti ką nors, kas gali išlikti po mūsų mirties, yra bergž- 
džios. — Jei šios minties smaigalys nedrasko tavo širdies, nesišaipyk iš tokio 
žmogaus, kuris jaučiasi sužeistas švenčiausiame savo sielos kampelyje. Mano 
aukščiausias, mano vienintelis tikslas sužlugo, ir man nebeliko nieko“. 

Sutinku su Nietzsche, kad Kleisto žodžiai jaudina. Sutinku ir su tuo, kad 
Kleistas Kanto doktriną, pagal kurią neįmanoma pažinti daiktų savaime, su- 
prato pernelyg tiesmukai, ir toks supratimas prieštarauja paties Kanto inten- 
cijoms, nes Kantas tikėjo mokslo galimybėmis ir galimybe pasiekti tiesą. (Tik 
poreikis paaiškinti apriorinį gamtos mokslą privertė Kantą laikytis to subjek- 
tyvizmo, kurį Kleistas visai pagrįstai laikė šokiruojančiu.) Maža to, Kleisto 
neviltis iš dalies yra nusivylimo, kurį sukėlė pernelyg optimistiško tikėjimo 
į paprastą tiesos kriterijų (pavyzdžiui, akivaizdumas), padarinys. Kad ir kokie 
būtų šios filosofinės nevilties istoriniai šaltiniai, tačiau ji neturi būti traktuo- 
jama kaip neišvengiamybė. Nors tiesa ir neatsiveria pati (kaip manė Descar- 
tes'o ir Bacono šalininkai), nors tikrumo, galimas daiktas, pasiekti neįmano- 
ma, Žmogaus situacija pažinimo srityje toli gražu nėra beviltiška. Priešingai, 
ji yra džiuginanti: gyvename, kad išspręstume nepaprastai sunkų uždavinį — 
pažinti nuostabų pasaulį, kuriame esame, ir pačius save, ir nors negalime 
išvengti klaidų, nepaisant to, matome, kad mūsų pažinimo galios mūsų pačių 

nuostabai atitinka šį uždavinį netgi labiau, negu galėjome įsivaizduoti pačio- 
se drąsiausiose mūsų svajonėse. Mes tikrai mokomės iš savo klaidų, bandy- 
dami ir klysdami. Kartu mes sužinome, kaip mažai žinome; atrodo, tarsi 
koptume į kalną, kai kiekvienas žingsnis aukštyn atveria vis naujas nežino- 
mybės perspektyvas ir prieš mūsų akis atsiveria nauji pasauliai, apie kurių 
egzistavimą, pradėdami kopti, nieko nežinojome. 

Taigi mes galime mokytis, galime augti kaip pažįstančios būtybės, net jei 
ir niekada nepajėgsime žinoti, t. y. žinoti visai tikrai. Kadangi galime moky- 
tis, nėra priežasties nusivilti protu; kadangi niekada negalėsime pasiekti tikro 
žinojimo, nėra pagrindo pasipūtimui ar puikavimuisi mūsų žinojimo augimu. 

Galima sakyti, kad šis naujas pažinimo supratimas yra pernelyg abstrak- 
tus ir sudėtingas, kad pakeistų žlugusią autoritarinę religiją. Taip gali būti. 
Bet mes neturime nuvertinti intelekto ir intelektualų galios. Kaip tik intelek- 
tualai — „antrarūšių idėjų pardavėjai“, pasak F.A. Hayeko, - paskleidė relia- 
tyvizmą, nihilizmą ir intelektualinę neviltį. Kodėl gi kiti intelektualai — labiau 
apsišvietę intelektualai — negali sėkmingai skelbti geros naujienos, kad nihi- 
listinis triukšmas, tiesą sakant, yra triukšmas dėl nieko. 


12. Faktų ir principų dualizmas 

Šioje knygoje aš kalbėjau apie faktų ir sprendimų dualizmą ir remdamasis 
L.J. Russellu (žr. 5 skyriaus 5 (3) pastabą, I tomas, p. 234) pažymėjau, kad 
šis dualizmas gali būti apibūdintas kaip teiginių ir pasiūlymų (proposals) 
dualizmas. Šie terminai turi tą pranašumą, kad primena mums, jog ir teigi- 
niai, konstatuojantys faktus, ir pasiūlymai, siūlantys veiksenos projektus, įskai- 
tant politikos principus bei normas, atviri racionaliai diskusijai. Maža to, 
sprendimas — pavyzdžiui, sprendimas pripažinti tam tikrą elgesio principą, — 
priimtas po to, kai pasiūlymas aptartas, gali būti tik preliminarinis ir daugeliu 
požiūrių labai panašus į sprendimą pripažinti (irgi preliminariai) faktą kon- 
statuojantį teiginį kaip tinkamiausią hipotezę. 

Tačiau tarp teiginio ir pasiūlymo esama svarbaus skirtumo. Juk pasiūly- 
mas imtis tam tikros veiksenos ar pripažinti tam tikrą principą, jo aptarimas 
ir sprendimas jį priimti, galima sakyti, sukuria tokią veikseną ar tokį princi- 
pą. Kita vertus, hipotezės pasiūlymas, jos aptarimas ir sprendimas ją priimti — 
arba priimti pasiūlymą — nesukuria fakto anksčiau minėta prasme. Todėl, 
mano galva, aš nusprendžiau, kad terminas „sprendimas“ galės išreikšti skirtu- 

mą tarp principų ar veiksenos pripažinimo ir faktų pripažinimo. Tačiau, be 
abejonės, būtų buvę aiškiau, jei aš būčiau kalbėjęs apie faktų ir veiksenos 
dualizmą arba apie faktų ir principų dualizmą, o ne apie faktų ir sprendimų 
dualizmą. 

Tačiau terminologinės subtilybės neturi užgožti svarbiausio dalyko — pa- 
ties nepašalinamo dualizmo: kad ir kokie būtų faktai, kad ir kokie būtų prin- 
cipai (pavyzdžiui, mūsų veiksenos principai), pirmiausia reikia atskirti šias 
dvi sritis ir aiškiai suprasti, kodėl principai negali būti sutapatinti su faktais. 


13. Pasiūlymai ir teiginiai 

Taigi esama lemtingos principų ir faktų asimetrijos: nors nuspręsdami 
priimti pasiūlymą (bent jau preliminariai), mes sukuriame atitinkamą principą 
(bent jau preliminariai), tačiau nuspręsdami pripažinti teiginį, mes nesukuria- 
me atitinkamo fakto. 

Kitas asimetriškumas pasireiškia tuo, kad principai visada susiję su fak- 
tais, o faktai vertinami pagal principus, ir šio santykio negalima paprasčiau- 
siai apversti. 

Susidūrę su kokiu nors faktu — ypač su tokiu faktu, kurį galime pakeisti, — 
galime kelti klausimą, ar jis atitinka tam tikrus principus. Svarbu suprasti, 
kad tai visai ne tas pat, kas klausti, ar tas faktas mums patinka; mat nors mes 
dažnai galime taikyti principus, atitinkančius mūsų simpatijas ar antipatijas, 
ir nors mūsų simpatijos ir antipatijos gali atlikti svarbų vaidmenį, skatinda- 
mos mus priimti ar atmesti kurį nors pasiūlytą principą, dažniausiai esama 
daug kitų galimų principų, kurių mes nepriėmėme, o apie faktus galima spręsti 
iš to, ar juos vertinti, remiantis bet kuriuo iš šių galimų principų. Visa tai 
rodo, kad vertinimo (tam tikro neapibrėžto fakto vertinimo, remiantis tam 
tikru priimtu arba atmestu principu) santykis, jei traktuosime jį loginiu požiū- 
riu, visiškai skiriasi nuo asmens psichologinio santykio (kuris yra ne princi- 
pas, o faktas) su tuo faktu ar principu, t. y. nuo simpatijos ar antipatijos tam 
faktui ar principui. Maža to, mūsų simpatijos ir antipatijos yra faktai, kuriuos 
galima vertinti kaip ir visus kitus faktus. 

Panašiai ir faktas, kad tam tikras asmuo ar tam tikra visuomenė priėmė ar 
atmetė tam tikrą principą, — kaip faktas — turi būti skiriamas nuo kiekvieno 
principo, įskaitant ir priimtą ar atmestą principą. Kadangi tai yra faktas (be 
to, keičiamas faktas), jis gali būti vertinamas, remiantis tam tikrais (kitais) 
principais. 

Dėl šių priežasčių principai ir faktai, todėl ir pasiūlymai bei teiginiai, turi 
būti aiškiai ir apibrėžtai perskirti. Bet jeigu jau jie atskirti, galime panagrinėti 
ne tik faktų ir principų skirtumus, bet ir jų panašumus. 

Pirma, ir pasiūlymai, ir teiginiai panašūs tuo, kad juos galime aptarinėti, 
kritikuoti ir jų atžvilgiu priimti tam tikrą sprendimą. Antra, esama ir pasiū- 
lymus, ir teiginius apimančios reguliatyvinės idėjos. Faktų srityje tai teiginio 
arba konstatavimo ir fakto atitikimo idėja, t. y. tiesos idėja. Principų arba 
pasiūlymų srityje toji reguliatyvinė idėja gali būti išreiškiama ir vadinama 
įvairiai, pavyzdžiui, „teisingumu“ arba „gėriu“. Apie pasiūlymą mes galime 
sakyti, kad jis yra teisingas (ar neteisingas) arba geras (ar blogas). Šitaip 
sakydami, mes, galimas daiktas, turime galvoje tai, kad jis atitinka tam tikrus 
principus (ar jų neatitinka), kuriuos mes nusprendėme pripažinti. Bet apie 
principą mes galime sakyti ir tai, kad jis yra teisingas arba neteisingas, geras 
arba blogas, pagrįstas arba nepagrįstas, kilnus arba žemas, galimas daiktas, 
turėdami galvoje, kad atitinkamas pasiūlymas turi būti priimtas arba ne. To- 
dėl reikia pripažinti, kad reguliatyvinių idėjų (tarkime, „teisingumo“ ar „gė- 
rio“) loginė situacija kur kas neaiškesnė už teiginių sutikimo su faktais idėją. 

Kaip sakyta šioje knygoje, šis keblumas yra loginis ir jo negalima paša- 
linti, remiantis kuria nors religine principų sistema. Tas faktas, kad Dievas ar 
koks nors kitas autoritetas man liepia ką nors daryti, negarantuoja šio liepimo 
teisingumo. Tik aš pats turiu nuspręsti, ar kurio nors autoriteto diktuojamus 
principus priimti kaip (moraliai) gerus ar blogus. Dievas yra geras, jei geri 
Jo įsakymai; labai klystume - tiesą sakant, nemoraliai pripažintume autorita- 
rizmą — sakydami, kad Jo įsakymai yra geri paprasčiausiai todėl, kad tai yra 
Jo įsakymai, žinoma, jei iš anksto (savo rizika) nenusprendėme, kad Dievas 
iš mūsų gali reikalauti tik gerų ar teisingų poelgių. 

Tokia yra Kanto autonomijos idėja, priešinama heteronomijos idėjai. 

Taigi joks kreipimasis į autoritetą, netgi į religinį autoritetą, negali paša- 
linti minėto keblumo: absoliutaus „teisingumo“ ir absoliutaus „gėrio“ regu- 
liatyvinė idėja savo loginiu statusu skiriasi nuo absoliučios tiesos idėjos, ir 
mums tenka šį skirtumą pripažinti. Šis skirtumas lemia anksčiau minėtą faktą, 
kad tam tikra prasme mes patys kuriame principus, juos siūlydami, aptarinė- 
dami ir priimdami. 

Nuo to niekur nedingsi. Nepaisant to, absoliučios tiesos — sutikimo su 
faktais — idėją mes galime traktuoti kaip principų srities provaizdį. Remda- 
miesi tokia idėja, galėtume suprasti, kad lygiai kaip galime siekti absoliučiai 

teisingų teiginių faktų srityje, ar bent jau teiginių, esančių arčiau tiesos, taip 
pat galime siekti absoliučiai teisingų arba pagrįstų pasiūlymų principų srity- 
je- ar bent jau geresnių, pagrįstesnių pasiūlymų. 

Tačiau, mano galva, būtų klaidinga šį požiūrį perkelti iš siekimo srities į 
suradimo sritį. Nors mes turime siekti absoliučiai teisingų ar pagrįstų pasiū- 
lymų, niekada negalime būti įsitikinę, kad tikrai juos radome. Juk akivaizdu, 
kad negali egzistuoti absoliutaus teisingumo kriterijus, juolab absoliučios 
tiesos kriterijus. Žinoma, tokiu kriterijumi galima laikyti laimės maksimiza- 
vimą. Kita vertus, aš tikrai niekada nerekomenduočiau kriterijumi laikyti 
skurdo minimizavimą, nors manau, kad toks kriterijus reikštų kai kurių uti- 
litarizmo idėjų patobulinimą. Be to, aš sakiau, kad įmanomas skurdo suma- 
žinimas priklauso viešosios politikos dienotvarkei (nors tai nereiškia, kad 
kiekvienas viešosios politikos klausimas turi būti sprendžiamas atsižvelgiant 
į skurdo minimizavimą), tuo tarpu pavienio žmogaus laimės maksimizavimas 
turi būti paliktas paties asmens nuožiūrai. (Visai sutinku su mano kritikais, 
kurie parodė, kad, naudojant minimalaus skurdo principą kaip kriterijų, išva- 
dos bus absurdiškos; be to, aš tikiuosi, kad tą patį galima pasakyti apie bet 
kurį kitą moralės kriterijų.) 

Nors mes ir neturime absoliutaus teisingumo kriterijaus, tačiau šioje sri- 
tyje tikrai galime progresuoti. Kaip ir faktų srityje, galime daryti atradimus. 
Kad žiaurumas visada „blogas“; kad jo reikia vengti visada, kai tik įmanoma; 
kad aukso taisyklė yra geras principas, kurį, galimas daiktas, galima net 
patobulinti, tariant, jog mūsų poelgiai, esant galimybei, turi sutapti su kitų 
žmonių norais — štai tie elementarūs ir nepaprastai svarbūs pavyzdžiai prin- 
cipų atradimų srityje. 

Galima sakyti, kad šitokie atradimai kuria principus iš nieko; kaip ir 
atradinėdami faktus, mes turime ištraukti save už savo plaukų. Štai kur išties 
stulbinantis faktas: mes galime mokytis iš mūsų klaidų ir veikiausiai iš jų 
kritikos; be to, mes galime mokytis ir principų, ir faktų srityje. 


14. Du suklydimai neprilygsta dviem tiesoms 
Jei pripažinome absoliučią tiesos teoriją, jau turime galimybę atremti seną 
ir rimtą, tačiau apgaulingą argumentą reliatyvizmo — ir intelektualinio, ir 
vertinamojo — naudai, pasinaudodami teisingų faktų ir pagrįstų principų ana- 
logija. Tas apgaulingas argumentas yra toks: kiti žmonės turi idėjas ir įsitiki- 

nimus, kurie labai skiriasi nuo mūsų idėjų ir įsitikinimų. Kas mes tokie, kad 
tvirtintume esą teisūs? Jau Ksenofanas prieš 2500 metų sakė: 


Savo dievus etiopai vaizduoja juodais, bukanosiais, 
Trakai gi sako, kad jie šviesiaakiai ir rudaplaukiai; 
Bet jei turėtų rankas ir jaučiai, arkliai arba liūtai, 
Arba mokėtų tapyti ir kūrinius kurti kaip žmonės 
Jautiškos išvaizdos jaučiai, arkliai gi arkliškos imtų 
Savo tapyti dievus ir kūnus priskirtų jiems tokius, 
Kokius tikriausiai ir patys dabar kiekvienas jų turi. 


Taip ir kiekvienas iš mūsų dievus ir savo pasaulį mato savaip, iš savo 
tradicijos ir auklėjimo, ir nė vienas nėra nepriklausomas nuo savojo šališkumo. 

Šis argumentas buvo plėtojamas įvairiai. Buvo įrodinėjama, kad mūsų 
rasė, mūsų tautybė, mūsų istorinė kilmė, mūsų istorinė epocha, mūsų klasinis 
interesas, mūsų socialinė aplinka, mūsų kalba ar mūsų asmenine patirtimi 
paremtas žinojimas yra neįveikiama ar beveik neįveikiama kliūtis, trukdanti 
pasiekti objektyvumą. 

Šį argumentą grindžiančių faktų neįmanoma nepripažinti; tikrai, mes nie- 
kada negalime nusikratyti šališkumo. Tačiau nebūtina pripažinti paties argu- 
mento ar iš jo kylančių reliatyvistinių išvadų. Juk visų pirma, mes palaipsniui 
galime nusikratyti kai kurių šališkumų, remdamiesi kritiniu mąstymu ir ypač 
įsiklausydami į kritiką. Pavyzdžiui, Ksenofanui jo paties atradimas, be abe- 
jonės, padėjo matyti daiktus nešališkiau. Antra, reikia pripažinti faktą, kad 
žmonės, turintys labai skirtingą kultūrinę kilmę gali vaisingai diskutuoti, jei 
tik jie nori priartėti prie tiesos ir pasirengę vienas kitą išklausyti ir vienas iš 
kito pasimokyti. Visa tai rodo, kad nors ir yra kultūrinių bei lingvistinių 
barjerų, jie nėra neįveikiami. 

Taigi labai svarbu kiekvienoje srityje pasimokyti iš Ksenofano atradimo — 
atsisakyti pasipūtėliško pasitikėjimo savimi ir atsiverti kritikai. Tačiau ne 
mažiau svarbu šio atradimo neiškreipti ir žingsnį kritiškumo link nepaversti 
žingsniu reliatyvizmo link. Jei dvi šalys nesutaria, tai gali reikšti, kad neteisi 
arba viena, arba kita, arba neteisios abi šalys: toks kritinio metodo šalininko 
požiūris. Tai nereiškia (kaip mano reliatyvistai), kad abi šalys vienodai tei- 
sios. Jos, be abejonės, gali būti vienodai neteisios, nors nebūtinai. Tačiau jei 
kas sako, kad būti vienodai neteisiems yra tas pat, kas būti vienodai teisiems, 
jis tik žaidžia žodžiais ar metaforomis. 

Išmokti būti savikritiškam, išmokti suprasti, kad kitas gali būti teisus, 
teisesnis nei mes patys, — didelis žingsnis į priekį. Bet jame glūdi didelis 
pavojus: mes galime pamanyti, kad abu, kitas ir aš, galime būti teisūs. Bet 
šitoks požiūris, kuris gali pasirodyti esąs kuklus ir savikritiškas, nėra nei toks 
kuklus, nei toks savikritiškas, kaip mes linkę manyti, nes veikiausiai abu, aš 
ir kitas, klystame. Taigi savikritiškumas neturi pateisinti tingumo ir pasidavi- 
mo reliatyvizmui. Ir kaip du suklydimai neduoda tiesos, taip dvi diskutuojan- 
čios, bet klystančios šalys abi negali būti teisios. 


15. „Patyrimas“ ir „intuicija“ kaip žinojimo šaltiniai 

Tas faktas, kad mes galime mokytis iš savo klaidų ir turėti naudos iš 
kritikos tiek principų, tiek faktų srityje, yra labai svarbus. Bet ar pakanka tik 
atsižvelgti į kritiką? Ar mes neturime paisyti patyrimo (ypač principų srityje) 
ir intuicijos autoritetų? 

Faktų srityje mes ne tik kritikuojame savo teorijas, bet jas kritikuojame, 
atsižvelgdami į eksperimentinį ir stebėjimu pagrįstą patyrimą. Tačiau rimtai 
klystume, tikėdami, kad galime remtis tam tikru patyrimo autoritetu, nors 
filosofai, ypač filosofai empiristai, juslinę pagavą, ypač regą, laikė žinojimo 
šaltiniu, mums pateikiančiu tikslius „duomenis“, iš kurių sudarytas mūsų 
patyrimas. Mano įsitikinimu, toks pažinimo vaizdas yra visiškai klaidingas. 
Juk net mūsiškis eksperimentinis ir stebėjimu grindžiamas patyrimas nėra 
sudarytas iš „duomenų“. Veikiau jis sudarytas iš spėjimų pynės — iš numany- 
mų, lūkesčių, hipotezių, su kuriomis susipynę perimti tradiciniai, moksliniai 
ir nemoksliniai prietarai ir žinios. Tiesą sakant, nėra tokio dalyko kaip grynas 
eksperimentinis ir stebėjimu pagrįstas patyrimas, t. y. patyrimas, kuriame 
nebūtų lūkesčių ir teorijos. Nesama grynų „duomenų“, nesama empiriškai 
duotų „žinojimo šaltinių“, kuriais galėtume remtis, imdamiesi kritikos. ,,Pa- 
tyrimas“ — ir kasdienis, ir mokslinis — daug panašesnis į tai, ką turėjo galvoje 
Oscaras Wilde pjesėje Ponios Windermere vėduoklė (Lady Windermere s Fan), 
trečiame veiksme: 


Dumby: Patyrimu visi vadina savąsias klaidas. 
Cecil Graham: Tai nereikia klysti. 
Dumby: Be jų gyvenimas būtų be galo nuobodus. 


Mokymasis iš savųjų klaidų — be kurių gyvenimas tikrai būtų nuobodus — 
tokia patyrimo prasmė glūdi žymiajame Dr. Johnsono kalambūre: „Viltis nu- 

gali patyrimą“, arba C.C. Kingo pastaboje (Story of the British Army, 1897, 
p. 112): „Bet britų vadai turėtų pasimokyti vienintelėje mokykloje, kur mo- 
komi kvailiai — patyrimo mokykloje“. 

Taigi, man atrodo, kad bent jau kai kurios įprastinės termino „patyrimas“ 
reikšmės daug labiau atitinka tai, ką aš laikau ir „mokslinio patyrimo“, ir 
„kasdienio empirinio žinojimo“ specifika, o ne tradicinę, filosofų empiristų 
išskleistą Šio termino sampratą. Be to, atrodo, kad tokia patyrimo samprata 
sutampa ir su pradine žodžio „empeiria“ (kilęs iš „peirao“ — bandyti, tikrin- 
ti, tyrinėti), vadinasi, ir su pirmine žodžių „experientia“ bei „experimentum ““ 
prasme. Tačiau tai, ką tik ką pasakiau, neturi būti laikoma argumentavimu — 
nei remiantis kasdiene šio termino vartosena, nei jo kilme. Aš norėjau tik 
pailiustruoti patyrimo struktūros loginę analizę. Remiantis tokia analize, ga- 
lima sakyti, kad patyrimas, ypač mokslinis patyrimas, yra dažniausiai klai- 
dingų spėjimų, jų tikrinimo ir mokymosi iš mūsų klaidų padarinys. Šia pras- 
me patyrimas nėra „žinojimo šaltinis“ ir neturi autoritarinio pobūdžio. 

Tai reiškia, kad kritika, besiremianti patyrimu, neturi autoritarinio pobū- 
džio; tai nėra abejotinų rezultatų priešinimas tikriems rezultatams ar „mūsų 
jutimų liudijimams“ (arba „duomenims“). Veikiau tai vienokių abejotinų re- 
zultatų lyginimas su kitokiais, dažniausiai irgi abejotinais, rezultatais, kurie, 
nepaisant to, kurį laiką gali būti traktuojami kaip patikimi, nors bet kuriuo 
metu jie gali būti kritikuojami, jei tik atsiranda naujų abejonių arba dėl naujų 
nuojautų ir spėjimų, pavyzdžiui, dėl nuojautos, kad tam tikras eksperimentas 
gali atvesti prie naujo atradimo. 

Na, o principų pažinimo situacija man atrodo panaši į faktų pažinimą. 

Ieškodami principų, filosofai irgi norėjo rasti autoritarinius šių principų 
pažinimo šaltinius, ir pirmiausia rado du tokius šaltinius: pasitenkinimo ir 
kentėjimo jausmus arba moralinį jausmą ar moralinę intuiciją, atskleidžian- 
čią, kas yra gera, o kas bloga (ši intuicija panaši į pagavą taktinio žinojimo 
epistemologijoje), ir kaip alternatyvą šaltinį, pavadintą „praktiniu protu“ (pa- 
našu į „grynąjį protą“ arba į „intelektualinę intuiciją“ faktinio žinojimo epis- 
temologijoje). Nuolat buvo ginčijamasi dėl klausimo, ar esama visų tokių 
moralinio pažinimo autoritarinių šaltinių, ar tik kai kurių. 

Mano galva, visas šis ginčas kilo dėl pseudoproblemos. Svarbiausia ne 
klausimas apie bet kurio iš šių sugebėjimų „egzistavimą“ (tai labai miglotas 
ir dviprasmiškas psichologinis klausimas), o klausimas, ar tie sugebėjimai 
gali būti autoritariniai „pažinimo šaltiniai“, mums pateikiantys „duomenis“ ar 
kitokius apibrėžtus mūsų konstrukcijų išeities taškus, ar bent jau apibrėžtą 

orientacijos sistemą, kuria galėtų remtis mūsiškė kritika. Aš neigiu, kad mes 
turime tokius autoritarinius šaltinius, turėdamas galvoje ir faktinio žinojimo, 
ir principų pažinimo epistemologiją. Be to, aš neigiu, kad mūsiškei kritikai 
reikalinga tam tikra apibrėžta orientacijos sistema. 

Kaip mes sužinome apie principus? Kaip šioje srityje mokomės iš savo 
klaidų? Pirmiausia mes mokomės mėgdžioti kitus (beje, tai darome bandyda- 
mi ir klysdami) ir šitaip išmokstame paisyti principų, tarsi tai būtų fiksuotos, 
„duotos“ normos. Vėliau pastebime (irgi bandydami bei klysdami), kad da- 
rome klaidas — pavyzdžiui, kad galime kenkti kitiems žmonėms. Šitaip gali- 
me išmokti aukso taisyklę. Bet greitai pastebime, kad galime neteisingai spręsti 
apie kito žmogaus nuomonę, apie jo žinias, tikslus ir principus. Todėl mūsų 
klaidos mus gali išmokyti rūpintis žmonėmis net labiau, nei to reikalauja 
aukso taisyklė. 

Veikiausiai tokie dalykai kaip simpatija ir vaizduotė šiame procese gali 
būti svarbūs, bet tai nėra autoritariniai pažinimo šaltiniai, kaip ir kiekvienas 
šaltinis faktų žinojimo srityje. Ir nors kas nors panašaus į gėrio ir blogio 
intuiciją šiame procese irgi gali atlikti svarbų vaidmenį, toji „intuicija“ taip 
pat nėra autoritarinis pažinimo šaltinis. Juk šiandien galime labai aiškiai ma- 
tyti, kad esame teisūs, o štai rytoj — kad klydome. 

„Intuityvizmu“ vadinama filosofijos mokykla, mokanti, kad mes turime 
tam tikrą intelektualinės intuicijos dovaną ar sugebėjimą, mums leidžiančią 
„matyti“ tiesą; todėl tai, kas mums pasirodo kaip tiesa, iš tikrųjų turi būti 
tiesa. Taigi intuityvizmas yra teorija apie tam tikrą autoritarinį pažinimo šal- 
tinį. Antiintuityvistai dažniausiai neigdavo šio pažinimo šaltinio egzistavimą 
ir tvirtindavo, kad dažniausiai esama ir kitų šaltinių, pavyzdžiui, juslinės 
pagavos. Mano galva, klysta ir vieni, ir kiti; jie klysta dėl dviejų priežasčių. 
Pirma, aš tvirtinu, jog esama kažko panašaus į intelektualinę intuiciją, mums 
leidžiančią labai įtikinamai pajusti, kad matome tiesą (tai neigia intuityvizmo 
šalininkai). Antra, aš tvirtinu, kad šitokia intelektualinė intuicija, nors tam 
tikra prasme neišvengiama, mus dažnai klaidina, ir labai pavojingai. Apskri- 
tai mes nematome tiesos tada, kai esame labiausiai įsitikinę, jog ją matome; 
todėl iš savo klaidų turime mokytis tokiomis intuicijomis nepasitikėti. 

Jei taip, tai kuo galime pasitikėti? Ką turime priimti kaip duotį? Atsaky- 
mas toks: ką priimame, tuo turime pasitikėti tik preliminariai, niekada neuž- 
miršdami, kad geriausiu atveju turime tik dalinę tiesą (ar teisingumą) ir kad 
mažų mažiausiai kur nors neišvengiamai klystame ar esame neteisingi, ir ne 
tik faktų, bet ir priimtų principų srityje; antra, turime pasitikėti (net prelimi- 

nariai) savo intuicija, jeigu ji atsirado kaip daugelio bandymu naudotis mū- 
siške vaizduote, rezultatas ir kaip daugelio klaidų, daugelio tikrinimų, dauge- 
lio abejonių ir daugelio kritikos bandymų padarinys. 

Nesunku pastebėti, kad šitokia antiintuityvizmo (arba, kai kas gali pasa- 
kyti, intuityvizmo) forma visiškai skiriasi nuo senesnių antiintuityvizmo for- 
mų. Nesunku pastebėti ir tai, kad šioje teorijoje esama vienos csmingos su- 
dedamosios dalies: tai idėja, kad mes galime nepasiekti — galimas daiktas, 
niekada — tam tikro absoliučios tiesos ar absoliutaus teisingumo kriterijaus — 
ir mūsų nuomonėse, ir mūsų veiksmuose. 

Tam, kas pasakyta, galima prieštarauti taip: nesvarbu, ar mano požiūris į 
etinio pažinimo ir etinio patyrimo prigimtį yra priimtinas, jis vis tiek yra 
„reliatyvistinis“ arba „subjektyvistinis“. Juk juo remiantis neįmanoma nusta- 
tyti jokių absoliučių moralinių kriterijų; geriausiu atveju jis parodo, kad ab- 
soliutaus kriterijaus idėja yra reguliatyvinė idėja, naudinga tik tiems, kurie 
jau pripažįsta tokį požiūrį, kurie linkę mokytis ir ieškoti tikrų, pagrįstų ar 
gerų moralinių kriterijų. Atsakau: net absoliutaus kriterijaus ar etinių normų 
„nustatymas“, tarkime, remiantis grynąja logika, šiuo požiūriu nieko nekei- 
čia. Tarkime, kad mums pavyko logiškai pagrįsti tam tikrų absoliutaus prin- 
cipo ar etinių normų sistemos galioseną, todėl galime kam nors logiškai 
įrodyti, kad jis turi elgtis būtent taip, o ne kitaip. Netgi tokiu atveju tas 
žmogus gali nepaisyti mūsų įrodymo. Arba jis gali atsakyti taip: „Manęs nė 
kiek nedomina tavo 'privalai' ar tavo moralės normos; manęs nedomina ir 
tavo loginiai įrodinėjimai ar, tarkime, tavoji aukštoji matematika“. Taigi net 
loginis įrodymas negali pakeisti tokios pamatinės situacijos: tik tas, kuris 
pasirengęs tokius dalykus priimti rimtai ir nori ką nors apie juos sužinoti, bus 
įtikintas etinių (ar kitokių) argumentų. Vien tik argumentais nė vieno nepri- 
versi rimtai traktuoti šiuos argumentus ar gerbti savąjį protą. 


16. Faktų ir principų dualizmas ir liberalizmo idėja 


Mano įsitikinimu, faktų ir principų dualizmas yra vienas iš liberaliosios 
tradicijos pagrindų. Juk esminis šios tradicijos aspektas — pasaulyje tikrai 
egzistuojančio neteisingumo pripažinimas ir ryžtas padėti šio neteisingumo 
aukoms. Tai reiškia, kad egzistuoja (ar gali egzistuoti) konfliktas ar mažių 
mažiausiai atotrūkis tarp faktų ir principų: faktai gali nukrypti nuo teisingų 
(pagrįstų ar atitinkančių tiesą) principų — ypač tie socialiniai arba politiniai 

faktai, kurie susiję su tam tikro teisingumo kodekso realiu priėmimu ir įgy- 
vendinimu. 

Kitaip tariant, liberalizmas pagrįstas faktų ir principų dualizmu ta prasme, 
kad jo šalininkai siekia vis geresnių principų, ypač politikos ir įstatymų lei- 
dybos srityje. 

Bet šitokį faktų ir principų dualizmą atmeta kai kurie reliatyvistai, jam 
priešindami tokius argumentus: 

1. Pasiūlymo — vadinasi, ir principo — priėmimas yra socialinis, politinis 
ar istorinis faktas. 

2. Jei apie priimtą principą sprendžiama remiantis kitu, dar nepriimtu 
principu, ir dėl to kyla reikmė pagerinti pirmąjį principą, tai šis sprendimas 
(kad ir kas jį priimtų) irgi yra socialinis, politinis ar istorinis faktas. 

3. Jei šitoks sprendimas tampa tam tikro socialinio ar politinio sąjūdžio 
pagrindu, tai irgi yra istorinis faktas. 

4. Jei šitoks sąjūdis pasiekia tai, ko nori, ir jei dėl to seni principai refor- 
muojami arba pakeičiami naujais, tai irgi yra istorinis faktas. 

5. Taigi — taip argumentuoja reliatyvistas ar moralės pozityvistas — mes 
niekada negalime peržengti faktų srities, jei tik jai priskiriame socialinius, 
politinius ar istorinius faktus: faktų ir principų dualizmas neegzistuoja. 

Mano galva, ši išvada (5) yra klaidinga. Ji nekyla iš (1) ir (4) prielaidų, 
kurių teisingumą aš pripažįstu. Priežastis, verčianti atmesti (5), yra labai pa- 
prasta, mes visada galime kelti klausimą, ar minėtas reiškinys — koks nors 
socialinis sąjūdis, kurio pagrindas yra tam tikrų principų reformos progra- 
ma, — yra „geras“ ar „blogas“. Keldami tokį klausimą, mes vėl atsiduriame 
prie prarajos tarp principų ir faktų, kurią monistai bandė pašalinti visais 
penkiais argumentais. 

Remdamiesi tuo, ką dabar pasakėme, galime visai pagrįstai tvirtinti, kad 
monistinė pozicija - faktų ir principų tapatumo filosofija — yra pavojinga; juk 
netgi tuo atveju, kai egzistuojančių faktų ji netapatina su principais, netgi kai 
esamos valdžios ji netapatina su teise, ji neišvengiamai verčia pripažinti bū- 
simos valdžios ir teisės tapatumą. Kadangi klausimas, ar tam tikras sąjūdis už 
reformas yra teisingas ar neteisingas (geras ar blogas), monisto požiūriu ne- 
gali būti keliamas, jei nesiorientuojama į kitą sąjūdį, kuriam būdingos prie- 
šingos tendencijos, todėl nedera kelti jokių klausimų, išskyrus vienintelį — ar 
tuos kitaip orientuotus sąjūdžius lydėjo sėkmė ir jiems galiausiai pavyko 

igyvendinti savo principus ir juos paversti socialiniais, politiniais ar istori- 
niais faktais. 

Kitaip tariant, šitokia filosofija, išreiškianti pastangą „peržengti“ faktų ir 
principų dualizmą ir sukurti monistinę sistemą, apimančią tik pasaulio faktus, 
veda prie to, kad principai tapatinami su esama arba būsima politine val- 
džia; ji veda prie moralinio pozityvizmo arba prie moralinio istoricizmo, kurį 
apibūdinome ir aptarėme šios knygos 22 skyriuje. 


17. Dar kartą apie Hegelį 


Mano knygos skyrius apie Hegelį buvo dažnai kritikuojamas. Daugelio 
šios kritikos aspektų pripažinti negaliu, nes kritikai nesugeba paneigti mano 
svarbiausių priekaištų Hegelio filosofijai: kad ši filosofija, palyginti su Kanto 
filosofija (aš ir dabar manau, kad gretinti tuos du vardus yra beveik švent- 
vagiška), liudija baisingą intelektualinio nuoširdumo ir intelektualinio sąži- 
ningumo nuosmukį; kad ši filosofija buvo svarbiausias veiksnys, lėmęs „in- 
telektualinio negarbingumo epochos“ (pasak Konrado Heideno) pradžią ir 
parengęs tą dabarties „trahison des clercs“ („inteligentų išdavystę“), (turiu 
galvoje Julieno Benda'os didžiąją knygą), kuri šiek tiek padėjo atsirasti situ- 
acijai, sukėlusiai du pasaulinius karus. 

Nedera užmiršti, kad šią savo knygą aš vertinu kaip dalyvavimą kare: 
būdamas visiškai įsitikinęs, kad Hegelis ir hegelininkai atsakingi už daug ką, 
kas atsitiko Vokietijoje, jaučiau, kad mano, kaip filosofo, uždavinys — paro- 
dyti, jog ši filosofija yra pseudofilosofija. 

Galimas daiktas, kad šios knygos parašymo metas irgi gali paaiškinti 
mano optimistinę prielaidą (kurią galiu priskirti Schopenhaueriui), kad rūsti 
karo tikrovė atskleis tokių intelektualinių žaidimų, kaip reliatyvizmas, men- 
kumą ir šie kalbos vaiduokliai išnyks. 

Teisybė, aš buvau pernelyg didelis optimistas. Tiesą sakant, dauguma 
mano kritikų kokią nors reliatyvizmo formą laiko tokiu savaime suprantamu 
dalyku, kad net negali patikėti, jog aš jo nepripažįstu visai rimtai. 

Sutinku, kad padariau keletą faktinių klaidų. Mr. H.N. Rodmanas iš Har- 
vardo universiteto man parašė, kad p. 28 trečiojoje eilutėje iš apačios parašęs 
„dveji metai“ aš suklydau, ir kad turėjau rašyti „ketveri metai“. Be to, jis man 
parašė, kad, jo nuomone, esama daugiau ir rimtesnių, bet ne tokių akivaiz- 
džių istorinių klaidų tame pačiame skyriuje ir kad kai kurie mano bandymai 
Hegeliui priskirti niekšiškus motyvus, jo nuomone, istoriškai nepagrįsti. 

Dėl tokių klaidų reikia labai apgailestauti, nors kartais jas daro kur kas už 
mane geresni istorikai. Tačiau tikrai svarbus yra štai koks klausimas: ar šios 
klaidos daro įtaką manajam Hegelio filosofijos ir jos pražūtingos įtakos ver- 
tinimui? 

Aš atsakau aiškiai: „Ne“. Kaip tik Hegelio filosofija, o ne jo biografija, 
privertė mane Hegelį traktuoti taip, kaip aš jį traktavau. Tiesą sakant, ir dabar 
stebiuosi, kad rimti filosofai įsižeidė dėl manosios šiek tiek žaismingos kri- 
tikos, nukreiptos prieš tokią filosofiją, kurios ir dabar negaliu priimti rimtai. 
Šitokią nuostatą bandžiau pateikti žaismingu stiliumi, kuriuo parašytas Hege- 
liui skirtas skyrius, ir šitaip tikėjausi parodyti šios filosofijos, kurią galiu 
priimti tik su paniekos ir siaubo priemaišomis, absurdiškumą. 

Visa tai buvo aiškiai pasakyta mano knygoje. Be to, joje užsiminta, kad 
aš negaliu ir nenoriu skirti labai daug laiko, gilindamasis į istoriją tokio 
filosofo, kurio veikalai man kelia pasibjaurėjimą. Todėl apie Hegelį rašiau 
tokia maniera, kuri suponavo, kad tik nedaugelis Hegelį gali priimti už gryną 
pinigą. Ir nors ši maniera liko nepastebėta mano kritikų hegelininkų, kurių ji 
tikrai nepralinksmino, aš vis dar tikiuosi, kad kai kurie mano skaitytojai 
suprato mano juokavimus. 

Bet visa tai palyginti nesvarbu. Tikrai svarbus gali būti klausimas, ar 
mano požiūris į Hegelio filosofiją buvo pagrįstas. Dabar norėčiau atsakyti 
būtent į šį klausimą. 

Mano galva, dauguma hegelininkų pripažins, kad vienas svarbesnių He- 
gelio filosofijos motyvų ir tikslų — būtent įveikti ir „peržengti“ dualistinį 
požiūrį į faktus ir principus, kuriam atstovavo Kantas ir kuris buvo liberaliz- 
mo ir socialinių reformų idėjos filosofinis pagrindas. 

Peržengti šį faktų ir principų dualizmą — toks buvo Hegelio tapatybės 
filosofijos — idealybės ir tikrovės, teisės ir jėgos tapatybės — esmingiausias 
tikslas. Visi principai yra istoriniai: tai istoriniai faktai, proto vystymosi pa- 
kopos, o tas vystymasis apima ir idealybę, ir tikrovę. Nėra nieko, išskyrus 
faktus, o kai kurie socialiniai ir istoriniai faktai kartu yra ir principai. 

Taigi Hegelio argumentacija iš esmės yra tokia pat, kaip ir toji, kurią 
apibūdinau (ir kritikavau) ankstesniame skyriuje, nors Hegelis ją pateikia 
visiškai miglota, neaiškia ir apgaulinga forma. Maža to, aš sutinku, kad šioji 
tapatybės filosofija (nepaisant tam tikrų „progresistinių“ intarpų ir keleto joje 
esančių rezervuotos simpatijos įvairiems „pažangiems“ sąjūdžiams pareiški- 
mų) atliko svarbiausią vaidmenį žlugdant liberalizmo sąjūdį Vokietijoje. O 

juk šis sąjūdis, kuriam įtaką darė Kanto filosofija, iškėlė tokius rimtus libe- 
ralius mąstytojus, kaip Schilleris ir Wilhelmas von Humboldtas, ir paskatino 
sukurti tokius veikalus kaip Humboldto Apie valstybinės valdžios galių ap- 
ribojimą. 

Tai mano pirmas ir pagrindinis kaltinimas. Antras mano kaltinimas, glau- 
džiai susijęs su pirmuoju, yra toks: Hegelio tapatybės filosofija, palaikanti 
istoricizmą ir jėgos bei teisės tapatinimą, įkvėpė totalitarinį mąstymo stilių. 

Trečias mano kaltinimas: Hegelio argumentacijoje (kuri tikriausiai parei- 
kalavo iš jo tam tikro subtilumo, nors ir ne didesnio, negu galima tikėtis iš 
didžio filosofo) pilna loginių klaidų ir triukų, pateikiamų pretenzingai ir pom- 
pastiškai. Tai sunaikino ar bent jau sumenkino tradicinius intelektualinio at- 
sakingumo ir sąžiningumo kriterijus. Be to, tai davė postūmį atsirasti totali- 
tariniam filosofavimui ir, o tai dar rimčiau, paralyžiavo visokį ryžtingą 
intelektualinį pasipriešinimą. 

Tokie yra mano svarbiausi priekaištai Hegeliui. Mano galva, jie pakanka- 
mai aiškiai išdėstyti 12 skyriuje. Tačiau aš tikrai nenagrinėjau svarbiausios 
temos — faktų ir principų tapatybės filosofijos — taip aiškiai, kaip tai būčiau 
turėjęs padaryti. Todėl tikiuosi, kad šiame priede išpirkau savo kaltę — ne 
prieš Hegelį, o prieš tuos, kuriems jis, galimas daiktas, pakenkė. 


18. Pabaiga 


Baigdamas savo knygą, aš ypač aiškiai suvokiu jos trūkumus. Šie trūku- 
mai iš dalies yra nulemti jos plataus turinio, peržengiančio tas ribas, kurias 
turėčiau laikyti savo profesinių interesų ribomis. Iš dalies šie trūkumai yra 
mano asmeninio nesugebėjimo neklysti padarinys: juk ne šiaip sau aš esu 
klystamumo teorijos šalininkas. 

Nors gerai suvokiu savo asmeninį nesugebėjimą neklysti ir netgi šio ne- 
sugebėjimo poveikį tam, ką dabar rengiuosi pasakyti, aš tikrai tikiu, kad 
falibilistinis požiūris visuomenės filosofui gali duoti labai daug. Pripažinda- 
mas iš esmės kritišką, todėl revoliucinį žmogaus mąstymo pobūdį, t. y. tą 
faktą, kad mes veikiau mokomės iš savo klaidų, o ne iš duomenų kaupimo; 
kita vertus, pripažindamas, kad beveik visos mūsų mąstymui iškylančios pro- 
blemos, taip pat ir jo (neautoritariniai) šaltiniai, glūdi tradicijoje ir kad beveik 
visada mes kritikuojame būtent tradiciją, kritinis (ir pažangus) falibilizmas 
mums gali duoti labai reikalingą perspektyvą, leidžiančią įvertinti ir tradiciją, 
ir revoliucinį mąstymą. Net dar svarbiau yra tai, kad jis gali mums parodyti, 

jog mąstymo vaidmuo - daryti revoliucijas remiantis kritiniais ginčais, o ne 
prievarta ir ginklu, jog didžioji Vakarų racionalizmo tradicija skatina mus 
kautis žodžiais, o ne kardais. Todėl mūsiškė Vakarų civilizacija yra esmingai 
pliuralistinė; todėl monolitiniai socialiniai tikslai reikštų laisvės mirtį: mąsty- 
mo laisvės, laisvo tiesos siekimo, kartu su juo ir Žmogaus racionalumo bei 
orumo žlugimą. 


II. PASTABA DĖL SCHWARZSCHILDO KNYGOS 
APIE MARXĄ 


Praėjus keleriems metams po to, kai buvo parašyta ši knyga, aš susipaži- 
nau su Leopoldo Schwarzschildo knyga apie Marxą The Red Prussian (išver- 
tė Margaret Wing; London 1948). Neabejoju, kad Schwarzschildas žvelgia į 
Marxą be simpatijos ir netgi priešiškai ir kad dažnai jis piešia jo portretą 
tamsiausiomis spalvomis. Nors ši knyga ne visur sąžininga, joje esama do- 
kumentinių faktų, ypač iš Marxo ir Engelso susirašinėjimo, rodančių, kad 
Marxas buvo ne toks humanistas ir ne toks laisvės mylėtojas, koks jis atrodo 
mano knygoje. Schwarzschildas apibūdina jį kaip žmogų, kuriam „proletaria- 
tas“ pirmiausia buvo įrankis patenkinti jo asmeninėms ambicijoms. Kaltini- 
mai gal ir šiurkštesni, nei derėtų, jei pasiremtume pateikiamais faktais, bet 
reikia pripažinti, kad tie faktai sukrečia ir patys savaime. 


PASTABOS 


BENDROSIOS PASTABOS 


Šios knygos tekstas yra savarankiškas, ir jį galima skaityti be šių pastabų. 
Tačiau „Pastabose“ pateikiama medžiaga, kuri gali sudominti visus šios 
knygos skaitytojus; be to, jose pateikiamos nuorodos ir diskusinio pobūdžio 
problemos, galinčios dominti kur kas mažiau skaitytojų. Skaitytojams, ku- 
riuos šios pastabos domina dėl šios specialesnės medžiagos, patarčiau iš 
pradžių perskaityti atitinkamo skyriaus tekstą, o paskui pastabas. 

Norėčiau atsiprašyti už, galimas daiktas, pernelyg daug nuorodų, kuriose 
kalbama apie tą patį dalyką; jas pateikiau, atsižvelgdamas į tuos skaitytojus, 
kurie specialiai domisi vienu ar kitu šioje knygoje aptariamu antraeiliu klau- 
simu (pavyzdžiui, Platono rasizmo samprata arba Sokrato problema). Žino- 
damas, kad karo meto sąlygos neleis man perskaityti korektūros, nuspren- 
džiau nurodyti ne knygos puslapių, o pastabų numerius. Todėl nuorodos į 
knygos tekstą pastabose žymimos taip: „žr. trečio skyriaus 24 pastabos teks- 
tą“. Karo meto aplinkybės apsunkino galimybę naudotis bibliotekose esančia 
literatūra, todėl negalėjau gauti kai kurių senesnių ar naujausių knygų, ku- 
riomis būčiau rėmęsis esant normalioms sąlygoms. 


Pastabos, kuriose remiamasi medžiaga, kurios negalėjau gauti rašyda- 
mas pirmojo šios knygos leidimo rankraštį (ir kitos pastabos, pridėtos po 
1943 metų), pažymėtos žvaigždutėmis, tačiau taip pažymėtos ne visos naujos 
pastabos. 

Dėl Kanto žodžių, panaudotų epigrafui, žr. 24 skyriaus 41 pastabą ir tekstą. 

Terminus „atvira visuomenė“ ir „uždara visuomenė“, kiek man žinoma, pirmą 
kartą pavartojo Henri Bergsonas traktate Du moralės ir religijos šaltiniai (H.Bergson, 
Two Sources of Morality and Religion, Engl. ed., 1935). Nepaisant žymaus šių termi- 
nų vartosenos skirtumo (nulemto visiškai skirtingo požiūrio į beveik visas filosofijos 
problemas), tarp Bergsono ir manęs esama ir tam tikro panašumo, kurio nenoriu 
neigti. (Žr. Bergsono uždaros visuomenės apibūdinimą, op. cit., p. 229: „žmonių 
visuomenė, tik ką išėjusi iš gamtos įsčių“.) Tačiau svarbiausias skirtumas yra štai 
koks. Mano terminai žymi racionalią perskyrą: uždarai visuomenei priskiriamas tikė- 
jimas magiškais draudimais, tuo tarpu atvira visuomenė, mano požiūriu, yra tokia, 
kurioje žmonės yra išmokę į tuos magiškus draudimus žiūrėti kiek kritiškai, o savo 
sprendimus grįsti savojo intelekto (paremto diskusijomis) autoritetu. Tuo tarpu Berg- 
sonas turi galvoje religinę perskyrą. Štai kodėl savąją atvirą visuomenę jis gali trak- 
tuoti kaip mistinės intuicijos padarinį, tuo tarpu aš teigiu (10 ir 24 skyriuose), kad 
mistiką galima aiškinti kaip prarasto uždaros visuomenės vieningumo ilgesio išraišką, 
taigi kaip reakciją prieš atviros visuomenės racionalumą. Turint galvoje tai, kaip 
maniškis terminas „atvira visuomenė“ vartojamas 10 skyriuje, gali pasirodyti, kad jis 
panašus į Grahamo Wallaso terminą „didžioji visuomenė“, tačiau mano terminas gali 
apimti ir „mažą visuomenę“, pavyzdžiui, Periklio laikų Atėnus. Be to, tikriausiai 
nesunku suprasti, kad „didžiosios visuomenės“ raida gali būti sustabdyta ir ji gali tapti 
uždara. Galimas daiktas, esama panašumo tarp mano termino „atvira visuomenė“ 
vartosenos ir termino, kurį Walteris Lippmannas vartoja pačios puikiausios savo kny- 
gos — Gera visuomenė — pavadinime (žr. W. Lippmann, The Good Society, 1937). Be 
to, žr. 10 skyriaus 59 (2) pastabą, 24 skyriaus 29, 32 ir 58 pastabas ir tekstą. 

Pirmo skyriaus pastabos 


Dėl Periklio žodžių, panaudotų epigrafui, žr. 10 skyriaus 31 pastabą ir tekstą. 
Platono žodžiai, panaudoti kitam epigrafui, nuodugniai aptariami 6 skyriaus 33 ir 34 
pastabose ir tekste. 

! Terminą „kolektyvizmas“ vartoju tik pažymėti doktrinai, pabrėžiančiai tam tikro 
kolektyvo ar grupės, pavyzdžiui, „valstybės“ (ar kokios nors konkrečios valstybės; 
arba nacijos; arba klasės), svarbą, priešinamą individo svarbai. Kolektyvizmo versus 
individualizmą problema išsamiau aiškinama 6 skyriuje; ypač žr. šio skyriaus 26-28 
pastabas ir tekstą. — Apie „tribalizmą“ žr. 10 skyrių ir ypač šio skyriaus 38 pastabą 
(Pitagoro gentinių draudimų sąrašą). 

? Tai reiškia, kad tokia interpretacija neperteikia jokios empirinės informacijos, 
kaip parodyta mano knygoje (The Logic of Scientific Discovery). 

3 Vienas bendras bruožas, būdingas išrinktosios tautos, išrinktosios rasės ir išrink- 
tosios klasės doktrinoms, yra tas, kad šios doktrinos atsirado ir tapo reikšmingos kaip 
reakcija prieš kokią nors priespaudą. Išrinktosios tautos doktrina tapo svarbi tuo metu, 
kai buvo kuriama žydų Bažnyčia, t. y. Babilono nelaisvės metais; grafo Gobineau 
sukurta viešpataujančios arijų rasės teorija buvo aristokrato emigranto reakcija prieš 
tvirtinimą, kad Prancūzijos revoliucijai pavyko išstumti viešpatavusius teutonus. Marxo 
pranašystė apie proletariato pergalę atsirado kaip reakcija į paties Žiauriausio išnau- 
dojimo ir priespaudos tarpsnį moderniojoje istorijoje. Palyginkite su šia pastaba tai, 
kas pasakyta 10 skyriaus pastabose, ypač 39 pastabą, ir 17 skyriaus pastabas, ypač 
13-15, bei tekstą. 

* Vieną trumpiausių ir geriausių istoricistinės tikybos apibendrinimų galima rasti 
radikaliame istoricistiniame pamflete, kuris išsamiau cituojamas 9 skyriaus 12 pasta- 
bos pabaigoje: jis pavadintas Krikščionys klasių kovoje ir parašytas Gilberto Cope'o, 
pratarmė - Bradfordo arkivyskupo (G. Cope, Christians in the Class Struggle, Fore- 
word by the Bishop of Bradford. „Magnificat“ Publication, Nr.1, Published by the 

Council of Clergy and Ministers for Common Ownership, 1942, 28, Maypole Lane, 
Birmingham 14). Štai ką galima perskaityti 5-6 puslapiuose: „Visoms toms pažiū- 
roms būdinga tezė "neišvengiamybė plius laisvė. Biologinė evoliucija, nuolatinė kla- 
sių kova, Šventosios Dvasios veikimas — visiems šiems trims procesams būdingas 
judėjimas, nukreiptas į tam tikrą tikslą. Šį judėjimą gali laikinai sustabdyti arba iš- 
kreipti sąmoninga žmogaus veikla, bet dėl to jo jėga nesusilpnėja, ir nors šio judėjimo 
galutinis tikslas nujaučiamas miglotai, <...> apie šį procesą galima žinoti pakankamai 
aiškiai, kad paspartintume ar pristabdytume jo neišvengiamą tėkmę. Kitaip tariant, 
žmogus gali pakankamai <...> žinoti apie dėsnius, valdančius tai, ką vadiname 'pa- 
žanga'. Todėl žmogus gali dėti pastangas <...> arba <...> sustabdyti, arba nukreipti į 
šalį šį srautą; tokios pastangos tam tikrą laiką gali atrodyti esančios sėkmingos, bet 
iš tikrųjų jos iš anksto pasmerktos nesėkmei.“* 

* Hegelis pasakė, kad savo Logikos moksle jis išsaugojo visą Herakleito filosofiją. 
Be to, jis pasakė, kad už viską jis dėkingas Platonui. *Vertėtų pažymėti, kad Ferdi- 
nandas von Lassalle'is, vienas iš vokiečių socialdemokratinio sąjūdžio pradininkų (ir, 
kaip Marxas, hegelininkas), parašė dviejų tomų veikalą apie Herakleitą.* 


Antro skyriaus pastabos 


! Klausimas „Iš ko padarytas pasaulis?“ beveik visų ankstyvųjų Jonijos filosofų 
traktuojamas kaip pamatinė problema. Jei tarsime, kad į pasaulį jie žiūrėjo kaip į 
pastatą, tai klausimas apie pasaulio generalinį planą turėjo būti susijęs su klausimu 
apie pasaulio statybinę medžiagą. Ir tikrai, mums žinoma, kad Talis domėjosi ne tik 
medžiaga, iš kurios padarytas pasaulis, bet ir aprašomąja astronomija bei geografija, 
ir kad Anaksimandras pirmasis nubraižė savotišką generalinį planą, t. y. pasaulio 
žemėlapį. Dar keletą pastabų apie Jonijos mokyklą (ir ypač apie Anaksimandrą kaip 
Herakleito pirmtaką) galima rasti 10 skyriuje; žr. šio skyriaus 38-40 pastabas, ypač 
39 pastabą. 

* Pagal Eislerį (R. Eisler, Weltenmantel und Himmelszelt, p. 693), homeriškasis 
likimo („moira“) jausmas gali būti kildinamas iš Rytų astralinės mistikos, kuri sudie- 
vina laiką, erdvę ir likimą. Pagal tą patį autorių (Revue de Synthėse Historigue, 41, 
app., p. 16 f.), Hesiodo tėvas buvo kilęs iš Mažosios Azijos, o Hesiodo Aukso am- 
žiaus ir metalų priemaišų žmogaus kūne idėjos yra rytietiškos kilmės (šiuo klausimu 
žr. Eislerio po mirties išėjusią studiją apie Platoną (R. Eisler, Plato, Oxford, 1950). 
Be to, Eisleris parodo (Jesus Basileus, vol. II, 618 f.), kad pasaulio kaip daiktų 
visumos („kosmoso“) idėja kilusi iš Babilono politinių teorijų. Pasaulio kaip pastato 
(kaip namo ar palapinės) idėja nagrinėjama Eislerio knygoje Weltenmantel und Him- 

2 Žr. H. Diels, Die Vorsokratiker, Sth edition, 1934 (šiose pastabose pavadinimas 
bus trumpinamas raide D°), 124 fragmentą; žr. taip pat D5, t. II, p. 423, 21 eilutę ir 
toliau. (Kai kurių tyrinėtojų siūlymai į šį fragmentą įterpti neigimą man atrodo me- 
todologiškai tokie pat nepagrįsti kaip ir kai kurių autorių bandymai apskritai diskre- 
dituoti šį fragmentą; aš nepaisau šių interpretacijų ir laikausi Rūstow'o atkurto pirmi- 
nio teksto.) Kai dėl kitų dviejų šioje teksto pastraipoje esančių citatų, žr. Platonas, 
Kratilas, 401 d, 402 a/b. 

Herakleito filosofijos manoji interpretacija, galimas daiktas, šiek tiek skiriasi nuo 
šiuo metu vyraujančios interpretacijos, pavyzdžiui, nuo Burneto. Tiems, kurie gali 
manyti, kad mano interpretacija yra visai neįtikima, siūlau perskaityti mano pastabas, 
ypač šią ir 6, 7 bei 11 pastabas, kur aš nagrinėju Herakleito gamtos filosofiją, nes 
knygos tekste apsinbojau Herakleito filosofijos istoricistinio aspekto analize ir jo 
visuomenės filosofija. Be to, tos pastabos gali būti naudingos skaitant 4 ir 9 skyrius, 
o ypač 10 skyrių, kurio kontekste Herakleito filosofija, mano galva, pasirodo kaip 
pakankamai tipiška reakcija į jo išgyventą socialinę revoliuciją. Žr. taip pat to paties 
skyriaus 39 ir 59 pastabas (ir tekstą) ir bendrąją Burneto bei Tayloro metodų kritiką, 
pateiktą 56 pastaboje. 

Kaip pasakyta tekste, aš manau (pritardamas daugeliui kitų tyrinėtojų, pavyzdžiui, 
Zelleriui ir Grote'ui), kad visuotinio tekamumo doktrina yra svarbiausia Herakleito 
doktrina. Burnetas, priešingai, mano, kad ji „vargu ar yra svarbiausias [Herakleito] 
sistemos momentas“ (žr. J. Burnet, Early Greek Philosophy, 2nd ed., 163). Tačiau 
išsamiai apsvarstęs jo argumentus (158 f.) aš nebuvau įtikintas, kad svarbiausias 
Herakleito atradimas yra abstrakti metafizinė doktrina, pagal kurią „išmintis yra ne 
daugybės daiktų žinojimas, o visus daiktus grindžiančios kovojančių priešybių vieny- 
bės suvokimas“, kaip teigia Burnetas. Priešybių vienybė tikrai yra svarbi Herakleito 
filosofijos dalis, bet jos negalima kildinti (jei tokie dalykai apskritai gali būti iš ko 
nors kildinami; žr. šio skyriaus 11 pastabą ir atitinkamą tekstą) iš daug konkretesnės 
ir intuityviai suprantamos tekamumo teorijos; tą patį galima pasakyti apie Herakleito 
ugnies doktriną (žr. šio skyriaus 7 pastabą). 

Tie, kurie įkandin Burneto teigia, kad visuotinio tekamumo doktrina nebuvo nau- 
ja, bet sukurta ankstesnių Jonijos filosofų, mano supratimu, nesąmoningai paliudija 
Herakleito originalumą; juk net dabar, po 2400 metų, jie nesugeba pagauti jo svar- 
biausios minties. Jie nemato skirtumo tarp tėkmės, arba cirkuliacijos, indo, pastato ar 
kosminio karkaso viduje, t. y. daiktų visumos viduje (dalis Herakleito teorijos tikrai 
gali būti suprantama kaip tik taip, tačiau tik toji dalis, kuri nėra labai originali; žr. 
toliau), ir visuotinio tekamumo, kuris apima viską, net patį indą ar karkasą (žr. Lu- 
kianas, in D? I, p. 190), ir kurį Herakleitas pabrėžia, neigdamas bet kokio tvaraus 

daikto egzistavimą. (Tam tikra prasme Anaksimandras gali būti laikomas šios minties 
pradininku, nes jis pradėjo naikinti pasaulio karkasą, bet nuo šios minties iki visuo- 
tinio tekamumo teorijos dar labai toli. Žr. taip pat 3 skyriaus 15 (4) pastabą.) 

Visuotinio tekamumo doktrina verčia Herakleitą stengtis paaiškinti šio pasaulio 
daiktų regimąjį stabilumą, taip pat ir kitus tipiškus pasikartojimus. Ši pastanga verčia 
jį kurti pagalbines teorijas, ypač ugnies doktriną (žr. šio skyriaus 7 pastabą) ir gamtos 
dėsnių doktriną (žr. 6 pastabą). Kaip tik aiškindamas regimąjį pasaulio stabilumą, jis 
plačiai naudojasi savo pirmtakų teorijomis, sutankėjimo bei išretėjimo teoriją, taip pat 
ir dangaus sukimosi doktriną išvystydamas į bendrą materijos cirkuliacijos ir periodiš- 
kumo teoriją. Bet, mano galva, ši jo filosofijos dalis yra ne centrinė, o pagalbinė. 
Galima sakyti, kad tai apologetinė dalis, nes ja remiantis naują ir revoliucingą teka- 
mumo doktriną bandoma sutaikyti su sveiku protu ir pirmtakų teorijomis. Todėl aš esu 
įsitikinęs, kad Herakleitas nėra materialistas mechanistas, skelbiantis kažką panašaus 
į materijos bei energijos tvarumo bei kitimo teoriją; toks požiūris į Herakleitą man 
atrodo nesuderinamas su jo magišku dėsnių supratimu ir su jo priešybių vienybės 
teorija, pagilinančia jo mistinę nuostatą. 

Esu įsitikinęs, jog mano teiginį, kad visuotinio tekamumo teorija yra Herakleito 
filosofijos pagrindas, patvirtina ir Platonas. Didžioji dauguma jo tiesioginių nuorodų 
į Herakleitą (Kratilas, 401 d, 402 a/b, 411, 437 ff., 440; Teaitetas, 153 c/d, 160 d, 177 
c, 179 d f., 182 a ff., 183 a ff., žr. taip pat Puota, 207 d, Filebas 43 a; žr. taip pat 
Aristotelio Metafiziką, 987 a 33, 1010 a 13, 1078 b 13) liudija tai, kokį milžinišką 
įspūdį anos epochos mąstytojams padarė toji svarbiausioji doktrina. Šitie tiesioginiai 
1r aiškūs liudijimai turi daug didesnę įrodomąją galią, negu įdomi pastraipa, kurioje 
Herakleito vardas neminimas (Sofistas, 242 df., ryšium su Herakleitu jau cituotas 
Ueberwego ir Zellerio) ir kuria Burnetas bando pagrįsti savąją interpretaciją. (Kitas 
jo minimas liudytojas, Filonas Aleksandrietis (Žydas), nedaug reiškia, palyginti su 
Platonu ir Aristoteliu.) Tačiau netgi ši pastraipa visai neprieštarauja mūsiškei interpre- 
tacijai. (Kai dėl Burneto abejonių, susijusių su šios pastraipos vertingumu, žr. 10 
skyriaus 56 (7) pastabą.) Herakleito atradimas, kad pasaulis yra ne daiktų, o įvykių 
ar faktų visuma, visai nėra tmivialus. Tai, galimas daiktas, patvirtina tas faktas, kad 
Wittgensteinas visai neseniai pripažino būtinumą šią mintį įtvirtinti dar sykį: „Pasaulis 
yra faktų, o ne daiktų visuma“. (Žr. L. Wittgenstein, Tractatus Logico-Philosophicus, 
1921-1922, 1.1 sakinys; išskirta mano.) 

Apibendrinkime. Visuotinio tekamumo doktriną aš laikau pamatine ir kilusia iš 
Herakleito socialinio patyrimo srities. Visos kitos jo doktrinos tam tikra prasme yra 
pagalbinės. Ugnies doktriną (žr. Aristotelio Metafiziką, 984 a 7, 1067 a 2; be to, 989 
a 2, 996 a 9, 1001 a 15; Fiziką, 205 a 3) aš laikau svarbiausia jo natūrfilosofine 

doktrina; tai bandymas tekamumo doktriną sutaikyti su mūsiškiu tvartų daiktų paty- 
rimu, jungiamoji grandis su ankstesnėmis cirkuliacijos teorijomis. Iš ugnies doktrinos 
išvedama dėsnių teorija. O priešybių vienybės teoriją aš laikau ne tokia svarbia ir 
abstraktesne; tai savotiškos loginės ar metodologinės teorijos pirmtakė (šiuo požiūriu, 
ji įkvėpė Aristotelį suformuluoti savąjį prieštaravimo principą), susijusi su Herakleito 
mistika. 

3 W. Nestle, Die Vorsokratiker (1905), 35. 

* Kad būtų lengviau surasti cituojamus fragmentus, pateikiu jų numeraciją pagal 
Bywaterio leidimą (šia numeracija naudojasi Burnetas, veikale Early Greek Philosophy 
fragmentus versdamas į anglų kalbą) ir Dielso penktojo leidimo numeraciją. 

Iš aštuonių ištraukų, cituojamų šioje pastraipoje, (1) ir (2) cituojamos pagal frag- 
mentus B 114 (= Bywater and Burnet), D* 121 (= Diels, penktas leidimas). Kitos 
ištraukos paimtos iš tokių fragmentų: (3) B 111, D? 29; žr. Platonas, Valstybė, 586 a/ 
b ... (4): B 111, D* 104... (5): B 112, D* 39 (žr. D5, vol. 1, p. 65, Biantas, 1)... (6): 
B 5, D £ 17 ... (7): B 110, D' 33... (8): B 100, D* 44. 

3 Trys ištraukos, cituojamos šioje pastraipoje, paimtos iš tokių fragmentų: (1) ir 
(2): žr. B 41, D* 91; dėl (1) žr. taip pat šio skyriaus 2 pastabą. (3): D? 74. 

6 Šios dvi pastraipos yra B 21, D’ 31; ir B 22, D' 90. 

7 Apie Herakleito „saikus“ („dėsnius“ ar „periodus“) žr. B 20, 21, 23, 29; D? 30, 
31, 94. (D 31 susieja „saiką“ ir „dėsnį“ (logos)). 

Penkios ištraukos toliau cituojamos iš tokių fragmentų: (1): D?, vol. I, p. 141, 10 
eilutė (žr. Diog. Laert., IX, 7)... (2): B 29, D? 94 (žr. 5 skyriaus 2 pastabą) ... (3): 
B 34, D? 100... (4): B 20, D’ 30... (5): B 26, D? 66. 

1. Dėsnio idėja susijusi su kismo, arba tekamumo, idėja, nes tik dėsniai arba 
pasikartojimai tėkmėje gali paaiškinti regimąjį pasaulio stabilumą. Tipiškiausi pasi- 
kartojimai kintančiame pasaulyje, akivaizdūs Žmogui, yra gamtos periodai: diena, 
mėnulio mėnesiai ir metai (metų laikai). Esu įsitikinęs, kad Herakleito dėsnio teorija 
loginiu požiūriu įsiterpia tarp palyginti modernios „priežastinių dėsnių“ teorijos (ku- 
rios laikėsi Leukipas ir ypač Demokritas) ir tamsiųjų likimo jėgų teorijos, kurios 
laikėsi Anaksimandras. Herakleito dėsniai vis dar „magiški“, t. y. jis vis dar nenubrė- 
žia skirtumo tarp abstrakčių priežastinių pasikartojimų ir įstatymų, tokių kaip tabu, 
kuriuos palaiko žmonių nustatytos sankcijos (apie tai žr. 5 skyriaus 2 pastabą). Atro- 
do, kad Herakleito likimo teorija buvo susijusi su „Didžiųjų metų“ ar „Didžiojo 
ciklo“, apimančio 18 000 ar 36 000 paprastų metų, teorija. (Žr., pavyzdžiui, J. Adam, 
The Republic of Plato, vol. II, p. 303.) Aš tikrai nemanau, jog ši teorija rodo, kad 
Herakleitas iš tikrųjų netikėjo visuotiniu tekamumu, o tikėjo tik įvairiomis cirkulia- 
cijomis, kurios nuolat grąžina pasaulio karkasui stabilumą; bet, mano galva, įmano- 

ma, kad jam buvo sunku suvokti kismo dėsnį, ir net likimo dėsnį, nesiremiant tam 
tikro periodiškumo vaizdiniu. (Žr. taip pat 3 skyriaus 6 pastabą.) 

2. Ugniai tenka svarbiausias vaidmuo Herakleito gamtos filosofijoje. (Galimas 
daiktas, dėl tam tikros persų įtakos.) Liepsna yra aiškus tėkmės arba proceso, dauge- 
liu požiūrių atrodančio kaip daiktas, simbolis. Šitaip ugnis paaiškina stabilių daiktų 
patyrimą ir jį sutaiko su tekamumo doktrina. Šią idėją lengva pritaikyti gyviems 
kūnams, kurie panašūs į liepsną, tik lėčiau degančią. Herakleitas moko, kad visi 
daiktai teka, visi panašūs į ugnį; tačiau jų tekamumas turi skirtingus „saikus“ arba 
judėjimo dėsnius. „Puodas“ arba „lovys“, kuriame liepsnoja ugnis, ne toks takus kaip 
pati ugnis, bet nepaisant to, jis vis tiek takus. Jis keičiasi, jis turi savo likimą ir savo 
dėsnius, ugnis vis tiek jį sudegins ir sunaikins, nors reikės daugiau laiko, kol jo 
likimas išsipildys. Štai kodėl „Visus [daiktus] teis ir pasmerks užklupusi ugnis“ (B 26, 
D5 66). 

Taigi ugnis yra regimosios daiktų rimties, išliekančios nepaisant jų realaus teka- 
mumo, simbolis ir paaiškinimas. Bet kartu ugnis yra medžiagos perėjimo iš vieno 
būvio (kuro) į kitą simbolis. Taigi Herakleito intuityviąją gamtos teoriją ugnies vaiz- 
dinys susieja su jo pirmtakų sukurtomis sutankėjimo ir išretėjimo ir kitomis teorijo- 
mis. Bet jos įsiliepsnojimas ir užgesimas, atitinkantis kuro saiką, kartu yra ir dėsnio 
pavyzdys. Jei ši mintis susiejama su tam tikra periodiškumo forma, ja galima pasinau- 
doti aiškinant gamtos periodų, pavyzdžiui, dienų ar metų, pasikartojimus. (Šie sam- 
protavimai leidžia suabejoti, kad Burnetas yra teisus, netikėdamas tradiciniais liudi- 
jimais apie Herakleito tikėjimą periodiškais pasaulio gaisrais, galimas daiktas, siejamais 
su jo Didžiaisiais Metais; žr. Aristotelis, Fizika, 205 a 3 ir D? 66.) 

8? Trylika ištraukų, cituojamų šioje pastraipoje, paimtos iš tokių fragmentų: (1): B 
10, D’ 123 ... (2): B 11, D’ 93 ... (3): B 16, D? 40 ... (4): B 94, D? 73 ... (5): B 95, 
D? 89 ... ir (4) bei (5), žr. Platono Valstybę, 476 c f., ir 520 c ... (6): B, D * 19... (7): 
B3,D*34..(8): B 19, D*41 ... (9): B 92, D 5 2 ... (10): B 91 a, D* 113... (11): 
B 59, D ê 10 ... (12): B 65, D $ 32 ... (13): B 28, D ° 64. 

* Būdamas nuoseklesnis už daugumą moralinių istoricistų, Herakleitas yra ir etinis 
bei teisinis pozityvistas (apie šį terminą žr. 5 skyrių): „Dievams visa gražu, gera ir 
teisinga, o žmonės pasigavo, kad vieni dalykai yra neteisingi, kiti teisingi“ (D * 102, 
B 6l; žr. 11 pastabos (8) pastraipą.) Kad jis buvo pirmasis teisinis pozityvistas, 
patvirtina Platonas (Zeaitetas, 177 c/d). Apie moralinį ir teisinį pozityvizmą apskritai 
žr. 5 skyrių (su 14-18 pastabomis susijęs tekstas) ir 22 skyrių. 

10 Dvi ištraukos, cituojamos šioje pastraipoje, yra: (1): B 44, D * 53 ... (2): B 62, 
D * 80. 

l! Devynios ištraukos, cituojamos šioje pastraipoje, yra: (1): B 39, D * 126... (2): 
B 104, D ° 111 ... (3): B 78, D*88..(4): B 45, D $ 51 ... (5): D £ 8 ... (6): B 69, 
D * 60 ... (7): B 50, D* 59 ... (8): B 61, D 5 102 (žr. 9 pastabą) ... (9): B 57, D 
58. (Žr. Aristotelis, Fizika, 185 b 20.) 

Tėkmė ar kismas turi būti perċjimas nuo vienos pakopos, savybės ar padėties prie 
kitos. Kadangi tėkmė suponuoja tai, kas kinta, tas kintantysis turi likti tapatus, net jei 
jis pereina į priešingą būklę, įgyja priešingą savybę ar padėtį. Tekamumo teoriją tai 
sieja su priešybių vienybe (žr. Aristotelis, Metafizika, 1005 b 25, 1024 a 24 ir 34, 
1062 a 32, 1063 a 25), taip pat ir su visų daiktų vienumo doktrina; visi jie yra tik 
vieno kintančio kažko (ugnies) skirtingos fazės ar regimybės. 

Ar „kelias aukštyn“ ir „kelias žemyn“ iš pradžių buvo suvokiamas kaip paprastas 
kelias, iš pradžių kylantis į kalną, o vėliau besileidžiantis nuo kalno (ar, galimas 
daiktas, kaip kelias, kylantis žemiau esančio žmogaus požiūriu ir besileidžiantis aukš- 
čiau esančio žmogaus požiūriu), ir ar ši metafora buvo tik vėliau pritaikyta cirkulia- 
cijos procesams, keliui, kuriuo juda žemė, virsdama vandeniu (galbūt skystu kuru 
puode?), o paskui ugnimi, ir vėl atgal, iš ugnies atsirandant vandeniui (lietui?), o iš 
jo žemei, ar kelias aukštyn bei kelias žemyn Herakleito iš pat pradžių buvo suvokia- 
mas kaip šitoks medžiagos cirkuliacijos procesas — viso to, žinoma, neįmanoma nu- 
statyti. (Bet aš manau, kad įtikimesnė yra pirmoji alternatyva, turint galvoje daug 
panašių idėjų, esančių Herakleito fragmentuose: žr. tekstą.) 

12? Keturi cituojami fragmentai yra: (1): B 102, D* 24 .. (2): B 101, D $ 25 
(patikimesnė versija, daugiau ar mažiau išsauganti Herakleito žodžių žaismą, yra: 
„Didingesnė mirtis pelno didingesnį likimą“. Žr. taip pat Platono Įstatymus, 903 d/e; 
ši pastraipa skiriasi nuo panašios pastraipos Valstybėje 617 d/e ... (3): B 111, D * 29 
(tęsinio dalis cituota anksčiau; žr. 4 pastabos (3) pastraipą) ... (4): B 113, D * 49. 

D Visai tikėtina (žr. E. Meyer, Geschichte des Altertums, ypač t. 1), kad tokios 
išrinktosios tautos teorijos atsirado kaip tik toje epochoje ir, be judaizmo, paskatino 
atsirasti keletą kitų išganymo religijų. 

14 Comte'as, Prancūzijoje sukūręs istoricistinę filosofiją, daug kuo panašią į prū- 
siškąją Hegelio versiją, kaip ir Hegelis, stengėsi sustabdyti revoliucijos kilimą. (Žr. 
F.A. von Hayek, The Counter-Revolution of Science, Economica, N.S. vol. VIII, 
1941, p. 119 ff, 281 ff.) Apie Lassalle'io domėjimąsi Herakleitu žr. 1 skyriaus 4 
pastabą. — Šia proga įdomu pažymėti istoricistinių ir evoliucionistinių idėjų istorijos 
paralelę. Jos atsirado Graikijoje; jų pradininkas buvo pusiau herakleitininkas Empe- 
doklis (apie platoniškąją versiją žr. 11 skyriaus 1 pastabą); jos buvo atgaivintos Pran- 


cūzijoje ir Anglijoje Prancūzijos revoliucijos epochoje. 


527 


I TOMO PASTABOS 


Trečio skyriaus pastabos 

! Šitokį termino „oligarchija“ aiškinimą palyginkite su tuo, kas pasakyta 8 skyriaus 
44 ir 57 pastabų pabaigoje. 

2 Žr. ypač 10 skyriaus 48 pastabą. 

3 Žr. 7 skyriaus pabaigą, ypač 25 pastabą, ir 10 skyrių, ypač 69 pastabą. 

4 Žr. Diogenes Laert. III, 1. - Apie Platono šeimos ryšius ir ypač apie jo tėvo 
giminės kilmę iš Kodro „ir net iš dievo Poseidono“ žr. G. Grote, Plato and other 
Companions of Socrates (ed. 1875), vol. I, 114. (Tačiau kartu žr. panašias pastabas 
apie Kritijo giminę, t. y. Platono motinos giminę, in E. Meyer, Geschichte des Alter- 
tums, vol. V, 1922, p. 66.) Puotoje (208 d) Platonas sako apie Kodrą štai ką: „Ar 
manai, kad Alkestei ... ar Architui, ... ar jūsiškiam Kodrui norėtųsi numirti dėl to, kad 
jų vaikai išsaugotų karaliavimą, jei jie nebūtų tikėjęsi palikti nemirtingą savo dory- 
bės, kurią mes jiems tikrai priskiriame, atminimą?“ Platonas giria Kritijo (t. y. savo 
motinos) giminę ankstyvajame dialoge Charmidas (157 e ff.) ir vėlyvajame dialoge 
Timajas (20 e), kur ši giminė kildinama iš Atėnų valdovo (archėn) Dropido, Solono 
draugo. 

> Dvi autobiografinės ištraukos, cituojamos šioje pastraipoje, paimtos iš Septinto 
laiško (325). Kai kurie iškilūs mokslininkai abejoja, kad šių Laiškų autorius yra 
Platonas (galimas daiktas, nepagrįstai; mano galva, Fieldas šią problemą sprendžia 
labai įtikinamai; žr. 10 skyriaus 57 pastabą; kita vertus, net Septintas laiškas man 
atrodo šiek tiek įtartinas — jame pernelyg daug kartojama tai, kas žinoma iš Apolo- 
gijos, ir pernelyg daug pasakojama apie aktualijas). Todėl aš pasistengiau savąją 
platonizmo interpretaciją pirmiausia grįsti remdamasis garsiausiais dialogais; tačiau 
apskritai ji atitinka Laiškuose dėstomas idėjas. Skaitytojų patogumui pateikiu daž- 
niausiai minimų Platono dialogų sąrašą, daugiau ar mažiau pripažinta jų parašymo 
chronologine tvarka; (žr. 10 skyriaus 56 (8) pastabą): Kritonas — Apologija - Eutifro- 
nas; Protagoras — Menonas — Gorgijas; Kratilas - Meneksenas — Faidonas; Valstybė; 
Parmenidas — Teaitetas; Sofistas — Politikas - Filebas; Timajas - Kritijas; Įstatymai. 

é 1. Kad istorinis vystymasis gali turėti ciklinį pobūdį, Platonas niekur aiškiai 
nesako. Tačiau mažų mažiausiai keturiuose dialoguose, būtent, Faidone, Valstybėje, 
Politike ir Įstatymuose, apie tokią teoriją užsimenama. Visose tose vietose Platonas 
veikiausiai turėjo galvoje Herakleito Didžiuosius Metus (žr. 2 skyriaus 6 pastabą). 
Tačiau gali būti ir taip, kad užsimenama ne tiesiogiai apie Herakleitą, o apie Empe- 
doklį, kurio teoriją (žr. taip pat Aristotelis, Metafizika, 1000 a 25 f.) Platonas traktavo 
tik kaip „švelnesnę“ Herakleito viso tekamumo vienovės teorijos versiją. Tai jis pa- 
sako garsiojoje Sofisto pastraipoje (242 e f.). Pagal šią pastraipą ir pagal Aristotelį 

(Apie atsiradimą ir nyksmą, B, 6, 334 a 6), egzistuoja istorinis ciklas, apimantis 
periodą, kai viešpatauja meilė, ir periodą, kai viešpatauja herakleitiškasis vaidas; be 
to, Aristotelis mums pasakoja, kad, pagal Empedoklį, „dabartiniame periode viešpa- 
tauja Vaidas, o anksčiau viešpatavo Meilė“. Šis tvirtinimas, kad mūsiškio kosminio 
periodo tėkmė turi vaido pobūdį, o todėl yra bloga, labai atitinka ir Platono teorijas, 
ir jo išgyvenimus. 

Didžiųjų Metų trukmė, galimas daiktas, yra toks laikotarpis, kuriam praėjus visi 
dangaus kūnai vienas kito atžvilgiu sugrįžta į tą pačią padėtį, kokia buvo tuo momen- 
tu, kai prasidėjo tas periodas. (Todėl Didieji Metai lygūs bendrajam mažiausiam 
„septynių planetų“ periodų kartotiniui.) 

2. Pastraipoje iš Faidono, pažymėtoje skaičiumi (1), iš pradžių užsimenama apie 
Herakleito kismo teoriją, pagal kurią vienas būvis pereina į priešingą būvį, arba viena 
priešybė — į kitą: „tas, kas tampa mažesnis, kadaise turėjo būti buvęs didesnis...“ (70 
e/71 a). Toliau kalbama apie ciklinio vystymosi dėsnį: „Argi ne taip atsiranda viskas — 
priešybė iš priešybės, kai tik esama dviejų priešybių?..“ (ten pat). O toliau (72 a/b) 
argumentuojama štai kaip: „Jei viskas atsirastų tik tiesia linija, ir jei gamtoje nebūtų 
sugrįžimo arba rato ... tada galiausiai visi daiktai įgytų tas pačias savybes... ir toliau 
niekas nebeatsirastų“. Atrodo, kad bendra nuotaika, vyraujanti Faidone, yra optimis- 
tiškesnė (čia daugiau tikėjimo žmogumi ir žmogaus protu) negu vėlesniuose dialoguo- 
se, bet šiame dialoge tiesiogiai nekalbama apie žmonijos istorinę raidą. 

3. Tačiau apie šią raidą tiesiogiai kalbama Valstybėje, kur VIII ir IX knygoje 
nuodugniai pasakojama apie istorinį nuosmukį, kurį nagrinėjame šiame, 4 skyriuje. 
Šis pasakojimas pradedamas žmogaus nuopuolio istorija ir skaičiaus teorija, kuri bus 
nuodugniau aptarta 5 ir 8 skyriuose. J. Adamas savajame Platono Valstybės leidime 
(1902, 1921) šį pasakojimą pagrįstai vadina „Platono istorijos filosofijos rėmais“ (vol. 
II, 210). Šiame pasakojime niekur tiesiogiai nekalbama apie ciklinį istorijos pobūdį, 
tačiau jame esama paslaptingų užuominų, kuriose, pagal įdomią, bet abejotiną Aris- 
totelio (ir Adamo) interpretaciją, galimas daiktas, kalbama apie Herakleito Didžiuo- 
sius Metus, t. y. apie ciklinį vystymąsi. (Žr. 2 skyriaus 6 pastabą, ir Adam, op. cit., 
vol. II, 303; 303 ir tolesniame puslapyje esanti pastaba apie Empedoklį tikslintina; žr. 
šios pastabos (1) punktą.) 

4. Politike (268 e - 274 e) esama dar vieno mito. Pagal šį mitą, Dievas pats valdo 
pasaulį pusę didžiojo pasaulio ciklo laikotarpio. Kai šis tarpsnis baigiasi, pasaulis, iki 
tol judėjęs į priekį, vėl pradeda judėti atgal. Taigi turime du pusperiodžius arba 
pusciklius, sudarančius visą ciklą: tai pažangus judėjimas, valdomas Dievo, o kartu ir 
gėrio laikotarpis be karų ir vaidų, ir atžangus judėjimas, kai Dievas nusisuka nuo 

pasaulio, o kartu didėjančios betvarkės ir vaidų laikotarpis. Žinoma, tai kaip tik mūsų 
gyvenamasis laikotarpis. Galiausiai visi dalykai taps tokie blogi, kad Dievas vėl ims 
vairą į savo rankas ir pakeis judėjimo kryptį, kad išgelbėtų pasaulį nuo visiško sunai- 
kinimo. 

Šis mitas labai panašus į anksčiau (1) papasakotą Empedoklio mitą ir, galimas 
daiktas, ir į Herakleito Didžiuosius Metus. — Adamas (op. cit., vol. II, 296 f.) kalba 
ir apie panašumus su Hesiodo pasakojimu. * Vienas panašumas su Hesiodu yra pasa- 
kojimas apie Krono Aukso amžių; svarbu pažymėti, kad šio amžiaus žmonės gimę iš 
žemės. Taip atsiranda sąlytis su mitu apie gimusiuosius iš žemės ir apie žmoguje 
esančius metalus, kuris svarbus Valstybėje (414 b ff. ir 546 e f.); apie šią svarbą 
kalbama vėliau, 8 skyriuje. Apie gimusiųjų iš žemės mitą užsimenama ir Puotoje (191 
b); galimas daiktas, užuomina susijusi su atėniečių įpročiu vadinti save „panašiais į 
žiogus“, t. y. autochtonais (žr. 4 skyriaus 32 (1) pastabą ir 8 skyriaus 11 (2) pastabą).* 

Tačiau, kai vėliau dialoge Politikas (302 b ff.) šešios netobulo valdymo formos 
išdėstomos pagal jų netobulumo laipsnį, apie ciklinę istorijos teoriją jau nebeužsime- 
nama. Priešingai, tos šešios formos, kurios visos — tobulės ar geriausios valstybės 
išsigimusios kopijos (Politikas, 293 d/e; 297 c; 303 b), yra išsigimimo proceso pako- 
pos; t. y. ir Politike, ir Valstybėje Platonas, nagrinėdamas konkretesnes istorines pro- 
blemas, apsiriboja ta ciklo dalimi, kuri veda prie žlugimo. 

* 5. Panašių pastabų esama Įstatymuose. Kažkas panašaus į ciklo teoriją bendrais 
bruožais dėstoma III knygoje, 676 b/c - 677 b, kur Platonas nuodugniau analizuoja 
vieno iš tokių ciklų pradžią; o 678 e ir 679 c pastraipose išaiškėja, kad ši pradžia yra 
Aukso amžius, todėl toliau vėl pasakojama žlugimo istorija. - Galima pažymėti, kad 
Platono doktrina, pagal kurią planetos yra dievai, kartu su doktrina, pagal kurią dievai 
turi įtakos Žmonių gyvenimui (ir kartu su jo tikėjimu, kad kosminės jėgos veikia 
istoriją), užėmė svarbią vietą neoplatonikų astrologinėse spekuliacijose. Visas tris 
doktrinas galima rasti {Įstatymuose (žr., pavyzdžiui, 821 b-d ir 899 b; 899 d - 905 d; 
677 a ff.). Reikia suprasti, kad astrologai, kaip ir istoricistai, tiki tam tikru likimu, kurį 
galima išpranašauti; be to, kaip ir kai kuriose istoricizmo versijose (ypač platonizme 
ir marksizme), astrologijoje tikima, kad, nepaisant galimybės išpranašauti ateitį, ją 
galima šiek tiek veikti, ypač jei tikrai žinoma, kas turi įvykti.* 

6. Be šių retų užuominų, nėra nieko, kas rodytų, kad Platonas būtų tikrai tikėjęs 
kylančia arba pažangiąja ciklo dalimi. Tačiau, be išsamaus pasakojimo Valstybėje ir 
fragmentų, nurodytų (5) punkte, esama daug pastabų, rodančių, kad jis labai rimtai 
tikėjo nuosmukiu, istorijos žlugimu. Ypač įsidėmėtinas ir svarstytinas Timajas bei 
Įstatymai. 


530 


3 SKYRIAUS PASTABOS 


7. Timajuje (42 b £ 90 e ff., ir ypač 91 d f.; žr. taip pat Faidrą, 248 d f.), Platonas 
kalba apie tai, ką galima pavadinti rūšių atsiradimu išsigimstant (žr. su 4 skyriaus 4 
pastaba susijusį tekstą ir 11 skyriaus 1] pastabą): vyrai išsigimsta į moteris, o vėliau 
į Žemesniuosius gyvūnus. 

8. Įstatymų III knygoje (žr. taip pat IV knygą, 713 a ff.; bet kartu žr. trumpą 
užuominą apie anksčiau minėtą ciklą) jau esama išvystytos istorinio žlugimo teorijos, 
labai panašios į Valstybėje išdėstytą teoriją. Žr. taip pat tolesnį skyrių, ypač 3, 6, 7, 
27 ir 44 pastabas. 

7? Panašią nuomonę apie Platono politinius tikslus išreiškė G.C. Fieldas (G.C. 
Field, Plato and His Contemporaries, 1930, p. 91): „Svarbiausiu Platono filosofijos 
tikslu galima laikyti pastangą atgaivinti mąstymo ir elgsenos normas tokioje civiliza- 
cijoje, kuri atrodo atsidūrusi prie žlugimo ribos“. Žr. taip pat 6 skyriaus 3 pastabą ir 
tekstą. 

8 Aš pritariu daugumai ankstesnių ir daugeliui dabartinių autoritetų (pavyzdžiui, 
G.C. Fieldui, F.M. Cornfordui, A.K. Rogersui) ir, priešingai negu Johnas Burnetas ir 
A.E. Tayloras, esu įsitikinęs, kad Formų arba Idėjų teoriją sukūrė pats Platonas, o ne 
Sokratas, nors tą teoriją Platonas išdėsto Sokrato, savo pagrindinio protagonisto, lū- 
pomis. Nors Platono dialogai yra vienintelis svarbiausias Sokrato teorijų šaltinis, esu 
įsitikinęs, kad visai įmanoma juose atskirti, kas yra „sokratiška“, t. y. istoriškai tikra, 
nuo to, kas „platoniška“ Platono protagonisto „Sokrato“ lūpose. Vadinamoji Sokrato 
problema aptariama 6, 7, 8 ir 10 skyriuose; žr. ypač 10 skyriaus 56 pastabą. 

* Atrodo, kad terminą „Socialinė inžinerija“ pirmą kartą pavartojo Roscoe Poun- 
das knygoje /ntroduction to the Philosophy of Law (1922, p. 99; *Bryanas Magee 
neseniai man sakė, kad beveik tikra, jog Webbs šį terminą vartojo dar iki 1922 m.*). 
Šis terminas vartojamas „dalinės inžinerijos“ prasme. Kitokia prasme jį vartoja 
M. Eastmanas (M. Eastman, Marxism: is it Science?, 1940). Eastmario knygą perskai- 
čiau, kai mano knyga jau buvo parašyta; todėl mano terminas „socialinė inžinerija“ 
vartojamas visai be jokio ryšio su Eastmano terminologija. Jei gerai suprantu, Eastma- 
nas gina tokį požiūrį, kurį aš 9 skyriuje kritikuoju ir vadinu „utopine socialine inži- 
nerija“; žr. 9 skyriaus 1 pastabą. — Be to, žr. 5 skyriaus 18 (3) pastabą. Pirmuoju 
socialiniu inžinieriumi galima vadinti miestų projektuotoją Hipodamą Miletietį (žr. 
Aristotelis, Politika, 1276 b 22 ir R. Eisler, Jesus Basileus, II, p. 754). 

Terminą „socialinė technologija“ man pasiūlė C.G.F. Simkinas. Noriu aiškiai pa- 
sakyti, kad, aptardamas metodo problemas, labiausiai pabrėžiu tai, kaip svarbu įgyti 
institucijų kūrimo praktinį patyrimą. Žr. 9 skyrių, ypač tekstą, susijusį su to skyriaus 

8 pastaba. Išsamesnę metodo, susijusio su socialine inžinerija ir socialine technologi- 
ja, problemų analizę galima rasti mano knygoje The Poverty of Historicism (2 leidi- 
mas, 1960), III dalyje. 

10 Cituojama pastraipa paimta iš mano knygos The Poverty of Historicism, p. 65. 
„Neplanuoti žmonių veiksmų rezultatai“ nuodugniai aptariami toliau, 14 skyriuje; Žr. 
ypač 11 pastabą ir tekstą. 

1! Esu faktų ir sprendimų arba reikalavimų (arba: „yra“ ir „turi būti“) dualizmo 
šalininkas; kitaip tariant, esu įsitikinęs, kad sprendimus ar reikalavimus prilyginti 
faktams neįmanoma, nors, žinoma, jie gali būti traktuojami kaip faktai. Šis tas dau- 
giau šiuo klausimu bus pasakyta 5 (su 4-5 pastabomis susijusiame tekste), 22 ir 24 
skyriuose. 

12 Argumentai, paremiantys tokią Platono geriausios valstybės teorijos interpreta- 
ciją, bus pateikti kituose trijuose skyriuose; kol kas nurodysiu dialogus: Politikas, 293 
d/e; 297 c; Įstatymai, 713 b/c; 739 d/e; Timajas, 22 d ff., ypač 25 e ir 26 d. 

5 Žr. žymųjį Aristotelio liudijimą, iš dalies cituojamą toliau šiame skyriuje (žr. 
ypač šio skyriaus 25 pastabą ir tekstą). 

!4 Tai parodyta Grote'o knygoje Plato, t. III, pastaba u, p. 267 f. 

15 Citatos iš Timajo, 50 c/d ir 51 e — 52 b. Platono analogija, pagal kurią Formos 
arba Idėjos yra juslinių daiktų tėvai, o Erdvė yra jų motina, svarbi ir turi toli siekian- 
čius padarinius. Žr. taip pat šio skyriaus 17 ir 19 pastabas ir 10 skyriaus 59 pastabą. 

1. Ji primena Hesiodo mitą apie chaosą — žiojėjančią pragarmę (erdvę; talpyklą), 
atitinkančią motiną, ir dievą Erotą, atitinkantį tėvą arba Idėjas. Chaosas yra pirminis 
šaltinis, todėl klausimas apie priežastinį aiškinimą (chaosas = priežastis) ilgą laiką 
buvo tapatinamas su pradmens (arche), gimimo arba atsiradimo klausimu. 

2. Motina arba erdvė atitinka Anaksimandro ir pitagorininkų teigtą begalybę arba 
beribiškumą. Idėja, kuri yra vyriškos lyties, kaip tik todėl turi atitikti pitagorininkų 
apibrėžtumo (ar ribotumo sampratą). Juk apibrėžtumas, priešingas beribiškumui, vy- 
riškumas, priešingas moteriškumui, šviesa, priešinga tamsai, ir gėris, priešingas blo- 
giui, priskiriamas tai pačiai pitagoriškosios priešybių lentelės pusei. (Žr. Aristotelis, 
Metafizika, 986 a 22 f.) Todėl galime tikėtis, kad Idėjos bus siejamos su šviesa ir 
gėriu. (Žr. 8 skyriaus 32 pastabos pabaigą.) 

3. Idėjos yra ribos arba kontūrai; jos yra apibrėžtos, ne taip kaip begalinė erdvė, 
ir į erdvę įsispaudžia kaip antspaudai arba, tiksliau pasakius, kaip matricos (juk erdvė 
yra ne tik erdvė, bet kartu Anaksimandro beformė materija - medžiaga be savybių), 
šitaip sukurdamos juslinius daiktus. *J.D. Mabbottas maloningai atkreipė mano dėme- 


sį į tą faktą, kad, pagal Platoną, Formos arba Idėjos įsispaudžia į erdvę ne pačios, o 

veikiau įspaudžiamos į ją Demiurgo. Teorijos, pagal kurią Formos yra „ir būties, ir 
atsiradimo (ar tapsmo) priežastys“, pėdsakų galima rasti jau Faidone (100 d); tai 
nurodo Aristotelis (Metafizika, 1080 a 2).* 

4. Dėl gimdymo akto erdvė, t. y. talpykla, pradeda veikti taip, kad visi daiktai ima 
judėti herakleitiškosios ar empedokliškosios tėkmės ritmu, kuris yra tikrai visuotinis, 
nes judėjimas arba tekamumas apima netgi karkasą, t. y. pačią (beribę) erdvę. (Apie 
vėlyvąją herakleitiškąją talpyklos idėją žr. Kratilas, 412 d.) 

5. Šis apibūdinimas primena ir Parmenido „klaidingos nuomonės kelią“, kuriuo 
einant manoma, kad jusliškai patiriamas ir tekantis pasaulis atsirado susimaišius dviems 
priešybėms: šviesai (karščiui ar ugniai) ir tamsai (šalčiui ar žemei). Akivaizdu, kad 
Platono Formos arba Idėjos turi atitikti pirmąją priešybę, o erdvė, ar tai, kas beribiš- 
ka, - antrąją, ypač jei turėsime galvoje, kad Platono grynoji erdvė labai gimininga 
neapibrėžtai materijai. 

6. Apibrėžties ir neapibrėžties priešybė, atrodo, irgi atitinka — ypač kai jau atrastas 
nepaprastai svarbus kvadratinės šaknies iš dviejų iracionalumas — racionalumo bei 
iracionalumo priešybę. Tačiau kadangi racionalumą Parmenidas tapatina su būtimi, tai 
erdvė arba iracionalumas turi būti traktuojamas kaip nebūtis. Kitaip tariant, pitagoriš- 
koji priešybių lentelė turi būti išplėsta ir apimti racionalumą, kaip iracionalumo prie- 
šybę, ir būtį, kaip nebūties priešybę. (Tai atitinka Metafiziką, 1004 b 27, kur Aristo- 
telis sako, kad „visos priešybės redukuojamos į būties ir nebūties priešybę“; Žr. taip 
pat 1072 a 31, kur viena lentelės pusė (būties) apibūdinama kaip (racionalaus) mąs- 
tymo objektas; ir 1093 b 13, kur šiai pusei priskiriamos tam tikrų skaičių — matyt, 
priešinamų jų šaknims — savybės. Šie samprotavimai gali paaiškinti ir Aristotelio 
pastabą Metafizikoje, 986 b 27. Todėl, galimas daiktas, nebūtina tarti, kaip tai daro 
F.M. Cornfordas puikiame straipsnyje „Parmenides' Two Ways“, Class. Ouart., XVII, 
1933, p. 108, kad Parmenidas (8, 53/54 fragmentas) „Aristotelio ir Teofrasto buvo 
interpretuojamas neteisingai“; juk jei šitaip išplėsime minėtą priešybių lentelę, pati 
įtikinamiausia lemtingosios pastraipos (iš 8 fragmento) interpretacija, pateikiama Corn- 
fordo, nebeprieštaraus Aristotelio pastabai.) 

7. Cornfordas parodė (op. cit., p. 100), kad Parmenidas išskyrė tris „kelius“: tiesos 
kelią, nebūties kelią, ir apgaulingos regimybės (arba, jei taip galima sakyti, klaidingos 
nuomonės) kelią. Jis parodo (p. 101), kad tie trys keliai atitinka tris sritis, aptariamas 
Valstybėje - visiškai tikrą ir racionalų Idėjų pasaulį, visiškai netikrą pasaulį ir nuomo- 
nės (grindžiamos tekančių daiktų pagava) pasaulį. Be to, jis parodė (p. 102), kad 
Sofiste Platonas pakeičia savo požiūrį. Prie to galima pridurti keletą komentarų, atsi- 


žvelgiant į tas Zimajo pastraipas, su kuriomis siejama ši pastaba. 

8. Svarbiausias skirtumas tarp Formų arba Idėjų interpretacijos Valstybėje ir Tima- 
juje yra tas, kad Valstybėje Formos (o kartu ir Dievas; žr. Valstybė, 380 d), galima 
sakyti, yra suakmenėjusios, tuo tarpu Zimajuje jos sudievinamos. Valstybėje jos daug 
panašesnės į Parmenido Vienį (žr. Adamo pastabą apie Valstybės pastraipą 380 d 28, 
31) negu Timajuje. Ši tendencija sustiprėja Įstatymuose, kur Idėjas vis labiau išstumia 
sielos. Lemtingas skirtumas yra tas, kad Idėjos vis labiau virsta judėjimo pradiniais 
taškais ir atsiradimo priežastimis, arba, kaip sakoma Zimajuje, judančių daiktų tėvais. 
Galimas daiktas, kad prieštaringiausi yra Idėjų vaizdiniai, esantys Faidone, 79 e 
(„Siela yra besąlygiškai panašesnė į nekintamybę; net didžiausias kvailys to neneigtų“ 
(žr. taip pat Valstybė, 585 c, 609 b f.)), ir idėjų vaizdiniai, esantys Įstatymuose, 895 
e/896 a (žr. Faidras, 245 c ff.): „Kaip apibrėžiama tai, kas vadinama 'siela'? Ar 
galime įsivaizduoti kitokį apibrėžimą, išskyrus šį ... "Judėjimas, judinantis pats sa- 
ve'?“ Galimas daiktas, kad šių dviejų požiūrių tarpinės grandies esama Sofiste (kur 
įvedama paties judėjimo Forma arba Idėja) ir Zimajuje, 35 a, kur aprašomos „dieviš- 
kos ir nekintančios Formos“ bei kintantys ir dūlūs kūnai. Gal kaip tik todėl Įstafymuo- 
se (žr. 894 d/e) sakoma, kad sielos judėjimas yra „pirminis ir kilme, ir jėga“, o siela 
apibūdinama (966 e) kaip „pats seniausias ir dieviškiausias iš visų dalykų, kurių 
judėjimas yra amžinai trykštantis tikrosios būties šaltinis“. (Kadangi, pagal Platoną, 
visi gyvi daiktai turi sielas, galima manyti, kad jis bent jau iš dalies pripažino forma- 
laus daiktų principo egzistavimą; toks požiūris labai artimas aristotelizmui, ypač jei 
turime galvoje primityvų ir plačiai paplitusį tikėjimą, kad visi daiktai yra gyvi.) (Žr. 
taip pat 4 skyriaus 7 pastabą.) 

9. Atrodo, kad Sofistui priklauso lemtingas vaidmuo skleidžiantis Platono mąsty- 
mui, kurio varomoji jėga buvo pastanga tekamumo pasaulį paaiškinti remiantis Idė- 
jomis, t. y. plyšį tarp proto pasaulio ir nuomonės pasaulio bent jau paaiškinti, net jei 
jo ir neįmanoma pašalinti. Cornfordas pažymi (op. cit., 102), kad Sofiste ne tik svars- 
tomas klausimas apie Idėjų daugiariopumą, bet ir pačios Idėjos, priešingai paties 
Platono ankstesniam požiūriui (248 a ff.), traktuojamos kaip: a) aktyvios priežastys, 
galinčios sąveikauti, pavyzdžiui, su protu; b) nekintančios, nors dabar jau pripažįs- 
tama judėjimo Idėja, kurioje dalyvauja visi judantys daiktai ir kuri pati nėra rimtyje; 

c) galinčios maišytis tarpusavyje. Be to, Sofiste atsiranda nebūtis, Timajuje tapatina- 
ma su erdve (žr. Cornford, Plato's Theory of Knowledge, 1935, pastaba 247 puslapy- 
je), ir sudaro galimybę su ja susimaišyti Idėjoms (žr. taip pat Filolajas, 2, 3, 5 fr., 
Diels *) ir sukurti tekantį pasaulį, kuriam būdinga tarpinė padėtis tarp Idėjų būties ir 
erdvės arba materijos nebūties. 

10. Galiausiai aš norėčiau apginti savąjį, tekste išreikštą, įsitikinimą, kad Idėjos 
esti ne tik už erdvės, bet ir už laiko, nors laiko pradžioje jos susiliečia su pasauliu. 

Mano galva, toks aiškinimas leidžia lengviau suprasti, kaip jos veikia nejudėdamos; 
juk bet koks judėjimas ar tėkmė esti erdvėje ir laike. Mano įsitikinimu, Platonas taria, 
kad laikas turi pradžią. Aš manau, kad šitoks aiškinimas kyla iš Įstatymų, 721 c 
pastraipos — „Žmonių giminė yra viso laiko dvynys“ — tiesioginės interpretacijos, ypač 
turint galvoje daugybę liudijimų, rodančių, kad Platonas buvo įsitikinęs, jog žmogus 
buvo sukurtas vienas iš pirmųjų. (Šiuo klausimu aš šiek tiek nesutinku su Cornfordo 
nuomone — žr. F. M. Cornford, Platos Cosmology, 1937, p. 145 ir p. 26 ff.) 

11. Apibendrinkime: Idėjos ankstesnės ir geresnės už savo kintančias ir yrančias 
kopijas, o pačios nėra tekančios. (Be to, žr. 4 skyriaus 3 pastabą.) 

té Žr. šio skyriaus 4 pastabą. 

17? 1. Dievų vaidmuo Timajuje panašus į vaidmenį, kuris jiems priskiriamas šios 
knygos tekste. Kaip Idėjos spausdina daiktus, taip dievai formuoja žmonių kūnus. Tik 
žmogaus sielą sukūrė pats Demiurgas, kartu kuriantis pasaulį ir dievus. (Kitą užuo- 
miną, kad dievai yra patriarchai, žr. Įstatymai, 713 c/d.) Žmonės, silpni ir išsigimę 
dievų vaikai, kaip tik todėl linkę toliau išsigimti; žr. šio skyriaus 6 (7) pastabą ir 5 
skyriaus 37 —- 41 pastabas. 

2. Įstatymuose (681 b; žr. taip pat 4 skyriaus 32 (1, a) pastabą) esama kitos 
užuominos apie santykio /dėja — daiktai ir santykio tėvai — vaikai paralelę. Šioje 
pastraipoje įstatymai kildinami iš tradicijos poveikio, tiksliau pasakius, iš to, kad tėvai 
perteikia vaikams griežtai nustatytą tvarką. Toliau Platonas priduria: „Ir jie (tėvai) 
savo vaikams ir savo vaikų vaikams tikrai įspaudė savo proto bruožus“. 

'8 Žr. 8 skyriaus 49 pastabą, o ypač (3) pastabą. 

9 Žr. Timajas, 31 a. Šį terminą, kurį aš laisvai verčiau kaip „aukščiausias daiktas, 
kuris yra jų prototipas“, dažnai vartoja Aristotelis „universalios“ arba „rūšinės“ sąvo- 
kos prasme. Jis žymi „dalyką, kuris yra bendras“, „aprėpiantis“ arba „apimantis“ tokia 
pačia prasme, kokia šablonas apima arba aprėpia tai, kas formuojama. 

20 Žr. Valstybė, 597 c. Žr. taip pat 596 a (ir Adamo antrąją pastabą apie 596 a 5): 
„Prisimink, kad mes esame įpratę nustatyti Formą arba Idėją — vieną kiekvienai 
daugelio pavienių daiktų grupei, kuriuos vadiname tuo pačiu vardu“. 

2! Šiuo klausimu Platono veikaluose esama daugybės pastraipų; aš paminėsiu tik 
Faidoną (pvz., 70 a), Valstybę, 544 a, Teaitetą (152 d/e, 179 d/e), Timają (28 b/c, 29 
c/d, 51 d f.). Aristotelis apie tai kalba Metafizikoje, 987 a 32; 999 a 25 - 999 b 10; 
1010 a 6 - 15; 1078 b 15; žr. taip pat šio skyriaus 23 ir 25 pastabas. 

?2 Kaip pažymi Burnetas (J. Burnet, Early Greek Philosophy“, p. 208), Parmenidas 
tvirtino, kad „tas, kas yra ... yra baigtinis, sferiškas, nejudrus, kūniškas“, t. y., kad 
pasaulis yra vientisas rutulys, visuma be dalių, ir kad „už jo nieko nėra“. Aš cituoju 

Burnetą, nes (a) jo apibūdinimas yra puikus ir (b) jis sugriauna paties Burneto inter- 
pretaciją (E.G.P , p. 208 - 211) to, ką Parmenidas vadina „mirtingųjų nuomonėmis“ 
(arba apgaulingos nuomonės keliu). Juk Burnetas atmeta visas Aristotelio, Teofrasto, 
Simplikijo, Gomperzo ir Meyerio interpretacijas ir vadina jas „anachronizmais“, arba 
„aiškiais anachronizmais“ ir t. t. Na, o Burneto atmestoji interpretacija iš esmės yra 
tokia pat, kaip ir mano knygoje; būtent, kad Parmenidas tikėjo anapus šio regimybės 
pasaulio esant tikrovišką pasaulį. Tokį dualizmą, kuris leido Parmenidui regimybės 
pasaulį apibūdinti bent jau šiek tiek įtikinamai, Burnetas atmeta kaip beviltišką anach- 
ronizmą. Tuo tarpu aš manau, kad jei Parmenidas būtų tikėjęs esant tik savo nejudrųjį 
pasaulį ir visai netikėjęs kintančiu pasauliu, tai jis būtų buvęs paprasčiausias beprotis 
(apie tai užsimena Empedoklis). Bet iš tikrųjų panašus dualizmas šiek tiek būdingas 
jau Ksenofanui (žr. Ksenofanas, 23 — 26 fragmentai, kuriuos reikia palyginti su 34 
fragmentu, ypač su žodžiais „Bet visa tai tėra tik jų paika nuomonė“), taigi vargu ar 
šiuo atveju galima kalbėti apie anachronizmą. — Kaip sakyta 15 (6 — 7) pastaboje, aš 
laikausi Cornfordo pateiktos Parmenido filosofijos interpretacijos (Žr. taip pat 10 
skyriaus 4 pastabą). 

3 Žr. Aristotelis, Metafizika, 1078 b 23; kita citata yra: op. cit., 1078 b 19. 

24 Šis vertingas palyginimas priklauso G. C. Fieldui (G. C. Field, Plato and His 
Contemporaries, p. 211). 

25 Citatos iš Aristotelio Metafizikos, 1078 b 15 ir 987 b 7. 

26 Aristotelis Metafizikoje (987 a 30 — b 18) analizuoja argumentus, pagrindžian- 
čius Idėjų teoriją (žr. taip pat 10 skyriaus 56 (6) pastabą). Šioje analizėje galima 
išskirti tokias pakopas: a) herakleitiškoji tėkmė, b) negalimybė tikrai pažinti tekan- 
čius daiktus, c) sokratiškųjų etinių esmių įtaka, d) Idėjos, kaip tikrojo žinojimo 
objektai, e) pitagorininkų įtaka, f) matematiniai dydžiai, kaip tarpiniai objektai. — 
((e) ir (f) mano tekste nebuvo paminėti; aš paminėjau (g) Parmenido įtaką.) 

Verta parodyti, kaip šios pakopos atsiranda paties Platono raštuose, laipsniškai 
skleidžiantis jo teorijai. Ypač verta pažvelgti į Faidoną, Valstybę, Teaitetą, Sofistą ir 
Timają. 

l. Faidone galima rasti visus minėtus punktus iki (e) imtinai. Pastraipose 65 a — 
66 a ryškios (d) ir (c) pakopos ir užsimenama apie (b). Pastraipoje 70 e pasirodo (a) — 
Herakleito teorija, kurioje esama pitagoriškųjų elementų (e). Toliau pereinama prie 74 
a ff. ir prie pakopos (d). Pastraipoje 99 — 100 per (c) einama prie (d), ir t. t. Apie 
pakopas (a) — (d) žr. taip pat Kratilą, 439 c ff. 

Valstybėje Aristotelio liudijimą labiausiai atitinka, Žinoma, visų pirma VI knyga. 
(a) pasirodo VI knygos pradžioje, 485 a/b (žr. 527 a/b), kur kalbama apie herakleitiš- 

kąjį tekamumą (priešinamą nekintančiam Formų pasauliui). Čia Platonas kalba apie 
„tikrovę, egzistuojančią amžinai ir nepavaldžią atsiradimui bei nyksmui“. (Žr. 4 skyriaus 
2 (2) ir 3 pastabas, 8 skyriaus 33 pastabą ir tekstą.) Pakopos (b), (d) ir ypač (I) atlieka 
ryškų vaidmenį žymiojoje giminystės linijos teorijoje (Valstybė, 509 c - SI e; Žr. 
Adamo pastabas ir jo parašytą VII knygos priedą); Sokrato įtaka (t. y. pakopa (c)), 
žinoma, pastebima visoje Valstybėje. Ji labai jaučiama giminystės linijos teorijoje ir 
ypač prieš pradedant ją dėstyti, t. y. pastraipoje 508 b ff., kur pabrėžiamas gėrio 
vaidmuo; žr. ypač 508 b/c: „Štai ką aš laikau kilusiu iš gėrio. Ką gėris pagimdė 
panašų į save, protu suvokiamame pasaulyje susiję su protu (ir jo objektais) taip, kaip 
regimajame pasaulyje tai, kas kilę iš saulės, susiję su regėjimu (ir jo objektais).“ 
Pakopa (e) implikuojama pakopoje (f), bet detaliausiai išskleista VII knygoje, kur 
aptariamas būsimųjų valdovų ugdymas (žr. ypač 523 a - 527 c), pirmiausia pagrįstas 
giminystės linijos teorija, esančia VI knygoje. 

2. Teaitete (a) ir (b) išskleisti detaliai; (c) minimas pastraipose 174 6 ir 175 c. 
Sofiste paminėti visi punktai, įskaitant (g), bet nėra (e) ir (f); žr. ypač 247 a (pakopa 
(c)); 249 c (pakopa (b)); 253 d/e (pakopa (d)). Filebe užsimenama apie visas pakopas, 
išskyrus gal tik (f); pakopos (a) - (d) ypač pabrėžiamos pastraipoje 59 a - c. 

3. Timajuje esama visų Aristotelio minimų pakopų, gal tik išskyrus (c), apie kurią 
užsimenama tik netiesiogiai įvadiniame Valstybės turinio perpasakojime ir pastraipoje 
29 d. (e) minima visame dialoge, nes „Timajas“ yra „vakarietiškas“ filosofas, labai 
paveiktas pitagorizmo. Kitos pakopos minimos du kartus ir tokia tvarka, kuri beveik 
visiškai atitinka Aristotelio tekstą: iš pradžių glaustai pastraipoje 28 a - 29 d, o paskui 
nuodugniau 48 e — 55 c pastraipose. Tuojau pat po (a), t. y. Herakleito pasaulėvaiz- 
džio apibūdinimo (49 a ff.; žr. Cornford, Platos Cosmology, p. 178), pateikiamas 
argumentas (b) (51 c — e), kad jei esame teisūs protą (arba tikrą žinojimą) skirdami 
nuo paprasčiausios nuomonės, turime tarti egzistuojant nekintančias Formas; šios 
formos (pastraipoje 51 e f.) įvedamos, orientuojantis į (d). Toliau vėl kalbama apie 
herakleitiškąją tėkmę (kaip erdvės veikmę), bet dabar ji aiškinama kaip kūrimo veiks- 
mo padarinys. Paskui pastraipoje 53 c minima pakopa (f). (Man atrodo, kad „plokš- 
tumos ir kūno linijos“, apie kurias kalba Aristotelis Metafizikoje, 992 b 13, siejasi su 
pastraipa 53 c ff.) 

4. Atrodo, kad ši paralelė tarp Timajo ir Aristotelio teksto iki šiol buvo akcentuo- 
jama nepakankamai. Šiaip ar taip, G. C. Fieldas, puikiai ir įtikinamai nagrinėdamas 
šį Aristotelio tekstą (Plato and His Contemporaries, 202 fT.), į ją neatkreipia dėmesio. 
Tuo tarpu ji būtų sustiprinusi Fieldo argumentaciją (bet jos stiprinti gal ir nėra reikalo, 
nes ji iš esmės yra įtikinama), nukreiptą prieš Burneto ir Tayloro koncepciją, pagal 
kurią Idėjų teorija yra sokratiškos kilmės (žr. 10 skyriaus 56 pastabą). Juk Timajuje 


537 


I TOMO PASTABOS 


šios teorijos Platonas neaiškina Sokrato lūpomis; pagal Burneto ir Tayloro principus, 
tai turėtų įrodyti, kad šią teoriją sukūrė ne Sokratas. (Šios išvados jie vengia, tvirtin- 
dami, kad „Timajas“ yra pitagorininkas ir kad jis dėsto ne Platono, o savo filosofiją. 
Bet Aristotelis dvidešimt metų pažinojo Platoną asmeniškai ir turėjo galimybę gerai 
žinoti visas šias problemas; o savąją Metafiziką jis parašė tuo metu, kai Akademijos 
nariai galėjo prieštarauti tokiai platonizmo interpretacijai.) 

5. Burnetas (J. Burnet, Greek Philosophy, vol. I, p. 155; žr. taip pat jo Faidono 
leidimą, 1911 p. xliv ) rašo: „formų teorijos tuo pavidalu, kuriuo ji pateikiama Fai- 
done ir Valstybėje, visiškai nesama tuose dialoguose, kuriuos galime pagrįstai laikyti 
ypač platoniškais, būtent tuose, kur svarbiausias kalbėtojas jau nebėra Sokratas. Ši- 
tokiu pavidalu formų teorija nebeminima nė viename dialoge, parašytame po Parme- 
nido ... išskyrus Timają (51 c), kur kalbėtojas yra pitagorininkas.“ Bet jeigu Timajuje 
formų teorija pateikiama tuo pačiu pavidalu kaip ir Valstybėje, tai tą pat galima 
pasakyti ir apie Sofistą, 257 d/e; ir apie Politiką, 269 c/d; 286 a; 297 b/c ir c/d; 301 
a ir e; 303 b; ir apie Filebą, 15 a f., 59 a - d; ir apie Įstatymus, 713 b, 739 d/e, 962 
c f., 963 c ff., ir, svarbiausia, 965 c (žr. Filebas, 16 d), 965 d ir 966 a; žr. taip pat 
tolesnę pastabą. (Burnetas yra įsitikinęs, kad Laiškai autentiški, ypač Septintas laiš- 
kas; bet šiame laiške Idėjų teorija dėstoma pastraipoje 342 a ff.; žr. taip pat 10 
skyriaus 56 (5 d) pastabą.) 

27 Žr. Įstatymai, 895 d - e. Nesutinku su Englando pastaba (jo Įstatymų leidime, 
t. II, 472), kad „žodis 'esmė' mums nepadės“. Tikrai, jei „esme“ laikysime tam tikrą 
svarbią juslinio daikto juslinę dalį (kuri, galimas daiktas, gali būti išgryninta ir išskirta 
kokiu nors distiliavimu), tada žodis „esmė“ būtų klaidinantis. Tačiau žodis „„esmin- 
gas“ plačiai vartojamas ta prasme, kuri labai gerai atitinka tai, ką norime čia pasakyti: 
tai kažkas priešinga akcidentiniam, nesvarbiam ar empiriniam daikto aspektui, nesvar- 
bu, ar šis aspektas priskiriamas pačiam daiktui, ar metafiziniam Idėjų pasauliui. 

Terminą „esencializmas“ aš priešinu terminui „nominalizmas“, kad išvengčiau 
klaidinančio termino „realizmas“ ir jį pakeisčiau kitu terminu, ypač tada, kai jis 
priešinamas (ne „idealizmui“, 0) „nominalizmui“. (Žr. taip pat 11 skyriaus 26 ff. 
pastabą ir tekstą, o ypač 38 pastabą.) 

Apie tai, kaip Platonas naudojasi savo esencialistiniu metodu, skleisdamas sielos 
teoriją (pavyzdžiui, kaip minima tekste), žr. Įstatymai, 895 e f.; ši pastraipa jau buvo 
cituota šio skyriaus 15 (8) pastaboje ir ypač 5 skyriaus 23 pastaboje. Žr. taip pat, 
pavyzdžiui, Menonas, 86 d/e, ir Puota, 199 c/d. 

23 Apie priežastinio aiškinimo teoriją žr. mano The Logic of Scientific Discover), 
ypač 12 skirsnį, p. 59 ff. Žr. taip pat 25 skyriaus 6 pastabą, toliau. 

2 Čia minima kalbos teorija yra semantika, sukurta visų pirma A. Tarski'o ir 
R. Carnapo. Žr. R. Carnap, Introduction to Semantics, 1942, ir 8 skyriaus 23 pastabą. 

3 K. Polanyi (1925 metais) man paaiškino, kad esama teorijos, pagal kurią fizikos 
tipo mokslai grindžiami metodologiniu nominalizmu, tuo tarpu visuomenės mokslai 
turi taikyti esencialistinius („realistinius“) metodus; K. Polanyi tada pabrėžė, kad 
visuomenės mokslų metodologijos reforma įmanoma tik atsisakius šios teorijos. — 
Šios teorijos šiek tiek laikosi dauguma sociologų, ypač J. S. Millis (pavyzdžiui, 
Logika, VI, VI sk., 2; žr. taip pat jo istoricistines formuluotes, pavyzdžiui, VI t., X 
sk., 2, paskutinė pastraipa: „Pamatinė ... visuomenės mokslo problema — surasti dės- 
nius, pagal kuriuos kokia nors visuomenės būklė sukuria po jos einančią būklę ...“), 
K. Marxas (žr. toliau); M. Weberis (žr., pavyzdžiui, jo apibrėžimus veikalo Methodis- 
che Grundlagen der Soziologie, in Wirtschaft und Gesellschaft, 1, pradžioje ir veikale 
Gesammelte Aufsaetze zur Wissenschaftslehre), G. Simmelis, A. Vierkandtas, R. M. Mac 
Iveris ir daugelis kitų. — Visų šių tendencijų filosofinė išraiška yra E. Husserlio 
„fenomenologija“ — Platono ir Aristotelio metodologinio esencializmo sistemiškas 
atgaivinimas. (Žr. taip pat 11 skyrių, ypač 44 pastabą.) 

Priešingas, nominalistinis požiūris sociologijoje, mano galva, gali būti įgyvendin- 
tas tik kaip visuomenės institucijų technologijos teorija. 

Šiame kontekste galiu pasakyti, kaip istoricizmo šaknis suradau Platono ir Herak- 
leito filosofijoje. Nagrinėdamas istoricizmą supratau, kad jam būdinga tai, ką dabar 
aš vadinu metodologiniu esencializmu, t. y. supratau, kad tipiški argumentai, pagrin- 
džiantys esencializmą, susiję su istoricizmu (žr. mano veikalą /storicizmo skurdas). 
Tai mane paskatino patyrinėti esencializmo istoriją. Mane apstulbino panašumas tarp 
Aristotelio teksto apie Platoną ir tų išvadų, kurias aš priėjau savarankiškai, be jokio 
ryšio su platonizmu. Štai taip man paaiškėjo ir Herakleito, ir Platono vaidmuo isto- 
ricizmo raidoje. 

31 R.H.S. Crossmano knyga (R.H.S. Crossman, Plato Today, 1937) buvo pirmoji 
(be G. Grote'o, Plato), kurioje radau politinę Platono filosofijos interpretaciją, iš 
dalies panašią į manąją. Žr. taip pat 6 skyriaus 2 — 3 pastabas ir tekstą. *Vėliau 
pamačiau, kad panašų požiūrį į Platoną išreiškė daug autorių. C.M. Bowra (C.M. 
Bowra, Ancient Greek Literature, 1933), galimas daiktas, buvo pirmasis; jo trumpa, 
bet nuodugni Platono kritika (p. 186—190) yra ir teisinga, ir įžvalgi. Dar paminėsiu 
tokius autorius: W. Fite (The Platonic Legend, 1934), B. Farrington (Science and 
Politics in the Ancient World, 1939), A.D. Winspear (The Genesis of Plato s Thought, 
1940) ir H. Kelsen (Platonic Justice; šis darbas atspausdintas knygoje What is Jus- 
tice?, 1957; ir Platonic Love, in The American Imago, vol. 3, 1942).* 

Ketvirto skyriaus pastabos 


! Žr. Valstybė, 608 e. Žr. taip pat šio skyriaus 2 (2) pastabą. 

? Įstatymuose siela — „seniausias ir dieviškiausias iš visų judančių daiktų“ (966 
e) - apibūdinama kaip „bet kokio judėjimo pradinis taškas“ (895 b). 

1. Platono teorijai Aristotelis priešina savąją, pagal kurią „geras“ dalykas veikiau 
yra ne pradinis judėjimo taškas, o judėjimo pabaiga ar tikslas, nes „gėris“ reiškia 
siekiamą dalyką - galutinę kismo priežastį. Štai apie platonistus, t. y. „apie tuos, kurie 
tiki esant Formas“, jis sako, kad jie pritaria Empedokliui (jie kalba „taip pat“ kaip 
Empedoklis), nes jie kalba (apie „gerus“ dalykus) ne ta prasme, kad „dėl jų kas nors 
egzistuoja ir atsiranda“, o ta prasme, kad „nuo jų prasideda bet koks judėjimas“. Be 
to, jis pažymi, kad kaip tik todėl platonistams „gėris“ reiškia ne „priežastį kaip gėrį“, 
t. y. ne tikslą, o tik tokią priežastį, kuri „yra gėris tik atsitiktinai“. Žr. Metafizika, 988 
a 35 ir b8 ff. ir 1075 a, 34/35. Zellerio nuomone, ši kritika atrodo taip, tarsi Aris- 
totelis kartais laikėsi pažiūrų, panašių į Speusipo pažiūras; žr. 11 skyriaus 11 pastabą. 

2. Kai dėl „judėjimo gedimo kryptimi“, minimo šioje teksto pastraipoje, ir jo 
reikšmės Platono filosofijoje, privalome turėti galvoje bendrą nekintančių daiktų arba 
Idėjų ir tekančių juslinių daiktų pasaulio supriešinimą. Šią priešpriešą Platonas dažnai 
pateikia kaip nekintančių daiktų pasaulio ir gendančių daiktų pasaulio priešybę arba 
kaip neatsiradusių daiktų ir atsiradusių, todėl pasmerktų išsigimti, daiktų priešybę ir 
t. t; žr., pavyzdžiui, Valstybė, 485 a/b — ši pastraipa cituojama 3 skyriaus 26 (1) 
pastaboje ir tekste, susijusiame su 8 skyriaus 33 pastaba; Valstybė, 508 d - e; 527 a/b; 
ir Valstybė, 546 a, cituojama tekste, susijusiame su 5 skyriaus 37 pastaba: „Visi 
daiktai, kurie yra atsiradę, turi išsigimti“ (arba žlugti). Kad ši tekančių daiktų pasaulio 
atsiradimo ir gedimo problema buvo svarbi platonizmo mokyklose, rodo tas faktas, 
kad Aristotelis šiai problemai paskyrė savarankišką traktatą. Kitas svarbus įrodymas 
yra būdas, kuriuo Aristotelis traktavo šias problemas Politikos įvade ir kuris išreikštas 
paskutiniais Nikomacho etikos (1181 b/15) sakiniais: ,...pažiūrėsime, kokie dalykai 
išsaugoja ir sunaikina valstybes...“ Ši pastraipa svarbi ne tik kaip bendras apibūdini- 
mas tos problemos, kurią Aristotelis laikė svarbiausia savo Politikos problema, bet ir 
dėl stulbinančio panašumo į svarbią {/statymų pastraipą, būtent 676 a, ir 676 b/c, 
cituotą anksčiau, tekste, susijusiame su šio skyriaus 6 ir 25 pastabomis. (žr. taip pat 
šio skyriaus 1, 3, 24 ir 25 pastabas; žr. 8 skyriaus 32 pastabą ir Įstatymų pastraipą, 
cituotą 8 skyriaus 59 pastaboje.) 

3 Ši citata iš Politiko, 269 d. (Žr. taip pat šio skyriaus 23 pastabą.) Apie judėjimo 
formų hierarchiją žr. Įstatymai, 893 c - 895 d. Apie teoriją, pagal kurią tobuli dalykai 
(turintys dievišką „prigimtį“; žr. kitą skyrių) gali tapti ne tokie tobuli tik keisdamiesi, 

žr. ypač Valstybė, 380 e - 381 c ir daugeliu požiūrių (atkreipkite dėmesį į pastraipoje 
380 e pateiktus pavyzdžius) panašią pastraipą Įstafymuose, 797 d. Aristotelis cituoja- 
mas iš Metafizikos, 988 b 3, ir iš De Gen. et Corr. 335 b 14. Paskutinės keturios šios 
pastraipos citatos — iš Platono Įstatymų, 904 c f. ir 797 d. Žr. taip pat šio skyriaus 24 
pastabą ir tekstą. (Pastabą apie blogus dalykus galima interpretuoti kaip kitą užuomi- 
ną apie ciklinį vystymąsi, apie kurį kalbėta 2 skyriaus 6 pastaboje, t. y. kaip užuominą 
apie įsitikinimą, kad, pasauliui pasiekus didžiausio blogio tašką, jo vystymosi kryptis 
turi tapti priešinga ir dalykai turi pradėti gerėti. 

* Kadangi maniškė Platono kismo teorijos ir atitinkamų Įstatymų pastraipų inter- 
pretacija buvo labai kritikuojama, norėčiau pridurti keletą — ypač dviejų Įstatymų, (1) 
904 c, f ir (2) 797 d, pastraipų - komentarų. 

l. Įstatymų pastraipą 904 c, „the less significant is the beginning decline in their 
level of rank“, galima versti paraidiškiau „the less significant is the beginning move- 
ment down in the level of rank“. Iš konteksto man atrodo aišku, kad veikiau turima 
galvoje „down the level of rank“, o ne „as to level of rank“, bet aišku, kad galima 
versti ir šitaip. (Manąjį vertimą pagrindžia ne tik visas dramatiškas kontekstas, pra- 

sidedantis pastraipa 904 a, bet ypač graikiškų žodžių „kata ... kata ... kato“ seka, kuri 
šioje pastraipoje turi niuansuoti bent jau antrojo „kata“ prasmę. — Kai dėl žodžio, kurį 
verčiu žodžiu „level“, tai jis gali reikšti ne tik „plane“, bet ir „surface“; o žodis, kurį 
verčiu žodžiu „rank“, gali reikšti „space“, nors Bury'o vertimas: „the smaller the 
change of character, the less is the movement over surface in space“ šiame kontekste 
man neatrodo labai prasmingas.) 

2. Šios pastraipos (Įstatymai, 798) tęsinys yra labai įsidėmėtinas. Jame reikalau- 
jama, kad „Įstatymų leidėjas, kiek tik įmanydamas, turi ieškoti būdo, kaip padaryti, 
kad jo valstybėje kiekvienas jos pilietis visa siela, iš pagarbos ir baimės, priešintųsi 
bet kokiam senovėje nustatytų įstatymų kitimui“. (Tiems įstatymams Platonas aiškiai 
priskiria ir tokius reikalavimus, kurie kitiems įstatymų leidėjams atrodo esą „nieknie- 
kiai“ — pavyzdžiui, vaikų žaidimų taisykles.) 

3. Šiaip jau svarbiausius liudijimus, pagrindžiančius manąją Platono kismo teori- 
jos interpretaciją — be daugybės nedidelės apimties pastraipų, kurios nurodomos įvai- 
riose ankstesnio ir šio skyriaus pastabose, — žinoma, galima rasti istorinio ir evoliu- 
cinio turinio pastraipose visuose dialoguose, kuriuose tokių pastraipų esama, ypač 
Valstybėje (beveik tobulos valstybės arba Aukso amžiaus valstybės žlugimas ir nuos- 
mukis VII ir IX knygose), Politike (Aukso amžiaus ir jo žlugimo teorija), Įstatymuose 
(pasakojimas apie pirmykštį patriarchatą ir dorėnų užkariavimą ir pasakojimas apie 


Persijos imperijos nuosmukį bei žlugimą), Timajuje (pasakojimas apie du sykius pasikar- 

tojantį evoliucinį išsigimimą ir pasakojimas apie Atėnų Aukso amžių, pratęsiamas 
Kritijuje). 

Prie šių liudijimų reikia pridurti dažnas Platono nuorodas į Hesiodą ir neabejotiną 
faktą, kad Platonas savo sintetišku protu ne blogiau už Empedoklį (kuris tvirtino, kad 
vaido periodas yra dabartis; žr. Aristotelis, De Gen. et Corr., 334 a, b) traktavo 
žmogiškus dalykus kosminiame kontekste (Politikas, Timajas). 

4. Galiausiai aš galiu pasiremti bendro pobūdžio psichologiniais samprotavimais. 
Viena vertus, naujovių baimė (kurią iliustruoja daug Įstatymų pastraipų, pavyzdžiui, 
758 c/d), ir, kita vertus, praeities idealizavimas (panašus į hesiodiškąjį arba į pasako- 
jimus apie prarastąjį rojų) yra labai dažnas ir akivaizdus reiškinys. Galimas daiktas, 
neperdėsime, antrąjį reiškinį ar net juos abu susiedami su žmogui būdingu vaikystės, 
namų, tėvų idealizavimu ir su nostalgišku troškimu sugrįžti į tas ankstyvąsias gyve- 
nimo stadijas, prie ištakų. Platono veikaluose esama daug pastraipų, kuriose labai 
aiškiai sakoma, kad pradinė būklė ar nesugadinta pradinė gamtinė būklė yra palaimos 
būklė. Man pakaks priminti tik Aristofano kalbą Puotoje, čia teigiama (kaip savaime 
suprantamą dalyką), kad aistringos meilės lūkesčius ir kančias galima visiškai paaiš- 
kinti, jei tik parodoma, kad jie kyla iš minėtos nostalgijos ir kad seksualinio pasiten- 
kinimo jausmas aiškintinas kaip nuramintos nostalgijos būsena. Štai ką Platonas sako 
apie Erotą (Puota, 193 d.): „Erotas sugrąžins mums pirmykštę prigimtį (žr. taip pat 
191 d), išgydys ir padarys mus tobulai laimingus“. Ta pati mintis glūdi daugelyje 
Platono tekstų; štai kad ir tokioje pastraipoje iš Filebo (16 c): „Senovės žmonės ... 
buvo geresni už mus ir ... gyveno arčiau dievų ...“ Visa tai rodo, kad mūsiškė nelai- 
minga ir netikusi būklė yra padarinys tokio vystymosi, kuris mus atskiria nuo mūsų 
pirminės prigimties — mūsų Idėjos; be to, tai rodo, kad šitoks vystymasis yra perėji- 
mas nuo gėrio ir palaimos būklės prie tokios būklės, kurioje gėris ir palaima prarasti. 
O tai reiškia, kad vystymasis yra didėjančio gedimo vyksmas. Platono anamnezės 
teorija — teorija, pagal kurią bet koks pažinimas yra to žinojimo, kurį turėjome iki 
gimdami, atpažinimas ir prisiminimas — yra to paties požiūrio dalis: praeityje glūdi ne 
tik gėris, kilnumas ir grožis, bet ir visa išmintis. Netgi senovėje vykę permainos ar 
judėjimas geresni negu antrinis judėjimas; juk Įstatymuose (895 b) sakoma, kad siela 
„yra bet kokio judėjimo pradinis taškas, pirmas atsiradęs rimties būklėje esančiuose 
daiktuoše ... pats seniausias ir stipriausias judėjimas“ ir (966 c) „pats seniausias ir 
dieviškiausias iš visų daiktų“. (Žr. 3 skyriaus 15 (8) pastabą.) 

Kaip sakyta anksčiau (žr. ypač 3 skyriaus 6 pastabą), istorijos ir kosmoso judė- 
jimas žlugimo link Platono filosofijoje siejasi su istorinio ir kosminio ciklo doktrina. 
(Galimas daiktas, kad žlugimo periodas yra šio ciklo dalis.)* 

4 Žr. Timajas, 91 d - 92 b/c. Žr. taip pat 3 skyriaus 6 (7) pastabą ir 11 skyriaus 
11 pastabą. 

5 Žr. 2 skyriaus pradžią ir 3 skyriaus 6 (1) pastabą. Platonas neatsitiktinai mini 
Hesiodo pasakojimą apie „metalus“, aptardamas būtent savąją istorinio žlugimo teori- 
ją (Valstybė, 546 e/547 a, o ypač 5 skyriaus 39 ir 40 pastabos). Jis aiškiai nori 
parodyti, kad jo teorija labai gerai dera su Hesiodo teorija ir ją paaiškina. 

6 Įstatymų istorinė dalis išdėstyta III ir IV knygoje (žr. 3 skyriaus 6 (5) ir 8 
pastabas). Dvi citatos tekste paimtos iš šios dalies pradžios (Įstatymai, 676 a.) Mini- 
mas panašias pastraipas žr. Valstybė, 369 b f. („Miestas atsiranda ...“) ir 545 d („Kaip 
mūsų miestas pradės keistis...“). 

Dažnai sakoma, kad Įstatymuose (ir Politike) Platonas ne toks priešiškas demo- 
kratijai kaip Valstybėje, ir tikrai reikia pripažinti, kad bendras Platono tonas ne toks 
priešiškas (galimas daiktas, tai nulėmė auganti vidinė demokratijos jėga; žr. 10 skyrių 
ir 11 skyriaus pradžią). Bet vienintelė praktinė Platono nuolaida demokratijai Įstaty- 
muose yra ta, kad teigiama, jog politiniai pareigūnai turi būti renkami viešpataujan- 
čios (t. y. karinės) klasės narių; o kadangi bet kokie svarbūs valstybės įstatymų 
pakeitimai draudžiami (žr. pavyzdžiui, citatas šio skyriaus trečioje pastaboje), šis 
renkamumas lemia labai nedaug. Pamatinė tendencija lieka prospartiška, o ši tenden- 
cija — tai galima pamatyti iš Aristotelio Politikos, 11, 6, 17 (1265 b) - suderinama su 
vadinamąja „mišria“ valstybės santvarka. Tiesą sakant, Platonas {Įstatymuose net prie- 
šiškesnis (jei tai įmanoma) demokratijos dvasiai, t. y. individo laisvės idėjai, negu 
Valstybėje; žr. ypač tekstą, susijusį su 6 skyriaus 32 ir 33 pastabomis (t. y. Įstatymai, 
739 c ff. ir 942 a f.) ir 8 skyriaus 19 — 22 pastabas (t. y. Įstatymai, 903 c - 909 a). - 
Žr. taip pat tolesnę pastabą. 

7? Atrodo, kad kaip tik sunkumai, susiję su bandymu paaiškinti pirmąjį pokytį 
(žmogaus nuopuolį), privertė Platoną pakeisti savo Idėjų teoriją, kaip minėta 3 skyriaus 
15 (8) pastaboje. Todėl Idėjas reikėjo transformuoti į priežastis ir aktyvias jėgas, 
galinčias susimaišyti su kokiomis nors kitomis Idėjomis (žr. Sofistas, 252 e fT.), at- 
mesti likusias idėjas (Sofistas, 223 c) ir šitaip jas transformuoti į kažką panašaus į 
dievus. Tuo tarpu Valstybėje (žr. 380 d) net dievai suakmenėję tarsi kokie nejudrūs 
Parmenido esiniai. Akivaizdu, kad svarbus posūkio taškas yra Sofistas, 248 e- 249 c 
(ypač atkreiptinas dėmesys, kad šiame dialoge judėjimo Idėja nėra rimties būklėje). 
Atrodo, kad šitokia transformacija kartu gali išspręsti keblią vadinamojo „trečiojo 
žmogaus“ problemą; juk jei Formos (kaip Timajuje) yra tėvai, tada paaiškinti jų 
panašumui į palikuonis „trečiojo Žmogaus“ nereikia. 

Kai dėl Valstybės ryšio su Politiku ir Įstatymais, man atrodo, kad Platono bandy- 
mas pastaruosiuose dviejuose dialoguose visuomenės atsiradimo momentą nustumti 

vis toliau į senovę irgi susijęs su keblumais, glūdinčiais pirmojo pokyčio problemoje. 
Kad sunku paaiškinti, kodėl tobulas miestas pradeda keistis, aiškiai pasakyta Valsty- 
bėje, 546 a; Platono bandymas šią problemą išspręsti Valstybėje bus aptariamas kita- 
me skyriuje (žr. su 5 skyriaus 37 — 40 pastabomis susijusį tekstą). Politike Platonas 
imasi kosminės katastrofos teorijos, pagal kurią toji katastrofa sukelia perėjimą nuo 
(Empedoklio teigto) meilės pusciklio prie dabartinio periodo, vaido pusciklio. Atrodo, 
kad Timajuje Platonas atsisako šios teorijos ir pakeičia ją teorija (išlikusia ir {staty- 
muose), pagal kurią pokyčiai aiškinami mažesnėmis katastrofomis, pavyzdžiui, potvy- 
niais, galinčiais sunaikinti civilizacijas, bet aiškiai negalinčiais pakeisti visatos tvar- 
kos. (Galimas daiktas, kad šią problemą Platonui padėjo išspręsti tas faktas, kad 373 — 
372 m. pr. Kr. senovinį miestą Elidę sugriovė žemės drebėjimas ir potvynis.) Anks- 
tyviausia visuomenės forma, kuri Valstybėje beveik nesiskiria nuo vis dar egzistuojan- 
čios Spartos valstybės, stumiama į vis tolimesnę praeitį. Nors Platonas ir toliau tiki, 
kad pirmoji gyvenvietė turi būti pats geriausias miestas, bet dabar jis aptarinėja visuo- 
menes, egzistavusias dar iki pirmosios gyvenvietės, t. y. nomadų visuomenes, „kalnų 
piemenis“. (Žr. ypač šio skyriaus 32 pastabą.) 

8 Citata iš K. Marx, F. Engels, The Communist Manifesto; žr. A Handbook of 
Marxism (ed. by E. Burns, 1935), p. 22. 

* Citata iš Valstybės VIII knygos Adamo komentarų; žr. jo leidimą, vol. II, p. 198, 
544 a 3 pastraipos komentarą. 

10 Žr. Valstybė, 544 c. 

" 1. Esu įsitikinęs, kad Platonas, kaip ir daugelis sociologų nuo Comte'o laikų, 
bando apibūdinti tipiškas visuomenės vystymosi pakopas, tuo tarpu dauguma Platono 
filosofijos kritikų jo pasakojimus traktuoja tik kaip kiek dramatišką grynai loginės 
santvarkų klasifikacijos perteikimą. Tačiau toks požiūris ne tik prieštarauja tam, ką 
sako pats Platonas (žr. Adamo komentarą — Valstybė, 544 c 19, op. cit., vol. II, p. 
199), bet prieštarauja ir visai Platono logikos dvasiai, pagal kurią daikto esmė turi būti 
suprasta iš jo pirminės prigimties, t. y. iš jo istorinių ištakų. Be to, neturime užmiršti, 
kad tą patį žodį „genus“ jis vartoja pažymėti klasei logine prasme ir rasei biologine 
prasme. Tačiau loginis „genus“ sutampa su „rase“ tiek, kiek šis žodis reiškia „to paties 
tėvo palikuonis“. (Apie tai žr. 3 skyriaus 15 — 20 pastabas ir tekstą, taip pat 5 skyriaus 
23-24 pastabas ir tekstą, kur aptariama lygtis prigimtis = kilmė = rasė.) Todėl visai 
pagrįsta Platono teiginius priimti už gryną pinigą; juk net jei Adamas, tvirtindamas 
(loc. cit.), kad Platonas siekia „loginės tvarkos“, yra teisus, ši tvarka kartu jam buvo 
ir tipiško istorinio vystymosi tvarka. Adamo pastaba (loc. cit.), kad tvarką „pirmiau- 
siai nulemia psichologiniai, o ne istoriniai motyvai“, mano galva, atsisuka prieš jį 
patį. Juk jis pats sako (pavyzdžiui, op. cit., vol. II, p. 195, 543 a ff. komentaras), kad 

Platonas „visur laikosi ... Sielos ir Miesto analogijos“. Pagal Platono politinę sielos 
teoriją (kuri bus aptariama kitame skyriuje), psichologinė istorija turi skleistis lygia 
greta su visuomenės istorija, todėl tariamas prieštaravimas tarp psichologinių ir isto- 
rinių motyvų išnyksta ir tampa dar vienu argumentu, pagrindžiančiu mūsiškę interpre- 
taciją. 

2. Tą pat galima atsakyti tam, kuris tvirtintų, kad platoniškoji valstybinių santvar- 
kų tvarka yra ne loginė, o etinė; juk Platono filosofijoje etinė tvarka (taip pat ir 
estetinė tvarka) neatskiriama nuo istorinės tvarkos. Ryšium su tuo galima pažymėti, 
kad šitoks istoricistinis požiūris duoda teorinį pagrindą Sokrato eudemonizmui, t. y. 
teorijai, pagal kurią gėris ir laimė yra tapatūs. Ši teorija išdėstyta Valstybėje (žr. ypač 
580 b), kaip doktrina, pagal kurią gėris ir laimė arba blogis ir nelaimingumas propor- 
cingi; taip ir turi būti, jeigu Žmogaus gėrio ir laimės laipsnį reikia matuoti jo pana- 
šumu į savó pirmapradę palaimingą prigimtį - tobulą žmogaus Idėją. (Tas faktas, kad 
šiuo požiūriu Platono teorija pateisina akivaizdžiai paradoksalią Sokrato doktriną, 
galėjo Platonui padėti įtikinti save, kad jis tik vysto tikrąjį Sokrato mokymą; žr. su 
10 skyriaus 56-57 pastabomis susijusį tekstą.) 

3. Platono visuomenės institucijų klasifikaciją perėmė Rousseau (Visuomenės su- 
tartis, II kn., VII sk., III kn., III sk. ff., žr. taip pat X sk.). Tačiau atgaivindamas 
Platono primityvios visuomenės idėją (vis dėlto žr. 6 skyriaus 1 pastabą ir 9 skyriaus 
6 pastabą), atrodo, jis nebuvo tiesiogiai paveiktas Platono; tuo tarpu platonizmo re- 
nesanso Italijoje tiesioginis padarinys buvo J. Sanazzaro Arcadia, turėjusi labai didelę 
įtaką — šiuo atveju buvo atgaivinta Platono palaimingos primityvios graikų (dorėnų) 
kalnų piemenų visuomenės idėja. (Apie šią Platono idėją žr. tekstą, susijusį su šio 
skyriaus 32 pastaba.) Taigi romantizmas (žr. taip pat 9 skyrių) istoriniu požiūriu tikrai 
yra platonizmo palikuonis. 

4. Sunku pasakyti, kiek Giambattistos Vico teistinis istoricizmas turėjo įtakos 
moderniajam Comte'o, Millio, Hegelio ir Marxo istoricizmui: pačiam Vico, be abe- 
jonės, turėjo įtakos Platonas; tą pat galima pasakyti ir apie šv. Augustino De Civitate 
Dei ir Machiavelli'o Discourses on Livy. Kaip ir Platonas (žr. 5 skyrių), Vico tapatino 
daikto „prigimtį“ su jo „kilme“ (žr. Opere, Ferrari's second ed., 1852-1954, vol. V, 
p. 99); be to, jis buvo įsitikinęs, kad visos tautos turi vystytis vienodai, pagal tą patį 
visuotinį dėsnį. Todėl galima sakyti, kad jo (kaip ir Hegelio) „tautos“ yra viena iš 
grandžių tarp Platono „miestų“ ir Toynbee'o „civilizacijų“. 

12 Žr. Valstybė, 549 c/d; kita citata iš op. cit., 550 d-e, o paskui op. cit., 551 a/b. 

5 Žr. op. cit., 556 e. (Šią pastraipą derėtų palyginti su Tukididu, III, 82 — 84, 


cituojamu 10 skyriuje, tekste, susijusiame su 12 pastaba.) Kita citata - op. cit., 557 a. 

14 Apie demokratinę Periklio programą žr. 10 skyriaus 31 pastabą ir su ja susijusį 
tekstą, 10 skyrių, 6 skyriaus 17 pastabą ir 10 skyriaus 34 pastabą. 

5 J. Adam, The Republic of Plato, vol. II, 240, 559 d 22 komentaras. (Antroje 
citatoje išskirta mano.) Adamas taria, kad „šis vaizdas, be abejonės, kiek perdėtas“, 
tačiau beveik nepalieka abejonių, kad, jo manymu, iš esmės jis teisingas „visiems 
laikams“. 

16 Adam, loc. cit. 

7 Ši citata iš Valstybės, 560 d (žr. šios ir kitos pastraipos Lindsay'aus vertimą); 
kitos dvi citatos paimtos iš to paties veikalo, 563 a — b ir d. (Žr. taip pat Adamo 
pastabą apie 563 d 25). Svarbu tai, kad šiuo atveju Platonas remiasi privačios nuosa- 
vybės institucija, kuri labai puolama kitose Valstybės dalyse; šioje vietoje privati 
nuosavybė traktuojama kaip neabejotinas teisingumo principas. Susidaro įspūdis, kad 
kai nuosavybės objektas yra vergas, pirkėjo teisės yra neabejotinos. 

Kitas kaltinimas demokratijai —- kad ji „sutrypia“ auklėjimo principą, pagal kurį 
„žmogus <...> niekada netaps dorybingas <...> jei jis iš mažens žaisdamas ir moky- 
damasis nesusidurs su grožiu“. (Valstybė, 558 b; žr. Lindsay'aus vertimą; žr. 10 skyriaus 
68 pastabą). Be to, žr. egalitarizmo kritiką, cituojamą 6 skyriaus 14 pastaboje. 

* Apie Sokrato požiūrį į savo jaunuosius bičiulius žr. daugumą ankstyvųjų dialo- 
gų, bet ir Faidoną, kur pasakojama apie „malonią ir pagarbią [Sokrato] manierą 
išklausyti jaunuolio kritiką“. Apie visai priešingą Platono požiūrį žr. su 7 skyriaus 19 — 
21 pastabomis susijusį tekstą; be to, žr. puikias H. Chernisso paskaitas (H. Cherniss, 
The Riddle of the Early Academy, 1945), ypač p. 70 ir 79 (apie Parmenidą, 135 c — 
d), ir 7 skyriaus 18 — 21 pastabas bei tekstą.* 

Iš Vergovė (žr. ankstesnę pastabą) ir sąjūdis Atėnuose prieš ją bus aptariama 
toliau, 5 (13 pastaba ir tekstas), 10 ir 11 skyriuose; žr. taip pat šio skyriaus 29 pastabą. 
Kaip ir Platonas, Aristotelis (pavyzdžiui, Politikoje, 1313 b 11, 1319 b 20; ir Atėnų 
politėjoje, 59, 5) liudija apie liberalų santykį su vergais Atėnuose; tą patį liudija 
Pseudoksenofontas (žr. jo Atėnų politėja, I, 10 f.). 

19 Žr. Valstybė, 577 a; žr. Adamo pastabas apie 577 a 5 ir b 12 (op. cit., vol. II, 
332 f.). Žr. taip pat trečiąjį „Priedą“ („Atsakymą kritikams“), toliau, ypač p. 221 ir toliau. 

2 Valstybė, 566 e; žr. 10 skyriaus 63 pastabą. 

2! Žr. Politikas, 301 c/d. Nors Platonas išskiria šešis blogų valstybių tipus, jis 
neįveda kokių nors naujų terminų; pavadinimai „monarchija“ (arba „karaliavimas“) ir 
„aristokratija“ vartojami Valstybėje (445 d) ir žymi pačią geriausią valstybę, o ne 
santykinai geriausias blogų valstybių formas, kaip Politike. 

2 Žr. Valstybė, 544 d. 

3 Žr. Politikas, 297 c/d: „Jei mano minėta valstybinė santvarka yra vienintelė 
teisinga, tada kitokios santvarkos“ (kurios yra „tik jos kopijos“; žr. 297 b/c) „turi 
naudotis jos įstatymais ir jų laikytis; tai vienintelis būdas joms išlikti“. (Žr. šio skyriaus 
3 pastabą ir 7 skyriaus 18 pastabą.) „O bet koks įstatymų pažeidimas turi būti bau- 
džiamas mirtimi ir pačiomis Žiauriausiomis bausmėmis. Tokia santvarka yra labai 
teisinga ir gera, tačiau, žinoma, ji yra antroje vietoje po pačios geriausios santvarkos“. 
(Apie įstatymų kilmę žr. šio skyriaus 32 (1, a) pastabą ir 3 skyriaus 17 (2) pastabą.) 
O 300 e /300 a f. skaitome: „Šitokios valstybės, jei jos nori priartėti prie tikrosios 
valstybės ... turi laikytis šitų užrašytų įstatymų ir papročių ... Kai valdo turtingieji ir 
pamėgdžioja tikrąją Formą, santvarka vadinama aristokratija, o jei jie nepaiso seno- 
vinių įstatymų — ji vadinasi oligarchija“, ir t. t. Svarbu pažymėti, kad šitokios klasi- 
fikacijos kriterijus yra ne abstraktus įstatymų laikymasis ar jų nesilaikymas, o pradi- 
nės arba tobulos valstybės senovinių institucijų išsaugojimas. (Kitaip yra Aristotelio 
Politikoje, 1292 a, kur „įstatymo viršenybė“ supriešinama su, pavyzdžiui, „minios 
viršenybe“.) 

24 Įstatymų pastraipoje 709 e — 714 a esama keleto užuominų apie Politiką; pa- 
vyzdžiui, 710 d - e, kur sekant Herodotu, III, 80 — 82, įvedamas valdovų skaičius, 
kaip klasifikacijos principas; išvardinamos valstybės santvarkos formos, 712 cir d; o 
713 b ff. pasakojamas mitas apie Krono laikų tobulą valstybę, „kurią pamėgdžioja 
geriausios mūsų dienų valstybės“. Turėdamas galvoje šias užuominas, aš beveik ne- 
abejoju, kad Platono tironijos tinkamumo utopiniams eksperimentams teorija turi būti 
suprantama kaip Politike (ir Valstybėje) esančio pasakojimo tęsinys. — Šios pastraipos 
citatos paimtos iš Įstatymų, 709 e ir 710 c/d; „anksčiau cituota pastraipa iš Įstatymų“ 
yra 797 d, cituota su 3 pastaba susijusiame tekste, šiame skyriuje. (Sutinku su E.B. 
Englando pastaba apie šią pastraipa, jo leidime The Laws of Plato, 1921, vol. II, 258, 
kad Platono principas yra toks: „kismas silpnina visų daiktų jėgą“, vadinasi, ir blogio 
jėgą; bet nesutinku su juo, „kad pasikeitimas iš bloga į gera“ pernelyg akivaizdus, kad 
jį reikėtų paminėti kaip išimtį. Platono doktrinos, pagal kurią kismas yra blogis, 
požiūriu, tai nėra savaime suprantama. Žr. taip pat tolesnę pastabą.) 

25 Žr. Įstatymai, 676 b/c (žr. 676 a, cituojamą su 6 pastaba susijusiame tekste). 
Nepaisydamas Platono doktrinos, pagal kurią „kismas silpnina jėgą“ (žr. ankstesnės 
pastabos pabaigą), E.B. Englandas šias pastraipas apie kismą ir revoliuciją interpre- 
tuoja progresistiškai ir optimistiškai. Jis tvirtina, kad Platonas siekė to, ką „galime 
pavadinti 'politinio vitališkumo paslaptimi'“. (Žr. op. cit., vol. I, p. 344.) O pastraipą 
apie tikrosios (jėgą silpninančio) kismo priežasties ieškojimą jis traktuoja kaip „vals- 
tybės teisingo vystymosi, t. y. jos pažangos tobulumo link, priežasties ir prigimties“ 
ieškojimą. (Išskirta jo paties; žr. vol. I, p. 345.) Tokia interpretacija negali būti teisin- 

ga, nes ši pastraipa yra politinio žlugimo istorijos įvadas, bet ji rodo, kaip tendencija 
idealizuoti Platoną ir parodyti jį kaip progresistą apakina net tokį puikų kritiką kaip 
Englandas ir neleidžia jam pastebėti savojo atradimo, būtent, kad Platonas tikėjo 
kismo pragaištingumu. 

26 Žr. Valstybė, 545 d (žr. taip pat panašią pastraipą 465 b). Kita citata iš Įstatymų, 
683 e. (Adamas savajame Valstybės leidime, vol. II, p. 203, pastabojec apie 545 d 21 
nurodo šią pastraipą iš /statymų.) Englandas savajame Įstatymų leidime, vol. I, p. 360 
f., pastaboje apie 683 e 5 mini Valstybę, 609 a, bet nemini nei 545 d, nei 465 b ir taria, 
kad nurodoma „ankstesnė diskusija arba koks nors aptarimas, buvęs dingusiame dia- 
loge“. Nesuprantu, kodėl Įstatymuose Platonas negalėjo remtis Valstybe, tardamas, 
kad kai kurios pastarojo dialogo temos žinomos Įstatymų personažams. Pasak Corn- 
fordo, vėlyvuosiuose dialoguose Platonas „nejaučia būtinybės stengtis parodyti, kad 
šie pokalbiai kada nors vyko iš tikrųjų“; be to, jis teisus, sakydamas, kad Platonas 
„nebuvo savo pramanų vergas“. (Žr. Cornford, Plato 5 Cosmology, p. 5 ir 4.) Platono 
revoliucijų dėsnį, juo nesiremdamas, antrą kartą atrado V. Pareto; žr. jo Treatise on 
General Sociology, $ 2034, 2057, 2058. ($ 2055 pabaigoje esama ir istorijos sustab- 
dymo teorijos.) Šį dėsnį antrą kartą atrado ir Rousseau (Visuomenės sutartis, WI kn., 
X sk.). 

27 1. Vertėtų pažymėti, kad aiškiai neistorinių geriausios valstybės bruožų, ypač 
filosofų valdžios, Platonas nemini santraukoje, esančioje Timajo pradžioje, ir kad 
Valstybės VIII knygoje jis taria, jog geriausios valstybės vadovai nesusipažinę su 
Pitagoro skaičių mistika; žr. Valstybė, 546 c/d, kur sakoma, kad valdovai tų dalykų 
nežino. (Žr. taip pat pastabą, Valstybė, 543 d — 544 a, pagal kurią geriausią valstybę, 
apie kurią pasakojama VIII knygoje, gali pranokti, pasak Adamo, V — VII knygose 
aptarta valstybė — idealus miestas danguje.) 

Knygoje Platos Cosmology, p. 6 ff., Cornfordas rekonstruoja nebaigtos Platono 
trilogijos Timajas — Kritijas — Hermokratas metmenis ir parodo, kaip jie susiję su 
Įstatymų (lIl kn.) istorinėmis dalimis. Mano galva, ši rekonstrukcija gerai patvirtina 
mano teoriją, kad Platono požiūris į pasaulį buvo iš esmės istorinis ir kad jo dėmesys 
klausimui „Kaip tai atsirado?“ (ir „Kaip tai žlunga?“) susijęs su jo Idėjų teorija ir, 
tiesą sakant, jos nulemtas. Bet jei taip, tada nėra pagrindo tarti, kad paskutiniosios 
Valstybės knygos prasidėjo klausimu, „kaip jis (t. y. miestas) gali būti įgyvendintas 
ateityje, ir aprašė galimą to miesto žlugimą, dėl jo nuosmukio į žemesniąsias politinės 
santvarkos formas“ (Cornford, op. cit., 6; išskirta mano); priešingai, mano galva, 
Valstybės VIII ir IX knygas reikia traktuoti turint galvoje didelį jų panašumą į /sta- 
tymų lll knygą, taigi kaip idealaus praeities miesto realaus nuosmukio supaprastintą 

istorinį apmatą ir kaip esamų valstybių kilmės aiškinimą, analogišką tam didesniam 
uždaviniui, kurį Platonas sau užsibrėžė Timajuje, nebaigtoje trilogijoje ir /statymuose. 

2. Ryšium su mano pastaba, esančia toliau šoje pastraipoje, kad Platonas „tikrai 
žinojo, jog neturi reikalingų duomenų“, žr., pavyzdžiui, Įstatymus, 683 d ir Englando 
pastabą apie 683 d 2. 

3. Prie mano pastabos (esančios toliau šioje pastraipoje), kad Kretos bei Spartos 
visuomenes Platonas laikė sustingusiomis ir sustabdytomis valstybės formomis (ir 
prie pastabos kitoje pastraipoje, kad Platono geriausia valstybė yra ne tik klasinė, bet 
ir kastinė valstybė), galima pridurti štai ką. (Žr. taip pat šio skyriaus 20 pastabą ir 10 
skyriaus 24 pastabą.) 

Įstatymuose, 797 d (pasak Englando, „svarbaus pareiškimo“ įvade, cituotame šio 
skyriaus tekste, susijusiame su 3 pastaba) Platonas aiškiai pasako, kad jo dialogo 
personažai iš Kretos ir Spartos supranta, jog jų visuomenės institucijos „sustabdytos“; 
Kleinijas, pokalbio dalyvis iš Kretos, pabrėžia, kad jis pasirengęs išklausyti visus 
argumentus archajiškos valstybės naudai. Truputį vėliau (799 a), ir tame pačiame 
kontekste, tiesiogiai kalbama apie egiptietišką būdą sustabdyti institucijų raidą, o tai 
aiškiai rodo, kad Platonas žinojo, jog Kretoje ir Spartoje vyraujanti tendencija panaši 
į tą pačią tendenciją Egipte, t. y. į bet kokių socialinių permainų stabdymo tendenciją. 

Šiame kontekste svarbi pastraipa Timajuje (ypač žr. 24 a — b). Šioje pastraipoje 
Platonas bando parodyti, (a) kad klasinis susiskirstymas, labai panašus į tokį, koks 
parodomas Valstybėje, įsivyravo Atėnuose, žiloje jų ikiistorinės raidos senovėje, ir (b) 
kad šios institucijos buvo labai giminingos kastų sistemai, egzistavusiai Egipte (kurio 
sustingusios kastų institucijos, jo manymu, irgi buvo perimtos iš jo senovinės Atėnų 
valstybės). Taigi pats Platonas pakankamai aiškiai pripažįsta (nors netiesiogiai), kad 
ideali senovinė ir tobula valstybė, apie kurią kalbama Valstybėje, yra kastinė valstybė. 
Įdomu, kad Krantoras, pirmasis Timajo komentatorius, gyvenęs tik trečioje kartoje po 
Platono, sako, kad Platonas buvo kaltinamas tuo, jog išdavė Atėnų tradicijas ir tapo 
egiptiečių mokiniu. (Žr. Gomperz, Greek Thinkers, Germ. ed., II, 476.) Galimas daik- 
tas, kad Krantoras remiasi Isokrato traktatu Busiris, 8, cituotuojamu 13 skyriaus 3 
pastaboje. 

Apie kastų problemą Valstybėje žr. dar šio skyriaus 31 ir 32 (1, d) pastabas, 6 
skyriaus 40 pastabą ir 8 skyriaus 11 — 14 pastabas. A.E. Tayloras (A.E. Taylor, Plato: 
The Man and His Work, p. 269 f.) kategoriškai atmeta teiginį, kad Platonas simpati- 
zavo kastinei valstybei. 

28 Žr. Valstybė, 416 a. Ši problema nuodugniau svarstoma šiame skyriuje, su 35 
pastaba susijusiame tekste. (Apie kastų problemą, minimą kitoje teksto pastraipoje, žr. 
šio skyriaus 27 (3) ir 31 pastabas.) 

2? Platono patarimą neleisti įstatymų prasčiokams su jų „turgaus ginčais“ ir t. t. Žr. 
Valstybė, 425 b — 427 a/b; ypač 425 d - e ir 427 a. Žinoma, šiose pastraipose puolama 
Atėnų demokratija ir visokeriopa „dalinė“ įstatymų leidyba 9 skyriuje atskleista pras- 
me. *Kad yra kaip tik taip, pažymėjo ir Cornfordas knygoje The Republic of Plato 
(1941). Pastaboje apie pastraipą, kurioje Platonas pritaria utopinei inžinerijai (žr. 
Valstybė, 500 d f., rekomendacija „nuvalyti drobę“ ir romantinis radikalizmas; žr. 9 
skyriaus 12 pastabą ir tekstą), jis rašo: „Palyginkite su smulkių reformų vykdymo 
satyra 425 e...“ Atrodo, kad Cornfordas nemėgsta dalinių reformų ir teikia pirmenybę 
Platono metodams; tačiau jo ir maniškė Platono idėjų interpretacija, atrodo, sutampa.* 

Tolesnės keturios citatos šioje pastraipoje iš Valstybės 371 d/e, 463 a - b („„mai- 
tintojai“ ir „,mokėtojai“); 549 a ir 471 b/c. Adamas komentuoja (op. cit., vol. I, p. 97, 
pastaba apie 371 e 32): „Platonas savo mieste draudžia vergų darbą, jei tik vergai nėra 
barbarai“. Sutinku, kad Valstybėje (469 b - 470 c) Platonas priešinasi graikų kilmės 
belaisvių pavergimui; bet toliau (471 b — c) jis pritaria graikams, pavergiantiems 
barbarus, ypač jei graikai yra jo geriausiojo miesto piliečiai. (Atrodo, kad tokios 
nuomonės laikosi ir Tarnas: žr. 15 skyriaus 13 (2) pastabą.) Be to, Platonas aistringai 
kritikavo sąjūdį prieš vergovę Atėnuose ir reikalavo nuosavybės teisių, jei tos nuosa- 
vybės objektas buvo vergas (žr. šio skyriaus tekstą, susijusį su 17 ir 18 pastabomis). 
Be to, kaip parodyta (remiantis trečia citata iš Valstybės, 548 e / 549 a) teksto pastrai- 
poje, su kuria susijusi ši pastaba, savo geriausiame mieste vergovės jis nepanaikino. 
(Žr. taip pat Valstybė, 590 c/d, kur Platonas reikalauja, kad šiurkštūs ir vulgarūs 
žmonės būtų geriausių Žmonių vergai.) Todėl A.E. Tayloras neteisus, dukart tvirtin- 
damas (knygoje Plato, 1908 ir 1914, p. 197 ir 118), kad Platono „visuomenėje nėra 
vergų klasės“. Panašų požiūrį A.E. Tayloras išreiškia knygoje Plato: The Man and 
His Work (1926), žr. šio skyriaus 27 pastabos pabaigą. 

Platono vergovės traktuotė Politike, mano galva, gerai paaiškina jo požiūrį į šį 
klausimą Valstybėje. Juk čia apie vergus jis irgi kalba nedaug, tačiau aiškiai pripažįsta, 
kad jo valstybėje jų esama. (Žr. jam būdingą pastabą 289 b/c dėl „visos naminių 
gyvulių nuosavybės, išskyrus vergus“, kurią jau minėjome; taip pat žr. panašią būdin- 
gą pastabą 309 a, kad karališkos kilmės žmonės „paverčia vergais tuos, kurie yra 
tamsūs ir niekingi“. Priežastis, dėl kurios Platonas apie vergus daug nekalba, visai 
aiški iš 289 c ff., o ypač iš 289 d/e. Jis nemato didelio skirtumo tarp „vergų ir kitų 
tarnų“, pavyzdžiui, darbininkų, pirklių, prekeivių (t. y. visų „banausinių“ asmenų, 
užsidirbančių pinigus; žr. 11 skyriaus 4 pastabą); vergai skiriami nuo kitų tik kaip 
„perkami tarnai“. Kitaip tariant, Platonas mano esąs taip aukštai iškilęs virš žemakil- 
mių, kad net nesivargina kapstytis nežymiuose skirtumuose. Visa tai labai panašu į 
Valstybę, tik pasakyta šiek tiek aiškiau. (Žr. taip pat 8 skyriaus 57 (2) pastabą.) 

Apie tai, kaip Platonas traktuoja vergovę Įstatymuose, žr. ypač G.R. Morrow, 
„Plato and Greek Slavery“ (Mind, N.S., vol. 48, p. 186-201; žr. taip pat p. 402). 
Šiame straipsnyje esama puikios ir kritiškos šios problemos analizės ir prieinamos 
labai teisingos išvados, tačiau, mano nuomone, autorius pernelyg simpatizuoja Plato- 
nui. (Straipsnyje nepakankamai aiškiai pabrėžiamas tas faktas, kad Platono laikais 
sąjūdis prieš vergovę buvo jau gerokai įsibėgėjęs; žr. 5 skyriaus 13 pastabą.) 

30 Citata iš Valstybės santraukos Timajuje (18 c — d). - Dėl pastabos, kurioje 
sakoma, kad siūlymas sukurti moterų ir vaikų bendruomenę nėra naujas, palyginkite 
Adamo Valstybės leidimą, t. I, p. 292 (pastaba apie 457 b ff.) ir p. 308 (pastaba apie 
463 c 17), taip pat p. 345-355, o ypač p. 354; dėl Platono komunizmo pitagoriškų 
elementų žr. op. cit., p. 199, pastaba apie 416 d 22. (Dėl tauriųjų metalų žr. 10 
skyriaus 24 pastabą. Dėl bendro valgymo žr. 6 skyriaus 34 pastabą; o dėl Platono ir 
jo sekėjų komunistinių principų žr. 5 skyriaus 29 (2) pastabą ir čia minimas pastrai- 
pas.) 

31 Pastraipa cituojama iš Valstybės, 434 b/c. Reikalaudamas kastinės valstybės, 
Platonas ilgai dvejoja, net ir nepriklausomai nuo šios pastraipos „ilgos pratarmės“ 
(kuri bus aptariama 6 skyriuje; žr. to skyriaus 24 ir 40 pastabas); juk šią problemą 
pirmą kartą aptaręs 415 a ff., jis kalba taip, tarsi perėjimas iš žemesnių į aukštesnes 
klases būtų leistinas, jei tik žemesnėse klasėse „gims vaikas su aukso arba sidabro 
priemaiša“ (415 c), t. y. turėdamas aukštesnės klasės žmogaus kraują ir dorybingumą. 
Bet 434 b - d ir net aiškiau 547 a šis leidimas faktiškai panaikinamas; o 547 a bet 
kokia metalų priemaiša vadinama teršimu, pražūtingu valstybei. Žr. taip pat su 8 
skyriaus 11-14 pastabomis susijusį tekstą ir šio skyriaus 27 (3) pastabą. 

32 Žr. Politikas, 271 e. Įstatymų pastraipos apie primityvius klajoklius piemenis ir 
jų patriarchus — 677 e - 680 e. Pastraipa cituojama iš Įstatymų, 680 e. Toliau cituo- 
jama pastraipa iš Valstybės teksto, kur pasakojamas gimusiųjų iš žemės mitas (415 d- 
e). Paskutinė pastraipos citata iš Valstybės, 440 d. - Reikėtų šiek tiek pakomentuoti 
kai kurias pastabas, esančias toje pastraipoje, su kuria siejasi ši pastaba. 

1. Tekste sakoma, kad Platonas miglotai aiškina, kaip atsirado pirmoji „gyvenvie- 
tė“. Ir Įstatymuose, ir Valstybėje iš pradžių kalbama (žr. (a) ir (c), toliau) apie tam 
tikrą susitarimą ar visuomenės sutartį (apie visuomenės sutartį žr. 5 skyriaus 29 pa- 
stabą, 6 skyriaus 43-54 pastabas ir tekstą), o paskui (žr. (b) ir (c), toliau) apie prie- 
vartinį užkariavimą. 

a. Įstatymuose pasakojama, kad įvairios kalnų piemenų gentys apsigyveno lygu- 
mose, sudarė didesnius karinius junginius ir priėmė įstatymus, įvestus teisėjų, kuriems 
buvo duota karališkoji valdžia, susitarimu (681 b ir c/d; apie įstatymų kilmę, nusakytą 
681 b, žr. 3 skyriaus 17 (2) pastabą.) Tačiau paskui Platonas pradeda išsisukinėti. 

Užuot pasakojęs, kaip tos gentys apsigyveno Graikijoje ir kaip buvo įkurti graikų 
miestai, Platonas pereina prie Homero pasakojimo apie Trojos įkūrimą ir apie Trojos 
karą. Pasak jo, iš Trojos achajai sugrįžo jau vadindamiesi dorėnais, o „šios istorijos 
pabaiga... yra Spartos istorijos dalis“ (682 e), „nes mes pasiekėme Lakedaimono 
gyvenvietę“ (682 e / 683 a). Apie tai, kokia buvo ši gyvenvietė, nesakoma nieko, o 
tuojau pat eilinį kartą nukrypstama į šalį (pats Platonas kalba apie „aplinkinį sampro- 
tavimą“) ir galiausiai (683 c/d) prieinama „užuomina“, paminėta tekste; žr. (b). 

b. Teiginys tekste, kad Platonas užsimena, jog dorėnų „apsigyvenimas“ Pelopo- 
nese faktiškai buvo prievartinis čiabuvių pavergimas, pagrįstas Įstatymų fragmentu 
(683 c/d), kuriame Platonas pirmą kartą pasako kelias istorines pastabas apie Spartą. 
Jis pasakoja, kad pradeda nuo to meto, kai visas Peloponesas buvo „faktiškai paverg- 
tas“ dorėnų. Meneksene (kurio autentiškumas beveik neabejotinas; žr. 10 skyriaus 35 
pastabą) 245 c užsimenama apie faktą, kad peloponesiečiai buvo „atvykėliai iš svetur“ 
(taip išvertė Grote'as; žr. jo Plato, III, p. 5). 

c. Valstybėje (369 b), remiantis visuomenės sutarties teorija, sakoma, kad miestą 
įkūrė darbininkai, skatinami darbo pasidalijimo ir kooperacijos pranašumų. 

d. Bet vėliau (Valstybė, 415 d/e; žr. citatą tekste) pasakojama apie pergalingą 
paslaptingos kilmės karių genties — „gimusiųjų iš žemės“ — įsiveržimą. Svarbiausioje 
šio pasakojimo dalyje sakoma, jog „gimusieji iš žemės“ turi parinkti tinkamiausią 
vietą savo stovyklai, kad „būtų patogiausia laikyti gyventojus paklusnius“, t. y. laikyti 
paklusnius vietinius gyventojus. 

e. Politike (271 a f.) tie „gimusieji iš žemės“ tapatinami su pirmykščiais klajok- 
liais, kalnų piemenimis, dar neturinčiais sėslios gyvenimo vietos. Žr. taip pat užuo- 
miną apie autochtonus žiogus Puotoje, 191 b; žr. 3 skyriaus 6 (4) pastabą, ir 8 
skyriaus 11 (2) pastabą. 

f. Apibendrinant galima sakyti, kad Platonas aiškiai įsivaizdavo dorėnų užkaria- 
vimą, nors dėl visai aiškių priežasčių apgaubė jį paslapties skraiste. Be to, tikėtina, 
kad jis pasinaudojo tradiciniais pasakojimais, jog užkariautojų ordos buvo klajoklių 
kilmės. 

2. Mano pastaba tolesniame tekste apie tai, kad Platonas „nuolat pabrėžia“ faktą, 
jog valdovas panašus į piemenį, pagrįsta tokiomis pastraipomis: Valstybė, 343 b, kur 
ši idėja minima pirmą kartą; 345 c f., kur valdovo panašumas į gerą piemenį tampa 
viena svarbiausių svarstymo temų; 375 a — 376 b, 404 a, 440 d, 451 b- e, 459 a - 
460 c ir 466 c - d (cituojama 5 skyriaus 30 pastaboje), kur sargybiniai prilyginami 
aviganiams šunims ir kur atitinkamai aptariamas jų veisimas ir auklėjimas; 416 a ff., 
kur pirmą kartą keliama vilkų pačioje valstybėje ir už jos ribų problema; žr. dar 
Politiką, kur ši idėja svarstoma daugelyje vietų, pavyzdžiui, 261 d - 276 d. Kai dėl 

Įstatymų, galiu nurodyti 694 e pastraipą, kur Platonas sako apie Kyrą, kad savo 
sūnums jis paliko „galvijų ir avių, daugybę vergų ir kitokių gyvulių“. (Žr. taip pat 
Įstatymus, 735, ir Teaitetą, 174 d.) 

3. Visa tai svarsto ir A. Toynbee; žr. jo Æ Study of History, ypač vol. III, p. 32 
(n.1), kur cituojamas A.H. Lybyer, The Government of the Ottoman Empire, etc., 33 
(n. 2), 50 — 100; ypač žr. jo pastabą apie klajoklius užkariautojus (p. 22), kurie 
„ganė... žmones“, ir apie Platono „žmones sarginius šunis“ (p. 94, n. 2). Mane dažnai 
įkvėpdavo puikios Toynbee'o idėjos ir padrąsindavo daugelis jo pastebėjimų, kurie, 
mano galva, pagrindžia mano interpretaciją ir kuriuos galiu ypač vertinti todėl, kad 
Toynbee'o ir mano pamatinės prielaidos, atrodo, labai skiriasi. Be to, iš Toynbee'o aš 
perėmiau daugelį terminų, vartojamų mano tekste, pavyzdžiui, „žmonės galvijai“, 
„žmonių kaimenė“ ir „žmonės sarginiai šunys“. 

Mano požiūriu, Toynbee'o Study of History yra puikus istoricizmo pavyzdys; nėra 
reikalo daug kalbėti apie mano esminį nepritarimą Toynbee'o idėjoms, o kai kurie 
konkretūs nesutarimai bus aptariami įvairiose vietose (žr. šio skyriaus 43 ir 45 (2) 
pastabas, 10 skyriaus 7 ir 8 pastabas ir 24 skyrių; žr. taip pat manąją Toynbee'o 
kritiką 24 skyriuje ir knygoje /storicizmo skurdas, p. 120 ff.). Bet Toynbee'o veikale 
esama labai daug įdomių ir įkvepiančių idėjų. Interpretuodamas Platoną, Toynbee 
pabrėžia daug dalykų, kuriems aš irgi pritariu, pavyzdžiui, kad geriausios valstybės 
idėją Platonui įkvėpė jo socialinių revoliucijų patyrimas ir jo noras sustabdyti bet 
kokias permainas, o toks sustabdymas yra savotiška sustingusi Spartos valstybė (ku- 
rios vystymasis buvo sustabdytas). Nepaisant šių minčių, kurioms aš pritariu, net 
Platono idėjų interpretacijoje esama esminių skirtumų tarp Toynbee'o ir mano požiū- 
rių. Platono geriausiąją valstybę Toynbee traktuoja kaip tipišką (reakcingą) utopiją, 
tuo tarpu aš pirmiausia ją traktuoju siedamas su tuo, ką vadinu Platono bendrąja 
kismo teorija, kaip pastangą atkurti pirmykštę visuomenės formą. Be to, aš nemanau, 
kad Toynbee pritartų tam, kaip aš interpretuoju Platono pasakojimą apie laikotarpį iki 
sėslaus gyvenimo ir apie patį gyvenvietės įkūrimą, svarstomą šioje pastaboje ir tekste; 
juk Toynbee sako (op. cit., vol. III, p. 80), kad „Spartos visuomenė nebuvo kilusi iš 
klajoklių“. Toynbee labai pabrėžia (op. cit., vol. III, p. 50 ff.) tą Spartos visuomenės 
ypatybę, kad šios visuomenės vystymasis buvo sustabdytas dedant antžmogiškas pa- 
stangas laikyti paklusnią „žmonių kaimenę“. Bet aš manau, kad šitaip pabrėžiant 
Spartos ypatingumą sunku suprasti Spartos ir Kretos institucijų panašumus, kurie taip 
stebino Platoną (Valstybė, 544 c; Įstatymai, 683 a). Mano galva, šiuos panašumus 
galima paaiškinti tik turint galvoje labai senų gentinių institucijų sustingusias formas; 
šios institucijos turi būti daug senesnės už karo su Mesėnija laikotarpio (apytikriai 
650 - 620 m. pr. Kr.; žr. Toynbee, op. cit., vol. III, p. 53) Spartos institucijas. Kadangi 

šių institucijų išlikimo sąlygos tose skirtingose vietovėse buvo labai nevienodos, jų 
panašumas yra stiprus argumentas, įrodantis jų primityvumą ir paneigiantis aiškinimą, 
pagal kurį tą primityvumą lėmė tik vieną iš šių valstybių veikęs faktorius. 

* Apie dorėnų apsigyvenimo [Peloponese] problemas žr. taip pat R. Eisler in 
Caucasia, vol. V, 1928, ypač p. 113, 84 pastabą, kur žodis „helėnai“ verčiamas žodžiu 
„naujakuriai“, o žodis „graikai“ žodžiu „gyvulių augintojai“ - t. y. „piemenys“ arba 
„klajokliai“. Tas pats autorius parodė (Orphisch-Dionisische Mysteriengedanken, 1925, 
p. 58, 2 pastaba), kad Dievo kaip piemens idėja yra orfiškos kilmės. Toje pačioje 
vietoje minimi Viešpaties sarginiai šunys (Domini Canes).* 

3 To fakto, kad auklėjimas Platono valstybėje yra klasinė privilegija, nepastebėjo 
kai kurie entuziastingi pedagogai, priskyrę Platonui idėją, kad išsilavinimas turi ne- 
priklausyti nuo finansinių galimybių; jie nepastebi, kad bloga yra pati klasinių privi- 
legijų idėja ir kad palyginti nesvarbu, ar šios privilegijos grindžiamos pinigais, ar 
kitais kriterijais, nulemiančiais priklausymą viešpataujančiai klasei. Žr. 7 skyriaus 12 
ir 13 pastabas ir tekstą. Dėl ginklų nešiojimo žr. taip pat Įstatymus, 753 b. 

34 Žr. Valstybė, 460 c. (Žr. taip pat šio skyriaus 31 pastabą.) Dėl Platono patarimo 
žudyti kūdikius žr. Adam, op. cit., vol. I, p. 299, pastaba apie 460 c 18 ir p. 357 ff. 
Nors Adamas pagrįstai teigia, kad Platonas palankiai žiūrėjo į kūdikių žudymą, ir nors 
jis atmeta visas „nepagrįstas“ pastangas „neigti, kad Platonas pritarė“ tokiai baisingai 
praktikai, jis bando teisinti Platoną, sakydamas, „kad ši praktika senovės Graikijoje 
buvo plačiai paplitusi“. Bet Atėnuose taip nebuvo. Senovės Spartos barbariškumui 
Platonas teikia pirmenybę prieš apsišvietusius Periklio laikų Atėnus, ir už tokį pasi- 
rinkimą turi būti laikomas atsakingu. Dėl hipotezės, aiškinančios kūdikių žudymo 
praktikavimą Spartoje, žr. 10 skyriaus 7 pastabą (ir tekstą); žr. taip pat ten esančias 
atitinkamas nuorodas. 

Tolesnės teksto citatos, kuriose palankiai vertinamas gyvulių veisimo praktikos 
taikymas žmonėms, yra iš Valstybės, 459 b (žr. 8 skyriaus 39 pastabą ir tekstą); 
ištraukos, kur kalbama apie šunų ir karių panašumą etc. — iš Valstybės, 404 a; 375 a; 
376 a/b ir 376 b. Žr. taip pat 5 skyriaus 40 (2) pastabą ir tolesnę pastabą. 

35 Dvi pirmosios citatos iš Valstybės, 375 c. Toliau citata iš 416 a (žr. šio skyriaus 
28 pastabą); kitos citatos iš 375 c — e. Priešingų prigimčių (ar net Formų; žr. 5 
skyriaus 18 — 20 ir 40 (2) pastabas ir tekstą ir 8 skyriaus 39 pastabą) maišymosi 
problema yra mėgstama Platono tema. (Politike, 283 e f., o vėliau Aristotelio veika- 
luose ji pereina į aukso vidurio doktriną.) 

3 Citatos iš Valstybės, 410 c; 410 d; 410 e; 411 e / 412 air 412 b. 

37 Įstatymuose (680 b ff.) pats Platonas Kretą vertina su tam tikra ironija, dėl to, 
kad ten barbariškai ignoruojama literatūra. Ignoruojamas net Homeras, kurio nežino 

dialogo personažas kretietis; apie Homerą jis sako štai ką: „kretiečiai beveik neskaito 
svetimtaučių poetų“. („Bet jie skaitomi Spartoje“, — atšauna personažas spartietis.) 
Apie tai, kad Platonas teikia pirmenybę Spartos papročiams, žr. taip pat 6 skyriaus 34 
pastabą ir su šio skyriaus 30 pastaba susijusį tekstą. 

3 Apie Platono požiūrį į tai, kaip spartiečiai elgėsi su „žmonėmis galvijais“, žr. 
šio skyriaus 29 pastabą, Valstybė, 548 e/ 549 a, kur timokratinis žmogus lyginamas 
su Platono broliu Glaukonu: „Jis yra smarkesnis (už Glaukoną) ir ne taip išprusęs“; 
šios pastraipos tęsinys cituojamas tekste, susijusiame su 29 pastaba. — Tukididas 
pasakoja (IV, 80) apie klastingą 2000 helotų nužudymą; geriausiems helotams buvo 
pažadėta laisvė, bet jie buvo pasmerkti mirčiai. Beveik tikra, kad Platonas buvo gerai 
susipažinęs su Tukidido veikalu, o be to, jis tikrai turėjo tikresnių informacijos šal- 
tinių. 

Dėl Platono požiūrio į švelnų elgesį su vergais Atėnuose žr. šio skyriaus 18 
pastabą. 

3 Turint galvoje aiškiai antiatėnišką, o todėl ir antihumanišką Valstybės tenden- 
ciją, sunku suprasti, kodėl tiek daug pedagogų entuziastingai pritaria Platono eduka- 
cinėms teorijoms. Mano galva, tai galima aiškinti trejopai. Arba jie nesupranta Vals- 
tybės, nors Platonas visai neslepia savo priešiškumo tuo metu Atėnuose vyravusiam 
humanistiniam auklėjimui; arba juos, kaip ir daugelį filosofų ir net kai kuriuos mu- 
zikantus, paperka Platono retorika, aukštinanti politinę auklėjimo svarbą (žr. tekstą, 
susijusį su 41 pastaba); arba ir viena, ir kita. 

Be to, sunku suprasti, kaip graikų meno ir literatūros gerbėjai gali savo sąjungi- 
ninku laikyti Platoną, kuris, ypač Valstybės X knygoje, žiauriai puola visus poetus ir 
tragikus, ir ypač Homerą (ir net Hesiodą). Žr. Valstybė, 600 a, kur Homeras vertina- 
mas prasčiau už gerą inžinierių ar mechaniką (kuriuos Platonas šiaip jau niekino kaip 
„banausinės“ ir niekšingos dvasios žmones; Žr. Valstybė, 495 e ir 590 c ir 11 skyriaus 
4 pastabą); Valstybė, 600 c, kur Homeras vertinamas prasčiau už sofistus Protagorą 
ir Prodiką (žr. taip pat Gomperz, Greek thinkers, German ed., II, 401); ir Valstybė, 605 
a/b, kur poetams tiesiai uždraudžiama gyventi bet kokiame gerai valdomame mieste. 

Tačiau komentatoriai paprastai nepaiso šių aiškių Platono požiūrį išreiškiančių 
pastraipų ir dažniausiai remiasi tomis Platono pastabomis, kurios panašios į pastraipą, 
parengiančią Homero užsipuolimą (,„...nors dar iš vaikystės laikų išlikęs tam tikras 
palankumas ir pagarba Homerui trukdo man kalbėti“; Valstybė, 595 b). Adamas ko- 
mentuoja šiuos žodžius (pastaba apie 595 b 11) taip: „Platonas kalba su neslepiamu 


simpatijos jausmu“; bet aš manau, kad ši Platono pastaba tik iliustruoja visur Vals- 


555 


I TOMO PASTABOS 


tybėje taikomą metodą, būtent — prieš puolant humanistinės idėjas padaryti tam tikrų 
nuolaidų skaitytojo jausmams. 

* Apie griežtą cenzūrą, turinčią palaikyti klasinę discipliną, žr. Valstybė, 377 e ff., 
ir ypač 378 c: „Jei norime, kad tie, kurie saugos mūsų valstybę, laikytų didžiausia 
gėda vaidytis tarpusavyje ...“ Įdomu, kad pradėdamas dėstyti cenzūros teoriją (376 e 
ff.) šio politinio principo Platonas neformuluoja iškart, bet iš pradžių kalba apie tiesą, 
grožį etc. Tačiau pasakojimas apie cenzūrą griežtėja 595 a ff. ir ypač 605 a/b (žr. 
ankstesnę pastabą, 7 skyriaus 18 — 22 pastabas ir tekstą). Apie cenzūros vaidmenį 
Įstatymuose žr. 801 c/d. Žr. taip pat tolesnę pastabą. 

Apie tai, kad Platonas užmiršta savo principą (Valstybė, 410 c — 412 b, žr. šio 
skyriaus 36 pastabą), pagal kurį muzika žmoguje turi stiprinti švelnumą ir silpninti 
aršumą, žr. ypač 399 a f., kur reikalaujama tokios muzikos, kuri ne skatintų Žmogaus 
švelnumą, o „tinkamai pamėgdžiotų narsaus vyro, atsidūrusio karinių veiksmų įkarš- 
tyje <...> balsą ir tartį“. Žr. taip pat tolesnę pastabą, (2). - Reikia aiškiai pasakyti, kad 
Platonas „neužmiršo“ anksčiau skelbto principo; ne, jis „užmiršo“ tą principą, prie 
kurio turi atvesti jo samprotavimai. 

* 1, Apie Platono požiūrį į muziką, ypač į muziką apskritai, žr., pavyzdžiui, 
Valstybė, 397 b ff., 398 e ff.; 400 a ff.; 410 b, 424 b f., 546 d; Įstatymai, 657 e ff.; 
673 a, 700 b ff., 798 d ff., 801 d ff., 802 b ff., 816 c. Jo požiūriu, reikia „baimintis, 
kad jie nepamanytų, jog poetas kalba ne apie naują dainų turinį, o apie naują daina- 
vimo būdą, ir neimtų jo ginti. <...> Reikia vengti įvesti naują dailųjį meną, nes tai 
kelia pavojų viskam: kaip tvirtina Damonas, negalima pakeisti dailiųjų menų varto- 
jamų priemonių, nepakeičiant valstybės pagrindų, ir aš juo tikiu“ (Valstybė, 424 c). 
Kaip visada, Platonas pavyzdžiu ima Spartą. Adamas (op. cit., vol. I, p. 216, pastaba 
apie 424 c 20; išskirta mano; žr. taip pat jo nuorodas) sako, kad „ryšys tarp muzikos 
ir politikos pokyčių ... buvo pripažįstamas visoje Graikijoje, o ypač Spartoje, kur ... 
iš Timotėjo buvo atimta lyra dėl to, kad jis pridėjo keturias naujas stygas“. Kad 
Spartos pavyzdys įkvėpė Platoną, neabejotina; tačiau beveik neįmanoma įrodyti, jog 
toks požiūris į muziką vyravo visoje Graikijoje, o ypač Periklio laikų Atėnuose. (Žr. 
šios pastabos (2) punktą.) 

2. Tekste Platono požiūrį į muziką (žr. ypač Valstybė, 398 e ff.) aš pavadinau 
prietaringu ir atsilikusiu, lygindamas jį su „labiau apsišvietusia ano meto kritika“. 
Kritika, kurią turėjau galvoje, priklauso anoniminiam autoriui, galimas daiktas, V a. 
(arba IV a. pradžios) muzikantui, sukūrusiam sveikinimą (galimas daiktas, olimpinę 
oraciją), šiuo metu publikuojamą kaip Grenfello ir Hunto leidinio The Hibeh Papyri, 
1906, p. 44 ff. tryliktasis fragmentas. Visai įmanoma, kad šis autorius buvo vienas „iš 
daugelio muzikantų, kritikavusių Sokratą“ (t. y. Platono Valstybės Sokratą). Tuos 

muzikantus mini Aristotelis (tokioje pat prietaringoje Politikos pastraipoje, 1342 b, 
kur kartoja daugumą Platono argumentų); bet anoniminio autoriaus kritika daug radi- 
kalesnė, nei nurodo Aristotelis. Platonas (ir Aristotelis) buvo įsitikinę, kad tam tikros 


— nb 


muzikos formos, pavyzdžiui, „glebūs“ jonėnų ir lydų muzikiniai ritmai, žmogų padaro 
švelnų ir lepų, tuo tarpu kitos formos, ypač dorėnų ritmas, padaro jį narsų. Anonimi- 
nis autorius kritikuoja tokį požiūrį. Jis rašo: „Sakoma, kad kai kurios [muzikos] 
formos vieną žmogų daro nuosaikų, o kitą teisingą, o kitos vieną daro herojumi, kitą 
bailiu“. Jis puikiai parodo, kad toks požiūris kvailas, pasakodamas, kad pačios karin- 
giausios graikų gentys mėgsta ritmus, kurie, kaip sakoma, daro bailius, tuo tarpu kai 
kurie profesionalūs (teatro) dainininkai paprastai dainuoja „herojišku“ stiliumi, bet 
juose nė ženklo nėra bundančio herojiškumo. Galimas daiktas, kad ši kritika buvo 
nukreipta prieš patį Platoną. Apie Damoną žr. Diels *; apie hipotezę dėl anoniminio 
autoriaus asmenybės žr. ibid., vol. II, p. 344 pastabą. 

3. Turėdamas galvoje faktą, kad kritikuoju „reakcingą“ požiūrį į muziką, pažymė- 
siu, kad manosios kritikos nė kiek neįkvėpė asmeninės simpatijos muzikos „pažan- 
gai“. Tiesą sakant, mėgstu senąją muziką (kuo senesnė, tuo labiau) ir labai nemėgstu 
moderniosios muzikos (ypač daugumos kūrinių, parašytų nuo to laiko, kai muziką 
pradėjo kurti Wagneris). Be to, esu nusiteikęs prieš „futurizmą“ ir mene, ir moralėje 
(žr. 22 skyrių ir 25 skyriaus 19 pastabą). Bet kartu esu nusiteikęs prieš savo simpatijų 
ar antipatijų primetimą kitiems ir prieš bet kokią šių dalykų cenzūrą. Galime mylėti 
ir neapkęsti (ypač menuose), nereikalaudami teismo, draudžiančio tai, ko nekenčiame, 
ir nekanonizuodami to, ką mylime. 

42 Žr. Valstybė, 537 a ir 466 e — 467 e. 

Apibūdinti modernųjį totalitarinį auklėjimą man padėjo A. Kolnai, The War against 
the West (1938), p. 318. 

433 Žymioji Platono teorija, pagal kurią valstybė, t. y. centralizuota ir organizuota 
politinė valdžia, atsiranda dėl užkariavimo (kai klajokliai ar medžiotojai pavergia 
sėslius gyventojus žemdirbius), kiek man žinoma, buvo pirmą kartą atrasta iš naujo 
(jei nepaisysime kelių Machiavelli'o pastabų) D. Hume'o, kritikavusio visuomenės 
sutarties teorijos istorinę versiją (žr. jo Essays, Moral, Political and Literary, vol. II, 
1752, Essay XII, Of the Original Contract): - „Beveik visos valstybės, — rašo Hu- 
me'as, — egzistuojančios šiuo metu, arba tos, apie kurias žinome iš istorijos, buvo 
įkurtos arba uzurpuojant valdžią, arba užkariavimu, arba abiem būdais...“ Paskui jis 
sako, kad „mikliam ir narsiam Žmogui... dažnai visai nesunku ..., kartais remiantis 
prievarta, o kartais melagingais pažadais, primesti savo valdžią žmonėms, kurių skai- 
čius šimtus kartų viršija jo šalininkų skaičių ... Šitaip buvo įkurta daug valstybių; štai 
ta pirminė sutartis, kuria jie taip giriasi.“ Šią teoriją vėliau atgaivino Renanas traktate 


557 


I TOMO PASTABOS 


What is Nation? (1882) ir Nietzsche Moralės genealogijoje (1887); žr. trečią vokišką 
leidimą, 1894, p. 98. Pastarasis apie 'valstybės' kilmę (nenurodydamas Hume'o) rašė 
štai ką: „Kažkokia baltaplaukių bestijų orda, karingų viešpačių rasė, turėjusi karinę 
organizaciją ... savo siaubingas letenas uždėdavo ant gyventojų, kurių, galimas daik- 
tas, buvo daug daugiau <...> Štai kaip žemėje atsiranda ‘valstybė; man atrodo, kad 
jausminga teorija, ją kildinanti iš ‘sutarties’, jau nebegyva.“ Šitokia teorija Niet- 
zsche'i patraukli todėl, kad jis mėgsta tas baltaplaukes bestijas. Tačiau visai neseniai 
ją paskelbė ir F. Oppenheimeris (The State, transl. Gitterman, 1914, p. 68); marksistas 
K. Kautsky (knygoje The Materialist Interpretation of History), ir W.C. Macleodas 
(The Origin and History of Politics, 1931). Mano galva, kažkas panašaus į tai, ką 
papasakojo Platonas, Hume'as ir Nietzsche, atsitiko daugeliu — jei ne visais — atvejų. 
Kalbu tik apie „valstybės“, kaip organizuotos ir net centralizuotos politinės valdžios, 
darinius. 

Verta pažymėti, kad Toynbee pasiūlė visai kitokią teoriją. Bet, prieš ją aptarda- 
mas, iš pradžių noriu aiškiai pasakyti, kad antiistoricistiniu požiūriu šis klausimas 
nėra labai svarbus. Gal savaime ir įdomu sužinoti, kaip atsirado „valstybės“, tačiau tai 
neturi jokios reikšmės valstybių sociologijai, kaip ją suprantu aš, t. y. politinei tech- 
nologijai (žr. 3, 9 ir 25 skyrius). Toynbee'o teorijoje „valstybės“ netapatinamos su 
organizuota ir centralizuota politine valdžia. Veikiau jis aptaria „civilizacijų atsiradi- 
mą“. Bet kaip tik todėl prasideda sunkumai; juk kai kurios jo „civilizacijos“ yra 
valstybės (aptartąja prasme), kai kurios — valstybių grupės bei sekos, o kai kurios 
primena eskimų tipo visuomenes, kurios nėra valstybės; o jeigu neakivaizdu, kad 
„valstybės“ atsiranda pagal vieną schemą, tada reikia net labiau abejoti, kai turimi 
galvoje tokie nevienodi socialiniai fenomenai, kaip Egipto bei Mesopotamijos valsty- 
bės bei jų institucijos ir valdymo būdas, viena vertus, ir eskimų gyvenimo būdas, kita 
vertus. 

Tačiau pagvildenkime tik Toynbee'o pasakojimą (A Study of History, vol. I, p. 305 
ff.) apie Egipto ir Mesopotamijos civilizacijų atsiradimą. Pagal jo teoriją, atsakydami 
į sunkaus gyvenimo džiunglėse iššūkį genialūs ir apsukrūs vadai veda savo šalininkus 
į slėnius, kur pradeda dirbti žemę ir įkuria valstybes. Ši (hegeliško ir bergsoniško 
stiliaus) teorija apie kūrybinį genijų, įsikūnijusį kultūros ir politikos lyderio asmenyje, 
man atrodo labai romantiška. Jei imame Egipto pavyzdį, pirmiausia turime ieškoti 
kastų sistemos ištakų. Esu įsitikinęs, kad ši sistema veikiausiai yra užkariavimų pa- 
darinys, kaip ir Indijoje, kur kiekviena nauja užkariautojų banga sukurdavo naują 
kastą, iškildavusią virš senųjų. Bet esama ir kitų argumentų. Pats Toynbee teikia 
pirmenybę tokiai teorijai, kuri, galimas daiktas, yra teisinga, būtent, kad gyvulių 
veisimas ir ypač gyvulių dresavimas yra vėlesnis, pažangesnis ir sunkesnis vystymosi 

tarpsnis, palyginus su žemdirbyste, ir kad šį pažangų žingsnį žengia stepės klajokliai. 
Bet Egipte matome ir žemdirbystę, ir gyvulių veisimą, ir tą patį galima pasakyti apie 
daugumą ankstyvųjų „valstybių“ (jei aš teisus, išskyrus kai kurias Amerikos valsty- 
bes). Galimas daiktas, tai ženklas, rodantis, kad šiose valstybėse esama nomadiškojo 
elemento, o todėl visai įmanoma kelti hipotezę, kad šis elementas kilęs iš užkariautojų 
klajoklių, primetančių savo valdžią, kastos valdžią, čiabuviams gyventojams - žem- 
dirbiams. Šitokia teorija prieštarauja Toynbee'o koncepcijai (op. cit., III, 23 f.), kad 
klajoklių sukurtos valstybės paprastai labai greitai nunyksta. Tačiau tas faktas, kad 
daugelyje ankstyvųjų kastinių valstybių praktikuojamas gyvulių veisimas, turi būti 
kaip nors paaiškintas. 

Mintį, kad klajokliai ar net medžiotojai sudarė pirminę viešpataujančią klasę, 
patvirtina senovinė ir vis dar gyvuojanti viešpataujančios klasės tradicija, pagal kurią 
privilegijuotų klasių simboliai yra karas, medžioklė ir žirgai; ši tradicija sudarė Aris- 
totelio etikos ir politikos pagrindą ir, kaip parodė Veblenas (The Theory of the Leisure 
Class) bei Toynbee, yra vis dar gyva. Galimas daiktas, prie šių faktų reikia pridurti 
gyvulių veisėjų rasistinius įsitikinimus, ir ypač įsitikinimą rasiniu viešpataujančios 
klasės pranašumu. Šis įsitikinimas, toks ryškus kastinėse valstybėse, Platono ir Aris- 
totelio filosofijoje, Toynbee'0 nuomone, „yra viena iš <...> mūsų <...> moderniosios 
epochos nuodėmių“ ir „kažkas svetima helėnų genijui“ (op. cit. III, 93). Tačiau nors 
daugelis graikų buvo aukščiau rasistinių prietarų, atrodo, kad Platonas ir Aristotelis 
savo teorijas grindė senomis tradicijomis, ypač turint galvoje tą faktą, kad rasistinės 
idėjos atliko tokį žymų vaidmenį Spartoje. 

44 Žr. Įstatymai, 694 a — 698 a. 

4 1. Spenglerio Europos saulėlydžio (Decline of the West), mano nuomone, rimtai 
traktuoti neverta. Tačiau šis veikalas yra simptomiškas; tai teorija, sukurta Žmogaus, 
tikinčio viešpataujančia klase, kuriai gresia žlugimas. Kaip ir Platonas, Spengleris 
bando parodyti, kad „pasaulis“, kuriame viešpatauja visuotinis nuosmukio ir mirties 
dėsnis, smerktinas. Be to, kaip ir Platonas, Spengleris reikalauja (veikale Prūsiškumas 
ir socializmas) naujos santvarkos, desperatiško eksperimento, turinčio sutramdyti is- 
torijos jėgas, Prūsijos viešpataujančios klasės atgaivinimo, įgyvendinant „socializmą“ 
ar komunizmą, ir ekonominio taupumo. — Kai dėl Spenglerio, aš pritariu L. Nelsonui, 
kurio kritinis traktatas apie O. Spenglerį turi ilgą ironišką pavadinimą. Šio pavadini- 
mo pradžią galima išversti taip: „„Raganavimas: įšventinimas į Oswaldo Spenglerio 
pranašystės meno paslaptis ir pats tikriausias nepaneigiamos jo pranašaujamos tiesos 
įrodymas...“ ir t. t. Manau, kad tai teisingas Spenglerio apibūdinimas. Galiu pridurti, 
kad Nelsonas buvo vienas pirmųjų istoricizmui oponavusių autorių (jis rėmėsi Kantu, 
knitikavusiu Herderį; žr. 12 skyriaus 56 pastabą). 

2. Pažymėdamas, kad Spengleris nebuvo paskutinis „nuosmukio ir žlugimo“ skel- 
bėjas, visų pirma turėjau galvoje Toynbee. Toynbee'o veikalas taip pranoksta Spen- 
glerio veikalą, kad man net nepatogu juos minėti tame pačiame kontekste, tačiau šį 
pranašumą pirmiausia nulėmė Toynbee'o idėjų turiningumas ir didesnė erudicija (kuri 
pasireiškia tuo, kad Toynbee, ne taip kaip Spengleris, nekalba iškart apie viską, kas 
tik įmanoma). Tačiau abiejų mąstytojų tikslai ir metodai panašūs. Jie aiškiai istoricis- 
tiniai. (Žr. manąją Toynbee'o kritiką knygoje /storicizmo skurdas.) Be to, šie metodai 
iš esmės hegeliški (nors man atrodo, kad Toynbee šito nesupranta). Jo „civilizacijų 
augimo kriterijus“ — „pažanga apsibrėžimo kryptimi“ — tai rodo pakankamai aiškiai, 
nes šiame kriterijuje labai nesunku atpažinti hegeliškąjį „savimonės“ ir „laisvės“ pa- 
žangos dėsnį. (Atrodo, kad Toynbee'o hegelizmui šiek tiek įtakos turėjo Bradley; tai 
galima pastebėti, pavyzdžiui, iš jo pastabų apie santykius, op. cit., III, 223: „Pačioje 
"santykių" tarp 'daiktų' ar 'esinių' sąvokoje glūdi loginis prieštaravimas... Kaip šį 
prieštaravimą įveikti?“ (Dabar aš nenorėčiau veltis į diskusiją apie santykio problemą. 
Tačiau galiu dogmatiškai konstatuoti, kad, remiantis tam tikrais paprastais modernio- 
sios logikos principais, visos su santykiais susijusios problemos gali būti redukuotos 
į problemas, susijusias su savybėmis ar klasėmis; kitaip tariant, nesama ypatingų 
filosofinių sunkumų, susijusių su santykiais. Tik ką paminėtą metodą sukūrė N. Wie- 
neris ir K. Kuratowski; žr. Ouine, A System of Logistic, 1934, p. 16 ff.) Žinoma, aš 
nemanau, kad, kokį nors veikalą priskirdami tam tikrai mokyklai, kartu jį atmetame; 
tačiau, dėl priežasčių, aptariamų šios knygos antrame tome, hegeliškojo istoricizmo 
atveju, mano galva, reikia elgtis kaip tik taip. 

Kai dėl Toynbee'o istoricizmo, noriu primygtinai pabrėžti, kad apskritai labai 
abejoju, jog civilizacijos gimsta, auga, irsta ir žlunga. Turiu tai pabrėžti, nes pats 
vartoju kai kuriuos Toynbee'o terminus, pavyzdžiui, kalbėdamas apie „sustabdytų“ 
visuomenių „žlugimą“. Bet norėčiau pabrėžti, kad manasis „žlugimo“ terminas žymi 
ne visas civilizacijas, o tik vieną ypatingą fenomeną — pasimetimo jausmą, kurį su- 
kelia magiškos arba gentinės „uždaros visuomenės“ irimas. Todėl, ne taip kaip Toyn- 
bee, aš netikiu, kad graikų visuomenė „žlugo“ Peloponeso karų laikotarpiu; šio žlu- 
gimo, apie kurį pasakoja Toynbee, simptomus aš pastebiu kur kas anksčiau. (Žr. 10 
skyriaus 6 ir 8 pastabas ir tekstą.) Kai dėl „sustabdytų“ visuomenių, šį terminą taikau 
tik tokioms visuomenėms, kurios prisirišo prie savo magiškųjų formų, prievarta atsi- 
tverdamos nuo atviros visuomenės įtakos, arba tokioms visuomenėms, kurios stengia- 
si sugrįžti į gentinį narvą. 

Be to, nemanau, kad mūsiškė Vakarų civilizacija yra tik viena tokia. Aš manau, 


kad esama daugelio uždarų visuomenių, turinčių labai skirtingus likimus, tuo tarpu 


560 


5 SKYRIAUS PASTABOS 


„atvira visuomenė“, mano galva, gali tik žengti pirmyn arba būti sustabdyta ir vėl 
įvaryta į narvą, t. y. sugrąžinta į gyvulinę būklę. (Žr. taip pat 10 skyrių, ypač pasku- 
tinę pastabą.) 

3. Kai dėl nuosmukio ir žlugimo istorijų, galiu pažymėti, kad joms beveik visoms 
turėjo įtakos Herakleito pastaba „dauguma persisotinę kaip galvijai“ ir Platono žemų- 
jų gyvuliškų instinktų teorija. Noriu pasakyti, kad visos jos bando parodyti, jog žlu- 
gimą nulemia tai, kad viešpataujanti klasė perima „žemesniąsias“ vertybes, neva bū- 
dingas dirbančiųjų klasėms. Kitaip tariant, t. y. sakant šiurkščiai, bet tiesmukai, šitokių 
teorijų autoriai tvirtina, kad Persijos ir Romos imperijų tipo civilizacijos žlunga dėl 
persivalgymo (žr. 10 skyriaus 19 pastabą). 


Penkto skyriaus pastabos 


! Kalbėdamas apie „užburtą ratą“, aš cituoju D. Burnetą, Greek Philosophy, 1, 106, 
kur nagrinėjamos panašios problemos. Tačiau nesutinku su Burnetu, kad „senovėje 
žmogaus gyvenimo reguliarumas buvo suvokiamas net geriau negu gamtos“. Šis tei- 
ginys suponuoja mintį, kad jau tuo metu buvo suvokiamas tas skirtumas, kuris, mano 
įsitikinimu, buvo suvoktas vėlesniu laikotarpiu, t. y. tą epochą, kai „užburtas įstatymo 
ir papročio ratas“ buvo pralaužtas. Negana to, gamtos periodiškumas (metų laikai etc.; 
žr. 2 skyriaus 6 pastabą ir Platono (?) Epinomis, 978 d ff.) turėjo būti suvoktas jau 
žiloje senovėje. — Apie gamtos ir normatyvinių dėsnių skirtumą žr. ypač šio skyriaus 
18 (4) pastabą. 

2 * Žr. R. Eisler, The Royal Art of Astrology. Eisleris sako, kad Babilono „rašti- 
ninkai, sukūrę Ašurbanipalo biblioteką“ (op. cit., p. 288), planetų judėjimą suvokė 
kaip procesą, kurį „lemia 'dangų' ir "žemę" valdantys 'įstatymai' ar 'sprendimai' 
(pirishte shamė u irsiti)) paskelbti dievo kūrėjo pasaulio kūrimo pradžioje“ (ibid., 
p. 232 f.). Be to, jis pažymi (ibid., p. 288), kad „visuotinių (gamtos) dėsnių“ idėja 
atsiranda kartu su šia „'dangaus ir žemės įstatymų ... mitologine sąvoka“.* 

Dėl šio Herakleito fragmento žr. D?, B 29 ir 2 skyriaus 7 (2) pastabą. Be to, žr. 
Burnetą, loc. cit., kuris pateikia kitokią interpretaciją; jis mano, kad „kai buvo paste- 
bėta, jog gamtoje esama pasikartojimų, jiems pavadinti nebuvo įmanoma sugalvoti ko 
nors geresnio už teisę ir teisingumą ... kuris reiškė žmogaus gyvenimą tvarkanti 
nekintantį paprotį“. Nemanau, kad ši sąvoka iš pradžių reiškė ką nors, kas siejasi su 
visuomenės gyvenimu, o paskui buvo išplėsta; mano galva, visuomenės gyvenimo ir 
gamtos pasikartojimai („tvarka“) iš pradžių nebuvo atskirti ir buvo suvokiami magiškai. 

3 Ši priešybė kartais suvokiama kaip „prigimties“ ir „įstatymo“ (arba „normos“, 
ar „susitarimo“) priešybė, kartais kaip „gamtos“ ir „nustatymo“ (t. y. normatyvinių 
įstatymų), o kartais kaip „gamtos“ ir „meno“ ar „gamtos“ ir „dirbtinumo“ priešybė. 


36.-657 


561 


I TOMO PASTABOS 


Dažnai sakoma (remiantis Diogeno Laertijo autoritetu; žr. Diogenes Laertius, 1l, 
16 ir 4; Doxogr, 564 b), kad prigimties ir sutarties antitezę nustatė Archelajas, pasak 
padavimo, Sokrato mokinys. Bet, mano galva, Įstatymuose, 690 b, Platonas aiškiai 
sako, kad šios antitezės pradininku (žr. šio skyriaus 10 ir 28 pastabas) jis laikęs Tebų 
poetą Pindarą. Be Platono cituojamų Pindaro eilių (žr. taip pat Herodotą, III, 39) ir 
keleto Herodoto pastabų (loc. cit.), vienas iš seniausių išlikusių pirminių šaltinių yra 
sofisto Antifono fragmentai iš traktato Apie tiesą (žr. šio skyriaus 11 ir 12 pastabas). 
Pagal Platono Protagorą, šitokio požiūrio pradininkas, atrodo, buvo sofistas Hipijas 
(žr. šio skyriaus 13 pastabą). Tačiau pats įtakingiausias anuo metu šios problemos 
traktavimas, atrodo, priklauso pačiam Protagorui, nors, galimas daiktas, jis vartojo 
kitus terminus. (Galima pažymėti, kad Demokritas irgi svarstė šią antitezę, kuria 
aiškino ir tokias visuomenines „institucijas“, kaip kalba; Platonas tą pačią problemą 
gvildeno Kratile (384 e). 

* Labai panašų požiūrį reiškia Russellas straipsnyje „A Free Man's Worship“ (in 
Mysticism and Logic) ir C. Sheringtonas paskutiniame Man on His Nature skyriuje. 

5 1. Žinoma, pozityvistai atsakys, kad priežastis, dėl kurios normų negalima kil- 
dinti iš faktinių teiginių, yra ta, kad normos beprasmiškos; tačiau tai rodo tik vieną 
dalyką — kad (kaip ir Wittgensteino Traktate), „prasmę“ jie apibrėžia savavališkai, 
tardami, kad tik faktiniai teiginiai yra „prasmingi“. (Žr. taip pat mano veikalą The 
Logic of Scientific Discovery, p. 35 ff. ir 51 f.). Kita vertus, „psichologizmo“ šalinin- 
kai imperatyvus mėgins aiškinti kaip jausmų išraiškas, normas kaip papročius, krite- 
rijus kaip požiūrius. Tačiau nors įprotis nevogti tikrai yra faktas, šį faktą būtina (kaip 
aiškinama tekste) skirti nuo atitinkamos normos. — Normų logikos klausimu aš visiš- 
kai pritariu daugumai K. Mengerio minčių, esančių jo knygoje Moral, Wille und 
Weltgestaltung, 1935. Mano įsitikinimu, jis vienas pirmųjų nustatė normų logikos 
pagrindus. Be to, leisiu sau pažymėti, kad nenoras pripažinti, jog normos yra svarbus 
dalykas, netapatintinas su faktais, yra vienas svarbiausių šaltinių, iš kurių kyla mūsų 
dienų „progresistams“ būdingas intelektualinis ir kitokio pobūdžio glebumas. 

2. Dėl mano tvirtinimo, kad teiginio, konstatuojančio normą arba sprendimą, ne- 
galima kildinti iš teiginio, konstatuojančio faktą, galima pridurti štai ką. Analizuoda- 
mi santykius tarp teiginių ir faktų, judame toje loginio tyrinėjimo srityje, kurią A. Tarski 
pavadino semantika (žr. 3 skyriaus 29 pastabą ir 8 skyriaus 23 pastabą). Viena iš 
pamatinių semantikos sąvokų yra tiesos sąvoka. Kaip parodė A. Tarski, aprašomąjį 
teiginį, pavyzdžiui, teiginį „Napoleonas mirė šv. Elenos saloje“, galima (toje srityje, 
kurią R. Carnapas vadina semantine sistema) išvesti iš teiginio „Ponas A pasakė, kad 
Napoleonas mirė šv. Elenos saloje“, konjunktyviai susijusio su dar vienu teiginiu — 
„Tai, ką pasakė ponas A, buvo teisinga“. (Ir jei terminą „faktas“ mes vartojame tokia 

plačia prasme, kad kalbame ne tik apie tą faktą, kurį išreiškia koks nors teiginys, bet 
ir apie tą faktą, kad šis teiginys yra teisingas, tada galima net sakyti, kad teiginį 
„Napoleonas mirė šv. Elenos saloje“ galima išvesti iš dviejų „faktų“: kad ponas A 
pasakė šį teiginį ir kad jis pasakė tiesą.) Taigi nėra priežasties, dėl kurios negalėtume 
elgtis lygiai taip pat ir normų srityje. Todėl, neprieštaraudami tiesos sąvokai, galime 
įvesti normos pagrįstumo ar teisingumo sąvoką. Tai reikštų, kad tam tikrą normą N 
galima išvesti (normų semantikos srityje) iš teiginio, kuriuo tvirtinama, kad N yra 
pagrįsta ar teisinga; kitaip tariant, norma arba įsakymas „„Nevok“ bus traktuojamas 
kaip ekvivalentiškas teiginiui „Norma 'Nevok" yra pagrįsta ar teisinga“. (Be to, jei 
terminą „faktas“ vartojame tokia plačia prasme, jog kalbame apie faktą, kad tam tikra 
norma yra pagrįsta ar teisinga, tada normas galime išvesti net iš faktų. Tačiau tai 
nepaneigia mūsų samprotavimų knygos tekste teisingumo, nes ten buvo kalbama tik 
apie tai, kad normų negalima išvesti iš psichologinių, sociologinių ar panašaus pobū- 
džio, t. y. nesemantinių, faktų.) 

* 3. Pirmą kartą aptardamas šias problemas, aš kalbėjau apie normas arba spren- 
dimus, o ne apie pasiūlymus. Impulsą aptarinėti ne normas, o „pasiūlymus“ man davė 
L.J. Russellas; žr. jo straipsnį „Propositions and Proposals“, in Library of the Tenth 
International Congress of Philosophy (Amsterdam, August 11 — 18, 1948), vol. I, 
Proceedings of the Congress. Šiame svarbiame straipsnyje fakto konstatavimai arba 
„teiginiai“ skiriami nuo siūlymų laikytis tam tikro elgesio būdo (tam tikros politikos, 
tam tikrų normų arba tam tikrų tikslų) ir pastarieji vadinami „pasiūlymais“. Šios 
terminologijos pranašumas yra tas, kad - kaip žinoma kiekvienam — galima aptarinėti 
pasiūlymą, tuo tarpu nėra taip aišku, ar (ir kokia prasme) galima aptarinėti sprendimą 
ar normą; taigi, kalbant apie „normas“ ar „sprendimus“, linkstama paremti tuos, kurie 
sako, kad tie dalykai nediskutuotini (arba, kaip galėtų pasakyti koks nors teologas ar 
metafizikas dogmatikas, tie dalykai yra „aukščiau“ diskusijos; tuo tarpu koks nors 
pozityvistas pasakytų, kad jie „žemiau“ diskusijos, nes yra beprasmiški). 

Vartodami Russello terminus, galime pasakyti, kad teiginiai gali būti tvirtinami ar 
konstatuojami (o hipotezė priimama), tuo tarpu pasiūlymui pritariama, ir pasiūlymo 
priėmimo faktą reikia skirti nuo priimto pasiūlymo. 

Todėl mūsų dualistinė tezė tampa tokia: pasiūlymų negalima tapatinti su faktais 
(arba faktų konstatavimais, arba teiginiais), nors jie siejasi su faktais.* 

6 Žr. taip pat 10 skyriaus paskutinę (71) pastabą. 

Nors aš manau, kad mano pozicija pakankamai aiškiai matoma tekste, galiu glaus- 
tai apibūdinti tai, ką laikau pačiais svarbiausiais humanistinės ir egalitarinės technikos 


principais. 

l. Pakantumas visiems tiems, kurie patys nėra nepakantūs ir kurie nepropaguoja 
nepakantumo. (Dėl šios išimties žr. tai, kas pasakyta 7 skyriaus 4 ir 6 pastabose.) 
Pirmiausia tai reiškia, kad kitų žmonių moralinius sprendimus privalome gerbti, jei tie 
sprendimai nesikerta su pakantumo principu. 

2. Pripažinimas, kad bet kokios moralinės privalomybės pagrindas yra kančios ar 
skausmo neišvengiamybė. Todėl utilitarinę formulę „Daugiausia laimės didžiausiam 
skaičiui žmonių“, arba, tariant trumpiau, „Kuo daugiau laimės“, reikia pakeisti formu- 
le „Kuo mažiau kančios, jei tik jos galima išvengti“, arba, tariant trumpai, „Kuo 
mažiau kančios“. Man atrodo, kad ši paprasta formulė gali būti vienu iš pamatinių 
viešosios politikos principų (žinoma, ne vieninteliu). (Priešingai, principas „Kuo dau- 
giau laimės“, man atrodo, labai skatina savanorišką atsidavimą diktatūrai.) Turime 
suprasti, kad moraliniu požiūriu kančios ir laimės nedera laikyti simetriškais dalykais; 
t. y. laimės reikalavimas bet kuriuo atveju nėra toks svarbus, kaip pagalba tiems, kurie 
kenčia, ir pastanga užkirsti kelią kančioms. (Šis siekis neturi nieko bendro su „skonio 
reikalu“, o to nepasakysi apie pirmąjį, t. y. laimės siekį). Žr. taip pat 9 skyriaus 2 
pastabą. 

(3) Kova su tironija; arba, kitaip tariant, pastanga išsaugoti kitus principus insti- 
tucinėmis įstatymų leidybos priemonėmis, o ne valdovų geranoriškumu. (Žr. 7 skyriaus 
lI skirsnį.) 

1 Žr. Burnet, Greek Philosophy, I, 117. — Protagoro doktriną, kuri minima šioje 
pastraipoje, galima rasti Platono dialoge Protagoras, 322 a ff.; žr. taip pat Zeaitetas, 
ypač 172 b (žr. taip pat šio skyriaus 27 pastabą). 

Skirtumą tarp Platono ir Protagoro pažiūrų, galimas daiktas, galima nusakyti taip: 

(Platonizmas.) Pasaulyje egzistuoja jam būdinga „natūrali“ teisingumo tvarka, t. y. 
pradinė arba pirminė tvarka, pagal kurią buvo sukurta gamta. Todėl praeitis yra gera, 
o bet koks vystymasis, atvedantis prie naujų normų, yra blogas. 

(Protagoro koncepcija.) Žmogus yra moralus jau šiame pasaulyje. Gamta nei mo- 
rali, nei amorali. Todėl žmogui įmanoma tobulinti daiktus. — Galimas daiktas, Prota- 
gorui įtakos turėjo Ksenofanas, vienas pirmųjų kalbėjęs apie atvirą visuomenę ir 
kritikavęs Hesiodo istorinį pesimizmą: „Iš pradžių dievai neparodė žmogui viso to, ko 
jis troško; bet bėgant laikui jis gali siekti geresnio būvio ir jį surasti“ (žr. Diels?, 18). 
Atrodo, kad Platono sūnėnas ir šalininkas Speusipas sugrįžo prie šios pažangios idėjos 
(žr. Aristotelis, Metafizika, 1072 b 30 ir 11 skyriaus 11 pastabą) ir kad jam vadovau- 
jant Akademijoje įsivyravo liberalesnis požiūris į politiką. 

Kai dėl Protagoro doktrinos santykio su religijos varžtais, galima pažymėti, kad 
Jis tikėjo, jog Dievas veikia, naudodamasis žmogumi. Nemanau, kad šitokia pozicija 
gali prieštarauti krikščionybei. Pavyzdžiui, palyginkite ją su K. Bartho teiginiu (Cre- 

do, 1936, p. 188): „Biblija yra žmogiškumo dokumentas“ (taigi žmogus yra Dievo 
įrankis). 

8 Sokrato ginama etikos autonomija (glaudžiai susijusi su jo reikalavimu nepaisyti 
gamtotyros problemų) ypač gerai išreikšta „doro“ individo sau pakankamumo arba 
autarkijos doktrinoje. Kad ši doktrina labai skiriasi nuo Platono požiūrio į individą, 
pamatysime vėliau; žr. ypač šio skyriaus 25 pastabą, tolesnio skyriaus 36 pastabą ir 
tekstą. (Žr. taip pat 10 skyriaus 56 pastabą.) 

? Pavyzdžiui, neįmanoma sukurti tokių institucijų, kurios veiktų nepriklausomai 
nuo to, kokie žmonės jose dirba. Apie šias problemas žr. 7 skyrių (tekstą, susijusį su 
7 - 8, 22 - 23 pastabomis) ir ypač 9 skyrių. 

10 Apie tai, kaip Platonas vertina Pindaro natūralizmą, žr. ypač Gorgijas, 484 b; 
488 b; Įstatymai, 690 b (cituojama toliau šiame skyriuje; žr. 28 pastabą); 714 e / 715 
a; žr. taip pat 890 a/b. (Žr. ir Adamo pastabą apie Valstybę, 359 c 20.) 

1 Antifonas vartoja terminą, kurį - aptardamas Parmenido ir Platono filosofiją — 
aš verčiau „apgaulinga nuomonė“ (žr. 3 skyriaus 15 pastabą), ir taip pat priešina jį 
„tiesai“. Žr., be to, Barkerio vertimą knygoje Greek Political Theory, 1 — Plato and 
His Predecessors (1918), 83. 

2 Žr. Antiphon, On Truth; žr. Barker, op. cit., 83 - 85. Žr. taip pat tolesnę pastabą, 
(2). 

5 Hipijas cituojamas Platono Protagore, 337 e. Kitos keturios citatos iš (1) Eu- 
ripides, Jon, 854 ff.; (2) jo Phoenissae, 538; žr. taip pat Gomperz, Greek Thinkers 
(German ed., I, 325) ir Barker, op. cit., 75; žr. taip pat aistringą Euripido kritiką 
Valstybėje, 568 a - d. Alkidamo žodžiai (3) iš Aristotelio Retorikos, I, 13, 1373 b 18. 
(4) Likofrono žodžiai iš Aristotle, Fragmenta, 91 (ed. by V. Rose, 1886); (žr. taip pat 
Pseudo-Plutarch, De Nobil., 18, 2). Apie sąjūdį prieš vergovę Atėnuose žr. tekstą, 
susijusį su 4 skyriaus 18 pastaba ir to paties skyriaus 29 pastaba (ir tolesnėmis 
nuorodomis); taip pat 10 skyriaus 18 pastabą ir trečiąjį „„Priedą“ („Atsakymą kriti- 
kams“), ypač p. 221 f. 

1. Verta pažymėti, kad dauguma platonizmo šalininkų nesimpatizavo šiam egali- 
tariniam sąjūdžiui. Pavyzdžiui, Barkeris aptaria jį skyriuje, pavadintame „Visuotinė 
kova su ikonomis“; žr. op. cit., 75. (Žr. taip pat antrą citatą iš knygos G. Field, Plato, 
kuri cituojama 6 skyriaus 3 pastaboje.) Šis priešiškumas, be abejonės, nulemtas Pla- 
tono įtakos. 

2. Apie Platono ir Aristotelio antiegalitarizmą, minimą tekste, žr. ypač 8 skyriaus 
49 pastabą (ir tekstą) ir 11 skyriaus 3 — 4 pastabas (ir tekstą). 

Šį antiegalitarizmą ir jo destruktyvius padarinius aiškiai apibūdino W.W. Tarnas 
puikiame straipsnyje „Alexander the Great and the Unity of Mankind“ (Proc. of the 

British Acad., XIX, 1933, p. 123 ff.). Tarnas pripažįsta, kad V a. galėjo egzistuoti 
sąjūdis už „kažką geriau negu griežtą ir paviršutinišką Žmonių dalijimą į graikus ir 
barbarus“; bet, sako jis, „tai neturėjo įtakos istorijai, nes tokias idėjas atmesdavo 
filosofai idealistai. Dėl Platono ir Aristotelio požiūrio į šį sąjūdį nėra jokių abejonių. 
Platonas aiškino, kad barbarai yra natūralūs graikų priešai ir kad su jais reikia kariauti 
iki galo, t. y. kol jie bus pavergti. Aristotelis sakė, kad visi barbarai yra vergai iš 
prigimties...“ (p. 124, išskirta mano). Visai sutinku su Tarno nuomone, kad filosofų 
idealistų, t. y. Platono bei Aristotelio, antihumaniška įtaka buvo žalinga. Be to, pri- 
tariu Tarno minčiai, kad egalitarizmas, žmonijos vieningumo idėja buvo labai svarbi 
(žr. op. cit., p. 147). Vienintelis dalykas, su kuriuo negaliu sutikti - Tarno požiūris į 
V a. egalitarinį sąjūdį bei pirmuosius kinikus. Vargu ar jis teisus, manydamas, kad, 
palyginti su Aleksandro Didžiojo užkariavimais, šių sąjūdžių įtaka istorijai buvo men- 
ka. Esu įsitikinęs, kad Tarnas šiuos sąjūdžius būtų vertinęs daug labiau, jei būtų 
pastebėjęs kosmopolitizmo ir sąjūdžio prieš vergovę panašumus. Santykių graikai — 
barbarai ir laisvieji — vergai panašumą Tarnas pakankamai aiškiai parodo cituojamoje 
pastraipoje; o jei prisiminsime neabejotiną sąjūdžio prieš vergovę Atėnuose jėgą (žr. 
ypač 4 skyriaus 18 pastabą), tai daugelio senovės autorių veikaluose esančios pavie- 
nės pastabos, nukreiptos prieš skirstymą į graikus ir barbarus, pasirodys svarbesnės. 
Žr. taip pat: Aristotelis, Politika, III, 5, 7 (1278 a); IV (VI, 4, 16 (1319 b); III, 2, 2 
(1275 b). Žr. taip pat 8 skyriaus 48 pastabą ir nuorodą į Badianą šios pastabos 
pabaigoje. 

14 Šūkis „atgal į gamtą“ aptariamas 10 skyriaus 71 pastaboje ir atitinkamoje teksto 
vietoje. 

1$ Sokrato sielos teorija aptariama tekste, susijusiame su 10 skyriaus 44 pastaba. 

16 Sąvoką „prigimtinės teisės“ egalitarine prasme Romos imperijoje įdiegė stoikai 
(ypač įsidėmėtinas Antistenas, žr. 8 skyriaus 48 pastabą), o romėnų teisė ją išpopu- 
liarino (žr. Institutiones, 1l, 1, 2; 1, 2, 2). Šią sąvoką vartojo ir Tomas Akvinietis 
(Summa, II, 91, 2). Galima tik apgailestauti, kad kai kurie tomistai „prigimtinių tei- 
sių“ sąvoką pakeitė „prigimtinio įstatymo“ sąvoka ir nepaisė egalitarinio sąjūdžio. 

1? Monistinis nusiteikimas, kai kuriuos filosofus kadaise privertęs įrodinėti pri- 
gimtinį normų pobūdį, neseniai sukėlė priešingą siekį — įrodinėti konvencinį arba 
verbalinį gamtos dėsnių pobūdį. Šitokią fizikinę konvencionalizmo atmainą A. Poin- 
care kildino iš verbalinio arba konvencinio apibrėžimų pobūdžio fakto. Jis, o vėliau 
ir A. Eddingtonas pastebėjo, kad sąvokas, žyminčias gamtos objektus, mes apibrėžia- 
me remdamiesi dėsniais, nusakančiais tų objektų veiksenos būdą. Todėl jie priėjo 
išvadą, kad gamtos dėsniai iš tikrųjų yra apibrėžimai, t. y. verbaliniai susitarimai. Štai 
ką Eddingtonas teigė pastaboje, paskelbtoje žurnale Nature (N 148, 1941, p. 141): 

„Elementai (fizikinės teorijos) ... gali būti apibrėžti ... tik remiantis dėsniais, nusakan- 
čiais jų veiksenos būdą; todėl mes sukamės grynai formalių sistemų užburtame ra- 
te“. — Šios konvencionalizmo formos analizė ir kritika yra mano knygoje The Logic 
of Scientific Discovery, p. 78. 

Iš 1, Viltis surasti kokią nors teoriją arba argumentą, leidžiantį nusikratyti atsako- 
mybės naštos, mano nuomone, yra vienas svarbiausių motyvų, skatinančių kurti va- 
dinamąją „mokslinę“ etiką. „Mokslinė“ etika, savaime visai nevaisinga, yra stulbinan- 
tis socialinis reiškinys. Koks jos tikslas? Pasakyti, kaip mums elgtis, remiantis 
moksliškai pagrįstu moralės kodeksu, kuriuo naudotumės kiekvieną kartą, susidūrę su 
sunkia moraline problema? Šitokio požiūrio absurdiškumas akivaizdus, jau nekalbant 
apie tai, kad, jei tai būtų įmanoma, mums nebereikėtų būti asmeniškai atsakingiems 
už savo poelgius, vadinasi, mums apskritai nebereikėtų jokios etikos. Arba, galimas 
daiktas, „mokslinė“ etika turi mums duoti moralinių sprendimų, t. y. sprendimų apie 
„gėrį“ ir „blogį“, teisingumo mokslinį kriterijų? Bet juk akivaizdu, kad moraliniai 
sprendimai visiškai beprasmiai. Teisti žmones ir jų poelgius mėgsta tik vaidininkai. 
Priesakas „neteisk“, man atrodo, yra vienas svarbiausių, iki šiol reikiamai neįvertintų, 
humanistinės etikos principų. (Nusikaltėlis nukenksminamas ir uždaromas į kalėjimą 
tam, kad nebegalėtų dar sykį nusižengti įstatymui. Pernelyg didelis moralinis pasipik- 
tinimas beveik visada yra moralinės veidmainystės ir fariziejiškumo požymis.) Todėl 
moralinių sprendimų etika būtų ne tik beprasmiška, bet ir amorali. Didelė reikšmė, 
kurią priskiriame moralės problemoms, be abejonės, kyla iš mūsų sugebėjimo racio- 
naliai suvokti ateitį ir kelti sau tam tikrus tikslus. 

Beveik visi moralistai, tyrinėję etinių tikslų problemą, ją sprendė, remdamiesi 
arba „Žmogaus prigimtimi“, arba „gėrio“ prigimtimi. (Kantas, galimas daiktas, yra 
išimtis, nors jis ir rėmėsi „žmogaus protu“.) Eidami pirmuoju keliu, niekur nenueisi- 
me, nes visi galimi mūsų poelgiai glūdi „žmogaus prigimtyje“, todėl etika turi api- 
brėžti, kurie man būdingi žmogaus prigimties bruožai yra geri ir turi būti lavinami, 
o kurie — žalingi ir turi būti slopinami. Bet ir antras kelias nevaisingas, nes apibrėž- 
dami „gėrio“ sąvoką teiginiu „Gėris yra tai ir tai“, mes visada galime atsidurti akla- 
vietėje, kai klausiama „Na, ir kas? O koks mano reikalas?“ Tik kai „gėrio“ sąvoka 
vartojama etine prasme, t. y. kai ji nurodo, ką privalau daryti, išvada „Aš turiu daryti 
x“ kyla iš teiginio „x yra gėris“. Kitaip tariant, „gėrio“ sąvoka turi etinę reikšmę tik 
tada, kai ji reiškia „tai, ką aš turiu daryti (ar ką turiu skatinti)“. Tačiau tokiu atveju 
„gėrio“ termino prasmę visiškai nusako jį apibrėžianti frazė, ir toji frazė gali jį pakeis- 
ti bet kokiame kontekste. Todėl „gėrio“ termino vartojimas negali mums padėti iš- 


spręsti keliamos problemos (žr. taip pat 11 skyriaus pastabą). 

Taigi visi ginčai dėl gėrio apibrėžimo ir dėl tokio apibrėžimo galimybės yra 
bevaisiai. Jie tik parodo, kad „mokslinė“ etika neturi ryšio su konkrečiomis moralės 
problemomis. Be to, jie parodo, kad „mokslinė“ etika yra bandymas užmerkti akis 
susidūrus su etinėmis realijomis, nusiimti atsakomybę už savo poelgius. (Atsižvel- 
giant į tai, kas pasakyta, nenuostabu, kad „mokslinės“ etikos, anais laikais pasireiš- 
kusios etinio natūralizmo pavidalu, pradžia laiko požiūriu sutampa su tuo, ką būtų 
galima pavadinti žmogaus moralinės atsakomybės atradimu. Žr. tekstą, susijusį su 10 
skyriaus 27-38 ir 55-57 pastabomis, kur kalbama apie atvirą visuomenę ir Didžiąją 
kartą.) 

2. Šiuo požiūriu naudinga prisiminti vieną konkretų atsakomybės vengimo būdą, 
kuriam atstovauja Hegelio šalininkų teisinis pozityvizmas ir su juo glaudžiai susijęs 
spiritualistinis natūralizmas. Tas faktas, kad netgi toks puikus mokslininkas kaip D. Cat- 
linas yra šio Hegelio požiūrio (ir daugelio kitų jo idėjų) šalininkas, rodo, kad šis 
požiūris yra vis dar labai įtakingas. Todėl mano analizės pagrindas bus kritika, nu- 
kreipta prieš Catlino siūlomus argumentus, pagrindžiančius spiritualistinį natūralizmą 
ir gamtos dėsnių bei normų tapatinimą (žr. G. Catlin, 4 Study of the Principles of 
Politics, 1930, p. 96-99). 

Catlinas pradeda nuo svarstymų apie skirtumą tarp gamtos dėsnių ir „įstatymų ... 
kurie įvedami pačių žmonių“, pažymėdamas, kad iš pirmo žvilgsnio „gamtos dėsnio“ 
termino taikymas normoms „gali pasirodyti esąs nemoksliškas, nes čia nepaisoma 
skirtumo tarp žmonių įstatymo, įvedamo prievarta, ir gamtos dėsnio, kurio neįmano- 
ma pažeisti“. Tačiau jis bando įrodyti, kad tai tik „regimybė“ ir kad „mūsiškė kritika“, 
nukreipta prieš tokį „gamtos dėsnio“ termino taikymą, buvo „pernelyg skubota“. To- 
liau jis atvirai formuluoja spiritualistinio natūralizmo principą, pagal kurį egzistuoja 
skirtumas tarp „protingų“ ir „neprotingų“ įstatymų: „Todėl protingas įstatymas įver- 
tina visuomenės gyvenimo tendencijas, vadinasi, panašus į 'gamtos dėsnius', 'atran- 
damus’ politikos mokslo. Todėl žmonės veikiau atranda, o ne sukuria protingą įsta- 
tymą, kuris atspindi natūralius visuomenės gyvenimo dėsnius“ (t. y. tai, ką aš pavadinau 
„sociologiniais dėsniais“, žr. tekstą, susijusį su šio skyriaus 8 pastaba). Remdamasis 
šiais samprotavimais, jis prieina išvadą, kad visuomenės teisinei sistemai palaipsniui 
tampant vis racionalesnei, jos diktuojamos taisyklės „bus vis mažiau panašios į sava- 
vališkus įsakus ir bus pamatinių visuomenės dėsnių deduktyvūs padariniai“ (t. y. 
„sociologinių dėsnių“ padariniai). 

3. Catlino požiūris yra labai ryški spiritualistinio natūralizmo apraiška. Jo kritika 
man atrodo svarbi ir dėl to, kad savo koncepciją Catlinas siejo su „socialinės inžine- 
rijos“ teorija, kuri iš pirmo žvilgsnio gali pasirodyti panaši į manąją (žr. tekstą, su- 
sijusį su 3 skyriaus 9 pastaba, ir tekstą, susijusį su 9 skyriaus 1-3 ir 8-11 pastabomis). 


568 


5 SKYRIAUS PASTABOS 


Tačiau prieš imdamasis ją aptarti, norėčiau paaiškinti, kas Catlino koncepcijoje per- 
imta iš hegeliškojo pozityvizmo. Tai man atrodo būtina, nes Catlinas naudojasi natū- 
ralistiniais argumentais, siekdamas nubrėžti skirtumą tarp „protingų“ (t. y. „teisingų“) 
ir „neprotingų“ (t. y. „neteisingų“) įstatymų, o tokia perskyra visai neatrodo esanti 
pozityvistinė; juk pagal pozityvizmą, egzistuojantys įstatymai yra vienintelis galimas 
teisingumo matas. Tačiau mano galva, šis Catlino požiūris labai artimas pozityvizmui, 
nes tariama, kad tik „protingi“ įstatymai gali būti efektyvūs ir todėl „tikroviški“ 
hegeliška prasme. Catlinas tvirtina, kad jei įstatymas „neprotingas“, t. y. neatitinka 
žmogaus prigimties, tai jis „egzistuoja tik popieriuje“. Šis teiginys yra gryniausia 
pozityvizmo apraiška, nes iš jo plaukia, kad jei įstatymas egzistuoja ne tik popieriuje, 
bet kartu sėkmingai veikia gyvenime, tai jis „protingas“. Kitaip tariant, jei mūsų 
įstatymai egzistuoja ne tik popieriuje, tai jie atitinka žmogaus prigimtį ir todėl yra 
teisingi. 

4. Dabar norėčiau pasakyti keletą kritinių pastabų, nukreiptų prieš tai, kaip Cat- 
linas argumentuoja savo nenorą pripažinti skirtumą tarp (a) nepažeidžiamų gamtos 
dėsnių ir (b) dirbtinių normatyvinių įstatymų, primetamų remiantis sankcijomis. Šį 
skirtumą iš pat pradžių gerai apibūdina jis pats. Catlino argumentacija susideda iš 
dviejų pagrindinių tezių. Jis parodo (a 1), kad gamtos dėsniai irgi yra dirbtiniai ir tam 
tikra prasme gali būti pažeidžiami; (b 1), kad normatyvinių įstatymų tam tikra prasme 
pažeisti neįmanoma. Pradėsiu nuo (a 1) argumentų. „Natūralūs fizikiniai dėsniai, — 
rašo Catlinas, — yra ne gryni faktai, o fizinio pasaulio racionalizacijos padariniai, o 
šią racionalizaciją nulemia arba žmogaus veikla, arba vidinis pasaulio racionalumas 
ir tvarkingumas“. Paskui jis parodo, kad gamtos dėsnius „galima pašalinti“, jei „nauji 
faktai“ privers mus juos peržiūrėti. Mano atsakymas į šiuos samprotavimus toks. 
Teiginys, kuriuo bandome išreikšti gamtos dėsnį, be abejonės, yra „dirbtinis“. Mes 
sukuriame hipotezę, kad egzistuoja tam tikras nekintantis dėsningumas, t. y. numano- 
mą reguliarumą apibūdiname teiginiu, tvirtinančiu gamtos dėsnį. Tačiau kaip moks- 
lininkai mes pasirengę tam, kad gamta. gali paneigti mūsų spėjimus. Mes pasirengę 
pataisyti mūsų dėsnį, jei nauji faktai, prieštaraujantys mūsų hipotezei, parodys, kad 
tai, ką laikėme dėsniu, iš tikrųjų nėra joks dėsnis, nes atitinkamas teiginys buvo 
paneigtas. Kitaip tariant, pritardamas paneigimui, ateinančiam iš gamtos, mokslinin- 
kas parodo, kad priima hipotezę tik tol, kol ji netampa falsifikuota, arba, tą patį 
išreiškiant kitais žodžiais, kad gamtos dėsnį jis traktuoja kaip nepažeidžiamą taisyklę, 
nes tos taisyklės pažeidimo faktas jam yra įrodymas, kad jo iškelta hipotezė neišreiš- 
kia jokio gamtos dėsnio. Toliau, nors hipotezės ir yra dirbtinės, mums gali nepavykti 
sutrukdyti jas falsifikuoti. Tai reiškia, kad keldami hipotezę, nusakančią tam tikrą 
dėsningumą, to dėsningumo mes nesukuriame (nors sukuriame naują probleminį lau- 

ką, kur gali būti prieita naujų interpretacijų ir imtasi naujų stebėjimų). (b 1) „Netie- 
sa, — tvirtina Catlinas, — kad nusikaltėlis 'pažeidžia' įstatymą, atlikdamas draudžiamą 
veiksmą ... Įstatymas nesako: 'tu negali’; jis sako: "tu neturi [taip elgtis], nes kitaip 
būsi nubaustas’. Kaip įsakymas, šis priesakas gali būti neišpildytas, bet kaip įstaty- 
mas — tiesiogine šio žodžio prasme — jis gali būti pažeistas tik tuo atveju, kai po 
atlikto draudžiamo veiksmo nėra bausmės... Įstatymui tobulėjant, o numatytas sank- 
cijas vykdant ... įstatymas artėja prie fizikinio dėsnio“ Atsakyti galima paprastai. Kad 
ir kokia prasme kalbėtume apie įstatymo „pažeidimą“, teisinis įstatymas gali būti 
pažeistas, ir jokie žodiniai išradimai to negali pakeisti. Tarkime, kad tvirtindamas, jog 
nusikaltėlis negali „pažeisti“ įstatymo ir kad įstatymas pažeidžiamas tik tada, kai 
nusikalstamas veiksmas nenubaudžiamas taip, kaip reikalauja įstatymas, Catlinas tei- 
sus. Tačiau net ir tokiu atveju įstatymas gali būti pažeidžiamas — pavyzdžiui, jį gali 
pažeisti pareigūnai, atsisakydami bausti nusikaltėlį. Net tokioje valstybėje, kur visos 
sankcijos iš tikrųjų vykdomos, pareigūnai gali, jei laiko tai būtinu dalyku, neleisti 
bausti, o kartu „pažeisti“ įstatymą ta šio žodžio prasme, kuria jį vartoja Catlinas. (Tai, 
kad šitaip jie „pažeistų“ įstatymą įprasta šio žodžio prasme ir kad, galimas daiktas, 
vėliau būtų nubausti patys, yra jau kitas klausimas.) Kitaip tariant, normatyvinius 
įstatymus žmonės įveda, taikydami sankcijas, ir todėl tie įstatymai iš principo skiriasi 
nuo hipotezių. Mes galime įstatymu uždrausti žmogžudystes ir gailestingumo apraiš- 
kas, apgaulę ir sąžiningumą, teisingumą ir neteisingumą, bet negalime uždrausti mė- 
nuliui judėti savo orbita. Ir jokiais argumentais neįmanoma nutrinti šio didžiulio 
skirtumo. 

1? Apie laimės ir nelaimės prigimtį kalbama Zeaitete, 175 c. Apie glaudų ryšį tarp 
„prigimties“ ir „formos“ arba „idėjos“ žr. Valstybė, 597 a - d, kur Platonas pirmą kartą 
samprotauja apie lovos formą ar idėją, o paskui kalba apie ją kaip apie lovą, egzis- 
tuojančią „pačioje gamtoje“, ir apie lovą, kurią „sukūrė, sakytume, Dievas“ (597 b). 
Ten pat jis siūlo atitinkamą perskyrą tarp „to, kas dirbtinis“ (arba „dirbinio“, kuris yra 
„pamėgdžiojimas“) ir „tikrosios esmės“. Žr. taip pat Adamo pastabą apie Valstybę, 
507 b 10 (ir ten esančią Burneto teksto citatą), ir pastabas apie 476 b 13, 501 b 9, 
525 c 15, taip pat Zeaitetą, 174 b (ir 1 F. Cornfordo pastabą jo knygoje Plato's Theory 
of Knowledge. Žr. taip pat Aristotelis, Metafizika, 1015 a 14. 

20 Dėl Platono išpuolių prieš meną žr. paskutinę Valstybės knygą, 600 a - 605 b, 
fragmentus, minėtus 4 skyriaus 39 pastaboje. 

?! Žr. šio skyriaus 11, 12 ir 13 pastabas ir atitinkamą tekstą. Mano teiginys, kad 
Platonas, bent jau iš dalies, pritaria Antifono natūralizmui (nors, žinoma, jis nepritaria 
jo egalitarizmui), daug kam gali pasirodyti keistas, - ypač Barkerio (op. cit.) skaity- 
tojams. Dar labiau juos gali nustebinti teiginys, kad esminis skirtumas tarp jų pasireiš- 

kė ne teorijoje, o moralėje ir kad šiuo požiūriu (bent jau jų santykiuose su egalitariz- 
mu) teisus buvo Antifonas, o ne Platonas. (Apie tai, kaip Platonas traktuoja Antifono 
principą, pagal kurį gamta yra tiesos ir teisingumo sritis, žr. tekstą, susijusį su 23 ir 
28 pastabomis, ir šio skyriaus 30 pastabą.) 

2 Šios citatos iš Sofisto, 266 b ir 265 e. Tačiau šioje pastraipoje (265 c) kritikuo- 
jama (panašiai kaip ir Įsiafymuose, ši kritika cituojama tekste, susijusiame su šio 
skyriaus 23 ir 30 pastabomis) tai, kas vadinama natūralizmo materialistine interpre- 
tacija, kuriai, veikiausiai, pritarė Antifonas. Turiu galvoje įsitikinimą, kad „gamta 
kuria dėl kažkokios savaiminės priežasties, veikiančios nedalyvaujant protui“. 

3 Žr. Įstatymai, 892 a ir c. Apie sielos giminystės su idėjomis teoriją žr. taip pat 
3 skyriaus 15 (8) pastabą. Apie „prigimčių“ arba „sielų“ giminystę žr. Aristotelis, 
Metafizika, 1015 a 14, taip pat cituotas pastraipas iš Įstatymų (ir 896 d/e): „viską 
valdanti ir visame kame gyvenanti siela, judanti įvairiopai...“ 

Šias pastraipas palyginkite ir su tomis, kur „prigimtis“ ir „siela“ visai aiškiai 
traktuojamos kaip sinonimai: Valstybė, 485 a/b, 485 e / 486 a ir d, 486 b („prigimtis“), 
486 b ir d („siela“), 490 e / 491 a („prigimtis“ ir „siela“) ir daugeliu kitų (žr. taip pat 
Adamo pastabą apie 370 a 7). Giminingumas tiesiogiai postuluojamas 490 b (10). 
Apie „prigimties“, „sielos“ ir „rasės“ giminingumą žr. 501 e, kur panašiose pastrai- 
pose minimos „filosofiškos prigimtys“ arba žodis „sielos“ pakeičiamos posakiu „fi- 
losofų giminė“. 

Esama giminingumo ir tarp „sielos“ arba „prigimties“ ir visuomeninės klasės arba 
kastos (žr., pavyzdžiui, Valstybę, 435 b). Ryšys tarp kastos ir rasės pamatinis, nes iš 
pat pradžių (415 a) kasta tapatinama su rase. 

Įstatymuose 648 d, 650 b, 655 e, 710 b, 766 a, 875 c sąvoka „prigimtis“ vartojama 
ta pačia prasme kaip ir „talentas“ arba „sielos savybės“. Sielos pirmumas arba pra- 
našumas prieš meną pabrėžiamas Įstatymuose, 889 a ir toliau. Sąvoka „prigimtinis“ 
„teisingo“ arba „tiesą turinčio“ prasme vartojama /statymuose, 686 d, 818 e. 

24 Žr. pastraipas, cituotas 4 skyriaus 32 (1) (a) ir (b) pastabose. 

*> Sokrato autarkijos koncepcija minima Valstybėje, 387 d/e (žr. taip pat Sokrato 
apologiją, 41 c ir toliau, ir Adamo pastabą apie Valstybę, 387 d 25). Tai vienas iš 
nedaugelio Platono tekstų, kurie, atspindėdami Sokrato mokymą, tiesiogiai prieštarau- 
ja pagrindinei Valstybės doktrinai, kaip buvo parodyta tekste (žr. taip pat 6 skyriaus 
36 pastabą ir atitinkamą tekstą). Tuo galima įsitikinti cituotą pastraipą lyginant su 369 
c ir toliau, taip pat su daugybe kitų pastraipų. 

26 Žr., pavyzdžiui, pastraipą, cituojamą tekste, susijusiame su 4 skyriaus 29 pasta- 
ba. Apie „retas ir nepaprastas prigimtis“ žr. Valstybė, 491 a/b ir daugelį kitų pastraipų, 

pavyzdžiui, Timajas, 51 e: „protas yra dievų ir tik mažos saujelės Žmonių turtas“. 
Apie „visuomeninę aplinką“ žr. 491 d (žr. taip pat 23 skyrių). 

Nors Platonas (ir Aristotelis; žr. ypač 11 skyriaus 4 pastabą ir tekstą) buvo įsiti- 
kinę, kad fizinis darbas sukelia degradaciją, Sokratas, atrodo, laikėsi visai kitokio 
požiūrio. (Žr. Xenophon, Memorabilia, II, 7; 7 — 10; Ksenofonto pasakojimą iš dalies 
patvirtina Antisteno ir Diogeno požiūris į rankų darbą; žr. taip pat 10 skyriaus 56 
pastabą.) 

27 Žr. ypač Teaitetas, 172 b (ir Cornfordo komentarus apie šią pastraipą knygoje 
Platos Theory of Knowledge. Žr. taip pat šio skyriaus 7 pastabą. Galimas daiktas, 
konvencionalizmo elementai Platono filosofijoje gali paaiškinti, kodėl kai kurie auto- 
riai, dar turėję Protagoro raštus, sakė, kad Valstybėje esama panašių idėjų. (Žr. Dio- 
genes Laertius, III, 37.) Apie Likofrono sutarties teoriją žr. 6 skyriaus 43 — 54 pasta- 
bas (ypač 46 pastabą) ir tekstą. 

28 Žr. Įstatymai, 690 b/c; žr. šio skyriaus 10 pastabą. Platonas mini Pindaro natū- 
ralizmą ir Gorgijuje, 484 b, 488 b; Įstatymuose, 714 c, 890 a. Dėl prieštaravimo tarp 
„išorinės prievartos“, viena vertus, ir (a) „laisvo veiksmo“, (b) „prigimties“, kita 
vertus, žr. taip pat Valstybė, 603 c, ir Timajas, 64 d. (Žr. taip pat Valstybė, 466 c — 
d; cituota šio skyriaus 30 pastaboje.) 

29 Žr. Valstybė, 369 b — c. Tai sutarties teorijos dalis. Kita citata, kurioje pirmą 
kartą skelbiamas natūralizmo principas, vyraujantis geriausioje valstybėje, yra 370 
a/c. (Natūralizmas Valstybėje pirmą kartą minimas Glaukono, 358 e, ff.; bet, žinoma, 
tai nėra paties Platono natūralizmo doktrina.) 

1. Apie darbo pasidalijimo natūralistinio principo tolesnę raidą ir šio principo 
vaidmenį Platono teisingumo teorijoje žr. ypač tekstą, susijusį su pastabomis 6, 23, ir 
6 skyriaus 40 pastabą. 

2. Apie natūralistinio principo moderniąją, radikaliąją versiją žr. Marxo komunis- 
tinės visuomenės formulę (perimtą iš Louiso Blanco): „Iš kiekvieno pagal sugebėji- 
mus, kiekvienam pagal reikmes!“ (Žr., pavyzdžiui, Æ Handbook of Marxism, E. Burns, 
1935, p. 752; ir 13 skyriaus 8 pastabą; Žr. taip pat 13 skyriaus 3 pastabą, 24 skyriaus 
48 pastabą ir tekstą.) 

Apie šio „komunizmo principo“ istorines šaknis žr. Platono maksimą „Draugų 
viskas bendra“ (žr. 6 skyriaus 36 pastabą ir tekstą; apie Platono komunizmą žr. taip 
pat 6 skyriaus 34 pastabą, 4 skyriaus 30 pastabą ir tekstą) ir šias pastraipas palyginkite 
su Apaštalų darbais: „Visi tikintieji laikėsi drauge ir turėjo visa bendra. <...> ir ką 
gavę padalydavo visiems, kiek kam reikėdavo“ (2, 44 - 45). - “Tarp jų nebuvo 
vargšų; nes... kiekvienam buvo dalijama, kiek kam reikėjo“ (4, 34 - 35). 


572 


5 SKYRIAUS PASTABOS 


30 Žr. 23 pastabą ir tekstą. Visos šios teksto pastraipės citatos iš [statymų. (1) 889, 
a — d (žr. labai panašią vietą Teaitete, 172 b); (2) 896 c — e; (3) 890 e / 891 a. 

Kitą teksto pastraipą (t. y. mano teiginį, kad Platono natūralizmas negali išspręsti 
praktinių problemų) gali pailiustruoti štai kas. Daugelis natūralistų tvirtino, kad mo- 
terys ir vyrai „iš prigimties“ skirtingi ir fiziškai, ir psichiškai ir kad todėl socialiniame 
gyvenime jie turi atlikti skirtingas funkcijas. Tuo tarpu Platonas tą patį natūralistinį 
argumentą naudoja, siekdamas įrodyti priešingą dalyką; juk, įrodinėja jis, ar ne abiejų 
lyčių šunys naudingi ir sergėjimui, ir medžioklei? „Ar moterys lieka mieste, ar eina 
į karą, — rašo jis (Valstybė, 466 c - d), - jos kartu su vyrais saugo valstybę, kartu su 
jais medžioja tarsi šunys; pagal išgales jos dalyvauja visur. Šitoks jų elgesys yra pats 
geriausias ir nė kiek neprieštarauja patelės ir patino santykių prigimčiai“. (Žr. taip pat 
tekstą, susijusį su šio skyriaus 28 pastaba; apie šunį kaip idealų sargybinį žr. 4 skyrių, 
ypač 32 (2) pastabą ir tekstą. 

31 Trumpą biologinės valstybės teorijos kritiką žr.: 10 skyriaus 7 pastaba ir su ja 
susijęs tekstas. 

* Apie rytietišką šios teorijos kilmę žr. R. Eisler, Revue de Synthėse Historigue, 
vol. 41, p. 15.* 

32 Apie Platono sielos teorijos pritaikymą kai kuriose srityse ir apie iš jos kylan- 
čias išvadas žr. 10 skyriaus 58-59 pastabas ir tekstą. Apie pamatinę metodologinę 
miesto ir individo analogiją žr. ypač Valstybę, 368 e, 445 c, 577 c. Apie Alkmeono 
individualiojo žmogaus arba žmogaus psichologijos politinę teoriją žr. 6 skyriaus 13 
pastabą. 

3 Žr. Valstybė, 423, b ir d. 

34 Ši ir tolesnė citata iš G. Grote, Plato and Other Companions of Socrates (1875), 
vol. III, p. 124. — Svarbiausios pastraipos Valstybėje yra 439 c, f. (Leontijo pasako- 
jimas); 571 c, f. (gyvulinė dalis versus protaujanti dalis); 588 c (Apokaliptinė baidyk- 
lė; plg. Apreiškimo Jonui (13, 17-18) „Žvėrį“, turintį platoniškąjį skaičių; 603 d ir 
604 b apie su savimi nesutariantį žmogų). Žr. taip pat Įstatymai, 689 a — b ir 10 
skyriaus 58 — 59 pastabos. 

35 Žr. Valstybė, 519 e f. (žr. taip pat 8 skyriaus 10 pastabą); dvi tolesnės citatos 
iš Įstatymų, 903 c. (Aš sukeičiau jų tvarką.) Galima pažymėti, kad „visuma“, apie 
kurią kalbama šiose dviejose pastraipose („„pan“ ir „holon“), yra ne Valstybė, o pasau- 
lis, tačiau nėra abejonių, kad šiame kosmologiniame holizme glūdinti pamatinė ten- 
dencija yra politinis holizmas; žr. Įstatymai, 903 d - e (kur gydytojas ir amatininkas 
siejamas su politiku); todėl dažnai vartodamas žodį „holon“ (ypač daugiskaita), Pla- 
tonas turėjo galvoje ir „valstybę“, ir „pasaulį“. Negana to, pirmoji pastraipa (mano 
citavimo tvarka) yra Valstybės 420 b - 421 c pastraipos, o antroji —- Valstybės 520 b 

ff. pastraipos sutrumpinta versija. („Bet jus išugdėme mes, jūsų pačių ir valstybės 
labui.“) Kitos pastraipos apie holizmą ir kolektyvizmą yra: Valstybė, 424 a, 449 e, 462 
a f., Įstatymai, 715 b, 739 c, 875 a f., 903 b, 923 b, 942 a f. (Žr. taip pat 6 skyriaus 
31/32 pastabas.) Dėl pastabos šioje teksto pastraipoje, kad Platonas kalba apie vals- 
tybę kaip organizmą, žr. Valstybė, 462 c ir Įstatymai, 964 e, kur valstybė net lyginama 
su žmogaus kūnu. 

36 Žr. Adam, jo Valstybės leidimas, vol. II, 303; žr. taip pat 4 skyriaus 3 pastabą 
ir tekstą. 

37 Šį dalyką pabrėžia Adam, op. cit., pastaba 546 a, b 7 ir p. 288 bei p. 307. Kita 
citata šioje teksto pastraipoje iš Valstybės, 546 a; žr. Valstybė 485 a/b, cituojama 3 
skyriaus 26 (1) pastaboje ir tekste, susijusiame su 8 skyriaus 33 pastaba. 

33 Tai pagrindinis dalykas, dėl kurio aš negaliu sutikti su Adamo interpretacija. 
Esu įsitikinęs, jog VI — VII knygose Platonas norėjo parodyti, kad filosofas karalius, 
labiausiai besidomintis neatsiradusiais ir nenykstančiais dalykais (Valstybė, 485 b; žr. 
paskutinę pastabą ir atitinkamas teksto vietas), gaudamas matematinį ir dialektinį 
išsilavinimą, sužino apie platoniškąjį Skaičių, o kartu su juo ir apie būdus sustabdyti 
visuomenės išsigimimą, vadinasi, ir valstybės žlugimą. Žr. ypač tekstą, susijusį su 39 
pastaba. 

* Tolesnės citatos šioje teksto pastraipoje yra: „sargybinių luomas turi būti grynas“; 
žr. Valstybė, 460 c ir tekstas, susijęs su 4 skyriaus 34 pastaba. „Sunku išklibinti taip 
sutvarkytą valstybę“ ir t. t. — 546 a. 

Apie skirtumą tarp racionalaus žinojimo ir apgaulingos nuomonės, pagrįstos pa- 
tyrimu ar jusline pagava, — matematikos, akustikos ir astronomijos srityje — žr. Vals- 
tybė, 523 a ff., 525 d ff. (kur aptariamas „skaičiavimas“; žr. ypač 526 a); 527 d ff., 
529 b f., 531 a ff. (iki pat 534 a ir 537 d); žr. taip pat 509 d — 511 e. 

3 * Man buvo priekaištauta, kad „pridūriau“ keletą žodžių (kuriuos vartojau be 
kabučių) „stokodamas grynai racionalaus metodo“; bet turint galvoje Valstybę, 523 a — 
537 d, man atrodo aišku, kad Platono nuoroda į „pojūčius“ implikuoja kaip tik tokią 
priešpriešą.* Šios teksto pastraipos citatos iš Valstybės, 546 b ff. Reikia atkreipti 
dėmesį, kad šioje pastraipoje „Sokrato“ lūpomis kalba „mūzos“. 

Interpretuodamas pasakojimą apie Nuopuolį ir Skaičių, aš rūpestingai vengiau 
sunkios, neišspręstos ir, galimas daiktas, neišsprendžiamos paties Skaičiaus nustaty- 
mo problemos. (Ji gali būti neišsprendžiama, nes Platonas galėjo neatskleisti visos 
savo paslapties.) Savąją interpretaciją apribojau tik pastraipomis, tiesiogiai einančio- 
mis prieš pastraipą, nusakančią patį Skaičių, ir po jos; man atrodo, kad šios pastraipos 
yra pakankamai aiškios. Nepaisant to, kiek man žinoma, manoji interpretacija skiriasi 
nuo ankstesnių. 

l. Svarbiausias teiginys, kuriuo aš grindžiu savąją interpretaciją, yra tas (A), kad 
sargybiniai naudojasi „pojūčiais pagrįstu samprotavimu“. Be to, aš remiuosi teiginiu 
(B), kad jie „nė kiek ne geriau už kitus žmones sugebės <...> nustatyti jūsų giminei 
vaisingumo ir nevaisingumo periodus“; (C) kad jie „kartais gimdys vaikus netikusiu 
laiku“; (D) kad jie „nežino“ tokių dalykų (t. y. tokių dalykų kaip Skaičius). 

Kai dėl (A), kiekvienam įdėmiam Platono skaitytojui turi būti aišku, kad nuoroda 
į pojūčius siekiama išreikšti kritišką požiūrį į aptariamą metodą. Tokį aptariamos 
pastraipos (546 a f.) traktavimą paremia tas faktas, kad ji pasirodo netrukus po pa- 
straipų 523 a — 537 d (žr. paskutinės pastraipos pabaigą), kur viena svarbiausių temų 
yra gryno racionalaus žinojimo ir pojūčiais pagrįstos nuomonės priešybė ir kur termi- 
nas „Samprotavimas“ vartojamas būtent kontekste, pabrėžiančiame racionalaus paži- 
nimo ir patyrimo priešybę, tuo tarpu terminas „pojūtis“ (žr. taip pat 511 c/d) varto- 
jamas aiškiai technine ir žeminamąja prasme. (Žr. taip pat, pavyzdžiui, ką kalba 
Plutarchas aptardamas šią priešybę, in Life of Marcellus, 306.) Todėl aš laikausi 
nuomonės (ir šią nuomonę pagrindžia minėtas kontekstas, ypač (B), (C) ir (D)), kad 
Platono pastaba (A) implikuoja (a), jog „pojūčiais pagrįstas samprotavimas“ yra blo- 
gas metodas, ir (b), jog esama geresnių metodų, būtent, matematikos ir dialektikos 
metodų, kurie mums teikia gryną racionalų žinojimą. Tai, ką dabar tvirtinu, man 
atrodo taip akivaizdu, kad net nesistengčiau šito įrodinėti, jei ne tas faktas, jog net 
Adamas šito nepastebėjo. Pastaboje apie 546 a, b 7 „samprotavimą“ jis interpretuoja 
kaip nuorodą į valdovų uždavinį nustatyti leidžiamų santuokų skaičių, o „pojūčius“ — 
kaip priemonę, kuria remdamiesi jie nuspręstų, „kas su kuo turi tuoktis, kokie vaikai 
turi būti auginami ir t. t.“ Taigi Platono pastabą Adamas traktuoja kaip paprastą 
aprašą, o ne kaip polemiką su empirinio metodo trūkumais. Todėl nei teiginio (C), kad 
valdovai ,„...gimdys ... netikusiu laiku“, nei pastabos (D), kad jie „nežino“, jis nesieja 
su tuo faktu, kad jie naudojasi empiriniais metodais. (Pastaba (B), kad jie, „nežino- 
dami šio dėsnio, nelaiku suporuos jaunikius su nuotakomis“, būtų paprasčiausiai ne- 
išverčiama, jei laikytumės Adamo požiūrio.) 

Interpretuodami šią pastraipą, privalome turėti galvoje, kad VIII knygoje, prieš 
pat šią pastraipą, Platonas sugrįžta prie klausimo apie pirmąjį miestą, kelto II ir IV 
knygose. (Žr. Adamo pastabas apie 449 a ff. ir 543 a ff.) Tačiau šio miesto sargybiniai 
nėra nei matematikai, nei dialektikai. Todėl jie neturi supratimo apie grynai raciona- 
lius metodus, labai pabrėžiamus VII knygoje, 525-534. Taigi neabejotina, kad pasta- 
bos apie pojūčius, t. y. empirinių metodų netinkamumą ir iš to kylantį sargybinių 
nežinojimą, pasirodo neatsitiktinai. 

Teiginys (B), kad „sargybiniai, nežinodami šito dėsnio, nelaiku suporuos jauni- 
kius su nuotakomis, gims negabūs ir iš prigimties nelaimingi vaikai“, mano inter- 

pretacijoje yra visiškai aiškus. Kadangi valdovai disponuoja vien empiriniais meto- 
dais, tik per atsitiktinumą jie aptiks tokį metodą, kurį lemia matematinių ir kitokių 
racionalių metodų naudojimas. Adamas siūlo (pastaboje apie 546 a f. b 7) versti taip: 
„[remdamiesi] samprotavimu ir pojūčiais jie juolab nesugebės laiku suporuoti jauni- 
kius su nuotakomis“; ir tik skliausteliuose priduria: „paraidžiui — aptikti“. Man 
atrodo, kad nesugebėjimas suprasti žodžio „aptikti“ prasmės kaip tik ir neleido jam 
įžvelgti (A) implikacijų. 

Mano siūloma interpretacija visiškai paaiškina (C) ir (D), ir Platono pastaba, kad 
jo Skaičius nulemia „geresnę ar blogesnę gimimų kokybę“, visiškai gerai su ja deri- 
nasi. Galima pažymėti, kad Adamas nekomentuoja (D), t. y. nežinojimo, nors toks 
komentaras tiesiog būtinas, turint galvoje jo teoriją (pastaba apie 546 d 22), pagal 
kurią „šis Skaičius nėra santuokos... skaičius“ ir neturi jokios techninės eugeninės 
prasmės. 

Kad šio Skaičiaus prasmė tikrai yra techninė ir eugeninė, mano nuomone, bus 
aišku, jei turėsime galvoje, kad pastraipa, kurioje pasakojama apie Skaičių, iš abiejų 
pusių apsupta pastraipų, kur kalbama apie eugeninį žinojimą ar veikiau apie tokio 
žinojimo stoką. Prieš pat šią pastraipą yra (A), (B) ir (C), o tuojau pat po jos yra (D), 
taip pat ir pasakojimas apie jaunikius bei nuotakas ir jų išsigimusius vaikus. Be to, 
(C) prieš aptariamą pastraipą ir (D) po jos vieną kitą papildo; juk pastraipoje (C) 
kalbama apie tai, kad žodis „nesugebės“ susijęs su pasakymu „gimdys vaikus netiku- 
siu laiku“, o pastraipoje (D) „nežinojimas“ siejamas su lygiai tokią pačią prasmę 
turinčiu posakiu „gims negabūs ir iš prigimties nelaimingi vaikai“. (Žr. taip pat toles- 
nę pastabą.) 

Ir pagaliau aš dar turiu pagrįsti savo tvirtinimą, kad tie, kurie žino Skaičių, įgyja 
galią daryti įtaką „geresnei ar blogesnei gimimų kokybei“. Žinoma, šis tvirtinimas 
nekyla iš Platono teiginio, kad tokia galia būdinga pačiam Skaičiui; juk jei teisinga 
Adamo interpretacija, Skaičius reguliuoja gimimus todėl, kad nurodo nekintamą lai- 
kotarpį, po kurio neišvengiamai ateina išsigimimo metas. Bet aš tvirtinu, kad Platono 
nuorodos į „pojūčius“, „nesugebėjimą“ ir „nežinojimą“ kaip į tiesioginę eugeninių 
klaidų priežastį būtų beprasmiškos, jei jis nebūtų manęs, jog jei sargybiniai turėtų 
tinkamą žinojimą, pagrįstą matematiniais ir grynais racionaliais metodais, tokių klaidų 
nedarytų. O tai veda prie neišvengiamos išvados, kad Skaičius turi techninę, eugeninę 
prasmę ir kad tik jo Žinojimas teikia galią, kuria remiantis galima sustabdyti išsigi- 
mimą. (Be to, man atrodo, kad tik ši išvada derinasi su tuo, ką mes žinome apie šio 
tipo prietarus; pavyzdžiui, visa astrologija pagrįsta aiškiai šiek tiek prieštaringa kon- 


cepcija, pagal kurią savo likimo žinojimas gali mums padėti šį likimą paveikti.) 

Man atrodo, kad nenoras Skaičių aiškinti kaip paslaptingą santuokinį tabu kyla iš 
nenoro priskirti Platonui tokias šiurkščias idėjas, kad ir kaip aiškiai jis jas reikštų. 
Kitaip tariant, šis nenoras kyla iš polinkio idealizuoti Platoną. 

2. Šiame kontekste norėčiau paminėti A. E. Tayloro straipsnį „The Decline and 
Fall of the State in Republic, VIII“ (Mind, N. S. 48, 1939, p. 23 ff.). Šiame straipsnyje 
Tayloras, kritikuodamas Adamą (mano nuomone, nepagrįstai), sako štai ką: „Tikra 
tiesa, kad 546 b pastraipoje aiškiai pasakyta, jog idealios valstybės žlugimas praside- 
da tada, kai viešpataujanti klasė „gimdo vaikus netikusiu laiku“ ... Tačiau tai nebūtinai 
turėtų reikšti, ir, mano nuomone, nereiškia, kad Platonui čia rūpi lytinės higienos 
problemos. Svarbiausia mintis labai paprasta: jei valstybė, kaip ir visa, kas padaryta 
žmogaus, savo žlugimo sėklą turi pati savyje, šitai, žinoma, turi reikšti, kad anksčiau 
ar vėliau Žmonės, turintys aukščiausią valdžią, bus prastesni už savo pirmtakus“ (p. 
25 ff.). Taigi šitokia interpretacija man atrodo ne tik nepagrįsta dėl aiškių Platono 
teiginių; tai ir tipiškas pavyzdys, kai iš Platono raštų stengiamasi pašalinti tokius 
gluminančius elementus, kaip rasizmas arba prietarai. Iš pradžių Adamas neigia, kad 
Skaičius turi techninę eugeninę reikšmę, ir tvirtina, kad tai ne „santuokinis skaičius“, 
o tik kosmologinis laikotarpis. Paskui Tayloras neigia, kad Platoną domina „lytinės 
higienos problemos“. Tačiau šioje Platono pastraipoje tiek daug kalbama apie šias 
problemas, kad pats Tayloras truputį anksčiau (p. 23) pripažįsta, jog „niekur nesako- 
ma“, kad Skaičius nulemia ką nors kita, išskyrus „geresnę ar blogesnę gimimų koky- 
bę“. Be to, ne tik aptariamoje pastraipoje, bet ir visoje Valstybėje (taip pat ir Politike, 
ypač 310 b, 310 e) nuolat pabrėžiama „lytinės higienos problemų“ reikšmė. Tayloro 
teiginys, kad Platonas, kalbėdamas apie „žmogaus kūrinius“ (arba, pasak paties Ta- 
yloro, apie „dirbtinės kilmės daiktus“), turi galvoje valstybę ir nori pabrėžti tą faktą, 
kad valstybė yra Žmogaus, įstatymų leidėjo, kūrinys, mano galva, negali būti grindžia- 
mas paties Platono tekstu. Aptariama pastraipa prasideda nuoroda į tekančius juslinio 
pasaulio daiktus, į daiktus, kurie atsiranda ir žūva (žr. šio skyriaus 37 ir 38 pastabas), 
ir, dar konkrečiau, į gyvus daiktus, augalus ir gyvūnus bei į jų veisimo problemas. Be 
to, „žmogaus padirbtas“ daiktas, Platono akcentuojamas tokiame kontekste, turėtų 
reikšti „dirbtinį“ daiktą, kuris yra žemesnės prigimties, nes „dukart“ nutolęs nuo 
tikrovės. (Žr. tekstą, susijusį su šio skyriaus 20-23 pastabomis, ir visą X Valstybės 
knygą iki pat pabaigos 608 b.) Platonas niekada nebūtų manęs, kad posakį „žmogaus 
padirbtas daiktas“ kas nors gali interpretuoti kaip nuorodą į „natūralią“ valstybę; 
veikiau jis būtų manęs, kad tokius daiktus reikia traktuoti kaip kažką labai žema 
(panašų į poeziją; žr. 4 skyriaus 39 pastabą). Frazė, kurią Tayloras verčia kaip „žmo- 
gaus padirbtas daiktas“, dažniausiai verčiama fraze „žmogaus kūrinys“, ir toks verti- 
mas pašalina visus nesklandumus. 

3. Jei manoji aptariamos pastraipos interpretacija yra teisinga, tai Platono tikėjimą 
rasinio išsigimimo svarba galima susieti su nuolat kartojamu jo patarimu išsaugoti 
pastovų viešpataujančios klasės narių skaičių (šis patarimas rodo, kad Platonas socio- 
logas suprato neigiamus gyventojų skaičiaus augimo padarinius). Platono mąstymo 
būdas, aptartas šio skyriaus pabaigoje (žr. tekstą, susijusį su 45 pastaba, ir 8 skyriaus 
37 pastabą), ypač tai, kad vieną monarchą ir kelis timokratus jis priešina daugeliui, 
kurie yra tik minia, galėjo įdiegti jam įsitikinimą, kad gyventojų skaičiaus didėjimas 
reiškia jų kokybės blogėjimą. (Kažkas panašaus tikrai sakoma Įstatymuose, 710 d.) Jei 
ši hipotezė teisinga, tada jis galėjo nesunkiai prieiti išvadą, kad gyventojų skaičiaus 
augimas susijęs su rasiniu išsigimimu ar net jo nulemtas. Kadangi gyventojų skai- 
čiaus augimas tikrai buvo svarbiausia ankstyvųjų graikų gentinių visuomenių nesta- 
bilumo ir irimo priežastis (žr. 10 skyriaus 6, 7 ir 63 pastabas ir tekstą), ši hipotezė gali 
paaiškinti, kodėl Platonas buvo įsitikinęs, kad „tikroji“ šio reiškinio priežastis buvo 
rasinis išsigimimas (atitinkantis jo bendrąsias „prigimties“ ir „kismo“ teorijas). 

4 1. Arba „netikusiu laiku“. Adamas teigia (pastaba apie 546 d 22), kad reikia 
versti ne „netikusiu laiku“, o „ne savo laiku“. Galiu pažymėti, kad manoji interpre- 
tacija nuo šio klausimo visai nepriklauso; ji visai suderinama ir su „ne savo laiku“, 
ar su „netikusiu laiku“, ar su „ne sezono metu“. (Ši frazė Platono tekste išreiškia tai, 
kas „priešinga tinkamam saikui“; paprastai ji verčiama „netikusiu laiku“.) 

* 2. Kai dėl Platono pastabų apie „maišymąsi“ (mingling) ir „sumaišymą“ (mix- 
ture), galima pažymėti, kad Platonas, matyt, pritarė primityviai, bet populiariai pavel- 
dimumo teorijai (kurios ir dabar laikosi kai kurie grynaveislių Žirgų veisėjai), pagal 
kurią palikuonyje jo dviejų gimdytojų bruožai ar „prigimtys“ susimaišo arba susilieja 
po lygiai, be to, tie bruožai, prigimtys ar „pranašumai“ (ištvermė, greitumas, etc., 
arba, pagal Valstybę, Politiką ir Įstatymus, taurumas, aršumas, narsumas, savitvarda, 
etc.) jame susimaišo proporcingai šiuos bruožus turėjusių protėvių (senelių, prosene- 
lių, etc.) skaičiui. Todėl veisimo menas yra vienas iš būdų tinkamai ir moksliškai — 
matematiškai ir harmoningai — sumaišyti prigimtis. Žr. ypač Politiką, kur karališkasis 
menas valdyti ar ganyti žmonių bandą prilyginamas audimui ir kur karališkasis audė- 
jas narsumą turi sumaišyti su savitvarda. (Žr. taip pat Valstybę, 375 c - e ir 410 c ff.; 
Įstatymus, 731 b; 4 skyriaus 34 pastabą ir toliau; 8 skyriaus 13 ir 39 pastabas ir toliau 
ir tekstą.)* 

4l Apie Platono socialinių revoliucijų dėsnį žr. ypač 4 skyriaus 26 pastabą ir 
tekstą. 

*2 Terminą „metabiologija“ G. B. Shaw vartoja kaip tik šia prasme, t. y. kaip 
žymintį tam tikrą religiją. (Žr. Back to Methuselah pratarmę; žr. taip pat 12 skyriaus 
(6 pastabą.) 

* Žr. Adamo pastabą apie Valstybės 547 a 3. 

*“* Dėl vadinamojo „psichologizmo“, kaip sociologijos metodo, kritikos žr. tekstą, 
susijusį su 13 skyriaus 19 pastaba ir 14 skyrių, kur aptariamas vis dar populiarus 
Millio metodologinis psichologizmas. 

* Dažnai teigiama, kad Platono mąstymas neturi būti spraudžiamas į „sistemą“; 
todėl mano bandymas šioje pastraipoje (ir ne tik joje) parodyti Platono mąstymo 
sisteminį vieningumą, kuris akivaizdžiai pagrįstas Pitagoro priešybių lentele, veikiau- 
siai bus kritikuojamas. Bet aš esu įsitikinęs, kad toks sisteminimas yra vienintelis 
būdas patikrinti bet kurios interpretacijos teisingumą. Tie, kurie yra įsitikinę, kad 
jiems nereikia jokios interpretacijos, kad jie gali „pažinti“ filosofą, imdami jį tokį, 
„koks jis buvo“, o jo veikalus „tokius, kokie jie buvo iš tikrųjų“, labai klysta. Jie 
negali apsieiti nei be paties žmogaus, nei be jo kūrinių interpretacijos; tačiau kadangi 
jie nesuvokia fakto, kad jie interpretuoja (kad jų požiūrį lemia tradicija, temperamen- 
tas ir t. t.), jų interpretacija neišvengiamai yra naivi ir nekritiška. (Žr. taip pat 10 
skyrių (1-5 ir 56 pastabas) ir 25 skyrių). Tačiau kritinė interpretacija turi būti grin- 
džiama racionalia rekonstrukcija; be to, ji turi būti sistemiška; reikia stengtis filosofo 
mąstymą atkurti kaip vientisą darinį. Žr. taip pat, ką A. C. Ewingas sako apie Kantą 
(A Short Commentary on Kants Critigue of Pure Reason, 1938, p. 4): „<...> mes 
turime pradėti nuo prielaidos, kad didis mąstytojas neturėtų visada prieštarauti pats 
sau, vadinasi, jei esama dviejų Kanto interpretacijų, pagal vieną iš kurių Kantas yra 
nuoseklus, o pagal kitą — nenuoseklus, reikia teikti pirmenybę pirmajai, jei tik tai 
įmanoma“. Žinoma, kad tą patį galima pasakyti ir apie Platoną, ir net apie bet kokią 
interpretaciją. 


Šešto skyriaus pastabos 


! Žr. 4 skyriaus 3 pastabą ir tekstą, ypač tos pastraipos pabaigą. Be to, žr. to paties 
skyriaus 2 (2) pastabą. Kai dėl formulės „atgal į gamtą“, norėčiau atkreipti dėmesį į 
tą faktą, kad Rousseau didelę įtaką buvo padaręs Platonas. Tikrai, net paviršutiniškas 
žvilgsnis į Visuomenės sutartį atskleis daugybę panašumų ypač į tas Platono veikalų 
pastraipas apie natūralizmą, kurios buvo komentuojamos ankstesniame skyriuje. Žr. 
ypač 9 skyriaus 14 pastabą. Esama įdomaus panašumo tarp Valstybės, 591 a ff. (ir 
Gorgijo, 472 e ff., kur panaši idėja keliama individualizmo kontekste), ir garsiosios 
Rousseau (ir Hegelio) bausmės teorijos. (E. Barkeris (Greek Political Theory, 1, 388 
ff.) pagrįstai pabrėžia Platono įtaką Rousseau. Bet jis nepastebi Platono filosofijoje 

esančio stipraus romantizmo elemento; be to, dažnai nepastebima, kad kaimiškasis 
romantizmas, tarpininkaujant Sanazzaro  traktatui Arcadia, daręs įtaką ir Prancūzi- 
jai, ir Shakespeare'o laikų Anglijai, turi savo pirmtaką — Platono dorėnų piemenis; Žr. 
4 skyriaus 11 (3), 26 ir 32 pastabas ir 9 skyriaus 14 pastabą.) 

2 Žr. R. H. S. Crossman, Plato Today (1937), p. 132; kita citata iš p. 111. Ši įdomi 
knyga (kaip ir Grote'o bei T. Gomperzo veikalai) labai paskatino mane ryžtis išskleis- 
ti pakankamai neortodoksalų požiūrį į Platoną ir prieiti pakankamai nemalonių išvadų. 
Citatos iš C. E. M. Joado knygos Guide to the Philosophy of Morals and Politics 
(1938), p. 661 ir p. 660. Be to, galiu nurodyti labai įdomias pastabas apie Platono 
požiūrį į teisingumą; žr. C. L. Stevensono straipsnį „Persuasive Definitions“ (Mind, 
N. S., vol. 47, 1938, p. 331 ff). 

3 Žr. Crossman, op. cit. p. 132 f. Kitos dvi citatos iš Field, Plato, ctc., p. 91; žr. 
panašias pastabas in Barker, Greek Political Theory, etc. (žr. 5 skyriaus 13 pastabą). 

Platono idealizavimas labai paveikė debatus apie įvairius išlikusius ir jam priski- 
riamus veikalus. Daug tokių veikalų kai kurie kritikai atmetė paprasčiausiai todėl, kad 
juose esama minčių, neatitinkančių jų idealizuoto požiūrio į Platoną. Naivoką, bet 
kartu tipišką tokio požiūrio išraišką galima rasti D. Davieso ir Ch. Vaughano straips- 
nyje „Introductory Notice“ (žr. the Golden Treasury edition of the Republic, p. vi): 
„P. Grote'as, stengdamasis nuversti Platoną nuo antžmogio pjedestalo, gal kiek per 
daug linkęs jam priskirti tokius veikalus, kurie pripažinti kaip neverti tokio dieviško 
filosofo“. Atrodo, kad šiems autoriams neateina į galvą, jog jų Platono vertinimas turi 
priklausyti nuo to, ką jis parašė, o ne atvirkščiai. Taigi, jei šitie veikalai yra autentiški 
ir neverti Platono, vadinasi, jis nebuvo toks jau dieviškas filosofas. (Apie Platono 
dieviškumą žr. taip pat Simplikijas, in Aristoteles, De coelo, 32 b 44, 319 a 15, etc.) 

* Ši formuluotė (a) lygintina su Kanto formuluote, pagal kurią teisinga valstybės 
santvarka yra „tokia santvarka, kuri įgyvendina didžiausią įmanomą individualių žmonių 
laisvę, įstatymus tvarkydama taip, kad kiekvieno laisvė derinasi su visų kitų laisve“ 
(Critigue of Pure Reason“, p. 373); žr. taip pat jo Dorovės metafiziką, kur teigiama: 
„teisė — tai visuma sąlygų, kurioms esant kiekvieno asmens laisvas apsisprendimas 
derinasi su bet kurio kito asmens laisvu apsisprendimu, pagal visuotinį laisvės dėsnį“. 
Kantas buvo įsitikinęs, kad kaip tik tokį tikslą Valstybėje kėlė Platonas; iš to galime 
suprasti, kad Kantas buvo vienas iš daugelio filosofų, kurie arba buvo jo apgauti, arba 
jį idealizavo, jam priskirdami savo humanistines idėjas. Šia proga galiu pažymėti, kad 
aistringas Kanto liberalizmas menkai įvertintas angliškuose ir amerikietiškuose poli- 
tinės filosofijos veikaluose (išskyrus knygą W. Hastie, Kant s Principles of Politics). 
Kantas pernelyg dažnai traktuojamas tik kaip Hegelio pirmtakas; tačiau turint galvoje 
faktą, kad Herderio ir Fichte's romantizmą jis laikė diametraliai priešingu savajai 

doktrinai, toks Kanto vertinimas yra visai neteisingas ir nėra jokios abejonės, kad patį 
Kantą jis labai papiktintų. Esu įsitikinęs, kad tik milžiniška hegelizmo įtaka nulėmė 
tai, kad toks visiškai neteisingas vertinimas galėjo taip plačiai paplisti ir būti pripa- 
žintas. 

5 Žr. tekstą, susijusį su 5 skyriaus 32/33 pastabomis. 

é Žr. tekstą, susijusį su 5 skyriaus 25-29 pastabomis. Šios pastraipos citatos iš: 
(1) Valstybė, 433 a; (2) Valstybė, 434 a/b; (3) Valstybė, 441 d. Su Platono teiginiu 
„daug kartų kartojome“ pirmojoje citatoje palyginkite ypač Valstybę, 397 e, kur rū- 
pestingai parengiama teisingumo teorija; ir, žinoma, Valstybę, 369 b - c, cituojamą 
tekste, susijusiame su 5 skyriaus 29 pastaba. Žr. taip pat šio skyriaus 23 ir 40 pastabas. 

' Kaip pažymėta 4 skyriuje (18 pastaba ir tekstas ir 29 pastaba), Platonas Valsty- 
bėje nedaug kalba apie vergus, nors tai, ką pasako, yra labai svarbu; tačiau jokių 
abejonių dėl jo požiūrio į vergus nebelieka Įstatymuose (žr. ypač G. R. Morrow 
straipsnį žurnale Mind, nurodytą 4 skyriaus 29 pastaboje). 

8 Cituojama iš E. Barker, Greek Political Theory, I, p. 180. Barkeris tvirtina 
(p. 176 f.), kad „platoniškasis teisingumas“ yra „socialinis teisingumas“, ir teisingai 
pabrėžia jo holistinį pobūdį. Jis sako (p. 178 f.), jog tokį teisingumo apibrėžimą 
galima kritikuoti, turint galvoje, kad jis „nepaliečia <...> esmės to dalyko, kurį žmo- 
nės paprastai laiko teisingumu“, t. y. „principo, susijusio su valių susidūrimu“, t. y. 
teisingumo kaip kažko, kas susiję su individais. Bet jis mano, kad „toks prieštaravi- 
mas nedalykiškas“ ir kad Platono idėja — tai „ne teisinis dalykas“, o „visuomeninės 
moralės koncepcija“ (p. 179); o toliau jis tvirtina, kad šitoks teisingumo traktavimas 
tam tikra prasme atitinka ano meto graikų teisingumo idėjas: „Kaip tik taip suvokda- 
mas teisingumą, Platonas nelabai nutolo nuo idėjų, populiarių ano meto Graikijoje“. 
Jis net neužsimena, kad esama faktų, liudijančių priešingą dalyką; tie faktai bus 
aptariami tolesnėse pastabose ir tekste. 

° Žr. Gorgijas, 488 e ff.; ši pastraipa cituojama ir išsamiau aptariama toliau esan- 
čiame VIII skirsnyje (žr. šio skyriaus 48 pastabą ir tekstą). Apie Aristotelio vergovės 
teoriją žr. 11 skyriaus 3 pastabą ir tekstą. Aristotelio veikalų citatos šioje pastraipoje 
iš: (1) ir (2) Nikomacho etika, V, 4, 7 ir 8; (3) Politika, UI, 12, 1 (1282 b; žr. taip pat 
šio skyriaus 20 ir 30 pastabas. Pastraipoje esama nuorodos į Nikomacho etiką), (4) 
Nikomacho etika, V, 4, 9; (5) Politika, IV (VI), 2, I (1317 b). — Nikomacho etikoje, 
V, 3, 7 (žr. taip pat Politika, UI, 9, 1; 1280 a), Aristotelis irgi sako, kad „teisingumo“ 
prasmė skiriasi demokratinėje oligarchinėje ir aristokratinėje valstybėje, dėl to, kad 
vyrauja skirtingos „nuopelnų“ sampratos. *(Tolesnis tekstas pirmą kartą įdėtas ame- 
rikietiškame leidime, 1950 m.). 

Dėl Platono požiūrio į politinį teisingumą ir lygybę, išdėstyto Įstatymuose, žr. 
ypač pastraipą apie dvi lygybės rūšis (Įstatymai, 757 b — d), cituojamą toliau (1) 
pastaboje. Apie šiame tekste minimą faktą, kad skirstant pagarbinimus ir nuobaudas 
reikia paisyti ne tik dorybės ir išsiauklėjimo, bet ir turtingumo (ir net ūgio bei išvaiz- 
dos), žr. Įstatymai, 744 c. Ši ištrauka cituojama šio skyriaus 20 (1) pastaboje, kur 
aptariamos ir kitos su šia tema susijusios pastraipos. 

1. Įstatymuose, 757 b - d, Platonas aptaria „dvi lygybės rūšis“. „Iš šių dviejų rūšių 
viena <...> yra mato, svorio arba skaičiaus [t. y. skaitmeninė arba aritmetinė] lygybė; 
bet teisingiausia ir geriausia lygybė <...> didesniam duoda daugiau, o mažesniam 
mažiau, kiekvienam duodama tai, kas atitinka jo prigimtį <...> Duodama daugiau 
garbės tiems, kurie pasižymi didžiausia dorybe, ir mažiau garbės tiems, kurie nusilei- 
džia dorybe ir išsiauklėjimu, ji duoda kiekvienam, kas jam pridera, pagal šį [racio- 
nalių] proporcijų principą. O tai ir yra mūsų vadinamasis „politinis teisingumas “. Ir 
kas tik kuria valstybę, turi tai laikyti vieninteliu įstatymų leidybos tikslu <...>; kaip 
tik tai ir yra teisingumas, kuris, kaip sakyta, yra natūrali lygybė, ir kuris, pagal 
situaciją, paskirstomas nelygiems iš prigimties“. Antroji lygybės rūšis atitinka tai, ką 
Platonas vadino „politiniu teisingumu“ (o Aristotelis „paskirstomuoju teisingumu“) ir 
ką Platonas (ir Aristotelis) apibūdina kaip „proporcinę lygybę“ — pačią teisingiausią, 
geriausią ir natūraliausią lygybę. Vėliau Platonas ją vadino „geometrine“ lygybe 
(Gorgijas 508 a; žr. taip pat 465 b/c, ir Plutarch, Moralia, 719 b f.) ir priešino 
žemesniajai, demokratinei „aritmetinei“ lygybei. Šias lygybės rūšis gali paaiškinti 2 
pastaba. 

2. Pagal tradiciją (žr. Comm. in Arist. Graeca, pars XV, Berlin, 1897, p. 117, 29, 
ir pars XVIII, Berlin, 1900, p. 118, 18) virš įėjimo į Platono Akademiją buvo užrašas: 
„Teneįeina nė vienas, neperpratęs geometrijos!“ Įtariu, kad šitaip buvo pabrėžiama ne 
tik matematikos studijų svarba, bet ir nusakoma štai kokia mintis: „Aritmetikos (t. y., 
tiksliau pasakius, pitagoriškosios skaičių teorijos) nepakanka; turi būti perpratęs ge- 
ometriją!“ Pamėginsiu bendrais bruožais paaiškinti priežastis, dėl kurių esu įsitikinęs, 
kad paskutinioji frazė tiksliai nusako vieną svarbiausių Platono įnašų į mokslą. Žr. 
taip pat „Priedą“, p. 206. 

Šiuo metu manoma, kad ankstyvųjų pitagorininkų geometrijos samprata buvo 
panaši į tai, kas mūsų dienomis vadinama „aritmetizavimu“. Geometrija buvo traktuo- 
jama kaip skaičių („natūraliųjų“ skaičių, t. y. skaičių, sudarytų iš monadų arba „ne- 
dalomų vienetų“; žr. Valstybė, 525 e) teorijos ir jų „logoi“, t. y. jų „racionalių“ 
proporcijų teorijos, dalis. Pavyzdžiui, pitagorininkų stačiųjų trikampių kraštinių san- 
tykius buvo galima išreikšti sveikųjų skaičių proporcijomis (pavyzdžiui, 3:4:5; arba 
5:12:13). Bendra formulė, priskiriama Pitagorui, yra tokia: 2 n + ] : 2 n (n+1) : 2n 

(n +1) + I. Bet ši formulė, išvesta iš „gnomon“ stebėjimų, nėra pakankamai visuo- 
tinė; tai rodo pavyzdys 8:15:17. Visuotinė formulė, iš kurios gali būti išvedama pita- 
gorininkų formulė, įvedant m = n + I, yra tokia: m? -— n? : 2 mn : m? + n (kur m > n). 
Kadangi ši formulė tiesiogiai išvedama iš vadinamosios Pitagoro teoremos (remiantis 
ta algebros rūšimi, kuri, regis, buvo žinoma ankstyviesiems pitagorininkams) ir ka- 
dangi akivaizdu, kad ši formulė buvo nežinoma ne tik Pitagorui, bet ir Platonui (kuris, 
pagal Proklą, siūlė kitokią, nevisuotinę formulę), atrodo, kad „Pitagoro teorema“ savo 
bendruoju pavidalu nebuvo žinoma nei Pitagorui, nei pačiam Platonui. (Dėl ne tokio 
radikalaus požiūrio į šią problemą žr. T. Heath, A History of Greek Mathematics, 
1921, vol. I, p. 80-82. Formulė, kurią aš vadinu „visuotine“, iš esmės sutampa su 
Eukleido formule; ją galima išvesti iš pernelyg sudėtingos Heatho formulės, pateiktos 
p. 82, iš pradžių nustačius trijų trikampio kraštinių ilgį, padauginus jas iš 2/mn, o 
paskui m pakeitus n, o p pakeitus g.) 

Kvadratinės šaknies iš dviejų iracionalumo atradimas (apie tai Platonas užsimena 
Hipijuje didesniajame ir Menone; žr. 8 skyriaus 10 pastabą; žr. taip pat Aristotelis, 
Pirmoji analitika, 41 a 26 f.) sugriovė pitagoriškąją geometrijos „suaritmetinimo“ 
programą, o kartu su ja, galimas daiktas, ir pačios pitagoriškosios Tvarkos gyvybin- 
gumą. Išlikusias žinias apie tai, kad šis atradimas iš pradžių buvo slepiamas, patvir- 
tina faktas, kad Platonas iracionalumą vis dar vadina „arrhčtos“, t. y. paslaptimi, 
didžiausia paslaptimi; žr. Hipijas didesnysis, 303 b/c; Valstybė, 546 c. (Vėliau Plato- 
nas vartoja terminą „nebendramatis“; žr. Teaitetas, 147 c ir Įstatymai, 820 c. Atrodo, 
kad terminą „alogos“ pirmas pradėjo vartoti Demokritas, parašęs dvi knygas Apie 
iracionalias linijas ir atomus (arba Apie iracionalias linijas ir kūnus), kurios neišliko. 
Platonas žinojo šį terminą — tai įrodo jo kiek nepagarbi užuomina apie Demokrito 
knygos pavadinimą Valstybėje, 534 d, — bet pats jo niekada nevartojo kaip „arrhčtos“ 
sinonimo. Pirmą kartą aiškiai ir nedviprasmiškai būtent tokia prasme šis terminas 
vartojamas Aristotelio Antrojoje analitikoje, 76 bg. Žr. taip pat T. Heath, op. cit., vol. 
I, p. 84 f., p. 156 f. ir mano pirmąjį „Priedą“, p. 206) 

Atrodo, kad pitagorininkų programos, t. y. aritmetinio geometrijos metodo, žlugi- 
mas atvedė prie Eukleido aksiomų metodo, t. y. prie naujo metodo, kuris turėjo, viena 
vertus, išgelbėti tai, ką dar buvo galima išgelbėti (įskaitant racionalaus įrodymo me- 
todą), o kita vertus, pripažinti, kad geometrija neredukuojama į aritmetiką. Visa tai 
turint galvoje, atrodo visai tikėtina, kad pereinant nuo pitagorininkų prie Eukleido 
metodo Platono vaidmuo buvo nepaprastai svarbus. Tiesą sakant, Platonas vienas 
pirmųjų sukūrė specifinį geometrinį metodą, siekdamas išgelbėti tai, ką dar buvo 
galima išgelbėti, žlugus pitagorizmui, nepaisant to, kas buvo prarasta. Žinoma, daug 
kas, apie ką papasakota, gali būti laikoma visai nepagrįsta istorine hipoteze, bet šiokių 

tokių argumentų, leidžiančių ją pagrįsti, galima rasti Aristotelio Antrojoje analitikoje, 
76 b 9 (minėtoje anksčiau), ypač jei šią pastraipą lyginsime su Įstatymais, 818 c, 
895 e (apie lyginius ir nelyginius dydžius) ir 819 e — 820 a, 820 c (apie nebendrama- 
tiškumą). Pastraipoje skaitome: „Aritmetika tiria 'lyginio?' ir 'nelyginio' skaičiaus 
prasmę; geometrija — 'iracionalumo"' prasmę <...>“ (arba „nebendramatiškumą“; žr. 
Pirmoji analitika, 41 a 26 f., 50 a 37. Žr. taip pat Metafizika, 983 a 20, 1061 b 1- 
3, kur iracionalumo problema traktuojama taip, tarsi tai būtų geometrijos proprium, — 
žr. taip pat 1089 a, kur, kaip ir Antrojoje analitikoje, 76 b 40, užsimenama apie 
„kvadratinės šaknies“ metodą, apie kurį pasakojama Teaitete, 147 d). Kad Platoną 
labai domino iracionalumo problema, ypač matyti iš dviejų anksčiau minėtų pastrai- 
pų: Teaitetas, 147 c - 148 a ir Įstatymai, 819 d - 822 d, kur Platonas sako, kad jam 
gaila tų graikų, kurie mirė, nesulaukę didžiosios nebendramačių dydžių problemos 
atradimo. 

Taigi dabar aš tvirtinu, kad „Pirminių kūnų teorija“ (Timajuje, 53 c 62 cir, 
galimas daiktas, net iki 64 a; žr. taip pat Valstybė, 528 b — d) buvo Platono atsako į 
vienetus (,,monadas“), kuriuos pripažino ir atomistų mokyklos; kita vertus, išlieka 
racionalūs dydžiai (kvadratinės šaknys iš dviejų ir iš trijų), nes neįsileisti jų į pasaulį 
tapo nebeįmanoma. Šioje teorijoje kalbama apie du keistus stačiuosius trikampius — 
vienas iš jų yra puskvadratis, kurio kraštinės ilgis susijęs su kvadratine šaknimi iš 
dviejų; kitas — pusė lygiakraščio trikampio; jo kraštinės ilgis susijęs su kvadratine 
šaknimi iš trijų. Tie trikampiai yra vienetai, iš kurių sudaryta visa kita. Iš tiesų galima 
sakyti, kad doktrina, pagal kurią šie du iracionalūs trikampiai yra visų elementarių 
fizinių kūnų ribos (peras; žr. Menonas, 75 d - 76 a) arba Formos, yra viena svarbiau- 
sių Timajo fizikinių teorijų. 

Visa tai leidžia spėti, kad perspėjimas tiems, kurie nėra perpratę geometrijos 
(užuominą apie šį perspėjimą, galimas daiktas, galima rasti Timajuje, 54 a), galėjo 
turėti tikslesnę reikšmę, kurią minėjome anksčiau, ir kad jis galėjo būti susijęs su 
įsitikinimu, jog geometrija daug svarbesnė negu aritmetika. (Žr. Timajas, 31 c.) O tai 
savo ruožtu gali paaiškinti, kodėl „santykių lygybė“ (proporcija), kuri, pasak paties 
Platono, yra aristokratiškesnė už demokratišką aritmetinę ar skaitmeninę lygybę, vė- 
liau buvo tapatinama su „geometrine lygybe“, Platono minima Gorgijuje, 508 a (žr. 
šio skyriaus 48 pastabą), ir kodėl (pavyzdžiui, Plutarch, /oc. cit.) aritmetika buvo 
siejama su demokratija, o geometrija su Spartos aristokratine santvarka, nepaisant to 
akivaizdaus, tačiau tuo metu, matyt, užmiršto fakto, kad pitagorininkai buvo nusiteikę 
lygiai taip pat aristokratiškai kaip ir pats Platonas ir kad jų programoje buvo pabrė- 
žiami aritmetiniai dydžiai, o terminas „geometrinis“ jų kalba reiškė tam tikrą skaičių 
(t. y. aritmetinę) proporciją. 

3. Siekdamas paaiškinti pirminių kūnų sandarą, Timajuje Platonas pasitelkia ele- 
mentaraus kvadrato ir elementaraus lygiakraščio trikampio sąvoką. Savo ruožtu šios 
dvi figūros sudarytos iš dviejų skirtingų subelementarių trikampių — puskvadračio, 
kurio kraštinės ilgis susijęs su kvadratine šaknimi iš dviejų, ir pusės lygiakraščio 
trikampio: šio subelementaraus trikampio kraštinės ilgis susijęs su kvadratine šaknimi 
iš trijų. Buvo daug diskutuojama, kodėl Platonas pasirinko šiuos du subelementarius 
trikampius, o ne patį kvadratą ir lygiakraštį trikampį. Be to, buvo keliamas ir kitas 
klausimas — žr. toliau (4), - kodėl savo elementarius kvadratus jis konstruoja ne iš 
dviejų, o iš keturių subelementarių puskvadračių, o savo elementarų lygiakraštį tri- 
kamp — ne iš dviejų, o iš šešių subelementarių lygiakraščių trikampių pusių (žr. 
pirmus du brėžinius). 


Platono elementarusis kvadratas, sudarytas Platono elementarusis lygiakraštis trikam- 
iš keturių subelementarių stačiųjų lygiašonių pis, sudarytas iš šešių subelementarių stačiųjų 
trikampių nelygiašonių trikampių 


Stačiakampio ABCD plotas didesnis už skritulio plotą mažiau 
negu 1,5 tūkstantosios [skaičiaus n] dalies 

Kai dėl pirmojo klausimo, man atrodo, kad dauguma tyrinėtojų nesuvokė, jog 
Platonas, aistringai domėjęsis iracionalumo problema, nebūtų įvedęs dviejų iraciona- 
lių dydžių V2 ir V3 (apie kuriuos jis aiškiai kalba Timajuje, 54 b), jei nebūtų siekęs 
šių iracionalių dydžių traktuoti būtent kaip savojo pasaulio pamatinių elementų. (Corn- 
fordas (Platos Cosmology, p. 214 ir 231 ff.) ilgai aptarinėja abu klausimus, tačiau 
bendras jo siūlomas abiejų klausimų sprendimas - jo „hipotezė“, kaip sakoma p. 234 — 
man atrodo visiškai nepriimtinas. Jei Platonas tikrai norėjo įvesti tam tikrą „gradaci- 
ją“, kaip ir toji, apie kurią kalba Comnfordas — nors Platonas niekur neužsimena, kad 
egzistuoja kažkas mažesnis už tai, ką Cornfordas vadina „B laipsniu“, jam būtų 
pakakę padalinti per pusę elementarių kvadratų ir lygiakraščių trikampių kraštines ir 
šitaip sudaryti Cornfordo B laipsnio elementus iš keturių elementarių figūrų, kuriose 
nesama jokių iracionalių dydžių.) Bet jei Platonui labai rūpėjo šiuos iracionalius 
dydžius įvesti į pasaulį kaip subelementarių trikampių, iš kurių sudaryta visa kita, 
kraštines, tada jis turėjo būti įsitikinęs, kad šitaip jam pavyks išspręsti svarbiausią 
problemą. O ši problema, mano manymu, buvo „(bendramatiškumo ir) nebendrama- 
tiškumo prigimties“ (Įstatymai, 820 c) problema. Neabejotina, kad šią problemą buvo 
sunku išspręsti, remiantis tokia kosmologija, kurios pagrindas — atomistinės idėjos, 
nes iracionalių dydžių negalima išreikšti kokių nors racionaliai matuojamų vienetų 
daugiu. Bet jei patys matavimo vienetai turės kraštines, išreikštas „iracionaliais san- 
tykiais“, tada šis didysis paradoksas bus išspręstas, nes tokiais vienetais bus galima 
matuoti ir racionalius, ir iracionalius dydžius, o todėl iracionalių dydžių egzistavimas 
nebeatrodys nesuvokiamas ar „iracionalus“. 

Bet Platonas žinojo, kad, be V2 ir V3, esama ir daugiau iracionalių dydžių, nes 
Teaitete jis mini iracionalių kvadratinių šaknų sekos atradimą (pastraipoje 148 b jis 
kalba, kad šitaip samprotauti galima ir apie „kūnus“, tačiau tai nebūtinai turi sietis su 
kubinėmis šaknimis, bet gali sietis su kubo įstrižainės ilgiu, t. y. su V3); o Hipijuje 
didesniajame (303 b - c; žr. Heath, op. cit., 304) jis dar mini tą faktą, kad sudedant 
(ar kitaip komponuojant) iracionalius dydžius galima gauti kitokius iracionalius skai- 
čius (bet ir racionalius skaičius — galbūt tai užuomina, kad, pavyzdžiui, iš 2 atėmę V2, 
gausime iracionalų dydį, o todėl prie šio dydžio pridėję V2, žinoma, gausime racio- 
nalų dydį). Visa tai turint galvoje, galima spėti, kad jei Platonas iracionalumo proble- 
mą siekė išspręsti, įvesdamas savo elementariuosius trikampius, jis turėjo manyti, kad 
visi iracionalūs dydžiai (ar bent jų sandaugos) gali būti gauti sudedant (a) vienetus; 
(b) V2; (c) V3 ir juos dauginant. Žinoma, tai būtų klaidinga, tačiau galima manyti, kad 
Platono laikais šio klaidingumo įrodyti buvo neįmanoma, todėl prielaida, kad esama 
tik dviejų atominių iracionalių dydžių — kvadrato ir kubo įstrižainių — ir kad visi kiti 
iracionalūs dydžiai aritmetiškai išvedami iš (a) vieneto; (b) V2; ir (c) V3, galėjo 

atrodyti įtikinama turint galvoje santykinį iracionalių dydžių pobūdį. (Turiu galvoje tą 
faktą, kad iracionalia vienodai pagrįstai galima vadinti ir kvadrato, kurio kraštinė lygi 
vienetui, įstrižainę, ir kvadrato, kurio įstrižainė lygi vienetui, kraštinę. Be to, reikia 
prisiminti, kad Eukleidas X knygos 2 apibrėžime visas nebendramates kvadratines 
šaknis apibūdina „jų kvadratų bendramatiškumu“). Todėl Platonas galėjo būti visiškai 
įsitikinęs šitokios hipotezės pagrįstumu, nors gal ir neturėjo patikimų įrodymų. (At- 
rodo, kad pirmas ją paneigė Eukleidas.) Esama neabejotinos nuorodos į kažkokią 
neįrodytą hipotezę, ir ši nuoroda yra toje pačioje Zimajo pastraipoje, kurioje Platonas 
pagrindžia savąjį subelementarių trikampių pasirinkimą (Timajas, 53 c/d): „Tačiau 
visi trikampiai kilę iš dviejų, kurių kiekvienas turi po vieną statųjį kampą ir po du 
smailiuosius, bet viename [trikampyje] į abi puses nuo stačiojo kampo yra du lygūs 
tos pačios stačiojo kampo dalies didumo kampai, apriboti lygiomis kraštinėmis, o 
kitame [trikampyje] - nelygūs kampai, apriboti nelygiomis kraštinėmis. Būtent šičia 
mes ir manome esant ugnies ir visų kitų kūnų pradus, sekdami tikėtinumu, sujungtu 
su būtinybe; o pradus, glūdinčius dar arčiau ištakų, žino Dievas ir iš žmonių galbūt 
tik tas, kuris yra Dievo draugas.“ O vėliau, paaiškinęs, kad esama be galo daug 
nelygiašonių trikampių, iš kurių reikia pasirinkti „geriausią“, ir kad geriausiu jis lai- 
kąs pusę lygiakraščio trikampio, Platonas sako (Timajas, 54 a/b; Cornfordas turėjo 
sušvelninti šią pastraipą, kad suderintų ją su savąja interpretacija; Žr. jo 3 pastabą apie 
p. 214): „Tai pagrįsti - pernelyg ilgas darbas; bet jei kas, apsvarstęs šį dalyką, „įrodytų, 
kad yra kaip tik taip, mielai jam pripažintume laurus“. Platonas nepaaiškina, ką turi 
galvoje, sakydamas apie „tai“; „tai“ turėtų būti kokia nors (įrodoma arba paneigiama) 
matematinė savybė, patvirtinant, kad, pasirinkus trikampį, susijusį su V2, „geriausia“ 
rinktis trikampį, susijusį su V3. Todėl aš manau, kad savybė, kurią Platonas turėjo 
galvoje, buvo jo spėjamas kitų iracionalių dydžių santykinis racionalumas, t. y. jų 
bendramatiškumas su vienetu, kvadratine šaknimi iš dviejų ir kvadratine šaknimi iš 
trijų. 

4. Dar vienas argumentas, pagrindžiantis šitokią interpretaciją — nors jo aš negaliu 
pagrįsti kokiais nors liudijimais, esančiais Platono tekstuose, — gali būti kildinamas iš 
tokių samprotavimų. Įdomu, kad V2 + V3 beveik lygu skaičiui 1. (Žr. E. Borel, Space 
and Time, 1926, 1960, p. 216; mano dėmesį į šį faktą atkreipė W. Marinelli, nors ir 
kitame kontekste.) Skirtumas ne didesnis nei 0,0047, t. y. mažesnis nei 1,5 tūkstan- 
tosios skaičiaus 1 dalies. Vargu ar Platono laikais buvo žinomas didesnis priartėjimas 
prie skaičiaus x. Šį įdomų faktą tam tikra prasme galima paaiškinti tuo, kad apie 
skritulį apibrėžto šešiakampio ir į skritulį įbrėžto aštuonkampio plotų aritmetinis vi- 
durkis labai artimas to skritulio plotui. Dabar prisiminkime, kad, viena vertus, Bry- 
sonas tyrinėjo apie skritulį apibrėžtų ir į jį įbrėžtų daugiakampių savybes (žr. Heath, 

op. cit., 224) ir kad, kita vertus, Platoną domino (tai žinome iš Hipijo didesniojo) 
iracionalių dydžių sudėtis, taigi jis turėjo apskaičiuoti ir V2 bei V3 sumą. Taigi esama 
dviejų būdų, kuriais Platonas galėjo nustatyti apytikrę lygybę V2 + V3 = n, ir galima 
manyti, kad antrojo būdo Platonas beveik negalėjo išvengti. Visai tikėtina, kad Pla- 
tonui ši lygybė buvo žinoma, bet jis negalėjo nustatyti, ar ši lygybė buvo griežta, ar 
tik apytikrė. 

Bet jeigu taip, tada mes, galimas daiktas, galime atsakyti į antrąjį klausimą, mi- 
nėtą 3 pastaboje, t. y. į klausimą, kodėl savo elementarųjį kvadratą Platonas sudarė 
ne iš dviejų, o iš keturių subelementarių trikampių (puskvadračių), o savo clementa- 
rųjį lygiakraštį trikampį — ne iš dviejų, o iš šešių subelementarių trikampių (lygiak- 
raščių trikampių pusių). Jei pažvelgsime į pirmus du brėžinius, pamatysime, kad 
pavaizduotose kompozicijose akcentuojama apibrėžtojo ir įbrėžtojo apskritimo cen- 
tras ir, abiem atvejais, apibrėžtojo apskritimo spinduliai. (Lygiakraščio trikampio at- 
veju matome ir įbrėžtojo apskritimo spindulį; tačiau atrodo, kad Platonas turėjo gal- 
voje apibrėžtojo apskritimo spindulį, nes, apibūdindamas lygiakraščio trikampio 
komponavimo metodą, tą spindulį jis vadina „įstrižaine“; žr. Timajas, 54 d/e; žr. taip 
pat 54 b.) 

Jei dabar apibrėšime tuos du apskritimus ar, tiksliau, jei įbrėšime į apskritimą, 
kurio spindulys r, elementarųjį kvadratą ir lygiakraštį trikampį, pamatysime, kad šių 
dviejų figūrų kraštinių suma beveik lyg rr ; kitaip tariant, Platono kompozicija rodo 
vieną paprasčiausių apytikslių skritulio ploto apskaičiavimo būdų — tai matyti iš visų 
trijų brėžinių. Visa tai turint galvoje, visai tikėtina, kad Platono hipotezė ir jo pasi- 
rengimas „mielai pripažinti laurus“ tam, kuris ją patvirtins, susiję ne tik su bendrąja 
iracionalių dydžių bendramatiškumo problema, bet ir su specialia problema - ar V2 
ir V3 suma išreiškia skritulio kaip matavimo vieneto plotą. 

Dar kartą turiu pabrėžti, kad nėra tiesioginių liudijimų, patvirtinančių, jog Plato- 
nas turėjo galvoje kaip tik šią hipotezę, bet jei apsvarstysime šiuos netiesioginius 
įrodymus, tada ši hipotezė, galimas daiktas, neatrodys labai neįtikima. Nemanau, kad 
ji neįtikimesnė už Cornfordo hipotezę; O jei ji teisinga, ja remiantis galima geriau 
paaiškinti atitinkamas Platono veikalų pastraipas. 

5. Jei mūsų tvirtinimas, pareikštas šios pastabos (2) dalyje, kad įrašas virš Platono 
Akademijos įėjimo reiškė: „Aritmetikos nepakanka; turi perprasti geometriją!“, taip 
pat ir tvirtinimas, kad toks geometrijos iškėlimas buvo susijęs su kvadratinių šaknų 
iš dviejų ir iš trijų iracionalumo atradimu, yra nors kiek pagrįstas, tada visi šie sam- 
protavimai gali šiek tiek paaiškinti Idėjų teoriją ir daugybę kartų aptarinėtas Aristo- 
telio pastabas apie šią teoriją. Būtų galima paaiškinti, kodėl pitagorininkų teorija, 
pagal kurią daiktai (arba formos) yra skaičiai, o etinės idėjos — skaičių santykiai, 

turėjo išnykti, užleisdama vietą (kaip tai atsitiko Zimajuje) doktrinai, pagal kurią 
elementariosios daiktų formos, ribos („„peras“; žr. anksčiau minėtą Menono pastraipą 
75d- 76 a), pavidalai arba idėjos yra trikampiai. Be to, būtų galima paaiškinti, kodėl 
kita Akademijos narių karta sugrįžo prie pitagorininkų doktrinos. Kai tik iracionalių 
dydžių atradimo sukeltas šokas pračjo, matematikai pradėjo priprasti prie minties, kad 
iracionalūs dydžiai vis tiek yra skaičiai, nes jų dydį galima palyginti su kitų (racio- 
nalių) skaičių dydžiu. Šiame tarpsnyje pradėjo silpnėti ir nusiteikimas prieš pitagori- 
ninkus, nors teorija, pagal kurią formos yra skaičiai ar skaičių santykiai, atradus 
iracionalius dydžius, gerokai pasikeitė ir jos prasmė tapo kitokia (bet šio pasikeitimo 
naujosios teorijos šalininkai, galimas daiktas, pakankamai neįvertino). Žr. taip pat 
pirmąjį „Priedą“, p. 206. * 

10 Gerai žinomas atvaizdas - Temidė užrištomis akimis, t. y. nepastebinti ieškovo 
būklės, ir rankoje laikanti svarstykles, t. y. skirstanti po lygiai ir pasverianti besivar- 
žančių individų reikalavimus bei interesus — yra egalitarinės teisingumo idėjos sim- 
bolis. Tačiau šis atvaizdas negali būti naudojamas kaip argumentas, pagrindžiantis 
spėjimą, kad šitokia teisingumo idėja Platono laikais jau buvo populiari. Prof. E. H. 
Gombrich maloniai mane informavo, kad šis simbolis atsirado Renesanso epochoje, 
dėl Plutarcho De Iside et Osiride, o ne dėl klasikinės Graikijos autorių įtakos. *Kita 
vertus, Dikės, laikančios svarstykles, atvaizdas yra klasikinės kilmės (taip ją vaizdavo 
Timokratas, gyvenęs viena karta vėliau už Platoną, - žr. R. Eisler, The Royal Art of 
Astrology, 1946, p. 100, 266 ir 5 lentelė); galimas daiktas, jis kilęs iš Hesiodo, kuris 
Dikę tapatino su Mergelės žvaigždynu (esančiu šalia Svarstyklių). O turint galvoje 
kitus čia pateiktus faktus, rodančius Teisingumo arba Dikės ryšį su paskirstomąja 
lygybe, galima spėti, kad Dikės svarstyklės simbolizuoja tą patį, ką ir svarstyklės 
Temidės rankoje.* 

" Valstybė, 440 c — d. Šios pastraipos pabaiga yra Platonui būdinga aviganio 
metafora: „<...> nebent jį nuramintų protas, panašiai kaip piemuo pašaukęs nutildo 
šunį“. Žr. 4 skyriaus 32 (2) pastabą. 

'2 Platonas turi galvoje kaip tik tai, nes dukart parodo, kad Sokratas dvejoja, kur 
dabar galėtų surasti teisingumą. (Žr. 368 b ff., 432 b ff.) 

3 Adamas (veikiamas Platono) savo pastaboje apie Valstybės 331 e ff. pastraipą 
aiškiai neatkreipė dėmesio į egalitarinę teoriją; jis (galimas daiktas, visai teisingai) 
tvirtina, kad „požiūris, pagal kurį teisingumas reikalauja daryti gera draugams ir pikta 
priešams, gerai atspindi Graikijoje vyravusią moralę“. Bet jis neteisus, pridurdamas, 
kad toks buvo „visuotinis požiūris“, nes užmiršta savo paties pateiktus liudijimus 
(pastaba apie 561 e 28), rodančius, kad lygybė prieš įstatymą („isonomy“) „buvo 
išdidus demokratijos šūkis“. Žr. taip pat šio skyriaus 14 ir 17 pastabas. 

Vieną anksčiausių (jei ne pačią anksčiausią) nuorodų į „izonomiją“ galima rasti 
fragmente, priskiriamame gydytojui Alkmeonui (V a. pradžia; žr. Diels*, 24 skyrius, 
fr. 4), izonomiją jis vadina sveikatos sąlyga ir priešina jai „monarchiją“ — vieno 
asmens valdžią daugumai. Čia mes turime reikalą su kūno, tiksliau pasakius, su 
žmogaus fiziologijos politine teorija. Žr. taip pat 5 skyriaus 32 ir 10 skyriaus 59 
pastabą. 

14 Glaukono kalboje Valstybėje, 359 c prabėgomis užsimenama apie lygybę (pa- 
našiai užsimenama ir Gorgijuje, 483 c/d; žr. taip pat šią pastabą toliau ir šio skyriaus 
47 pastabą), bet ši problema nesprendžiama. (Apie šią pastraipą žr. šio skyriaus 50 
pastabą.) 

Piktai puldamas demokratiją (žr. tekstą, susijusį su 4 skyriaus 14-18 pastabomis), 
Platonas tris kartus išsityčioja iš egalitarizmo. Pirmą kartą sakoma, kad demokratijoje 
„sulyginami lygūs ir nelygūs“ (558 c; žr. Adamo pastabą apie 558 c 16; žr. taip pat 
šio skyriaus 21 pastabą); ši kritika turi ironišką atspalvį (Lygybę su demokratija 
Platonas siejo ir anksčiau, būtent, apibūdindamas demokratinę revoliuciją; žr. Valsty- 
bė, 557 a, cituojama tekste, susijusiame su 4 skyriaus 13 pastaba.) Antrą kartą sako- 
ma, kad „demokratinis žmogus“ visus savo geidulius tenkina „lygiai“, nepriklausomai 
nuo to, ar jie geri, ar blogi; todėl jis vadinamas „egalitaristu“ („izonomistu“), šitaip 
užsimenant apie „lygių įstatymų visiems“ arba „lygybės prieš įstatymą“ idėją (,,izo- 
nomiją“; žr. šio skyriaus 13 ir 17 pastabas). Šis pokštas yra Valstybėje, 561 e. Jis gerai 
parengtas, nes žodis „lygus“ jau tris kartus (Valstybė, 561 b ir c) vartojamas apibū- 
dinant žmogų, kuriam visi troškimai ir geiduliai yra „lygūs“. Trečią kartą taip pigiai 
juokaujama, kreipiantis į skaitytojo vaizduotę, o tai net ir nūdien būdinga tokio sti- 
liaus propagandai: „Tiesa, mes būtume užmiršę pasakyti, kokią lygybę ir laisvę ten 
turi moterys, palyginti su vyrais, ir vyrai, palyginti su moterimis“ (Valstybė, 563 b). 

Be čia (ir tekste, susijusiame su šio skyriaus 9-10 pastabomis) paminėto egalita- 
rizmo svarbos paliudijimo, reikia ypač įsidėmėti paties Platono liudijimą (1) Gorgi- 
juje, kur jis rašo (488 e / 489 a; žr. taip pat šio skyriaus 47, 48 ir 50 pastabas): „Argi 
dauguma (t. y. čia: liaudies dauguma) nėra įsitikinę ... kad teisingumas yra lygybė?“ 
ir (2) Meneksene (238 e — 239 a; žr. šio skyriaus 19 pastabą ir tekstą). Įstatymų 
pastraipos, kuriose kalbama apie lygybę, parašytos vėliau, negu atitinkamos Valstybės 
pastraipos, todėl jomis remiantis negalima teigti, kad Platonas, jau rašydamas Valsty- 
bę, gerai suvokė šio klausimo svarbą; tačiau žr. tekstą, susijusį su šio skyriaus 9, 20 
ir 21 pastabomis. 

5 Ryšium su trečiuoju atveju (563 b; žr. paskutinę pastabą) pats Platonas sako štai 
ką: „mes pasakysime tai, kas dabar mums ant liežuvio“, tarsi norėdamas parodyti, kad 
jis nejaučia jokio reikalo susilaikyti nuo to pigaus pokšto. 

t6 Esu įsitikinęs, kad Tukidido (II, 37 ff.) pateikiama Periklio kalbos versija gali 
būti laikoma patikima. Veikiausiai jis pats klausėsi Periklio kalbos; bet kuriuo atveju 
jis turėjo ją atkurti kuo tiksliau. Esama pagrindo manyti, kad anais laikais išmokti kito 
žmogaus kalbą atmintinai nebuvo koks nors išskirtinis dalykas (žr. Platono Faidrą), 
ir tikslus tokios kalbos atkūrimas tikrai nėra toks sunkus, kaip gali pasirodyti iš pirmo 
žvilgsnio. Platonas žinojo apic šią kalbą, remdamasis Tukidido versija ar kitu šaltiniu, 
kuris turėjo būti labai panašus į Tukidido versiją ir toks pat autentiškas. Žr. taip pat 
10 skyriaus 31, 34-35 pastabas. (Galima pažymėti, kad savo karjeros pradžioje Pe- 
riklis darė abejotinos vertės nuolaidų populiariems gentiniams instinktams ir tokiam 
pat populiariam grupiniam liaudies egoizmui; turiu galvoje pilietybės įstatymą (451 
m. pr. Kr). Bet vėliau jis pakeitė savo požiūrį į šiuos dalykus, galimas daiktas, 
veikiamas tokių žmonių kaip Protagoras.) 

17 Žr. Herodotas, II, 80, ir ypač „izonomijos“, t. y. lygybės prieš įstatymą, pašlo- 
vinimą (IIl, 80, 6); žr. taip pat šio skyriaus 13 ir 14 pastabas. Ši Herodoto pastraipa, 
tam tikra prasme irgi turėjusi įtakos Platonui (žr. 4 skyriaus 24 pastabą), išjuokiama 
Valstybėje taip pat kaip ir Periklio kalba; žr. 4 skyriaus 14 pastabą ir 10 skyriaus 34 
pastabą. 

!š Net natūralistas Aristotelis ne visada laikosi šitokios natūralistinės egalitarizmo 
versijos; pavyzdžiui, Politikoje, 1317 b jo formuluojami demokratijos principai (žr. 
šio skyriaus 9 pastabą ir tekstą) nuo jos visiškai nepriklauso. Bet, galimas daiktas, dar 
įdomiau tai, kad Gorgijuje, kur prigimties ir sutarties supriešinimas toks svarbus, 
Platonas apie egalitarizmą kalba, jo neiškreipdamas abejotina visų Žmonių prigimtinės 
lygybės teorija (žr. 488 e / 489 a, cituojamą šio skyriaus 14 pastaboje, ir 483 d, 484 
a, 508 a). 

9 Žr. Meneksenas, 238 e / 239 a. Ši pastraipa eina tuoj po aiškios užuominos apie 
Periklio kalbą (būtent — apie antrąjį sakinį, cituojamą šio skyriaus tekste, susijusiame 
su 17 pastaba). — Galima spėti, kad šioje pastraipoje kartojami žodžiai „lygus gimi- 
mas“ yra paniekinama užuomina apie „žemą“ Periklio ir Aspasijos sūnų kilmę; Atėnų 
pilietybė jiems buvo suteikta tik 429 m. pr. Kr. specialiu įstatymu. (Žr. E.Meyer, 
Gesch. d. Altertums, vol. IV, p. 14, pastabą apie No. 392 ir p. 323, No. 558). 

Buvo manoma (taip mano net Grote'as; žr. jo Plato, III, p. 11), kad Platonas 
Meneksene „pereidamas prie retorikos ... atsisako juokaujamo tono“, t. y. kad vidu- 
rinioji Menekseno dalis, iš kurios paimta citata, esanti tekste, nėra ironiška. Bet turint 
galvoje cituotą pastraipą apie lygybę ir neslepiamą Platono panieką aptariant šią 
problemą Valstybėje (žr. šio skyriaus 14 pastabą), tokia nuomonė man atrodo nepa- 
matuota. Be to, man regis, nėra pagrindo abejoti tuo, kad prieš pat cituotą pastraipą 
esanti pastraipa irgi ironiška; čia Platonas sako apie Atėnus štai ką (žr. 238 c/d): „Ir 

anuo metu, ir dabar ... mūsų valdžia visada buvo aristokratinė ... nors ji kartais 
vadinama demokratija, iš tikrųjų tai aristokratija, t. y. geriausiųjų valdžia, kuriai pri- 
taria dauguma ...“ Turint galvoje Platono neapykantą demokratijai, šio apibūdinimo 
toliau komentuoti nereikia. *Kita neabejotinai ironiška pastraipa yra 245 c - d (žr. 8 
skyriaus 48 pastabą), kur „Sokratas“ giria Atėnus už jų atkaklią neapykantą svetim- 
šaliams ir barbarams. Kadangi kitoje vietoje (Valstybė, 562 e f., cituotoje 8 skyriaus 
48 pastaboje) puldamas demokratiją — o tai reiškia, Atėnų demokratiją — Platonas 
tyčiojasi iš atėniečių dėl liberalaus jų požiūrio į svetimšalius, jo gyrius (Meneksene) 
negali nebūti ironiškas; ir vėl Atėnų liberalizmą išjuokia Spartos gerbėjas. (Likurgo 
įstatymas svetimšaliams draudė gyventi Spartoje; žr. Aristofanas, Paukščiai, 1012.) 
Šiame kontekste įdomu pažymėti, kad Meneksene (236 a; žr. 10 skyriaus 15 (1) 
pastabą), kur „Sokratas“ yra tas pašnekovas, kuris kritikuoja Atėnus, Platonas sako 
apie „Sokratą“, jog jis buvo oligarchų partijos vado Antifono Oratoriaus (iš Ramno; 
nepainioti su Antifonu Sofistu, kuris buvo atėnietis) mokinys; ypač tai įdomu pažy- 
mėti turint galvoje tą faktą, kad „Sokratas“ parodijuoja Tukidido užrašytą Periklio 
kalbą, o Tukididas, atrodo, iš tikrųjų buvo Antifono, kuriuo labai žavėjosi, mokinys.* 
Dėl Menekseno autentiškumo žr. taip pat 10 skyriaus 35 pastabą. 

20 Įstatymai; žr. visą pastraipą, 757 a — e, kurios svarbiausios vietos cituotos 
anksčiau, šio skyriaus 9 (1) pastaboje. 

l. Apie tai, ką aš vadinu įprastiniu prieštaravimu egalitarizmui, žr. taip pat /sta- 
tymai, 744 b ff. „Būtų puiku, jei kiekvienas galėtų ... turėti visko po lygiai; bet 
kadangi tai neįmanoma ...“ etc. Ši pastraipa yra ypač įdomi turint galvoje tą faktą, kad 
daugelis autorių, sprendžiančių apie Platoną tik pagal Valstybę, dažnai jį apibūdina 
kaip plutokratijos priešininką. Tačiau šioje svarbioje Įstatymų pastraipoje (t. y. 744 b 
ff.) Platonas sako, kad „politinės pareigos, duoklės ir dovanojimai turi atitikti piliečio 
turto dydį. Jie turi priklausyti ne tik nuo jo paties ar jo protėvių ūgio ir gražios 
išvaizdos, bet ir nuo jo turto ar skurdo. Šitaip žmonės gaus garbę ir pareigas kuo 
lygiau, t. y. pagal jų turtą, nors kartu pagal nelygaus paskirstymo principą“. *Nely- 
gaus garbės ir (galime tarti) pareigų paskirstymo pagal turtą ir ūgį doktrina, galimas 
daiktas, yra herojiškojo užkariavimų amžiaus liekana. Turtingieji, turėję sunkią ir 
brangią ginkluotę, ir žmonės, pasižymėję fizine jėga, labiau nei kiti prisidėdavo prie 
pergalės. (Šis principas buvo pripažįstamas Homero laikais, ir, kaip man tvirtino 
E. Eisleris, juo būdavo vadovaujamasi beveik visose žinomose karingose gentyse.)* 
Šią idėją, būtent, kad neteisinga nelygius žmones traktuoti lygiai, nužymėtą bendrais 
bruožais, galima rasti jau Protagore, 337 a (žr. taip pat Gorgijas, 508 a f., paminėtą 
šio skyriaus 9 ir 48 pastabose); bet prieš rašydamas Įstatymus Platonas šia idėja 


naudojosi menkai. 

2. Apie tai, kaip šias idėjas vysto Aristotelis, žr. ypač jo Politiką, 111, 9, I, 1280 
a (žr. taip pat 1282 b - 1284 b ir 1301 b 29), kur jis rašo: „Visi juk laikosi tam tikro 
teisingumo, tačiau eina ta linkme tik iki tam tikros ribos ir nekalba apie absoliutų 
teisingumą. Antai atrodo, kad teisingumas yra lygybė, — taip ir yra, tačiau ne visiems, 
o lygiesiems; nelygybė taip pat atrodo esanti teisinga, nes taip ir yra, tačiau ne 
visiems, o nelygiesiems“. Žr. taip pat Nikomacho etika, 1131 b 27, 1158 b 30 ff. 

3. Prieštaraudamas šitam antiegalitarizmui, aš pritariu Kantui, pagal kurį kiekvie- 
nos moralės principas turi būti toks: joks žmogus negali laikyti savęs vertingesniu už 
jokį kitą asmenį. Esu įsitikinęs, kad šis principas vienintelis priimtinas, ypač jei 
prisiminsime visiems žinomą nesugebėjimą apie save spręsti nešališkai. Todėl aš visai 
nesuprantu štai tokios puikaus autoriaus G. Catlino (Principles, 314) pastabos: „Esa- 
ma kažko labai amoralaus Kanto moralinėje teorijoje, pagal kurią visus asmenis reikia 
sulyginti ... ir kuri nepaiso Aristotelio priesako lygius vertinti lygiai, o nelygius ne- 
lygiai. Vienas žmogus neturi tų pačių socialinių teisių kaip kitas ... Šiuolaikinis au- 

torius jokiu būdu neturėtų neigti, kad ... kažko esama 'kraujuje'“. Dabar aš klausiu: 
jei ir būtų kažko kraujuje, talentų nevienodume etc. ir net jeigu vertėtų eikvoti laiką 
nustatant šiuos skirtumus, ir netgi jei kam pavyktų juos nustatyti, — kodėl šie skirtu- 
mai turi būti traktuojami kaip didesnių teisių, o ne vien didesnių pareigų pagrindas? 
(Žr. su 4 skyriaus 31-32 pastabomis susijusį tekstą.) Kanto egalitarizme aš neįžiūri 
kažko labai amoralaus. Ir nesuprantu, kuo Catlinas grindžia savo moralinį pasmerki- 
mą, jei moralę jis laiko skonio reikalu? Kodėl Kanto „skonis“ turėtų būti labai amo- 
ralus? (Juk tai ir krikščioniškas „skonis“.) Vienintelis atsakymas į šį klausimą, mano 
galva, yra toks: Catlinas sprendžia, remdamasis savuoju pozityviniu požiūriu (žr. 5 
skyriaus 18 (2) pastabą), ir mano, jog krikščionių bei Kanto reikalavimas yra amo- 
ralus todėl, kad jis prieštarauja pozityviai primestiems moraliniams vertinimams, vy- 
raujantiems mūsų laikų visuomenėje. 

4. Vieną geriausių atsakymų visiems tiems antiegalitaristams yra davęs Rousseau. 
Aš tai sakau, nepaisydamas savo įsitikinimo, kad jo romantizmas (žr. šio skyriaus I 
pastabą) padarė labai žalingą įtaką visuomenės filosofijai. Bet kartu Rousseau buvo 
vienas puikiausių šios srities autorių. Pacituosiu vieną puikią pastraipą iš jo Sampro- 
tavimų apie žmonių nelygybės kilmę ir pagrindus (žr., pavyzdžiui, Social contract. 
Everyman ed., p. 174, išskirta mano): „Žmonių giminėje aš įžvelgiu dvi nelygybės 
rūšis: vieną vadinu fizine, arba natūralia, nes ją nustato gamta ir sudaro amžiaus, 
sveikatos, kūno jėgų ir proto arba dvasios savybių skirtumai; kitą galima pavadinti 
sąlygine arba politine nelygybe, nes ji priklauso nuo tam tikrų susitarimų ir nustatoma 
arba bent jau įtvirtinama žmonių sutikimu. Pastaroji pasireiškia įvairiomis privilegijo- 

mis, kuriomis kai kurie naudojasi kitų sąskaita: jie turtingesni, labiau gerbiami, galin- 
gesni už kitus arba netgi priverčia juos jiems paklusti. 

Nėra reikalo klausti, kur glūdi prigimtinės nelygybės šaltinis, nes atsakymas slypi 
paprastame šių žodžių prasmės apibrėžime. Dar sunkiau nustatyti, ar tarp šių dviejų 
nelygybės rūšių apskritai yra koks nors esminis ryšys, nes tai reikštų, kitaip sakant, 
klausti, ar įsakinėjantieji būtinai yra geresni už paklūstančius ir ar visada tų pačių 
individų kūno ar dvasios jėga, išmintis ar dorybė proporcinga jų galybei arba turtin- 
gumui. Tokį klausimą derėtų pateikti nebent tiems, kurie prisipažįsta esą savo ponų 
vergai; protingiems ir laisviems žmonėms, ieškantiems tiesos, jis nekyla.“ (Žanas 
Žakas Ruso, Rinktiniai raštai. - Vilnius: Mintis, 1979. —P. 67.) 

2! Valstybė, 558 c; žr. šio skyriaus 14 pastabą (pirmojoje pastraipoje kritikuojama 
demokratija). 

22 Valstybė, 433 b. Adamas, irgi pripažįstantis, kad ši pastraipa buvo sumanyta 
kaip argumentavimas, bando šį argumentavimą pertvarkyti (pastaba apie 433 b 11); 
bet jis pripažįsta, kad „Platonas retai palieka savo samprotavimus tokius neužbaig- 
tus“. 

23 Valstybė, 433 e / 434 a. — Apie šios pastraipos tęsinį žr. tekstą, susijusį su šio 
skyriaus 40 pastaba; apie pasirengimą pereiti prie jos ankstesnėse Valstybės dalyse žr. 
šio skyriaus 6 pastabą. — Adamas šitaip komentuoja šią pastraipą, kurią aš vadinu 
„antruoju argumentu“ (pastaba apie 433 e 35): „Platonas ieško sąlyčio taško tarp 
savojo požiūrio į teisingumą ir populiarios teisinės šio žodžio prasmės...“ (Žr. pastrai- 
pa, cituojamą tolesnėje knygos teksto pastraipoje.) Adamas stengiasi apginti Platono 
argumentavimą nuo (Krohno) kritikos; Krohnas pastebėjo, nors, galimas daiktas, ne- 
labai aiškiai, kad šiame argumentavime kažkas ne taip. 

24 Šios pastraipos citatos iš Valstybės, 430 d ff. 

25 Šį jauką prarijo net toks įžvalgus kritikas kaip Gomperzas; savo kritikoje (Greek 
Thinkers, Book V, II, p. 10; Germ. ed., vol. II, p. 378/379) jis neatkreipia dėmesio į 
tokio argumentavimo silpnumą; o komentuodamas dvi pirmąsias knygas, jis sako net 
štai ką (V, II, p. 5; p. 368): „Toliau yra pastraipa, kurią galima pavadinti aiškumo, 

tikslumo ir tikrojo moksliškumo stebuklu...“ ir dar priduria, kad Platono dialogo 
dalyviai Glaukonas ir Adeimantas, „skatinami savo ugningo entuziazmo ... atmeta 
visus paviršutiniškus sprendimus“. 

Dėl mano pastabų apie nuosaikumą tolesnėje knygos teksto pastraipoje žr. pastrai- 
pą iš Davieso ir Vaughano „Analysis“ (žr. Golden Treasury edition of the Republic, 


esmę lemia tai, kad pripažįstama valdančiųjų teisė reikalauti iš valdinių ištikimybės 

ir paklusnumo“. Ši ištrauka gali parodyti, kad manoji platoniškosios nuosaikumo 
idėjos interpretacija sutampa su Platono šalininkų interpretacija (nors ir išreikšta kitais 
terminais). Galiu pridurti, kad „„nuosaikumas“ (t. y. tenkinimasis savo užimama padė- 
timi) yra dorybė, kuria pasižymi visos trys klasės, bet tai vienintelė darbininkų klasės 
dorybė. Taigi darbininkų arba pinigus užsidirbančių žmonių dorybė yra nuosaikumas; 
sargybinių dorybės yra nuosaikumas ir narsumas; valdovų dorybės yra nuosaikumas, 
narsumas ir išmintis. 

Ši „ilga pratarmė“, irgi cituojama tolesnėje pastraipoje, yra iš Valstybės, 432 b ff. 

2% Pakomentuosime „kolektyvizmo“ terminą. Tai, ką „kolektyvizmu“ vadina H. G. 
Wellsas, neturi nieko bendro su tuo, ką šiuo terminu žymiu aš. Wellsas yra individu- 
alistas (manąja šio žodžio prasme); tai galima matyti iš jo Rights of Man ir Common 
Sense of War and Peace, kur esama labai priimtinų formuluočių, išreiškiančių egali- 
tarinio individualizmo reikalavimus. Tačiau kartu jis visai pagrįstai tiki, kad galima 
racionaliai planuoti visuomenės institucijas, siekiant didinti pavienių individų laisvę 
ir gerovę. Kaip tik tai jis ir vadina „kolektyvizmu“. Kad apibūdinčiau tai, kas, mano 
galva, yra tas pat kaip ir Wellso kolektyvizmas, aš pasakyčiau taip: „racionalus ins- 
titucinis laisvės planavimas“. Šis posakis gali pasirodyti esąs ilgas ir miglotas, bet jo 
neįmanoma interpretuoti antiindividualistiškai, o taip daroma dažnai, ir ne tik šioje 
Wellso knygoje. 

27 Įstatymai, 903 c; žr. tekstą, susijusį su 5 skyriaus 35 pastaba. Tekste minima 
„preambulė“ („Bet jam reikia ... dar kokių nors pasakojimų, kurie jį veiktų lyg apža- 
vai“, etc.) yra iš Įstatymų, 903 b. 

28 Valstybėje ir Įstatymuose Platonas daug kur pasisako prieš nevaržomą grupinį 
egoizmą; žr., pavyzdžiui, Valstybė, 519 e, ir pastraipas, kurios nurodomos šio skyriaus 
41 pastaboje. 

Kai dėl tariamos kolektyvizmo ir altruizmo tapatybės, galiu nurodyti šiame kon- 
tekste labai tinkamą klausimą, iškeltą Sherringtono knygoje Man on His Nature: 
„Minia ir banda — ar tai altruizmas?“ 

* Apie Dickenso niekinamą požiūrį į parlamentą žr. taip pat 7 skyriaus 23 pastabą. 

3 Aristotelis, Politika, III, 12, 1 (1282 b); žr. tekstą, susijusį su šio skyriaus 9 ir 
20 pastabomis. (Žr. taip pat Aristotelio pastabą Politikoje, II, 9, 3, 1280 a apie tai, 
kad teisingumas galioja ir žmonėms, ir daiktams.) Dėl citatos iš Periklio kalbos, 
esančios toliau šioje pastraipoje, žr. tekstą, susijusį su šio skyriaus 16 pastaba ir 10 
skyriaus 31 pastaba. 

3! Ši pastaba iš pastraipos (Valstybė, 519 e f.), cituojamos tekste, susijusiame su 


5 skyriaus 35 pastaba. 

32 Svarbios Įstatymų pastraipos, cituojamos (1) šioje ir (2) tolesnėje teksto pastrai- 
poje, yra tokios: 

1. Įstatymai, 739 c ff. Čia Platonas nurodo į Valstybę, ir, atrodo, ypač į Valstybę, 
462 a ff., 424 a ir 449 e. (Pastraipų, kuriose kalbama apie kolektyvizmą ir holizmą, 
sąrašą galima rasti 5 skyriaus 35 pastaboje. Apie jo komunizmą žr. 5 skyriaus 29 (2) 
pastabą ir kitas ten minimas vietas.) Būdinga, kad cituojama pastraipa prasideda 
pitagorininkų maksima: „Draugų viskas bendra“. Žr. 36 pastabą ir tekstą; žr. taip pat 
apie „bendrą maitinimąsi“, minimą 34 pastaboje. 

2. Įstatymai, 942 a f.; žr. tolesnę pastabą. Abi šias pastraipas Gomperzas (op. cit., 
vol. II, 406) vadina antiindividualistinėmis. Žr. taip pat Įstatymai, 807 d/c. 

33 Žr. 4 skyriaus 42 pastabą ir tekstą. — Kita citata šioje teksto pastraipoje iš 
Įstatymų, 942 a f. (žr. ankstesnę pastabą). 

Neturėtume užmiršti, kad karinis auklėjimas Įstatymuose (kaip ir Valstybėje) lai- 
komas privalomu visiems, kam leidžiama nešiotis ginklą, t. y. visiems piliečiams — 
visiems, turintiems kažką panašaus į pilietines teises (žr. Įstatymai, 753 b). Visi kiti 
yra „banausiniai“ žmonės, jei ne vergai (žr. Įstatymai, 741 e ir 743 d, ir 11 skyriaus 
4 pastabą). 

Įdomu, kad Barkeris, nekenčiantis militarizmo, įsitikinęs, jog panašiai buvo 
nusistatęs ir Platonas (Greek Political Theory, 298-301). Teisybė, kad Platonas nešlo- 
vino karo ir kad jis net pasisakė prieš karą. Bet daugelis militaristų pasisakydavo prieš 
karą, o patys kariaudavo; o Platono valstybę valdo karinė kasta, t. y. išminčiai, anks- 
čiau buvę kariais. Ši pastaba tinka ir Įstatymams (žr. 753 b), ir Valstybei. 

34 Griežčiausi įstatymai, reguliuojantys maitinimąsi, ypač „bendrą maitinimąsi"“, 
taip pat ir gėrimo papročius, Platono dialoguose aptarinėjami dažnai; žr., pavyzdžiui, 
Valstybė, 416 e, 458 c, 547 d/e; Įstatymai, 625 e, 633 a (kur sakoma, kad bendro 
maitinimosi būtinybę lemia karo grėsmė), 762 b; 780-783, 806 c f, 839 c, 842 b. 
Platonas visada pabrėžia bendro maitinimosi svarbą, pritardamas Kretos ir Spartos 
papročiams. Įdomu, kad šie dalykai rūpėjo ir Platono dėdei Kritijui (žr. Diels?, Kri- 
tijas, fr. 33). 

Dėl užuominos apie „baltaplaukių bestijų“ anarchiją šios citatos pabaigoje žr. taip 
pat Valstybė, 563 c. 

35 Žr. E. B. Englando Įstatymų leidimą, vol. I, p. 514, pastabą apie 739 b 8 ff. Šios 
citatos iš Barker, op. cit., p. 149 ir 148. Daugumos platonistų raštuose galima rasti 
daugybę panašių pastraipų. Tačiau žr. Sherringtono pastabą (žr. šio skyriaus 28 pasta- 
bą), kad ne visai tikslu sakyti, jog minią ar bandą įkvepia altruizmas. Bandos instink- 
to, grupinio egoizmo ir šių instinktų garbinimo nedera painioti su nesavanaudiškumu. 

36 Žr. Valstybė, 424 a, 449 c; Faidras, 279 c; Įstatymai, 739 c; žr. 32 (1) pastabą. 
(Žr. taip pat Lisidas, 207 c, ir Euripido Orestas, 725.) Dėl galimo šio principo ryšio 
su ankstyvuoju krikščioniškuoju ir marksistiniu komunizmu žr. 5 skyriaus 29 (2) 
pastabą. 

Dėl Gorgijuje esančios individualistinės teisingumo ir neteisingumo teorijos Žr. 
pavyzdžius, pateiktus Gorgijuje, 468 b ff., 508 d/e. Galimas daiktas, kad šiose pastrai- 
pose vis dar jaučiama Sokrato įtaka (žr. 10 skyriaus 56 pastabą). Sokrato individua- 
lizmą aiškiausiai išreiškia jo garsioji gero žmogaus nepriklausomumo doktrina, kurią 
mini Platonas Valstybėje (387 d/e), nepaisant to, kad ji aiškiai prieštarauja svarbiausiai 
Valstybės idėjai, būtent, kad nepriklausoma gali būti tik valstybė. (Žr. 5 skyriaus 25 
pastabą ir atitinkamą tekstą; ir tolesnes pastabas.) 

Y Valstybė, 368 b/c. 

38 Žr. ypač Valstybė, 344 a ff. 

39 Žr. Įstatymai, 923 b. 

4 Valstybė, 434 a — c. (Žr. taip pat tekstą, susijusį su šio skyriaus 6 ir 23 pasta- 
bomis; ir 4 skyriaus 27 (3) ir 31 pastabas.) 

4l Valstybė, 466 b/c. Žr. taip pat Įstatymai, 715 b/c ir daug kitų pastraipų, kuriose 
pasisakoma prieš antiholistinį piktnaudžiavimą klasinėmis prerogatyvomis. Žr. taip 
pat šio skyriaus 28 pastabą ir 7 skyriaus 25 (4) pastabą. 

42 Čia užsimenama apie „Jaisvės paradokso“ problemą; žr. 7 skyriaus 4 pastabą. — 
Dėl valstybinės auklėjimo kontrolės žr. 7 skyriaus 13 pastabą. 

43 Žr. Aristotelis, Politika, II, 9, 6 ff. (1280 a). Žr. Burke, French Revolution (ed. 
1815; vol. V, p. 184; šią pastraipą vykusiai cituoja Jowettas savo pastabose apie vieną 
Aristotelio Politikos pastraipą; žr. jo Aristotelio Politikos leidimą, vol. II, p. 126). 

Toliau teksto pastraipoje cituojamas Aristotelis, op. cit., III, 9, 8, (1280 b). 

Pavyzdžiui, Fieldas kritikuoja panašiai (žr. jo Plato and His Contemporaries, 
p. 117): „Neįmanoma, kad miestas ir jo įstatymai kaip nors auklėtų piliečių moralinį 
charakterį“. Bet Greenas aiškiai parodė (Lectures on Political Obligation), kad vals- 
tybei neįmanoma primesti moralės įstatymų. Jis būtų tikrai pritaręs tokiai formulei: 
„Norime sumoralinti politiką, o ne supolitinti moralę“. (Žr. šios teksto pastraipos 
pabaigą.) Greeno požiūriui užbėgo už akių Spinoza (Tract. Theol. Pol., 20 sk.): „Kas 
nori viską tvarkyti įstatymu, veikiausiai sustiprins ydas, o ne ištaisys jas“. 

44 Man atrodo, kad pilietinės taikos ir tarptautinės taikos analogija bei paprasto ir 
tarptautinio nusikaltimo analogija turi pamatinę svarbą keliant tikslą kontroliuoti tarp- 
tautinius nusikaltimus. Apie šią analogiją ir jos ribas, taip pat apie istoricistinio me- 
todo skurdą keliant tokias problemas žr. 9 skyriaus 7 pastabą. 

* Iš tų, kurie mano, kad taikyti racionalius metodus keliant tikslą įgyvendinti 
tarptautinę taiką yra utopiška, paminėtinas H. J. Morgenthau (žr. jo knygą Scientific 
Man versus Power Politics, English edition, 1947). Morgenthau poziciją galima va- 
dinti nusivylusio istoricisto pozicija. Jis mato, kad išpranašauti istorijos neįmanoma; 
bet kadangi jis taria (pavyzdžiui, kartu su marksistais), kad proto (arba mokslinio 
metodo) sritis sutampa su numatomumo sritimi, remdamasis mintimi apie istorinių 
įvykių nenumatomumą jis prieina išvadą, kad proto negalima taikyti tarptautiniams 
reikalams. 

Bet ši išvada nepagrįsta, nes mokslinis numatymas nėra tas pat, kas istorinė 
pranašystė. (Joks gamtos mokslas, gal tik išskyrus Saulės sistemos teoriją, net neban- 
do imtis istorinių pranašysčių ar kažko į jas panašaus.) Visuomenės mokslai neturi 

tikslo numatyti vystymosi „krypčių“ ar „tendencijų“; neturi tokio tikslo ir gamtos 
mokslai. „Daugiausia, kam tinka vadinamieji „visuomenės dėsniai“, sutampa su tuo, 
kam tinka vadinamieji „gamtos dėsniai“ — būtent, nužymėti tam tikras tendencijas ... 
Nei gamtos, nei visuomenės mokslai negali iš anksto pasakyti, kokios sąlygos tikrai 
atsiras ir padės realizuotis kokiai nors tendencijai. Be to, numatyti, kad esant tam 
tikroms sąlygoms realizuosis tam tikra tendencija, jie gali tik tikimybiškai“, — rašo 
Morgenthau (p. 120 ff.; išskirta mano). Tačiau gamtos mokslai nesiekia numatyti 
tendencijų, ir tik istoricistai įsitikinę, kad gamtos bei visuomenės mokslai turi tokį 
tikslą. Taigi supratimas, kad toks tikslas neįgyvendinamas, gali nuvilti tik istoricistą. 
„Tačiau daug ... politikos mokslininkų mano, kad jie ... tikrai ... gali pakankamai 
tiksliai numatyti visuomeninio gyvenimo įvykius. Iš tikrųjų jie ... yra iliuzijų au- 
kos“, - rašo Morgenthau. Žinoma, aš sutinku; tačiau tai įrodo tik vieną dalyką - kad 
istoricizmo reikia atsisakyti. Tačiau tarti, kad atmesti istoricizmą yra tas pat, kas 
atmesti racionalizmą politikoje, reiškia parodyti savo pamatinius istoricistinius prie- 
tarus, būtent, prietarą, kad bet kokios racionalios politikos pagrindas yra istorinė 
pranašystė. (Tai, kad toks požiūris būdingas istoricizmui, aš minėjau 1 skyriaus pra- 
džioje.) 

Morgenthau išjuokia bet kokias pastangas palenkti valdžią proto kontrolei ir už- 
kirsti kelią karui, esą kylančiam iš racionalizmo ir scientizmo, netinkančio visuome- 
nei tvarkyti dėl pačios jos prigimties. Bet jis aiškiai įrodo per daug. Pilietinė taika 
buvo įvesta daugelyje visuomenių, nepaisant pamatinio valdžios troškimo, kuris, pa- 
gal Morgenthau teoriją, turi sutrukdyti tai padaryti. Žinoma, jis pripažįsta šį faktą, bet 
nepastebi, kad jis griauna jo romantiškų teiginių teorinį pamatą.* 

* Citata iš Aristotelio Politikos, 111, 9, 8, (1280). 

l. Tekste aš sakau „negana to“, nes esu įsitikinęs, kad pastraipos, kurios nurodo- 
mos tekste, t. y. Politika, II, 9, 6 ir III, 9, 12, veikiausiai perteikia ir Likofrono 


598 


6 SKYRIAUS PASTABOS 


pažiūras. Aš tuo įsitikinęs štai kodėl. Nuo III, 9, 6 iki III, 9, 12 Aristotelis kritikuoja 
doktriną, kurią pavadinau protekcionizmu. Pastraipoje III, 9, 8, cituojamoje tekste, 
trumpą ir labai aiškią šios doktrinos formuluotę jis priskiria Likofronui. Remiantis 
kitomis Aristotelio nuorodomis į Likofroną (žr. šios pastabos (2)), galima manyti, jog 
Likofrono amžius buvo toks, kad jis galėjo būti vienas pirmųjų — jei ne pirmasis, — 
suformulavusių protekcionizmo doktriną. Todėl galima tarti (nors tai nėra tikra), kad 
visa protekcionizmo kritika (III, 9, 6 - III, 9, 12) nukreipta prieš Likofroną ir kad visi 
įvairūs, bet panašūs protekcionizmo apibūdinimai priklauso jam. (Galima paminėti ir 
tai, kad Platonas sako, jog protekcionizmą pripažįsta „dauguma žmonių“, — Valstybė, 
358 c.) 

Visaip prieštaraudamas, Aristotelis siekia parodyti, kad protekcionizmo teorija 
negali paaiškinti nei teritorinio, nei vidinio valstybės vieningumo. Jis sako (III, 9, 6), 
jog protekcionizmo šalininkai nepastebi fakto, kad valstybės tikslas yra geras gyve- 
nimas, kuris nepridera nei gyvuliams, nei vergams (t. y. tas tikslas yra dorybingų 
žemės savininkų geras gyvenimas, nes kiekvienam, kuris užsidirba pinigus, jo „ba- 
nausinis“ užsiėmimas neleidžia būti piliečiu). Be to, protekcionizmo šalininkai nema- 
to gentinio vieningumo, būdingo „tikrai“ valstybei, kuri yra (HI, 9, 12) „<...> tokia 
santvarka, kurioje atsirado arba kas nors vienas, arba ištisa giminė, arba daugelis, 
dorybe pranokstantys visus kitus, ir pastarieji sugeba būti valdomi, o pirmieji sugeba 
valdyti, siekdami labiausiai verto pasirinkti gyvenimo“. 

(2) Apie Likofrono egalitarizmą žr. 5 skyriaus 13 pastabą. Jowettas (in Aristotle, 
Politics, II, 126) Likofroną vadina „tamsiu retoriumi“, tačiau Aristotelis veikiausiai 
manė kitaip, nes savo raštuose Likofroną mini mažų mažiausiai šešis kartus. (In Pol., 
Rhet., Fragm., Metaph., Phys., Soph. El.) 

Vargu ar Likofronas buvo daug jaunesnis už Alkidamą, savo kolegą Gorgijo mo- 
kykloje, nes jo egalitarizmas tikriausiai nebūtų taip traukęs dėmesio, jei ši teorija būtų 
tapusi žinoma jau Alkidamui tapus Gorgijo įkurtos mokyklos galva. Tą pačią mintį 
galima pagrįsti Likofrono epistemologiniais interesais (kuriuos Aristotelis mini Meta- 
fizikoje, 1045 b 9 ir Fizikoje, 185 b 27), nes juos turint galvoje galima spėti, kad 
Likofronas buvo Gorgijo mokinys dar iki to meto, kai pastarasis beveik visiškai 
atsidėjo retorikai. Žinoma, bet kuri nuomonė apie Likofroną labai nepatikima, nes 
apie jį išliko nedaug Žinių. 

*“ Barker, Greek Political Theory, I, p. 160. Apie tai, kaip Hume'as kritikuoja 
visuomenės sutarties teorijos istorinę versiją, žr. 4 skyriaus 43 pastabą. Kai dėl kitos 
Barkerio koncepcijos, pagal kurią (p. 161) platoniškasis teisingumas, priešingai sutar- 
ties teorijai, nėra „kažkas išoriška“ sielai, o veikiau jai būdinga iš vidaus, aš galiu 
priminti skaitytojui, kad Platonas dažnai rekomenduoja taikyti kuo griežčiausias sank- 

cijas, kuriomis būtų galima įgyvendinti teisingumą; jis visada ragina naudoti „įtikinė- 
jimą ir jėgą“ (žr. 8 skyriaus 5, 10 ir 18 pastabas). Kita vertus, kai kurios modernios 
demokratinės valstybės parodė, kad liberalizmas ir pakantumas nebūtinai didina nu- 
sikalstamumą. 

Be mano pastabos, kad Barkeris (kaip ir aš) laiko Likofroną sutarties teorijos 
pradininku, žr. Barker, op. cit., p. 63: „Ne Protagoras, o Likofronas pirmas sukūrė 
sutarties doktriną“. (Plg. su 5 skyriaus 27 pastaba susijusį tekstą.) 

7 Žr. Gorgijas, 483 b f. 

48 Žr. Gorgijas, 488 e - 489 b. 

Iš to, kaip Sokratas čia atsako Kalikliui, galima spėti, kad tikrasis Sokratas (žr. 10 
skyriaus 56 pastabą) argumentavimui, grindžiančiam Pindaro tipo biologinį natūraliz- 
mą, galėjo priešinti tokį argumentavimą: jei natūralu, kad valdo stipresnysis, tai lygiai 
natūralu, kad vyrauja lygybė, nes dauguma, savo jėgą įrodydama savo valdymo faktu, 
reikalauja lygybės. Kitaip tariant, jis galėjo parodyti natūralistinių reikalavimų nepa- 
grįstumą ir dviprasmišką pobūdį, o tai galėjo įkvėpti Platoną sukurti savąją natūraliz- 
mo versiją. 

Nenoriu tvirtinti, kad paskutinė Sokrato pastaba (508 a) apie „geometrinę lygybę“ 
turi būti interpretuojama tik kaip antiegalitarinė, nes neaišku, kodėl ji turi būti tapa- 
tinama su „proporcine lygybe“ (Įstatymai, 744 b ff. ir 757 a — e; žr. šio skyriaus 9 
ir 20 (1) pastabas.) O kaip tik tai tvirtina Adamas antrojoje pastaboje apie Valstybės 
558 c 15 pastraipą. Tačiau, galimas daiktas, jo spėjimas nėra visiškai nepagrįstas; juk 
galima manyti, kad „geometrinė“ lygybė (Gorgijas, 508 a) siejasi su pitagorininkų 
problematika (žr. 16 skyriaus 56 (6) pastabą; žr. taip pat Kratilo komentarus toje 
pačioje pastaboje) ir gali būti traktuojama kaip užuomina apie „geometrines propor- 
cijas“. 

* Valstybė, 358 e. Glaukonas išsižada autorystės (358 c). Skaitant šią pastraipą, 
skaitytojo dėmesį lengvai atitraukia „prigimties versus sutarties“ problema, svarbiau- 
sia ir šioje pastraipoje, ir Kaliklio kalboje Gorgijuje. Tačiau Valstybėje Platonas la- 
biausiai trokšta ne įveikti konvencionalizmą, o pasmerkti racionalią protekcionistinę 
nuostatą dėl jos savanaudiškumo. (Kad konvencionalistinė sutarties teorija nebuvo 
pagrindinis Platono priešas, matyti iš 5 skyriaus 27-28 pastabų ir teksto.) 

50 Jei Platono konvencionalizmo sampratą Valstybėje palyginsime su jo samprata 
Gorgijuje, pamatysime, kad tai tikrai ta pati teorija, nors Valstybėje daug mažiau 
pabrėžiama /ygybė. Tačiau net ir Valstybėje, 359 c, lygybė minima, nors tik prabėgo- 
mis: „<...> kiekviena prigimtis siekia naudos sau ir laiko ją gėriu, ir tik įstatymas jėga 
priverčia gerbti lygybę“. Ši pastaba padidina panašumą su Kaliklio kalba. (Žr. Gor- 
gijas, ypač 483 c/d.) Bet, kitaip negu Gorgijuje, Platonas iškart meta lygybės proble- 

mą (ar veikiau net jos nekelia) ir prie jos jau nebegrįžta, o iš to dar labiau aiškėja, 
kad jis stengėsi tos problemos vengti. Vietoje to Platonas puola pasakoti apic cinišką 
egoizmą, kuris, pagal jį, yra vienintelis protekcionizmo šaltinis. (Apie tai, kad Plato- 
nas nutyli egalitarizmo teoriją, žr. ypač šio skyriaus 14 pastabą ir tekstą.) A. E. 
Tayloras (Plato: The Man and His Work, 1926, p. 268) tvirtina, kad Kaliklis pradeda 
nuo „prigimties“, o Glaukonas — nuo „sutarties“. 

5! Žr. Valstybė, 359 a; toliau tekste užsimenama apie 359 b; 360 d ff; žr. taip pat 
358 c. Apie „nuolatinį kartojimą“ žr. 359 a — 362 c, detalų protekcionizmo aptarimą — 
iki pat 367 e. Protekcionizmo nihilistinėms tendencijoms aptarti Platonui prireikia 
devynių puslapių (žr. Everyman edition of the Republic ); tai rodo, koks svarbus jis 
buvo Platonui. (Esama panašios vietos Įstatymuose, 800 a f.) 

?2 Kai Glaukonas nutyla, prabyla Adeimantas (labai įdomiai ir taikliai atkirsdamas 
Sokrato vystomai utilitarizmo kritikai), tačiau tik tada, kai Sokratas pareiškia, kad, jo 
manymu, Glaukono kalba buvo puiki (362 d). Adeimantas savo kalboje pataiso Glau- 
koną, pakartodamas, kad tai, ką aš vadinu protekcionizmu, kyla iš Trasimacho nihi- 
lizmo (žr. ypač 367 a ff.) Po Adeimanto prabyla pats Sokratas ir reiškia savo susiža- 
vėjimą Glaukonu ir Adeimantu, nes jų tikėjimas teisingumu išlieka nepajudinamas, 
nepaisant to fakto, kad jie taip puikiai gynė neteisingumą, t. y. teoriją, pagal kurią 
gėris yra elgtis neteisingai, kol tai įmanoma daryti „nebaudžiamam“. Pabrėždamas 
Glaukono ir Adeimanto argumentavimo stiprybę, „Sokratas“ (t. y. Platonas) leidžia 
suprasti, kad šie argumentai teisingai perteikia aptariamą teoriją; o galiausiai jis siūlo 
savo teoriją, bet ne tam, kad parodytų, jog Glaukono kalbą reikia taisyti, o tam, kad, 
kaip jis pabrėžia, parodytų, jog, priešingai protekcionistų nuomonei, teisingumas yra 
gėris, o neteisingumas — blogis. (Nedera užmiršti — žr. šio skyriaus 49 pastabą, — kad 
Platono kritika nukreipta ne prieš pačią sutarties teoriją, o tik prieš protekcionizmą; 
juk sutarties teoriją netrukus (Valstybė, 369 b - c; žr. tekstą, susijusį su 5 skyriaus 29 
pastaba) pripažįsta ir pats Platonas, bent jau iš dalies; be to, jis pripažįsta ir teoriją, 
pagal kurią Žmonės „susiburia į draugę“, nes „kiekvienas ką nors duoda kitam ir ką 
nors iš kito gauna, ir mano, kad taip jam yra geriau“.) 

Be to, reikia pažymėti, kad šio fragmento kulminacija yra įspūdinga „Sokrato“ 
pastaba, cituojama tekste, susijusiame su šio skyriaus 37 pastaba. Tai rodo, kad su 
protekcionizmu Platonas kovoja, vien vaizduodamas jį kaip amoralią ir tikrai negar- 
bingą egoizmo formą. 

Galiausiai, vertindami visą Platono samprotavimų eigą, turime neužmiršti, kad 
Platonas mėgsta ginčytis su retoriais ir sofistais ir kad, tiesą sakant, jis ir yra tas 
žmogus, kurio kritika, nukreipta prieš „sofistus“, įtvirtino su tuo Žodžiu susijusias 

blogas asociacijas. Todėl, man regis, mums dera jį demaskuoti kaip tik tada, kai užuot 
argumentavęs, jis pats griebiasi retorikos ir sofistikos. 

2 D. Adamas ir E. Barkeris gali būti laikomi čia minimų platonistų atstovais. 
Adamas sako (pastaba apie 358 e ff.) apie Glaukoną, kad jis atgaivina Trasimacho 
teoriją, o apie Trasimachą jis sako, kad „jis skelbia tą pačią teoriją, kurią toliau (358 
e ff.) gina Glaukonas“. Barkeris apie teoriją, kurią aš vadinu protekcionizmu, o jis — 
„pragmatizmu“, sako (op. cit., p. 159), kad ji „panaši į Trasimacho teoriją“. 

54 Kad didysis skeptikas Karneadas tikėjo Platono versija, liudija Ciceronas (De 
Republica, III, 8; 13; 23), Glaukono versiją beveik be pakeitimų pateikdamas kaip 
teoriją, kurią perėmė Karneadas. (Žr. taip pat tekstą, susijusį su 10 skyriaus 65, 66 ir 
56 pastabomis.) 

Šia proga aš galiu pasakyti savo nuomonę, jog gali paguosti tas faktas, kad an- 
tihumanistai visada jautė būtinybę apeliuoti į mūsų humaniškus jausmus; ir dar tas 
faktas, kad jiems dažnai pavykdavo mus įtikinti, jog jie nuoširdūs. Tai reiškia, jog jie 
gerai supranta, kad tokie jausmai mumyse glūdi labai giliai ir kad niekinama „dau- 
guma“ yra ne per bloga, o priešingai — per gera, per daug minkštaširdė, pernelyg 
teisinga ir net pasirengusi išklausyti dažnai jokių skrupulų neturinčius „geresniuo- 
sius“, sakančius, kad ji yra niekam tikusių, materialistiškai nusiteikusių egoistų, trokš- 


tančių tik „persisotinti kaip galvijai“, banda. 


Septinto skyriaus pastabos 

Šio skyriaus epigrafas iš Įstatymų, 690 b. (Žr. 5 skyriaus 28 pastabą.) 

! Žr. tekstą, susijusį su 6 skyriaus 2 ir 3 pastabomis. 

* Panašias mintis reiškė J. S. Millis; štai Logikoje (lst. ed., p. 557 f.) jis rašo: 
„Nors valdovų veiksmų jokiu būdu nenulemia vien savanaudiški jų interesai, reikia 
konstitucinės kontrolės, kaip apsaugos nuo šių savanaudiškų interesų“. Panašiai jis 
rašo knygoje The Subjection of Women (p. 251, Everyman edition; išskirta mano): 
„Kas abejoja, kad absoliuti gero Žmogaus valdžia gali užtikrinti didelį gėrį, didelę 
laimę ir didelį prieraišumą? Tuo tarpu įstatymus ir institucijas reikia pritaikyti ne prie 
gerų, o prie blogų žmonių“. Nors ir sutinku su išskirtu sakiniu, jaučiu, kad prielaida, 
esanti pirmoje sakinio dalyje, nėra tikslinga. (Žr. ypač šio skyriaus 25 (3) pastabą.) 
Panašią prielaidą galima rasti puikiame fragmente, esančiame knygoje Representative 
Government (1861; žr. ypač p. 49), kur Millis atmeta platoniškąjį filosofo karaliaus 
idealą, nes kaip tik todėl, kad jo valdžia bus kilniaširdiška, paprasti piliečiai „išsiža- 


dės“ savo valios ir praras sugebėjimą spręsti apie politiką. 

Galima pažymėti, kad ši J. S. Millio idėja išreiškė pastangą išspręsti konfliktą tarp 
Jameso Millio Essay on Government ir „garsiosios Macaulay'aus kritikos“, nukreip- 
tos prieš šį traktatą (taip šią kritiką apibūdina J. S. Millis; žr. jo Autobiography, 
chapter V, „One Stage Onward“; lst edition, 1873, p. 157-161; Macaulay'aus kritika 
pirmą kartą pasirodė žurnale Edinburgh Review, March 1829, June 1829, and October 
1829). Šis konfliktas turėjo daug įtakos J. S. Millio brendimui; tiesą sakant, bandymas 
jį išspręsti galiausiai nulėmė jo Logikos galutinį tikslą ir pobūdį. „Svarbiausius šio 
veikalo skyrius vėliau aš paskelbiau „Moralinių mokslų logikoje“, — rašo Millis savo 
Autobiografijoje. 

J. S. Millio siūlomas konflikto tarp jo tėvo ir Macaulay'aus sprendimas yra toks. 
Jis sako, jog jo tėvas teisus teigdamas, kad politika yra deduktyvus mokslas, bet 
neteisus manydamas, kad ši dedukcija „panaši į <...> grynąją geometriją“, tuo tarpu 
Macaulay teisus manydamas, kad ši dedukcija yra veikiau eksperimentinio tipo, bet 
neteisus tardamas, kad ji panaši į „gryną eksperimentinį chemijos metodą“. Pagal 
J. S. Millį (Autobiography, p. 159 ff.), sprendimas yra štai koks: politikai tinka deduk- 
cinis dinaminis metodas — metodas, kuriam, jo manymu, būdingas padarinių sumavi- 
mo principas, panašus į „jėgų sumavimo principą“. (Kad ši J. S. Millio idėja gyvavo 
bent jau iki 1937 m., parodyta mano knygoje /storicizmo skurdas.) 

Nemanau, kad ši analizė labai turininga (juk be kita ko, ji pagrįsta neteisingu 
dinamikos ir chemijos supratimu). Tačiau daug kas joje gali pasirodyti priimtina. 

Jamesas Millis, kaip ir daugelis iki jo bei po jo, stengėsi „valdymo mokslą išvesti 
iš Žmogaus prigimties principų“, kaip išsitarė Macaulay (savo pirmojo straipsnio pa- 
baigoje). Mano galva, šį bandymą pavadindamas „visiškai beviltišku“, Macaulay bu- 
vo teisus. Taigi Macaulay'aus metodas, galimas daiktas, gali būti pavadintas empiriš- 
kesniu, nes siekdamas sugriauti dogmatines J. Millio teorijas, jis pasinaudojo daugybe 
istorinių faktų. Tačiau šitoks metodas neturėjo nieko bendro su chemijos metodu ar 
su tuo, koks, kaip manė J. S. Millis, turėjo būti chemijos metodas (arba su Bacono 
indukciniu metodu, kurį gyrė Macaulay, suerzintas J. Millio silogizmų). Tai buvo 
paprasčiausias metodas, kurio esmė — nepripažinti nepagrįstų loginių išvadų tokioje 
srityje, kur nieko svarbesnio neįmanoma įrodyti logiškai, o teorijas ir galimas situa- 
cijas aptarti alternatyvių teorijų ir alternatyvių galimybių bei istorinių faktų kontekste. 
Vienas svarbiausių diskutuotinų dalykų buvo tas, kad, J. Millio įsitikinimu, jis įrodė, 
jog monarchija ir aristokratija neišvengiamai veda prie teroro valdžios, — šį teiginį 
buvo galima nesunkiai paneigti remiantis pavyzdžiais. Dvi pastraipos iš J. S. Millio 
veikalų, cituotos šios pastabos pradžioje, rodo, kokį įspūdį jam padarė šitoks panei- 


gimas. 

Macaulay visada pabrėždavo, kad jo tikslas — paneigti Millio įrodymus, o ne 
vertinti gautų išvadų teisingumą ar neteisingumą. Vien iš to aišku, kad jis nebandė 
praktiškai taikyti savo paties giriamo indukcinio metodo. 

3 Žr., pavyzdžiui, E. Meyerio pastabą (Gesch. d. Altertums, V, p. 4), kad „valdžia 
pačia savo esme yra nedaloma“. 

4 Žr. Valstybė, 562 b — 565 e. Tekste aš pirmiausia turiu galvoje 562 c: „Kaip aš 
ką tik sakiau, toks nepasotinamas vieno dalyko siekimas ir nesirūpinimas kitais da- 
lykais iškreipia šią santvarką ir ruošia dirvą tironijai“. Žr. toliau 563 d/e: „Galų gale, 
kaip Žinai, jie ims nepaisyti net įstatymų — nei rašytų, nei nerašytų, — kad tik niekas 
neturėtų jiems valdžios <...> Tokia, mano mielas, yra ta graži ir jaunatviškai įžūli 
pradžia, iš kurios, kaip man atrodo, išauga tironija.“ (Apie šios pastraipos pradžią žr. 
4 skyriaus 19 pastabą.) 

Kitos Platono pastabos apie laisvės ir demokratijos paradoksus (Valstybė, 564 a): 
„Pernelyg didelė laisvė — ir paskiro žmogaus, ir valstybės, — matyt, paprastai virsta 
pernelyg didele vergija <...> Taigi, — tariau, — tironija, suprantama, atsiranda ne iš 
kurios nors kitos santvarkos, o tik iš demokratijos — kitaip sakant, iš pernelyg didelės 
laisvės turi atsirasti didžiausia ir žiauriausia vergija.“ Žr. taip pat Valstybė, 565 c/d: 
„Liaudis paprastai išsirenka kurį nors vieną žmogų, jį puoselėja ir išaukština. — Šitai 
jai būdinga. — Todėl, — tariau, — aišku, kad tironas, jeigu jis atsiranda, visada išauga 
iš šios šaknies, kaip liaudies statytinis.“ 

Vadinamasis laisvės paradoksas rodo, kad laisvė, jei ji reiškiasi kaip kokios nors 
apribojančios kontrolės nebuvimas, neišvengiamai veda prie labai didelio jos apribo- 
jimo, nes peštukui ji leidžia pavergti romiuosius. Šiek tiek kitu pavidalu ir siekdamas 
visai kitų tikslų šią idėją aiškiai išreiškė Platonas. 

Mažiau žinomas tolerancijos paradoksas: neribota tolerancija turi vesti prie tole- 
rancijos nunykimo. Jei neribotai toleruojame net tuos, kurie netolerantiški, jei nesame 
pasirengę ginti tolerantišką visuomenę nuo netolerantiškų asmenų išpuolių, tada tole- 
rantiškieji bus sunaikinti, o kartu su jais bus sunaikinta ir tolerancija. — Šitaip saky- 
damas, aš neturiu galvoje, pavyzdžiui, kad mes turime visada užgniaužti netolerantiš- 
kų filosofijų balsą; kol joms galima priešinti racionalius argumentus ir jas kontroliuoti, 
remiantis viešąja nuomone, užgniaužimas būtų tikrai ne pats išmintingiausias dalykas. 
Bet turime reikalauti teisės jas užgniaužti net jėga, jei tai neišvengiama; juk gali 
atsitikti taip, kad jos negali su mumis grumtis racionaliu argumentavimu, todėl pra- 
deda tyčiotis iš bet kokio argumentavimo; gali atsitikti taip, kad savo šalininkams jos 
draus įsiklausyti į racionalų argumentavimą, nes jis esąs apgaulingas, ir mokyti juos 
į argumentavimą atsakyti kumščiais ar pistoletais. Todėl tolerancijos vardu turime 
reikalauti teisės netoleruoti netolerantiškųjų. Turime reikalauti, kad bet koks sąjūdis, 

skelbiantis netolerantiškumą, pats būtų paskelbtas esąs už įstatymo ribų, o bet koks 
netolerancijos ir persekiojimo skatinimas būtų laikomas nusikaltimu, kaip ir raginimas 
žudyti, grobti vaikus arba atgaivinti vergų prekybą. 

Kitas mažiau žinomas paradoksas yra demokratijos paradoksas, tiksliau pasakius, 
daugumos valdžios paradoksas. Tai galimybė daugumai nuspręsti, kad turi valdyti 
tironas. Kad platoniškoji demokratijos kritika gali būti interpretuojama kaip tik taip 
ir kad daugumos valdžios principas gali prieštarauti pats sau, pirmas pažymėjo (kiek 
man žinoma) Leonardas Nelsonas (žr. šio skyriaus 25 (2) pastabą). Tačiau aš nema- 
nau, kad Nelsonas, nepaisant jo aistringo humanizmo ir karštos kovos už laisvę daug 
ką (ir ypač platoniškąjį valdymo principą) perėmęs iš Platono politinės teorijos, su- 
prato, jog panašiai argumentuoti galima prieš įvairias konkrečias suverenumo teorijos 
formas. 

Visų šių paradoksų lengva išvengti, jei savo politinius reikalavimus formuluosime 
taip, kaip siūloma šio skyriaus II skirsnyje, ar kaip nors panašiai. Mes reikalaujame, 
kad vyriausybė valdytų, laikydamasi egalitarizmo ir protekcionizmo principų; kad ji 
toleruotų tuos žmones, kurie patys nusiteikę tolerantiškai; kad ji būtų kontroliuojama 
piliečių ir jiems atsiskaitytų. Be to, galima pridurti, kad geriausias, nors ir netobulas, 
būdas kontroliuoti tokią vyriausybę — balsavimas, parodantis daugumos valią, ir ins- 
titucijos, leidžiančios gerai informuoti piliečius. (Tobulo būdo kontroliuoti valdžią 
nesama.) Žr. taip pat 6 skyrių, keturias paskutines teksto, esančio prieš 42 pastabą, 
pastraipas; tekstą, susijusį su 17 skyriaus 20 pastaba; 24 skyriaus 7 (4) pastabą; ir šio 
skyriaus 6 pastabą. 

? Tolesnes pastabas šiuo klausimu žr. toliau, 19 skyriuje. 

6 Žr. 2 skyriaus 4 pastabos (7) pastraipą. 

Gali pasirodyti, kad tolesnės pastabos apie laisvės ir suverenumo paradoksą ne- 
būtinos, nes nuveda pernelyg toli. Tačiau kadangi čia aptariami argumentai yra kiek 
formalūs, galimas daiktas, būtų gera juos sustiprinti, nors ir neapsieinant be pedantiz- 
mo. Negana to, patyrimas, kurį man davė panašaus pobūdžio ginčai, leidžia man 
tikėtis, kad vadovavimo, t. y. geriausiųjų ar išmintingiausiųjų suverenumo, principo 
šalininkai tikrai gali pateikti tokį kontrargumentą: a) jeigu „išmintingiausias“ nuspręs- 
tų, kad valdyti turi dauguma, tada jis nebūtų išmintingiausias. Šį teiginį jie gali grįsti 
toliau samprotaudami štai kaip: b) išmintingas Žmogus niekada neįgyvendintų princi- 
po, galinčio prieštarauti sau, t. y. daugumos valdžios principo. Mano atsakymas į (b) 
būtų toks: pakanka pakeisti šio „išmintingo“ žmogaus sprendimą taip, kad jis nebe- 
būtų prieštaringas. Pavyzdžiui, jis gali nuspręsti, kad geriausia vyriausybė turi valdyti 
remdamasi egalitarizmo ir protekcionizmo principais ir turi būti kontroliuojama dau- 


gumos balsavimu. Šitoks išmintingo žmogaus sprendimas panaikintų suverenumo prin- 

cipą. O kadangi toks sprendimas nebebūtų prieštaringas, jį galėtų priimti „išmintin- 
gas“ žmogus. Bet, žinoma, toks sprendimas principo, pagal kurį turi valdyti išmintin- 
giausias, nepadarytų neprieštaringo. Kitas argumentas, (a), yra kitoks. Jis pavojingai 
priartėja prie nuostatos, pagal kurią politiko „išmintis“ ar „gerumas“ turi būti apibrė- 
žiamas šitaip: politikas vadinamas „išmintingu“ ar „geru“ tik jei yra ryžtingai nusi- 
teikęs neatsisakyti valdžios. Ir tikrai, vienintelė neprieštaringa suverenumo teorija 
būtų tokia teorija, kuri reikalautų, kad valdytų tik toks žmogus, kuris ryžtingai nusi- 
teikęs išsaugoti savo valdžią. Vadovavimo principo šalininkai turi garbingai pripažinti 
šią loginę išvadą, kylančią iš jų įsitikinimų. Jei šie įsitikinimai neprieštaringi, jie 
suponuoja ne geriausio ar išmintingiausio, o stipriausio, valdingo Žmogaus valdžią. 
(Žr. taip pat 24 skyriaus 7 pastabą.) 

1 * Žr. mano paskaitą „Towards a Rational Theory of Tradition“ (pirmą kartą 
paskelbtą in The Rationalist Yearbook, 1949; vėliau perkeltą į mano Conjectures and 
Refutations), kur aš bandau parodyti, jog tradicijos yra savotiški tarpininkai, asmenis 
(ir asmeninius sprendimus) siejantys su institucijomis. * 

8 Apie Sokrato elgesį valdant Trisdešimčiai tironų žr. Sokrato apologiją, 32 c. 
Tironai stengėsi įtraukti Sokratą į savo nusikaltimus, bet jis pasipriešino. Jei Trisde- 
šimties tironų valdžia būtų išsilaikiusi ilgiau, Sokratui neišvengiamai būtų buvęs pa- 
skelbtas mirties nuosprendis. Žr. taip pat 10 skyriaus 53 ir 56 pastabas. 

Dėl toliau šioje teksto pastraipoje aptariamo teiginio, kad išmintis yra savo žino- 
jimo ribų žinojimas, žr. Charmidas, 167 a, 170 a, kur principas „Pažink save“ aiški- 
namas kaip tik taip; Sokrato apologijoje (žr. ypač 23 a — b) ryški ta pati tendencija 
(Timajuje, 72 a, lieka tik jos aidas). Apie svarbų principo „Pažink save“ aiškinimo 
pasikeitimą Fi/ebe žr. šio skyriaus 26 pastabą. (Žr. taip pat 8 skyriaus 15 pastabą.) 

° Žr. Platono Faidoną, 96-99. Man atrodo, kad Faidonas yra vis dar sokratiškas 
dialogas, bet didžia dalimi jis jau platoniškas. Faidone pasakojama Sokrato filosofinė 
autobiografija sukėlė daug ginčų. Man atrodo, kad šiame dialoge nėra nei Sokrato, nei 
Platono autentiškos autobiografijos. Spėju, kad tai paprasčiausia platoniškoji Sokrato 
filosofinės biografijos interpretacija. Sokrato požiūris į mokslą (požiūris, labai daug 
dėmesio racionaliam argumentavimui susiejęs su savotišku nuosaikiu agnosticizmu) 
Platonui buvo nesuprantamas. Jis mėgino jį, priešindamas pitagorizmui, aiškinti Sok- 
rato meto Atėnų mokslo atsilikimu. Taigi šį agnostinį požiūrį Platonas pateikia taip, 
kad, lyginamas su tik ką perimtu pitagorizmu, jis atrodo visiškai nepagrįstas. (Be to, 
Platonas bando parodyti, kad naujosios metafizinės sielos teorijos būtų patikusios 
Sokratui, taip aistringai orientuotam į individą; žr. 10 skyriaus 44 ir 56 pastabas ir 8 
skyriaus 58 pastabą.) 

t0 Ši versija susijusi su kvadratinės šaknies iš dviejų bei iracionalumo problema, 
t. y. su ta pačia problema, kuri paspartino pitagorizmo žlugimą. Tai, kad pitagorininkų 
geometrijos suaritmetinimo programa buvo atmesta, lėmė ypatingų dedukcinių gco- 
metrinių metodų, mums žinomų iš Eukleido veikalų, atsiradimą. (Žr. 6 skyriaus 9 (2) 
pastabą.) Tai, kad ši problema keliama Menone, galima susieti su faktu, kad šiame 
dialoge kai kur esama tendencijos „pademonstruoti“, jog autorius (vargu ar Sokratas) 
susipažinęs su „naujausiomis“ filosofijos kryptimis ir metodais. 

1! Gorgijas, 521 d f. 

12 Žr. Crossman, Plato Today, p. 118: „Susidūręs su šiomis trimis svarbiausiomis 

Atėnų demokratijos klaidomis ...“ — Kaip teisingai Crossmanas supranta Sokratą, 
galima matyti iš op. cit., p. 93: „Visa, kas gera mūsiškėje Vakarų kultūroje, yra kilę 
iš šios dvasios, kuri gyvena mokslininkuose, šventikuose, politikuose arba visai pa- 
prastuose vyruose ir moteryse, atsisakiusiuose politiniam melui teikti pirmenybę prieš 
paprasčiausią tiesą ... Galiausiai tik jų pavyzdys gali sunaikinti jėgos ir godumo 
diktatūrą ... Sokratas parodė, kad filosofija yra paprasčiausias pasipriešinimas prieta- 
rams ir neprotingumui.“ 

DB Crossman, op. cit., p. 117 f. (pirma dalis išskirta mano). Atrodo, Crossmanas 
akimirką užmiršo, kad Platono valstybėje auklėjimas yra vienos klasės monopolija. 
Teisybė, kad Valstybėje pinigai neatveria durų į aukštąjį išsilavinimą. Tačiau tai visai 
nesvarbu. O svarbu tai, kad lavinami yra tik viešpataujančios klasės nariai. (Žr. 4 
skyriaus 33 pastabą.) Be to, Platonas, ypač gyvenimo pabaigoje, nebuvo plutokratijos 
priešininkas; jis jai teikė pirmenybę prieš beklasę, egalitarinę visuomenę: žr. pastraipą 
Įstatymuose, 744 b ff., cituotą 6 skyriaus 20 (1) pastaboje. Dėl valstybinės auklėjimo 
kontrolės problemos žr. taip pat to skyriaus 42 pastabą ir 4 skyriaus 39—41 pastabas. 

"4 Burnetas (Greek Philosophy, I, p. 178) Valstybę laiko grynai sokratišku (ar net 
ikisokratišku — toks požiūris gal ir arčiau tiesos) veikalu; žr. ypač A. D. Winspear, The 
Genesis of Plato s Thought, 1940). Bet jis net nebando rimtai derinti šią nuomonę su 
svarbiu jo cituojamu teiginiu iš Platono Septinto laiško (326 a, žr. Greek philosophy, 
I, p. 218), kurį jis laiko autentišku. Žr. 10 skyriaus 56 (5, d) pastabą. 

15 Įstatymai, 942 c, išsamiau cituojama tekste, susijusiame su 6 skyriaus 33 pastaba. 

16 Valstybė, 540 c. 

17 Žr. ištraukas iš Valstybės, 473 c-e, cituojamas tekste, susijusiame su 8 skyriaus 
44 pastaba. 

'8 Valstybė, 498 b/c. Žr. Įstatymai, 634 d/e, kur Platonas giria dorėnų įstatymą, 
„draudžiantį jaunuoliams klausti, kuris įstatymas teisingas, o kuris klaidingas, ir le- 


miantį tai, kad visi jaunuoliai vienbalsiai pripažįsta, jog visi įstatymai yra geri“. Tik 

seniai gali kritikuoti įstatymą, priduria pagyvenęs autorius, tačiau tik tada, kai to 
negirdi jaunuoliai. Žr. taip pat tekstą, susijusį su šio skyriaus 21 pastaba, ir 4 skyriaus 
17, 23 ir 40 pastabas. 

9 Valstybė, 497 d. 

20 Op. cit., 537 c. Kitos citatos iš 537 d-e ir 539 d. Šios pastraipos tęsinys yra 540 
b-c. Kita labai įdomi pastaba yra 536 c-d, kur Platonas sako, kad asmenys, parinkti 
(ankstesnėje pastraipoje) dialektikos studijoms, pernelyg seni mokytis naujų dalykų. 

21 *Žr. H. Cherniss, The Riddle of the Early Academy, p. 79; ir Parmenidas, 135 
c-d.* 

Grote'as, didis demokratas, labai kritikuoja šią Platono poziciją (t. y. „šviesesnes“ 
Valstybės pastraipas, 537 c — 540): „principas, draudžiantis dialektinius ginčus su 
jaunuoliais ... aiškiai antisokratiškas <...>. Tiesą sakant, jis sutampa su Meleto ir 
Anito kaltinimais Sokratui <...>. Jis sutampa su jų kaltinimu, kad Sokratas tvirkina 
jaunuomenę <...>. Ir kai matome, kad jis (Platonas) draudžia tokius ginčus Žmonėms, 
dar nesulaukusiems trisdešimties metų, pastebime keistą sutapimą: juk lygiai tuo pa- 
čiu Sokratą kaltino Kritijas ir Chariklis trumpo Trisdešimties oligarchų viešpatavimo 
Atėnuose metu.“ (Grote, Plato, and the Other Companions of Socrates, ed. 1875, vol. 
III, p. 239.) 

22 Tekste ginčijama mintis, kad mokantys paklusti mokės ir įsakinėti, priklauso 
Platonui. Žr. Įstatymai, 762 e. 

Toynbee puikiai parodė, kaip sėkmingai platoniškoji valdovų auklėjimo sistema 
gali veikti sustabdytoje visuomenėje; žr. A Study of History, Ill, ypač p. 33 ff.; žr. 4 
skyriaus 32 (3) ir 45 (2) pastabas. 

3 Galimas daiktas, kas nors paklaus, kaip individualistas gali reikalauti atsiduoti 
kokiam nors dalykui, o ypač tokiam abstrakčiam kaip mokslinis tyrinėjimas. Tačiau 
toks klausimas tik parodytų seną klaidą (aptartą ankstesniame skyriuje), — individu- 
alizmo tapatinimą su egoizmu. Individualistas gali būti nesavanaudis ir ne tik padėti 
kitiems individams, bet ir ieškoti institucinių būdų padėti kitiems žmonėms. (Be to, 
aš manau, kad atsidavimo negalima reikalauti, galima jį tik skatinti.) Esu įsitikinęs, 
kad atsidavimas tam tikroms (pavyzdžiui, demokratinės valstybės) institucijoms ar net 
tam tikroms tradicijoms gali puikiai tikti individualistui, tariant, kad neišleidžiami iš 
akių humaniški šių institucijų tikslai. Individualizmo nedera tapatinti su antiinstituci- 
niu personalizmu. Individualistai dažnai daro šią klaidą. Jų priešiškumas kolektyviz- 
mui yra pagrįstas, bet institucijas jie klaidingai laiko kolektyvais (kurie siekia būti 
tikslu savaime), o todėl tampa antiinstituciškai nusiteikusiais personalistais; šitoks 
nusiteikimas juos pavojingai priartina prie vadovavimo principo. (Mano galva, šitoks 
nusiteikimas iš dalies paaiškina priešišką Dickenso požiūrį į parlamentą.) Dėl mano 

terminų (,individualizmas“ ir „kolektyvizmas“) žr. tekstą, susijusį su 6 skyriaus 26- 
29 pastabomis. 

24 Žr. Samuel Butler, Erewhon (1872), p. 135, Everyman edition. 

25 Apie šiuos įvykius žr. Meyer, Gesch. d. Altertums, V, p. 522-525 ir 488 f.; žr. 
taip pat 10 skyriaus 69 pastabą. Akademija išgarsėjo kaip tironų perykla. Platono 
mokiniai buvo Chairontas, vėliau Pelenos tironas; Eurastas ir Koriskas — Skepsio 
(netoli Atarnėjo) tironai; Hermijas, vėliau Atarnėjo ir Aso tironas. (Žr. Athenaios, 
Deipnosophistai, XI, 508; Strabo, XIII, 610.) Pagal kai kuriuos šaltinius Hermijas 
buvo tiesioginis Platono mokinys; pagal vadinamąjį „Šeštą Platono laišką“, kurio 
autentiškumu abejojama, jis, galimas daiktas, buvo tik Platono gerbėjas, visada pasi- 
rengęs klausytis jo patarimų. Hermijas tapo Aristotelio ir trečiojo Akademijos vado- 
vo, Platono mokinio Ksenokrato, patronu. 

Dėl Perdiko III ir jo ryšių su Platono mokiniu Eufaku žr. Athen., XI, 508 ff., kur 
Kalipas irgi vadinamas Platono mokiniu. 

1. Platono kaip auklėtojo nesėkmės nekels nuostabos, jei tik pažvelgsime į auk- 
lėjimo bei atrankos principus, išdėstytus Įstatymų pirmoje knygoje (nuo 637 d - ypač 
643 a: „Apibrėžkime auklėjimo prigimtį ir prasmę“, — iki 650 b pabaigos). Šioje ilgoje 
pastraipoje Platonas parodo, kad egzistuoja vienas galingas žmonių auklėjimo, ar 
veikiau jų atrankos, įrankis, kuriuo galima pasikliauti. Tai vynas, girtumas, atpalai- 
duojantis liežuvį ir parodantis, koks žmogus yra iš tikrųjų. „Kas geriau už vyną gali 
padėti iš pradžių patikrinti žmogaus charakterį, o vėliau jį auklėti? Kas gali būti 
pigiau, prieš ką sunkiau atsilaikyti?“ (649 d/e). Kiek man žinoma, girtavimo metodo 
nesvarstė nė vienas Platoną šlovinantis pedagogas. Tai keista, nes šis metodas vis dar 
plačiai taikomas, ypač universitetuose, nors ir nebe toks pigus. 

2. Tačiau vadovavimo principo naudai reikia pasakyti, kad kitiems atranka pavyko 
geriau negu Platonui. Pavyzdžiui, Leonardas Nelsonas (žr. šio skyriaus 4 pastabą), 
kliovęsis šiuo principu, atrodo, turėjo retą sugebėjimą ir patraukti, ir atrinkti tokius 
vyrus ir moteris, kurie išsaugodavo ištikimybę savo misijai net sunkiausiomis aplin- 
kybėmis. Bet jie buvo atsidavę ne platoniškajai, o kilnesnei misijai — tai buvo huma- 
nistinė laisvės ir egalitarinio teisingumo idėja. *(Keletą Nelsono straipsnių, išverstų 
į anglų kalbą, išleido Yale University Press, su įdomia Juliuso Krafto pratarme. Žr. 
L. Nelson, Socratic Method and Critical Philosophy, 1949.)* 

3. Gero diktatoriaus teorija, vis dar mielai pripažįstama net demokratų, turi vieną 
esminį trūkumą. Turiu galvoje teoriją apie vadovaujantį asmenį, kuris siekia gėrio 
savo liaudžiai ir kuriuo galima pasitikėti. Net jei toji teorija būtų teisinga, net jei 
tikėtume, kad žmogus, nekontroliuojamas ir netikrinamas, gali ilgai laikytis tokios 
nuostatos, kodėl turėtume būti tikri, kad jis suras įpėdinį, pasižymintį tokiomis pat 

retomis ir puikiomis savybėmis? (Žr. taip pat 9 skyriaus 3 ir 4 pastabas ir 10 skyriaus 
69 pastabą.) 

4. Tekste minimos valdžios problemos požiūriu įdomu palyginti Gorgiją (525 e 
f.) ir Valstybę (615 d f.). Abi pastraipos labai panašios. Tačiau Gorgijuje tvirtinama, 
kad didžiausi nusikaltėliai visada yra „žmonės, iškylantys iš valdančiųjų klasės“; 
sakoma, kad paprasti žmonės gali būti blogi, bet nėra nepataisomi. Valstybėje šio 
aiškaus perspėjimo dėl tvirkinančio valdžios poveikio nebėra. Dauguma didžiausių 
nusikaltėlių vis dar tironai; tačiau sakoma, kad „kartu su jais esama ir paprastų žmo- 
nių“. (Valstybėje Platonas kliaujasi asmeniniu sargybinių suinteresuotumu, trukdančiu 
jiems piktnaudžiauti savo valdžia; žr. Valstybė, 466 b/c, cituojamą tekste, susijusiame 
su 6 skyriaus 41 pastaba. Ne visai aišku, kodėl asmeninis suinteresuotumas daro tokį 
švelninantį poveikį sargybiniams, bet ne tironams.) 

26 * Ankstyvuosiuose (sokratiškuose) dialoguose (pavyzdžiui, Sokrato apologijoje 
ir Charmide; žr. šio skyriaus 8 pastabą, 8 skyriaus 15 pastabą ir 10 skyriaus 56 (5) 
pastabą) posakis „Pažink save“ interpretuojamas taip: „žinok, kaip mažai žinai“. Tuo 
tarpu vėlyvajame (platoniškame) dialoge Filebas atsiranda nežymus, bet svarbus po- 
kytis. Iš pradžių (48 c/d f.) šis posakis interpretuojamas beveik taip pat, nes sakoma, 
kad visi, nepažįstantys savęs, „meluoja sakydami, kad jie išmintingi“. Toliau ši inter- 
pretacija keičiasi. Žmones Platonas suskirsto į dvi klases — silpnuosius ir stipriuosius. 
Silpno žmogaus tamsumas ir kvailumas vadinamas juokingu, tuo tarpu „stipriojo 
tamsumas“ pagrįstai vadinamas „bjauriu“ ir „nepakenčiamu“. Tačiau čia turima gal- 
voje Platono doktrina, pagal kurią tas, kas turi valdžią, privalo būti išmintingas, o ne 
tamsuolis (arba: tik išminčius gali valdyti), priešingai paties Sokrato doktrinai, pagal 
kurią (kiekvienas, ir ypač tas), kuris turi valdžią, privalo suvokti savo žinojimo ribo- 
tumą. (Žinoma, Filebe nekalbama, kad „išmintis“ savo ruožtu turi būti suvokiama 
kaip „savo ribotumo supratimas“; priešingai, išmintis dabar tapatinama su ekspertų 
žiniomis, kurių turinį sudaro pitagorininkų mokslas ir Platono Formų teorija, išdėstyta 
Sofiste.)* 


Aštunto skyriaus pastabos 
Šio skyriaus epigrafas paimtas iš Valstybės, 540 c-d; žr. šio skyriaus 37 pastabą 
ir 9 skyriaus 12 pastabą, kur ši pastraipa cituojama išsamiau. 
! Valstybė, 475 e; žr. taip pat, pavyzdžiui, 485 c f., 501 c. 
2 Op. cit., 389 b f. 
3 Op. cit., 389 c/d; žr. taip pat Įstatymai, 730 b ff. 

* Šią ir kitas tris citatas žr. Valstybė, 407 e ir 406 c. Žr. taip pat Politikas, 293 a 
f. 295 b — 296 e, etc. 

5 Žr. Įstatymai, 720 c. Įdomu pažymėti, kad šioje pastraipoje (718 c 722 b) 
pirmą kartą pasirodo mintis, jog politikas turi naudotis įtikinėjimu ir jėga (722 b), o 
kadangi masių „įtikinėjimą“ Platonas supranta pirmiausia kaip propagandinį melą -žr. 
šio skyriaus 9 ir 10 pastabas ir citatą iš Valstybės, 414 b/c, esančią tekste, - tai aišku, 
kad šioje Įstatymų pastraipoje reiškiamoje Platono mintyje, nepaisant jos švelnumo 
palyginus su ankstesniais dialogais, vis dar glūdi ankstesnės asociacijos: gydytojo 
melas, tapatinamas su politiko melu. Vėliau (Įstatymai, 857 c/d) Platonas apgailestau- 
damas kalba apie kitokį gydytoją — apie tokį, kuris, užuot gydęs pacientą, pernelyg 
daug su juo filosofuoja. Galimas daiktas, kad Platonas čia pasakoja apie savo bėdas, 
ištikusias jį tada, kai rašydamas Įstatymus jis susirgo. 

€ Valstybė, 389 b. - Kitos trumpos citatos iš Valstybės, 459 c. 

1 Žr. Kant, On Eternal Peace, Appendix. (Werke, ed. Cassirer, 1914, vol. VI, 
p. 457.) Žr. M. Campbell Smith's translation (1903), p. 162 ff. 

8 Žr. Crossman, Plato Today (1937), p. 130; žr. taip pat prieš pat šią pastraipą 
esančius puslapius. Atrodo, Crossmanas vis dar tiki, kad propagandinio melo reikia 
tik valdinių labui ir kad Platonas siūlo auklėti valdovus taip, kad jie kuo dažniausiai 
naudotųsi savo kritiniais sugebėjimais. Štai jis rašo (The Listener, vol. 27, p. 750): 
„Platonas buvo įsitikinęs, kad kalbos laisvė, diskusijų laisvė leistina tik nedaugeliui 
išrinktųjų“. Bet iš tikrųjų jis visai nebuvo tuo įsitikinęs. Ir Valstybėje, ir Įstatymuose 
(žr. pastraipas, cituojamas 7 skyriaus 18-21 pastabose ir tekste) jis būgštauja, kad 
koks nors nesubrendėlis išdrįs laisvai mąstyti ar kalbėti ir šitaip sukels pavojų suak- 
menėjusios doktrinos griežtumui, o kartu ir sustabdytos visuomenės sąstingiui. Žr. 
taip pat tolesnes dvi pastabas. 

* Valstybė, 414 b/c. Pastraipoje 414 d Platonas vėl reiškia viltį, kad jam pavyks 
„įtikinti pačius valdovus ir karius, o paskui ir kitus piliečius“, jog jo melas yra 
teisingas. Atrodo, jog vėliau jis gailėjosi, kad buvo toks atviras, nes Politike, 269 b 
ff. (žr. ypač 271 b; žr. taip pat 3 skyriaus 6 (4) pastabą), jis kalba taip, tarsi pats tikėtų 
tuo pačiu gimusiųjų iš žemės mitu, kuris Valstybėje nepateikiamas (žr. šio skyriaus 11 
pastabą) net kaip karališkasis „melas“. 

* Tai, ką aš verčiu žodžiais „karališkasis melas“, paprastai verčiama „kilnus me- 
las“, „taurus melas“ ar net „dvasingas pramanas“. 

Pažodinis žodžio „gennaios“, kurį aš verčiu „karališkas“, vertimas yra „aukštakil- 
mis“ arba „taurios kilmės“. Taigi „karališkasis melas“ mažų mažiausiai yra toks pat 
pažodinis vertimas kaip ir „kilnus melas“, bet jame nesama asociacijų, kurias gali 
sukelti vertimas „kilnus melas“ ir kurių jokiu būdu nesukelia aptariama situacija. 

„Kilnų melą“ galima traktuoti kaip melą, kurį Žmogus prisiima sau, nors jis jam 
kenkia. Toks, pavyzdžiui, Tomo Sojerio melas, kuriuo Beki kaltę jis prisiima sau ir 
kurį teisėjas Tečeris (XXXV skyriuje) vadina „kilniu, tauriu, kilniadvasišku melu“. 
Toks „karališkojo melo“ supratimas mūsų atveju netinka, o tai reiškia, kad vertimas 
„kilnus melas“ yra viena iš tipiškiausių pastangų idealizuoti Platoną. — Cornfordas 
siūlo versti „drąsus išradingumo polėkis“ ir išnašoje kritikuoja vertimą „kilnus me- 
las“; jis pateikia fragmentus, kur „gennaios“ reiškia „didelio masto“; ir tikrai, „didelis 
melas“ arba „didingas melas“ būtų visai tinkamas vertimas. Tačiau kartu Cornfordas 
prieštarauja žodžio „melas“ vartojimui; šį mitą jis apibūdina kaip „nekaltą Platono 
alegoriją“ ir polemizuoja su mintimi, kad Platonas „būtų palaikęs melą, dažniausiai 
niekingą, dabar vadinamą propaganda“. O kitoje išnašoje jis sako: „Atkreipkite dėme- 
sį, kad patys sargybiniai, galimas daiktas, linkę priimti šią alegoriją. Tai nėra „pro- 
paganda“, kurią valdovai primeta masėms“. Bet visi šie bandymai idealizuoti Platoną 
nepagrįsti. Pats Platonas leidžia visai aiškiai suprasti, kad melas yra tai, ko reikia 
gėdytis; žr. toliau, paskutinę citatą 11 pastaboje. (Pirmame šios knygos leidime tą žodį 
aš verčiau „įkvėptas melas“, užsimindamas apie jo „aukštą kilmę“, ir kaip alternatyvą 
siūliau žodį „išradingas melas“. Kai kurie mano draugai platonistai šį vertimą kriti- 
kavo ir kaip pernelyg laisvą, ir kaip tendencingą. Bet Cornfordo „drąsus išradingumo 
polėkis“ reiškia, kad Žodį „gennaios“ jis traktuoja lygiai tokia pačia prasme.) 

Žr. taip pat šio skyriaus 10 ir 18 pastabas.* 

10 Žr. Valstybė, 519 e f., cituojamą tekste, susijusiame su 5 skyriaus 35 pastaba; 
apie įtikinėjimą ir jėgą žr. taip pat Valstybė, 366 d, aptariamą toliau šioje pastaboje, 
ir pastraipas, nurodomas šio skyriaus 5 ir 18 pastabose. 

Graikiškas Žodis „peitho“; jo personifikacija yra gundanti deivė, patarnaujanti 
Afroditei; paprastai jis verčiamas žodžiu „įtikinėti“ ir gali reikšti: a) „įtikinėti sąži- 
ningais būdais“ ir b) „įtikinėti nedorais būdais“, t. y. „priversti patikėti“ (žr. toliau šią 
pastabą (D) ir Valstybę, 414 c); kartais jis reiškia net „įtikinėti dovanomis“, t. y. 
papirkinėti (žr. toliau (D) ir Valst., 390 e). Posakyje „įtikinėjimu ir jėga“ žodis „įti- 
kinėjimas“ irgi dažnai (Valstybė, 548 b) interpretuojamas (a) prasme, o posakis dažnai 
(ir neretai ne be pagrindo) verčiamas „sąžiningais ir nedorais būdais“ (žr. Davieso ir 
Vaughano siūlomą pastraipos (C) vertimą — „sąžiningais ir nedorais būdais“; Valst., 
365 d, cituojamas toliau). Tačiau aš esu įsitikinęs, kad Platonas, rekomenduodamas 
„įtikinėjimą ir jėgą“, kaip politinės technikos instrumentus, šiuos žodžius vartoja 
labiau tiesiogine prasme ir kad jis rekomenduoja retorinę propagandą naudoti kartu su 
prievarta. (Žr. Įstatymai, 661 c, 711 c, 722 b, 753 a.) 

Kitos pastraipos svarbios tuo požiūriu, kad leidžia suprasti, kaip Platonas vartoja 
žodį „įtikinėjimas“ (b) prasme, ir ypač ryšium su politine propaganda. (4) Gorgijas, 

453 a — 466 a, ypač 454 b - 455 a; Faidras, 260 b ff.; Teaitetas, 201 a; Sofistas, 222 
c; Politikas, 296 b ff., 304 c/d; Filebas, 58 a. Visose šiose pastraipose įtikinėjimas 
(„įtikinėjimo menas“ priešinamas „tikro žinojimo perteikimo menui“) siejamas su 
retorika, sugebėjimu priversti patikėti ir propaganda. Valstybėje itin įsidėmėtinos pa- 
straipos 364 b f., ypač 364 c - 365 d (plg. Įstatymai, 909 b). (B) Valstybėje, 364 e 
(„jie įtikinėja“, t. y. verčia klaidingai patikėti, „ne tik paskirus žmones, bet ir ištisas 
tautas“), šis žodis dažniausiai vartojamas ta pačia prasme kaip ir 414 b/c (cituojama 
tekste, susijusiame su šio skyriaus 9 pastaba), t. y. pastraipoje, kur kalbama apie 
„karališkąjį melą“. (C) 365 d įdomi todėl, kad joje vartojamas žodis, kurį Lindsay 
labai tinkamai verčia žodžiu „apgaulė“, kaip savotiška „įtikinėjimo“ parafraze. („No- 
rėdami paslėpti nedorumą, mes sudarysime sąjungas ir grupuotes; yra ir įtikinėjimo 
mokytojų <...> Pasitelkdami tai įtikinėjimus, tai prievartą, mes visada laimėsime ir 
nebūsime baudžiami. 'Bet nuo dievų negalima nei pasislėpti, nei jų priversti.” <...>“ 
(D) Valstybėje, 390 e f., žodis „įtikinėjimas“ vartojamas „papirkimo“ prasme. (Tai 
turėtų būti senesnė šio žodžio vartosena; manoma, kad ši pastraipa yra citata iš He- 
siodo. Įdomu, kad Platonas, dažnai prieštaraudamas minčiai, jog žmonės gali „įtikin- 
ti“ ar papirkti dievus, vis dėlto šiek tiek jai pritaria kitoje pastraipoje, 399 a/b.) Dabar 
pereikime prie 414 b/c, pastraipos apie „karališkąjį melą“. Tuojau pat po šios pastrai- 
pos, 414 c pastraipoje (žr. taip pat tolesnę šio skyriaus pastabą), „Sokratas“ meta 
ciniškus žodžius (E): „Kokiu būdu mes galėtume priversti <...> patikėti kuriuo nors 
iš šių prasimanymų?“ Galiausiai (F) galiu paminėti Valstybę, 511 d ir 533 e, kur 
Platonas kalba apie įtikinėjimą arba tikėjimą (graikiško žodžio, žyminčio įtikinėjimą, 
šaknis yra tokia pati kaip ir žodžio, žyminčio tikėjimą) kaip apie žemesnį pažintinį 
sielos sugebėjimą, atitinkantį (apgaulingos) nuomonės apie tekančius daiktus susifor- 
mavimą (žr. 3 skyriaus 21 pastabą, ir ypač „įtikinėjimo“ vartoseną Timajuje, 51 e), ir 
kur šis žodis priešinamas racionaliam nekintančių formų pažinimui. Dėl „moralinio“ 
įtikinėjimo problemos žr. taip pat 6 skyrių, ypač pastabas 52/54 ir tekstą; 10 skyrių, 
ypač tekstą, susijusį su 56, 65 pastabomis, ir 69 pastabą. 

" Valstybė, 415 a. Kita citata iš 415 c. (Žr. taip pat Kratilas, 398 a.) Žr. šio 
skyriaus 12-14 pastabas ir tekstą; 4 skyriaus 27 (3) ir 31 pastabas. 

1. Dėl mano pastabos tekste šiek tiek anksčiau, kur kalbama apie Platono dvejo- 
jimą, žr. Valstybė, 414 c-d ir paskutinę pastabą (E): „<...> sunku būtų tuo įtikinti“, — 
sako Sokratas. — „Tu, matyt, nesiryžti pasakoti“, — prabyla Glaukonas. — „Kai papa- 


66 

sakosiu, suprasi, jog ne veltui delsiau“, — taria Sokratas. —,Pasakok, nebijok!“ — sako 
Glaukonas. Šiuo dialogu įvedama tai, ką aš vadinu pirmąja Mito [apie rasizmą] idėja 
(Politike Platonas šį mitą pateikia kaip tikrą istoriją; žr. šio skyriaus 9 pastabą; žr. taip 


pat Įstatymai, 740 a). Kaip minėta tekste, Platonas sako, kad kaip tik ši „pirmoji 

idėja“ verčia jį dvejoti, nes Glaukonas atsako štai kaip: „Ne veltui tu ilgai gėdijaisi 
pasakoti tokį prasimanymą“. Panašios retorinės pastabos jau nebėra Sokratui papasa- 
kojus „likusią sakmės dalį“, t. y. Rasizmo mitą. 

* 2. Dėl karių autochtonų turime prisiminti, kad Atėnų kilmingieji (ne taip kaip 
dorėnai) laikė save čiabuviais, gimusiais iš žemės kaip „žiogai“ (taip Platonas sako 
Puotoje, 191 b; žr. taip pat šio skyriaus 52 pastabos pabaigą). Vienas mano atžvilgiu 
draugiškai nusiteikęs kritikas man pasakė, kad Sokrato dvejojimas ir Glaukono ko- 
mentaras, kad Sokratas turėjo priežasčių gėdytis (1), gali būti interpretuojamas kaip 
ironiška Platono užuomina apie atėniečius, kurie, tvirtindami esą vietinės kilmės, savo 
šalies negynė taip, kaip būtų gynę savo motiną. Bet ši sąmojinga pastaba man neat- 
rodo teisinga. Platonas, atvirai simpatizavęs Spartai, vargu ar būtų galėjęs kaltinti 
atėniečius patriotizmo stoka. Be to, toks kaltinimas nebūtų buvęs pagrįstas, nes Pe- 
loponeso karo metu Atėnų demokratai niekada nepasidavė Spartai (kaip bus parodyta 
10 skyriuje), tuo tarpu Platono mylimas dėdė Kritijas išdavė Atėnus ir tapo spartiečių 
saugomos marionetinės vyriausybės galva. Jei Platonas būtų siekęs ironiškai užsiminti 
apie nepakankamą Atėnų gynimą, tai galėtų būti tik užuomina apie Peloponeso karą, 
vadinasi, Kritijo kritika, o Platonas vargu ar būtų šitaip kritikavęs Kritiją. 

3. Savo mitą Platonas vadina „finikiečių prasimanymu“. Tai bandė paaiškinti 
R. Eisleris. Jis pažymi, kad etiopai, graikai (sidabro kasyklos), sudaniečiai ir sirai 
(Damaskas) Rytuose buvo vadinami atitinkamai aukso, sidabro, bronzos ir geležies 
gentimis ir kad šie pavadinimai Egipte buvo naudojami politinės propagandos tikslais 
(žr. taip pat Daniel, ii. 31—45); be to, jis spėja, kad pasakojimą apie šias keturias 
gentis Hesiodo laikais į Graikiją atnešė finikiečiai (tuo galima patikėti) ir kad Platonas 
užsimena apie šį faktą.* 

12 Ši pastraipa iš Valstybės, 546 a ff; žr. tekstą, susijusį su 5 skyriaus 36—40 
pastabomis. Klasių maišymasis draudžiamas ir 434 c; žr. 4 skyriaus 27 (3), 31 ir 34 
pastabas ir 6 skyriaus 40 pastabą. 

Pastraipoje iš Įstatymų (930 d-e) suformuluotas principas, pagal kurį kūdikis, 
gimęs iš mišrios santuokos, priskiriamas žemesnei kastai priklausančio gimdytojo 
kastai. 

3 Valstybė, 547 a. (Apie mišraus paveldimumo teoriją žr. taip pat tekstą, susijusį 
su 5 skyriaus 39/40 pastabomis, ypač su šio skyriaus 40 (2), 39—43 ir 52 pastabomis.) 

14 Op. cit., 415 c. 

15 Žr. Adamo pastabą apie Valstybę, 414 b ff., išskirta mano. Visiška išimtis yra 
Grote’as (Plato, and the Other Companions of Socrates, London, 1875, III, 240), 
kuris šitaip apibendrina Valstybėje vyraujančią dvasią, ją priešindamas Sokrato apo- 
logijos dvasiai: „Sokrato apologijoje matome Sokratą, pripažįstantį savo nežinojimą 

„. Tuo tarpu Valstybėje jis jau kitoks <...> Jis pats jau sėdi karaliaus Nomo soste: 
neklystantis autoritetas laike ir amžinybėje, iš kurio sklinda visos bendruomenės nuo- 
taikos ir kuris diktuoja ortodoksijai <...> Dabar jis tikisi, kad kiekvienas individas 
laikysis jam prideramos vietos ir pripažins nuomones, diktuojamas autoriteto. Šios 
nuomonės apima ir tam tikras etines bei politines fikcijas, tokias kaip <...> gimusieji 
iš žemės <...> Platono valstybėje nelieka vietos nei Apologijos Sokratui, nei jo nega- 
tyviajai dialektikai“. (Išskirta mano; žr. taip pat Grote, op. cit., p. 188.) 

Doktrina, pagal kurią religija yra liaudies opijus, nors ir kitaip formuluojama, yra 
viena iš Platono ir platonistų dogmų. (Žr. taip pat 17 pastabą ir tekstą ir ypač šio 
skyriaus 18 pastabą.) Akivaizdu, kad tai yra viena ezoteriškiausių šios mokyklos 
doktrinų. Tai reiškia, kad ją svarstyti gali tik pakankamai subrendę aukštesniosios 
klasės nariai (žr. 7 skyriaus 18 pastabą). O tuos, kurie išleidžia juodas kates iš tamsaus 
kambario, idealistai kaltina ateizmu. 

16 Pavyzdžiui, Adamas, Barkeris, Fieldas. 

17 Žr. Diels, Vorsokratiker *, Kritijas, 25 fragm. (Iš daugiau nei keturiasdešimties 
eilučių parinkau 11 būdingiausių.) — Galima pažymėti, kad ši pastraipa prasideda 
visuomenės sutarties teorijos apmatu (kuris net kiek primena Likofrono egalitarizmą; 
žr. 6 skyriaus 45 pastabą). Apie Kritiją žr. ypač 10 skyriaus 48 pastabą. Kadangi 
Burnetas manė, kad Kntijui priskiriamus poezijos ir dramos fragmentus reikia priskir- 
ti Trisdešimties tironų vado seneliui, reikia pažymėti, jog Platonas Charmide, 157 e, 
sako, kad jo prosenelis buvo apdovanotas poeto talentu; o 162 d jis net užsimena apie 
faktą, kad Kritijas buvo dramaturgas. (Žr. taip pat Ksenofonto Memorabilia, I, iV, 18.) 

Iš Žr. Įstatymai, 909 e. Atrodo, kad Kritijo požiūris vėliau tapo net platonizmo 
mokyklos tradicijos dalimi; tai liudija pastraipa Aristotelio Metafizikoje (1074 b 3), 
kartu pateikianti kitą pavyzdį, kai Žodis „įtikinėjimas“ vartojamas žodžio „propagan- 
da“ prasme (žr. šio skyriaus 5 ir 10 pastabas): „O visa kita ... pridėta mito pavidalu, 
siekiant įtikinti minią, ir dėl naudos bendriems reikalams bei įstatymų valdžiai <...>“ 
Žr. taip pat Platono bandymą Politike, 271 a f., pagrįsti mitą, kurio tiesa jis pats tikrai 
netiki. (Žr. šio skyriaus 9 ir 15 pastabas.) 

1? Įstatymai, 908 b. 

2 Op. cit., 909 a. 

2! Apie gėrio ir blogio konfliktą žr. op. cit., 904—906. Žr. ypač 906 a/b (teisingu- 
mas versus neteisingumas; „teisingumas“ čia vis dar tapatinamas su kolektyvistiniu 
Valstybės teisingumu). Prieš šį fragmentą tiesiogiai eina 903 c, pastraipa, anksčiau 
cituota tekste, susijusiame su 5 skyriaus 35 pastaba ir 6 skyriaus 27 pastaba. Žr. taip 
pat šio skyriaus 32 pastabą. 

22 Op. cit., 905 d - 907 b. 

23 Teksto pastraipa, su kuria susijusi ši pastaba, parodo, kad aš esu „absoliutisti- 
nės“ tiesos teorijos šalininkas. Ši teorija puikiai dera su visuotinai pripažinta koncep- 
cija, pagal kurią teiginys yra teisingas, jeigu (ir tik jeigu) jis atitinka faktus, kuriuos 
jis nusako. Ši „absoliutistinė“ arba „atitikimo“ tiesos teorija (kurios pradininkas yra 
Aristotelis) pirmą kartą buvo aiškiai suformuluota A. Tarski'o (Der Wahrheitsbegriff 
in den formalisierten Sprachen, Polish ed. 1933; German translation 1936) ir yra 
loginės teorijos, kurią Tarski vadina semantika, pagrindas (žr. 3 skyriaus 29 pastabą 
ir 5 skyriaus (5) 2 pastabą; žr. taip pat R. Carnap, Introduction to Semantics, 1942, 
kur vystoma nuodugni tiesos teorija. Aš cituoju p. 28: „Ypač reikia pažymėti, kad 
tiesos sąvoka tik ką paaiškinta prasme — galime ją vadinti semantine tiesos sąvoka — 
iš esmės skiriasi nuo tokių sąvokų, kaip 'tikima", 'patikrinta', 'gerai patvirtinta, etc.“ 
—Panašų, nors ir nedetalizuotą požiūrį galima rasti mano veikale Logik der Forschung 
(1959 m. angliškas vertimas The Logic of Scientific Discovery), 84 skirsnis; šis skir- 
snis buvo parašytas prieš man susipažįstant su Tarski'o semantika, todėl mano teorija 
yra dar tik kaip užuomazga. Pragmatistinė tiesos teorija (kilusi iš hegelizmo) buvo 
kritikuota Bertrand'o Russello absoliutistinės tiesos teorijos požiūriu dar 1907 m., o 
neseniai jis parodė ryšį tarp reliatyvistinės tiesos teorijos ir fašizmo doktrinos. Žr. 
B. Russell, Let the People Think, p. 77, 79. 

24 Ypač Valst., 474 c — 502 d. Kita citata iš Valst., 475 e. 

25 Kitas septynias šios pastraipos citatas žr.: (1) ir (2): Valstybė, 476 b; (3), (4), 
(5): op. cit., 500 d-e; (6) ir (7): op. cit., 501 a/b; su (7) plg. taip pat panašią pastraipą 
op. cit., 484 c. Žr. taip pat Sofistas, 253 d/e; Įstatymai, 964 a — 966 a (ypač 965 
b/c). 

26 Op. cit., 501 c. 

27 Žr. ypač Valstybė, 509 a f. — Žr. 509 b: „Manau, tu sutiksi, kad Saulė mato- 
miems daiktams suteikia ne tik galią būti regimiems, bet ir gimimą, augimą ir maistą“ 
(nors pati Saulė nedalyvauja gimdymo procese); panašiai „pažiniems daiktams gėris 
suteikia pažinumą, buvimą ir esmę, nors pats gėris nėra būtis; reikšmingumu ir galia 
jis pranoksta ją“. (Su 509 b plg. Aristotelio, De Gen. et Corr., 336 a 15, 31 ir Phys., 
194 b 13.) — Pastraipoje 510 b gėris apibūdinamas kaip absoliutus (o ne tik postu- 
luojamas ar tariamas) pradas, o 511 b jis apibūdinamas kaip „visa ko pradžia“. 

28 Žr. ypač Valstybė, 508 b ff. - Žr. 508 b/c: „Gėris pagimdo tai, kas panašu į jį 
patį“ (būtent tiesą); „koks yra gėrio santykis su protu ir tuo, kas protu suvokiama“ 


(t. y. Idėjomis) „protu suvokiamoje srityje, toks yra Saulės (būtent šviesos, Saulės 

kūdikio) santykis su regėjimu ir tuo, kas regima, regimoje srityje“ (t. y. su jusliniais 
daiktais). 

29 Žr. op. cit., 505 a; 534 b ff. 

30 Žr. op. cit., 505 d. 

31 Filebas, 66 a. 

32 Valstybė, 506 d ff., ir 509-511. 

Čia cituojamą gėrio apibrėžimą „klasė apibrėžtumų, suvokiamų kaip vienovė“, 
mano galva, suprasti nėra labai sunku, ir jis visai atitinka kitas Platono pastabas. 
„Apibrėžtumų klasė“ yra Formos arba Idėjos, suvokiamos kaip vyriškieji pradai, kaip 
protėviai, priešinami moteriškajam pradui, neribotai ir neapibrėžtai erdvei (žr. 3 skyriaus 
15 (2) pastabą). Šios Formos arba protėviai, žinoma, yra geri, nes jie yra senoviniai 
ir nekintantys provaizdžiai ir kiekvienas yra vienintelis, ne taip kaip daugybė jo 
gimdomų juslinių daiktų. Jei protėvių klasę arba gentį suvoksime kaip daugį, tada jie 
nebus absoliučiai geri; taigi absoliutus Gėris gali būti regimas tik tada, kai visus 
protėvius suvoksime kaip vienovę, kaip Vienį — kaip Vieną protėvį. (Žr. taip pat 
Aristotelis, Metafizika, 988 a 10.) 

Platono Gėrio idėja praktiškai yra tuščia. Ji nenurodo, kas yra gera moraline 
prasme, t. y. ką privalome daryti. Ypač iš šio skyriaus 27 ir 28 pastabų galima matyti, 
kad sužinome tik vieną dalyką — Gėris yra aukščiausioji Formų ar Idėjų karalystės 
pakopa, savotiška Superidėja, iš kurios atsiranda ir gauna būtį kitos idėjos. Iš viso to 
galima išvesti tik štai ką: Gėris nesikeičia ir yra pirmapradis, o todėl pats seniausias 
(žr. 4 skyriaus 3 pastabą), ir yra Vieningas Vienis. Tai reiškia, kad jame dalyvauja tie 
dalykai, kurie nesikeičia, t. y. gera tai, kas išlieka (žr. 4 skyriaus 2 ir 3 pastabas), kas 
senoviška, ypač senoviniai įstatymai (žr. 4 skyriaus 23 pastabą, 5 skyriaus 7 pastabą, 
teksto pastraipą apie platonizmą ir 7 skyriaus 18 pastabą), ir kad holizmas yra geras 
(žr. šio skyriaus 21 pastabą); taigi iš esmės mes vėl atbloškiami prie totalitarinės 
moralės (žr. tekstą, susijusį su 6 skyriaus 40/41 pastabomis). 

Jei Septintas laiškas yra autentiškas, tada jame (314 b/c) randame dar vieną Pla- 
tono teiginį, kad Gėrio doktrinos neįmanoma suformuluoti, nes: „Jo negalima išreikšti 
žodžiais, kaip kitų žinojimo sričių“. (Žr. taip pat 10 skyriaus 57 pastabą.) 

Ir vėl priminsiu Grote'ą, aiškiai mačiusį ir kritikavusį Platono Formos arba Gėrio 
idėjos tuštumą. Iškėlęs klausimą, kas yra Gėris, Grote'as sako (Plato, III, 241 f.): „Šis 
klausimas iškeltas <...> Bet nelaimei, į jį neatsakoma <...> Apibūdindamas kitų žmo- 
nių proto būklę, t. y. sakydamas, jog jie nujaučia Tikrąjį Gėrį ir <...> daro viską, kad 


Jį pasiektų, bet tuščiai stengiasi jį pagauti ir apibrėžti, jis“ (Platonas) „pats to ne- 

suvokdamas, apibūdino savo proto būklę“. Tiesiog stebiesi matydamas, kad tik labai 
nedaug šiuolaikinių autorių pastebėjo puikią Grote'o kritiką, nukreiptą prieš platonizmą. 

Tolesnės teksto pastraipos citatos iš: (1) Valstybė, 500 b-c: op. cit., 485 a/b. Ši 
antroji pastraipa yra labai įdomi. Pasak Adamo (pastaba apie 485 b 9), tai pirmoji 
pastraipa, kurioje sąvokos „gimdymas“ ir „išsigimimas“ pirmą kartą vartojamos pu- 
siau technine prasme. Čia kalbama apie tekamumą ir apie Parmenido nekintančius 
esinius. Be to, pateikiamas svarbiausias argumentas filosofų valdžios naudai. Žr. taip 
pat 3 skyriaus 26 (1) pastabą ir 4 skyriaus 2 (2) pastabą. Įstatymuose, 689 c-d, 
aptardamas dorėnų karalystės išsigimimą, kurį sukėlė „blogiausias nežinojimas“ (t. y. 
nežinojimas, kad reikia paklusti tiems, kurie yra valdovai iš prigimties; žr. 689 b), 
Platonas aiškina, kaip supranta išmintį: tik tokia išmintis, kuri siekia didžiausio vie- 
ningumo arba „darnumo“, duoda žmogui teisę valdyti. O terminas „darnumas“ aiški- 
namas Valstybėje, 591 b ir d: tai teisingumo idėjos (t. y. savo vietos žinojimo) ir 
nuosaikumo (pasitenkinimo šia vieta) harmonija. Taigi mes sugrįžtame į pradinį tašką. 

3 * Ši pastraipa buvo kritikuojama todėl, kad Platono filosofijoje esą negalima 
rasti net nepriklausomo mąstymo baimės pėdsako. Bet mes turime prisiminti, kad 
Platonas reikalavo cenzūros (žr. 4 skyriaus 40 ir 41 pastabas) ir Valstybėje (žr. 7 
skyriaus 19-21 pastabas), jau nekalbant apie Įstatymus (žr. 7 skyriaus 18 pastabą ir 
daug kitų pastraipų), uždraudė aukštosios dialektikos studijas asmenims, nesulauku- 
siems 50 metų.* 

34 Dėl žynių kastos problemos žr. Zimajas, 24 a. Pastraipoje, kurioje aiškiai už- 
simenama apie geriausią ir „seniausią“ valstybę, apibūdintą Valstybėje, „filosofų luo- 
mą“ pakeičia žynių luomas“. Žr. taip pat išpuolius prieš žynius (net prieš Egipto 
žynius), pranašautojus ir šamanus Politike, 290 c f.; žr. taip pat 8 skyriaus 57 (2) 
pastabą ir 4 skyriaus 29 pastabą. 

Adamo pastaba, cituojama tolesnėje teksto pastraipoje, paimta iš jo pastabos apie 
Valstybės 543 a 3 pastraipą (cituotą anksčiau tekste, susijusiame su 5 skyriaus 43 
pastaba.) 

35 Žr., pavyzdžiui, Valstybė, 484 c, 500 e ff. 

% Valstybė, 535 a/b. Viskas, ką Adamas sako (žr. jo pastabą apie 535 b 8) apie 
terminą, kurį aš verčiau žodžiu „griežtas“, paremia įprastą požiūrį, pagal kurį šis 
terminas reiškia „rūstus“ ar „baisingas“, ypač „keliantis siaubą“ prasme. Adamo siū- 
lymas šį terminą versti žodžiu „vyriškas“ ar „subrendęs“ atitinka bendrą tendenciją 
švelninti tai, ką sako Platonas; bet ši tendencija visai prieštarauja tam, apie ką kalba- 
ma Teaitete, 149 a. Lindsay verčia: „tvirtos moralės“. 

3 Op. cit., 540 c; žr. taip pat 500 c-d: „filosofas pats tampa - kiek tai žmogui 
įmanoma — dieviškas ir tvarkingas“, ir 9 skyriaus 12 pastabą, kur išsamiau cituojama 

pastraipa 540 c f. - Labai įdomu pažiūrėti, kaip Platonas transformuoja Parmenido 
Vienį, argumentuodamas aristokratinės hierarchijos naudai. Priešprieša vienis - dau- 
gis nebeišlieka, bet iš jos atsiranda laipsnių skalė: viena idėja — nedaugelis pric jos 
priartėjusiųjų — daug jų pagalbininkų - daugis, t. y. minia (šis skirstymas yra pama- 
tinis Politike). Priešingai, Antistcno monoteizme išsaugoma pirminė elėjiečių priešy- 
bė tarp Vienio (Dievo) ir Daugio (kurio sudedamąsias dalis jis, galimas daiktas, laikė 
broliais, nes jie visi vienodai nutolę nuo Dievo). - Parmenidas turėjo įtakos Antistenui 
per Gorgiją, savo ruožtu patyrusį Zenono įtaką. Galimas daiktas, esama ir Demokrito 
įtakos, nes jis mokė: „Išmintingas vyras patogiai eina per visą Žemę, nes gerai sielai 
visas pasaulis yra tėvynė“. 

38 Valstybė, 500 d. 

39 Šios citatos iš Valstybės, 459 b ir ff.; žr. taip pat 4 skyriaus 34 f. pastabas ir ypač 
5 skyriaus 40 (2) pastabą. Žr. taip pat tris palyginimus Politike, kur valdovai lyginami 
su: (1) piemeniu, (2) gydytoju, (3) audėju; visų jų funkcijos prilyginamos funkcijoms 
tokio žmogaus, kuris išradingai užsiimdamas veisimo menu maišo charakterius (310 
b f.). 

* Op. cit., 460 a. Mano tvirtinimas, jog šį įstatymą Platonas laiko labai svarbiu, 
grindžiamas tuo, kad Platonas jį mini Zimajuje, 18 d/e, kur trumpai perpasakojamas 
Valstybės turinys. 

41 Op. cit., 460 b. Šis „pasiūlymas priimamas“ pastraipoje 468 c; žr. tolesnę 
pastabą. 

*2 Op. cit., 468 c. Nors mano vertinimas buvo kritikuotas, jis yra teisingas; teisin- 
ga ir mano pastaba apie „dvigubą naudą“. Shorey šią pastraipą vadina „apgailėtina“. 

* Dėl Skaičiaus ir Nuopuolio mito žr. šio skyriaus 13 ir 52 pastabas, 5 skyriaus 
39/40 pastabas ir tekstą. 

44 Valstybė, 473 c-e. Atkreipkite dėmesį į (dieviškosios) rimties ir blogio, t. y. 
kismo kaip gedimo ar išsigimimo, supriešinimą. Dėl termino, čia versto žodžiu „oli- 
garchai“ (liet. leidime — žodžiu „valdovai“. — Red.), žr. toliau, 57 pastabos pabaigą. 
Jis tapatus terminui „paveldimoji aristokratija“. 

Frazė, kurią stiliaus sumetimais aš išskyriau, yra svarbi, nes joje Platonas reika- 
lauja užgniaužti visus „grynus“ filosofus (ir filosofijai abejingus politikus). Paraidiš- 
kesnis vertimas būtų toks: „tuo tarpu daugelis tų, kurie (dėl) savo prigimties (linkę) 
judėti viena iš dviejų krypčių, nušalinami prievarta“. Adamas pripažįsta, kad Platono 
frazės prasmė tokia: „Platonas neleidžia užsiiminėti vien pažinimu“; tačiau jo teigi- 
nys, kad paskutinius šios frazės žodžius versdami: „nebus prievarta pašalinti tie žmo- 
nės <...>, kurie iš prigimties linksta tik į vieną kurį iš tų dviejų dalykų“ (išskirta jo; 
žr. pastabą apie 473 d 24, vol. I, 330, jo Valstybės leidimas) mes sušvelniname jų 

prasmę, pagrįstas ne originalu, o tik jo polinkiu idealizuoti Platoną. Tą pat galima 
pasakyti ir apie Lindsay'aus vertimą („prievarta atimama teisė šitaip elgtis“). — Ką 
nori užgniaužti Platonas? Esu įsitikinęs, kad „daugelis“, kurių ribotus arba nepilnaver- 
čius talentus ar „prigimtis“ smerkia Platonas, čia tapatinami (kai kalbama apie filo- 
sofus) su „daugeliu netobulos prigimties Žmonių“, apie kuriuos kalbama Valstybės 
495 d pastraipoje, taip pat ir su „daugeliu“ (profesionalių filosofų), kurie „būtinai yra 
blogi“, minimų 489 e (žr. taip pat 490 e/491 a); žr. šio skyriaus 47, 56 ir 59 pastabas 
(ir 5 skyriaus 23 pastabą). Taigi Platonas, viena vertus, puola „neapsišvietusius“ 
demokratinius politikus, o kita vertus (visai įmanoma), pusiau trakų kilmės Antisteną, 
„neišauklėtą pavainikį“, filosofą egalitaristą; žr. toliau, 47 pastabą. 

“ Kant, On Eternal Peace, Second Supplement (Werke, ed. Cassirer, 1914, vol. 
VI, p. 456. Išskirta mano; be to, aš sutrumpinau pastraipą. („Valdžios turėjimas“, 
galimas daiktas, yra užuomina apie Frydrichą Didįjį.) 

4 Žr., pavyzdžiui, Gomperz, Greek Thinkers, V, 12, 2 (German ed., vol. II 2, 382); 
arba Lindsay'aus Valstybės vertimą. (Dėl šitokios interpretacijos kritikos žr. toliau, 50 
pastabą.) 

* Reikia pripažinti, kad Platono požiūris į Antisteną suponuoja labai sudėtingą 
problemą; žinoma, taip yra todėl, kad apie Antisteną labai mažai žinome iš pirminių 
šaltinių. Net sena stoikų tradicija, kinikų mokyklą ar sąjūdį kildinanti iš Antisteno, 
šiuo metu dažnai laikoma nepatikima (žr., pavyzdžiui, G. C. Field, Plato, 1930, arba 
D. R. Dudley, A History of Cynicism, 1937) nors, galimas daiktas, ne visai pagrįstai 
(žr. tik ką minėtos knygos apžvalgą, parašytą Fritzo, žurnale Mind, vol. 47, p. 390). 
Atsižvelgiant į tai, kas žinoma (ypač iš Aristotelio) apie Antisteną, man atrodo visai 
tikėtina, kad Platono raštuose daug užuominų apie jį. Ir net to vieno fakto, kad 
Antistenas (be Platono) buvo vienintelis Sokrato ratelio narys, dėstęs filosofiją Atė- 
nuose, pakaktų pagrįsti pastangas Platono veikaluose ieškoti tokių užuominų. Dabar 
man atrodo visai tikėtina, kad daugybė Platono veikaluose esančių užsipuolimų, ku- 
riuos pirmas nurodė Duemmleris (ypač Valstybė, 495 d/e, minimas toliau, šio skyriaus 
56 pastaboje; Valstybė, 535 e f.; Sofistas, 251 b-e), ir yra šios užuominos. Esama tam 
tikro panašumo (ar bent jau man taip atrodo) tarp šių pastraipų ir niekinamų Aristo- 
telio išpuolių prieš Antisteną. Minėdamas Antisteno vardą, Aristotelis atsiliepia apie 
jį kaip apie neišmanėlį; be to, jis kalba apie „neišauklėtus žmones, tokius kaip An- 
tistenas ir kiti“ (žr. 11 skyriaus 54 pastabą). Platonas minėtose pastraipose kalba 
panašiai, tik dar pikčiau. Pirmoji pastraipa, kurią turiu galvoje, yra Sofiste, 251 b f.; 
ji labai panaši į pirmąją Aristotelio pastraipą. Nagrinėdami dvi pastraipas iš Valstybės, 
turime prisiminti, kad, pasak tradicijos, Antistenas buvo „pavainikis“ (jo motina buvo 
kilusi iš barbariškos Trakijos) ir kad jis dėstė Atėnų gimnazijoje, kurioje mokėsi 

„pavainikiai“. Ir štai Valstybėje, 535 c f. (žr. šio skyriaus 52 pastabos pabaigą) ran- 
dame išpuolį, tokį konkretų, kad jis turėtų būti nukreiptas prieš tam tikrą asmenį. 
Platonas kalba, kad „filosofijos imasi jos neverti žmonės“, ir tvirtina, kad „jos turėtų 
imtis ne žemi, o kilnūs žmonės“. Jis kalba apie žmones, kurie „nepastovūs“ (,Žvairi“ 
ar „šlubi“) darbe ir poilsyje. Suasmenindamas savo išpuolį, jis užsimena apie kažką, 
kas turi „suluošintą sielą“ ir nors myli tiesą (kaip pridera Sokrato mokiniui), bet jos 
neranda, nes „voliojasi nemokšiškume tarsi kiaulė purve“ (gal todėl, kad nepripažįsta 
Formų teorijos). Platonas įspėja miestą, kad jis nepasitikėtų tokiais šlubiais „pavaini- 
kiais“. Man atrodo, kad šio neabejotinai asmeninio išpuolio objektas galėjo būti An- 
tistenas. Pripažinimas, kad priešas myli tiesą, man atrodo, yra ypač stiprus argumen- 
tas, nes jis panaudotas kaip tik šiame ypač piktame išpuolyje. Bet jei ši pastraipa yra 
nuoroda į Antisteną, visai įmanoma, kad dar vienoje labai panašioje pastraipoje irgi 
užsimenama apie jį (būtent, Valstybė, 495 d/e). Čia Platonas vėl apibūdina savo auką 
kaip žmogų, turintį sudarkytą ar sužalotą sielą ir kūną. Šioje pastraipoje jis pabrėžia, 
jog jo paniekos objektas, nepaisant to, kad nori būti filosofu, yra toks sugedęs, kad 
net nesigėdi užsiimti niekingu (,„banausiniu“; žr. 11 skyriaus 4 pastabą) rankų darbu. 
Na, o mes žinome, kad Antistenas ragindavo užsiimti rankų darbu, kurį labai gerbė 
(apie Sokrato požiūrį į rankų darbą žr. Xenophon, Mem., II, 7, 10), ir kad gyveno taip, 
kaip mokė — tai dar vienas stiprus argumentas, pagrindžiantis mintį, kad sužalotos 
sielos žmogus yra Antistenas. 

Toliau toje pačioje pastraipoje (Valstybė, 495 d), kalbama apie „netobulos prigim- 
ties Žmones“, kurie, to nepaisydami, veržiasi į filosofiją. Atrodo, kad čia užsimenama 
apie tą pačią „daugelio prigimčių“ grupę (,„Antisteną ir kitus“, minimus Aristotelio), 
kuriuos užgniaužti reikalaujama Valstybėje, 473 c-e, t. y. pastraipoje, aptartoje šio 
skyriaus 44 pastaboje. — Žr. taip pat Valstybė, 489 e, minimą šio skyriaus 59 ir 56 
pastabose. 

48 Mes žinome (iš Cicerono, De Natura Deorum, ir Filodemo, De Pietate), kad 
Antistenas buvo monoteistas, o forma, kuria jis išreikšdavo savo monoteizmą (yra tik 
vienas dievas „pagal prigimtį“, t. y. pagal tiesą, nors yra daug dievų „pagal susitari- 
mą“), rodo, kad jis turėjo galvoje prigimties ir sutarties priešybę, kuri buvusio Gor- 
gijo mokyklos nario ir Alkidamo bei Likofrono amžininko (žr. 5 skyriaus 13 pastabą) 
akimis turėjo būti susijusi su egalitarizmu. 

Žinoma, savaime tai neleidžia prieiti išvadą, kad pusiau barbaras Antistenas tikėjo 
graikų ir barbarų brolybe. Tačiau man atrodo, kad tai visai įmanoma. 

W. W. Tarnas (Alexander the Great and the Unity of Mankind; žr. 5 skyriaus 13 
(2) pastabą) stengėsi parodyti — vienu metu šios pastangos man atrodė sėkmingos, — 
kad žmonijos vieningumo idėją galima kildinti bent jau iš Aleksandro Didžiojo. Mano 

galva, vadovaujantis panašia logika, šią idėją galima kildinti iš ankstesnių šaltinių — 
iš Diogeno, Antisteno ir net iš Sokrato ir Periklio epochos „Didžiosios kartos“ (žr. 10 
skyriaus 27 pastabą ir tekstą). Net neaptarinėjant daugiau liudijimų, tai visai tikėtina, 
nes kosmopolitizmo idėja gali kilti kaip imperialistinių tendencijų, panašių į tą, kuri 
būdinga Periklio epochai, natūrali išvada (žr. Valst., 494 c/d, minėtą šio skyriaus 50 
(5) pastaboje, ir Alkibiadą I, 105 b ff., žr. taip pat tekstą, susijusį su 10 skyriaus 9- 
22, 36 ir 47 pastabomis). Šis teiginys man atrodo dar labiau tikėtinas, jei egzistuoja 
ir kitos egalitarinės tendencijos. Nesiekiu nuvertinti Aleksandro žygių svarbos, bet 
Tarno jam priskiriamos idėjos, man atrodo, tam tikra prasme atgaivina kai kurias 
geriausias V a. Atėnų imperializmo idėjas. Žr. taip pat trečiąjį „Priedą“, p. 210 f. 

Pereidamas prie detalių, pirmiausia galiu pasakyti, kad esama svarių liudijimų, 
rodančių, jog bent jau Platono (ir Aristotelio). laikais buvo aiškiai suprantama, kad 
egalitarizmo problema susijusi su dviem panašiomis perskyromis: graikų ir barbarų, 
viena vertus, ir laisvųjų ir vergų, kita vertus; žr. 5 skyriaus 13 pastabą. Taip pat esama 
labai svarių liudijimų, kad V a. Atėnų sąjūdis prieš vergovę apėmė ne keletą intelek- 
tualų, tokių kaip Euripidas, Alkidamas, Likofronas, Antifonas, Hipijas, etc., bet turėjo 
žymių praktinių padarinių. Šiuos liudijimus randame labai panašiuose Atėnų demo- 
kratijos priešų pranešimuose (ypač Senojo Oligarcho, Platono, Aristotelio tekstuose; 
žr. 4 skyriaus 17, 18 ir 29 pastabas ir 10 skyriaus 36 pastabą). 

Jei dabar šiame kontekste apžvelgsime, kaip manoma, negausius liudijimus, pa- 
tvirtinančius kosmopolitizmo egzistavimą, pasirodys, kad šie liudijimai pakankamai 
svarūs, jei tik prie jų priskirsime šio sąjūdžio priešų išpuolius. Kitaip tariant, jei 
norime kaip reikiant įvertinti realią humanistinio sąjūdžio reikšmę, turime gerai Žinoti 
Senojo Oligarcho, Platono ir Aristotelio išpuolius prieš šį sąjūdį. Štai Senasis Oligar- 
chas (2, 7) kritikuoja Atėnus dėl jų eklektiško, kosmopolitinio gyvenimo būdo. Pla- 
tono išpuoliai prieš kosmopolitines ar panašaus pobūdžio tendencijas, nors nedažni, 
bet ypač vertingi. (Turiu galvoje tokias pastraipas, kaip Valstybė, 562 e/563 a — 
„persikėlėlis susilygina su tikru piliečiu, o pilietis - su persikėlėlių; tas pat atsitiks ir 
su svetimšalių“; — šią pastraipą galima lyginti su ironišku pasakojimu (Meneksenas, 
245 c-d), kur Platonas sarkastiškai giria Atėnus už jų atkaklią neapykantą barbarams; 
Valstybė, 494 c/d; žinoma, Valstybės 469 b — 471 c pastraipa irgi gali būti svarstoma 
tuo pačiu požiūriu. Žr. taip pat 6 skyriaus 19 pastabos pabaigą.) Net jei Tarnas teisus 
Aleksandro atžvilgiu, vargu ar jis atiduoda deramą duoklę įvairiems išlikusiems liu- 
dijimams apie šį V a. sąjūdį, pavyzdžiui, Antifono (žr. p. 149, jo straipsnio 6 pastabą), 
Euripido, Hipijo, Demokrito (žr. 10 skyriaus 29 pastabą), Diogeno (p. 150, 12 pasta- 
ba) ir Antisteno. Nemanau, kad Antifonas siekė pabrėžti tik biologinę Žmonių gimi- 
nystę, nes jis neabejotinai buvo visuomenės reformatorius, todėl „pagal prigimtį“ jam 

reiškė „iš tiesų“. Todėl esu beveik tikras, kad jis kritikavo skirtumą tarp graikų ir 
barbarų kaip tariamą. Tarnas komentuoja Euripido fragmentą, kuriame tvirtinama, kad 
kilnus Žmogus gali keliauti pasaulyje kaip erelis danguje, pažymėdamas, jog „jis 
žinojo, kad erelis turi nuolatinius namus — uolą“; bet ši pastaba ne visai tinkamai 
įvertina šį fragmentą; juk kosmopolitas nebūtinai turi išsižadėti savo nuolatinių namų. 
Tai turėdamas galvoje, nemanau, kad Diogeno žodžių reikšmė buvo grynai „neigia- 
ma“, kai į klausimą „Iš kur esi?“ jis atsakė esąs kosmopolitas, pasaulio pilietis, ypač 
jei prisiminsime, kad panašiai atsakydavo („Esu pasaulio žmogus“) Sokratas ir De- 
mokritas („Išmintingas vyras patogiai eina per visą žemę, nes gerai sielai visas pasau- 
lis yra tėvynė“; žr. Diels?, fr. 247; Tarnas ir Dielsas abejoja šio fragmento autentiš- 
kumu). 

Antisteno monoteizmas irgi turi būti vertinamas atsižvelgiant į šiuos liudijimus. 
Neabejotina, kad šitoks monoteizmas nebuvo žydiškas, t. y. gentinis ir išskiriantis. 
(Jei Diogeno Laertijo, VI, 13 pasakojimas teisingas ir Antistenas tikrai dėstė Kinosar- 
ge, „pavainikių“ gimnazijoje, tada galima spėti, kad Antistenas sąmoningai pabrėžda- 
vo savo mišrią, pusiau barbarišką kilmę.) Tarnas tikrai teisus, pažymėdamas (p. 145), 
kad Aleksandro monoteizmas buvo susijęs su Žmonijos vieningumo idėja. Bet tą pat 
galima pasakyti ir apie kinikus, kurie, mano galva, patyrė (žr. paskutinę pastabą) 
Antisteno, vadinasi, ir Sokrato įtaką. (Plg. ypač Cicerono liudijimus, Tuscul., V, 37, 
Epiktetą, I, 9, 1 ir Diogeną Laertiją, VI, 2, 63-71; taip pat Gorgiją, 492 e ir Diogeną 
Laertiją, VI, 105. Žr. taip pat Epiktetą, III, 22 ir 24.) 

Be to, man neatrodo visai neįmanoma, kad, kaip priimta manyti, Aleksandras 
tikrai buvo įkvėptas Diogeno idėjų, taigi egalitarinės tradicijos. Tačiau, atsižvelgda- 
mas į E. Badiano kritiką, nukreiptą prieš Tarną (Historia, 7, 1958, p. 425 ff.), aš 
linkęs atmesti Tarno teiginius, bet laikausi savo požiūrio į V a. sąjūdį. 

9 Žr. Valstybė, 469 b — 471 c, ypač 470 b-d ir 469 b/c. Čia tikrai (žr. kitą pastabą) 
esama kažko panašaus į naujos etinės visumos, apimančios ne vien miestą, užuomaz- 
gų; būtent, turimas galvoje helėnų dominavimo vieningumas. Kaip ir galima tikėtis 
(žr. tolesnę pastabą (1) (b)), Platonas detalizuoja šią mintį. *(Cornfordas teisingai 
apibendrina šią pastraipą, tvirtindamas, kad Platonas „nereiškia jokių humanistinių 
simpatijų, peržengiančių Heladės ribas“; žr. The Republic of Plato, 1941, p. 165.)* 

50 Šioje pastaboje surinkti argumentai, pagrindžiantys tokią Valstybės, 473 e ir 
Platono humanizmo problemos interpretaciją. Norėčiau padėkoti savo kolegai prof. 
H. D. Broadheadui, kurio kritinės pastabos man labai padėjo užbaigti ir padaryti 
aiškesnį savo argumentavimą. 

1. Viena nuolatinė Platono tema (žr. metodologines pastabas, Valst., 368 e, 445 c, 
577 c ir 5 skyriaus 32 pastabą) yra individo ir visumos, t. y. miesto, supriešinimas ir 

palyginimas. Pats svarbiausias holisto žingsnis būtų naujos, didesnės už miestą, visu- 
mos, būtent žmonijos, pripažinimas. Tam reikėtų: a) pasirengimo ir b) išsklaidos. (a) 
Vietoje tokio pasirengimo turime anksčiau minėtą pastraipą apie graikų ir barbarų 
priešybę (Valst., 469 b — 471 c). (b) Vietoje išsklaidos randame (jei apskritai ką 
randame) dviprasmiško termino „žmonių giminė“ pašalinimą. Pirma, tuojau pat po 
lemtingosios mūsų aptariamos pastraipos, t. y. pastraipos apie filosofą karalių ( Vals- 
tybė, 473 d/e), šis dviprasmiškas terminas pasirodo kitu pavidalu — kaip visos kalbos 
apibendrinimas ir išvada. Šioje frazėje nuolatinė Platono priešprieša miestas — indi- 
vidas pakeičia priešpriešą miestas — žmonių giminė. Ši frazė skamba taip: „kitaip 
neįmanoma nei asmeninė, nei visuomeninė gerovė“. Antra, panašius rezultatus gau- 
name, nagrinėdami šešis mūsų aptariamosios pastraipos (t. y. Valst., 473 d/e) pakar- 
tojimus ar variantus (būtent pastraipas 487 e, 499 b, 500 e, 501 e, 536 a-b, aptariamas 
toliau, 52 pastaboje, ir jų apibendrinimą 540 d/e su priedu 541 b). Dviejose vietose 
(487 e, 500 e) minimas tik miestas; visose kitose nuolatinė Platono priešprieša mies- 
tas — individas vėl pakeičia priešpriešą miestas — žmonių giminė. Niekur čia neužsi- 
menama apie tariamą Platono idėją, pagal kurią ne tik kenčiančius miestus, bet ir visą 
kenčiančią žmoniją gali išgelbėti vien sofokratija. — Visa tai turint galvoje, tampa 
aišku, kad visose minėtose vietose Platonas turėjo galvoje tik savo nuolatinę prieš- 
priešą (beje, nesistengdamas šiame kontekste jos kaip nors išskirti), galimas daiktas, 
ta prasme, kad sofokratija gali užtikrinti bet kurios Valstybės stabilumą ir laimę — 
dievišką ramybę, taip pat ir visų jos piliečių bei jų palikuonių (kuriuose kitu atveju 
suvešės blogis — išsigimimo blogis) laimę bei ramybę. 

2. Terminą „žmogiškas“ Platonas dažniausiai vartoja arba priešindamas terminui 
„dieviškas“ (vadinasi, šiek tiek niekinama prasme, ypač jei reikia pabrėžti žmogiškojo 
žinojimo ir žmogiškojo meno ribas; žr. Timajas, 29 c/d; 77 a; Sofistas, 266 c, 268 d; 
Įstatymai, 691 e f., 854 a), arba zoologine prasme, žmogų priešindamas gyvūnams, 
pavyzdžiui, ereliams, arba su jais lygindamas. Niekur, išskyrus ankstyvuosius sokra- 
tiškus dialogus (apie vieną išimtį žr. toliau, šios pastabos (6)), aš nematau, kad šis 
terminas (arba terminas žmogus“) būtų vartojamas humanistine prasme, t. y. nuro- 
dytų tai, kas peržengia tautos, rasės ar klasės ribas. Net „mentalinė“ termino „žmo- 
giškas“ vartosena yra reta. (Turiu galvoje tokią vartoseną kaip Įstatymuose, 737 b: 
„nežmoniška kvailystė“.) Tiesą sakant, platoniškąją šio termino vartoseną geriausiai 
išreiškia kraštutinės nacionalistinės Fichte's ir Spenglerio pažiūros, išdėstytos 12 sky- 
riuje, tekste, susijusiame su 79 pastaba; tokia vartosena yra zoologinė, o ne moralinė. 
Yra daug Platono veikalų pastraipų, liudijančių šitokią ir panašią vartoseną: Valstybė, 
365 d; 486 a; 459 b/c; 514 b; 522 c; 606 e f. (kur Homeras, kaip žmogiškųjų dalykų 
žinovas, priešinamas himnų dievams kūrėjui); 620 b. - Faidonas, 826 b. - Kratilas, 

392 b. - Parmenidas, 134 c. - Teaitetas, 107 b. - Kritonas, 46 e. - Protagoras, 344 c. 
— Politikas, 274 d (žmonių- avių piemuo, prilygstantis dievui, bet ne Žmogus). -- 
Įstatymai, 673 d; 688 d; 737 b (890 b yra, galimas daiktas, dar vienas nickinamos 
vartosenos pavyzdys — „žmonės“ čia beveik prilyginami „miniai“). 

3. Tikra tiesa, kad Platonas pripažįsta žmogaus Idėją arba Formą, bet būtų klai- 
dinga manyti, kad ji išreiškia tai, kas bendra visiems Žmonėms; veikiau tai išdidaus 
supergraiko aristokrato idealas, ir juo grindžiamas ne tikėjimas žmonių brolybe, o 
aristokratiškų ar vergiškų „prigimčių“ hierarchija, atitinkanti tų prigimčių didesnį ar 
mažesnį panašumą į originalą, senovinį žmonių giminės protėvį. (Graikai panašesni 
i ji, negu kokia nors kita rasė.) Todėl „protas būdingas dievams ir tik nedaugeliui 
žmonių“ (Zim., 51 e; žr. Aristotelio žodžius tekste, susijusiame su 11 skyriaus 3 
pastaba). 

4. „Miestas danguje“ (Valst., 592 b) ir jo piliečiai yra, kaip teisingai pažymi 
Adamas, ne graikai; bet tai nereiškia, kad jie priklauso „žmonijai“, kaip mano jis 
(pastaba apie 470 e 30 ir kitos); veikiau jie yra superišskirtiniai žmonės, supergraikai 
(jie yra „virš“ graikų miesto, apibūdinto 470 e ff.), labiausiai nutolę nuo barbarų. (Tai 
nereiškia, kad „Miesto danguje“ idėja — kaip, pavyzdžiui, liūto danguje ir kitų žvaigž- 
dynų idėjos — negalėjo būti kilusi iš Rytų.) 

5. Galiausiai galima pažymėti, kad pastraipa 499 c/d graikų ir barbarų skirtumą 
pašalina ne labiau nei praeities, dabarties ir ateities skirtumą; čia Platonas drastiškai 
bando suformuluoti platų apibendrinimą, orientuotą į laiką ir erdvę; jis nori pasakyti 
tik štai ką: „Jei kada nors ir kur nors“ (o mes galime pridurti: netgi tokioje visai 
neįmanomoje vietoje kaip barbarų šalis) „nutiktų toks dalykas, tada <...>“ Pastaba 
Valstybėje, 494 c/d, išreiškia panašų, nors ir stipresnį jausmą — tarsi būtum susidūręs 
su kažkuo, kas yra beveik visiškas absurdas. Šiuo atveju tokį jausmą sukelia Alkibia- 
do viltis sukurti universalią graikų ir svetimšalių imperiją. (Pritariu Fieldo minčiai, 
išreikštai jo veikale Plato and His Contemporaries, 130 (1 pastaba), ir Tarnui; žr. 5 
skyriaus 13 (2) pastabą). 

Taigi Platono veikaluose negaliu aptikti nieko, išskyrus priešiškumą humanistinei 
žmonijos vienybės — peržengiančios rases ir klases — idėjai, ir esu įsitikinęs, kad tie, 
kurie mano kitaip, idealizuoja Platoną (žr. 6 skyriaus 3 pastabą ir tekstą) ir neįžvelgia 
ryšio tarp jo aristokratinio bei antihumanistinio nusiteikimo ir jo idėjų teorijos. Žr. 
taip pat šio skyriaus 51, 52 ir 57 pastabas, toliau. 

* 6. Kiek man žinoma, egzistuoja tik viena tikra išimtis, viena pastraipa, aiškiai 
prieštaraujanti tam, kas pasakyta. Pastraipoje (Teaitetas, 174 e f.), kuri turi pavaizduo- 
ti filosofo pakantumą ir universalistinį nusiteikimą, skaitome: „Kiekvienas žmogus 
turi daugybę protėvių, o tarp jų buvo ir turtingųjų, ir vargšų, ir karalių, ir vergų, ir 

barbarų, ir graikų“. Nežinau, kaip šią įdomią ir aiškiai humanistinę pastraipą — joje 
pabrėžiama paralelė ponas versus vergas ir graikas versus barbaras primena visas tas 
teorijas, kurias Platonas neigė — suderinti su kitomis Platono idėjomis. Galimas daik- 
tas, kad ši mintis, kaip ir daug kas Gorgijuje, perimta iš Sokrato; galimas daiktas, kad 
Teaitetas (priešingai nusistovėjusiai nuomonei) ankstesnis už Valstybę. Žr. mano an- 
trąjį „Priedą“ , p. 208 f.* 

>1 Man atrodo, kad čia užsimenama apie dvi pasakojimo apie Skaičių vietas, kur 
Platonas (kalbėdamas apie „jūsų rasę“) turi galvoje žmonių giminę: „tai, kas gyvena 
ant žemės“ (546 a/b; žr. 5 skyriaus 39 pastabą ir tekstą) ir „nesugebantys skirti ir 
išsaugoti Hesiodo kartų“ (546 d/e f.; žr. 5 skyriaus 39 ir 40 pastabas ir tolesnę 
pastraipą). Žr. taip pat argumentus šio skyriaus 52 pastaboje, liečiančius „tiltą“ tarp 
tų dviejų pastraipų, t. y. tarp lemtingosios pastraipos, kur pasakojama apie filosofą 
karalių, ir pasakojimo apie Skaičių. 

32 Valstybė, 546 d/e f. Čia cituojamas fragmentas yra pasakojimo apie Skaičių ir 
Žmogaus Nuopuolį dalis, 546 a — 547 a; jis cituojamas tekste, susijusiame su 5 
skyriaus 39/40 pastabomis; žr. taip pat šio skyriaus 13 ir 43 pastabas. - Mano teiginį 
(žr. tekstą, susijusį su paskutine pastaba), kad ši pastaba pastraipoje apie filosofą 
karalių, Valstybėje, 473 e (žr. šio skyriaus 44 ir 50 pastabas), užbėga už akių pasa- 
kojimui apie Skaičių, patvirtina pastebėjimas, kad tarp tų dviejų pastraipų tikrai esama 
„tilto“. Pasakojimui apie Skaičių, be abejonės, užbėgama už akių Valst., 536 a/b, t. y. 
pastraipoje, kuri, kita vertus, gali būti traktuojama kaip fragmento apie filosofą kara- 
lių atvirkščias variantas, nes joje iš tikrųjų sakoma, kad blogiausia atsitiks tada, jei 
valdovais bus parinkti blogi žmonės; be to, ji net baigiasi tiesiogine užuomina apie 
didžiąją bangą: „o jei parinksime netinkamus žmones, tai išeis priešingai, ir filosofijai 
užtrauksime dar didesnes patyčias“. Esu įsitikinęs, kad ši aiški užuomina rodo, jog 
Platonas suvokė, kokia svarbi ši pastraipa (iš tikrųjų skleidžiama nuo 473 c-e pabai- 
gos iki jos pradžios), rodanti, kas atsitiks, jei nebus paisoma patarimo, duodamo 
pastraipoje apie filosofą karalių. Taigi ši „atvirkštinė“ pastraipa (536 a/b) gali būti 
pavadinta tiltu tarp „lemtingosios pastraipos“ (473 e) ir „Skaičiaus pastraipos“ (546 
a ff.), nes joje esama nedviprasmiškų užuominų apie rasizmą, užbėgančių už akių 
pastraipai (546 d f.), kur kalbama apie tą patį dalyką kaip ir šioje pastaboje. (Tai 
galima interpretuoti kaip papildomą argumentą, liudijantį, kad, rašydamas pastraipą 
apie filosofą karalių, Platonas turėjo galvoje rasizmą ir net užsiminė apie jį.) Dabar 
aš pacituosiu „atvirkštinės“ pastraipos (536 a/b) pradžią: „Ir nuosaikumo, narsumo, 
didžiadvasiškumo bei visų kitų dorybės dalių atžvilgiu taip pat reikia skirti kilnų 
žmogų nuo žemo. Kas nemoka atskirti tokių dalykų — ar paskiras Žmogus, ar valsty- 
bė — tas, pats šito nepastebėdamas, pasitelks vieniems ir kitiems reikalams — kaip 

draugus arba kaip valdovus - šlubus ir žemus žmones.“ (Žr. taip pat šio skyriaus 47 
pastabą.) 

Platono domėjimasis rasinio išsigimimo ir rasės veisimo klausimais kick paaiškin- 
tas tekste, susijusiame su 10 skyriaus 6, 7 ir 63 pastabomis, ryšium su 5 skyriaus 39 
(3) ir 40 (2) pastabomis. 

* Dėl citatos apie kankinį Kodrą tolesnėje teksto pastraipoje žr. Puota, 208 d, 
išsamiau ta vieta cituojama 3 skyriaus 4 pastaboje. — R. Eisleris (Caucasica, 5, 1928, 
p. 129, 237 pastaba) tvirtina, kad „Kodras“ yra ikihelėniškas žodis, žymintis „kara- 
lių“. Tai būtų dar vienas tradicijos, pagal kurią Atėnų kilmingieji buvo autochtonai, 
atspalvis. (Žr. šio skyriaus 11 (2) pastabą; 8 skyriaus 52 pastabą; ir Valstybė, 368 a 
bei 580 b/c.)* 

53 A. E. Taylor, Plato (1908, 1914), p. 122 f. Sutinku su šiuo įdomiu fragmentų, 
kiek jis cituojamas tekste. Tačiau po žodžio „atėnietis“ aš praleidau žodį „patriotas“, 
nes nesutinku su tokiu Platono apibūdinimu, kokį pateikia Tayloras. Apie Platono 
„patriotizmą“ žr. tekstą, susijusį su 4 skyriaus 14—18 pastabomis. Dėl termino „patrio- 
tizmas“ ir „tėvų valstybė“ žr. 10 skyriaus 23-26 ir 45 pastabas. 

** Valstybė, 494 b: „Argi šitoks žmogus nuo pat vaikystės nebus pirmas draugų 
tarpe, ypač jei jo kūnas bus panašus į jo sielą?“ 

5 Op. cit., 496 c: „Apie mano paties demoniškąjį ženklą neverta ir kalbėti“. 

36 Žr., ką Adamas sako savajame Valstybės leidime, pastabas apie 495 d 23 ir 495 
e 31 ir mano 47 pastabą šiame skyriuje. (Žr. taip pat šio skyriaus 59 pastabą.) 

?7 Valstybė, 496 c-d; žr. Septintas laiškas, 325 d. (Nemanau, kad Barkeris, (Greek 
Political Theory, I, 107, n.2) būtų teisus, apie cituojamą pastraipą sakydamas: „gali- 
mas daiktas <...> kad Platonas turi galvoje kinikus“. Šioje pastraipoje tikrai neužsi- 
menama apie Antisteną, o Diogenas, kurį Barkeris galėjo turėti galvoje, vargu ar buvo 
žinomas tuo metu, kai toji pastraipa buvo parašyta, jau nekalbant apie tai, kad Pla- 
tonas niekada nebūtų galėjęs šitaip apie jį kalbėti.) 

1. Toje pačioje Valstybės pastraipoje yra dar viena pastaba, kurioje, galimas daik- 
tas, Platonas užsimena apie save. Kalbėdamas apie nedaugelį žmonių, vertų užsiimti 
filosofija, ir tuos, kurie tam „nedaugeliui“ priklauso, jis pamini „kilnios sielos ir gerai 
išauklėtus Žmones, gyvenančius tremtyje“ (t. y. išvengusius Alkibiado likimo, nes 
Alkibiadas tapo pataikūnų auka ir išdavė Sokrato filosofiją). Adamas mano (pastaba 
apie 496 b 9), kad „Platonas veikiausiai nebuvo ištremtas“; tačiau Sokrato mokinių 
pabėgimas į Megarą po jų mokytojo mirties galėjo išlikti Platono atmintyje kaip viena 
lemtingiausių jo gyvenimo akimirkų. Kad šioje pastraipoje kalbama apie Dioną, be- 
veik neįtikėtina, nes Dionas buvo ištremtas, kai jam buvo apie 40 metų, taigi jis jau 
buvo peržengęs kritišką jaunuolio amžių; be to, čia nesama (kaip Platono atveju) 

panašumo su Sokrato bičiuliu Alkibiadu (jau nekalbant apie tai, kad Platonas prieši- 
nosi Diono ištrėmimui ir stengėsi jį išgelbėti). Jei tarsime, kad šioje pastraipoje kal- 
bama apie Platoną, teks tą pat pasakyti ir apie 502 a: „Bet kas ims ginčyti, kad tarp 
valdovų ir karalių sūnų gali pasitaikyti filosofinės prigimties žmonių?“, nes šio frag- 
mento tęsinys yra toks panašus į ankstesnio fragmento tęsinį, kad, atrodo, juose 
kalbama apie tą patį „kilnios sielos žmogų“. Šitokia 502 a interpretacija įmanoma ir 
savaime, nes turime prisiminti, kad Platonas visada atvirai didžiavosi savo šeima, 
pavyzdžiui, šlovino savo tėvą ir brolius, kuriuos vadino „dieviškais“. ( Valst., 368 a; 
negaliu sutikti su Adamu, šią pastabą laikančiu ironiška; žr. taip pat pastabą apie 
tariamą Platono protėvį Kodrą (Puota, 208 d), taip pat ir apie tariamą jo kilmę iš 
Atikos gentinių karalių giminės.) Jei priimsime tokią interpretaciją, nuorodą (499 b- 
c) į „valdovus, karalius ir jų sūnus“, visiškai tinkančią Platonui (jis buvo ne tik 
kodridas, bet ir valdovo Dropido palikuonis), bus galima traktuoti panašiai, t. y. kaip 
502 a parengimą. O tai padėtų įminti dar vieną mįslę. Turiu galvoje 499 b ir 502 a. 
Sunku, o gal neįmanoma, šias pastraipas interpretuoti kaip pastangas įtikti Dionisijui 
Jaunesniajam, nes tokią interpretaciją būtų sunku suderinti su neslopstančiu Platono 
įniršiu ir aiškiais asmeniniais (576 a) išpuolių (572-580) prieš Dionisiją Vyresnįjį 
motyvais. Svarbu pažymėti, kad visose trijose pastraipose (473 d, 499 b, 502 a) 
Platonas kalba apie paveldimas karalystes (kurias jis taip labai priešina tironijoms) ir 
apie „dinastijas“; bet iš Aristotelio Politiko, 1292 b 2 (žr. Meyer, Gesch. d. Altertums, 
V, p. 56) ir 1293 a 11, žinome, kad „dinastijos“ yra paveldimos oligarchinės šeimos, 
vadinasi, ne tokios šeimos kaip tirono Dionisijo šeima, o veikiau tokios, kurias vadi- 
name aristokratiškomis šeimomis, kaip paties Platono šeima. Aristotelio teiginį pare- 
mia Tukididas, IV, p. 78, ir Ksenofontas, Hellenica, V, 4, p. 46. (Šie argumentai 
nukreipti prieš Adamo antrąją pastabą apie 499 b 13.) Žr. taip pat 3 skyriaus 4 
pastabą. 

* 2. Kitą svarbią pastraipą, kurioje Platonas kalba apie save, galima rasti Politike. 
Čia sakoma, kad esminis karališkos prigimties politiko bruožas (258 b, 292 c) yra jo 
žinojimas arba mokslingumas. Rezultatas — dar vienas sofokratijos pateisinimas: „Iš 
valstybės santvarkų vienintelė gera toji, kur valdovai yra tikri mokslininkai“ (293 c). 
Ir Platonas įrodo, kad „žmogus, turintis karališkąjį mokslą, kaip parodėme, turi būti 
paskelbtas karaliumi, nesvarbu, ar jis valdo, ar ne“ (292 e/293 a). Platonas tikrai manė 
turįs tą karališkąjį mokslą; taigi šioje pastraipoje nedviprasmiškai pasakoma, kad jis 
laikė save žmogumi, kuris „turi būti paskelbtas karaliumi“. Norint suprasti Valstybę 
jokiu būdu negalima nepaisyti šios daug ką paaiškinančios pastraipos. (Karališkasis 
mokslas, žinoma, pirmiausia yra mokslas, kuriuo disponuoja vis tas pats pedagogas 
romantikas ir valdovų klasės veisėjas, turintis sukurti sistemą, tramdančią ir vienijan- 

čią kitas klases — vergus, darbininkus, tarnautojus etc., apibūdintus 289 c ff. pastrai- 
poje. Todėl karališkasis mokslas turi „supinti“ (sumaišyti) „„nuosaikių ir drąsių Žmonių 
charakterius, kai tik karaliaus valdžia tuos Žmones suveda į draugę, į draugišką ir 
vieningą bendruomenės gyvenimą“. Žr. taip pat 5 skyriaus 40 (2) pastabą; 4 skyriaus 
29 pastabą; ir šio skyriaus 34 pastabą.)* 

58 Žymiojoje Faidono (89 d) pastraipoje Sokratas ragina vengti mizantropijos ir 
neapykantos žmonėms (kurią jis lygina su misologija arba nepasitikėjimu racionaliu 
argumentavimu). Žr. taip pat 10 skyriaus 28 ir 56 pastabą ir 7 skyriaus 9 pastabą. 

Kita šios teksto pastraipos citata iš Valstybės, 489 b/c. — Ryšys su ankstesnėmis 
pastraipomis bus aiškesnis, jei turėsime galvoje visą 488—489 ištrauką, ir ypač išpuolį 
(489 e) prieš „daugumą“ filosofų, kurie „būtinai yra blogi“, t. y. prieš tuos pačius 
„blogos prigimties“ Žmones, apie kurių užgniaužimą jau kalbėta šio skyriaus 44 ir 47 
pastabose. 

Ženklą, kad Platonas svajodavo tapti filosofu karaliumi ir Atėnų išgelbėtoju, ma- 
no galva, galima rasti Įstatymuose, 704 c -707 c, kur Platonas mėgina parodyti, kokį 
pavojų moralei kelia jūra, jūrų prekyba ir imperializmas. (Žr. Aristotelis, Politika, 
1326 b -1327 a, 10 skyriaus 9-22 ir 36 pastabas ir tekstą.) 

Žr. ypač Įstatymai, 704 d: „Jei miestas bus pastatytas ant jūros kranto ir turės 
puikias prieplaukas <...> tai reikės galingo gelbėtojo ir beveik antžmogiško įstatymų 
leidėjo, kad būtų galima išvengti permainų ir išsigimimo“. Ar šitaip rašydamas Pla- 
tonas nesiekė parodyti, kad jo nesėkmė Atėnuose buvo nulemta antžmogiškų sunku- 
mų, susijusių su geografine padėtimi? (Bet nepaisant visų nusivylimų — žr. 7 skyriaus 
25 pastabą — Platonas vis dar tiki metodu, leidžiančiu įveikti tironą; žr. Įstatymai, 710 
c/d, cituotą tekste, susijusiame su 4 skyriaus 24 pastaba.) 

5° Tai pastraipa (prasidedanti nuo 498 d/e, Valstybė; žr. 9 skyriaus 12 pastabą), 
kurioje Platonas net išreiškia viltį, jog „dauguma“ gali pakeisti savo nuomonę ir 
sutikti, kad filosofai taptų valdovais, jei tik išmoks (gal iš Valstybės?) tikrą filosofą 
skirti nuo pseudofilosofo. 

Dvi paskutines šios teksto pastraipos eilutes palyginkite su Valstybe, 473 c —- 474 
a ir 517 a/b. 

0 Kartais tokios svajonės išpažįstamos atvirai. F. Nietzsche, (The Mill to Power, 
ed. 1911, Book IV, Aphor, 958), nurodydamas Teagą, 125 e/126 a, rašo: „Platono 
Teage parašyta: 'Kiekvienas iš mūsų trokšta būti visų Žmonių viešpačiu, jei tik būtų 
įmanoma, o labiausiai trokštama būti pačiu Viešpačiu Dievu'. Tai dvasia, kuri turi 
sugrįžti.“ Man nereikia komentuoti Nietzsche's politinių pažiūrų; bet esama kitų filo- 
sofų, platonistų, naiviai užsimenančių, kad jei dėl kokio nors laimingo atsitiktinumo 
platonistas paimtų valdžią mūsų dienų valstybėje, jis kreiptų dalykus platoniškojo 

idealo link ir paliktų mažų mažiausiai tobulesnius, negu rado. „<...> Žmonės, gimę 
"oligarchijoje" ar 'demokratijoje'“, — skaitome mes (šiame kontekste tai gali būti 
užuomina apie 1939 m. Angliją), — „turintys filosofų platonistų idealus ir dėl kokio 
nors laimingo aplinkybių pasikeitimo gavę aukščiausią politinę valdžią, tikrai bandys 
įgyvendinti Platono valstybę, ir net jei jiems ir nepavyks iki galo įgyvendinti savo 
siekių, jie bent jau paliks visuomenę, labiau priartėjusią prie idealo, negu iš pradžių.“ 
(Cituojame iš A. E. Taylor, „The Decline and Fall of the State in Republic, VIII“, 
Mind, N.S. 48, 1939, p. 31.) Tolesniame knygos skyriuje kritikuojamos tokios roman- 
tiškos svajonės. 

* Įžvalgią Platono valdžios troškimo analizę galima rasti puikiame H.Kelseno 
straipsnyje „Platonic love“ (The American Imago, vol. III, 1942, p. 1 ff.)* 

6l Op. cit., 520 a — 521 c, citata iš 520 d. 

62 Žr. G. B. Stern, The Ugly Dachshund, 1938. 


Devinto skyriaus pastabos 


Epigrafas iš Les Thibaults, by Roger Martin du Gard, cituojama iš angliško lei- 
dimo p. 575 (Summer 1914, London, 1940). 

! Atrodo, kad manasis utopinės socialinės inžinerijos apibūdinimas sutampa su 
tokia socialine inžinerija, kurią propaguoja M. Eastmanas in: Marxism: is it Science?, 
žr. ypač p. 22 ff. Susidaro įspūdis, kad Eastmano pažiūros atstovauja perėjimui nuo 
istoricizmo prie utopinės inžinerijos. Bet gal aš klystu; gal tai, ką Eastmanas iš tikrųjų 
turi galvoje, labiau panašu į tai, ką aš vadinu daline inžinerija. Roscoe Poundo „so- 
cialinės inžinerijos“ koncepcija yra aiškiai „dalinė“; žr. 3 skyriaus 9 pastabą. Žr. taip 
pat 5 skyriaus 18 (3) pastabą. 

2 Esu įsitikinęs, kad etiniu požiūriu kančia ir laimė ar skausmas ir malonumas nėra 
simetriški. Ir utilitarinis didžiausios laimės principas, ir Kanto principas „Stenkis, kad 
kiti žmonės būtų laimingi...“ man atrodo (bent jau taip formuluojami) klaidingi, bet 
racionaliai tai sunku įrodyti. (Apie etinių įsitikinimų iracionalų aspektą žr. šio skyriaus 
11 pastabą, o apie racionalų aspektą žr. 24 skyriaus II ir ypač III skirsnį.) Mano 
nuomone (žr. 5 skyriaus 6 (2) pastabą), žmogaus kančia reikalauja tiesioginės mora- 
linės reakcijos, t. y. pagalbos, tuo tarpu tokios būtinybės nesama, kai reikalaujama 
padidinti žmogaus laimę, nors jam ir šiaip sekasi visai neblogai. (Toliau kritikuojant 
utilitaristų formulę ,„Maksimizuok malonumą“ reikia turėti galvoje, kad ši formulė 
suponuoja tolydinę „malonumas — kančia“ skalę, kuri leidžia kančios laipsnius trak- 
tuoti kaip negatyvius malonumo laipsnius. Bet moralės požiūriu, malonumas negali 
atsverti kančios, o ypač vieno žmogaus malonumas — kito žmogaus kančios. Užuot 
reikalavus didžiausios laimės didžiausiam skaičiui Žmonių, reikia kur kas kukliau 

pareikalauti, kad visi kuo mažiau kentėtų, jei tik kančių galima išvengti. Kai dėl 
neišvengiamų kančių, pavyzdžiui, bado tokiu metu, kai neišvengiamai trūksta maisto, 
tai tas kančias, kiek įmanoma, reikia dalyti po lygiai. Esama tam tikro panašumo tarp 
šitokios etinės pozicijos ir tos mokslo metodologijos, kurią aš išskleidžiau knygoje 
The Logic of Scientific Discovery. Toks metodologinis požiūris leidžia geriau suprasti 
etikos sritį, kurioje reikalavimus reikėtų formuluoti negatyviai, t. y. reikalauti pašalinti 
kančią, o ne didinti laimę. Panašiai ir mokslo metodo uždavinį geriau formuluoti 
negatyviai; šio metodo esmė — pašalinti klaidingas teorijas (iš daugelio siūlomų hipo- 
tezių visumos), o ne gauti tiksliai nustatytas tiesas. 

3 Labai geras tokios dalinės inžinerijos arba atitinkamos dalinės technologijos 
pavyzdys yra du C. G. F. Simkino straipsniai apie „biudžeto reformą“ (C. Simkin. 
Budgetary Reform, Australian Economic Record (1941, p. 192 ff., ir 1942, p. 16 ff.). 
Man malonu nurodyti tuos du straipsnius, nes juose sąmoningai remiamasi mano 
propaguojamais metodologiniais principais; taip parodoma, kad šie principai yra nau- 
dingi technologinėje praktikoje. 

Aš nemanau, kad dalinė inžinerija negali būti drąsi ar kad turi apsiriboti „„smul- 
kiomis“ problemomis. Tačiau aš manau, kad sudėtingumo laipsnis, kuriam mes gali- 
me ryžtis, nulemiamas mūsų patirties, įgytos sąmoningai ir sistemingai praktikuojant 
socialinę inžineriją. 

4 Ši požiūrį neseniai akcentavo F. A. von Hayekas daugelyje įdomių straipsnių 
(žr., pavyzdžiui, jo Freedom and the Economic System, Public Policy Pamphlets, 
Chicago, 1939). Tai, ką aš vadinu „utopine inžinerija“, mano galva, beveik atitinka 
tai, ką Hayekas pavadintų „centralizuotu“ arba „kolektyvistiniu“ planavimu. Pats Ha- 
yekas siūlo tai, ką jis vadina „planavimu laisvės labui“. Man atrodo, jis sutiktų, kad 
tai ir būtų kažkas panašaus į „dalinę inžineriją“. Manau, kad Hayeko prieštaravimą 
kolektyvistiniam planavimui galima suformuluoti maždaug taip. Jei pabandysime kur- 
ti visuomenę pagal schemą, gali pasirodyti, kad mūsų schemoje nėra vietos individo 
laisvei. O jei tokia vieta atsiras, gali pasirodyti, kad ta schema netinkama laisvei 
įgyvendinti. Priežastis yra ta, kad centralizuotas ekonominis planavimas iš ekonomi- 
nio gyvenimo pašalina vieną svarbiausių individo funkcijų, būtent jo kaip produktą 
pasirenkančio subjekto, kaip laisvo vartotojo funkciją. Kitaip tariant, Hayeko kritika 
priskirtina socialinės technologijos sričiai. Jis pabrėžia tam tikrą technologinę nega- 
limybę, būtent tai, kad neįmanoma sudaryti planą tokios visuomenės, kuri būtų eko- 
nomiškai centralizuota, o kartu individualistinė. 

* Tie, kurie skaitė F. Hayeko The Road to Serfdom (1944), gali būti nustebinti 
šios pastabos; juk Hayeko pozicija, išreikšta šioje knygoje, yra tokia aiški, kad šiek 
tiek migloti mano komentarai atrodo visai nereikalingi. Bet mano pastaba buvo iš- 

spausdinta dar prieš Hayeko knygos pasirodymą; ir nors daugelį jo svarbiausių idėjų 
užuomazgų galima rasti ankstesniuose jo veikaluose, tos idėjos nebuvo išreikštos taip 
aiškiai, kaip knygoje The Road to Serfdom. Be to, daugelis idėjų, kurias paprastai mes 
siejame su Hayeko vardu, man buvo nežinomos tuo metu, kai buvo rašoma ši pastaba. 

Atsižvelgdamas į tai, kas man dabar žinoma apie Hayeko poziciją, galiu pasakyti, 
kad manasis šios pozicijos apibendrinimas man neatrodo esąs klaidingas, nors anuo 
metu aš, be abejonės, sumenkinau jos reikšmę. Galimas daiktas, kad keletas tikslinan- 
čių pastabų viską pastatys į savo vietą. 

Pats Hayekas nevartotų žodžio „socialinė inžinerija“, norėdamas apibūdinti poli- 
tinę veiklą, kurią jis būtų pasirengęs ginti. Jis nepritaria tokiam terminui, nes šis 
siejasi su ta bendra tendencija, kurią jis pavadino „scientizmu““, t. y. su naiviu tikė- 
jimu, kad gamtos mokslų metodai (ar veikiau tai, ką daugelis žmonių laiko gamtos 
mokslų metodais) turi duoti panašius įspūdingus rezultatus visuomenės gyvenimo 
srityje. (Žr. dvi Hayeko straipsnių serijas: „Scientism and the Study of Society“, 
Economica, IX-XI, 1942-1944, ir „The Counter-revolution of Science“, ibid., VIII, 
1941.) 

Jei „scientizmu“ laikome tendenciją visuomenės mokslų srityje pamėgdžioti tai, 
kas laikoma gamtos mokslų metodais, tada istoricizmas gali būti apibūdintas kaip 
scientizmo forma. Tipiškas ir įtakingas argumentas istoricizmo naudai apskritai yra 
toks: „Mes galime numatyti saulės užtemimus; kodėl gi negalėtume numatyti revoliu- 
cijų?“; arba tikslesne forma: „Mokslo uždavinys yra numatyti įvykius; vadinasi, vi- 
suomenės mokslų uždavinys — numatyti visuomenės gyvenimo įvykius, t. y. istoriją“. 
Aš bandžiau paneigti šitokį argumentavimą (žr. mano darbus The Poverty of Histo- 
ricism ir „Prediction and Prophecy, and their Significance for Social Theory“, Proce- 
edings of the Xth International Congress of Philosophy, Amsterdam, 1948; taip pat 
mano knygą Conjectures and Refutations), ir kaip tik šia prasme esu scientizmo 
priešininkas. 

Bet jei „scientizmu“ vadinsime požiūrį, pagal kurį visuomenės mokslų metodai 
didele dalimi yra tokie pat kaip ir gamtos mokslų metodai, tada aš turiu prisipažinti 
esąs „scientizmo“ šalininkas. Tiesą sakant, esu įsitikinęs, kad visuomenės ir gamtos 
mokslų panašumas net gali padėti ištaisyti klaidingas idėjas apie gamtos mokslus, nes 
galima parodyti, kad gamtos mokslai panašesni į visuomenės mokslus, nei paprastai 
manoma. 

Štai kodėl aš ir toliau vartojau Roscoe Poundo terminą „socialinė inžinerija“ ta 
prasme, kuria jį vartojo pats Roscoe Poundas, nes, kiek galiu spręsti, tokioje varto- 
senoje nėra „scientizmo“, kurį, mano galva, reikia atmesti. 

Nepriklausomai nuo terminologijos problemų, aš ir dabar manau, kad Haycko 
idėjas galima suderinti su tuo, ką vadinu „daline inžinerija“. Kita vertus, Hayckas 
savo idėjas išreiškė daug aiškiau nei aš anuo metu. Tą jo idėją, kuri atitinka tai, ką 
pavadinčiau „socialine inžinerija“ (Poundo prasme), išreiškia jo teiginys, kad laisvoje 
visuomenėje iškyla poreikis pertvarkyti tai, ką jis vadina jos „teisine struktūra ".* 

> Bryanas Magee atkreipė mano dėmesį į tai, ką jis teisingai vadina „puikiai 
išreikštu Tocgueville'io argumentu“ (žr. de Tocgueville, L'ancien rėgime). 

é Klausimas, ar geras tikslas pateisina blogas priemones, atrodo, iš pradžių iškilo 
kaip klausimas, ar reikia meluoti ligoniui, norint jį nuraminti, arba: ar Žmonėms 
neleisti žinoti [tikros padėties], kad jie būtų laimingi; arba: ar galima pradėti ilgą ir 
kruviną pilietinį karą, kad būtų sukurtas taikingas ir gražus pasaulis. 

Visais šiais atvejais veiksmas, kurį norima atlikti, turi iš pradžių duoti tiesioginį 
rezultatą (vadinamą „priemonėmis“), kuris laikomas blogiu, kad būtų pasiektas ant- 
rinis rezultatas (vadinamas „tikslu“), kuris laikomas gėriu. 

Man atrodo, kad visais tokiais atvejais iškyla trejopo pobūdžio klausimai. 

a. Kiek mes galime tikėtis, kad tam tikros priemonės tikrai atves prie norimo 
tikslo? Kadangi tos priemonės yra artimesnis rezultatas, daugeliu atveju jos bus tik- 
resnis numatomo veiksmo padarinys, o tikslas, kuris yra tolimesnis, bus ne toks tikras. 

Iškylantis klausimas yra faktinis, o ne moralinio vertinimo klausimas. Tai iš tik- 
rųjų klausimas, ar galima pasitikėti numanomu priežastiniu ryšiu tarp priemonių ir 
tikslo, ir todėl į jį galima atsakyti taip: jei numanomas priežastinis ryšys nepasireiškė, 
tada paprasčiausiai nėra ko kalbėti apie priemones ir tikslus. 

Taip gali būti iš tikrųjų. Bet praktikoje ši problema gali būti svarbiausia būtent 
moraliniu požiūriu. Juk nors šis klausimas (ar numatomos priemonės atves prie nu- 
matomo tikslo) yra faktinis, mūsų požiūris į šį klausimą suponuoja vieną svarbiausių 
moralinių problemų — ar tokiais atvejais turime kliautis savo įsitikinimu, kad toks 
priežastinis ryšys egzistuoja; kitaip tariant — ar turime dogmatiškai pasitikėti priežas- 
tingumo teorijomis, ar priešingai, turime į jas žiūrėti skeptiškai, ypač kai tiesioginis 
mūsų veiksmo rezultatas savaime laikomas blogu. 

Galimas daiktas, kad šis klausimas nėra labai svarbus pirmuoju mūsų pateiktų 
pavyzdžių atveju, bet jis svarbus kitais dviem atvejais. Kai kurie žmonės gali būti 
visai tikri tuo, kad tais dviem atvejais priežastinis ryšys egzistuoja. Bet šis ryšys gali 
būti visai netiesioginis, ir net jų tikėjimo emocinis tikrumas pats gali būti tik pastanga 
įveikti savo abejones. (Kitaip tariant, čia iškyla kolizija tarp fanatiko ir racionalisto 
sokratiškąja prasme, t. y. žmogaus, siekiančio žinoti savo intelekto ribas.) Kolizija bus 
juo svarbesnė, juo blogesnės „priemonės“. Kad ir kaip būtų, išmokti skeptiškai žvelgti 

į priežastingumo teorijas ir išsaugoti intelektualinį kuklumą, be abejonės, yra viena 
svarbiausių moralinių pareigų. 

Tačiau tarkime, kad numatomas priežastinis ryšys egzistuoja, arba, kitaip tariant, 
egzistuoja situacija, kurioje galima pagrįstai kalbėti apie priemones ir tikslus. Tokiu 
atveju mums reikia iškelti dar du klausimus, (b) ir (c). 

b. Tariant, kad toks priežastinis ryšys egzistuoja ir kad galime būti juo tikri, 
pagrindine problema tampa mažesnio blogio pasirinkimas, t. y. klausimas, ar naudotis 
numatomomis priemonėmis, ar tomis priemonėmis, kurių reikės griebtis, jei bus at- 
sisakyta anų. Kitaip tariant, pats geriausias tikslas pats savaime nepateisina blogų 
priemonių, bet pastangos išvengti blogų padarinių gali pateisinti veiksmus, kurie sa- 
vaime duoda blogus rezultatus. (Dauguma mūsų neabejoja, kad galima nupjauti žmo- 
gui koją, jei to reikia išgelbėti jo gyvybei.) 

Šiame kontekste labai svarbia problema gali tapti tai, kad iš tikrųjų mes nesuge- 
bame suvokti svarstomo blogio mastų. Pavyzdžiui, kai kurie marksistai (žr. 19 skyriaus 
9 pastabą) yra įsitikinę, kad prievartinė socialinė revoliucija sukelia mažiau kančių, 
negu tas nuolatinis blogis, kuris glūdi jų vadinamajame „kapitalizme“. Bet netgi 
tariant, kad tokia revoliucija veda prie geresnės būklės, galima paklausti, kaip jie gali 
išmatuoti vienos ir kitos būklės kančias? Čia vėl iškyla faktinis klausimas, ir mes vėl 
privalome nepervertinti mūsų faktinio žinojimo. Be to, tariant, kad numatomos prie- 
monės, viską pasvėrus, pagerins padėtį, kyla klausimas, ar galime būti tikri, kad 
kitomis priemonėmis nepasieksime geresnių rezultatų, mokėdami mažesnę kainą? 

Bet tas pats pavyzdys verčia kelti kitą labai svarbų klausimą. Vėl tariant, kad 
visos „kapitalizmo“ (jei jis tęsiasi kelias kartas) kančios nusvers pilietinio karo suke- 
liamas kančias, kyla klausimas, ar turime teisę vieną kartą pasmerkti kančioms kitų 
kartų labui? (Esama didžiulio skirtumo tarp aukojimosi kitų labui ir kitų - arba savęs 
ir kitų — aukojimo kokio nors panašaus tikslo labui.) 

c. Dar vienas svarbus momentas yra tas, kad mes neturime manyti, jog vadina- 
masis „tikslas“, kaip galutinis rezultatas, svarbesnis už tarpinį tikslą, „priemones“. Ši 
mintis, išreiškiama tokiais posakiais kaip „Viskas gerai, kas gerai baigiasi“, yra visiš- 
kai klaidinga. Pirma, vadinamasis „tikslas“ nėra kokia nors galutinė pabaiga. Antra, 
priemonės neišnyksta, kai pasiekiamas tikslas. Pavyzdžiui, „blogos“ priemonės — nau- 
ji didelio galingumo ginklai, naudojami kare pasiekti pergalei, - po to, kai tikslas 
pasiekiamas, gali sukelti naujų rūpesčių. Kitaip tariant, jei ką nors ir galima tikrai 
apibūdinti kaip priemones siekti kokiam nors tikslui, šios priemonės labai dažnai yra 
daug daugiau negu priemonės. Jos sukuria kitus padarinius, o ne tik siekiamą tikslą, 
todėl mes turime pasverti ne (buvusias ar esamas) priemones, lygindami jas su (bū- 
simais) tikslais, o bendrus vienokio veiksmo rezultatus (kiek juos įmanoma numatyti) 

su kitokio veiksmo rezultatais. Šie rezultatai apima tam tikrą laikotarpį, kuris savo 
ruožtu apima tarpinius rezultatus, tad numatomas „tikslas“ nėra galutinis, kurį reikia 
apsvarstyti. 

7 1. Esu įsitikinęs, kad pilietinės ir tarptautinės taikos investicinių problemų pa- 
našumas yra labai svarbus. Kiekviena tarptautinė organizacija, turinti įstatymų leidy- 
bos, administracines ir teisines institucijas, taip pat ir ginkluotą vykdomąją valdžią, 
pasirengusią veikti, gali palaikyti tarptautinę taiką taip pat sėkmingai kaip ir panašios 
institucijos paskiroje valstybėje. Tačiau, mano požiūriu, nedera iš jos reikalauti ko 
nors daugiau. Mums pavyko sumažinti nusikaltimus paskirose valstybėse iki palyginti 
nesvarbaus veiksnio, bet nepavyko jų išvengti visiškai. Todėl mums dar ilgą laiką 
reikės policijos, pasirengusios veikti ir kartais realiai veikiančios. Panašiai esu įsiti- 
kinęs, jog turime būti pasirengę tam, kad nesugebėsime išvengti tarptautinių nusikal- 
timų. Jei skelbiame, kad siekiame kartą ir visiems laikams pašalinti karo galimybę, 
galimas daiktas, siekiame pernelyg daug, nes galime susilaukti fatališko rezultato, kad 
mums pristigs realios jėgos smogti smūgiui tuo atveju, jei šios mūsų viltys nepasitei- 
sins. (Tas faktas, kad Tautų Sąjunga nesugebėjo sutramdyti agresorių, bent jau Man- 
chukuo puolimo atveju, visų pirma aiškintinas tuo metu vyravusia bendra nuomone, 
jog ji buvo įsteigta išvengti visiems karams, o ne kariauti. Tai rodo, kad propaganda, 
raginanti atsisakyti visų karų, griauna pati save. Mes turime padaryti galą tarptautinei 
anarchijai ir būti pasirengę kovoti su kiekvienu tarptautiniu nusikaltimu.) (Žr. ypač 
H. Mannheim, War and Crime, 1941; ir A. D. Lindsay, „War to End War“, in Back- 
ground and Issues, 1940.) 

Tačiau kartu reikia išsiaiškinti, kur pilietinės ir tarptautinės taikos analogijos sil- 
pnoji vieta, t. y. kur toji vieta, kurioje ši analogija nebegalioja. Valstybės palaikomos 
pilietinės taikos atveju valstybė turi apsaugoti paskirą pilietį. Galima sakyti, kad 
pilietis yra „natūralus“ vienetas ar atomas (nors esama tam tikro „sutartinio“ elemento 
net pilietybės sąlygose). Kita vertus, mūsų tarptautinės santvarkos nariai, vienetai ar 
atomai bus valstybės. Bet valstybė niekada negali būti „natūralus“ vienetas, kaip 
pilietis; nesama natūralių valstybės ribų. Valstybės ribos keičiasi ir gali būti apibrėž- 
tos tik taikant status quo principą; o kadangi kiekvienas status quo susięs su savo 
nuožiūra parinkta data, valstybės ribų nustatymas yra visai sutartinis. 

Pastanga surasti tam tikras „natūralias“ valstybės ribas ir pagal tai žiūrėti į vals- 
tybę kaip į „natūralų“ vienetą veda prie nacionalinės valstybės principo ir prie roman- 
tiškų nacionalizmo, rasizmo ir tribalizmo fikcijų. Bet šis principas nėra „natūralus“, 
ir idėja, kad egzistuoja natūralūs vienetai, pavyzdžiui, tautos, lingvistinės ar rasinės 


grupės, yra visiškai fiktyvi. Šiuo atveju mums ypač reikia pasimokyti iš istorijos; juk 

nuo pat istorijos pradžios žmonės nuolat maišėsi, jungėsi, išsiskirdavo ir vėl maišy- 
davosi, ir tai negali nutrūkti, net jei to ir norėtume. 

Yra ir kitas momentas, kai pilietinės ir tarptautinės taikos analogijos nebėra. Vals- 
tybė turi apsaugoti paskirą pilietį, t. y. savo vienetus ar atomus; tuo tarpu tarptautinė 
organizacija galiausiai turi apsaugoti paskirus žmones, o ne savuosius vienetus ar 
atomus, t. y. valstybes ar tautas. 

Visiškas nacionalinės valstybės principo (kurio populiarumą lemia tik tas faktas, 
kad jis veikia gentinius instinktus ir kad juo remiasi pigiausias ir veiksmingiausias 
metodas, kuriuo vadovaudamasis gali prasisiekti politikas, negalintis pasiūlyti nieko 
geresnio) atsisakymas ir būtinos sutartinės visų valstybių demarkacijos pripažinimas, 
kartu su įžvalga, kad galutinis tarptautinių organizacijų dėmesio objektas irgi turi 
būti ne valstybės ar tautos, o paskiri žmonės, padės mums aiškiai suprasti ir įveikti 
sunkumus, nulemtus mūsų pamatinės analogijos netinkamumo. (Žr. taip pat 12 skyriaus 
51-64 pastabas ir tekstą ir 13 skyriaus 2 pastabą.) 

2. Mano galva, pastaba, kad galutiniu tarptautinių organizacijų ir net visos poli- 
tikos — tarptautinės, „nacionalinės“ ar parapinės — dėmesio objektu turi būti pripažin- 
tas paskiras žmogus, turi didelę taikomąją reikšmę. Turime suprasti, kad individus 
galime traktuoti pagarbiai, net jei nusprendžiame sunaikinti agresyvios valstybės ar 
nacijos, kuriai tie individai priklauso, valdžios struktūras. Plačiai paplito prietaras, 
kad valstybės ar „nacijos“ karinės, politinės ar net ekonominės valdžios sunaikinimas 
ir kontrolė susijusi su tos valstybės paskirų piliečių kančiomis ar pavergimu. Tačiau 
šis prietaras yra ir nepatikimas, ir pavojingas. 

Jis nepatikimas, nes tarptautinė organizacija saugo šitaip susilpnėjusios valstybės 
piliečius nuo naudojimosi jų politiniu ir kariniu silpnumu. Vienintelė žala individui, 
kurios neįmanoma išvengti, yra jo tautinio išdidumo įžeidimas. O tuo atveju, kai jis 
yra agresyvios šalies pilietis, šios žalos apskritai negalima išvengti, jei agresija atre- 
miama. 

Prietaras, kad elgesio su valstybe negalima skirti nuo elgesio su jos paskirais 
piliečiais, irgi yra labai pavojingas, nes kai tik iškyla klausimas, kaip elgtis su agre- 
syvia šalimi, nugalėjusiose šalyse būtinai atsiranda dvi frakcijos, būtent: frakcija, 
reikalaujanti griežtų priemonių, ir frakcija, reikalaujanti nuolaidumo. Ir dažniausiai nė 
viena iš frakcijų nepagalvoja apie galimybę su valstybe elgtis griežtai, o su jos pilie- 
čiais — švelniai. 

Bet jei šios galimybės nepaisoma, tai veikiausiai atsitinka štai kas. Tuojau pat po 
pergalės su agresyvia valstybe ir su jos piliečiais elgiamasi palyginti griežtai. Tačiau, 
galimas daiktas, su pačia valstybe, su jos jėgos struktūromis nebus elgiamasi taip 
griežtai, kaip derėtų, dėl nenoro griežtai elgtis su nekaltais jos piliečiais, t. y. dėl to, 

kad kaip nors pasireikš nuosaikiosios frakcijos įtaka. Nepaisant šio nenoro, individai 
veikiausiai kentės labiau nei nusipelnė. Todėl po tam tikro laiko nugalėjusiose šalyse 
tikriausiai atsiras reakcija. Galimas daiktas, kad egalitarinės ir humanistinės tenden- 
cijos sustiprins nuosaikiąją frakciją ir griežtos politikos bus atsisakyta. Tačiau tokie 
procesai gali ne tik duoti naujos agresijos šansą agresyviai valstybei; jie įduos jai, 
tarsi žmogui, su kuriuo pasielgta neteisingai, moralinio pasipiktinimo ginklą. Be to, 
nugalėjusias šalis veikiausiai kamuos nepasitikėjimo savimi jausmas, kaip ir žmogų, 
kuris jaučia, kad gal pasielgė blogai. 

Šitokie labai nepageidautini procesai galiausiai turi sukelti naują agresiją. Jos 
galima išvengti, jei, ir tik jei, iš pat pradžių agresyvi valstybė (ir žmonės, atsakingi 
už jos veiksmus) bus aiškiai skiriama nuo jos piliečių. Griežtas elgesys su agresyvia 
valstybe ir net visiškas jos valdžios struktūrų sunaikinimas nesukels tokios humaniškų 
jausmų nulemtos moralinės reakcijos nugalėjusiose šalyse, jei tik bus lydimas švel- 
nios politikos paskirų piliečių atžvilgiu. 

Tačiau ar įmanoma sunaikinti valstybės politinę valdžią, netyčia nepakenkiant jos 
piliečiams? Kad įrodyčiau, jog tai įmanoma, pateiksiu pavyzdį tokios politikos, kuri 
palaužia agresyvios valstybės politinę ir karinę galią, o kartu nepažeidžia paskirų jos 
piliečių interesų. 

Agresyvios šalies pakraščiai, įskaitant pajūrį, jos pagrindinės (ne visos) hidroelek- 
trinės, anglių kasyklos ir metalurgijos įmonės turi būti atskirtos nuo valstybės ir 
valdomos kaip tarptautinė teritorija, kuri tai šaliai niekada nebus sugrąžinta. Uostai ir 
žaliavos turi būti prieinami tos valstybės piliečiams, kad jie galėtų tęsti savo teisėtą 
ekonominę veiklą, neskriaudžiami jokių ekonominių sankcijų, su ta sąlyga, jog jie 
iškviečia tarptautines komisijas, kontroliuojančias, kad visos šios gamybos priemonės 
būtų naudojamos pagal paskirtį. Bet koks šių priemonių naudojimas, galintis padėti 
sukurti naują karinį potencialą, yra draudžiamas, ir jei esama įtarimo, kad tarptautinės 
teritorijos gamybos priemonės ir žaliavos naudojamos karo tikslams, jų eksploatavi- 
mas tuojau pat sustabdomas. Tokiu atveju įtariamieji turi iškviesti komisiją, turinčią 
kruopščiai ištirti padėtį ir pateikti pakankamas tinkamo išteklių naudojimo garantijas. 

Tokia procedūra nepašalintų naujos agresijos galimybės, tačiau agresyvi valstybė, 
norėdama sukurti naują karinį potencialą, būtų priversta iš pradžių užpulti tarptautines 
teritorijas. Todėl toks antpuolis būtų beviltiškas, jei tik kitos šalys būtų išsaugojusios 
ir sustiprinusios savo karinį potencialą. Tokiu atveju agresyvi valstybė būtų priversta 
radikaliai pakeisti savo požiūrį ir imtis bendradarbiavimo. Ji būtų priversta prašyti jos 
pramonės tarptautinio kontroliavimo ir padėti tarptautinio kontrolės organo veiklai 


(užuot ją trukdžiusi), nes tik toks požiūris jai užtikrintų naudojimąsi jos pramonei 

reikalingomis gamybos priemonėmis. Esant tokiai padėčiai veikiausiai nebereikėtų 
tolesnio išorinio kišimosi į tos valstybės vidaus reikalus. 

Pavojų, susijusių su gamybos priemonių pavertimu tarptautine nuosavybe, kuris 
gali būti dingstis išnaudoti ir žeminti pralaimėjusios šalies gyventojus, būtų galima 
išvengti tarptautinėmis teisinėmis procedūromis, pavyzdžiui, įsteigiant apeliacinius 
teismus, etc. 

Šis pavyzdys rodo, kad nėra neįmanoma su valstybe elgtis griežtai, o su jos 
piliečiais — švelniai. 

* (Šios pastabos (1) ir (2) dalis aš išsaugojau lygiai tokias pat, kokios jos buvo 
parašytos 1942 m. Tik (3) dalyje, kuri tapo nebeaktuali, kai ką pridėjau po dviejų 
pirmųjų pastraipų.)* 

3. Bet ar toks inžinerinis požiūris į taikos problemą yra mokslinis? Esu tikras, kad 
daugelis tvirtins, jog tikras mokslinis požiūris į karo ir taikos problemas turi būti 
kitoks. Jie tvirtins, kad iš pradžių reikia ištirti karo priežastis. Reikia ištirti jėgas, 
atvedusias prie karo, o kartu ir tas jėgas, kurios gali atvesti prie taikos. Pavyzdžiui, 
neseniai buvo pareikšta, kad „ilgalaikę taiką“ galima pasiekti tik tada, kai bus visiškai 
ištirtos visuomenės „pamatinės dinaminės jėgos“, galinčios sukelti karą arba užtikrinti 
taiką. Kad atskleistume šias jėgas, mes, žinoma, turime tyrinėti istoriją. Kitaip tariant, 
taikos problemą turime spręsti istoricistiniu, o ne technologiniu metodu. Tvirtinama, 
kad toks ir yra tikrasis mokslinis metodas. 

Padedamas istorijos, istoricistas gali parodyti, kad karo priežastis yra ekonominių 
interesų susidūrimas, klasių kova arba ideologijų kova, pavyzdžiui, laisvės ir tironijos 
susidūrimas; rasių, tautų, imperializmų, militaristinių sistemų kova; arba neapykanta, 
baimė, pavydas ar troškimas atkeršyti; arba visi tie dalykai kartu ir daugybė kitokių. 
Ir šitaip jis parodys, kad pašalinti šias priežastis nepaprastai sunku. Be to, jis parodys, 
kad nėra prasmės kurti tarptautinę organizaciją tol, kol nepašalintos karo priežastys, 
pavyzdžiui, ekonominės etc. O psichologas gali įrodinėti, kad karo priežasčių reikia 
ieškoti „žmogaus prigimtyje“ ar, konkrečiau, jo agresyvume, ir kad vienintelis būdas 
išsaugoti taiką — tai rengtis būsimiems agresijos protrūkiams. (Kai kas visai rimtai 
siūlo skaityti trilerius, nepaisant to, kad juos dievino kai kurie mūsų epochos dikta- 
toriai.) 

Nemanau, kad tokie šios svarbios problemos sprendimo metodai būtų labai vai- 
singi. Be to, nemanau, jog galima pasitikėti argumentu, kad, siekiant taikos, reikia 
nustatyti karo priežastį ar priežastis. 

Reikia pripažinti, kad esama atvejų, kai kokio nors blogio priežasčių ieškojimas 
ir pašalinimas gali užtikrinti sėkmę. Jei jaučiu skausmą kojoje, galiu nustatyti, kad jį 
sukelia akmenėlis bate, ir tą akmenėlį išmesti. Bet šitokių atvejų negalima apibendrin- 

ti. Akmenėlių pašalinimo metodas ne visada tinka net kai vien skauda koją. Kartais 
galiu nesurasti „priežasties“; o kartais galiu nepajėgti jos pašalinti. 

Apskritai kokio nors nepageidautino įvykio priežasčių pašalinimo metodą galima 
taikyti tik tada, kai žinome trumpą būtinų sąlygų sąrašą (t. y. kai tiriamas įvykis gali 
pasireikšti tik jei egzistuoja bent viena iš tame sąraše užfiksuotų sąlygų) ir kai visos 
šios sąlygos gali būti kontroliuojamos, arba, tiksliau pasakius, užkertamas kelias joms 
reikštis. (Galima pažymėti, kad tos būtinos sąlygos — tai ne tas pat, kas išreiškiama 
miglotu terminu „priežastys“; veikiau jos yra tai, kas paprastai vadinama „šalutinėmis 
priežastimis“; šiaip jau kalbėdami apie „priežastis“ turime galvoje tam tikrą pakanka- 
mų sąlygų visumą.) Bet aš nemanau, kad galima sudaryti tokį būtinų karo sąlygų 
sąrašą. Karai prasidėdavo įvairiausiomis aplinkybėmis. Karai nėra paprastas reiški- 
nys, toks, pavyzdžiui, kaip griaustinis. Nėra pagrindo manyti, kad, „karu“ vadindami 
daugybę įvairiausių reiškinių, galėsime būti tikri, jog visus juos sukelia tos pačios 
„priežastys“. 

Visa tai rodo, kad tarsi nešališkas ir tikrai mokslinis požiūris, „karo priežasčių“ 
tyrimas, faktiškai yra ne tik šališkas, bet ir gali sutrukdyti rasti racionalų sprendimą; 
iš tikrųjų tai pseudomokslinis požiūris. 

Ar toli nueisime, jei užuot priiminėję įstatymus ir kūrę policiją, nusikalstamumo 
problemą traktuosime „moksliškai“, t. y. stengdamiesi tiksliai suprasti, kokios yra 
nusikaltimo priežastys? Nesakau, kad neįmanoma kartais atskleisti svarbių veiksnių, 
susijusių su nusikaltimu ar karu, ir kad šitokiu būdu negalima išvengti didelės žalos, 
bet visu tuo galima užsiimti ir tada, kai nusikaltimai jau kontroliuojami, t. y. tada, kai 
sukurta stipri policija. Kita vertus, ekonominių, psichologinių, genetinių, moralinių ir 
t. t. nusikaltimo „priežasčių“ tyrimas ir pastangos jas pašalinti vargu ar pastūmės mus 
prie minties, kad policija (nepašalinanti priežasties) gali visiškai kontroliuoti nusikals- 
tamumą. Visai nepriklausomai nuo tokių posakių kaip „karo priežastis“ miglotumo, 
visas toks požiūris neturi nieko bendro su mokslu. Lygiai taip pat galima sakyti, kad 
nemoksliška dėvėti apsiaustą, kai šalta, ir kad veikiau mes turime tyrinėti šalto oro 
priežastis ir jas pašalinti. Arba galima tvirtinti, kad tepti yra nemoksliška, nes iš 
pradžių reikia atskleisti trinties priežastis ir jas pašalinti. Man atrodo, kad paskutinis 
pavyzdys atskleidžia šios tariamai mokslinės kritikos absurdiškumą; juk kaip tepimas 
tikrai susilpnina trinties „priežastis“, taip tarptautinė policija (ar kita panašaus pobū- 
džio karinė organizacija) gali susilpninti svarbią karo „priežastį“, būtent viltį „likti 
nenubaustam už jį“. 

8? Visa tai bandžiau parodyti savo knygoje The Logic of Scientific Discovery. 
Orientuodamasis į šioje knygoje siūlomą metodologiją, esu įsitikinęs, kad sistemiška 
dalinė inžinerija padės mums sukurti empirinę socialinę technologiją, kurią galima 

įgyvendinti remiantis bandymų ir klaidų metodu. Man atrodo, kad tik šitaip galime 
pradėti kurti empirinį visuomenės mokslą. Tas faktas, kad tokio visuomenės mokslo 
vis dar nėra ir kad istoricistinis metodas negali net prie jo priartinti, yra vienas 
stipriausių argumentų prieš didelių mastų arba utopinės socialinės inžinerijos galimy- 
bę. Žr. taip pat mano The Poverty of Historicism. 

? Labai panašų formulavimą žr. Johno Carrutherso paskaitoje Socialism and Ra- 
dicalism, išleistoje atskira brošiūra (publ. by Hammersmith Socialist Society, London, 
1894). Jo argumentai prieš dalines reformas tipiški: „Bet kokia paliatyvi priemonė 
duoda blogus rezultatus ir blogis paprastai būna didesnis negu tai, prieš ką ji buvo 
nukreipta: Kol mes nesiryšime įsigyti naujų drabužių, turime būti pasirengę tenkintis 
skudurais, nes lopai nepagerins seno drabužio.“ (Reikia pažymėti, kad terminas „ra- 
dikalizmas“, kuris yra Carrutherso paskaitos pavadinime, vartojamas visai priešinga 
prasme negu šioje knygoje. Carruthersas gina bekompromisę drobės nuvalymo pro- 
gramą ir puola „radikalizmą“, t. y. „laipsniškų“ reformų programą, kurią gina „radi- 
kalūs liberalai“. Žinoma, toks termino „radikalus“ vartojimas labiau įprastas nei ma- 
nasis; nepaisant to, pirminė šio termino prasmė — „smelktis prie šaknų“, pavyzdžiui, 
prie blogio šaknų, arba „išrauti blogį“, ir jis neturi adekvataus pakaitalo.) 

Tolesnės teksto pastraipos citatos („dieviškasis originalas“, kurį turi kopijuoti po- 
litikas menininkas) yra iš Valstybės, 500 e/501 a. Žr. taip pat 8 skyriaus 25 ir 26 
pastabas. 

Man atrodo, kad Platono Formų teorijoje esama elementų, kurie labai svarbūs 
siekiant suprasti meną ir sukurti meno teoriją. Šį platonizmo aspektą tyrinėja J. A. 
Stewartas knygoje Platos Doctrine of Ideas (1909), 128 ff. Tačiau, mano galva, jis 
pernelyg pabrėžia grynosios kontempliacijos objektą (priešinamą „provaizdžiui“, kurį 
menininkas ne tik mato, bet ir stengiasi perkelti į drobę). 

0 Valstybė, 520 c. Apie „karališkąjį meną“ žr. ypač Politikas; žr. 8 skyriaus 57 
(2) pastabą. 

'' Dažnai sakoma, kad etika yra tik estetikos dalis, nes etikos klausimai galiausiai 
yra skonio reikalas. (Žr., pavyzdžiui, G. E. G. Catlin, The Science and Methods of 
Politics, 315 ff.) Jei šitaip teigiant turima galvoje tik tai, kad etikos problemų nega- 
lima išspręsti remiantis racionaliais mokslo metodais, aš sutinku. Bet mums nedera 
nepaisyti didžiulio skirtumo tarp moralinių „skonio problemų“ ir skonio problemų 
estetikoje. Jei man nepatinka romanas, muzikos kūrinys ar paveikslas, aš nebūtinai 
turiu jį skaityti, jo klausytis ar į jį žiūrėti. Estetinės problemos (gal tik išskyrus 
architektūrą) dažniausiai turi asmeninį pobūdį, o etinės problemos susiję su žmonėmis 


ir jų gyvenimais. Šiuo požiūriu tarp jų esama pamatinio skirtumo. 

12 Šią ir kitas citatas žr. Valstybė, 500 d — 501 a (išskirta mano); žr. taip pat 4 
skyriaus 29 pastabos pabaigą ir 8 skyriaus 25, 26, 37, 38 (ypač 25 ir 38) pastabas. 

Dvi tolesnės pastraipos citatos iš Valstybės, 541 a, ir iš Politiko, 293 c-e. 

Įdomu (nes, mano galva, tai būdinga isteriškam romantikų radikalizmui su jo 
hubris — arogantišku siekiu būti panašiam į Dievą) pažymėti, kad prieš abi Valstybės 
pastraipas — drobės nuvalymo, 500 d ff., ir ištrėmimo, 541 a, - kalbama apie filosofų 
panašumą į dievus; žr. 500 c -d: „filosofas pats tampa — kiek tai žmogui įmanoma - 
dieviškas ir tvarkingas“; ir 540 c-d (žr. 8 skyriaus 37 pastabą ir tekstą): „Valstybė 
savo lėšomis pastatys jiems paminklus, aukos jiems aukas kaip dievams, jei pitija 
pritars, o jei ne — kaip laimingiems ir dieviškiems žmonėms“. 

Taip pat įdomu (dėl tų pačių priežasčių), kad prieš pirmąją iš šių pastraipų yra 
pastraipa (498 d/e f.; žr. 8 skyriaus 59 pastabą), kurioje Platonas reiškia viltį, kad 
filosofai, tapę valdovais, gali būti priimtini net „daugumai“. 

* Kai dėl termino „likviduoti“, galima pacituoti tokį šiuolaikinio radikalizmo 
protrūkį:: „Argi ne akivaizdu, kad jei mes siekiame socializmo - tikro ir nuolatinio 
socializmo — reikia „likviduoti“ (t. y. atimti galimybę būti politiškai aktyviam atimant 
pilietines teises, o jei reikia, ir įkalinant) kiekvieną rimtą opoziciją?“ Šis nuostabus 
retorinis klausimas atspausdintas dar nuostabesnės politinės brošiūros (Gilbert Cope, 
Christians in the Class Struggle, 1942, „Pratarmė“ Bradfordo vyskupo) 18 puslapyje. 
(Apie šioje brošiūroje vyraujantį istoricizmą žr. 1 skyriaus 3 pastabą.) Vyskupas savo 
pratarmėje smerkia „mūsų šiuolaikinę ekonominę sistemą“ kaip „nemoralią ir ne- 
krikščionišką“ ir sako, kad „kai visiškai aišku, jog tai šėtono darbas <...> niekas 
negali Bažnyčios tarno priversti atsisakyti priedermės tai sunaikinti“. Todėl šią bro- 
šiūrą jis apibūdina kaip „aiškią ir skvarbią analizę“. 

Galima pacituoti dar keletą sakinių iš šios brošiūros. „Dvi partijos gali užtikrinti 
dalinę demokratiją, bet visišką demokratiją gali sukurti tik viena partija <...>“ (p. 17). — 
„Pereinamuoju laikotarpiu <...> darbininkus <...> turi vesti ir organizuoti viena par- 
tija, netoleruojanti jokios kitos opozicinės partijos <...>“ (p. 19). —- „Laisvė socialis- 
tinėje valstybėje reiškia, kad niekam neleidžiama kritikuoti visuomeninės nuosavybės 
principo ir kiekvienas skatinamas dirbti kuo efektyvesnio šio principo įgyvendinimo 
ir veikimo labui <...> Atsakymą į svarbų klausimą, kaip sunaikinti opoziciją, nulemia 
pačios opozicijos naudojami metodai“ (p. 18). 

Galimas daiktas, pats įdomiausias yra toks argumentas (jis pateikiamas irgi p. 18), 
kurį verta rūpestingai perskaityti: „Kodėl kapitalistinėje valstybėje gali egzistuoti so- 
cialistų partija, jei socialistinėje valstybėje negali egzistuoti kapitalistų partija? Atsa- 
kymas paprastas: socialistų partija yra sąjūdis, apimantis gamybines jėgas, priklausan- 
čias didžiajai daugumai, ir nukreiptas prieš menkutę mažumą; o kapitalistų partija 


41.-657 


641 


I TOMO PASTABOS 


išreiškia mažumos pastangas atsiimti valdžią ir privilegijas, atnaujinant daugumos 
išnaudojimą“. Kitaip tariant, valdančioji „menkutė mažuma“ gali sau leisti būti tole- 
rantiška, tuo tarpu „didžioji dauguma“ negali sau leisti toleruoti „menkutės mažu- 
mos“. Šis paprastas atsakymas tikrai yra „aiškios ir skvarbios analizės“ (pasak vys- 
kupo) perlas.* 

3 Apie šį sąjūdį žr. taip pat 13 skyrių, ypač 7 pastabą ir su ja susijusį tekstą. 

14 Atrodo, kad romantizmo (ir literatūroje, ir filosofijoje) šaknų reikėtų ieškoti 
platonizme. Gerai žinoma, kad Rousseau patyrė tiesioginę Platono raštų įtaką (žr. 6 
skyriaus 1 pastabą). Be to, Rousseau buvo skaitęs Platono Politiką (plg. Social Con- 
tract, Book II, ch. VII, ir Book III, ch. VI), kur šlovinami pirmykščiai kalnų pieme- 
nys. Bet be šios tiesioginės įtakos, visai įmanoma, kad savo pastoralinį romantizmą 
ir paprastumo meilę jis iš Platono perėmė netiesiogiai; juk jam tikrai turėjo įtakos 
italų renesansas, iš naujo atradęs Platoną ir ypač jo natūralizmą bei svajones apie 
tobulą paprastų piemenėlių visuomenę (žr. 4 skyriaus 11 (3) ir 32 pastabas ir 6 
skyriaus 1 pastabą). — Įdomu, kad Voltaire'as iškart suprato Rousseau romantiškojo 
obskurantizmo pavojus. Juos pastebėjo ir Rousseau gerbėjas Kantas, kai tik perskaitė 


Herderio Mintis (žr. taip pat 12 skyriaus 56 pastabą ir su ja susijusį tekstą). 


Dešimto skyriaus pastabos 


Šio skyriaus epigrafas iš Puotos, 193 d. 

! Žr. Valstybė, 419 a ff., 421 b, 465 c ff. ir 519 e; žr. taip pat 6 skyrių, ypač II 
ir IV skirsnius. 

* Turiu galvoje ne tik viduramžiais dėtas pastangas sustabdyti visuomenės raidą, 
pastangas, kurių pagrindas buvo Platono teorija, pagal kurią valdovai atsakingi už 
valdinių sielas ir dvasios ramybę (ir daugelis praktinių patarimų, Platono pateikiamų 
Valstybėje ir Įstatymuose), bet ir ne vieną vėlesnį panašaus pobūdžio sąjūdį. 

3 Kitaip tariant, aš stengiausi kiek galėdamas taikyti tą metodą, kurį apibūdinau 
knygoje The Logic of Scientific Discovery. 

* Žr. ypač Valstybė, 566 e; žr. taip pat šio skyriaus 63 pastabą, toliau. 

> Mano istorijoje neturi būti „niekšų <...> Nusikaltimas neįdomus <...> Kas mus 
tikrai domina <...> tai žmonės, darantys gera ir siekiantys gerų tikslų.“ Interpretuo- 
damas Platono filosofiją, aš stengiausi kiek galėdamas laikytis šio metodologinio 
principo. (Šioje pastaboje cituojamo principo formuluotę paėmiau iš G. B. Shaw 
Šventosios Žanos pratarmės; žr. skirsnio „Tragedija, ne melodrama“ pirmuosius saki- 


nius.) 

6 Apie Herakleitą žr. 2 skyrių. Apie Alkmeono ir Herodoto izonomijos teorijas žr. 
6 skyriaus 13, 14 ir 17 pastabas. Apie Falėjo Chalkedoniečio ekonominį egalitarizmą 
žr. Aristotelis, Politika, 1266 a ir Diels *, 39 skyrių (ir apie Hipodamą). Apie Hipo- 
damą Miletietį žr. Aristotelis, Politika, 1267 b 22 ir 3 skyriaus 9 pastabą. Prie pirmųjų 
politikos teoretikų, mes, žinoma, turime priskirti sofistus, Protagorą, Antifoną, Hipiją, 
Alkidamą, Likofroną; Knitiją (žr. Diels’, fr. 6, 30-38 ir 8 skyriaus 17 pastabą) ir 
Senąjį Oligarchą (jei tai du asmenys); taip pat Demokntą. 

Dėl terminų „uždara visuomenė“ ir „atvira visuomenė“ ir jų vartojimo kiek berg- 
soniška prasme žr. „Įvado“ pastabą. Tai, kad uždarą visuomenę aš vadinu magiška, o 
atvirą visuomenę — racionalia ir kritiška, žinoma, neleidžia šitų terminų vartoti, neide- 
alizuojant aptariamos visuomenės. Magiškas požiūris jokiu būdu neišnyko iš mūsų 
gyvenimo net pačiose „atviriausiose“ esamose visuomenėse ir, mano galva, nepanašu, 
kad jis kada nors išnyks be pėdsakų. Nepaisant to, atrodo, įmanoma nustatyti tam 
tikrą kriterijų, leidžiantį spręsti apie perėjimą nuo uždaros prie atviros visuomenės. 
Šis perėjimas vyksta tada, kai pradedama suvokti, kad visuomenės institucijos sukur- 
tos žmogaus, ir kai jų sąmoningas keitimas svarstomas orientuojantis į jų tinkamumą 
pasiekti žmonių tikslus ar įgyvendinti jų ketinimus. Arba, sakant ne taip abstrakčiai, 
uždara visuomenė žlunga, kai antgamtinę baimingą pagarbą, su kuria žiūrima į visuo- 
menės santvarką, išstumia aktyvus žmonių kišimasis ir sąmoningas siekimas įgyven- 
dinti asmeninius arba grupinius interesus. Akivaizdu, kad tokį žlugimą gali pagreitinti 
vidiniai kultūriniai civilizacijos kontaktai ir, net labiau, dalies žmonių, priklausančių 
viešpataujančiai klasei, nuskurdimas, t. y. žemės netekimas. 

Turiu prisipažinti, kad man nesinori kalbėti apie „visuomenės krachą“ bendra 
prasme. Mano galva, tik ką minėtas uždaros visuomenės žlugimas yra visiškai aki- 
vaizdus dalykas, bet apskritai man atrodo, jog terminas „visuomenės žlugimas“ byloja 
beveik tik tai, kad tyrinėtojui nepatinka jo stebimo istorinio proceso eiga. Man atrodo, 
kad šiuo terminu labai piktnaudžiaujama. Bet aš pripažįstu, kad, pagrįstai ar ne, tam 
tikros visuomenės narys gali justi, kad „viskas žlunga“. Beveik neabejotina, kad 
ancien rėgime šalininkams arba Rusijos aristokratams Prancūzijos ar Rusijos revoliu- 
cija turėjo atrodyti kaip visiškas visuomenės žlugimas, bet naujiesiems valdovams ji 
atrodė visiškai kitaip. 

A.Toynbee (žr. A Study of History, V, 23-35; 338) „schizmos atsiradimą visuome- 
nės kūne“ aprašo kaip žlungančios visuomenės kriterijų. Kadangi schizma, klasių 
nesantaikos pavidalu, graikų visuomenėje neabejotinai egzistavo ir iki Peloponeso 
karo, ne visai aišku, kodėl jis mano, kad šis karas (o ne tribalizmo žlugimas) žymi 
tai, ką jis vadina helėnų civilizacijos žlugimu. (Žr. taip pat 4 skyriaus 45 (2) pastabą 
ir šio skyriaus 8 pastabą.) 

Apie graikų ir maorių panašumą keletą pastabų galima rasti ir knygoje J. Burnet, 
Early Greek Philosophy“, ypač p. 2 ir 9. 

1 Šią organinės valstybės teorijos kritiką ir daug kitų minčių aš perėmiau iš J. Pop- 
per-Lynkeuso; jis rašo (Die allgemeine Nahrpflicht, 2nd ed., 1923, p. 71 f.): „Nuo- 
stabusis Menenijus Agripa <...> įtikino sukilusius plebėjus sugrįžti“ (į Romą), „papa- 
sakojęs jiems pasakėčią apie kūno narius, sukilusius prieš pilvą <...> Kodėl gi niekas 
iš jų neatsakė jam taip: 'Puiku, Agripa! Jei reikalingas pilvas, tai mes, plebėjai, nuo 
dabar norime būti pilvu, o jūs <...> galite vaidinti kitus kūno narius!'“ (Apie šią 
pasakėčią žr. Livy II, 32 ir Shakespeare'o Coriolanus, Act I, Scene 1.) Tikriausiai 
įdomu pažymėti, kad net toks šiuolaikiškas ir aiškiai pažangus sąjūdis kaip ,„Mass- 
Observation“ propaguoja organinę visuomenės teoriją (ant savo brošiūros First Year 5 
Work, 1937-1938, viršelio). Žr. taip pat 5 skyriaus 31 pastabą. 

Kita vertus, reikia pripažinti, kad gentinė „uždara visuomenė“ turi kažką „orga- 
niška“ kaip tik todėl, kad joje nesama socialinės įtampos. Tas faktas, kad šitokios 
visuomenės pagrindas gali būti vergovė (kaip Graikijos atveju), savaime nesukelia 
socialinės įtampos, nes vergai, kaip ir gyvuliai, kartais net nėra visuomenės dalis; jų 
siekiai ir problemos nebūtinai sukuria tai, ką valdovai jaustų kaip visuomeninę pro- 
blemą. Tačiau tokią problemą sukelia gyventojų skaičiaus didėjimas. Spartoje, nekū- 
rusioje kolonijų, toks didėjimas privertė spartiečius iš pradžių pavergti kaimynines 
gentis ir užgrobti jų teritorijas, o paskui sąmoningai stengtis sustabdyti bet kokius 
pokyčius, imantis atitinkamų priemonių, įskaitant gyventojų skaičiaus augimo kontro- 
lę, kurią įgyvendino kūdikių žudymo, gimimų kontrolės ir homoseksualumo institu- 
cija. Visa tai aiškiai matė Platonas, visada pabrėždavęs (gal dėl Hipodamo įtakos), 
kad piliečių skaičius turi nesikeisti, ir Įstatymuose rekomendavęs kurti kolonijas bei 
kontroliuoti gimimų skaičių, o anksčiau rekomendavęs homoseksualizmą (lygiai taip 
pat aiškinamą Aristotelio Politikoje, 1272 a 23) kaip būdą išsaugoti pastovų gyventojų 
skaičių; žr. Įstatymai, 740 d -— 741 air 838 e. (Apie Platono patarimą Valstybėje žudyti 
kūdikius ir panašias problemas žr. ypač 4 skyriaus 34 pastabą; be to, 10 skyriaus 22 
ir 63 pastabas ir 5 skyriaus 39 (3) pastabą. 

Žinoma, visas šias priemones vargu ar galima visiškai paaiškinti tikslingumo 
požiūriu. Pavyzdžiui, dorėnų homoseksualizmas glaudžiai susijęs su karo praktika ir 
su pastangomis karinio junginio gyvenime atgauti tą emocinį pasitenkinimą, kurį 
labiausiai susilpnino gentinio gyvenimo žlugimas; žr. ypač „kariuomenę, sudarytą iš 
įsimylėjėlių“, Platono šlovinamą Puotoje, 178 e. Įstatymuose, 636 b f., 836 b/c Pla- 
tonas smerkia homoseksualizmą (žr. tačiau 838 e). 

5 Man atrodo, tai, ką aš vadinu „civilizacijos įtampa“, panašu į reiškinį, kurį turėjo 
galvoje Freudas, rašydamas veikalą Civilisation and its Discontents. Toynbee kalba 

apie „jausmą, kad esi nešamas srovės“ (sense of drift) (A Study of History, V, 412 ff.), 
bet šį jausmą sieja su „irimo epochomis“, tuo tarpu mano minimą įtampą aš matau 
aiškiai išreikštą jau Herakleito (tiesą sakant, jos pėdsakų galima rasti ir Hesiodo 
poemose), taigi daug anksčiau, negu, pasak Toynbee, pradeda „irti“ jo „helėnų visuo- 
menė“. Meyeris kalba apie tai, kad nunyksta „gimimo statusas, nulemdavęs kiekvieno 
žmogaus vietą gyvenime, jo pilietines ir visuomenines teises bei pareigas, taip pat ir 
tikrumą galimybe išgyventi“ (Geschichte des Altertums, III, p. 542). Tai aiškus įtam- 
pos, susidariusios V a. pr. Kr. graikų visuomenėje, apibūdinimas. 

? Kita panaši profesija, teikdavusi santykinę intelektualinę nepriklausomybę, buvo 
keliaujančio bardo profesija. Čia pirmiausia turiu galvoje Ksenofaną, pažangietį; žr. 
5 skyriaus 7 pastabos pastraipą „Protagorizmas“. (Homeras irgi gali būti panašus 
pavyzdys.) Akivaizdu, kad tik labai nedaug žmonių galėdavo imtis tokios profesijos. 

Nors manęs visai nedomina komercija ir komersantai, komercinės iniciatyvos 
įtaka man atrodo labai svarbi. Matyt, neatsitiktinai seniausia Šumero civilizacija, kiek 
mums žinoma, buvo komercinė civilizacija, pasižyminti ryškiais demokratiniais bruo- 
žais; be to, žinoma, kad rašymo menas, aritmetika ir mokslo pradmenys buvo glau- 
džiai susiję su jos komerciniu gyvenimu. (Žr. taip pat šio skyriaus 24 pastabą.) 

10 Thucydides, I, 93 (dažniausiai aš laikausi Jowetto vertimo). Dėl Tukidido po- 
litinių simpatijų žr. šio skyriaus 15 (1) pastabą. 

!! Ši ir kitos citatos: op. cit., I, 107. Tukidido pasakojimas apie oligarchus išda- 
vikus beveik neatpažįstamas Meyerio apologetinėje versijoje (Gesch. d. Altertums, 
III, p. 594), nepaisant to fakto, kad geresnių šaltinių jis neturi; šis pasakojimas papras- 
čiausiai iškreipiamas tiek, kad jo nebegalima atpažinti. (Apie Meyerio šališkumą žr. 
šio skyriaus 15 (2) pastabą.) - Apie panašią išdavystę (479 m. pr. Kr. Platėjos mūšio 
išvakarėse) žr. Plutarch, Aristides, p. 13. 

!2 Thucydides, III, 82-84. Toliau cituojamos pastraipos išvada yra individualizmo 
ir humanizmo elementas, būdingas Tukididui, žmogui, priklausiusiam Didžiajai kartai 
(žr. toliau ir šio skyriaus 27 pastabą) ir, kaip buvo sakyta, nuosaikiam: „Bet kai 
imamasi keršto, nebegalvojama apie ateitį ir nedvejojant paminami tie bendri žmogiš- 
kieji įstatymai, kuriais turi pasitikėti kiekvienas žmogus, tikėdamasis išsigelbėti išti- 
kus bėdai; užmirštama, kad kai jų prireiks, bus bergždžiai tikimasi juos surasti“. Dėl 
tolesnio Tukidido politinių simpatijų aptarimo žr. šio skyriaus 15 (1). 

3 Aristotelis, Politika, VIII, (V), 9, 10/11; 1310 a. Aristotelis nepritaria tokiam 
atviram priešiškumui; jis mano, kad išmintingi „oligarchai [turėtų nuolat sudaryti 
įspūdį, kad kalba] liaudies labui“, ir nori jiems duoti gerą patarimą: „<...> reikia 
laikytis ar dėtis, kad laikomasi priešingo požiūrio ir skelbti priesaikoje: 'Neskriausiu 
liaudies“. 

!4 Thucydides, II, 9. 

5 Žr. E. Meyer, Geschichte des Altertums, IV, (1915), p. 368. 

1. Kad įvertintume tariamą Tukidido nešališkumą ar veikiau jo nesąmoningą ša- 
liškumą, tai, kaip jis traktavo labai svarbų Platėjos mūšį, žymėjusį Peloponeso karo 
pradžią (Meyeris, sekdamas Lisijumi, šį tarpsnį vadina Archidamo karu; žr. Meyer, 
Gesch. d. Altertums, IV, p. 307 ir V, p. VII), turime palyginti su tuo, kaip jis traktavo 
Melo konfliktą — pirmąjį agresyvų Atėnų žingsnį, nuo kurio prasidėjo antrasis karo 
tarpsnis (Alkibiado karas). Archidamo karas prasidėjo demokratinės Platėjos užpuo- 
limu — žaibiška karo nepaskelbusių Tebų, totalitarinės Spartos sąjungininkų, ataka. 
Spartos bičiuliai Platėjoje, oligarchų penktoji kolona, naktį atvėrė vartus Platėjos 
priešui. Nors šis įvykis yra labai svarbus kaip tiesioginė karo dingstis, Tukididas 
pasakoja apie jį palyginti glaustai (II, 1-7); jis nekomentuoja moralinės pusės, tik 
pasako, kad „Platėjos užpuolimas buvo akivaizdus trisdešimties metų taikos sutarties 
pažeidimas“. Bet kartu jis peikia (II, 5) Platėjos demokratus už žiaurų elgesį su 
užpuolikais ir net suabejoja, ar jie nesulaužė priesaikos. Toks pasakojimas labai prieš- 
tarauja garsiajam detaliam, tačiau, žinoma, išgalvotam Melo dialogui (Thuc., V, p. 
85-113), kuriame Tukididas bando pasmerkti Atėnų imperializmą. Galimas daiktas, 
sukrėsti Melo konflikto (už kurį galėjo būti atsakingas Alkibiadas, žr. Plutarch, Alc., 
16), atėniečiai nepuolė neįspėję ir prieš imdamiesi ginklo mėgino derėtis. 

Kitas atvejis, leidžiantis suprasti Tukidido poziciją, yra (VIII, 68) oligarchų par- 
tijos vado Antifono (kuris minimas Platono Meneksene, 236 a kaip Sokrato mokyto- 
jas; žr. 6 skyriaus 19 pastabos pabaigą) pagarbinimas. 

2. E. Meyeris yra vienas didžiausių šiuolaikinių šios epochos žinovų. Tačiau 
norint įvertinti jo požiūrį, reikia perskaityti toliau pateikiamas niekinamas jo pastabas 
apie demokratines vyriausybes (esama daugybės tokių pastraipų): „Daug svarbiau 
(svarbiau už ginklavimąsi) buvo tęsti malonų partinių ginčų žaidimą ir užtikrinti 
neribotą laisvę, kiekvieno suprantamą pagal savo individualius interesus“ (V, p. 61.) 
Bet aš klausiu: ar Meyerio žodžiai „Nuostabioji demokratijos ir jos vadų laisvė aiškiai 
parodė savo nevaisingumą“ (V, p. 69) yra kas nors daugiau negu „supratimas pagal 
savo individualius interesus“? Apie Atėnų demokratijos vadus, 403 m. pr. Kr. atsisa- 
kiusius pasiduoti Spartai (šitokį jų atsisakymą vėliau pateisino sėkmė, nors čia nerei- 
kalingas joks pateisinimas), Meyeris sako: „Kai kurie vadai veikiausiai buvo nuošir- 
dūs fanatikai; <...> galimas daiktas, jie visiškai nesugebėjo blaiviai mąstyti, todėl 
tikrai tikėjo“ (tuo, ką sakė, būtent), „kad Atėnai niekada neturi kapituliuoti“ (IV, p. 
659.) Meyeris griežtai smerkia kitus istorikus už jų šališkumą. (Žr., pavyzdžiui, V 
knygos 89 ir 102 pastabas, kur jis gina tironą Dionisiją Vyresnįjį nuo tariamai šališkų 
puolimų, ir 113-114 pastabas, kur jis reiškia savo pasipiktinimą kai kuriais prieš 

Dionisiją nusiteikusiais „istorikais papūgomis“.) Štai Grote'ą jis vadina „radikaliuoju 
anglų lyderiu“, o jo veikalą „ne istorija, o Atėnų apologija“ ir išdidžiai priešina save 
tokiems žmonėms: „Vargu ar galima neigti, kad mes tapome nešališkesni politikos 
klausimais ir kad todėl galime teisingiau ir turiningiau spręsti apie istoriją“ (III, p. 
239). 

Už Meyerio nugaros slepiasi - Hegelis. Tai paaiškina viską (tikiuosi, kad skaity- 
tojams tai bus aišku iš 12 skyriaus). Meyerio hegelizmas išaiškėja toliau pateikiamoje 
pastaboje, kuri yra netyčinė, tačiau beveik pažodinė Hegelio citata; ji yra III, p. 256, 
kur Meyeris kalba apie „lėkštą, moralizuojantį vertinimą, kai didieji politiniai užmojai 
matuojami pilietinės moralės masteliu“ (Hegelis kalba apie „asmeninių dorybių“ mas- 
telį), „ignoruojančiu labiau esminius, tikrai moralinius valstybės ir istorinės atsako- 
mybės veiksnius“. (Šie žodžiai tiksliai atitinka Hegelio pastraipas, cituojamas toliau, 
12 skyriuje; žr. 12 skyriaus 75 pastabą.) Norėčiau pasinaudoti šia proga ir dar kartą 
aiškiai pasakyti, kad vertindamas istoriją nepretenduoju būti nešališkas. Žinoma, da- 
rau ką galiu, kad nustatyčiau reikiamus faktus. Bet suprantu, kad mano (kaip ir visų 
kitų) vertinimai neišvengiamai priklauso tik nuo mano požiūrio. Pripažįstu tai, nors 
esu visai įsitikinęs, kad mano požiūris (t. y. mano vertinimai) yra teisingas. 

16 Žr. Meyer, op. cit., IV, p. 367. 

"7 Žr. Meyer, op. cit., IV, p. 464. 

Iš Tačiau reikia turėti galvoje, kad — kaip skundėsi reakcionieriai — vergovė Atė- 
nuose buvo visai beyranti. Žr. faktus, minimus 4 skyriaus 17, 18 ir 29 pastabose; be 
to, 5 skyriaus 13 pastabą, 8 skyriaus 48 pastabą ir šio skyriaus 27-37 pastabas. 

19 Žr. Meyer, op. cit., IV, p. 659. 

Meyeris šiuos Atėnų demokratų veiksmus komentuoja taip: „Dabar, kai buvo jau 
per vėlu, jie pradėjo kurti tokią politinę santvarką, kuri vėliau padėjo Romai <...> 
pakloti savo didybės pamatus“. Kitaip tariant, užuot pripažinęs, kad atėniečiai padarė 
didžiausią reikšmę turinčius santvarkos pakeitimus, jis jiems priekaištauja, o nuopel- 
nai priskiriami Romai, kurios konservatizmas Meyeriui patinka labiau. 

Romos istorijos įvykis, apie kurį užsimena Meyeris, yra Romos sąjunga ar fede- 
racija su Gabijų miestu. Bet prieš pat šį pasakojimą, tame pačiame puslapyje, kuriame 
Meyeris apibūdina šią federaciją (V, p. 135), skaitome ir štai ką: „Visi tie miestai, 
kuriuos prisijungdavo Roma, nustodavo egzistuoti <...> ir net neturėdavo politinės 


266 


santvarkos, panašios į Atėnų 'demus"“. Truputį toliau, V, p. 147, vėl užsimenama apie 
Gabijas ir kilniadvasiškas Romos „liberalumas“ vėl priešinamas Atėnams; bet to pa- 
ties puslapio pabaigoje Meyeris šaltakraujiškai pasakoja apie tai, kaip Roma apiplėšė 


ir sugriovė Vejų miestą, o tai reiškė etruskų civilizacijos pabaigą. 

Tikriausiai pats bjauriausias iš visų panašaus pobūdžio Romos žygių buvo Kar- 
taginos sugriovimas. Jis įvyko tada, kai Kartagina Romai nebekėlė jokio pavojaus. Šis 
sugriovimas ir iš Romos, ir iš mūsų atėmė vertingiausią Kartaginos įnašą į būsimą 
civilizaciją. Paminėsiu tik ten žuvusius geografinių Žinių lobynus. (Kartaginos žlugi- 
mo istorija kiek panaši į Atėnų žlugimą 404 m. pr. Kr., aptariamą šiame skyriuje, 
toliau; žr. 48 pastabą. Kartaginos oligarchai pasirinko ne demokratijos pergalę, o 
savojo miesto sunaikinimą.) 

Vėliau, veikiant stoicizmui, tiesiogiai kilusiam iš Antisteno, Romoje pradėjo for- 
muotis labai liberalus ir humaniškas požiūris. Jis įsivyravo taikingais šimtmečiais po 
Augusto epochos (žr., pavyzdžiui, Toynbee, A Study of History, V, p. 343 -346), bet 
kaip tik šį reiškinį kai kurie romantiškai nusiteikę istorikai vadina Romos žlugimo 
pradžia. 

Kai dėl paties žlugimo, žinoma, naivu ir romantiška manyti (nors taip vis dar 
mano daugelis), kad jį nulėmė išsigimimas, kurio priežastis buvo ilgalaikė taika, 
demokratizacija, jaunesnių barbarų tautų pranašumas etc., žodžiu, persirijimas. (Žr. 4 
skyriaus 45 (3) pastabą.) Niokojantys žiaurių epidemijų padariniai (žr. H. Zinsser, 
Rats, Lice and History, 1937, p. 131 ff.), nekontroliuojamas ir nuolat didėjantis dirvos 
alinimas ir jo sukeltas Romos ekonominės sistemos pagrindo — žemdirbystės žlugimas 
(žr. V. G. Simkhovitsh, „Hay and History“ ir „Rome's Fall Reconsidered“, in Towards 
the Understanding of Jesus, 1927), - štai kokios galėtų būti kai kurios pagrindinės 
priežastys. Žr. taip pat W. Hegemann, Entlarvte Geschichte, 1934. 

2 Thucydides, VII, 28; žr. Meyer, op. cit., IV, p. 535. Svarbi pastaba, kad „tai 
būtų padidinę pajamas“, be abejonės, leidžia mums nustatyti apytikrę aukščiausią 
anksčiau įvestų mokesčių ir prekybos apimties proporcijų ribą. 

2! Tai užuomina apie niūrų žodžių žaismą, kurį radau P. Milfordo knygoje: „Plu- 
tokratija geriau negu lutokratija“ (pagal /ooter — plėšikas; /ootocracy — plėšikų val- 
džia. — Vert.). 

2 Platonas, Valstybė, 423 b. Dėl gyventojų skaičiaus stabilizavimo žr. 7 pastabą, 
anksčiau. 

3 Žr. Meyer, Geschichte des Altertums, IV, 577. 

24 Op. cit., V, 27. Žr. taip pat šio skyriaus 9 pastabą ir tekstą, susijusį su 4 skyriaus 
30 pastaba. *Vienoje Įstatymų pastraipoje (742 a--c) Platonas vysto spartietišką požiū- 
rį. Jis įveda „įstatymą, draudžiantį privatiems asmenims turėti aukso ar sidabro... 
Mūsų piliečiams leidžiama turėti tik tokius pinigus, kurie turi vertę vien šalies viduje, 
o kitur beverčiai ... Apmokėti karo žygiams, pasiuntinių kelionėms į svetimas šalis ... 
būtina, kad valstybė visada turėtų visoje Heladėje kursuojančių (auksinių) monetų. Jei 
privačiam asmeniui prireiktų išvykti į svetimą šalį, jis gali tai daryti, jei jam leidžia 

magistratai. O jei grįžęs namo jis turėtų kokių nors kitų šalių pinigų, jis privalo 
atiduoti juos valstybei ir vietoje jų gauti atitinkamą kiekį vietinių pinigų. Jei kas nors 
pasisavintų kitų šalių pinigus, jie turi būti konfiskuoti, o jei kas nuslėptų, kad kitas 
žmogus turi tokių pinigų, būtų prakeikiamas, o be to, turėtų sumokėti baudą, ne 
mažesnę už nuslėptų pinigų sumą“. Skaitant šią pastraipą, taip ir norisi paklausti, ar 
nešmeižiame Platono, vadindami jį reakcionieriumi, mėgdžiojusiu totalitarinio Spar- 
tos miesto-valstybės įstatymus; juk šioje pastraipoje jis jau remiasi tokiais principais 
ir tokia praktika, kurie daugiau negu po 2000 metų, mūsų dienomis, beveik visuotinai 
priimti daugumos pažangių Vakarų Europos demokratinių vyriausybių kaip blaivios 
politikos išraiška (šios vyriausybės, kaip ir Platonas, tikisi, kad „visoje Heladėje 
pripažinta aukso moneta“ rūpinsis kurios nors kitos vyriausybės). 

O kita pastraipa (Įstatymai, 950 d) jau ne tokia vakarietiška. „Pirma, nė vienas, 
nesulaukęs keturiasdešimties metų, negaus leidimo vykti į jokias kitas šalis. Antra, nė 
vienas negaus tokio leidimo, jei norės išvykti dėl asmeninių reikalų; dėl valstybinių 
reikalų leidimą gali gauti tik žygūnai, pasiuntiniai ir teorai <...> Sugrįžę namo šie 
žmonės turės sakyti jaunuomenei, kad kitų šalių valstybinės santvarkos blogesnės už 
mūsiškę.“ 

Panašūs įstatymai taikomi atvykėliams užsieniečiams. Mat „valstybių bendravi- 
mas neišvengiamai sumaišo charakterius ir diegia naujų papročių, o tai gali būti labai 
žalinga piliečiams, turintiems <...> teisingus įstatymus“ (949 e — 950 a).* 

25 Tai pripažįsta Meyeris (op. cit., IV, 433 f.), kuris labai įdomioje pastraipoje štai 
ką sako apie tas dvi partijas: „kiekviena skelbėsi ginanti „protėvių valstybę“ <...> ir 
kad priešininkas užsikrėtęs šiuolaikine savanaudiškumo ir revoliucingumo dvasia. Iš 
tikrųjų užsikrėtusios buvo abi <...> Tradiciniai papročiai ir religija buvo giliau įsišak- 
nijusi demokratinėje partijoje; jos priešai aristokratai, kovoję po senovės laikų restau- 
ravimo vėliava, buvo <...> visiškai modernizuoti.“ Žr. taip pat op. cit., V, 4 f., 14 ir 
tolesnę pastabą. 

26 Iš Aristotelio Atėnų politėjos, 34 skyriaus $ 3, sužinome, kad Trisdešimt tironų 
iš pradžių skelbė tai, kas Aristoteliui atrodė kaip „nuosaiki“ programa, būtent — „pro- 
tėvių valstybės“ programa. -- Dėl Kntijo nihilizmo ir šiuolaikiškumo, žr. jo religijos 
teoriją, aptartą 8 skyriuje (žr. ypač to skyriaus 17 pastabą) ir šio skyriaus 48 pastabą. 

* Sofoklio požiūrį į šį naująjį tikėjimą labai įdomu palyginti su Euripido požiūriu. 
Sofoklis apgailestauja (žr. Meyer, op. cit., IV, III): „Neteisinga, kad <...> žemakilmiai 
gali klestėti, o narsūs ir kilmingi žmonės yra nelaimingi“. Euripidas atsako (kaip ir 
Antifonas, žr. 5 skyriaus 13 pastabą), kad kilmingųjų ir žemakilmių (ypač vergų) 
skirtumas yra tik žodinis: „Tik vardas vergui užtraukia gėdą“. Apie humaniškumo 
elementą Tukidido veikale žr. citatą šio skyriaus 12 pastaboje. Dėl klausimo, kokiu 

mastu Didžiojoje kartoje reiškėsi kosmopolitinės tendencijos, žr. liudijimus, pateiktus 
8 skyriaus 48 pastaboje — ypač priešiškus Senojo Oligarcho, Platono ir Aristotelio 
liudijimus. 

28 „Mizologus“, arba tuos, kurie nemėgsta racionalaus argumentavimo, Sokratas 
lygina su „mizantropais“, arba tais, kurie neapkenčia žmonių; žr. Faidonas, 89 c. Plg. 
mizantropišką Platono pastabą Valstybėje, 496 c-d (žr. 8 skyriaus 57 ir 58 pastabas). 

2 Šios pastraipos citatos iš Demokrito fragmentų, Diels, Vorsokratiker’, fragmen- 
tai 41; 179; 34; 261; 62; 55; 251; 247 (šio fragmento autentiškumu abejoja Dielsas 
ir Tarnas, žr. 8 skyriaus 48 pastabą); 118. 

30 Žr. tekstą, susijusį su 6 skyriaus 16 pastaba. 

3! Žr. Thucydides, II, p. 37—41. Žr. taip pat 6 skyriaus 16 pastabą. 

32 Žr. T. Gomperz, Greek Thinkers, Book V, ch. 13, p. 3 (Germ. ed., II, p. 407). 

3 Herodoto veikalas, kuriame vyravo prodemokratinė tendencija (žr., pavyzdžiui, 
III, p. 80), pasirodė praėjus vieniems ar dvejiem metams po Periklio kalbos (žr. 
Meyer, Gesch. d. Altertums, IV, p. 369). 

34 Tai buvo pažymėta, pavyzdžiui, T. Gomperzo, in Greek Thinkers, V, 13, 2 
(Germ. ed., II, 406 f.); Valstybės pastraipos, į kurias jis atkreipia dėmesį, yra: 557 d 
ir 551 c ff. Šis panašumas, be abejonės, neatsitiktinis. Žr. taip pat Adamso Valstybės 
leidimą, vol. II, p. 235, pastaba apie 557 d 26. Žr. taip pat Įstatymai, 699 d-e ff. ir 
704 d — 707 d. Dėl panašių žodžių apie Herodotą, III, p. 80, žr. 6 skyriaus 17 pastabą. 

3 Kai kurie autoriai Menekseną laiko neautentišku veikalu, bet man atrodo, kad 
tuo tik pasireiškia jų polinkis idealizuoti Platoną. Menekseno autentiškumą patvirtina 
Aristotelis, cituojantis ištrauką iš šio veikalo ir priskiriantis jį „Sokrato laidotuvių 
dialogui“ (Retorika, I, 9, 30 = 1367 b 8; ir III, 14, 11 = 1415 b 30). Žr. ypač 6 
skyriaus 19 pastabos pabaigą; taip pat 8 skyriaus 48 pastabą ir šio skyriaus 15 (1) ir 
61 pastabas. 

36 Senojo Oligarcho (arba Pseudoksenofonto) Atėnų politėja pasirodė 424 m. pr. 
Kr. (pagal Kirchhoffą, cituojamą Gomperzo, Greek Thinkers, Germ. ed., I, p. 477). 
Dėl jos priskyrimo Kritijui žr. J. E. Sandys, Aristotle 5 Constitution of Athens, Intro- 
duction IX, ypač 3 pastabą. Žr. taip pat šio skyriaus 18 ir 48 pastabas. Man atrodo, 
kad šio traktato įtaka Tukididui pastebima pastraipose, cituojamose šio skyriaus 10 ir 
11 pastabose. Apie jo įtaką Platonui žr. ypač 8 skyriaus 59 pastabą ir Įstatymai, 704 
a — 707 d. (Žr. Aristotelis, Politika, 1326 b - 1327 a; Cicero, De Republica, II, 3 ir 4.) 

37 Turiu galvoje M. M. Raderio knygą No Compromise -The Conflict between 


Two Worlds (1939), kur esama puikios fašizmo ideologijos kritikos. 

Dėl šioje pastraipoje toliau esančios užuominos apie Sokrato perspėjimą dėl mi- 
zantropijos ir mizologijos žr. šio skyriaus 28 pastabą. 

38 * 1, Dėl teorijos, pagal kurią tai, ką galima vadinti „kritinio mąstymo išradimu“, 
deda pamatus naujai tradicijai kritiško tradicinių mitų ir teorijų svarstymo tradici- 
jai, - žr. mano straipsnį: K. Popper, „Towards a Rational Theory of Tradition“, The 
Rationalist Annual, 1949; ir in Conjectures and Refutations. (Tik tokia nauja tradicija 
gali paaiškinti faktą, kad Jonijos mokykloje pirmosios trys kartos sukūrė tris skirtin- 
gas filosofines koncepcijas.)* 

2. Mokyklos (ypač universitetai) iki dabar išsaugojo tam tikrus tribalizmo elemen- 
tus. Aš turiu galvoje ne tik jų emblemas ir seną mokyklinės bendrystės ryšį su visais 
socialiniais jo padariniais - kastos jausmu ir pan., bet ir daugelio tokių mokyklų 
patriarchalinį ir autoritarinį pobūdį. 

Neatsitiktinai Platonas, nesėkmingai bandęs atkurti gentinę visuomenę, vietoj jos 
įkūrė mokyklą; neatsitiktinai ir mokyklos dažnai yra reakcijos bastionai, o mokyklų 
dėstytojai — kišeninio formato diktatoriai. 

Kaip šių ankstyvųjų mokyklų gentinio pobūdžio iliustraciją aš pateikiu keleto 
draudimų sąrašą, sudarytą ankstyvųjų pitagorininkų (šis sąrašas paimtas iš J. Burnet, 
Early Greek Philosophy’, p. 106; Burnet jį perėmė iš Dielso; žr. Vorsokratiker’, vol. 
I, p. 97 ff.; bet žr. taip pat Aristokseno liudijimą in op. cit., p. 101.) Burnetas kalba 
apie „tikrus tabu, visiškai primityvaus tipo“: Nevalgyti pupų. — Nepakelti to, kas 
nukrito. — Neprisiliesti prie balto gaidžio. — Nelaužyti duonos. - Neperžengti brank- 
to. — Nežarstyti žarijų geležiniu daiktu. — Neatsikąsti tiesiai iš kepalo. - Neskabyti 
vainiko. — Nesėdėti ant kvortos. — Nevalgyti širdies. - Nevaikščioti vieškeliais. — 
Neleisti kregždėms sukti lizdų namo pastogėje. — Puodo pėdsaką, likusį pelenuose, 
užlyginti. — Nežiūrėti į veidrodį degant šviestuvui. — Pakilus iš patalo, jį išlyginti, kad 
neliktų kūno įspaudų. 

3 Įdomi šio proceso paralelė yra gentinių struktūrų naikinimas persų užkariavimų 
metu. Ši socialinė revoliucija, kaip pažymėjo Meyeris (op. cit., vol. III, p. 167 ff.), 
lėmė tai, kad atsirado daug profetistinių, t. y. mūsų terminais, istoricistinių religijų, 
kuriose vyravo likimo, išsigimimo ir išgelbėjimo doktrinos: viena iš jų — „išrinktosios 
tautos“ doktrina, būdinga žydams (žr. 1 skyrių). 

Kai kurioms tokio tipo religijoms buvo būdinga ir doktrina, pagal kurią pasaulio 
kūrimas dar neužbaigtas ir tęsiasi toliau. Ją reikia palyginti su ankstyvąja graikiškąja 
pasaulio kaip pastato koncepcija ir su Herakleito reakcija prieš šią koncepciją, apibū- 
dintą 2 skyriuje (žr. šio skyriaus 1 pastabą). Dar galima priminti, kad net Anaksiman- 
drui pasaulio kaip pastato doktrina kėlė rūpesčių. Galimas daiktas, kad pabrėždamas 


pasaulio statomosios medžiagos beribiškumą ir neapibrėžtumą, Anaksimandras išreiš- 

kė nuojautą, jog pastatas gal ir neturi aiškios struktūros ir vyrauja tckamumas (žr. 
tolesnę pastabą). 

Galimas daiktas, kad Dioniso ir orfikų misterijos Graikijoje priklausė nuo religi- 
nių procesų, vykusių Rytuose (žr. Herodotus, II, p. 81). Gerai žinoma, kad pitagoriz- 
mas turėjo daug bendrų bruožų su orfikų doktrina, ypač jų sielos teorija (žr. taip pat 
44 pastabą, toliau). Bet pitagorizmas turėjo aiškų „aristokratinį“ atspalvį, ne taip kaip 
orfikų doktrina, atstovavusi savotiškai „proletarinei“ šio sąjūdžio versijai. Galimas 
daiktas, kad Meyeris (op. cit., III, p. 428, $ 246) teisus, tvirtindamas, jog filosofijos 
užuomazgos yra racionali reakcija prieš misterijų sąjūdį; žr. Herakleito požiūrį į šiuos 
dalykus (fragm. 5, 14, 15; ir 40, 129 Diels*; p. 124-129; ir p. 16-17, Bywater). 
Herakleitas nekentė misterijų ir Pitagoro; pitagorininkas Platonas niekino misterijas. 
(Valst., 364 f.; tačiau žr. Adamo Valst. IX knygos „IV priedą“, jo leidimo vol. II, p. 
378 ff.) 

* Apie Anaksimandrą (žr. ankstesnę pastabą) žr. Diels‘, fragm. 9: „Daiktų prad- 
muo <...> yra tam tikra neapibrėžta (arba beribė) medžiaga; <...> o iš ko esami daiktai 
atsiranda, į ten iš būtinybės žūdama ji ir sugrįžta. Jie vieni iš kitų tam tikru laiku 
gauna bausmę ir atpildą už savo nusižengimus.“ Individuali egzistencija Anaksiman- 
drui atrodė esanti neteisingumo apraiška — taip jo mintis interpretuoja Gomperzas 
(Greek Thinkers, Germ. ed., vol. I, p. 46; atkreipkite dėmesį į panašumus su Platono 
teisingumo teorija); tačiau tokia interpretacija buvo griežtai kritikuojama. 

4 Parmenidas buvo pirmasis, išsigelbėjimo nuo šios įtampos pradėjęs ieškoti sa- 
vojoje sustabdyto pasaulio vizijoje, kaip tikrosios realybės atvertyje, o nuolat kintantį 
pasaulį, kuriame jis gyveno, laikęs sapnu. „Tikroji būtis nedaloma. Ji visada yra 
vientisa visuma, niekada nenukrypstanti nuo jai būdingos tvarkos; ji niekados nesi- 
skaido, todėl jos nereikia vėl suvienyti.“ (D?, fragm. 4.) Apie Parmenidą žr. taip pat 
3 skyriaus 22 pastabą ir tekstą. 

*2 Žr. šio skyriaus 9 pastabą (ir 5 skyriaus 7 pastabą). 

3 Žr. Meyer, Geschichte des Altertums, III, p. 443, ir IV, p. 120 f. 

“ J. Burnet, „The Socratic Doctrine of the Soul“, Proceedings of the British 
Academy, VIII (1915--1916), p. 235 ff. Man svarbiau pabrėžti šį dalinį sutarimą, nes 
negaliu pritarti daugumai kitų jo teorijų, ypač aiškinančių Sokrato santykius su Pla- 
tonu; pavyzdžiui, jo nuomonė, kad Sokratas politiniu požiūriu reakcingesnis už Pla- 
toną (Greek Philosophy, I, p. 210), man atrodo visai nepriimtina. Žr. šio skyriaus 56 
pastabą. 

Kai dėl sokratiškosios sielos doktrinos, esu įsitikinęs, kad Burnetas teisus, tvirtin- 


damas, jog posakis „rūpinkitės savo sielomis“ yra sokratiškas; juk šis posakis išreiškia 
? ? 

Sokrato moralinį nusiteikimą. Bet, mano nuomone, visiškai neįtikima, kad Sokratas 
laikėsi kokios nors metafizinės sielos teorijos. Faidone, Valstybėje ir etc. esančios 
sielos teorijos, mano įsitikinimu, yra neabejotinai pitagorietiškos. (Apie orfikų pita- 
gorininkų teoriją, pagal kurią kūnas yra sielos kalėjimas, žr. Adamo parašytą Valsty- 
bės IX knygos IV priedą; žr. taip pat šio skyriaus 39 pastabą.) O turėdamas galvoje 
aiškų Sokrato teiginį Apologijoje, 19 c, kad jo „tie dalykai“ (t. y. natūrfilosofinės 
spekuliacijos, žr. šio skyriaus 56 (5) pastabą) „visai nedomina“, aš visai nepritariu 
Burneto nuomonei, kad Sokratas buvo pitagorininkas, ir kitai jo nuomonei, kad jis 
laikėsi tam tikros konkrečios metafizinės doktrinos apie sielos „prigimtį“. 

Esu įsitikinęs, kad Sokrato posakis „rūpinkitės savo sielomis“ išreiškia jo moralinį 
(ir intelektualinį) individualizmą. Atrodo, kad nedaugelis jo doktrinų priskiriama bū- 
tent jam taip pagrįstai, kaip jo individualistinė teorija apie dorybingo žmogaus mora- 
linį nepriklausomumą. (Žr. liudijimus, minėtus 5 skyriaus 25 pastaboje ir 6 skyriaus 
36 pastaboje.) O juk ši teorija labai glaudžiai susijusi su idėja, išreikšta posakiu 
„rūpinkitės savo sielomis“. Šitaip pabrėždamas sielos nepriklausomumą Sokratas no- 
rėjo pasakyti štai ką: galima sunaikinti tavo kūną, bet neįmanoma sunaikinti tavo 
moralinio vientisumo. Jei rūpiniesi pastaruoju, tau neįmanoma tikrai pakenkti. 

Atrodo, kad Platonas, susipažinęs su pitagorininkų metafizine sielos teorija, paju- 
to, jog Sokrato moralinei nuostatai reikalingas metafizinis pagrindas, ypač sielos ne- 
mirtingumo teorija. Todėl tezę „neįmanoma sunaikinti tavo moralinio vientisumo“ jis 
pakeitė sielos nesunaikinamumo idėja. (Žr. taip pat 7 skyriaus 9 pastabą ir toliau.) 

Manąją interpretaciją gali ginčyti ir metafizikai, ir pozityvistai. Jie gali tvirtinti, 
kad tokia moralinė ir nemetafizinė sielos idėja, kurią aš priskiriu Sokratui, neįmano- 
ma, nes bet koks sielos aptarimas turi būti metafizinis. Nemanau, kad galėčiau įtikinti 
metafizikus; bet pamėginsiu parodyti pozityvistams (arba materialistams, etc.), kad jie 
irgi tiki „sielą“, labai panašia prasme kaip ir toji, kurią aš priskiriu Sokratui, ir kad 
dauguma jų tą „sielą“ vertina labiau už kūną. 

Pirma, net pozityvistai gali priimti prielaidą, kad galima nustatyti visiškai empi- 
rinį ir „prasmingą“, nors kiek ir netikslų skirtumą tarp „fizinių“ ir „psichinių“ negalių. 
Tiesą sakant, ligoninių organizacijai šis skirtumas yra labai reikšmingas praktiniu 
požiūriu, etc. (Visai įmanoma, kad vieną gražią dieną šio skirtumo bus atsisakyta ir 
bus nustatytas koks nors tikslesnis skirtumas, bet tai jau kitas klausimas.) Taigi dau- 
guma mūsų, netgi pozityvistai, jei galėtų rinktis, pirmenybę atiduotų ne lengvai be- 
protybės formai, o lengvai fizinei negaliai. Negana to, netgi pozityvistai veikiausiai 
atiduotų pirmenybę ilgai ir galiausiai nepagydomai fizinei ligai (tariant, kad ji nėra 


labai skausminga, etc.), o ne tokiam pačiam ilgam nepagydomos psichinės ligos laiko- 

tarpiui, ir netgi ne pagydomos beprotybės laikotarpiui. Štai kodėl, mano galva, nevar- 
todami metafizinių terminų, galime sakyti, kad savo „sielomis“ jie rūpinasi labiau 
negu savo „kūnais“. (Žr. Faidonas, 82 d: jie „rūpinasi savo sielomis ir nėra savo kūno 
tarnai“; žr. taip pat Apologija, 29 d - 30 b.) Šitoks samprotavimas visiškai nepriklauso 
nuo jokios galimos jų „sielos“ teorijos. Net jei jie tartų, kad galiausiai siela yra tik 
kūno dalis, o bet kokia beprotybė yra tik fizinė liga, mūsų išvada vis tiek būtų 
pagrįsta. (Tokiu atveju galėtume pasakyti taip: savo smegenis jie vertina labiau už 
kitas savo kūno dalis.) 

Dabar galime pereiti prie panašaus „sielos“ idėjos apibūdinimo, kuris net artimes- 
nis sokratiškajai sielos idėjai. Daugelis mūsų pasirengę iškęsti didelius fizinius sun- 
kumus, siekdami grynai intelektualinių tikslų. Pavyzdžiui, esame pasirengę kentėti, 
kad tik prisidėtume prie mokslinio pažinimo pažangos ir kad paskatintume savo pačių 
intelektualinę raidą, t. y. įgytume „išminties“. (Dėl Sokrato intelektualizmo žr., pavyz- 
džiui, Kritonas, 44 d/e ir 47 b.) Panašiai galima pasakyti ir apie moralinių tikslų, 
pavyzdžiui, egalitarinio teisingumo, etc. siekimą. (Žr. Kritonas, 47 e/48 a, kur Sok- 
ratas aiškina, kad „siela“ jis vadina tą mūsų dalį, kuriai „naudingas teisingumas ir 
kenksmingas neteisingumas“.) Ir daugelis mūsų pasakytų, pritardami Sokratui, kad 
šitie dalykai mums svarbesni už tokį dalyką kaip sveikata, nors mes ir norime būti 
sveiki. Daugelis net pritartų Sokratui, kad galimybė laikytis tokių nuostatų yra tai, dėl 
ko mes didžiuojamės esą žmonės, o ne gyvūnai. 

Man atrodo, kad visa tai galima pasakyti, nesikreipiant į metafizinę „sielos pri- 
gimties“ teoriją. Ir aš visai nesuprantu, kodėl tokią teoriją turėtume priskirti Sokratui, 
turėdami galvoje jo aiškų teiginį, kad jam visai nerūpi tokios spekuliacijos. 

4 Gorgijuje, kuris, mano įsitikinimu, yra iš dalies sokratiškas (nors Gomperzo 
pastebėti pitagoriški elementai, mano galva, rodo, kad šis dialogas visų pirma plato- 
niškas; žr. šio skyriaus 56 pastabą), Platonas į Sokrato lūpas įdeda kritiką, nukreiptą 
prieš Atėnų „prieplaukas, laivų statyklas ir sienas“ ir prieš duokles bei mokesčius, 
kuriuos Atėnai uždėjo savo sąjungininkams. Ši kritika, kokia ji yra šiame dialoge, yra 
tikrai platoniška. Iš to aiškėja, kodėl ji skamba visai panašiai kaip ir oligarchų išpuo- 
liai. Bet man atrodo visai įmanoma, kad ir pats Sokratas galėjo pasakyti kažką pana- 
šaus, stengdamasis atkreipti dėmesį į tokius dalykus, kurie, jo nuomone, buvo patys 
svarbiausi. Tačiau esu įsitikinęs, kad jis būtų pasipriešinęs ketinimui jo moralinę 
kritiką paversti išdavikiška oligarchine propaganda, nukreipta prieš atvirą visuomenę, 
o ypač prieš tokiai visuomenei atstovaujančius Atėnus. (Dėl klausimo apie Sokrato 


lojalumą žr. ypač šio skyriaus 53 pastabą ir tekstą.) 

% Tipiški Platono dialogų personažai yra Kaliklis ir Trasimachas. Galimas daiktas, 
kad artimiausi istoriniai prototipai yra Teramenas ir Kritijas, taip pat ir Alkibiadas, 
kurio charakterį ir poelgius vis dėlto sunku apibūdinti. 

* Tolesnės pastabos yra labai spekuliatyvios ir nesisieja su mano argumentavimu. 

Mano galva, visai įmanoma, kad Alkibiade I pasakojama apie tikrą įvykį - paties 
Platono atsivertimą į Sokrato tikėjimą. Taigi šiame dialoge Platonas pasirinko Alki- 
biado figūrą tam, kad už jos pasislėptų pats. Galimas daiktas, kad jis labai norėjo 
papasakoti savo atsivertimo istoriją; juk kai Sokratas buvo kaltinamas už tai, kad yra 
atsakingas už Alkibiado, Kritijo ir Charmido piktadarybes (žr. toliau), gindamasis 
teisme, kaip gyvą savo tikrosios auklėjimo įtakos pavyzdį bei liudininką nurodė Pla- 
toną. Visai įmanoma, kad Platonas, jautęs literatūrinės raiškos poreikį, negalėjo susi- 
laikyti nepapasakojęs apie Sokrato ir savo santykius. O teisme to padaryti jis negalėjo 
(žr. Taylor, Socrates, 1 pastaba apie p. 105). Prisidengdamas Alkibiado vardu ir 
ypatingomis jo gyvenimo aplinkybėmis (būtent ambicingais politiniais jo siekiais, 
kurie visai galėjo būti panašūs į Platono siekius prieš jam atsiverčiant), jis galėjo 
pasiekti tokį apologetinį tikslą (žr. tekstą, susijusį su 49-50 pastabomis), parodyda- 
mas, kad Sokrato moralinė įtaka ir apskritai, ir Alkibiadui buvo visai ne tokia, kokią 
Sokratui pripaišė jo kaltintojai. Visai įmanoma, kad Charmidas didžia dalimi irgi yra 
autoportretas. (Įdomu pažymėti, kad Platonas ir pats skatino panašaus pobūdžio atsi- 
vertimus, bet kiek galime spręsti, kitaip, t. y. ne tiek tiesiogine asmenine moraline 
įtaka, kiek pitagorininkų matematikos, kaip Gėrio idėjos dialektinės intuicijos priean- 
gio, mokykliniu dėstymu. Žr. istorijas apie jo pastangas atversti Dionisiją Jaunesnį- 
jį.) Dėl Alkibiado I ir su juo susijusių problemų žr. taip pat Grote'o Plato, I, ypač 
p. 351-355. 

48 Žr. Meyer, Geschichte des Altertums, V, p. 38 (ir Ksenofonto Hellenica, II, 4, 
22). Tame pačiame tome, p. 19-23 ir 36—44 (žr. ypač p. 36) galima rasti visus 
reikiamus liudijimus, pagrindžiančius tekste esančią interpretaciją. Leidinyje Camb- 
ridge Ancient History (1927, vol. V; žr. ypač p. 369 ff.) esama labai panašios minimų 
įvykių interpretacijos. 

Galima pridurti, kad per aštuonerius Trisdešimties tironų teroro mėnesius buvo 
nužudyta apytikriai 1500 tikrųjų Atėnų miesto piliečių, o tai, kiek mums žinoma, 
sudaro ne ką mažiau negu dešimtąją (galimas daiktas, apytikriai 8 nuošimčius) dalį 
visų po karo išlikusių piliečių. Taigi kas mėnesį buvo nužudoma apie 1 nuošimtį 
piliečių — net mūsų dienomis nelengvai pranokstamas laimėjimas. 

Apie Trisdešimt tironų Tayloras rašo (Socrates, Short Biographies, 1937, p. 100, 
1 pastaba) štai ką: „Teisybės dėlei reikia pažymėti, kad šitie žmonės, galimas daiktas, 
"pametė galvas’, veikiami susiklosčiusios padėties pagundų. Anksčiau Kritijas buvo 

žinomas kaip didelės kultūros žmogus, o jo politinės simpatijos buvo aiškiai demo- 
kratinės“. Man atrodo, kad šitoks bandymas sumažinti marionečių vyriausybės, ir 
ypač mylimo Platono dėdės, atsakomybę yra nerimtas. Mums pakankamai gerai žino- 
ma, kaip vertinti trumpalaikius demokratinius jausmus, kuriuos anuo metu pirma 
pasitaikiusia proga reikšdavo jaunieji aristokratai. Be to, Kritijo tėvas (žr. Meyer, vol. 
IV, p. 579 ir Lisijas, 12, 43 ir 12, 66), o gal ir pats Kritijas priklausė Keturių šimtų 
oligarchų vyriausybei; na, o didelės apimties Kritijo raštai rodo jo išdavikiškas pro- 
spartiškas simpatijas, jo oligarchinę poziciją (žr., pavyzdžiui, Diels?, 45), atvirą nihi- 
lizmą (žr. 8 skyriaus 17 pastabą) ir garbės troškimą (žr. Diels?, 15; žr. taip pat Kse- 
nofonto Memorabilia, 1, 2, 24 ir jo Hellenica, II, 3, 36 ir 47). Bet svarbiausia tai, kad 
Kritijas paprasčiausiai pabandė nuosekliai įgyvendinti Senojo Oligarcho (Pseudokse- 
nofonto) Atėnų politėjos autoriaus (žr. šio skyriaus 36 pastabą), programą: sunaikinti 
demokratiją ir tai padaryti padedant Spartai, jei tik Atėnai bus nugalėti. Žiauri prie- 
varta, kurios buvo griebtasi, yra logiškas tokios padėties padarinys. Jis nerodo, kad 
Kritijas „pametė galvą“; veikiau jis rodo, kad Kritijas labai gerai suprato sunkumus, 
t. y. vis dar grėsmingą besipriešinančių demokratų jėgą. 

Meyeris, kurio didelė simpatija Dionisijui I rodo, kad jis bent jau nenusiteikęs 
prieš tironus, nupiešęs žavingą oportunistinę Kritijo politinę karjerą, apie jį sako (op. 
cit., V, p. 17) štai ką: „Jis buvo toks pat neskrupulingas kaip ir Lisandras“, spartietis 
užkariautojas. Vadinasi, Kritijas labai tiko vadovauti Lisandro remiamai marionetinei 
vyriausybei. 

Man atrodo, kad esama stulbinančio panašumo tarp kario, esteto, poeto, Sokrato 
skeptiškojo pašnekovo Kritijo ir Prūsijos karaliaus Frydricho II, vadinamo „Didžiuo- 
ju“; Frydrichas II irgi buvo karys, estetas, poetas, Voltero mokinys skeptikas, o kartu 
vienas bjauriausių tironų ir negailestingiausių engėjų moderniojoje istorijoje. (Apie 
Frydrichą žr. W. Hegemann, Entlarvte Geschichte, 1934; žr. ypač p. 90 apie Frydricho 
požiūrį į religiją, primenantį Kritijo požiūrį.) 

43 Šią problemą labai gerai aiškina Tayloras (Socrates, Short Biographies, 1937, 
p. 103), kuris remiasi Burneto pastaba apie Platono Eutifroną, 4 c, 4. — Vienintelis 
dalykas, kurį aš linkęs aiškinti kitaip (nors ir nežymiai), yra štai koks: puikiai apibū- 
dindamas (op. cit., p. 103, 120) Sokrato teismą, Tayloras ne visai tiksliai interpretuoja 
kaltinimo aspektus, ypač aptardamas kaltinimą, esą Sokratas diegė „naujus religinius 
papročius“ (op. cit., p. 109 ir p. 111 f.). 

30 Šį faktą patvirtinantį liudijimą galima rasti Tayloro knygoje Socrates, p. 113- 
115; žr. ypač p. 115, 1 pastabą, kur cituojamas Aischinas, I, p. 173: „Jūs nuteisėte 
sofistą Sokratą mirčiai, nes buvo įrodyta, kad jis išauklėjo Kntiją“. 

?1 Trisdešimties tironų politikos tikslas buvo toks: įtraukti kuo daugiau žmonių į 
vykdomo teroro veiksmus; žr. puikias Tayloro pastabas kn. Socrates, p. 101 f. (ypač 
3 pastabą apie p. 101). Apie Chairefontą žr. šio skyriaus 56 (5) e pastabą. 

32 Kaip tiki Crossmanas ir kiti; žr. Crossman, Plato Today, p. 91-92. Šiuo klau- 
simu aš pritariu Taylorui. Žr. Socrates, p. 116; žr. taip pat jo 1 ir 2 pastabas apie šį 
puslapį. 

Kad kaltintojai neplanavo nuteisti Sokrato myriop; kad teismo proceso buvo ga- 
lima išvengti arba jį vesti kitaip, jei tik Sokratas būtų buvęs pasirengęs kompromisui, 
t. y. išvykti iš Atėnų ar net pasižadėti nebepraverti burnos — visa tai pakankamai 
aišku, turint galvoje Platono (ar Sokrato) užuominas Apologijoje ir Kritone (žr. Kri- 
tonas, 45 e ir ypač 52 b-c, kur Sokratas sako, kad jam būtų buvę leista emigruoti, jei 
jis būtų to paprašęs teismo.) 

33 Žr. ypač Kritonas, 53 b/c, kur Sokratas aiškina, kad jei jis būtų pasinaudojęs 
galimybe pabėgti, tai būtų patvirtinęs, kad nuosprendis teisingas, nes tas, kas pažei- 
džia įstatymus, veikiausiai gali tvirkinti ir jaunuolius. 

Galimas daiktas, kad Apologija ir Kritonas buvo parašyti netrukus po Sokrato 
mirties. Kritonas (tikriausiai ankstesnis už Apologiją) galėjo būti parašytas prašant 
Sokratui ir turėjo viešai atskleisti jo motyvus, paskatinusius atsisakyti pabėgimo. 
Tikrai, toks noras galėjo būti pirmasis postūmis, paskatinęs Platoną parašyti sokratiš- 
kuosius dialogus. T. Gomperzas (Greek Thinkers, V, 11, 1, Germ. ed., II, p. 358) 
įsitikinęs, kad Kritonas parašytas vėliau, ir jo pagrindinę mintį aiškina tardamas, kad 
kaip tik Platonas norėjo įrodyti Sokrato lojalumą. „Mes nežinome, — rašo Gomper- 
zas, — tikrų aplinkybių, lėmusių šio dialogo atsiradimą; tačiau sunku priešintis įspū- 
džiui, kad Platonui čia labiausiai rūpi apsiginti pačiam ir apginti savo draugus nuo 
įtarimo, jog jie puoselėja revoliucingas pažiūras“. Nors Gomperzo mintis gerai deri- 
nasi su mano bendrąja Platono pažiūrų interpretacija, jaučiu, kad Kritone veikiau 
ginamos ne Platono, o Sokrato pažiūros. Bet pritariu Gomperzo pateiktai svarbiausios 
šio dialogo temos interpretacijai. Sokratui tikrai labai rūpėjo apsiginti nuo įtarinėjimų, 
kėlusių pavojų visai jo gyvenimo misijai. — Turėdamas galvoje šitokią Kritono turinio 
interpretaciją, aš vėl visiškai pritariu Taylorui (Socrates, p. 124 f.). Bet Kritono lo- 
jalumas ir jo priešingumas akivaizdžiam Valstybės nelojalumui, kur visai atvirai pa- 
laikoma Sparta ir užsipuolami Atėnai, atrodo, paneigia Burneto ir Tayloro nuomonę, 
kad Valstybė yra sokratiškas dialogas ir kad Sokratas demokratijos atžvilgiu buvo 
nusiteikęs priešiškiau negu Platonas. (Žr. šio skyriaus 56 pastabą.) 

Dėl Sokrato lojalumo demokratijai patvirtinimo žr. ypač tokias Kritono pastraipas: 
51 d/e, kur pabrėžiamas demokratinis įstatymų pobūdis, t. y. piliečio turima galimybė 
pakeisti įstatymus be prievartos, remiantis racionaliu argumentavimu (kaip sako Sokra- 

tas, jis gali pamėginti įtikinti įstatymus); 56 b f., kur Sokratas pabrėžia, kad jis 
nesivaidija su Atėnų valstybine santvarka; 53 c/d, kur dorybę ir teisingumą, o ypač 
(Atėnų) institucijas ir įstatymus jis apibūdina kaip geriausius žmogui pasiekiamus 
dalykus; 54 c, kur sako, kad, galimas daiktas, jis yra žmonių, bet ne įstatymų auka. 

Turėdami galvoje visas šias pastraipas (ir ypač pastraipą iš Apologijos, 32 c; žr. 
7 skyriaus 8 pastabą), mano įsitikinimu, turime nepaisyti vienos pastraipos, kuri at- 
rodo visai kitaip, būtent 52 e, kur Sokratas netiesiogiai šlovina Spartos ir Kretos 
valstybines santvarkas. Turint galvoje ypač 52 b/c, kur Sokratas sako, kad jam buvo 
įdomu susipažinti su kitomis valstybėmis arba jų įstatymais, galima pamanyti, kad 
pastaba apie Spartą ir Kretą (52 e) yra interpoliacija, priklausanti kažkam, kas Kritoną 
bandė suderinti su vėlesniais raštais, ypač su Valstybe. Ar būtų kaip tik taip, ar ši 
pastraipa būtų pridėta Platono, ji visai nepanaši į sokratišką. Pakanka prisiminti vien 
Sokrato būgštavimus nepadaryti ko nors, ką būtų galima suprasti kaip prospartišką 
nusiteikimą; apie tuos būgštavimus mes žinome iš Ksenofonto Anabasis, III, 1, 5. Čia 
skaitome: „Sokratas būgštavo, kad jis (t. y. Sokrato draugas, jaunasis Ksenofontas — 
dar viena jauna „balta varna“) gali būti pasmerktas už nelojalumą; juk buvo žinoma, 
kad Kiras padėjo spartiečiams kare su Atėnais“. (Ši pastraipa tikrai ne tokia įtartina, 
kaip Memorabilia, nes čia nejaučiama Platono įtaka, ir Ksenofontas tikrai kaltina save 
(netiesiogiai) už tai, kad savo įsipareigojimus tėvynei priėmęs pernelyg lengvabūdiš- 
kai ir nusipelnęs bausmės, kurią mini op. cit., V, 3, 7 ir VII, 7, 57.) 

* Apologija, 30 e/31 a. 

3 Žinoma, platonistas pritars Taylorui, kuris paskutiniame Socrates sakinyje sako: 
„Sokratas turėjo tik vieną 'įpėdinį' — Platoną“. Atrodo, kad tik Grote'as kartais laikosi 
požiūrio, panašaus į tą, kuris išskleistas mano knygos tekste; pavyzdžiui, tai, ką jis 
sako pastraipoje, cituotoje 7 skyriaus 21 pastaboje (žr. taip pat 8 skyriaus 15 pastabą), 
gali būti interpretuojama bent jau kaip abejonė, ar Platonas neišdavė Sokrato. Gro- 
te'as pasako visiškai aiškiai, kad Valstybė (o ne tik Įstatymai) galėjo teoriškai pagrįsti 
Apologijos Sokrato pasmerkimą, ir kad toks Sokratas niekada nebūtų pakenčiamas 
Platono geriausioje valstybėje. Jis net pabrėžia, kad Platono teorija atitinka tas prak- 
tines priemones, kurių prieš Sokratą ėmėsi Trisdešimt tironų. (Pavyzdį, rodantį, kad 
mokinys gali iškreipti savo mokytojo mokslą net tada, kai mokytojas dar gyvas, 
garsus ir viešai protestuoja, galima rasti 12 skyriaus 58 pastaboje.) 

Dėl pastabų apie Įstatymus, esančių toliau šioje teksto pastraipoje, žr. ypač tas 
Įstatymų pastraipas, kurios nurodomos 8 skyriaus 19-23 pastabose. Net Tayloras, 


kurio nuomonė šiais klausimais visiškai priešinga šioje knygoje dėstomai nuomonei 

(žr. taip pat tolesnę pastabą), pripažįsta: „Asmuo, pirmasis pasiūlęs (Įstatymų dešim- 
toje knygoje) neteisingas teologijos požiūriu nuomones laikyti nusikaltimu prieš vals- 
tybę, buvo pats Platonas“. (Taylor, op. cit., p. 108, 1 pastaba.) 

Tekste aš ypač supriešinu Platono Apologiją ir Kritoną su jo Įstatymais. Tokio 
pasirinkimo priežastis yra ta, kad beveik visi, net Burnetas ir Tayloras (žr. tolesnę 
pastabą) sutiktų, jog Apologija ir Kritonas atstovauja Sokrato doktrinai, o Įstatymai 
gali būti laikomi platonišku dialogu. Todėl man labai sunku suprasti, kaip Burnetas 
ir Tayloras gali ginti savo nuomonę, kad Sokrato požiūris į demokratiją buvo priešiš- 
kesnis negu Platono. (Šitokią nuomonę Burnetas reiškia knygoje Greek Philosophy, I, 
p. 209 f., o Tayloras - Socrates, p. 150 f. ir p. 170 f.) Nesu matęs bandymų ginti tokį 
požiūrį į Sokratą, kuris kovojo už laisvę (žr. ypač šio skyriaus 53 pastabą) ir už ją 
numirė, ir į Platoną, parašiusį Įstatymus. 

Burnetas ir Tayloras tokio keisto požiūrio laikosi todėl, kad pritaria nuomonei, 
pagal kurią Valstybė yra sokratiškas, o ne platoniškas dialogas; ir todėl, kad galima 
sakyti, jog Valstybė truputį ne tokia antidemokratiška kaip platoniškieji dialogai Po- 
litikas ir Įstatymai. Tačiau iš tikrųjų Valstybė ir Politikas skiriasi nuo Įstatymų labai 
nežymiai, ypač jei turėsime galvoje ne tik pirmąsias, bet ir paskutiniąsias Įstatymų 
knygas; doktrina keičiasi mažiau, negu galėtume tikėtis turėdami galvoje, kad tas dvi 
knygas skiria mažų mažiausiai vienas, o gal net ir du ar trys dešimtmečiai, o be to, 
jos labai skiriasi temperamentu ir stiliumi (žr. 4 skyriaus 6 pastabą ir daugelį kitų šios 
knygos vietų, kur parodytas Įstatymuose ir Valstybėje išdėstytų doktrinų panašumas ar 
net tapatumas). Nė menkiausia vidinė abejonė netrukdo tarti, kad ir Valstybė, ir Įsta- 
tymai yra platoniški. Tačiau pačių Burneto ir Tayloro prielaida, pagal kurią jų teorija 
veda prie išvados, kad Sokratas buvo ne tik demokratijos priešas, bet netgi didesnis 
jos priešas negu Platonas, rodo jų požiūrio nepagrįstumą ir net absurdiškumą, nes jam 
pritarus, tenka pripažinti, kad prie sokratiškųjų dialogų reikia priskirti ne tik Apolo- 
giją ir Kritoną, bet ir Valstybę. Dėl visų šių klausimų žr. taip pat tolesnę pastabą ir 
trečiąjį „Priedą“, B (2), p. 219. 

5% Gal ir nebūtina sakyti, kad šis sakinys yra bandymas apibendrinti manąją Pla- 
tono teisingumo teorijos istorinio vaidmens (apie Trisdešimties tironų moralinį žlugi- 
mą žr. Xenophon, Hellenica, II, 4, p. 40—42); ir, konkrečiau, svarbiausių politinių 
Valstybės doktrinų interpretaciją. Šia interpretacija bandoma paaiškinti prieštaravimus 
tarp ankstyvųjų dialogų, ypač Gorgijo ir Valstybės, ir parodyti, kad jie atsirado dėl 
pamatinio skirtumo tarp Sokrato ir vėlyvojo Platono pažiūrų. Tai, kad čia aš įsiveliu 
į ilgus ir iš dalies metodologinius debatus, gali pateisinti klausimo, paprastai vadina- 


mo Sokrato problema, didžiulė reikšmė. 

1. Anksčiau sprendžiant Sokrato problemą buvo tariama, kad tam tikra Platono 
dialogų grupė, ypač Apologija ir Kritonas, yra sokratiška (t. y. kad iš esmės jie 
istoriškai tikslūs ir sumanyti keliant kaip tik tokį tikslą), tuo tarpu dauguma dialogų 
yra platoniški, įskaitant ir daugelį tų dialogų, kur svarbiausias kalbėtojas yra Sokratas, 
pavyzdžiui, Faidoną ir Valstybę. Ankstesnių laikų autoritetai šią nuomonę dažnai 
pagrįsdavo remdamiesi „nepriklausomu liudininku“ Ksenofontu ir nurodydami pana- 
šumą tarp Ksenofonto Sokrato bei „sokratiškųjų“ dialogų grupės Sokrato ir skirtumą 
tarp Ksenofonto „Sokrato“ bei platoniškųjų dialogų grupės „Sokrato“. Antai metafi- 
zinė formų arba idėjų teorija paprastai buvo priskiriama Platonui. 

2. Kritikuoti tokį požiūrį ėmėsi J. Burnetas, o jį palaikė A. E. Tayloras. Burnetas 
atmetė argumentą, kuriuo buvo grindžiamas „ankstesnis sprendimas“ (kaip aš jį va- 
dinu), tardamas, kad šis argumentas yra neįtikinamas ir stumiantis į užburtą ratą. 
Nedera, sakė jis, išskirti tam tikrą grupę dialogų tik todėl, kad juose formų teorija 
išreikšta ne taip aiškiai, vadinti juos sokratiškais, o paskui sakyti, kad formų teorija 
buvo ne Sokrato, o Platono išradimas. Be to, nedera Ksenofontą laikyti nepriklauso- 
mu liudininku, nes nėra jokio pagrindo tikėti jo nepriklausomybe ir esama daug 
priežasčių manyti, kad rašydamas savo Memorabilia jis buvo susipažinęs su daugeliu 
Platono dialogų. Burnetas nusprendė, kad reikia remtis prielaida, jog Platonas iš 
tikrųjų turėjo galvoje tai, ką pasakė, ir kai jis verčia Sokratą skelbti tam tikrą dok- 
triną, tai yra įsitikinęs ir nori, kad ir jo skaitytojai būtų įsitikinę, jog ta doktrina 
būdinga paties Sokrato mokymui. 

3. Nors Burneto požiūris į Sokrato problemą man atrodo nepagrįstas, jis yra labai 
vertingas ir įkvepiantis. Drąsi tokio tipo teorija, net jei yra klaidinga, visada reiškia 
pažangą, o Burneto knygose daug drąsių ir netradicinių minčių apie šį dalyką. Tai 
vertinti reikia juo labiau, kad istoriniuose tyrinėjimuose visada pasireiškia subanali- 
nimo tendencija. Tačiau nors aš ir žaviuosi Burnetu dėl jo puikių ir drąsių teorijų, nors 
labai vertinu jų naudingumą, apmąstydamas savo turimus faktus, negaliu savęs įtikin- 
ti, kad šios teorijos yra pagrįstos. Pasiduodamas savo tikrai girtinam entuziazmui, 
Burnetas, mano galva, ne visada buvo kritiškas savo idėjų atžvilgiu. Štai kodėl kiti 
mokslininkai manė, jog šios idėjos yra veikiau kritikuotinos. 

Spręsdamas Sokrato problemą, aš, kaip ir daugelis kitų, esu įsitikinęs, kad tas 
požiūris, kurį pavadinau „ankstesniu sprendimu“, iš esmės teisingas. Neseniai šį po- 
žiūrį, priešindami Burneto ir Tayloro idėjoms, ypač sėkmingai gynė G. C. Fieldas 
(Plato and His Contemporaries, 1930) ir A. K. Rogersas (The Socratic Problem, 
1933), o daugelis kitų mokslininkų, atrodo, jiems pritarė. Nepaisant fakto, kad iki šiol 


iškelti argumentai man atrodo įtikinami, tebus man leista šį bei tą pridurti, remiantis 

kai kuriomis šioje knygoje pmeitomis išvadomis. Bet prieš pradėdamas kritikuoti 
Burnetą, turiu pareikšti, kad kaip tik Burnetui mes dėkingi už štai kokį metodologinį 
principą. Platono liudijimai vieninteliai mūsų turimi tiesioginiai liudijimai; visi kiti 
liudijimai yra antriniai. (Šį principą Burnetas pritaikė Ksenofontui; bet mes jį turime 
taikyti ir Aristofanui, kurio liudijimus Apologijoje atmetė pats Sokratas; žr. (5) pasta- 
bą, toliau.) 

4. Burnetas sako, kad jo metodo esmė - tarti, kad „Platonas tikrai turėjo galvoje 
tai, ką sakė“. Pagal šį metodologinį principą Platono „Sokratas“ turi būti suvokiamas 
kaip istorinio Sokrato portretas. (Žr. Greek Philosophy, I, p. 128, 212 f., ir pastabą 
apie p. 349-350; žr. A. E. Taylor, Socrates, p. 14 f., 32 f., 153.) Tarkime, kad Burneto 
metodologinis principas yra tinkamas pradinis taškas. Bet (5) pastaboje aš pamėginsiu 
parodyti, kad faktai labai greitai priverčia kiekvieną, įskaitant Burnetą ir Taylorą, šio 
principo atsisakyti. Kaip ir kiti mokslininkai, jie irgi yra priversti interpretuoti tai, ką 
sako Platonas. Bet jei kiti mokslininkai suvokia šį faktą, o todėl interpretuodami yra 
atsargūs ir kritiški, neišvengiama, kad tie mokslininkai, kurie užsispyrę mano, jog 
Platono neinterpretuoja, o paprasčiausiai priima tai, kas jo pasakyta, atima iš savęs 
galimybę į savo interpretacijas pažvelgti kritiškai. 

5. Tie faktai, kurie Burneto metodologiją daro netinkamą ir jį bei kitus priverčia 
interpretuoti tai, ką pasakė Platonas, žinoma, yra Platono nupiešto tariamo Sokrato 
portreto prieštaringumas. Net jei laikysimės principo, kad geresnio liudytojo už Pla- 
toną neturime, vidiniai jo raštų prieštaravimai verčia mus naiviai nepasitikėti jo žo- 
džiais ir atsisakyti prielaidos, kad jis „tikrai turėjo galvoje tai, ką sakė“. Jei liudinin- 
kas pradeda prieštarauti pats sau, mes negalime priimti jo liudijimo, jo neinterpretuodami, 
net jei jis būtų pats geriausias liudininkas. Iš pradžių aš pateiksiu tik tris tokių prieš- 
taravimų pavyzdžius. 

a. Apologijos Sokratas tris kartus labai įtaigiai pakartoja (18 b-c; 19 c-d; 23 d), 
kad jo nedomina gamtos filosofija (o todėl ir pitagorininkų filosofija): „Aš nieko 
nenusimanau apie tokius dalykus“, — sako jis (19 c); „Tačiau man, atėniečiui, tokie 
dalykai“ (t. y. gamtos apmąstymai) „visai nerūpi“. Sokratas tvirtina, kad daugelis 
dalyvaujančiųjų teisme gali patvirtinti jo tvirtinimų teisingumą; jie girdėję jį kalbant, 
bet niekas niekada negirdėjęs, kad jis glaustai ar išsamiai būtų kalbėjęs gamtos filo- 
sofijos klausimais (Apologija, 19, c-d.) Kita vertus, mes turime (a') Faidoną (žr. ypač 
108 d f., kur nurodomos Apologijos pastraipos) ir Valstybę. Šiuose dialoguose Sok- 
ratas reiškiasi kaip „gamtos“ filosofas pitagorininkas. Tai taip akivaizdu, kad ir Bur- 


netas, ir Tayloras galėtų sakyti, jog iš tikrųjų jis buvo ryškiausias pitagorininkų mokyk- 

los atstovas. (Plg. Aristotelį, kuris apie pitagorininkus sako, kad „jie nuolat sampro- 
tauja apie gamtą“; žr. Metafizika, 989 b pabaiga.) 

Aš tvirtinu, kad (a) ir (a') aiškiai prieštarauja vienas kitam, ir reikalas tampa dar 
painesnis dėl to, kad Valstybei priskiriama ankstesnė, o Faidonui — vėlesnė data už 
Apologijos. Todėl (a) neįmanoma suderinti su (a°) tarus, kad Sokratas arba išsižadėjo 
rašymo), arba buvo atverstas į pitagorizmą paskutiniais savo gyvenimo mėnesiais. 

Nemanau, kad šio prieštaravimo neįmanoma pašalinti, priėmus tam tikrą prielaidą 
arba tam tikru būdu interpretuojant. Galimas daiktas, kad Burnetas ir Tayloras turėjo 
priežasčių, ir net svarių, labiau pasitikėti ne Apologija, o Faidonu ir Valstybe. (Bet jie 
turėjo suprasti, kad, pripažįstant Platono nupiešto Sokrato portreto teisingumą, bet 
koks suabejojimas Apologijos Sokrato sąžiningumu padaro jį tokiu žmogumi, kuris 
meluoja, kad išgelbėtų savo kailį.) Tačiau dabar tokie klausimai manęs nedomina. 
Man svarbiau tai, kad pripažindami (a') ir atmesdami (a) Burnetas ir Tayloras turi 
atsisakyti savo pamatinės metodologinės prielaidos, jog „Platonas tikrai turėjo galvoje 
tai, ką rašė“. Jie turi interpretuoti. 

Bet nesąmoninga interpretacija neišvengiamai yra nekritiška. Tai galima pailiust- 
ruoti parodant, kaip Burnetas ir Tayloras pasinaudoja Aristofano liudijimais. Jie tvir- 
tina, kad Aristofano patyčios būtų beprasmiškos, jei Sokratas nebūtų buvęs gamtos 
filosofu. Tačiau atsitiko taip, kad Sokratas (aš visada pripažįstu, kaip ir Burnetas bei 
Tayloras, jog Apologija yra istoriškai tiksli) numatė šitokį argumentą. Savo kalboje jis 
įspėjo teisėjus, kad jie netikėtų kaip tik šia Aristofano interpretacija, labai rimtai 
pabrėždamas (Apologija, 19 c ff.; žr. taip pat 20 c-e), kad neverta ginčytis dėl to, ar 
daug, ar mažai jis domėjosi gamtos filosofija, nes jis paprasčiausiai ja visai nesido- 
mėjo. Sokratas jautė, kad šiuo klausimu jis lyg ir kovėsi su praeities šešėliais (Apo- 
logija, 18 d-e), bet dabar galima pasakyti, kad jis kovėsi ir su ateities šešėliais. Juk 
kai jis ragino savo bendrapiliečius — tuos, kurie tikėjo Aristofanu ir išdrįso vadinti 
Sokratą melagiu — išeiti į priekį, neišėjo nė vienas. Tik praėjus 2300 metų kai kurie 
platonistai nusprendė atsakyti į jo iššūkį. 

Šiame kontekste galima pažymėti, kad Aristofanas, nuosaikus antidemokratas, 
puolė Sokratą kaip „sofistą“, ir kad dauguma sofistų buvo demokratai. 

b. Apologijoje (40 c ff.) Sokratas laikosi agnostinio požiūrio į pomirtinio gyveni- 
mo problemą; (b') Faidoną daugiausia sudaro sudėtingi sielos nemirtingumo įrody- 
mai. Šią nedermę aptaria Burnetas (savajame Faidono leidime, 1911, p. XIViii fT.), 


tačiau taip, kad jo argumentai manęs visai neįtikina. (Žr. 7 skyriaus 9 pastabą ir šio 

skyriaus 44 pastabą.) Tačiau teisus jis ar ne, jo paties aptarimas rodo, kad jis privers- 
tas atsisakyti savo metodologinio principo ir interpretuoti tai, ką sako Platonas. 

c. Apologijos Sokratas tvirtina, kad netgi išmintingiausio žmogaus išmintis reiš- 
kiasi tuo, jog jis žino, kaip mažai žino, ir kad todėl Delfų posakis „Pažink save“ turi 
būti interpretuojamas kaip „Žinok savo ribas“; be to, jis mano, kad valdovai, labiau 
nei kas kitas, turi Žinoti savo ribas. Panašias mintis galima rasti ir kituose ankstyvuo- 
siuose dialoguose. Tuo tarpu svarbiausi Politiko ir Įstatymų personažai skelbia dok- 
triną, pagal kurią valdovai turi būti išmintingi; o išmintis jiems jau nėra savo ribų 
žinojimas, o veikiau įšventinimas į svarbesniąsias dialektinės filosofijos paslaptis — 
formų arba idėjų pasaulio įžvalga ar karališkojo politikos mokslo perpratimas. Ta pati 
doktrina dėstoma Filebe, ir netgi kaip Delfų posakio aptarimo dalis. (Žr. 7 skyriaus 
26 pastabą.) 

d. Be šių trijų akivaizdžių prieštaravimų, galiu paminėti dar du. Kas netiki Sep- 
tinto laiško autentiškumu, gali jų ir nepaisyti, bet Burnetui, šį laišką laikančiam au- 
tentišku, tie prieštaravimai, mano akimis, yra lemtingi. Burneto požiūris (nepagrįstas 
net jei šio laiško nepaisome; žr. dėl viso klausimo 3 skyriaus 26 (5) pastabą), pagal 
kurį Sokratas, o ne Platonas, laikėsi formų teorijos, paneigiamas šio laiško fragmente 
342 a ff.; o jo įsitikinimas, kad Valstybė, skyrium imant, yra sokratiškas dialogas, 
paneigiamas fragmente 326 a (žr. 7 skyriaus 14 pastabą). Žinoma, visus šiuos keblu- 
mus galima pašalinti, tačiau tik interpretuojant. 

e. Egzistuoja daug panašių, nors tuo pat metu subtilesnių ir svarbesnių prieštara- 
vimų, kurie išsamiau aptarti ankstesniuose skyriuose, ypač 6, 7 ir 8. Apibendrinsiu 
pačias svarbiausias mintis. 

e'. Požiūris į žmones, ypač į jaunuolius, Platono nupieštame portrete keičiasi 
tokiu būdu, kuris negali sutapti su paties Sokrato požiūrio kitimu. Sokratas numirė už 
teisę laisvai kalbėtis su jaunuoliais, kuriuos jis mylėjo. Tuo tarpu Valstybėje matome, 
kad jis laikosi požiūrio, pagrįsto pasipūtimu ir nepasitikėjimu, primenančio piktą 
atvykėlio iš Atėnų (galimas daiktas, paties Platono) požiūrį Įstatymuose, o be to, 
šiame veikale dažnai reiškiamas bendras nepasitikėjimas žmonėmis. (Žr. tekstą, susi- 
jusį su 4 skyriaus 17-18 pastabomis; ir 8 skyriaus 57-58 pastabomis.) 

e. Panašiai galima pasakyti ir apie Sokrato požiūrį į tiesą ir kalbos laisvę. Už tai 
jis numirė. Tuo tarpu Valstybėje „Sokratas“ gina melą; tikrai platoniškame Politike 
melas pateikiamas kaip tiesa, o Įstatymuose mąstymo laisvę slopina inkvizicija. (Žr. 
jau minėtas pastraipas, 8 skyriaus 1-23 ir 40—41 pastabas bei šio skyriaus 55 pastabą.) 

e’. Apologijos ir kai kurių kitų dialogų Sokratas pasižymi intelektualinių kuklumu; 
Faidone matome žmogų, visiškai įsitikinusį savo metafizinių spekuliacijų teisingumu. 
Valstybėje jis jau dogmatikas, kuris laikosi požiūrio, visai artimo sustingusiam Poli- 

tiko ir Įstatymų autoritarizmui. (Žr. tekstą, susijusį su 7 skyriaus 8--14 ir 26 pastabo- 
mis; 8 skyriaus 15 ir 33 pastabas; ir (c) šioje pastaboje.) 

e*. Apologijos Sokratas yra individualistas; jis tiki paskiro žmogaus nepriklauso- 
mumu. Gorgijuje jis vis dar individualistas. Valstybėje jis jau radikalus kolektyvistas, 
labai artimas Platono pozicijai Įstatymuose. (Žr. 5 skyriaus 25 ir 35 pastabas; tekstą, 
susijusį su 6 skyriaus 26, 32, 36 ir 48-54 pastabomis, ir šio skyriaus 45 pastabą.) 

eĉ. Panašiai galima pasakyti apie Sokrato egalitarizmą. Menone jis pripažįsta, kad 
ir vergas prisideda prie bendro visų Žmonių protingumo ir kad jis gali išmokti net 
grynosios matematikos; Gorgijuje jis gina egalitarinę teisingumo teoriją. Tuo tarpu 
Valstybėje jis niekina darbininkus ir vergus, o egalitarizmo atžvilgiu nusiteikęs labai 
priešiškai, lygiai kaip Platonas Timajuje ir Įstatymuose. (Žr. pastraipas, minėtas (e4); 
be to, 4 skyriaus 18 ir 29 pastabas; 7 skyriaus 10 pastabą ir 8 skyriaus 50 (3) pastabą, 
kur cituojami Timajo fragmentai.) 

e“. Apologijos ir Kritono Sokratas lojalus Atėnų demokratijai. Menone ir Gorgi- 
juje (žr. šio skyriaus 45 pastabą) esama priešiškos kritikos pavyzdžių; Valstybėje (ir, 
mano įsitikinimu, Meneksene) jis jau yra atviras demokratijos priešas; ir nors Politike 
bei Įstatymų pradžioje Platonas kalba atsargiau, jo politinės nuostatos paskutinėje 
Įstatymų dalyje aiškiai (žr. tekstą, susijusį su 6 skyriaus 32 pastaba) sutampa su 
Valstybės „Sokrato“ politinėmis nuostatomis. (Žr. šio skyriaus 53 ir 55 pastabas ir 4 
skyriaus 7 ir 14-18 pastabas). 

Paskutinį teiginį galima pagrįsti dar ir tokiais argumentais. Atrodo, kad Sokratas 
Apologijoje ne tik lojalus Atėnų demokratijai, bet ir tiesiogiai kreipiasi į demokratų 
partiją, nurodydamas, kad Chairefontas, vienas ištikimiausių jo mokinių, priklauso 
kaip tik šiai partijai. Apologijoje Chairefontas yra svarbi figūra, nes kaip tik jis krei- 
pėsi į orakulą, padėjo Sokratui suvokti savo gyvenimo misiją ir šitaip paskatino 
Sokratą neiti į kompromisą su demu. Šį svarbų asmenį Sokratas pristato, pabrėždamas 
tą faktą (Apologija, 20 e/21 a), kad Chairefontas yra ne tik jo draugas, bet kartu ir 
draugas tų Žmonių, su kuriais jis buvo ištremtas ir su kuriais sugrįžo į tėvynę (galima 
spėti, kad jis dalyvavo kovoje su Trisdešimčia tironų). Taigi svarbiausiu savo gynybos 
liudininku Sokratas pasirenka aistringą demokratą. (Yra ir bešališkų simpatijų Chai- 
refontui liudijimų, pavyzdžiui, Aristofano Debesys, p. 104, 501 ff. Galimas daiktas, 
kad Chairefonto pasirodymas Charmide sumanytas kaip savotiška atsvara, nes kitaip 
Kritijo ir Charmido figūrų monumentalumas sudarytų Trisdešimt tironų ginančio ma- 
nifesto įspūdį.) Kodėl Sokratas pabrėžia savo artimumą karingam demokratų partijos 
nariui? Negalima manyti, kad tai buvo tik tam tikras prašymas, kurio tikslas — su- 
minkštinti teisėjų širdis; visa Sokrato apologijos dvasia priešinasi šiai prielaidai. Pa- 
tikimiausia hipotezė būtų tokia: parodydamas, kad turi mokinių demokratų stovykloje, 


664 


10 SKYRIAUS PASTABOS 


Sokratas netiesiogiai siekė paneigti kaltinimą (apie kurį užsimenama irgi netiesiogiai), 
kad jis buvo aristokratų partijos šalininkas ir tironų mokytojas. Apologijos dvasia 
priešinasi prielaidai, kad Sokratas piršosi į draugus demokratų vadui iš tikrųjų nesim- 
patizuodamas demokratijai. Tą pačią išvadą galima prieiti, remiantis pastraipa (Apo- 
logija, 32 b-d), kur jis pabrėžia savo tikėjimą demokratijos įstatymais ir nedvipras- 
miškai pasmerkia Trisdešimt tironų. 

b. Remiantis pačiais Platono dialogais, paprasčiausiai negalima tvirtinti, kad jie 
nėra visiškai tikslūs istoriniu požiūriu. Todėl turime pamėginti interpretuoti juose 
esančius liudijimus ir kelti teorijas, kurias galima kritiškai lyginti su tais liudijimais, 
laikantis bandymų ir klaidų metodo. Taigi turime labai svarių priežasčių tikėti tuo, 
kad Apologija iš esmės atitinka istorinę tikrovę, nes tai yra vienintelis dialogas, ku- 
riame aprašomas labai svarbus viešas įvykis, gerai žinomas daugeliui žmonių. Kita 
vertus, mums žinoma, kad Įstatymai yra paskutinis Platono veikalas (be labai abejo- 
tino traktato Epinomis) ir kad tai yra atvirai „platoniškas“ dialogas. Todėl paprasčiau- 
sia prielaida būtų tokia: dialogai yra istoriškai tikslūs arba sokratiški tiek, kiek jie 
neprieštarauja Apologijoje vyraujančioms nuostatoms, o platoniški jie tiek, kiek šioms 
nuostatoms prieštarauja. (Ši prielaida faktiškai mus sugrąžina prie tos pozicijos, kurią 
aš anksčiau apibūdinau kaip Sokrato problemos „ankstesnį sprendimą“. 

Jei apmąstysime nuostatas, paminėtas anksčiau, punktuose (e1) - (e6), pamatysi- 
me, jog nesunkiai galime išdėstyti svarbiausius dialogus taip, kad kiekvienos šių 
nuostatų panašumas į Apologijos nuostatas mažėja, o į Įstatymų — didėja. Štai toji 
seka. 

Sokrato apologija ir Kritonas — Menonas — Gorgijas — Faidonas — Valstybė — 
Politikas — Timajas -- Įstatymai. 

Vien tai, kad ši seka sutvarko dialogus pagal visas (e1) - (e6) punktuose nurody- 
tas nuostatas, savaime patvirtina mintį, kad esama Platono mąstymo raidos. Tačiau 
galima remtis ir visai bešališkais liudijimais. „Stilometriniai“ tyrinėjimai rodo, kad 
mūsiškė seka atitinka chronologinę Platono dialogų parašymo tvarką. Galiausiai ši 
seka, bent jau iki Zimajo, kartu rodo nuolat augantį susidomėjimą pitagorizmu (ir 
elėjiečiais). Todėl tai turėtų būti dar viena Platono mąstymo raidos tendencija. 

Dar vienas, visiškai kitoks, argumentas. Iš paties Platono liudijimo Faidone žino- 
me, kad Antistenas buvo vienas artimiausių Sokrato bičiulių; be to, žinome, kad jis 
skelbėsi išsaugojęs ištikimybę tikrajam Sokrato tikėjimui. Sunku patikėti, kad Anti- 
stenas būtų galėjęs būti Valstybės Sokrato bičiuliu. Taigi turime rasti bendrą Antisteno 
ir Platono filosofijų pradinį tašką; juo galime laikyti Apologijos ir Kritono Sokratą ir 


kai kurias doktrinas, kurias išdėsto Menono, Gorgijo ir Faidono Sokratas. 

Šie argumentai visai nepriklauso nuo kokio nors Platono veikalo, kurio autentiš- 
kumu buvo nors šiek tiek abejojama (pavyzdžiui, nuo Alkibiado I, Teago arba Laiškų). 
Be to, šie argumentai nepriklauso ir nuo Ksenofonto liudijimų. Jie grindžiami tik 
liudijimais, esančiais garsiausiuose Platono dialoguose. Bet jie derinasi su šiais ant- 
riniais liudijimais, ypač su Septintu laišku, kur, apmesdamas savo intelektualinio vys- 
tymosi kelią (325 f.), Platonas net nurodo — nedvejodamas — lemtingąją Valstybės 
pastraipą ir sako, kad tai yra svarbiausias jo atradimas: „AŠ turėjau pasakyti <...> 
kad <...> žmonių giminė niekada nenusikratys prakeikimo, kol tikri ir teisingi filoso- 
fai neturės valdžios arba kol miestų valdovai netaps tikrais filosofais iš Dievo malo- 
nės“ (326 a; žr. 7 skyriaus 14 pastabą ir ankstesnį šios pastabos punktą (d)). Nesu- 
prantu, kaip galima (kartu su Burnetu) laikyti šį laišką autentišku nepripažįstant, kad 
svarbiausia Valstybės doktrina yra platoniška, ne sokratiška, kitaip tariant, neatsisa- 
kant fikcijos, kad Valstybėje Platono nupieštas Sokrato portretas yra istoriškai tikslus. 
(Dėl kitų liudijimų žr., pavyzdžiui, Aristotle, Sophist. El., 183 b 7: „Sokratas kėlė 
klausimus, bet nepateikdavo atsakymų, nes prisipažino, kad nieko nežinąs“. Šis tei- 
ginys derinasi su Apologija, bet prasčiau derinasi su Gorgijumi ir tikrai nesiderina su 
Faidonu bei Valstybe. Žr. toliau garsųjį Aristotelio pasakojimą apie idėjų teorijos 
istoriją, puikiai aptartą Fieldo, op. cit.; žr. taip pat 3 skyriaus 26 pastabą.) 

7. Palyginti su tokiais liudijimais, tie liudijimai, kuriais remiasi Burnetas ir Tay- 
loras, negali būti svarūs. Štai pavyzdys. Kaip liudijimą, pagrindžiantį nuomonę, kad 
Platono politinės pažiūros buvo nuosaikesnės negu Sokrato ir kad Platono giminė 
buvo veikiau „vigų“ pakraipos, Burnetas iškelia argumentą, kad vieno Platono šeimos 
nario vardas buvo „Demas“. (Žr. Gorgijas, 481 d, 513 b. — Tačiau nėra tikra, nors ir 
tikėtina, kad čia minimas Demo tėvas Pirilampas yra Platono dėdė ir patėvis, minimas 
Charmide, 158 a ir Parmenide, 126 b, t. y. kad Demas buvo Platono giminaitis.) Aš 
klausiu: kokią reikšmę gali turėti šis faktas, lyginamas su istoriniu faktu, kad du 
Platono dėdės buvo tironai; su didelės apimties politiniais Kritijo fragmentais (kurie 
yra šios šeimos nuosavybė, net jei Burnetas teisus, juos priskirdamas Kritijo seneliui, 
nors tai neįtikinama; žr. Greek Phil., I, p. 388, 1 pastabą, ir Charmidą, 157 e ir 162 
d, kur užsimenama apie tirono Kritijo poetinius sugebėjimus); su tuo faktu, kad Kri- 
tijo tėvas priklausė Keturių šimtų oligarchų vyriausybei (Lys., 12, 66); ir su paties 
Platono raštais, kur pasididžiavimas šeima siejasi ne tik su antidemokratinėmis, bet ir 
su antiatėniškomis orientacijomis? (Žr. Atėnų priešo Hermokrato Siciliečio, Dionisijo 
Vyresniojo uošvio, pašlovinimą Timajuje, 20 a.) Burneto argumentacijos tikslas, žino- 
ma, yra paremti teoriją, pagal kurią Valstybė yra sokratiškas dialogas. Kitas blogo 
metodo pavyzdys gali būti toks Tayloro įrodinėjimas (Socrates, 2 pastaba apie p. 148 
f.; žr. taip pat p. 162), jog Faidonas yra sokratiškas dialogas (žr. mano 7 skyriaus 9 

pastabą): „Faidone [72 e] <...> Simijas (tai Tayloro klaida; iš tikrųjų kalba Kebetas), 
kalbėdamas su Sokratu, tiesiai sako, kad doktrina, pagal kurią 'mokymasis yra tik 
prisiminimas", — tai 'ta doktrina, kurią tu nuolat kartoji'. Jei mes neketiname Faidono 
laikyti gigantiška ir begėdiška mistifikacija, tai šiuo dialogu įrodoma, kad ši teorija 
tikrai priklauso Sokratui.“ (Dėl panašaus argumentavimo žr. Burneto Faidono leidi- 
mą, p. xii, ii skyriaus pabaigą.) Visa tai norėčiau pakomentuoti taip: (a) Čia tariama, 
kad rašydamas šią pastraipą Platonas laikė save istoriku, nes kitaip jo teiginys nebūtų 
„gigantiška ir begėdiška mistifikacija“; kitaip tariant, labiausiai abejotinas ir svarbiau- 
sias šios teorijos elementas paprasčiausiai priimamas kaip savaime suprantamas daly- 
kas. (b) Bet netgi jei Platonas laikė save istoriku (aš nemanau, kad taip buvo iš 
tikrųjų), posakis „gigantiška ... etc.“ man atrodo per stiprus. Ne Platonas, o Tayloras 
išskiria žodį „tu“. Galimas daiktas, kad pats Platonas norėjo tik nurodyti, jog jis linkęs 
manyti, kad šio dialogo skaitytojai su ta teorija susipažinę. Arba jis galėjo ketinti 
nurodyti Menoną, vadinasi, save patį. (Šis paaiškinimas, mano galva, bene pats tei- 
singiausias, turint galvoje Faidoną, 73 a f., ir diagramas.) Arba dėl kokių nors prie- 
žasčių jis apsiriko. Tokie dalykai nutinka net istorikams. Pavyzdžiui, Burnetui teko 
aiškinti Sokrato pitagorizmą, bet kad šitai padarytų, Parmenidą jis padaro pitagorinin- 
ku, o ne Ksenofano mokiniu. O apie Ksenofaną jis rašo štai ką (Greek Philosophy, 
I, 64): „Pasakojimas apie tai, kad jis įkūrė elėjiečių mokyklą, atrodo, yra kilęs iš 
žaismingos Platono pastabos, kuri lygiai taip pat leistų įrodyti, kad Homeras buvo 
Herakleito mokinys“. Prie to Burnetas priduria išnašą: „Plato, Soph., 242 d. Žr. E. Gr 
Ph.?, p. 140“. Man atrodo, kad šitokiame istoriko teiginyje aiškiai glūdi keturios tezės: 
1) kad Platono pastraipa, kurioje užsimenama apie Ksenofaną, yra žaisminga, t. y. 
nerimta, 2) kad šis žaismingumas pasireiškia nuoroda į Homerą, t. y., 3) pažymint, jog 
jis buvo Herakleito mokinys, o tai, žinoma, būtų labai žaisminga pastaba, nes Home- 
ras gyveno daug anksčiau už Herakleitą, ir 4) kad nėra jokių kitų svarių liudijimų, 
Ksenofaną susiejančių su elėjiečių mokykla. Bet nė viena iš šių keturių implikacijų 
nepagrįsta. Juk mums aišku, 1) kad Sofisto pastraipa (242 d), kur nurodomas Kseno- 
fanas, nėra žaisminga, nes pats Burnetas metodologiniame savo veikalo Early Greek 
Philosophy priede apie ją kalba kaip apie labai svarbią ir teikiančią vertingų istorinių 
žinių; 2) kad joje išvis nenurodomas Homeras; ir 3) kad kitoje pastraipoje, kurioje yra 
tokia nuoroda (Teaitetas, 179 d/e; žr. 152 d/e, 160 d), su kuria Burnetas knygoje 
Greek Philosophy! klaidingai tapatina Sofisto 242 d (šios klaidos nėra jo knygoje 
Early Greek Philosophy“), Ksenofanas nenurodomas; be to, Homeras nevadinamas 
Herakleito mokiniu, bet sakoma priešingai, būtent, kad kai kurios Herakleito idėjos 
yra tokios senos kaip Homeras (šitai, žinoma, ne taip žaisminga); (4) esama aiškios 
ir svarbios pastraipos Teofrasto veikale (Phys. op., fragm. 8 = Simplicius, Phys., 28, 

4), Ksenofanui priskiriančios daug minčių, kurioms, kaip mes žinome, pritarė Parme- 
nidas, vadinasi, siejančios jį su Parmenidu; nekalbėsime apie Diogeną Laertiją, ix, 
21-23, arba apie Klemento Aleksandriečio Timają — žr. Stromata, I, 64, 2. Šitokią 
nesusipratimų, neteisingų interpretacijų, netikslių citavimų ir klaidinančių praleidimų 
(apie šitaip sukurtą mitą žr. G. Kirk and J. Raven, The Presocratic Philosophers, 
Cambridge University Press, 1960, p. 265) daugybę galima rasti vienintelėje istorinė- 
je pastaboje, priklausančioje tokiam tikrai didžiam istorikui, koks yra Burnetas. Šis 
pavyzdys rodo, kad tokie dalykai gali nutikti net geriausiems istorikams: visi žmonės 
klysta. (Svarbesnis tokio klystamumo pavyzdys aptariamas 3 skyriaus 26 (5) pasta- 
boje.) 

8. Platono dialogų, turinčių svarbią reikšmę šiai argumentacijai, chronologinė 
tvarka beveik tokia pati kaip ir Lutoslawski'o stilometriniame sąraše (The Origin and 
Growth of Platos Logic, 1897). Dialogų, kuriais remiamasi šios knygos tekste, sąra- 
šas pateikiamas 3 skyriaus 5 pastaboje. Jis sudarytas taip, kad jų parašymo datos 
netikrumas didesnis kiekvienos grupės viduje, negu tarp grupių. Nedidelis nukrypi- 
mas nuo stilometrinio sąrašo yra Eutifrono vieta; sprendžiant pagal jo turinį (aptaria- 
mą tekste, susijusiame su šio skyriaus 60 pastaba), šis dialogas, mano galva, parašytas 
vėliau už Kritoną. Tačiau tai neturi didelės reikšmės. (Žr. taip pat šio skyriaus 47 
pastabą.) 

* Antrame laiške (314 c) yra garsi ir kiek mįslinga pastraipa: „Nėra ir niekada 
nebus Platono raštų. O tai, kas parašyta jo vardu, iš tikrųjų priklauso Sokratui, rašiu- 
siam dar tada, kai buvo jaunas ir gražus“. Įtikimiausias šios mįslės įminimas būtų 
toks: ši pastraipa, o gal ir visas laiškas, yra klastotė. (Žr. Field, Plato and His Con- 
temporaries, 200 f., kur puikiai apibendrinami motyvai, dėl kurių galima įtarti, kad 
laiškas, o ypač „pastraipos 312 d — 313 c ir, galimas daiktas, iki 314 c“ yra klastotė. 
Dar vienas motyvas dėl pastraipos 3/4 c gali būti tas, kad klastotojas tikriausiai norėjo 
nurodyti kiek panašią pastabą Septintame laiške, 341 b/c, cituotą 8 skyriaus 32 pasta- 
boje, arba interpretuoti ją savaip.) Bet jei akimirkai kartu su Burnetu (Greek Philo- 
sophy, I, p. 212) tarsime, kad ši pastraipa yra autentiška, tada posakis „jaunas ir 
gražus“ tikrai iškelia problemą, ypač todėl, kad jo negalima suprasti paraidžiui, nes 
Sokratas visuose Platono dialoguose parodomas kaip senas ir bjaurus žmogus (vienin- 
telė išimtis yra Parmenidas, kuriame Sokratas vargu ar gražus, tačiau dar jaunas). 
Jeigu šią pastabą pripažintume autentiška, ji reikštų, kad Platonas sąmoningai pateikė 
idealizuotą, o ne istoriškai tikrą Sokrato portretą, o tai, kad Platonas sąmoningai 
pavaizdavo Sokratą kaip jauną ir gražų aristokratą, kuris, žinoma, yra pats Platonas, 
gerai derinasi su mūsų interpretacija. (Žr. taip pat 4 skyriaus 11 (2) pastabą, 6 skyriaus 
20 (1) pastabą ir 8 skyriaus 50 (3) pastabą.) 

58 Tai citata iš Davieso ir Vaughano Valstybės vertimo įvado pirmosios dalies. Žr. 
Crossman, Plato Today, p. 96. 

*? 1. Platono teigtas sielos „pasidalijimas“ arba „skilimas“ yra vienas didžiausių 
įspūdžių, sukeliamų jo veikalų, ypač Valstybės. Tik žmogus, kuriam tenka sunkiai 
kovoti, kad būtų išsaugota savikontrolė ir proto valdžia jo gyvuliniams instinktams, 
gali taip pabrėžti šį dalyką, kaip tai daro Platonas; žr. pastraipas, nurodomas 5 skyriaus 
34 pastaboje, ypač pasakojimą, galimas daiktas, kilusį iš orfikų, apie žmoguje glūdintį 
žvėrį (Valstybė, 588 c), ir pastraipas, nurodomas 3 skyriaus 15 (1) - (4), 17 ir 19 
pastabose; tos pastraipos ne tik stulbinančiai panašios į psichoanalitines doktrinas, bet 
gali būti laikomos stipraus slopinimo simptomais. (Žr. taip pat IX kn. pradžią, 571 d 
ir 575 a pastraipas, kurios skamba kaip Edipo komplekso doktrinos išdėstymas. Pla- 
tono požiūrį į savo motiną šiek tiek nušviečia Valstybė 548 e — 549 d, ypač turint 
galvoje tą faktą, kad pastraipoje 548 e jo brolis Glaukonas tapatinamas su tuo sūnumi, 
apie kurį kalbama.) *Platono vidinius konfliktus puikiai aprašė ir bandė psichologiš- 
kai analizuoti jo valią viešpatauti H. Kelsenas (H. Kelsen, The American Imago, vol. 
3, 1942, p. 1-10) ir Werneris Fite (Werner Fite, The Platonic Legend, 1939).* 

Tiems platonistams, kurie nenori pripažinti, kad iš Platonui būdingo harmonijos, 
vientisumo ir dermės troškimo galime daryti išvadą, jog jis pats buvo prieštaringas ir 
neharmoningas žmogus, galima priminti, kad šitoks argumentavimo būdas išrastas 
paties Platono (žr. Puota, 200 a f., kur Sokratas įrodinėja, kad teiginys, esą mylintysis 
ar geidžiantysis neturi to, ką myli ar ko geidžia, yra būtina, o ne galima išvada.) 

Tai, ką aš pavadinau Platono politine sielos teorija (žr. taip pat tekstą, susijusį su 
5 skyriaus 32 pastaba), t. y. sielos pasidalijimas pagal į klases pasidalijusios visuo- 
menės struktūrą, ilgą laiką buvo daugumos psichologijos teorijų pamatas. Tai ir psi- 
choanalizės pamatas. Pagal Freudo teoriją, ta sielos dalis, kurią Platonas pavadino 
valdančiąja, stengiasi išsaugoti savo tironiją, remdamasi „cenzūra“, tuo tarpu maištin- 
gi proletariniai gyvuliniai instinktai, atitinkantys visuomenės dugną, iš tikrųjų yra 
pasislėpę diktatoriai, nes nulemia matomų valdovų politiką. - Nuo Herakleito teigto 
„tekamumo“ ir „karo“ laikų socialinio patyrimo sritis darė didelę įtaką toms teori- 
joms, metaforoms ir simboliams, kuriais remdamiesi mes interpretuojame aplinkinį 
pasaulį (ir pačius save), stengdamiesi jį suprasti. Paminėsiu tik Darwino sukurtą so- 
cialinės konkurencijos teoriją, kuriai įtakos turėjo Malthuso pažiūros. 

2. Galima pridurti pastabą apie mistiką ir jos santykį su uždara bei atvira visuo- 
mene ir su civilizacijos sukeliama įtampa. 

MacTaggartas puikioje studijoje Mistika (žr. jo Philosophical Studies, ed. by 
S. V. Keeling, 1934, ypač p. 47 ff.) parodė, kad pamatinės mistikos idėjos yra dvi: (a) 

mistinės vienovės doktrina, t. y. tvirtinimas, kad tikrybių pasaulyje esama didesnės 
vienovės negu ta, kurią matome paprasto patyrimo pasaulyje, ir (b) mistinės intuicijos 
doktrina, t. y. tvirtinimas, kad esama pažinimo būdo, kuris „pažįstantįjį perkelia į 
artimesnį ir betarpiškesnį santykį su tuo, kas pažįstama“, negu santykis tarp pažinimo 
subjekto ir pažinimo objekto, atsirandantis paprasto patyrimo srityje. MacTaggartas 
teisingai tvirtina (p. 48), kad „iš šių dviejų bruožų svarbesnė yra mistinė vienovė“, nes 
mistinė intuicija yra „mistinės vienovės pavyzdys“. Galima pridurti, kad trečias, ne 
toks svarbus, bruožas yra (c) mistinė meilė, kuri yra mistinės vienovės ir mistinės 
intuicijos pavyzdys. 

Įdomu (nors MacTaggartas to nepastebėjo), kad graikų filosofijos istorijoje mis- 
tinės vienovės doktriną pirmą kartą aiškiai iškėlė Parmenidas; tai buvo jo holistinė 
vienio doktrina (žr. šio skyriaus 41 pastabą); paskui ją iškėlė Platonas, pridūręs su- 
dėtingą mistinės intuicijos ir susijungimo su dievybe doktriną (žr. 8 skyrių). Parme- 
nido doktrinoje esama tik Platono doktrinos pradmenų. Dar vėliau mistinę doktriną 
kėlė Aristotelis, pavyzdžiui, Apie sielą, 425 b 30 f: „Tikras klausymas ir tikras garsas 
susilieja į viena“; plg. Valstybė, 507 c ff., 430 a 20 ir 431 a 1: „Tikrasis žinojimas 
sutampa su savo objektu“ (žr. taip pat Apie sielą, 404 b 16, ir Metafizika, 1972 b 20 
ir 1075 a 2, ir plg. Platono Timąją, 45 b-c, 47 a-d; Menoną, 81 a ff.; Faidoną, 79 
d); o paskui neoplatonikai, išvystę mistinės meilės doktriną, kurios užuomazgų esama 
Platono filosofijoje (pavyzdžiui, jo doktrinoje, Valstybė, 475 ff., pagal kurią filosofas 
myli tiesą, ir kuri glaudžiai susijusi su holizmo bei filosofo susijungimo su dieviškąja 
tiesa doktrinomis). 

Turėdami galvoje šiuos faktus ir mūsiškę istorijos analizę, mistiką galime inter- 
pretuoti kaip vieną iš tipiškų reakcijų į uždaros visuomenės žlugimą; savo kilme ši 
reakcija buvo nukreipta prieš atvirą visuomenę ir gali būti apibūdinta kaip bėgimas 
į svajonę apie rojų, kuriame gentinė vienybė atsiveria kaip nekintanti tikrovė. 

Šitokia interpretacija tiesiogiai prieštarauja Bergsono interpretacijai, išdėstytai jo 
knygoje Two Sources of Morality and Religion; juk Bergsonas tvirtina, kad kaip tik 
mistika yra šuolis iš uždaros į atvirą visuomenę. 

* Bet, žinoma, reikia pripažinti (savo laiške man labai maloniai tai nurodė Jacobas 
Winteris), kad mistika pakankamai įvairi ir gali turėti labai nevienodą politinį poveikį, 
ir net tarp atviros visuomenės apaštalų esama mistikos ir misticizmo atstovų. Geres- 
nio, ne tokio suskilusio pasaulio mistinė intuicija, be abejonės, įkvėpė ne tik Platoną, 
bet ir Sokratą.* 

Galima pažymėti, kad XIX a., ypač Hegelio ir Bergsono filosofijoje, randame 
evoliucinę mistiką, kuri, aukštindama kismą, regis, tiesiogiai prieštarauja Parmenidui 

ir Platonui būdingai kismo neapykantai. Nepaisant to, atrodo, kad abiejų šių mistikos 
formų pamatas yra tas pats patyrimas, nes abiem atvejais pernelyg akcentuojamas 
kismas. Abi formos yra reakcija į bauginantį socialinių permainų patyrimą: viena 
susijusi su kismo sustabdymo viltimi; kita — su kiek isterišku (ir, be abejonės, dvipras- 
mišku) kismo kaip tikroviškos, esmingos ir sveikintinos duoties priėmimu. -- Žr. taip 
pat 1! skyriaus 32-33 pastabas, 12 skyriaus 36 pastabą ir 24 skyriaus 4, 6, 29, 32 ir 
58 pastabas. 

“9 Eutifronas, ankstyvasis dialogas, paprastai interpretuojamas kaip nesėkmingas 
Sokrato bandymas apibrėžti pamaldumą. Pats Eutifronas yra paprasto „pietisto“, tiks- 
liai žinančio, ko nori dievai, karikatūra. Į Sokrato klausimą „Kas yra pamaldumas, o 
kas bedieviškumas?“ jis turi parengtą atsakymą: „Pamaldumas - tai elgtis taip, kaip 
elgiuosi aš! Būtent: persekioti žmogų, nusikaltusį nužudymu, šventvagyste ar kokiu 
nors panašiu nusižengimu, net jei nusikalstų tėvas ar motina <...>; o jo nepersekioti 
tokiais atvejais — tai bedieviškumas“ (5, d/e). Dialoge Eutifronas persekioja savo tėvą 
už tarno nužudymą. (Pagal liudijimą, cituojamą Grote'o, Plato, I, pastaba apie p. 312, 
kiekvienas pilietis tokiais atvejais pagal Atikos įstatymą turėjo imtis teisminio perse- 
kiojimo.) 

“| Meneksenas, 235 b. Žr. šio skyriaus 35 pastabą ir 6 skyriaus 19 pastabos 
pabaigą. 

62 Šūkis „Jei nori būti saugus, atsisakyk laisvės“ tapo maišto prieš laisvę ramsčiu. 
Tačiau jis visiškai neteisingas. Žinoma, gyvenimas negali būti visiškai saugus. Tačiau 
tai, kokį saugumą galima pasiekti, priklauso nuo mūsų pačių budrumo, kuriam padeda 
budrumą palaikančios institucijos, t. y. demokratinės institucijos, kurios įkurtos (Pla- 
tono žodžiais) tam, kad banda galėtų kontroliuoti ir teisti savo sarginius šunis. 

6 Apie „neatitikimus“ ir „nukrypimus“ žr. Valstybę, 547 a, cituojamą tekste, su- 
sijusiame su 5 skyriaus 39 ir 40 pastabomis. Galimas daiktas, kad perdėtą Platono 
dėmesį dauginimosi ir gimdymo kontrolės problemoms iš dalies galima paaiškinti tuo, 
jog jis numatė gyventojų skaičiaus augimo padarinius. „Nuopuolį“, gentinio rojaus 
praradimą, tikrai (žr. tekstą, susijusį su šio skyriaus 7 pastaba) sąlygoja „prigimtinė“ 
ar „pirminė“ žmogaus kaltė, galima sakyti, jo natūralios veisimosi spartos išsiderini- 
mas. Žr. taip pat 5 skyriaus 39 (3) pastabą ir 4 skyriaus 34 pastabą. Apie kitą šios 
teksto pastraipos citatą (žr. Valstybė, 566 e, ir tekstą, susijusį su 4 skyriaus 20 pastaba) 
Crossmanas, puikiai apibūdinęs Graikijos istorijos tironų epochą (žr. Plato Today, 
p. 27-30), rašo: „Taigi kaip tik tironai iš tikrųjų įkūrė graikų valstybę. Jie sunaikino 
primityviosios aristokratijos gentinę organizaciją <...>“ (op. cit., p. 29). Ši mintis 


paaiškina, kodėl Platonas tironijos nekentė gal net labiau už laisvę: žr. Valstybė, 

577 c. - (Tačiau žr. šio skyriaus 69 pastabą.) Jo fragmentai apie tironiją, ypač 565- 
568, yra puiki sociologinė nuoseklios jėgos politikos analizė. Aš ją pavadinčiau pir- 
muoju bandymu sukurti jėgos logiką. (Šį terminą pasirinkau pagal analogiją su F. A. 
von Hayeko terminu pasirinkimo logika, vartojamu tik ekonomikos teorijoje. — Jėgos 
logika yra visai paprasta ir dažnai buvo taikoma meistriškai. Priešingo stiliaus politika 
daug sudėtingesnė, iš dalies dėl to, kad antijėgos politikos logika, t. y. laisvės logika, 
dar ir dabar sunkiai suprantama. 

64 Gerai žinoma, kad dauguma Platono politinių projektų, įskaitant moterų ir vaikų 
bendrumo projektą, Periklio laikais „plaukiojo ore“. Žr. puikų apibendrinimą Adamo 
Valstybės leidime, vol. I, p. 354 f., *ir A. D. Winspear, The Genesis of Plato s Thought, 
1940.* 

65 Žr. V. Pareto, Treatise on General Sociology, $ 1843 (angliškas vertimas: The 
Mind and Society, 1935, vol. III, p. 1281); žr. 13 skyriaus 1 pastabą, kur ši pastraipa 
cituojama išsamiau. 

& Plg. įspūdį, kurį Glaukono išdėstyta Likofrono teorija (žr. 6 skyriaus 54 pa- 
stabą) padarė Karneadui, o vėliau Hobbesui. Daugelio marksistų išpažįstamas „amo- 
ralumas“ irgi su tuo susijęs. Kairieji dažnai įsitikinę, kad yra už moralės ribų. (Nors 
tai nesusiję su šia tema, tačiau tokia pozicija kartais yra kuklesnė ir patrauklesnė už 
dogmatišką daugelio reakcingų moralistų pasipūtimą.) 

6 Pinigai yra vienas iš atviros visuomenės simbolių, o kartu viena iš jos proble- 
mų. Neabejotina, kad mes dar nemokame jų racionaliai kontroliuoti. Didžiausias su 
jais susijęs piktnaudžiavimas - galimybė nusipirkti politinę valdžią. (Akivaizdžiausia 
tokio piktnaudžiavimo forma — vergų rinkos institucija; tačiau kaip tik ši institucija 
ginama Valstybėje, 563 b; žr. 4 skyriaus 17 pastabą; o Įstatymuose Platonas neprieš- 
tarauja turtingųjų politinei įtakai; žr. 6 skyriaus 20 (1) pastabą. Individualistinės vi- 
suomenės požiūriu pinigai yra labai svarbus dalykas. Tai (dalinės) laisvosios rinkos 
elementas, vartotojui leidžiantis šiek tiek kontroliuoti gamybą. Nesant tokios institu- 
cijos gamintojas gali kontroliuoti rinką taip labai, kad nustoja gaminti vartojimo labui, 
o vartotojas daugiausia vartoja gamybos labui. - Kartais pasitaikantis įžūlus piktnau- 
džiavimas pinigais mus labai žeidžia, ir platoniškasis pinigų ir draugystės supriešini- 
mas yra tik pirmas iš daugelio sąmoningų ar nesąmoningų bandymų pasinaudoti šiais 
jausmais politinės propagandos tikslais. 

6 Gentinė grupinė dvasia, žinoma, dar nėra visiškai prarasta. Pavyzdžiui, ji reiš- 
kiasi labai vertingu draugystės ir partnerystės patyrimu, taip pat jaunuomenės genti- 
niuose sąjūdžiuose (boiskautų arba vokiečių jaunimo sąjūdžiuose) ir tam tikruose 


suaugusiųjų klubuose ar bendruomenėse, kuriuos aprašė, pavyzdžiui, Sinclairis Lewis 

romane Babbitt. Šitokių, galimas daiktas, universaliausių emocinių ir estetinių potyrių 
svarbos nereikėtų nuvertinti. Gentinė grupinė dvasia daro įtaką beveik visiems visuo- 
meniniams sąjūdžiams, ir totalitariniams, ir humanistiniams. Reikšmingas jos vaid- 
muo kare, o kartu ji yra viena galingiausių laisvės slopinimo ginklų; ji svarbi ir taikos 
metu, ir sukylant prieš tironiją, bet šiais atvejais jos humaniškumui kelia grėsmę joje 
glūdinčios romantiškos tendencijos. - Atrodo, kad Anglijos viešųjų mokyklų sistema 
yra sąmoningas ir sėkmingas bandymas ją atgaivinti siekiant sustabdyti visuomenės 
raidą ir įtvirtinti klasinį viešpatavimą. („Mes sakėme, kad, jei žmogus neapdovanotas 
gabumais, jis niekada netaps dorybingas; tas pat bus ir tuo atveju, jei jis iš mažens 
žaisdamas ir mokydamasis nesusidurs su grožiu“, — toks jos šūkis, paimtas iš Valsty- 
bės, 558 b). 

Kitas gentinės grupinės dvasios praradimo padarinys ir simptomas yra, be abejo- 
nės, Platono pabrėžiama politikos ir medicinos analogija (žr. 8 skyrių, ypač 4 pasta- 
bą); šis pabrėžimas išreiškia jutimą, kad visuomenės kūnas serga, t. y. įtampos, ne- 
tvarumo jutimą. „Nuo Platono laikų politikos filosofai nuolat grįždavo prie šio 
medicinos ir politikos palyginimo“, - sako G.E.G. Catlinas (4 Study of the Principles 
of Politics, 1930, pastaba apie p. 458, kur, pagrįsdamas šį teiginį, autorius cituoja 
Tomą Akvinietį, G. Santayana ir Deaną Inge'ą; žr. taip pat citatas iš Millio Logikos 
op. cit., pastaboje apie p. 37). Be to, Catlinas labai tipiškai kalba (op. cit., p. 459) apie 
„harmoniją“ ir „siekį būti apsaugotam arba motinos, arba visuomenės“. (Žr. taip pat 
5 skyriaus 18 pastabą.) 

© Dėl tokių devynių Platono mokinių (įskaitant Dionisiją Jaunesnįjį ir Dioną) 
vardų žr. 7 skyrių (24 pastabą ir tekstą; žr. Athen., XI, p. 508). Man atrodo, kad 
nuolatiniai Platono raginimai naudotis ne tik jėga, bet ir „įtikinėjimu ir jėga“ (žr. 
Įstatymai, 722 b, ir 8 skyriaus 5, 10 ir 18 pastabas), buvo sumanyti kaip Trisdešimties 
tironų, kurių propaganda buvo tikrai primityvi, taktikos kritika. Bet tai reikštų, kad 
Platonas gerai suvokė Pareto receptą, rekomenduojantį pasinaudoti jausmais, užuot 
juos slopinus. Kad Platono bičiulis Dionas (žr. 7 skyriaus 25 pastabą) valdė Sirakūzus 
kaip tironas, pripažįsta net Meyeris, ginantis Dioną ir jo likimą aiškinantis (nepaisy- 
damas savo žavėjimosi Platonu kaip politiku) tuo, kad tarp (Platono) „teorijos ir 
praktikos“ egzistavo „praraja“ (op. cit., V, p. 999). Apie Dioną Meyeris sako štai ką 
(loc. cit.): „Idealus karalius iš išorės tapo nebeatskiriamas nuo niekingo tirono“. Bet 
jis tiki, kad „viduje“ Dionas liko idealistas ir labai kentėjo, kai politinė būtinybė jį 
privertė žudyti (ypač savo bendrininką Herakleidą) ir imtis panašių priemonių. Tačiau 
aš manau, kad Dionas veikė pagal Platono teoriją, teoriją, kuri pagal jėgos logiką 
privertė Platoną Įstatymuose pripažinti, jog net tironija yra gera (709 e ff.; galimas 
daiktas, kad toje pačioje vietoje esama spėjimo, jog Trisdešimties tironų pralaimėjimą 

nulėmė tai, kad jų buvo per daug: jei Kritijas būtų buvęs vienas, viskas būtų buvę 
gerai). 

1 Žinoma, gentinis rojus yra mitas (nors kai kurie primityvai, pirmiausia eskimai, 
atrodo, yra pakankamai laimingi). Uždaroje visuomenėje gal ir nėra netvarumo jaus- 
mo, bet esama daug liudijimų apie kitus baimės pavidalus — gamtoje besislepiančių 
demoniškų jėgų baimę. Pastangos atgaivinti šią baimę ir panaudoti ją prieš intelektu- 
alus, mokslininkus, etc. būdingos daugeliui vėlesnių laisvės slopinimo apraiškų. Pla- 
tono, Sokrato mokinio, garbei reikia pasakyti, kad savo priešų jis niekada nevaizduo- 
davo kaip piktųjų tamsos demonų išperų. Šiuo požiūriu jis liko švietimo pusėje. Jis 
beveik nebuvo linkęs idealizuoti blogio, kuris jam buvo paprasčiausiai sugadintas, 
išsigimęs arba sunykęs gėris. (Tik vienoje Įstatymų pastraipoje (896 e ir 898 c) esama 
kažko panašaus į abstraktų blogio idealizavimą.) 

"! Ryšium su mano pastaba apie sugrįžimą į gyvulinę būklę galima pridurti pas- 
kutinę pastabą. Nuo to laiko, kai darvinizmas įsiveržė į žmogaus problemų sritį (dėl 
šio įsiveržimo nederėtų kaltinti Darwino), atsirado daug „visuomenės zoologų“, įro- 
dinėjančių, kad žmonių rasė pasmerkta išsigimti fiziškai, nes nepakankama fizinė 
konkurencija ir galimybė apsaugoti kūną remiantis proto pastangomis neleidžia natū- 
raliai atrankai veikti mūsų kūnų. Pirmas šią idėją suformulavo (nors vargu ar ja tikėjo) 
Samuelis Butleris, rašęs štai ką: „Vienas didelis pavojus, kurį numatė šis rašytojas 
(rašęs Erewhon 'ui), buvo mašinos (ir, galime pridurti, civilizacija apskritai), kurios 
taip susilpnintų konkurencijos žiaurumą, kad daugelis fiziškai silpnų asmenų būtų 
nebeatpažįstami ir savo silpnumą perduotų palikuonims“. (Erewhon, 1872; žr. Every- 
man's edition, p. 161.) Kiek man žinoma, pirmasis autorius, šia tema parašęs storą 
knygą, buvo W. Schallmayeris (žr. 12 skyriaus 65 pastabą), vienas iš šiuolaikinio 
rasizmo pradininkų. Tiesą sakant, Butlerio teorija buvo nuolat atrandama iš naujo 
(ypač 5 skyriaus „biologinių natūralistų“ prasme). Pagal kai kuriuos šiuolaikinius 
autorius (žr., pavyzdžiui, G. H. Estabrooks, Man: The Mechanical Misfit, 1941), 
civilizuodamasis žmogus padarė lemtingą klaidą, ypač nuo to laiko, kai pradėjo padėti 
silpniesiems; iki to meto jis buvo beveik tobulas žmogus-žvėris; tačiau civilizacija su 
jos dirbtiniais silpnųjų apsaugos metodais veda prie išsigimimo ir todėl galiausiai turi 
susinaikinti. Atsakydami į tokius argumentus, mano galva, iš pradžių turime tarti, kad 
vieną gražią dieną žmogus veikiausiai dings iš šio pasaulio; bet kartu turime pridurti, 
kad tai galima pasakyti net apie tobuliausius žvėris, jau nekalbant apie tuos, kurie 
„beveik tobuli“. Teorija, pagal kurią žmonių rasė galėtų išgyventi kiek ilgėliau, jei 
nebūtų padariusi fatališkos klaidos — padėti silpniesiems, yra labai abejotina; tačiau 
net jeigu ji būtų teisinga, tai argi tik kuo ilgesnis rasės išlikimas yra kaip tik tai, ko 
mes tikrai trokštame? Be to, ar beveik tobulas Žmogus-žvėris toks jau nepaprastai 

vertingas, kad mums derėtų teikti pirmenybę jo egzistavimo pailginimui (šiaip ar taip, 
jis tikrai egzistavo, ir pakankamai ilgai), o ne mūsų eksperimentui - padėti silpnie- 
siems? 

Mano įsitikinimu, žmonija pasielgė ne taip jau blogai. Nepaisant kai kurių inte- 
lektualinių jos vedlių išdavystės, nepaisant kvailinančios platoniškųjų auklėjimo me- 
todų įtakos, nepaisant griaunamųjų propagandos padarinių, būta kai kurių stulbinančių 
laimėjimų. Buvo padedama daugeliui silpnų žmonių, o štai jau beveik prieš šimtą 
metų iš esmės panaikinta vergovė. Kai kas sako, kad ji vėl bus įvesta. Aš nusiteikęs 
optimistiškiau; o galiausiai viskas priklausys nuo mūsų pačių. Tačiau net jeigu visa 
tai vėl bus prarasta ir net jeigu mums vėl teks sugrįžti prie beveik tobulo žmogaus- 
žvėries, tai nepakeis to fakto, kad kadaise (tegul trumpam) vergovė buvo dingusi nuo 
žemės paviršiaus. Aš tikiu, kad šis laimėjimas ir jo prisiminimas kai kam iš mūsų gali 
atsverti visas mūsų nesėkmes, mechanines ir kitokias. Be to, jis gali kai kam iš mūsų 
atsverti netgi fatališką klaidą, padarytą mūsų protėvių, kai jie nepasinaudojo auksine 
galimybe sustabdyti permainas — sugrįžti į uždaros visuomenės narvą ir amžiams 
įkurti tobulą beveik tobulų beždžionių zoologijos sodą. 


ANTRO TOMO PASTABOS 


Vienuolikto skyriaus pastabos 


! Daugelis filosofijos istorikų yra pažymėję, kad aristoteliškoji Platono kritika 
labai dažnai ir sprendžiant svarbias problemas yra nepagrįsta. Tai vienas iš tų klau- 
simų, kai net Aristotelio gerbėjams sunku jį ginti, nes paprastai jie yra ir Platono 
gerbėjai. Antai Zelleris — jei pateiksime tik vieną pavyzdį — apie žemės paskirstymą 
Aristotelio geriausioje valstybėje sako (žr. Aristotle and the Earlier Peripatetics, En- 
glish translation by Costelloe and Muirhead, 1897, II, p. 261, n. 2) štai ką: „Panašus 
planas yra Platono Įstatymuose, — 745 c, seqq; tuo tarpu Aristotelis Politikoje, 1265 
b 24, labai abejotinu būdu nagrinėja Platono užmojį, remdamasis tik visai menku 
skirtumu“. Panašiai pažymi ir G. Grote, Aristotle (Ch. XIV, antro paragrafo pabaigo- 
je). Turėdamas galvoje daugelį vietų Aristotelio tekstuose, kur kritikuojamas Platonas, 
keliančiu įtarimą, kad bent jau vienas šios kritikos motyvas buvo pavydas Platonui, 
manau, kad labai giriamas pompastiškas Aristotelio posakis (Nikomacho etika, I, 6, 
1), jog švenčiausioji ištikimybės tiesai pareiga verčia jį paaukoti net tai, kas brangiau- 
sia, būtent savo meilę Platonui, skamba šiek tiek veidmainiškai. 

2 Žr. Th. Gomperz, Greek Thinkers (cituoju iš vokiško leidimo, III, p. 298, t. y. 
Book 7, Ch.31, $ 6). Žr. ypač Aristotelio Politiką, 1313 a. 

G. C. Fieldas (kn. Plato and His Contemporaries, p. 114 f.) gina Platoną ir 
Aristotelį nuo „priekaišto <...>, kad [Platonas], matydamas makedonų užkariavimo 
galimybę, o [Aristotelis] jos tikrovę <...>, apie šiuos naujus procesus nepasakė nie- 
ko“. Tačiau Fieldo argumentas (galimas daiktas, nukreiptas prieš Gomperzą), nevy- 
kęs, nepaisant jo griežtų pasisakymų prieš tuos, kurie tokį priekaištą kėlė. (Fieldas 
sako: „šitokia kritika išduoda <...> visišką nesugebėjimą suprasti“.) Žinoma, Fieldas 
teisus, tvirtindamas, „kad panaši į makedonų hegemonija <...> nebuvo kažkas naujo“; 
bet Platono akyse makedonai buvo mažių mažiausiai pusiau barbarai, todėl natūralūs 
priešai. Be to, Fieldas teisus, tvirtindamas, kad „priklausomybė nuo Makedonijos“ 
nebuvo visiška. Tačiau ar Platonas ir Aristotelis numatė, kad ji netaps visiška? Esu 

įsitikinęs, kad Fieldo bandymas apginti [abu mąstytojus] veikiausiai ir negalėjo pa- 
vykti paprasčiausiai todėl, kad juo įrodoma pernelyg daug, būtent, kad makedonų 
keliamo pavojaus reikšmės tuo metu negalėjo suprasti niekas. Tačiau šį įrodymą 
paneigia Demosteno pavyzdys. Klausimą reikia formuluoti taip: kodėl Platonas, kaip 
ir Isokratas, šiek tiek simpatizavęs panhelėniškam nacionalizmui (žr. 8 sk. 48- 50 
pastabas, Valst., p. 470 ir Aštuntą laišką, 353 e, kuris, pasak Fieldo, yra „tikrai 
autentiškas“) ir gerai suvokęs „finikiečių bei oskų“ keliamą grėsmę Sirakūzams, visai 
nepaisė makedonų keliamos grėsmės Atėnams? Atsakymas į atitinkamą klausimą apie 
Aristotelį galėtų būti toks: kadangi jis priklausė promakedoniškajai partijai. Atsakymą 
Platono atveju padeda suprasti Zelleris (op. cit., II, p. 41), ginantis Aristotelio teisę 
remti makedonus: „Egzistuojančią politinę situaciją Platonas laikė tokia nepakenčia- 
ma, kad gynė radikalias permainas“. („Platono sekėjas, — tęsia Zelleris, turėdamas 
galvoje Aristotelį, — vis dėlto galėjo nesilaikyti tokio įsitikinimo, nes geriau perpras- 
davo žmones ir daiktus <...>“.) Kitaip tariant, atsakymas yra toks: Platono neapykanta 
Atėnų demokratijai tiek pranoko jo panhelėniškąjį nacionalizmą, kad jis, kaip ir Isok- 
ratas, laukė makedonų užkariavimo. 

3 Ši ir kitos trys citatos iš Aristotelio Politikos, 1254 b - 1255 a; 1254 a; 1255 
a; 1260 a. — Žr. taip pat: 1252 a, f. (I, 2, 2-5); 1253 b, ff. (I, 4, 386 ir ypač I, 5); 1313 
b (V, 11, 11). Toliau: Metafizika, 1075 a, kur laisvieji ir vergai irgi priešinami dėl jų 
skirtingos „prigimties“. Bet esama ir tokios citatos: „Tad prigimtis stengiasi laisvie- 
siems ir vergams suteikti ir skirtingus kūnus, vergams — stiprius būtiniesiems porei- 
kiams tenkinti, o laisviesiems — tiesius ir nenaudingus tokiems darbams, tačiau tinka- 
mus pilietiniam gyvenimui (kuris susideda iš karo ir taikos poreikių), bet dažnai 
atsitinka ir priešingai: pirmieji turi laisvųjų kūnus, o antrieji — tik laisvųjų sielas“ 
(Politika, 1254 b). Plg. su Platono Timajas, 51 e, cituota 8 sk. 50 (2) pastaboje. - Apie 
nežymų skirtumą ir tipišką Platono Įstatymų „nuosaikų vertinimą“ žr. Politika, 1260 
b: „Todėl neteisūs tie (apskritai tai tipiškas Aristoteliui būdas nurodyti Platoną), kurie 
nepripažįsta, kad vergams būdingas mąstymas, ir sako, kad reikia tik įsakinėti, — 
vergams juk dar labiau reikia pamokymų negu vaikams“. (Įstatymuose, 777 e, Plato- 
nas sako, kad vergams nereikia pamokymų.) Zelleris ilgame Aristotelio asmeninių 
pranašumų sąraše (op. cit., I, p. 44) mini jo „principų kilnumą“ ir „palankumą ver- 
gams“. Aš negaliu neprisiminti gal ir ne tokio kilnaus, bet tikrai didesnį palankumą 
vergams išreiškiančio principo, kurį daug anksčiau iškėlė Alkidamas ir Likofronas, 
būtent, kad vergų apskritai neturėtų būti. W. D. Rossas (Aristotle, 2nd ed., 1930, p. 
241 ff.) gina Aristotelio požiūrį į vergovę, tvirtindamas štai ką: „Ten, kur mums jis 
gali atrodyti reakcingas, jiems [amžininkams] jis galėjo atrodyti revoliucingas. Grįs- 
damas tokį požiūrį, Rossas mini Aristotelio doktriną, kad graikas neturi pavergti 

graiko. Bet ši doktrina vargu ar buvo revoliucinga, nes Platonas ją skelbė veikiausiai 
dar pusę amžiaus anksčiau už Aristotelį. Kad Aristotelio pažiūros buvo tikrai reakcin- 
gos, geriausiai galima matyti iš to fakto, kad jis nuolat jaučia poreikį savo pažiūras 
priešinti doktrinai, kad joks žmogus iš prigimties nėra vergas; be to, tai galima matyti 
iš jo paties liudijimo apie antivergovines Atėnų demokratijos tendencijas. 

Puikius Aristotelio Politikos apibūdinimus galima rasti G. Grote'o kn. Aristoteles, 
XIV sk. pabaigoje. Pacituosiu keletą sakinių: „Paskutinėse dviejose Politikos knygose 
Aristotelio siūloma valdymo <...> schema, išreiškianti jo paties tobulos valstybės 
idėjas, akivaizdžiai grindžiama Platono Valstybe. Nuo Platono schemos aristoteliškoji 
schema skiriasi vienu svarbiu bruožu: Aristotelis nepripažįsta nei turto, nei moterų ir 
vaikų bendros nuosavybės. Abu filosofai pripažįsta tik vieną gyventojų klasę, atpalai- 
duotą nuo darbo ir visokio užsiėmimo, susijusio su pinigų uždirbimu,; tik šios klasės 
nariai yra valstybės piliečiai. Tiesą sakant, tik ši maža klasė yra miestas-valstybė; kiti 
gyventojai nėra valstybės dalis; jie yra jos priedas, žinoma, būtinas priedas, tačiau tik 
priedas, kaip vergai arba galvijai“. Grote'as pripažįsta, kad Aristotelio Geriausioji 
valstybė ten, kur ji skiriasi nuo Platono Valstybėje esančio modelio, mėgdžioja Pla- 
tono Įstatymų valstybės modelį. Aristotelio priklausomybė nuo Platono ryški net ten, 
kur jis išreiškia savo susitaikymą su demokratija; žr. ypač Politika, III, 15; 11-13; 
1286 b (panaši citata yra IV, 13; 10; 1297 b). Šios citatos pabaigoje apie demokratiją 
sakoma taip: „Kai valstybės tapo dar ir didesnės, galbūt jose iš viso buvo nelengva 
atsirasti kokiai nors kitai santvarkai, išskyrus demokratiją“; tačiau ši išvada daroma 
remiantis tokiu argumentavimu, kuris labai panašus į Platono pasakojimą apie vals- 
tybės nuosmukį ir žlugimą Valstybės VIII-IX knygose, nepaisant to fakto, kad šią 
Platono papasakotą istoriją Aristotelis kritikuoja labai griežtai (pavyzdžiui, Politikoje, 
V, 12; 1316 a f.). 

* Kad žodį „banausinis“ Aristotelis vartoja kaip „profesionalo“ arba „uždirbančio 
pinigus“ sinonimą, aiškiai matyti Politikoje, VIII, 6, 3 ff. (1340 b) ir ypač 15 f. (1341 
b). Kiekvienas profesionalas, pavyzdžiui, fleitininkas, ir, žinoma, kiekvienas amati- 
ninkas ar darbininkas, yra „banausinis“ žmogus, t. y. ne laisvasis, ne pilietis, nors jis 
ir nėra tikras vergas; „banausinio“ žmogaus padėtis yra „dalinė arba ribota vergija“ 
(Politika, I, 14; 13; 1260 a/b). Spėju, kad žodis „banausos“ kilęs iš ikihelėniško 
žodžio „ugnies kurstytojas“. Vartojamas kaip pažyminys, šis žodis reiškia, kad savo 
kilme ir priklausomybe tam tikrai kastai toks žmogus turi būti „išskirtas iš šauniųjų 
žmonių tarpo“ (žr. Greenidge'o teiginį, Adamo cituojamą jo Valstybės leidime, pasta- 
boje apie 495 e 30). Jį galima versti žodžiu „low caste“ (priklausantis žemai kastai), 
„cringing“ („nusižeminantis“), „degrading“ („„degradavęs“), o kartais „upstart“ („išsi- 
šokėlis“). Platonas šį žodį vartojo ta pačia prasme kaip ir Aristotelis. Įstatymuose (741 

e ir 743 d) žodis „banausia“ vartojamas pažymėti žemai padėčiai tokio žmogaus, 
kuris uždirba pinigus ne iš paveldėtos žemės nuosavybės, o kaip nors kitaip. Žr. taip 
pat Valstybė, 495 e ir 590 c. Bet jei prisiminsime padavimą, bylojantį, kad Sokratas 
buvo akmentašys, Ksenofonto pasakojimą (Mem. II, 7), Antisteno gyrių sunkiam 
darbui ir kinikų požiūrį į tokį darbą, tada atrodys mažai tikėtina, jog Sokratas laikėsi 
aristokratiško prietaro, kad pinigų uždirbimas veda prie degradacijos. (Oxford English 
Dictionary siūlo žodį „banausic“ versti žodžiu „grynai mechaninis, būdingas mecha- 
nikui“, ir cituoja D.Grote'ą, Eth. Fragm., vi, 227 = Aristotelis, 2nd ed., 1880, p. 545. 
Tačiau toks vertimas pernelyg siauras, o Grote'o citata nepagrindžia tokios interpre- 
tacijos, kuri, galimas daiktas, kilusi iš neteisingo Plutarcho supratimo. Įdomu, kad 
Shakespeare'o Vasaros nakties sapne žodis „grynai mechaninis“ vartojamas pažymėti 
būtent „banausiniams“ žmonėms, ir šitokia vartosena gali būti susieta su Plutarcho 
Marcelo gyvenime (North'o vertimas) esančia pastraipa apie Archimedą.) 

Žurnale Mind, vol. 47, spausdinama įdomi diskusija tarp A.E. Tayloro ir F.M. 
Cornfordo; Tayloras gina savo požiūrį, kad, vienoje Timajo pastraipoje kalbėdamas 
apie „dievą“, Platonas galėjo turėti galvoje „žemdirbį“, „tarnaujantį“ fiziniu darbu. 
Man atrodo, kad tokį požiūrį labai įtikinamai kritikuoja Cornfordas (p. 329 ff.). Šiai 
problemai labai svarbus Platono požiūris į kiekvieną „banausinį“, ypač į rankų, darbą. 
Kai Tayloras (p. 198, pastaba) argumentuoja, kad Platonas savo dievus lygina su 
„piemenimis arba aviganiais, saugojančiais avių bandą“ (Įstatymai, 901 e, 907 a), 
galima atsakyti, kad klajoklių 1 medžiotojų veiklą Platonas visai nuosekliai laiko 
kilnia ar net dieviška; tuo tarpu sėslus „žemdirbys“ yra banausiškas ir degradavęs. Žr. 
4 sk. 32 pastabą ir tekstą. 

> Kitos dvi ištraukos iš Politikos (1337 b, 4 ir 5). 

6 Pocket Oxford Dictionary 1939 m. leidime vis dar sakoma: „džentelmenui tinka 
tik laisvas, t. y. veikiau humanistinis negu techninis (išsimokslinimas)“. Šitaip labai 
aiškiai parodoma ilgalaikė Aristotelio įtaka. 

Pripažįstu, kad esama rimtos profesinio auklėjimo problemos - siauraprotiškumo. 
Bet netikiu, kad „literatūrinis“ auklėjimas gali išgydyti nuo siauraprotiškumo, nes pats 
gali sukelti savotišką siauraprotiškumą, savotišką snobizmą. O mūsų dienomis joks 
žmogus negali būti laikomas išsilavinusiu, jeigu jis nesidomi gamtos mokslais. Įpras- 
tas prieštaravimas, kad domėjimasis elektros reiškiniais ar stratigrafija nebūtinai turi 
didesnę šviečiamąją vertę negu domėjimasis žmogaus problemomis, parodo tik tai, 
kad visiškai nesuprantama žmogaus problemų prigimtis. Juk mokslas nėra faktų apie 
elektros reiškinius ir pan. rinkinys; mokslas yra vienas svarbiausių mūsų dienų dva- 
sinių sąjūdžių. Jei kas nesistengia suprasti šio sąjūdžio, pats izoliuojasi nuo šio nuo- 
stabaus žmogaus problemų istorijos reiškinio. Todėl mūsų vadinamieji menų fakulte- 

tai, pagrįsti teorija, kad literatūrinis ir istorinis išsilavinimas studentą įveda į žmogaus 
dvasinį gyvenimą, dabartine savo forma yra visiškai atsilikę. Negali būti žmogaus 
istorijos, nepaisančios žmogaus intelektualinių kovų ir laimėjimų istorijos, ir negali 
būti idėjų istorijos, nepaisančios mokslo idėjų istorijos. Tačiau literatūrinis auklėjimas 
turi dar ir rimtesnį aspektą. Jis ne tik negali studentui, kuris dažnai tampa mokytoju, 
duoti supratimo apie didžiausią mūsų dienų dvasinį sąjūdį, bet dažnai nepajėgia jam 
įdiegti intelektualinio kuklumo. Tik jei studentas patirs, kaip lengva suklysti ir kaip 
sunku bent šiek tiek pažengti į priekį pažinimo srityje, jis pradės jausti intelektualinio 
kuklumo kriterijus, gerbti tiesą ir įgyti atsparumą prieš autoritetus ir intelektualinį 
pasipūtimą. Tuo tarpu mūsų dienomis nėra nieko reikalingesnio už šių kuklių intelek- 
tualinių dorybių plitimą. „Sugebėjimas mąstyti, — rašė T.H. Huxley’s (T.H. Huxley, A. 
Liberal education), - kuris jūsų <...> gyvenime yra pats svarbiausias dalykas, padės 
jums matyti dalykus, kokie jie yra iš tikrųjų, nepaisant autoritetų <...>. Tačiau mokyk- 
loje ar koledže jūs neturėsite jokio kito tiesos šaltinio, išskyrus autoritetą“. Aš pripa- 
žįstu, kad, deja, tą patį galima pasakyti ir apie daugelį gamtos mokslo disciplinų, kai 
kurių mokytojų ir dabar traktuojamų taip, tarsi tai būtų „Žinių visuma“, t. y. kaip 
senovėje. Bet aš tikiuosi, kad vieną gražią dieną šios idėjos bus atsisakyta; juk gamtos 
mokslai gali būti dėstomi kaip labai įdomi žmonijos istorijos dalis - kaip eksperimen- 
tu ir kritika kontroliuojamas drąsių hipotezių kūrimas ir pažanga. Jei gamtos mokslas 
bus dėstomas tokiu būdu, t. y. kaip „gamtos filosofijos“ istorijos dalis ir kaip proble- 
mų bei idėjų istorijos dalis, jis gali tapti naujo liberalaus universitetinio išsilavinimo 
pagrindu. Vienas tokio išsilavinimo tikslas būtų (kai neįmanoma rengti ekspertų) 
parengti bent jau tokius žmones, kurie ekspertą galėtų atskirti nuo šarlatano. Šis 
kuklus ir liberalus tikslas neturi nieko bendro su tuo, kuo šiuo metu užsiima mūsiškiai 
menų fakultetai. 

7 Politika, VIII, 3, 2 (1337 b): „<...> pati prigimtis stengiasi, kaip jau ne kartą 
minėta, ne tik teisingai užsiimti veikla, bet ir sugebėti kilniai leisti laisvalaikį, nes 
pastarasis — dar kartą pakartosime — yra visa ko pirmasis pagrindas“. Anksčiau, VII 
kn., 15, 1 f. (1334 a), skaitome: „Kadangi matyti, jog tiek visų Žmonių kartu, tiek 
kiekvieno atskirai tikslas yra tas pats <...>, akivaizdu, kad jiems būtinos su laisvalai- 
kiu susijusios dorybės <...>, nes, kaip sako priežodis, laisvalaikis - ne vergams“. Žr. 
taip pat nuorodą šio skirsnio 9 pastaboje ir Metafiziką, 1072 b 23. 

O dėl Aristotelio „žavėjimosi nedirbančiųjų klase ir jos gynimo“ žr., pavyzdžiui, 
tokią citatą iš Politikos, IV, (VII), 8, 4-5 (1293 b/1294 a): „<...> nes išsilavinimas ir 
kilmingumas dažniau būdingi turtingiesiems, be to, turtingieji, atrodo, turį tai, dėl ko 
nusikalsta piktadariai; dėl to turtingieji ir laikomi kilniais ir gerais, diduomene <...>. 


Sakoma, kad ne aristokratijos, bet niekingųjų valdomai valstybei neįmanoma būti 

gerai tvarkomai <...>“. Tačiau Aristotelis ne tik žavisi turtingaisiais, bet ir kaip Pla- 
tonas yra rasistas (žr. op. cit., III, 13, 2-3, 1283 a): „<...> nes kilmingesnieji labiau 
yra piliečiai nei bekilmiai, o kilmingumas gerbiamas kiekvieno namuose; be to, kaip 
atrodo, kilnesnieji gimsta iš kilnesniųjų, nes kilnumas yra giminės dorybė“. 

8 Žr. Th. Gomperz, Greek Thinkers. (Aš cituoju iš vokiško leidimo, vol. III, p. 
263, t. y. 6 kn., 27 sk., $ 7.) 

? Žr. Nikomacho etika, X, 7, 6. Atrodo, kad Aristotelio frazė „, geras gyvenimas“ 
labai paveikė daugelio šiuolaikinių jo gerbėjų vaizduotę; šią frazę jie sieja su kažkuo 
panašiu į „gerą gyvenimą“ krikščioniškąja prasme, t. y. į gyvenimą, skirtą pagalbai, 
tarnystei ir „aukštesnių vertybių“ siekiui. Tačiau tokia interpretacija yra klaidingo 
Aristotelio tikslų idealizavimo padarinys; Aristoteliui rūpėjo tik džentelmeno feodalo 
„geras gyvenimas“, ir šitokį „gerą gyvenimą“ jis tapatino ne su geriems darbams 
skirtu gyvenimu, o su gyvenimu, skirtu rafinuotam laisvalaikiui, leidžiamu malonioje 
tokių pat gerai apsirūpinusių draugų kompanijoje. 

10 Nemanau, kad net žodis „vulgarizavimas“ yra per stiprus, turėdamas galvoje, 
kad pačiam Aristoteliui „profesionalus“ yra tas pats, kas ir „vulgarus“, ir kad iš 
Platono filosofijos jis pasidarė profesiją. Be to, iš Platono filosofijos jis atėmė jos 
gyvastingumą, — tai, šlovindamas Aristotelį, pripažįsta net Zelleris (op. cit., I, p. 46): 
„Jis apskritai negali mūsų įkvėpti <...> kaip Platonas. Jo raštai sausesni, profesiona- 
lesni <...> negu Platono“. 

! Timajoje (42 a ff., 90 e f. ir ypač 91 d f.; žr. 3 sk. 6 (7) pastabą) Platonas išdėstė 
rūšių atsiradimo išsigimstant, pradedant dievais ir pirmuoju žmogumi, bendrąją teori- 
ją. Iš pradžių vyras išsigimsta į moterį, vėliau į aukštesnius ir pagaliau į žemesnius 
gyvūnus ir į augalus. Pasak Gomperzo (Greek thinkers, book 5, ch. 19, § 3; aš cituoju 
iš vokiško leidimo, vol. II, p. 482), „tai nuosmukio tiesiogine prasme, arba išsigimi- 
mo, teorija, priešinga šiuolaikinei evoliucijos teorijai, kuri — kadangi pripažįsta kylan- 
čią seką — gali būti pavadinta kilimo teorija“. Mitinis, o gal ir pusiau ironiškas, šios 
teorijos išdėstymas paremtas orfikų ir pytagorininkų sielos transmigracijos teorija. 
Visa tai (ir tą svarbų faktą, jog evoliucinės teorijos, kad žemesnės formos yra anks- 
tesnės už aukštesnes, buvo madingos bent jau nuo Empedoklio laikų) reikia prisimin- 
ti, kai Aristotelis sako, kad Speusipas kartu su kai kuriais pitagorininkais tikėjo evo- 
liucine teorija, jog tai, kas geriausia ir dieviškiausia, kas yra aukščiausio rango, 
vystymosi chronologinėje tvarkoje pasirodo paskiausiai. Aristotelis kalba (Met., 1072 
b 30) apie „tuos, kurie, kaip ir pitagorininkai bei Speusipas, mano, kad pradžioje nėra 
aukščiausio grožio ir gėrio“. Galimas daiktas, kad iš šios citatos mes galime spėti, jog 
transmigracijos teorija kai kurie pitagorininkai (gal veikiami Ksenofano) pasinaudojo 
kaip „kilimo teorijos“ elementu. Šį spėjimą patvirtina Aristotelis, sakydamas (Met., 

1091 a 34): „Atrodo, kad mitų kūrėjų nuomonė sutampa su kai kurių dabartinių 
filosofų (man atrodo, kad tai užuomina apie Speusipą) nuomone, nes <...> jie sako, 
kad tai, kas gera ir gražu, gamtoje pasirodė tik po to, kai gamta pažengė į priekį“. Be 
to, atrodo, kad Speusipas mokė, jog vystydamasis pasaulis nori tapti parmenidiškuoju 
Vieniu - tvarkinga ir visiškai harmoninga visuma. (Žr. Met., 1092 a 14, kur cituojamas 
mąstytojas, manantis, kad tobulesnis visada atsiranda iš netobulesnio, ir sako, kad 
„Vienis pats savaime dar neegzistuoja“; žr. taip pat Met., 1091 a 11.) Pats Aristotelis 
cituojamose vietose nuosekliai prieštarauja šioms „kilimo teorijoms“. Jis argumentuo- 
ja taip: tik tobulas žmogus pagimdo žmogų, o netobula sėkla nėra pirmesnė žmogaus 
atžvilgiu. Turint galvoje tokį požiūrį, galima suabejoti, kad Aristoteliui priskirdamas 
tai, kas iš tikrųjų yra Speusipo teorija, Zelleris yra teisus. (Žr. Zeller, Aristotle, etc., 
vol. II, p. 28 f. Panašią interpretaciją pateikia H.F.Osbornas, From the Greeks to 
Darwin, 1908, p. 48-56.) Tikriausiai galime pritarti Gomperzo interpretacijai, pasak 
kurios, Aristotelis mokė, kad žmonių, o gal net ir aukštesniųjų gyvūnų giminė yra 
amžina ir nekintanti. Taigi jo morfologinė tvarka turi būti interpretuojama nei kaip 
chronologinė, nei kaip geneologinė tvarka. (Žr. Greek thinkers, book 6, ch.11, 10 ir 
ypač ch. 13, § 6 f., ir pastabas apie šias citatas.) Bet, žinoma, nėra neįmanoma, kad 
šiuo klausimu Aristotelis buvo nenuoseklus, kaip ir daugeliu kitų klausimų, ir kad jo 
argumentai prieš Speusipą rodo jo norą būti nepriklausomam. Žr. taip pat 3 sk. 6 (7) 
pastabą ir 4 sk. 2 ir 4 pastabas. 

12 Aristotelio Pirmasis Judintojas, t. y. Dievas, laiko tvarkoje yra pirminis (nors ir 
amžinas) ir pasižymi gerumu. Dėl liudijimų apie šiame paragrafe minimą formaliosios 
ir tikslinės priežasties tapatinimą žr. šio sk. 15 pastabą. 

3 Apie Platono biologinę teleologiją žr. Timajas, 73 a - 76 e. Gomperzas pagrįstai 
tvirtina (Greek Thinkers, book 5, ch. 19, $ 7; German ed., vol. II, p. 495 f.), kad 
Platono teleologiją galima suprasti tik prisiminus, jog „gyvūnai yra išsigimę žmonės, 
todėl jų sandaroje galima įžiūrėti tikslus, kurie iš pradžių buvo tik žmogaus tikslai“. 

'* Apie prigimtinių vietų teorijos platoniškąją versiją žr. Timajas, 60 b — 63 a ir 
ypač 63 b f. Šią teoriją Aristotelis perima beveik jos nekeisdamas ir įkandin Platono 
aiškina, kad kūnų „Ilengvumą“ ir „sunkumą“ nulemia jų prigimtinių judėjimų „aukš- 
tyn“ ir „žemyn“ nukreiptumas į jų prigimtines vietas; žr. pavyzdžiui, Fizika, 192 b 13; 
taip pat Metafizika, 1065 b 10. 

1$ Keldamas šią problemą, Aristotelis ne visada pasisako visai aiškiai ir nuosek- 
liai. Antai Metafizikoje (1044 a 35) jis rašo: „Kokia yra (žmogaus) formalioji priežas- 
tis? Jo Esmė. O kokia tikslinė priežastis? Jo tikslas. Bet, galimas daiktas, šios dvi 
priežastys yra tapačios“. Kitose šio veikalo vietose atrodo, kad jis labiau įsitikinęs, 
jog kitimo ar judėjimo Forma ir jo tikslas yra tapatūs. Pavyzdžiui, skaitome (1069 b/ 

1070 a): „Visa, kas keičias <...> keičiasi dėl ko nors ir į ką nors. Tai, kas sukelia 
kitimą, yra pirmasis judintojas; <...> tai, į ką ji [materija] pasikeičia, yra Forma“. 
Toliau (1070 a, 9/10): „Egzistuoja trys substancijos: pirmoji yra materija <...>; ant- 
roji — tai prigimtis, į kurią ji keičiasi; ir trečioji yra individuali substancija, susidaranti 
iš dviejų pirmųjų“. Kadangi tai, kas čia vadinama „prigimtimi“, Aristotelis dažniau- 
siai vadina „Forma“, ir kadangi čia ji apibūdinama kaip judėjimo tikslas, gauname štai 
ką: Forma = tikslas. 

16 Dėl doktrinos, kad judėjimas yra potencijų realizavimas ir aktualizavimas, žr., 
pavyzdžiui, Metafiziką, TX kn.; arba 1065 b 17, kur terminas „tai, ką galima statyti“ 
vartojamas apibūdinti galimo namo apibrėžtai potencijai: „Kada 'tai, ką galima sta- 
tyti* <...>, egzistuoja aktualiai, tada tai yra statoma ir tai yra statymo procesas“. Žr. 
taip pat Aristotelis, Fizika, 201 b 4 f.; be to, žr. Gomperz, op. cit., book 6, ch. 11, 
§ 5. 

17 Žr. Metafizika, 1049 b 5. Be to, žr. V kn., IV sk., ypač 1015 a 12 f., VII kn., 
IV sk. ir 1029 b 15. 

!8 Dėl sielos kaip pirmosios entelechijos apibrėžimo žr. Zellerio nuorodą, op. cit., 
vol. II, p. 3, n.1. Dėl entelechijos kaip formaliosios priežasties žr. op. cit., vol. I, p. 
379, 2 pastabą. Aristoteliškosios šio termino vartosenos niekaip nepavadinsi tikslia. 
(Žr. taip pat Met., 1035 b 15.) Žr. taip pat 5 sk. 19 pastabą ir tekstą. 

9 Šias ir kitas citatas žr. Zeller, op. cit., I, p. 46. 

20 Žr. Politika, II, 8, 21 (1269 a) ir joje esančias nuorodas į įvairias platoniškojo 
gimusiųjų iš žemės mito versijas (Valst., 414 c; Pol., 271 a; Tim., 22 c; Įstatymai, 
677 a). 

21 Žr. Georgas Hėgelis. Istorijos filosofija, vert. A.Šliogeris, V., 1990, Įvadas, p. 
52; žr. taip pat Loewenbergo Hegel-Selections (The Modern Student's Library), p. 
366. — Visas įvadas, ypač šis ir tolesni puslapiai, aiškiai rodo Hegelio priklausomybę 
nuo Aristotelio. Kad Hegelis šią priklausomybę suvokė pats, matyti iš to, kaip jis 
užsimena apie Aristotelį (Loewenbergo leidimas, p. 412). 

22 Hegel, op. cit., p. 52 (Loewenbergo leidimas, p. 365). 

23 Žr. Caird, Hegel (Blackwood, 1911), p. 26 f. 

2 Kitos citatos iš tos vietos, kuri nurodoma 21 ir 22 pastabose. 

25 Dėl toliau tekste esančių pastabų žr. Hegels Philosophical Propaedeutics, 2nd 
Year, Phenomenology of the Spirit. Transl. by W.T.Harris (Loewenberg edition, p. 68 
ff.). Aš šiek tiek nukrypstu nuo šio vertimo. Mano pastabos siejasi su tokiomis įdo- 
miomis citatomis: $ 23: „Savimonės („savimonė“ vokiečių kalboje reiškia ir savitaigą; 


žr. 16 sk. pabaigą) impulsas yra toks: realizuoti savo <...> "tikrąją prigimtį <...>. 

Todėl <...>, įtvirtindama save išorėje <...>, ji yra aktyvi <...>“. $ 24: „Savimonės 
kultūra arba judėjimas turi tris pakopas: <...> (2) kiek ji susijusi su kita savastimi 
<...>: pono ir vergo santykis (viešpatavimas ir vergavimas)“. Hegelis nemini jokio 
kito „ryšio su kita savastimi“. Toliau skaitome: „(3) Pono ir vergo santykis <...>. 
6 32: Kad įsitvirtintų kaip laisva būtybė ir būtų pripažinta kaip tokia, savimonė turi 
parodyti save kitai savasčiai <...>. $ 33: <...> Dėl abipusio reikalavimo pripažinti tarp 
jų atsiranda <...> pono ir vergo santykis <...>. $ 34: Kadangi <...> kiekvienas turi 
siekti save įtvirtinti ir įrodyti <...>, tas, kuris gyvenimui teikia pirmenybę prieš laisvę, 
patenka į vergiją, tuo parodydamas, kad neturi sugebėjimo (Aristotelis ir Platonas 
pasakytų: „prigimties“) <...> tokiai nepriklausomybei <...>. $ 35: <...> Tas, kuris 
tarnauja, neturi savasties; vietoj jo savasties yra kita savastis. Priešingai, ponas į tarną 
žiūri kaip į įveiktą savastį, o į savo individualią valią — kaip į išsaugotą ir pakylėtą 
<...>. § 36: Individuali tarno valia <...> visiškai išnyksta jo baimėje pono atžvilgiu 
<...>“ etc. Šioje žmonių tarpusavio santykių teorijoje ir jų redukavime į viešpatavimą 
ir vergavimą neįmanoma nepamatyti isterijos elemento. Aš beveik neabejoju, kad 
Hegelio polinkis savo mintis palaidoti po žodžių krūvomis, kurias reikia pašalinti, kad 
išryškintum žodžių prasmę (tai galima pastebėti mano pateiktas citatas palyginus su 
originalu), yra vienas iš jo isterijos simptomų; tai būdas pabėgti, pasislėpti nuo dienos 
šviesos. Neabejoju, kad šitoks jo metodas būtų puikus psichoanalizės objektas, kaip 
ir jo netramdomos fantazijos apie viešpatavimą ir pavergimą. (Reikia pažymėti, kad 
Hegelio dialektika — žr. kitą skyrių — čia cituojamo § 36 pabaigoje jį nuveda už pono 
ir vergo santykių prie „visuotinės valios, perėjimo prie pozityvios laisvės“. Kaip 
matysime 12 sk. (ypač II ir IV skirsniuose), šie terminai tėra tik eufemizmai, žymin- 
tys totalitarinę valstybę. Taigi viešpatavimas ir vergavimas labai tinkamai „redukuo- 
jami“ į totalitarizmo komponentus.) 

Su čia (žr. $ 35) cituojama Hegelio pastaba, kad vergas yra Žmogus, gyvybei 
teikiantis pirmenybę prieš laisvę, palyginkite Platono pastabą (Valstybė, 387 a), kad 
laisvieji yra tie, kurie vergijos bijosi labiau negu mirties. Tam tikra prasme tai visai 
teisinga; tie, kurie nepasirengę kovoti už savo laisvę, ją praras. Tačiau pagal teoriją, 
kurią siūlo ir Platonas, ir Hegelis ir kuri yra labai populiari tarp vėlesnių laikų autorių, 
žmonės, nusileidžiantys pranašesnei jėgai, arba žmonės, kurie nenumiršta, o nusilei- 
džia ginkluotam gangsteriui, yra iš prigimties „apsigimę vergai“, nenusipelnantys 
nieko geresnio. Aš tvirtinu, kad tokios teorijos gali laikytis tik patys aršiausi civili- 
zacijos priešai. 

26 Wittgensteino požiūrio, kad mokslas tyrinėja faktus, o filosofija aiškina terminų 
prasmę, kritiką žr. šio sk. 46 ir ypač 51 ir 52 pastabas. (Žr. taip pat H.Gomperz, The 
Meanings of Meaning, in Philosophy of Science, vol. 8, 1941, ypač p. 183.) 

Dėl visos problemos, kuriai paskirtas nukrypimas tekste (iki šio sk. 54 pastabos), 
t. y. dėl metodologinio esencializmo versus metodologinio nominalizmo problemos žr. 
3 sk. 27-30 pastabas ir tekstą; žr. taip pat ypač šio sk. 38 pastabą. 

27 Apie platoniškąją ar veikiau parmenidiškąją žinojimo ir nuomonės perskyrą 
(kuri buvo pripažįstama ir vėlesnių laikų autorių, pavyzdžiui, Locke'o ir Hobbeso) žr. 
3 sk. 22 ir 26 pastabas ir tekstą; be to, žr. 5 sk. 19 pastabą ir 8 sk. 25-27 pastabas. 
Apie atitinkamą aristoteliškąją perskyrą žr., pavyzdžiui, Metafizika, 1039 b 31 ir 
Antroji Analitika, I, 33 (88 b 30 fF.); II, 19 (100 b 5). 

Apie aristoteliškąją demonstratyviojo ir intuityviojo žinojimo perskyrą žr. Antro- 
sios Analitikos paskutinį skyrių (II, 19, ypač 100 b 5-17; žr. taip pat 72 b 18-24, 75 
b 31, 84 a 31, 90 a 6-91 a 11). Apie ryšį tarp demonstratyviojo žinojimo ir daikto 
„priežasties“, „skirtingos nuo jo esminės prigimties“ ir todėl reikalaujančios viduri- 
niojo termino, žr. op. cit. II, 8 (ypač 93 a 5, 93 b 26). Apie panašų ryšį tarp intelek- 
tualinės intuicijos ir „nedalomos formos“, kurią toji intuicija pagauna, - nedalomos 
esmės ir su savo priežastimi sutampančios individualios prigimties — žr. op. cit., 72 
b 24, 77 a 4, 85 a I, 88 b 35. Žr. taip pat op. cit. 90 a 31: „Žinoti daikto prigimtį 
vadinasi, žinoti, kodėl jis yra (t. y. jo priežastį); ir 93 b 21: „Egzistuoja esminės 
prigimtys, kurios yra betarpiškos, t. y. pamatinės, prielaidos“. 

Dėl Aristotelio tvirtinimo, kad įrodymų arba demonstravimų regresijoje turime 
kur nors sustoti ir priimti tam tikrus principus be įrodymo, žr., pavyzdžiui, Metafizika, 
1006 a 7: „Visko įrodyti neįmanoma, nes kitaip tektų eiti į begalybę <...>“. Žr. taip 
pat Antroji analitika, II, 3 (90 b, 18-27). 

Galiu pažymėti, kad maniškė Aristotelio apibrėžimų teorijos analizė iš esmės 
sutampa su Grote'o teorija, bet iš dalies prieštarauja Rosso teorijai. Labai didelį 
skirtumą tarp šių dviejų autorių interpretacijų galima parodyti, remiantis tik dviem 
citatomis iš skyrių, kuriuose nagrinėjama Aristotelio Antroji analitika, II kn. „Antroje 
knygoje Aristotelis pradeda nagrinėti įrodymą kaip būdą, kuriuo gaunamas apibrėži- 
mas“ (W. Ross, Aristotle, 2nd. ed., p. 49.). Ir priešingai: „Apibrėžimas niekada negali 
būti įrodomas, nes jis tik paaiškina subjekto esmę <...>; tuo tarpu įrodymas suponuo- 
ja, kad esmė yra žinoma <...>“. (G.Grote, Aristotle, 2nd. ed., p. 241; žr. taip pat 240/ 
241. Žr. taip pat 29 pastabos pabaigą, toliau.) 

28 Žr. Aristotelis, Metafizika, 1031 b 7 ir 1031 b 20. Žr. taip pat 996 b 20: „Mes 
pažįstame daiktą, jei žinome jo esmę“. 

2 „Apibrėžimas yra teiginys, apibūdinantis daikto esmę“ (Aristotelis, Topika, I, 5, 
101 b 36; VII, 3, 153 a, 153 a 15 etc. Žr. taip pat Met., 1042 a 17). - „Apibrėžimas 
<...> atskleidžia esmingąją prigimtį“ (Antroji analitika, II, 3, 91 a 1). - „Apibrėžimas 
<...> yra daikto prigimties nusakymas“ (93 b 28). - „Tik tie daiktai turi esmes, kurių 

nusakymai yra apibrėžimai“ (Met., 1030 a 5 f.). — „Esmė, kurios nusakymas yra 
apibrėžimas, taip pat vadinama daikto substancija“ (Met., 1017 b 21). - „Taigi aišku, 
kad apibrėžimas yra esmės nusakymas <...>“ (Met., 1031 a 13). 

Nagrinėdami šiuos principus, t. y. įrodymų pradmenis arba pamatines prielaidas, 
turime išskirti dviejų tipų pradmenis. (1) Loginius principus (žr. Met., 996 b 25 ff.) 
ir (2) prielaidas, iš kurių turi kilti įrodymai ir kurios savo ruožtu negali būti įrodytos, 
jei norima išvengti begalinės regresijos (žr. šio sk. 27 pastabą). Prielaidos yra apibrė- 
žimai: „Pamatinės įrodymų prielaidos yra apibrėžimai“ (Antroji analitika, II, 3, 90 b 
23; žr. 89 a 17, 90 a 35, 90 b 23). Žr. taip pat W.Ross, Aristotle, p. 45/46; jo 
komentarą Antrajai analitikai, I, 4, 20-74 a 4: „Mokslo prielaidos, — rašo Rossas (p. 
46), - bus, sakoma mums, per se arba (a) arba (b) prasme“. O ankstesniame puslapyje 
mes sužinome, kad kokia nors prielaida būtina per se (arba būtina esmingai) (a) ir (b) 
prasme, jeigu ji remiasi apibrėžimu. 

30 „Jei kas turi pavadinimą, tai šis pavadinimas yra to dalyko reikšmės nusaky- 
mas“, — tvirtina Aristotelis (Met., 1030 a 14; žr. taip pat 1030 b 24); jis dar paaiškina, 
kad ne kiekvieno pavadinimo reikšmės nusakymas yra apibrėžimas; bet jei pavadini- 
mas yra tam tikros giminės rūšis, tada šis nusakymas bus apibrėžimas. 

Svarbu pažymėti, kad, vartodamas terminą „apibrėžimas“ (aš laikausi šiuolaikinės 
šio žodžio vartosenos), visada nurodau visą sakinį - apibrėžimą, tuo tarpu Aristotelis 
(ir kiti jam pritariantys, pavyzdžiui, Hobbesas) šį žodį kartais vartoja kaip „apibrėžia- 
mo dalyko“ sinonimą. 

Nesama pavienių dalykų apibrėžimų. Apibrėžiamos tik universalijos (žr. Met., 
1036 a 28) ir tik esmės, t. y. tai, kas yra tam tikros giminės rūšis (t. y. paskutinis 
rūšinis skirtumas; žr. Met., 1038 a 19) ir nedaloma forma, žr. taip pat Antroji anali- 
tika, II, 13, 97 b6 f. 

3! Kad aristoteliškoji traktuotė nėra visiškai aiški, galima matyti iš šio sk. 27 
pastabos pabaigos ir tolesnio šių dviejų interpretacijų palyginimo. Visiškai neaišku, 
kaip Aristotelis supranta būdą, kuriuo indukcijos procese mes prieiname apibrėžimus, 
turinčius principų statusą; žr. ypač Antroji analitika, II, 19, p. 100 a f. 

32 Apie Platono doktriną žr. 8 sk. 25-27 pastabas ir tekstą. G.Grote'as rašo (Aris- 
totle, 2nd ed., p. 260): „Iš Platono Aristotelis perėmė neklystančio Nous arba Intelek- 
to, kuris visiškai apsaugotas nuo suklydimo, doktriną“. Toliau Grote'as pabrėžia, kad, 
ne taip kaip Platonas, Aristotelis neniekina stebimojo patyrimo, bet veikiau savajam 
Nous (t. y. intelektualinei intuicijai) priskiria „termino poziciją ir sieja jį su indukcijos 
procesu“ (loc. cit., žr. taip pat op. cit., p. 577). Štai taip; tačiau stebimasis patyrimas 
aiškiai turi tik vieną funkciją: sužadinti ir išskleisti mūsų intelektualinę intuiciją, 


universalios esmės intuiciją, kad ji pradėtų veikti; iš tikro dar niekas ir niekada ne- 

paaiškino, kaipgi, remiantis indukcija, galima prieiti prie apibrėžimų, kurie yra ne- 
klaidingi. 

33 Aristotelio požiūris sutampa su platoniškuoju, nes galiausiai abu neigia galimy- 
bę remtis argumentais. Viskas, ką galima padaryti, — tai dogmatiškai teigti, kad tam 
tikras apibrėžimas yra tikrasis esmės apibūdinimas; o jei klausiama, kodėl vienoks ar 
kitoks apibrėžimas yra teisingas, lieka tik viena — nurodyti „esmės intuiciją“. 

Aristotelis kalba apie intuiciją mažių mažiausiai dviem prasmėmis — kaip apie 
euristinį metodą, mums leidžiantį „intuityviai pagauti bendrą principą“ (žr. Pirmoji 
analitika, 67 a 22 f., 27 b 25-33, Antroji analitika, 71 a 7, 81 a 38 -š 5, 100 b 4 
f.); ir empiriškesne prasme (žr. Pirmoji analitika, 68 b 15-37, 69 a 16, Antroji ana- 
litika, 78 a 35, 81 b 5 ff., Topika, 105 a 13, 156 a 4, 157 a 34). 

Antrojoje analitikoje esama akivaizdaus prieštaravimo, tačiau jis gali būti paaiš- 
kintas. Aristotelis sako (77 a 4), kad apibrėžimas nėra nei bendras, nei dalinis. Aš 
manau, jog išspręsti šios problemos neįmanoma tvirtinant, kad apibrėžimas „griežtai 
kalbant, apskritai nėra sprendinys“ (kaip tvirtina G.R.G. Mure Antrosios analitikos 
Oxfordo leidime); esmė ta, kad apibrėžimas ne paprasčiausiai bendras, o „atitinkan- 
tis“, t. y. bendras ir būtinas. (Žr. 73 b 26, 96 b 4, 97 b 25.) 

Apie tekste minimus „argumentus“, esančius Antrojoje analitikoje, žr. 100 b 6 ff. 
Dėl pažinimo subjekto ir pažinimo objekto mistinio susijungimo, apie kurį kalbama 
traktate Apie sielą, žr. ypač 425 b 30 f., 430 a 20, 431 a 1; mums labai svarbi citata 
430 b 27 f.: „Tačiau protui tai taikoma ne visada. Pažindamas pačią daikto esmę, o 
ne vieną arba kitą jo savybę, jis visuomet teigia tiesą. Kaip regėjimo objekto savy- 
binių ypatybių suvokimas yra visuomet teisingas <...>, taip yra ir pažįstant objektus, 
kurie nėra susiję su materija“. Dėl teologinių Metafizikos pastraipų žr. ypač 1072 b 
20 („sąlytis“) ir 1075 a 2. Žr. taip pat 10 sk. 59 (2) pastabą, 12 sk. 36 pastabą ir 24 
sk. 3, 4, 6, 29-32 ir 58 pastabas. 

Apie „visą faktų visumą“, minimą kitame paragrafe, žr. Antrosios analitikos pa- 
baigą (100 b 15 f.). 

Labai įdomu, kad Hobbeso (nominalisto, bet ne metodologinio nominalisto) pa- 
žiūros tokios panašios į Aristotelio metodologinį esencializmą. Hobbesas irgi įsitiki- 
nęs, kad apibrėžimai yra visokio žinojimo (priešinamo nuomonei) pamatinės prielaidos. 

34 Šį požiūrį į mokslo metodą aš išdėsčiau savo kn. Logic of Scientific Discovery; 
žr. e.g. p. 278 ff. ir p. 315 ff. išsamesnį vertimą žurnale Erkenntnis, vol. 5 (1934), kur 
aš sakau: „Mums reikia priprasti mokslus suvokti kaip sistemas, sudarytas iš hipotezių 


(o ne kaip „žinojimo visumas“), t. y. iš spėjimų, kurių negalima pagrįsti, bet kuriais 

mes naudojamės tol, kol juos galime patikrinti, ir apie kuriuos mes niekada neturime 
teisės sakyti, kad jie yra „teisingi“, „daugiau ar mažiau tikri“ ar net „įtikinami“. 

35 Ši citata iš mano pastabos žurnale Erkenntnis, vol. 3 (1933) dabar perkelta į kn. 
The Logic of Scientific Discovery, p. 312 ff., tai Einsteino teiginio apie geometriją (A. 
Einstein, Geometry and Experience) parafrazė ir apibendrinimas. 

36 Žinoma, negalima nustatyti, kas mokslui svarbiau: ar teorijos, argumentai ir 
protavimas, ar stebėjimas ir eksperimentas. Juk mokslas visada yra teorija, tikrinama 
stebėjimu ir eksperimentu. Bet visiškai tikra, jog visi tie „pozityvistai“, kurie nori 
įrodyti, kad mokslas yra „mūsų stebėjimų visuma“ ar kad jis veikiau yra stebėjimo, 
o ne teorijos pobūdžio, labai klysta. Teorijos ir argumentavimo vaidmuo moksle yra 
labai reikšmingas. -- Apie ryšį tarp įrodymo ir loginio argumentavimo apskritai žr. šio 
sk. 47 pastabą. 

37 Žr., pavyzdžiui, Met., 1030 a, 6 ir 14 (žr. šio sk. 30 pastabą). 

3 Norėčiau pabrėžti, kad kalbu apie nominalizmą versus esencializmą grynai 
metodologiškai. Neužimu jokios pozicijos metafizinės universalijų problemos atžvil- 
giu, t. y. nominalizmo versus esencializmo (šį terminą aš siūlau vartoti vietoj tradi- 
cinio „realizmo“ termino) metafizinės problemos atžvilgiu. Ir, žinoma, aš neginu me- 
tafizinio nominalizmo, nors esu metodologinio nominalizmo šalininkas. (Žr. taip pat 
3 sk. 27 ir 30 pastabas.) 

Nominalistinių ir esencialistinių apibrėžimų priešinimas tekste yra bandymas re- 
konstruoti tradicinę perskyrą tarp „verbalinių“ ir „realių“ apibrėžimų. Tačiau man 
svarbiausias toks klausimas: ar apibrėžimą reikia skaityti iš dešinės į kairę, ar iš 
kairės į dešinę; kitaip tariant, ar ilgą pasakojimą jis pakeičia trumpu, ar trumpą — 
ilgu. 

3 Mano teiginį, kad moksle esama tik nominalistinių apibrėžimų (kalbu tik apie 
eksplicitinius, o ne apie implicitinius ar rekursyvinius apibrėžimus), reikia šiek tiek 
pagrįsti. Šiuo teiginiu tikrai nesakoma, kad terminai moksle nevartojami daugiau ar 
mažiau „intuityviai“. Tai aišku, jei tik turėsime galvoje, kad visos apibrėžimų gran- 
dinės turi prasidėti nuo neapibrėžtų terminų, kurių prasmė gali būti parodyta, bet 
neapibrėžta. Be to, atrodo, aišku, kad moksle, ypač matematikoje, mes dažnai varto- 
jame kokį nors terminą (pavyzdžiui, „matavimo“ ar „tiesos“) intuityviai, bet vėliau jį 
apibrėžiame. Tačiau tai tik apytikris situacijos apibūdinimas. Tikslesnis apibūdinimas 
būtų toks. Kai kuriuos intuityviai vartojamus neapibrėžtus terminus kartais galima 
pakeisti apibrėžtais terminais, kurių atžvilgiu galima parodyti, kad jie atlieka tas 
pačias funkcijas kaip ir neapibrėžti terminai. Kitaip tariant, kiekvieną sakinį, kuriame 
esama neapibrėžtų terminų (pavyzdžiui, tokį, kuris interpretuojamas kaip analitinis), 
atitinka sakinys, kuriame esama naujai apibrėžto termino (kylančio iš apibrėžimo). 

Tikrai galima sakyti, kad K. Mengeris rekursyviai apibrėžė „matavimą“ ar kad A. 
Tarski's apibrėžė „tiesą“, bet dėl šitokio pasakymo gali kilti nesusipratimų. Iš tikrųjų 
K.Mengeris pateikė gryną nominalistinį taškų aibės klasių apibrėžimą, o šiuos taškus 
jis pavadino „n-mačiais“, nes intuityvią matematinę sąvoką „n-matis“ buvo galima 
pakeisti nauja sąvoka, galiojančia visuose svarbiuose kontekstuose. Tą patį galima 
pasakyti ir apie Tarski'o sąvoką „tiesa“. Tarski's pateikė nominalų apibrėžimą (ar 
veikiau nominalių apibrėžimų gavimo metodą), kurį jis pavadino „tiesa“, nes sakinių 
sistema gali būti gauta iš apibrėžimų, atitinkančių šiuos sakinius (panašiai kaip nega- 
limo trečiojo dėsnis), kurie daugelio logikų ir filosofų buvo vartojami ryšium su tuo, 
ką jie vadindavo „tiesa“. 

“ Jei reikia, mes galime siekti kalbos tikslumo, pašalindami visus apibrėžimus ir 
1mdamiesi didžiulio vargo vietoj apibrėžiamų terminų vartoti apibrėžiamuosius termi- 
nus. Mat šiuolaikiniuose apibrėžimo metoduose esama netikslumų šaltinio. 1934 m. 
R. Carnapas sukūrė pirmąjį metodą, padedantį išvengti prieštaravimų kalboje, varto- 
jančioje apibrėžimus. Žr. R. Carnap, Logical Syntax of Language, 1937, $ 22, p. 67. 
(Žr. taip pat D. Hilbert-Bernays, Grundlagen der Mathematik, 1939, II, p. 295, 1 
note.) Carnapas parodė, kad kalba, įgalinanti sudarinėti apibrėžimus, dažniausiai bus 
prieštaringa, net jei tie apibrėžimai patenkina apibrėžimų sudarymo bendrąsias taisyk- 
les. Lyginamasis praktinis šio prieštaringumo nereikšmingumas priklauso tik nuo to 
fakto, kad mes visada galime pašalinti apibrėžtuosius terminus, juos pakeisdami api- 
brėžiamaisiais terminais. 

*1 Šio metodo, kai naujas terminas įvedamas tik po to, kai iškyla poreikis, keletą 
pavyzdžių galima rasti šioje knygoje. Turint reikalą (kaip šioje knygoje) su filosofi- 
nėmis pozicijomis, praktiškai neįmanoma išvengti -- dėl trumpumo — šių pozicijų 
įvardijimo. Todėl aš turiu kalbėti apie daugybę „1zmų“. Bet daugeliu atveju tie pava- 
dinimai įvedami tik tada, kai atitinkamos filosofinės pozicijos jau buvo apibūdintos. 

* Sistemiškiau kritikuojant esencialistinį metodą, galima išskirti tris problemas, 
kurių esencializmas negali nei išvengti, nei išspręsti: 1) aiškios perskyros tarp verba- 
linių konvencijų ir esencialistinių apibrėžimų, „tikrai“ apibūdinančių esmę, problemą; 
2) „teisingų“ ir „neteisingų“ esmės apibrėžimų perskyros problemą; 3) begalinės api- 
brėžimų regresijos išvengimo problemą. — Aš trumpai aptarsiu tik antrąją ir trečiąją 
problemas. Trečia problema bus nagrinėjama tekste; apie antrąją žr. šio sk. 44 (1) ir 
54 pastabas. 

* Tas faktas, kad teiginys yra teisingas, kartais gali padėti paaiškinti, kodėl jis 
mums atrodo akivaizdus. Toks atvejis yra „2+2 = 4“ arba sakinys „Saulė spinduliuoja 
ir šviesą, ir šilumą“. Tačiau jokiu būdu ne priešingai. Tas faktas, kad koks nors 
sakinys kai kam iš mūsų, arba visiems, atrodo „akivaizdus“, t. y. tas faktas, kad kai 

kurie iš mūsų, ar net visi, tvirtai tiki jo teisingumu ir negali suvokti jo neteisingumo, 
negarantuoja jo teisingumo. (Tas faktas, kad mes nesugebame suvokti kurio nors 
teiginio neteisingumo, daugeliu atvejų verčia įtarti, kad mūsų vaizduotės galia yra 
ribota ar neišsivysčiusi.) Viena rimčiausių filosofijos klaidų visada buvo bandymas 
akivaizdumą pateikti kaip argumentą, pagrindžiantį tam tikro sakinio teisingumą, o 
taip elgėsi praktiškai visos idealistinės filosofijos. Tai reiškia, kad idealistinės filoso- 
fijos dažnai yra tam tikrą dogmatinį tikėjimą grindžiančios apologetinės sistemos. 

Pasiteisinimas, jog mes dažnai esame tokioje padėtyje, kad tam tikrų sakinių 
teisingumą turime pripažinti tik todėl, kad jie akivaizdūs, yra nepagrįstas. Logikos ir 
mokslinio metodo principai (ypač „indukcijos principas“ arba „gamtos vienodumo 
principas“) paprastai pateikiami kaip tokie teiginiai, kuriuos turime priimti ir kurių 
negalima pagrįsti niekuo, išskyrus akivaizdumą. Net jei taip būtų iš tikrųjų, garbin- 
giau būtų pasakyti, kad jų pagrįsti neįmanoma, ir tuo pasitenkinti. Bet faktiškai „in- 
dukcijos principas“ nereikalingas. (Žr. mano kn. The Logic of Scientific Discovery.) 
O dėl „logikos principų“, tai paskutiniais metais padaryta labai daug, kad būtų paro- 
dyta, jog akivaizdumo teorija yra pasenusi. (Žr. ypač R. Carnap, Logical Syntax of 
Language ir jo Introduction to Semantics.) Žr. taip pat 44 (2) pastabą. 

*“ 1. Jei šiuos samprotavimus taikysime esmių intelektualinei intuicijai, pamaty- 
sime, kad esencializmas negali išspręsti tokios problemos, kaip galima nustatyti, ar 
siūlomas apibrėžimas, kuris yra formaliai nepriekaištingas, kartu yra ir teisingas? 
Arba kaip pasirinkti vieną iš dviejų konkuruojančių apibrėžimų? Aišku, kad metodo- 
loginiam nominalistui atsakymas į tokį klausimą yra trivialus. Pavyzdžiui, tarkime, 
kad kas nors (kaip ir Oxford Dictionary) tvirtina: „Šuniukas yra pasipūtęs, tuščiagal- 
vis, įžūlus jauniklis“ ir reikalauja, kad šio apibrėžimo būtų laikomasi, priešingai kam 
nors, kas laikosi mūsų ankstesnio apibrėžimo. Šiuo atveju nominalistas, jeigu jis 
pakankamai kantrus, pasakys, kad ginčas dėl etikečių jo nedomina, nes jų pasirinki- 
mas yra savavališkas; jei esama dviprasmybės pavojaus, jis gali tvirtinti, kad galima 
lengvai naudotis dviem etiketėmis, pavyzdžiui, „šuniukas 1“ ir „šuniukas 2“. Jei 
trečioji šalis tvirtins, kad „Šuniukas yra rudas šuo“, tada nominalistas kantriai pasiū- 
lys pasinaudoti etikete „šuniukas 3“. Bet jei konkuruojančios šalys ginčysis toliau, ar 
todėl, kad kas nors tvirtins, jog tik jo šuniuko apibrėžimas yra teisėtas, ar todėl, kad 
jis tvirtins, jog, jau bent jo supratimu, šuniuko etiketė turi būti „šuniukas 1“, tada 
netgi labai kantrus nominalistas tik gūžtels pečiais. (Kad išvengtume nesusipratimų, 
turime pasakyti, jog metodologinis nominalizmas nediskutuoja klausimo apie univer- 
salijų egzistavimą; todėl Hobbesas nėra metodologinis nominalistas; aš būčiau linkęs 


jį vadinti ontologiniu nominalistu.) 

Tačiau dėl tos pačios trivialios problemos esencialistiniam metodui kyla neįvei- 
kiamų sunkumų. Mes jau aptarėme situaciją, kad tada, kai esencialistas tvirtina, jog, 
pavyzdžiui, „Šuniukas yra rudas šuo“, tai nėra teisingas „šuniukiškumo“ esmės api- 
brėžimas. Kaip šitokį teiginį galima pagrįsti? Tik remiantis esmių intelektualine intui- 
cija, būdinga esencialistui. Tačiau šis faktas veda prie tokio praktinio padarinio: jei 
toks apibrėžimas ginčijamas, esencialistas tampa visiškai bejėgis. Juk jis gali reaguoti 
tik dvejopai. Pirmiausia jis gali atkakliai kartoti, kad jo intelektualinė intuicija yra 
vienintelė teisinga, bet, žinoma, į tai jo oponentas gali atsakyti lygiai taip pat, ir mes — 
užuot pasiekę Aristotelio žadamą absoliutų galutinį ir neabejotiną žinojimą — paten- 
kame į aklavietę. Antra, jis gali tarti, kad jo oponento intuicija gali būti tokia pat 
teisinga, kaip ir jo paties, tačiau jos esmė kitokia, nors jis ją nevykusiai vadina tuo 
pačiu vardu. Tokiu atveju galima siūlyti du skirtingus vardus vartoti pažymėti dviem 
skirtingoms esmėms, pavyzdžiui, „šuniukas 1“ ir „šuniukas 2“. Bet šitoks žingsnis 
reiškia, kad esencialistas tada atsisako savo pozicijos. Juk tai reiškia, kad mes prade- 
dame nuo apibrėžiamosios formulės ir prilipdome jai tam tikrą etiketę, t. y., kad mes 
judame „iš dešinės į kairę“; be to, tai reiškia, kad tokias etiketes mes lipdome sava- 
vališkai. Tai paaiškėja, turint galvoje, kad pabandžius tvirtinti, jog šuniukas 1 iš esmės 
yra jaunas šuo, o rudas šuo gali būti tik šuniukas 2, aiškiai kils tas pats sunkumas, 
kuris esencialistą įstūmė į šią dilemą. Tai reikštų, kad kiekvienas apibrėžimas turi būti 
laikomas vienodai priimtinu (tarus, kad jis formaliai teisingas). Vartojant Aristotelio 
terminus, tai reiškia, kad viena pamatinė prielaida yra tokia pat teisinga kaip ir kita 
(priešinga anai) ir kad „neįmanoma suformuluoti klaidingo teiginio“. (Atrodo, kad tai 
nurodė jau Antistenas; žr. šio sk. 54 pastabą.) Taigi Aristotelio mintis, kad intelektu- 
alinė intuicija yra šaltinis tokio žinojimo, kuris, ne taip kaip nuomonė, yra neklysta- 
mai ir neabejotinai teisingas, ir kad ji mums duoda tokius apibrėžimus, kurie yra 
patikimos ir būtinos pamatinės kiekvienos mokslinės dedukcijos prielaidos, yra nie- 
kaip nepagrįsta. Tai reiškia, kad apibrėžimas yra ne kas kita, kaip sakinys, kuris mums 
sako, kad apibrėžtas terminas reiškia tą patį, kaip ir apibrėžiamoji formulė, ir kad jie 
gali pakeisti vienas kitą. Nominalistinis apibrėžimo vartojimo būdas ilgą pasakojimą 
leidžia sutrumpinti, todėl turi praktinių pranašumų. Tuo tarpu esencialistinis apibrė- 
žimų vartojimas mums gali padėti trumpą pasakojimą pakeisti tokiu, kuris reiškia tą 
patį, bet yra daug ilgesnis. Toks vartojimas gali skatinti tik verbalizmą. 

2. Apie E. Husserlio esmių intuicijos kritiką žr. J. Kraft, From Husserl to Heideg- 
ger (in German, 1932). Žr. taip pat 24 sk. 8 pastabą. Iš visų autorių, kurie laikosi 
panašių pažiūrų, didžiausią įtaką sociologinių problemų nagrinėjimui, galimas daik- 
tas, turėjo M. Weberis. Visuomenės mokslams jis siūlė „intuityvaus supratimo meto- 
dą“; jo „idealieji tipai“ beveik atitinka Aristotelio ir Husserlio esmes. Verta pažymėti, 

kad, nepaisant šių tendencijų, Weberis suprato, jog apeliuoti į akivaizdumą neleistina. 
„Tas faktas, kad interpretacija pasižymi dideliu akivaizdumu, savaime nieko nesako 
apie jos empirinį pagrįstumą“ (M.Weber, Gesammelte Aufsaetze, 1922, p. 404). Be to, 
jis teisingai sako, kad intuityvus supratimas „turi būti visada kontroliuojamas įpras- 
tais metodais“. (Loc. cit., išskirta mano.) Bet jei taip, tada intuityvus supratimas nėra, 
kaip jis mano, būdingas „žmogaus elgsenos“ mokslo metodas; jis būdingas ir mate- 
matikai, ir fizikai, etc. Galiausiai tampa aišku, kad tie, kurie yra įsitikinę, jog intui- 
tyvus supratimas yra metodas, būdingas „žmogaus elgsenos“ mokslams, tokių pažiūrų 
pirmiausia laikosi todėl, kad negali įsivaizduoti, jog matematikas ar fizikas gali būti 
taip gerai susipažinęs su savo objektu, kad „jį pajustų“ panašiai, kaip sociologas 
„jaučia“ Žmogaus elgseną. 

4 „Mokslas reikalauja apibrėžti visus jo terminus <...>“ (W.D.Ross, Aristotle, p. 
44; žr. Antroji analitika, I, 2); žr. taip pat šio sk. 39 pastabą. 

46 Kita citata iš R.H.S. Crossman, Plato Today, 1937, p. 71 f. 

Labai panašią doktriną dėsto M.R. Cohenas ir E. Nagelis savo knygoje An Intro- 
duction to Logic and Scientific Method (1936), p. 232: „Daug ginčų dėl nuosavybės, 
religijos, teisės tikrosios prigimties <...> tikrai baigtųsi, jei šie žodžiai būtų pakeisti 
„tiksliai apibrėžtais atitikmenimis“. (Žr. taip pat šio sk. 48 ir 49 pastabas.) 

Požiūrį į šią problemą išreiškė L.Wittgensteinas savo Loginiame filosofiniame 
traktate (1921/22) ir keletas jo sekėjų. Šis požiūris nėra toks apibrėžtas kaip Crossma- 
no, Coheno ir Nagelio. Wittgensteinas yra antimetafizikas. „Ši knyga, — rašo jis 
pratarmėje, — nagrinėja filosofijos problemas ir rodo, aš taip manau, kad jų kėlimas 
priklauso nuo neteisingo mūsų kalbos logikos supratimo“. Jis stengiasi parodyti, kad 
metafizika yra „paprasčiausia nesąmonė“, ir mūsų kalboje bando nubrėžti ribą tarp 
prasmės ir beprasmybės: „Todėl riba gali būti nubrėžta tik kalboje, o tai, kas anapus 
ribos, bus paprasčiausia nesąmonė“. Pasak Wittgensteino, sakiniai turi prasmę. Jie 
teisingi arba klaidingi. Filosofiniai sakiniai neegzistuoja; jie tik panašūs į sakinius, bet 
iš tiesų yra beprasmiai. Riba tarp prasmės ir beprasmybės sutampa su riba tarp gamtos 
mokslo ir filosofijos: „Visuma teisingų sakinių yra visas gamtos mokslas (arba gamtos 
mokslų visuma). — Filosofija nėra joks gamtos mokslas“. Todėl tikrasis filosofijos 
uždavinys nėra formuluoti teiginius; veikiau ji turi paaiškinti teiginius: „Filosofijos 
rezultatas - ne "filosofiniai sakiniai’, o sakinių aiškinimas“. Tie, kurie šito nesupranta 
ir formuluoja filosofinius sakinius, kalba metafizines nesąmones. 

(Šiame kontekste reikia prisiminti, kad griežtą perskyrą tarp reikšmingų sakinių, 
turinčių prasmę, ir bereikšmių lingvistinių posakių, kurie gali būti panašūs į sakinius, 
bet neturi prasmės, pirmasis nubrėžė Russellas, bandydamas išspręsti problemas, iš- 
kilusias dėl jo atrastų paradoksų. Sakinius, panašius į teiginius, Russellas vaidino 


692 


11 SKYRIAUS PASTABOS 


trejopai: egzistuoja teisingi arba klaidingi sakiniai ir bereikšmiai arba beprasmiai 
pseudosakiniai. Svarbu pažymėti, kad šitokia terminų „bereikšmis“ ir „beprasmis“ 
vartosena iš dalies sutampa su įprastine vartosena, bet yra daug tikslesnė, nes įpras- 
tinėje vartosenoje realūs sakiniai vadinami „bereikšmiais“, pavyzdžiui, tada, kai jie 
yra „absurdiški“, t. y. prieštaringi arba akivaizdžiai neteisingi. Štai sakinys, kuriuo 
tvirtinama, kad tam tikras fizinis kūnas tuo pačiu metu yra dviejose skirtingose vie- 
tose yra ne bereikšmis, o neteisingas, arba toks sakinys, kuris prieštarauja termino 
„kūnas“ vartosenai klasikinėje fizikoje; panašiai ir sakinys, kuriuo tvirtinama, kad tam 
tikras elektronas yra tam tikroje vietoje ir turi tam tikrą greitį, nėra bereikšmis — tai 
tvirtino kai kurie fizikai ir pakartojo kai kurie filosofai, — bet jis paprasčiausiai prieš- 
tarauja moderniajai fizikai.) 

Tai, kas pasakyta, galima apibendrinti šitaip. Wittgensteinas ieško skiriamosios 
ribos tarp prasmės ir beprasmybės ir nustato, kad ši skiriamoji riba sutampa su riba, 
skiriančia mokslą nuo metafizikos, t. y. mokslinius sakinius nuo filosofinių pseudo- 
sakinių. (Kad jis tapatina gamtos mokslų sritį su teisingų sakinių sritimi, dabar mums 
nerūpi; tačiau žr. šio sk. 51 pastabą.) 

Šitokią jo tikslo interpretaciją patvirtina tokie jo žodžiai: „Filosofija apibrėžia 
<...> gamtos mokslų sritį“ (L. Wittgenstein, Tractatus Logico-Philosophicus, London, 
1922, p. 75 ir 77). 

Tai kaipgi galiausiai nubrėžiama ta skiriamoji riba? Kaip „mokslas“ gali būti 
atskirtas nuo „metafizikos“, kartu ir „prasmė“ nuo „beprasmybės“? Atsakymas į šiuos 
klausimus rodo Wittgensteino, Crossmano ir kitų autorių panašumą. Wittgeinsteinas 
mano, kad mokslininkų vartojami terminai arba „ženklai“ turi reikšmę, tuo tarpu 
metafizikas „kai kuriems ženklams savo sakiniuose nesuteikė jokios reikšmės“. Štai 
ką jis rašo: „Taisyklingas filosofijos metodas būtų toks: nesakyti nieko, išskyrus tai, 
kas gali būti pasakyta, taigi to, kas neturi nieko bendro su filosofija, ir tuomet visada, 
jei kas nors panorėtų pasakyti kažką metafiziško, parodyti jam, kad kai kuriems 
ženklams savo sakiniuose jis nesuteikė jokios reikšmės“ (p. 187 ir 189). Praktiškai tai 
reiškia, kad mes turime klausti metafiziko: „Ką turi galvoje, sakydamas šį žodį? Ką 
turi galvoje, sakydamas aną žodį?“ Kitaip tariant, iš jo mes reikalaujame apibrėžimo; 
jei apibrėžimas neduodamas, galime tarti, kad tas žodis yra bereikšmis. 

Kaip bus parodyta tekste, ši teorija nepaiso tokių faktų: (a) kad sąmojingas ir 
neskrupulingas metafizikas, kai tik bus klausiamas, „Ką reiškia šis žodis?“, tuojau pat 
pateiks apibrėžimą, todėl visas žaidimas virs kantrybės išbandymu; (b) kad gamtos 
tyrinėtojas nėra geresnėje loginėje padėtyje už metafiziką, o palyginti su neskrupulin- 
gu metafiziku, jo padėtis net blogesnė. 


693 


II TOMO PASTABOS 


Galima pažymėti, kad M. Schlickas, žurn. Erkenntnis, I, p. 8, nagrinėdamas L. Witt- 
gensteino teoriją, primena begalinio regreso problemą. Tačiau jo siūlomas sprendimas 
(kuris, atrodo, orientuotas į indukcinius apibrėžimus ar „darinius“, galimas daiktas, ir 
į operacionalizmą); žr. šio sk. 50 pastabą) nėra nei aiškus, nei gali išspręsti skiriamo- 
sios ribos problemą. Man atrodo, kad kai kurie Wittgensteino ir Schlicko, reikalavusių 
sukurti reikšmės filosofiją, tikslai įgyvendinti toje loginėje teorijoje, kurią A. Tarski's 
pavadino „semantika“. Tačiau kartu esu įsitikinęs, kad atitikimas tarp šių tikslų ir 
semantikos nėra labai didelis, nes semantika ne tik „paaiškina“ teiginius, bet ir for- 
muluoja juos. — Šios mano mintys apie Wittgensteino teoriją bus pratęstos šio sk. 51- 
52 pastabose. (Žr. taip pat 24 sk. 8 (2) ir 32 pastabas bei 25 sk. 10 ir 25 pastabas.) 

* Svarbu nubrėžti perskyrą tarp loginės dedukcijos apskritai ir įrodymo ar de- 
monstravimo skyrium paėmus. Įrodymas ar demonstravimas yra dedukcinis argumen- 
tas, kuriuo remiantis galiausiai nustatomas išvados teisingumas; kaip tik taip šį termi- 
ną vartoja Aristotelis, reikalaudamas (pavyzdžiui, Antrojoje analitikoje, I, 4, p. 73 a, 
ff.), kad būtų nustatytas „būtinas“ išvados teisingumas; lygiai taip pat šį terminą 
vartoja Carnapas (žr. ypač jo Logical Syntax of Language, 1937, § 10, p. 29, § 47, 
p. 171), parodydamas, kad šia prasme „įrodomos“ išvados yra „analitiškai“ teisingos. 
(Aš nenagrinėsiu problemų, susijusių su terminais „analitinis“ ir „sintetinis“.) 

Nuo Aristotelio laikų buvo aišku, kad ne visos loginės dedukcijos yra įrodymai 
(t. y. demonstravimai); esama ir tokių loginių dedukcijų, kurios nėra įrodymai; pavyz- 
džiui, mes galime dedukuoti išvadas iš aiškiai klaidingų prielaidų, ir tokios dedukcijos 
nėra vadinamos įrodymais. Nedemonstratyvias dedukcijas Carnapas vadina „vedi- 
niais“ („derivations“) (loc. cit.). Įdomu, kad anksčiau tokios nedemonstratyvios de- 
dukcijos pavadinimo neturėjo; tai rodo, kad ilgą laiką buvo domimasi įrodymais, o šis 
domėjimasis kilo iš Aristotelio prietaro, kad „mokslas“ ar „mokslinis pažinimas“ turi 
pagrįsti visus savo teiginius, t. y. arba priimti juos kaip akivaizdžias prielaidas, arba 
juos įrodyti. Tačiau tikroji padėtis kitokia. Už grynosios logikos ir grynosios matema- 
tikos ribų nieko negalima įrodyti. Argumentai kituose moksluose (ir, kaip parodė 
I. Lakatosas, net kai kurie argumentai matematikoje) yra ne įrodymai, o tik vediniai. 

Galima pažymėti, kad esama didelio panašumo tarp išvados problemos, viena 
vertus, ir apibrėžimo problemos, kita vertus, ir tarp sakinių teisingumo bei terminų 
reikšmės problemos. 

Vedinys prasideda nuo prielaidų ir veda prie išvados; apibrėžimas prasideda (jeigu 
jį skaitome iš dešinės į kairę) nuo apibrėžiamųjų terminų ir veda prie apibrėžto ter- 
mino. Vedinys mus informuoja apie išvados teisingumą, jei mes jau žinome, kad 
prielaidos teisingos; apibrėžimas mus informuoja apie apibrėžto termino reikšmę, jei 


mes jau žinome apibrėžiamųjų terminų reikšmę. Taigi vedinys tiesos problemą grąži- 

na atgal prie prielaidų ir neleidžia šios problemos išspręsti; o apibrėžimas reikšmės 
problemą grąžina atgal prie apibrėžiamųjų terminų ir taip pat neleidžia jos išspręsti. 

* Priežastis, dėl kurios apibrėžiamieji terminai atrodo ne tokie aiškūs ir tikslūs 
kaip apibrėžtieji, yra ta, kad apibrėžiamieji terminai dažniausiai yra abstraktesni ir 
bendresni. Šis teiginys nebūtinai teisingas, jei remiamasi tam tikrais šiuolaikiniais 
apibrėžimo metodais („apibrėžimas remiantis abstrakcija“, tam tikru simbolinės logi- 
kos metodu). Tačiau jis tikrai galioja visiems tiems apibrėžimams, kuriuos turėjo 
galvoje Crossmanas, ypač visiems aristoteliškiems apibrėžimams (remiantis genus ir 
differentia). 

Kai kurie pozityvistai, ypač įtakoti Locke'o ir Hume'o, manė, kad abstrakčius 
terminus galima apibrėžti kaip ir mokslo bei politikos terminus (žr. tekstą, susijusį su 
kita pastaba), remiantis konkrečiais, pavieniais stebėjimais ar net juslėmis. Tokį „in- 
dukcinį“ apibrėžimo metodą R.Carnapas pavadino „konstituavimu“ („contitution“). 
Bet mes galime pasakyti, kad universalijų negalima „konstituoti“ iš terminų, žyminčių 
atskirybes. (Plg. mano kn. The Logic of Scientific Discovery, ypač 14 skirsnio p. 64 
ff. ir 25 skirsnio, p. 93; ir R.Carnapo, Testability and Meaning, in Philosophy of 
Science, vol. 3, 1936, p. 419 ff., ir vol. 4, p. 1 ff.) 

* Kalbama apie tuos pačius pavyzdžius, kuriuos reikalavo apibrėžti Cohenas ir 
Nagelis, op. cit., p. 232 f. (Žr. šio sk. 46 pastabą.) 

Čia galima pridurti keletą pastabų apie esencialistinių apibrėžimų nenaudingumą. 
(Žr. taip pat šio sk. 44 (1) pastabos pabaigą.) 

1. Bandymas išspręsti tam tikrą faktinę problemą, remiantis apibrėžimais, papras- 
tai reiškia, kad faktinė problema pakeičiama verbaline problema. (Puikų tokio metodo 
pavyzdį galima rasti Aristotelio Fizikoje, II, 6, pabaigoje.) Tai galima parodyti re- 
miantis tokiais pavyzdžiais. (a) Egzistuoja faktinė problema: Ar galime sugrįžti į 
gentinį narvą? Kokiomis priemonėmis? (b) Egzistuoja moralinė problema: Ar reikia 
sugrįžti į tą narvą? 

Reikšmės filosofijos šalininkas, susidūręs su (a) ir (b), pasakys: Visa tai priklauso 
nuo to, kokia jūsų miglotų terminų reikšmė; pasakykite man, kaip apibrėžiate termi- 
nus „sugrįžti“, „narvas“, „gentinis“ ir, remdamasis šiais apibrėžimais, aš galėsiu iš- 
spręsti jūsų problemą. Priešingai tokiai pozicijai, aš manau, kad jei sprendimą galima 
padaryti, remiantis apibrėžimais, jeigu jis kyla iš apibrėžimų, tada šitaip išspręsta 
problema buvo tik verbalinė problema, nes ji buvo išspręsta nepaisant faktų arba 
moralinių sprendimų. 

2. Filosofas — esencialistas, kuriam rūpi reikšmės problema, gali elgtis net blo- 


giau, ypač spręsdamas problemą (b); pavyzdžiui, jis gali teigti, kad bandymas sugrįžti 

arba nesugrįžti į gentinį narvą priklauso nuo mūsų civilizacijos „esmės“, „jos esminio 
pobūdžio“ ar net nuo jos „likimo“. (Žr. taip pat šio sk. 61 (2) pastabą.) 

3. Esencializmas ir apibrėžimo teorija sukūrė stulbinančią situaciją etikoje: ji 
tampa vis abstraktesnė ir praranda ryšį su visokios etikos pamatu - praktinėmis mo- 
ralės problemomis, spręstinomis čia ir dabar. Iš tikrųjų, nuo bendro pobūdžio klausi- 
mo „Kas yra gera?“ ar „Kas yra gėris?“ buvo pereita prie klausimo „Ką reiškia 
"gėris"?, o tada prie klausimo „Ar galima išspręsti problemą „Ką reiškia 'gėris'?“ arba 
„Ar galima apibrėžti terminą 'gėris'?“ G.E. Moore'as, šią paskutinę problemą kėlęs 
savo veikale Principia Ethica (Cambridge, 1903), buvo tikrai teisus, tvirtindamas, kad 
„gėris“ moraline šio žodžio prasme negali būti apibrėžiamas „natūralistiniais“ termi- 
nais. Juk iš tikrųjų, jei tai būtų įmanoma, tai žodis „gėris“ reikštų kažką panašaus kaip 
ir žodžiai „kartus“, „saldus“, „žalias“ ar „raudonas“ ir prarastų ryšį su morale. Kaip 
mums nebūtina norėti kartaus ar saldaus etc., taip nebūtų jokios priežasties būti mo- 
raliai suinteresuotiems natūralistiniu „gėriu“. Tačiau nors Moore'as buvo teisus, gin- 
damas požiūrį, kuris gal ir pagrįstai laikomas jo svarbiausia idėja, reikia pažymėti, 
kad gėrio ar kokios nors kitos sąvokos ar esmės analizė nieko neduoda etinei teorijai, 
kuri grindžiama vieninteliu etikai tinkančiu pamatu - tiesiogine moraline problema, 
spręstina čia ir dabar. Tokia analizė gali duoti tik tokį rezultatą: moralinė problema 
bus pakeista verbaline problema. (Žr. taip pat 5 sk. 18 (1) pastabą, ypač apie mora- 
linių sprendimų irelevantiškumą.) 

*0 Turiu galvoje „konstituavimo“ (žr. šio sk. 48 pastabą), „implicitinio apibrėži- 
mo“, „apibrėžimo remiantis koreliacija“ ir „operacinio apibrėžimo“ metodus. „Opera- 
cionalistų“ argumentai man atrodo iš esmės teisingi, bet jie negali paneigti to fakto, 
kad, remdamiesi operaciniais apibrėžimais arba aprašymais, jie negali apsieiti be 
universalių terminų, kuriuos reikia priimti kaip neapibrėžtus, todėl vėl iškyla ta pati 
pradinė problema. 

Galima pridurti keletą pastabų dėl to, kaip mes „naudojamės mūsų terminais“. 
Trumpumo dėlei neaiškinsime tam tikrų techninių problemų, todėl šios pastabos gali 
būti suprantamos ne visiems. 

Dėl vadinamųjų implicitinių apibrėžimų, ypač matematikoje, Carnapas parodė 
(Symposion, I, 1927, p. 355 ff.; žr. taip pat jo Abriss der Logistik, Wien, 1929), kad 
jie „neapibrėžia“ įprastine šio žodžio prasme; implicitinių apibrėžimų sistema negali 
būti traktuojama kaip „modelio“ apibrėžimas, bet ji apibrėžia visą „modelių“ klasę. 
Atitinkamai ir simbolių sistema, apibrėžta remiantis implicitinių apibrėžimų sistema, 
negali būti traktuojama kaip konstantų sistema, o turi būti suvokiama kaip kintamųjų 
(turinčių apibrėžtą reikšmių sritį ir šios sistemos dėka tam tikru būdu susijusių tarpu- 
savyje) sistema. Esu įsitikinęs, kad esama tam tikro panašumo tarp šios situacijos ir 


696 


11 SKYRIAUS PASTABOS 


„naudojimosi mūsų terminais“ moksle. Panašumas štai koks. Matematikoje, kur mes 
naudojamės ženklais, apibrėžtais remiantis implicitiniu apibrėžimu, tas faktas, kad šie 
ženklai neturi „apibrėžtos reikšmės“, nedaro įtakos mūsų darbui su šiais ženklais ar 
mūsų teorijų tikslumui. Kodėl taip yra? Todėl, kad tų ženklų mes neperkrauname. 
Mes jiems nepriskiriame jokios „reikšmės“, išskyrus tą šešėlinę reikšmę, kurią garan- 
tuoja mūsų implicitiniai apibrėžimai. (Jeigu jiems priskiriame intuityvią reikšmę, tada 
rūpestingai stengiamės ją traktuoti kaip papildomą asmeninę priemonę, kuri nedarytų 
įtakos pačiai teorijai.) Šitaip stengiamės likti „neaiškumo prieblandoje“ arba dvipras- 
mybės terpėje ir vengiame paliesti šios prieblandos ar skalės tikslių ribų problemą. 
Galiausiai pasirodo, kad galime daug pasiekti, neaptarinėdami šių ženklų, nes nuo jų 
reikšmės niekas nepriklauso. Man atrodo, kad panašiai galime naudotis tais terminais, 
kurių reikšmę pažinome „operacionaliai“. Mes vartojame juos taip, tarsi niekas ar 
labai nedaug kas priklausytų nuo jų reikšmės. Mūsų „operaciniai apibrėžimai“ turi tą 
pranašumą, kad padeda šią problemą perkelti į tokią sritį, kurioje nuo žodžių nebe- 
priklauso niekas ar beveik niekas. Aiškiai kalbėti, reiškia kalbėti taip, kad žodžiai 
nebūtų svarbūs. 

5! Loginiame-filosofiniame traktate (žr. šio sk. 46 pastabą, kur esama daugiau 
atitinkamų nuorodų) Wittgensteinas teigia, kad filosofija negali kelti teiginių ir kad 
visi filosofiniai teiginiai faktiškai yra beprasmiški pseudoteiginiai. Su tuo glaudžiai 
susijusi jo doktrina, kad tikrasis filosofijos uždavinys yra ne formuluoti, o paaiškinti 
sakinius: „Filosofijos tikslas yra loginis minčių nuskaidrinimas. — Filosofija yra ne 
teorija, o veikla. Filosofinį darbą iš esmės sudaro aiškinimai“ (op. cit., p. 77). 

Kyla klausimas, ar šitoks požiūris derinasi su pamatiniu Wittgensteino tikslu — 
metafizikos destrukcija, parodant, kad ji yra beprasmiška nesąmonė. Savo veikale The 
Logic of Scientific Discovery (žr. ypač p. 311 ff.), aš bandžiau parodyti, kad Wittgens- 
teino metodas veda tik prie verbalizmo ir kad, nepaisant jo tariamo radikalizmo, jis 
turi atvesti ne prie metafizikos destrukcijos pašalinimo ar net aiškios demarkacijos, 
bet prie jos įsiveržimo į mokslą ir jos susiliejimo su mokslu. Šio reiškinio priežastys 
yra labai paprastos. 

1. Apsvarstykime kokį nors Wittgensteino sakinį, pavyzdžiui: „Filosofija yra ne 
teorija, o veikla“. Iš tikrųjų šis sakinys nepriklauso „visam gamtos mokslui (ar gamtos 
mokslų visumai)“. Todėl, pasak Wittgensteino (žr. šio sk. 46 pastabą), jis negali 
priklausyti „teisingų teiginių visumai“. Kita vertus, tai nėra ir neteisingas teiginys (juk 
jeigu jis būtų neteisingas, būtų teisingas jo neiginys, ir jis priklausytų gamtos mokslų 
visumai). Taigi prieiname išvadą, kad jis turi būti „bereikšmis“, „beprasmis“ ar 
„neprasmingas“, ir tą patį galime pasakyti apie daugumą Wittgensteino sakinių. Šią 
savo doktrinos išvadą pripažįsta pats Wittgensteinas, nes jis rašo (p. 189): „Mano 

sakiniai aiškinami tuo, kad tas, kuris mane supranta, galiausiai atpažįsta juos kaip 
beprasmius <...>“. Ši išvada labai svarbi. Ji reiškia, kad paties Wittgensteino filosofija 
yra beprasmė ir turi būti laikoma kaip tik tokia. „Kita vertus, - sako Wittgensteinas 
savo traktato „Įvade“, - čia perteikiamų minčių teisingumas man atrodo neliečiamas 
ir galutinis. Todėl laikausi nuomonės, kad problemos pagaliau yra iš esmės išspręs- 
tos“. Taigi mes galime dėstyti nepaneigiamas ir galutines tiesas, naudodamiesi tokiais 
teiginiais, kurie pripažįstami esą beprasmiai, ir kad „pagaliau“ išspręsti problemas 
mes galime remdamiesi nesąmonėmis. (Žr. taip pat 24 sk. 8 (2) pastabą.) 

Pagalvokime, ką tai reiškia. Tai reiškia, kad visos metafizinės nesąmonės, prieš 
kurias per šimtmečius kovojo Baconas, Hume'as, Kantas ir Russellas, dabar vėl gali 
patogiai įsitaisyti ir net atvirai prisipažinti, kad jos tikrai yra nesąmonė. (Taip elgiasi 
Heideggeris; žr. 12 sk. 87 pastabą.) Juk dabar mes susiduriame su naujo tipo nesąmo- 
ne, su tokia nesąmone, dėstančia mintis, kurių teisingumas yra nepaneigiamas ir 
galutinis, kitaip tariant, su savo reikšmingumu labai patenkinta nesąmone. 

Aš neneigiu, kad Wittgensteino mintys yra nepaneigiamos ir galutinės. Iš tikrųjų, 
kaip jas galima paneigti? Akivaizdu, kad kiekvienas pasisakymas prieš jas turi būti 
filosofinis, todėl ir nesąmonė. Taigi jį galima atmesti. Šitaip mes susiduriame su tokia 
pozicija, kurią kitoje vietoje aptarinėdamas Hegelio filosofiją (žr. 12 sk. 33 pastabą) 
aš apibūdinau kaip gelžbetoninį dogmatizmą. „Jums pakanka, - rašiau aš savo kny- 
goje Logik der Forschung (dabar išverstą į anglų kalbą, pavadinimu The Logic of 
Scientific Discovery; žr. p. 51), p. 21, - „prasmės“ arba „reikšmės“ sąvoką apibrėžti 
pakankamai siaurai, ir apie visus nemalonius klausimus jūs galėsite pasakyti, kad 
juose negalite rasti jokios „prasmės“ ar „reikšmės“. Jei „,prasmingomis“ pripažįstamos 
tik gamtos mokslų problemos, visos diskusijos dėl prasmės sąvokos turi tapti bepras- 
miškomis. Kartą nuversta nuo sosto, prasmės dogma visiems laikams iškeliama aukš- 
čiau galimybės ją kritikuoti. Ji „„nepaneigiama ir galutinė“. 

2. Tačiau Wittgensteino teorija ne tik ragina kiekvieną metafizinę nesąmonę įsi- 
jausti į didžiai reikšmingą vaidmenį. Ji nubraukia ir tai, ką aš pavadinau (op. cit. p. 7) 
demarkacijos problema. Tai lemia naivi Wittgensteino idėja, kad esama kažko, kas 
„esmingai“ ar „iš prigimties“ yra moksliška, ir kažko, kas „esmingai“ ar „iš prigim- 
ties“ metafiziška, ir kad mūsų uždavinys - tarp tų dviejų sričių nubrėžti demarkacijos 
liniją. „„Pozityvizmas, — galiu pacituoti save dar kartą (op. cit. p. 8), — demarkacijos 
problemą interpretuoja natūralistiškai; užuot kėlęs šį klausimą, kurį galima spręsti 
orientuojantis į praktinį naudingumą, jis klausia apie 'iš prigimties’ egzistuojantį skir- 
tumą tarp gamtos mokslo ir metafizikos“. Tačiau akivaizdu, kad filosofinis ir meto- 
dologinis uždavinys gali būti tik toks: nubrėžti tarp jų naudingą demarkacinę liniją. 
Vargu ar tai galima padaryti, metafiziką vadinant „bereikšme“ ir „beprasmiška“. Pir- 

miausia todėl, kad šie terminai labiau tinka išreikšti savo asmeninei paniekai metafi- 
zikų ir metafizinių sistemoms, bet jie netinka tada, kai stengiamasi techniškai nubrėžti 
demarkacinę liniją. Antra, todėl, kad problema tik perkeliama, nes dabar vėl galime 
klausti: Ką reiškia žodžiai „reikšmingas“ ir „bereikšmis“? Jei žodis „reikšmingas“ yra 
tik žodžio „mokslinis“ sinonimas, o žodis „bereikšmis“ — žodžio „„nemokslinis“ sino- 
nimas, tada mes aiškiai nežengėme nė žingsnio į priekį. Remdamasis tokiais sampro- 
tavimais (op. cit., 8 ff., 21 f., p. 227), aš siūliau iš metodologinės diskusijos pašalinti 
emocijas išreiškiančius terminus „reikšmė“,. „reikšmingas“, „bereikšmis“ etc. (De- 
markacijos problemą siūlydamas spręsti, remiantis falsifikacija ir patikrinimu arba 
patikrinamumo laipsniais, kaip mokslinės sistemos empiriškumo kriterijumi, aš tvir- 
tinau, kad, terminą „reikšmingas“ vartodami kaip termino „patikrinamas“ emocinį 
ekvivalentą, mes neįgyjame jokių pranašumų.) Nors aš aiškiai atsisakiau falsifikuoja- 
mumą ir patikrinamumą (ar dar ką nors) traktuoti kaip „reikšmės kriterijų“, pastebė- 
jau, kad filosofai dažnai tvirtina, jog aš siūlau tai laikyti reikšmės ar „reikšmingumo“ 
kriterijumi. (Žr., pavyzdžiui, Philosophic Thought in France and in the United States, 
ed. by M. Farber, 1950, p. 570.)* 

Tačiau net ir tada, jei iš Wittgensteino teorijų pašalinsime visas nuorodas į „reikš- 
mę“ arba „prasmę“, jo siūlomas mokslo ir metafizikos demarkacijos problemos spren- 
dimas bus visai nevykęs. Kadangi „tikrų sakinių visumą“ jis tapatina su gamtos 
mokslų visuma, vadinasi, iš „gamtos mokslų srities“ jis pašalina visas neteisingas 
hipotezes. Kadangi mes niekada negalime žinoti, ar hipotezė yra teisinga ar ne, kartu 
negalime žinoti, ar ji priklauso gamtos mokslų sričiai ar ne. Tas pats nevykęs rezul- 
tatas, būtent demarkacija, iš gamtos mokslų srities pašalinanti visas hipotezes, todėl 
jas ir priskirianti metafizikos sričiai, atsiranda iš Wittgensteino įžymiojo „verifikaci- 
jos“ principo, kaip aš parodžiau žurnale Erkenntnis, 3 (1933), p. 427. (Juk, griežtai 
kalbant, hipotezė neverifikuojama, o jei kalbėsime nelabai griežtai, galime pasakyti, 
kad net metafizinė sistema, pavyzdžiui, senovės atomizmas, buvo patikrinta.) Beje, 
vėliau tokią išvadą priėjo pats Wittgensteinas, kuris, remdamasis Schlicku (žr. mano 
The Logic of Scientific Discovery, 4 skirsnio 7 pastabą), 1931 m. tvirtino, kad mokslo 
teorijos „nėra tikri teiginiai“, t. y. nėra reikšmingos. Taigi teorijos, hipotezės, kitaip 
tariant, patys svarbiausi mokslinių teiginių tipai yra išmetami iš gamtos mokslo šven- 
tovės, todėl prilyginami metafizikai. 

Ankstyvąjį Wittgensteino požiūrį, išdėstytą Loginiame-filosofiniame traktate, ga- 
lima paaiškinti tik tarus, kad jis nepastebėjo sunkumų, susijusių su mokslinių hipo- 
tezių statusu; juk hipotezės visada išeina už paprasto fakto konstatavimo ribų; jis 
nepastebėjo universalumo arba bendrybės problemos. Šiuo požiūriu jis ėjo įkandin 
ankstyvųjų pozityvistų, ypač įkandin O. Comte'o, kuris rašė (žr. jo Early Essays on 

Social Philosophy, ed. by H.D. Hutton, 1911, p. 223; žr. F.A. von Hayek, Economica, 
VII, 1941, p. 300): „Faktų stebėjimas yra vienintelis tvirtas žmogiškojo pažinimo 
pagrindas <...>, teiginys, kurio negalima redukuoti į paprastą pavienio ar bendro fakto 
konstatavimą, negali turėti jokios realios ir racionalios prasmės“. Nors Comte'as taip 
ir nesuprato, kokia kebli problema glūdi frazėje „bendras faktas“, jis jau bent užsime- 
na apie šią problemą, vartodamas žodžius „pavienis ar bendras“. Jei praleisime šiuos 
žodžius, tada ši citata taps labai aiški ir glausta išraiška Wittgensteino pamatinio 
prasmės ir reikšmės kriterijaus, nusakyto Loginiame-filosofiniame traktate (visi teigi- 
niai yra atominių teiginių teisingumo funkcijos, todėl gali būti redukuojami į atomi- 
nius teiginius, t. y. atominių faktų vaizdus). Taip pat šį kriterijų nusakė ir M. Schlic- 
kas 1931 m. —- Comte'o reikšmingumo kriterijų perėmė J.S. Millis. 

Apibendrinkime. Antimetafizinė reikšmės teorija, išdėstyta Wittgensteino Logi- 
niame-filosofiniame traktate, negali padėti kovoti su metafiziniu dogmatizmu ir ora- 
kulų filosofija. Jai pačiai būdingas tvirtas dogmatizmas, atveriantis duris priešui — 
pompastiškoms metafizinėms nesąmonėms, ir pro tas pačias duris išvarantis lauk 
geriausią draugą, t. y. mokslinę hipotezę. 

32 Atrodo, kad iracionalizme, kaip doktrinoje arba tikėjime, grindžiamame ne 
rišliais ir ginčytinais argumentais, o aforizmais ir dogmatiškais teiginiais, kuriuos mes 
turime „suprasti“ arba palikti ramybėje, apskritai glūdi tendencija tapti ezoterinio 
pašvęstųjų rato nuosavybe. Iš tikrųjų šią prognozę, atrodo, iš dalies patvirtina kai 
kurios publikacijos, kurių autoriai priklauso Wittgensteino mokyklai. (Nenoriu api- 
bendrinti; pavyzdžiui, visi mano skaityti F. Waismano traktatai parašyti kaip racionalių 
ir labai aiškių argumentų grandinės ir jiems visiškai nebūdinga nuostata „priimk arba 
palik ramybėje“) 

Atrodo, kad kai kuriose tokio tipo ezoterinėse publikacijose apskritai nekeliamos 
rimtos problemos; man jos atrodo kaip subtilybės dėl pačių subtilybių. Svarbu pabrėž- 
ti, kad jos kilusios iš tos mokyklos, kuri pradėjo nuo to, jog pasmerkė filosofiją už 
bergždžių jos pastangų spręsti pseudoproblemas subtilumą. 

Šią kritiką galiu baigti, trumpai pasakydamas, jog nemanau, kad labai prasminga 
kovoti su metafizika apskritai ar kad ši kova duotų kokių nors vertingų rezultatų. 
Būtina išspręsti mokslo ir metafizikos demarkacijos problemą. Bet mes turime pripa- 
žinti, kad daugelis metafizinių sistemų atvedė prie svarbių mokslinių rezultatų. Pami- 
nėsiu tik Demokrito sistemą; arba Schopenhauerio sistemą, kuri labai panaši į Freudo 
sistemą. O kai kurios sistemos, pavyzdžiui, Platono, Malebranche'o ir Schopenhau- 
erio, yra puikių mąstymo struktūrų pavyzdys. Tačiau kartu esu įsitikinęs, kad turime 
kovoti su tomis metafizikos sistemomis, kurios mus užkeri ir apmulkina. Bet juk 
akivaizdu, kad taip pat turime elgtis ir su nemetafizinėmis arba antimetafizinėmis 

sistemomis, jei tik jose reiškiasi ta pati pavojinga tendencija. Be to, aš manau, kad 
metafizikos nedera pribaigti vienu smūgiu. Veikiau reikia rūpestingai ir nuodugniai 
analizuoti šias sistemas; turime parodyti, jog suprantame, ką nori pasakyti autorius, 
tačiau kartu parodyti, kad tai, ką jis nori pasakyti, neverta pastangų, dedamų tam 
suprasti. Visoms toms dogmatinėms, ypač ezoterinėms, sistemoms būdinga tai, kad jų 
šalininkai apie jų kritikus sako, jog „jie nesupranta“; bet šitie šalininkai užmiršta, kad 
supratimas gali vesti prie susišnekėjimo tik tada, kai teiginių turinys yra trivialus. 
Kitais atvejais galima suprasti ir nesutikti. 

53 Žr. A. Schopenhauerio Grundprobleme (4th ed., 1890, p. 147). Jis kalba apie 
„protą, pasižymintį intelektualinės intuicijos galia ir pranašaujantį tiesiai nuo orakulo 
trikojo“ (iš čia kilęs mano terminas „orakulų filosofija“). Toliau jis tęsia: „Tokia šio 
filosofijos metodo, pasirodžiusio scenoje tuojau pat po Kanto, kilmė; tai metodas, 
mistifikuojantis ir mulkinantis žmones, juos apgaudinėjantis ir apakinantis, — akių 
dūmimo metodas. Vieną gražią dieną istorijos filosofija pripažins, kad ši era yra 
nesąžiningumo metas“. (Po to eina tekste cituojama ištrauka.) Dėl iracionalistinės 
nuostatos „priimk arba palik ramybėje“ žr. taip pat tekstą, susijusį su 24 sk. 39—40 
pastabomis. 

54 Platoniškajai apibrėžimo teorijai (žr. 3 sk. 27 pastabą ir 5 sk. 23 pastabą), kurią 
vėliau išvystė ir susistemino Aristotelis, labiausiai prieštaravo: (1) Antistenas, (2) 
Isokrato mokykla, ypač Teopompas. 

1. Simplikijas, vienas geriausių šaltinių, nušviečiančių šias labai miglotas proble- 
mas, Antisteną pristato (Simplicius Ad Arist. Categ., 66b, 67b) kaip platoniškosios 
Formų arba Idėjų teorijos ir, tiesą sakant, kaip esencializmo bei intelektualinės intui- 
cijos doktrinos priešininką. „Platonai, aš galiu matyti arklį, - pasak Simplikijo, išsi- 
taręs Antistenas, — bet negaliu matyti jo arkliškumo“. (Labai panašus argumentas ne 
iš tokio patikimo šaltinio — Diogeno Laertijo (VI, 53) - priskiriamas Diogenui Kini- 
kui, ir nėra pagrindo abejoti, kad Diogenas juo irgi pasinaudojo.) Manau, kad galime 
pasitikėti Simplikijumi (kuris, atrodo, galėjo būti skaitęs Teofrastą), turėdami galvoje, 
kad paties Aristotelio liudijimas Metafizikoje (ypač Met. 1043b 24) gerai derinasi su 
Antisteno antiesencializmu. 

Abi Metafizikos citatos, kuriose Aristotelis mini Antisteno prieštaravimus esencia- 
listinei apibrėžimų teorijai, yra labai įdomios. Iš pirmosios citatos (Met., 1024b 324) 
mes sužinome, kad Antistenas kėlė problemą, aptarinėjamą šio sk. 44 (1) pastaboje; 
t. y. kad nesama būdo nubrėžti perskyros tarp „teisingų“ ir „klaidingų“ apibrėžimų 
(pavyzdžiui, tarp „šuniuko“ apibrėžimų), nes du aiškiai prieštaraujantys apibrėžimai 
gali paprasčiausiai reikšti dvi skirtingas esmes: „šuniuką 1“ ir „šuniuką 2“. Tokiu 
atveju nesama jokio prieštaravimo, ir tada vargu ar išvis galima kalbėti apie neteisin- 


701 


II TOMO PASTABOS 


gus sakinius. „„Antistenas, — rašo Aristotelis, - parodė savo menką supratimą tvirtin- 
damas, kad ką nors galima apibūdinti tik vienaip, būtent vieną daiktą vienu pavadi- 
nimu; iš to išplaukia išvada, kad negali būti jokio prieštaravimo ir kad net neįmanoma 
kalbėti neteisingai“. (Ši citata paprastai buvo interpretuojama kaip paties Antisteno 
teorijos perpasakojimas, o ne kaip jo dėstoma apibrėžimo doktrinos kritika. Tačiau 
šitokia interpretacija nepaiso Aristotelio veikalo konteksto. Visoje citatoje nagrinėja- 
ma klaidingų apibrėžimų galimybė, t. y. kaip tik dėl tos problemos, kuri, turint galvoje 
intelektualinės intuicijos teorijos nepagrįstumą, atsiranda dėl 44 (1) pastaboje išdės- 
tytų sunkumų. Be to, iš Aristotelio teksto aišku, kad jam kelia nerimą ir šie sunkumai, 
ir Antisteno požiūris į juos.) Antroji citata (Met. 1043b 24) irgi siejasi su esencialis- 
tinių apibrėžimų kritika, dėstoma šiame skyriuje. Ji rodo, kad Antistenas kritikavo 
esencialistinius apibrėžimus dėl jų nenaudingumo, nes i/gą pasakojimą jie tik pakeičia 
trumpu; be to, ji rodo, kad Antistenas labai išmintingai manė, jog nors apibrėžinėti 
ir nenaudinga, daiktą visai įmanoma apibūdinti arba paaiškinti, remiantis jo panašumu 
į jau žinomą daiktą, arba, jei daiktas sudėtingas, aiškinant, iš kokių dalių jis sudarytas. 
Aristotelis rašo: „Todėl neišgalvotas tas keblumas, kurį nurodė Antistenas ir kiti į jį 
panašūs neišsimokslinę žmonės. Jie sako, kad negalima apibrėžti to, kas yra daiktas 
(arba daikto „kas tai yra“), nes, sako jie, vadinamasis apibrėžimas yra ne kas kita, 
kaip ilgas pavadinimas. Bet jie pripažįsta, kad galima paaiškinti, pavyzdžiui, kas yra 
sidabras, koks tai yra daiktas; juk galime sakyti, kad jis panašus į alavą“. Aristotelis 
priduria, jog, remiantis šia doktrina, galima tarti, „kad galima apibrėžti ir pavadinti 
sudėtingus dalykus ar substancijas, nesvarbu, ar tai būtų jusliniai dalykai, ar intelek- 
tualinės intuicijos objektai, 0 jų pirminių sudedamųjų dalių apibrėžti negalima <...>“. 
(Toliau Aristotelis nuklysta, savo argumentavimą bandydamas susieti su savo doktri- 
na, pagal kurią apibrėžiamoji formulė sudaryta iš dviejų dalių, genus ir differentia, 
kurios susijusios ir susijungusios kaip materija ir forma.) 

Aš atkreipiau dėmesį į šiuos klausimus, nes man atrodo, kad Antisteno priešai, 
pavyzdžiui, Aristotelis (žr. Topika, I, 104b 21) citavo jį taip, kad sudarytų įspūdį, jog 
tai, kas pasakojama, yra ne Antisteno kritika prieš esencializmą, o veikiau jo paties 
doktrina. Tokį įspūdį galima sudaryti Antisteno idėjas sumaišant su kita doktrina, 
kuri, galimas daiktas, irgi priklausė Antistenui; turiu galvoje tą paprastą doktriną, 
pagal kurią mes turime kalbėti aiškiai, kiekvieną terminą vartodami tik viena prasme, 
ir kad šitaip galime išvengti visų tų sunkumų, kuriuos išspręsti buvo nesėkmingai 
bandoma, remiantis apibrėžimų teorija. 

Kaip minėta anksčiau, visos šios problemos yra labai miglotos, nes mums trūksta 
liudijimų. Bet man atrodo, kad Grote'as veikiausiai teisus „šį debatą tarp Antisteno 


ir Platono“ apibūdindamas, kaip „pirmąjį nominalizmo protestą prieš kraštutinio realiz- 

mo doktriną“ (mūsų terminais prieš kraštutinio esencializmo doktriną). Todėl Gro- 
te'o poziciją reikia ginti nuo G. Fieldo (Plato and His Contemporaries, p. 167) 
kritikos, kad Antisteną vadinti nominalistu „visai neteisinga“. 

Pagrįsdamas savąją Antisteno interpretaciją, galiu pažymėti, kad labai panašiais 
argumentais prieš scholastinę apibrėžimų teoriją naudojosi Descartesas (žr. The Phi- 
losphical Works, translated by Haldane and Ross, 1911, vol. I, p. 317), ir ne taip 
aiškiai Locke'as (Essay, Book III, ch. III, $ 11, to ch. IV, $ 6; be to, ch. X, § 4, II; 
žr. ypač ch. IV, $ 5). Tačiau ir Descartesas ir Locke'as buvo esencialistai. Patį esen- 
cializmą kritikavo Hobbesas (žr. 33 pastabą, anksčiau) ir Berkeleyi's, kurį galima 
apibūdinti kaip vieną pirmųjų mąstytojų, pripažinusių metodologinį nominalizmą, ne- 
paisant jo ontologinio nominalizmo; žr. taip pat 25 sk. 7 (2) pastabą. 

2. Iš kitų Platono-Aristotelio apibrėžimų teorijos kritikų paminėsiu tik Teopompą 
(cituojamą Epikteto, II, 17, 4-10; žr. Grote, Plato, I, p. 324). Visai įmanoma, kad, 
priešingai visuotiniam požiūriui, pats Sokratas galėjo ir nebūti apibrėžimų teorijos 
šalininkas; atrodo, kad jis kovojo su vienu dalyku — verbaliniais etinių problemų 
sprendimais. Jo vadinamosios pastangos apibrėžti etikos terminus, turint galvoje jų 
negatyvius rezultatus, kartu galėjo būti ir bandymai sunaikinti verbalistinius prietarus. 

3. Dar norėčiau pridurti, kad, nepaisydamas savo kritikos, esu pasirengęs pripa- 
žinti Aristotelio nuopelnus. Jis yra logikos pradininkas ir, galima sakyti, kad iki 
Principia Mathematica pasirodymo visa logika buvo Aristotelio pradmenų išvysty- 
mas ir apibendrinimas. (Mano nuomone, tikrai nauja epocha logikoje prasidėjo ne nuo 
vadinamųjų „nearistoteliškųjų“ arba „daugiareikšmių“ sistemų, o veikiau nuo aiškios 
perskyros tarp „objektinės kalbos“ ir „metakalbos“.) Maža to, Aristotelis daug nusi- 
pelnė, idealizmą tramdydamas savo sveiku protu, tvirtinančiu, kad tik individualūs 


„16 


daiktai yra „realūs“ (ir kad jų „forma“ ir „materija“ yra tik aspektai ar abstrakcijos).* 
Tačiau kaip tik dėl tokio požiūrio Aristotelis net nebando spręsti platoniškosios uni- 
versalijų problemos (žr. 3 sk. 19 ir 20 pastabas ir tekstą), t. y. paaiškinti, kodėl kai 
kurie daiktai panašūs vienas į kitą, o kiti ne. Iš tikrųjų, kodėl daiktuose negali būti tiek 
daug skirtingų aristoteliškų esmių, kaip ir pačių daiktų?* 

55 Platonizmo įtaka Naujajam Testamentui, ypač Evangelijai pagal Joną, akivaizdi; 
tuo tarpu jo įtaka kitoms evangelijoms pastebima mažiau, nors aš netvirtinu, kad jos 
apskritai nėra. Nepaisant to, Evangelijose vyrauja aiški antiintelektualistinė ir antifi- 
losofinė tendencija. Jose vengiama filosofinių spekuliacijų ir priešiškai žiūrima į mo- 
kytumą ir dialektiką (pavyzdžiui, „rašto aiškintojų“ mokytumą); tačiau anoje epocho- 
je mokytumas reiškė dialektinę ir filosofinę, ypač neoplatoniškąją, Šventojo Rašto 
interpretaciją. 

3% Nacionalizmo ir parapijinio žydų tribalizmo įveikos problema buvo labai svarbi 
ankstyvosios krikščionybės istorijoje; šių kovų aidą galima girdėti Apaštalų darbuose 
(ypač 10, 15 ff.; 11, 1-18; žr. taip pat šv. Mato 3, 9 ir polemiką su gentiniais valgymo 
apribojimais Apaštalų darbuose 10, 10-15). Įdomu, kad ši problema Šventajame Raš- 
te siejama su socialinėmis turto ir skurdo bei su vergovės problemomis; žr. Gal. 3, 28; 
ypač Apaštalų darbus 5, 1-11, kur privačios nuosavybės saugojimas vadinamas mir- 
tina nuodėme. 

Labai įdomu, kad sustabdytos ir sustingusios žydų tribalizmo formos Rytų Euro- 
pos getuose išliko iki 1914 m. ir net ilgiau. (Žr. kaip Škotijos gentys bandė išsaugoti 
savo gentinį gyvenimą.) 

37 Cituojama iš A.Toynbee, A Study of History, vol. VI, p. 202; citatoje aptarinė- 
jami motyvai, dėl kurių Romos valdovai persekiojo krikščionybę, nors apskritai reli- 
gijos reikaluose buvo labai pakantūs. „Tas krikščionybės elementas, — rašo Toyn- 
beeas, — kurio nepakentė Imperijos valdžia, buvo krikščionių atsisakymas pripažinti, 
kad valdžia turi teisę priversti savo valdinius elgtis prieš savo sąžinę <...>. Menkai 
susijusi su krikščionybės propaganda kankinystė pasirodė esanti pati veiksmingiausia 
atsivertimo priemonė <...>“. 

28 Apie Juliano neoplatoniškąją antibažnyčią, jos platoniškąją hierarchiją ir Julia- 
no kovą su „ateistais“, t. y. krikščionimis, žr. pavyzdžiui, Toynbee, op. cit., V, p. 565 
ir 584; galiu pacituoti fragmentą iš J.Geffkeno (cituojamo Toynbee'o, loc. cit.): Jam- 
blichas (pagonių filosofas, skaičių mistikas ir Sirijos neoplatonikų mokyklos įkūrėjas, 
gyvenęs apytikriai 300 m. po Kr., visiškai atmeta <...> individualų religinį patyrimą. 
Jo vietoj atsiranda mistinė bažnyčia su sakramentais, skrupulingu religinių apeigų 
tikslumu, su ritualu, labai giminingų magijai, ir su šventikais <...>. Juliano siekiai 
išaukštinti žynius, tiksliai <...> atitikę Jamblicho poziciją, jo aistrą šventikams, apeigų 
detalėms ir sistemiškai ortodoksinei doktrinai, parengė dirvą įkurti pagonių bažnyčią“. 
Šiuose Sirijos platoniko ir Juliano principuose galime atpažinti autentišką platonišką 
(galimas daiktas, ir žydišką; žr. šio sk. 56 pastabą) tendenciją priešintis individualaus 
sąmoningumo ir humaniškumo revoliucinei religijai, stabdant visokias permainas ir 
įvedant griežtą doktriną, kurios grynumą saugoja šventikų filosofų kasta ir griežti 
draudimai. (Žr. tekstą, susijusį su 7 sk. 14, 18-33 pastabomis; ir 8 sk., ypač tekstą, 
susijusį su 34 pastaba.) Šis procesas užsibaigia Justiniano vykdytu nekrikščionių ir 
eretikų persekiojimu ir filosofijos uždraudimu 529 m. po Kr.; dabar jau krikščionybė 


imasi totalitarinių metodų ir prievartinės sąmonės kontrolės. Prasideda tamsieji amžiai. 

* Dėl Toynbee'o perspėjimo neinterpretuoti krikščionybės atsiradimo Pareto pa- 
tarimo dvasia (apie šį patarimą žr. 10 sk. 65 pastabą ir 13 sk. 1 pastabą) žr., pavyz- 
džiui, A Study of History, V, p. 709. 

6 Dėl ciniškos Kritijo, Platono ir Aristotelio doktrinos, pagal kurią religija yra 
liaudies opijus, žr. 8 sk. 5 18 (ypač 15 ir 18) pastabas. (Žr. taip pat Aristotelis, 
Topika, I, 2, 101 a 30 ff.) Dėl vėlesnių pavyzdžių (Polibijo ir Strabono) žr., pavyz- 
džiui, Toynbee, op. cit., V, p. 646 f., 561. Toynbee's cituoja Polibiją (Historiae, VI, 
56): „Mano nuomone, tas momentas, kuriuo Romos santvarka aiškiai pranoksta kitas, 
yra religijos traktavimas <...>. Svarbiausią savo visuomenės santvarkos sąvaržą romė- 
nams pavyko nukalti iš <...> prietaro“, etc. Be to, jis cituoja Straboną: „Padugnių 
<...> negalima priversti klausytis filosofinio proto balso <...>. Turėdami reikalą su 
tokiais žmonėmis, jūs neapsieisite be prietarų“, etc. Turėdamas galvoje daugybę filo- 
sofų platonikų, mokiusių, kad religija yra „liaudies opijus“, negaliu suprasti, kodėl 
panašių motyvų priskyrimas Konstantinui turi būti laikomas anachronistiniu. 

Galima pažymėti, kad tas žmogus, apie kurį užsimena Toynbee's sakydamas, kad 
jis neturi istorijos jutimo, yra grėsmingas oponentas: tai lordas Actonas, kuris apie 
Konstantino santykius su krikščionimis rašo (žr. J. Acton, History of Freedom, 1909, 
p. 30 f., išskirta mano) štai ką: „Priimdamas jų tikėjimą, Konstantinas nesiekė nei 
atmesti savo pirmtako politikos, nei atsisakyti savavališkos autoritarinės valdžios ke- 
rų; ne, jis siekė savo sostą sustiprinti, remdamasis religija, nustebinusia pasaulį savo 
sugebėjimu priešintis <...>“. 

6! Viduramžių katedromis žaviuosi kaip ir kiti ir esu visiškai pasirengęs pripažinti 
viduramžių meistrų didybę bei unikalumą. Bet esu įsitikinęs, kad estetizmas niekada 
negali būti naudojamas kaip argumentas prieš humanizmą. 

Atrodo, kad viduramžių šlovinimas prasideda kartu su romantikų sąjūdžiu Vokie- 
tijoje. Jis tampa madingas prasidėjus šio romantikų sąjūdžio renesansui, kurio liudi- 
ninkai, nelaimei, šiuo metu esame mes patys. Žinoma, tai antiracionalistinis sąjūdis; 
kitu požiūriu jis bus aptariamas 24 sk. 

Du požiūrius į viduramžius, racionalistinį ir antiracionalistinį, atitinka dvi „isto- 
rijos“ interpretacijos (žr. 25 sk.). 

1. Žmonės, istoriją interpretuojantys racionalistiškai, viltingai žiūri į tas epochas, 
kai žmogus į žmogiškus reikalus bandė žvelgti racionaliai. Didžioji karta, ypač Sok- 
ratas, ankstyvoji krikščionybė (iki Konstantino), Renesansas, Švietimo epocha, mo- 
dernusis mokslas jam yra dažnai pertraukiamo judėjimo dalys, žmonių pastangos 
išsilaisvinti, sulaužyti uždaros visuomenės narvą ir sukurti atvirą visuomenę. Toks 
žmogus supranta, kad šis judėjimas neįkūnija „pažangos dėsnio“ ar ko nors panašaus, 
bet kad jis priklauso tik nuo mūsų pačių ir turi nunykti, jei mes jo neginsime nuo jo 

priešų, nuo tingumo ir glebumo. Tarpinės epochos tokiam žmogui yra tamsieji amžiai, 
valdomi platoniško tipo autoritetų, šventikų hierarchijų ir gentinių riterystės struktūrų. 

Klasikinę tokios interpretacijos formulę davė lordas Actonas (op. cit., p. 1; išskir- 
ta mano). „Laisvė, — rašo jis, - kaip ir religija, buvo gerų darbų varomoji jėga ir 
visuotinai pripažįstamas nusikaltimų pateisinimas nuo to laiko, kai jos sėklos buvo 
pasėtos Atėnuose prieš du tūkstančius penkis šimtus šešiasdešimt metų <...>. Kiekvie- 
noje savo pažangos epochoje ji buvo apgulta savo natūralių priešų, tamsuoliškumo ir 
prietarų, užkariavimų geismo ir dykinėjimo meilės, stipriojo valdžios geismo ir vargšo 
geismo pavalgyti. Per ilgus tarpsnius ji būdavo visiškai nuslopinama <...>. Jokia 
kliūtis nebuvo tokia stipri ir taip sunkiai įveikiama, kaip netikrumas ir painiava, susiję 
su tikrosios laisvės prigimties mįslingumu. Jei priešiški interesai padarė daug žalos, 
tai dar daugiau žalos padarė neteisingos idėjos“. 

Keista, kai matai, koks stiprus tamsos jausmas vyravo tamsiaisiais amžiais. Šios 
epochos mokslą ir filosofiją kankina jausmas, kad tiesa kažkada buvo žinoma, o 
dabar prarasta. Šį jausmą išreiškia tikėjimas prarasta senovės filosofinio akmens 
paslaptimi ir senovine astrologine išmintimi, bet kartu ir įsitikinimas, kad jokia idėja 
negali būti vertinga, jeigu ji nauja, ir kad kiekvieną idėją reikia paremti senovės 
autoritetu (Aristoteliu ir Biblija). Beje, žmonės, jautę kad slaptasis išminties raktas 
pamestas praeityje, buvo teisūs. Juk šis raktas yra tikėjimas protu ir laisve. Tai laisvos 
minties varžybos, neįmanomos be mąstymo laisvės. 

2. Kita interpretacija sutampa su Toynbee'o koncepcija, pagal kurią ir graikų, ir 
modernusis racionalizmas (nuo Renesanso laikų) yra nukrypimas nuo tikėjimo kelio. 
„Šiuolaikinio autoriaus požiūriu, - rašo Toynbee's (A Study of History, vol. V, p. 6 f., 
pastaba; išskirta mano), — bendras racionalizmo elementas, kurį galima išskirti helėnų 
ir Vakarų civilizacijose, nėra toks svarbus, kad šias dvi civilizacijas išskirtume iš kitų 
šios rūšies atstovų <...>. Jei mūsiškės Vakarų civilizacijos krikščioniškąjį elementą 
traktuosime kaip jos esmę, tada mūsų sugrįžimą prie helenizmo teks suvokti ne kaip 
Vakarų krikščionybės potencijų įgyvendinimą, bet kaip nukrypimą nuo tikrojo Vakarų 
brendimo kelio — faktiškai, kaip klaidingą žingsnį, kurio padarinių gal ir galima 
išvengti, o gal jau ir ne“. 

Ne taip kaip Toynbee's, aš nė sekundės neabejoju, kad šio žingsnio padarinių 
galima išvengti ir vėl sugrįžti į narvą, vėl sugrąžinti viduramžių priespaudą, prietarus 
ir marus. Bet, mano įsitikinimu, daug geriau to nedaryti. Be to, aš tvirtinu, kad tai, 
ką turime daryti, privalome nuspręsti patys, laisvai apsispręsdami, o ne griebdamiesi 
istoricistinio esencializmo arba klausydamiesi Toynbee'o (žr. taip pat šio sk. 49 (2) 
pastabą) ir spręsdami „klausimą, koks esmingiausias Vakarų civilizacijos bruožas“. 

(Cituoti Toynbee'o fragmentai yra jo atsakymo į Dr. E. Bevano laišką dalys. Šis 
Bevano laiškas —- pirmasis iš dviejų jo laiškų, cituojamų Toynbee'o, - manyčiau, labai 
aiškiai parodo, kas yra tai, ką aš vadinu racionalistine interpretacija.) 

62 Žr. H. Zinsser, Rats, Lice and History (1937), p. 80 ir 83; išskirta mano. 

Dėl mano pastabos (tekste, šio skyriaus pabaigoje) apie tai, kad Demokrito moks- 
las ir moralė vis dar gyva mumyse, galiu pažymėti, kad istorinė gija Demokritą, 
Epikūrą ir Lukrecijų sieja ne tik su Gassendi, bet ir, be abejonės, su Locke'u. „Atomai 
ir tuštuma“ — štai tas būdingas posakis, kuris visada parodo šios tradicijos įtaką; ir 
dažniausiai „atomų ir tuštumos“ natūrfilosofija siejasi su altruistinio hedonizmo ir 
utilitarizmo moraline filosofija. O dėl hedonizmo ir utilitarizmo, tai esu įsitikinęs, kad 
tikrai būtina jų principą „„maksimizuoti malonumą!“ pakeisti kitu principu, galimas 
daiktas, labiau atitinkančiu tikrąsias Demokrito ir Epikūro pažiūras — kuklesniu ir 
svarbesniu principu. Turiu galvoje taisyklę: minimizuok skausmą! Esu įsitikinęs (žr. 
9, 24 ir 25 sk.), kad ne tik neįmanoma, bet ir labai pavojinga bandyti maksimizuoti 
žmonių malonumus ar laimę, nes toks bandymas gali atvesti prie totalitarizmo. Tačiau 
beveik neabejotina, kad dauguma Demokrito sekėjų (iki pat Bertrand'o Russello, 
kuris vis dar domisi atomais, geometrija ir hedonizmu) beveik nesiginčytų su mano 
siūlomu jų malonumo principo performulavimu, jei tik jis suvokiamas ne kaip etinis 
kriterijus, o kaip tik tokia prasme, kokią aš jam suteikiau. 


Dvylikto skyriaus pastabos 


Bendros pastabos dėl šio skyriaus. Kur įmanoma, šiose pastabose aš nurodau 
Selections, t. y. G.W.F. Hegel, Selections, edited by J. Loewenberg, 1929. (Iš The 
Modern Students Library of Philosophy.) Šiame puikiame ir lengvai prieinamame 
leidinyje yra daugybė būdingiausių Hegelio filosofijos fragmentų, todėl daugeliu at- 
vejų buvo įmanoma citatas imti kaip tik iš šio leidinio. Tačiau prie citatų iš Selections 
bus pridedamos nuorodos į originalių tekstų leidimus. Kur įmanoma, aš nurodau 
„WW“, t. y. Hegels Sämtliche Werke, herausgegeben von H. Glockner, Stuttgart 
(1927 ir vėliau). Kartu cituojama svarbi Filosofinių mokslų enciklopedijos versija, 
neįtraukta į WW, ir „cituojama taip: „Encycl. 1870“, t. y. G.W.F. Hegel, Encyclopūdie, 
herausgegeben von K. Rosenkranz, Berlin, 1870. Fragmentai iš Teisės filosofijos ci- 
tuojami, nurodant atitinkamų paragrafų numerius, o raidė L rodo, kad citata paimta 
iš pastabų apie paskaitas, pridėtų E. Ganso jo 1833 m. leidime. Aš ne visada laikausi 
vertėjų terminologijos. 

! Taip tvirtinama Hegelio disertacijoje, De Orbitis Planetarum, 1801. (Asteroidas 
Ceresas buvo atrastas 1801 m. sausio 1 d.) 

2? Demokritas, fragm., 118 (D?); žr. tekstą, susijusį su 10 sk. 29 pastaba. 

3 Schopenhauer, Grundprobleme (4th ed., 1890), p. 147; žr. 11 sk. 53 pastabą. 

* Visoje Gamtos filosofijoje tokių apibrėžimų pilna. Pavyzdžiui, H. Staffordas 
Hatfieldas šitaip verčia (Plg. jo vertimą su Bavinko vertimu; B. Bavink, The Anatomy 
of Modern Science, p. 30) hegeliškąjį šilumos apibrėžimą: „Heat is the self-restora- 
tion of matter in its formlessness, its liguidity the triumph of its abstract homogeneity 
over specific definiteness, its abstract, purely self-existing continuity as negation of 
negation, is here set as activity“. Panašus, pavyzdžiui, elektros hegeliškasis apibrėži- 
mas. 

Dėl kitos citatos žr. Hegel's Briefe, I, p. 373; cit. pagal W. Wallace, The Logic of 
Hegel (transl., p. XiV f.; išskirta mano). 

5 Žr. R. Falkenberg, History of Modern Philosophy (6th German ed., 1908, p. 612; 
žr. anglišką G.E. Armstrongo vertimą (G.E. Armstrong, 1895, p. 632). 

5 Turiu galvoje įvairiausias „evoliucijos“, „pažangos“ ar „emerdžentines“ filo- 
sofijas, pavyzdžiui, H. Bergsono, S. Alexanderio, Field-Marshalo Smutso arba 
A.N. Whiteheado. 

1 Šis fragmentas cituojamas ir nagrinėjamas 43 (2) pastaboje, toliau. 

5 Aštuonios šio paragrafo citatos iš Selections, p. 389 (= WW, Vi, p. 71), p. 447, 
443, 446 (trys citatos); p. 388 (dvi citatos) (= WW, Xi, p. 70). Šios citatos iš The 
Philosophy of Law ($ 272 L, 258 L, 269 L, 270 L); pirma ir paskutinė citata iš 
Istorijos filosofijos. 

Dėl Hegelio holizmo ir jo organinės valstybės teorijos, žr., pavyzdžiui, jo nuorodą 
į Menenijų Agripą (Livy, II, 32; dėl kritikos žr. 10 sk. 7 pastabą) kn. Philosophy of 
Law, $ 269 L, ir jo priešybės tarp organizuotos visumos jėgos ir bejėgės „atominių 
vienetų krūvos ar agregato“ klasikinį apibrėžimą žr. $ 290 L pabaigoje (žr. taip pat 
šio sk. 70 pastabą). 

Dar du labai svarbūs momentai, kuriuos Hegelis perima iš Platono politinės teori- 
jos, yra: (1) Vieno, Keleto ir Daugelio teorija; žr., pavyzdžiui, op. cit., $ 273: Monar- 
chas yra vienas asmuo; keletas pasirodo scenoje kartu su vykdomąja valdžia; o dau- 
gelis <...> — su įstatymų leidžiamąja valdžia; be to, nuoroda į „daugelį“ yra $ 301 etc. 
(2) Apie žinojimo ir nuomonės priešingumo teoriją (žr. mąstymo laisvės aptarimą kn. 
op. cit., $ 270, tekste, esančiame tarp 37 ir 38 pastabų, toliau), kuria Hegelis pasinau- 
doja viešajai nuomonei apibūdinti kaip „daugelio nuomonei ar net kaip „daugelio 
kaprizui“, žr. op. cit., $ 316 ff. ir 76 pastabą, toliau. 

Apie įdomią hegeliškąją Platono kritiką ir dar įdomesnį dialektinį tos kritikos 
iškreipimą žr. šio sk. 43 (2) pastabą. 

* Dėl šių pastabų, žr. ypač 25 sk. 

10 Žr. Selections, Xii (J.Loewenberg kn. Selections įvade). 

! Turiu galvoje ne tik jo tiesioginius pirmtakus filosofijoje. (Fichte, Schlegelį, 
Schellingą ir ypač Schleiermacherį) ar jo senovines ištakas (Herakleitą, Platoną, Aris- 
totelį), bet ypač Rousseau, Spinozą, Montesguieu, Herderį, Burke'ą (žr. šio sk. IV 
skirsnį) ir poetą Schillerį. Akivaizdu, kad Hegelis daug ką perėmė iš Rousseau, Mon- 
tesguieu (žr. The Spirit of the Laws, XIX, 4 f.) ir Herderio Spirit of the Nation. Jo 
santykis su Spinoza kitoks. Jis perima ar veikiau pritaiko dvi svarbias deterministo 
Spinozos idėjas. Pirmoji — nėra kitokios laisvės, išskyrus racionalų visų daiktų būti- 
numo pažinimą ir valdžią, kurią pažįstantis protas gali turėti aistroms. Šią idėją He- 
gelis transformavo į proto ir laisvės (ar „„Dvasios“) tapatumo idėją ir į savo teoriją, 
kad laisvė yra pažintas būtinumas. (Selections, p. 213, Encycl. 1870, p. 154.) Antroji 
idėja yra keistas Spinozos moralinis pozityvizmas, jo doktrina, kad stiprus yra teisus, 
idėja, kuria jis bandė remtis kovodamas su tuo, ką jis vadino tironija, t. y. bandymu 
turėti daugiau valdžios negu leidžia valdovo realios valdžios ribos. Spinozą labiausiai 
domino mąstymo laisvė. Jis tvirtino, kad valdovui nedera prievartauti žmonių minčių 
(nes mintys yra laisvos) ir kad bandymas pasiekti nepasiekiamą yra tironija. Remda- 
masis šia doktrina, jis gynė pasaulietinės valstybės valdžią (kuri, kaip jis naiviai 
galvojo, nevaržys minties laisvės) nuo bažnyčios. Hegelis irgi rėmė valstybę prieš 
bažnyčią ir veidmainiškai reikalavo mąstymo laisvės, kurios didelę politinę reikšmę 
gerai suprato (žr. jo Phil. of Law pratarmę); bet kartu šią idėją jis iškreipė, sakydamas, 
kad valstybė pati turi nuspręsti, kas teisinga ar klaidinga, ir privalo nuslopinti tai, kas 
jai atrodo klaidinga (žr. šių klausimų aptarimą kn. Phil. of Law, $ 270, tekste, esan- 
čiame tarp 37 ir 38 pastabų, toliau). Iš Schillerio Hegelis perėmė (beje, nepripažin- 
damas ir net nenurodydamas, kad jis cituoja) jo garsųjį posakį „Pasaulio istorija yra 
pasaulio teismas“. Bet šiame posakyje (kn. Phil. of Law, $ 340 pabaigoje) glūdi 
beveik visa Hegelio istoricistinė politinė filosofija, t. y. ne tik sėkmės, vadinasi, ir 
valdžios sudievinimas, bet ir jo savotiškas moralinis pozityvizmas ir jo istorijos pro- 
tingumo teorija. 

Klausimas, ar Hegelį veikė Vico, atrodo, yra vis dar neaiškus. (Weberio vokiškas 
Naujojo mokslo vertimas pasirodė 1822 m.) 

12 Schopenhaueris karštai žavėjosi ne tik Platonu, bet ir Herakleitu. Jis buvo 
įsitikinęs, kad tamsuomenė prisikemša pilvus lyg galvijai; Bianto posakį „Visi žmonės 
ydingi“ jis pasirinko kaip savo devizą. Be to, jis buvo įsitikinęs, kad platoniškoji 
aristokratija gali geriausiai valdyti. Tuo pat metu jis nekentė nacionalizmo, ypač 
vokiškojo nacionalizmo. Jis buvo kosmopolitas. Jo 1848 m. revoliucionierių baimę ir 


neapykantą, kurią jis išreiškia labai atstumiančiai, iš dalies galima paaiškinti jo nuogąs- 

tavimais, kad, įsitvirtinus „padugnių valdžiai“, jis praras savo nepriklausomybę, o iš 
dalies — jo neapykanta šio sąjūdžio nacionalistinei ideologijai. 

3 Schopenhauerio siūlomą Hegelio filosofijos moto (paimtą iš Cymbelino, V 
veiksmas, 4 scena) žr. jo Will in Nature (4th ed., 1878), p. 7. Kitos dvi citatos paimtos 
iš jo Works (2nd ed., 1888), Bd. V, S. 103 f., ir Bd. II, p. XVii, f. (t. y. iš veikalo 
Pasaulis kaip valia ir vaizdinys antrojo leidimo pratarmės; išskirta mano). Esu įsiti- 
kinęs, kad kiekvienam, studijuojančiam Schopenhauerį, turi daryti įspūdį jo nuoširdu- 
mas ir ištikimybė tiesai. Žr. taip pat Kierkegaard'o pasisakymą, cituojamą tekste, 
susijusiame su 25 sk. 19/20 pastabomis. 

'* Pirma F. Schweglerio publikacija (1839) buvo esė, skirta Hegeliui atminti. 
Citata iš Hegelio History of Philosophy, transl. by H. Stirling, 7th ed., p. 322. 

15 „Anglų skaitytojui Hegelis pirmą kartą buvo pristatytas Dr. Hutchinsono Stir- 
lingo, įspūdingai išdėsčiusio jo svarbiausius principus“, — rašo E. Cairdas (Hegel, 
1883, Preface, p. Vi); iš to matyti, kad Stirlingas buvo traktuojamas visai rimtai. Kita 
citata iš Stirlingo Annotations, skirtų Schweglerio kn. History, p. 429. Galiu pažymėti, 
kad šio skyriaus moto paimtas iš to paties veikalo p. 441. 

16 Stirlingas rašo (op. cit. p. 441): „Galų gale pats svarbiausias dalykas Hegeliui 
buvo — būti geru piliečiu, ir tokiam žmogui, kuris jau buvo toks pilietis, Hegelio 
įsitikinimu, nėra jokio reikalo imtis filosofijos. Antai ponui Dubocui, jam rašiusiam 
apie sunkumus, su kuriais jis susiduria studijuodamas Hegelio sistemą, jis sako, kad 
kaip geras šeimininkas ir šeimos galva, turintis tvirtą tikėjimą, jis turi viską, kas 
pridera, o visa kita, įskaitant ir filosofiją, jis gali laikyti tik <...> intelektualine pra- 
banga“. Taigi, pasak Stirlingo, Hegelis nesistengė paaiškinti savo sistemos sunkumų, 
tik siekė „blogus“ piliečius paversti „gerais“. 

17 Kita citata iš Stirlingo, op. cit., p. 444 f. Štai kaip Stirlingas tęsia paskutinį 
tekste cituojamą sakinį: „Aš daug išmokau iš Hegelio ir visada su dėkingumu tai 
pripažįstu, bet mano pozicija jo atžvilgiu paprasčiausiai buvo pozicija tokio žmogaus, 
kuris tai, kas nesuprantama, paversdamas suprantamu šitaip pasitarnautų visuomenei“. 
O šį paragrafą jis baigia tokiais žodžiais: „Man atrodo, kad mano bendras tikslas <...> 
sutampa su Hegelio tikslu <...>, būtent krikščioniško filosofo tikslu“. 

Iš Žr., pavyzdžiui, A Textbook of Marxist Philosophy. 

9 Ši ciatata paimta iš labai įdomios studijos E.N. Anderson Nationalism and the 
Cultural Crisis in Prussia 1806-1815, 1939, p. 270. Andersonas nagrinėja naciona- 
lizmą kritiškai ir aiškiai atskleidžia jame glūdintį neurotinį ir isterišką elementą (žr., 
pavyzdžiui, p. 6 f.). Nepaisant to, aš negaliu visiškai pritarti jo požiūriui. Skatinamas 
istoriko troškimo būti objektyviam, mano galva, jis pernelyg rimtai vertina naciona- 
lizmo sąjūdį. Pavyzdžiui, aš negaliu pritarti jo knygoje esančiam karaliaus Frydricho 

Wilhelmo III pasmerkimui dėl to, kad jis, girdi, nesupratęs nacionalizmo sąjūdžio. 
„Frydrichas Vilhelmas nesugebėdavo įvertinti nei idealo, nei veiksmo didybės, - rašo 
Andersonas p. 271. - Orientacija į nacionalizmą, kurią bręstanti vokiečių literatūra ir 
filosofija atvėrė kitiems, jam buvo svetima“. Tačiau geriausia vokiečių literatūra ir 
filosofija buvo antinacionalistinė; ir Kantas, ir Schopenhaueris buvo antinacionalistai 
ir net Goethe šalinosi nacionalizmo. Todėl iš kokio nors žmogaus, ypač iš paprasto, 
naivaus ir konservatyvaus karaliaus, neteisinga reikalauti, kad jis žavėtųsi Fichte's 
pliurpalais. Daugelis visiškai pritartų karaliui, kalbėjusiam (loc. cit.) apie „ekscentriš- 
ką populiarųjį keverzojimą“. Nors aš sutinku, kad karaliaus konservatizmas tikrai 
buvo jo silpnybė, jaučiu didžiausią pagarbą jo paprastumui ir jo priešinimuisi nacio- 
nalistinės isterijos bangai. 

2 Žr. Selections, Xi (J. Loewenberg kn. Selections įvade). 

2! Žr. 5 sk. 19 pastabą, 11 sk. 18 pastabą ir tekstą. 

22 Šią citatą žr. Selections, p. 103 (= WW, iii, p. 116); kitą citatą žr. Selections, p. 
130 (= G.W.F. Hegel, Werke, Berlin and Leipzig 1832-1887, vol. Vi, p. 224). Pasku- 
tinę šio paragrafo citatą žr. Selections, p. 131 (= Werke, 1832-1887, vol. Vi, p. 224- 
225). 

23 Žr. Selections, p. 103 (< WW, iii, p. 103). 

24 Žr. Selections, p. 128 (= WW, iii, p. 141). 

25 Turiu galvoje H. Bergsoną ir ypač jo Kūrybinę evoliuciją (H. Bergson, Creative 
Evolution, Engl. transl. by A. Mitchell, 1913). Atrodo, kad šiame veikale vyraujantis 
hegelizmas nepakankamai išryškintas. Iš tikrųjų Bergsonui būdingas minties aiškumas 
ir racionalus dėstymas kartais neleidžia suvokti, kad daug kas jo filosofijoje priklauso 
nuo Hegelio. Bet jei atkreipsime dėmesį, pavyzdžiui, į tai, kad Bergsonas tvirtina, jog 
esmė yra kismas, arba jei perskaitysime citatas, esančias op. cit., p. 275 ir p. 278, tada 
abejonių beveik neliks. 

„Toks pat reikšmingas ir pažangus judėjimas refleksijos link, — rašo Bergsonas. — 
Jei mūsų analizė teisinga, galima tvirtinti, kad gyvenimo šaltinis yra sąmonė ar vei- 
kiau viršsąmonė <...>. Sąmonė tiksliai atitinka gyvos būtybės galią rinktis; ji atitinka 
tą galimo veiksmo sritį, kuri supa realų veiksmą; sąmonė yra išradingumo arba laisvės 
sinonimas“. (Išskirta mano.) Sąmonės (ar Dvasios) tapatinimas su laisve yra hegeliš- 
koji Spinozos filosofijos versija. Hegelio įtaka Bergsonui tokia didelė, kad Hegelio 
filosofijoje galima rasti tokių teorijų, kurias aš būčiau linkęs vadinti „neabejotinai 
bergsoniškomis“; pavyzdžiui, „pati dvasios esmė yra veikla; dvasia įgyvendina savo 
galimybes; ji pati daro savo darbą, kuria savo kūrinį <...>“ (Selections, p. 435 = WW, 
Xi, p. 113). 

26 Žr. 11 sk. 21-24 pastabas ir tekstą. Kita būdinga citata yra tokia (žr. Selections, 
p. 409 = WW, Xi, p. 89): „Vystymosi principe glūdi ir paslėptas būties gemalas — 
galimybė, siekianti tapti tikrove“. - Dėl kitos šio paragrafo citatos žr. Selections, p. 
468 (t. y. Phil. of Law, $ 340; žr. taip pat 11 pastabą, anksčiau). 

*7 Kita vertus, turėdami galvoje tai, kad net antrarūšis hegelizmas, t. y. trečiarūšis 
fichteizmas ir aristotelizmas, dažnai buvo triukšmingai garbinamas kaip originalus 
laimėjimas, galimas daiktas, nebūsime visai teisūs, sakydami, kad Hegelis buvo ne- 
originalus. (Bet žr. 11 pastabą.) 

28 Žr. I. Kant, Critique of Pure Reason, 2nd. ed., p. 514 (viršuje); žr. taip pat p. 
518 (5 skirsnio pabaigą); dėl mano Įvado epigrafo žr. Kanto laišką Mendelssohnui, 
1766 m. balandžio 8 d. 

9 Žr. 11 sk. 53 pastabą ir tekstą. 

30 Galbūt galima pagrįstai tarti, kad vadinamoji „kalbos dvasia“ dažniausiai yra 
tradiciniai aiškumo kriterijai, nustatyti didžiųjų autorių, rašančių kaip tik ta konkrečia 
kalba. Be aiškumo, egzistuoja ir kitos tradicinės kalbos normos, pavyzdžiui, papras- 
tumo, ornamentavimo, glaustumo etc., bet, galimas daiktas, aiškumo norma yra pati 
svarbiausia. Aiškumas yra kultūrinis paveldas, kurį reikia rūpestingai saugoti. Kalba 
yra viena svarbiausių visuomenės gyvenimo institucijų, 0 jos aiškumas yra jos kaip 
racionalaus bendravimo priemonės funkcionavimo sąlyga. Jos vartojimas išreikšti jaus- 
mams nėra toks svarbus, nes daugelį savo jausmų mes galime perduoti, netardami nė 
žodžio. 

* Gal ir verta pažymėti, kad Hegelis, iš Burke'o šį bei tą sužinojęs apie tradicijų 
istorinio brendimo reikšmę, faktiškai labai daug padarė, kad Kanto pradėta intelektu- 
alinė tradicija būtų sunaikinta. Tam pasitarnavo ir jo doktrina apie per aistras atsisklei- 
džiančio „proto gudrybę“ (žr. 82, 84 pastabas ir tekstą), ir jo tikrasis argumentavimo 
metodas. Bet jis padarė daugiau. Savo istoriniu reliatyvizmu — savo teorija, kad tiesa 
yra santykinė, priklausanti nuo laiko dvasios, — jis padėjo sugriauti tiesos ieškojimo 
ir pagarbos tiesai tradiciją. Žr. taip pat šio sk. IV skirsnį ir mano straipsnį „Towards 
a Rational Theory of Tradition“ (leid. The Rationalist Annual, 1949; šiuo metu mano 
kn. Conjectures and Refutations).* 

3! Bandymai atmesti Kanto dialektiką (jo antinomijų doktriną), atrodo, buvo labai 
reti. Rimtą kritiką, kuria bandoma patikslinti ir pertvarkyti Kanto argumentus, galima 
rasti A. Schopenhauerio kn. Pasaulis kaip valia ir vaizdinys, ir kn. J.F. Fries, New or 
Antropological Critigue of Reason, second German ed., 1828, p. XX1V ff. Aš ban- 
džiau interpretuoti Kantą taip: jis mano, kad grynoji spekuliatyvinė teorija negali 
duoti nieko rimto tada, kai patyrimas negali padėti pašalinti neteisingas teorijas. (Žr. 
Mind, 49, 1940, p. 416; taip pat Conjectures and Refutations, p. 326 f. Tame pačiame 

žurnalo Mind numeryje, p. 204 ff., yra rūpestinga ir įdomi Kanto argumentavimo 
kritika, kurios autorius M. Friedas.) Apie bandymą įprasminti Hegelio dialektinę 
proto teoriją, taip pat ir jo kolektyvistinę proto interpretaciją (jo „objektyviąją dva- 
sią“), žr. mokslinio metodo socialinio arba intersubjektyviojo aspekto analizę, esančią 
23 skyriuje, ir atitinkamą „proto“ interpretaciją 24 skyriuje. 

32 Šią tezę aš bandžiau nuodugniai pagrįsti str. „What is Dialectic?“ (Mind, 49, p. 
403 ff.; žr. ypač paskutinį sakinį p. 410; taip pat Conjectures and Refutations, p. 321). 
Žr., be to, toliau nedidelės apimties straipsnį „Are Contradictions Embracing?“ * Šis 
straipsnis skelbiamas žum. Mind, 52, 1943, p. 47 ff. Kai jis buvo parašytas, aš gavau 
R.Carnapo knygą, Introduction to Semantic, 1942, kur jis vartoja terminą „compre- 
hensive“, kuriam, atrodo, vertėtų teikti pirmenybę prieš terminą „embracing“. Žr. 
ypač šios Carnapo knygos $ 30.* 

Straipsnyje „Kas yra dialektika?“ nagrinėjama daug problemų, apie kurias šioje 
knygoje tik užsiminta, ypač perėjimas nuo Kanto prie Hegelio, Hegelio dialektika ir 
jo tapatybės filosofija. Nors kai kurie šio straipsnio teiginiai kartojami ir šioje kny- 
goje, šie du darbai daug kur papildo vienas kitą. Žr. taip pat tolesnes pastabas iki 36 
pastabos. 

3 Žr. Selections, XXViii (vokiška citata; šias citatas žr. WW, iv, p. 618, ir Werke 
1832-1887, vol. Vi, p. 259). Apie gelžbetoninio dogmatizmo idėjas, minimas šioje 
citatoje, žr. str. „What is Dialectic?“ p. 417 ir Conjectures and Refutations, p. 327; 
žr. taip pat 11 sk. 51 pastabą. 

34 Žr. „What is Dialectic?“ ypač nuo p. 414, kur iki p. 420 nagrinėjama problema 
„Kaip mūsų protas gali suvokti pasaulį?“ (Conjectures and Refutations, p. 325-330). 

35 „Visa, kas tikra, yra kokia nors idėja“, — sako Hegelis. Žr. Selections, p. 103 
(= WW, iii, p. 116); iš idėjos tobulumo kyla moralinis pozityvizmas. Žr. taip pat 
Selections, p. 388 (= WW, Xi, p. 70), t. y. paskutinį fragmentą, cituotą tekste, susi- 
jusiame su 8 pastaba; žr. toliau Filosofijos mokslų enciklopedijos $ 6 ir pratarmę, taip 
pat Teisės filosofijos $ 270 L. — Gal ir nereikėtų pridurti, kad „Didysis diktatorius“ 
ankstesniame paragrafe — užuomina apie Chaplino filmą. 

36 Žr. Selections, p. 103 (= WW, iii, p. 116). Žr. taip pat Selections, p. 128, $ 107 
(= WW, ii, p. 142). 

Žinoma, Hegelio tapatybės filosofijoje ryški mistinės Aristotelio pažinimo teori- 
jos — pažinimo subjekto ir pažinimo objekto vieningumo doktrinos — įtaka. (Žr. 11 sk. 
33 pastabą, 10 sk. 59-70 pastabas ir 24 sk. 4, 6, 29-32 ir 58 pastabas. 

Prie tekste esančių mano pastabų apie Hegelio tapatybės filosofiją galima pridurti, 
kad kaip daugelis ano meto filosofų, Hegelio amžininkų, ir pats Hegelis buvo įsiti- 
kinęs, kad logika yra mąstymo arba protavimo teorija. (Žr. „What is Dialectic?“, 

p. 418.) Iš tokios minties, kaip ir iš tapatybės filosofijos, išplaukia išvada, kad logika 
traktuotina kaip mąstymo, proto, idėjų, sąvokų arba tikrovės teorija. Iš tolesnės prie- 
laidos, jog mintis vystosi dialektiškai, Hegelis gali daryti išvadą, kad protas, idėjos ar 
sąvokos ir tikrovė vystosi dialektiškai. Galiausiai atsiranda lygtis Logika = Dialektika 
ir lygtis Logika = Tikrovės teorija. Pastaroji doktrina vadinama Hegelio panlogizmu. 

Kita vertus, iš šių prielaidų Hegelis gali daryti išvadą, kad sąvokos vystosi dia- 
lektiškai, t. y. turi savotišką savikūros ir saviraidos iš nieko sugebėjimą. (Šį vystymąsi 
Hegelis pradeda nuo būties sąvokos, o pastaroji suponuoja savo priešybę, nieką, ir 
sukelia perėjimą nuo nieko prie būties, t. y. tapsmą.) Šį bandymą sąvokas išvesti iš 
nieko skatina du motyvai. Vienas — tai klaidinga idėja, kad filosofija turi prasidėti be 
prielaidų. (Šią idėją neseniai atgaivino Husserlis; ji aptarinėjama 34 sk.; žr. to sk. 8 
pastabą ir tekstą.) Todėl Hegelis pradeda nuo „nieko“. Kitas motyvas — siekis siste- 
miškai išvystyti ir pagrįsti Kanto kategorijų lentelę. Kantas pažymėjo, kad kiekvienai 
grupei priklausančios dvi pirmosios kategorijos priešingos viena kitai ir kad trečia 
kategorija yra savotiška pirmųjų dviejų sintezė. Ši pastaba (ir Fichte's įtaka) leido 
Hegeliui tikėtis, kad visas kategorijas jis gali išvesti „dialektiškai“, iš nieko, ir šitaip 
pagrįsti visų tų kategorijų „būtinumą“. 

37 Žr. Selections, XVi (= Werke, 1832-1887, Vi, p. 153-154). 

38 Žr. E.N. Anderson, Nationalism, etc., p. 294. - 1815 m. gegužės 22 d. karalius 
pažadėjo konstituciją. — „Konstitucijos“ ir dvaro gydytojo istorija, atrodo, buvo žino- 
ma daugumai to meto valdovų (pavyzdžiui, imperatoriui Francui I ir jo įpėdiniui 
Ferdinandui I Austrui). — Kita citata iš Selections, p. 246 f. (= Encycl., 1870, p. 437- 
438). 

3 Selections, p. 248 f. (= Encycl. 1870, p. 437—438; iš dalies išskirta mano). 

4 Žr. 11 sk. 25 pastabą. 

4 Apie laisvės paradoksą, žr. 43 (1) pastabą toliau; keturis teksto paragrafus prieš 
6 sk. 42 pastabą; 7 sk. 4 ir 6 pastabas ir 24 sk. 7 pastabą; ir atitinkamas teksto 
pastraipas. (Žr. taip pat 17 sk. 20 pastabą.) Apie Rousseau laisvės paradokso interpre- 
taciją žr. Visuomenės sutartis, 1 kn., VIII sk., antrą paragrafą. Dėl kantiškojo spren- 
dimo žr. 6 sk. 4 pastabą. Hegelis dažnai užsimena apie šį kantiškąjį sprendimą (žr. 
Kanto Moralės metafiziką, teisės teorijos įvadą, $ C; Works, ed. by E.Cassirer, VII, 
p. 31); pavyzdžiui, jo Teisės filosofijoje, $ 291 ir $ 270, kur, remdamasis Aristoteliu 
ir Burke'u (žr. 6 sk. 43 pastabą ir tekstą), Hegelis kritikuoja teoriją (priklausančią 
Likofronui ir Kantui), kad „valstybės paskirtis — saugoti kiekvieno piliečio gyvybę, 


nuosavybę ir užgaidas“, kaip jis pašaipiai apibendrina šią teoriją. 

Dėl dviejų citatų šio paragrafo pradžioje ir pabaigoje žr. Selections, p. 248 f. ir 
p. 249 (= Encycl. 1870, p. 439). 

42 Šias citatas žr. Selections, p. 251 ($ 540 = Encycl. 1870, p. 441). 

8 1. Toliau esančios citatos paimtos iš Selections, p. 251 f., ($ 540 = Encycl. 
1870, p. 441); 251 f., (6 541 pirmas sakinys = Encycl. 1870, p. 442); ir 253 f. ($ 542 
pradžia, iš dalies išskirta mano = Encycl. 1870, p. 443). Tai ištraukos iš Filosofijos 
mokslų enciklopedijos. „Panaši ištrauka“ iš Teisės filosofijos: $ 273 (paskutinis para- 
grafas) iki $ 281. Šios dvi citatos iš $ 275 ir iš § 279, pirmo paragrafo pabaiga 
(išskirta mano). Apie panašios abejotinos laisvės paradokso sąvokos vartoseną žr. 
Selections, p. 394 (= WW, Xi, p. 76): „Jei individo valios principas pripažįstamas kaip 
vienintelis politinės laisvės pagrindas, tada, griežtai tariant, nesama jokios konstituci- 
jos“. Žr. taip pat Selections, p. 400 f. (= WW, Xi, p. 80-81) ir p. 449 (žr. Teisės 
filosofija, $ 274). 

Štai kaip pats Hegelis apibendrina savo dialektinį triuką (Selections = WW, Xi, p. 
82): „Anksčiau nustatėme <...>, pirma, kad laisvės idėja yra absoliutus ir galutinis 
tikslas <...>. Tada pripažinome, kad valstybė yra moralinė visuma ir laisvės tikrovė 
<...>“, Taigi pradedama nuo laisvės, o baigiama totalitarine valstybe. Sunku įsivaiz- 
duoti ciniškesnį triuką. 

2. Apie kitą dialektinio triuko pavyzdį, būtent proto virtimą aistra ir prievarta, žr. 
(g) pabaigą IV skirsnyje, toliau šiame skyriuje (tekste, susijusiame su 84 pastaba). 
Šiame kontekste ypač įdomi khegeliškoji Platono kritika. (Žr. taip pat 7 ir 8 pastabas, 
anksčiau, ir tekstą.) Hegelis, tuščiažodžiaudamas ne tik apie laisvę, bet ir apie indi- 
vido „subjektyvią laisvę“, kritikuoja Platono holizmą arba kolektyvizmą (Teisės filo- 
sofija, $ 187): „Platonas <...> neigia sau pakankamo individualaus asmens principą, 
subjektyvios laisvės principą. Šis principas pirmą kartą pasirodo <...> krikščionių 
religijoje ir <...> romėnų pasaulyje“. Ši kritika puiki ir ji rodo, kad Hegelis žinojo, 
apie ką kalba Platonas; tiesą sakant, hegeliškoji Platono interpretacija labai gerai 
atitinka manąją. Nepatyrusiam Hegelio skaitytojui ši pastraipa gali sukelti įspūdį, kad 
neteisinga Hegelį traktuoti kaip kolektyvistą. Tačiau pakanka žvilgtelėti į to paties 
veikalo $ 70 L, ir paaiškėja, kad pats radikaliausias platonikas kolektyvistas, tvirtinan- 
tis, jog „Esi sukurtas visumos labui, o ne visuma sukurta tavo labui“, visiškai pritartų 
Hegeliui, tvirtinančiam štai ką: „Neverta net sakyti, kad paskiras asmuo yra priklau- 
somas ir todėl turi aukotis etinei visumai“, t. y. valstybei. Toks yra Hegelio „indivi- 
dualizmas“. 

Jei taip, tai kodėl jis kritikuoja Platoną? Kodėl jis pabrėžia „subjektyvios laisvės“ 
svarbą? Teisės filosofijos $ 316 ir 317 duodamas atsakymas į šį klausimą. Hegelis 

įsitikinęs, kad revoliucijų galima išvengti, liaudžiai duodant - kaip savotišką apsaugi- 
nį vožtuvą garui nuleisti — truputėlį laisvės, kuri geriausiu atveju duoda galimybę 
išlieti savo jausmus. Antai jis rašo (op. cit., $ 316, 317 L, išskirta mano): „Mūsų 
dienomis <...> subjektyvios laisvės principas yra labai svarbus ir reikšmingas <...>. 
Visi nori dalyvauti diskusijose ir svarstymuose. Bet jei kas tarė savo žodį <...> jo 
subjektyvumas patenkintas ir su viskuo kitu jis susitaikys. Prancūzijoje žodžio laisvė 
pasirodė esanti ne tokia pavojinga kaip jėga primestas tylėjimas; jei žmonės priver- 
čiami tylėti <...>, jie privalo savyje slėpti viską, o jeigu jiems leidžiama kalbėti, jiems 
palengvėja ir jie patenkinti, kaip tik taip ir lengviausia daryti tai, kas reikalinga “. 
Sunku pranokti šiais žodžiais reiškiamą cinizmą; šitaip Hegelis nesivaržydamas duoda 
laisvę savo „subjektyvios laisvės“ arba, kaip jis pompastiškai sako, „moderniojo pa- 
saulio principo“ jausmui. 

Apibendrinkime. Hegelis visiškai pritaria Platonui, nors ir kritikuoja jo nesugebė- 
jimą įteigti valdiniams „subjektyvios laisvės“ iliuziją. 

“ Nuostabu, kad ši niekinga tarnystė galėjo būti tokia sėkminga, kad net rimti 
žmonės buvo apgauti Hegelio dialektinio metodo. Kaip pavyzdį galima paminėti, kad 
net toks kritiškas ir apsišvietęs kovotojas už laisvę kaip C.E. Vaughanas tapo Hegelio 
veidmainiškumo auka; jis pareiškia, jog tiki Hegelio „tikėjimu į laisvę ir pažangą, 
kuris, pasak paties Hegelio, yra <...> jo įsitikinimų esmė“. (Žr. C.E. Vaughan, Studies 
in the History of Political Philosophy, vol. II, p. 296; išskirta mano.) Reikia pripažinti, 
kad Vaughanas kritikavo Hegelio „perdėtą palankumą esamai santvarkai“ (p. 178); jis 
net pasakė apie Hegelį, kad „niekas nebuvo <...> labiau pasirengęs <...> įtikinti 
pasaulį, kad labiausiai atsilikusios ir priespaudai tarnaujančios institucijos <...> turi 
<...> būti priimamos kaip neginčytinai racionalios“ (p. 295). Tačiau jis taip pasitikėjo 
„paties Hegelio liudijimais“, kad visus tokius jo filosofijos bruožus laikė tik „ekstra- 
vagantiškumais“ (p. 295), „trūkumais, kuriuos galima atleisti“ (p. 182). Maža to, jo 
stipriausiai ir visiškai pagrįstai pastabai, kad Hegeliui „paskutinis politinės išminties 
žodis, istorijos <...> kertinis akmuo yra Prūsijos santvarka“ (p. 182), nebuvo lemta 
būti paskelbtai be priešnuodžio, skaitytoją priverčiančio atgauti pasitikėjimą Hegeliu. 
Mat pomirtinės Vaughano knygos Studies leidėjas sunaikina Vaughano komentaro 
jėgą, pridurdamas išnašą, kur nurodoma viena Hegelio citata, esą ta pati, kuria rėmėsi 
Vaughanas (jis nenurodo to fragmento, kuris cituojamas šiame skyriuje, tekste, susi- 
jusiame su 47, 48 ir 49 pastabomis), „bet, matyt, ši citata vargu ar patvirtina tokį 
komentavimą <...>“. 

45 Žr. šio sk. 36 pastabą. Nuorodą į šią dialektikos teoriją galima rasti jau Aris- 
totelio Fizikoje, I, 5. 

* Esu labai dėkingas E.H. Gombrichui, leidusiam man pasinaudoti svarbiausiomis 
idėjomis, dėstomomis tame paragrafe, kur jis puikiai kritikuoja manąją Hegelio inter- 
pretaciją (ši kritika išdėstyta laiške). 

Dėl Hegelio minties, kad „Absoliuti dvasia pasireiškia pasaulio istorijoje“, žr. jo 
Teisės filosofiją, $ 259 L. Dėl „absoliučios dvasios“ tapatinimo su „pasaulio dvasia“ 
žr. op. cit., $ 339 L. Dėl minties, kad Apvaizdos tikslas yra tobulumas, ir dėl hege- 
liškosios kritikos, nukreiptos prieš Kanto įsitikinimą, jog Apvaizdos planas nežino- 
mas, žr. op. cit., $ 343. (Apie įdomią M.B. Fosterio priešinę kritiką žr. 25 sk. 19 
pastabą.) Apie hegeliškosios dialektinių silogizmų vartoseną žr. ypač jo Enciklopedi- 
ją, $ 181 („Silogizmas yra racionalus, ir viskas racionalu“); $ 198, kur valstybė 
apibūdinama kaip silogizmų triada; ir $ 575-577, kur visa Hegelio sistema pateikiama 
kaip tokia silogizmų triada. Remdamiesi šia paskutine citata, galime sakyti, kad „is- 
torija“ yra „antrojo silogizmo“ karalystė ($ 576); žr. Selections, p. 309 f. Pirmąją 
citatą (iš Istorijos filosofijos Įvado III skirsnio) žr. Selections, p. 348 f. — Kitą citatą 
(iš Enciklopedijos, žr. p. 262 f.). 

41 Žr. Selections, p. 442 (paskutinis paragrafas = WW, Xi, p. 119-120). Paskutinė 
šio paragrafo citata paimta iš tos pačios vietos. 

Apie tris pakopas žr. Selections, p. 360, 362, 398 (= WW, Xi, p. 44, 46, 79-80). 
Žr. taip pat Hegelio Philosophy of History (transl. by J. Sibree, 1857, cituojama pagal 
1914 m. leidimą), p. 110: „Rytai žinojo ir žino tik tai, kad laisvas vienas, graikų ir 
romėnų pasaulis žino, kad laisvi tik kai kurie, germanų pasaulis žino, kad laisvi visi. 
Taigi pirmoji forma, kurią mes regime pasaulinėje istorijoje, yra despotizmas, antro- 
ji - demokratija ir aristokratija, trečioji - monarchija“. 

(Apie tolesnį trijų pakopų traktavimą žr. op. cit., p. 117, 260, 354.) 

* Kitos trys citatos iš Hegelio Istorijos filosofijos, p. 429; Selections, p. 358, 359 
(= WW, Xi, p. 43-44). 

Hegelio požiūris tekste dėstomas šiek tiek supaprastintai; pats Hegelis germanų 
pasaulį iš pradžių suskirsto (Phil. of Hist., p. 356 ff.) į tris epochas, kurias jis vadina 
„Tėvo, Sūnaus ir Dvasios karalystėmis“, o Dvasios karalystė savo ruožtu suskirstoma 
į tris epochas, minimas tekste. 

* Apie kitas tris citatas žr. Phil. of History, p. 354, 476, 476—477. 

50 Žr. ypač tekstą, susijusį su šio sk. 75 pastaba. 

51 Žr. ypač 8 sk. 48-50 pastabas. 

52 Žr. Hegelio Philosophy of History, p. 418. (Vertėjas rašo „sugermaninti vergai“ 
„Germanized Sclaves“.) 

23 T.Masarykas kartais vadinamas „filosofu karaliumi“. Bet jis tikrai nebuvo toks 
valdovas, kuris patiktų Platonui, nes buvo demokratas. Jis labai domėjosi Platonu, bet 

jį idealizavo ir interpretavo demokratiškai. Jo nacionalizmas buvo reakcija prieš na- 
cionalinę priespaudą, ir jis visada kovojo su nacionalizmo kraštutinumais. Galima 
pažymėti, kad jo pirmasis išspausdintas darbas čekų kalba buvo straipsnis apie Pla- 
tono patriotizmą. (Žr. K. Capeko parašytą Masaryko biografiją, skyrių apie jo studijų 
universitete metus.) Masaryko laikų Čekoslovakija buvo, galimas daiktas, viena ge- 
riausių ir demokratiškiausių kada nors egzistavusių valstybių, bet, nepaisant to, ji 
buvo sukurta, remiantis nacionalinės valstybės principu, t. y. principu, kuris mūsų 
pasaulyje netinka. Jei Dunojaus baseine būtų buvusi sukurta tarptautinė federacija, ji 
būtų galėjusi daug kam užkirsti kelią. 

5+ Žr. 7 sk. Rousseau citatą, toliau pateikiamą šiame paragrafe, žr. Visuomenės 
sutartis, I kn., VII sk. (antro paragrafo pabaiga). Dėl Hegelio požiūrio į tautos suve- 
renumo doktriną žr. Teisės filosofijos $ 279, cituojamą tekste, susijusiame su šio sk. 
61 pastaba. 

3 Žr. Herderio mintį, cituojamą A.Zimmerno Modern Political Doctrines, (1939, 
p. 165 f.). (Ištrauka, cituojama mano knygos tekste, nebūdinga tuščiam Herderio 
verbalizmui, kurį kritikavo Kantas.) 

5 Žr. 9 sk. 7 pastabą. 

Dvi Kanto citatos, toliau pateikiamos šiame paragrafe, iš Works (ed. by E.Cassi- 
rer), vol. IV, p. 179 ir p. 195. 

57 Žr. J.G. Fichte, Briefwechsel (ed. Schulz, 1925), II, p. 100. Šio laiško ištraukas 
cituoja E.N.Andersonas kn. Nationalism, etc., p. 30. (Žr. taip pat W.Hegeman Ent- 
larvte Geschichte, 2nd ed., 1934, p. 118.) — Kita citata iš Andersono, op. cit., p. 34 
f. — Kito paragrafo citatas žr. op. cit., p. 36 f.; išskirta mano. 

Galima pažymėti, kad iš pradžių antivokiškas jausmas buvo būdingas daugeliui 
vokiečių nacionalizmo pradininkų; tai rodo, kad nacionalizmą gerokai lemia nepilna- 
vertiškumo jausmas. (Žr. šio sk. 61 ir 70 pastabas.) Kaip pavyzdį, Andersonas patei- 
kia (op. cit. p. 79) E.M.Arndtą, vėliau žymų nacionalistą: „Keliaudamas po Europą 
1798-1799 m., Arndtas vadino save švedu, nes, pasak jo paties, žodis „vokietis“ 
„Ssmardina pasaulį“, tačiau tuojau pat pridurdavo — ne dėl paprastų žmonių kaltės“. 
V.Hegemanas teisingai tvirtina (op. cit., p. 118), kad Vokietijos dvasiniai vedliai tuo 
metu buvo ypač priešiškai nusiteikę Prūsijos barbariškumo atžvilgiu; jis cituoja Winc- 
kelmaną, išsitarusį: „Geriau būti turku kastratu nei prūsu“; ir Lessingą, pasakiusį: 
„Prūsija yra vergiškiausia Europos šalis“. Be to, jis mini Goethe, aistringai tikėjusį, 
kad išvadavimą atneš Napoleonas. Hegemannas, kuris buvo ir antinapoleoniškos kny- 
gos autorius, dar priduria: „Napoleonas buvo despotas; <...> tačiau, kad ir kaip jį 
kritikuotume, turime pripažinti, kad, pasiekęs pergalę prie Jenos, jis privertė reakcin- 
gą Frydricho Vilhelmo III valstybę imtis reformų, kurios buvo pavėluotos“. 


718 


12 SKYRIAUS PASTABOS 


Įdomų 1800 m. Vokietijos vertinimą galima rasti Kanto Antropologijoje (1800), 
kur jis nagrinėja, nors ir ne visai rimtai, nacionalinius charakterius. Kantas (Works, 
vol. VIII, p. 213, 211, 212; išskirta mano) apie vokietį rašo štai ką: „Jo blogoji pusė 
yra polinkis pamėgdžioti kitus ir bloga nuomonė apie savo originalumą <...>; ypač 
savotiškas pedantiškas polinkis atkakliai klasifikuoti save ir kitus piliečius, laikantis 
rangų ir prerogatyvų sistemos. Kurdamas šią rangų sistemą, jis nuolat išradinėja nau- 
jus titulus ir šitaip parodo savo vergiškumą, kylantį iš pedantizmo <...>. Iš visų civi- 
lizuotų žmonių vokietis lengviausiai ir nuolankiausiai paklūsta esamai valdžiai ir 
labiau nei kas kitas nemėgsta permainų ir priešinimosi egzistuojančiai tvarkai. Jo 
charakterio esmė — flegmatiškas protas“. 

58 Žr., I.Kant, Works, vol. VIII, p. 516. Kantas, kuris buvo pasirengęs tuojau pat 
palaikyti dar nežinomą vargstantį autorių Fichte, tik praėjus septyneriems metams po 
to, kai pasirodė pirmoji anoniminė Fichte's knyga, ryžosi pasakyti savo nuomonę apie 
ji nors ir buvo iš visų pusių spaudžiamas — pavyzdžiui, paties Fichte's, pretendavusio 
į Kanto įpėdinius, — tai padaryti. Galiausiai Kantas paskelbė savo Viešą paaiškinimą 
dėl Fichte s, kaip atsakymą „į iškilmingą apžvalgininko reikalavimą, pareikštą publi- 
kos vardu“, t. y. reikalavimą pasakyti savo nuomonę. Jis pareiškė, kad, jo nuomone, 
„Fichte's sistema visiškai neteisinga“, ir neigė visus ryšius su filosofija, sudaryta iš 
„tuščių įmantrybių“. Paprašęs (kaip cituota tekste) Dievo jį apsaugoti nuo draugų, 
toliau Kantas sako: „Juk esama <...> ir tokių piktų, ir klastingų draugų, kurie trokšta 
mūsų pražūties, nors kalba geranoriškai <...>. Turi būti labai atsargus, kad nepatektum 
į jų paspęstus spąstus“. Jei Kantas, ramus, geranoriškas ir sąžiningas žmogus, prisi- 
vertė šitaip kalbėti, turime pagrindo jo žodžius vertinti rimtai. Tačiau iki šiol man 
nepavyko aptikti tokios filosofijos istorijos, kur būtų aiškiai pasakyta, kad, Kanto 
nuomone, Fichte buvo negarbingas apsišaukėlis, nors skaičiau daug filosofijos isto- 
rijos knygų, kur bandoma paneigti Schopenhauerio kaltinimus, pavyzdžiui, užsime- 
nant apie jo pavydą Fichte'i. 

Tačiau Fichte'ę kaltino ne tik Kantas ir Schopenhaueris. A. von Feuerbachas 
(laiške 1799 m. sausio 30 d.; žr. A.Schopenhauer's, Works, vol. V, p. 102) pasakė taip 
pat stipriai kaip ir Schopenhaueris; F.Schilleris buvo tos pačios nuomonės, kaip ir 
Goethe; G.Nicolovius Fichte vadino „sikofantu ir apgaviku“. (Žr. taip pat Hegemann, 
op. cit., p. 119 ff.) 

Keista matyti, kad triukšmingo suokalbio dėka tokiam žmogui kaip Fichte'i pa- 
vyko iškreipti savo „mokytojo“ filosofiją, nepaisant Kanto protestų ir pačiam Kantui 
dar esant gyvam. Tai atsitiko tik prieš šimtą metų, ir todėl kiekvienas, kuris teiksis 
perskaityti Kanto ir Fichte's laiškus bei viešus Kanto pasisakymus, tai gali lengvai 

patikrinti. Ši istorija rodo, kad mano teorija, jog Platonas iškreipė Sokrato mokymą, 
jokiu būdu nėra tokia fantastiška, kokia gali pasirodyti platonistams. Tuo metu Sok- 
ratas jau buvo miręs ir nepaliko laiškų. (Jei šis palyginimas neteiktų pernelyg daug 
garbės Fichte'i ir Hegeliui, norėtųsi pasakyti taip: be Platono nebūtų Aristotelio; be 
Fichte's nebūtų Hegelio.) 

* Žr. Anderson, op. cit., p. 13. 

60 Žr. Hegel's Philosophy of History, p. 465. Žr. taip pat Philosophy of Law $ 258. 
Su Pareto patarimu plg. 13 sk. 1 pastabą. 

“! Žr. Philosophy of Law, $ 279; kitą citatą žr. Selections, p. 256 f. (= Encycl. 
1870, p. 446). Toliau paragrafe esanti Anglijos kritika yra p. 257 (= Encycl. 1870, p. 
447). Hegelio nuorodą į Vokiečių imperiją žr. Philosophy of History, p. 475 (žr. taip 
pat šio sk. 77 pastabą). — Nepilnavertiškumo jausmai, ypač Anglijos atžvilgiu, ir 
aiškios užuominos apie tokius jausmus yra labai svarbūs nacionalizmo atsiradimo 
istorijai; žr. taip pat šio sk. 57 ir 70 pastabas. Dėl kitų citatų, liečiančių Angliją, žr. 
kitą pastabą, šio sk. 70 pastabą ir tekstą. (Žodžiai „menai ir mokslai“ išskirti mano.) 

“2 Niekinamos Hegelio pastabos apie tik „formalias“ teises, tik „formalią“ laisvę, 
tik „formalią“ konstituciją, etc., yra įdomios, nes veikiausiai iš jų kilo šiuolaikinė 
marksistinė tik „formalių“ demokratijų, suteikiančių tik „formalią“ laisvę, kritika. Žr. 
17 sk. 19 pastabą ir tekstą. 

Galima pacituoti keletą būdingų ištraukų, kuriose Hegelis smerkia tik „formalią“ 
laisvę, etc. Jos paimtos iš Philosophy of History (p. 471): „<...> liberalizmas visam 
tam (t. y. Prūsijos „holistinei“ restauracijai) priešpriešina atomų, pavienių valių prin- 
cipą: visa tai turi vykti tarpininkaujant jų aktyviai valdžiai ir jiems aktyviai pritariant. 
Gindami šią formalią laisvę, šią abstrakciją, jie neleidžia atsirasti jokiai tvirtai orga- 
nizacijai“ — p. 474: „Anglijos valstybinė santvarka susidarė išskirtinai iš partikulia- 
rinių teisių ir išskirtinių privilegijų <...>. Niekur kitur nėra tiek mažai tikrų laisvų 
(priešingų tik formaliai laisvei) institucijų kaip Anglijoje. Privatinės teisės, nuosavy- 
bės laisvės požiūriu anglai neįtikėtinai atsilikę: užtenka priminti tik majoratus, ku- 
riems egzistuojant jaunesnieji sūnūs nusiperka ar gauna karininko arba dvasininko 
pareigas“. Toliau žiūrėkite Žmogaus ir piliečio teisių deklaracijos ir Kanto principų 
aptarimą (p. 462 ff.), kur kalbama apie „nieką kitą, išskyrus formalią valią“ ir „laisvės 
principą“, kuris „liko tik formalus“. Palyginkite šias mintis, pavyzdžiui, su pastabo- 
mis p. 354, kurios rodo, kad germanų dvasia yra „tikros“ ir „absoliučios“ laisvės 
dvasia: „Germanų dvasia yra dvasia naujo pasaulio, kurio tikslas yra įgyvendinti 
absoliučią tiesą kaip begalinį laisvės susikonkretinimą. Tai tokia laisvė, kurios turinys 


yra jos pačios absoliuti forma“. Jei terminą „formali laisvė“ aš kur nors vartočiau 

niekinama prasme, galėčiau jį pritaikyti Hegelio „subjektyviajai laisvei“, kaip ji trak- 
tuojama Teisės filosofijoje, $ 317 L (cituojama 43 pastabos pabaigoje). 

63 Žr. E.Anderson, Nationalism, etc., p. 279. Hegelio nuorodą į Angliją (cituojamą 
skliausteliuose šio paragrafo pabaigoje) žr. Selections, p. 263 (= Encycl. 1870, p. 
452); žr. taip pat šio sk. 70 pastabą. 

64 Ši citata iš Teisės filosofijos $ 331. Dvi kitas citatas žr. Selections, p. 403 (= 
WW, Xi, p. 84) ir p. 267 f. (= Encycl., 1870, p. 455—456). Toliau esančią citatą 
(iliustruojančią teisinį pozityvizmą) žr. Selections, p. 449 (ir Teisės filosofija, $ 274). 
Su pasaulinio viešpatavimo teorija palygink viešpatavimo ir paklusimo, vergovės teo- 
riją, aptartą 11 sk. 25 pastaboje ir tekste. Apie nacionalinių dvasių, valių ar genijų, 
įtvirtinančių save istorijoje, t. y. karų istorijoje, teoriją žr. tekstą, susijusį su 69 ir 77 
pastabomis. 

Apie istorinę nacijų teoriją žr. tokias Renano (kurį cituoja A.Zimmernas kn. 
Modern Political Doctrines, p. 190 f.) pastabas: „Užmiršti ir — drįstu pasakyti — 
iškreipti istoriją — tai esminis veiksnys kuriant naciją [arba, kaip mums dabar žinoma, 
totalitarinę valstybę]; taigi istorinių tyrinėjimų pažanga nacijai dažnai pavojinga <...>. 
Nacijos esmė pasireiškia tuo, kad visi individai privalo turėti daug bendrų bruožų, be 
to, jie visi turi daug užmiršti“. Vargu ar galima patikėti, kad Renanas yra nacionalis- 
tas, tačiau jis yra kaip tik toks, nors jo nacionalizmas yra demokratiškas. Be to, jo 
nacionalizmas tipiškai hegeliškas, nes jis rašo (p. 202) štai ką: „Nacija yra siela, 
dvasinis principas“. 

6 Nemanau, kad E.Haeckelį būtų galima laikyti rimtu filosofu ar mokslininku. Jis 
pats save vadino laisvuoju mąstytoju, bet jo mąstymas nebuvo nepriklausomas tiek, 
kad būtų neleidęs jam 1914 m. reikalauti „tokių pergalės vaisių“: „(1) Išsilaisvinimo 
iš Anglijos tironijos; (2) Vokietijos laivyno ir armijos įsiveržimo į britų piratinę vals- 
tybę; Londono užėmimo; (3) Belgijos padalinimo ir t.t. (reikalavimų labai daug). 
(E.Haeckel, Monistische Jahrhundert, 1914, Nr. 31/32, p. 65 f., cituojama leid. Thus 
Spake Germany, p. 270.) 

Premijuota W.Schallmayerio esė pavadinta: Heredity and Selection in the Life of 
the Nations. (Žr. taip pat 10 sk. 71 pastabą, anksčiau.) 

66 Apie Bergsono hegelizmą žr. šio sk. 25 pastabą. Shaw kūrybinės evoliucijos 
religijos apibūdinimą žr. Back to Methuselah, paskutinį pratarmės skirsnį („Mano 
įnašas“): „<...> vystantis kūrybinės evoliucijos koncepcijai, aš pamačiau, kad galiau- 
siai atsidūrėme prie pat religijos, kuri atitinka svarbiausią visų Žmonijos kada nors 
išpažintų religijų sąlygą: būtent, kad pirmiausia ir iš esmės religija turi remtis meta- 
biologijos mokslu“. 


46 -657 

6 Žr. Puikų A.Zimmermno Modern Political Doctrines įvadą, p. XViii. - Apie 
Platono totalitarizmą žr. tekstą, susijusį su šio sk. 8 pastaba. Apie pono ir vergo, 
viešpatavimo ir paklusimo teoriją žr. 11 sk. 25 pastabą; žr. taip pat šio sk. 74 pastabą. 

68 Žr. A.Schopenhauer Grundprobleme, p. XiX. 

© Aštuonios šio paragrafo citatos iš Selections, p. 265, 402, 403, 435, 436, 399, 
407, 267 f. (= Encycl. 1870, p. 453, WW, Xi, p. 83, 84, 113-114, 81, 88, Encycl. p. 
455-456). Žr. taip pat Teisės filosofijos $ 347. 

"0 Žr. Selections, 435 f. (= WW, Xi, p. 114). Apie nepilnavertiškumo problemą žr. 
taip pat šio sk. 57 ir 61 pastabas ir tekstą. Kitas pastabas apie Angliją žr. šio sk. 61- 
63 pastabas ir tekstą. Labai įdomi ištrauka (Teisės filosofija, $ 290 L), kurioje duo- 
dama klasikinė holizmo formuluotė rodo, kad Hegelis ne tik mąstė holizmo, kolek- 
tyvizmo ir jėgos kategorijomis, bet kad jis matė ir galimybę šiuos principus pritaikyti 
proletariato organizavimui. „Žemesniosios klasės, — rašo Hegelis, — buvo daugiau ar 
mažiau neorganizuotos. Nepaisant to, yra nepaprastai svarbu, kad jos turi organizuo- 
tis, nes tai vienintelis būdas tapti galingoms. Be organizacijos jos yra tik atomų 
sankaupa, agregatas“. Šioje citatoje Hegelis visai priartėja prie Marxo. 

" Šį fragmentą iš H.Freyerio Pallas Athene (1935) cituoja A.Kolnai, The War 
against the West (1938), p. 417. Aš labai daug perėmiau iš A.Kolnai knygos, kurios 
dėka kitoje šio skyriaus dalyje galėjau cituoti daug autorių, kurie kitaip man būtų 
buvę neprieinami. (Tačiau, aš ne visada vadovavausi A.Kolnai vertimu.) 

Apie G. Freyerį, kaip vieną žymiausių šiuolaikinės Vokietijos sociologų, žr. F.A.von 
Hayek, Freedom and the Economic System (Public Policy Pamphlet Nr. 20, 2nd 
impression, 1940), p. 30. 

Keturios šio paragrafo citatos iš Hegelio Teisės filosofijos, § 331, 340, 342 L (žr. 
taip pat p. 331 f.) ir p. 340; žr. Selections, p. 466, 467, 465, 468. Citatos iš Encik- 
lopedijos, paimtos iš Selections, p. 260 f (= Encycl., 1870, p. 449—450). (Paskutinis 
cituojamas sakinys yra $ 546 pirmojo sakinio versija.) 

H.von Treitschke's citata iš Thus Spake Germany (1941), p. 60. 

2 Žr. Teisės filosofija, $ 257, t. y. Selections, p. 443. Kitos trys citatos iš Teisės 
filosofijos, $ 334 ir 339 L, t. y. Selections, p. 467. Paskutinė šio paragrafo citata iš 
Hegelio Teisės filosofijos, $ 330 L ir 333. 

n Žr. Selections, p. 345 (= WW, Xi, p. 49); iš dalies išskirta mano. Kita citata iš 
Selections, p. 468, t. y. Teisės filosofijos, $ 340. 

“ Cituojama iš A. Kolnai, The War against West, p. 418. - Apie Herakleitą žr. 
tekstą, susijusį su 2 sk. 10 pastaba. — F. Haiserio mintį, žr. Kolnai, loc. cit.; žr. taip 
pat Hegelio vergovės teoriją, minimą 11 sk. 25 pastaboje. — Paskutinė šio paragrafo 

citata iš Selections, p. 467, t. y. Teisės filosofijos, p. 334. Apie „gynybinį karą“, 
virstantį „puolamuoju karu“, žr. op. cit., $ 326. 

"> Visos Hegelio tekstų citatos iš Selections, p. 426 f. (= WW, Xi, p. 105-106). 
(Išskirta mano.) Kitą citatą, išreiškiančią postulatą, kad pasaulinė istorija turi paminti 
moralę, žr. Teisės filosofiją, $ 345. Dėl citatos iš E. Meyerio žr. 10 sk. 15 (2) pastabos 
pabaigą. 

"6 Žr. Teisės filosofija, $ 317 f., žr. Selections, p. 461; panašias citatas žr. $ 316: 
„Viešosios nuomonės egzistavimas yra nuolatinis prieštaravimas sau“; žr. taip pat $ 
301, t. y. Selections, p. 456 ir $ 318 L. (Hegelio požiūris į viešąją nuomonę dar 
aptarinėjamas šio sk. tekste, susijusiame su 84 pastaba.) - Dėl Haiserio pastabos žr. 
Kolnai op. cit., p. 234. 

1 Žr. Selections, p. 464, 465; tai citatos iš Teisės filosofijos, $ 324 ir 324 L. Kitas 
istorijos filosofijos citatas žr. Selections, p. 436 f. (= WW, Xi, p. 114-115). (Kitos 
citatos pradžia įsidėmėtina: „<...> natūraliai numirė, kaip, pavyzdžiui, vokiečių impe- 
riniai miestai, vokiečių imperijos santvarka“. Plg. šio sk. 61 pastabą ir tekstą.) 

18 Žr. Teisės filosofija, $ 327 L ir 328, t. y. Selections, p. 465 f. (Išskirta mano.) 
Pastabą apie paraką žr. Hegel's, Philosophy of History, p. 419. 

7? Citatas iš Kaufmano, Banse'o, Ludendorffo, Schelerio, Freyerio, Lenzo ir Jun- 
go žr. Kolnai, op. cit., p. 411, 411 f., 412, 411, 417, 411 ir 420. - Citatą iš J.G. 
Fichte's Adresses to the German Nation (1808), žr. the German edition of 1871 
(edited b I.H. Fichte), p. 49 f.; žr. taip pat A.Zimmem, Modern Political Doctrines, 
p. 170 f. - O.Spenglerio pakartojimą žr. Decline of the West, I, p. 12; Rosenbergo 
pakartojimą žr. jo Myth of the Twentieth Century (1935), p. 143; žr. taip pat mano 8 
sk. 50 pastabą ir M. Rader, No Compromise (1939), p. 116. 

50 Žr. Kolnai, op. cit., p. 412. 

8! Žr. Caird, Hegel (1883), p. 26. 

82 Kolnai, op. cit., p. 438. - Hegelio ištraukos iš Selections, p. 365 f., iš dalies 
išskirta mano; žr. taip pat šio sk. 84 pastabą. Dėl E. Kriecko žr. Kolnai, op. cit., p. 
65 f., ir E. Krieck, National-Political Education (in German, 1932, p. 1; cituojama 
leid. Thus Spake Germany, p. 53). 

83 Žr. Selections, p. 268 (= Encycl., 1870, p. 456); apie Stapelį žr. Kolnai, op. cit. 
p. 292 f. 

%4 Apie Rosenbergą žr. Kolnai, op. cit., p. 295. Apie Hegelio požiūrį į viešąją 
nuomonę žr. taip pat su šio sk. 76 pastaba susijusį tekstą; šiame paragrafe cituojamus 
fragmentus, žr. Teisės filosofiją, $ 318 L, t. y. Selections, p. 461 (išskirta mano), p. 
375, 377, 377, 378, 367-368, 380, 368, 364, 388, 380 (= WW, Xi, p. 59, 60, 60, 60- 

61, 51-52, 63, 52, 48, 70-71, 63). (Išskirta mano.) Apie hegeliškąjį emocijų ir aistrų 
šlovinimą ir savanaudiškumą, žr. taip pat tekstą, susijusį su šio sk. 82 pastaba. 

85 Apie Bestą žr. Kolnai, op. cit., p. 414 f. - Hegelio citatos iš Selections, p. 464 
f., 464, 465, 437 (= WW, Xi, p. 115, vertas dėmesio panašumas į Bergsoną), p. 372. 
(Teisės filosofijos pastraipos iš $ 324, 324 L, 327 L.) - Pastabą apie Aristotelį žr. Pol., 
VII, 15, 3 (1334 a). 

86 Apie Stapelį žr. Kolnai, op. cit., p. 255-257. 

87 Žr. Selections, p. 100: „Jei nepaisau visų tam tikro objekto apibrėžimų, tada yra 
niekis“. — Dėl Heideggerio What is Metaphysics? žr. R.Carnap, Erkenntnis, 2, p. 229. 
Apie Heideggerio ryšį su Husserliu ir Scheleriu žr. J.Krafi, From Husserl to Heideg- 
ger (2nd German ed., 1957). Heideggeris pripažįsta, kad jo sakiniai beprasmiški: 
„Klausimas apie niekį ir atsakymas į šį klausimą savaime yra lygiai beprasmiški“, — 
rašo Heideggeris (žr. Erkenntnis, 2, p. 231). Ką galima pasakyti (L. Wittgensteino 
Loginio-filosofinio traktato požiūriu) prieš tokią filosofiją, kuri pripažįsta, kad kalba 
apie nesąmonę — tačiau apie nepaprastai reikšmingą nesąmonę? (Žr. 11 sk. 51 (1) 
pastabą. G.Schneeberger, Nachlese zu Heidegger, 1962; šioje knygoje surinkti doku- 
mentai apie Heideggerio politinę veiklą. 

88 Dėl šių Heideggerio citatų žr. Kolnai, op. cit., p. 221, 313. — Dėl Schopenhau- 
erio patarimo globėjui žr. Works, vol. V, p. 25 (pastaba). 

9 Dėl K.Jasperso, žr. Kolnai, op. cit., p. 270 f. Kolnai (p. 282) K.Jaspersą vadina 
„jaunesniuoju Heideggerio broliu“. Negaliu su tuo sutikti. Juk palyginti su Heidegge- 
riu, Jaspersas neabejotinai yra parašęs tokių knygų, kuriose yra daug įdomių dalykų, 
ir net tokių knygų, kuriose yra daug idėjų, pagrįstų eksperimentu, pavyzdžiui, jo 
General Psycho-Pathology. Bet galima pacituoti keletą fragmentų iš jo ankstyvojo 
veikalo Psychology of World-Views (pirmas leidimas 1919 m.; aš cituoju iš trečio 
vokiško leidimo, 1925), iš kurių matyti, kad Jasperso pasaulėžiūra buvo pakankamai 
susiformavusi dar iki to laiko, kai Heideggeris pradėjo rašyti. „Kad suprastume žmo- 
gaus gyvenimą, turime pamatyti, kaip jis gyvena akimirkoje. Akimirka yra vienintelė 
tikrovė, tai tikrovė savaime, sielos gyvenime. Išgyventoji akimirka yra paskutinioji, 
šiltakraujė, betarpiška, gyvoji, kūniškai konkreti; tai tikrovės visuma, vienintelis kon- 
kretus daiktas <...>. Galiausiai žmogus randa egzistenciją ir absoliutą tik akimirkoje“ 
(p. 112). - (Iš sk. apie „Entuziazmo nuostatą“, p. 112): „Jei entuziazmas yra abso- 
liutus skatinantis motyvas, t. y. jei gyvenama tikrovėje ir tikrovei ir vis dar ryžtamasi 
rizikuoti viskuo, galima kalbėti apie heroizmą: apie herojišką meilę, herojišką kovą, 
herojišką darbą, etc. $ 5. Entuziazmo nuostata yra meilė <...>“ - (2 poskyris, p. 128): 
„Užuojauta nėra meilė <...>“ — (p. 127): „Todėl meilė yra žiauri, negailestinga; todėl 
tikras mylintysis ja tiki tik tada, kai ji yra būtent tokia“. - (p. 256 ff.): „III. Konkrečios 

ribinės situacijos <...>. (A) Kova. Kova yra kiekvienos egzistencijos pamatinė forma 
<...>. Reakcijos į kovos ribines situacijas yra tokios: <...>. 2. Nesupratimas, kad kova 
yra galutinis faktas: žmogus slepiasi <...>“ Ir taip toliau. Visur matome tą patį vaizdą: 
isterišką romantizmą, susijusį su brutaliu barbarizmu ir profesiniu pedantizmu, pasi- 
reiškiančiu teksto po-skyriais ir po-po-skyriais. 

% Žr. Kolnai, op. cit., p. 208. 

Dėl mano pastabos apie „lošėjo filosofiją“ žr. O.Spengler (The Hour of Decision. 
Germany and World - Historical Evolution. - German ed., 1933, p. 230; cituojama 
leid. Thus Spake Germany, p. 28): „Tas, kurio kardas nulems pergalę, bus pasaulio 
valdovas. Kauliukai jau čia, parengti šiam didingam žaidimui. Kas pirmas išdrįs juos 
mesti?“ 

O dėl gangsterių filosofijos, tai paminėsiu gal net būdingesnę labai talentingo 
autoriaus E. von Salomono knygą. Pacituosiu kelis fragmentus iš šios knygos (The 
Outlaws, 1930; cituojami fragmentai iš p. 105, 73, 63, 307, 73, 367): „Šėtoniškas 
geismas! Ar aš ir mano šautuvas nėra viena?.. Pirmasis žmogaus geismas yra geismas 
griauti... Jie šaudė nesirinkdami tik todėl, kad tai buvo smagu... Mes neturime nei 
plano, nei metodo, nei sistemos... Nežinojome, ko norime, ir nenorėjome, ką žinome... 
Visada labiausiai geisdavau griauti“. Ir t.t. (Žr. taip pat Hegemann, op. cit., p. 171.) 

9! Žr. Kolnai, op. cit., p. 313. 

?2 Apie Zieglerį žr. Kolnai, op. cit., p. 398. 

3 Citata iš A. Schopenhauer, Grundprobleme (4th ed., 1890); Pirmo leidimo 
įvadas (1840), p. XiX. - Hegelio pastaba apie „didingiausią gelmę“ (arba „pakiliausią 
gelmę“ iš Jahrbuecher d. wiss. Lit., 1827, Nr. 7; ją cituoja A. Schopenhaueris, op. 
cit. — Paskutinė citata iš A. Schopenhauer, op. cit., XVui. 


Trylikto skyriaus pastabos 


Bendra pastaba dėl skyriaus apie Marxą. Kur įmanoma, šiose pastabose aš nu- 
rodau Capital arba H. o. M, arba abu leidinius. Pavadinimą Capital aš vartoju kaip 
santrumpą tokio leidimo: K.Marx, Capital, Everyman Double Volume Edition. Intro- 
duction by G.D.H. Cole. Translated by Eden and Cedar Paul. London, J.M.Dent; New 
York, E.P. Dutton, 1930 (reprinted 1932, 1934). —- H.o. M. aš vartoju kaip santrumpą 
tokio leidinio: A Handbook of Marxism, Edited by E. Burns, London, Victor Gollanz 
Ltd., 1935. Kartu pridedu nuorodas į pilnus atitinkamų tekstų leidinius. Cituodamas 
K.Marxą ir F.Engelsą, aš nurodau į norminį maskvietiškąjį pilną jų raštų rinkinį, 
pradėtą leisti 1927 m. D.Riazanovo ir kitų, bet dar neužbaigtą (Gesamtausgabe; trum- 
pinama GA). Cituodamas V.Lenino veikalus, aš nurodau leidinį: Little Lenin Library, 

published by Martin Lawrence, vėliau by Lawrence and Wishart (trumpinama L.L.L.). 
Antras ir trečias Kapitalo tomai cituojami kaip Das Kapital (I tomas pirmą kartą 
išleistas 1867 m.); nurodomas vol. II, 1885, arba vol. III, part. I ir vol. III, part. 2 
(cituojama kaip III/1 ir III/2), abu išleisti 1894 m. Noriu aiškiai pasakyti, kad nors 
visur, kur įmanoma, nurodau minėtus vertimus, ne visada laikausi pažodinio varianto. 

! Žr. V. Pareto, Treatise on General Sociology, $ 1843. (English. transl.: The Mind 
and Society, 1935, vol. III, p. 1281; žr. taip pat tekstą, susijusį su 10 sk. 65 pastaba.) 
Pareto'as rašo (p. 1281 f.): „Valdymo menas moko, kaip surasti būdus pasinaudoti 
tokiais jausmais, o ne švaistyti energiją tuščiai stengiantis juos nuslopinti; elgiantis 
antruoju būdu vienintelis padarinys labai dažnai būna toks, kad tie jausmai tik sustip- 
rėja. Asmuo, sugebantis išsilaisvinti iš aklo savo jausmų viešpatavimo, gali pasinau- 
doti kitų žmonių jausmais, siekdamas savo tikslų... Kaip tik tokie apskritai yra val- 
dovų ir valdinių santykiai. Politikas, galintis puikiai pasitarnauti sau ir savo partijai, 
yra žmogus be prietarų, žinantis, kaip pasinaudoti kitų žmonių prietarais“. Tie prie- 
tarai, kuriuos turi galvoje Pareto'as, gali būti įvairūs: nacionalizmas, laisvės meilė, 
humanizmas. Be to, verta pažymėti, kad pačiam Pareto'ui, nors jis nusikratė daugelio 
prietarų, tikrai nepavyko nusikratyti jų visų. Tai galima matyti beveik iš kiekvieno jo 
parašyto puslapio, bet, žinoma, ypač tada, kai jis kalba apie tai, ką apytikriai vadina 
„humanistine religija“. Jo paties prietaras buvo antihumanistinė religija. Jeigu jis būtų 
pamatęs, kad iš tikrųjų renkasi ne tarp prietarų ir laisvės nuo prietarų, o tarp huma- 
nistinių prietarų ir antihumanistinių prietarų, galimas daiktas nebūtų taip patikėjęs 
savo pranašumu. (Apie prietarų problemas, žr. 24 sk. 8 (1) pastabą ir tekstą.) 

Pareto „valdymo meno“ idėjos yra labai senos; jų pradininku galima laikyti Pla- 
tono dėdę Kritiją. Jos atliko tam tikrą vaidmenį platonizmo mokyklos tradicijoje (kaip 
parodyta 8 sk. 18 pastaboje). 

2 1. Fichte's ir Hegelio idėjos atvedė prie nacionalinės valstybės ir nacionalinio 
apsisprendimo principo, prie reakcingo principo, kuriuo, nepaisant jo reakcingumo, 
nuoširdžiai tikėjo toks kovotojas už atvirą visuomenę kaip Masarykas ir kurį pripa- 
žino demokratas V.Wilsonas. (Apie Wilsoną žr., pavyzdžiui, Modern Political Doctri- 
nes, ed. by A. Zimmern, 1939, p. 223 ff.) Akivaizdu, kad toks principas šioje žemėje 
nepritaikomas; ypač jis nepritaikomas Europoje, kur tautos (t. y. kalbinės grupės) taip 
glaudžiai susijusios, kad jų visiškai neįmanoma atskirti. Wilsono bandymo šio roman- 
tiško principo laikytis Europos politikoje baisius padarinius dabar turi matyti kiekvie- 
nas. Kad Versalio sutartis buvo griežta, yra mitas; kad Wilsono principų nebuvo 
laikomasi — irgi mitas. Faktas yra tas, kad tokių principų apskritai neįmanoma taikyti 
daugiau ar mažiau nuosekliai. Versalio sutartis visų pirma ir sužlugo todėl, kad buvo 

bandoma laikytis neįgyvendinamų Wilsono principų. (Apie tai žr. 9 sk. 7 pastabą ir 
tekstą, susijusį su 12 sk. 51--64 pastabomis.) 

2. Dėl marksizmui būdingo hegelizmo, minimo šiame knygos paragrafe, aš pa- 
teiksiu sąrašą svarbiausių principų, kuriuos marksizmo kūrėjai perėmė iš Hegelio. 
Manoji Marxo traktuotė nėra grindžiama šiuo sąrašu, nes aš nesirengiu jo traktuoti tik 
kaip hegelininko, o laikau jį rimtu tyrinėtoju, kuris gali ir turi atsakyti pats už save. 

Štai tas sąrašas, kurio tvarka apytikriai atitinka pateikiamų idėjų svarbą marksiz- 
mui. 

a. Istoricizmas: visuomenės mokslo metodas yra istorijos ir ypač žmonijos isto- 
rinei raidai būdingų tendencijų tyrinėjimas. 

b. Istorinis reliatyvizmas: tai, kas dėsninga vienai istorinei epochai, nebūtinai turi 
būti dėsninga kitai istorinei epochai. (Hegelis tvirtino, kad tai, kas teisinga vienai 
epochai, nebūtinai turi būti teisinga kitai epochai.) 

c. Istorijos raidai būdingas pažangos dėsnis. 

d. Vystymasis vyksta didesnės laisvės ir didesnio protingumo kryptimi, nors įgy- 
vendinti šios tendencijos neįmanoma ją racionaliai planuojant; veikiau ją įgyvendina 
Hegelis vadina „proto gudrybe“.) 

e. Moralinis pozityvizmas, arba, Marxo atveju, moralinis „futurizmas“. (Šis ter- 
minas aiškinamas 22 skyriuje.) 

f. Klasinė sąmonė yra viena iš priemonių, kurios skatina visuomenės raidą. (He- 
gelis kalba apie tautos sąmonę, „nacionalinę dvasią“, arba „nacijos genijų“.) 

g. Metodologinis esencializmas: dialektika. 

h. Toliau dėstomos Hegelio idėjos atlieka tam tikrą vaidmenį Marxo raštuose, bet 
labiau veikia vėlesnius marksistus. 

h. Perskyra tarp tik „formalios“ laisvės ar tik „formalios“ demokratijos ir „rea- 
lios“ arba „ekonominės“ laisvės ar „ekonominės“ demokratijos, etc.; ryšium su šiomis 
idėjomis marksistų požiūris į liberalizmą yra „ambivalentiškas“, t. y. meilės ir neapy- 
kantos mišinys. 

h. Kolektyvizmas. 

Kituose skyriuose (a) punktas vėl bus pagrindinė tema. Dėl (a) ir (b) žr. taip pat 
šio sk. 13 pastabą. Dėl (b) žr. 22-24 sk. Dėl (c) žr. 22 ir 25 sk. Dėl (d) žr. 22 sk. (dėl 
Hegelio „proto gudrybės“ žr. tekstą, susijusį su 12 sk. 84 pastaba. Dėl (f) žr. 16 ir 19 
sk. Dėl (g) žr. šio sk. 4 pastabą, 6-17 sk., 13-15 sk., 15-19 sk. ir 20 sk. 20-24 
pastabas ir tekstą. Dėl (A) žr. 17 sk. 19 pastabą. (h) padarė įtaką Marxo antipsicho- 
logizmui (žr. tekstą, susijusį su 14 sk. 16 pastaba); kaip tik veikiamas Platono-Hegelio 
doktrinos, pagal kurią valstybė aukštesnė už individą, Marxas išvysto savo teoriją, 

kad net individo „sąmonę“ nulemia socialinės sąlygos. Tačiau iš esmės Marxas buvo 
individualistas; jo svarbiausias siekis buvo padėti kenčiantiems individams. Taigi ko- 
lektyvizmas savaime Marxo raštuose nėra labai svarbus. (Išskyrus nuolat pabrėžiamą 
klasinę sąmonę, minimą punkte (/); žr., pavyzdžiui, 18 sk. 45 pastabą.) Tačiau jis 
svarbus marksistinėje praktikoje. 

3 Veikale Capital (p. 387-389) Marxas pateikia keletą įdomių pastabų ir apie 
platoniškąją darbo pasidalinimo teoriją (žr. 5 sk. 29 pastabą ir tekstą) ir apie kastinį 
Platono valstybės pobūdį. (Tačiau Marxas nurodo tik Egiptą, bet ne Spartą; žr. 4 sk. 
27 pastabą.) Be to, šiame kontekste Marxas cituoja įdomų fragmentą iš Isokrato 
Busiris, p. 15 f., p. 224-225, kur Isokratas pirmą kartą pateikia argumentus darbo 
pasidalinimo naudai, labai panašius į Platono argumentus (žr. tekstą, susijusį su 5 sk. 
29 pastaba). Po to Isokratas tęsia: „,Egiptiečiams <...> sekėsi taip gerai, kad šlovin- 
giausi filosofai, aptarinėję šiuos dalykus, Egipto valstybę giria labiau negu kitas ir dar 
sako, kad spartiečiai <...> savo miestą taip puikiai valdo todėl, kad jie pamėgdžioja 
egiptiečius“. Man atrodo visai tikėtina, kad čia Isokratas užsimena apie Platoną; be 
to, visai tikėtina, kad savo ruožtu apie Isokratą užsimena Krantoras, kalbėdamas apie 
tuos, kurie kaltina Platoną dėl to, kad jis tapo egiptiečių mokiniu, kaip minėta 4 sk. 
27 (3) pastaboje. 

* Arba „griaunančios intelektą“; žr. tekstą, susijusį su 12 sk. 68 pastaba. Apie 
dialektiką apskritai ir Hegelio dialektiką konkrečiai žr. 12 sk., ypač tekstą, susijusį su 
28-33 pastabomis. Marxo dialektika šioje knygoje nenagrinėjama, nes aš ją aptarinėju 
kitur. (Žr. What is Dialectic?, Mind, N.S., vol. 49, 1940, p. 403 ff.; arba kitą variantą 
kn. Conjectures and Refutations, p. 312 ff.) Marxo, kaip ir Hegelio, dialektiką aš 
laikau pakankamai pavojinga maišalyne; bet jos nagrinėti čia nebūtina, ypač kad 
Marxo istoricizmo kritika apima visa, kas jo dialektikoje gali būti traktuojama rimtai. 

5 Žr., pavyzdžiui, citatą tekste, susijusiame su šio sk. 11 pastaba. 

6 Marxas ir Engelsas pirmą kartą kritikavo utopizmą Komunistų partijos manifes- 
te, III, 3. (Žr. H.o.M., p. 55 ff. = GA, Series I, vol. 6, p. 553-555.) Apie Marxo kritiką 
prieš „buržuazinius ekonomistus“, kurie „politinę ekonomiją bando <...> sutaikyti su 
proletariato reikalavimais“; kritiką ypač prieš Millį ir kitus Comte'o mokyklos narius, 
žr. ypač Capital, p. 868 (prieš Millį; žr. taip pat šio sk. 14 pastabą) ir p. 870 (prieš 
komtistų leid. Revue Positiviste; žr. taip pat tekstą, susijusį su 18 sk. 21 pastaba). Apie 
visos socialinės technologijos versus istoricizmo ir dalinės socialinės inžinerijos ver- 
sus utopinės socialinės inžinerijos problemas, žr. ypač 9 sk., anksčiau. (Žr. taip pat 3 
sk. 9 pastabą; 5 sk. 18 (3) pastabą ir 9 sk. 1 pastabą; nuorodas į M. Eastmano kn. 


Marxism: is it Science?) 

7 1. Dvi Lenino tekstų citatos paimtos iš S.and B. Webb, Soviet Communism (2nd 
ed., 1937), p. 650 f. Pastaboje šie autoriai sako, kad antroji citata paimta iš Lenino 
kalbos, pasakytos 1918 m. gegužės mėn. Labai įdomu, kad Leninas labai greitai 
perprato šią situaciją. Prieš pat ateinant jo partijai į valdžią, 1917 m. rugpjūčio mėn., 
kai išėjo jo knyga Valstybė ir revoliucija, jis vis dar buvo grynas istoricistas. Jis ne 
tik nesuprato nepaprastai sunkių problemų, susijusių su naujos visuomenės kūrimu, 
bet kaip ir daugelis marksistų tikėjo, kad tokių problemų nėra ar kad jas išspręs 
istorinis procesas. Žr. ypač citatas iš Valstybės ir revoliucijos, leid. H.o.M., p. 757 f. 
(= V. Lenin, State and Revolution, L.L.L., vol. 14, p. 77-79), kur Leninas pabrėžia 
organizavimo ir administravimo problemų paprastumą įvairiose besivystančios komu- 
nistinės visuomenės fazėse. „Visa, ko reikia, — rašo jis, — kad jie lygiai dirbtų, teisin- 
gai laikytųsi darbo mato ir gautų vienodą atlyginimą. Šiam reikalui būtiną apskaitą ir 
kontrolę kapitalizmas supaprastino (išskirta originale) iki kraštutinumo“. Šiuos kon- 
trolės metodus darbininkai gali paprasčiausiai perimti, nes jais gali naudotis „kiekvie- 
nas, mokantis skaityti ir rašyti ir žinantis keturis aritmetikos veiksmus“. Šie stebėtinai 
naivūs teiginiai nėra jokia išimtis. (Panašios idėjos buvo keliamos Vokietijoje ir An- 
glijoje; žr. šios pastabos (2) punktą. Juos reikia palyginti su Lenino kalbomis, pasa- 
kytomis po kelių mėnesių. Iš jų matyti, kad pranašas „mokslinis socialistas“ net 
nenujautė ateityje jo laukiančių problemų ir negandų. (Turiu galvoje karinio komuniz- 
mo meto negandas, o tas metas buvo šitokio pranašiško ir antitechnologinio marksiz- 
mo padarinys.) Bet kartu jos rodo, kad Leninas sugebėjo suprasti ir pripažinti savo 
padarytas klaidas. Jis atmetė marksizmą praktikoje, bet ne teorijoje. Žr. taip pat Le- 
nino veikalo V sk., 2 ir 3 skirsnius, H.o.M., p. 742 ff. (= State and Revolution, p. 67- 
73), kur aiškiai matyti, kad, prieš paimant valdžią, Lenino „mokslinis socializmas“ 
buvo grynai istoricistinis, t. y. pranašiškas ir antitechnologinis („antiutopinis“, kaip 
galėjo pasakyti pats Leninas; žr. p. 747 = State and Revolution, p. 70—71.) 

Bet kai Leninas prisipažįsta nežinąs nė vienos knygos, kurioje būtų keliamos 
konstruktyvesnės socialinės inžinerijos problemos, jis tik parodo, kad marksistai, iš- 
tikimi Marxo priesakams, neskaitė net „utopinių“ veikalų, parašytų „kabinetinių pro- 
fesorių socialistų“, bandžiusių pradėti kelti kaip tik šias problemas. Turiu galvoje 
p. 248 ff.) ir J. Popperį-Lynkeusą Austrijoje. Be daugelio kitų koncepcijų, pastarasis 
autorius kūrė kolektyvinės žemdirbystės, ypač didžiulių ūkių, panašių į tuos, kurie 
vėliau buvo sukurti Rusijoje, valdymo technologiją (žr. jo Allgemeine Nahrpflicht, 
1912; žr. p. 206 ff. ir 300 ff., 2nd. ed., 1923). Bet marksistai jį atstūmė kaip „pusiau 
socialistą“. Jie vadino jį „pusiau socialistu“, nes savo visuomenėje jis paliko vietos 
privačiam sektoriui; valstybės ekonominę funkciją jis apribojo rūpinimusi kiekvieno 

žmogaus pagrindiniais poreikiais — „,garantuotu pragyvenimo minimumu“. Už šių ribų 
viskas buvo pavaldu griežtai konkurencinei sistemai. 

2. Anksčiau cituotame fragmente iš Valstybės ir revoliucijos išreikštas Lenino 
požiūris (kaip pažymėjo J.Vineris) labai panašus į Johno Carrutherso poziciją (J.Car- 
ruthers, Socialism and Radicalism, žr. 9 sk. 9 pastabą); žr. ypač p. 14-16. Jis sako: 
„Kapitalistai išrado tokią finansų sistemą, kuri, nors ir būdama sudėtinga, pakankamai 
paprasta, kad veiktų praktikoje, ir kuri labai gerai padeda kiekvienam žmogui puikiau- 
siai valdyti savo gamyklą. Labai panaši, tačiau daug paprastesnė finansų sistema 
išrinktam socialistinės gamyklos valdytojui parodys, kaip jis turi ją tvarkyti, ir jam, 
kaip ir kapitalistui, nereikės profesionalaus organizatoriaus paramos“. 

8 Šis naivus natūralistinis šūkis ir yra Marxo „komunizmo principas“ (Marxo 
perimtas iš Louiso Blanco straipsnio L'organisation de travail — tai man maloniai 
nurodė Bryanas Magee). Jis kilęs iš platonizmo ir ankstyvosios krikščionybės (žr. 5 
sk. 29 pastabą; Apaštalų darbai, 2, 44—45 ir 4, 34-35; žr. taip pat 24 sk. 48 pastabą 
ir ten esančias panašaus turinio nuorodas). Šį principą Valstybėje ir revoliucijoje 
cituoja Leninas; žr. H.o.M., p. 752 (= State and Revolution, p. 74). Marxo „socializmo 
principas“, esantis ir naujojoje TSRS Konstitucijoje (1936), beveik toks pat, tačiau ne 
toks radikalus; žr. 12 Konstitucijos straipsnį, kuriame rašoma: „Tarybų Sąjungoje 
įgyvendintas socializmo principas: iš kiekvieno pagal sugebėjimus, kiekvienam pagal 
darbą“. Tai, kad ankstyvosios krikščionybės terminas „reikmės“ pakeičiamas terminu 
„darbas“, romantišką ir ekonomiškai visai neapibrėžtą frazę paverčia grynai praktiniu, 
tačiau trivialiu principu, be to, tokiu principu, kurį gali savintis ir „kapitalizmas“. 

* Turiu galvoje garsios Engelso knygos pavadinimą: Socializmo išsivystymas iš 
utopijos į mokslą. (Ši knyga buvo išleista angliškai ir pavadinta: Socialism: Utopian 
and Scientific.) 

10 Žr. mano The Poverty of Historicism (Economica, 1944: dabar išleistą atskirai). 

"| Tai vienuoliktoji Marxo tezė apie Feuerbachą (1845), žr. H.o.M., p. 231 (= 
F.Engels, Ludwig Feuerbach und der Ausgang der Klassischen deutshen Philosophie, 
J.W. Dietz, Nachf. Berlin, 1946, p. 56). Žr. taip pat šio sk. 14-16 pastabas ir kn. The 
Poverty of Historicism 1, 17 ir 18 skirsnius. 

12 Neketinu detaliai aptarinėti metafizinių ar metodologinių determinizmo proble- 
mų. (Keletas pastabų apie šią problemą bus 22 sk.) Bet noriu pabrėžti, kad terminus 
„determinizmas“ ir „mokslinis metodas“ traktuoti kaip sinonimus yra visai neteisinga. 
Tačiau taip vis dar daroma; net toks autorius, kaip B. Malinowskis, rašantis puikiai 
ir aiškiai, šiuos terminus tapatina. Žr., pavyzdžiui, jo straipsnį leid. Human Affairs 
(ed. by Cattell, Cohen and Travers, 1937), chapter XII. Aš visai sutinku su šiame 
straipsnyje dėstomomis metodologinėmis nuostatomis, su reikalavimu mokslinį meto- 

dą taikyti visuomenės moksle, taip pat pritariu ir puikiam romantinių tendencijų ant- 
ropologijoje smerkimui (žr. ypač p. 207 ff., 221-224). Bet kai Malinowskis siūlo 
taikyti „„determinizmą žmonijos kultūros tyrinėjimuose“ (p. 212; žr., pavyzdžiui, taip 
pat p. 252), aš nebesuprantu, ar „determinizmas“ jam yra kas nors daugiau už papras- 
čiausią „mokslinį metodą“. Tačiau ši lygtis neteisinga ir, kaip parodyta tekste, labai 
pavojinga, nes ji gali atvesti prie istoricizmo. 

3 Istoricizmo kritiką žr. The Poverty of Historicism (Economica, 1944). 

Marxui galima atleisti už jo klaidingą tikėjimą „istorinio vystymosi gamtiniu 
dėsniu“, nes kai kurie jo epochos geriausi mokslininkai (būtent T.H.Huxley's; žr. jo 
Lay Germons, 1880, p. 214) tikėjo galimybe atrasti evoliucijos dėsnį. Tačiau negali 
būti empirinio „evoliucijos dėsnio“. Tai specifinė evoliucionistinė hipotezė, konsta- 
tuojanti, kad gyvybė žemėje atsirado tam tikru būdu. Tuo tarpu universalus arba 
gamtinis evoliucijos dėsnis turėtų suponuoti hipotezę apie gyvybės vystymąsi visose 
planetose (mažų mažiausiai). Kitaip tariant, jei apsiribojame vieno unikalaus proceso 
stebėjimu, negalime tikėtis atrasti ir patikrinti „gamtos dėsnį“. (Žinoma, egzistuoja 
evoliucijos dėsniai, susiję su jaunų organizmų raida, etc.) 

Gali egzistuoti sociologiniai dėsniai, ir netgi sociologiniai dėsniai, susiję su pa- 
žangos problema; pavyzdžiui, hipotezė, kad ten, kur mąstymo ir keitimosi mintimis 
laisvę efektyviai saugo teisinės institucijos ir diskusijos viešumą užtikrinančios insti- 
tucijos, mokslas progresuos. (Žr. 23 skyrių.) Tačiau esama priežasčių, dėl kurių mums 
geriau išvis nekalbėti apie istorijos dėsnius. (Žr. 25 sk. 7 pastabą ir tekstą.) 

4 Žr. Capital, p. 864 (Pirmojo leidimo pratarmė. Dėl panašios Millio pastabos, žr. 
16 pastabą, toliau). Toje pačioje vietoje Marxas sako dar štai ką: „Galutinis šio vei- 
kalo tikslas — atskleisti šiuolaikinės visuomenės ekonominį judėjimo dėsnį“. (Apie tai 
žr. H.o.M., p. 334 ir tekstą, susijusį su šio sk. 16 pastaba.) Prieštaravimai tarp Marxo 
pragmatizmo ir jo istoricizmo tampa visai akivaizdus, jei šią citatą lyginame su jo 
vienuoliktąja teze apie Feuerbachą (cituojama su šio sk. 11 pastaba susijusiame teks- 
te). Kn. Įstoricizmo skurdas 17 skirsnyje šį prieštaravimą aš pabandžiau išryškinti 
Marxo istoricizmą pateikdamas tuo pavidalu, kuris tiksliai atitinka jo kritiką prieš 
Feuerbachą. Juk tekste cituojamą Marxo fragmentą galima perfrazuoti ir taip: istori- 
cistas gali tik interpretuoti visuomenės raidą ir visaip ją skatinti; tačiau, jo manymu, 
niekas negali jos pakeisti. Žr. taip pat 22 sk., ypač tekstą, susijusį su 5 ff pastaba. 

!5 Žr. Capital, p. 469; kitos trys citatos iš Capital, p. 868 (Antro leidimo pratarmė. 
Vertimas „shallow syncretism“ [lėkštas sinkretizmas“] ne visai perduoda labai stiprų 
posakį originale); op. cit., p. 673 ir op. cit., p. 830. Dėl tekste minimų „daugybės 
netiesioginių liudijimų“, žr., pavyzdžiui, op. cit., p. 105, 562, 649, 656. 

16 Žr. Capital, p. 864 = H.o.M., p. 374; žr. šio sk. 14 pastabą. Kitos trys citatos 
iš J.S. Mill, A System of Logic (1st ed., 1843; cituojama iš 8th ed.), Book VI, Chapter 
X; § 2 (pabaiga); $ 1 (pradžia); $ 1 (pabaiga). Įdomią citatą (kurioje sakoma beveik 
tas pat, kaip ir garsiojoje Marxo pastaboje, cituojamoje tekste, susijusiame su 14 
pastaba) galima rasti tame pačiame Millio Logikos skyriuje, $ 8. Kalbėdamas apie 
istorinį metodą, kuriuo remiantis ieškoma „visuomenės santvarkos ir visuomenės pa- 
žangos dėsnių“, Millis rašo: „Jo dėka mums galbūt kada nors pavyks ne tik pažvelgti 
į būsimą žmonijos istoriją, bet ir nustatyti, kokias dirbtines priemones ir kokiu mastu 
jas galima naudoti, kad pagreitintume natūralią pažangą tiek, kiek ji naudinga, kad 
atsvertume galimus jos nepalankius ir nenaudingus padarinius ir kad apsisaugotume 
nuo tų pavojų ar atsitiktinumų, kurie gresia žmonijai dėl neišvengiamų atsitiktinių jos 
pažangos raidos veiksnių“. (Išskirta mano.) Arba tariant Marxo žodžiais, „sutrumpinti 
ir palengvinti jos gimdymo kančias“. 

"7 Žr. Mill, loc. cit, $ 2; kitos pastabos iš $ 3 pirmosios ištraukos. Terminai 
„orbita“ ir „trajektorija“ vartojami $ 3 antrosios ištraukos pabaigoje. Kalbėdamas apie 
„orbitas“, Millis, galimas daiktas, turi galvoje tokias ciklines istorinio vystymosi teo- 
rijas, kurios dėstomos Platono Politike ir, galimas daiktas, N. Machiavelli'o Svarsty- 
muose apie Tito Livijaus pirmąją dekadą (Discourses on Livy). 

Iš Žr. Mill, loc. cit., $ 3 paskutinės citatos pradžią. — Dėl visų šių pastraipų žr. taip 
pat 14 sk. 6-9 pastabas ir The Poverty of Historicism, 22, 24, 27, 28 skirsnius. 

'? Ryšium su psichologizmo (termino autorius E. Husserlis) problema galiu paci- 
tuoti kelis sakinius iš puikaus psichologo D. Katzo darbų; šios citatos paimtos iš jo 
straipsnio Psychological Needs (Chapter III iš Human Affairs, ed. by Cattell, Cohen 
and Travers, 1937, p. 36). „Filosofijoje tam tikra laiką egzistavo tendencija psicho- 
logiją traktuoti kaip visų kitų mokslų pamatą... Ši tendencija paprastai vadinama 
psichologizmu... Tačiau net tokie mokslai, kurie, kaip sociologija ir ekonomika, glau- 
džiau susiję su psichologija, turi neutralų branduolį, kuris nėra psichologinis...“ Psi- 
chologizmas bus aptarinėjamas išsamiau 14 sk. Žr. taip pat 5 sk. 44 pastabą. 

2 Žr. Marxo veikalo A Contribution to the Critique of Political Economy (1859) 
pratarmę, cituojamą leid. H.o.M., p. 371 (= Karl Marx, Zur Kritik der politischen 
Oekonomie, edited by K. Kautsky, J.W. Dietz, Nachf. Berlin, 1930, LIV-LV, taip pat 
ir Capital, p. XV f.). Šis fragmentas išsamiau cituojamas tekste, susijusiame su 15 sk. 
13 pastaba, ir tekste, susijusiame su 16 sk. 3 pastaba; žr. taip pat 14 sk. 2 pastabą. 


Keturiolikto skyriaus pastabos 


! Žr. ankstesnio sk. 19 pastabą. 
2 Žr. Marxo kn. A Contribution to the Critigue of Political Economy pratarmę, 
cituojamą ir 13 sk. 20 pastaboje, ir tekste, susijusiame su 15 sk. 13 pastaba ir 16 sk. 

4 pastaba; žr. H.o.M., p. 372 = Capital, p. XVi. Žr. taip pat K.Marx and F.Engels, 
German Ideology (H.o.M., p. 213 = GA, Series I, vol. v, 16): „Ne sąmonė lemia 
gyvenimą, o gyvenimas lemia sąmonę“. 

3 Žr. M. Ginsberg, Sociology (Home University Library, p. 130 ff.), kur ši proble- 
ma svarstoma panašiame kontekste, tačiau nenurodant Marxo. 

* Žr., pavyzdžiui, Zoology Leaflet 10, Chicago, Field Museum of Natural History, 
1929, 

s Apie institucionalizmą žr. ypač 3 sk. (tekstą, susijusį su 9 ir 10 pastabomis) ir 
9 sk. 

6 Žr. J.S. Mill, A System of Logic, VI; IX, $ 3. (Žr. taip pat 13 sk. 16-18 pastabas.) 

7 Žr. J.S. Mill, op. cit., VI; VI, $ 2. 

* Žr. J.S. Mill, op. cit., VI; VII, $ 1. Apie prieštaravimą tarp „metodologinio 
individualizmo“ ir „metodologinio kolektyvizmo“ žr. F.A. von Hayek, Scientism and 
the Study of.Society, Part II, section VII (Economica, 1943, p. 41 ff.). 

? Šią ir kitą citatą žr. J.S. Mill, op. cit., VI; X, $ 4. 

10 Terminą „sociologiniai dėsniai“ aš vartoju pažymėti natūraliems visuomenės 
gyvenimo dėsniams, priešpriešinamiems normatyviniams dėsniams; žr. tekstą, susijusį 
su 5 sk. 8-9 pastabomis. 

" Žr. 3 sk. 10 pastabą. (Ši citata iš mano kn. The Poverty of Historicism, part. II, 
p. 122 (Economica, N.S., Xi, 1944), ir p. 65.) Mintį, kad būtent Marxas pirmas 
suvokė socialinę teoriją kaip beveik visų mūsų veiksmų nepageidaujamų socialinių 
padarinių tyrinėjimą, aš perėmiau iš K.Polanyt'o, šį marksizmo aspektą pabrėždavu- 
sio privačiose diskusijose (1924). 

* 1. Tačiau reikia pažymėti, kad, nepaisant tik ką paminėto marksizmo aspekto, 
kurio atžvilgiu Marxo ir mano požiūris į metodą iš esmės sutampa, aš kitaip negu 
Marxas įsivaizduoju būdą, kuriuo turi būti nagrinėjami šitie nesiektini ir netyčiniai 
padariniai. Mat Marxas buvo metodologinis kolektyvistas. Jis buvo įsitikinęs, kad 
būtent „ekonominių santykių sistema“ savaime sukelia nenorimus padarinius — insti- 
tucijų sistemą, kurią savo ruožtu galima aiškinti, remiantis „gamybos priemonių“ 
sąvoka, bet kurios negalima nagrinėti, remiantis individo, individų santykių ir indivi- 
dų veiksmų sąvokomis. Priešingai, aš manau, kad institucijas (tradicijas) reikia nag- 
rinėti, remiantis individualizmo kategorija, t. y. tariant, kad egzistuoja tam tikromis 
aplinkybėmis veikiančių individų santykiai ir šitų veiksmų netyčiniai padariniai. 

2. Nuoroda tekste į „drobės nuvalymą“ ir į 9 sk. siejasi su šio sk. 912 pastabomis 
ir tekstu. 

3. Dėl pastabų tekste (paragrafe, su kuriuo siejosi ši pastaba, ir kai kuriuose 
tolesniuose paragrafuose) apie mūsų veiksmų netyčinius socialinius padarinius aš 
noriu atkreipti dėmesį į faktą, kad fizikos moksluose (ir mechaninės inžinerijos bei 
technologijos srityje) situacija yra šiek tiek panaši. Iš tikrųjų technologijos tikslas visų 
pirma yra toks: informuoti mus apie netyčinius mūsų veiksmų padarinius (pavyzdžiui, 
kad, sustiprinus kai kurias tilto dalis, tiltas gali tapti per sunkus). Šią analogiją galima 
tęsti iš toliau. Techniniai išradimai retai kada veikia taip, kaip buvo planuota iš pra- 
džių. Automobilio variklio išradėjai, galimas daiktas, nenumatė savo veiksmų socia- 
linių padarinių, bet visiškai aišku, kad jie nenumatė grynai ir techninių padarinių — 
daugelio automobilių gedimo būdų. Kadangi, siekiant išvengti avarijų, automobiliai 
buvo keičiami, jie pasikeitė nebeatpažįstamai. (Kartu su jais pasikeitė ir kai kurie 
žmonių motyvai bei siekiai.) 

4. Apie maniškę sąmokslo teorijos kritiką (p. 94-96) žr. mano straipsnius Predic- 
tion and Prophecy and their Significance for Social Theory (Proceedings of the Xth 
International Congress of Philosophy, 1948, vol. i, p. 82 ff., ypač p. 87 f.) ir Towards 
a Rational Theory of Tradition (The Rational Annual, 1949, p. 36 ff., ypač p. 40 f.). 
Šiuo metu abu straipsniai yra mano knygoje Conectures and Refutations.* 

12 Žr. ištrauką iš J.S. Millio, cituojamą šio sk. 8 pastaboje. 

3 Žr. 10 sk. 63 pastabą. Didelis įnašas į valdžios logiką priklauso Platonui (Vals- 
tybė VIII ir IX kn. ir Įstatymai), Aristoteliui, Machiavelli'ui, Pareto'ui ir daugeliui 
kitų. 

4 Žr. Max Weber, Gesammelte Aufsaetze zur Wissenschaftslekre (1922), ypač p. 
408 ff. 

Galima pridurti pastabą dėl dažnai kartojamo teiginio, kad visuomenės mokslų 


266 


metodas skiriasi nuo gamtos mokslų metodo, nes „socialinius atomus"“, t. y. pačius 
save, mes pažįstame tiesiogiai, tuo tarpu fizinius atomus pažįstame tik hipotetiškai. 
Todėl dažnai daroma išvada (pavyzdžiui, Karlas Mengeris), kad visuomenės mokslų 
metodas, kadangi jis remiasi savižina, yra psichologinis ar „subjektyvus“, ne taip kaip 
„objektyvūs“ gamtos mokslų metodai. Į tai galima atsakyti štai ką: tikrai nėra prie- 
žasties, dėl kurios mes turėtume nesinaudoti „tiesiogine“ savižina. Tačiau tokia savi- 
žina visuomenės moksluose naudinga tik tada, jei mes apibendriname, t. y. jei taria- 
me, kad mūsų savižina tinka ir kitiems. Bet toks apibendrinimas yra hipotetinis, ir jį 
reikia patikrinti ir pakoreguoti „objektyviu“ eksperimentu. (Prieš sutikdami žmogų, 
nemėgstantį šokolado, kai kurie žmonės gali nesunkiai patikėti, kad šokoladą mėgsta 


visi.) Be abejonės, „socialinių atomų“ atveju tam tikra prasme mūsų padėtis geresnė, 

negu fizinių atomų atveju ir dėl mūsų savižinos, ir dėl kalbos vartojimo. Tačiau 
mokslinio metodo požiūriu sociologinė hipotezė, atsirandanti dėl savižinos, nesiskiria 
nuo fizikinės atomų hipotezės. Šią hipotezę fizikui gali padėti suformuluoti irgi savos 
rūšies intuicija, atskleidžianti, kokie yra atomai. Ir abiem atvejais ši intuicija yra 
hipotezę keliančio žmogaus asmeninis reikalas. „Viešas“ ir svarbus mokslo elementas 
yra tik klausimas, ar tas hipotezes galima patikrinti eksperimentu ir ar jų tas patikri- 
nimas nesugriauna. 

Šiuo požiūriu visuomenės teorijos ne „subjektyvesnės“ už fizikos teorijas. (Todėl, 
pavyzdžiui, būtų aiškiau kalbėti apie „subjektyvių verčių teoriją“ ar apie „pasirinkimo 
aktų teoriją“, o ne apie „subjektyvią verčių teoriją“; žr. taip pat 20 sk. 9 pastabą.) 

!5 Šis paragrafas buvo įterptas, kad būtų galima išvengti tekste minimų nesusipra- 
timų. Esu dėkingas prof. E. Gombrichui už tai, kad jis atkreipė mano dėmesį į šitokio 
nesusipratimo galimybę. 

16 Hegelis tvirtino, kad jo „idėja“ yra kažkas, kas egzistuoja „absoliučiai“, t. y. 
nepriklausomai nuo kieno nors mąstymo. Todėl galima tvirtinti, kad jis nebuvo psi- 
chologistas. Tačiau Marxas visai pagrįstai šito hegeliškojo „absoliutaus idealizmo“ 
nepriėmė rimtai, jį veikiau interpretuodamas kaip „„užmaskuotą psichologizmą“ ir dėl 
to jį kritikuodamas. Žr. Capital, p. 873 (išskirta mano): „Hegeliui mąstymo procesas 
(kurį jis net pateikia užmaskuotu pavidalu, kaip „idėją“, kaip savarankišką veikėją ar 
subjektą) yra tikrovės kūrėjas“. Marxas savo kritiką nukreipia prieš doktriną, kad 
mąstymo procesas (sąmonė arba protas) kuria „tikrovę“; jis parodo, kad šis procesas 
nekuria net socialinės tikrovės (jau nekalbant apie medžiaginę visatą). 

Hegelio teoriją apie individo priklausomybę nuo visuomenės žr. (be 12 sk. iii 
skirsnio) 23 sk. esantį mokslinio metodo visuomeninio ar, tariant tiksliau, tarpasme- 
ninio elemento aptarimą, taip pat ir atitinkamą tarpasmeninio elemento racionalumo 


srityje aptarimą. 


Penkiolikto skyriaus pastabos 


! Žr. D. Cole'o Capital pratarmę, CVi (bet kartu žr. kitą pastabą). 

? Leninas irgi kartais vartodavo terminą „vulgarieji marksistai“, bet šiek tiek kita 
prasme. — Kad vulgarusis marksizmas turi mažai ką bendro su Marxo pažiūromis, 
galima matyti iš Cole'o analizės, op. cit., XX, iš teksto, susijusio su 16 sk. 4 ir 5 
pastabomis ir iš 17 sk. 17 pastabos. 

3 Pasak A. Adlerio, valdžios geismas, žinoma, iš tikrųjų yra ne kas kita, kaip 


poreikis kompensuoti nepilnavertiškumo jausmą, įrodant savo pranašumą. 

Kai kurie vulgarieji marksistai tiki net tuo, kad galutinį tašką šiuolaikinio žmo- 
gaus filosofijoje padėjo Einsteinas, kuris, jų manymu, atrado „reliatyvumą“ ar „relia- 
tyvizmą“, t. y. tai, kad „viskas reliatyvu“. 

* J.F. Heckeris (Moscow Dialogues, p. 76) apie vadinamąjį Marxo „istorinį ma- 
terializmą“ rašo štai ką: „Aš būčiau linkęs jį vadinti „dialektiniu istoricizmu“ ar <...> 
kaip nors panašiai“. - Vėl atkreipsiu skaitytojo dėmesį į tai, kad šioje knygoje nenag- 
rinėju Marxo dialektikos, nes aptariau ją kituose veikaluose. (Žr. 13 sk. 4 pastabą.) 

s Apie Herakleito lozungą žr. ypač tekstą, susijusį su 2 sk. 4 (3) pastaba, 4 sk. 16- 
17 pastabas ir 6 sk. 25 pastabą. 

é Abi kitos citatos iš Capital, p. 873 (I tomo antrojo leidimo epilogo). 

1 Žr. Das Kapital, vol. III/2 (1894), p. 355; t. y. sk. 48, skirsnis III, iš kurio 
paimtos šios citatos. 

8 Žr. Das Kapital, vol. III/2, loc. cit. 

° Šio paragrafo citatos iš F. Engels, Anti-Dühring; žr. H.o.M., p. 298, 299 (= F. 
Engels, Herrn Eugen Duehring s Umwaelzung der Wissenschaft, GA specialus tomas, 
p. 294—295). 

10 Turiu galvoje, sakysime, ekonominių sąlygų (pavyzdžiui, poreikio matuoti že- 
mę) įtaką Egipto geometrijai ir kitokiam ankstyvosios pitagorininkų geometrijos vys- 
tymuisi Graikijoje. 

!! Žr. ypač citatą iš Capital, 14 sk. 13 pastaboje; be to, žr. visas citatas iš veikalo 
A Contribution to the Critigue of Political Economy pratarmės, tekste, susijusiame su 
kita pastaba, cituojama tik iš dalies. Apie Marxo esencializmo problemą ir perskyrą 
tarp „tikrovės“ ir regimybės žr. šio sk. 13 pastabą ir 17 sk. 6 ir 16 pastabas. 

'2 Bet aš linkęs sakyti, kad Marxo požiūris šiek tiek geresnis negu hegeliškojo ar 
platoniškojo idealizmo pozicija; kaip sakiau str. „What is Dialectic?“, jei man reikėtų 
rinktis, aš pasirinkčiau materializmą, bet, laimei, rinktis man nereikia. (Žr. Mind., vol. 
49, p. 422, arba Conjectures and Refutations, p. 331, kur aš nagrinėju labai panašias 
problemas.) 

3 Šią ir kitas citatas žr. Marxo veikalo A Contribution to the Critique of Political 
Economy pratarmę; H.o.M., p. 372 (= Zur Kritik der politischen Oekonomie, LV). 

Šias citatas (ir su 16 sk. 3 pastaba susijusį tekstą) padės geriau suprasti Marxo 
Poverty of Philosophy II dalies antroji pastaba (žr. H.o.M., p. 354 f. - GA, Series I, 
vol. Vi, p. 179-180); Marxas čia nagrinėja visuomenę labai aiškiai išskirdamas, jei 
taip galima sakyti, tris sluoksnius. Pirmas sluoksnis atitinka „tikrovę“ arba „esmę“, 
antras ir trečias — pirminę ir antrinę regimybės formą. (Tai labai panašu į platoniškąją 
idėjų, juslinių daiktų ir juslinių daiktų vaizdų perskyrą; žr. apie Platono esencializmo 


736 


15 SKYRIAUS PASTABOS 


problemą 3 sk.; apie atitinkamas Marxo idėjas žr. taip pat 17 sk. 8 ir 16 pastabas. 
Pirmas arba pamatinis sluoksnis (arba „tikrovė“) yra medžiaginis sluoksnis, technika 
ir kitos visuomenėje esančios gamybos priemonės; šį sluoksnį Marxas vadina medžia- 
ginėmis „gamybinėmis jėgomis“ arba „materialine gamyba“. Antrą sluoksnį jis vadina 
„gamybiniais santykiais“; jie priklauso nuo pirmo sluoksnio: „Socialiniai santykiai 
glaudžiai susiję su gamybinėmis jėgomis. Sukurdami naujas gamybines jėgas, žmonės 
keičia savąjį gamybos būdą; keisdami gamybos būdą, jie keičia savo gyvenimo už- 
tikrinimo būdą — jie keičia visus savo socialinius santykius“. (Apie du pirmuosius 
sluoksnius žr. tekstą, susijusį su 16 sk. 3 pastaba.) Trečią sluoksnį sudaro ideologijos, 
t. y. teisės, moralės, religijos ir mokslo idėjos: „Tie patys žmonės, kurie sukuria savo 
socialinius santykius, atitinkančius materialinę gamybą, kartu kuria principus, idėjas 
ir kategorijas, atitinkančias jų socialinius santykius“. Orientuodamiesi į šią analizę, 
galime sakyti, kad Rusijoje pirmas sluoksnis buvo pertvarkytas pagal trečią. Tai ryš- 
kus Marxo teorijos paneigimas. (Žr. taip pat kitą pastabą.) 

!* Labai lengva imtis bendro pobūdžio pranašysčių; pavyzdžiui, pranašauti, kad, 
praėjus tam tikram laikui, lis. Todėl ne tiek daug reiškia pranašystė, kad kelių dešimt- 
mečių tarpsnyje, kur nors įvyks revoliucija. Bet, kaip matome, Marxas pasakė ne 
kažin ką daugiau, bet pasakė tiek, kad įvykiai paneigtų jo pranašysčių teisingumą. 
Tie, kurie nori nepaisyti šio paneigimo, iš Marxo sistemos atima visokį empirinį 
reikšmingumą. Tada ji tampa grynai „metafizinė“ (ta prasme, apie kurią kalbama 
mano kn. The Logic of scientific Discovery). 

Kaip Marxas, remdamasis savo teorija, suprato bendrą revoliucijos mechanizmą, 
iliustruoja toks buržuazinės socialinės revoliucijos apibūdinimas (ši revoliucija dar 
vadinama „pramonės revoliucija“), esantis Komunistų partijos manifeste (H.o.M., p. 
28; išskirta mano = GA, Series I, vol. Vi, p. 530-531): „Gamybos ir mainų priemonės, 
sukūrusios buržuaziją, atsirado feodalinėje visuomenėje. Tam tikroje gamybos ir mai- 
nų priemonių raidos pakopoje <...> feodaliniai gamybiniai santykiai pradėjo nebeati- 
tikti jau atsiradusių gamybinių jėgų. Jie tapo tų jėgų grandinėmis. Juos reikėjo sulau- 
žyti. Ir jie buvo sulaužyti“. (Žr. taip pat tekstą, susijusį su 17 sk. 11 ir 17 pastabomis.) 

5 Žr. H.Heine, Religion and Philosophy in Germany. (Engl. transl., 1882); cituo- 
jama pagal P. Caruso Kanto Prolegomenų, 1912, p. 267, priedą. 

'¢ Man atrodo, kad Marxas dažnai būdavo nepakantus. Nepaisant to, aš jaučiu — 
nors galiu ir klysti, — kad jam pakako kritiškumo įžvelgti visokio dogmatizmo silpny- 
bę ir kad jam būtų nepatikęs tas būdas, kuriuo jo teorijos buvo paverstos dogmų 
rinkiniais. (Žr. 17 sk. 30 pastabą ir p. 425 ir mano str. „What is Dialectic?“, paskelbtą 
kn. Conjectures and Refutations, p. 334. Žr. 13 sk. 4 pastabą.) Tačiau, atrodo, Engel- 

sas buvo linkęs toleruoti marksistų nepakantumą ir ortodoksalumą. Pirmojo angliško- 
jo Capital leidimo pratarmėje (žr. Capital, p. 886) apie šią knygą jis rašo, kad ji 
„kontinente dažnai vadinama 'darbininkų klasės Biblija'“. Ir užuot protestavęs prieš 
tokį apibūdinimą, „mokslinį“ socializmą paverčiantį religija, toliau komentuodamas 
Engelsas tikina, kad Capital nusipelno tokio pavadinimo, nes „šio veikalo išvados, 
kasdien vis labiau tampa didžiojo darbininkų klasės sąjūdžio pamatiniais principais“ 
visame pasaulyje. Todėl lieka tik vienas žingsnis iki eretikų medžioklės ir ekskomu- 
nikacijos tų žmonių, kurie išsaugojo kritinę, t. y. mokslinę dvasią, tą pačią dvasią, kuri 


kadaise įkvėpė ir Engelsą, ir Marxą. 


Šešiolikto skyriaus pastabos 


! Žr. K.Marx ir F.Engels, The Communist Manifest; žr. H.o.M., p. 22 (= GA, 
Series I, vol. Vi, p. 525). Kaip nurodyta 4 sk. (žr. tekstą, susijusį su 5-6 ir 11-12 
pastabomis), Platonas turėjo labai panašias idėjas. 

2 Žr. tekstą, susijusį su 14 sk. 15 pastaba. 

3 Žr. K.Marx, The Poverty of Philosophy, H.o.M., p. 355 (= GA, Series I, vol. Vi, 
p. 179). (Citata iš tos pačios vietos, kaip ir citata, esanti 15 sk. 13 pastaboje.) 

* Žr. kn. A Contribution to the Critigue of Political Economy pratarmę; žr. Capi- 
tal, CVi, ir H.o.M., p. 371 f. (< Zur Kritik der politischen Oekonomie, LIV-LV. Žr. 
taip pat 13 sk. 20 pastabą, 14 sk. 1 pastabą, 15 sk. 13 pastabą ir tekstą.) Cituojamą 
fragmentą ir ypač terminus „materialinės gamybinės jėgos“ ir „gamybiniai santykiai“ 
šiek tiek paaiškina fragmentai, cituoti 15 sk. 13 pastaboje. 

5 Žr. Capital, p. 650 f. Žr. taip pat panašią citatą apie kapitalistą ir vargšą kn. 
Capital, p. 138 f., = H.o.M., p. 437; žr. taip pat 17 sk. 17 pastabą. Kn. The Poverty 
of Philosophy, H.o.M., p. 367 (= GA, Series I, vol. Vi, p. 189), Marxas rašo: „Nors 
visi šiuolaikinės buržuazijos atstovai turi tą patį interesą, nes sudaro klasę, stovinčią 
priešpriešiais kitai klasei, jie turi priešingų, antagonistinių interesų, nes stovi prieš- 
priešiais vienas kitam. Šis interesų prieštaravimas atsiranda iš ekonominių jų buržu- 
azinio gyvenimo sąlygų“. 

6 Capital, p. 651. 

' Tai tiksli Hegelio nacionalistinio istoricizmo analogija; Hegelio požiūriu tikrąjį 
nacijos interesą įsisąmonina subjektyvūs nacijos narių, ypač nacijos vado, protai. 

8 Žr. tekstą, susijusį su 13 sk. 14 pastaba. 

* Žr. Capital, p. 651. 

10 * Iš pradžių aš vartojau terminą „laissez faire capitalism“; bet turėdamas gal- 
voje faktą, kad „laissez faire“ rodo prekybinių barjerų (pavyzdžiui, muitų) nebuvi- 
mą — mano įsitikinimu, labai siektiną dalyką — ir faktą, kad XIX a. pradžios ekono- 
minę nesikišimo politiką aš laikau nepageidautina ir net paradoksalia, nusprendžiau 


pakeisti savo terminus ir vartoti terminą „nevaržomas kapitalizmas“*. 


Septyniolikto skyriaus pastabos 


! Žr. kn. A.Contribution to the Critique of Political Economy (H.o.M., p. 327 = 
Zur Kritik der politischen Oekonomie, LV) pratarmę. Apie „antstato“ stratų arba 
sluoksnių teoriją žr. 15 sk. 13 pastaboje esančias citatas. 

2 Apie Platono rekomendaciją „įtikinėti ir priversti“ žr., pavyzdžiui, tekstą, susi- 
jusį su 5 sk. 35 pastaba ir 8 sk. 5 ir 10 pastabas. 

3 Žr. V.Lenin, State and Revolution (H.o.M., p. 733-734 ir 735 = State and 
Revolution p. 15 ir 16. 

4 Šios dvi citatos iš K.Marxo ir F.Engelso, The Communist Manifesto (H.o.M., p. 
46 = GA, Series I, vol. Vi, p. 546). 

* Žr. V. Lenin, State and Revolution (H.o.M., p. 725 = State and Revolution, p. 
8-9). 

“ Apie svarbios istoricistinio esencializmo problemas ypač dėl tokių problemų 
kaip, pavyzdžiui, „Kas yra valstybė?“ arba „Kas yra vyriausybė?“ žr. tekstą, susijusį 
su 3 sk. 26-30 pastabomis, 11 sk. 26 ff. pastabomis ir 12 sk. 26 pastaba. 

Apie politinių reikalavimų kalbą (ar, tiksliau pasakius, politinius pasiūlymus, kaip 
sako L.J. Russellas), kuri, mano nuomone, turi pakeisti tokį esencializmą, žr. ypač 
tekstą, esantį tarp 6 sk. 41 ir 42 pastabos, ir 5 sk. 5 (3) pastabą. Apie Marxo esen- 
cializmą žr. ypač tekstą, susijusį su 5 sk. 11 ir 13 pastabomis; šio sk. 16 pastabą ir 
20 sk. 20-24 pastabas. Žr. ypač metodologinę pastabą trečiame Kapitalo tome (Das 
Kapital, II/2), cituojamą 20 sk. 20 pastaboje. 

1 Ši citata iš Komunistų partijos manifesto (H.o.M., 25 = GA, Series I, vol. Vi, p. 
528). Tekstas iš Kapitalo pirmo angliško vertimo pratarmės, parašytos F. Engelso. Aš 
cituoju visą paskutinę šios pratarmės pastraipą; čia Engelsas kalba apie Marxo išvadą, 
„kad bent jau Europoje Anglija yra vienintelė šalis, kur neišvengiama socialinė revo- 
liucija gali būti įvykdyta visai taikingomis ir teisėtomis priemonėmis“. Žinoma, Mar- 
xas niekada neužmiršdavo pridurti, kad nelabai tikisi, jog Anglijos viešpataujanti 
klasė šiai taikingai ir teisėtai revoliucijai nusileis be 'vergovę ginančio maišto’. (Žr. 
Capital, p. 887; žr. taip pat tekstą, susijusį su 19 sk. 7 pastaba.) Ši citata aiškiai rodo, 
kad pagal marksizmą prievartinis ar neprievartinis revoliucijos pobūdis priklausys nuo 

to, ar sena viešpataujanti klasė priešinsis ar nesipriešins. Žr. taip pat tekstą, susijusį 
su 19 sk. 3 ff. pastabomis. 

5 Žr. F.Engels, Anti-Dühring (H.o.M., p. 296 = GA, Special volume, p. 292); žr 
taip pat citatas, minimas šio sk. 5 pastaboje. 

Buržuazijos pasipriešinimas Rusijoje buvo palaužtas per keletą metų, tačiau ne- 
matyti ne tik Rusijos valstybės, bet ir jos vidinės organizacijos „nunykimo“ ženklų. 

Valstybės nunykimo teorija yra labai nerealistiška, ir aš manau, kad Marxas ir 
Engelsas jos griebėsi pirmiausia todėl, kad atimtų savo varžovų ginklus. Tie varžovai, 
kuriuos turiu galvoje, buvo M.Bakuninas ir anarchistai; Marxui nepatiko, kai jo paties 
radikalizmą pranokdavo kitų radikalizmas. Kaip ir Marxas, anarchistai siekė nuversti 
egzistuojančią visuomenės santvarką, tačiau pirmiausia puolė politinę teisinę, o ne 
ekonominę sistemą. Jiems valstybė buvo tas priešas, kurį reikia sunaikinti. Bet Mar- 
xas, remdamasis savo prielaidomis, ne taip kaip jo varžovai anarchistai, nesunkiai 
padarė išvadą, kad valstybės institucija socializmo sąlygomis gali atlikti naujas ir 
labai reikalingas funkcijas, būtent — saugoti teisingumą ir demokratiją, t. y. tas funk- 
cijas, kurias valstybei priskyrė didieji demokratijos teoretikai. 

° Žr. Capital, p. 799. 

10 Skyriuje „Pirminis kaupimas“, Marxas, jo paties žodžiais, (p. 801) „nesiimame 
nagrinėti <...> grynai ekonominių žemdirbystės revoliucijos priežasčių. Dabar mus 
domina prievartiniai (t. y. politiniai) svertai, kurių dėka įvyko permainos“. 

! Apie daugelį citatų ir antstatą žr. 15 sk. 13 pastabą. 

12 Žr. tekstą, susijusį su pastabomis, nurodytomis ankstesnėje pastaboje. 

3 Viena iš pačių svarbiausių ir vertingiausių Kapitalo dalių, tikrai nesenstantis 
žmonių kančių dokumentas, yra pirmojo tomo VIII skyrius, pavadintas Darbo diena, 
šiame skyriuje Marxas trumpai aptaria ankstyvąją darbo įstatymų leidybos istoriją. Iš 
šio gerai dokumentiškai pagrįsto sk. ir paimtos vėlesnės citatos. 

Tačiau kartu reikia pripažinti, kad tame pačiame skyriuje esama medžiagos, lei- 
džiančios visiškai atmesti Marxo „mokslinį socializmą“, pagrįstą pranašyste apie 
didėjantį į darbininkų išnaudojimą. Šio Marxo veikalo skyriaus neįmanoma perskai- 
tyti, nesupratus, kad ši pranašystė, laimei, nepasitvirtino. Tačiau nėra neįmanoma, kad 
iš dalies taip atsitiko dėl marksistų veiklos, kuria buvo siekiama organizuoti darbinin- 
kus; bet labiausiai tai lėmė išaugęs darbo našumas — savo ruožtu, pasak Marxo, 
„kapitalistinio kaupimo“ padarinys. 

14 Žr. Capital, p. 246. (Žr. šios pastraipos 1 ištrauką.) 

5 Žr. Capital, p. 257 f. Labai įdomus Marxo komentaras šio puslapio 1 išnašoje. 
Jis parodo, kad tokiais atvejais naudojosi toriai reakcionieriai, propagavę vergovę. Be 
to, jis parodo, kad, be kitų, šiame sąjūdyje už vergovę dalyvavo Thomas Carlyle'is, 

fašizmo pirmtakas ir orakulas. Pasak Marxo, Carlyle'is „vienintelį didį šiuolaikinės 
istorijos įvykį, pilietinį karą Amerikoje, aiškino savaip, tvirtindamas, kad Petras iš 
Šiaurės nori praskelti kaktą Povilui iš Pietų, nes Petras iš Šiaurės samdo savo darbi- 
ninkus „padieniui“, o Povilas iš Pietų juos samdo 'iki gyvos galvos'. Marxas cituoja 
Carlyle'io straipsnį /lias Americana in Nuce (Macmillan s Magazine, August, 1863). 
Maras daro tokią išvadą: „Šitaip sprogo torių simpatijų miesto darbininkams (toriai 
niekada nejautė simpatijų žemės ūkio darbininkams) muilo burbulas. Jame mes rado- 
me - vergiją!“ 

Viena iš priežasčių, dėl kurios aš pateikiu šią citatą yra ta, kad noriu pabrėžti, jog 
Marxas visiškai nepritarė įsitikinimui, kad nėra didelio skirtumo tarp vergijos ir „sam- 
domosios vergijos“. Marxas ypač pabrėžė, kad vergovės panaikinimas (vadinasi, ir, 
„samdomosios vergijos“ įvedimas) yra nepaprastai svarbus ir būtinas žingsnis engia- 
mųjų išlaisvinimo kelyje. Todėl terminas „samdomoji vergija“ yra pavojingas ir klai- 
dinantis, nes vulgarieji marksistai jį interpretavo kaip nuorodą į tai, kad Marxas 
pritarė tam, kas iš tikrųjų yra Carlyle'io pritarimas anuometinei situacijai. 

lé Prekės „vertę“ Marxas apibrėžia kaip vidutinį darbo laiką, reikalingą jai paga- 
minti. Šis apibrėžimas gerai iliustruoja jo esencializmą (žr. šio sk. 8 pastabą). Mat 
sąvoką „prekė“ Marxas įveda tam, kad pažymėtų tam tikrą esminę tikrovę, atitinkan- 
čią tą, kuri pasirodo prekės kainos pavidalu. Kaina yra iliuzinė regimybė. „Daiktas 
gali turėti kainą, neturėdamas vertės“, - rašo Marxas (Capital, p. 79; žr. taip pat 
puikias D. Cole'o pastabas jo parašytame Kapitalo įvade, ypač p. XX Vii, ff.). Marxo 
„vertės teorijos“ apžvalga dėstoma 20 skyriuje. (Žr. to sk. 9-27 pastabas ir tekstą.) 

1 Apie „samdomųjų vergų“ problemą, žr. šio sk. 15 pastabos pabaigą; taip pat 
Capital, p. 155 (ypač 1 išnašą). Dėl Marxo analizės, kurios rezultatai trumpai aptarti 
tekste, žr. ypač Capital, p. 153 ff., taip pat p. 153 1 išnašą; žr. taip pat 20 sk., toliau. 

Manąją Marxo analizės interpretaciją galima paremti cituojant F. Engelso teiginį 
iš Anti-Dūhring, kuriuo apibendrinama Kapitalo reikšmė. F. Engelsas rašo (H.o.M., p. 
269 = G.A. Specialus tomas, p. 160-167): „Kitaip tariant, jei net atmetame visokią 
galimybę plėšti, prievartauti ir apgaudinėti, jei net tariame, kad visa privati nuosavybė 
iš pradžių buvo sukurta paties savininko darbu ir kad vėliau lygios vertės buvo mai- 
nomos tik į lygias vertes, tai netgi tada pažangus gamybos ir mainų vystymasis 
neišvengiamai sukurtų dabartinę kapitalistinę gamybos sistemą - gamybos priemonių 
ir vartojimo prekių monopolizavimą nedidelės žmonių klasės rankose, kitos klasės, 
sudarančios didžiąją daugumą, žmonių degradaciją ir virtimą nuskurdusiais proleta- 
rais, periodiškus gamybos pakilimo ir prekybos nuosmukio ciklus, kitaip tariant, visą 
mūsų dabartinės gamybos sistemos anarchiją. Visas procesas paaiškintas grynai 

ekonominėmis priežastimis; nieko nereikėjo aiškinti plėšikavimu, prievarta ar kokiu 
nors politiniu kišimusi“. 

Galimas daiktas, kad ši citata vieną gražią dieną įtikins vulgarųjį marksistą, kad 
ekonominių krizių marksizmas neaiškina „didžiojo biznio“ sąmokslu. Pats Marxas 
pasakė štai ką (Das Kapital, II, p. 406 f., išskirta mano): „Kapitalistinė gamyba apima 
sąlygas, kurios, nesvarbu, ar norai geri ar blogi, užtikrina tik laikiną santykinę dar- 
bininkų klasės gerovę, ir visada tik kaip eilinės krizės šauklį“. 

Iš Apie doktriną, pagal kurią „nuosavybė yra vagystė“ arba „nuosavybė yra plė- 
šikavimas“, žr. taip pat Marxo pastabą apie Johną Wattsą (Capital, p. 601, 1 išnaša). 

1? Apie perskyrą tarp tik „formalios“ laisvės ir „tikros“ ar „realios“ laisvės, ar 
demokratijos hegeliškosios kilmės, žr. 12 sk. 62 pastabą. Hegelis mėgsta puldinėti 
britų valstybinę santvarką už joje praktikuojamą tik „formalios“ laisvės kultą ir prie- 
šinti ją Prūsijos valstybei, kurioje „įgyvendinta 'reali' laisvė“. Apie šio paragrafo 
pabaigoje esamą citatą žr. fragmentą, cituojamą tekste, susijusiame su 15 sk. 7 pasta- 
ba. Žr. taip pat 20 sk. 14 ir 15 pastabas ir tekstą. 

20 Apie laisvės paradoksų ir būtinybę užtikrinti, kad valstybė saugotų laisvę, žr. 
keturis paragrafus tekste prieš 6 sk. 42 pastabą, ypač 7 sk. 4 ir 6 pastabas ir tekstą; 
žr. taip pat 12 sk. 41 pastabą, tekstą ir 24 sk. 7 pastabą. 

*! Prieštaraujant šiai analizei galima pasakyti štai ką: jei tariama, jog egzistuoja 
nevaržoma konkurencija tarp verslininkų kaip gamintojų ir ypač kaip darbo jėgos 
pirkėjų darbo rinkoje (be to, jei tariama, kad neegzistuoja bedarbių „pramonės rezer- 
vinė armija“, daranti spaudimą šiai rinkai), tada negalima kalbėti apie ekonomiškai 
silpnų žmonių išnaudojimą iš ekonomiškai stiprių Žmonių pusės, t. y. verslininkų 
išnaudojamus darbininkus. Tačiau ar nevaržomos konkurencijos tarp darbo jėgos pir- 
kėjų darbo rinkoje prielaida apskritai yra realistiška? Ar netiesa, kad, pavyzdžiui, 
daugelyje vietinių darbo jėgos rinkų būna tik vienas rimtas pirkėjas? Be to, negalima 
tarti, kad nevaržoma konkurencija automatiškai pašalins nedarbo problemą, bent jau 
todėl, kad darbo jėga negali laisvai migruoti. 

* Apie valstybės kišimosi į ekonomiką problemą ir apie mūsų dabartinės ekono- 
minės sistemos intervencionistinį pobūdį žr. kitus tris skyrius, ypač 18 sk. 9 pastabą 
ir tekstą. Galima pažymėti, kad intervencionizmas šioje knygoje suprantamas kaip 
ekonominis papildymas to reiškinio, kurį 6 sk., tekste, susijusiame su 24—44 pastabo- 
mis, aš pavadinau protekcionizmu. (Akivaizdu, kodėl „protekcionizmo“ terminas ne- 
gali būti vartojamas vietoj „intervencionizmo“ termino.) Žr. ypač 18 sk. 9 pastabą, 20 
sk. 25-26 pastabas ir tekstą. 

23 Ši citata išsamiau pateikiama tekste, susijusiame su 13 sk. 14 pastaba; apie 
prieštaravimą tarp praktinio veiksmo ir istorinio determinizmo žr. pastabą ir tekstą, 
susijusį su 22 sk. 5 ff. pastabomis. 

24 Žr. 7 sk. II skirsnį. 

25 Žr. Bertrand Russell, Power (1938); žr. ypač p. 123 ff; Walter Lippmann, The 
Good Society (1937), žr. ypač p. 188 ff. 

2 B. Russell, Power, p. 128 f. Išskirta mano. 

2 Įstatymų, saugančių demokratiją, vis dar yra tik užuomazgos. Galima ir reikia 
padaryti labai daug. Pavyzdžiui, spaudos laisvės reikalaujama todėl, kad publikai turi 
būti teikiama teisinga informacija. Tačiau spaudos laisvės pripažinimas yra toli gražu 
nepakankama institucinė jos realaus įgyvendinimo garantija. Tai, ką šiuo metu geri 
laikraščiai daro savo iniciatyva, būtent, supažindina publiką su visa svarbia gaunama 
informacija, turėtų būti įtvirtinta kaip jų pareiga; tai reikėtų įtvirtinti arba rūpestingai 
parengtais įstatymais, arba tam tikru moraliniu kodeksu, sankcionuojamu viešosios 
nuomonės. Tokius dalykus, kaip, pavyzdžiui, G. Zinovjevo laiškas, galimas daiktas 
turėtų kontroliuoti įstatymas, leidžiantis panaikinti nesąžiningų rinkimų rezultatus. Be 
to, toks įstatymas galėtų numatyti baudžiamąją atsakomybę leidėjui, kuris nepaiso 
savo pareigos publikuoti tik patikimą informaciją ir daro žalą visuomenei. Tokiu 
atveju leidėjas turėtų apmokėti išlaidas, susijusias su naujais rinkimais. Aš negaliu 
nuodugniai nagrinėti šių klausimų, tačiau esu tvirtai įsitikinęs, kad, remdamiesi protu, 
o ne aistromis, mes galėtume nesunkiai įveikti tuos techninius sunkumus, kurie iškyla, 
pavyzdžiui, organizuojant rinkimų kampanijas. Aš nematau priežasčių, dėl kurių mes 
negalėtume, pavyzdžiui, standartizuoti rinkimų prospektų dydžio, tipo, etc. ir uždraus- 
ti rinkimų plakatus. (Tokios priemonės neturėtų kelti grėsmės laisvei, kaip ir protingi 
apribojimai, taikomi asmenims, dalyvaujantiems teismuose, jos veikiau apsaugo lais- 
vę, negu kelia jai grėsmę.) Šiuolaikiniai propagandos metodai įžeidžia ir publiką, ir 
kandidatą. Propaganda, kuri tiktų pardavinėjant muilą, neturi būti naudojama ten, kur 
sprendžiami lemtingi reikalai. 

28* Žr. Britanijos Control of Engagement Order, 1947. Tas faktas, kad šiuo įsaku 
beveik nebuvo naudojamasi (nors kartu nebuvo aiškiai piktnaudžiaujama), rodo, jog 
netgi patys rimčiausi įstatymai įvedinėjami nesant būtino reikalo. Akivaizdu, kad taip 
yra dėl to, kad pamatinis skirtumas tarp dviejų tipų įstatymų, būtent tarp įstatymų, 
reguliuojančių bendras elgesio taisykles, ir įstatymų, vyriausybei leidžiančių veikti 
savo nuožiūra, suvokiamas toli gražu nepakankamai.* 

2* Apie šią perskyrą ir apie „teisinės struktūros“ termino vartoseną, žr. F.A. 
Hayek, The Road to Serfdom (cituoju iš pirmo angliško leidimo, London, 1944). Žr., 
pavyzdžiui, p. 54, kur Hayekas kalba apie „perskyrą <...> tarp nuolat veikiančių 

Įstatymų sistemos, kurioje gamybinę veiklą lemia individų sprendimai, ir centralizuo- 
to ekonominės veiklos valdymo“. (Išskirta mano.) Hayekas pabrėžia teisinės sistemos 
prognozuojamumo reikšmę; žr., pavyzdžiui, p. 56.* 

30 Recenziją, paskelbtą Sankt Peterburge, žurnale Becmnux Eepone:, Marxas ci- 
tuoja antro Kapitalo leidimo pratarmėje (žr. Capital, p. 871). 

Marxo labui turime pasakyti, kad savo sistemą jis ne visada traktuodavo pernelyg 
rimtai ir kad jis buvo visada pasirengęs šiek tiek nukrypti nuo savo pagrindinės 
schemos; šią schemą jis traktavo veikiau kaip požiūrį (ir šiuo aspektu ji jam buvo 
tikrai svarbi), o ne kaip dogmų sistemą. 

Antai dviejuose vienas po kito einančiuose veikalo Capital (p. 832 f.) puslapiuose 
randame teiginį, pabrėžiantį įprastą marksistinę antrinio teisinės sistemos pobūdžio 
(arba jos iliuzinio, „regimybinio“ pobūdžio) teoriją, tada randame kitą teiginį, priski- 
antį labai svarbų vaidmenį politinei valstybės galiai ir aiškiai ją apibūdinantį kaip 
pilnavertę ekonominę jėgą. Pirmasis teiginys „Autoriui būtų gerai prisiminti, kad 
įstatymai nedaro revoliucijų“ nurodo pramonės revoliuciją ir autorių, reikalavusį tei- 
sinių aktų, skatinančių revoliuciją. Antrasis teiginys komentuoja (ir marksistiniu po- 
žiūriu yra visai neortodoksinis) kapitalo kaupimo metodus. Pasak Marxo, visi tie 
metodai pagrįsti tuo, kad „naudojamasi valstybine valdžia, t. y. centralizuota visuo- 
menės politine jėga. Jėga yra kiekvienos visuomenės, savo įsčiose nešiojančios naują 
visuomenę, pribuvėja. Ji savaime yra ekonominė jėga“. Iki pat paskutinio, mano 
išskirto, sakinio šis teiginys yra aiškiai ortodoksiškas. Tačiau paskutinis sakinys šį 
ortodoksiškumą įveikia. 

F.Engelsas buvo dogmatiškesnis. Pakanka perskaityti vieną jo teiginį kn. Anti- 
Dūkhring (H.o.M., p. 277), kur jis rašo: „Aišku, kokį vaidmenį istorijoje atliko politinė 
jėga, nežiūrint ekonominio vystymosi“. Toliau jis tvirtina, kad, kai tik „politinė jėga 
priešinasi ekonominei raidai, tada dažniausiai ji žlunga, išskyrus keletą išimčių. Tos 
išimtys yra pavieniai užkariavimo atvejai, kai užkariautojai barbarai <...> sunaikinda- 
vo <...> gamybines jėgas, kuriomis jie nemokėdavo naudotis“. (Tačiau palyginkite su 
15 sk. 13—14 pastabomis ir tekstu.) 

Daugumos marksistų dogmatizmas ir autoritarizmas — tikrai stulbinantis reiškinys. 
Jis rodo, kad marksistai marksizmą traktuoja iracionaliai, kaip metafizinę sistemą. Tai 
galima pasakyti ir apie radikalus, ir apie nuosaikiuosius marksistus. Pavyzdžiui, E.Burn- 
sas (H.o.M., p. 374) nuostabiai naiviai tvirtina, kad „paneigimai <...> neišvengiamai 
iškraipo Marxo teorijas“. Atrodo, tai reiškia, kad Marxo teorijos nepaneigiamos, t. y. 
nemokslinės; juk kiekviena mokslinė teorija paneigiama ir gali būti atmesta. Kita 
vertus, L. Lauratas (Marxism and Democracy, 1940, p. 226) sako: „Žvelgdami į 

pasaulį, kuriame gyvename, negalime nesistebėti tuo beveik matematiniu tikslumu, su 
kuriuo buvo įgyvendinti svarbiausi Marxo numatymai“. 

Atrodo, kad pats Marxas galvojo kitaip. Gal aš ir klystu, tačiau tikrai tikiu, kad 
štai toks teiginys (Kapitalo pirmojo leidimo pratarmės pabaigoje; žr. Capital, p. 865) 
yra nuoširdus: „Aš sveikinu mokslinę kritiką, nors ir labai griežtą. Bet, turėdamas 
galvoje vadinamajai viešajai nuomonei būdingus prietarus, turiu laikytis savo maksi- 


mos <...>: "Eik savo keliu, o jie tegul sau kalba!“ 


Aštuoniolikto skyriaus pastabos 

! Apie Marxo esencializmą ir tą faktą, kad gamybos priemonės jo teorijoje trak- 
tuojamos kaip esmės, žr. ypač 15 sk. 13 pastabą. Žr. taip pat 17 sk. 6 pastabą, 20 sk. 
20-24 pastabas ir tekstą. 

2 Žr. Capital, p. 864 = H.o.M., p. 374 ir 13 sk. 14 ir 16 pastabas. 

3 Tai, ką aš vadinu antriniu, antiapologetiniu Kapitalo tikslu, yra šiek tiek akade- 
minis uždavinys, t. y. politinės ekonomijos kritika, jos mokslinio statuso požiūriu. 
Kaip tik apie šį uždavinį Marxas užsimena ir Kapitalo pirmtako (Dėl politinės eko- 
nomijos kritikos) pavadinime ir paties Kapitalo paantraštėje, kurios pažodinis verti- 
mas yra toks — Politinės ekonomijos kritika. Abu pavadinimai aiškiai primena I.Kanto 
Grynojo proto kritiką. Šis pavadinimas savo ruožtu turėjo reikšti: „Grynosios arba 
metafizinės filosofijos kritika jos mokslinio statuso požiūriu“. Visai aiškiai šią mintį 
išreiškia trumpas Grynojo proto kritikos išdėstymas, kurio pavadinimo pažodinis ver- 
timas būtų maždaug toks: Prolegomenai kiekvienai būsimai metafizikai, galėsiančiai 
būti mokslu (Prolegomena To Any Metaphysics Which In Future May Justly Claim 
Scientific Status.) Užsimindamas apie Kantą, Marxas aiškiai norėjo pasakyti štai ką: 
„Kaip Kantas kritikavo metafizikos pretenzijas ir parodė, kad ji buvo ne mokslas, o 
pirmiausia apologetinė teologija, taip ir aš šioje knygoje kritikuoju atitinkamas bur- 
žuazinės ekonomikos pretenzijas“. Kad Marxo aplinkoje buvo manoma, jog Kanto 
Kritika pirmiausia buvo nukreipta prieš apologetinę teologiją, galima matyti iš to, 
kaip Kanto filosofija pateikiama Marxo bičiulio H.Heine's knygoje Religija ir filoso- 
fija Vokietijoje (žr. 15 sk. 15 ir 16 pastabas). Įdomu, kad, nepaisant F.Engelso prie- 
žiūros, pirmieji Kapitalo vertėjai į anglų kalbą jo paantraštę išvertė taip: Kapitalisti- 
nės gamybos kritinė analizė (A Critical Analysis of Capitalist Production), t. y. akcentus 
perkėlė nuo to, ką aš pavadinau svarbiausiu Marxo tikslu, prie jo antraeilio tikslo. 

Marxas cituoja Burke'ą kn. Capital, p. 843, 1 pastaboje. Citata iš E.Burke'o, 
Thoughts and Details on Scarcity, 1800, p. 31 f. 

4 Žr. mano pastabas apie klasinę sąmonę 16 sk. I skirsnio pabaigoje. 

> Dėl klasinės vienybės išlikimo, pasibaigus klasių kovai ir išnykus klasiniam 
priešui, pasakytina štai kas. Man atrodo, kad su Marxo prielaidomis, ypač su jo 
dialektika, sunkiai suderinama prielaida, kad klasinė sąmonė gali būti akumuliuota ir 
išsaugota, pasibaigus klasių kovai, ir gali išlikti po to, kai išnyko ją sukūrusios jėgos. 
Kita Marxo prielaida, kad klasinė sąmonė būtinai turi išlikti po to, kai šios jėgos 
išnyko, prieštarauja Marxo teorijai, kad sąmonė yra solidžios socialinės tikrovės veid- 
rodis arba padarinys. Nepaisant to, šią prielaidą turi priimti kiekvienas, kartu su 
Marxu pripažįstantis, kad istorijos dialektika turi vesti prie socializmo. 

Šiame kontekste ypač įdomi viena citata iš Komunistų partijos manifesto (H.o.M., 
p. 46 f. = G.A., Series I, vol. Vi, p. 46); joje aiškiai tvirtinama, kad darbininkų klasinė 
sąmonė yra tik „aplinkybių jėgos“, t. y. klasinės situacijos spaudimo, padarinys; kartu 
šioje ištraukoje formuluojama doktrina, kurią aš kritikuoju šios knygos tekste, būtent 
beklasės visuomenės pranašystė. Štai toji citata: „Nors aplinkybių jėga verčia prole- 
tariatą, kovojantį su buržuazija, vienytis į klasę; nors revoliucijos dėka proletariatas 
tampa viešpataujančia klase ir todėl jėga pašalina senuosius gamybinius santykius; 
nepaisant viso šito, kartu su šiomis sąlygomis jis pašalins ir visokio klasių antagoniz- 
mo ir visokių klasių egzistavimo sąlygas, kartu ir savo kaip klasės viešpatavimą. — 
Vietoj senos buržuazinės visuomenės su jos klasėmis ir klasiniu antagonizmu atsiras 
asociacija, kurioje kiekvieno [asmens] laisvas vystymasis užtikrins visų laisvą vysty- 
mąsi“. (Žr. taip pat šio sk. 8 pastabą.) Tai gražus tikėjimas, tačiau tik estetinis ir 
romantiškas tikėjimas; Marxo terminais, tai geranoriškas „utopizmas“, o ne „moksli- 
nis socializmas“. 

Marxas kovojo su tuo, ką jis vadino „utopizmu“, ir visai pamatuotai. (Žr. 9 sky- 
rių.) Jis buvo romantikas ir nesugebėjo suvokti paties pavojingiausio utopizmo ele- 
mento: jo romantiškos isterijos, jo estetistinio iracionalizmo. Vietoj to jis kovojo su 
jo (žinoma, visiškai nebrandžiais) bandymais racionaliai planuoti [visuomenės gyve- 
nimą], šiems bandymams priešindamas savo istoricizmą. (Žr. šio sk. 21 pastabą.) 

Nepaisant aštraus protavimo ir visų pastangų remtis moksliniu metodu, užuot 
visiškai kontroliavęs savo mąstymą, Marxas pasiduodavo iracionaliems ir estetiniams 
jausmams. Dabar tai ir vadinama geranorišku mąstymu. Kaip tik romantiškas, iracio- 
nalus ir net mistinis geranoriškas mąstymas lėmė Marxo prielaidą, kad darbininkų 
klasinė vienybė ir klasinis solidarumas išliks ir pasikeitus klasinei situacijai. Taigi, 
kaip tik geranoriškas mąstymas, mistinis kolektyvizmas bei iracionali reakcija prieš 
civilizacijos įtampą lemia Marxo pranašystę apie neišvengiamą socializmo atėjimą. 

Šitoks romantizmas yra vienas iš tų marksizmo elementų, kurie patraukliausi 
daugumai jo šalininkų. Pavyzdžiui, jį labai jausmingai išreiškia J.Heckeris savo Maskvos 

dialogų (J.F.Hecker, Moscow Dialogues) dedikacija. J.Heckeris kalba apie socializmą 
kaip apie „tokią socialinę santvarką, kur nebebus klasių ir rasių nesantaikos ir kur visi 
dalinsis tiesa, gėriu ir grožiu“. Kas gi nenorėtų, kad dangus nusileistų į žemę! Vis 
dėlto vienas svarbiausių racionalios politikos principų turi būti toks: mes negalime 
šioje žemėje sukurti dangaus karalystės. Mes negalime tapti laisvomis dvasiomis ar 
angelais — bent jau per kitus du šimtmečius ar per panašų laiką. Mes pririšti prie 
žemės mūsų metabolizmo, kaip kadaise išmintingai pažymėjo Marxas; arba, kaip 
tvirtina krikščionybė, mes esame sudaryti iš sielos ir kūno. Todėl turime būti kukles- 
ni. Kas politikoje ir medicinoje žada pernelyg daug veikiausiai yra šarlatanas. Mes 
turime bandyti tobulinti mūsų gyvenimą, tačiau kartu turime nusikratyti „filosofinio 
akmens“ idėjos, formulės, kuri mūsų sugedusią visuomenę paverstų grynu amžinuoju 
auksu. 

Už visų tokių minčių glūdi viltis pašalinti iš mūsų pasaulio blogį. Platonas manė, 
kad tai galima padaryti, blogį ištrėmus į žemesniąsias visuomenės klases ir jį valdant. 
Anarchistai svajojo, kad viskas susitvarkys kuo geriausiai, jei bus sunaikinta valstybė, 
Politinė Sistema. Marxas puoselėjo panašią svajonę — išvyti šėtoną sugriaunant eko- 
nominę sistemą. 

Šiomis pastabomis nenorima pasakyti, kad neįmanomos greitos pažangios permai- 
nos net imantis nedidelio masto reformų, pavyzdžiui, mokesčių reformos arba palū- 
kanų normos sumažinimo. Aš tik noriu pabrėžti, kad visada galima tikėtis, jog, pa- 
šalindami kokį nors blogį, kaip negeistiną padarinį, galime prisišaukti kitą, gal ir ne 
tokį didelį blogį, kuris pasirodys visai kitoje mūsų konkretaus gyvenimo vietoje. 
Todėl antras išmintingos politikos principas gali būti toks: kiekvienos politikos tiks- 
las - rinktis mažesnį blogį (taip pasakė Vienos poetas ir kritikas K. Krausas). Todėl 
politikai, užuot slėpę savo veiksmuose glūdintį blogį, turi stengtis jį matyti; priešingu 
atveju nebus įmanoma teisingai įvertinti, kuris blogis yra mažesnis. 

? Nors aš neketinu išsamiai aptarinėti Marxo dialektikos (žr. 13 sk. 4 pastabą), 
galiu parodyti, kad įmanoma „sustiprinti“ logiškai nepagrįstą Marxo argumentavimą, 
remiantis vadinamuoju „dialektiniu mąstymu“. Šitaip mąstant, mums reikalingas tik 
vienas dalykas — apibūdinti kapitalizme glūdinčias antagonistines tendencijas tokiu 
būdu, kad socializmas (pavyzdžiui, totalitarinio valstybinio kapitalizmo pavidalu) pa- 
sirodytų kaip neišvengiama sintezė. Galimas daiktas, dvi antagonistines kapitalizmo 
tendencijas galima apibūdinti šitaip. 7ezė: kapitalo kaupimosi nedaugelio žmonių ran- 
kose tendencija; industrializacijos ir pramonės biurokratinės kontrolės tendencija; eko- 
nominės ir psichologinės darbininkų niveliacijos dėl jų reikmių ir norų suvienodinimo 


tendencija. Antitezė: didėjantis didelių masių žmonių skurdas; jų klasinio sąmoningu- 

mo augimas dėl (a) klasių karo ir (b) savo lemiamos reikšmės ekonominėje sistemoje 
didėjančio supratimo, nes toji sistema yra pramoninė visuomenė, kurioje darbininkų 
klasė yra vienintelė gaminanti klasė, todėl ir vienintelė visuomenės esmę sudaranti 
klasė. (Žr. taip pat 19 sk. 15 pastabą ir tekstą.) 

Gal ir nebūtina parodyti, kaip atsiranda marksistų trokštama sintezė, bet gal būtina 
pabrėžti, kad menkiausias antagonistinės tendencijos apibūdinimo akcento pakeitimas 
gali atvesti prie labai skirtingų „sintezių“, tiesą sakant, prie kiekvienos kieno nors 
pageidaujamos sintezės. Pavyzdžiui, kaip tokią būtiną sintezę galima pateikti fašizmą 
arba, galimas daiktas, „technokratiją“, arba demokratinio intervencionizmo sistemą. 

* Bryanas Magee apie šią ištrauką rašo šitaip: „Kaip tik šiems dalykams skiriama 
M. Djilaso knyga Naujoji klasė (M. Djilas, The New Class). Tai puikiai išplėtota 
komunistinės revoliucijos aktualijų teorija, parašyta neatgailaujančio komunisto“.* 

7’ Darbininkų klasės sąjūdžio istorijoje pilna prieštaravimų. Jie rodo, kad darbinin- 
kai, kovodami už savo klasės, ir net žmonijos, išlaisvinimą, buvo pasirengę sudėti 
didžiausias aukas. Tačiau šioje istorijoje esama daug skyrių, kuriuose pasakojama 
apie visai elementarų savanaudiškumą ir apie sektantiškų interesų įtvirtinimą bendrų 
interesų sąskaita. 

Visai suprantama, kad profesinė sąjunga, solidarumu ir kolektyvinėmis sutartimis 
daug laiminti savo nariams, stengiasi neduoti išsikovotų beneficijų tiems, kurie nenori 
prie jos prisijungti. Pavyzdžiui, ji tai daro, į kolektyvines sutartis įrašydama sąlygą, 
kad darbas suteikiamas tik tos profesinės sąjungos nariams. Tačiau situacija visai 
pasikeičia ir tampa nebepateisinama, jei kuri nors profesinė sąjunga, šitokiu būdu 
tapusi monopoliste, nebepriima naujų narių ir šitaip uždaro duris į sąjungą tiems 
darbininkams, kurie nori į ją įstoti, netgi neieškodama teisingo būdo (pavyzdžiui, 
griežtos įstojimo eilės sąrašo) įsileisti naujus narius. Tokie dalykai gali atsitikti bet 
kada, ir tai rodo, kad, jei žmogus yra darbininkas, dar nereiškia, kad jis negali užmirš- 
ti engiamųjų solidarumo ir naudotis visomis galimomis ekonominėmis privilegijomis, 
vadinasi, eksploatuoti savo klasės draugų, darbininkų. 

5 Žr. Komunistų partijos manifestas (H.o.M., p. 47 = GA series I, vol. Vi, p. 546); 
ši citata pateikiama išsamiau šio sk. 4 pastaboje, kur nagrinėjamas Marxo romantiz- 
mas. 

* „Kapitalizmo“ terminas yra pernelyg miglotas, kad būtų vartojamas kaip tam 
tikros istorinės epochos pavadinimas. Iš pradžių šis terminas buvo vartojamas nieki- 
nama prasme ir šią prasmę (sistema, leidžianti gauti dideles pajamas žmonėms, kurie 
nedirba“) išsaugojo kasdienėje vartosenoje. Kartu jis buvo vartojamas neutralia moks- 
line prasme, tačiau labai nevienodai. Pritardami Marxui, mes net galime sakyti, kad 

„kapitalizmas“ tam tikra prasme reiškia tą patį kaip ir „industrializmas“, nes visokį 
gamybos priemonių kaupimą galima vadinti „kapitalu“. Šia prasme komunistinę vi- 
suomenę, kurioje visas kapitalas priklauso valstybei, galima visai korektiškai vadinti 
„valstybiniu kapitalizmu“. Dėl šių priežasčių tą epochą, kurią nagrinėjo Marxas ir 
kurią jis pakrikštijo „kapitalizmo“ vardu, aš siūlau vadinti nevaržomo kapitalizmo 
epocha, o mūsiškę epochą — intervencionizmo epocha. Pavadinimas „intervencioniz- 
mas“ tikrai gali apimti tris dabar egzistuojančius socialinės inžinerijos tipus: rusiškąjį 
kolektyvistinį intervencionizmą; Švedijos „Mažųjų demokratijų“ ir „Naujojo kurso“ 
Amerikoje taikomą demokratinį intervencionizmą, ir net fašistinius griežtai reglamen- 
tuojamos ekonomikos metodus. Tai, ką Marxas vadino „kapitalizmu“, t. y. nevaržo- 
mas kapitalizmas, visiškai „išnyko“ XX amžiuje. 

10 Švedijos „socialdemokratų“ partija, pradėjusi švediškąjį eksperimentą, kadaise 
buvo marksistinė, bet ji atsisakė marksistinių metodų, kai tik nusprendė prisiimti 
atsakomybę valdyti valstybę ir pradėti didelių mastų socialines reformas. Vienas iš 
aspektų, kuris švedų eksperimentą skiria nuo marksizmo, yra tas, kad iškeliamas 
vartotojo ir vartotojų kooperatyvų vaidmuo, priešingai dogmatiniam marksizmui, pa- 
brėžiančiam gamybos vaidmenį. Švedų technologinę ekonominę teoriją labai paveikė 
tai, ką marksistai pavadintų „buržuazine ekonomika“, o ortodoksinė marksistinė ver- 
tės teorija švedų modelyje apskritai neatlieka jokio vaidmens. 

"! Apie šią programą žr. H.o.M., p. 46 (= GA, Series I, vol. Vi, p. 545). - Punktą 
(1) palyginkite su 19 sk. 15 pastaba susijusiu tekstu. 

Galima pažymėti, kad viename iš radikaliausių Marxo kada nors iškeltų pasiūly- 
mų (K.Marx, Address to the Communist League, (1850) progresyviniai mokesčiai 
traktuojami kaip pati revoliucingiausia priemonė. Šio kreipimosi, kurio esmę išreiškia 
šūkis „,„Nenutrūkstama revoliucija!“, pabaigoje, kur apibūdinama revoliucinė taktika, 
Marxas sako: „Jei demokratai siūlo proporcinius mokesčius, tai darbininkai turi rei- 
kalauti progresyvinių mokesčių. Jei patys demokratai siūlo nuosaikius progresyvinius 
mokesčius, darbininkai turi reikalauti tokio staigaus mokesčių padidinimo, kuris su- 
keltų stambaus kapitalo žlugimą“ (žr. H.o.M., p. 70, ir ypač 20 sk. 44 pastabą). 

12 Apie mano dalinės socialinės inžinerijos koncepciją žr. ypač 9 skyrių. Apie 
politinį kišimąsi į ekonomiką ir tikslesnį intervencionizmo termino paaiškinimą žr. šio 
sk. 9 pastabą ir tekstą. 

3 Tokią marksizmo kritiką aš laikau labai svarbia. Ji minima mano kn. The 
Poverty of Historicism 17 ir 18 skirsniuose, kur tvirtinama, kad jai galima sėkmingai 
priešinti tam tikrą istoricistinę moralės teoriją. Tačiau esu įsitikinęs, kad tik pripaži- 
nęs šią teoriją (žr. 22 sk., ypač 5 ff. pastabas ir tekstą) marksizmas gali išvengti 

kaltinimo tuo, kad jis moko „tikėti politiniais stebuklais “. (Ši terminą pasiūlė Julius 
Kraftas.) Žr. taip pat šio sk. 4 ir 21 pastabas. 

14 Apie kompromiso problemas žr. pabaigą to paragrafo, su kuriuo susijusi 9 sk. 
3 pastaba. Apie pastabą „juk jie neplanuoja visuomenės kaip visumos“, esančią tekste, 
žr. 9 skyrių ir mano kn. The Poverty of Historicism, II (ypač holizmo kritiką). 

I F.A.von Hayekas (žr., pavyzdžiui, jo kn. Freedom and the Economic System, 
Chicago, 1939) pabrėžia, kad centralizuota „planinė ekonomika“ neišvengiamai kelia 
didžiulį pavojų individo laisvei. Kartu jis pabrėžia, kad laisvės planavimas yra būti- 
nas. („Laisvės planavimą“ gina ir K.Mannheimas savo kn. Man and Society in an Age 
of Reconstruction, 1941. Kadangi jo „planavimo“ idėja yra pabrėžtinai kolektyvistinė 
ir holistinė, esu įsitikinęs, kad ji turi atvesti prie tironijos, o ne prie laisvės; iš tikrųjų 
K.Mannheimo „laisvė“ yra Hegelio filosofijos palikuonis. Žr. 23 sk. pabaigą ir mano 
straipsnį, cituotą ankstesnės pastabos pabaigoje). 

té Šis prieštaravimas tarp marksizmo istorinės teorijos ir Rusijos istorinės prakti- 
kos aptartas 15 sk. 13—14 pastabose ir tekste. 

1 Tai dar vienas prieštaravimas tarp marksistinės teorijos ir istorinės praktikos; ne 
taip kaip prieštaravimas, minėtas ankstesnėje pastaboje, šis antrasis prieštaravimas 
sukėlė daug diskusijų ir bandymų paaiškinti dalyko esmę, kuriant pagalbines hipote- 
zes. Svarbiausia hipotezė — imperializmo ir kolonijų eksploatavimo teorija. Pagal šią 
teoriją, revoliucinis sąjūdis pralaimi tose šalyse, kuriose proletaras kartu su kapitalistu 
pjauna ten, kur sėjo ne jie, o engiami kolonijų čiabuviai. Ši hipotezė, kurią neabejo- 
tinai paneigė neimperialistinių mažųjų demokratijų sąjūdžiai, bus išsamiau aptarinė- 
jama 20 sk. (tekste, susijusiame su 37—40 pastabomis). 

Remdamiesi Marxo schema, daugelis socialdemokratų Rusijos revoliuciją trakta- 
vo kaip pavėlavusią „buržuazinę revoliuciją“ ir pabrėžė, kad ši revoliucija buvo su- 
sijusi su ekonomine raida, panašia į labiau išsivysčiusių šalių „pramonės revoliuciją“. 
Tačiau, žinoma, šios interpretacijos prielaida tokia: istorija turi atitikti marksistinę 
schemą. Tiesą sakant, tokia esencialistinė problema, kai klausiama, ar Rusijos revo- 
liucija yra pavėlavusi pramonės revoliucija, ar nebrandi „socialinė revoliucija“, yra 
grynai verbalinė, o jeigu ji kelia sunkumų marksizmui, tai rodo tik vieną dalyką - kad 
verbalinės problemos marksizmui iškyla tada, kai bandomi apibūdinti įvykiai, nenu- 
matyti marksizmo pradininkų. 

'š Marksizmo vadai sugebėjo įkvėpti savo šalininkams entuziastingą tikėjimą savo 
misija — žmonijos išlaisvinimu. Bet kartu jie buvo atsakingi už visišką savo politikos 
žlugimą ir viso sąjūdžio krachą, kurį labiausiai lėmė jų intelektualinis neatsakingu- 
mas. Šitie vadai įtikino darbininkus, kad marksizmas yra mokslas ir kad intelektualinė 

sąjūdžio pusė yra geriausiose rankose. Tačiau paties marksizmo jie niekada netraktavo 
moksliškai, t. y. kritiškai. Kol jie galėjo juo naudotis (kas gali būti lengvesnio už tai?), 
kol jie galėjo istoriją interpretuoti straipsniuose ir kalbose, jie patirdavo intelektualinį 
pasitenkinimą. (Žr. taip pat šio sk. 19 ir 22 pastabas.) 

1? Keletą metų prieš atsirandant fašizmui, Centrinės Europos socialdemokratų 
vadų terpėje ryškiai vyravo pralaimėjimo nuotaikos. Jie pradėjo tikėti, kad fašizmas 
yra neišvengiama visuomenės vystymosi pakopa. Taigi jie ėmė šiek tiek taisyti Marxo 
schemą, bet niekada neabejojo, kad jo istoricistinė pozicija yra teisinga; jie niekada 
nesuprato, kad klausimas, „Ar fašizmas yra neišvengiama civilizacijos vystymosi 
pakopa?“, gali būti visiškai klaidinantis. 

20 Toks reiškinys, kaip marksistinis sąjūdis Centrinėje Europoje, buvo retas reiš- 
kinys istorijoje. Tai sąjūdis, kuris — nors ir skelbė ateizmą — tikrai gali būti pavadintas 
didžiu religiniu sąjūdžiu. (Galimas daiktas, toks teiginys padarys įspūdį tiems intelek- 
tualams, kurie marksizmo rimtai nevertina.) Žinoma, daugeliu atžvilgių tai buvo ko- 
lektyvistinis ir net tribalistinis sąjūdis, tačiau jame dalyvaujantys darbininkai pradė- 
davo suvokti savo didįjį tikslą, kovojo už savo išsivadavimą, plėtė savo interesų ir 
savo laisvalaikio horizontą, alkoholį pakeitė alpinizmu, svingą — klasikine muzika, 
trilerius — rimtomis knygomis. „Darbininkų klasę gali išlaisvinti tik patys darbinin- 
kai“, — toks buvo jų šūkis. (Apie gilų įspūdį, kurį šis sąjūdis padarė kai kuriems 
stebėtojams, žr. pavyzdžiui, G.E.R. Geyde, Fallen Bastions, 1939.) 

21 Citata iš Marxo pratarmės antrajam Kapitalo leidimui (žr. Capital, p. 870; žr. 
taip pat 13 sk. 6 pastabą). Ji rodo, kad Marxui sekėsi su recenzentais (žr. taip pat 17 
sk. 30 pastabą ir tekstą). 

Kitą labai įdomią citatą, kurioje Marxas išreiškia savo antiutopizmą ir istoricizmą, 
galima rasti kn. The Civil War in France (H.o.M., p. 150, K.Marx, Der Buergerkrieg 
in Frankreich, A.Willaschek, Hamburg, 1920, p. 65-66), kur Marxas pritariamai kal- 
ba apie 1871 m. Paryžiaus Komuną: „Darbininkų klasė iš Komunos nesitiki stebuklų. 
Ji neturi gatavų utopijų, kurios turi būti įvestos liaudies dekretais. Ji žino, kad, norė- 
dama išsilaisvinti, kartu ir pasiekti tą aukščiausią formą, prie kurios nesustabdomai 
juda dabartinė visuomenė <...>, ji turės ilgai kovoti, pereiti daug istorinių procesų, 
pakeisti aplinkybes ir žmones. Darbininkų klasei reikia ne įgyvendinti kokius nors 
idealus, o išlaisvinti elementus, būdingus naujai visuomenei ir glūdinčius senos žlun- 
gančios buržuazinės visuomenės įsčiose“. Marxo raštuose rasime nedaug tokių frag- 
mentų, kurie taip aiškiai rodytų, kad istoricistas neturi veiksmų plano. „Ji turės ilgai 
kovoti...“ — sako Marxas. Bet jeigu ji neturi veiksmų plano, jeigu jai nereikia įgy- 
vendinti, pasak Marxo, „kokių nors idealų“, dėl ko gi ji tada kovoja? „Ji nesitiki 

stebuklų“, — sako Marxas; bet stebuklų tikėjosi jis pats, tikėdamas, kad istorinė kova 
nenugalimai veda prie socialinio gyvenimo „aukštesniųjų formų“. (Žr. šio sk. 4 ir 13 
pastabas.) Marxą galima šiek tiek pateisinti, nes jis atsisakė socialinės inžinerijos. Tuo 
metu pats aktualiausias praktinis uždavinys neabejotinai buvo darbininkų organizavi- 
mas. Jei išlygą „tam dar nebuvo pribrendęs laikas“ apskritai galima taikyti, ją reikia 
taikyti Marxo nenorui netgi paviršutiniškai imtis spręsti racionalių institucinių socia- 
linės inžinerijos problemų. (Šią mintį iliustruoja kūdikiški utopistų planai iki pat 
E.Bellamy.) Tačiau, nelaimei, savo teisingą politinę intuiciją Marxas parėmė teorine 
socialinės technologijos kmtika. Tuo pasinaudojo jo šalininkai dogmatikai, tokio pa- 
ties požiūrio laikęsi ir tuo metu, kai sąlygos visiškai pasikeitė ir technologija tapo 
politiškai svarbesnė netgi už darbininkų organizavimą. 

22 Marksistų vadai šiuos įvykius interpretavo kaip dialektinius istorijos potvynius 
ir atoslūgius. Taigi jie elgėsi kaip vedliai, kaip ekskursijų vadovai, rodantys kelią per 
istorijos kalvas (ir slėnius), o ne kaip tikri politiniai veikėjai. Šį abejotiną meną 
baisingus istorijos įvykius tik interpretuoti, užuot su jais kovojus, įspūdingai pasmer- 


kė poetas K.Krausas (minėtas šio sk. 4 pastaboje). 


Devyniolikto skyriaus pastabos 


! Žr. Capital, p. 846 = H.o.M., p. 403. 

2 Ši citata iš K.Marxo ir F.Engelso Komunistų partijos manifesto. (Žr. H.o.M., p. 
31 = GA, Series I, vol., Vi, p. 533.) 

3 Žr. Capital, p. 547 = H.o.M., p. 560 (kur ją cituoja V.Leninas). 

Galima tarti keletą žodžių apie „kapitalo koncentracijos“ terminą (kurį tekste aš 
verčiau taip: „Kapitalo koncentracija nedaugelio rankose“). 

Trečiame Kapitalo leidime (žr. Capital, p. 689 ff.) Marxas nustato tokias persky- 
ras: (a) kapitalo kaupimu vadinamas tik gamybos priemonių absoliutus didėjimas, 
pavyzdžiui, tam tikrame regione; (b) kapitalo koncentracija vadinamas (žr. p. 689- 
690) normalus kapitalo didėjimas paskirų kapitalistų rankose, didėjimas, kurį lemia 
bendra kapitalo kaupimo tendencija, leidžianti kapitalistams valdyti vis didesnį dar- 
bininkų skaičių; (c) centralizacija jis vadina (žr. p. 691) tokį kapitalo didėjimą, kurį 
lemia tai, kad vieni kapitalistai eksproprijuoja kitus kapitalistus („vienas kapitalistas 
paguldo ant menčių daugelį kapitalistų“). 

Antrame leidime Marxas dar nenubrėžė perskyros tarp koncentracijos ir centrali- 
zacijos; „koncentracijos“ terminą jis vartoja abiejomis (a) ir (b) reikšmėmis. Trečiame 
leidime (Capital, p. 691) skaitome: „Tai tikroji centralizacija, kuri skiriasi nuo kau- 
pimo ir koncentracijos“. Antrame leidime toje pačioje vietoje skaitome: „Tai tikroji 


752 


19 SKYRIAUS PASTABOS 


koncentracija, kuri skiriasi nuo kaupimo“. Tačiau toks pakeitimas padarytas ne visoje 
knygoje, o tik keliose pastraipose (ypač p. 690-693 ir p. 846). Šios knygos tekste 
cituojamoje ištraukoje frazė liko ta pati kaip ir antrame leidime. Ištraukoje (p. 846), 
cituojamoje šios knygos tekste, susijusiame su šio sk. 15 pastaba, „koncentracijos“ 
terminą Marxas keičia „centralizacijos“ terminu. 

4 Žr. K.Marxo Briumero aštuonioliktoji (H.o.M., p. 123; išskirta mano = Karl 
Marx, Der Achtzehnte Brumaire des Louis Bonaparte, Verlag fuer Literatur und Po- 
litik. Wien-Berlin, 1927, p. 28-29): „Buržuazinė respublika triumfavo. Ją palaikė 
finansinė aristokratija, pramoninė buržuazija, vidurinioji klasė, smulkioji buržuazija, 
armija, liumpenproletariatas, organizuotas į mobilią gvardiją, inteligentai, dvasininkai 
ir kaimo gyventojai. Paryžiaus proletariatą palaikė tik jis pats“. 

Apie neįtikėtinai naivų Marxo teiginį apie „gamintojus kaime“ žr. taip pat 20 sk. 
43 pastabą. 

5 Žr. tekstą, susijusį su 18 sk. 11 pastaba. 

6 Žr. citatą šio sk. 4 pastaboje, ypač nuorodą į viduriniąją klasę ir „inteligentiją“. 

Apie „liumpenproletariatą“ žr. tą pačią vietą ir Capital, p. 711 f. (šis terminas 
verčiamas kaip „tatterdemalion proletariat“). i 

7 Apie „klasinės sąmonės“ termino marksistinę prasmę žr. 16 sk. I skirsnio pa- 
baigą. 

8 Be tekste minimų pralaimėjimo nuotaikų, esama ir kitų dalykų, galinčių sunai- 
kinti darbininkų klasinę sąmonę ir suskaldyti darbininkų klasę. Pavyzdžiui, V.Lenino 
kalba, kad imperializmas gali suskaldyti darbininkų klasę, jiems pasiūlydamas dalį 
savo pelno; jis rašo (H.o.M., p. 707 = V.I.Lenin, LLL., Imperialism, the Highest State 
of Capitalism, vol. XV, p. 96; žr. taip pat 20 sk. 40 pastabą): „<...> Didžiojoje 
Britanijoje imperializmo pastangos skaldyti darbininkus, stiprinti oportunistus jų ter- 
pėje ir sukelti laikiną darbininkų klasės sąjūdžio puvimą pasireiškė ne XIX a. pabai- 
goje ir XX a. pradžioje, o daug anksčiau“. 

H.B. Parkesas savo puikioje knygoje Marxism — A Post Mortem (1940; išleistoje 
ir kitu pavadinimu — Marxism — An Autopsy) pagrįstai pabrėžia, kad visiškai įmano- 
ma, jog verslininkai ir darbininkai gali kartu išnaudoti vartotoją; protekcionistinėje 
arba monopolistinėje pramonės sistemoje jie gali dalintis pelnu. Šitokia galimybė 
rodo, kad Marxas perdeda antagonizmą tarp darbininkų ir verslininkų interesų. 

Galiausiai galima pažymėti, kad dauguma dabartinių vyriausybių linkusi eiti ma- 
žiausio pasipriešinimo keliu ir linkusi vartotojo sąskaita lengvai patenkinti darbininkų 
ir verslininkų reikalavimus, nes jie sudaro geriausiai organizuotas ir politiniu požiūriu 


pačias stipriausias bendruomenės grupes. Vyriausybės gali taip elgtis ramia sąžine, 

nes įtikina save, kad tai daro saugodamos taiką tarp priešiškiausių bendruomenės 
dalių. 

8 Žr. tekstą, susijusį su šio sk. 17 ir 18 pastabomis. 

? Kai kurie marksistai net drįsta tvirtinti, kad prievartinė socialinė revoliucija 
sukelia mažiau kančių negu nuolatinės blogybės, būdingos tam reiškiniui, kurį jie 
vadina „kapitalizmu“. (Žr. L.Laurat, Marxism and Democracy, translated by E. Fit- 
zgerald, 1940; p. 38, 2 pastabą; Lauratas kritikuoja Sidney'į Hooką už tai, kad jis savo 
traktate Towards an Understanding of Marx laikosi kaip tik tokio požiūrio.) Tačiau šie 
marksistai tokio vertinimo nepagrindžia moksliškai. Tariant griežčiau, toks vertinimas 
yra visiškai neatsakinga orakulų pretenzingumo apraiška. 

10 „Turi būti savaime aišku, — sako Engelsas apie Marxą, kartu prisimindamas 
Hegelį, — kad, jei daiktai ir jų tarpusavio santykiai laikomi kintamais, o ne pastoviais, 
tada jų vaizdiniai, sąvokos irgi yra kintantys, ir nedera bandyti juos įgrūsti į griežtų 
apibrėžimų stalčius; juos reikia traktuoti, atsižvelgiant į istorinį ar loginį juos sufor- 
mavusio proceso pobūdį“. (Žr. F. Engels, Preface to Das Kapital, II/1, p. XVi.) 

!| Šis atitikimas nėra tikslus, nes komunistai kartais laikosi nuosaikesnės teorijos, 
ypač tose šalyse, kur šiai teorijai neatstovauja socialdemokratai. Žr., pavyzdžiui, teks- 
tą, susijusį su šio sk. 26 pastaba. 

12 Žr. 17 sk. 4 ir 5 pastabas ir tekstą; taip pat žr. šio sk. 14 pastabą; palyginkite 
su šio sk. 17 ir 18 pastabomis ir tekstu. 

5 Žinoma, esama ir tarpinių pozicijų, taip pat ir nuosaikesnių marksistinių pozi- 
cijų. Pavyzdžiui, vadinamasis A. Bernsteino „revizionizmas“. Faktiškai A. Bernstei- 
nas atmeta marksizmą. Jo pozicija yra ne kas kita, kaip griežtai demokratinio ir 
neprievartinio darbininkų sąjūdžio gynimas. 

14 Žinoma, šis teiginys apie poslinkius Marxo pasaulėžiūroje yra tam tikra inter- 
pretacija, be to, nelabai įtikinama. Faktas yra tai, kad Marxas nebuvo labai nuoseklus 
ir kad „revoliucijos“, „jėgos“, „prievartos“, etc. terminus jis nuolat vartojo dvipras- 
miškai. Iš dalies tai lėmė tas faktas, kad per jo gyvenimą istorija nesivystė pagal jo 
planą. Istorija atitiko marksistinę teoriją tik tiek, kiek joje reiškėsi tendencija tolti nuo 
to, ką Marxas vadino „kapitalizmu“, t. y. nuo nesikišimo į ekonomiką politikos. 
Marxas dažnai ir su pasitenkinimu pabrėždavo šią tendenciją, pavyzdžiui, Kapitalo 
pirmojo leidimo pratarmėje. (Žr. citatą šio sk. 16 pastaboje; žr. taip pat tekstą.) Kita 
vertus, ta pati tendencija (kišimosi į ekonomiką), priešingai Marxo teorijai, lėmė ir 
darbininkų padėties gerėjimą, ir šitaip mažino revoliucijos tikimybę. Galimas daiktas, 
kad Marxo abejonės ir dviprasmiškos savo teorijos interpretacijos yra šitokios situa- 


cijos padarinys. 

Kad pailiustruočiau šią mintį, pacituosiu dvi ištraukas: vieną iš ankstyvojo, kitą 
iš vėlyvojo Marxo veikalo. Pirmoji ištrauka yra iš Centro komiteto kreipimosi į Ko- 
munistų sąjungą (1850; žr. H.o.M., p. 60 ff. = Labour Monthly, September, 1922, p. 
136 ff). Ši ištrauka įdomi, nes joje esama praktinių rekomendacijų. Marxas taria, kad 
darbininkai kartu su buržuaziniais demokratais laimėjo kovą su feodalizmu ir įvedė 
demokratinį režimą. Marxas pabrėžia, kad tai padarius darbininkų šūkis turi būti toks: 
„Nuolatinė revoliucija!“ Ką tai reiškia, aiškinama išsamiau: „Jie turi veikti taip, kad 
revoliucinis entuziazmas neišnyktų tuojau pat po pergalės. Priešingai, jie turi jį išsau- 
goti kiek įmanoma ilgiau. Jie ne tik neturi priešintis vadinamiesiems ekscesams, 
pavyzdžiui, liaudies keršto nekenčiamiems asmenims ar viešiems pastatams, su ku- 
riais susiję bjaurūs prisiminimai, proveržiams; ne, tokie veiksmai turi būti ne tik 
toleruojami, bet ir tinkamai nukreipiami, kad taptų pavyzdžiu“. (Žr. taip pat šio sk. 35 
(1) pastabą ir 20 sk. 44 pastabą.) 

Antrą, nuosaikesnio turinio, ištrauką, labai skirtingą nuo tik ką pacituotos, paim- 
sime iš Marxo Kreipimosi į Pirmąjį Internacionalą (Amsterdam, 1872; žr. L. Laurat, 
op. cit., p. 36): „Mes neneigiame, kad egzistuoja šalys, pavyzdžiui, Jungtinės Valstijos 
ir Didžioji Britanija — jei geriau žinočiau jūsų institucijas, galimas daiktas, pridurčiau 
Olandiją, — kur darbininkai galės pasiekti savo tikslus taikingomis priemonėmis. Ta- 
čiau tokia padėtis egzistuoja ne visose šalyse“. Apie šias nuosaikesnes pažiūras žr. 
taip pat tekstą, susijusį su šio sk. 16-18 pastabomis. 

Visišką painiavą užuomazgų pavidalu galima rasti jau paskutinėje Komunistų par- 
tijos manifesto dalyje, kur yra du tokie tarpusavyje prieštaraujantys teiginiai, atskirti 
tik vienu sakiniu: (1) „Trumpai tariant, komunistai visur remia kiekvieną revoliucinį 
sąjūdį prieš egzistuojančią visuomeninę ir politinę santvarką“. (Kalbama, pavyzdžiui, 
ir apie Angliją.) (2) „Galų gale komunistai siekia visų šalių demokratinių partijų 
vienybės ir susitarimo“. Viską galutinai supainioja kiti sakiniai: „Komunistai nesiren- 
gia slėpti savo pažiūrų ir tikslų. Jie atvirai skelbia, kad savo tikslus gali pasiekti tik 
prievarta nuversdami visą egzistuojančią visuomenės santvarką“. (Neišskiriant ir de- 
mokratijos.) 

5 Žr. Capital, p. 846 = H.o.M., p. 403 f. (Apie „centralizacijos“ terminą trečia- 
jame leidime, atsiradusį vietoj antrajame leidime vartojamo „koncentracijos“ termino, 
žr. šio sk. 3 pastabą. Dėl vertimo „their capitalist cloak becomes a straight jacket“ 
(vok. „sie unvertraeglich werden mit ihrer kapitalistischen Huelle; liet. „jiems nebe- 
tinka kapitalistinis apvalkalas“, galima pažymėti, kad pažodiškesnis būtų toks verti- 


mas: „they become incompatible with their capitalist wrapper“ or „cloak“; arba laisves- 

nis vertimas: „their capitalis cloak becomes intolerable“ (liet. „jų kapitalistinis apdan- 
galas tampa nebepakenčiamas“). 

Šios citatos turiniui daug įtakos turėjo Hegelio dialektika, tą rodo jos tęsinys. 
(Tezės antitezę Hegelis kartais vadindavo tezės neigimu, o sintezę — „neigimo neigi- 
mu“.) „Kapitalistinis pasisavinimo būdas, — rašo K.Marxas, - <...> yra pirmas asme- 
ninės privačios nuosavybės, pagrįstos individualiu darbu, neigimas. Bet, kaip ir gam- 
tos dėsnis, kapitalistinė gamyba neišvengiamai sukelia savęs neigimą. Tai neigimo 
neigimas. Šis antrasis neigimas <...> atkuria <...> bendruomeninę žemės ir gamybos 
priemonių nuosavybę“. (Apie išsamesnę dialektinę socialistinės visuomenės kilmę žr. 
18 sk. 5 pastabą.) 

16 Tokį požiūrį Marxas dėsto Kapitalo pirmojo leidimo pratarmėje (Capital, p. 
865): „Tačiau pažanga neabejotina <...>. Anglijos karūnos atstovai užsienyje <...> 
mums pasakoja <...>, kad labiau išsivysčiusiose Europos šalyse santykių tarp kapitalo 
ir darbo pokyčiai tokie pat akivaizdūs ir tokie pat neišvengiami kaip ir Anglijoje. <...> 
Mr. Wade, Šiaurės Amerikos Jungtinių Valstijų viceprezidentas <...>, viešuosiuose 
susirinkimuose paskelbė, kad, panaikinus vergovę, į dienotvarkę įtraukiamas klausi- 
mas dėl radikalaus kapitalo ir žemės nuosavybės santykių pakeitimo!“ (Žr. taip pat šio 
sk. 14 pastabą.) 

17 Žr. F. Engelso pratarmę pirmajam angliškam Kapitalo vertimui. (Capital, p. 
887). Apie tai išsamiau cituojama 17 sk. 9 pastaboje. 

Iš Žr. K. Marxo laišką H.Hyndmanui, 1880 m. gruodžio 8 d.; žr. H.H. Hyndman, 
The Record of an Adventurous Life (1911), p. 283. Žr. taip pat L.Laurat, op. cit. p. 
239. Šią citatą galima pateikti išsamiau: „Jeigu Jūs sakote, kad Jums nepriimtinas 
mano partijos požiūris į Angliją, aš galiu atsakyti tik tai, kad mūsų partija mano, jog 
revoliucija Anglijoje yra ne būtina, o — atsižvelgiant į istorinius precedentus - galima. 
Jei neišvengiama evoliucija virsta revoliucija, tai dėl to kaltos ne tik valdančiosios 
klasės, bet ir darbininkų klasė“. (Atkreipkite dėmesį į tokios pozicijos dviprasmišku- 
mą.) 

'? H.B. Parkesas kn. Marxism — A Post Mortem, p. 101 (žr. taip pat p. 106 ff.), 
išreiškia panašų požiūrį; jis pabrėžia, kad marksistų „tikėjimas, jog kapitalizmo nega- 
lima reformuoti, jį galima tik sugriauti“, yra vienas būdingiausių dogmatinės mark- 
sistinės kapitalo kaupimo teorijos bruožų. „Laikykitės kokios nors kitos teorijos, — 
sako jis, — <...> ir atsiras galimybė kapitalizmą keisti laipsniškai“. 

2 Žr. Komunistų partijos manifesto (H.o.M., p. 45 = GA, Series I, vol. Vi, p. 545) 
pabaigą: „Proletarai neturi ko prarasti, išskyrus savo grandines. O laimės jie visą 


pasaulį“. 

21 Žr. Komunistų partijos manifestą (H.o.M., p. 45 = GA, Series I, vol. Vi, p. 545); 
Ši citata išsamiau pateikiama tekste, susijusiame su šio sk. 35 pastaba. - Paskutinė šio 
paragrafo citata iš Komunistų partijos manifesto, H.o.M., p. 35 (= GA, Series I, vol. 
Vi, p. 536). Žr. taip pat šio sk. 35 pastabą. 

2 Tačiau socialinės reformos retai būdavo vykdomos dėl engiamųjų spaudimo; 
viešąją nuomonę gali labai veikti religiniai sąjūdžiai — įskaitant ir utilitaristus — ir 
individai (tokie kaip Dickensas). Visų marksistų nuostabai Henry*s Fordas ir daugelis 
kitų „kapitalistų“ suprato, kad darbo užmokesčio didinimas gali būti naudingas savi- 
ninkui. 

23 Žr. 18 sk. 18 ir 21 pastabas. 

4 Žr. H.o.M., p. 37 (= GA, Series I, vol. Vi, p. 538). 

25 Žr. Valstybė ir revoliucija, H.o.M., p. 756 (= State and Revolution, p. 77). Štai 
visa citata: „Demokratija labai svarbi darbininkų klasei, kovojančiai su kapitalistais 
dėl laisvės. Tačiau demokratija jokiu būdu nėra riba, kurios negalima peržengti; ji yra 
tik viena perėjimo nuo feodalizmo prie kapitalizmo ir nuo kapitalizmo prie komuniz- 
mo pakopa“. 

V.Leninas pabrėžia, kad demokratija reiškia tik „formalią lygybę“. Žr. taip pat 
H.o.M., p. 834 (= V.I.Lenin, The Proletarian Revolution and the Renegade Kautsky. 
L.L.L., vol. XViii, p. 34), kur Leninas naudojasi šiuo Hegelio argumentu (tik „forma- 
lios“ lygybės), polemizuodamas su Kautsky*'u: „<...> jis pripažįsta formalią lygybę, 
kuri kapitalizme yra tik apgaulė ir veidmainystė, pateikiama kaip faktinė lygybė 
CRAN, 

26 Žr. H.B. Parkes, Marxism — A Post Mortem, p. 219. 

27 Toks taktinis manevras visiškai atitinka Komunistų partijos manifestą, kur skel- 
biama, kad komunistai „siekia visų šalių demokratinių partijų vienybės ir susitarimo“, 
bet kartu skelbia, kad „savo tikslus gali pasiekti tik prievarta nuversdami visą egzis- 
tuojančią visuomenės santvarką“, įskaitant ir demokratiją. 

Tačiau toks taktinis manevras visiškai atitinka ir 1928 m. partijos programą (H.o.M., 
1936; išskirta mano = The Programme of the Communist International, Modern Bo- 
oks Ltd., London, 1932, p. 61): „Nustatydama savo taktinę liniją, kiekviena komunis- 
tų partija turi paisyti konkrečios vidinės ir išorinės situacijos. <...> Partija iškelia 
šūkius <...>, siekdama organizuoti mases pačiu plačiausiu mastu“. Tačiau to negalima 
pasiekti, iki galo nepasinaudojus marksizmui būdinga „revoliucijos“ termino dvipras- 
mybe. 

28 Žr. H.o.M., p. 59 ir 1042 (= GA, Series I, vol. Vi, p. 557 ir The Programme of 
the Communist International, p. 65); ir šio sk. 14 pastabos pabaigą. (Žr. taip pat 37 
pastabą.) 

29 Tai ne citata, o parafrazė. Žr., pavyzdžiui, ištrauką iš F. Engelso pratarmės 
pirmajam angliškam Kapitalo leidimui, cituojamą 17 sk. 9 pastaboje. Žr. taip pat 
L.Laurat, op. cit., p. 240. 

30 Pirma iš šių dviejų ištraukų cituojama L.Laurato, loc. cit.; antrąją žr. H.o.M., 
p. 93 (= Karl Marx, The Class Struggle in France 1848-1850. Introduction by F. 
Engels. Co-operative Publishing Society of Foreign Workers in the USSR, Moscow, 
1934, p. 29). Išskirta mano. 

31 F, Engelsas iš dalies suvokė, kad jam reikia keisti taktiką, nes „istorija parodė, 
kad mes ir visi, mąsčiusieji panašiai kaip mes, buvome neteisūs“ (H.o.M., p. 79 = 
Karl Marx, Die Klassenkampfe in Frankreich, Vorwaerts, Berlin, 1890, p. 8). Bet 
pirmiausia jis suvokė tik vieną klaidą: kad jis ir Marxas pervertino visuomenės vys- 
tymosi spartą. Kad šio vystymosi kryptis visai kita, F.Engelsas niekada nepripažino, 
nors ir buvo tuo nepatenkintas; žr. tekstą, susijusį su 20 sk. 38-39 pastabomis, kur aš 
cituoju paradoksalų Engelso skundą, kad „darbininkų klasė tikrai vis labiau buržua- 
zėja“. 

32 Žr. 7 sk. 4 ir 6 pastabas. 

3 Ekonominės privilegijos gali būti išsaugotos ir dėl kitų priežasčių, pavyzdžiui, 
dėl to, kad tirono valdžia priklauso nuo tam tikros valdinių grupės. Tačiau tai nereiš- 
kia, kad tironija iš tikrųjų turi būti tam tikros klasės valdžia, kaip pasakytų marksistai. 
Juk jei tironas priverstas papirkti tam tikrą dalį gyventojų, suteikti jiems ekonomines 
arba kitokias privilegijas, tai dar nereiškia, kad tai daryti jį priverčia kaip tik toji 
grupė, ar kad toji grupė tiek stipri, kad šių privilegijų galėtų reikalauti (ir jas gauti) 
kaip savo teisių. Jei neegzistuoja institucijos, leidžiančios tai grupei realizuoti savo 
įtaką, tironas gali atimti tos grupės privilegijas ir siekti kitos grupės paramos. 

34 Žr. H.o.M., p. 171 (= Karl Marx, Civil War in France, Introduction by F.Engels. 
Martin Lawrence, London, 1933, p. 19). (Žr. taip pat H.o.M., p. 833 = The Proleta- 
rian Revoliution, p. 33-34.) 

35 Žr. H.o.M., p. 45 (= GA, Series I, vol. Vi, p. 545). Žr. taip pat šio sk. 21 pastabą. 
Žr. toliau kitą citatą iš Komunistų partijos manifesto (H.o.M., p. 37 = GA, Series I, 
vol. Vi, p. 538): „Artimiausias komunistų tikslas <...> politinės valdžios perėjimas į 
proletariato rankas“. 

1. Taktinį patarimą, turintį atvesti prie pralaimėjimo kovojant už demokratiją, 
K. Marxas detalizuoja savo Centro komiteto kreipimesi į Komunistų sąjungą. (H.o.M., 
p. 67 = Labour Monthly, September, 1922, p. 143; žr. taip pat šio sk. 14 pastabą ir 
20 sk. 44 pastabą.) Čia K.Marxas aiškina, kaip reikia elgtis su demokratine partija po 
to, kai demokratija pasiekta. Komunistų partijos manifeste sakoma (žr. šio sk. 14 
pastabą), kad su tokia partija komunistai turi „vienytis ir susitarti“. K. Marxas sako: 

„Trumpai tariant, nuo pat pirmosios pergalės akimirkos mes turime nepasitikėti ne 
sumuštu reakcingu priešu, o mūsų ankstesniais sąjungininkais“ (t. y. demokratais). 

K.Marxas reikalauja, kad „visas proletariatas turi būti nedelsiant apginkluotas 
šautuvais, karabinais ir šoviniais“ ir kad „darbininkai turi bandyti organizuotis į ne- 
priklausomą gvardiją su savo vadais ir generaliniu štabu“. Taip daryti reikia todėl, 
„kad buržuazinė demokratinė vyriausybė ne tik iškart prarastų visokią darbininkų 
stovi visa darbininkų klasė“. 

Akivaizdu, kad šitokia politika neišvengiamai griauna demokratiją. Vyriausybę ji 
būtinai sukiršintų su tais darbininkais, kurie nelinkę griežtai laikytis įstatymo, o bando 
valdyti grasinimais. Marxas bando pateisinti tokią politiką pranašystėmis (H.o.M., p. 
68 ir 67 = Labour Monthly, Sept., 1922, p. 143): „Kai tik naujoji vyriausybė įsigalės, 
ji iškart pradės kovoti su darbininkais“. Be to, jis sako: „Kad šiai partijai (t. y. 
demokratų), kurios išdavystė prasidės jau pirmąją pergalės valandą, būtų neleidžiama 
užsiiminėti savo nešvariais darbais, būtina organizuoti ir apginkluoti proletariatą“. 
Mano galva, jo taktika kaip tik ir atvestų prie tų nešvarių padarinių, kuriuos jis 
pranašauja. Tie padariniai patvirtintų jo istorinę pranašystę. Iš tikrųjų, jei darbininkai 
veiktų kaip tik taip, kiekvienas blaiviai mąstantis demokratas būtų priverstas (jeigu 
jis, ypač jeigu jis, norėtų ginti engiamųjų reikalą) jungtis su tais, kuriuos Marxas 
apibūdina kaip darbininkų reikalo išdavikus, ir kovoti su tais, kurie linkę sunaikinti 
demokratines institucijas, individą saugančias nuo tironų ir Didžiųjų Diktatorių savi- 
valės. 

Galiu pridurti, kad pacituotos ištraukos yra palyginti ankstyvi Marxo pasisaky- 
mai; brandesnė Marxo nuomonė, galimas daiktas, yra šiek tiek kitokia, ir, šiaip ar 
taip, dviprasmiškesnė. Tačiau tai nepaneigia to fakto, kad šie ankstyvi pasisakymai 
darė ilgalaikę įtaką ir kad jie padarė daug žalos. 

2. Dėl šio skyriaus teksto (b) punkto galima pacituoti Lenino žodžius (H.o.M., p. 
828 = The Proletarian Revolution, p. 30): „<...> darbininkų klasė labai gerai supranta 
ir jaučia, kad buržuazinis parlamentas yra jiems svetima institucija, buržuazijos išnau- 
dojamo proletariato priespaudos įrankis, kad tai priešiškos klasės, išnaudotojų mažu- 
mos, institucija“. Akivaizdu, kad tokie žodžiai negali skatinti darbininkų ginti parla- 
mentinę demokratiją nuo fašistų antpuolio. 

36 Žr. V.Leninas, Valstybė ir revoliucija (H.o.M., p. 744 = State and Revolution, 
p. 68): „Demokratija <...> turtingiesiems, štai kas yra kapitalistinės visuomenės de- 
mokratija <...>. Marxas puikiai suvokė kapitalistinės demokratijos esmę <...> saky- 
damas, kad kartą per kelerius metus engiamiesiems leidžiama nuspręsti, kurie engėjų 
klasės atstovai juos <...> engs!“ Žr. taip pat 17 sk. 1 ir 2 pastabą. 

37 Knygoje Kairumo liga komunizme V.Leninas rašo (H.o.M., p. 884 f.; išskirta 
mano = V.I.Lenin, Left-Wing Communism, An Infantile Disorder, L.L.L. vol. XVI, p. 
72-73): „<...> visą dėmesį reikia sutelkti prie kito žingsnio <...> ieškoti perėjimo ar 
priėjimo prie proletarinės revoliucijos formų. Proletariato avangardas ideologiškai 
laimėtas <...>. Bet nuo šio pirmojo žingsnio dar toli iki pergalės <...>. Kad visa klasė 
<...> pasiektų tokią poziciją, vien propagandos ir agitacijos nepakanka. Masėms rei- 
kalingas jų pačių politinis patyrimas. Toks pamatinis visų revoliucijų dėsnis <...>: 
reikėjo <...> patirti savo kailiu <...> visišką kraštutinių reakcionierių diktatūros ne- 
išvengiamybę, kaip vienintelę proletariato diktatūros alternatyvą, kad jis ryžtingai 
pasuktų į komunizmą“. 

38 Kaip ir reikėjo tikėtis, dvi marksistinės partijos dėl pralaimėjimo bando kaltinti 
viena kitą; viena kaltina kitą už jos katastrofišką politiką, ir savo ruožtu kaltinama 
pastarosios už tai, kad palaiko darbininkų tikėjimą galimybe laimėti kovą už demo- 
kratiją. Ironiška tai, kad pats Marxas smulkiai apibūdino tokį elgesį — dėl pralaimė- 
jimo smerkti aplinkybes ir ypač varžovų partiją. (Žinoma, Marxo žodžiai buvo nu- 
kreipti prieš ano meto kairuoliškai nusiteikusių varžovų grupę.) Jis rašo (H.o.M., p. 
130; paskutinė dalis išskirta mano = V.I. Lenin, The Teachings of Karl Marx, L.L.L., 
vol. i, p. 55): „Jiems nebūtina pernelyg kritiškai apmąstyti savo išteklius. Jiems pa- 
kanka duoti ženklą, ir liaudis su visais savo neišsenkamais ištekliais puls engėjus. Bet 
jei paaiškėja <...>, kad jų jėgos visiškai menkos, tada apkaltinami arba kenkėjai 
sofistai (matyt, kita partija), vieningą liaudį skaldantys į priešiškas stovyklas, arba 
<...> visas reikalas žlugo dėl kokios nors smulkmenos, arba nenumatytas atsitiktinu- 
mas šį kartą nulėmė nesėkmę. Bet kuriuo atveju demokratas (arba antidemokratas) iš 
paties gėdingiausio pralaimėjimo išeina ne tik švarutėlis, toks nekaltas, kaip ir iš 
pradžių, bet ir dar labiau įsitikinęs, kad jam lemta nugalėti, kad nei jis pats, nei jo 
partija neturi atsisakyti savo senosios pozicijos, priešingai, aplinkybės turi subręsti, 
kad priaugtų iki jo <...>. 

39 Aš sakau „radikalusis sparnas“, nes šia istoricistine interpretacija, kad fašizmas 
yra neišvengiamo vystymosi neišvengiama stadija, tikėjo ir ją gynė ir tos partinės 
grupės, kurios buvo tolimos komunistams. Net kai kurie Vienos darbininkų, herojiš- 
kai, bet pavėluotai ir neorganizuotai pasipriešinusių fašizmui, vadai nuoširdžiai tikėjo, 
kad fašizmas yra būtinas istorinio vystymosi socializmo link žingsnis. Labai nekęs- 
dami fašizmo, jie jautėsi esą priversti net fašizmą traktuoti kaip žingsnį į priekį, 
kenčiančią liaudį priartinantį prie galutinio tikslo. 


4 Žr. ištrauką, cituotą šio sk. 37 pastaboje. 

Dvidešimto skyriaus pastabos 

! Vienintelis pilnas trijų Kapitalo tomų vertimas į anglų kalbą apima apytikriai 
2500 puslapių. Prie jų reikia pridėti dar tris tomus, išleistus Vokietijoje ir pavadintus 
Theorien ueber den Mehrwert (angl. Theories of Surplus Value), juose yra medžiaga, 
daugiausia istorinė, kuria Marxas ketino pasinaudoti, rašydamas Kapitalą. 

2 Žr. nevaržomo kapitalizmo ir intervencionizmo priešpriešą, nagrinėjamą 16 ir 17 
sk. (Žr. 16 sk. 10 pastabą, 17 sk. 22 pastabą, 18 sk. 9 pastabą ir tekstą.) 

Apie Lenino teiginį žr. H.o.M., p. 561 (= The Teachings of Karl Marx, p. 29, 
išskirta mano). Įdomu pažymėti, kad nei Leninas, nei dauguma marksistų, pasirodo, 
nesuvokė, kad nuo Marxo laikų visuomenė pasikeitė. 1914 m. Leninas kalba apie 
„Šiuolaikinę visuomenę“ taip, tarsi ji būtų ir Marxo laikų, ir Lenino laikų visuomenė. 
Tačiau Komunistų partijos manifestas buvo paskelbtas 1848 m. 

3 Visos šio paragrafo citatos iš Capital, p. 691. 

4 Žr. pasisakymus apie šiuos terminus 19 sk. 3 pastaboje. 

> Tokia interpretacija būtų tinkamesnė, nes egzistuotų mažesnė tikimybė atsirasti 
pralaimėjimo nuotaikoms, galinčioms kelti pavojų klasinei sąmonei (kaip minėta teks- 
te, susijusiame su 19 sk. 7 pastaba). 

6 Žr. Capital. p. 697 ff. 

7 Šios dvi citatos iš Capital, p. 698 ir p. 706. Marxo terminas „mittleren Prospe- 
ritaet“ verčiamas „semi-prosperity“, bet paraidžiui jį galima versti žodžiu „medium 
prosperity“. Aš verčiu ne „over-production“, bet „excessive production“, nes Marxas 
neturi galvoje perprodukcijos (over-production) ta prasme, kad daugiau pagaminama 
negu galima parduoti dabar; jis turi galvoje tai, kad pagaminama tiek, jog netrukus 
bus sunku tuos gaminius parduoti. 

* Taip kalba G.Parkesas; žr. 19 sk. 19 pastabą. 

* Žinoma, darbo vertės teorija yra labai sena. Reikia priminti, kad manasis vertės 
teorijos aptarimas apsiriboja vadinamąja „objektyviosios vertės teorija“; aš neketinu 
kritikuoti „subjektyviosios vertės teorijos“ (kurią, galima daiktas, geriau apibūdinti 
kaip subjektyvaus vertinimo arba pasirinkimo aktų teorija; žr. 14 sk. 14 pastabą). 
J. Vineris man maloniai nurodė, kad beveik vienintelis Marxo ir Ricardo vertės teorijų 
sąlyčio taškas atsirado dėl to, kad Marxas nesuprato Ricardo ir kad Ricardo niekada 
nemanė, kad darbas pasižymi didesne kuriamąja jėga nei kapitalas. 

10 Man atrodo akivaizdu, jog Marxas niekada neabejojo, kad jo „vertės“ kažkaip 
atitinka rinkos kainas. Jo manymu, prekės vertė prilygsta kitos prekės vertei, jei 
vidutinis darbo laikas, reikalingas joms pagaminti, yra vienodas. Jei viena iš tų dviejų 
prekių yra auksas, tada jo svoris gali būti traktuojamas kaip kitos prekės kaina, 

išreikšta auksu; kadangi pinigai (įstatymu) padengiami auksu, mes tokiu būdu gauna- 
me prekės piniginę išraišką. 

Marxas aiškino (žr. ypač svarbią išnašą, Capital, p. 153), kad prekės mainomosios 
proporcijos rinkoje svyruoja sulig jos verte, o rinkos kainos pinigine išraiška — sulig 
tos prekės verte, išreikšta auksu. „Jei vertės dydis virsta kaina, — šiek tiek negrabiai 
sako Marxas (Capital, p. 79; išskirta mano), — tada šis <...> santykis pasireiškia kaip 
tam tikros prekės mainomasis santykis su ta pačia preke, funkcionuojančia pinigų 
pavidalu“ (t. y. auksu). „Tačiau šiuo mainomuoju santykiu gali reikštis ne tik prekės 
vertės dydis, bet ir tie tos vertės svyravimai, kuriuos lemia konkrečios sąlygos“; kitaip 
tariant, kainos gali kaitaliotis. Todėl galimybė <...> kainai nukrypti nuo <...> prekės 
vertės glūdi pačioje piniginėje formoje. Tai nėra joks trūkumas; priešingai, tai rodo, 
kad piniginė forma visiškai atitinka tą gamybos būdą, kuriam egzistuojant taisyklė 
gali pasireikšti per netvarką, kaip aklai veikiantis vidurkis“. Man atrodo, aišku, kad 
„taisyklė“, apie kurią kalba Marxas, čia yra vertė, ir kad jis tiki, jog vertės „pasireiš- 
kia“ (arba „įsitvirtina“) tik kaip realių rinkos kainų vidurkiai. Vadinasi, kainos svy- 
ruoja aplink vertę. 

Aš tai pabrėžiu todėl, kad kartais ši mintis neigiama. Pavyzdžiui, G.D. Cole'is 
savo Įvade (Capital, XXV, išskirta mano) rašo: ,„Marxas <...> paprastai kalba taip, 
tarsi prekėms tikrai būtų būdinga tendencija po laikinų rinkos svyravimų, būti mai- 
nomoms pagal jų „vertes“. Tačiau jis aiškiai sako (p. 79), kad turi galvoje ne tai; o 
trečiame Kapitalo tome jis <...> labai aiškiai parodo kainų ir „verčių“ divergencijos 
būtinybę“. Tačiau nors ir teisinga, kad svyravimų Marxas netraktuoja tik kaip „laiki- 
nų“, jis tikrai mano, kad prekėse glūdi tendencija —- priklausanti nuo rinkos svyravi- 
mų — būti mainomoms pagal jų „vertę“, nes, kaip matėme anksčiau cituotoje pastrai- 
poje, kuria remiasi Cole'is, Marxas nekalba apie kokią nors divergenciją tarp vertės 
ir kainos, bet apibūdina svyravimus ir vidurkius. Marxo pozicija šiek tiek keičiasi 
trečiame Kapitalo tome, kur (IX sk.) vietoj prekės „vertės“ termino vartojamas nau- 
jas, „gamybos kainos“, terminas, o gamybos kaina yra jos gamybos sąnaudų suma 
plius vidutinė pridėtinė vertė. Tačiau netgi dabar Marxo mąstymui būdinga tai, kad 
ši naujoji, gamybos kainos, kategorija su realia rinkos kaina siejama tik kaip su savos 
rūšies vidurkių reguliatoriumi. Ji tiesiogiai nenulemia rinkos kainos, bet pasireiškia 
(kaip ir „vertė“ pirmame tome) kaip vidurkis, apie kurį svyruoja ar kaitaliojasi realios 
kainos. Tai galima parodyti, pacitavus tokią ištrauką (Das Kapital, III/2, p. 396 f.): 
„Rinkos kainos kyla virš arba krinta žemiau šių reguliuojančių gamybos kainų, tačiau 
šie svyravimai atsveria vienas kitą <...>. Tai tas pats reguliuojančių vidurkių princi- 


pas, kurį Oueteletas nustatė visuomenės reiškiniams apskritai“. Panašiai Marxas kalba 

(p. 399) apie „reguliuojančią kainą <...>, t. y. tą kainą, apie kurią svyruoja rinkos 
kainos“. Kitame puslapyje, kur jis kalba apie konkurencijos įtaką, jis sako, kad jį 
domina „natūrali kaina <...>, t. y. kaina <...>, kurios nereguliuoja konkurencija, bet 
ta kaina, kuri pati reguliuoja konkurenciją“. (Išskirta mano.) Nekalbant apie tai, kad 
„natūralios“ kainos sąvoka aiškiai rodo Marxo viltį surasti esmę, kurios „reiškimosi 
formos“ yra svyruojančios rinkos kainos (žr. taip pat šio sk. 23 pastabą), matome, jog 
Marxas atkakliai laikosi požiūrio, kad toji esmė, nesvarbu, ar tai būtų vertė, ar gamy- 
bos kaina, pasireiškia kaip rinkos kainų vidurkis. Žr. taip pat Das Kapital, 11/1, p.171 f. 

" Cole'is, op. cit., XXiX, apskritai labai teisingai apibūdindamas Marxo pridėti- 
nės vertės teoriją, sako, kad ši teorija yra „jo įnašas į ekonomikos teoriją“. Bet 
F. Engelsas savo pratarmėje antrajam Kapitalo tomui parodė, kad Marxas nebuvo šios 
teorijos autorius, kad Marxas ne tik niekada netvirtino, jog tai jo sukurta teorija, bet 
ir tyrinėjo jos istoriją (savo Pridėtinės vertės teorijose; žr. šio sk. 1 pastabą). Norė- 
damas parodyti, kad Marxas pasinaudojo Adamo Smitho ir Davido Ricardo pridėtinės 
vertės teorija, Engelsas cituoja Marxo rankraščius ir pateikia ištraukas iš pamfleto The 
Source and Remedy of the National Difficulties. A Letter to Lord John Russell (Lon- 
don, 1821), minimo Kapitale (Capital, p. 646), ir šitaip parodo, kad svarbiausios šios 
teorijos idėjos atsirado nepaisant marksistinės perskyros tarp darbo ir darbo jėgos. (Žr. 
Das Kapital, II, Xu--XV.) 

2? Pirmąją dalį Marxas vadina (žr. Capital, p. 213 f.) būtinu darbo laiku, antrąją 
dalį — pridėtiniu darbo laiku. 

5 Žr. Engelso pratarmę antrajam Kapitalo tomui. (Das Kapital, II, XXi, f.) 

14 Žinoma, Marxo pridėtinės vertės teorijos sukūrimas glaudžiai susijęs su jo 
kritika prieš „formalią“ laisvę, „formalų“ teisingumą, etc. Žr. ypač 17 sk. 17 ir 19 
pastabas ir tekstą. Žr. taip pat tekstą, susijusį su kita pastaba. 

15 Žr. Capital, p. 845. Žr. taip pat citatas, nurodytas ankstesnėje pastaboje. 

16 Žr. tekstą, susijusį su šio sk. 18 (ir 10) pastaba. 

17 Žr. ypač Kapitalo trečio tomo X sk. 

'8 Ši citata iš Capital, p. 706. Pradedant žodžiais „vadinasi, gyventojų perteklius“, 
šis fragmentas eina tuojau pat po citatos šio sk. 7 pastaboje. (Aš praleidau žodį 
„santykinis“, esantį prieš žodžius „gyventojų perteklius“, nes šiame kontekste jis 
nesvarbus ir gali net klaidinti. Šiame leidime (Capital, Everyman edition, p. 706) 
esama klaidos: vietoj „gyventojų perteklius“ atspausdinta „perprodukcija“). Šis frag- 
mentas įdomus dėl pasiūlos ir paklausos problemos ir Marxo teiginio, kad pasiūla ir 


paklausa privalo turėti „pagrindą“ (arba „esmę“); žr. šio sk. 10 ir 20 pastabas. 

1° Šiame kontekste galima pažymėti, kad aptariamas reiškinys — skurdas audringos 
industrializacijos epochoje (arba „ankstyvajame kapitalizme“; žr. 36 pastabą toliau ir 
tekstą) — neseniai buvo aiškinamas remiantis hipoteze, kuri, jeigu ją laikysime priim- 
tina, parodo, kad šiai problemai spręsti daug duoda marksistinė išnaudojimo teorija. 
Turiu galvoje teoriją, grindžiamą Walterio Eukeno sukurta dviejų grynų monetarinių 
sistemų (aukso ir kredito) doktrina ir jo metodu, kuriuo remiantis įvairios istorijoje 
egzistuojančios ekonominės sistemos traktuojamos kaip „grynų“ sistemų mišiniai. 
Remdamasis šiuo metodu, Leonhardas Mikschas neseniai parodė (straipsnyje L.Miksch, 
Die Geldordnung der Zukunft, Zeitschrift für das Gesamte Kreditwesen, 1949), kad 
kredito sistema skatina prievartines investicijas, t. y. vartotojas priverčiamas taupyti; 
„tačiau kapitalas, sukauptas šitokių prievartinių investicijų dėka, — rašo Mikschas, — 
priklauso ne tiems, kurie buvo priversti susilaikyti nuo vartojimo, o verslininkams“. 

Jei tokia teorija priimtina, tada Marxo teoriją (bet ne jo „dėsnius“, ne jo prana- 
šystes) galima laikyti įtikinama ir pakankamai pagrįsta. Juk skirtumas tarp Marxo 
„pridedamosios vertės“, kuri teisėtai priklauso darbininkui, bet yra „pasisavinama“, 
„eksproprijuojama“, „kapitalisto“, ir Mikscho „prievartinių santaupų“, tampančių ne 
priverčiamo taupyti vartotojo, o „verslininko“ nuosavybe, yra visai menkas. Pats 
Mikschas užsimena, kad šios jo idėjos paaiškina daugelį XIX a. ekonominės raidos 
reiškinių (ir socializmo atsiradimą). 

Reikia pažymėti, kad Mikscho analizė atitinkamus faktus paaiškina konkurenci- 
nės sistemos (jis kalba apie „didžiulę valdžią turinčią ekonominę pinigų gamybos 
monopoliją“) trūkumais, tuo tarpu Marxas panašius faktus bandė aiškinti, remdamasis 
laisvosios rinkos, t. y. konkurencijos, prielaida. (Maža to, „vartotojų“, žinoma, nega- 
lima visiškai tapatinti su „pramonės darbininkais“.) Kad ir kaip būtų aiškinama, fak- 
tai, kuriuos Mikschas vadina „nepakenčiamai antivisuomeniškais“, išlieka, ir tai, kad 
Marxas jiems priešinosi ir bandė juos paaiškinti, daro jam garbę. 

20 Žr. šio sk. 10 pastabą, ypač fragmentą apie „natūralią“ kainą (taip pat 18 
pastabą ir tekstą); įdomu, kad trečiame Kapitalo tome, šalia citatų šio sk. 10 pastaboje 
(žr. Das Kapital, III/2, p. 352; išskirta mano) ir panašiame kontekste Marxas duoda 
tokią metodologinę pastabą: „Joks mokslas būtų nereikalingas, jei daiktų reiškimosi 
formos sutaptų su jų esmėmis“. Žinoma, tai grynas esencializmas. Kad šitoks esen- 
cializmas susiliečia su metafizika, parodyta šio sk. 24 pastaboje. 

Akivaizdu, kad Marxas, pakartotinai, ypač pirmame tome, kalbėdamas apie kai- 
nos formą, turi galvoje „reiškimosi formą“; esmė yra „vertė“. (Žr. taip pat 17 sk. 6 
pastabą ir tekstą.) 

2 Capital, p. 43 ff.: „Fetišistinio prekių pobūdžio paslaptis“. 

22 Žr. Capital, p. 567 (žr. taip pat p. 328), kur Marxas apibendrina taip: „Jei darbo 
našumas padvigubėja, o darbo jėgos vertės ir pridėtinio darbo vertės santykis lieka 
nepakitęs, <...> vienintelis padarinys yra tas, kad abi vertės tampa dvigubai didesnės 
negu ankstesnės vartojamosios vertės (t. y. prekės). Šios vartojamosios vertės dabar 
dvigubai pigesnės nei prieš tai <...>. Taigi, jei dabar našumas auga, visai įmanoma, 
kad darbo jėgos kaina gali nuolat mažėti, tuo tarpu darbininko pragyvenimo priemo- 
nių masė gali lygiagrečiai didėti“. 

23 Jei bendras darbo našumas daugiau ar mažiau didėja, tada aukso gavybos kom- 
panijų darbo našumas irgi gali augti; tai reiškia, kad auksas, kaip ir kiekviena kita 
prekė, jeigu jis matuojamas darbo laiku, tampa pigesnis. Taigi, kas tinka kitoms 
prekėms, tinka ir auksui, ir kai Marxas sako (žr. ankstesnę pastabą), kad realus dar- 
bininko darbo užmokestis didėja, teoriškai tai teisinga ir jo darbo užmokesčio, išreiš- 
kiamo auksu, t. y. pinigais, atžvilgiu. (Todėl Marxo analizė Kapitalo p. 567, kurios 
apibendrinimą aš citavau ankstesnėje pastaboje, neteisinga ten, kur jis kalba apie 
„kainas“. Juk „kainos“ yra „vertės“, išreikštos auksu, ir jos gali būti pastovios, jei 
darbo našumas vienodai didėja visose gamybos srityse, įskaitant aukso gavybą.) 

24 Keistas Marxo vertės teorijos (šiuo požiūriu, pasak J.Vinerio, skirtingos nuo 
klasikinės anglų mokyklos teorijos) bruožas yra toks: žmogaus darbas esmingai ski- 
riasi nuo visų kitų gamtos procesų, pavyzdžiui, nuo gyvulių veiklos. Šis bruožas 
aiškiai rodo, kad Marxo teorijos pagrindas yra moralinė teorija, doktrina, pagal kurią 
žmogaus kančia ir žmogaus gyvenimas esmingai skiriasi nuo visų gamtinių procesų. 
Šią teoriją galima pavadinti žmogaus darbo šventumo doktrina. Na, aš neneigiu, kad 
tokia teorija teisinga moraline prasme; t. y. mes privalome elgtis pagal ją. Tačiau kartu 
aš manau, kad ekonominės analizės nedera grįsti nesąmoninga moraline, metafizine 
ar religine doktrina. Marxas, kuris, kaip matysime 22 skyriuje, sąmoningai netikėjo 
humanistine morale arba užgniaužė tokį tikėjimą, rėmėsi morale ten, kur net neįtarė 
tai darąs — savo abstrakčioje vertės teorijoje. Žinoma, tai lėmė jo esencializmas: jo 
įsitikinimu, visų visuomeninių ir ekonominių santykių esmė yra žmogaus darbas. 

25 Apie intervencionizmą žr. 17 sk. 22 pastabą ir 18 sk. 9 pastabą. (Žr. taip pat šio 
sk. 2 pastabą.) 

26 Apie laisvės paradokso principo taikymą ekonominei laisvei suprasti žr. 17 sk. 
20 pastabą, kur esama daugiau nuorodų. 

Laisvosios rinkos problema, tekste minima tik ryšium su darbo jėgos rinka, yra 
labai svarbi. Apibendrinant tai, kas buvo pasakyta tekste, akivaizdu, kad laisvosios 
rinkos idėja yra paradoksali. Jei į rinką nesikiša valstybė, tada gali kištis kitos pusiau 


politinės organizacijos, pavyzdžiui, monopolijos, trestai, profsąjungos, etc., rinkos 

laisvę paversdamos fikcija. Kita vertus, svarbiausia suprasti, kad be rūpestingai sau- 
gomos laisvosios rinkos visa ekonominė sistema nustoja tarnauti vieninteliam jos 
racionaliam tikslui — vartotojo reikmių tenkinimui. Jei vartotojas negali rinktis, jei jis 
turi imti tai, ką siūlo gamintojas, jei ne vartotojas, o gamintojas —- nesvarbu, privatus 
gamintojas, valstybė ar marketingo skyrius — tampa rinkos šeimininku, turi susidaryti 
tokia situacija, kai galiausiai vartotojas virsta pinigų tiekėju gamintojui arba šiukšlių 
vežėjų; tada ne gamintojas tenkina vartotojo reikmes ir norus, o priešingai. 

Čia akivaizdžiai susiduriame su socialinės inžinerijos problema: rinka turi būti 
kontroliuojama, tačiau taip, kad ši kontrolė nevaržytų vartotojo laisvo pasirinkimo ir 
kad ji nepašalintų būtinybės gamintojams varžytis dėl vartotojo palankumo. Ekono- 
minis „planavimas“, neplanuojantis ekonominės laisvės, tokiu požiūriu pavojingai 
priartins totalitarizmą. (Žr. F.A. von Hayek, Freedom and the Economic System, 
Public Policy Pamphlets, 1939/40.) 

27 Žr. šio sk. 2 pastabą ir tekstą. 

28 Ši perskyra tarp technikos, pirmiausia tarnaujančios gamybos plėtimui, ir tech- 
nikos, pirmiausia tarnaujančios gamybos intensyvinimui, šio skyriaus tekste nagrinė- 
jama pirmiausia todėl, kad būtų aiškesnis mano argumentavimas. Be to, aš tikiuosi, 
kad ši perskyra sustiprins paties Marxo argumentaciją. 

Norėčiau pateikti sąrašą svarbiausių Marxo veikalų fragmentų, kuriuose keliama 
ekonominio ciklo (santrumpa t-c) ir jo ryšio su nedarbu (santrumpa u) problema: 
Komunistų partijos manifestas (H.o.M., p. 29 f. (t-c). - Capital, p. 120 (monetarinė 
krizė = visuotinis nuosmukis), p. 624 (t-c ir pinigai), p. 694 (u), p. 699 (t-c, atsižvel- 
giant į u; ciklo automatizmas), p. 703-705 (t-c ir u tarpusavio priklausomybė), p. 706 
f. (u). Žr. taip pat trečiąjį Kapitalo tomą, ypač XV sk., skirsnį Surplus of Capital and 
Surplus of Populations, H.o.M., p. 516-528 (t-c ir u) ir sk. XXV-XXXII (t-c ir 
pinigai; žr. ypač Das Kapital, II/2, p. 22 ff.). Žr. taip pat ištrauką iš Kapitalo antrojo 
tomo, iš kurio cituojamas sakinys 17 sk. 17 pastaboje. 

2 Žr. Minutes of Evidence, taken before the Secret Committee of the House of 
Lords appointed to inguire into the causes of Distress, etc., 1895, cituojama Das 
Kapital, TII/1, p. 398 ff. 

3 Žr. pavyzdžiui, du C.G.F. Simkino straipsnius Butgetary Reform in The Aust- 
ralian Economic Record, 1941 ir 1942 (žr. taip pat 9 sk. 3 pastabą). Šiuose straips- 
niuose nagrinėjama anticiklinė politika ir trumpai aptariamos Švedijoje taikomos prie- 
monės. 


31 Žr. H. Parkes, Marxism — A Post Mortem, ypač p. 220, 6 pastabą. 

32 Citatos iš Das Kapital, III/2, p. 354 f. (Aš verčiu „naudingos prekės“ [useful 
commodities], nors tiksliau būtų versti „vartojamoji vertė“ [use-value].) 

33 Apie teoriją, kurią turiu galvoje (J. Vineris man pasakė, kad jos daugiau ar 
mažiau laikėsi ir J.S. Millis), dažnai užsimena ir Marxas. Jis kovojo su šia teorija, bet 
savo požiūrio tinkamai nepaaiškino. Ją galima trumpai apibūdinti taip: galiausiai visas 
kapitalas sutampa su darbo užmokesčiu, nes „nekilnojamas“ (arba, pasak Marxo, 
„pastovus“) kapitalas buvo pagamintas ir apmokėtas darbo užmokesčio pavidalu. Ar- 
ba Marxo terminais: nėra pastovaus kapitalo, egzistuoja tik kintamas kapitalas. 

Šią doktriną labai aiškiai ir paprastai išdėsto G.Parkesas (op. cit., p. 97): „Visas 
kapitalas yra kintamas kapitalas. Tai bus akivaizdu, jei pagalvosime apie tam tikrą 
hipotetinę pramonę, kontroliuojančią visus gamybos procesus pradedant ferma ar ka- 
sykla, baigiant galutiniu produktu, ir tarsime, kad iš šalies neperkama jokia technika 
ir jokia žaliava. Tokioje pramonės sistemoje visa gamybos kaina bus lygi visai darbo 
užmokesčio sumai“. Kadangi ekonominė sistema kaip visuma gali būti traktuojama, 
kaip tokia hipotetinės gamybos sritis, kurioje techniniai įrengimai (pastovus kapitalas) 
visada apmokami darbo užmokesčio pavidalu (kintamas kapitalas), visa pastovaus 
kapitalo suma turi būti kintamojo kapitalo bendrosios sumos dalis. 

Aš nemanau, kad tokia argumentacija, kuria kadaise tikėjau aš pats, gali susilpnin- 
ti marksistinę poziciją. (Galimas daiktas, tai vienintelis svarbus momentas, dėl kurio 
aš negaliu sutikti su puikia Parkeso kritika.) Priežastis tokia. Jei hipotetinė gamybos 
sistema nusprendžia padidinti savo techninių įrengimų masę, o ne tik juos pakeisti ar, 
reikalui esant, patobulinti, tada į šį procesą galima žiūrėti, kaip į marksistiškai suvo- 
kiamą kapitalo kaupimą investuojant pelną. Kad nustatytume tokio investavimo efek- 
tyvumą, turime apskaičiuoti, ar per vėlesnius metus pelnas didės proporcingai inves- 
tuotai pelno daliai. Šiek tiek naujo pelno vėl galima investuoti. Tada per tuos metus, 
kai buvo investuota (arba kai pelnas buvo kaupiamas jį paverčiant pastoviu kapitalu), 
investicijos apmokamos kintamojo kapitalo forma. Bet tada, kai kapitalas jau buvo 
investuotas, jis gali būti traktuojamas kaip pastovus kapitalas, nes tariama, kad inves- 
ticijos proporcingos naujam pelnui. Jei šios proporcijos nesilaikoma, pelno norma turi 
mažėti, o tai reiškia, kad investavimas buvo nesėkmingas. Tai reiškia, kad pelno 
norma yra investavimo sėkmės matas, naujai sukurto pastovaus kapitalo produktyvu- 
mo matas; šis naujas pastovus kapitalas, nors iš pradžių visada apmokamas kintamo 
kapitalo forma, vis dėlto tampa pastoviu kapitalu marksistine prasme ir daro įtaką 
pelno normai. 

34 Žr. Kapitalo trečiojo tomo XIII sk., pavyzdžiui, H.o.M., p. 499: „Taigi matome, 


kad, nepaisant progresuojančio pelno normos kritimo, absoliuti pagaminamo pelno 

masė <...> gali didėti. Ir šis didėjimas gali būti progresuojantis. Tai ne tik galimybė. 
Kapitalistinėje gamyboje taip turi būti, nežiūrint laikinų svyravimų“. 

35 Šio paragrafo citatos iš Capital, p. 708 ff. 

36 Apie Parkeso pozicijos apibendrinimą žr. H.Parkes, Marxism — A Post Mortem, 
p. 102. 

Dabar galima pažymėti, jog marksistinė teorija, kad revoliucijos priklauso nuo 
progresuojančio darbininkų klasės nuskurdimo, šiek tiek buvo patvirtinta revoliucijų, 
vykusių tose šalyse, kuriose skurdas išties didėjo. Bet, priešingai Marxo pranašystei, 
tai nebuvo išsivysčiusio kapitalizmo šalys. Tai buvo arba agrarinės šalys, arba šalys, 
kuriose kapitalizmas dar tik pradėjo vystytis. Parkesas, pagrįsdamas savo teiginį, 
pateikia jų sąrašą (žr. op. cit., p. 48). Pasirodo, kad, vystantis pramonei, revoliucinės 
tendencijos silpnėja. Todėl ir Rusijos revoliucija turi būti traktuojama ne kaip pirma- 
laikė (išsivysčiusios šalys neturi būti traktuojamos kaip „prinokusios“ revoliucijai), o 
kaip neišsivysčiusiam kapitalizmui ir valstietijai būdingo skurdo, dar sustiprinto karo 
ir pralaimėjimo grėsmės, padarinys. Žr. taip pat 19 pastabą, anksčiau. 

37 Žr. H.o.M., p. 507. 

Išnašoje, susijusioje su šia ištrauka (t. y. Das Kapital, III/1, p. 219), Marxas 
tvirtina, kad, prieštaraudamas Davidui Ricardo'ui, Adamas Smithas buvo teisus. 

Citata iš Smitho raštų, apie kurią, galimas daiktas, užsimena Marxas, pateikiama 
toliau, šiame knygos teksto paragrafe; ji paimta iš A.Smith, Wealth of Nations (vol. 
II, p. 95, Everyman edition). 

Marxas cituoja fragmentą iš Ricardo raštų (Works, ed. MacCulloch, p. 73 = Ri- 
cardo, Everyman edition, p. 78). Bet egzistuoja net būdingesnė citata, kurioje Ricardo 
tvirtina, kad Smitho apibūdintas mechanizmas „negali <...> paveikti pelno normos“ 
(D.Ricardo, Works, p. 232). 

38 Apie Engelsą žr. H.o.M., p. 708 (cituojama V.I.Lenin, Imperialism: The Highest 
Stage of Capitalism, p. 96). 

3 Apie šį Engelso pozicijos pasikeitimą žr. 19 sk. 31 pastabą ir tekstą. 

9 Žr. V.I.Lenin, Imperialism: The Highest Stage of Capitalism, 1917; H.o.M., p. 
708 (= /mperialism, p. 97). 

4“ Tai gali būti laikoma kai kurių labiausiai slogių Marxo pastabų, cituojamų 
H.Parkeso, pateisinimu, tačiau toli gražu nepakankamu. (Šios Marxo pastabos cituo- 
jamos kn. H. Parkes, Marxism — A Post Mortem, p. 213 f., note 3). - Jos labai slegia, 
nes verčia kelti klausimą, ar K.Marxas ir F.Engelsas buvo tokie nuoširdūs kovotojai 
už laisvę, kaip dažnai manoma; ar Hegelio neatsakingumas ir jo nacionalizmas nedarė 


jiems įtakos labiau nei galima tikėtis, turint galvoje jo bendrąją teoriją. 

2 Žr. H.o.M., (= GA, Special Volume, p. 290-291): „Daugumą gyventojų vis 
labiau suproletarindamas, kapitalistinis gamybos būdas sukuria jėgą, kuri <...> turi 
įvykdyti šį perversmą“. Citatą iš Komunistų partijos manifesto žr. H.o.M., p. 35 (= 
GA, Series I, vol. Vi, p. 536). — Kitą citatą žr. H.o.M., p. 156 f. (= Der Buergerkrieg 
in Frankreich, p. 84). 

3 Šią nepaprastai naivią pastabą žr. H.o.M., p. 147 f. (= Der Buergerkrieg in 
Frankreich, p. 75 f.). 

* Apie tokią politiką žr. Centro komiteto kreipimąsi į Komunistų sąjungą (K.Marx, 
Address to the Communist League); ši citata pateikiama 19 sk. 14 ir 35-37 pastabose. 
(Žr. taip pat, pavyzdžiui, šio sk. 26 f. pastabas). Toliau žr. kitą citatą iš Kreipimosi 
(H.o.M., p. 70 f.; išskirta mano = Labour Monthly, Sept. 1922, p. 145-146): „Pavyz- 
džiui, jei smulkūs buržua siūlo išpirkti geležinkelius ir gamyklas, darbininkai turi 
reikalauti, kad šie geležinkeliai ir gamyklos būtų be atlyginimo konfiskuoti valstybės, 
nes jie yra reakcionierių nuosavybė. Jei demokratai siūlo proporcinius mokesčius, tai 
darbininkai turi reikalauti progresyvinių mokesčių. Jei patys demokratai siūlo nuosai- 
kius progresyvinius mokesčius, darbininkai turi reikalauti tokio staigaus mokesčių 
padidinimo, kuris sukeltų stambaus kapitalo žlugimą. Jei demokratai siūlo reguliuoti 
valstybės skolą, darbininkai turi reikalauti valstybės bankroto. Darbininkų reikalavi- 
mai priklausys nuo demokratų pasiūlymų ir veiksmų“. Štai kokios taktikos laikosi 
komunistai, apie kuriuos Marxas sako: „Jų kovos šūkis turi būti toks: 'Nenutrūkstama 


revoliucija!?“ 


Dvidešimt pirmo skyriaus pastabos 


! Žr. 17 sk. 22 pastabą, 18 sk. 9 pastabą ir tekstą. 

Žž F.Engelsas Anti-Dūhringe rašė, kad Ch.Fourieras seniai atrado kapitalistinio 
gamybos būdo „užburtą ratą“; žr. H.o.M., p. 287. 

3 Žr. H.o.M., p. 527 (< Das Kapital, III/1, p. 242). 

* Žr., pavyzdžiui, H.B. Parkes, Marxism — A Post Mortem, p. 102 ff. 

5 Šį klausimą norėčiau palikti atvirą. 

6 Šią mintį privačiose diskusijose išreiškė mano kolega prof. C.G.F.Simkinas. 

7 Žr. tekstą, susijusį su 14 sk. 11 pastaba ir 17 sk. 17 pastabos pabaiga. 

8 Žr. H.A.L. Fischer, History of Europe, 1935, Preface, vol. I, p. Vii. Šis fragmen- 


tas plačiau cituojamas 25 sk. 27 pastaboje. 

Dvidešimt antro skyriaus pastabos 

! Apie S. Kierkegaard'o kovą su „oficialiąja krikščionybe“ žr. ypač jo Book of the 
Judge (German ed., by H. Gottsched, 1905). 

2 Žr. J. Townsend, 4A.Dissertation on the Poor Laws, by a Wellwisher of Mankind 
(1817); cituojama kn. Capital, p. 715. 711 (1 pastaba) puslapyje Marxas cituoja 
„energingą ir sąmojingą abatą Galiani“, kuris laikosi panašaus požiūrio: „Taip jau yra, 
kad žmonių, dirbančių naudingiausius darbus, gimsta daugiausia“. Žr. F. Galiani, 
Della Moneta, 1803, p. 78. 

Tą faktą, kad net Vakarų šalyse krikščionybė bent kiek vis dar palaiko sugrįžimą 
į reakcingą, priespauda grindžiamą uždarą visuomenę, galima matyti iš puikios H.G. 
Wellso polemikos su šališku profašistiniu Deano Inge'o požiūriu į pilietinį karą Ispa- 
nijoje. Žr. H.G.Wells, The Common Sense of War and Peace, 1940, p. 38-40. (Nu- 
rodydamas Wellso knygą, nesirengiu pritarti jo teiginiams apie federaciją, nei kriti- 
niams, nei konstruktyviems, ypač idėjai, dėstomai p. 56 ff., apie didelius įgaliojimus 
turinčias pasaulines komisijas. Man atrodo, kad šioje idėjoje glūdi didžiulis fašizmo 
pavojus.) Kita vertus, egzistuoja priešingas, prokomunistinės bažnyčios, pavojus; žr. 
9 sk. 12 pastabą. 

3 Žr. Kierkegaard, op. cit., p. 172. 

* Tačiau tai, ką Kierkegaard'as pasakė apie Lutherį, gali tikti ir Marxui: „Refor- 
mistinė Lutherio idėja <...> yra <...> pati rafinuočiausia pagonybės forma“. (Op. cit., 
p. 147.) 

5 Žr. H.o.M., p. 231 (< Ludwig Feuerbach, p. 56); žr. 13 sk. 11 ir 14 pastabas. 

6 Žr. 13 sk. 14 pastabą ir tekstą. 

1 Žr. mano The Poverty of Historicism, 19 skirsnį. 

5 Žr. H.o.M., p. 247 f. (< GA, Special Volume, p. 97). 

°’ Šias citatas žr. H.o.M., p. 248 ir p. 249 (antra citata sutrumpinta = GA, Special 
Volume, p. 97 ir p. 277). 

10 Žr. L. Laurat, Marxism and Democracy, p. 16 (išskirta mano). 

" Šias dvi citatas žr. The Churches Survey Their Task, 1937, p. 130, ir A. Loewe, 
The Universities in Transformation, 1940, p. 1. Su šio skyriaus paskutine pastaba 
palyginkite Parkeso mintį jo kritinio veikalo apie marksizmą paskutiniuose sakiniuose 
(Marxism — A Post Mortem, 1940, p. 208). 

Dvidešimt trečio skyriaus pastabos 


! Apie K. Mannheimą žr. ypač jo /deology and Utopia (cituojama iš vokiško 
leidimo, 1929). Terminai „socialinė aplinka“ ir „totalinė ideologija“ pasiūlyti K. Man- 
nheimo. Jo terminai „sociologizmas“ ir „istorizmas“ buvo minimi ankstesniame sky- 
riuje. „Socialinės aplinkos“ idėja yra platoniškos kilmės. K. Mannheimo veikalo Man 
and Society in an Age of Reconstruction, 1941, kuriame istoricistinės tendencijos 
susilieja su romantizmu ir net mistiniu holizmu, kritiką žr. mano kn. The Poverty of 
Historicism, II (Economica, 1944). 

2 Žr. manąją I.Kanto teorijos interpretaciją str. „What is Dialectic?“ (Mind., p. 49, 
ypač p. 414; taip pat Conjectures and Refutations, ypač p. 325.) 

3 Tai K.Mannheimo terminas (žr. Ideology and Utopia, 1929, p. 35). Apie „laisvai 
skrajojantį inteligentą“ žr. op. cit., p. 123, kur šitaip vadinamas Alfredas Weberis. 
Apie teoriją, kad inteligentija neturi gilių šaknų tradicijoje, žr. op. cit., p. 121--134 ir 
ypač p. 122. 

* Apie šią teoriją ar veikiau praktiką žr. 11 sk. 51 ir 52 pastabas. 

5 Žr. „What is Dialectic?“ (p. 417; Conjectures and Refutations, p. 327). Žr. 12 
sk. 33 pastabą. 

é Analogiją tarp psichoanalitinio metodo ir Wittgensteino pažiūrų mini Wisdomas 
kn. Other Minds (Mind, vol. 49, p. 370, pastabą): „Skeptiški teiginiai, pavyzdžiui, 
„Aš niekada negaliu tikrai žinoti, ką jaučia kitas žmogus“, gali kilti ne tik iš vieno 
šaltinio. Šitoks skeptinių simptomų daugeriopas sąlygotumas apsunkina jų gydymą. 
Jų gydymas panašus į psichoanalitinį gydymą (išplečiant Wittgensteino analogiją) 
tuo, kad toks gydymas yra simptomų diagnozė, o diagnozė yra simptomų apibūdini- 
mas ir labai išsamus apibūdinimas“. Ir t.t. (Galiu pažymėti, kad, žodį „Žinoti“ varto- 
dami įprasta prasme, mes, žinoma, negalime žinoti, ką jaučia kitas žmogus. Galime 
tik kelti hipotezes. Šitaip ir išsprendžiama ši tariama problema. Gal ir klaidinga kal- 
bėti apie abejonę, bet dar klaidingiau bandyti šią abejonę įveikti semiotiniu-analitiniu 
gydymu.) 

7 Atrodo, kad psichoanalitikai laikosi tos pačios nuomonės kaip ir asmens psicho- 
logijos atstovai, ir jie, galimas daiktas, teisūs. Žr. S. Freud, History of Psycho-Analytic 
Movement, 1916, p. 42, kur, pasak S. Freudo, A. Adleris jam sakęs štai ką (ši pastaba 
gerai atitinka Adlerio asmens psichologijos teoriją, kad nepilnavertiškumo jausmai 
yra pats svarbiausias psichikos veiksnys): „Negi manai, kad man labai malonu visą 
gyvenimą būti Tavo šešėlyje“. Todėl galima spėti, kad Adleriui nepavyko savo teorijų 
pritaikyti sau pačiam, bent jau tuo metu. Tačiau atrodo, kad tą patį galima pasakyti 


ir apie Freudą: nė vienam psichoanalizės pradininkui nebuvo pritaikyti psichoanalizės 


771 


II TOMO PASTABOS 


metodai. Atremdami šį priekaištą, jie paprastai atsakydavo, kad imdavosi savo psicho- 
analizės patys. Tačiau jie tikrai niekada nepripažindavo tokios teisės kam nors kitam. 

8 Apie toliau nagrinėjamą mokslinį objektyvumą žr. mano The Logic of Scientific 
Discovery, 8 skirsnis (p. 44 ff.). 

? Noriu atsiprašyti kantininkų už tai, kad jie minimi kartu su hegelininkais. 

10 Žr. 8 sk. 23 pastabą ir 11 sk. 39 pastabą (antrame paragrafe). 

u Žr. 11 sk. 34 ff. pastabas. 

12 Žr. K.Mannheim, Ideology and Utopia (German ed., p. 167). 

B Pirmą iš dviejų citatų žr. op. cit., p. 167. (Norėdamas išversti kuo paprasčiau, 
vietoj „refleksijos“ vartoju „sąmonės“ terminą.) Antrąją citatą žr. op. cit., p. 166. 

4 Žr. Handbook of Marxism, p. 255 (< GA, Special Volume, p. 117-118): „He- 
gelis pirmas teisingai apibūdino santykį tarp laisvės ir būtinybės. Laisvė jam yra 
būtinybės įsisąmoninimas“. Pats Hegelis savo mėgstamą idėją apibūdina taip (žr. 
Hegel-Selections, p. 213 = Werke, 1832-1887, Vi, p. 310): „Todėl būtinybės tiesa yra 
laisvė“; p. 361 (= WW Xi, p. 46): „<...> krikščioniškos savimonės principas - laisvė“; 
p. 362 (<WW Xi, p. 47): „Esmingoji laisvės prigimtis, kurioje glūdi absoliuti būtiny- 
bė, išsiskleidžia kaip savęs suvokimas (nes savo prigimtimi tai yra savimonė), šitaip 


realizuojantis savo egzistavimą“. Ir t.t. 


Dvidešimt ketvirto skyriaus pastabos 


! „Racionalizmo“ terminą aš vartoju ne kaip „empirizmo“, o kaip „iracionalizmo“ 
priešybę. Savo knygoje Der Logische Aufbau der Welt, 1928, p. 260 R. Carnapas 
rašo: „Žodis racionalizmas šiuo metu dažnai suvokiamas modernia prasme: kaip ira- 
cionalizmo priešybė“. 

„Racionalizmo“ terminą vartodamas kaip tik taip, aš neketinu teigti, kad kitokia 
šio termino vartosena, būtent jo priešinimas empirizmui, yra ne toks svarbus. Priešin- 
gai, man atrodo, kad ši priešprieša apibūdina vieną įdomiausių filosofijos problemų. 
Bet neketinu čia jos nagrinėti; be to, jaučiu, kad empirizmo priešybei apibūdinti būtų 
geriau vartoti kitą terminą — gal „intelektualizmo“ ar „intelektualinio intuityvizmo““, — 
o ne „racionalizmo“ descartiškąja prasme terminą. Šiame kontekste galiu pažymėti, 
kad „proto“ ir „racionalizmo“ terminų aš neapibrėžiu, o vartoju juos kaip etiketes, 
stengdamasis, kad nuo vartojamų žodžių niekas nepriklausytų. Žr. 11 sk., ypač 50 
pastabą. (Nuorodą į Kantą žr. 12 sk. 56 pastabą ir tekstą.) 

?* Kaip tik tai bandžiau padaryti savo straipsnyje Towards a Rational Theory of 
Tradition (The Rationalist Annual, 1949, p. 36 ff., po to kn. Conjectures and Refu- 
tations, p. 120 ff). 

3 Žr. Platonas, Timajas, 51 e. (Žr. taip pat panašias nuorodas 11 sk. 33 pastaboje.) 

4 Žr. 10 sk., ypač 38-41 pastabas ir tekstą. 

Pitagoro, Herakleito, Parmenido ir Platono filosofijos yra mistinių ir racionalisti- 
nių elementų mišinys. Tai ypač būdinga Platonui. Nors Platonas aukština „protą“, bet 
jo filosofijoje tiek daug iracionalizmo, kad jis beveik užgožia iš Sokrato paveldėtą 
racionalizmą. Todėl neoplatonikai savo mistiką galėjo pagrįsti platonizmu, o vėlesnių 
laikų mistika dažniausiai kilusi iš to paties šaltinio. 

Atkreiptinas dėmesys, galimas daiktas, į atsitiktinį, bet, šiaip ar taip, įdomų faktą. 
Vis dar egzistuoja kultūrinė riba tarp Vakarų Europos ir Centrinės Europos sričių, 
beveik sutampančių su tomis sritimis, kurios nebuvo pavaldžios Augusto laikų Romos 
imperijai ir nepatyrė romėnų taikos, t. y. romėnų civilizacijos, pranašumų. Kai kurios 
„barbariškos“ sritys ypač linkę į mistiką, nors mistika jose ir nebuvo išrasta. Bernar- 
das Klervietis buvo ypač populiarus Vokietijoje, kur vėliau klestėjo Mokytojas Eckhar- 
tas ir jo mokykla, taip pat ir J.Boehme. 

Daug vėliau Spinoza, Descarteso intelektualizmą bandęs sujungti su mistika, iš 
naujo atrado mistinę intelektualinę intuiciją, kuri, nepaisant didelio Kanto priešinimo- 
si, atvedė prie pokantiškojo „idealizmo“, prie Fichte's, Schellingo ir Hegelio. Beveik 
visas šiuolaikinis iracionalizmas kilęs iš šių filosofų, kaip parodyta 12 sk. (Žr. taip pat 
6, 29-39 ir 58 pastabas, toliau, 11 sk. 32-33 pastabas ir ten esančias panašias nuo- 
rodas į mistiką.) 

5 Apie „mechaninę veiklą“ žr. šio sk. 22 ir 23 pastabas. 

€ Aš sakau „atsisakyti“, norėdamas parodyti, (1) kad tokia prielaida būtų klaidin- 
ga, (2) kad ji būtų nemokslinė (arba nepriimtina), nors gali atsitiktinai pasirodyti 
esanti teisinga, (3) kad ji būtų „beprasmė“ arba „bereikšmė“, pavyzdžiui, ta prasme, 
kuria šios sąvokos vartojamos L. Wittgensteino Loginiame-filosofiniame traktate; žr. 
12 sk. 51 pastabą ir šio sk. 8 (2) pastabą. 

Dėl „kritinio“ ir „nekritinio“ racionalizmo skirtumo galima pažymėti, kad ir Dun- 
so Škoto, ir Kanto filosofiją galima traktuoti kaip artėjimą prie kritinio racionalizmo. 
(Turiu galvoje jų „valios pirmumo“ doktriną, kurią galima interpretuoti kaip iraciona- 
laus sprendimo pirmumo pripažinimą.) 

1 Šioje ir kitoje pastaboje trumpai aptarsime paradoksus, ypač melagio paradoksą. 
Iš pradžių galima pasakyti, kad vadinamieji „loginiai“ ir „semantiniai“ paradoksai jau 
nebėra tik logikų žaidimai. Paaiškėjo, kad jie svarbūs ne tik matematikos raidai, bet 
ir kitoms mąstymo sritims. Egzistuoja tam tikras ryšys tarp šių paradoksų ir, pavyz- 
džiui, laisvės paradokso problemos, kuri, kaip matėme (žr. 17 sk. 20 pastabą ir 7 sk. 
4 ir 6 pastabas), labai svarbi politinei filosofijai. Šios pastabos (4) punkte bus glaustai 


50 -657 

parodyta, kad įvairūs suverenumo paradoksai (žr. 7 sk. 6 pastabą ir tekstą) labai 
panašūs į melagio paradoksą. Šiuolaikiniu šių paradoksų sprendimo būdų (tiksliau: 
kalbų, kuriose šie paradoksai neiškyla, kūrimo būdų) aš neaptarinėsiu, nes šie klau- 
simai išeina už šios knygos ribų. 

1. Melagio paradoksą galima formuluoti įvairiai. Štai viena formuluotė. Tarkime, 
kad vieną gražią dieną kas nors sako: „Viskas, ką šiandien sakau, yra melas; arba 
tiksliau: „Visi mano teiginiai šiandien yra neteisingi“, vėliau tas žmogus nieko nebe- 
sako visą dieną. Jei iškelsime sau klausimą, ar tas žmogus sakė tiesą, štai ką pama- 
tysime. Jei pradėsime nuo prielaidos, kad tai, ką jis pasakė, buvo tiesa, tada, turėdami 
galvoje tai, ką jis pasakė, prieisime išvadą, kad jis sakė netiesą. O jei pradėsime nuo 
prielaidos, kad tai, ką jis pasakė, buvo melas, tada, turėdami galvoje tai, ką jis pasakė, 
turėsime daryti išvadą, kad jis sakė tiesą. 

2. Paradoksai kartais vadinami „prieštaravimais“. Bet, matyt, tai nėra visai teisin- 
ga. Paprastas prieštaravimas (arba sau prieštaraujantis teiginys) paprasčiausiai yra 
loginiu požiūriu neteisingas teiginys; pavyzdžiui, „Vakar Platonas buvo laimingas ir 
vakar jis nebuvo laimingas“. Jei tarsime, kad toks sakinys yra klaidingas, toliau nebus 
jokių sunkumų. Tuo tarpu apie paradoksą mes negalime sakyti nei kad jis teisingas, 
nei kad jis klaidingas, nepatekdami į keblią padėtį. 

3. Tačiau egzistuoja teiginiai, kurie yra glaudžiai susiję su paradoksais, bet kurie, 
griežtai kalbant, yra tik sau prieštaraujantys teiginiai. Pavyzdžiui: „Visi teiginiai yra 
neteisingi“. Jei tarsime, kad šis teiginys teisingas, tada, turėdami galvoje tai, kas juo 
pasakoma, prieisime išvadą, kad jis neteisingas. Bet jei tarsime, kad jis klaidingas, 
sunkumų nebeliks, nes ši prielaida veda prie išvados, kad ne visi teiginiai klaidingi, 
arba, kitaip tariant, kad egzistuoja kai kurie teiginiai — bent jau vienas, — kurie yra 
teisingi. Šis rezultatas nesukelia sunkumų, nes jis neimplikuoja, kad mūsų pradinis 
teiginys yra vienas iš teisingų teiginių. (Tai nereiškia, kad iš tikrųjų mes galime 
sukurti kalbą, kurioje nėra paradoksų, t. y. kalbą, kuria galima formuluoti teiginius 
„Visi teiginiai klaidingi“ arba „Visi teiginiai teisingi!“) 

Nors teiginys „Visi teiginiai klaidingi“ iš tikrųjų nėra paradoksalus, jį apytikriai 
galima pavadinti „tam tikra melagio paradokso forma“, nes jis akivaizdžiai panašus 
į pastarąjį. Iš tikrųjų graikiškoji šio paradokso formuluotė (Epeimenidas Kretietis 
sako: „Visi kretiečiai visada meluoja“) yra „melagio paradokso forma“, t. y. veikiau 
prieštaravimas negu paradoksas. (Žr. taip pat kitą pastabą, šio sk. 54 pastabą ir tekstą.) 

4. Dabar trumpai parodysiu panašumą tarp melagio paradokso ir įvairių suvere- 
numo paradoksų, pavyzdžiui, principo, kad valdyti turi geriausias, išmintingiausias 
arba dauguma. (Žr. 7 sk. 6 pastabą ir tekstą.) 

C.H. Langfordas aprašė daug melagio paradokso formulavimo būdų, tarp jų ir 
tokį. Apsvarstykime du dviejų žmonių A ir B teiginius. 

A sako: „Tai, ką sako B, teisinga“. 

B sako: „Tai, ką sako A, klaidinga“. 

Laikydamiesi anksčiau aptarto metodo, galime lengvai įsitikinti, kad abu sakiniai 
paradoksalūs. O dabar apsvarstykime du sakinius; pirmasis iš jų yra principas, kad 
valdyti turi išmintingiausias: 

(A) Principas byloja: Tai, ką išmintingiausias sako teiginiu (B), turi tapti įstatymu. 

(B) Išmintingiausias byloja: Tai, ką principas sako teiginiu (A), neturi tapti įsta- 
tymu. 

° 1. Kad visų prielaidų pašalinimo principas yra „melagio paradokso forma“ ta 
prasme, kuri aptarta šio sk. 7 (3) pastaboje, todėl prieštarauja pačiam sau, nesunku 
pastebėti, jeigu jį nusakysime taip. Koks nors filosofas pradeda savo tyrinėjimą, be 
jokio argumentavimo laikydamasis tokio principo: „Visi principai, kurių laikomasi be 
argumentavimo, yra nepriimtini“. Akivaizdu, kad tarus, jog šis principas yra teisingas, 
reikia daryti išvadą, kad tai, kas šiuo principų sakoma, yra nepriimtina. (Priešinga 
prielaida nesuponuoja jokių sunkumų.) Pastaba apie „tobulumo siekimą“ suponuoja 
įprastą šio principo kritiką; pats principas buvo suformuluotas, pavyzdžiui, E. Husser- 
lio. J.Lairdas (Recent Philosophy, 1936, p. 121) apie šį principą rašo, kad jis yra 
„pamatinis Husserlio filosofijos bruožas. Šios filosofijos populiarumas galėtų sukelti 
daugiau abejonių, nes į ją įsismelkė neapmąstytos prielaidos“. Sutinku su J.Lairdu 
visur, išskyrus tokią pastabą: „<...> visokių prielaidų vengimas pats gali būti tobulu- 
mo siekimas, nepasiekiamas netobulame pasaulyje“. (Žr. taip pat 25 sk. 5 pastabą.) 

2. Dabar galime apsvarstyti dar keletą „principų“, kurie (šio sk. 7 (3) pastaboje 
aptarta prasme) yra „melagio paradokso formos“, todėl prieštarauja sau. 

a. Visuomenės filosofijos požiūriu įdomus yra toks „sociologizmo principas“ (ir 
analogiškas „istorizmo principas“). Juos galima formuluoti taip: „Joks teiginys nėra 
absoliučiai teisingas; visi teiginiai neišvengiamai priklauso nuo jų autorių socialinės 
(ar istorinės) aplinkos“. Akivaizdu, kad samprotavimai, išdėstyti 7 (3) pastaboje, šiuo 
atveju tinka juose nieko nekeičiant. Juk jei tarsime, kad toks principas teisingas, tada 
prieisime išvadą, kad jis ne teisingas, o „nulemtas jo autoriaus socialinės ar istorinės 
aplinkos“. Žr. taip pat šio sk. 53 pastabą ir tekstą. 

b. Tokio pobūdžio teiginių galima rasti L. Wittgensteino Loginiame-filosofiniame 
traktate. Štai vienas Wittgensteino teiginys (išsamiau cituotas 11 sk. 46 pastaboje): 


„Teisingų sakinių visuma yra visas gamtos mokslas“. Kadangi šis teiginys nėra gamta- 

mokslinis (veikiau yra metamokslinis, t. y. priskirtinas teorijai, kalbančiai apie moks- 
lą), prieiname išvadą, kad jis teigia savo paties neteisingumą, todėl yra prieštaringas. 

Be to, aišku, kad šis teiginys pažeidžia paties Wittgensteino principą: „Joks saki- 
nys nieko negali pasakyti apie save patį <...>“. 

* Tačiau net šis pacituotas principas, kurį vadinsime „W“, pasirodo esąs melagio 
paradokso forma ir tvirtina savo netiesą. Todėl vargu ar jis gali būti — taip mano 
Wittgensteinas — „visos tipų teorijos“ ekvivalentas, apibendrinimas ar pakaitalas. Tai 
B. Russello teorija, sukurta tam, kad būtų galima išvengti paradoksų, kuriuos jis 
atrado, į sakinius panašius posakius suskirstydamas į tris klases — teisingus sakinius, 
neteisingus sakinius ir beprasmius posakius arba pseudosakinius. Juk Wittgensteino 
principą „W“ galima performuluoti taip: 

(W°) Kiekvienas posakis (ypač toks, kuris panašus į sakinį), nurodantis į save — 
arba dėl to, kad jame yra jo paties vardas, arba dėl jame esančio individualaus kin- 
tamojo, kurio reikšmės yra elementai, priklausantys tai pačiai klasei kaip ir šio posa- 
kio reikšmė, — nėra sakinys (tai tik beprasmis pseudosakinys). 

Dabar tarkime, kad W“ yra teisingas. Tada, turint galvoje faktą, kad tai yra po- 
sakis ir kad jis nurodo kitą posakį, jis negali būti sakinys, todėl a fortiori nėra 
teisingas. 

Todėl prielaida, kad posakis teisingas, yra nepagrįsta; W“ negali būti teisingas. 
Tačiau tai nereiškia, kad jis turi būti klaidingas; juk ir prielaida, kad jis klaidingas, ir 
prielaida, kad yra beprasmis (ar bereikšmis), mums nesudaro jokių tiesioginių sunku- 
mų. 

L. Wittgensteinas gal ir gali sakyti, kad tai suprato, rašydamas (p. 189; žr. 11 sk. 
atpažįsta juos kaip beprasmius <...>“; bet kuriuo atveju mes galime spėti, kad W jis 
būtų linkęs laikyti veikiau beprasmiu negu neteisingu. Tačiau esu įsitikinęs, kad tas 
sakinys yra ne beprasmis, o paprasčiausiai neteisingas. Tiksliau pasakius, aš įsitikinęs, 
kad kiekvienoje formalizuotoje kalboje (t. y. tokioje, kuria gali būti išreikšti neiš- 
sprendžiami Goedelio teiginiai), turinčioje priemonių, leidžiančių kalbėti apie jos 
pačios posakius, ir kurioje mes turime vardus tokių posakių, kaip „sakiniai“ ir „ne- 
sakiniai“, klasėms, teiginio, kuriuo, kaip ir W`, tvirtinama, kad jis pats yra beprasmis, 
Jormalizavimas būtų prieštaringas sau, bet ne beprasmis ir, tiesą sakant, neparadok- 
salus; tai būtų prasmingas teiginys tik todėl, kad apie kiekvieną tam tikros rūšies 
posakį jis tvirtina, jog tai nėra sakinys (t. y. neteisingai sudaryta formulė); be to, toks 
teiginys bus teisingas arba klaidingas, bet ne beprasmis, paprasčiausiai todėl, kad būti 
(ar nebūti) gerai suformuluotu teiginiu yra būdinga posakiams. Pavyzdžiui, posakis 
„Visi posakiai yra beprasmiai“ prieštaraus pačiam sau, bet iš tikrųjų nebus paradok- 

salus. Toks pat bus posakis „Posakis X yra beprasmis“, jei X pakeisime to posakio 
vardu. Modifikuodami J.N. Findlay'aus idėją, galime užrašyti: „Posakis, gautas pa- 
keitus kintamąjį tokio posakio: "Posakis, gautas šio posakio kintamąjį X pakeitus šio 
posakio citavimo vardu, nėra teiginys’, citavimo vardu, nėra teiginys“. 

Tai, ką mes dabar užrašėme, pasirodo esąs sau prieštaraujantis teiginys. (Jei vietoj 
„nėra teiginys“ dukart užrašysime „yra neteisingas teiginys“, turėsime melagio para- 
doksą; jei užrašysime „yra neįrodomas teiginys“, gausime Goedelio teiginio J.N. 
Findlay'aus variantą.) 

Apibendrinkime. Priešingai pirmajam įspūdžiui, matome, kad teorija, implikuo- 
janti savo beprasmiškumą, yra ne beprasmė, o klaidinga, nes predikatas „beprasmis“, 
ne taip kaip predikatas „klaidingas“, nesukelia paradoksų. Todėl L. Wittgensteino 
teorija yra ne beprasmė, kaip mano jis pats, o paprasčiausiai neteisinga (arba, tiksliau, 
prieštaraujanti sau). 

3. Kai kurie pozityvistai tvirtino, kad kalbinius posakius skirstyti į tris klases — 
(1) teisingus posakius, (ii) klaidingus sakinius ir (iii) beprasmius posakius (arba, tiks- 
liau pasakius, posakius, kurie nėra gerai sudaryti sakiniai) — yra daugiau ar mažiau 
„natūralu“, ir kad dėl jų beprasmiškumo galima pašalinti paradoksus, kartu ir meta- 
fizines sistemas. Pabandysiu parodyti, kad tokio skirstymo į tris klases nepakanka. 

Generolui pavaldus vyriausias kontržvalgybos karininkas turi tris dėžutes su eti- 
ketėmis: (i) „Generolo dėžutė“, (11) „Priešo dėžutė“ (kurios turinys prieinamas priešo 
šnipams) ir (iii) „Nereikalingi popieriai“. Jam liepiama visą iki 12 val. gautą informa- 
ciją suskirstyti ir sudėti į tas tris dėžutes pagal tai, ar ši informacija yra (1) teisinga, 
(ii) klaidinga arba (iii) beprasmė. 

Tam tikru metu jis gauna informaciją, kurią visai lengva suskirstyti (beje, šioje 
informacijoje esama natūraliųjų skaičių teorijai priklausančių teisingų teiginių, etc., ir, 
galimas daiktas, loginių teiginių, pavyzdžiui, teiginys L: „Iš daugelio teisingų teiginių 
negalima pagrįstai išvesti klaidingo teiginio“). Paskutinė žinia M, atėjusi paskutiniu 
paštu, tuojau pat prieš 12 valandą, jį šiek tiek suglumina, nes M rašoma: „Iš daugelio 
teiginių, esančių dėžutėje su etikete 'Generolo dėžutė" ar turinčių į ją pakliūti, teiginys 
'0 = 1’ negali būti išvestas pagrįstai“. Iš pradžių vyriausias kontržvalgybos karininkas 
gali suabejoti, ar M jam nederėtų dėti į (11) dėžutę. Bet kadangi jis supranta, kad M, 
jei bus įdėtas į (ii), priešui gali suteikti vertingą informaciją, todėl galiausiai nuspren- 
džia M įdėti į (i). 

Tačiau paaiškėja, kad tai didelė klaida. Juk simbolinės logikos specialistai (logis- 
tikos ekspertai?) iš generalinio štabo, užsiimantys Generolo dėžutės turinio formali- 
zavimu (ir „aritmetizavimu“), pastebi, kad joje esama daug teiginių, tvirtinančių apie 

savo neprieštaringumą. O tai, pagal antrąją Goedelio išsprendžiamumo teoremą, veda 
prie prieštaravimo, todėl teiginys '0 = 2’ gali būti išvestas iš tariamai teisingos infor- 
macijos, pateiktos Generolui. 

Norint įveikti šį sunkumą, reikia pripažinti faktą, kad minėtas sakinių skirstymas 
į tris klases yra nepagrįstas, bent jau natūralių kalbų atžvilgiu; o iš Tarski'o tiesos 
teorijos galime daryti išvadą, kad negali pakakti jokio baigtinio dėžučių skaičiaus. 
Kartu matome, kad „beprasmiškumas“, suprantamas kaip „nepriklausymas gerai su- 
darytų formulių visumai“, jokiu būdu nėra „beprasmio pokalbio“ rodiklis, t. y. rodik- 
lis tokio pokalbio, kuriame „nieko nereiškiantys žodžiai pretenduoja būti labai pras- 
mingi ir svarbūs“. Tuo tarpu atradimas, kad metafizika yra kaip tik tokia, išreiškia 
svarbiausią pozityvistų sau priskiriamą nuopelną.* 

? Atrodo, kad kaip tik sunkumai, susiję su vadinamąja „indukcijos problema“, 
Whiteheadą privertė nepaisyti argumentų, išdėstytų veikale Process and Reality (A.N. 
Whitehead, Process and Reality, N.Y., 1960). (Žr. taip pat šio sk. 35-37 pastabas.) 

10 Tai moralinis sprendimas, o ne tik „skonio reikalas“, nes šis dalykas ne privatus; 
jis daro poveikį kitiems žmonėms ir jų gyvenimui. (Apie prieštaravimą tarp estetinio 
skonio problemų ir moralinių problemų žr. tekstą, susijusį su 5 sk. 6 pastaba ir 9 sk., 
ypač tekstą, susijusį su 10-11 pastabomis.) Sprendimas, kurį turime priimti, yra labai 
svarbus tuo požiūriu, kad „„mokytieji“, kurie priima sprendimą, veikia kaip intelektu- 
aliniai patikėtiniai tų, kurie tokio sprendimo nepriėmė. 

1! Man atrodo, jog didžiausia krikščionybės jėga pasireiškia tuo, kad ji iš esmės 
apeliuoja ne į abstrakčias spekuliacijas, o į vaizduotę, labai konkrečiai parodydama 
žmogaus kančias. 

12 Kantas, didysis lygybės šalininkas moralės srityje, pabrėžė gėrybes, kylančias 
iš žmonių nelygybės fakto. Jis buvo įsitikinęs, kad žmonių charakterių ir nuomonių 
įvairovė ir individualumas yra viena iš svarbiausių moralinės ir materialinės pažangos 
sąlygų. 

3 Užuomina apie A. Huxley'o Brave New World. 

14 Apie perskyrą tarp faktų ir sprendimų arba reikalavimų žr. tekstą, susijusį su 4 
sk. 5 ff. pastabomis. Apie „politinių reikalavimų kalbą“ (arba „pasiūlymų kalbą“ 
L.J. Russello prasme) žr. tekstą, susijusį su 41—43 pastabomis, 6 sk. ir 5 sk. 5 (3) 
pastabą. 

Aš būčiau linkęs sakyti, kad visų žmonių prigimtinės intelektualinės lygybės teo- 
rija yra neteisinga; kadangi tokie žmonės kaip Nielsas Bohras tvirtina, kad individu- 
alūs skirtumai priklauso tik nuo aplinkos įtakos, ir kadangi nėra pakankamai empiri- 
nių duomenų, leidžiančių išspręsti šį klausimą, apie šią teoriją reikia pasakyti tik tiek, 
kad ji yra „galimas daiktas neteisinga“. 

!5 Žr., pavyzdžiui, fragmentą iš Platono Politiko, cituojamą tekste, susijusiame su 
9 sk. 12 pastaba. Kitas panašaus pobūdžio fragmentas yra Valstybėje, 409 c-410 a. 
Išsitaręs apie (409 b-c) „gerą teisėją, kurio tu ieškai, nes geras yra tas, kuris turi 
gerą sielą“, Platonas tęsia (409 e, f.): „Abu šie menai rūpinsis tais piliečiais, kurie 
ir kūnu, ir siela bus pilnaverčiai; tiems, kurie ne tokie, kurie silpno kūno, leis numirti, 
o tuos, kurių nedora siela ir kurie, be to, yra nepagydomi, nužudys. — Šitaip bus geriau 
ir tiems nelaimingiesiems, ir valstybei“. 

16 Žr. 8 sk. 58 pastabą ir 10 sk. 28 pastabą. 

!7 Pavyzdys yra H.G. Wellsas, savo knygos The Common Sense of War and Peace 
skyrių pavadinęs tikrai puikiai: Grown Men Do Not Need Leaders (suaugusiems 
žmonėms nereikia vadų). (Žr. taip pat 22 sk. 2 pastabą.) 

'š Apie tolerancijos problemą ir paradoksą žr. 7 sk. 4 pastabą. 

1? „Pasaulis“ nėra racionalus, bet mokslo uždavinys yra jį racionalizuoti. ,„Visuo- 
menė“ nėra racionali, bet socialinio inžinieriaus uždavinys yra ją racionalizuoti. (Ži- 
noma, tai nereiškia, kad jis turi ją „valdyti“ ar kad reikėtų siekti centralizuoto ar 
kolektyvistinio „planavimo“.) Natūrali kalba nėra racionali, bet mūsų uždavinys ją 
suracionalinti ar bent laikytis jos aiškumo standartų. Čia apibūdintą požiūrį galima 
pavadinti „pragmatiniu racionalizmu“. Šitoks pragmatinis racionalizmas susijęs su 
nekritiniu racionalizmu bei iracionalizmu panašiai kaip kritinis racionalizmas susijęs 
su jais abiem. Juk nekritinio racionalizmo šalininkas gali įrodinėti, kad pasaulis racio- 
nalus ir kad mokslo uždavinys yra atskleisti šį racionalumą, tuo tarpu iracionalistas 
gali tvirtinti, kad pasaulis, būdamas iš esmės iracionalus, turi būti patiriamas ir suvo- 
kiamas mūsų emocijomis ir aistromis (ar mūsų intelektualine intuicija), o ne moks- 
liniais metodais. Priešingai, pragmatinio racionalizmo šalininkas gali pripažinti, kad 
pasaulis nėra racionalus, bet reikalauti, kad mes, kiek įmanoma, palenktume jį protui. 
Carnapo žodžiais (Der Logische Aufbau der Welt, etc., 1928, p. Vi), tai, ką aš vadinu 
„pragmatiniu racionalizmu“, galima apibūdinti kaip „požiūrį, visur siekiantį aiškumo, 
bet pripažįstantį, kad gyvenimo įvykiai niekada negali būti visiškai suprantami ar 
niekada negali būti racionaliai paaiškinami“. 

* Apie mūsų kalbos aiškumo matus žr. paskutinę pastabą ir 12 sk. 30 pastabą. 

21 Industrializavimą ir darbo pasidalijimą kritikuoja, pavyzdžiui, A.Toynbee's, kn. 
A Study of History, vol. I, p. 2 ff. Toynbee's apgailestauja (p. 4), kad „industrinės 
sistemos prestižas paveikė Vakarų pasaulio „intelekto darbininkus“ <...>; kai savo 
medžiagą jie pabandė „perdirbti“ į „pagamintus“ ar „pusiau pagamintus“ veikalus, jie 
dažnai pasiduodavo darbo pasidalijimui <...>“. Kitoje vietoje (p. 2) Toynbee's apie 
periodinius fizikos mokslo leidinius štai ką sako: „Tie periodiniai leidiniai buvo in- 


dustrinė sistema „knygos pavidalu“, kuriai būdingas darbo pasidalijimas ir nuolatinis 

maksimaliai spartus leidimas tokių straipsnių, kurie mechaniškai pagaminti iš neap- 
dorotos medžiagos“. (Išskirta mano.) Kaip ir hegelininkas Dilthey'us, Toynbee's pa- 
brėžia (p. 3, 2 pastaba), kad bent jau dvasios mokslai turi vengti tokių metodų. (Jis 
cituoja Dilthey'ų, pasakiusį: „Tikrosios kategorijos <...> dvasios moksluose niekada 
nebūna tos pačios kaip gamtos moksluose“.) 

Toynbee'o siūloma darbo pasidalijimo mokslo srityje interpretacija, man atrodo, 
tokia pat klaidinga kaip ir Dilthey'aus bandymas išrausti prarają tarp gamtos ir visuo- 
menės mokslų metodų. Tai, ką Toynbee's vadina „darbo pasidalijimu“, būtų geriau 
vadinti bendradarbiavimu ir abipuse kritika. Žr. tekstą, susijusį su 23 sk. 8 f. pasta- 
bomis, ir Macmurray'o samprotavimus apie mokslinį bendradarbiavimą, cituojamus 
ankstesniame skyriuje, tekste, susijusiame su 26 pastaba. (Apie Toynbee'o antiracio- 
nalizmą žr. taip pat 11 sk. 61 pastabą.) 

22 Žr. Adolf Keller, Church and State on the European Kontinent (Beckly Social 
Service Lecture, 1936). Aš dėkingas M.L. Webbui už tai, kad jis atkreipė mano 
dėmesį į šią įdomią ištrauką. 

2 Apie moralinį futurizmą kaip savos rūšies moralinį pozityvizmą žr. 22 sk. (ypač 
tekstą, susijusį su 9 ff. pastabomis). 

Galiu atkreipti dėmesį į tą faktą, kad priešindamas dabartinei madai (žr. 11 sk. 51 
f. pastabas), aš bandau Kellerio pastabas imti rimtai ir kelti klausimą, ar jos teisingos, 
užuot jas atmetęs, kaip beprasmes, ko reikalautų pozityvistinė mada. 

24 Žr. 10 sk. 70 pastabą ir tekstą ir 11 sk. 61 pastabą. 

25 Žr. Mato 7, 15-16 f.: „Sergėkitės netikrų pranašų, kurie ateina pas jus avių 
kailyje, o viduje yra plėšrūs vilkai. Jūs pažinsite juos iš vaisių“. 

26 Šios dvi ištraukos iš J. Macmurray, The Clue to History, 1938 p. 88 ir 192. 
(Apie mano nepritarimą D.Macmurray'ui žr. 25 sk. 16 pastabą.) 

27 Žr. L.S. Stebbing, Philosophy and Physicists ir mano trumpą pastabą apie 
D. Jeanso hegelizmą str. What is Dialectic? (Mind, 1940, 49, p. 420; šiuo metu kn. 
Conjectures and Refutations, p. 330). 

28 Žr., pavyzdžiui, 7 sk. 8-12 pastabas ir tekstą. 

2 Žr. 10 sk., ypač to sk. pabaigą, t. y. 59-70 pastabas ir tekstą (žr. ypač MacTag- 
garto nuorodą 59 pastaboje); pastabą Įvade; 11 sk. 33 pastabą ir 12 sk. 36 pastabą; 
šio sk. 4, 6 ir 58 pastabas. Žr. taip pat Wittgensteino teiginį (cituojamą šio sk. 32 
pastaboje), kad pasaulio kaip apribotos visumos jutimas arba kontempliacija yra mis- 
tinis jutimas. 

Daug diskusijų sukėlė neseniai išėjusi knyga apie mistiką ir jos tikrąjį vaidmenį 
politikoje; tai Aldouso Huxley'o Grey Eminence. Ji įdomi visų pirma tuo, jog auto- 

rius, atrodo, nesupranta, kad jo papasakota istorija apie mistiką ir politiką Tėvą Jo- 
sephą visiškai paneigia svarbiausią knygos tezę. Tezė yra tokia: mistiniai pratimai yra 
vienintelė mums žinoma auklėjimo forma, galinti duoti žmonėms absoliučiai tvirtą 
moralinį ir religinį pagrindą, kuris taip reikalingas žmonėms, darantiems įtaką viešajai 
politikai. Bet jo paties papasakota istorija rodo, kad Tėvas Josephas, nepaisant jo 
mistinių pratybų, pasidavė pagundai — įprastai valdžią turinčių žmonių pagundai — ir 
nesugebėjo jai atsispirti; absoliuti valdžia jį visiškai sugadino. Taigi vienintelis isto- 
rinis faktas, nuodugniai nagrinėjamas autoriaus, visiškai paneigia jo tezę, tačiau tai 
autoriaus, atrodo, visai nejaudina. 

30 Žr. F. Kafka, The Great Wall of China (English. transl. by E. Muir, 1933), 
p. 236. 

31 Žr. taip pat šio sk. 19 pastabą. 

32 Žr. L. Wittgenstein, Tractatus Logico-Philosophicus, p. 187: „Ne tai mistiška, 
kokiu būdu yra pasaulis, o tai, kad jis yra. — Pasaulio stebėjimas sub specie aeterni 
(amžinybės požiūriu) yra jo kaip apribotos visumos stebėjimas. — Pasaulio kaip ap- 
ribotos visumos jutimas yra mistinis jutimas“. Nesunku pastebėti, kad Wittgensteino 
mistika tipiškai holistinė. — Tai liudija ir kitos Wittgensteino citatos (loc. cit.): „Iš 
tikrųjų esama kažko neišreiškiamo. Tai rodo save, tai yra mistiška“. Žr. Rudolfo 
Carnapo kritiką jo kn. Logic Syntax of Language, 1937, p. 314 f. Žr. taip pat 25 sk. 
25 pastabą ir tekstą. Žr. taip pat šio sk. 29 pastabą ir ten esančias panašias nuorodas. 

33 Žr. 10 sk., pavyzdžiui, 40, 41 pastabas. Gentinė ir ezoterinė tendencija, vyrau- 
janti tokioje filosofijoje, gali būti pademonstruota citata iš H. Blueherio (Žr. Kolnai, 
The War against the West, p. 74, išskirta mano: „Krikščionybė pabrėžtinai yra aris- 
tokratinis tikėjimas, laisvas nuo moralės, nepamokantis. Krikščionys pažįsta vienas 
kitą iš išvaizdos; žmonių visuomenėje jie sudaro atskirą grupę, kurios nariai visada 
supranta vienas kitą, 0 jų nesupranta niekas, išskyrus juos pačius. Jie sudaro slaptą 
sąjungą. Maža to, toji meilė, kuri veikia krikščionybėje, kadaise apšviesdavo ir pago- 
niškas šventyklas; ji neturi jokio ryšio su žydų išrasta vadinamąja žmonijos meile arba 
artimo meile“. Kitą pavyzdį galima paimti iš E.fon Salomono knygos The Outlaws 
(irgi cituojamos 12 sk. 90 pastaboje; ši citata iš p. 240; išskirta mano): „Mes atpaži- 
nome vienas kitą akimirksniu, nors susirinkome iš visų Reicho sričių, pagauti kovų 
ir pavojų vėjo“. 

34 Šios pastabos nereikia suprasti istoricistine prasme. Aš neketinu pranašauti, kad 
būsimojoje istorijoje konfliktui nebepriklausys joks vaidmuo. Turiu galvoje tik tai, 
kad dabar mes galime suprasti, jog ši problema neegzistuoja arba kad ji, šiaip ar taip, 
nesvarbi, palyginti su problema, kuri glūdi blogio religijose, pavyzdžiui, totalitarizme 
ir rasizme, su kuriais mes dabar susiduriame. 

35 Turiu galvoje garsiąją A.N. Whiteheado ir B.Russello knygą Principia Mathe- 
matica (1910-1913). (A. Whiteheadas sako, kad „įvadinės diskusijos praktiškai pri- 
klauso Russellui, o antrajame leidime juo labiau“, - žr. A.N. Whitehead, Process and 
Reality, p. 10, note 1.) 

36 Žr. nuorodas į Hegelį (ir į daugelį kitų, pavyzdžiui, Platoną ir Aristotelį) - A.N. 
Whitehead, Process and Reality, p. 14. 

37 Žr. Whitehead, op. cit., p. 18 f. 

38 Žr. I. Kanto Prolegomenų priedą (Works, ed. by Cassirer, vol. IV, p. 132 f. Dėl 
vertimo „crazy quilt“ žr. P. Carus, English edition of Kant's Prolegomena, 1902 ir 
1912, p. iV.) 

3 Žr. Whitehead, Process and Reality, p. 20 f. 

Apie požiūrį take it or leave it (priimk arba palik ramybėje), apibūdintą kitame 
paragrafe, žr. 11 sk. 53 pastabą. 

4 Žr. Whitehead, op. cit., p. 492. Kitos dvi antitezės yra: „Teisinga sakyti, kad 
pasaulis imanentiškas Dievui ir kad Dievas imanentiškas pasauliui <...>. Be to, tei- 
singa sakyti, kad Dievas kuria pasaulį ir kad pasaulis kuria Dievą“. Šie žodžiai labai 
primena vokiečių mistiką Schefflerį (Angelą Silezietį), rašiusį: „Esu toks didis kaip 
Dievas, o Dievas toks mažas kaip aš, Aš negaliu būti be jo, o jis - be manęs“. 

Dėl vėliau paragrafe esančios mano pastabos, kad nesupratau, ką autorius nori 
pasakyti, galiu pridurti, kad parašiau tai labai nenoriai. Tokia kritika, kaip „aš nesu- 
prantu“, veikiau yra pigokas ir pavojingas sportas. Šiuos žodžius parašiau todėl, kad 
nors ir labai stengiausi, bet tikrai nesupratau, ką norėjo pasakyti Whiteheadas. 

4! Žr. I.Kanto laišką M. Mendelssohnui, 1766 m. balandžio 8 d. (Works, ed. by 
Cassirer, vol. IX, p. 56 f.) 

42 Žr. A.Toynbee, A Study of History, vol. VI, p. 536 f. 

8 A Toynbee“s sako (op. cit., 537) apie „tradicinius ortodoksinius protus“, kad jie 
„mūsų tyrinėjimą norėtų traktuoti, kaip Evangelijose papasakotos Jėzaus Kristaus 
istorijos istoriškumo kritiką“. Be to, jis mano (p. 538), kad Dievas apsireiškia ir per 
poeziją, ir per tiesą: pagal jo teoriją, Dievas „apsireiškė per folklorą“. 

“ Bandydami taikyti Toynbee'o metodus jam pačiam, galime paklausti, ar jo 
Study of History, kuri pagal užmanymą turėjo susidėti iš trylikos tomų, nėra tas pats, 
ką jis vadina tour de force — „istorinis tyrinėjimas, susidedantis iš daugiatomių serijų, 
publikuojamų Cambridge universiteto leidyklos“, kūrinys, kurį jis sąmoningai lygina 
(vol. I, p. 4) su „didžiuliais tuneliais, tiltais, užtvankomis, laineriais, kreiseriais ir 
dangoraižiais“. Be to, galima paklausti, ar Toynbee'o tour de force nėra apskritai 
kūrimas to, ką jis pats vadina „laiko mašina“, t. y. pabėgimas į praeitį. (Žr. ypač 
A.Toynbee'o medievizmą, aptartą 11 sk. 61 pastaboje. Žr. toliau, šio sk. 54 pastabą.) 

* Kol kas aš susipažinau tik su pirmais šešiais tomais. Einsteinas yra vienas iš 
keleto minimų mokslininkų. 

4% A.Toynbee, op. cit., vol. II, p. 178. 

“ A.Toynbee, op. cit., vol. V, p. 581 ff. (Išskirta mano.) 

Dėl tekste minimu neigiamu Toynbee'o požiūriu į Marxo doktrinas ir ypač į 
Komunistų partijos manifestą, galima pasakyti, kad šio tomo p. 179 (penkta pastaba) 
Toynbee's rašo: „Rusijos socialdemokratų bolševikinis arba daugumos sparnas pasi- 
vadino „Rusijos komunistų partija“ (1871 m. Paryžiaus komunos garbei) 1918 m. 
kovo mėn. <...>. Panašią pastabą galima rasti tame pačiame tome, p. 528, 1 pastaba. 

Tačiau tai neteisinga. Pavadinimo pakeitimas (pasiūlytas V. Lenino partijos kon- 
ferencijoje 1917 m. balandžio mėn.; žr. Handbook of Marxism, p. 783; žr. taip pat p. 
787) aiškiai susijęs su tuo, kad „Marxas ir Engelsas save vadino komunistais“, kaip 
sako Leninas, ir su Komunistų partijos manifestu. 

48 Žr. F. Engels, Socialism: Utopian and Scientific (žr. 13 sk. 9 pastabą). Apie du 
istorinius Marxo komunizmo šaltinius (Platono ir, galimas daiktas, Pitagoro, archaiz- 
mą, ir Apaštalų darbus, savo ruožtu paveiktus tokio archaizmo) žr. ypač 5 sk. 29 
pastabą; žr. taip pat 4 sk. 30 pastabą, 6 sk. 34-36 pastabas ir 13 sk. 3 ir 8 pastabas 
(ir tekstą). 

9 Žr. A.Toynbee, op. cit., vol. V, p. 587. 

50 Žr. 22 sk., ypač tekstą, susijusį su 1—4 pastaba, ir to skyriaus pabaigą. 

5! Ši citata ne vienintelė; Toynbee's labai dažnai reiškia savo pagarbą „istorijos 
verdiktui“; jo doktriną atitinka, ir „Krikščionybės idėja <...>, kad Dievas apsireiškia 
istorijoje“. Ši neoprotestantiška doktrina (kaip ją vadina K.Barthas) bus aptarinėjama 
kitame skyriuje. (Žr. ypač šio sk. 12 pastabą.) 

Dėl to, kaip Toynbee'is traktuoja Marxą, galima pažymėti, kad visą šią interpre- 
taciją labai veikė marksizmas. Toynbee'is sako (op. cit., vol. I, p. 41, note 3): „Ne 
viena tokia Marxo nukalta formuluotė paplito tarp žmonių, kurie atmeta marksistinės 
dogmas“. Šiuo teiginiu ypač pabrėžiama žodžio „proletariatas“ vartosena. Bet jo tu- 
rinys apima ne tik žodžių vartojimą. 

52 Žr. Toynbee, op. cit., vol. II, p. 476. Ši citata nurodo atgal, į vol. I, part 1, A, 
The Relativity of Historical Thought. (Istorinio mąstymo reliatyvumo problema bus 
aptarinėjama kitame skyriuje.) Puikus ankstesnės istorinio reliatyvizmo (ir istoriciz- 
mo) kritikos pavyzdys yra H. Sidgwicko kn. Philosophy - Its Scope and Relations 
(1902), Lecture IX, ypač p. 180 f. 

3 Juk jei visas mąstymas tokiu požiūriu yra „neišvengiamai reliatyvus“, t. y. 


nulemtas istorinių aplinkybių ir todėl nėra „absoliučiai teisingas“ (t. y. neteisingas), 

tai galioja ir tokiam teiginiui. Taigi jis negali būti teisingas, todėl nėra neišvengiamas 
„žmogaus prigimties dėsnis“. Žr. taip pat šio sk. 8 (2) pastabą. 

** Apie teiginį, kad Toynbee's pabėga į praeitį, žr. šio sk. 44 pastabą ir 11 sk. 61 
pastabą (apie Toynbee'o medievizmą). Pats Toynbee's puikiai kritikuoja archaizmą, ir 
aš visiškai pritariu jo kritikai (vol. VI, p. 65 f.), nukreiptai prieš nacionalistinius 
bandymus atgaivinti senovines kalbas, ypač Palestinoje. Bet paties Toynbee'o kritika 
prieš industrializmą (žr. šio sk. 21 pastabą) atrodo ne mažiau archaiška. — Dėl pabė- 
gimo į ateitį aš neturiu kitų liudijimų, išskyrus paties Toynbee'o paskelbtą pranašišką 
jo veikalo XII dalies pavadinimą: Vakarų civilizacijos perspektyvos (The Prospects of 
the Western Civilization). 

3 Islamo įkūrėjo tragišką sėkmę pasaulyje“ mini Toynbee's, op. cit., III, p. 472. 
Apie Ignacio Loyolą žr. vol. III, p. 270; p. 466 f. 

36 Žr. op. cit., vol. V, p. 590. — Po to cituojamas fragmentas iš to paties tomo, 
p. 588. 

5 A.Toynbee, op. cit. vol. VI, p. 13. 

S Žr. Toynbee, vol. VI, p. 12 f. (Užsimenama apie H. Bergsono Two Sources of 
Morality and Religion.) 

* Šiame kontekste įdomi tokia Toynbee'o (vol. V, p. 585; išskirta mano) citata: 
„Krikščionys tiki — o istorijos tyrinėjimas visiškai įrodo, kad jie teisūs, - kad žmonių 
brolybės neįmanoma pasiekti kitu būdu, kaip tampant Civitas Dei piliečiu, o Civitas 
Dei peržengia žmogaus pasaulį, ir jo karalius yra pats Dievas“. Kaipgi istorijos tyri- 
nėjimas gali įrodyti tokią mintį? Ar ne per daug pretenzinga tvirtinti, kad ją galima 
įrodyti? 

Dėl H.Bergsono Two Sources aš visai sutinku, kad kiekvienoje kūrybiškoje min- 
tyje esama iracionalaus ar intuityvaus elemento, bet šį elementą galima aptikti ir 
racionaliame moksliniame mąstyme. Racionalus mąstymas nėra neintuityvus; veikiau 
tai yra intuicija, palenkta patikrinimui ir kontrolei (priešingai „laukinei“ intuicijai). 
Šią mintį taikydamas atviros visuomenės kūrimo problemai, aš pripažįstu, kad tokie 
žmonės, kaip Sokratas, buvo įkvepiami intuicijos; bet, pripažindamas šį faktą, esu 
įsitikinęs, kad kaip tik savo racionalumu atviros visuomenės kūrėjai skiriasi nuo tų, 
kurie bandė sustabdyti jos raidą ir kurie irgi, kaip Platonas, buvo įkvepiami intuici- 
jos — tačiau tokios intuicijos, kurios nekontroliavo protavimas (ta prasme, kuria šis 
terminas vartojamas šiame skyriuje). Žr. taip pat pastabą, susijusią su /vadu. 

5 Žr. 18 sk. 4 pastabą. 

Dvidešimt penkto skyriaus pastabos 


! Apie vadinamuosius konvencionalistus (H. Poincaré, P. Duhemas, o vėliau A.Ed- 
dingtonas); žr. 5 sk. 17 pastabą. 

2 Žr. mano The Logic of Scientific Discovery. 

3 „Proto samčio teorija“ („bucket theory of mind“) buvo minima 23 sk. (* Apie 
„mokslo — prožektoriaus teoriją“ žr. taip pat mano str. Towards a Rational Theory of 
Tradition, šiuo metu esantį mano kn. Conjectures and Refutations, ypač p. 127 f.*). 
Galimas daiktas, kad „prožektoriaus teorijoje“ esama tų kantizmo elementų, kurie yra 
priimtini. Galima sakyti, kad Kantas klydo, manydamas, jog paties prožektoriaus 
tobulinti neįmanoma, ir kad jis nematė, jog kai kurie prožektoriai (teorijos) gali ne- 
pajėgti apšviesti tų faktų, kuriuos kiti prožektoriai apšviečia visai aiškiai. Šitaip mes 
ir atsisakome naudotis tam tikrais prožektoriais ir darome pažangą. 

4 Žr. 8 sk. 23 pastabą. 

5 Apie bandymą išvengti visų prielaidų žr. (Husserlio) kritiką 24 sk. 8 (1) pasta- 
boje ir tekste. Naivi idėja, kad įmanoma išvengti prielaidos (ar požiūrio taško), įvai- 
riais aspektais buvo kritikuojama H.Gomperzo. (Žr. Weltanschauungslehre, I, 1905, p. 
33 ir 35; galimas daiktas, kad mano vertimas yra šiek tiek laisvas.) Gomperzo kritika 
nukreipta prieš radikalius empiristus. (Ne prieš Husserlį.) „Filosofinis ar mokslinis 
požiūris į faktus, - rašo Gomperzas, — visada yra minties požiūris, o ne tik mėgavi- 
masis faktais, kaip daro karvė, arba faktų kontempliavimas, kaip daro tapytojas, arba 
ištirpimas faktuose, kaip daro svajotojas. Todėl mes turime tarti, kad filosofas nesi- 
tenkina tokiais faktais, kokie jie yra, bet mąsto juos. <...> Taigi, atrodo aišku, kad už 
filosofinio radikalizmo <...>, pretenduojančio sugrįžti prie betarpiškų faktų, visada 
glūdi nekritiškas tradicinių doktrinų perėmimas. Juk tam tikros mintys apie faktus turi 
ateiti į galvą net tiems radikalams; kadangi jie tų minčių visai nepastebi ir mano, kad 
turi pripažinti tik faktus, mums nelieka nieko kito, o tik tarti, kad jų mintys yra <...> 
nekritiškos“. (Žr. taip pat to paties autoriaus pastabas apie interpretacijos problemas 
str. Interpretation žurnale Erkenntnis, vol. 7, p. 225 ff.) 

6 Žr. Schopenhauerio istorijos komentarus (Parerga, etc., vol. II, ch. XIX, $ 238; 
Works, second German edition, vol. VI, p. 480). 

7 1. Kiek man žinoma, šioje knygoje apmesta priežastingumo teorija, buvo pirmą 
kartą išdėstyta mano kn. Logik der Forschung (1935) — dabar išverstoje pavadinimu 
The Logic of Scientific Discovery (1959). Žr. p. 59 f (vertimo). Angliškame leidime 
buvo atsisakyta originalo leidime esančių skliaustelių, kartu buvo pridėti numeriai 
skliausteliuose ir keturios trumpos ištraukos, irgi įskliaustos, iš dalies todėl, kad per- 
nelyg glausta ištrauka taptų šiek tiek aiškesnė, o iš dalies (paskutinių dviejų skliauste- 

lių atveju) todėl, kad išdėstyčiau tą koncepciją, kurios 1935 m. dar nebuvau aiškiai 
suformulavęs, t. y. koncepciją, kurią A.Tarski's pavadino „semantika“. (Žr., pavyz- 
džiui, jo Grundlegung der wissenschaftlichen Semantik, leid. Actes du Congrės Inter- 
national Philosophigue, vol. III, Paris, 1937, p. 1 ff., ir R. Carnap, Introduction to 
Semantics, 1942.) Remdamasis Tarski'o išvystytais semantikos pradmenimis, aš ne- 
dvejodamas (o tokių dvejonių turėjau, rašydamas Logik der Forschung) vartojau „prie- 
žasties“ ir „padarinio“ terminus. Juk, remiantis Tarski'o semantine tiesos koncepcija, 
šie terminai semantiškai gali būti apibrėžiami šitaip: Įvykis A yra įvykio B priežastis, 
o įvykis B yra įvykio A padarinys, jei, ir tik jei, egzistuoja kalba, kuria galima 
suformuluoti tris sakinius u, a ir b, tokius, kad u yra tikras universalus dėsnis, a 
aprašo įvykį A, o b aprašo įvykį B, ir b yra u ir a loginis padarinys. („Įvykio“ arba 
„fakto“ terminą galima apibrėžti, kaip aš apibrėžiau „įvykį“ savo kn. The Logic of 
Scientific Discovery, p. 88 ff., tarkime, taip: Įvykis E yra vienas į kitą išverčiamų 
singuliarinių teiginių bendras dezignatorius.) 

2. Galima pridurti keletą istorinių pastabų apie priežasties ir padarinio problemą. 
Aristotelio priežastingumo koncepcija (būtent formaliosios, materialiosios ir veikian- 
čiosios priežasties teorija; mūsų nedomina tikslinė priežastis, nors mano pastaba tinka 
ir jai) yra tipiškai esencialistinė. Keliama problema, kaip paaiškinti kismą ar judėjimą, 
ir jis aiškinamas, orientuojantis į paslėptą daiktų struktūrą. Toks esencializmas vis dar 
būdingas Bacono, Descarteso, Locke'o ir net Newtono pažiūroms į šią problemą. 
Tačiau Descarteso teorija leidžia į ją pažvelgti naujai. Jo nuomone, visų fizinių kūnų 
esmę sudaro jų erdvinis tįsumas arba geometrinė forma, ir iš to išplaukia išvada, kad 
vienintelis būdas, kuriuo kūnai gali veikti vienas kitą, yra atostūmis; vienas judantis 
kūnas būtinai išstumia kitą kūną iš jo vietos, nes abu kūnai yra tįsūs, todėl negali būti 
toje pačioje vietoje. Todėl padarinys būtinai sukeliamas priežasties, ir visoks tikras 
priežastinis aiškinimas (fizinių įvykių) turi remtis atostūmio terminu. Šio požiūrio 
laikėsi ir Newtonas, kuris apie savo traukos teoriją yra pasakęs — Žinoma, ši teorija 
veikiau remiasi traukos, o ne atostūmio idėja, - kad nė vienas žmogus, ką nors 
žinantis apie filosofiją, galimas daiktas, nemanys, kad ši teorija gali ką nors patenki- 
namai paaiškinti. Vis dėlto ši koncepcija dar įtakinga fizikoje ir pasireiškia neigiamu 
požiūriu į kiekvieną „veiksmą per atstumą“. Berkeley's buvo pirmas mąstytojas, kri- 
tikavęs priežastinį aiškinimą, pagrįstą paslėptomis esmėmis, nesvarbu, ar šiomis es- 
mėmis „aiškinama“ niutoniškoji trauka, ar jomis grindžiama kartezijietiškoji atostū- 
mio teorija. Berkeley's reikalavo, kad mokslas aprašinėtų, o ne aiškintų esmingus 
arba būtinus ryšius. Ši doktrina, tapusi vienu iš svarbiausių pozityvizmo bruožų, 
praranda prasmę, jei priimama mūsiškė priežastinio aiškinimo teorija. Juk tada aiški- 


nimas tampa tam tikru aprašymu; tai aprašymas, kuris remiasi universaliomis hipote- 

zėmis, pradinėmis sąlygomis ir logine dedukcija. Hume'ui (kurio pirmtakai iš dalies 
buvo Sekstas Empirikas, Al Gazzali ir kiti) priskirtina tai, ką galima pavadinti svar- 
biausiu įnašu į priežastingumo teoriją; jis parodė (ne taip kaip Kartezijus), kad mes 
nieko negalime žinoti apie būtiną ryšį tarp įvykio A ir kito įvykio B. Visa, ką galime 
žinoti, yra tai, kad A tipo įvykiai (arba į Æ panašūs įvykiai) iki šiol pasirodydavo 
anksčiau negu B tipo įvykiai (arba į B panašūs įvykiai). Faktiškai mes galime žinoti, 
kad tokie įvykiai buvo susiję; kadangi mes nežinome, kad šitas ryšys yra būtinas, 
galime sakyti tik tiek, kad šitoks ryšys pasitaikydavo praeityje. Mūsų teorijoje ši 
Hume'o kritika visiškai pripažįstama. Bet nuo Hume'o teorijos ji skiriasi tuo (1), kad 
joje aiškiai formuluojama universali hipotezė, pagal kurią tipo A įvykiai visada ir 
visur pasirodo prieš tipo B įvykius; (2) kad teiginys „4 yra B priežastis“ yra teisingas, 
jei toji universali hipotezė teisinga. Kitaip tariant, Hume'as žiūrėjo tik į pačius įvykius 
A ir B, todėl negalėjo rasti nė pėdsako priežastinio ryšio arba būtino ryšio tarp šių 
įvykių. Bet mes pridedame trečią dalyką — universalų dėsnį, ir turėdami jį galvoje 
galime kalbėti apie priežastinį ryšį ar net apie būtiną ryšį. Pavyzdžiui, galime duoti 
tokį apibrėžimą: Įvykis B priežastingai susijęs (arba būtinai susijęs) su įvykiu A, jei, 
ir tik jei, A yra B priežastis (anksčiau pateikto mūsiškio semantinio apibrėžimo pras- 
me). O dėl universalaus dėsnio tiesos, tai galime sakyti, kad egzistuoja be galo daug 
universalių dėsnių, kurių teisingumu kasdieniame gyvenime neabejojama; vadinasi, 
egzistuoja be galo daug priežastinio ryšio atvejų, kai kasdieniame gyvenime mes 
niekada nekeliame klausimo dėl „būtino priežastinio ryšio“. Mokslinio metodo požiū- 
riu padėtis yra kitokia. Juk mes niekada negalime racionaliai nustatyti mokslo dėsnių 
tiesos; mes tik galime juos griežtai patikrinti ir pašalinti neteisingus dėsnius (galimas 
daiktas, kad tai svarbiausia mano knygos The Logic of Scientific Discovery mintis). 
Todėl visi mokslo dėsniai visada yra hipotetinio pobūdžio; tai yra prielaidos. Taigi 
visi teiginiai apie konkrečius priežastinius ryšius yra tokio pat hipotetinio pobūdžio. 
Mes niekada negalime būti tikri (moksline prasme), kad A yra B priežastis, kaip tik 
todėl, kad niekada negalime būti tikri, ar atitinkama universali hipotezė yra teisinga, 
kad ir kaip gerai ji būtų patikrinta. Tačiau tam tikrą hipotezę, kad A yra B priežastis, 
mes būsime linkę laikyti juo labiau priimtina, juo geriau patikrinome ir patvirtinome 
atitinkamą universalią hipotezę. (Apie manąją patvirtinimo teoriją žr. X sk. ir The 
Logic of Scientific Discovery priedą *iX, ypač p. 275, kur aptarinėjami patvirtinančių 
sakinių laikini koeficientai arba indeksai.) 

3. Dėl manosios istorinio aiškinimo teorijos, išdėstytos šios pastabos tekste (to- 
liau), norėčiau pridurti keletą kritinių pastabų apie Mortono G. White'o straipsnį, 
pavadintą Historical Explanation ir paskelbtą leid. Mind (vol. 52, 1943, p. 212 ff.). 
Šis autorius pripažįsta manąją priežastinio aiškinimo teoriją, pirmą kartą išdėstytą 

mano kn. Logik der Forschung (dabar išverstoje į anglų kalbą, pavadinimu The Logic 
of Scientific Discovery). (Šią teoriją jis klaidingai priskiria C.G. Hempeliui, turėdamas 
galvoje jo straipsnį, atspausdintą leid. Journal of Philosophy, 1942; žr. tačiau Hem- 
pelio apžvalgą, skirtą mano knygai (Deutsche Literaturzeitung, 1937, (8), p. 310- 
314). Nustatęs, ką apskritai vadiname aiškinimu, toliau White'as kelia klausimą, koks 
yra istorinis aiškinimas. Mėgindamas atsakyti į šį klausimą, jis nurodo, kad biologi- 
niam aiškinimui (ne taip, kaip, tarkime, fizikiniam aiškinimui) būdinga tai, kad aiš- 
kinamuosiuose universaliuose dėsniuose esama specifinių biologinių terminų, jis daro 
išvadą, kad istorinis aiškinimas bus toks, kuriame vartojami specifiniai istoriniai ter- 
minai. Toliau jis nurodo, kad visi dėsniai, kuriuose esama ko nors panašaus į speci- 
finius istorinius terminus, geriau apibūdintini kaip sociologiniai, nes tie terminai yra 
veikiau sociologinio, o ne istorinio pobūdžio. Todėl galiausiai jis priverstas „istorinį 
aiškinimą“ tapatinti su „sociologiniu aiškinimu“. 

Man atrodo akivaizdu, kad toks požiūris nepaiso to, kas šiame tekste buvo api- 
būdinta kaip skirtumas tarp istorinių ir apibendrinančių mokslų ir jo specifinių pro- 
blemų bei metodų; be to, aš galiu pasakyti, kad diskusijos apie istorijos tyrimo me- 
todo problemą jau seniai išaiškino, kad istorijoje domimasi ne tiek bendrais dėsniais, 
kiek konkrečiais įvykiais. Pavyzdžiui, aš turiu galvoje Lordo Actono straipsnius, 
kuriuose kritikuojamas G. Buckle'as, parašytus 1858 m. (juos galima rasti kn. Lord 
Acton, Historical Essays and Studies, 1908), ir disputą tarp Maxo Weberio ir E. 
Meyerio (žr. M. Weber, Gesammelte Aufsaetze zur Wissenschaftslehre, 1922, p. 215 
ff). Kaip ir E. Meyeris, Maxas Weberis visada teisingai pabrėždavo, kad istoriją 
domina paskiri įvykiai, o ne universalūs dėsniai, ir kad tuo pačiu metu ją domina 
priežastinis aiškinimas. Tačiau, nelaimei, ši teisinga pozicija vėl skatina jį (žr. M. 
Weber, op. cit., p. 8) kritikuoti požiūrį, kad priežastingumas susijęs su universaliais 
dėsniais. Man atrodo, kad manoji istorinio aiškinimo teorija, išdėstyta šiame tekste, 
pašalina šiuos sunkumus, o kartu paaiškina, kaip jie gali atsirasti. 

š Doktrina, kad fizikoje atliekami lemtingi eksperimentai, buvo kritikuojama kon- 
vencionalistų, ypač Duhemo (žr. šio sk. 1 pastabą). Bet Duhemas rašė iki Einsteino 
ir iki labai svarbaus Eddingtono atradimo, kad, esant visiškam saulės užtemimui, 
žvaigždžių padėtis pakinta; jis rašė net iki Lummero ir Pringsheimo eksperimentų, 
paneigusių Rayleigho ir Jeanso formulę ir atvedusių prie kvantų teorijos. 

* Istorijos priklausomybę nuo mūsų interesų pripažino ir E. Meyeris, ir jo kritikas 
M. Weberis. Meyeris rašo (E.Meyer, Zur Theorie und Methodik der Geschichte, 1902, 
p. 37): „Faktų atranka priklauso nuo to istorinio intereso, kuris būdingas dabar gyve- 
nantiems žmonėms <...>“. Weberis rašo (M. Weber, Gesammelte Aufsaetze, 1922, p. 
259): „Mūsų <...> interesas <...> turės įtakos toms kultūrinėms vertybėms, kurios 

lemia <...> istoriją“. Pritardamas Rickertui, Weberis pakartotinai pabrėžia, kad mūsų 
interesai savo ruožtu priklauso nuo vertybės supratimo. Šiuo požiūriu jis tikrai nekly- 
do, bet tai neduoda nieko naujo metodologinei analizei. Tačiau nė vienas iš šių autorių 
nedaro revoliucinių išvadų, kad - kadangi istorija priklauso nuo mūsų intereso - gali 
egzistuoti tik istorijos, o ne istorija, pasakojanti apie „tikrą žmonijos raidą“. 

Apie dvi priešingas istorijos interpretacijas, žr. 11 sk. 61 pastabą. 

10° Apie šį atsisakymą aptarinėti „prasmės prasmingumą“ (Ogdenas ir Richardsas) 
ar veikiau „prasmės prasmių“ (H. Gomperzas) problemą žr. 11 sk., ypač 26, 47 ir 51 
pastabas. Žr. taip pat šio sk. 25 pastabą. 

! Apie moralinį futurizmą žr. 22 sk. 

12 Žr. K. Barth, Credo, 1936, p. 12. Apie K. Bartho pastabą prieš „neoprotestan- 
tišką Dievo apsireiškimo istorijoje doktriną“ žr. op. cit., p. 142. Žr. taip pat hegeliškąjį 
šios doktrinos šaltinį, fragmentą, cituojamą 12 sk. 49 pastaboje. Žr. taip pat 24 sk. 51 
pastabą. Kitą citatą žr. K. Barth, op. cit., p. 79. 

* Dėl mano pastabos, kad Kristaus istorija nebuvo „pasakojimas apie nesėkmingą 
<...> nacionalistinę revoliuciją“, tai dabar aš linkęs tikėti, kad galėjo būti kaip tik taip; 
žr. R. Eisler, Jesus Basileus. Tačiau bet kuriuo atveju tai nėra pasakojimas apie 
pasauliškąją sėkmę.* 

5 Žr. Barth, op. cit., p. 76. 

14 Žr. Kierkegaard's Journal, 1854; žr. jo knygos Book of the Judge vokišką 
leidimą, 1905, p. 135. 

15 Žr. 11 sk. 57 pastabą ir tekstą. 

16 Žr. kn. J. Macmurray, The Clue to History, 1938, p. 237, paskutinius sakinius. 

17 Žr. ypač 24 sk. 55 pastabą ir tekstą. 

Iš Kierkegaard'as mokėsi Kopenhagos universitete, kai jame vyravo intensyvus ir 
net šiek tiek agresyvus hegelizmas. Ypač įtakingas buvo teologas Martensenas. (Apie 
tokį agresyvų požiūrį žr. Kopenhagos Akademijos sprendimą, priešišką puikiam A.Scho- 
penhauerio konkursiniam traktatui Foundations of Morals, 1840. Visai įmanoma, kad 
šis įvykis paskatino Kierkegaard'ą susipažinti su Schopenhauerio filosofija tuo metu, 
kai jis dar buvo nežinomas Vokietijoje.) 

19 Žr. Kierkegaard's Journal, 1853; žr. jo knygos Book of the Judge vokišką 
leidimą, p. 129, iš kurio paimta ir laisvai išversta pateiktoji citata. 

Kierkegaard'as nebuvo vienintelis krikščionių mąstytojas, protestavęs prieš Hege- 
lio istoricizmą; matėme (žr. šio sk. 12 pastabą), kad ir Bartas protestuoja prieš Hegelį. 
Labai įdomią Hegelio teologinės istorijos interpretacijos kritiką davė krikščionių fi- 
losofas M.B. Fosteris, didelis Hegelio gerbėjas (o gal ir sekėjas), savo knygos The 
Political Philosophies of Plato and Hegel pabaigoje. Jei gerai suprantu, svarbiausia 

jo kritikos mintis yra tokia. Istoriją interpretuodamas teologiškai, Hegelis įvairias jos 
pakopas traktuoja ne kaip tikslus savaime, o kaip priemones įgyvendinti galutiniam 
tikslui. Bet Hegelis neteisus sakydamas, kad istorijos reiškiniai ar epochos yra prie- 
monės pasiekti tokiam tikslui, kuris gali būti suvoktas ir konstatuotas kaip kažkas 
skirtingo nuo pačių istorijos reiškinių, panašiai kaip tikslą galima atskirti nuo veiks- 
mo, kuriuo siekiama jį įgyvendinti, arba moralę nuo poelgio (jei mes klaidingai ta- 
riame, kad vienintelis to poelgio tikslas buvo išreikšti šios moralės principą). Tokia 
prielaida, tvirtina Fosteris, rodo nesugebėjimą matyti skirtumą tarp kūrėjo veiklos ir 
įrankių gamintojo, techniko ar „demiurgo“ veiklos. <...> kūrimo aktų seriją galima 
suprasti kaip vystymąsi, — rašo Fosteris (op. cit., p. 201-203), — <...> specialiai 
neišskiriant tikslo, į kurį nukreipti šie aktai <...>. Tarkime, kad vienos epochos tapyba 
gali būti traktuojama kaip išsivysčiusi iš ankstesnės epochos tapybos ir kartu nebūti 
laikoma priartėjusia prie tobulumo arba tikslo <...>. Panašiai ir politinė istorija <...> 
gali būti suprantama kaip vystymasis, bet netraktuojama kaip teleologinis procesas. — 
Bet Hegelis ir šiuo, ir kitais atvejais nesugeba suvokti kūrimo aktų svarbos“. Toliau 
Fosteris rašo (op. cit., p. 204; iš dalies išskirta mano): „Hegelis mano, kad religinių 
vaizdinių neadekvatumą rodo tai, kad žmonės, turintys tokius vaizdinius, tvirtina, jog 
egzistuoja Apvaizdos planas, o kartu neigia, kad šis planas pažinus <...>. Tvirtinti, jog 
Apvaizdos planas nesuvokiamas, be abejonės, reiškia pasakyti netinkamai, tačiau tie- 
sa, kuri taip netinkamai išreiškiama, yra ne ta, kad Dievo planas pažinus, o ta, kad, 
kaip Kūrėjas, o ne kaip Demiurgas, Dievas apskritai nekuria pagal jokį planą“. 

Mano galva, ši kritika yra puiki, nors meno kūrinys — tiesa, visai kita prasme — 
gali būti sukurtas pagal „planą“ (nors gali neturėti nei tikslo, nei paskirties). Juk tai 
gali būti bandymas realizuoti ką nors panašaus į to kūrinio platoniškąją idėją — tą prieš 
akis ar ausyse esantį tobulą provaizdį, kurį tapytojas ar muzikantas nori nukopijuoti. 
(Žr. 9 sk. 9 pastabą ir 8 sk. 25-26 pastabas). 

2 Dėl Schopenhaeurto kritikos, nukreiptos prieš Hegelį, kurią nurodo Kierkega- 
ardas, žr. 12 sk., pavyzdžiui, tekstą, susijusį su 13 pastaba, ir paskutinius sakinius. Iš 
dalies cituojamas Kierkegaard'o pastraipos tęsinys iš op. cit., p. 130. (Pastaboje Kier- 
kegaard'as prieš žodį „moralinis sugedimas“ vėliau įrašo žodį „panteistinis“.) 

21 Žr. 8 sk., ypač tekstą, susijusį su 26 pastaba. 

2 Apie hegeliškąją viešpatavimo ir pavergimo etiką žr. 11 sk. 25 pastabą. Apie 
herojų garbinimo etiką, žr. 12 sk., ypač tekstą, susijusį su 75 ff. pastabomis. 

23 Žr. 5 sk. (ypač tekstą, susijusį su 5 pastaba). 

24 Mes galime „išreikšti save“ įvairiai, nieko nepasakydami. Apie mūsų priedermę 
vartoti kalbą racionalios komunikacijos tikslais ir orientuojantis į poreikį laikytis 
kalbos aiškumo normų žr. 24 sk. 19 ir 20 pastabas ir 12 sk. 30 pastabą. 

25 Tokiam požiūriui į „gyvenimo prasmės“ problemą galima priešinti L. Wittgens- 
teino požiūrį į „gyvenimo prasmės“ problemą, pateiktą Loginiame filosofiniame trak- 
tate (p. 187): „Gyvenimo problemos sprendimas yra tos problemos išnykimas. (Ar ne 
dėl šios priežasties žmonės, kuriems po ilgų abejonių paaiškėjo gyvenimo prasmė, 
negalėjo pasakyti, kas sudaro tą prasmę?)“ Apie Wittgensteino mistiką žr. taip pat 24 
sk. 32 pastabą. Dėl tekste išdėstytos istorijos interpretacijos žr. 11 sk. 61 (1) pastabą 
ir šio sk. 27 pastabą. 

26 Žr., pavyzdžiui, 5 sk. 5 pastabą ir 24 sk. 19 pastabą. 

Galima pažymėti, kad faktų pasaulis yra savaime pilnatviškas (kadangi kiekvienas 
sprendimas gali būti interpretuojamas kaip faktas). Todėl niekada neįmanoma paneigti 
monizmo, pabrėžiančio, kad egzistuoja tik faktai. Bet nepaneigiamumas nėra joks 
privalumas. Pavyzdžiui, neįmanoma paneigti ir idealizmo. 

2 Atrodo, kad vienas iš istoricizmo motyvų yra tas, jog istoricistas, be jo pripa- 
žįstamų dviejų alternatyvų, nemato trečiosios. Jo požiūris toks: arba pasaulį valdo 
aukštesnės jėgos, „neišvengiamas likimas“ ar hegeliškasis „protas“, arba pasaulis yra 
atsitiktinumų sūkurys, toks pat iracionalus kaip lošimas. Tačiau egzistuoja trečia ga- 
limybė: mes galime į pasaulį atnešti protą (žr. 24 sk. 19 pastabą); ir nors pasaulis 
nejuda pažangos kryptimi, galime progresuoti mes patys, ir individualiai, ir bendrau- 
dami. 

Šią trečią galimybę aiškiai išsakė H.A.L. Fisheris savo knygoje History of Europe 
(vol. I, Vii, išskirta mano; iš dalies ji cituojama tekste, susijusiame su 21 sk. 8 
pastaba): „Vieną intelektualinę paskatą <...> aš atmečiau. Už mane išmintingesni ir 
mokytesni žmonės istorijoje įžvelgė sąmokslą, ritmą, iš anksto nubraižytą schemą. 
Šių harmonijų aš nepastebėjau. Aš galiu matyti tik vieną netikėtumą, iškylantį po kito, 
panašiai kaip banga bėga po bangos, tik vieną didį faktą, kuris negali būti apibendrin- 
tas, nes yra unikalus, tik vieną patikimą taisyklę istorikui: jis turi atpažinti tą atsitik- 
tinumo ir nenumatomybės žaismą“. Ir tuojau pat po šios puikios istoricizmo kritikos 
(kurioje yra kursyvu išskirta citata, žr. 13 sk. 13 pastabą), Fisheris tęsia: „Tai nėra 
cinizmą ir neviltį teigianti doktrina. Pažangos faktas aiškiomis ir didelėmis raidėmis 
užrašytas ant istorijos puslapio; bet pažanga nėra gamtos dėsnis. Ką pasiekė viena 
karta, tą gali prarasti kita“. 

Trys paskutiniai sakiniai labai aiškiai byloja, ką aš pavadinau „trečia galimybe“. 
Tai įsitikinimas, kad mes esame atsakingi, įsitikinimas, kad viskas priklauso nuo mūsų 
pačių. Įdomu, kad Fisherio teiginį A.Toynbee's (A Study of History, vol. V, p. 414) 
traktuoja kaip „šiuolaikinį vakarietišką tikėjimą atsitiktinumo visagalybė“. Niekas 
negali aiškiau parodyti istoricisto pozicijos, jo nesugebėjimo matyti trečios galimy- 
bės. Galimas daiktas, kaip tik todėl nuo šios tariamos „atsitiktinumo visagalybės“ jis 

bando pabėgti į tikėjimą jėgos, glūdinčios istorijos scenos užkulisiuose, visagalybe, 
t. y. į istoricizmą. (Žr. taip pat 11 sk. 61 pastabą.) 

Tebus man leista išsamiau pacituoti Toynbee'o dėstomus šio Fisherio fragmento 
komentarus (šį fragmentą Toynbee's cituoja iki žodžių „atsitiktinumo ir nenumatomy- 
bės žaismas“): „Šio puikiai parašyto fragmento negalima laikyti mokslininko puiky- 
bės išraiška, nes autorius yra liberalas, išreiškiantis tokį tikėjimą, kurį liberalizmas iš 
teorijos pavertė praktika <...>. Šis šiuolaikinis vakarietiškas tikėjimas atsitiktinumo 
visagalybe krikščioniškosios eros XIX šimtmetyje, kai atrodė, kad vakariečiui viskas 
sekasi gerai, atvedė prie laissez faire politikos <...>“. (Kodėl tikėjimas pažanga, už 
kurią esame atsakingi mes patys, turi suponuoti tikėjimą visagaliu Atsitiktinumu, arba 
kodėl jis turi atvesti prie /aissez faire politikos, Toynbee's mums nepaaiškina.) 

28 Mūsų tikslų pasirinkimo „realizmu“ aš vadinu tai, kad mes turime rinktis tiks- 
lus, kurie gali būti įgyvendinti per tam tikrą realų laikotarpį, ir kad mes turime vengti 
tolimų ir miglotų utopinių idealų, jei tik jie nelemia artimesnių tikslų, kurie vertingi 
savaime. Žr. ypač apie dalinės socialinės inžinerijos principus, aptartus 9 skyriuje. 

Šios knygos pirmo leidimo I tomo rankraštis buvo galutinai užbaigtas 1942 m. 
spalio mėn., o II tomo rankraštis — 1943 m. vasario mėn. 

